
NOŢIUNEA ŞI SISTEMUL PROCESULUI PENAL 
ŞI ALE DREPTULUI PROCESUAL PENAL 


Secțiunea I 


Procesul penal ca mijloc de realizare 
a justitiei penale 


$ 1. Definiţia procesului penal 


Împotriva celor care săvârşesc infracțiuni, statul, prin intermediul 
organelor sale specializate, intervine pentru a-i sancţiona, reeduca şi reda 
societății. 

„Reacţia societăţii fată de cei ce intră în conflict cu legea penală nu 
este arbitrară, ci, dimpotrivă, chibzuită, amplu reglementată prin dispoziţiile 
legii'. De aceea, între săvârşirea infracțiunii şi aplicarea unei sancțiuni 
penale autorului ei se situează procesul penal ca activitate organizată în 
vederea adoptării unei soluții Ge r aia a datelor concrete ale fiecărei 
cauze penale. 

Descoperirea infracțiunilor, identificarea şi prinderea infractorilor, 
strângerea şi administrarea probelor, tragerea la răspundere penală se 
constituie într-o activitate complexă desfăşurată de către organele spe- 
cializate ale statului. 

La înfăptuirea justiției penale participă şi persoanele care au drepturi 
şi obligaţii ce decurg din săvârşirea infracțiunii, persoane care poartă 
denumirea de părţi, respectiv subiecți procesuali principali, precum şi alţi 
subiecţi procesuali care, potrivit legii, au drepturi, obligaţii sau atribuţii în 
procedurile judiciare penale. De asemenea, un rol foarte consistent în 
desfăşurarea procesului penal îl are avocatul, participant procesual căruia 
actualul Cod de procedură penală îi recunoaşte importanța, dovadă fiind 
reglementarea detaliată a atribuţiilor acestuia ES parcursul procesului 
penal. ` 

Față de cele arătate mai sus, definim procesul penal ca fiind 
activitatea reglementată de lege, desfăşurată de _organele_judiciare, :cu 


1 G. Stefani, G. Levasseur, B. Bouloc, Procédure pénale, 21° éd.; Dalloz, Paris, 
2008, p. 1; J. Larguier, P. Conte, Procédure pénale, 21° éd., Dalloz, Paris, 2006, p. 1; Pop l, 


p. 3; G. Stefani, G. Levasseur, Droit pénal général et procédure penaleai Dalloz, Paris, 
19753t11,.pr: 

articiparea avocatului a părților şi a subiectilor procesuali, în scopul 
constatării od complet a faptelor ce constituie infracțiuni, astfel 


ca orice persoană care a săvârşit o infractiune să fie pedepsită est 


“vinovătiei sale şi nicio persoană nevinovată să nu fie trasă la răspundere 


penală. _ 
Deşi în actualul Cod de procedură penală legiuitorul nu a māi con- | 


sacrat expres scopul procesului penal, considerăm că definiţia enunțată îşi 
păstrează valabilitatea, având în vedere dispoziţiile art. 1 alin. (2), în care - 
este prevăzut faptul că normele de procedură penală urmăresc asigurarea 
exercitării eficiente a atribuţiilor organelor judiciare cu garantarea drep- 
turilor părților şi a celorlalti participanţi îi în procesul penal astfel încât să fie 
respectate prevederile . Constituţiei, „ale tratatelor constitutive ale Uniunii 
Europene, ale celorlalte reglementări ale Uniunii Europene în materie 
procesual penală, precum şi ale pactelor şi tratatelor privitoare la drepturile 
fundamentale ale omului la care România este parte. 

În aceste condiţii, observăm că sunt reglementate trei mari obiective 
ale aplicării normelor procesual penale: 1) asigurarea exercitării eficiente a 
atribuțiilor organelor judiciare, 2) garantarea drepturilor părţilor şi a celor- 
lalți participanţi şi 3) respectarea legii. Cu toate acestea, dezideratele 
menţionate. se subsumează principalului scop al oricărui proces penal, şi 
anume constatarea infracţiunilor, în vederea tragerii la răspundere penală 
a celor care se fac vinovaţi de încălcarea legii. penale, cu respectarea 
garanțiilor cuprinse în normele interne şi internaționale a iat de 
România. . 

În acelaşi timp, reamintim că obiectul acestui complex de regle- 
mentări îl constituie procesul penal, în care este cuprins şi scopul acestuia. 

Definiţiile date în literatura de specialitate anterioară intrării în vigoare 
a actualului Cod de procedură penală sunt apropiate de aceea ep iale i 
D de! noi, conţinând unele aspecte specifice. 

- Astfel, unii autori! arată că la procesul penal participă părțile „ca 
iiine de. drepturi şi obligații. Sub acest aspect, apreciem că şi ceilalţi 
participanţi sunt titulari de drepturi şi obligaţii şi, în consecință, pentru sim- 
plificarea definitiei, am renuntat la precizarea amintită. 

mi irili autori% în definiția pe care au dat-o procesului penal, tati în 
vedere dispoziţiile art. 1 alin. (2) din Codul de procedură penală anterior, 
completau scopul procesului penal cu următoarele imperative: apărarea 
ordinii publice, a proprietăţii; întărirea legalităţii, prevenirea infracțiunilor, 
precum şi educarea cetățenilor în spiritul respectării legilor şi a regulilor de 
convietuire socială”. Apreciam, în lucrări anterioare, că SCOPU relevat mai 


1 Theodoru Ill, p. 20: | 
< 2Volonciu |, p. 7; în acelaşi sens, a se vedea: Volonciu III, p. 13; M. âbatali, Drept 
procesual penal, ed. a 2-a, revăzută şi adăugită, Universitatea „Babeş-Bolyai” 
Cluj-Napoca, Facultatea de Drept, 1973, vol. I, p. 5. : ak 
3 Theodoru III, p. 20. 

sus nu este propriu procesului penal, acesta fiind realizat şi prin specificul 
altor activităţi judiciare! sau fără caracter judiciar. 

în alte definiţii se menţionează şi raporturile ce se nasc între parti- 
cipanții la activitatea procesual penală?. Apreciem că nu este necesară o 
asemenea precizare, deoarece, aşa cum se arată în opinia unor autori“, 
desfăşurarea activității procesual a a li a în mod necesar existența 
unor raporturi juridice tipice. 

În sfârşit, în alte opinii, definiția pioesuiui panal cuprinde Aidiñierea 
că acesta se înfăţişează ca o suită de acte diverse, efectuate de auto- 
ritătțile publice pentru rezolvarea problemelor legate de consecințele ce 
decurg din săvârşirea unei infracțiuni”. 

Procesul penal este o categorie juridică foarte complexă şi nu trebuie 
confundat cu noțiunea de „activitate judiciară în materie penală”, aceasta 


d A a.. aceasta 


din urmă având o arie de cuprindere _mai_ restrânsă, incluzând numai 
totalitatea manifestărilor organelor_judiciare penale”. Or, în perimetrul 


procesului penal, alături de organele judiciare penale, participă şi părţile, 
avocatul, subiecții procesuali principali (suspectul şi persoana vătămată), 
precum şi alți subiecți procesuali (organele operative din Ministerul 
Afacerilor Interne, organele de constatare, martorii, experții etc.). 

Procesul penal nu poate fi confundat nici cu justiția penală, aceasta 
din urmă fiind opera organelor judecătoreşti. În acest sens, în art. 126 
alin. (1) din Constituția României” se precizează că justiția se realizează 
prin Înalta Curte de Casaţie şi Justiţie şi prin celelalte instanţe judecătoreşti 


stabilite de lege. Justiția penală este deci actul de justiție subsumat pro- 
cesului penal. 


Conchizând, putem spune că ee AT penal este o IA juridică 
cu o sferă de cuprindere mai largă decât activitatea judiciară penală, iar 


justiția penală este un segment al activității judiciare penale incluse în 
procesul penal. 


1 Acest scop îl are şi procesul civil (a se vedea: V.M. Ciobanu, Tratat t teoretic şi 
practic de procedură civilă. Teoria generală, Ed. Naţional, București, 1996, vol. |, 
pp. 148-149; |. Deleanu, Tratat de procedură civilă, Ed. Europa Nova, Bucureşti, 1995, vol. |, 
pp. 24-25; |. Stoenescu, S. Zilberstein, Tratat de ranr procesual civil, Tipografia 
Universității din Bucureşti, 1973,p.17). 

A se vedea, în acest sens, M. Basarab, op. cit., p. 5. 
° Volonciu |, p. 8. | 
G. Stefani, G. Levasseur, B. Bouloc, op. cit., p. 5; J. Pradel, Droit periei, pAceduiie 
pénale, Ed. Cujas, Paris, 1980, t. II, p. 4. i 
5 Volonciu III, p. 9. 


$ Constituția României a fost republicată în M. Of. nr. 767 din 31 octombrie 2003, în 


urma modificării şi completării prin voged nr. 429/2003, Lică în M. jø nr. 758 din 29 
octombrie 2003. 

$ 2. Analiza definiţiei procesului penal 


Fiind o activitate complexă, cu o autonomie bine determinats în 
cadrul activităților sociale, procesul penal, în definitia pe care am 
enuntat-o, cuprinde o serie de trăsături specifice, ce se impun a fi expli- 
cate, pentru a înţelege cum se cuvine acest fenomen de viață juridică", de 
importanţă majoră în restabilirea ordinii de drept încălcate prin Sayer 
unor fapte ce prezintă pericol social. 

a) Denumirea de proces derivă din cuvântul latin „processus”, care 
semnifică înaintare, progres (pro — înainte şi cessus, cedere — a merge). În 
cazul procesului penal, această noţiune indică mişcarea, acțiunea, acti- 
vitatea ce trebuie să se desfăşoare pentru aplicarea dreptului penal, pentru 
descoperirea, prinderea, cercetarea şi jugecarag acelora care gavarsese 
infractiuni’. 

În sensul arătat mai sus, ERT penal se înfăţişează ca un 
complex de acte succesive, care, datorită desfăşurării lor coordonate şi 
progresive’, dă imaginea unei activități organizate în care se urmăreşte 
aflarea adevărului şi pronunțarea unei soluţii juste în legătură cu conflictul 
de drept dedus spre rezolvare organelor competente. 

Termenul de proces a intrat în patrimoniul concepielor juridice 
aproximativ î în secolul al XII-lea graţie activității glosatorilor”. 

În vorbirea curentă, noțiunea de proces capătă, în mod neșştiințific, 
semnifi cația de „cauză penală Š” sau „pricină penală>. 

b) Procesul penal este o activitate reglementată de lege; această 
înscriere între coordonatele stricte ale legii s-a materializat în timp în adagiul 
„nullum judicium sine lege”. Deşi reglementarea de către lege nu caracte- 
rizează numai procesul penal, apreciem totuşi că, în mod special, se cuvine 
subliniat acest lucru în cazul acestei activităţi sociale. O asemenea 
menţiune îşi găseşte justificarea în faptul că, mai mult decât orice alt sector 
al activităţii iudlotae: legiuitorul, prin reglementarea pe care o face procesului E 


1 Dongoroz |, p. 10. 

2 Pop, pp. 5-6. I. Tanoviceanu, întemeietorul şcolii de drept procesual penal român, 
considera procedura penală ca fiind „modul cum de la infracţiune se ajunge la pedeapsă, 
arătând autoritățile competente de a judeca, precum şi modul lor şi al justiţiabililor de a 
proceda” (|. Tanoviceanu, Curs de procedură penală română, Atelierele grafi ice SOCEC & 
Co., Societate Anonimă, Bucureşti, 1913, p. 2). 

3 Dongoroz |, p. 7; în acelaşi sens, a se vedea V. Manzini, Trattato di diritto 
procesuale penale, Unione Tip. Edit. Torinese, Torino, 1931, vol. l, p. 69. . 

4 Glosele sunt alteratiuni_de texte, făcute din greşeală, cu ocazia transcrierii 
manuscriselor jurisconsulţilor clasici. Glosele nu trebuie confundate cu notițele prin care 
specialiştii de la începuturile Evului mediu explicau textele legislaţiei lui Iustinian şi care 
poartă acelaşi nume (E. Molcuţ, Drept privat roman. e ali juridică romană, 
Ed. Universul Juridic, Bucureşti, 2011, p. EN | 

5 Theodoru |, p. 10. 

penal, precizează până în cele mai mici amănunte cum să se procedeze în 
rezolvarea cauzelor penale!. i 


De asemenea, trebuie arătat că stricta legalitate a procesului penal 
se impune şi datorită unor instituţii procesuale cu caracter de constrângere 
(măsurile preventive, măsurile asigurătorii), care, în cazul folosirii lor în 


afara legii, pot aduce vătămări drepturilor şi libertăților fundamentale ale 
persoanei. 


În cazul procesului penal, drepturile părţilor şi ale subiecţilor 
procesuali principali sunt însoțite de o suită de garanții, iar eficiența 


exercitării drepturilor prevăzute de lege este strâns legată de realizarea 
tuturor activităților procesuale în conformitate cu legea. 

In cazul încălcării legalităţii în procesul penal, pot fi aplicate sancțiuni 
de ordin administrativ”, civil” sau penal“ subiecţilor procesuali care au 
realizat activitatea procesuală fără respectarea legii. În acelaşi timp, actele 


procesuale şi procedurale neconforme cu legea sunt invalidate prin 
sancțiuni procedurale”. | 


c) La desfăşurarea procesului penal participă organele judiciare, 
avocatul, părțile şi subiecții procesuali. | | 

Organele competente să realizeze activitatea procesuală sunt orga- 
nele judiciare. 


„Organele judiciare sunt organe de stat care, prin prepuşii lor, acţio- 
nează ca subiecţi oficiali în anumite faze ale procesului penal”. 


1 Uneori, legea prevede chiar orele între care poate fi efectuat un act procedural. 
Spre exemplu, potrivit art. 159 alin. (3), percheziţia domiciliară nu poate fi începută înainte 
de ora 6.00 sau după ora 20.00. | 4 ; 

2 Amenda judiciară, care se aplică în cazul săvârșirii unor abateri în cursul 


procesului penal, este, în opinia noastră, o sancțiune cu caracter administrativ (a se vedea 
art. 283). Si 
? În ipoteza reparării pagubei materiale sau a daunei morale în caz de eroare judiciară 

sau în caz de privare nelegală de libertate, potrivit art. 542, statul are acţiune în regres 
împotriva persoanei care, cu rea-credință sau din culpă gravă, a provocat situaţia 
generatoare de daune sau împotriva instituției la care aceasta este asigurată pentru 
despăgubiri în caz de prejudicii provocate în exerciţiul profesiunii. În literatura de specialitate 
anterioară actualului Cod de procedură penală s-a exprimat, în mod corect, opinia că poate 
interveni şi o răspundere civilă delictuală .a tribunalelor sau a parchetelor de pe lângă 
tribunale, pentru actele de procedură întocmite de magistrat sau de personalul auxiliar de 
specialitate, sub semnătura magistratului, având în vedere calitatea de comitent a tribunalului 
şi a parchetului corespunzător (G.C. Frențiu, Răspunderea civilă delictuală, în calitate de 
comitent, a tribunalului sau, respectiv, a Parchetului de pe lângă tribunal, pentru actele de 
procedură întocmite de magistrat sau de personalul auxiliar, sub semnătura magistratului, în 
Dr. nr. 3/2001, p. 39). l M 

In cazul în care se săvârşesc anumite infracțiuni împotriva înfăptuirii justiției, când 
subiectul este circumstanţiat prin calitatea de organ de cercetare penală, judecător, 
procuror (a se vedea art. 280 C. pen., art. 283 C. pen.) sau avocat ori reprezentant al unei 
părţi (a se vedea art. 284 C. pen.). a mul | 

f Sancţiunile procedurale sunt: inexistența, decăderea, inadmisibilitatea şi nulitățile. 

V. Rămureanu, Competența penală a organelor judiciare, Ed. Ştiinţifică şi 

Enciclopedică, Bucureşti, 1980, pp. 30-31. i 

În faza de urmărire penală îşi desfăşoară activitatea organele de 
cercetare penală, procurorul şi judecătorul de drepturi şi libertăți. 
Procurorul are rolul de: organ de supraveghere a întregii urmăriri penale, 
conducând şi controlând nemijlocit activitatea organelor de cercetare 
penală [art. 56 alin. (1)]. Judecătorul de drepturi şi libertăţi funcționează în 
cadrul instanţei şi, potrivit art. 53, soluţionează, în cursul urmăririi penale, 
cererile, propunerile, plângerile, contestaţiile sau orice alte sesizări privind 
măsurile preventive, măsurile asigurătorii, măsurile de siguranță cu 
caracter provizoriu, actele procurorului, în cazurile expres prevăzute de 
lege, încuviințarea percheziţiilor, a folosirii metodelor şi tehnicilor speciale 
de supraveghere sau cercetare ori a altor probatorii potrivit legii, procedura 
audierii anticipate, precum şi alte situaţii expres prevăzute de lege. 

În faza de judecată îşi desfăşoară activitatea judecătorul de cameră 
preliminară, procurorul şi instanțele judecătoreşti. “Conform art. 54, în 
cadrul instanţei, potrivit competenţei acesteia, judecătorul de cameră 
preliminară verifică legalitatea trimiterii în judecată dispuse de procuror, 
verifică legalitatea administrării probelor şi a efectuării actelor procesuale 
de către organele de urmărire penală, soluţionează plângerile împotriva 
soluţiilor de neurmărire sau de netrimitere în judecată, soluţionează alte 
situaţii expres prevăzute de lege. Instanţele judecătoreşti au rolul dominant 
în această etapă a procesului penal, deoarece ele pronunţă soluția la 
terminarea judecării cauzei. | "o 

Judecătorul de cameră preliminară şi instanțele judecătorești, în 
activitatea pe care o desfăşoară, colaborează cu procurorul şi, foarte rar, 
cu organele de cercetare penală”. i mai 


1 Procurorul participă la judecarea tuturor_cauzelor penale, conform . art. 363. 


Remarcăm, din această perspectivă, un aspect de noutate față de reglementarea 
anterioară. Astfel, conform art. 315 din Codul de procedură penală anterior, procurorul 
participa obligatoriu la şedinţele de judecată ale judecătoriilor în cinci categorii de cauze, 
existând posibilitatea desfăşurării unor şedinţe de judecată unde participarea procurorului 
era facultativă. vA uia hainak cană ata îti, | | 
AiK 2 Colaborarea_dintre instanţă. şi. organele de cercetare. penală este exclusă, 
deoarece procurorul este „stăpânul fazei de urmărire penală şi, în consecinţă, el este 
„reprezentantul tuturor . organelor de urmărire. penală; procurorului îi sunt imputabile 
eventualele. neajunsuri, constatate de instanță, în legătură cu desfăşurarea urmăririi 
penale. Uneori însă, pentru a spori operativitatea în procesul penal, instanţa colaborează 
direct cu organele de poliţie. În acest sens, conform art. 215 alin. (6), organele de poliție 
desemnate de judecătorul de cameră: preliminară sau de instanța de judecată să 
supravegheze respectarea de către inculpat a obligațiilor stabilite odată cu luarea măsurii 
controlului judiciar. verifică periodic respectarea obligațiilor, iar în cazul în care constată 
încălcări ale acestora, sesizează de îndată judecătorul de cameră preliminară, în 
procedura de cameră preliminară, sau instanța de judecată, în cursul judecății. De 
asemenea, potrivit art. 152, organele de urmărire penală (inclusiv organele de cercetare 
ale poliţiei judiciare), cu autorizarea prealabilă a judecătorului de drepturi şi libertăți, pot 
solicita unui furnizor de rețele publice de comunicații electronice sau unui furnizor de 
servicii de comunicaţii electronice destinate publicului transmiterea datelor reținute. 


E E ca a 
- 

Alături de organele judiciare, la desfăşurarea procesului penal parti- 
cipă avocatul, părțile şi subiecţii procesuali. | 

Potrivit art. 31, avocatul asistă sau reprezintă părţile. ori subiecții 
procesuali în condiţiile legii. k | | | 

Părțile sunt persoane fizice sau juridice care au drepturi şi obligaţii 
localizate în conținutul principalelor raporturi juridice, de ordin penal sau civil, 
care se nasc în activitatea procesual penală. Sunt părți în procesul penal: 
inculpatul, partea civilă şi partea responsabilă civilmente!. | 

În afara avocatului şi a părților, la procesul penal participă şi subiecții 
procesuali principali (suspectul şi persoana vătămată) şi alţi subiecți pro- 
cesuali (martorul, expertul, interpretul, agentul procedural, organele spe- 
ciale de constatare, precum şi orice alte persoane sau organe prevăzute 
de lege având anumite drepturi, obligaţii sau atribuţii în procedurile judi- 
ciare penale). | 

“Subliniem faptul că nu toţi subiecţii procesuali, oficiali sau particulari 
menţionaţi ca participanţi în procesul penal, sunt prezenţi în orice cauză 
penală, anumite părți sau persoane putând să fie absente din cauza 
aspectelor particulare ale cauzei. 


Aşadar, distribuţia procesuală este diferită de la o cauză la alta?. În 


orice caz, în procesul penal, indiferent de simplitatea sau complexitatea 


acestuia, trebuie să fie prezent un subiect oficial din cadrul organelor 
judiciare. | | 

d) Activitatea subiecţilor oficiali şi particulari are ca scop 
constatarea la timp şi în mod complet a faptelor ce constituie infrac- 
țiuni, ceea ce prefigurează un principiu fundamental al procesului penal, şi 
anume operativitatea?. | ENE 

Cu cât activitatea de adunare şi administrare a probelor este mai 
apropiată de momentul comiterii infracţiunii, cu atât mai mult informaţiile 
necesare aflării adevărului vor fi fidele realității şi, implicit, va fi atins scopul 
procesului penal. . | | l 

Constatarea completă a infracțiunilor impune organelor judiciare, dar 
şi celorlalți subiecți procesuali, obligaţia de a pune în lumină toate aspec- 
tele legate de fapta săvârşită şi consecinţele ei. În Codul de procedură 
penală sunt numeroase norme care subliniază necesitatea caracterului 
complet al activităţii procesuale”. | 


' Analiza detaliată a acestora va fi făcută, pe larg, în- Capitolul III, Participanţii în 

procesul penal. | 
Ne îngăduim să comparăm procesul penal cu o piesă de teatru în care distribuţia 

este mai largă sau mai restrânsă, în funcţie de scenariu, iar acesta din urmă este conturat 
de activitatea desfăşurată de persoana care a intrat în conflict cu legea penală. 

2 Principiul operativităţii în procesul penal va fi analizat, pe. larg, în Capitolul |I, 
Principiile fundamentale care stau la baza procesului penal în România. 

* Art. 323 menționează obligația procurorului de a constata caracterul complet al 
urmăririi penale. Art. 346 alin. (3) menţionează posibilitatea restituirii dosarului la parchet 

Alături de constatarea la timp şi în mod complet a faptelor ce 
constituie infracţiuni, care se înfăţişează ca un prim scop al procesului 
penal, în definiţie este menționat şi al doilea scop, şi anume ca orice 
persoană care a săvârşit o infracţiune să fie pedepsită potrivit vinovăţiei 
sale şi nicio persoană nevinovată să nu fie trasă la răspundere penală. 
Scopul imediat al procesului penal, cu cele două laturi ale sale menţionate 
mai sus, implică, aşa cum arătam, conform art. 1 alin. (2), şi asigurarea 
exercitării atribuţiilor organelor judiciare, garantarea drepturilor părților şi - 
alor celorlalţi subiecţi procesuali, precum şi respectarea legii (Constituţia 
României, tratatele constitutive ale Uniunii Europene, celelalte regle- 
mentări ale Uniunii Europene în materie procesual penală, precum şi 
pactele şi tratatele privitoare la drepturile fundamentale ale omului la care 
România este parte). 


$ 3. Fazele procesului penal român 


3.1. Noțiunea de „fază a procesului penal” 


Fazele procesului penal sunt diviziuni ale acestuia, în care îşi des- 
făşoară activitatea o anumită categorie de organe judiciare în îndeplinirea 
atributiilor ce se înscriu în funcţia lor procesuală şi după epuizarea cărora” 


pot fi date anumite soluții privind cauza penală. . i 
în cadrul sistemului organelor judiciare penale, fiecărei categorii de 
organe i-a fost conferită, prin lege, o anumită funcţie procesuală, a cărei 
exercitare se poate suprapune peste o fază a procesului penal De 
asemenea, întâlnim şi situaţia în care pe parcursul unei faze a procesului 
penal sunt exercitate mai multe funcții judiciare. | 
în cadrul fiecărei funcţii procesuale deosebim un complex de atribuții 
sau activități prin care organele judiciare din aceeaşi categorie îşi înde- 
plinesc sarcinile pe care le-au. Este de notat faptul că fiecare funcție 
procesuală, din- complexul de . activități care o compun, urmăreşie o 
anumită finalitate. ; | | 
Sub acest aspect, având în vedere dispoziţiile art. 3 alin. (1), distingem 
următoarele pâtru funcţii judiciare: a) funcţia de urmărire penală; b) funcția 
de dispoziţie asupra drepturilor şi libertăților fundamentale ale persoanei în 
faza de urmărire penală; c) funcţia de verificare a legalității trimiterii ori 
netrimiterii în judecată şi d) funcţia de judecată. | 
în structura tipică -a procesului penal distingem trei faze: urmărirea 
„penală, judecata şi punerea în executare a hotărârilor penale. Această 
“compartimentare a procesului penal corespunde specificului activităţilor ce 
“se impun a fi desfăşurate în vederea bunei rezolvări a cauzei penale. 
p Daf ori te PPP mai ÎNGERI Mt ii ps dara pe uit) Pa e AM e maree, == 2 se A 
de către judecătorul de cameră preliminară. De asemenea, în art. 395 alin. (1) este 
prevăzută posibilitatea reluării cercetării judecătoreşti sau a dezbaterilor pentru lămurirea 
unor împrejurări ale cauzei. 

| | Deşi apare ca titlu distinct în reglementarea Codului de i de procedură 
penală, procedura < de cameră preliminară nu poate fi considerată fază a 
procesului penal, ci numai un stadiu preliminar al judecății în primă 
instanță, aceasta din urmă constituind, la rândul ei, o etapă a fazei de 
judecată (alături de judecata î în căile de atac). ! 

În sprijinul acestei opinii avem în: vedere dispoziţiile art. 342, în care 
se arată că obiectul procedurii camerei preliminare îl constituie verifi icarea, 
după trimiterea în judecată, a competenţei şi a legalității sesizării instanţei. 

După cum putem observa, procedura camerei preliminare a preluat 
obligațiile cuprinse în art. 300 din Codul de procedură penală anterior 
referitoare la verificarea sesizări instanţei. În acelaşi timp, î în camera preli- 
minară au fost preluate şi dispozițiile cuprinse în art. 278! din Codul de 
procedură penală anterior şi,-că un aspect-inedit, judecătorul de cameră 
preliminară verifică legalitatea administrării probelor şi a ie strat actelor 
procesuale de către organele de urmărire penală. ; 

În considerarea corelației care există între funcţiile ESE şi fazele 

procesului penal, constatăm faptul că functia de urmărire penală şi funcția 
de dispoziție asupra drepturilor şi libertăţilor fundamentale” ale persoanei 
se e aî rul fazei de urmărire penală, în vreme ce. funcţia de 
„verificare a legalităţii trimiterii în judecată şi funcţia de judecată . se 
manifestă în cadrul fazei procesuale a judecății. Pe parcursul judecății se 
poate exercita şi funcţia de dispoziţie asupra drepturilor şi libertăților 
fundamentale ale persoanei, instanța având competenţa de a. dispune 
măsuri preventive sau alte măsuri procesuale, prin care sunt afectate 
drepturi şi libertăți fundamentale ale persoanei. 

Este necesar însă să evidențiem faptul că nu există o relaţie 
necesară între o anumită fază a procesului penal şi exercitarea unei 
anumite funcţii judiciare. Astfel, de exemplu, în faza de urmărire penală, 
pot fi exercitate, după cum am observat, atât funcția de urmărire penală, 
cât şi funcţia de dispoziție asupra drepturilor şi libertăţilor fundamentale 
ale. persoanei, De asemenea, funcţia de verificare a legalităţii trimiterii ori 
netrimiterii în Cjudecă cată, privită prin prisma atribuţiilor constând în 
verificarea dispozitiei de netrimitere în judecată, se exercită în cadrul 
fazei de urmărire penală. În acest sens, deşi procedura plângerii 
împotriva soluţiilor de netrimitere în judecată se desfăşoară ulterior 
finalizării urmăririi penale, legiuitorul a inclus această etapă în cadrul 
Titlului 1,: Urmărirea penală: Aşadar, se poate constata că pe parcursul 
urmăririi penale pot fi exercitate trei funcții judiciare distincte. 

De asemenea, constatăm faptul că, de lege lata, a fost omisă funcţia 
judiciară de punere în executare a hotărârilor judecătoreşti penale, 
ansamblu de atributii având drept scop punerea în executare a dispoziţiilor 
hotărârii penale. În sprijinul acestei afirmaţii stau şi dispoziţiile art. 550 şi 
urm., prin intermediul cărora legiuitorul. a regiomeniat faza punerii în 

executare a hotărârilor penale. Cu alte cuvinte, dacă pe parcursul unei 
faze procesuale pot fi exercitate una sau mai multe funcții judiciare, nu 
poate fi acceptată existența unei faze a procesului penal în legătură cu 
care să nu existe reglementată distinct o funcţie judiciară specifică, mai 
ales că această ultimă fază a procesului penal se desfăşoară, la fel ca 
fazele anterioare, de către organele judiciare competente (instanța de 
executare, procurorul). yi i3 
Sub acest aspect, reținem ca o lacună a reglementării existente în- 

art. 3 absenţa funcţiei judiciare a punerii în executare a hotărârilor jude- 
cătoreşti penale. oră 

Împărțirea procesului penal în mai multe faze o găsim în legislaţiile 
moderne, istoria procesului penal! consemnând, pe acest plan, construcții 
procesuale din care lipseşte o asemenea structură. Bunăoară, forma 
acuzatorială? a procesului penal conducea la rezolvarea cauzei aproape în 
întregime în şedinţa de judecată:, activitatea premergătoare judecății 
lipsind aproape cu desăvârşire. ) 4 100 SON: | 

Forme embrionare ale urmăririi penale, ca fază distinctă a procesului 
penal, încep să apară, în procesul inchizitorial, în Europa apuseană în 
secolul al XIII-lea, când s-a profilat aşa-numita investigație (sau anchetă), 
realizată din iniţiativa agenţilor puterii regale“. P9 

Desigur, desfăşurarea procesului penal într-o formă mult simplificată, 
sub aspectul fazelor de desfăşurare, formă întâlnită în copilăria popoarelor, 
aşa cum se exprimă unii autori, nu răspundea în modul cel mai fericit 
sarcinilor deosebite care se impun pe planul reacției sociale pentru tragerea 
la răspundere penală a celor ce săvârşesc infracțiuni. În mod practic, 
identificarea autorului unei infracțiuni, prinderea acestuia şi administrarea 
probelor în vederea trimiterii în judecată impun în mod necesar existența 
unei faze procesuale premergătoare judecății, această etapă fiind urmă- 
rirea penală. | | 

A doua fază a procesului penal, judecata, permite continuarea solu- 
ționării pricinii penale în condiții de publicitate, deplină contradictorialitate şi 
de exercitare plenară a dreptului de apărare, astfel încât hotărârea 


1 A se vedea: |. Tanoviceanu, op. cit., pp. 20-39; Theodoru IV, pp. 9-13; G. Stefani, 
G. Levasseur, B. Bouloc, op. cit, pp. 46-84; J. Larguier, P. Conte, op. cit, pp. 2-7; 
Gh. Mateuţ, Tratat de procedură penală. Partea generală, Ed. C.H. Beck, Bucureşti, 2007, 
vol. |, pp- 135-149. | pi 

| Procesul acuzatorial îl întâlnim în Grecia Antică (în Atena) şi în perioada Republicii 
romane. 
3 Până la judecată nu se făcea o cercetare a cauzei, sarcina adunării şi prezentării 
probelor revenind părților. : 

i Explicând istoricul Ministerului Public, |. Tanoviceanu arată că, iniţial, sarcina pro- 
curorilor era să îngrijească interesele materiale ale regelui şi, mai târziu, ei au început să-i 
caute pe vinovaţi şi să-i dea pe mâna justiţiei (I. Tanoviceanu, op. cit., p. 29). 

5 |. Tanoviceanu, op. cit., p. 21. | 

instanței, rămasă definitivă, să exprime adevărul cu privire la fapta 
săvârşită şi gradul de vinovăţie a făptuitorului sintetizate în sancţiunea 
penală aplicată acestuia. m 4 Ep | 

Punerea în executare a hotărârilor judecătoreşti penale, a treia 
fază a procesului penal, are menirea traducerii în viață a hotărârii penale şi 
a realizării scopului legii penale şi al legii procesual penale. 


3.2. Organele judiciare care îşi desfăşoară activitatea în fiecare 
fază a procesului penal şi limitele fazelor procesului penal 


În prima fază a procesului penal îşi desfăşoară activitatea, în con- 
formitate cu atribuţiile pe care le au, organele de cercetare penală şi pro-. 
curorul, acesta din urmă fiind organul judiciar care coordonează întreaga 
urmărire penală şi are competența exclusivă de a dispune soluţiile după 
epuizarea primei faze a procesului penal. Totodată, în cursul acestei faze 
a procesului penal, actele de dispoziţie asupra drepturilor şi libertăţilor per- 
soanei (cererile privind măsurile preventive, măsurile asigurătorii, încuviin- 
tarea percheziţiilor etc.) sunt conferite judecătorului de drepturi şi libertăţi. 

Reglementări asemănătoare au existat şi în Codul de procedură 
penală anterior, potrivit dispoziţiilor căruia unele aspecte legate de mă- 
surile de prevenţie pe parcursul urmăririi penale erau date în competenţa 
judecătorului sau a instanţei de judecată. l 

Urmărirea penală este marcată, în momentul său de început, printr-o 
ordonanță‘, iar în momentul final, printr-o ordonanță? sau rechizitoriu de 
trimitere în judecată’. tu St 

În a doua fază a procesului penal îşi desfăşoară activitatea jude- 
cătorul de cameră preliminară şi instanțele judecătoreşti, cu participarea 
obligatorie a procurorului”. 3 

Instanța de judecată este subiectul oficial cu rol principal în această 
fază a procesului penal, ea pronunțând solutia la terminarea judecării 
cauzei. Momentul: de început al fazei de judecată este marcat prin 
rechizitoriul procurorului de trimitere în judecată. Momentul final al fazei de 
judecată este marcat prin pronuntarea hotărârii judecătoreşti. © > 


1 Ordonanţa reprezintă actul procesual prin care, potrivit art. 305 alin. (2), se 
dispune începerea urmăririi penale. | 

Ordonanţa poate fi de clasare sau de renunțare la urmărirea penală.. 

Prin acelaşi rechizitoriu se poate dispune trimiterea în judecată a unui inculpat şi 
clasarea sau renunțarea la urmărirea penală cu privire la alt inculpat [a se vedea art. 328 
alin. (3)]. Se constată, astfel, posibilitatea ca prin rechizitoriu să se dispună şi netrimiterea 
în judecată, aspect întâlnit şi în reglementarea anterioară. 

Participarea obligatorie a procurorului. nu se impune pentru întreaga fază 
procesuală a judecății. Astfel, în principiu, procurorul nu participă la desfăşurarea 
procedurii în camera preliminară (cu „excepția situațiilor când se impune luarea, 
menţinerea, înlocuirea, revocarea sau încetarea de drept a măsurilor preventive). De 
asemenea, procurorul nu participă la etapa deliberării. i 


22 TRATAT DE PROCEDURĂ PENALĂ. PARTEA GENERALĂ 


În a treia fază a procesului penal, punerea în execuiare a hotărârilor 
penale, îşi desfăşoară activitatea instanța de judecată, în principal, dar şi 
procurorul, în cazuri expres prevăzute în lege. De asemenea, sunt 
conferite atribuţii specifice şi altor organe prevăzute de lege”. Instanța de 
judecată este subiectul oficial care are principalul rol în punerea în 
executare a hotărârilor judecătoreşti. Momentul de început al fazei de 
punere în executare a hotărârilor judecătoreşti penale este marcat în mod 
diferențiat de anumite acte procesuale sau procedurale, în funcție de 
sancţiunea penală aplicată celui condamnat. Astfel, în cazul punerii în 
executare a pedepsei închisorii sau a detenţiunii pe viață, momentul de 
început este subliniat prin emiterea mandatului de executare şi, eventual, a 
ordinului prin care se interzice condamnatului să părăsească țara de către 
judecătorul delegat al instanței de executare şi trimiterea acestor docu- 
mente la organul competent” să aducă la îndeplinire dispoziția instanţei. In 
cazul punerii în executare a pedepselor complementare, momentul de 
început al fazei de punere în executare a hotărârii penale este marcat prin 
trimiterea de către instanța de executare a unei copii de pe dispozitivul 
hotărârii organului competent să pună în executare în mod efectiv 
pedeapsa complementară. | | 


a 


În cazul punerii în executare a măsurilor de siguranță, momentul de 
început al fazei de executare este marcat diferențiat, în funcţie de fiecare 
măsură de siguranţă în parte”. | 38 sen 

Momentul final al fazei de punere în executare“ a hotărârii penale 
este marcat, de asemenea, în mod diferențiat, de anumite acte pro- 
cedurale în funcţie de sancţiunea penală pusă în executare. De exemplu, 
în cazul punerii în executare a pedepsei închisorii, momentul final al 
punerii în executare a hotărârii penale este marcat prin întocmirea 
procesului-verbal de către comandantul locului de deţinere, în care se 
consemnează, printre altele, data de la care a început executarea 
pedepsei [art.. 557 alin. (7)]. În cazul punerii în executare a pedepsei 


"1 Comandantul locului de deţinere, când condamnatul este arestat, sau 
comandantul unităţii militare unde face serviciul. militar cel condamnat (art. 556). De 
asemenea, sunt organe prevăzute de lege cu o anumită competenţă în punerea în 
executară a hotărârilor penale Inspectoratul General al Poliţiei de Frontieră, pentru 
aducerea la îndeplinire a ordinului de interzicere a părăsirii țării (art. 556), consilierul de 
probaţiune, pentru înlocuirea pedepsei amenzii cu prestarea unei munci neremunerate în 
folosul comunităţii (art. 560), autoritatea de sănătate publică, pentru punerea în executare 
a măsurilor de siguranță cu caracter medical (art. 566 şi urm.) etc. SI 

2 Organul de poliţie de la domiciliul sau reşedinţa condamnatului, comandantul 
locului de deţinere, când condamnatul este arestat, comandantul unității militare unde 
efectuează serviciul militar cel condamnat, organul competent să elibereze paşaportul, 
Inspectoratul General al Poliţiei de Frontieră. i : 

3 A se vedea, în acest sens, art. 566-574. 

4 Acest moment nu trebuie confundat cu momentu! terminării executării sancțiunii 
penale. Executarea sancţiunilor penale face obiectul reglementării dreptului execuțional 
penal, raporturile juridice ce se nasc în această etapă nefiind raporturi procesual penale. 

amenzii, momentul final al acestei faze este marcat prin depunerea 
recipisei de plată integrală a amenzii la judecătorul delegat cu executarea 
[art. 559 alin. (1)]. 

In legătură cu momentele care marchează această fază a procesului 
penal, notăm şi faptul că, uneori, acestea depind şi de exercitarea unor 
proceduri incidente în faza punerii în executare, cum sunt amânarea 
executării pedepsei închisorii şi contestaţia la executare, când, în mod 
practic, începerea punerii în executare a hotărârii penale este precedată 
de rezolvarea prealabilă a cererilor de către subiecţii prevăzuţi de lege. 


3.3. Forme atipice ale procesului penal 


Există forme atipice ale procesului penal în ipoteza în care, deşi faza 
de urmărire penală se finalizează printr-o soluţie de netrimitere în judecată, 
are loc totuşi faza de judecată, ca urmare a dispoziţiei judecătorului de 
cameră preliminară. Astfel, conform art. 341 alin. (7) pct. 2 lit. c), jude- 
„cătorul de cameră preliminară sesizat cu o plângere îndreptată împotriva 

soluţiei de netrimitere în judecată într-o cauză în care s-a dispus punerea 
în mişcare a acţiunii penale, admițând plângerea, poate dispune începerea 
judecății când probele sunt legal administrate în cursul urmăririi penale şi 
suficiente. Astfel, în circumstanţele arătate mai sus, este posibil ca jude- 
carea unei cauze să debuteze în fața instanţei de judecată fără ca faza 
urmăririi penale să fi fost finalizată prin dispoziţia de trimitere în judecată. 
Caracterul atipic al procesului penal, în acest caz, constă în judecarea de 
către instanță a unui dosar penal în condiţiile inexistenţei rechizitoriului, ca 
act de sesizare?. y | | 

Anterior intrării în vigoare a Legii nr. 356/2006, exemplul clasic de 
proces penal derulat în formă atipică era reprezentat de posibilitatea 
acțiunii penale directe. Astfel, conform art. 279 alin. (2) lit. a) din Codul de 

procedură penală anterior, pentru un număr de opt infracţiuni, plângerea 
prealabilă se adresa instanţei de judecată, dacă făptuitorul era cunoscut. 

În cazurile în care procesul penal nu parcurge cele trei faze ale sale 
datorită soluţiilor ce pot fi date în cursul rezolvării cauzei (clasarea, renun- 
tarea la urmărire penală”, renunțarea la aplicarea pedepsei, achitarea sau 
încetarea procesului penal“), nu ne aflăm în faza unor procese penale cu 
Structură atipică, deoarece în aceleaşi cauze, în ipoteza în care nu 
interveneau soluţiile menţionate mai sus, era posibilă, conform prevederilor 
legale, parcurgerea celor trei faze ale procesului penal. | 


" A se vedea art. 589-591 şi art. 598. | t 
2 În acelaşi sens, a se vedea M. Damaschin, Drept procesual penal. Partea 
generală, Ed. Universul Juridic, Bucureşti, 2013, p. 22. 


3 În cazul acestor soluţii, procesului penal îi lipsesc faza de judecată şi faza punerii 
în executare a hotărârilor penale. Te E 


In cazul acestei soluţii, procesului penal îi lipseşte faza punerii în executare a 
hotărârii penale. al i 

Secțiunea a Il-a 


Dreptul procesual penal. tel 
Legăturile dreptului procesual penal cu alte ramuri 
| ale dreptului 


$ 1. Noţiunea, obiectul şi sarcinile dreptului procesual 
penal 


1.1. Noţiunea de „drept procesual penal” 


Ca orice ramură de drept, şi dreptul procesual penal este constituit 
dintr-un ansamblu de norme juridice. Cum însă fiecare ramură a dreptului 
vizează un anumit domeniu al relaţiilor sociale, şi dreptul procesual penal, 
prin normele sale, se ocupă de reglementarea anumitor relaţii sociale 
dintr-un anumit domeniu de activitate, şi anume acela al restabilirii ordinii 
de drept prin aplicarea sancţiunilor penale acelora care au săvârşit 
infracţiuni. Faţă de cele arătate mai sus, dreptul procesual penal poate fi 
definit ca ansamblul normelor juridice privitoare la reglementarea 
procesului penal!. | 

Prin normele sale, dreptul procesual penal contribuie la aplicarea 
efectivă a normelor dreptului penal substanţial. Sub acest aspect, normele 
dreptului penal apar ca reguli de conduită generală, iar cele ale dreptului 
procesual penal ca reguli de conduită particulară, deoarece se adresează 
numai acelora care participă într-o anumită calitate la desfăşurarea 
procesului penal?. x AP inhi 

Normele dreptului procesual penal sunt înscrise în Codul de: pro- 
- cedură penală, precum şi în legile de organizare judiciară, ele fiind: de 
organizare, de competenţă şi norme de procedură propriu-zisă, în care se 
arată în ce mod trebuie îndeplinite actele procesuale şi procedurale”. 


1 Volonciu |, p. 13; în acelaşi sens, a se vedea Volonciu III, p. 24. Autorul arată că 
dreptul procesual penal cuprinde în conținutul său normativ atât reguli procesuale, cât şi 
reguli procedurale. În această opinie, regulile procesuale prescriu actele ce se îndeplinesc 
pentru dinamizarea procesului penal, respectiv a declanşării, desfăşurării şi stingerii 
acestuia. Totodată, regulile procesuale indică în ce condiții intervin actele procesuale şi 
căror organe sau persoane le revin dreptul, sarcina sau facultatea de a le îndeplini; regulile 
procedurale au caracter de reguli complementare față de regulile procesuale, ele 
prevăzând cum trebuie procedat pentru a se aduce la îndeplinire actele procesuale în 
vederea atingerii de către acestea a finalității lor. Ei e 

2 Dongoroz IV, p. 8. | n | 

3 Comparativ, menţionăm că, pornind de la criteriul obiectului normelor, această 
clasificare — norme de organizare judecătorească, norme de competență şi norme de 
procedură — este utilizată şi în dreptul procesual civil (a se vedea, în acest sens: G. Boroi, 
D. Rădescu, Codul de procedură civilă, comentat şi adnotat, ed. a 2-a, revizuită şi adăugită, 
Ed. All, Bucureşti, 1996, pp. 6-7; V.M. Ciobanu, op. cit, pp. 168-171; I. Stoenescu, 

1.2. Obiectul dreptului procesual penal 


Fiecărei ramuri de drept îi revin anumite relaţii sociale pe care le 
reglementează, acestea alcătuind obiectul ramurii de drept respective". 
Dreptului procesual penal îi revin spre reglementare relațiile sociale 
ocazionate de activitatea organizată în stat, pentru tragerea la răspundere 
penală a celor care au săvârşit infracţiuni. Cum această activitate este însuşi 
procesul penal, rezultă că obiectul dreptului procesual penal îl constituie 
procesul penal”. în acest sens, în art. 1 alin. (1) se arată în mod expres că 
normele de procedură penală reglementează desfăşurarea procesului 
penal. Dreptul procesual penal nu poate fi confundat, aşadar, cu procesul 
penal. În timp ce procesul penal este o activitate concretă, un fenomen de 
viaţă juridică, dreptul procesual penal constituie îndrumătorul legal şi 
obligatoriu al acestei activităţi”. a i 
“ Normele juridice procesual penale prescriu ce organe sunt chemate 
să îndeplinească activităţile necesare realizării procesului penal şi ce 
atribuțiuni are fiecare organ, prin ce acte sau operaţiuni se îndeplinesc 


activitățile procesuale de către organele şi persoanele chemate în proces, 
ce drepturi şi îndatoriri au acestea”. 


1.3. Sarcinile dreptului procesual penal 


Dată fiind complexitatea relațiilor sociale pe care le reglementează, şi 
sarcinile acestei ramuri de drept sunt multiple. 

O primă sarcină a dreptului procesual penal este aceea de a stabili 
care sunt organele competente să participe la desfăşurarea procesului 
penal şi care este sfera atribuţiilor acestor organe. 

O altă sarcină a acestei ramuri de drept este de a stabili care sunt 
subiecții procesuali care trebuie să participe la realizarea procesului penal 
şi care sunt drepturile şi obligaţiile acestora. RISES 

În al treilea rând, prin normele juridice procesual penale trebuie să se 
consacre garanţiile procesual penale ca mijloace legale de realizare a 
drepturilor subiecților procesuali, participanți în procesul penal. l 


S. Zilberstein, Drept procesual civil. Teoria generală. Judecata la prima instanţă. Hotărârea, 
Ed. Didactică şi Pedagogică, Bucureşti, 1983, pp. 67-75). Precizăm că normele de 
organizare judecătorească reglementează - compunerea şi funcţionarea instanţelor jude- 
cătoreşti şi ale Ministerului Public, numirea şi avansarea magistraților, organizarea şi 
funcţionarea Consiliului Superior al Magistraturii, statutul- magistraților, compunerea 
completelor de judecată şi, în legătură cu aceasta, incompatibilitatea, abținerea şi recuzarea; 
normele de competență sunt cele care reglementează: sfera atribuțiilor pe care le are de 
îndeplinit fiecare categorie de organe judiciare; normele de procedură propriu-zisă sunt cele 
care reglementează modul de soluționare a pricinilor penale. FOS | 
|. Oancea, Drept penal, Ed. Didactică şi Pedagogică, Bucureşti, 1971, p. 15. 

2 Theodoru IV, p. 3. ! 

* Dongoroz |, p. 16. 

î Pop l, p. 3. 

Dreptul procesual penal trebuie să conţină norme privind modul de 
efectuare a probaţiunii în procesul penal. | 

Normele juridice procesuale trebuie să conţină reglementări precise 
privind luarea măsurilor procesuale sau efectuarea oricăror acte proce- 
durale prin care se aduce atingere drepturilor persoanelor. 

Acestei ramuri de drept îi revine sarcina de a reglementa în cele mai 
mici amănunte modul în care se derulează filmul întregii activități pro- 
cesual penale. În acest sens, normele dreptului procesual penal trebuie să 
conţină reguli exacte de desfăşurare a urmăririi penale, a procedurii 
camerei preliminare, a judecării cauzelor penale şi a punerii în executare a 
hotărârilor judecătoreşti penale. 

Prin totalitatea normelor sale, dreptul procesual penal trebuie să se 
înfățişeze ca un instrument în măsură să asigure un echilibru între impe- 
rativele asigurării şi protecţiei ordinii sociale, pe de o parte, şi garantarea 
drepturilor şi libertăților fundamentale ale persoanelor, pe de altă parte”. 


§ 2. Legăturile dreptului procesual penal 
cu alte ramuri de drept 


între dreptul procesual penal şi celelalte ramuri de drept există 
numeroase legături. H pie > | 
| 2.1. Dreptul procesual penal este, în primul rând, legat de dreptul 
constituțional, deoarece la baza oricărei ramuri de drept stau normele 
juridice constituţionale care stabilesc, în cadrul unei sinteze armonioase şi 
al unei reglementări sistematice, principiile fundamentale ale tuturor ramu- 
rilor de drept. În acest fel, dreptul constituțional se înfăţişează ca „acea 
ramură a dreptului unitar formată din normele juridice care reglementează 
relaţiile sociale fundamentale ce apar în procesul instaurării, menţinerii şi 
exercitării statale a puterii”. ii 
În Constituţia României sunt consacrate numeroase norme în scopul 
reglementării unor domenii care interesează în mod direct dreptul procesual 
penal. În acest sens, poate fi dat ca exemplu Titlul IlI, Capitolul II, privind 
drepturile şi libertățile fundamentale, în care se arată, între altele, în ce 
condiții poate fi restrânsă libertatea individuală”. De asemenea, şi în alte 
dispoziţii ale Constituţiei se face referire la aspecte care interesează în mod 


4 M.. Drissi, A. Machichi, Manuel de droit pénal général, Ed. Maghrebienes, 
Casablanca, 1974, p. 34. TR 

2 |. Muraru, Drept constituţional şi instituţii politice, Ed. Actami, Bucureşti, 1997, p. 19; 
|. Muraru, S. Tănăsescu, Drept constituţional şi instituţii politice, ed. a 14-a, Ed. C.H. Beck, 
Bucureşti, 2011, vol. |, p. 12. 3 ; ; w 

% Astfel, în art. 23 alin. (2) din Constituție se arată că percheziționarea, reținerea sau 
arestarea unei persoane sunt permise numai în cazurile şi cu procedura prevăzute de lege. 
în art. 23 alin. (3) şi (4) sunt prevăzute dispoziţii ce reglementează detaliat reținerea şi 
-arestarea care pot fi dispuse în cursul procesului penal. 

direct dreptul procesual penal. Astfel, în art. 16 (Titlul 1, Capitolul Il) se arată 
că toți cetățenii sunt egali în faţa legii şi a autorităţilor publice!. Capitolul VI al 
Titlului II, privind autoritățile publice, cuprinde normele fundamentale privind 
autoritatea judecătorească, cu secţiuni distincte referitoare la instanţele 
judecătoreşti, Ministerul Public şi Consiliul Superior al Magistraturii?. 

2.2. Dreptul procesual penal este strâns legat de dreptul penal. 

Pentru raportul strâns dintre aceste două ramuri de drept pledează 
numeroase dovezi copleşitoare”. 

Dreptul penal substanţial nu este de aplicaţiune imediată, el se 
transpune în viață prin intermediul dreptului procesual penal. Sub acest 
aspect, dreptul penal apare ca un drept potenţial care îşi îndeplineşte 
funcțiunea sa socială prin intermediul dreptului procesual penal“. La rândul 
său, dreptul procesual penal, fără dreptul penal, ar fi steril şi fără conţinut, 
deoarece acesta din urmă stabileşte care fapte sunt considerate infracțiuni 
şi ce sancțiuni penale se pot aplica acelora care sunt iraşi la răspundere 
penală”. 

Legătura strânsă dintre dreptul procesual penal şi dreptul penal este 
evidenţiată în mod deosebit prin corelaţia existentă între raportul juridic de 
drept penal şi raportul juridic de drept procesual penal, ştiut fiind că 
drepturile şi obligaţiile subiecţilor din cadrul raportului: penal se realizează 
numai prin intermediul raportului procesual penalf. 

2.3. Dreptul procesual penal se află într-o strânsă legătură şi cu 
dreptul procesual civil. Cele două ramuri reglementează două forme ale 
aceleiaşi activităţi de judecată. Justiția se realizează atât prin judecarea 
cauzelor penale, cât şi a celor civile. 

Între dispoziţiile existente în cele două ramuri de drept se constată 
numeroase elemente de identitate, acestea putând fi observate în înseşi 
principiile fundamentale care stau la baza procesului penal şi civil, precum şi 
în normele care privesc administrarea probelor, desfăşurarea judecății etc. '. { 

2.4. Dreptul procesual penal are legături cu dreptul civil şi dreptul 
familiei. În privinţa legăturilor cu dreptul civil, subliniem aportul acestei ramuri 
în reglementarea unor instituţii ale dreptului procesual penal cum sunt: 
partea civilă, partea responsabilă civilmente, acţiunea civilă etc. 


1 Deci şi în fața autorităților oublice c care înfăptuiesc justiția penală. 

? În realitate, aceste dispoziţii constituie normele fundamentale care stau la baza 
organizării instanțelor judecătoreşti, a Ministerului Public şi a Consiliului Superior al 
Magistraturii. 

3 Pop |, p. 17. 

4 Ibidem, p. 16. 

5 |. Oancea, op. cit., p. 25; în acelaşi sens, a se vedea C. Bulai, B. Bulai, Manual de 
drept penal. Partea generală, Ed. Universul Juridic, Bucusasih 2007, p. 7. 

° Theodoru |, p. 34; Volonciu Íl, p. 20. 
7 V.M. Ciobanu, op. cit., p. 161. 

Cu dreptul familiei, legăturile dreptului procesual penal se manifestă 
prin intermediul. unor instituții cum sunt: chestiunile prealabile , luarea 


măsurilor de ocrotire etc. 


i Sectiunea a Il-a 
Faptele şi raporturile juridice procesual penale 


$ 1. Notiunea şi clasificarea faptelor juridice procesual 
penale zi 


1.1. Notiunea de „fapt juridic procesual penal” 


Înfăptuirea justiției penale presupune existența a numeroase ra- 
porturi sociale care se nasc între subiectii ce participă la realizarea 
procesului penal. Raporturile sociale devin raporturi juridice numai în 
măsura în care sunt reglementate de normele juridice. Incidența normelor 
juridice asupra raporturilor sociale nu are loc însă decât în anumite condiţii, 
şi anume în situaţiile în care se ivesc împrejurări care, potrivit legii, capătă 
semnificația unor fapte juridice. i 

în domeniul de care ne ocupăm, putem spune că normele juridice 
procesual penale intră în acțiune numai în măsură în care pe planul realității 
faptice apar anumiţi factori care sunt de natură să provoace intervenţia 
normei juridice. Datorită specificului lor, anumite: împrejurări de fapt care 
apar pot, în conformitate cu legea, să dea naştere, să modifice sau să stingă 
raporturile juridice procesual penale. j DAA 

Uneori, anumite împrejurări pot împiedica naşterea raporturilor 
juridice, ele fiind considerate fapte juridice impeditive?. 7 | 

Având în vedere cele arătate mai sus, putem defini faptele juridice 
procesual penale ca împrejurări de fapt care, potrivit legii, dau naştere, 
modifică, sting raportul juridic procesual penal sau împiedică naşterea lui. 
| Faptele juridice, prin raportare la voința oamenilor, pot fi clasificate în 

acțiuni sau evenimente. 

Acţiunile sunt fapte juridice dependente de voinţa oamenilor, iar eveni- 
mentele sunt fapte juridice produse independent de voinţa oamenilor”. 

Marea majoritate a faptelor juridice procesual penale sunt acțiuni, 
licite sau ilicite (spre exemplu, săvârşirea unei infracțiuni, constituirea de 
parte civilă etc.). - tal 


1 A se vedea Capitolul V, Competența în materie penală, Secţiunea Ill, Probleme 
legate de competența în materie penală, $1, Prorogarea de competență. | 

2 L. Biro, M. Basarab, Curs de drept penal al R.P.R. Partea generală, Ed. Didactică - 
şi Pedagogică, Bucureşti, 1963, p. 41. 

3 Volonciu Il, p. 25. 

Este posibil ca şi anumite evenimente să aibă valența unor fapte 


juridice procesual penale (bunăoară, decesul făptuitorului”, boala gravă a 
suspectului sau a inculpatului” etc.). 


1.2. Clasificarea faptelor juridice procesual penale 


Având în vedere efectele pe care le pot produce, faptele juridice 
procesual penale pot fi: constitutive, modificatoare, extinctive şi impedlitive. . 

Pot fi considerate fapte juridice procesual penale constitutive: săvâr- 
şirea unei infractiuni’, adresarea unei plângeri prealabile organelor compe- 
tente, intervenția părții responsabile civilmente în procesul penal, consti- 
tuirea ca parte civilă în procesul penal etc. Aceste împrejurări dau naştere 
unor raporturi juridice procesual penale care au în continutul lor drepturi şi 


„ obligații specifice activităţii de înfăptuire a justiţiei penale. 


Ca fapte juridice procesual penale modificatoare pot fi date ca 
exemple: punerea în mişcare a acţiunii penale, care, dând celui ce este 
chemat să răspundă penal calitatea de inculpat, modifică drepturile şi 
obligaţiile acestuia în cadrul raportului juridic procesual penal. Astfel, poate 
reprezenta un fapt juridic modificator împlinirea vârstei de 16 ani de 
suspectul sau inculpatul minor. În acest sens, dacă suspectul sau inculpatul 
minor nu a împlinit vârsta de 16 ani, organul de urmărire penală este obligat 
să citeze părinţii acestuia ori, după caz, pe tutore, curator sau persoana în 
îngrijirea ori supravegherea căreia se află minorul la orice ascultare sau 
confruntare a minorului. Împlinirea vârstei de 16 ani reprezintă un fapt 
modificator, deoarece obligația de mai sus a organului de urmărire penală 
încetează, citarea devenind facultativă. 

Dintre faptele juridice procesual penale extinctive“ amintim: împăcarea 
părților, decesul suspectului sau inculpatului persoană fizică, retragerea 
plângerii prealabile etc.; intervenţia unor asemenea împrejurări conduce la 
stingerea raporturilor juridice procesual penale. 

Faptele juridice procesual penale impeditive sunt, între altele: 
amnistia intervenită înainte de declanşarea procesului penal, radierea 
suspectului ori inculpatului persoană juridică înainte de declanşarea pro- 
cesului penal, lipsa plângerii prealabile a persoanei vătămate etc. | 

Apariţia uneia dintre aceste împrejurări împiedică naşterea raportului 
juridic procesual penal. Se cuvine să menţionăm că unele dintre împre- 


Decesul suspectului ori al inculpatului: persoană fizică conduce la stingerea 
raportului juridic procesual penal prin clasare [art. 315 alin. (1) lit. b), raportat la art. 16 
alin. (1) lit. f)] sau prin încetarea procesului penal [art. 396 alin. (6), raportat la art. 16 
alin. (1) lit. f). | 

2 Boala gravă a suspectului sau inculpatului conduce la suspendarea urmăririi 
penale (art. 312) sau la suspendarea judecății (art. 367). 
°? 1. Oancea, op. cit., p. 61. 


* Şt. Daneş, Consideraţii asupra raporturilor juridice în caz de înlocuire a răspunderii 
penale pentru unele fapte ce prezintă pericol social redus, în R.R.D. nr. 4/1968, p. 85. 

jurările ce pot fi considerate fapte juridice impeditive, în anumite condiții, au 
valoarea unor fapte juridice extinctive. Ceea ce determină reținerea 
aceleiaşi împrejurări ca fapt juridic extinctiv sau impeditiv este momentul în 
care se produce acel fapt. Spre exemplu, dacă decesul făptuitorului 
intervine înainte de pornirea procesului penal, acesta are semnificaţia unui 
fapt juridic impeditiv, deoarece o asemenea împrejurare împiedică naş- 
terea raportului juridic în care are loc tragerea la răspundere penală. Dacă 
decesul făptuitorului are loc după pornirea procesului penal, acesta este- 
considerat ca fapt juridic extinctiv, deoarece procesul penal încetează. În 
acelaşi mod operează şi amnistia sau prescripția răspunderii penale. 


$2. Noţiunea, elementele şi trăsăturile raporturilor 
juridice procesual penale | 


2.1. Noțiunea de „raport juridic procesual penal” 


Prin săvârşirea unei infracţiuni ia naştere un raport de drept penal 
substanţial, denumit şi raport substanţial de conflict!. Aducerea raportului 
substanţial de conflict în fața organelor de justiție conduce la apariția unor 
raporturi juridice procesual penale. f 

Definim raporturile juridice procesual penale ca fiind acele 
raporturi juridice care apar în cursul desfăşurării procesului penal?. 


2.2. Structura raporturilor juridice procesual penale 


Născut ca urmare a incidenţei normei juridice asupra unui raport 
social, şi raportul juridic procesual penal are structura specifică oricărui 
raport juridic. Elementele raportului juridic procesual penal sunt: subiecții, 
conținutul şi obiectul. | | 

a) Subiectii raportului juridic procesual penal sunt participanții la 
realizarea procesului penal. Subiectul prezent în toate raporturile juridice 
procesual penale este statul, reprezentat prin organele judiciare. În orice 
raport juridic procesual penal este prezent şi infractorul care urmează să 
fie tras la răspundere penală pentru fapta săvârşită. Alături de stat şi 
infractor, care pot fi consideraţi subiecţi principali ai raporturilor juridice 
procesuale, în cadrul procesului penal poi apărea şi alţi subiecţi, care au 
drepturi şi obligaţii specifice. Menţionăm, între aceştia, partea civilă, partea 
responsabilă civilmente etc. 

b) Conţinutul raportului juridic procesual penal este alcătuit din drep- 
turile, facilitățile, prerogativele. sau dorințele pe care le au, în baza legii, 
subiecţii care participă la desfăşurarea procesului penal”. 


1 Dongoroz |, p. 75. 

2 Volonciu |, p. 17. i 

3 O. Stoica, A. Mureşan, Considerații privind raporturile juridice procesual penale, în 
„Studia Universitatis Babeş-Bolyai”, Seria Jurisprudentia, 1966, p. 117. 

In desfăşurarea procesului penal, în funcţie de aspectele fiecărei 
cauze penale, se nasc şi se dezvoltă numeroase drepturi şi obligații 
procesuale între subiecţii raporturilor juridice procesuale!. Aceste drepturi şi 
obligaţii dau o nuanţă particulară conţinutului fiecărui raport juridic procesual. 

c) Obiectul raportului juridic procesual penal constă în „Stabilirea 
existenței (sau inexistenței) raportului juridic penal şi determinarea conti- 
nutului acestui raport juridic”?. Revine o asemenea sarcină acestui element 
al raportului juridic procesual penal deoarece, în momentul de început al 
procesului penal, raportul de drept penal material apare în contururi încă 
neclare (uneori nefiind cunoscut autorul infracțiunii şi nici detalii legate de 
împrejurările în care s-a comis infracţiunea etc.). | 

Pe măsură însă ce procesul penal se desfăşoară, fiind administrate 
probele necesare lămuririi cauzei penale, raportul de drept penal material 
devine din ce în ce mai clar, mai precis şi mai concret?. | | 

La terminarea procesului penal, raportul de drept penal material se 
definitivează, iar soluţia pronunţată în acest proces (condamnarea, renun- 
tarea la aplicarea pedepsei, amânarea aplicării pedepsei, achitarea sau 
încetarea procesului penal) oglindeşte existența sau inexistența raportului 
de drept penal material. 


„2.3. Trăsăturile raporturilor juridice procesual penale 


Dată fiind natura raporturilor sociale din care se nasc raporturile 
juridice procesual penale, acestea din urmă apar ca raporturi ce prezintă 
trăsături cu totul specifice”. Particularităţile raporturilor juridice procesual 
penale sunt reflectate deplin în structura lor, subiecții, conţinutul şi obiectul 
acestora reprezentând aspecte cu totul deosebite față de elementele altor 
categorii de raporturi juridice. | 

Dintre trăsăturile specifice raporturilor juridice procesual penale men- 
ționăm următoarele: | 

a) Sunt raporturi juridice de putere”. Acestea iau naştere în vederea 
realizării drepturilor şi obligaţiilor ce izvorăsc din raportul juridic de drept 
penal material. În cadrul acestor raporturi juridice se realizează tragerea la 
răspundere penală a acelora care au săvârşit infracțiuni. Caracterul de 
putere al raporturilor juridice procesual penale se reflectă în relațiile ce se 
stabilesc între subiecții acestor raporturi, în drepturile şi obligaţiile pe care le 
au subiecţii în raporturile procesuale concretef. | 


1 D. Pavel, Despre obiectul raportului de drept procesual penal, în R.R.D. nr. 4/1974, 
p. 29. 


? Ibidem, p. 34. | 

* M.S. Strogovici, op. cit., pp. 20-21. 

4V, Manzini, op. cit, pp. 69-70. i 

5 S. Feller, Contribuții la studiul raportului juridic penal material şi procesual penal, 
precum şi al garanțiilor procesuale, Ed. Ştiinţifică, Bucureşti, 1960, p. 47. 


T. Kiraly, P. Barna, S. Laslane, Magyar biinteto el jarasi jeg (Drept procesual penal 
ungar), Tank&nwkjado, Budapesta, 1966, p. 26. i 

b) lau naştere, de regulă, peste şi în afara acordului de voință al 
părților'. Dată fiind oficialitatea procesului penal, raporturile sociale asupra 
cărora intervine norma juridică procesuală se transformă în raporturi juridice 
la iniţiativa organelor competente să realizeze procesul penal. Sunt totuşi 
anumite situaţii în care aceste raporturi juridice iau naşiere cu acordul de 
voință al subiecţilor; exemple elocvente în acest sens sunt: constituirea ca 
parte civilă în procesul penal, adresarea plângerii prealabile de către 
persoana vătămată organelor competente, intervenția părții responsabile 
civilmente în procesul penal etc. Si, 

<c) În marea majoritate a raporturilor juridice procesual penale, unul 
dintre subiecţi este organ al statului. Nu împărtăşim opinia potrivit căreia toate 
raporturile juridice pe care le analizăm au ca subiect dominant un organ 
judiciar?. Există raporturi juridice procesuale în care nu găsim ca subiecţi 
organe ale statului: spre exemplu, raportul dintre inculpat şi apărătorul său. 

=- d) Drepturile subiective ale organelor judiciare au valoare de obligații 
pentru aceste organe“. Acest caracter al drepturilor pe care le au organele 
judiciare este explicabil prin natura obiectivelor procesului penal. 

În lumina acestor trăsături, drepturile organelor judiciare de a porni 
procesul penal, de a pune în mişcare acțiunea penală, de a lua anumite 
măsuri de preventie apar ca obligaţii ale acestor organe. 


Secţiunea a IV-a 


| Ştiinţa dreptului procesual penal. | 
Sarcinile ştiinţei dreptului procesual penal. Legăturile 
ştiinţei dreptului procesual penal cu ştiinţe auxiliare 
ale dreptului | 


SI. Noţiunea, obiectul şi metodele ştiinţei dreptului 
procesual penal ÎL: | 


1.1. Noțiunea şi obiectul ştiinţei” dreptului procesual penal 


De la început, trebuie să precizăm că dreptul procesual penal ca 
disciplină ştiinţifică nu se confundă cu dreptul procesual penal ca 
ansamblu de norme juridice, deşi ele sunt indisolubil legate. 


1 S. Feller, op. cit., p. 49; în acelaşi sens, a se vedea: Volonciu |, p. 19; Neagu III, 
PI au, 
2 În acelaşi sens, a se vedea M. Basarab, op. cit., p. 8. 
3 S. Feller, op. cit., pp. 50-51. | Aa | 
4 S. Kahane, Dreptul procesual penal, Ed. Didactică şi Pedagogică, Bucureşti, 1963, 
p. 16. | 5 2 W 
5'S-a arătat, pe bună dreptate, că: „Orice știință se justifică în măsura în care are un 
obiect propriu de studiu şi foloseşte metode specifice în cercetarea fenomenelor” (Volonciu II, 
p. 46). | ji ' 

Dreptul procesual penal este o ramură a sistemului de drept alcătuită 
dintr-un ansamblu de norme juridice, în timp ce Ştiinţa dreptului. procesual 
penal reprezintă un sistem de cunoştinţe despre raporturile juridice 
procesuale şi normele procesual penale ce reglementează aceste raporturi 
procesual. penale. În acelaşi timp, ştiinţa dreptului procesual studiază 
instituțiile procesual penale, precum şi evoluţia lor în funcție de dinamica 
fenomenelor sociale de care sunt strâns legate. Reiese că obiectul ştiinţei 
dreptului procesual penal îl constituie studiul normelor juridice procesual 
penale şi al raporturilor juridice reglementate de acestea. nai 

Ocupându-se cu studiul. unor fenomene sociale, ştiinţa dreptului 
procesual penal face parte din rândul ştiinţelor sociale. Datorită schimbării 
continue a fenomenelor sociale care fac obiectul de studiu al ştiinţei 
dreptului procesual penal, aceasta are un caracter istoric. 

Trebuie menţionat că nu dintotdeauna dreptul procesual penal a 
reprezentat o ştiinţă distinctă față de dreptul penal, în primul rând datorită 


faptului că nu era conturat obiectul său. 


1.2. Metodele ştiinţei dreptului procesual penal 


Metoda de bază folosită în ştiinţa dreptului procesual penal este 
metoda dialectică. | 
Folosind legile dialecticii, ştiinţa dreptului procesual penal studiază 
instituțiile procesual penale în dezvoltarea lor istorică, ca fenomene sociale 
care au luat naştere în anumite condiţii determinate. Instituţiile procesual 
penale sunt studiate ca fenomene sociale care se schimbă în raport cu 
schimbările condiţiilor social-economice ale diferitelor perioade istorice. . 
Normele dreptului procesual penal pot fi cunoscute în mod ştiinţific 
numai privite prin prisma rolului şi importanţei lor sociale, aşa putând fi 
desluşite conținutul şi funcția dreptului procesual penal de apărare a ordinii 
de drept. | | | 
Asimilându-şi metodologia generală pozitivistă, dreptul procesual 
penal, ca disciplină de ramură, foloseşte ca metode logice analiza şi sinteza, 
inducția şi deducţia!. fc Si 
Unii autori” alătură acestor metode şi metoda comparativă, metodă ce 
îngăduie studierea normelor juridice procesuale într-o examinare compa- 
rativă cu alte norme din acelaşi sistem de drept şi, preponderent, cu nor- 
mele corespunzătoare din legislaţiile unor alte state. | | 


$ 2. Părţile ştiinţei dreptului procesual penal 


Ca disciplină de ramură a dreptului procesual penal, ştiinţa dreptului 
procesual penal are două părți: o parte generală şi o parte specială. Această 


1 Volonciu |, p. 25; M. Damaschin, op. cit., p. 31. 


? Volonciu Iil, p. 47; S. Popescu, Metoda comparativă în domeniul dreptului, în S.C.J. 
nr. 4/1970, pp. 553-564. A 

structură a ştiinţei dreptului procesual penal corespunde sistematizării . 
adoptate în principalul izvor al dreptului procesual penal, şi anume Codul de 
procedură penală. 

Partea generală a dreptului procesual penal, ca disciplină ştiinţifică, 
studiază: principiile şi limitele aplicării legii procesual penale, acţiunea 
penală şi acţiunea civilă în procesul penal, participanții în procesul penal, 
probele, mijloacele de probă şi procedeele probatorii, măsurile preventive şi 
alte măsuri procesuale, precum şi actele procesuale şi procedurale comune. 

Partea specială a ştiinţei dreptului procesual penal studiază modul în 
care se derulează filmul activităților procesual penale, respectând cronologia 
fazelor procesului penal. Sunt studiate, în această parte a ştiinţei dreptului 
procesual penal: urmărirea penală, procedura camerei preliminare, jude- 
cata, executarea hotărârilor penale, precum şi procedurile speciale. 


$ 3. Sarcinile ştiinţei dreptului procesual penal 


- Considerăm că principalele sarcini ale ştiinţei dreptului procesual 

penal sunt următoarele: 

a) studiul normelor dreptului procesual penal, precum şi al raporturilor 
juridice care fac obiectul reglementării acestor norme. | | 

Această sarcină rezultă. din însăşi definirea obiectului științei dreptului 
procesual penal. Studiul normelor juridice procesual penale trebuie să se 
facă ţinându-se seama de condiţiile obiective care au determinat apariţia lor, 
precum şi de influența pe care acestea o au asupra condiţiilor care au 
determinat adoptarea lor ; ari | 
b) pornind de la cerința ca între ştiinţa dreptului procesual penal şi 
practica organelor judiciare să existe o legătură indisolubilă, revine ca 
sarcină ştiinţei dreptului procesual penal să studieze practica organelor de 
urmărire penală şi a instanțelor judecătoreşti. La elaborarea tezelor teoretice 
ale ştiinţei dreptului procesual penal trebuie studiate şi analizate soluţiile 
pronunțate de organele judiciare penale. In acelaşi timp, tezele teoretice 
elaborate pe baza studierii şi generalizării ştiinţifice a practicii judiciare sunt 
menite să contribuie la îmbunătăţirea activităţilor tuturor organelor care 
înfăptuiesc justiția penală; | | ate 

c) studierea legislaţiei procesual penale şi a doctrinei, în această 
materie, din celelalte tări. Ştiinţa dreptului procesual penal trebuie să se 
ocupe şi de cunoaşterea legislației şi a literaturii de specialitate din alte ţări. 
Între ştiinţa dreptului procesual penal român şi aceeaşi ştiinţă din celelalte 
țări există, desigur, multe puncte comune. Datorită însă condițiilor concrete 
ce pot fi întâlnite în fiecare țară în parte, există şi deosebiri între conținutul 
acestor ştiinţe ale dreptului. Atât punctele comune, cât şi deosebirile se 
impun a fi cunoscute pentru îmbogățirea arsenalului ds cunoştinţe ale 
ştiinţei respective. | + | 


1Volonciu |, p. 26; M. Basarab, op. cit., p. 26. 

$ 4. Legăturile ştiinţei dreptului procesual penal cu ştiinţe 
auxiliare ale dreptului 


4.1. Considerații preliminare 


Datorită faptului că, prin conţinutul lor, cauzele penale sunt extrem de 
variate, nu există ramură a ştiinţei care să nu se dovedească folositoare 
pentru organele judiciare penale într-o cauză sau alta. Anumite aspecte se 
întâlnesc însă atât de frecvent în cauzele penale, încât, pe baza 
generalizării lor, au luat ființă disciplinele auxiliare speciale ale procesului 
penal', cum sunt: criminalistica, medicina legală, psihiatria judiciară şi 
psihologia judiciară. | | 


4.2. Legătura cu criminalistica 


Având ca obiect elaborarea metodelor tehnico-ştiinţifice şi tactice 
necesare descoperirii, ridicării, fixării şi examinării urmelor infracțiunii, 
„precum şi demascării infractorului’, criminalistica are strânse legături cu 
ştiinţa dreptului procesual penal. 

Datorită legăturilor strânse existente între criminalistică şi procesul 
penal, unii autori au încercat să asimileze criminalistica, luată ca disciplină, 
cu știința dreptului procesual penal. În realitate, cele două ştiinţe se 
deosebesc, fiecare dintre ele având un obiect propriu de cercetare. 

Prin procedeele cu conţinut ştiințifico-tehnic şi tactic elaborate de 
criminalistică se realizează descoperirea infractorilor, depistarea şi ridicarea 
de urme lăsate la locul infracțiunii; cu alte cuvinte, sunt scoase la iveală 
probe necesare pentru aflarea adevărului în procesul penal: | 

Dactiloscopia (analiza amprentelor digitale de pe diferite obiecte în 
scopul identificării persoanei), fotografia judiciară (folosirea fotografiei pentru 
fixarea şi cercetarea probelor materiale), cercetarea tehnică şi grafică a 
înscrisurilor (în vederea depistării infracțiunilor de fals în înscrisuri), cerce- 
tarea urmelor de incendii sunt numai câteva dintre părţile principale ale 
criminalisticii ca ştiinţă. Rezultatele obţinute prin metodele de cercetare 


amintite mai sus sunt de un real folos în realizarea sarcinilor procesului 
4 s 
penal . FTN 


" M.A. Celţov, Procesu! penal sovietic, Ed. de Stat pentru Literatură Economică şi 
Juridică, Bucureşti, 1954, p. 26. | 
C. Suciu, Criminalistică, Ed. Didactică şi Pedagogică, Bucureşti, 1972, p. 6. 

* S. Mitricev, Bazele teoretice ale criminalisticii sovietice, Moscova, 1965. | 

* Pentru dezvoltări în legătură cu această ştiinţă auxiliară a dreptului, a se vedea: 
E. Stancu, Tratat de criminalistică, ed. a 4-a, revăzută şi adăugită, Ed. Universul Juridic, 
Bucureşti, 2007; E. Stancu, Criminalistica. Ştiinţa investigării infracţiunilor, vol. |, Ed. Tempus 
S.R.L., Bucureşti, 1992, şi vol. II, Ed. ProArcadia, Bucureşti, 1993; C. Aioniţoaie, I.E. Sandu ș.a., 
Tratat de tactică criminalistică, ed. a 2-a, revăzută: şi completată, Ed. Carpaţi, Bucureşti, 
1992; E. Locard, Traité de criminalistique. Les empreintes et les traces dans l'enqute 

4.3. Legătura cu medicina legală 


Ştiinţa dreptului procesual penal are strânse legături şi cu medicina 
legală. Datele de ordin istoric dovedesc că, din cele mai vechi timpuri, 
medicul a fost un nelipsit consilier în cadrul procesului penal atunci când 
s-au dezbătut probleme privind viața şi integritatea corporală ale persoanei”. 

Medicina judiciară”, prin posibilităţile de cercetare de care dispune, 


"furnizează date deosebit de importante, necesare aflării adevărului în 


procesul penal. Astfel, în toate cauzele penale privind infracțiunile contra 
vieţii persoanei, se cere cuvântul specialistului în medicină judiciară, care, 
printr-o constatare medico-legală sau printr-o expertiză, trebuie să se 
pronunţe asupra cauzelor morții. „adi 

De asemenea, în cazul unor infracţiuni care aduc atingere integrităţii 
corporale sau sănătăţii persoanei, sunt necesare certificate medico-legale în 
care să se arate numărul zilelor acordate pentru îngrijiri medicale. 


4.4. Psihiatria judiciară 


Ştiinţa procesului penal are legături şi cu psihiatria judiciară, ştiut fiind 
că numeroase probleme ce se pot ivi în cadrul procesului penal pot fi 
rezolvate numai cu ajutorul specialiştilor în psihiatrie. Astfel, în cazurile în 
care într-o cauză penală se pune problema. iresponsabilității penale a 
infractorului, specialiştii în psihiatrie judiciară sunt chemaţi să arate dacă 
fapta a fost comisă cu sau fără discernământ. Efectuarea expertizei 
medico-legale psihiatrice este obligatorie, potrivit art. 184 alin. (1), în cazul 
infracţiunilor comise de minorii cu vârsta între 14 şi 16 ani, în cazul uciderii 
sau vătămării copilului nou-născut ori a fătului de către mamă, precum şi 
atunci când organul de urmărire penală sau instanţa are o îndoială asupra 


ai E d altui BEN 9 nai d ic, T PINTA ATAA EEN EE  Va aut esa E, 
criminelle, Ed. Desvigne, Lyon, 1931; P.F. Ceccaldi, La Criminalistique, P.U.F., Paris, 1962; 
Ch. O'Hara, Principii de bază ale cercetării penale, Ed. C.C. Thomas, Illinois, S.U.A., 1976; A. 
Swensson, O. Wendel, Descoperirea infracţiunilor — metode modere de investigație 
criminală, Londra, 1957; P. Kirk, Crime investigation, Physical Evidence and the Police 
Laboratory, Interscience Publishers Inc., New York, 1966. AN 

1 Grăitoare în acest sens sunt „Codul lui Hammurabi”, rege al Babilonului (1792-1750 
î.Hr.), precum şi „Talmudul”, care conţineau dispoziţii potrivit cărora medicii acelor vremuri 
erau chemaţi ca auxiliari ai instanțelor de judecată cele mai primitive. 

2 Pentru dezvoltări privind medicina legală, a se vedea: M. Minovici, Tratat complet de 
medicină legală, Bucureşti, Ed. SOCEC, 1930, vol. I-III; M. Kernbach, Medicina judiciară, 
Ed. Medicală, Bucureşti, 1958; |. Moraru, Medicina legală, Ed. Medicală, Bucureşti, 1967; 
Gh. Scripcaru, V. Astărăstoaie, C. Scripcaru, Medicină legală pentru jurişti, Ed. Polirom, laşi, 
2005; V. Beliş, Medicina legală, ed. a 5-a, revizuită şi adăugită, Ed. Orizonturi, Bucureşti, 
2008; C. Simonin, M&dicine légale judiciaire, Librairie Maloine, Paris, 1974; L. Derobert, 
Médicine` légale, Rammarion, Paris, 1976; O-Prokop, W. Gohler, Forensische Medizin, 
Pergamon Press Inc., New York, 1975; P.F. Ceccaldi, M. Durigon, Médicine légale a usaje 
judiciare, Ed. Cujas, Paris, 1979. | | 

discernământului suspectului ori inculpatului în momentul săvârşirii infrac- 
țiunii ce face obiectul acuzaţiei!. 


4.5. Psihologia judiciară 


Ştiinţa dreptului procesual penal are legături şi cu psihologia judiciară, 
aceasia din urmă furnizând informaţii legate de psihologia subiecţilor. care 
participă la realizarea procesului penal. În domeniul psihologiei judiciare 
s-au întocmit lucrări valoroase?, în care se subliniază contribuția deosebită 
pe care o poate aduce această ştiinţă la rezolvarea a numeroase probleme 
ce se pot ivi pe parcursul procesului penal. 


Secţiunea a V-a 
Izvoarele juridice ale dreptului procesual penal român 


S 1. Consideraţii preliminare 


Noţiunea de „izvor al dreptului” poate fi determinată în sens material şi 
în sens formal. | 
„În sens material, prin izvor al dreptului înțelegem condiţiile materiale 
de existență a societății. Dreptul, ca parte a suprastructurii societăţii, este 
determinat de baza economică a societăţii. Legătura de determinare între 
baza societăţii şi drept nu este, desigur, nemijlocită, baza societăţii deter- 
minând conţinutul voinței poporului, voință care se exprimă, prin intermediul 
Parlamentului, în norme juridice. 3 i 
Formele juridice specifice în care se exprimă voința poporului consti- 
tuie izvorul formal sau juridic al dreptului. 


$ 2. Izvoarele juridice ale dreptului procesual penal 


2.1. Constituţia 


Constituţia este izvor al dreptului procesul penal, deoarece, ca lege 
fundamentală, stabileşte multe reguli cu caracter general care îşi găsesc 
aplicabilitate directă în cadrul înfăptuirii justiției penale. Actuala Constituţie a 
României este forma republicată a Constituţiei din 1991, cu actualizarea 


1 Pentru dezvoltări privind psihiatria judiciară, a se vedea: Gh. Dănescu, E. Tomorug, 
Probleme judiciare în psihiatrie, Ed. Medicală, Bucureşti, 1973; V.T. Dragomirescu, Expertiza 
medico-legală în psihiatria juridică, Ed. Viața medicală românească, Bucureşti, 2002; 
O. Buda, /responsabilitatea — aspecte medico-legale psihiatrice, Ed. Lider, Bucureşti, 2006. | 

M. Le Roy, L'Utilisation du profil psychologique en matisre judiciaire, Paris, 1944; 
E. Altavilla, Psychologie judiciaire, Ed. Cujas, Paris, 1959; Al. Roşca, Psihologia martorului, 
Cluj, 1932; T. Bogdan, Psihologia judiciară, Litografia Universității din Bucureşti, 1957; T. Butoi, 
I.T. Butoi, Tratat universitar de psihologie judiciară, Ed. Phobos, Bucureşti, 2006. 

denumirilor şi renumerotarea articolelor, revizuită prin Legea nr. 429/2003, 
aprobată prin referendumul național din 18-19 octombrie 2003, confirmat 
prin hotărârea Curţii Constituţionale nr. 3 din 22 octombrie 2003. 

Dintre normele constituționale care sunt izvoare ale „dreptului 
procesual penal menţionăm ari. 16, în care se arată: „Cetăţenii sunt egali în 
fața legii şi a autorităţilor publice, fără privilegii şi fără discriminări”. Aşadar, 
potrivit Constituţiei țării noastre, toți cetățenii sunt egali în fața legii şi, în 
consecință, şi în faţa legii procesual penale. j 

De asemenea, izvor al dreptului procesual penal este şi norma 
constituţională conținută în art. 23, în care se arată că libertatea individuală 
şi siguranţa persoanei sunt inviolabile [art. 23 alin. (1)]. În acest articol din 
Constituţie sunt cuprinse reglementări amănunțite privind reținerea şi 
arestarea ca măsuri procesual penale. ` 

Şi art. 27 alin. (1) din Constituţie este izvor al dreptului procesual 
penal. Consacrând inviolabilitatea domiciliului, Constituţia arată că nimeni nu 
poate pătrunde în locuinţa unei persoane fără învoirea acesteia. La alin. (2) 
lit. a), b), c) şi d) sunt arătate situaţiile în care se poate deroga de la 
prevederile alin. (1). | 


2.2. Codul de procedură penală 


Codul de procedură penală este principalul izvor al dreptului procesual 
penal, el conţinând marea majoritate a normelor juridice care disciplinează 
şi organizează activitatea de tragere la răspundere penală a celor ce au 
săvârşit infracţiuni. = | 

Primul Cod modern de procedură penală a intrat în vigoare la 
2 decembrie 1864 şi s-a aplicat în Principatele Unite până la 19 martie 1936, 
când a intrat în vigoare un nou Cod de procedură penală aplicabil pe întreg 
teritoriul unificat al României. Acest cod, modificat substanțial în 1948 şi 
perfecţionat între anii 1949-1960, a fost abrogat la 1 ianuarie 1969, prin 
intrarea în vigoare a celui de-al treilea Cod de procedură penală român 
(Legea nr. 29/1969). Acest din urmă cod a suferit numeroase modificări, mai 
cu seamă după anul 1989, aplicându-se până în anul 2014, când a fost- 
abrogat odată cu intrarea în vigoare a noului Cod de procedură penală. 

Actualul Cod de procedură penală, adoptat în anul 2010£, a intrat în 


vigoare la 1 februarie 2014, într-o formă modificată”. | 


1 Aceste situaţii sunt următoarele: a) pentru executarea unui mandat de arestare sau 
a unei hotărâri judecătoreşti; b) pentru înlăturarea unei primejdii privind viaţa, integritatea 
fizică sau bunurile unei persoane; c) pentru apărarea securității naţionale sau a ordinii 
publice; d) pentru prevenirea răspândirii unei epidemii. i Ka 

2 Legea nr. 135/2010 (publicată în M. Of. nr. 486 din 15 iulie 2010). 

3 Modificarea şi completarea Codului de procedură penală s-a realizat prin Legea 
nr. 255/2013 pentru punerea în aplicare a Codului de procedură penală şi pentru modificarea 
şi completarea unor acte normative care cuprind dispoziții procesual penale (publicată în 

2.3. Codul penal 


Codul penal! este izvor al dreptului procesual penal. Numeroase 
dispoziţii din Codul penal fac referire directă la unele aspecte ale 
desfăşurării procesului penal. Pot fi date ca exemple în acest sens normele 
care prevăd modul în care se pune în mişcare acțiunea penală în cazul unor 
infracțiuni. Astfel, pentru infracțiunile de lovire sau alte violențe (art. 193 
C. pen.), vătămare corporală din culpă (art. 196 C. pen.), ameninţare 
(art. 206 C. pen.), hărţuire (art. 208 C. pen.), agresiune sexuală în formă 
simplă [art. 219 alin. (1) C. pen.], hărțuire sexuală (art. 223 C. pen.), violare 
a sediului profesional (art. 225 C. pen.), violare a vieţii private (art. 226 
C. pen.), abuz de încredere (art. 238 C. pen.), abuz de încredere prin 
fraudarea creditorilor (art. 239 C. pen.), asistenţă şi reprezentare neloială 
(art. 284 C. pen.) etc., acţiunea penală se pune în mişcare numai la plân- 
gerea prealabilă a persoanei vătămate. 4/4) e | 

Izvoare ale dreptului procesual penal pot fi considerate şi dispozițiile 
“Codului penal referitoare la stingerea acţiunii penale în anumite condiţii. Pot 
fi date ca exemple în acest sens prevederile art. 243 alin. (3) C. pen. 
(însuşirea bunului găsit sau ajuns din eroare la făptuitor), art. 244 alin. (3) 
C. pen. (înşelăciunea), în care se arată că împăcarea părților înlătură 
răspunderea penală. 

Alături de dispoziţiile Codului penal menţionate mai sus, pot fi consi- 
derate izvoare ale dreptului procesual penal şi alte reglementări existente 
în legea penală, cum sunt cele privind lipsa plângerii prealabile (art. 157 
C. pen.), retragerea plângerii prealabile (art. 158 C. pen.) etc. 


2.4. Codul de procedură civilă şi Codul civil 


Codul de procedură civilă? este izvor al dreptului procesual penal prin 
normele sale, care stabilesc ce bunuri nu pot fi sechestrate. Astfel, conform 
art. 726 C. pr. civ., nu sunt supuse urmăririi silite următoarele bunuri mobile: 


până la noua recoltă, animalele destinate obținerii mijloacelor de subzistență 
şi furajele necesare pentru aceste animale până la noua recoltă; d) combus- 


În a a a NO 


M. Of. nr. 515 din 14 august 2013) şi O.U.G. nr. 3/2014 pentru luarea unor măsuri de imple- 
mentare necesare aplicării Legii nr. 135/2010 privind Codul de procedură penală şi pentru 
implementarea altor acte normative (publicată în M. Of. nr. 98 din 7 februarie 2014). 
1 Actualul Cod penal a fost adoptat prin Legea nr. 286/2009 (publicată în M. Of. nr. 510 
din 24 iulie 2009) şi a intrat în vigoare la data de 1 februarie 2014. - < 
? Actualul Cod de procedură civilă a fost adoptat prin Legea nr. 134/2010 (republicată 
în M. Of. nr. 545 din 3 august 2012) şi a intrat în vigoare la data de 15 februarie 2013. 

tibilul necesar debitorului şi familiei sale socotit pentru 3 luni de iarnă; e) scri- - 
sorile, fotografiile şi tablourile personale sau de familie şi altele asemenea; 
f) bunurile declarate neurmăribile în cazurile şi în condițiile prevăzute de lege. 

Codul civil! este izvor al dreptului procesual. penal. Numeroase 
dispoziţii din Codul civil îşi găsesc aplicabilitatea în rezolvarea cauzelor 
penale; astfel, potrivit art. 19 alin. (1), acţiunea civilă exercitată în cadrul 
procesului penal are ca obiect tragerea la răs undere civilă delictuală a 
persoanelor responsabile potrivit legii civile (...); conform art. 19 alin. (5), 
repararea prejudiciului material şi moral se face potrivit dispoziţiilor legii 
civile: conform art. 21 alin. (1), introducerea în procesul penal a părții 
responsabile civilmente poate avea loc, la cererea părții îndreptăţite potrivit 
legii civile (...); conform art. 250 alin. (8), după rămânerea definitivă a 
hotărârii, se poate face contestaţie potrivit legii civile numai asupra modului 
de aducere la îndeplinire a măsurii asigurătorii; art. 86 alin. (1) arată că 
persoana care, potrivit legii civile, are obligaţia legală sau convenţională de 
a repara în întregime sau în parte, singură sau în solidar, prejudiciul cauzat 
prin infracţiune şi care este chemată să răspundă în proces este parte în 
procesul penal şi se numeşte parte responsabilă civilmente?. 


2.5. Legile de organizare judiciară 


Sunt, de asemenea, izvoare ale dreptului procesual penal legile de 
organizare judiciară, în baza cărora îşi desfăşoară activitatea în procesul 
penal autorităţile judiciare penale, precum şi alte. legi care au modificat 
Codul de procedură penală. Avem în vedere, în acest sens, Legea 
nr. 303/2004 privind statutul judecătorilor şi procurorilor“, Legea nr. 304/2004 
privind organizarea judiciară”, Legea nr. 317/2004 privind Consiliul Superior 


1 Actualul Cod civil a fost adoptat prin Legea nr. 287/2009 (publicată în M. Of. nr. 511 
din 24 iulie 2009) şi a intrat în vigoare la data de 1 octombrie 2011. 

2 în acest sens, amintim prevederile art. 1.357 C. civ., prin care se reglementează 
condiţiile pentru răspunderea civilă pentru fapta proprie, în conformitate cu care cel care 
cauzează altuia un prejudiciu printr-o faptă ilicită, săvârşită cu vinovăţie, este obligat să îl 
repare. i ? 
$ Menţionăm prevederile art. 1.372 şi art. 1.373 C. civ., ce reglementează 
răspunderea pentru fapta: minorului sau a: celui pus sub interdicție ori răspunderea 
comitenților pentru prepuşi | 

Legea nr. 303/2004 privind statutul judecătorilor şi procurorilor a fost republicată în 
M. Of. nr. 826 din 13 septembrie 2005. Ulterior republicării, Legea nr. 303/2004 a fost 
succesiv modificată şi completată (a se vedea, spre exemplificare, ca ultim act normativ 
modificator, O.U.G. nr. 81/2012 pentru modificarea Legii nr. 303/2004 privind statutul 
judecătorilor şi procurorilor, publicată în M. Of. nr. 837 din 12 decembrie 2012). A 
J 5 Legea nr. 304/2004 privind organizarea judiciară, republicată în M. Of. nr. 827 din 
13 septembrie 2005. Ulterior republicării, Legea nr. 304/2004 a fost succesiv modificată şi 
completată (a se vedea, spre exemplificare, ca ultim act normativ modificator, O.U.G. 
nr. 3/2014 pentru luarea unor măsuri de implementare necesare aplicării Legii nr. 135/2010 
privind Codul de procedură penală şi pentru implementarea altor acte normative (M. Of. nr. 98 
din 7 februarie 2014). i 

al Magistraturii‘, O.U.G. nr. 43/2002 privind Direcţia Naţională Anticorupție: 
Legea nr. 364/2004 privind organizarea şi funcţionarea poliţiei judiciare, 


Legea nr. 508/2004 privind înființarea, organizarea Şi funcţionarea în cadrul 


Ministerului Public a Direcţiei de Investigare a infracțiunilor de Criminalitate 
Organizată şi Terorism“. 


2.6. Decretele cu putere de lege care conţin dispoziții 
procesuale 


Sunt izvoare ale dreptului procesual penal şi decretele cu putere de 
lege care conţin dispoziții procesual penale. În acest sens, menţionăm 
Decretul nr. 154/19705, Decretul nr. 235/19745, Decretul- -Lege nr. 12/19907, 
prin care au fost abrogate prevederile art. 206 din Codul de procedură 
Karae anterior privind competenţa organelor de cercetare ale securităţii. 


2, 7. Tratatele şi convențiile internaționale | 


Dat tiing faptul că statele lumii nu îşi realizează opera de justiţie în 
mod ermetic“, ele acordându- -şi reciproc asistenţă juridică, apare firesc ca 
între izvoarele dreptului „procesual penal să se înscrie şi unele tratate sau 
convenții internaţionale. În acest sens, conform art. 548-alin. (1), cooperarea 


1 Legea nr. 317/2004 privind Consiliul Superior al Magistraturii a fost republicată în 
M.Of. nr. 628 din 1 septembrie 2012. ja 

2 O.U.G. nr. 43/2002 privind Direcția Naţională Anticorupție (denumirea inițială a 
instituției a fost Parchetul Național Anticoruptie; ulterior titulatura instituției a fost schimbată în 
Departamentul National Anticoruptie, actuala formulare fiind introdusă în cursul anului 2006), 
publicată în M. Of. nr. 244 din 11 aprilie 2002, a fost succesiv modificată şi completată (a se 
vedea, spre exemplificare, ca ultim act normativ modificator, Legea nr. 187/2012 pentru 
punerea în aplicare a Legii nr. 286/2009 privind Codul penal, publicată în M. Of. nr. 757 din 
12 noiembrie 2012). 

3 Legea nr. 364/2004 privind organizarea şi funcționarea poliţiei judiciare, publicată în 
M. Of. nr. 476 din 6 iunie 2005, a fost modificată şi completată prin Legea nr. 161/2005. 

t Legea nr. 508/2004 privind înființarea, organizarea şi funcţionarea în cadrul 
Ministerului Public a Direcției de Investigare a infracţiunilor de Criminalitate” Organizată şi 
Terorism, publicată în M. Of. nr. 1089 din 23 noiembrie 2004, a fost succesiv modificată şi 
completată (a se vedea, spre exemplificare, ca ultim act normativ. modificator, O.U.G. 
nr. 3/2014 pentru luarea unor măsuri de implementare necesare aplicării Legii nr. 135/2010 
privind Codul de procedură penală şi pentru Wipleen(aree altor acte normative (publicată în 
M. Of. nr. 98 din 7 februarie 2014). 

* Decretul nr. 154 din 24 martie 1970 pentru maci icarea Codului penal şi a Codului de 
procedură penală, publicat în B. Of. nr. 33 din 13 aprilie 1970. 

ê Decretul nr. 235 din 23 decembrie 1974 pentru modificarea articolului 379 Ei ciul (2) 
din Codul de procedură penală, publicat în B. Of. nr. 165 din 26 decembrie 1974. 

7 Decretul nr. 12 din 10 ianuarie 1990 privind abrogarea şi modificarea unor dispoziții 
din Codul penal şi Codul de procedură penală, publicat în M. Of. nr. 7 din 12 ianuarie 1990. 


R. Stănoiu, Asistența juridică internațională în materie penală,- Ac Academiei 
Române, Bucureşti, 1975, p. 12: 

judiciară internaţională va fi solicitată sau acordată în conformitate cu 
dispoziţiile actelor juridice ale Uniunii Europene, tratatelor internaționale din 
domeniul cooperării judiciare internaţionale în materie penală la care 
România este parte, precum şi cu dispoziţiile cuprinse în legea specială şi în 
Codul de procedură penală, dacă în tratatele internaţionale nu se prevede 
altfel. 
Pot fi date ca exemple de asemenea izvoare convențiile ori tratatele 
de asistenţă juridică cu: Ungaria!, Cehoslovacia”, China, R.A. Egipt”, 
Statele Unite ale Americii, Republica Austria”. Sunt izvoare ale dreptului 
procesual penal şi convențiile la care țara noastră a aderat. În acest sens, 
pot fi date ca exemplu: Convenţia asupra privilegiilor şi imunităţii repre- 
zentanţilor Naţiunilor Unite, aprobată de Adunarea Generală a Naţiunilor 
Unite, la 13 februarie 1946, la care a aderat şi țara noastră prin Decretul 
nr. 201 din 1956; Convenţia împotriva torturii şi altor pedepse ori tratamente 
cu cruzime, inumane sau degradante, adoptată la New York, la 10 
decembrie 19847; Convenţia Consiliului Europei privind criminalitatea infor- 
matică, adoptată la Budapesta la 23 noiembrie 20018; Convenţia europeană 
de asistenţă judiciară în materie penală, adoptată la Strasbourg la 20 aprilie 
1959%; Convenţia Consiliului Europei privind despăgubirea victimelor infracți- 
unilor violente, adoptată la Strasbourg la 24 noiembrie 198310 etc. 


1 Decretul nr. 505 din 20 decembrie 1958 privind ratificarea Tratatului dintre Republica 
Populară Română şi Republica Populară Ungară privind asistenţa juridică în cauzele civile, 
familiale şi penale, publicat în B. Of. nr. 2 din 17 ianuarie 1959. : | 

2 Decretul nr. 506 din 20 decembrie 1958 privind ratificarea Tratatului dintre Republica 
Populară Română şi Republica Cehoslovacă privind asistenţa juridică în cauzele civile, 
familiale şi penale, publicat în B. Of. nr. 6.din 18 februarie 1959. | 3 

S Tratatul din 16 ianuarie 1991 între România şi Republica Populară Chineză privind 
asistența juridică în materie civilă şi penală, publicat în M. Of. nr. 32 din 3 martie 1992. 

Convenţia din 28 iunie 2001 între România şi Republica Arabă Egipt privind 
asistența judiciară în materie penală, transferul condamnaților şi extrădarea, publicată în 
M. Of. nr. 516 din 17 iulie 2002. 

5 Tratatul dintre România şi Statele Unite ale Americii privind asistenţa judiciară în 
materie penală, semnat la Washington la 26 mai 1999, a fost ratificat prin O.G. nr. 93/1999, 
aprobată prin Legea nr. 53 din 19 aprilie 2000, publicată în M. Of. nr. 169 din 20 aprilie 2000. 

ê Memorandum de înțelegere între Ministerul Justiției al României şi Ministerul Federal 
al Justiţiei al Republicii Austria privind facilitarea cooperării judiciare în materie penală, 
publicat în M. Of. nr. 384 din 30 aprilie 2004. 

"7 România a aderat la Convenţie prin Legea nr. 19/1990, publicată în M. Of. nr. 112 
din 10 octombrie 1990. l ! 

i i Convenţia a fost ratificată de România prin Legea nr. 64/2004, publicată în M. Of. 
nr. 343 din 20 aprilie 2004. i - | 

? Convenţia a fost ratificată de România prin Legea nr. 236/1998, publicată în M. Of. 
nr. 492 din 21 decembrie 1998. | j 

19 Convenţia a fost ratificată prin Legea nr. 304/2005, publicată în M. Of. nr. 960 din 
28 octombrie 2005. - 

Secțiunea a Vl-a 
Interpretarea normelor juridice procesual penale 


$ 1. Consideraţii preliminare 


Normele juridice, având un caracter eminamente abstract, pentru a 
putea fi aplicate într-un caz concret, trebuie interpretate. Legiuitorul, pe cale 
inductivă, extrage, din cazurile oferite de realitatea obiectivă, formațiunea 
unei norme generale care, apoi, prin intermediul interpretului (organul 
judiciar), trebuie aplicată la cazul concret. Pe bună dreptate se subliniază în 
literatura de specialitate că, în opera de legiferare, punctul de plecare este 
cazul particular, concret, şi tot acesta este punctul de sosire în opera de 
interpretare‘. „Se poate spune că legiuitorul şi interpretul parcurg acelaşi 
drum; numai că îl parcurg în sens invers'”2. Interpretarea poate fi definită ca 
operațiunea logică prin care se caută sensul exact al legii. Prin interpretarea 
legilor procesual penale înțelegem lămurirea exactă a ideilor pe care 
legiuitorul a vrut să le exprime prin conţinutul normei juridice procesual 
penale?. Obiectul interpretării îl constituie legea procesual penală, sub toate 
ass clele ei esenţiale, forma legii, preceptul legii şi scopul ef. 

În teoria dreptului, problema clasificării interpretării a fost rezolvată să 
adoptarea unor criterii diferențiate, şi anume în funcţie de: subiectul care 


face interpretarea, metodele folosite pentru interpretare şi efectele 
interpretării. 


d ee 


$ 2. Felul interpretării 


2.1. Interpretarea legală, judiciară şi doctrinară 


Din punctul de vedere al subiectului care face interpretarea, aceasta 
poate fi: legală, judiciară şi doctrinară. 


a) Interpretarea legală (sau autentică) este aceea făcută de însuşi 
organul care a edictat legea. Interpretarea legală este obligatorie, forța 
normei interpretative fiind aceeaşi ca şi a normei interpretate. 


! Popi, p. 160. 
2 M. Rotondi, Interpretazione della legge, în Nuovo Digesto italiano, pp. 736-743, apud 

Popl, p. 160. 

3 S. Kahane, op. cit., p. 30. 

*B. Paşalega, Interpretarea normelor juridice în R.P.R., ind: N. nr. 4/1964, p.3. 

5 |. Oancea, Drept penal, partea generală, Ed. Didactică şi Pedagogică, Bucureşti, 
1971, p. 84; Volonciu |, p. 34. Pentru o analiză amănunțită a problematicii interpretării 
normelor juridice, în teoria generală a dreptului, a se vedea: Savigny, System des heutigen 
Rönischen Rechts, Berlin, 1840; Geny, Méthode d'interprétation et sources en droit privé 


positif, Paris, 1919; Sauer, Juristische Methodenlehre, rit 1940; Fr.Ost. M. Kerchove, 
Entre la lettre et l'esprit, Bruxelles, 1989. 

în Codul de procedură penală găsim unele norme de interpretare 
legală. Astfel, în art. 41 alin. (2) se defineşte conceptul de „loc al săvârşirii 
infracţiunii”; în art. 77 se arată ce se înțelege prin „suspect; în art. 138 
alin. (2)- (7) se arată ce se înțelege prin „interceptarea. comunicaţiilor ori a 
oricărui tip de comunicare”, „acces la un sistem informatic”, „sistem infor- 
matic”, „date informatice”, „supraveghere video, audio sau prin fotografiere”, 

„localizare sau urmărire prin mijloace tehnice”; în art. 157 alin. (2) este defi nit 
conceptul de „domiciliu”; în art. 293 alin. (1) şi (2) se explică ce se înțelege 
prin „infracțiune flagrantă”. 

Exemplele de mai sus demonstrează că interpretarea legală . este 
făcută în însuşi conţinutul legii interpretate. 

b) Interpretarea judiciară se mai numeşte şi cazuală sau jurispru- 
denţială. Această interpretare se face de către organele judiciare chemate 
să aplice legea. Interpretarea judiciară este permanentă, cotidiană, în timp 
ce interpretarea legală este excepțională. Interpretarea judiciară este 
obligatorie numai pentru cazul care a făcut obiectul soluționării, ea neavând 
caracter obligatoriu. 

C) Interpretarea doctrină (sau ştiinţifică), denumită şi. interpretare 
neoficială?, este făcută de cercetătorii în domeniul dreptului. Valoarea 
acestei interpretări este condiționată de forța argumentelor ştiinţifice pe care 
se sprijină. Interpretarea doctrinară o găsim în manualele de drept, în 
cursuri, tratate etc. Interpretarea doctrinară nu este obligatorie, ea se poate 
impune însă prin forța argumentelor ştiinţifice, lol) ale practica judiciară 
şi, uneori, chiar noile reglementări legislative. 


2.2. Interpretarea gramaticală, sistematică şi logică 


Prin prisma metodelor folosite la explicarea conţinutului legilor, se 
consideră că au aplicabilitate generală asupra întregului sistem de drept 
următoarele trei procedee de. interpretare: gramaticală, sistematică şi 
logică . 


1 N. Popa, Teoria generală a dreptului, Ed. Actami, Bucureşti, 1994, p. 265. 

2 |; Ceterchi, M. Luburici, Teoria generală a statului şi dreptului, Tipografia Universității 
din Bucureşti, 1983, p. 420. : 

3 |. Szabo, Interpretarea normelor juridice, Ed. Ştiinţifică, Bucureşti, 1964, pp. 102-112. 
Alţi autori alătură celor trei metode şi o a patra, şi anume metoda istorică. Această metodă 
urmăreşte să explice înţelesul normei juridice prin luarea în consideraţie a împrejurărilor 
social-juridice ce au stat la baza elaborării şi adoptării legii (occasio legis). În susținerea 
necesității acestei metode se arată că „nu este suficient ca fiecare normă să fie înțeleasă ca 
„parte într-un ansamblu sistematic”. Pentru aceasta, „este necesar ca interpretul să recurgă la 
tradiția istorică. În acest fel el va apela la documente, va cerceta lucrările preparatorii ale 
actului normativ, expunerile de motive, interpelările, amendamentele propuse (acceptate sau 
respinse de Parlament), intervențiile cu ocazia dezbaterii actului normativ, reacțiile din presa 
vremii etc. În cazul interpretării istorice se poate recurge, de asemenea, la: compararea 
reglementării actuale cu reglementările anterioare în materie, la evocarea principiilor de drept 


za 

a) Interpretarea gramaticală constă în lămurirea conținutului normelor 
juridice prin cercetarea înţelesului termenilor folosiți. Acest mod de 
interpretare presupune desluşirea sensului etimologic al cuvintelor, punerea 
în lumină a conexiunii gramaticale dintre ele, precum şi legătura dintre 
părțile unei propoziții. 

In ceea ce priveşte sensul etimologic al cuvintelor, dacă acestea au un 
sens comun şi un sens ştiinţific, trebuie reținut sensul ştiinţific, fiindcă 
normele juridice procesuale trebuie exprimate prin termeni tehnici, ştiinţifici. 
Sunt însă situaţii în care, cu ocazia interpretării unui cuvânt, i se va da 
acestuia semnificaţia cerută de contextul reglementării, deşi aceasta nu 
corespunde sensului tehnico-ştiinţific al cuvântului. Spre exemplu, prin 
făptuitor „urmărit', în sensul art. 293 alin. (2), nu trebuie să înțelegem că 
persoana este supusă unei urmăriri penale, dar că ea este supravegheată 
în mod efectiv în vederea prinderii de către persoana vătămată, de martorii 
oculari. sau de strigătul public. FI | 

În cadrul interpretării gramaticale, substantivele se vor examina 
împreună cu atributele lor, iar verbele cu complementele. În termenul 
masculin se cuprinde şi cel feminin, singularului i se aplică, în genere, şi 
pluralul. | | | 

b) Interpretarea sistematică rezidă în lămurirea înțelesului unei norme 
juridice prin corelarea acesteia cu alte dispoziții aparţinând aceleiaşi ramuri 
de drept sau altor ramuri de drept!. 

Un exemplu de interpretare sistematică ni-l oferă lămurirea conti- 
nutului art. 223, unde sunt arătate condiţiile necesare pentru arestarea 
inculpatului. | | 

În acest text de lege nu se precizează că, în prealabil, trebuie ca 
acțiunea penală să fie pusă în mişcare pentru a fi posibilă luarea măsurii 
arestării inculpatului. O asemenea concluzie însă se desprinde din corelarea 
dispoziţiilor art. 223 cu dispoziţiile art. 82, în acest din urmă text de lege 
arătându-se că persoana împotriva căreia s-a pus în mişcare acţiunea 
penală devine parte în procesul penal şi se numeşte inculpat. Aşadar, ca 
rezultat al interpretării sistematice, urmează să reținem că între condiţiile 
arestării inculpatului prevăzute în art. 223 trebuie să se regăsească şi aceea 
privind punerea în mişcare a acţiunii penale împotriva persoanei ce va fi 
arestată, fiindcă numai aceasta capătă calitatea de inculpat. 

c) Interpretarea logică sau raţională constă în lămurirea înţelesului 
unei norme juridice cu ajutorul raționamentelor logice. Modalităţile de 


interpretare rațională cel mai frecvent folosite sunt interpretarea a fortiori şi 
per a contrario. 


şi chiar la sentimentul de echitate prezumat în fiecare normă de drept. Utilizând această 
metodă, interpretul va putea desprinde motivul practic care a inspirat o anumită regle- 
mentare, scopul reglementării, mijloacele normative pentru atingerea scopului etc.” (N. Popa, 


op. cit., p. 268). Desigur, în subsidiar, utilizarea metodei istorice poate prezenta interes. 
1 Volonciu |, p. 36. | | 

Potrivit raționamentului a fortiori (cine poate mai mult poate şi mai 
puțin), în mai mult se cuprinde şi mai puțin (a maiore ad minus), unde legea 
permite mai mult, implicit permite şi mai puţin. Folosind acest raționament, 
textul art. 158 alin. (7) lit. d), în conformitate cu care perioada pentru care se 
emite mandatul de percheziţie domiciliară nu poate depăşi 15 zile, poate fi 
interpretat a fortiori în sensul că judecătorul competent poate dispune ca 
această perioadă să fie mai mică de 15 zile. În mod similar, având în vedere 
că legea procesual penală îi permite judecătorului competent să dispună: 
luarea măsurii arestului la domiciliu pentru o perioadă de cel mult 30 de zile 
[art. 222 alin. (1)], judecătorul poate să dispună luarea măsurii şi pentru o 
perioadă de 20 de zile. / La | 

Potrivit raţionamentului per a contrario, O dispoziţie de aplicare limitată 
nu se poate extinde la cazurile neprevăzute de lege. Spre exemplu, conform 
art. 139 alin. (1) lit. a), supravegherea tehnică se dispune de judecătorul de 
drepturi şi libertăţi atunci când există o suspiciune rezonabilă cu privire la 
pregătirea sau săvârşirea unei infracțiuni dintre cele expres prevăzute în 
alin. (2)!. Folosirea argumentului „per a contrario” conduce la concluzia că 
supravegherea tehnică nu se poate dispune atunci când infracţiunea nu 
face parte dintre cele prevăzute în alin. (2) al art. 139. 


2.3. Interpretarea declarativă, restrictivă şi extensivă 


Sub aspectul efectelor interpretării (rezultatele interpretării), aceasta 
poate fi: declarativă, restrictivă şi extensivă. | E 

a) Interpretarea declarativă se face prin redarea întocmai a textului 
de lege interpretat, dacă s-a constatat că redactarea este corectă şi 
precisă. | l 

b) Interpretarea restrictivă are loc atunci când se constată că în 
textul de lege interpretat s-a spus mai mult decât s-a voit, adică litera legii 
a depăşit, prin semnificaţia sa, voinţa legii. În această situaţie, prin 
interpretare se va restrânge norma la limitele trasate de voinţa legii’. 

De exemplu; conform art. 14 alin. (3), „acțiunea penală se poate 
exercita în tot cursul procesului penal, în conditiile legii”. Această normă 
este necesar a fi interpretată restrictiv, deoarece acțiunea penală, 
conform art. 17, se stinge în faze anterioare punerii în executare, fie pe 


N Supravegherea tehnică se poate dispune în cazul infracțiunilor contra securității 
naţionale, precum şi în cazul infracţiunilor de trafic de droguri, de trafic de arme, de trafic de 
persoane, acte de terorism, de spălare a banilor, de falsificare de monede ori alte valori, de 
falsificare de instrumente de plată electronică, contra patrimoniului, de şantaj, de viol, de 
lipsire de libertate, de evaziune fiscală, în cazul infracţiunilor de corupție şi al infracțiunilor 
asimilate infracţiunilor de: corupție, infracțiunilor împotriva intereselor financiare ale Uniunii 
Europene, al infracțiunilor care se săvârşesc prin sisteme informatice sau mijloace de 
comunicaţii electronice ori în cazul altor infracţiuni pentru care legea prevede pedeapsa 
închisorii de 5 ani sau mai mare. | 

? Pop I, p. 183. 

parcursul urmăririi penale, fie pe parcursul fazei de judecată. În aceste 
condiții, sensul riguros exact al art. 14 alin. (3) se va stabili, prin 
intermediul interpretării restrictive, numai cu privire la primele două faze 
ale procesului penal. 

In aceeaşi manieră este necesar a fi interpretate şi dispoziţiile 
art. 421 pct. 2 lit. b), în conformitate cu care instanța admite apelul cu 
trimitere spre rejudecare, printre altele, atunci când judecarea cauzei la 
prima instanţă s-a făcut prin încălcarea normelor de competenţă. Având 
în vedere dispoziţiile art. 281, referitoare la regimul nulităţilor absolute, 
instanța de apel va admite apelul şi va desființa hotărârea primei instanțe 
numai în cazul în care judecata în primă instanță s-a desfăşurat prin 
încălcarea normelor relative la competența materială sau personală, 
atunci când judecata a fost efectuată de o instanţă inferioară celei legal 
competente. În aceste condiții, dispoziţia legală cuprinsă în art. 421 pct. 2 
lit. b) teza finală este interpretată restrictiv, prin „încălcarea normelor de 
competență” înțelegându-se doar încălcările care atrag sancţiunea 
„ nulităţii absolute. | 

c) Interpretarea extensivă reprezintă operațiunea inversă interpre- 
tării restrictive. Astfel, atunci când se constată că textul de lege spune 
mai puţin decât a voit să spună legea, prin interpretare se va extinde 
norma şi la alte situaţii care nu sunt explicit prevăzute, dar sunt implicit 
subînțelese. | 

Interpretarea extensivă este frecvent utilizată pentru determinarea 
sensului exact al legii procesual penale. De exemplu, dispoziţiile art. 11 
alin. (1), unde se arată că „orice persoană care se află în curs de urmărire 
penală sau de judecată trebuie tratată cu respectarea demnităţii umane”, se 
impun a fi aplicate prin extindere şi cu privire la persoanele condamnate, 
față de care se desfăşoară ultima fază a procesului penal, şi anume 
punerea în executare a hotărârii penale. | | 

În condiţiile actualului Cod de procedură penală, cele mai numeroase 
exemple de stabilire a înţelesului legii pe calea interpretării extensive se 
referă la determinarea regimului procesual al persoanei vătămate. Astfel, 
pentru respectarea dreptului la un proces echitabil, în ceea ce priveşte 
componenta egalităţii de arme şi având în vedere dispoziţiile art. 33 alin. (2), 
unde se arată că subiecții procesuali principali, printre care şi persoana 
vătămată, au aceleaşi drepturi şi obligaţii ca şi părțile, cu excepţia celor 
pe. care legea le acordă numai acestora din urmă, este necesar ca o 
serie de drepturi recunoscute părţilor să poată fi exercitate şi de către 
persoana vătămată. Exemplificativ, vor fi interpretate extensiv urmă- 
toarele dispoziții procesual penale: | | | 

- potrivit art. 26 alin. (2), disjungerea acțiunii civile se dispune de 
către instanţă din oficiu ori la cererea procurorului sau a părților; . prin 


extindere, dreptul de a solicita disjungerea acțiunii civile este necesar a fi 
recunoscut şi persoanei vătămate; 

- potrivit art. 51 alin. (3), sesizarea instanţei ierarhic superioare - 
comune în vederea soluționării unui conflict de competenţă se poate face 
de către instanţele aflate în conflict, de procuror sau de părți, respectiv ca 
urmare a interpretării extensive, şi de către persoana vătămată sau 
suspect; | 
- potrivit art. 106 alin. (2), audierea unei persoane aflate în detenție 
“se poate desfăşura la locul de deţinere prin videoconferinţă, în cazuri 
excepţionale şi dacă organul judiciar apreciază că aceasta nu aduce 
atingere bunei desfăşurări a procesului ori drepturilor. şi intereselor 
părţilor; prin interpretare extensivă, este necesar a fi analizată şi ipoteza 
lezării drepturilor şi intereselor subiecților procesuali principali, persoanei 
vătămate sau suspectului; | 
| - potrivit art. 272 alin. (1), cheltuielile judiciare se acoperă din 
sumele avansate de stat sau plătite de părţi; interpretând extensiv, 
cheltuielile judiciare vor fi acoperite şi din sumele plătite de persoana 
vătămată, conform legii; | 

- potrivit art. 281 alin. (1) lit. f), determină întotdeauna aplicarea 
nulităţii încălcarea dispozițiilor privind asistarea de către avocat a 
suspectului sau a inculpatului, precum şi a celorlalte părţi, atunci când 
asistenţa este obligatorie; textul de lege se va interpreta extensiv, nuli- 
_ tatea absolută fiind incidentă şi în cazul în care sunt încălcate dispoziţiile 
privind asistenţa juridică a persoanei vătămate, atunci când aceasta este 
obligatorie etc. A 


fi | Sectiunea a VII-a 
i Aplicarea legii procesual penale române în spaţiu şi timp 


$ 1. Consideraţii preliminare 


Prin aplicarea legii procesual penale sau a oricărei alte legi trebuie să 
întelegem îndeplinirea prevederilor legii, executarea sau exerciţiul dispo- 
ziţiilor legii. Legea procesual penală are eficienţă juridică, obligativitate pe 
toată durata ei. Aplicarea legii procesual penale este raportată la două- 
elemente- principale, şi anume: spațiul şi timpul. Unii autori consideră că 
aplicarea legilor penale substanţiale, precum şi a celor procesual penale se 
face în raport cu patru elemente: timpul, teritoriul, persoanele şi actele?. 

Apreciem că elementele principale la care trebuie raportată aplicarea 
legii în general sunt spațiul şi timpul. Aplicarea legii cu privire la persoane şi 
acte trebuie discutată, credem, în perimetrul problemelor privind aplicarea 
legii în spaţiu şi timp. 


1Popl,p.19%. 
2 Dongoroz IV, p. 26. | | 
| 3 C. Barbu, Aplicarea legii penale în spaţiu şi timp, Ed. Ştiinţifică, Bucureşti, 1972, p. 5. 

` $ 2. Aplicarea legii procesual penale române în spatiu 
2.1. Considerații generale EN 


În vederea atingerii scopului legii procesual penale, aceasta trebuie să 
se aplice tuturor cauzelor penale aflate spre rezolvare în fata organelor 
judiciare române. l bå l 

Această manieră de aplicare a legii procesual penale în spaţiu dă 
conținut principiului suveranităţii statului nostru, principiu înscris în art. 1 şi 
art. 2 din Constituţia României. _ ; 

O asemenea modalitate de aplicare a legii de procedură penală în 
spațiu relevă întinderea autorităţii normelor legii procesual penale între 
aceleaşi coordonate între care se întinde şi suveranitatea statului. | 

În acelaşi timp, legea procesual penală română este. singura în 
măsură să organizeze desfăşurarea activităţii judiciare penale în confor- 
mitate cu politica statului nostru, suveran şi independent. 


„2.2. Principiul teritorialităţii legii procesual penale române 
Domeniul aplicării legii procesual penale în spaţiu este guvernat de 
principiul teritorialităţii, prin aceasta înțelegând că „legea procesuală penală 
română se aplică actelor efectuate şi măsurilor dispuse pe teritoriul’ 
României, cu exceptiile prevăzute de lege [art. 13 alin. (2)]. | 
Potrivit principiului teritorialităţii legii procesual penale, actele proce- 
durale au, în principiu, eficiență juridică numai dacă sunt realizate în con- 
formitate cu legea procesual penală de la locul efectuării lor, acest fapt 

exprimându-se, în mod obişnuit, prin adagiul „locus regit actum”. | 
Politica de colaborare în diverse domenii de activitate, precum şi 
necesitatea cooperării între state în vederea desfăşurării unei lupte eficiente 
împotriva _infracționalităţii pe plan mondial au determinat crearea unor 
derogări de la principiul teritorialităţii legii procesual penale. Pe această linie, 
statul nostru acordă o atenţie deosebită lărgirii relaţiilor de colaborare cu alte 
state, participând efectiv la crearea unui cadru legislativ corespunzător?. 
Aşadar, în vederea realizării anumitor deziderate de ordin politic, precum şi 
în scopul reprimării criminalităţii pe plan internaţional, de la principiul 
teritorialităţii legii procesual penale au fost instituite anumite exceptii. 
Fundamentarea juridică a acestor excepții o găsim, în convențiile interna- 


' În legătură cu noțiunea juridică de „teritoriu”, a se vedea interesantele considerațiuni 
făcute în: A. Dincu, Drept penal. Partea generală, T.U.B., Bucureşti, 1975, vol. |; R. Stănoiu, 
Asistența juridică internaţională în materie penală, Ed. Academiei, Bucureşti, 1975, 
pp. 30-31. i | i . 

2 V. Rămureanu, Aplicarea normelor procesual penale în spaţiu, în R.R.D. nr. 1/1975, 
p. 82. 

? R. Stănoiu, op. cit., pp. 11-18. 

tionale privind imunitatea de jurisdicție a reprezentanților diplomatici”. ai- 
statelor străine sau a altor persoane, precum şi în dispoziţiile legii penale” şi 


procesual penale“ referitoare la cooperarea judiciară internaţională în 
materie penală. | YA, 


RI. Exceptii de la principiul teritorialității legii procesual 
penale române Tal 


Aşa cum rezultă din cele arătate mai sus, uneori, din interese de ordin 
politico-juridic, pot apărea situaţii care se înfăţişează ca excepții de la 
principiul teritorialității legii procesual penale”. 

a) În anumite cazuri, unele acte procedurale? penale sunt efectuate 
într-o tară străină cu respectarea legislaţiei acelei țări şi ele produc efecte 
juridice într-un proces penal care se desfăşoară în țara noastră. O astfel de 
excepție întâlnim în cazul comisiei rogatorii internaţionale active, când actul 
procedural îndeplinit în tara străină, potrivit legii acelei țări, este valabil în 
fața organelor judiciare române. Spre exemplu, dacă într-un proces penal 
care se desfăşoară în România este necesară declarația unui martor, 
cetățean străin aflat în străinătate, acesta poate fi ascultat în țara sa de către 
organele competente şi declarația luată va fi trimisă organelor judiciare 
române şi folosită ca mijloc de probă în procesul penal”. i nr 


1 Prin Convenţia de la Viena cu privire la relaţiile diplomatice, încheiată în 1961 şi 
ratificată de România în 1968, este consacrată inviolabilitatea persoanei agentului diplomatic, 
stabilindu-se, în art. 31, că acesta se bucură de imunitatea de jurisdicție penală a statului 
acreditar. LI k ! 

À 2 Din categoria „altor persoane” care beneficiază de jurisdicția penală a statului român 
fac parte: membrii echipajelor navelor. şi alor aeronavelor militare străine, militarii unor țări 
aflaţi în trecere pe teritoriul țării noastre, precum şi membrii consulatelor străine. De 
asemenea, intră în categoria „altor persoane” şi reprezentanții unor organisme cu caracter 


internaţional aflaţi pe teritoriul român cu diverse prilejuri. 


Dispoziţii introduse în Codul penal tocmai pentru a da satisfacţie unor convenții 
încheiate pe plan internaţional. În domeniul aplicării în spațiu a legii penale, alături de 
principiul teritorialității funcționează şi principiile: personalității, realității şi universalității. 

4 Totalitatea acestor dispoziții în materie procesual penală alcătuiesc un capitol în | 
cadrul Codului de procedură penală, intitulat „Procedura privind cooperarea judiciară 
internaţională . şi punerea în aplicare a tratatelor internaţionale în materie penală” 
(art. 548-549), la care se adaugă dispoziţiile din Legea nr. 302/2004 privind cooperarea 
judiciară internațională în materie penală, publicată în M. Of. nr. 1 iulie 2004, modificată şi 
completată prin Legea nr. 224/2006 (publicată în M. Of. nr. 534 din 21 iunie 2006), 
republicată. sir. 
| 5 V. Rămureanu, op. cit, pp. 20-26; V. Rămureanu, Aplicarea normelor de 
competență penală în spațiu, în R.R.D. nr. 5/1975, pp. 24-28. 

ê Prin „act procedural” înțelegându-se activitatea pri 
dată printr-un act procesual. at | 

7 Aceasta se realizează în conformitate cu dispoziţiile Legii nr. 302/2004 privind 
cooperarea judiciară internaţională în materie penală, republicată. 


n care se realizează dispoziția 


| 

b) Sunt situații în care, la cererea organului solicitant (în cazul nostru, 
organ judiciar român), organul solicitat aplică normele procesual penale 
române cu ocazia efectuării unui act procedural în străinătate. Acestea 
constituie, desigur, cazuri de extrateritorialitate a legii procesual penale 
române. Reluând exemplul de mai sus, excepţia de la principiul teritorialității 
s-ar realiza dacă martorul căruia i se ia declaraţia în străinătate va fi ascultat 
după normele procesual penale române. | 

c) O altă excepție de la principiul teritorialităţii legii procesual penale 
române o întâlnim în cazul comisiei rogatorii internaţionale pasive. 

In acest caz, statul român va asigura îndeplinirea, în conformitate cu 
dispozițiile legii române, a comisiilor rogatorii referitoare la o cauză penală, 
care îi vor fi solicitate de către autorităţile judiciare ale statului solicitant. 
Astfel, actele procedurale se îndeplinesc potrivit dreptului procesual intern 
român şi îşi produc efectele pe teritoriul statului străin solicitant. 

d) In cazul recunoaşterii şi executării hotărârilor penale şi a actelor 
judiciare străine, când aceste hotărâri ori acte produc efecte pe teritoriul 
statului nostru, ne aflăm, de asemenea, în fața unei excepții de la principiul 
teritorialităţii” . | | 

„Conform Legii nr. 302/2004 privind cooperarea judiciară internaţională 
în materie penală, prin hotărâre penală străină se înțelege hotărârea 
pronunţată de instanța competentă a unui alt stat, iar prin act judiciar străin 
se înțelege un act judiciar care emană de la o autoritate judiciară străină 
competentă [art. 130 alin. (1) şi (2)]?. a 

Ne găsim în prezenţa acestei excepții şi în cazul art. 36 din Legea 
nr. 302/2004, în conformitate cu care la cererea de extrădare adresată 
statului român trebuie anexate copii sau originale ale unor acte efectuate în 
statul care solicită extrădarea. Aceste acte produc efecte pe teritoriul român, 
deoarece ele vor fi luate în considerare cu ocazia adoptării hotărârii de 
extrădare. | | 

e) În cazul recunoaşterii şi executării hotărârilor penale şi a actelor 
judiciare române în străinătate ne aflăm, de asemenea, în faţa unui caz de 
extrateritorialitate a legii procesual penale române (Titlul V, Capitolul II din 
Legea nr. 302/2004). | | | 

f) În cazul imunității de jurisdicție a reprezentanţilor corpului diplomatic 
şi consular, legea procesual penală română nu se aplică persoanelor care 
săvârşesc vreo infracțiune în statul de reşedinţă. Şi în această situaţie, ne 
găsim în prezenţa unei excepții de la principiul teritorialității, fiindcă legea 
procesual penală română nu se va aplica reprezentanţilor diplomatici dacă 
aceştia comit infracţiuni pe teritoriul statului nostru. ` 


i Recunoaşterea şi executarea hotărârilor penale şi a actelor judiciare străine se face 
conform Titlului V, Capitolul |, al Legii nr. 302/2004 privind cooperarea judiciară internațională 


în materie penală, republicată, şi art. 549. 


Competența instanței sau a autorităţii judiciare străine se verifică prin intermediul 
Ministerului Justiţiei. j 


? Această excepție îşi găseşte consacrare în art. 13 C. pen. 

Astfel, imunitatea de jurisdicție diplomatică este prevăzută în Convenţia. 
ONU cu privire la relaţiile diplomatice, încheiată la Viena la 18 aprilie 19611. 
Această formă de imunitate jurisdicțională este absolută, în sensul că 
agentul diplomatic? nu poate fi urmărit şi nici judecat de nicio autoritate 
judiciară a statului acreditar. În acelaşi sens, persoana agentului diplomatic 
este inviolabilă, acesta neputând fi supus niciunei forme de arestare sau 
„ detențiune. i bulb ue O A 

În ceea ce priveşte imunitatea consulară, aceasta este prevăzută în 
Convenţia ONU cu privire la relaţiile consulare, încheiată la Viena la 24 aprilie 
19632. Această formă de imunitate se diferenţiază față de imunitatea diplo- 
matică, prin aceea că funcţionarii consulari şi angajații consulari” nu pot fi 
chemaţi în fața autorităţilor judiciare ale statului de reşedinţă numai pentru 
actele săvârşite în exercitarea funcţiilor consulare. | | 


$ 3. Aplicarea legii procesual penale române în timp 


3.1. Consideraţii generale 


Acţiunea legii procesual penale în timp, ca, de altfel, acţiunea oricărei 
legi, este cuprinsă între două momente: intrarea în vigoare a legii şi ieşirea 
acesteia din vigoare. mpi. at- Pee Lag 

-= De regulă, în sistemul constituțional din țara noastră, legea intră în 
vigoare la 3 zile de la data publicării în Monitorul, Oficial al României”. 

„Uneori, datorită întinderii şi importanţei legii, intrarea în vigoare are loc 
într-un moment ulterior adoptării, la data prevăzută în textul ei, pentru a se 
lăsa o perioadă de timp necesară cunoaşterii legii şi pregătirilor de ordin 
organizatoric în vederea aplicării ei”. | ni 

Un astfel de procedeu a fost folosit şi în cazul actualului Cod de 
procedură penală, care a fost adoptat în ziua de 1 iulie 2010 şi a intrat în 


1 Convenţia ONU cu privire la relaţiile diplomatice a fost ratificată de România prin 
Decretul nr. 566 din 8 iulie 1968 (B. Of. nr. 89 din 8 iulie 1968). 

£ Prin „agent diplomatic”, conform art. 1 din Convenția cu privire la relațiile diplomatice, 
se înțelege „şeful misiunii diplomatice” (persoana însărcinată de statul acreditant să 
acționeze în această calitate) şi „ceilalți membri ai personalului diplomatic al misiunii” 
(membrii personalului misiunii care au calitatea de diplomați). 

3 Convenţia ONU cu privire la relaţiile consulare a fost ratificată de România prin 
Decretul nr. 481 din 28 ianuarie 1971 (B. Of. nr. 10 din 28 ianuarie 1972). | 

4 Prin „funcţionar consular”, conform art. 1 din Convenţia cu privire la relațiile 
consulare, se înțelege orice persoană, inclusiv şeful de post consular, însărcinată în această 
calitate cu exercitarea funcţiilor consulare. Prin „angajat consular” se înțelege orice persoană 
angajată în serviciile administrative sau tehnice ale unui post consular. 

5 în art. 78 din Constituţie se arată expres că: „Legea se publică în Monitorul Oficial şi 

intră în vigoare la 3 zile de la data publicării sau la o dată ulterioară prevăzută în textul ei”. 

S |. Ceterchi, M. Luburici, op. cit., p. 352. 


————— ee 

vigoare la 1 februarie 2014. Data intrării în vigoare a actualului Cod de 
procedură penală a fost prevăzută în art. 103 din Legea nr. 255/2013]. 
leşirea din vigoare a legii procesual penale este disciplinată de tehnica 
juridică general aplicabilă actelor normative. Sub acest aspect, se disting 
două situații: când durata în timp este limitată (cazul legilor temporare), 
legea îşi încetează acţiunea prin ajungerea la termen; când durata în timp 
nu a fost limitată, ca în cazul actualului Cod de procedură penală, încetarea 


acțiunii are loc prin una dintre formele abrogării sau prin căderea legii în 
desuetudine“. 


3.2, Principiul activităţii legii procesual penale române 


Pornind de la premisa că nevoile unei apărări sociale împotriva celor 


„ce săvârşesc infracțiuni sunt exprimate cel mai bine în legea procesual 


penală în vigoare, în domeniul aplicării acesteia a fost consacrat principiul 
activităţii”. Potrivit acestui principiu, legea procesual penală este de imediată 
aplicare, toate activităţile procesuale realizându-se numai în conformitate cu 
legea în vigoare în momentul efectuării actului (tempus regit actum). 

„Prin activitatea legii procesual penale se întelege aplicarea ei în 
procesul penal actelor efectuate şi măsurilor dispuse, de la intrarea ei în 
vigoare şi până în momentul ieşirii din vigoare, cu. excepția situațiilor 
prevăzute în dispoziţiile tranzitorii [art. 13 alin. (1)]. Principiul activității legii 
procesual penale este de strictă aplicare, el implicând, pe de o parte, atât 
efectuarea tuturor actelor procedurale în conformitate cu legea în vigoare, 
cât şi recunoaşterea ca valabile a actelor procedurale efectuate anterior 
intrării în vigoare a legii; în acelaşi timp, potrivit acestui principiu, o lege 
procesual penală ieşită din vigoare nu produce efecte după momentul 
abrogării ei, chiar într-o cauză penală pornită sub imperiul eif. | 

Regula „tempus regit actum”, având o generală aplicare, cuprinde sub 
incidenţa ei toate actele şi lucrările ce se efectuează în cauza penală 


indiferent dacă procesul penal a fost pornit sub imperiul legii anterioare sau 
sub imperiul legii noi. 


1 Legea nr. 255/2013 privind punerea în aplicare a Legii nr. 135/2010 privind Codul de 
procedură penală şi pentru modificarea şi completarea unor acte normative care cuprind 
dispoziţii procesual penale (M. Of. nr. 515 din 14 august 2013). 

2 A se vedea, pe larg, modurile ieşirii din vigoare a actelor normative, în: |. Ceterchi, 
M. Luburici, op. cit., pp. 353-354; N. Popa, op. cit., pp. 174-176. DO a 

În literatura de specialitate s-a arătat că, având în vedere că acest principiu vizează 
şi cauzele în curs de urmărire sau judecată, ar fi mai potrivit să fie denumit „regula imediatei 
aplicări a noului Cod de procedură penală” (a se vedea Theodoru |, p. 64). | 

s In practica judiciară s-a arătat în mod corect că, în cazul în care modificarea legii 
privind compunerea completului de judecată a intervenit între închiderea dezbaterilor şi 
pronunțarea hotărârii, instanța nu mai poate soluţiona cauza în compunerea prevăzută de 
legea care a ieşit din vigoare, fiind necesară reluarea dezbaterilor în fața completului alcătuit 
potrivit noilor dispoziții legale (T. jud. Gorj, dec. pen. nr. 962/1971; T. jud. Bihor, dec. pen. 
nr. 793/1973, în R.R.D. nr. 3/1974, p. 146). l 
* Theodoru III, p. 30. 

Principiul imediatei aplicări a legii procesual penale funcţionează şi în 
cazul în care, pe durata desfăşurării unui proces penal, intervin mai multe 
legi succesive, într-o asemenea situaţie ultima lege urmând să valideze 
toate actele şi lucrările îndeplinite sub egida legilor anterioare . 


3.3. Situaţiile tranzitorii şi dispoziţiile tranzitorii 


în toate cazurile în care unele legi procesual penale sunt înlocuite cu 
altele, pe agendele organelor judiciare penale se găsesc în curs de rezol- 
vare numeroase dosare penale. | 

Situaţiile tranzitorii sunt acele momente în care se trece de la aplicarea 
unei legi la aplicarea altei legi noi2. Sub aspect practic, prezintă o deosebită 
importanţă regimul procesual sub care va continua desfăşurarea procesului 
penal declanşat sub imperiul legii vechi. | i 

Normele legale prin care este reglementată trecerea de la o lege 
veche la o lege nouă sunt denumite dispoziţii tranzitorii. Dispoziţiile tranzitorii 
pot fi cuprinse în conţinutul legii noi. Spre exemplu, Decretul nr. 83/1973 
conţine dispoziţii tranzitorii în art. III?. În acelaşi sens, pot fi date ca exemple 
art. III din Legea nr. 45/1993, în cuprinsul căreia reglementările din cadrul 
punctelor 1-11 ale acestui articol suni dispoziţii tranzitorii, art. IX şi art. X din 
Legea nr. 281/2003, art. III din Legea nr. 356/2006f, art. XXIV din Legea 
nr. 202/2010. e dupa de | pA 

Uneori, datorită întinderii şi importanței legii noi, dispozițiile tranzitorii 
sunt cuprinse într-o lege aparte; într-un asemenea mod s-a procedat şi în 
cazul punerii în aplicare a. actualului Cod de procedură penală, 


1 Volonciu |, p. 40. i 

2 S. Kahane, Situaţiile tranzitorii în succesiunea legilor de procedură penală, în R.R.D. 
nr. 6/1967, pp. 48-58. Ru] | 

-- 3 Recursurile extraordinare declarate de ministrul justiţiei până la data intrării în 
vigoare a prezentului decret vor continua a fi judecate”. $ | 
-4 Astfel, spre exemplu, conform art. III alin. (2) din Legea nr. 356/2006, cauzele aflate 
în curs de urmărire penală sau de judecată la parchetele ori instanțele militare la data intrării 
în vigoare a legii, date în competența parchetelor sau instanțelor civile, vor continua să fie 
urmărite ori judecate de parchetele sau instanţele militare. De asemenea, conform art. Ill 
alin. (1), Legea nr. 356/2006 va intra în vigoare diferențiat, după cum urmează: la 30 de zile 
de la publicarea în M. Of. (7 august 2006), respectiv la 90 de zile de la publicarea în M. Of. a 
Legii nr. 278/2006 pentru modificarea şi completarea Codului penal (12 iulie 2006), în cazul 
prevederilor privitoare la persoanele juridice. i ; 

5 Spre exemplu, conform art. XXIV alin. (2) din Legea nr. 202/2010, procesele în curs 
de judecată la data schimbării competenţei instanțelor legal învestite vor continua să fie 
judecate de acele instanțe, dispozițiile referitoare la competența instanțelor din Codul de 
procedură penală, republicat, cu modificările şi completările ulterioare, precum şi cu cele 
aduse prin prezenta lege, aplicându-se numai cauzelor cu care instanțele au fost sesizate 
după intrarea în vigoare a Legii nr. 202/2010. De asemenea, conform alin. (5), cauzele aflate 
în cursul urmăririi penale rămân în competența organelor de urmărire penală care erau legal 
sesizate la momentul intrării în vigoare a prezentei legi. Sesizarea instanței în aceste cauze 
se va face potrivit normelor de competenţă în vigoare la momentul emiterii rechizitoriului. 

adoptându-se, în acest sens, Legea nr. 255/2013. Existenta a numeroase 
dispoziții tranzitorii în materie procesual penală se explică, pe de o parte, 
prin absența din Codul de procedură penală a unor dispoziții privind 
aplicarea legii procesual penale în timp, cu excepția reglementării cu 
caracter de principiu din cuprinsul art. 13 alin. (1), iar, pe de altă parte, prin 
caracterul lor particular, adecvat fiecărei succesiuni de legi. 

Cu privire la caracterul normelor tranzitorii, subliniem caracterul lor 
particular, acestea limitându-se la cazul de tranziţie expres prevăzut de 
lege?. Prin reglementările pe care le conțin, dispoziţiile tranzitorii au un 
conținut sui-generis în raport cu celelalte acte normative care sunt adoptate, 
în mod obişnuit, în materie procesual penală. | 

Sub acest aspect, se cuvine a fi relevat faptul că, prin dispoziţiile 
tranzitorii, se realizează o conciliere între principiile activității legii şi opera- 
tivităţii procesului penal, pe de o parte, şi ocrotirea drepturilor şi intereselor 
legitime ale părţilor, pe de altă parte. | 

Pentru sublinierea principiului activităţii legii procesual penale, în art. 3 
din Legea nr. 255/2013 pentru punerea în aplicare a Codului de procedură 
penală se prevede că legea nouă se aplică de la data intrării ei în vigoare 
tuturor cauzelor aflate pe rolul organelor judiciare, cu excepţia situațiilor 
prevăzute în mod expres. În acelaşi timp, în dispoziţiile tranzitorii se arată că 
actele de procedură îndeplinite înainte de intrarea în vigoare a Codului de 
procedură penală, cu respectarea dispoziţiilor legale în vigoare la data 
îndeplinirii lor, rămân valabile, de asemenea, cu excepția cazurilor prevă- 
zute în mod expres [art. 4 alin. (1) din Legea nr. 255/2013]. = 

În vederea menţinerii operativității în cauzele penale aflate în curs de 
soluționare la data apariției actualului Cod de procedură penală, în dispo- 
ziţiile tranzitorii s-a permis ca, în mod excepțional, legea nouă să retroacti- 
veze. Astfel, potrivit art. 4 alin. (2) din Legea nr. 255/2013 pentru punerea în 
aplicare a Codului de procedură penală, nulitatea oricărui act sau oricărei 
lucrări efectuate înainte de intrarea în vigoare a legii noi poate fi invocată 
numai în condiţiile noului Cod de procedură penală. Printr-o asemenea 
reglementare, legea nouă, aplicându-se unui act deja efectuat, este 
retroactivă?. În literatura de specialitate, raportând aplicarea legii procesuale 
la momentul săvârșirii infracţiunii, unii autori au arătat că legea retro- 
activează ori de câte ori se aplică unor fapte săvârşite anterior intrării în 
vigoare a legii”. | 


1 Spre deosebire de Codul de procedură penală, în Codul penal, Partea generală, 
sunt înscrise norme cu caracter general (art. 3-7) incidente ori de câte ori intervin succesiuni 
de legi penale substanţiale. 

-< Volonciu |, pp. 440-441. 
* Theodoru IIl, p. 30; D. Pavel, op. cit., p. 24. | | 
47 JA Roux, Cours de droit criminel frangais, Paris, 1927, p. 10; E. Florian, Diritto 


procesuale penale, ed. a 3-a, Unione Tip. Edit. Torinese, Torino, 1939; V. Manzini, op. cit., 
p. 165. Mi 


56 TRATAT DE PROCEDURĂ PENALĂ. PARTEA GENERALĂ 


O asemenea opinie nu este fundamentată atât timp cât, de obicei, prin 
noua lege sunt validate, în scopul operativității procesului penal, toate actele 
procesuale şi procedurale efectuate până la intrarea în vigoare a noii legi. In 
aceeaşi ordine de idei, acceptând că legea de procedură penală 
retroactivează, în ipoteza arătată mai sus, în mod practic ar fi desființată 
regula „tempus regit actum”, recunoscută ca având o generală aplicare în 
această materie. its mäi | | 

În conţinutul dispoziţiilor tranzitorii privind punerea în aplicare -a 
Codului de procedură penală sunt inserate, de asemenea, prevederi potrivit 
cărora legea de procedură penală ultraactivează. Astfel, conform art. 5 
alin. (1) din Legea nr. 255/2013 pentru punerea în aplicare a Codului de 
- procedură penală, „cauzele aflate în cursul urmăririi penale la data intrării în 
vigoare a legii noi rămân în competența organelor de urmărire penală legal 
sesizate, urmând a. fi soluționate potrivit acesteia (...). De asemenea, 
conform art. 12 alin. (1) din Legea nr. 255/2013 pentru punerea în aplicare a 
Codului de procedură penală, „recursurile în curs de judecată la data intrării 
în vigoare a legii noi, declarate împotriva hotărârilor care au fost supuse 
apelului potrivit legii vechi, rămân în competența aceleiaşi instanţe şi se 
judecă potrivit dispoziţiilor legii vechi privitoare la recurs”. TANT 

Deşi aspectele menționate mai sus nu epuizează întreaga pro- 
blematică pe care o pot ridica dispoziţiile tranzitorii în materie procesual 
penală, cele relevate însă sunt de natură, credem, să pună în lumină 
conţinutul complex şi specific, în acelaşi timp, al acestor reglementări: 


CAPITOLUL al II-lea 


PRINCIPIILE APLICĂRII LEGII 
PROCESUALE PENALE ROMÂNE 


Secţiunea I 


Noţiunea şi sistemul principiilor fundamentale 
ale aplicării legii procesuale penale române 


$ 1. Notiunea de „principiu fundamental al aplicării legii 
procesuale penale” 


Reprezentând o categorie juridică teoretică cu largi implicatii practice, 
noțiunea de „principiu fundamental al procesului pena!” s-a conturat în timp 
în gândirea juridică şi în ştiinţa dreptului procesual penal, ajungând să 
constituie o noțiune folosită şi reglementată, ca atare, şi pe plan legislativ. În 
acest sens, pentru legislaţiile țărilor est-europene şi nu numai, reprezintă o 
trăsătură caracteristică faptul că, în frontispiciul normelor juridice de mare 
amplitudine, printre care se numără şi codurile de procedură penală, sunt 
înscrise principiile fundamentale care reflectă concepția generală a întregii 
reglementări. Fidel unei asemenea concepții tehnice de legiferare, şi actualul 
Cod de procedură penală al României, intrat în vigoare la 1 februarie 2014, 
debutează prin înscrierea în Titlul |, intitulat „Principiile şi limitele aplicării legii 
procesuale penale”, a principalelor sale dispoziţii introductive, cuprinzând 
normele în care se materializează principiile fundamentale ale procesului 
penal români. 

În interiorul acestui model de legiferare, caracterizat prin consacrarea 
regulilor de bază drept principii fundamentale şi plasarea acestora în debutul 
Codului, legiuitorul român a operat modificări, fată de Codul de procedură 
penală adoptat în 1968, modificări care vizează, în primul rând, redefinirea 
obiectului de acțiune a principiilor fundamentale. Astfel, dacă în reglemen- 
tarea anterioară principiile fundamentale guvernau întregul proces penal, în 
actualul cod sunt instituite reguli de bază ale aplicării legii procesuale penale 
române. Această modificare a făcut posibilă consacrarea drept principiu 
fundamental al cecul legii procesuale penale a unor idei diriguitoare care 


1 Reglementarea actuală este inspirată, de altfel, din modul în care a fost conceput 
Codul de procedură penală adoptat în 1968, primul capitol al acestui = fiind intitulat similar: 
„Scopul şi regulile de bază ale procesului penal”. 

nu sunt aplicabile pe întreaga durată a procesului penal, cum ar fi, de 
exemplu, obligativitatea acţiunii penale, ştiut fiind că în faza punerii în exe- 
cutare a hotărârilor judecătoreşti acţiunea penală este epuizată prin solu- 
ționarea cauzei penale şi pronunţarea condamnării inculpatului trimis în 
judecată. În acelaşi sens, menţionăm principiul prezumției de nevinovăție, 
regulă de bază care se aplică numai pe parcursul primelor două faze ale 
“procesului penal, şi anume urmărirea penală şi judecata. Astfel, la momentul 
rămânerii definitive a hotărârii penale de condamnare, renunțare la aplicarea 
pedepsei sau amânare a aplicării pedepsei, este înlăturată prezumția de 
nevinovăție în favoarea constatării vinovăţiei inculpatului, urmând ca pe 
parcursul fazei de punere în executare principiul menţionat să nu mai fie 
incident. | i | 
În afara acestor ipoteze de excepție, se constată însă că toate 
celelalte principii ale aplicării legii procesuale penale sunt, de fapt, reguli 
care guvernează întregul proces penal. 3 | cp 

În cadrul principiilor fundamentale ale aplicării legii procesuale penale 
sunt cuprinse regulile cu caracter general în temeiul cărora este reglemen- 
tată întreaga desfăşurare a procesului penal. În mod asemănător, putem 
spune că, în vederea realizării scopului său, procesul penal este călăuzit de 
anumite principii care fixează cadrul politico-juridic în conformitate cu care 
trebuie să aibă loc reacţia societății față de cei care încalcă legea penală”. 
„Astfel definite, principiile aplicării legii procesuale penale constituie idei 
diriguitoare şi fundamentale potrivit cărora este organizat sistemul procesual 
şi se desfăşoară întreaga activitate procesual penală’, în acestea fiind 
cuprinse normele fundamentale pe care este clădită întreaga construcţie a 
procesului penalt. LA WOR tei disc Jq. | 

Noțiunea de „principiu fundamental al reglementării procesuale 
penale” s-a conturat mai cu seamă în legislaţiile procesuale penale ale 
statelor din fostul bloc comunist, aceste reguli de bază fiind înscrise în 
primele articole ale codurilor de procedură penală. Deşi am fi tentaţi să 
apreciem că această tehnică legislativă este specifică politicilor penale ale 
statelor est-europene care au traversat orânduirea socialistă, se impune să 
constatăm opinii similare în literatura de specialitate occidentală de dată 
recentă. În acest sens, în doctrina franceză” s-a afirmat că este nu doar 
utilă, cât, mai ales, necesară, includerea în debutul Codului de procedură 


1 Theodoru IV, p. 56. 

2 Neagu III, p. 67. 

3 Volonciu l; p. 44. ai l mit | 

4 S. Kahane, Dreptul procesual penal, Ed. Didactică şi Pedagogică, Bucureşti, 1963, 
p. 37. | 
SA se vedea Raportul La mise en état des affaires pénales al Comisiei „Justiția penală şi 
drepturile omului”, coordonată de Mireille Delmas-Marty, disponibil la http://www. 
ladocumentationfrancaise.fr/var/storage/rapportspublics/914059500/0000.paff. : 

penală a principiilor fundamentale care, în acest fel, devin mult mai vizibile 
pentru justiţiabili şi pentru specialiştii dreptului. În continuare se arată că, prin 
includerea regulilor de bază în frontispiciul Codului de procedură penală, se 
pun bazele unei construcții legislative prin care statele europene să 
realizeze împreună un sistem de procedură penală, dacă nu unificat, cel 
puțin organizat. - 

În acelaşi sens, în proiectul noului Cod de procedură penală din Belgia 
a fost adoptat acelaşi sistem, al includerii ideilor directoare în debutul legii. 
Astfel, sunt consacrate drept principii fundamentaie legalitatea, egalitatea, 
dreptul la un proces echitabil desfăşurat într-un termen rezonabil, dreptul la 
apărare, prezumția de nevinovăție etc. i 

În literatura de specialitate din - România, au existat opinii potrivit cărora 
reglementările cu caracter de principiu ar trebui să fie înlăturate într-o 
viitoare legislație procesual penală pentru a lăsa în sarcina doctrinei multitu- 
dinea de probleme privind clarificarea teoretică, cercetarea, compararea, 
aprofundarea şi argumentarea ştiinţifică, precum şi elaborarea, sistema- 
tizarea conceptelor în această materie, prin asimilarea şi a unor principii şi 
concepții înaintate la nivelul standardelor ştiinţei juridice contemporane‘. Nu 
am achiesat la acest punct de vedere?, deoarece lipsa unei reglementări 
exprese a regulilor fundamentale ale aplicării legii procesuale penale poate 
determina prezența arbitrarului în activitatea judiciară. În sprijinul opiniei 
noastre, invocăm actualul Cod de procedură penală, elaborat în acelaşi 
mod în care a fost adoptat Codul de procedură penală intrat în vigoare la 
1 ianuarie 1969, şi anume prin includerea principiilor fundamentale în Titlul |. 

Noţiunea de „principiu fundamental al aplicării legii procesuale penale” 
poate fi reţinută numai în sensul de regulă care stă la baza întregii activități 
procesuale; de aceea, nu pot fi considerate ca principii fundamentale acele 
reguli care privesc numai una dintre fazele procesului penal. 

În acest sens, arătăm că publicitatea şedinţei de judecată sau carac- 
terul scris al urmăririi penale nu pot fi considerate principii fundamentale ale 
aplicării legii procesuale penale, deoarece ele sunt caracteristice numai unor 
faze ale procesului penal. 

Indiferent de formularea teoretică a noțiunii de „principiu fundamental 
al legii procesuale penale”, instituţia în sine prezintă o importanță deosebită 
pentru orientarea practică cu privire la care nu există norme juridice cu 
nuanţare la amănuntele supuse soluționării“, principiile fundamentale condu- 
când, în asemenea situații, la aplicarea corectă a normelor juridice pro- 


1 A se vedea, în acest sens, Gh. Stroe, în R.D.P. nr. 1/2000, pp. 104- 106. 
? Neagu III, pp. 71-72. 
? Volonciu II, p. 54. 

cesual penale în cauzele concrete supuse urmăririi penale şi judecății”, prin 
includerea în întreaga economie a reglementării procesual penale a unor 
norme care constituie transpunerea principiilor fundamentale prin concreti- 
zarea acestora în instituţii ale dreptului procesual penal de natură să 
demonstreze că regulile de bază nu au rămas simple enunțuri pioa la 
începutul reglementării acestei ramuri a dreptului. 


SLAs Sistemul principiilor fundamentale ale aplicării ipsi, 
procesuale penale 


În abordarea noțiunii de „sistem al principiilor fundamentale ale legii 
procesuale penale” trebuie avute în vedere două aspecte: pe de o parte, 
cunoaşterea elementelor componente ale acestuia şi, pe de altă parte, 
interdependenta dintre aceste principii în realizarea sah de procesului 
penal. 

Tocmai finalitatea pe care o au soul de bază ale procesului penal 
face ca ele să poată fi reunite într-un sistem care conturează cadrul 
politico-juridic, în care organele judiciare înfăptuiesc politica penală a statului 
nostru. 

După anul 1989, în tara foa s-a manifestat 9) tendință de perfecti- 
onare a cadrului sistemului. principiilor fundamentale cuprinse în Codul de 
procedură penală adoptat în 1968, ca urmare a necesităţii adaptării legii 
procesuale penale la noile realități sociale, politice şi economice. Sistemul 
principiilor fundamentale ale procesului. penal, înțeles ca totalitatea de reguli 
ce se intercondiţionează în mod dialectic, a fost necesar. să capete o 
structură corespunzătoare noilor realităţi sociale; în acest sens, în desfă- 
şurarea procesului penal au fost consacrate principii fundamentale noi, 
îmbogăţindu-se, în acelaşi timp, în conținut şi esență il de bază 
existente în 1968. 

Amintim, în acest sens, modifi cările aduse în oraint materie prin 
Legea nr. 32/1990?, prin adoptarea Constituției din 8 decembrie 1991 
şi revizuirea acesteia în anul 2003, Legea nr. 281/2003, Legea nr. 356/2006. 
Prin aceste acte normative succesive au fost modificate principiile garantării 
libertăţii individuale şi al garantării dreptului la apărare. De asemenea, au 
fost introduse noi reglementări cu rang de principiu fundamental, cum sunt 
respectarea demnității umane, prezumția de nevinovăție. 

Totodată, în Constituţie sunt prevăzute principii fundamentale care 
stau la baza activităţii judiciare penale. Menţionăm, în acest sens, prezumția 


1 Gr. Theodoru, T. Plăeşu, Drept procesual penal, partea generală, Universitatea 
„AL. Cuza’, laşi, 1986, p. 38. 
2 Publicată în M. Of. nr. 128 din 17 noiembrie 1990. 

de nevinovăţie!, egalitatea în procesul penal?, accesul liber la justiţie” ori 
dreptul la un proces echitabil”. | 

În lucrări anterioare anului 20145, în condiţiile aplicării Codului de 
procedură penală adoptat în anul 1968, afirmam că se impunea adoptarea 
unor noi dispoziţii, de oarecare amplitudine sau chiar de amănunt, în 
„legătură cu diversele instituţii procesuale pe care Codul de procedură 

penală în vigoare le cuprindea, atât în Partea generală, cât şi în Partea 

specială. Astfel, era evident că existau numeroase premise pentru ca 
regulile de bază ale procesului penal să fie mult îmbunătăţite. | 

În aceste condiții, prin adoptarea actualului Cod de procedură penală, 
legiuitorul român a renunțat la statutul de principiu fundamental pentru 
anumite idei directoare, a modificat alte reguli de bază şi a renunţat la 
consacrarea expresă a altora. | | 

Aspectele menţionate mai sus îşi au temeiul în art. 2-12 din noul Cod 
de procedură penală, potrivit cărora sunt considerate principii fundamentale: 
principiul legalității procesului penal, separarea funcţiilor judiciare, prezumția 
de nevinovăție, principiul aflării adevărului, principiul „ne bis in idem” 
obligativitatea punerii în mişcare şi a exercitării acţiunii penale, caracterul 
echitabil şi termenul rezonabil al procesului penal, dreptul la libertate şi 
siguranță, dreptul la apărare, respectarea demnităţii umane şi a vieții private, 
limba oficială şi dreptul la interpret. Amintim şi principiul egalităţii persoa- 
nelor, regulă de bază procesuală penală care nu cunoaşte o consacrare 
expresă în Codul de procedură penală, dar se impune ca principiu 
fundamental, în primul rând, graţie normelor constituționale, dar şi datorită 
existenței unor numeroase dispoziţii procesuale penale în acest sens (a se 
vedea, spre exemplu, art. 2 din Legea nr. 304/2004 privind organizarea 
judiciară). | 

Se observă că legiuitorul, în actualul Cod de procedură penală, a 
renunțat la reglementarea principiului rolului activ al organelor judiciare 
penale, principiu care se regăsea în art. 4 din Codul de procedură penală 
care a intrat în vigoare în 1969. | | 

„. Principiile menţionate mai sus constituie şi principalele diviziuni ale 

analizei detaliate care se va face în continuare. | 


1 În art. 23, în suita aspectelor care protejează libertatea individuală, la alin. (11) se 
arată: „Până la rămânerea definitivă a hotărârii judecătoreşti de condamnare, persoana este 
considerată nevinovată”. z 

? În art. 16 alin. (1) se arată: „Cetățenii sunt egali în fața legii şi a autorităților publice, 
fără privilegii şi fără discriminări”. 

* În art. 21 se menționează: „(1) Orice persoană se poate adresa justiției pentru 
apărarea drepturilor, a libertăților şi a intereselor sale legitime; (2) Nici o lege nu poate îngrădi 
exercitarea acestui drept”. | 

* În art. 21 alin. (3) se menționează: „Părţile au dreptul la un proces echitabil şi la 
soluționarea cauzelor într-un termen rezonabil”. ; 

5 Neagu III, p. 71. 

Secţiunea a Il-a 


Conţinutul principiilor fundamentale ale 
aplicării legii procesuale penale române 


$ 1. Legalitatea procesului penal 


Dreptul procesual penal nefiind altceva decât dreptul penal substanțial 
în acţiune, în mod firesc, principiile din dreptul penal au rezonanţe specifice 
în procedura penală. Astfel, principiilor „nullum crimen sine lege” şi „nulla 
poena sine lege”,. care semnifică legalitatea incriminărilor şi legalitatea 
pedepselor în dreptul penal, le corespunde în procedura penală principiul 
„nulla justitia sine lege”, adică nu există justiție în afara legii. 

În actualele condiţii ale societății noastre, promovarea riguroasă a 
legalităţii în toate sectoarele vieţii nu este un fenomen întâmplător, ci 
constituie un proces necesar, obiectiv, de dezvoltare a acesteia. | 

Principiul legalității procesului penal este o transpunere pe plan 
particular a principiului general al legalităţii consacrat în art. 1 alin. (5) din 
Constituţie, unde se arată: În România, respectarea Constituţiei, a 
supremaţiei sale şi a legilor este obligatorie”. Consacrat ca o regulă de bază 
a procesului penal, în art. 2 se arată că procesul penal se desfăşoară potrivit 
dispoziţiilor prevăzute de lege. = CA Ager ii | 

Subliniem formularea completă a principiului legalităţii în actuala 
reglementare, comparativ cu art. 2 alin. (1) din Codul de procedură penală 
adoptat în 1968, în conformitate cu care „procesul penal se desfăşoară atât 
în cursul urmăririi penale cât şi în cursul judecății, potrivit dispozițiilor 
prevăzute de lege”. Astfel, reglementarea anterioară presupunea utilizarea 
metodei interpretării extensive, pentru a acoperi şi punerea în executare a 
hotărârilor penale, şi nu doar primele două faze ale procesului penal: 
urmărirea penală şi judecata. | 

De asemenea, Legea nr. 304/2004 privind organizarea judiciară! 
cuprinde o serie de dispoziţii care impun necesitatea respectării legii în 
activitatea de înfăptuire a justiției. Astfel, în art. 2 alin. (1) se arată că „Justiția 
se înfăptuieşte în numele legii, este unică, imparţială şi egală pentru toți”; în 
art. 3 se menţionează legalitatea competenţei organelor judiciare şi a 

procedurii judiciare; în art. 10 se precizează că instanțele de judecată sunt .. 


1 Legea nr. 304/2004 privind organizarea judiciară, republicată în M. Of. nr. 827 din 13 
septembrie 2005. Ulterior republicării, Legea nr. 304/2004 a fost succesiv modificată şi 
completată (a se vedea: Legea nr. 76/2012 pentru punerea în aplicare a Legii nr. 134/2010 
privind Codul de procedură civilă, publicată în M. Of. nr. 365 din 30 mai 2012; O.U.G. 
nr. 81/2012 pentru modificarea Legii nr. 303/2004 privind statutul judecătorilor şi procurorilor, 
precum şi pentru modificarea art. 136 din Legea nr. 304/2004 privind organizarea judiciară, 
publicată în M. Of. nr. 837 din 12 decembrie 2012). l 

constituite potrivit legii; de asemenea, conform art. 16, „hotărârile jude- 
cătoreşti trebuie respectate şi duse la îndeplinire în condițiile legii” 

Principiul legalităţii procesului penal este dublat de numeroase 
garanții; astfel, ori de câte ori legea nu a fost respectată cu ocazia dispunerii 
vreunui act procesual sau cu ocazia realizării vreunui act procedural, există 
posibilitatea anulării acestuia (art. 280 şi art. 282), iar, când vătămarea 
procesuală este de neînlăturat, nulitatea capătă caracter absolut (art. 281). 


Alături de sancţiunile procedurale penale aplicabile actelor procesuale it-5- 


Şi procedurale care au luat ființă prin încălcarea legii, există şi o suită de”. 


sancțiuni aplicabile persoanelor care au încălcat legea cu ocazia desfă- 
şurării activităţilor procesual penale. Aceste sancțiuni pot fi administrative, 
civile sau penale. Astfel, în cazul săvârșirii unor abateri judiciare, poate fi 
aplicată o amendă judiciară?. De asemenea, Legea nr. 303/2004 privind 
statutul judecătorilor şi procurorilor” instituie în Titlul IV, Răspunderea 
judecătorilor şi procurorilor, Capitolul 2, Răspunderea disciplinară a judecă- 
torilor şi procurorilor, dispoziţii legale care consacră această formă de 
„răspundere juridică, fiind enumerate şi abaterile disciplinare care pot 
determina angajarea acestei răspunderi*. 

În anumite condiţii, subiecţii oficiali care au încălcat legea în cursul 
desfăşurării procesului penal pot fi traşi la răspundere civilă”. Dacă 
încălcarea legii în cadrul procesului penal îmbracă forme grave, intervine 
tragerea la răspundere penală a acelora care se fac vinovaţi. In acest sens, 


' În literatura de specialitate anterioară Legii nr. 304/2004, s-au formulat observaţii 
pertinente despre cerințe ale principiului legalității constând în desfăşurarea activității 
judiciare de către organele judiciare, respectiv respectarea întocmai de către autorităţile 
judiciare a normelor de competență şi a exerciţiului drepturilor procesuale ale părţilor, în 
vederea soluționării corecte a cauzelor penale (Theodoru III, p. 35). 

? Potrivit art. 283, amenda judiciară se aplică diferențiat, în funcţie de abaterile 
săvârşite, şi are drept limite minime şi maxime suma de 100 lei, respectiv suma de 5.000 lei. 

° Legea nr. 303/2004 privind statutul judecătorilor şi procurorilor a fost republicată în 
M. Of. nr. 826 din 13 septembrie 2005. Ulterior republicării, Legea nr. 303/2004 a fost 
succesiv modificată şi completată (a se vedea, spre exemplificare, ca ultim act normativ 
modificator, O.U.G. nr. 81/2012, publicată în M. Of. nr. 837 din 12 decembrie 2012). 

f Bunăoară, conform art. 99 lit. e) din Legea nr. 303/2004, constituie abatere 
disciplinară refuzul nejustificat de a primi la dosar cererile, concluziile, memoriile sau actele 
depuse de părţile din proces; de asemenea, conform art. 99 lit. 9), constituie abatere 
disciplinară nerespectarea de către procuror a dispoziţiilor procurorului ierarhic superior, date 
în scris şi în conformitate cu legea. i | 

În acest sens, Constituţia, în art. 52 alin. (3), prevede răspunderea patrimonială a 
statului pentru prejudiciile cauzate prin erorile judiciare, iar, în art. 542 alin. (1), Codul de 
procedură penală arată că statul se poate îndrepta cu acțiune în regres împotriva persoanei 
care, cu rea-credinţă sau din culpă gravă, a provocat situația generatoare de daune, în cazul 
în care repararea pagubei a fost acordată potrivit art. 541, precum şi în situaţia în care statul 
român a fost condamnat de către o instanță internaţională pentru vreunul dintre cazurile 
prevăzute la art. 538 şi art. 539. Acţiunea în regres poate fi îndreptată şi împotriva instituției la 


care persoana este asigurată pentru despăgubiri în caz de prejudicii provocate în exerciţiul 
profesiunii. | | 

notăm faptul că în Codul penal, Partea specială, în Titlul IV, sunt prevăzute 
infracțiunile contra înfăptuirii justiţiei, iar unele dintre acestea pot fi săvârşite 
numai cu ocazia desfăşurării procesului penal’. 

În vederea consolidării principiului legalității în procesul penal, alături 
de sancţiunile procedurale, sancțiunile cu caracter administrativ, civil sau 
penal, ce îşi găsesc aplicarea în funcție de gravitatea încălcării legii, sunt 
reglementate numeroase posibilități de control sistematic şi eficient prin care 
pot fi descoperite şi înlăturate actele procesuale şi procedurale nelegale. 
Astfel, întreaga activitate de urmărire penală este supravegheată de pro- 
curor (art. 299-304), iar, în conţinutul acestei supravegheri, controlul respec- 
tării legii de către organele de cercetare penală ocupă un loc primordial. - | 

În acest sens, în art. 300 alin. (1) se arată că procurorul, în exercitarea 
atribuţiei de a conduce şi supraveghea activitatea organelor de cercetare 
penală, veghează ca actele de urmărire penală să fie efectuate cu respec- 
tarea dispoziţiilor legale. Ss A | 

De asemenea, instanța de judecată are, potrivit legii, posibilitatea 
verificării legalităţii activităţii de urmărire penală. Astfel, conform art. 345 
alin. (2), în cazul în care judecătorul de cameră preliminară constată nere- 
gularități ale actului de sesizare sau în cazul în care sancţionează actele de 
urmărire penală efectuate cu încălcarea legii ori dacă exclude una sau mai 
multe probe administrate, poate să dispună restituirea cauzei la parchet. La 
rândul ei, activitatea instanţei de judecată este controlată de către instanța 
ierarhic superioară, care, în cazul în care constată? că hotărârea judecă- 
torească este nelegală şi netemeinică, o desființează sau casează, urmând 
a fi desfăşurată o nouă judecată în condiţiile prevăzute de lege. 


$ 2. Separaţia funcţiilor judiciare. 


Separaţia funcţiilor judiciare reprezintă un principiu fundamental al 
procesului penal român, introdus în legislația procesuală penală română 
pentru prima dată, prin intermediul actualului Cod de procedură penală. 

„ Acest principiu constituie o premieră numai sub aspectul menționării în 
mod expres, deoarece separarea funcţiilor. judiciare a existat atât în Codul 
de procedură penală intrat în vigoare în anul 1936, cât şi în Codul de 
procedură penală intrat în vigoare în anul 1969. | | | 

Soluţionarea unei cauze penale presupune exercitarea pe parcursul 
procesului penal a unor funcţii: judiciare distincte. Aceste funcţii judiciare, 
direcţii importante de derulare a activităţii procesuale penale, sunt 
încredințate unor subiecţi procesuali diferiţi, în faze procesuale distincte. 


1 infracţiuni tipice în acest sens sunt: cercetarea abuzivă (art. 280 C. pen.), supunerea 
la rele tratamente (art. 281 C. pen.), tortura (art. 282 C. pen.), represiunea nedreaptă 
(art. 283 C.pen.). . 

2 La cererea titularilor prevăzuţi de lege (art. 409, art. 427, art. 436, art. 455). 

Astfel, conform art. 3 alin. (1), în procesul penal se exercită urmă- 
toarele funcţii judiciare: funcţia de urmărire penală, funcţia de dispoziţie 
asupra drepturilor şi libertăţilor fundamentale ale persoanei în faza de 
urmărire penală, funcţia de verificare a legalității trimiterii ori netrimiterii în 
judecată şi funcţia de judecată. Funcţia de urmărire penală şi funcţia de 
dispoziție asupra drepturilor şi libertăţilor fundamentale ale persoanei se 
exercită în cadrul fazei de urmărire penală, funcția de verificare a legalităţii 
trimiterii ori netrimiterii în judecată este specifică camerei preliminare, iar 
funcţia de judecată se manifestă în cadrul fazei procesuale cu aceeaşi 
denumire. l | 

Subliniem, încă o dată, omisiunea legiuitorului de a consacra şi funcția 
judiciară de punere în executare a hotărârilor judecătoreşti penale‘. | 

Funcţia de urmărire penală este exercitată de procuror şi organele de 
cercetare penală. În exercitarea acestei funcții judiciare, organele de 
urmărire penală strâng probele necesare pentru a se constata dacă există 
sau nu temeiuri de trimitere în judecată. g 153 BISAO) 

„ În ceea ce priveşte funcția de dispoziție asupra drepturilor şi libertăţilor. 
fundamentale ale persoanei în faza de urmărire penală, cu titlu de regulă, 
titularul acesteia este judecătorul de drepturi şi libertăţi. . Itiul Bi 

“Funcţia de verificare. a legalităţii trimiterii sau netrimiterii. în. judecată 
este exercitată de judecătorul de cameră preliminară. În realizarea obiectului 
acestei funcţii judiciare, judecătorul de cameră preliminară verifică 
legalitatea actului de trimitere în judecată şi a probelor.pe care se bazează 
aceasta. Acelaşi judecător verifică legalitatea soluțiilor de netrimitere în 
judecată. EE. z | 

Funcţia de judecată este specifică fazei de judecată, fiind exercitată de 


Ai 


instanța de judecată, în complete legal constituite. 

Constatând reglementarea a 4 funcţii judiciare distincte şi având în 
vedere şi omisiunea legiferării, în debutul Codului, a funcţiei judiciare a 
punerii în executare a hotărârilor judecătoreşti penale, remarcăm formularea 
în literatura de specialitate procesuală penală? anterioară actualului cod a 
unor puncte de vedere în conformitate cu care funcţiile judiciare exercitate 
pe parcursul procesului penale erau în număr de trei, după cum urmează: 
funcţia de acuzare sau de învinuire, funcţia de apărare şi funcția de judecată 
sau jurisdicție”. | na 

=. Cu referire la aceste functii judiciare, în mod corect, s-a afirmat că 
funcția de învinuire, specifică urmăririi penale, trebuie depariajată de funcţia 


"A se vedea consideraţiile făcute în cadrul Capitolului |, paragraful 3, Fazele 
procesului penal, subparagraful 3.1, Noţiunea de fază a procesului penal. dn) 

2 |. Gorgăneanu, Independența funcţiilor procesuale, în R.D.P. nr. 1/2000, p. 38. 

3 Spre exemplu, procesul penal francez se caracterizează prin existența funcţiei de 
urmărire, a funcţiei de instrucție şi a celei de jurisdicție (fonction de poursuite, fonction 
d'instruction et fonction de jugement). ! jo igui 

de apărare, respectiv de funcţia de judecată, specifică instanțelor de 
judecată”. Altfel spus, regula separaţiei funcțiilor procesuale era percepută 
ca un veritabil principiu al procedurii penale. Într-o exprimare radicală, 
separaţia funcţiilor judiciare reprezintă ceea ce separarea: puterilor legis- 
lativă, executivă şi judecătorească este în dreptul public?. 


Constatăm, pe lângă diferenţele în ceea ce priveşte numărul acestor 
funcții judiciare, că legiuitorul a reglementat, în actualul Cod de procedură 


care este compatibilă cu funcția de judecată... | 

“Gu alte cuvinte, “autoritatea învestită cu exercitarea acțiunii penale, 
Ministerul Public?, se află pe o poziţie diferențiată față de autoritatea jude- 
cătorească, aceasta din urmă având competenţe legate de judecarea şi 
soluţionarea acţiunii penale, ceea ce determină separarea funcțiilor judiciare 
în cadrul cărora organele judiciare penale amintite îşi îndeplinesc atribuțiile 
specifice. În acelaşi sens, funcţia de urmărire penală este incompatibilă cu 
funcţia judiciară de dispoziție asupra drepturilor şi libertăţilor fundamentale, 
precum şi cu funcţia de verificare a legalității trimiterii ori netrimiterii în 
judecată. Nu în ultimul rând, atribuţiile care caracterizează funcția de dispo- 
zitie asupra drepturilor şi libertăţilor fundamentale nu pot fi exercitate de 
judecătorul de cameră preliminară ori de instanța de judecată. 

“De la aceste relaţii de incompatibilitate care dau conţinut principiului 

separaţiei funcțiilor judiciare în procesul penal, legiuitorul a derogat în mod 
“direct sau indirect. Astfel, conform art. 3 alin. (3), funcţia de verificare a 
legalităţii trimiterii ori netrimiterii în judecată este compatibilă cu funcția de 
judecată. Altfel spus, judecătorul de cameră preliminară, ulterior verificării 
legalităţii trimiterii ori netrimiterii în judecată, va participa la judecarea 
fondului cauzei. Afirmația este întărită şi de prevederile art. 346 alin. (7), 
conform cărora „judecătorul de cameră preliminară care a dispus începerea 
judecății exercită funcţia de judecată în cauză'. 


1 Gh. Mateuţ, Necesitatea recunoaşterii separațiilor funcțiilor procesuale ca principiu 
director al procedurilor penale, în lumina Convenţiei Europene şi a recentelor modificări ale 
Codului de procedură penală, în Dr. nr. 9/2004, pp. 189-209; în acelaşi sens, a se vedea 
A. Boureanu, Exercitarea funcțiilor procesuale în cauza penală, în R.D.P. nr. 1/1999, p. 101. 

2 J. Pradel, Droit pénal compară, 2° éd., Dalloz, Paris, 2002, pp. 414-419; în acelaşi 

'sens, al necesităţii separaţiei funcțiilor judiciare, a se vedea: G. Stefani, G.. Levasseur, 
B. Bouloc, Procédure pénale, 16° éd., Dalloz, Paris, 1996, p. 48 (separația care trebuie să 
existe între funcţiile judiciare trebuie să fie foarte bine evidențiată); G. Levasseur, 
A. Chavanne, J. Montreuil, B. Bouloc, Droit pénal général et procédure pénale, 13° éd., Sirey, 
Paris, 1999, p. 127 şi urm. 

3 În cadrul acestei autorități includem şi organele de cercetare penală, acestea 
exercitându-şi atribuţiile funcţionale sub supravegherea efectivă şi nemijlocită a procurorului. 


PRINCIPIILE APLICĂRII LEGII PROCESUALE PENALE ROMÂNE 67 
a 


De asemenea, în manieră implicită, s-a derogat de la separarea 
funcţiilor judiciare. În acest sens, din economia dispoziţiilor Codului de 
procedură penală se desprind situații în care atribuţii care sunt localizate sub 
spectrul funcției de dispoziție asupra drepturilor şi libertăţilor fundamentale 
ale persoanei pe parcursul procesului penal pot fi îndeplinite şi de alte 
organe judiciare. Avem în vedere, spre exemplu, instituția autorizării de 
către procuror, pe o durată de maximum. 48 de ore, a interceptării-con- 
vorbirilor şi comunicărilor, în condiţiile legii [art. 141 alin. (1)], reținerea 
suspectului sau inculpatului de. către -organul de. cercetare penală. sau. . 
_Procuror, pentru cel mult 24 de ore (art. 209), luarea de către procuror a 
măsurii preventive a controlului judiciar fată de inculpat [art. 203 alin. (2)], 
dispunerea arestului la domiciliu de către judecătorul de cameră preliminară 
(în procedura camerei preliminare) etc. 

Înţelegând rațiunea reglementării compatibilităţii între atribuţiile judecă- 
torului de camera preliminară şi atribuţiile instanței de judecată (şi anume 
implicaţiile în ceea ce priveşte managementul resurselor umane), modifi- 
„carea în acest sens fiind de ultimă oră!, scoatem în evidență neajunsurile 
reglementării constând în crearea unor aparențe de lipsă de imparţialitate 
pentru judecătorul fondului cauzei. 


$ 3. Prezumtia de nevinovăție 


Prezumtia de nevinovăție şi-a câştigat autonomia, ca regulă de drept, . 
abia în secolul al XVIII-lea, pentru prima oară ea fiind proclamată în 
legislația Statelor Unite ale Americii şi apoi. în Declaraţia drepturilor omului şi 


ale cetățeanului din 17897. 

Mai târziu, simțindu-se nevoia consacrării acestei prezumții prin 
documente cu caracter internaţional, aceasta a fost înscrisă în art. 11 din 
Declarația Universală a Drepturilor Omului, adoptată de Adunarea Generală 
a Organizației Naţiunilor Unite la 10 decembrie 1948, făcându-se, în acelaşi 
timp, recomandarea ca legislaţiile naţionale ale statelor să insereze în 
dispoziţiile lor norme privind prezumția de nevinovăție. 


1 A se vedea art. 102 pct. 2, Titlul III, din Legea nr. 255/2013 privind punerea în 
aplicare a Legii nr. 135/2010 privind Codul de procedură penală şi pentru modificarea şi 
completarea unor acte normative care cuprind-dispoziţii procesual penale (publicată în M. Of. 
nr. 515 din 14 august 2013). 

“2 Theodoru Il, p. 85; Volonciu |, pp. 165-166. Pentru o tratare a prezumţiei de 
nevinovăție în contextul drepturilor fundamentale ale omului, a se vedea: J. Velu, La protection 
transnationale des droits de l'homme, Ed. Kluwer et Bruylant, 1986, vol. |, p. 323 şi urm.; 
E. Lefèvre, C. Mauro, La présomption d'innocence pendant l'enquête, Université 
Panthéon-Assas, Paris, 2006; M. Fernândez López, O. Fuentes Soriano, J.M. Asencio 
Mellado, Prueba y presunción de inocencia, Ed. lustel, Madrid, 2005; H..Henrion, La nature 
juridique de la présomption d'innocence, Montpellier, 2004; J. Pradel, Les dispositions 
procédurales de la loi du 15 juin 2000 sur la présomption d'innocence: deux années 
d'application, Ed. Cujas, Paris, 2003. nti 

În acelaşi sens, menţionăm prevederile art. 6 par. 2 din Convenţia 
europeană pentru apărarea drepturilor omului şi a libertăţilor fundamentale, 
conform cărora „orice persoană acuzată de o infracţiune este prezumată 
nevinovată până ce vinovăția sa va fi legal stabilită”. 

Înscrierea acestei prezumții î în legislaţiile marii majorităţi a statelor lumii 
constituie o victorie împotriva concepțiilor potrivit cărora ar exista criminali 
înnăscuţi, care au o predispoziție patologică spre săvârșirea de infracţiuni şi 
pentru care nu ar putea opera prezumția de nevinovăție . 

Concepţiile şcolilor antropologică şi pozitivistă — care explicau exis- 
tența unor criminali înnăscuți, de obicei şi dezechilibraţi mintal — au dominat 
o întinsă perioadă curentele 'criminologice?, ele însă fiind învinse odată cu 
apariția şcolilor criminologice care explică geneza criminalităţii prin conju- 
garea mai multor factori de natură socio-economică, biologică etc. 

Prezumția de nevinovăție este înscrisă ca principiu fundamental în 
legislațiile a numeroase state. Avem în vedere, cu caracter exemplifi icativ, 
talia“, Spaniař, Portugalia“, Estonia”, Croaţia”, Letonia?, Insulele Fiji etc. 

În legislaţia procesuală penală din tara noastră, până în anul 2003, 
prezumția de nevinovăție se regăsea în cadrul Titlului III din Codul de 
procedură penală adoptat î în 1968, în art. 66"! 

Dat fiind faptul că, prin funcţionalitatea şi prin semnificaţia acesteia, 
prezumția de nevinovăție iradia în întreaga desfăşurare a procesului penal, 
importanţa ei depăşind domeniul probelor, se impunea reevaluarea şi con- 
sacrarea ei ca regulă de bază în întregul proces penal'?. 


1 


1 C. Lombroso (1835-1909) a fost întemeietorul şcolii antropologice sau de biologie 
criminală, concepțiile sale fiind preluate, în cadrul şcolii pozitiviste, de 2 Ferri (1856-1929) şi 
R. Garofalo (1852-1934). 

2 ©. Stefani, G. Levasseur, R. Jambu Merlin, Criminologie et science pénitenciaire, 
2° éd., Dalloz, Paris, 1970, pp. 25-26. 

3 Aceste concepții sunt îmbrățigate de unele curente din criminologie, care, de pe 
poziţiile filosofice materialiste, concep criminalitatea ca o consecință a interacțiunii mai multor 
factori de natură diferită. 

* Art. 27 alin. (1) din Constituţia taliei, adoptată la 22 decembrie 1947 (disponibilă pe 
http:/www.quirinale. it/costituzione/costituzione. htm). 

5 Art. 24 alin. (2) din Constituția Spaniei, adoptată la 6 decembrie 1978 (disponibilă pe 
http:/www.lamoncloa.gob. es/Espana/LeyFundamental/titulo_ primero.htm). 

ê Art. 32 alin. (2) din Constituţia Portugaliei, adoptată la 2 aprilie 1976 (disponibilă pe 
http: TAN. lamoncloa.9gob. es/Espana/LeyFundamental/titulo primero. htm). 

-7 Art. 22 alin. (1) din Constituţia Estoniei, adoptată la 28 iunie 1992 (disponibilă pe 
http: JANW. president. ee/et/eesti-vabariik/pohiseadus/index. html). 
Art. 28 din Constituţia Croaţiei, revizuită la 6 iulie 2010 (disponibilă pe 
http: ZA. sabor.hr/Default.aspx ?art=1891 ). 

Art. 92 din Constituția Letoniei, adoptată la 15 februarie 1 922, revizuită la 8 aprilie 
2009 (disponibilă pe http: JAikumi.lv/doc. php?id=57980). 

19 Art. 28 alin. (1) lit. a) din Constituţia Insulelor Fiji, adókat la 23 septembrie 1988 
(disponibilă pe http:/Amww.servat.unibe.ch/i clf 00000_.htmltS004_). 

Potrivit art. 66 alin. (1) din Codul de procedură penală anterior, învinuitul sau 
inculpatul nu era obligat să probeze nevinovăția sa. 

2 |. Poenaru, Pentru o nouă concepţie în elaborarea viata şi normelor dreptului 
procesual penal, în R.R.D. nr. 12/1977, p. 20. 

Acest lucru s-a realizat prin Legea nr. 281/2003, care, prin intro- 
ducerea articolului 5° în Codul de procedură penală anterior, a consacrat 
expres faptul că orice persoană este considerată nevinovată! până la 
stabilirea vinovăţiei sale printr-o hotărâre penală definitivă. Astfel, au fost 
consacrate în plan procedural dispoziţiile constituţionale reținute în art. 23 
alin. (11), în sensul că, „până la rămânerea definitivă a hotărârii jude- 
cătoreşti de condamnare, persoana este considerată nevinovată”. 

De asemenea, prin Legea nr. 281/2003, principiul prezumției de 
nevinovăție a primit o consacrare expresă în Codu! de procedură penală, 
realizându-se astfel în plan legislativ o transpunere a dispoziţiilor consti- 
tuționale cuprinse în art. 23 alin. (11). 

Cu privire la înscrierea prezumției de nevinovăție” între principiile 
fundamentale ale procesului penal, am pledat în scris, în mai multe lucrări, 
şi, în sfârşit, pledoaria noastră a căpătat o consacrare, atât constituțională, 


1 Apreciind că prezumția de nevinovăție este un principiu fundamental al procesului 
penal, nu socotim inspirată situarea sa în categoria „altor principii ale procesului penal’, cum 
au făcut unii autori (Volonciu III, pp. 119-122). Nu sunt lipsite însă de interes consideraţiunile 
făcute de autorul arătat cât priveşte funcţionalitatea prezumției de nevinovăție, aceasta fiind 
„mult mai largă decât aspectele faptice legate de probaţiune” (Volonciu III, p. 121). Autorul 
arată direcţiile principale, desigur nu şi singurele, în care principiul prezumției de nevinovăție 
se manifestă. Astfel, arată autorul citat: a) prezumția de nevinovăție „garantează protecţia 
persoanelor în procesul penal. împotriva. arbitrariului în stabilirea. şi tragerea la răspundere 
penală”. Fructificând rezultatele literaturii juridice de specialitate, precum şi ale jurisprudenţei, 
îndeobşte din țările Uniunii Europene, autorul menționat arată, pe bună dreptate, că acest 
principiu „nu trebuie considerat ca o atestare a poziției morale a unei persoane, întrucât ar fi 
lipsit de temei şi opus uneori chiar realităţii ca o normă juridică să confere onestitate 
ireproşabilă cuiva. Ceea ce dreptul poate acorda este garanţia prin care asigură că nimeni nu 
va fi tras la răspundere penală şi sancţionat discreţionar, iar atunci când este învinuit de 
săvârşirea unei infracțiuni se va urma o procedură prin care să se stabilească vinovăția lui”; 
b) prezumția de nevinovăție stă la baza tuturor garanţiilor procesuale legate de protecția 
persoanei în procesul penal (cu atât mai mult, opinăm noi, locul prezumției de nevinovăție nu 
trebuie să fie în categoria „altor principii ale procesului penal”). Legat de acest aspect, s-a 
arătat că: „În raporturile juridice procesual penale trebuie să se acorde protecţia juridică 
învinuitului sau inculpatului, în aşa fel încât acesta să nu fie pus în inferioritate nici față de 
organele judiciare şi nici față de părţi”. Este cazul să arătăm că poate unul dintre cele mai 
importante principii ale dreptului procesual penal, acela al „egalității armelor”, nu este formulat 
expressis verbis în niciun act normativ, intern,sau internaţional, deşi, bunăoară, ideea unei 
şanse egale, dată învinuitului sau inculpatului, de a-şi prezenta cauza izvorăşte direct din 
principiul egalităţii în fața legii; c) prezumția de nevinovăție este. strâns legată de aflarea 
adevărului şi dovedirea corectă a împrejurărilor de fapt ale cauzei (Volonciu III, p. 122). 

2 Art. 6 par. 1 din Convenţie prevede: „Orice persoană are dreptul la judecarea în mod 
echitabil, în mod public şi într-un termen rezonabil a cauzei sale, de către o instanță 
independentă şi imparţială, instituită prin lege, care va hotărî (...) asupra temeiniciei oricărei 
acuzații în materie penală îndreptate împotriva sa”. 

? A se vedea, în acest sens: |. Neagu, Dreptul procesual penal român, vol. I, Partea 
generală, Tipografia Universităţii Bucureşti, 1979, pp. 47-50; idem, Drept procesual penal, 
Tipografia Universităţii Bucureşti, 1980, pp. 47-49. | A | 

cât şi procesual penală, prin introducerea în Codul de procedură penală 
adoptat în 1968 a art. 5°. 

În actualul Cod de procedură penală, sediul materiei în ceea ce 
priveşte prezumția de nevinovăție este localizat în art. 4, conform căruia 
„Orice persoană este considerată nevinovată până la stabilirea vinovăţiei 
sale printr-o hotărâre penală defi nitivă” [alin. (A) 

Se observă o aparentă neconcordanţă între dispoziţiile constituționale 
şi cele procesuale penale, pe de o parte, şi cele ale ari. 6 par. 2 din 
Convenţie („Orice persoană acuzată de o infracţiune este prezumată 
nevinovată până ce vinovăția sa va fi legal stabilită”), pe de altă parte, în 
sensul că prezumția de nevinovăție pare a subzista până la două momente 
diferite: rămânerea definitivă a hotărârii judecătoreşti de condamnare, 
respectiv stabilirea în mod legal a vinovăţiei (în formularea întâlnită în textul 
Convenţiei). Apreciem că este doar o formulare în termeni diferiți a aceluiaşi 
moment — stabilirea legală a vinovăţiei vizând stabilirea acesteia printr-o 
hotărâre judecătorească de condamnare rămasă definitivă. 

Prezumția de nevinovăție se înfăţişează ca o garanție juridico-socială 
acordată c celui învinuit de săvârşirea unei infracțiuni”. | 

“în virtutea acestei prezumții, acela împotriva căruia a fost declanşat un 
proces penal este prezumat. nevinovat. până la dovedirea vinovăţiei intrun 
proces public, cu asigurarea garanțiilor dreptului de: apărare?. | 
ij alai dreptul nostru, suspectul sau inculpatul nu trebuie să- şi dovedească 
nevinovăția”, având dreptul de a nu contribui la propria acuzare [art. 99 
alin. (2)]. Organele judiciare, în mod corelativ, au obligaţia administrării 
probelor în procesul penal“ (ei incumbit probatio qui dicit, non qui negat). 

Fiind o prezumție relativă, prezumția de nevinovăție poate fi răsturnată 
prin dovedirea vinovăţiei în. cursul activității de probaţiune. Răsturnarea 
“prezumției de „nevinovăție poate fi. făcută numâi prin probe certe de 
vinovăţie. Când, ca urmare a administrării tuturor probelor necesare solu- 
ționării cauzei, se ajunge la îndoială asupra vinovăţiei şi această îndoială nu 
este înlăturată după administrarea de noi probe, prezumția de nevinovăție 
nu este răsturnată, orice îndoială fiind în favoarea învinuitului sau 
inculpatului (in dubio pro reoy. i l 


1 D. Pavel, Consideraţii asupra prezumției de nevinovăție, în R.R.D. nr. 10/1978, 
OE Ea Caa a E | 
? Theodoru III, p. 122. 
3 În procesul inchizitorial, simpla învinuire presupunea vinovăție, învinuitul fiind obligat 
să-şi dovedească nevinovăția. Şi în unele legislații contemporane, învinuitul trebuie să-şi 
dovedească nevinovăția; poate fi fi dat ca exemplu, în acest sens, Codul de procedură penală 
al Republicii Elene. 

+. Potrivit art. 99 alin. (1), în actiunea penală sarcina probei aparține în principal 

procurorului (4 
5 Theodoru III, p. 123. 

Cu caracter de noutate, în actuala reglementare procesuală penală, a 
fost consacrat ca element definitoriu pentru prezumția de nevinovăție, 
principiul enunțat mai sus, in dubio pro reo. Astfel, conform art. 4 alin. (2), 
după administrarea întregului probatoriu, orice îndoială în formarea con- 
vingerii organelor judiciare se interpretează în favoarea suspectului sau 
inculpatului. Prevederea cu statut de regulă de bază este întărită prin 
dispoziţiile art. 103 alin. (2) teza finală, potrivit cărora condamnarea se 
dispune doar atunci când instanța are convingerea că acuzaţia a fost 


dovedită dincolo de orice îndoială rezonabilă. 


È În practica judiciară s-a arătat, pe bună dreptate, că, în caz de con- 


| damnare, instanța trebuie să dovedească, fără echivoc, vinovăția inculpa- 
tului, deoarece dubiile existente se interpretează în favoarea acestuia”. 
În mod logic, înscrierea prezumţiei de nevinovăție, ca regulă de bază a 
"procesului penal, implică perfecționarea tuturor. instituţiilor procesuale în 
care este evocată necesitatea existenţei probelor de vinovăţie şi, dacă va fi 
nevoie, vor fi introduse noi instituţii care să contribuie la amplificarea 
rezonanţelor acestui principiu fundamental în desfăşurarea procesului penal. 
Chiar în perioada în care acest principiu fundamental nu era consacrat 
încă, în mod expres, în Codul de procedură penală, instanțele judecătoreşti 
din România au avut în vedere consacrarea expresă a prezumţiei de 
nevinovăție în Constituţia din 1991 şi reglementarea implicită a acestui 
principiu în dispoziţiile art. 66 din Codul de procedură penală adoptat în 
1968. Astfel, motivările hotărârilor judecătoreşti pronunțate după intrarea în 


vigoare a Constituţiei invocau deseori principiul fundamental al prezumției 
de nevinovăție?. 


1 Astfel, s-a decis că acuzaţiile coinculpatului, neconfirmate de alte probe, nu fac 
dovada vinovăției inculpatului care a negat constant săvârşirea infracțiunii, impunându-se 
deci achitarea celui din urmă (C.S.J., s. pen.,.dec. nr. 1017/1992, nepublicată). În acelaşi 
sens, a se vedea Kera s. pen., dec. nr. 3465/2007, disponibilă pe site-ul instanţei 
supreme. 

2 Prin sentința penală nr. 2719/1995, Judecătoria Constanţa a pronunţat achitarea 
inculpatului pentru infracţiunea de furt calificat, întrucât din dosar nu rezultă că inculpatul ar fi 
autorul faptei. Tribunalul Constanța a confirmat: soluţia primei instanțe, respingând ca 
nefondat apelul procurorului. Prin decizia penală nr. 199/1996, Curtea de Apel Constanţa a 
respins recursul declarat de procuror ca nefondat, cu motivarea că „singura probă în sensul 
vinovăției inculpatului sunt declarațiile acestuia, care, după ce a negat, în cele din urmă a 
recunoscut săvârşirea faptei (...). Întrucât în speță nu există probe care să evidentieze 
împrejurările comiterii furtului sau vinovăția inculpatului; acesta beneficiază de prezumția de 
nevinovăție, luând în considerare dispozitiile art. 66, potrivit cărora învinuitul sau inculpatul nu 
este obligat să probeze nevinovăția sa” (R.D.P. nr. 1/1998, pp. 125-126). „Faptul că inculpata — 
față de care prima instanță a luat măsura educativă a libertăţii supravegheate, pentru 
săvârşirea unei infracţiuni de furt calificat — se află în curs de judecată pentru comiterea din 
nou a unei infracţiuni de furt nu justifică aplicarea unei alte sancţiuni de drept penal, mai 
gravă, aşa cum se solicită prin recursul declarat de Parchet, atâta vreme cât, în ceea ce 
priveşte această din urmă infracțiune, inculpata beneficiază, până la pronunțarea unei 
hotărâri definitive de condamnare, de prezumția de nevinovăție” (C. Apel Bucureşti, s. | pen., 

Prin prisma practicii judiciare în materie!, devin evidente importanța 
prezumției de nevinovăție în întreaga economie a procesului penal şi nece- 
sitatea perfecţionării instituţiilor procesuale în care este evocată existența 
probelor de vinovăţie, astfel încât reglementarea să se subscrie acestui 


PARCIplu fundamental. 


Ş4. Principiul aflării adevărului? 


Privite în toată complexitatea lor, activităţile desfăşurate. în cadrul 
procesului penal trebuie, potrivit art. 5 alin. (1), „să asigure, pe bază de 
probe, aflarea adevărului cu privire la faptele şi împrejurările cauzei, precum 
şi cu privire la persoana suspectului sau inculpatului”. 

Numai ca urmare a aflării adevărului, scopul procesului penal s Mak fi 
atins? şi, în acest fel, solutiile dispuse de organele judiciare vor da satisfactie 
celor care urmăresc înfăptuirea justiţiei penale. 

Aflarea adevărului în procesul penal- presupune existenta unei 
concordante între concluziile la care ajung organele judiciare. şi realitatea 
obiectivă privind fapta şi autorul. ef. Aflarea adevărului în procesul penal 


dec. nr. 638/1997, în Neagu III, p. 78). Învinuitul sau inculpatul nu trebuie să-şi dovedească 
nevinovăția; organele judiciare sunt cele cărora, potrivit art. 66, le revine obligația 
administrării probelor de vinovăție, iar învinuitul sau inculpatul are dreptul să dovedească 
lipsa de temeinicie a acestor probe. Când se ajunge la îndoială asupra vinovăţiei şi această 
îndoială nu este înlăturată după administrarea 'de noi.probe, prezumția de nevinovăție 
subzistă, căci orice îndoială profită învinuitului sau inculpatului (C. Apel Bucureşti, s. a Il-a 
pen., dec. nr. 235/A/1997, în Neagu Ill, pp. 78-79). Trimiterea minorului într-o şcoală de 
muncă şi reeducare, fiind o măsură educativă, nu o pedeapsă, inculpatul — împotriva căruia 
s-a luat în trecut o asemenea măsură pe care a executat-o — nu este exceptat, în baza 
art. 81 alin. (1) lit. b) C. pen., de la suspendarea condiţionată a executării pedepsei aplicată 
pentru o infracțiune săvârşită ulterior. Nici faptul că împotriva inculpatului s-a pus în mişcare 
acţiunea penală pentru alte două infracțiuni nu poate constitui un asemenea impediment — 
prin aceea că nu s-ar permite să se aprecieze că scopul pedepsei poate fi atins fără 
executarea acesteia — deoarece, atâta vreme cât nu există o hotărâre de condamnare, 
operează prezumția de gasna (C. Apel Matia s.a II-a pen., dec. nr. 327/1997, în 
Neagu 1h, p.79). : 

1 Notăm faptul c că, în mod frecvent, în materia măsurilor preventive în practica instanței 
supreme există numeroase hotărâri în care este invocată prezumția de nevinovăție. Cu titlu 
exemplificativ, Înalta Curte de Casaţie şi Justiţie a statuat că, pe de o parte, măsura arestării 
preventive trebuie să fie-necesară pentru buna desfăşurare a procesului penal şi, pe de altă 
parte, trebuie demonstrat caracterul insuficient al altor măsuri preventive pentru realizarea cu 
aceeaşi eficiență a scopurilor prevăzute în legea procesuală penală, față de prezumția de 
libertate de care se bucură incuipaţii şi de caracterul de excepţie al măsurii arestării 
preventive (Î.C.C.J., s. pen., dec. nr. 1114/2013, disponibilă pe site-ul instanței supreme). 

2 În literatura de specialitate, acest principiu îl găsim sub diverse. denumiri: „principiul 
veracității”, în Dongoroz IV, p. 19; „principiul realităţii”, în I. lonescu-Dolj, Curs de procedură 
penală! română, Ed. SOCEC, Bucureşti, 1937, p. 12. 

i „ Dongoroz |, p. 44; Theodoru |, p. 85. 
* Volonciu |, P 49; M. Basarab, op. cit., p. 63. 

presupune o activitate de cercetare a unor fapte şi împrejurări concrete care 
au caracter 'obiectiv. Caracterul obiectiv al realităţii privind o anumită faptă 
conduce la existența unui adevăr obiectiv caracterizat ca fiind reflectarea 
justă, verificată prin practică, a obiectelor şi fenomenelor din natură şi 
societate, existente în afara conştiinţei şi independent de ea. o Gai 

Preocuparea pentru aflarea adevărului în procesul penal este marcată 
prin înscrierea acestui principiu în legislaţiile a numeroase state. "Deşi 
formularea acestui principiu este diferită în unele coduri de procedură, în 
esenţă, este exprimată aceeaşi cerință: aflarea adevărului obiectiv în 
cauzele penale. | 

Astfel, în Codul de procedură penală al Bulgariei, în art. 12, intitulat 
„Dezvăluirea adevărului obiectiv”, se arată că: „Tribunalul şi organele 
procedurii preliminare, în limitele competenţei lor, sunt obligate să ia toate 
măsurile ca să asigure dezvăluirea adevărului obiectiv”. În acelaşi sens, 
conform Codului de procedură penală spaniol, acuzatul va fi interogat cu 
privire la proveniența corpurilor delicte, rolul acestora şi motivul pentru care 
au fost descoperite asupra sa şi, în general, întotdeauna va fi interogat cu 
privire la orice alte circumstanțe care pot conduce /a descoperirea 
adevărului. 

“De asemenea, în Codul de procedură penală al Franţei se regăsesc 
numeroase dispoziții care sunt incidente în ceea ce priveşte aflarea 
adevărului. Astfel, cu titlu exemplificativ, conform art. 54, în ipoteza 
constatării săvârşirii unei. infracțiuni flagrante, ofițerul de poliţie judiciară 
veghează la conservarea indiciilor descoperite la locul infracţiunii care ar 
putea să dispară şi la conservarea oricăror alte bunuri care pot servi la 
aflarea adevărului. Conform art. 82, procurorul republicii poate solicita 
judecătorului de instrucţie să îi pună la dispoziţie orice act care poate servi la 
aflarea adevărului”. a 

Nu în ultimul rând, în sistemul procesual penal german este admisibilă 
folosirea înregistrărilor audio şi video prin care sunt fixate audierile unor 
martori numai pentru scopurile urmăririi penale şi numai în măsura în care 
este necesară pentru stabilirea adevărului. me, pA 

Problema aflării adevărului în procesul penal poate fi înțeleasă şi 
rezolvată, în mod corect, numai prin reprezentarea exactă a adevărului în 
sens filosofic. În acest sens, trebuie-subliniat că în gnoseologia pozitivistă 
este identificată singura concepție corectă cu privire la adevăr, concepție 
potrivit căreia adevărul este reflectarea justă, verificată prin practică, a 


© Art. 391 alin. (2), Ley de Enjuiciamento Criminal, 1882 (disponibilă pe 
https://www.boe.es/buscar/act.php?id=BOE-A-1882-6036). tei 

2 Art. 54 alin. (1) şi art. 82 alin. (1), Code de procédure. pénale, 47° ed., annotations de 
jurisprudence et bibliographie par J.F. Renucci, Dalloz, Paris, 2008. - 

3 Art. 58a alin. (2), StrafprozeBordnung (StPO), disponibil pe http:/hh.juris.de/ 
bundesrecht/stpo/gesamt.pdf. | 

obiectelor şi fenomenelor din natură şi societate, existente în afara 
conştiinţei şi independent de ea. În lumina acestei concepții, adevărul are 
caracter obiectiv. | d j 
În consecință, adevărul ca reprezentare subiectivă a elementelor 
obiective este un adevăr obiectiv, deoarece reflectă proprietăţile şi struciura 
reală a obiectelor înconjurătoare, fără să. depindă de subiectivitatea 
agentului pe al cărui plan subiectiv s-au reflectat elementele obiective!. 
>. Aflarea adevărului în procesul penal este, desigur, limitată la faptele şi 
împrejurările care fac obiectul probațiunii. Privit între aceste coordonate, 
între care este investigată realitatea, care nu se ridică la nivelul general al 
cunoaşterii ştiinţifice despre natură şi societate, adevărul stabilit într-o 
procedură judiciară nu trebuie apreciat prin prisma dialecticii adevărului 
absolut sau relativ?. În consecinţă, în procedura judiciară de aflare a ade- 
vărului, dialectica adevărului absolut sau a adevărului relativ trebuie 
înlocuită cu dialectica adevărului şi a erorii care poate funcţiona într-un 
domeniu limitat cum este cel configurat de obiectul probaţiunii într-o cauză 
penală. 


În raport cu cele arătate mai sus, organele judiciare au obligaţia să 
soluţioneze cauzele penale şi să pronunţe soluții care să reflecte adevărul. 
Acest deziderat poate fi atins în măsura în care în rezolvarea cauzelor 
penale nu s-au strecurat erori judiciare. | 

Pentru garantarea aplicării principiului aflării adevărului, au fost 
introduse prevederi potrivit cărora organele de urmărire penală au obligaţia 
de a strânge şi de a administra probe atât în favoarea, cât şi în defavoarea 
suspectului sau inculpatului. Respingerea sau neconsemnarea cu 
rea-credinţă a probelor propuse în favoarea suspectului sau inculpatului se 
sancţionează conform dispoziţiilor legii procesuale penale [ari. 5 alin. (2)]. 

Verigile procesuale prin care sunt supuse controlului soluţiile pro- 
nunţate în cauzele penale se constituie în garanții ale respectării principiului 
fundamental al aflării adevărului. Astfel, împotriva actelor procurorului ori 
împotriva soluţiilor de neurmărire sau netrimitere în judecată se poaie face 
plângere potrivit art. 339, respectiv art. 340-341. De asemenea, soluţiile 
procurorului sunt controlate în procedura camerei preliminare, sub aspectul 
competenţei şi al legalităţii sesizării instanței de judecată, precum şi din 
perspectiva verificării legalității administrării probelor (art. 342-348). În cursul 
fazei de judecată, sunt, de asemenea, instituite garanții legale în vederea 


1 Filozofie. Materialism dialectic şi istoric, Ed. Didactică şi Pedagogică, Bucureşti, 
1975, p. 367. ! 

? Volonciu Il, p. 65. 

3 În practica judiciară anterioară actualului Cod de procedură :penală, dar care îşi 
menţine valabilitatea, s-a apreciat că procedeul instanței de judecată de a soluţiona cauza 
limitându-se la a-i întreba pe martori dacă îşi menţin declaraţiile date în cursul urmăririi 
penale este nelegal, prin aceea că s-au încălcat dispoziţiile referitoare la aflarea adevărului 
(T.S., s. pen., dec. nr. 665/1975, în Neagu II, p. 81). | 

respectării principiului aflării adevărului, cum ar fi, de exemplu, dispozițiile 
art. 385, în conformitate cu care pot fi administrate probe noi, necesare 
lămuririi faptelor sau împrejurărilor cauzei!. 

Soluţiile pronunțate în prima instanţă pot fi controlate de către instanța 
de apel care, potrivit art. 420 alin. (8), verifică hotărârea atacată?. 

Art. 2 din Protocolul adiţional nr. 7 la Convenţie, la pct. 1, stipulează 
că: „Orice persoană declarată vinovată de săvârşirea unei infracțiuni de 
către un tribunal are dreptul să ceară examinarea de către o jurisdicție 
superioară a hotărârii de condamnare ori prin care s-a stabilit vinovăția sa. 
Exercitarea acestui drept, inclusiv motivele pentru care acesta poate fi 
exercitat, este reglementată de lege”. 

În sfârşit, hotărârile penale rămase definitive, după judecarea cauzei 
în prima instanță sau în apel, pot fi supuse controlului în căile extraordinare 
de atac şi, dacă se constată că sunt netemeinice, vor fi desființate. 

În ipoteza în care în cursul procesului penal s-au comis erori judiciare, 
„acestea fac obiectul unei proceduri speciale, prevăzute în art. 538-5424. 

í Referindu-se la erorile judiciare, art: 3 din Protocolul adițional la 
Convenție nr. 7 arată: „Atunci când condamnarea penală definitivă este 
ulterior anulată sau când este acordată grațierea pentru că un fapt nou sau 
recent descoperit dovedeşte că s-a produs o eroare. judiciară, persoana 
care a suferit o pedeapsă din cauza acestei condamnări este despăgubită, 
conform legii ori practicii în vigoare în statul respectiv, cu excepția cazului în 
care se dovedeşte că nedescoperirea în timp util a faptului necunoscut. îi 

“este imputabilă acesteia în tot sau în parte”. 


$ 5. Ne bis in idem 


Hotărârea penală definitivă are autoritate de lucru judecat, adică este 
considerată ca fiind expresia adevărului în cauza care a făcut obiectul 


1 În Codul de procedură penală anterior erau reglementate mai multe ipoteze 


aplicabile în cursul cercetării judecătoreşti, care permiteau fie restituirea dosarului la organele 
de urmărire penală în vederea refacerii urmării penale (art. 332), fie extinderea acţiunii penale 
(art. 335), fie extinderea procesului penal (art. 336 şi art. 337). De lege lata, aceste 
instrumente procesuale nu mai sunt consacrate, ceea ce ne conduce la concluzia că în 
actuala reglementare, din acest punct de vedere, a avut prioritate operativitatea soluționării 
cauzelor penale, deoarece, prin aplicarea textelor de lege invocate mai sus, termenul de 
desfăşurare a proceselor penale se mărea în mod inevitabil. 
În acest sens, în art. 420 alin. (8) se arată că instanța verifică hotărârea atacată pe 
baza lucrărilor şi a materialului din dosarul cauzei, precum şi a oricăror probe administrate în 
fața instanţei de apel. | | 
* În cazul contestatiei în anulare (art. 426-432), al recursului în casaţie (art. 433-451), 
al revizuirii (art. 452-465) şi al redeschiderii procesului penal în cazul judecării în lipsa 
persoanei condamnate (art. 466-470). | 
* Această procedură se intitulează „Repararea pagubei materiale sau a daunei morale 
în caz de eroare judiciară sau în caz de privare nelegală de libertate ori în alte cazuri”. 

" judecății (res iudicata pro veritate habetur) şi nu mai este posibil un nou 
| proces-penal împotriva aceleiaşi persoane şi c cu A pa la aceeaşi faptă (ne 
bis in idem). 

i Regula autorității de lucru judecat a hotărârilor penale- definitive 
prezintă două efecte‘, şi anume: un efect pozitiv, care constă în posibilitatea 
punerii în executare a dispozițiilor cuprinse în hotărâre, şi un efect negativ, 
care constă în împiedicarea unui nou proces împotriva aceleiaşi persoane, 
cu privire la aceeaşi faptă. 

Consecința acestui efect negativ, cunoscut sub denumirea de ne bis in 
idem, constă în imposibilitatea inculpării în procesul penal a unei persoane 
cu privire la săvârşirea unei fapte penale pentru care a fost judecată definitiv 
(nemo debet bis vexari pro-una et eadem causa). 

În aceste circumstanțe, în actualul Cod de procedură penală a fost 
consacrată, cu rang de principiu fundamental, regula ne bis in idem. Astfel, 
conform art. 6, „nicio persoană nu poate fi urmărită sau judecată peniru 
săvârşirea unei infracţiuni atunci când față de acea persoană s-a pronunțat 
anterior o hotărâre penală definitivă cu privire la aceeaşi faptă, chiar şi sub 
altă încadrare juridică”. Constatăm, aşadar, o premieră legislativă, aceea de 
a conferi regulii ne bis in idem statutul unui principiu fundamental al 
procesului penal. 

Deşi nu i s-a conferit rang de principiu fundamental, regula ne bis in 
idem a fost consacrată în legislația procesuală penală românească 
începând cu Regulamentul organic al Munteniei (13 iulie 1 831) şi: al 
Moldovei (13 ianuarie 1832). De asemenea, efectele ne bis in idem au fost 
consacrate în toate codurile de procedură penală ulterioare. Avem | în vedere 
Codul de procedură penală adoptat la 2 decembrie 1864%, Codul de 
procedură penală adoptat la 17 martie 1936“ şi Codul de procedură penală 
adoptat la 12 noiembrie 19685. 

Principiul ne bis in idem are consacrare expresă în plan internaţional, 
regula : fiind prezentă în Protocolul adițional nr. 7 la Convenţia euro- 


1 Neagu IV, p. 464. 

2 Conform art. 296 lit. g), „Orice pricină criminalicească, asupra căreia se va da de 
vreo judecătorie o hotărâre desăvârşită fără a fi supusă la apelaţie după rânduielile de mai 
sus, nu se va mai putea cerceta de isnoavă, precum nici cel apărat, dacă odată se va 
desvinovăţi pravilniceşte, nu se va putea da iarăşi în judecată nici a se mai ponoslui tot în 
aceeaşi i pricină” (a se vedea l. Tanoviceanu, op. cit., p. 583). 

3 Conform art. 383, „Orice persona achitată după lege, nu va mai putea fi apucată nici 
acuzată pentru acelaşi fapt”. 

4 Conform art. 474, „Hotărârile sunt supuse casării (...) când prin hotărâre s-a 
pronunţat o pedeapsă contra unei persoane care a fost mai înainte judecată în mod definitiv 
pentru acelaşi fapt (...). 

5 Conform art. 10 alin. (1) lit. j), „Acţiunea penală nu poate fi pusă în mişcare, iar când 
a fost pusă în mişcare nu mai poate fi exercitată dacă există autoritate de lucru judecat. 
Împiedicarea produce efecte chiar dacă faptei definitiv judecate i s-ar da o altă încadrare 


juridică”. 

peană pentru apărarea drepturilor omului şi a libertăţilor fundamentale 
(22 noiembrie 1984), în Convenţia de aplicare a Acordului Schengen 
(14 iunie 1985}, precum şi în Carta Drepturilor Fundamentale a jipii 
Europene (12 decembrie 2007}. 

Pentru a putea fi invocată autoritatea de lucru judecat, este necesar a 
se constata îndeplinirea cumulativă a următoarelor trei condiţii: existenta 
unei hotărâri penale definitive; identitatea de persoană, ceea ce înseamnă 
că între persoana față de care s-a pronunțat o hotărâre penală definitivă şi 
persoana care ar trebui să fie supusă unei proceduri judiciare pentru 
aceeaşi faptă trebuie să se constate identitate; identitatea de obiect, ceea ce 
presupune ca fapta pentru care s-a pronunțat o hotărâre definitivă să fie 
aceeaşi cu fapta care ar urma, din nou, să fie imputată aceleiaşi persoane. 

Dintre garanţiile instituite în vederea aducerii la îndeplinire a con- 
ținutului principiului ne bis in idem, amintim: 

- reglementarea autorităţii de lucru judecat drept impediment la 
punerea în mişcare a acţiunii penale sau la exercitarea acesteia [art. 16 
- alin. (1) lit. i); 

- dreptul conferit persoanei vătămate, părţilor ori procurorului de a 
exercita contestaţie în anulare atunci când, printre altele, inculpatul a fost 
condamnat, deşi existau probe cu privire la incidenţa autorităţii de lucru 
'judecat [art. 426 lit. b)]; 

- reglementarea momentului la care hotărârile judecătoreşti. rămân 
definitive (art. 551-552); după acest moment, organele judiciare sunt împie- 
dicate să pună în mişcare şi să exercite acțiunea penală pentru aceeaşi 
faptă reţinută în sarcina persoanei cu privire la care a fost pronunţată 
hotărârea definitivă. 

Ş 6. Obligativitatea punerii în mişcare şi a exercitării acţiunii 

„penale 


Săvârşirea unei infracțiuni dă naştere raportului juridic de drept 
substanțial care, în conţinutul său, cuprinde, printre altele, dreptul organelor 
competente de a trage la răspundere penală pe făptuitor şi obligaţia 
acestuia de a suporta sancţiunea penală. 


1 Conform art. 4 alin. (1), Pal nu poate fi urmărit sau pedepsit penal de către 
jurisdicţiile aceluiaşi stat pentru săvârşirea- infracţiunii pentru care a fost deja achitat sau 
condamnat printr-o hotărâre definitivă conform legii şi procedurii penale ale acestui stať”. 

2 Conform art. 54, „O persoană împotriva căreia a fost pronunţată o hotărâre definitivă 
într-un proces pe teritoriul unei părţi contractante nu poate face obiectul urmăririi penale de 
către o altă parte contractantă pentru aceleaşi fapte, dacă o pedeapsă a fost fixată, are 
“putere de lucru judecat, este în curs de executare sau nu mai poate fi executată conform 
legilor părții contractante care a pronunțat sentința”. 

3 Conform art. 50, „Nimeni nu poate fi judecat sau condamnat pentru o infracțiune 
pentru care a fost deja achitat sau condamnat în cadrul Uniunii, prin hotărâre judecătorească 
definitivă, în conformitate cu legea”. 


j 

În vederea soluționării conflictului de drept născut ca urmare a 
săvârşirii infracţiunii, organele judiciare competente trebuie să aibă inițiativă 
în declanşarea procesului penal, pornind din oficiu mecanismul procesual. 
Cu alte cuvinte, pentru începerea urmăririi penale sau desfăşurarea judecății 
nu este nevoie de solicitarea sau stăruința unor persoane fizice sau juridice, 
deoarece infracțiunile săvârşite prezintă pericol pentru întreaga societate Şi 
aceasta, prin mijloacele sale specifice, trebuie să reacționeze". 

Având în vedere aceste consideratii, în Codul de procedură penală 
adoptat în anul 1968, sub marginalul „Legalitatea şi oficialitatea procesului 
penal”, a fost consacrat expres în art. 2 alin. (2) principiul oficialității pro- 
cesului penal. În acest sens, se arăta că „actele necesare desfăşurării 
procesului penal se îndeplinesc din oficiu, afară de cazul când prin lege se 
dispune altfel”. | 

Prin adoptarea noului Cod de procedură penală, legiuitorul român, 
inspirat de reglementări procesual penale anterioare Codului din 1968 
(Codul de procedură penală adoptat în anul 1864 şi Codul de procedură 
penală adoptat în anul 1936), a înlocuit principiul oficialități procesului penal 
cu principiul obligativităţii punerii în mişcare şi exercitării acţiunii penale. 
Modificările intervenite vizează conţinutul principiului analizat, actuala regulă 
de bază având o sferă de cuprindere inferioară celei a principiului oficialităţii 
procesului penal. Astfel, în vreme ce prin consacrarea oficialității se instituia 
o regulă aplicabilă pe tot parcursul procesului penal, prin obligativitatea 
acțiunii penale se reglementează un principiu care guvernează numai 
acțiunea penală, în condiţiile în care cele două noțiuni („acţiune penală” şi 
„proces penal”) nu se suprapun. De fapt, relația dintre acţiunea penală şi 
procesul penal este aceea dintre parte şi întreg. Acţiunea penală se pune în 


"mişcare la un anumit moment al procesului penal, care poate fi plasat, de 


exemplu, la începutul acestuia sau la terminarea primei faze procesuale, 
urmărirea penală, şi se stinge la finalizarea fazei de judecată, fără a mai fi 
exercitată în faza punerii în executare a hotărârii penale definitive. Cu alte 
cuvinte, din perspectivă temporală, acţiunea penală nu caracterizează 
întregul proces penal, fiind posibil, în anumite condiţii, ca faza de urmărire 
penală să se desfăşoare, în mare parte, fără acţiune penală pusă în 
mişcare, iar în faza punerii în executare a hotărârilor judecătoreşti penale 
acţiunea penală să nu mai existe, deoarece a fost epuizată prin finalizarea 
judecării conflictului de drept penal. pi de 

 Reglementat astfel, principiul obligativităţii. punerii în mişcare şi a 


exercitării acţiunii penale este singura regulă de bază dintre cele consacrate 


în Titlul | care nu este definitorie pentru întregul proces penal, 
acordându-i-se însă statutul de principiu fundamental al aplicării legii 
procesuale penale. i 


1 M. Basarab, op. cit., p. 60, 

Astfel, principiul obligativității se regăseşte în art. 7, sub denumirea de 
„obligativitatea punerii în mişcare şi a exercitării actiunii penale”. Conform 
art. 7 alin. (1), „procurorul este obligat să pună în mişcare şi să exercite 
acțiunea penală din ofi iciu atunci când există probe din care rezultă 
săvârşirea unei infracţiuni şi nu există vreo cauză legală de împiedicare, alta 
decât cele prevăzute la alin. (2) şi (3). 

Prin actuala formă a art. 7 se revine la denumirea anterioară anului 
1968, şi anume „principiul obligativității”, denumire consacrată în literatura 
de specialitate procesuală penală! şi care avea drept sediu al materiei art. 2 
alin. (2) din Codul de procedură penală adoptat în anul 1936 („Acţiunea 
penală se exercită de Ministerul public. EI o pune în mişcare din oficiu, când 
nu este necesară o plângere sau o autorizare prealabilă”). 

Se poate, de asemenea, constata faptul că regula de bază a fost 
modificată, de la „oficialitatea procesului penal” la „obligativitatea acţiunii 
penale”. Principalul efect care derivă din această modalitate diferită de 
„ abordare a principiului fundamental o reprezintă intervalul de timp diferit în 

care este incidentă regula de bază. Astfel, spre deosebire de reglementarea 
anterioară, prin care era consacrată oficialitatea procesului penal, în ceea ce 
priveşte toate cele trei faze procesuale (urmărirea penală, judecata şi 
punerea în executare a hotărârilor penale), actualul cadru legal este limitat 
la momentul stingerii acțiunii penale, moment care poate fi plasat cel mai 
avansat în timp la rămânerea definitivă a hotărârii penale prin care instanța 
rezolvă acțiunea penală. Cu alte cuvinte, principiul obligativităţii acţiunii 
penale nu acoperă şi faza punerii în executare a hotărârii penale. 

Regula analizată îşi menţine caracterul de principiu fundamental 
pentru procesul penal privit în ansamblu, chiar dacă în ultima fază 
procesuală acțiunea penală este stinsă. Avem în vedere, în susținerea 
acestei afirmaţii, legătura inevitabilă dintre realizarea obiectului acțiunii 
„penale şi întregul complex de activități care caracterizează faza de punere 
în executare a hotărârii penale. Practic, ultima fază a procesului penal se 
desfăşoară, într-o relație cauzală, având în vedere obligativitatea punerii în 
mişcare şi a exercitării acţiunii penale, în măsura în care acţiunea penală 
este rezolvată prin condamnarea inculpatului. 

Principiul obligativității îşi găseşte reglementarea în toate legislaţiile 
moderne, de unde se poate trage concluzia că toate statele şi-au organizat 
un sistem prin care să răspundă acelora care săvârşesc infracţiuni. Sub 
formulări diferite, principiul obligativităţii se regăseşte în numeroase legislații 
„procesual penale europene. Astfel, conform Codului de procedură penală 


1 în literatura de specialitate se apreciază că obligativitatea este principiul fundamental 
în virtutea căruia statul are dreptul şi datoria să realizeze pretenţia punitivă; din principiul 
obligativității derivă principiile: indisponibilității, oficialității şi legalităţii (Pop |, pp. 299-300). 

italian‘, procurorul exercită acțiunea penală din oficiu, cu excepția cazurilor 
în care este necesară o manifestare de voință expres prevăzută în lege 
(plângere, solicitare sau autorizare). De asemenea, în Codul de procedură 
penală al Bulgariei, în art. 20, se arată: „În cazul în care sunt îndeplinite 
condiţiile prevăzute de lege, organul de stat competent este obligat să 
declanşeze procedura penală”. În Codul de procedură penală al Cehiei? se 
arată: „Dacă legea nu prevede altfel, organele prevăzute în procedura 
penală îşi îndeplinesc obligațiile din oficiu, trebuind să acţioneze cât mai 
repede şi cu respectarea deplină a drepturilor garantate prin Constituţie”. 
În acelaşi sens, în Spania, funcţionarii Ministerului public au obligația 
de a exercita, conform dispozițiilor legale, orice acţiune penală pe care o 
consideră corespunzătoare, cu excepția cauzelor de acuzare privată’. De 
asemenea, în procesul. penal din Germania, parchetul este obligat să efec- 
tueze cercetări cu privire la orice infracțiune, cu- condiția existenței unor 
indicii de fapt suficientet. . TU la | 
„ Principiul oficialităţii este reglementat cu un conţinut asemănător, şi în 
Codul de procedură penală al Rusiei”. PI A | | 
În reglementarea procesual penală română, înscrierea obligativităţii 
acţiunii penale ca regulă de bază a procesului penal a determinat fixarea 
obligaţiilor pe care le au organele judiciare penale în legătură cu declan- 
şarea şi desfăşurarea fiecărei faze a procesului penal. ETA 
Obligativitatea acțiunii penale în cursul fazei de urmărire penală este 
subliniată prin următoarele dispoziții ale Codului de procedură penală: 
art. 292, în care se prevede obligaţia organelor de urmărire penală de a se_ 
sesiza din oficiu dacă află că a fost săvârşită o infracțiune; art. 305 alin. (1), 
în care este prevăzută obligaţia organelor de urmărire penală de a dispune 
începerea urmăririi penale atunci când actul de sesizare îndeplineşte con- 
diţiile prevăzute de lege şi se constată că nu există vreunul dintre cazurile 
de împiedicare a exercitării acţiunii penale; art. 306, în conformitate cu care, 
în vederea realizării obiectului urmăririi penale, organele competente au 
obligația ca, după sesizare, să caute şi să strângă datele ori informaţiile cu 
privire la existenţa infracţiunilor şi identificarea persoanelor care au săvârşit 
infracţiuni, să ia măsuri pentru limitarea consecințelor acestora, să strângă şi 


| 1 Art. 50 alin. (1) din Codul de procedură penală italian, adoptat la 22 septembrie 
1988 (disponibil pe http://Amww.normattiva.it/atto/caricaDettaglioAtto?atto.dataPubblicazione 
Gazzetta=1988-10-24&atto.codiceRedazionale=088G0492). 
„2 Art. 2 alin. (4) din Codul de procedură penală al Republicii Cehia, adoptat în 1950 
(disponibil pe http://www. legislationline.org/documents/id/3850). | 
3 Art. 105, Ley de. Enjuiciamento Criminal, 1882 (disponibilă pe https://www.boe. 
es/buscar/act php?id=BOE-A-1882-6036). ij | | | 
4 Art. 152, StraforozeRordnung (StPO), disponibil pe http://hh.juris.de/bundesrecht/ 
sipo/gesamt.pdf. Hits pă av iek 
% În art. 3 din acest cod este înscris principiul intitulat „Obligația de a porni procesul 
penal şi de a descoperi infracțiunea”. © - ial 

să administreze probele; art. 309, în care este înscrisă obligaţia procurorului 
de a pune în mişcare acţiunea penală de îndată ce se constată că există 
probe din care rezultă presupunerea rezonabilă că o persoană a săvârşit o 
infracţiune şi nu există vreunul dintre cazurile de împiedicare prevăzute la 
art. 16 alin. (1); art. 327 alin. (1), unde este prevăzută obligaţia procurorului 
de a emite rechizitoriu prin care dispune trimiterea în judecată atunci când 
se constată că au fost respectate dispozițiile legale care garantează aflarea 
adevărului, că urmărirea penală este completă şi există probele necesare şi 
legal administrate etc. | 

Obligativitatea acţiunii penale în desfăşurarea procedurii de cameră 
preliminară este evidenţiată prin prevederile art. 346, care prevăd că jude- 
cătorul de cameră preliminară dispune începerea judecății atunci când ` 
constată legalitatea sesizării instanței de judecată, a administrării probelor și 
a efectuării actelor de urmărire penală. N 6 EET 

Obligativitatea acţiunii penale pe parcursul fazei de judecată este 
subliniată prin dispoziţiile art. 361, în care se arată ce obligații revin instanței 
„în cadrul măsurilor pregătitoare şedinţei de judecată; art. 374, privind 
lămuririle, cererile şi excepţiile pe care le solicită din oficiu preşedintele 
instanței; art. 396, care consacră obligaţia rezolvării acţiunii penale, prin 
condamnarea sau achitarea inculpatului ori încetarea procesului penal. 
| Întreg ansamblul de norme procesuale penala din care rezultă 
obligativitatea acțiunii penale pe parcursul primelor trei faze procesuale are 
reverberații evidente şi în ceea ce priveşte caracterul oficial al activităţii de 
punere în executare a hotărârilor penale. Astfel, avem în vedere, cu titlu 
exemplificativ, dispoziţiile art. 553, care prevăd obligația primei instanţe de 
judecată de a pune în executare hotărârea instanței penale rămasă 
definitivă. | | 

Dispoziţiile legale menţionate mai sus nu epuizează suita reglemen- 
„tărilor prin care principiul obligativității acţiunii penale este marcat pe întreg 
parcursul procesului penal, asemenea dispoziţii fiind prevăzute şi pentru 
luarea unor măsuri procesuale (art. 229, art. 247, art. 249), precum şi pentru 
îndeplinirea oricărui act procedural necesar rezolvării cauzei. | 

Exceptii de la principiul obligativităţii. In dispoziţiile art. 7 alin. (1) se 
arată că procurorul este obligat să pună în mişcare şi să exercite acţiunea 
penală din oficiu, dacă nu există vreo cauză legală de împiedicare. Această 
precizare arată că de la principiul obiigativității există şi unele excepții, atunci 
când se constată existența cauzelor legale de împiedicare. 

Din art. 7 alin. (1) se desprinde concluzia existenței a trei categorii de 
cauze legale care împiedică punerea. în. mişcare şi exercitarea acţiunii 
penale, după cum urmează: | | 

=- renunţarea la urmărirea penală, în cazurile şi în condiţiile expres 
prevăzute de lege, dacă procurorul constată că nu există un interes public în 
realizarea obiectului acţiunii penale [art. 7 alin. (2); 

- lipsa plângerii prealabile a persoanei vătămate, a autorizării sau 
sesizării organului competent sau neîndeplinirea unei alte condiţii prevăzute 
-de lege [art. 7 alin. (3)]; | 

- cazurile de împiedicare prevăzute în ari. 16. 

Sé cuvine să menţionăm şi caracterul redundant al actualei regle- 
mentări, care se desprinde din analiza sistemică a art. 7 şi a art. 16. Astfel, 
din art. 7 alin. (1) rezultă că obligativitatea acţiunii penale este necesar a se 
manifesta atunci când nu există cauze legale de împiedicare, altele decât 
cele menţionate în alin. (2) şi (3), printre care se regăseşte şi ipoteza lipsei 
plângerii prealabile, a autorizării sau sesizării organului competent. Cu toate 
acestea, impedimentele reglementate în art. 7 alin. (3) se repetă, sub forma 
unor cazuri care împiedică punerea în mişcare şi exercitarea acțiunii penale, 
în art. 16 alin. (1) lit. e), cauza legală de împiedicare nefiind alta fată de 
aceea prevăzută în art. 7 alin. (3). Te 

Renunţarea la urmărirea penală — excepție de la principiul obliga- 
tivității acţiunii penale. În această ipoteză, în condiţiile prevăzute în art. 318 
alin. (1) şi (2), procurorul constată că nu există un interes public care să 
justifice desfăşurarea urmăririi penale şi, pe cale de consecinţă, dispune 
renunțarea la urmărirea penală. Dacă dispoziţia de renunțare la urmărirea 
penală a fost precedată de punerea în mişcare a acțiunii penale, atunci 
cauza de împiedicare vizează exercitarea acţiunii penale. În măsura în care 
s-a dispus renunţarea la urmărirea penală. fără ca, în. prealabil, acțiunea 
penală să fi fost pusă în mişcare, cauza legală de împiedicare are drepi 
obiect punerea în mişcare a acțiunii penale. —— | 

Lipsa plângerii prealabile — excepţie de la principiul obligativității 
acţiunii penale. În cazul săvârşirii unor infracţiuni”, acțiunea penală. nu 
poate fi pusă în mişcare şi, pe cale de consecință, procesul penal nu se 
poate desfăşura în absența plângeri prealabile a persoanei vătămate. 
Astfel, în cazul infracţiunilor pentru care este necesar acest act de sesizare“, 


1 Conform art. 16 alin. (1) lit. e), „acțiunea penală nu poate fi pusă în mişcare, iar când 
a fost pusă în mişcare nu mai poate fi exercitată dacă lipseşte plângerea prealabilă, autori- 
zarea sau sesizarea organului competent ori o altă condiție prevăzută de lege, necesară 
pentru punerea în mişcare a acțiunii penale”. ARR 
2 În această ipoteză, sunt arătate expres în lege infracțiunile pentru care nu 
acționează principiul obligativității acțiunii penale. Avem în. vedere, cu titlu exemplificativ, 
infracțiunile de lovire sau alte violențe (art. 193 C. pen.), vătămare corporală din culpă 
(art. 196 C. pen.), amenințare (art. 206 C. pen.), hărțuire (art. 208 C. pen.), agresiune sexuală 
în formă simplă fart. 219 alin. (1) C. pen.], hărțuire sexuală (art. 223 C.. pen.), violarea 
„sediului profesional (art. 225 G. pen.), violarea vieţii private (art. 226 C. pen.), abuz de 
încredere (art. 238 C. pen.), abuzul de încredere prin fraudarea creditorilor (art. 239 C. pen.), 
asistenta şi reprezentarea neloială (art. 284 C. pen.) etc. 
Declanşarea procesului penal a fost lăsată, în anumite cazuri, la aprecierea 
persoanei vătămate, datorită gradului redus de pericol social al infracțiunii săvârşite (spre 
exemplu, în cazul infracţiunii de lovire sau alte violențe). Alteori, deşi infracțiunile pentru care 
legea prevede necesitatea plângerii prealabile a persoanei vătămate au un pericol social 

obligativitatea este înlăturată în privința punerii în mişcare a acțiunii penale, 
cât şi în privința exercitării ulterioare a acesteia, deoarece persoana 
vătămată poate să-şi retragă plângerea prealabilă”. 

Lipsa autorizării sau sesizării organului competent — excepție de 
la principiul obligativităţii acţiunii penale. Sunt reglementate situaţii în 
legea penală şi procesuală penală sau în alte acte normative cu dispoziţii 
penale în care, în considerarea calității autorului sau a împrejurărilor comi- 
terii infracţiunii, sunt necesare anumite autorizări sau sesizări din partea 
unor organe sau persoane anume prevăzute de lege. Avem în vedere, în 
acest sens, infracțiuni săvârşite de preşedintaie României, senatori, 
deputați, membri ai Guvernului, militari, membri ai corpului diplomatic, 
membri ai corpului consular, reprezentanţi ai unui stat străin, personalitatea 
legii penale etc. 

Potrivit art. 84 alin. (2) din Constituţie, Preşedintele României se 
bucură de imunitate; de asemenea, conform art. 84 alin. (2) raportat la 
art. 72 alin. (1) din Constituţie, preşedintele României nu poate fi tras la răs- 
-pundere juridică pentru opiniile politice exprimate în exercitarea mandatului. 
Potrivit art. 96 alin. (1) din Constituţie, punerea sub acuzare a Preşedintelui 
României se poate hotărî de către Camera Deputaţilor şi Senat, în şedinţă 
comună, cu votul a cel puţin două treimi din numărul deputaţilor şi 
senatorilor, pentru înaltă trădare. Competența de judecată aparţine în acest 
caz Înaltei Curți de Casaţie şi Justiție. Rezultă că imunitatea jurisdicţională 
penală a Preşedintelui României se înfăţişează ca o excepţie de la 
obligativitatea punerii în mişcare a acțiunii penale. 

În ceea ce priveşte statutul parlamentarilor, potrivit art. 72 din 
Constituţia României, deputații sau senatorii nu pot fi traşi la răspundere 
juridică pentru voturile sau pentru opiniile politice exprimate în exercitarea 
mandatului. Deputaţii şi senatorii pot fi urmăriţi şi trimişi în judecată penală 
pentru fapte care nu au legătură cu voturile sau cu opiniile politice exprimate 
în exercitarea mandatului, dar nu pot fi percheziționaţi, reţinuţi sau arestati 
fără încuviințarea Camerei din care fac padn, după ascultarea lor. În acest 


ridicat (spre exemplu, agresiunea sexuală în formă simplă), punerea în mişcare a unei acțiuni 
penale şi, implicit, desfăşurarea procesului penal, prin publicitatea pe care ar genera-o, ar 
putea reînnoi suferințele persoanei vătămate sau ar putea da naştere la diferite conflicte între 
persoane care fac parte din aceeaşi familie sau din acelaşi mediu social (un asemenea efect 
ar fi posibil în cazul infracţiunii de furt săvârşit între rude apropiate ori în cazul furtului săvârşit 
de către cel care locuieşte împreună cu persoana vătămată sau este găzduit de aceasta — 
art. 231 C. pen.). 

6 Instituția plângerii prealabile, în reglementarea anterioară, presupunea existența altor 
“două instituții corelative, şi anume: retragerea plângerii prealabile şi împăcarea părților. În 
conformitate cu prevederile actualului Cod penal, împăcarea părţilor nu mai este posibilă 
pentru infracțiunile în cazul cărora acțiunea penală se pune în mişcare la plângerea 
prealabilă, fi ind aplicabilă, dimpotrivă, în ipotezele î în care acţiunea penală se pune în mişcare 
din oficiu. 

caz, competența de judecată aparține Înaltei Curți de Casaţie şi Justiţie. În 
acest caz, observăm o cvasi-imunitate jurisdicţională penală a parlamen- 
tarilor, constând în imposibilitatea punerii în mişcare a unei acţiuni penale 
pentru fapte care au legătură exprimarea votului sau a unor opinii politice. 
Per a contrario, pentru orice altă infracțiune, săvârşită fără a putea fi 
_conexată la atribuţiile referitoare la exprimarea votului sau a unor opinii 
politice, membrii Parlamentului nu au imunitate jurisdicţională, principiul 
obligativităţii acţiunii penale manifestându-se plenar. 

Membrii Guvernului (prim-ministrul, miniştrii şi alți membri stabiliti prin 
lege organică, numiți de Preşedintele României pe baza votului de 
încredere acordat de Parlament). pot fi urmăriți penal doar în baza unei 
sesizări (cereri) care emană de la Camera Deputatilor, Senat şi Preşedintele 
României, pentru fapte săvârşite în exercițiul functiei lor” [art. 109 alin. (2) 
din legea fundamentală]. În cazul în care s-a cerut începerea urmăririi 
penale, Preşediniele României poate- dispune suspendarea acestora din 
funcţie. Trimiterea în judecată a unui membru al Guvernului atrage suspen- 
darea lui din funcţie. Competența de judecată aparţine şi în acest caz Înaltei 
Curți de Casaţie şi Justiție. Potrivit art. 109 alin. (3) din Constituţie, cazurile 
de răspundere şi pedepsele aplicabile membrilor Guvernului sunt ieigle: 
mentate prin Legea nr. 115/1999 privind responsabilitatea ministerială?. 

Apelând la acelaşi raționament logic, per a contrario, se desprinde 
concluzia că excepţia de la obligativitatea acțiunii penale în cazul membrilor 
Guvernului nu operează în ipoteza săvârşirii unei infracţiuni care nu are 
legătură cu atribuţiile funcționale. 

Personalitatea legii penale. În ipoteza e Pi săvârşite în afara 
teritoriului țării de către un cetățean român sau de o persoană juridică 
română, dacă pedeapsa prevăzută de legea română este detenţiunea pe 
viață ori închisoarea mai mare de 10 ani, punerea în mişcare a acțiunii 
penale se face cu autorizarea prealabilă a procurorului general al parche- 
tului de pe lângă curtea de apel în a cărei rază teritorială se află parchetul 
mai întâi sesizat sau, după caz, a procurorului general al parchetului de pe 
lângă Înalta Curte de Casaţie şi Justitie. Termenul în care procurorul poate 
emite autorizarea este de până la 30 de zile de la data solicitării autorizării şi 
poate fi prelungit, în condiţiile legii, fără ca durata totală să depăşească 180 
de zile (art. 9 C. pen.). í 

Realitatea legii penale. În cazul infractiunilor săvârşite în afara terito- 
riului tării de către un cetăţean străin sau o persoană fără cetățenie, contra 
statului român, contra unui cetățean român ori a unei persoane juridice 
române, punerea în mişcare a acţiunii penale se face cu autorizarea prea- 


„1 Pentru săvârşirea altor infracţiuni, în afara exerciţiului funcţiei lor, membrii Guvernului 


răspund potrivit dreptului comun. 
2 Legea nr. 115/1999 privind responsabilitatea ministerială a fost republicată în M. Of. 


nr. 200 din 23 martie 2007. 

abilă a procurorului general al Parchetului de pe lângă Înalta Curte de 
Casaţie şi Justiţie şi numai dacă fapta nu face obiectul unei proceduri judiciare 
în statul pe teritoriul căruia s-a comis (art. 10 C. pen.). 

Infracţiunile contra capacităţii de luptă a forțelor armate. În ipoteza 
săvârşirii vreuneia dintre infracțiunile prevăzute în art. 413-417 C. pen., 
acțiunea penală se pune în mişcare numai la sesizarea comandantului 


(art. 431 C. pen.). 


Imunităţile jurisdicționale diplomatice şi consulare. Potrivit convențiilor 
internaţionale şi legislaţiei interne, persoanele străine care exercită activi- 
tatea diplomatică şi consulară pe teritoriul țării noastre sunt exceptate de la 
jurisdicţia penală şi civilă a statului român. 


Imunitatea de jurisdicție diplomatică este prevăzută? în Convenţia ONU 
cu privire la relaţiile diplomatice, încheiată la Viena la 18 aprilie 19612. 
Această formă de imunitate jurisdicţională este absolută, în sensul că 
agentul diplomatic” nu- poate fi urmărit şi nici judecat de nicio autoritate 
judiciară a statului acreditar. În acelaşi sens, persoana agentului diplomatic 


este inviolabilă, acesta neputând fi supus niciunei forme de arestare sau 
detențiune. 


imunitatea de jurisdicție consulară este prevăzută în Convenţia ONU 
cu privire la relaţiile consulare, încheiată la Viena la 24 aprilie 1963. 
Această formă de imunitate se diferenţiază faţă de imunitatea diplomatică, 
prin aceea că funcţionarii consulari şi angajaţii consulari? nu pot fi chemaţi în 
fața autorităților judiciare ale statului de reşedinţă doar pentru actele 
săvârşite î în exercitarea funcțiilor consulare. 


Se constată, aşadar, că imunităţile jurisdicţionale diplomatice şi 


consulare constituie o piedică legală în ceea ce Raval punerea în mişcare 
a acțiunii penale. 


1 infracțiunile avute în vedere sunt absența nejustificată (art. 413 C. pen.), dezertarea 
(art. 414 C. pen.), încălcarea consemnului (art. 415 C. pen.), părăsirea postului sau comenzii 
(art. 416 C. pen.) şi insubordonarea (art. 417 C. pen.). 

2 Convenţia ONU cu privire la relaţiile diplomatice a fost ratificată de România prin 
Decretul nr. 566 din 8 iulie 1968 (B. Of. nr. '89 din 8 iulie 1968). Exceptia de la obligativitatea 
acţiunii penale, sub forma unei imunităţi jurisdicționale, este prevăzută şi în art. 13 C. pen. 
(„Legea penală nu se aplică infracţiunilor săvârşite de către reprezentanții diplomatici ai 
statelor străine sau de către alte persoane care, în conformitate cu tratatele miraion nu 
sunt supuse jurisdicției penale a statului român”). 

Prin „agent diplomatic”, conform art. 1 din Convenţia cu privire la relațiile diplomatice, 
se înțelege „şeful misiunii diplomatice” (persoana însărcinată de statul acreditant să 
acționeze în această calitate) şi „ceilalți membri ai personalului diplomatic” (membrii perso- 
nalului misiunii care au calitatea de diplomaţi). 

"+ Convenţia ONU cu privire la relaţiile consulare a fost ratificată de România prin 
Decretul nr. 481 din 28 ianuarie 1971 (B. Of. nr. 10 din 28 ianuarie 1972); 

5 Prin „funcționar consular”, conform art. 1 din Convenţia cu privire la relațiile 
consulare, se înțelege orice persoană, inclusiv şeful de post consular, însărcinată în această 
calitate cu exercitarea funcțiilor consulare. Prin „angajat consular” se înțelege orice persoană 
angajată în serviciile administrative sau tehnice ale unui post consular. 

Cazurile prevăzute în art. 16 — excepții de la principiul obliga- 
tivităţii acţiunii penale. În conformitate cu art. 16 alin. (1), există anumite 
cazuri, expres prevăzute, care împiedică punerea în mişcare şi exercitarea 
acţiunii penale. Cu alte cuvinte, impedimentele reglementate în lege se 
constituie în excepții de la regula obligativităţii acţiunii penale, efectele 
“acestor impedimente constând în împiedicarea punerii în mişcare a acțiunii 
penale sau a exercitării acesteia fiind determinate de momentul în. care 
probele administrate în cauză conduc la reținerea cauzei legale de împie- 
dicare. Cazurile existente în art. 16 au în vedere: inexistenţa faptei, absenţa 
probelor din care. rezultă că o persoană a săvârşit infracțiunea, existența 
unor cauze justificative sau de neimputabilitate, lipsa plângerii prealabile, 
autorizarea sau sesizarea organului competeni, intervenția amnistiei sau a 
prescripţiei ori a unui transfer de proceduri cu un alt stat etc. 

- împăcarea părților. În unele .situaţii, acţiunea penală. este pusă în 
mişcare din oficiu, însă exercitarea ulterioară a acesteia este lăsată sub 
semnul  disponibilităţii, persoana vătămată putând să se împace cu 
făptuitorul. În acest sens, conform ari. 159 alin. (1) C. pen., împăcarea poate 
interveni în cazul în care punerea în mişcare a acțiunii penale s-a făcut din 
oficiu, dacă legea o prevede în mod expres. Codul penal ne oferă exemple 
în acest sens, după cum urmează: pentru infracțiunile de lovire sau alte 
violenţe (art. 193 C. pen.) şi vătămare corporală din culpă (art. 196 C. pen.), 
chiar dacă acţiunea penală s-a pus în mişcare din oficiu, în condiţiile 
săvârşirii actelor de violență asupra unui membru de familie, împăcarea 
părților înlătură răspunderea penală (art. 199 C. pen.); în ipoteza punerii în 
mişcare din oficiu a acţiunii penale pentru infracțiunea de însuşire a bunului 
găsit sau ajuns din eroare la făptuitor, împăcarea părţilor înlătură 
răspunderea penală (art. 243 C. pen.) etc.. | 

_ Astfel, având în vedere considerentele dezvoltate mai sus, putem 
concluziona că obligativitatea acţiunii penale este ştirbită în privința punerii 
în mişcare a acțiunii penale (în. cazul infracţiunilor pentru care este nece- 
sară, după caz, plângerea. prealabilă, sesizarea ori autorizarea organului 
competent) sau în privința exercitării acţiunii penale, după ce aceasta a fost 
pusă în mişcare din oficiu. K | | 

În acest fel, în funcţie de modul în care obligativitatea acţiunii penale 
acţionează în cadrul procesului penal, cauzele pot fi clasificate în: cauze de 
acuzare publică (când obligativitatea acţiunii penale acționează plenar), 
cauze de acuzare privată (când obligativitatea acţiunii penale este înlăturată, 
atât în privința punerii în mişcare, cât şi în privința exercitării acesteia) şi 
cauze de acuzare mixtă (când obligativitatea este înlăturată fie în privința 
punerii în mişcare a acţiunii penale, fie în privința exercitării ulterioare a 
acesteia). tai | 


1 Singurul exemplu în acest sens în Codul penal anterior îl oferea art. 199, text de lege 
în care era prevăzută posibilitatea împăcării părților în cazul infracţiunii de seducţie, pentru 
care acţiunea penală se punea în mişcare din oficiu. l 

Comparativ cu reglementarea anterioară, sesizăm eliminarea unor 
manifestări de voinţă (autorizări) ale organelor competente a căror lipsă 
împiedicau punerea în mişcare a acţiunii penale. În acest sens, amintim 
prevederile art. 171 din Codul penal anterior, în conformitate cu care în 
situația săvârşirii unei infracţiuni îndreptate împotriva vieţii, integrității 
corporale, sănătăţii, libertăţii sau demnităţii reprezentantului unui stat străin, 
acțiunea penală se punea în mişcare la dorința exprimată de guvernul 
străin. De asemenea, pentru unele infracţiuni contra siguranţei circulaţiei pe 
căile ferate (neîndeplinirea îndatoririlor de serviciu sau îndeplinirea lor 
defectuoasă din culpă ori neîndeplinirea cu ştiinţă a îndatoririlor de serviciu 
sau îndeplinirea lor defectuoasă etc.), în mod similar, acțiunea penală se 
punea în mişcare numai la sesizarea organelor competente ale căilor ferate. 


| $ 7. Caracterul echitabil şi termenul rezonabil al procesului 
penal! | 


"7.1. Consideraţii introductive 


Caracterul echitabil şi termenul rezonabil al procesului penal au fost 
consacrate în premieră în legislaţia procesuală penală din România ca fiind 
reguli de bază ale aplicării legii procesuale penale prin dispoziţiile actualului 
Cod de procedură penală (art. 8). În acest mod, constatăm reglementarea 
expresă a cerinței echităţii procesului penal, exigență necesară, în favoarea 
căreia am pledat şi noi în lucrări anterioare?. 

Din perspectiva actelor internaţionale care vor fi prezentate în cele ce 
urmează, termenul rezonabil reprezintă o componentă a caracterului 
echitabil. Cu alte cuvinte, procedura este echitabilă şi în măsura în care se 
desfăşoară într-un interval de timp care satisface interesele societății. Având 
în vedere însă că în denumirea marginală a art. 8 caracterul echitabil este 


completat cu termenul rezonabil, vom aborda cele două reguli în paragrafe 
distincte. 


7.2. Caracterul echitabil al procesului penal 


Astfel, conform art. 8, organele judiciare au obligația de a desfăşura 
urmărirea penală şi judecata cu respectarea garanțiilor procesuale şi a 


1 Pentru dezvoltări cu privire la dreptul la un proces echitabil, a se vedea: C. Birsan, 
Convenţia europeană a drepturilor omului, Ed. All Beck, Bucureşti, 2005; C. Birsan, 
Convenţia europeană a drepturilor omului. Comentariu pe articole. Drepturi şi libertăţi, Ed. 
C.H. Beck, Bucureşti, 2005, vol. |; C. Birsan, Convenţia europeană a drepturilor omului. 
Comentariu pe articole. Procedura în fața Curţii. Executarea hotărârilor, Ed. C.H. Beck, 
Bucureşti, 2006, vol. |; R. Chiriţă, Dreptul la un proces echitabil, Ed. Universul Juridic, 


Bucureşti, 2008; M. Damaschin, Dreptul la un proces echitabil în materie penală, Ed. 
Universul Juridic, Bucureşti, 2009. 


? A se vedea Neagu III, pp. 115-119. 

drepturilor părţilor şi ale subiecţilor procesuali, astfel încât să fie constatate 
la timp şi în mod complet faptele care constituie infracţiuni, nicio persoană 
nevinovată să nu fie trasă la răspundere penală, iar orice persoană care a 
săvârşit o infracţiune să fie pedepsită potrivit legii, într-un termen rezonabil. 
Este necesar ca dispoziţiile art. 8 să fie aplicate prin extindere şi pe 
“parcursul ultimei faze a procesului penal, deoarece garanţiile procesuale, 

drepturile părților şi ale subiecţilor procesuali trebuie respectate şi în cursul 
punerii în executare a hotărârilor penale definitive. fsi 

Într-o altă formulare şi cu un conținut substanțial diferit, principiul 
garantării dreptului la un proces echitabil este consacrat în cele mai 
importante instrumente juridice de garantare a drepturilor omului. 

Astfel, potrivit art. 10 din Declarația Universală a Drepturilor Omului”, 
„orice persoană are dreptul în deplină egalitate de a fi audiată în mod 
echitabil şi public de către un tribunal independent şi imparţial care va hotări 
fie asupra drepturilor şi obligaţiilor sale, fie asupra oricărei acuzări în materie 
penală îndreptate împotriva sa”. 

Conform art. 14 alin. (1) din Pactul internaţional cu privire la drepturile 
civile şi politice?, „orice persoană are dreptul ca litigiul în care se află să fie 
examinat în mod echitabil şi public de către un tribunal competent, 
independent şi impartial, stabilit prin lege, care să decidă fie asupra 
temeiniciei oricărei învinuiri penale îndreptate împotriva ei, fie asupra 
contestaţiilor privind drepturile şi obligaţiile sale cu caracter civil”. Cu referire 
specială la procesul penal, în art. 14 alin. (5) al aceluiaşi act se menţionează 
că „orice persoană declarată vinovată de o infracţiune are dreptul de a 
obține examinarea de către o jurisdicție superioară, în conformitate cu 
legea, a declarării vinovăţiei şi a condamnării sale”, iid : 

De asemenea, conform art. 6 din Convenţie”, „(1) Orice persoană are 
dreptul la judecarea în mod echitabil, în mod public şi într-un termen 
rezonabil a cauzei sale, de către o instanță independentă şi imparțială, 
instituită de lege, care va hotărî fie asupra încălcării drepturilor şi obligațiilor 
sale cu caracter civil, fie asupra temeiniciei oricărei acuzații în materie 
penală îndreptate împotriva sa. Hotărârea trebuie să fie pronunțată în mod - 
public, dar accesul în sala de şedinţe poate fi interzis presei şi publicului pe 
întreaga durată a procesului sau a unei părți a acestuia în interesul 


1 Adoptată la Paris, prin Rezoluţia Adunării Generale a Organizației Naţiunilor Unite 

nr. 217 A din 10 decembrie 1948. vi l 

pia Adoptat prin Rezoluţia Adunării Generale a Organizației Naţiunilor Unite 2200 A 
(XXI) din 16 decembrie 1966, Pactul a intrat în vigoare la 23 martie 1976. A fost ratificat de 
România prin Decretul nr. 212/1974, publicat în B. Of. nr. 146 din 20 noiembrie 1974. 

3 Textul Convenţiei europene pentru apărarea drepturilor omului şi a libertăților 
fundamentale a fost aprobat de Comitetul de Miniştri al Consiliului Europei la 7 august 1950, 
avizat favorabil de Adunarea Consultativă prin Recomandarea nr. 24 din 24 august 1950 şi 
semnat de 13 state membre ale Consiliului Europei la 4 noiembrie 1950, la Roma. România 
a aderat la Convenţie prin Legea nr. 30/1994 (publicată în M. Of. nr. 135 din 31 mai 1994). 

moralității, al ordinii publice ori al securității naţionale într-o societate demo- 
cratică, atunci când interesele minorilor sau protecţia vieţii private a părților 
la proces o impun, sau în măsura considerată absolut necesară de către 
instanță atunci când, în împrejurări speciale, publicitatea ar fi de natură să 
aducă atingere intereselor justiţiei”. În paragrafele 2 şi 3 se stipulează că 
„(2) Orice persoană acuzată de o infracţiune este prezumată nevinovaltă 
până ce vinovăția va fi legal stabilită. (3) Orice acuzat are, în special, 
dreptul: a) să fie informat, în termenul cel mai scurt, într-o limbă pe care o 
înțelege şi în mod amănunțit, asupra naturii şi cauzei acuzaţiei aduse 
împotriva sa; b) să dispună de timpul şi de înlesnirile necesare pregătirii 
apărării sale; c) să se apere el însuşi sau să fie asistat de un apărător ales 
de el şi, daca nu dispune de mijloacele necesare pentru a plăti un apărător, 
să poată fi asistat în mod gratuit de un avocat din oficiu, atunci când 
interesele justiţiei o cer; d) să întrebe dacă să solicite audierea martorilor 
acuzării şi să obțină citarea şi audierea martorilor apărării în aceleaşi condiții 
ca şi martorii acuzării; e) să fie asistat în mod gratuit de un interpret, dacă nu 
înțelege sau nu vorbeşte limba folosită la audiere”. 

Dacă s-ar. avea în vedere art. 6 par. 1 din Convenţie, atunci nu s-ar 
putea vorbi de principiul dreptului la un proces echitabil, textul menţionat 
referindu-se la „judecarea în mod echitabil” a celui acuzat, deci s-ar avea în 
vedere numai faza judecății, iar nu şi: aspectele care vizează urmărirea 
penală şi punerea în executare a hotărârilor judecătoreşti penale. 

Numai că paragraful 1 este urmat de paragrafele 2 şi 3, care enunţă, 
în mare, principiile ce îl susţin pe cel al dreptului la un proces echitabil. 

Examinând aceste două ultime paragrafe ale art. 6 din Convenţie, se 
observă că este avut în vedere întregul proces penali, iar nu doar o fază a 
acestuia. Apreciem că termenul de „acuzare” întâlnit în textul art. 6 din 
Convenţie are un sens larg, ce cuprinde atât învinuirea penală adusă unei 
persoane, cât şi inculparea acesteia, activităţi care se efectuează în faza de 
urmărire penală. 

Precizăm că, prin consacrarea senine la un proces echitabil, art. 6 
din Convenţie instituie şi obligaţia corelativă pentru organele judiciare de a 
asigura condiţiile unui atare proces. 

Exigenţa desfăşurării echitabile a procesului penal. este reglementată 
şi în art. 47 alin. (2) din Carta drepturilor fundamentale a Uniunii Europene‘, 
conform căruia „fiecare persoană are dreptul să-i fie ascultată cauza în mod 
echitabil, public şi într-un termen rezonabil, de către un tribunal independent 
şi imparțial, stabilit în prealabil prin lege”. 


1 Decizia elaborării acestui document a fost luată de către Consiliul European la Köln 
(3-4 iunie 1999). Ca urmare, Carta drepturilor fundamentale a Uniunii Europene a fost 
adoptată la Nisa, la data de 7 decembrie 2000, fiind publicată în forma în limba română în 
Jurnalul Oficial al Uniunii Europene nr. C303 din 14 decembrie 2007. 

Aceste dispoziții au fost preluate şi incluse în Constituţie, ca urmare a 
revizuirii acesteia prin Legea nr. 429/2003. In acesi sens, în art. 21 alin. (3) 
din legea fundamentală se arată, într-o manieră sintetică, că părțile au 
dreptul la un proces echitabil şi la soluționarea cauzelor. într-un termen 
rezonabil. SAS a 
„Nu în ultimul rând, amintim prevederile art. 10 din Legea nr. 304/2004, 
potrivit cărora „toate persoanele au dreptul la un proces echitabil şi la 
soluţionarea cauzelor într-un termen rezonabil, de către o instanță imparţială 
şi independentă, constituită potrivit legii”. 

Analizând textele legale prezentate mai sus, putem observa că 
formularea principiului caracterului echitabil şi termenului rezonabil al 
procesului penal în art. 8 este semnificativ diferită, legiuitorul român utilizând 
alte elemente care definesc conţinutul acestui principiu. 

Astfel, din continutul art. 8 se desprinde concluzia că procesul penal 
are un caracter echitabil dacă: 1) organele judiciare desfăşoară urmărirea 
penală şi judecata cu respectarea garanțiilor procesuale şi a drepturilor 
părților şi alor subiecţilor procesuali; 2) sunt constatate la timp şi în mod 
complet faptele care constituie infracțiuni; 3) nicio persoană nevinovată nu 
este trasă la răspundere penală; 4) orice persoană care a. săvârşit o 
infracțiune este pedepsită potrivit legii; 5) procesul penal se desfăşoară 
într-un termen rezonabil. fe a 

Deşi nu este formulată expres în textele invocate, apreciem că 
principiul caracterului echitabil al procesului penal trebuie să se întemeieze 
şi pe regula egalității de arme între acuzare şi apărare, coroborată cu 
imparţialitatea procurorului. F Hy 


7.3. Termenul rezonabil de desfăşurare a procesului penal! 


-Dispoziţii legale generale care garantează principiul derulării proce- 
durilor judiciare într-un interval care să poate fi caracterizat ca fiind rezonabil 
întâlnim, în primul rând, în Constituţia României, republicată. Astfel, conform 
art. 21 alin. (3), părţile au dreptul la soluționarea cauzelor într-un termen 
rezonabil. Reglementarea se regăseşte şi în art. 10 din Legea nr. 304/2004 
privind organizarea judiciară, republicată. De asemenea, conform art. 64 
alin. (4) lit. c) din Lege, lucrările repartizate unui procuror pot fi trecute altui 
procuror dacă se constată că acesta a lăsat cauza în nelucrare în mod 
nejustificat mai mult de 30 de zile. | 


1 Pentru dezvoltări în ceea ce priveşte desfăşurarea procesului penal într-un termen 
rezonabil, a se vedea: F. Kuty, Justice pénale et proces équitable. Exigence de délai 
raisonnable. Présomption d'innocence. Droits spécifiques du prévenu, Larcier, Bruxelles, 
2006; D. Cholet, La célérité de la procédure en droit processuel, LGDJ, Paris, 2006; 
Y. Mayaud, Le délai raisonnable en procédure pénale française, Université Pantheon-Assas, 
Paris, 2005; C. Etrillard, Le temps dans investigation pénale, L'Harmattan, Paris, 2004; 
M.P. Padovani, Le délai raisonnable en procédure pénale, Paris, 2001; M.G. Aimonetto, La 
durata ragionevole del processo penale, G. Giappichelli, Torino, 1997. 

In acelaşi sens, conform art. 91 alin. (1) din Legea nr. 303/2004 privind 
statutul judecătorilor şi procurorilor, republicată, judecătorii şi procurorii sunt 
obligaţi să rezolve lucrările în termenele stabilite şi să soluţioneze cauzele în 
termen rezonabil (...). Amintim şi prevederile art. 99 lit. h) din acelaşi act 
normativ, conform cărora constituie abatere disciplinară nerespectarea în 
mod repetat şi din motive imputabile a dispoziţiilor legale privitoare la 
soluționarea cu celeritate a cauzelor. 
Jurisprudenţa Curţii Europene a Drepturilor Omului ne oferă impor- 
tante elemente cu ajutorul cărora se încearcă a se determina conţinutul 
sintagmei „termen rezonabil”. Astfel, în decursul timpului, au fost stabilite 
următoarele criterii pentru determinarea caracterului rezonabil al termenelor 
de soluţionare a cauzelor penale": | 
- complexitatea cauzei penale deduse judecății (un dosar complex 
poate determina un termen de soluţionare mai mare, dar nu trebuie să se 
aprecieze că acest caracter complex generează obligatoriu termene lungi); 
| - comportamentul judiciar al părților; 
- - comportamentul judiciar al autorităților; 
- miza cauzei judiciare. | 
"Gradul de complexitate a cauzei se poate determina avându-se în 
vedere următoarele elemente: volumul de informaţie din dosar, obiectul 
acestuia, numărul părților implicate, numărul martorilor care trebuia să fie 
audiaţi, natura infracţiunilor, precum şi durata unor proceduri efectuate prin 
intermediul instrumentelor de cooperare judiciară internaţională în materie 
penală?. | 
În ceea ce priveşte determinarea influențării caracterului rezonabil sau 
nerezonabil al duratei procesului penal prin comportamentul părților, 
C.E.D.O. a decis că folosirea de către parte a tuturor mijloacelor puse la 
îndemână de procedura naţională nu este un aspect care să conducă la 
concluzia că se poate reține culpa părţii”. În acest sens, în mod corect, s-a 
concluzionat că nu se poate impune persoanei acuzate de săvârşirea 
infracţiunii să coopereze cu autorităţile judiciare. Astfel, făptuitorului nu i se 
poate imputa prelungirea procesului penal în baza utilizării de către acesta a 
instrumentelor procesuale specifice apărării. | 
Faţă de elementul privind comportamentul organelor judiciare, acesta 
poate fi analizat prin constatarea eventualelor intervale de timp caracterizate 
prin inactivitatea organelor judiciare, declinările de competență, prelungirea 
procesului ca urmare a unor casări succesive. De asemenea, un rol 
_important îl are şi stabilirea existenței unor întârzieri nejustificate în solutio- 
narea cauzei penale. Poate. fi imputată organelor judiciare întârzierea în 


1 C.E.D.O., hotărârea din 27 iunie 2000, pronunțată în cauza Frydlender c. Franţei. 

2 C.E.D.O., hotărârea din 29 martie 2006, pronunţată în cauza Apicella c. Italiei, 
C.E.D.O., hotărârea din 8 iunie 2006, pronunţată în cauza Leftinen c. Finlandei. 

3 C.E.D.O., hotărârea din 4 martie 2008, pronunțată în cauza Jetzen c. Luxemburgului. 

transferul documentelor dacă, în acest mod, s-a generat preoa 
procedurii‘. 

Cu caracter exemplificativ, instanța de contencios european a statuat 
asupra conceptului de „termen rezonabil” în mod diferit, de la caz la caz, în 
funcţie de analiza elementelor descrise mai sus. Astfel, perioada totală de 
soluţionare a unei infracţiuni la regimul bancar de 3 ani şi 6 luni a fost 
considerată rezonabilă”. În acelaşi sens, procedura derulată pentru 
soluţionarea unei infracțiuni la regimul siguranţei naţionale într-un interval de 
5 ani şi 11 luni, timp în care cauza a fost pe rolul a patru instanţe, a fost 
caracterizată ca fiind desfăşurată într-un termen rezonabil, în considerarea 
gradului de complexitate a cauzei”. 

În ceea ce priveşte. instituirea unor Mee dr în vederea tdi 
dreptului la desfăşurarea procesului penal într-un termen rezonabil, remar- 
căm existenţa în legea procesual penală a procedurii speciale a contestatiei 
privind durata procesului (art. 4881-4880). 

Relevant pentru analiza termenului rezonabil, ca principiu AAMER 
al aplicării legii procesuale penale, este continutul art. 488 alin. (2), unde 
sunt reglementate criteriile în baza cărora judecătorul de drepturi şi libertăți 
sau instanta (în funcție de faza procesuală în care se derulează procedura 
contestaţie) apreciază caracterul rezonabil al duratei procesului penal. 

În ceea ce priveşte termenul „rezonabil”, criteriile invocate, stabilite, în 
principal, în baza jurisprudenţei Curtii PRS a Drepturilor Omului, sunt 
următoarele: | | 

- natura şi obiectul cauzei; 

- complexitatea cauzei, inclusiv prin luarea în ii a a numărului 
de participanţi şi a dificultăţilor de administrare a probelor 

- elementele de extraneitate ale cauzei; 

- faza procesuală în care se află cauza şi durata fazelor procesuale 
anterioare; 

- comportamentul contestatorului în PAPLAN judiciară analizată, 
inclusiv din perspectiva exercitării drepturilor sale procesuale şi ae 
şi din perspectiva îndeplinirii obligaţiilor sale în cadrul procesului; 

- pi e apel inta celorlalţi participanţi în cauză, inclusiv al autorităților 
implicate; 

- intervenţia unor modif cări legislative aplicabile c: cauzei; 

- alte elemente de natură să influenţeze durata procedurii. 

In actuala reglementare, opțiunea legiuitorului de a consacra expres 
dreptul la desfăşurarea procesului penal într-un termen rezonabil s-a da- 
torat, în egală măsură, Copa is constituţionale, alor Convenţiei europene 


1C.ED. O., hotărârea din 29 septembrie 2006, hartun în cauza Vayic c. Turciei. 

2 C.E.D. O, hotărârea din 30 septembrie 2004, pronunţată în cauza Kuibishev 
c. Bulgariei. 

3 C.E.D.O., hotărârea din 12 iulie 2005, pronunțată în cauza Onder c. Turciei. 

pentru apărarea drepturilor omului şi a libertăților fundamentale şi juris- 
prudenței Curtii europene. Facem această precizare în condiţiile în care, în 
literatura de specialitate! anterioară adoptării actualului cod, au fost expri- 
mate opinii în favoarea instituirii operativităţii drept principiu fundamental al 
procesului penal. 

Astfel, operativitatea procesului penal, în înțeles larg, a fost carac- 
terizată prin rezolvarea rapidă a cauzelor penale, precum şi prin simpli- 
ficarea activității procesual penale, când este cazul. 

Cu toate acestea, sintagma „termen rezonabil” nu trebuie identificată, 
în mod obligatoriu, cu „operativitatea” procesului penal. Apreciem că un 
proces penal desfăşurat într-un termen rezonabil presupune, în mod 
obligatoriu, respectarea operativităţii în activitatea organelor judiciare. Prac- 
tic, operativitatea, presupunând soluţionarea rapidă a cauzei şi eficienţă în 
activitatea judiciară, este o regulă de bază definitorie pentru activitatea 
organelor judiciare penale, în vreme ce desfăşurarea procesului penal 
într-un termen rezonabil este condiţionată de o multitudine de factori, care 
derivă din comportamentul autorităţilor judiciare, dar şi din conduita părților, 
complexitatea cauzei etc. 

“Cu alte cuvinte, desfăşurarea unui proces penal prin înfrângerea 
operativității determină inevitabil şi încălcarea termenului rezonabil. Dar nu 
întotdeauna un proces penal desfăşurat într-un termen rezonabil respectă 
cerințele operativității, ale rapidităţii, fiind posibil ca procesul penal să se 
desfăşoare pe o durată în timp care să nu mai poată fi caracterizată ca fiind 
rapidă, dar termenul de soluționare, în contextul tuturor criteriilor enunțate 
mai sus, să fie rezonabil. 

Cerinţa duratei rezonabile a procesului penal se regăseşte în nume- 
roase legislații procesuale penale. Astfel, legislaţia procesuală penală ger- 
mană oferă numeroase exemple prin care este impulsionată celeritatea 
procedurii penale. În acest sens, conform art. 417 din Codul de procedură 
penală german, în ipoteza în care situația de fapt este simplă şi probele 
administrate sunt edificatoare, se pot desfăşura imediat dezbateri, parchetul 
depunând o cerere scrisă sau orală pentru soluționarea cauzei în regim de 
urgenţă. 

În Codul de procedură penală al Franţei se menţionează necesitatea 
stabilirii acuzației care se poate aduce unei persoane într-un termen 
rezonabil. Preşedintele camerei de instrucţie sesizat cu dosarul de 


1 Volonciu |, pp. 71-72; Basarab |, pp. 72-74; S. Kahane, op. cit, pp. 63-64; 
M. Damaschin, op. cit., pp. 78-79. Profesorul |. Tanoviceanu este de părere că „Justiţia în 
general, şi mai cu seamă cea penală, trebuie să fie urgentă, foarte urgentă. (...) repeziciunea 
judecării proceselor este de o nemărginită importanţă în justiția represivă. (...) În schimb ce 
vedem în justiţia represivă atât la noi, cât şi aiurea? O încetineală condamnabilă în mersul 


proceselor penale durând mai multe luni şi uneori ani întregi (...)” (|. Tanoviceanu, op. cit., 
pp. 5-6). 

cercetare a persoanei acuzate decide într-un termen de 8 ore cu privire la 
posibilitatea învestirii camerei de instrucţie ori cu privire la restituirea 
dosarului la judecătorul de instrucție (art. 207-1). În toate cauzele, durata 
instrucției nu poate depăşi un iermen rezonabil, prin raportare la gravitatea 
faptelor, complexitatea investigaţiilor necesare pentru stabilirea adevărului 
„şi exercitarea dreptului la apărare (art. 175-2)". | 

În debutul Codului de procedură penală italian este prevăzută regula 
conform căreia suspendarea unui proces penal cauzată de rezolvarea unor 
chestiuni prealabile aflate deja pe rolul unor instanțe civile nu împiedică 
finalizarea actelor. urgente [art. 3 alin. (3)]. Au rolul de a determina solu- 
ționarea operativă a cauzelor penale şi alte dispoziţii ale Codului de 
procedură penală italian, cum ar fi prevederile art. 18, care stabilesc regimul 
disjungerii cauzelor penale. Astfel, spre exemplu, se va dispune disjungerea 
cauzelor dacă fată de unul dintre făptuitori sau față de unele dintre fapte se 
poate ajunge rapid la o soluţie, în vreme ce față de alţi făptuitori sau față de 
alte fapte este necesar a fi administrate în continuare probe. 


$ 8. Dreptul la libertate şi siguranţă 


Consacrată ca principiu fundamental, inviolabilitatea persoanei constă 
în dreptul fiecărui om de a fi şi a se putea comporia liber, atingerea acestor 
atribute putând fi făcută numai în cazurile şi în condiţiile prevăzute de lege?. 

= Constituţia României, revizuită în octombrie 2003, a consacrat, în 
art. 23, libertatea individuală, arătând că „Libertatea individuală şi siguranța 
persoanei sunt inviolabile. Percheziţionarea”, reținerea sau arestarea unei 
persoane sunt permise numai în cazurile şi cu procedura prevăzute de lege. 
Reţinerea nu poate depăşi 24 de ore. Arestarea preventivă se dispune de 
judecător şi numai în cursul procesului penal... | 
În cursul urmăririi penale arestarea: preventivă se poate . dispune 
pentru cel mult 30 de zile şi se poate prelungi cu câte cel mult 30 de zile, 
fără ca durata totală să depăşească un termen rezonabil, şi nu mai mult de 
180 de zile. 

În faza de judecată instanța este obligată, în condiţiile legii să verifice 
periodic, şi nu mai târziu de 60 de zile, legalitatea şi temeinicia arestării 
preventive şi să dispună, de îndată, punerea în libertate a inculpatului, dacă 
_temeiurile care au determinat arestarea preventivă au încetat sau dacă 
instanța constată că nu există temeiuri, noi care să justifice menţinerea 
privării de libertate. 


1. Code de procédure pénale, 47° éd., annotations de jurisprudence et bibliographie 
par J.F. Renucci, Dalloz, Paris, 2008, p. 18. : 

2 A se vedea: |. Muraru, Drept constituțional şi instituții politice, Bucureşti, 1990, 
p. 251; I. Muraru, Drept constituțional şi instituţii politice, Ed. Naturismul, Bucureşti, 1991, 
p. 72. 

3 Legiuitorul a avut în vedere, în acest caz, percheziția corporală. 

Încheierile instanței privind măsura arestării preventive sunt supuse 
căilor de atac prevăzute de lege. 

Celui reținut sau arestat i se aduc de îndată la cunoştinţă, în limba pe 
care o înțelege, motivele reţinerii sau ale arestării, iar învinuirea, în cel mai 
scurt termen; învinuirea se aduce la cunoştinţă numai în RV ae unui 
avocat, ales sau numit din oficiu. 

Punerea în libertate a celui reținut sau arestat este obligatorie, dacă 
motivele acestor măsuri au dispărut, precum şi în alte situaţii prevăzute de 
lege. i 

Persoana arestată preventiv are dreptul să ceară punerea sa în 
libertate provizorie, sub control judiciar sau pe cauțiune” 

În literatura juridică de specialitate? s-a făcut, pe bună dreptate, 
precizarea că textul constituțional vizează două noțiuni distincte: libertatea 
individuală şi siguranța persoanei. 

Astfel, prin libertate individuală este necesar a se înțelege libertatea 
fizică a persoanei, dreptul său de a se putea comporta şi mişca liber, de a 
nu fi ţinută în sclavie sau în orice altă servitute, de a nu fi reţinută, arestată 
sau deţinută decât în cazurile şi după formele expres prevăzute de 
Constituţie şi legi”. 

În acelaşi timp, legiuitorul constituant a avut în vedere, prin consa- 
crarea sintagmei siguranța persoanei, ansamblul garanţiilor care protejează 
persoana în situaţiile în care autoritățile publice, în aplicarea Constituţiei şi a 
legilor, iau anumite măsuri care privesc libertatea individuală, garanții care 
asigură ca aceste măsuri să nu fie ilegale‘. 

Desigur că actuala redactare constituțională a prevederilor care garan- 
tează libertatea individuală în România vădeşte preocuparea pentru pro- 
tecţia deosebită a persoanei şi, în acelaşi timp, aliniază normele juridice în 
această materie la cele de acelaşi profil din legislaţiile statelor democratice. 

Cu toate acestea, după părerea noastră, dispoziţiile constituționale 
cuprinse în art. 23 sunt, în parte, prea mult detaliate şi se substituie, practic, 
prevederilor care, în această materie, trebuie. să-şi găsească locul în Codul 
de procedură penală. | 


1 Celelalte dispoziții cuprinse în AA 23 nu vizează în mod direct principiul fundamental 
al garantării libertăţii persoanei. 

2 Exprimarea constituțională este rezultatul faptului că libertățile aparținând persoanei 
trebuie reglementate nu numai în totalitatea lor, ca fiind esențiale pentru individ şi indivizibile, 
ci şi fiecare în parte” (|. Muraru, Drept constituțional şi instituţii politice, Ed. ProArcadia, 
București, 1993, p. 248). 


|. Muraru, Drept constituțional şi instituții politice, Ed. ProArcadia, Bücurèşti, 1993, 
p. 248. 

4 Ibidem, p. 249. În acelaşi sens, a se vedea M. Constantinescu, |. Muraru, |. Deleanu, 
F. Vasilescu, A. lorgovan, |. Vida, Constituţia României — comentată şi adnotată, Regia 
Autonomă „Monitorul Oficial”, Bucureşti, 1992, pp. 55-60. 

Garantarea libertăţii persoanei, ca principiu fundamental al procesului 
penal, are consacrare nu numai constituţională, regula regăsindu-se şi în 
cele mai importante instrumente juridice de garantare a drepturilor omului. 
Avem în vedere, în acest sens, Convenţia europeană a drepturilor omului 
(1950), Pactul internaţional cu privire la drepturile civile şi politice (1966) şi 
Carta drepturilor fundamentale a Uniunii Europene (2010). is i 

Astfel, conform art. 5 din Convenţia europeană a drepturilor omului: 
„(1) Orice persoană are dreptul la libertate şi la siguranţă. Nimeni nu poate fi 
lipsit de libertatea sa, cu excepția următoarelor cazuri şi în conformitate cu 
căile legale: 1. a) dacă este deţinut legal în urma condamnării de către un 
tribunal competent; b) dacă a făcut obiectul unei arestări sau al unei dețineri 
legale pentru nesupunere la o hotărâre pronunţată, conform legii, de către 
un tribunal ori în vederea garantării executării unei obligaţii prevăzute de 
lege; c) dacă a fost arestat şi deținut în vederea aducerii sale în faţa 
autorităţii judiciare competente, atunci când există motive verosimile de a 
bănui că a săvârşit o infracţiune sau când există motive temeinice de a 
crede în necesitatea de a-l împiedica să săvârşească o infracțiune sau să 
fugă după săvârşirea acesteia; d) dacă este vorba despre deținerea legală a 
unui minor, hotărâtă pentru educaţia sa supravegheată sau despre deti- 
nerea legală a unei persoane, în scopul aducerii sale în fața autorității com- 
petente; e) dacă este vorba despre deținerea legală a unei persoane 
susceptibile să transmită o boală contagioasă, a unui alienat, a unui alcoolic, 
a unui toxicoman sau a unui vagabond; f) dacă este vorba despre arestarea 
sau deținerea legală a unei persoane pentru a o împiedica să pătrundă în 
mod ilegal pe un teritoriu sau împotriva căreia se află în curs o procedură de 
expulzare ori de extrădare. 2. Orice persoană arestată trebuie să fie 
informată, în termenul cel mai scurt şi într-o limbă pe care o înțelege, asupra 
motivelor arestării sale şi asupra oricărei acuzaţii aduse împotriva sa. 
3. Orice persoană arestată sau deţinută, în condiţiile prevăzute de para- 
graful 1 lit. c) din prezentul articol trebuie de îndată adusă înaintea unui jude- 
cător sau a altui magistrat împuternicit prin lege cu exercitarea atribuțiilor 
judiciare şi are dreptul de a fi judecată într-un termen rezonabil sau eliberată 
în cursul procedurii. Punerea în libertate poate fi subordonată unei garanții 
care să asigure prezentarea celui interesat la judecată. 4. Orice persoană 
lipsită de libertatea sa prin arestare sau deţinere are dreptul să introducă 
un recurs în fata unui tribunal, pentru ca acesta să statueze într-un termen 
scurt asupra legalităţii deţinerii sale şi să dispună eliberarea sa dacă 
deținerea este ilegală. 5. Orice persoană care este victima unei arestări sau 
a unei detineri în condiţii contrare dispoziţiilor acestui articol are dreptul la 
despăgubiri”. | 

În acelaşi sens, potrivit art. 9 din Pactul internaţional cu privire la 
drepturile civile şi politice: „(1) Orice om are dreptul la libertate şi la 
securitatea persoanei sale. Nimeni nu poate fi arestat sau deţinut în mod 

arbitrar. Nimeni nu poate fi privat de libertatea sa decât pentru motive legale 
şi în conformitate cu procedura prevăzută de lege. (2) Orice individ arestat 
va fi informat, în momentul arestării sale, despre motivele acestei arestări 
şi va fi înştiințat, în cel mai scurt timp, de orice învinuire care i se aduce. 
(3) Orice individ arestat sau deținut pentru comiterea unei infracțiuni penale 
va fi adus, în termenul cel mai scurt, în fața unui judecător sau a unei alte 
autorităţi împuternicite prin lege să exercite funcțiuni judiciare şi va trebui să 
fie judecat într-un interval rezonabil sau să fie eliberat. Detenţiunea persoa- 
nelor care urmează a fi trimise în judecată nu trebuie să constituie regula, 
dar punerea în libertate poate fi subordonată unor garanții asigurând înfăţi- 
şarea lor la şedinţele de judecată, pentru toate celelalte acte de procedură 
şi, dacă este cazul, pentru executarea hotărârii. (4) Oricine a fost privat de 
libertate prin arestare sau detenţiune are dreptul de a introduce recurs în 
fata unui tribunal, pentru ca acesta să hotărască neîntârziat asupra legalității 
detenţiunii sale şi să ordone liberarea sa, dacă detențiunea este ilegală. 
(5) Orice individ care a fost victima unei arestări sau detențiuni ilegale are 
drept la o reparatie”. | 

Nu în ultimul rând, potrivit art. 6 din Carta drepturilor fundamentale a 
Uniunii Europene, „orice persoană are dreptul la libertate şi siguranță”. 

în acest context, prefigurat în principal prin dispoziţiile legale invocate 
mai sus, dar şi în consonanţă cu legea fundamentală, legiuitorul român a 
redefinit principiul libertăţii individuale, denumirea marginală a art. 9 fiind 
„Dreptul la libertate şi siguranţă”. În acest fel, prin legea procesuală penală 
se consacră cele două noțiuni analizate, şi anume: „libertatea individuală”, 
respectiv „siguranţa persoanei”. 2 

în noua sa redactare, art. 9 are următorul conținut: „(1) În cursul 
procesului penal este garantat dreptul oricărei persoane la libertate şi 
siguranţă. (2) Orice măsură privativă sau restrictivă de libertate se dispune 
în mod excepţional şi doar în cazurile şi în condiţiile prevăzute de lege. 
(3) Orice persoană arestată are dreptul de a fi informată în cel mai scurt timp 
şi într-o limbă pe care o înțelege asupra motivelor arestării sale şi are 
dreptul de a formula contestaţie împotriva dispunerii măsurii. (4) Atunci când 
se constată că o măsură privativă sau restrictivă de libertate a fost dispusă 
în mod nelegal, organele judiciare competente au obligația de a dispune 
revocarea măsurii şi, după caz, punerea în libertate a celui reținut sau 
arestat. (5) Orice persoană faţă de care s-a dispus în mod nelegal, în cursul 
procesului penal, o măsură privativă de libertate are dreptul la repararea 
pagubei suferite, în condițiile prevăzute de lege”. | | 

Făcând o succintă privire comparativă între actuala reglementare a 
principiului dreptului la libertate şi siguranță şi reglementarea principiului 
garantării libertăţii persoanei, în Codul de procedură penală adoptat în 1968, 


constatăm unele aspecte care dau o nouă configuraţie acestei reguli de 
bază a procesului penal. 

În primul rând, aşa cum am subliniai mai devreme, actuala regle- 
mentare armonizează legea procesuală penală cu cerinţele legii fundamen- 
tale, fiind consacrat, în premieră, dreptul la siguranţă al persoanei. | 

De asemenea, prin intermediul art. 9 alin. (2), se instituie caracterul 
excepțional al luării oricărei măsuri privative sau restrictive de libertate. Prin 
acest text, practic, nivelul de protecţie al libertății individuale realizat prin 
normele procesuale penale devine superior atât standardelor constitu- 
tionale, cât şi dispozițiilor cu rang de principiu cuprinse în instrumentele 
juridice internaţionale menţionate mai sus. N | 

Cu caracter de noutate față de reglementarea anterioară, se instituie 
obligaţia organelor judiciare competente de a dispune revocarea măsurilor 
preventive privative sau restrictive de libertate, în ipoteza în care se constată 
că acestea au fost luate în mod nelegal. 

Analiza comparativă a reglementărilor procesuale penale ne conduce 
însă şi la constatarea stabilirii unor standarde actuale de protecţie a libertăţii 
individuale inferioare celor consacrate prin dispoziţiile Codului de procedură 
penală anterior. În acest sens, în conformitate cu art. 5 alin. (4) din Codul de 
procedură penală adoptat în 1968, era prevăzută posibilitatea persoanei 
care era privată de libertate în cursul procesului penal ori căreia i se 
restrânsese libertatea, ilegal sau pe nedrept, de a solicita repararea 
pagubei, în condiţiile prevăzute de lege. Prevederile din art. 5 alin. (4) se 
completau cu dispoziţiile art. 504-507, prin care era instituită o procedură 
aplicabilă în cazul privării ori restrângerii de libertate în mod nelegal. În acest 
mod, garanţiile reglementate în vederea respectării libertăţii individuale vizau 
atât privarea de libertate, cât şi restrângerea acesteia. 

Actualul cadru legal garantează dreptul la repararea pagubei numai în 
ipoteza în care se constată că faţă de o persoană s-a dispus în mod nelegal 
o măsură privativă de libertate, renunţându-se la posibilitatea declanşării 
unei proceduri reparatorii în ipoteza restrângerii ilegale a libertăţii. Acest 
aspect rezultă din dispoziţiile art. 539 alin. (1), potrivit cărora are dreptul la 
repararea pagubei persoana care, în cursul procesului penal, a fost privată 
nelegal de libertate. - | i 

La aceste consideraţii adăugăm şi modificarea survenită în reglemen- 
tarea procedurii reparatorii din art. 538-542, în conformitate cu care acțiunea 
_ în regres pentru recuperarea sumei achitate poate fi îndreptată împotriva 
persoanei care, cu rea-credință sau din culpă gravă, a provocat situația 
generatoare de daune sau împotriva instituţiei la care aceasta este 
asigurată pentru despăgubiri în caz de prejudicii provocate în exerciţiul 
profesiunii (art. 542), în vreme ce în Codul de procedură. penală anterior 
aceeaşi acţiune în regres era obligatorie (art. 507). În acest fel, devine 
evidentă, sub aspectul garanțiilor stabilite pentru respectarea libertății indivi- 
duale şi a siguranței persoanei, concluzia existenței unui standard de 
protecţie inferior celui realizat prin legea procesuală penală anterioară. 

Observând regulile cu rang de principii cuprinse în Constituţie şi în 
Codul de procedură penală, rezultă că, potrivit reglementărilor din țara 
noastră, privarea de libertate sau restrângerea libertăţii persoanei în orice 
altă formă este posibilă, în practica aplicării dreptului, numai ca urmare a 
evidenţiate mai sus, în ordinea de drept din ţara noastră, restrângerea 
libertăţii persoanei poate interveni fie ca o măsură de prevenţie luată în 
cursul procesului penal‘, fie sub forma unei pedepse privative de libertate 
dispuse la finalul soluționării cauzei penale prin hotărârea definitivă a 
instanţei de judecată. 

Dacă în privinţa privării de libertate ca urmare a aplicării unei sancţiuni 
penale sub forma unei pedepse privative de libertate nu sunt de învederat 
aspecte deosebite în afara celor cunoscute în teoria dreptului substanţial, cu 
privire la restrângerea libertăţii prin luarea măsurilor ace șuele de preventie 


au fost formulate numeroase critici. 


Se poate spune că nicio institutie de drept procesual penal nu a fost 
contestată atât de vehement, în special în unele doctrine, ca măsurile de 
preventie privative de libertate. 

"ignorând dreptul societăţii de a interveni prin norme de drept, pentru a 
restrânge libertatea persoanei în interesul superior al realizării scopului 
procesului penal?, unele curente din gândirea juridică militează pentru ideea 
neîngrădirii libertăţii persoanei nici în cazul în care interesul major al 
societăţii, exprimat în anumite norme de drept, impune acest lucru. 

Aceste concepţii promovează asemenea teze pornind de la un 
liberalism rău înţeles şi interpretat în sensuri anarhice, în care libertatea nu 
are nicio relaţie interdependentă cu necesitatea, chiar în cazurile în care 
necesitatea exprimă interesele generale ale societății. 

Lipsa de temeinicie a unor asemenea concepții este confirmată, între 
altele, de faptul că la ora actuală măsurile de preventie privative de libertate 
sunt reglementate, desigur, sub regimuri juridice diferite, în toate codurile de 
procedură penală din lume. 

În procesul penal român există un cadru legislativ adecvat DEAF 
libertății persoanei, cadru în care numărul şi diversitatea garantiilor care 
asigură acest drept fundamental al persoanei constituie premise reale ale 
realizării neabătute a legalității în domeniul măsurilor de prevenție. 


1 În mod exceptional, privarea de libertate a persoanei poate fi dispusă şi în alt cadru 
procesual decât cel penal. Astfel, potrivit art. 31 lit. b) din Legea nr. 218/2002 privind 
organizarea şi funcţionarea Poliţiei Române, republicată în M. Of. nr. 307 din 25 aprilie 2014, 
lucrătorii de poliție pot să conducă la sediul poliţiei pe cei care, prin acţiunile lor, periclitează 
viața persoanelor, ordinea publică sau alte valori sociale, precum şi persoanele suspecte de 
săvârşirea unor fapte ilegale, a căror identitate nu a putut fi stabilită î în condiţiile legii, pentru 
cel mult 24 de ore, ca măsură administrativă. 


? N. Iliescu, Libertatea persoanei în lumina dispozițiilor din Codul de procedură penală, 
în S.C.J. nr. 3/1971, p. 428. 

: § 9. Dreptul la apărare 


Consacrat încă în dreptul roman, în care era înscrisă regula că nimeni 
nu putea fi judecat, nici măcar sclavul, fără a fi apărat‘, dreptul de apărare 
este considerat ca o cerinţă şi garanţie, necesare pentru realizarea unui 
echilibru între interesele persoanei şi cele ale societăţii”. i 

„În Declaraţia Universală a Drepturilor Omului, adoptată de Adunarea 
Generală a Organizaţiei Naţiunilor Unite în anul 1948, a fost inclus, printre 
drepturile fundamentale ale omului, şi dreptul de apărare. 

Art. 14 pct. 3 lit. d) din Pactul internaţional cu privire la drepturile civile 
şi politice se referă la dreptul persoanei de a se apăra ea însăşi sau de a 
avea asistenţa unui apărător. 

Art. 6 al Convenţiei europene pentru apărarea drepturilor omului şi a 
libertăţilor fundamentale, garantând dreptul persoanei de a avea acces la o 
justiție echitabilă, precizează, între altele, că persoana căreia i se impută 
săvârşirea unei infracţiuni trebuie să dispună de „timpul şi de facilitățile 


necesare pentru pregătirea apărării sale*. 


1 M. Franchimont, A. Jacobs, A. Masset, Manuel de procédure pénale, Ed. Collection 
Scientifique de la Faculte de droit, Liege, 1989, p. 803. 


ce |, p. 345. 

GBreptul la apărare constituie o preocupare constantă şi pentru autorii unor lucrări 
fundamentale de drept constituțional. Astfel, |. Deleanu, în lucrarea Drept constituţional şi 
instituţii politice. Tratat, Ed. Europa Nova, Bucureşti, 1996, vol. II, pp. 148-149, după ce face 
o prezentare comparată a reglementărilor în materie, arată: „Orice persoană acuzată de o 
infracțiune are dreptul în special: să se apere ea însăşi sau să aibă asistența unui apărător 
ales de ea; dacă nu are mijloacele de a plăti un apărător, poate fi asistată în mod gratuit de 
către un apărător din oficiu, când interesele justiției o cer, ea poate să solicite administrarea 
de probe în apărarea sa; ea poate cere să fie asistată în mod gratuit de un interpret, dacă nu 
înțelege sau nu vorbeşte limba folosită în proces”. Se precizează în continuare că „Înşiruirea 
acestor drepturi, la art. 6 paragraful 3 din Convenţie, nu este exhaustivă; deşi respectivele 
drepturi aparţin acuzatului, nu este exclusă extinderea aplicării lor şi în procesele civile, 
pentru a se asigura un proces echitabil, art. 6 paragraful 3 este aplicabil nu numai în fața 
instanţei, ci în toate fazele şi etapele procesului; timpul necesar pentru pregătirea apărării 

urmează să se aprecieze in concreto; termenele prevăzute pentru exercitarea căilor de atac 
nu sunt de natură să afecteze dreptul persoanei la un timp adecvat pentru pregătirea apărării, 
ele fiind stabilite şi pentru celeritatea justiției; facilitățile necesare pentru pregătirea apărării 
cuprind o gamă variată de fapte şi acţiuni (precum accesul la dosar, posibilitatea unei 
"expertize, posibilitatea de a comunica liber cu avocatul său etc.)'. 

Un alt autor, referindu-se la dreptul de apărare (l. Muraru, Drept constituţional. şi 
instituții politice, Ed. ProArcadia, Bucureşti, 1993, vol. |, pp. 254-255), arată că „Dreptul la 
apărare este un drept fundamental cetățenesc”. Reglementarea constituțională distinctă se 
datorează faptului că, „deşi este în strânsă legătură îndeosebi cu libertatea individuală şi 
siguranța persoanei, el prezintă un egal interes pentru întreaga activitate judiciară, mai exact 
vorbind, atât pentru procesele penale, cât şi pentru cele civile, comerciale, de muncă, de 
contencios administrativ etc.”. Aşa cum arată acelaşi autor: „Cele două alineate ale art. 24 
(din Constituţie) surprind corect conținutul dreptului de apărare, sub cele două acceptiuni ale 
sale. Dreptul la apărare într-o. accepție largă cuprinde totalitatea drepturilor şi regulilor 
procedurale care oferă persoanei posibilitatea de a se apăra împotriva acuzațiilor ce j se 

In art. 48 alin. (2) din Cartea drepturilor fundamentale a Uniunii 
Europene se stabileşte că „oricărei persoane acuzate îi este garantată res- 
pectarea dreptului la apărare”. 

Recunoscând ca legitimă o asemenea consacrare a dreptului de 
apărare, Constituţia ţării noastre, adoptată în anul 1991 şi revizuită în anul 
2003, înscrie, în art. 24, dreptul de apărare printre drepturile fundamentale 
ale cetățenilor. În acest sens, „Dreptul la apărare este garantat. În tot cursul 


procesului, părțile au dreptul să fie asistate de un avocat, ales sau numit din 
oficiu”. 


Codul de procedură penală, fiind legea de Fi care disciplinează 


desfăşurarea procesului penal, înscrie, între regulile de bază ale acestei 
activități sociale, dreptul la apărare. 


Actuala reglementare a acestui principiu fundamental se deosebeşte 
de cea existentă în Codul de procedură penală adoptat în anul 1968, 


aspectele noi ale dreptului de apărare ca principiu fundamental fiind 
analizate în continuare. 


Astfel, conform noii reglementări procesuale penale, titularii dreptului 
la apărare sunt părțile (inculpatul, partea civilă şi partea responsabilă 
civilmente), dar şi subiecţii procesuali principali (suspectul şi persoana 
vătămată). În concret, constatăm nu o modificare a sferei titularilor dreptului 
la apărare, ci o clasificare diferită a acestora, deoarece, conform regle- 
mentării anterioare, învinuitul beneficia de acelaşi nivel în ceea ce priveşte 
exercitarea dreptului la apărare. De asemenea, persoana vătămată, 


constituită parte vătămată în procesul penal, avea recunoscut exerciţiul 
dreptului la apărare. 


În premieră, actuala reglementarea recunoaşte posibilitatea părților şi 
subiecților procesuali principali de a se apăra ei înşişi, în acest fel dobândind 
statut de principiu fundamental această componentă a dreptului la apărare. 


În acest mod, practic, legiuitorul a preluat în textul SA lege contribuţii ale 
literaturii de specialitate‘. 


aduc, să conteste învinuirile, să scoată la iveală nevinovăția sa (...). Dreptul la apărare ca 
totalitate de drepturi şi reguli procedurale oferă părţilor posibilitatea de a-şi valorifica 
pretențiile sau de a dovedi netemeinicia pretențiilor adversarului. În această accepție largă se 
include şi posibilitatea folosirii avocatului. În accepțiunea sa restrânsă dreptul la apărare 
cuprinde doar posibilitatea folosirii unui avocat. Accepţiunea restrânsă are însă o mare 
utilitate, iar alineatul 2 insistă cu privire la acest aspect. Prima regulă constituţională este în 
sensul că, în proces, părțile au dreptul la asistenţă din partea unui avocat. Suntem deci în 
prezența unui drept al persoanei, pe care şi-l poate exercita sau nu, pe riscul său. De aceea, 
textul vorbeşte şi de avocat ales, în sensul că partea în proces îşi alege ea apărătorul 
calificat”. Arată acelaşi autor, şi pe bună dreptate, că „există însă procese pentru care 
asistenţa din partea unui avocat este obligatorie, adică legea obligă autoritatea publică 
competentă să desemneze un avocat care să apere persoana în cauză. Asemenea situații 
pot privi procesele penale, în care cel acuzat de săvârşirea infracțiunii este minor sau în care 
se judecă infracţiuni grave. Legile vor trebui deci să prevadă expres asemenea situaţii în care 
autoritățile competente au obligația să numească din oficiu un avocat pentru apărarea 
persoanei în cauză dacă aceasta, din diferite motive, nu-şi alege un avocat”. | 
' Neagu II, p. 101. 

De asemenea, în considerarea prevederilor art. 6 par. 3 lit. b) din 
Convenţia europeană a drepturilor omului, legiuitorul român a introdus în 
cuprinsul alin. (2) regula de bază în conformitate cu .care părţile, subiecții 
procesuali principali şi avocatul au dreptul să beneficieze de timpul şi 
înlesnirile necesare pregătirii apărării. ina | 
În ceea ce priveşte dreptul persoanei de a fi încunoştințată despre 

acuzaţia penală, acesta este consacrat diferit în actualul Cod de procedură 
penală, în funcţie de calitatea procesuală de suspect sau inculpat. Astfel, 
suspectul are dreptul de a fi informat de îndată şi înainte de a fi ascultat 
despre fapta pentru care se efectuează urmărirea penală şi încadrarea 
juridică a acesteia, în vreme ce inculpatul are dreptul de a fi informat de 
îndată despre fapta pentru care s-a pus în mişcare acţiunea penală 
împotriva lui şi încadrarea juridică a acesteia. Remarcăm şi convertirea 
obligaţiei organelor judiciare de a aduce la cunoştinţă învinuirea în dreptul 
suspectului şi inculpatului de a fi încunoştințaţi în acest sens. 

Semnalăm şi ridicarea la rangul de principiu fundamental a obligaţiei 
organelor judiciare de a pune în vedere suspectului şi inculpatului, înainte de 
a fi ascultați, că au dreptul de a nu face nicio declaraţie. | 

Nu în ultimul rând, a fost introdusă, în art. 10 alin. (6), obligația 
bunei-credințe în exercitarea dreptului la apărare, potrivit scopului pentru 
care a fost recunoscut de lege. Această regulă denotă preocuparea 
legiuitorului de a elimina strategiile prin care apărarea îşi propunea să 
tergiverseze soluţionarea cauzelor penale, deşi; în opinia noastră, cauzele 
care determină mersul dificil al unui dosar penal sunt, în principal, de altă 
natură, fiind generate de volumul mare de activitate, organizarea deficitară a 
sistemului judiciar cauzată de managementul defectuos, subfinanţarea- 
sistemului etc. Putem însă afirma că există o atitudine constantă în intenţia 
de a se elimina exercitarea cu rea-credință a dreptului la apărare, având în 
vedere completarea, în anul 2010, a alin. (4) art. 198 din Codul de 
procedură penală intrat în vigoare în 1969, cu lit. k), în conformitate cu care 
abuzul de: drept constând în exercitarea cu rea-credință a drepturilor 
procesuale şi procedurale de către părți, reprezentanții legali ai acestora ori . 
consilierii juridici se sancţionează cu amendă judiciară. 

= De lege lata, constatăm menţinerea acestei abateri judiciare în 
art. 283 alin. (4) lit. n). Suplimentar reglementării anterioare, înscriindu-se în 
- aceeaşi intenţie de garantare a desfăşurării cauzei penale într-un termen 
rezonabil, în art. 94 alin. (1) teza finală se prevede că dreptul avocatului de a 
solicita consultarea dosarului pe tot parcursul procesului penal nu poate fi 
exercitat în mod abuziv. Amintim şi prevederile art. 488° alin. (4), conform 
cărora formularea cu rea-credință a contestaţiei privind durata procesului 
penal este calificată ca fiind abuz de drept, fiind sancționată cu amendă 
judiciară de la 1.000 lei la 7.000 lei şi plata cheltuielilor ocazionate. 

Principiul fundamental al dreptului la apărare este. reglementat şi în 
legislaţiile altor state. Astfel, conform art. 114 din Codul de procedură penală 

francez, părțile nu pot fi audiate sau confruntate decât în prezenta avocatilor 
citați pentru actul de procedură respectiv. Audierea sau confruntarea se pot 
desfăşura în lipsa apărătorilor doar dacă părţile renunță în mod expres. De 
asemenea, conform ari. 317, în etapa dezbaterilor, prezența unui apărător 
alături de acuzat este obligatorie. Dacă apărătorul ales sau desemnat nu se 
prezintă, preşedintele instanţei va desemna un apărător din oficiu. 

Legislaţia procesual penală germană oferă numeroase dispoziţii care 
au menirea de a garanta exercitarea dreptului la apărare pe parcursul 
procesului penal. Astfel, conform art. 137 din Codul de procedură penală din 
Germania, persoana acuzată poate fi asistată de un apărător în orice etapă 
a procedurii. Nu pot fi însă aleşi mai mult de trei apărători. Pot fi angajaţi ca 
apărători- avocații care au dreptul să profeseze în instanțele germane, 
precum şi profesorii de drept de la universităţile germane. 

În art. 19 din Codul de procedură penală al Federaţiei Ruse se arată 
că învinuitul are dreptul la apărare. Instanţa, procurorul, anchetatorul şi 
persoana care efectuează cercetarea penală sunt obligaţi să asigure învi- 
nuitului posibilitatea de a se apăra, prin mijloacele şi metodele stabilite de 
lege, împotriva învinuirii ce i se aduce şi să-i PIOpIP, protecţia drepturilor 
sale personale şi patrimoniale. 

În Codul de procedură penală bulgar, în art. 14 se arată că acuzatul 
are dreptul la apărare. Acuzatului şi celorlalți cetățeni care participă la 
procedura penală li se pun la dispoziţie toate mijloacele procedurale 
necesare pentru apărarea drepturilor lor şi intereselor legale. 

Legiferând o asemenea reglementare, statul nostru acordă ocrotire nu 
numai intereselor individuale ale cetățenilor, ci şi, în acelaşi timp, interesului 
general al societăţii de a stabili adevărul î în cauzele penale aflate spre solu- 
ționare pe agenda organelor judiciare! şi de a se evita erorile, conducând, 
astfel, către o justiţie cât mai efi cace?. 

Înscrierea dreptului de apărare între regulile de bază ale procesului 
penal a impus, în concepția legiuitorului, instituirea unei game largi de 
mijloace legale care să conducă la constatarea împrejurărilor ce susțin 
apărarea”. În consecință, în economia dispoziţiilor Codului de procedură 
penală, au fost asigurate părților diverse posibilităţi pentru a învedera 
organelor judiciare temeinicia susţinerilor şi a cererilor prozenlate ori pentru 
a combate învinuirile ce se aduc sau pretențiile formulate”. 

Considerăm că este cazul să amintim şi punctul de vedere al Curţii 
Europene a Drepturilor Omului, exprimat în hotărârea din data de 21 aprilie 


1 V. Rămureanu, Asistenţa juridică a învinuitului sau inculpatului în faza urmăririi 
penale, în R.R.D. nr. 7/1972, p. 23, 
2 J. Gansof van der Meersch, Le droit de la Poate un principe général de droit, în 
Mélanges J. Dabin, Bruxelles, 1963, p. 599. 
3? Theodoru Ill, p. 41. 
4 T., Vasiliu, op. cit., pp. 14-15. 

1998, dosar nr. 11/1997/975/1997, care a statuat că „(...) instanța de 
judecată are obligația să înlăture orice manifestare de superiicialitate şi 
formalism în ceea ce priveşte respectarea dreptului de apărare. Acest drept, 
prin importanța pe care o reprezintă, excedează chiar sfera intereselor 
învinuitului şi inculpatului, pentru că acest drept interesează întreg procesul 
penal şi activitatea judiciară în general”. Această hotărâre conturează 
extrem de elocvent dimensiunile reale ale dreptului de apărare şi obligațiile 
organelor judiciare în asigurarea unei efective realizări a acestui drept. 

Privit prin prisma instrumentelor procesuale, în consonanţă cu cele 
mai evoluate reglementări în materie, atât pe plan european, cât şi la nivel 
global, prin care este exercitat, dreptul de apărare are un conţinut complex, 
în care sunt cuprinse următoarele aspecte: 

- posibilitatea părţilor de a se apăra singure în cursul procesului penal; 

- obligaţia organelor judiciare de a avea în vedere din oficiu şi aspec- 
tele favorabile părţilor angajate în procesul penal, precum şi de a asigura 
exercitarea deplină a dreptului la apărare de către părți şi subiecții pro- 
cesuali principali; | | | 

„- posibilitatea şi, uneori, obligaţia acordării asistenței juridice în cursul 
procesului penal. | | A 

Posibilitatea părtilor de a se apăra singure este marcată prin prezenţa 
unor largi drepturi procesuale acordate acestora. Astfel, prima referire pe 
care o menţionăm are în vedere art. 10 alin. (1), unde dreptul părţilor şi al 
subiecţilor procesuali principali de a se apăra ei înşişi este prevăzut ca 
regulă de bază a aplicării legii procesuale penale. Posibilitatea cunoaşterii 
învinuirii ori a inculpării constituie, de asemenea, o premisă a exercitării 
dreptului la apărare de către suspect sau inculpat, acesta putând, alături de 
celelalte părţi şi persoana vătămată, să propună organelor judiciare 
administrarea de probe [art. 83 lit. d) şi art. 99 alin. (3)]. - 

De asemenea, în lege se prevede posibilitatea ca suspectul sau 
inculpatul să participe în mod direct la efectuarea unor acte de urmărire 
penală [art. 159 alin. (11)] şi la toate actele de judecată (art. 364). 

"Exercitarea în bune condiții a apărării presupune cunoaşterea de către 
toate părțile a probelor care le prejudiciază interesele; în ceea ce priveşte 
suspectul şi inculpatul, aceştia trebuie să cunoască probele în acuzare, fiind 
instituită, în acest sens, procedura consultării dosarului [art. 81 lit. e), art. 83 
lit. b), art. 184 alin. (8)]. | | 

De asemenea, art. 356 conţine reglementări menite să asigure 
apărarea, între acestea înscriindu-se şi prevederea că persoana vătămată, 
inculpatul, celelalte părţi şi apărătorii acestora au dreptul să ia cunoştinţă de 
actele dosarului în tot cursul judecății. | | 

În faza de judecată, toate părţile pot să-şi exercite dreptul de apărare 
în cadrul dezbaterilor (art. 388). În acest moment procesual, inculpatul are 


1 Hotărâre publicată în R.D.P. nr. 3/1999, pp. 151-152. 

ultimul cuvânt tocmai în vederea exercitării unei bune apărări. Având ultimul 
cuvânt, inculpatul poate să-şi facă apărarea, atât pe latura penală, 
combătând învinuirea susţinută de procuror şi de persoana vătămată, cât şi 
pe latura civilă, încercând să dovedească netemeinicia pretențiilor formulate 
de partea civilă. 

Părţile, în procesul penal, îşi exercită dreptul de apărare şi. prin 
folosirea căilor de atac. În acest sens, în art. 409 se arată că, în anumite 
limite, fiecare parte din proces, precum şi persoana vătămată pot ataca cu 
apel sentinţele penale. De asemenea, în anumite condiţii, pot fi exercitate şi 
căile extraordinare de atac (contestaţia în anulare, recursul, revizuirea, 
redeschiderea procesului penal în cazul judecății în lipsa persoanei 
condamnate). 

= O componentă a dreptului de apărare o constituie şi obligația 
organelor judiciare de a avea în vedere, din oficiu, aspectele favorabile 
părților şi subiecţilor procesuali principali, precum şi de a asigura exercitarea 
deplină a dreptului la apărare de către părţi şi subiecţii procesuali principali. 
În cazurile în care părţile ori subiecţii procesuali principali nu acţionează în 
direcţia valorificării unor probe care susțin interesele lor, organele judiciare 
administrează, din oficiu, acele probe!. In acest sens, conform art. 100 
alin. (1), în cursul urmăririi penale, organul de urmărire penală strânge Şi 
administrează probe atât în favoarea, cât şi în defavoarea suspectului sau a 
inculpatului, din oficiu ori la cerere. 

Această componentă esenţială a dreptului la apărare rezultă, în primul 
rând, din prevederile art. 10 alin. (5), dar şi din alte numeroase norme 
procesuale penale. Cu titlu exemplificativ, în ceea ce priveşte asigurarea de 
către organele judiciare a exercitării depline a dreptului la apărare, evocăm 
următoarele prevederi legale: 

- organele judiciare au obligaţia de a aduce la cunoştinţă persoanei 
vătămate dreptul de a se constitui ca parte civilă [art. 20 alin. (1)]; 

- suspectului sau inculpatului i se comunică de către organul de 
urmărire penală calitatea în care este audiat, fapta prevăzută de legea 
penală pentru săvârşirea căreia este suspectat sau peniru care a fost pusă 
în mişcare acţiunea penală şi încadrarea juridică a acesteia, precum şi 
drepturile procesuale [art. 108 alin. (1) şi (2)]; 


T sunăoară, într-o speţă, prima instanță şi-a întemeiat hotărârea de condamnare — 


pronunţată la primul termen de judecată — în mod exclusiv pe actele şi lucrările efectuate de 
organele de urmărire penală, fără să verifice în mod nemijlocit probele strânse în dovedirea 


. pă 


vinovăţiei. inculpatului, inclusiv prin audierea martorilor care au dat declaraţii în cursul 
cercetărilor. În acest fel s-au încălcat dispoziţiile legale care garantează aflarea adevărului. 
De asemenea, a fost încălcată regula nemijlocirii, în baza căreia instanța era obligată să 
verifice nemijlocit probele produse în dovedirea vinovăției inculpatului. împrejurarea că în fața 
organelor de urmărire penală inculpatul şi-a recunoscut vinovăția nu îndreptățea instanța să 
renunțe la audierea tuturor martorilor audiaţi în faza urmăririi penale, chiar dacă repre- 
zentantul Parchetului a declarat că nu are cereri de formulat (T. mun. Bucureşti, s. a ll-a pen., 
dec. nr. 1003/1992, în Neagu lil, p. 103). 

- în cursul fazei de judecată, preşedintele instanței îi explică incul- 
patului în ce constă învinuirea ce i se aduce, îl înştiinţează pe inculpat cu 
privire la dreptul de a nu face nicio declaraţie, atrăgându-i atenţia că ceea ce 
declară poate fi folosit şi împotriva sa, precum şi cu privire la dreptul de a 
pune întrebări coinculpaţilor, persoanei vătămate, celorlalte părţi, martorilor, 
experților şi de a da explicaţii în tot cursul cercetării judecătoreşti, când 

socoteşte că este necesar, de asemenea, preşedintele încunoştințează 
partea civilă, partea responsabilă civilmente şi persoana vătămată cu privire 
la probele administrate în faza urmăririi penale care au fost excluse şi care 
nu vor fi avute în vedere la soluționarea cauzei şi pune în vedere persoanei 
vătămate că se poate constitui parte civilă până la începerea cercetării 
judecătoreşti [art. 374 alin. (1) şi (2)]. | | 

În conţinutul dreptului de apărare este cuprinsă şi asistența juridică a 
părților şi a subiecţilor procesuali principali de către un avocat, persoană cu 
pregătire juridică şi care are prin lege posibilitatea să apere drepturile şi 
interesele legitime ale părților şi subiecţilor procesuali principali. Prin natura 
sa, asistența juridică se înfăţişează ca o garanție fundamentală a dreptului la 
apărare. | | i-l 

Asistenţa juridică este, în principiu, facultativă şi, numai în cazurile în 
care legea prevede expres, avocatul este prezent în mod obligatoriu în 
cauzele penale alături de suspect sau inculpat, în principal, dar şi alături de 
celelalte părţi ori persoana vătămată. | i 

În lumina reglementărilor în vigoare, asistența juridică este acordată 
de către avocat. În acest sens, în Legea nr. 51/1995 pentru organizarea şi 
exercitarea profesiei de avocat, republicată?, precum şi în Statutul profesiei 
de avocat” sunt reglementate condiţiile de exerciţiu ale aceste profesii, 
astfel: „Activitatea avocatului se realizează (între altele — n.n.) prin: 
consultații şi cereri cu caracter juridic, asistență şi reprezeniare juridică în 
fața instanţelor judecătoreşti, a organelor de urmărire penală (...); orice alte 
mijloace şi căi proprii exercitării dreptului de apărare, în condiţiile legii” (art. 3 
din Legea nr. 51/1995). Aceasta întrucât avocatul, prin modul şi condiţiile de 


1: S-a decis, şi pe bună dreptate, că: „Neîndeplinirea obligaţiei de a încunoştința pe 
inculpat, înainte de a i se lua prima declaraţie, despre dreptul de a fi asistat de un apărător, 
urmată de neasistarea sa în tot cursul urmăririi penale, constituie un motiv de restituire a 
- dosarului pentru refacerea urmăririi penale” (C.S.J., s. pen., dec. nr. 2194/1993, în Neagu III, 
p. 103). De asemenea, în mod judicios, instanţele au statuat că apărarea nu trebuie să fie 
formală (C. Apel Constanţa, s. pen., dec. nr. 153/1994, în Neagu III, p. 103). 

2 Legea nr. 51/1995 pentru organizarea şi exercitarea profesiei de avocat a fost 
republicată în M. Of. nr. 98 din 7 februarie 2011. Ulterior republicării, Legea nr. 51/1995 a fost 
modificată şi completată prin O.U.G. nr. 10/2011 (M. Of. nr. 113 din 14 februarie 2011), 
Legea nr. 71/2011 pentru punerea în aplicare a Legii nr. 287/2009 privind Codul civil (M. Of. 
nr. 409 din 10 iunie 2011), Legea nr. 76/2012 pentru punerea în aplicare a Legii nr. 134/2010 
privind Codul de procedură civilă (M. Of. nr. 365 din 30 mai 2012). 

% Statutul profesiei de avocat a fost adoptat prin Hotărârea U.N.B.R. nr. 64 din 
3 decembrie 2011 şi a fost publicat în M. Of. nr. 898 din 19 decembrie 2011. 

recrutare, are o bună pregătire juridică ce îi permite să presteze o asistenţă 

de calitate!. . | 
In vederea exercitării unei eficiente activităţi, s-a subliniat, pe bună 

dreptate, în literatura de specialitate că avocatii trebuie să fie aproape de 


numeroase domenii ale gândirii,..de artă,.Jiteratură,..istorie,.. filozofie, eco- 


nomie politică“. | 
O” garănhlle a dreptului la apărare — importantă, apreciem noi — o 
instituie art. 6 par. 3 lit. a) din Convenţie, text potrivit căruia: „Orice acuzat 
are dreptul în special: a) să fie informat, în termenul cel mai scurt, într-o 
limbă pe care o înţelege şi în mod amănunțit, asupra naturii şi cauzei 
acuzaţiei aduse împotriva sa”. 

O altă instituţie care se constituie într-o garanţie a dreptului la apărare 
o reprezintă ascultarea părților ori a subiecţilor procesuali principali în diferite 
etape ale desfăşurării procesului penal. Declaraţiile acestora pot fi privite nu 
numai ca mijloace de probă în procesul penal, dar şi ca garanții ale 
exercitării apărării. Astfel, în afara declaraţiilor pe care părţile sau subiecții 
procesuali principali le fac pe parcursul urmăririi penale sau judecării cauzei, 
întâlnim anumite momente procesuale în care acestea trebuie obligatoriu 
ascultate (în special, suspectul şi inculpatul). | 

În acest sens, în dispoziţiile art. 214 alin. (1) se arată că măsura 
controlului judiciar față de inculpat poate fi luată de judecătorul de cameră 
preliminară sau instanța de judecată numai după ascultarea inculpatului, 
dacă acesta se prezintă la termenul fixat. | 

În procedura soluționării propunerii de arestare preventivă în cursul 


urmăririi penale, judecătorul de drepturi şi libertăţi procedează la ascultarea 
inculpatului, conform art. 225 alin. (8). 


Oin practica judiciară s-a apreciat ca fiind legală asistența juridică acordată inculpatului 
de către un avocat înscris în tabelul avocaților, chiar şi în condițiile în care acesta era 
suspendat (C. Apel Bucureşti, s. a Il-a pen., dec. nr. 182/2006, în Neagu III, p. 104). În 
acelaşi sens, recurentul a fost asistat de apărător ales în persoana avocatei S.A., care a 
participat la punerea în discuţie din oficiu de-către instanța de fond a legalităţii şi temeiniciei 
arestării preventive a inculpatului, a menținerii stării de arest preventiv şi la ascultarea 
inculpatului. Din adresa Baroului Bucureşti rezultă că numita S.A. era suspendată din 
profesia de avocat pentru neplata taxelor/contribuţiilor profesionale către Barou, Uniunea 
Naţională a Barourilor din România/Casa de Asigurări a Avocaţilor. Aşadar, este adevărat că, 
în perioada când avocata S.A. l-a asistat la instanța de fond pe inculpatul P.S., aceasta era 
suspendată din funcţie, dar, aşa cum în mod corect a reținut instanța de apel, suspendarea 
exercitării atribuţiilor specifice profesiei de avocat pentru neplata taxelor/contribuţiilor 
profesionale nu echivalează cu pierderea calității de avocat dobândită în condiţiile Legii 
nr. 51/1995, modificată. Esenţială este, în aceste condiții, existența calității de avocat în 
privința persoanei ce a asistat pe inculpat, existență ce nu poate fi contestată ESCI 
sS. pehadec. nr. 2054 din 18 mai 2011, disponibilă pe site-ul instanței supreme). 

COA se vedea, în acest sens; V.M. Audibert, Essai sur le juriste,.Paris,..1960, p. 40; 
D. Păuneț, Pledoarie pentru pledoarie judiciară, în R.R.D..nr..1/1975,.p..32; Pop II, p. 410. 

Un moment important în care inculpatul este ascultat în cursul 
judecății este prevăzut de art. 389, unde se arată că preşedintele com- 
pletului de judecată, înainte de a încheia dezbaterile, dă ultimul cuvânt 
inculpatului personal. 

De asemenea, conform art. 420 alin. (4), instanța de apel procedează 
“la ascultarea inculpatului, când aceasta este posibilă, potrivit regulilor de la 
judecata în fond. 

Toate aceste audieri ale părţilor şi subiecţilor procesuali principal 
reprezintă serioase garanţii ale exercitării dreptului la apărare. 

O altă garanţie a dreptului de apărare este reprezentată de conditiile 
cerute de lege pentru valabilitatea unor acte procesuale. Sub acest aspect, 
evidentiem dispozițiile art. 364 alin. (1), potrivit cărora „judecata cauzei are 
loc în prezenţa inculpatului. Aducerea inculpatului aflat în stare de deţinere 
la judecată este obligatorie”. 

În vederea exercitării în bune condiţii a dreptului de apărare, în 
“procedura camerei preliminare, inculpatului trebuie să i se comunice şi copia 
actului de sesizare a instanţei. În acest sens, conform art. 344 alin. (2), 
copia certificată a rechizitoriului şi, după caz, traducerea autorizată a 
acestuia se comunică inculpatului la locul de deţinere ori, după caz, la 
adresa unde locuieşte sau la adresa la care a. solicitat comunicarea actelor 
de procedură, aducându-i-se totodată la cunoştinţă obiectul procedurii în 
camera preliminară, dreptul de a-şi angaja un apărător şi termenul în care, 
de la data comunicării, poate formula în scris cereri şi excepții cu privire la 
legalitatea administrării probelor şi a efectuării actelor de către organele de 
urmărire penală. 

` Ca o garanție a dreptului de apărare se înscrie şi sancţiunea nulității 
absolute, prevăzută de art. 281 alin. (1) lit. f), în conformitate cu care 
încălcarea dispoziţiilor privind asistarea de către avocat a suspectului sau a 
inculpatului, precum şi a celorlalte părţi, atunci când asistenţa este obliga- 
torie, determină întotdeauna aplicarea sancțiunii nulității. | 

Posibilitatea părților şi a persoanei vătămate de a folosi căile de atac 
ordinare ori extraordinare se înscrie între garantiile dreptului de apărare, 
deoarece, în aceste căi de atac, părților şi persoanei vătămate le sunt puse 
la dispoziţie mijloace eficiente de exercitare a apărării. 


bed se 


$ 10. Respectarea demnității umane 


Noile condiții social-politice create în România după decembrie 1989 
au permis alinierea legislaţiei noastre penale şi procesual penale la marea 
majoritate a legislaţiilor lumii, care se conformează principiilor proclamate în 
Carta Organizației Naţiunilor Unite, prin care sunt recunoscute drepturile 
egale şi inalienabile ale tuturor membrilor familiei umane, ceea ce constituie 
fundamentul libertăţii, al justiției şi păcii în lume. 

In acest spirit, România a aderat la cele mai importante instrumente 
juridice internaţionale adoptate în materia drepturilor omului, legislația 
internă fiind adoptată, modificată sau completată, în considerarea acestor 
exigente. 

In ceea ce priveşte principiul respectării demnității umane, semnalăm 
aderarea României la Convenţia împotriva torturii şi altor pedepse ori 
tratamente cu cruzime, inumane sau degradante‘, demers care a avut 
rezonanțe pe planul legislaţiei penale şi a celei procesual penale. În 
consecinţă, prin Legea nr. 20/1 990°, a fost introdusă în Codul penal adoptat 
în 1968 infractiunea de tortură (art. 267!) ca infracțiune împotriva înfăptuirii 
justiţiei, iar prin Legea nr. 32/1 990° a fost introdus în Codul de procedură 
penală anterior, în art. 51, principiul respectării demnităţii umane“. 

Tortura este incriminată şi în noul Cod penal, în art. 2825. 

Se impune să amintim, cu referire la consacrarea dreptului la 
demnitate, şi conţinutul art. 1 din Carta drepturilor fundamentale a Uniunii 
Europene, în conformitate cu care „Demnitatea umană este inviolabilă. 


A 


Aceasta trebuie respectată şi protejată”. In acelaşi sens, conform art. 4 din 


1 Această convenţie a fost adoptată la New York, la 10 decembrie 1980. România a 
aderat la Convenţie prin Legea nr. 19/1990, publicată în M. Of. nr. 112 din 10 octombrie 
1990. 

2 Legea nr. 20/1990 pentru modificarea şi completarea unor dispoziții din Codul penal 
şi Codul de procedură penală a fost publicată în M. Of. nr. 112 din 10 octombrie 1990. 

3 Legea nr. 32/1990 pentru modificarea şi completarea unor dispoziţii ale Codului de 
procedură penală a fost publicată în M. Of. nr. 128 din 17 noiembrie 1990. 

4 Conţinutul art. 5' din Codul de procedură penală adoptat în 1968 era următorul: 
„Orice persoană care se află în curs de urmărire penală sau de judecată trebuie tratată cu 
respectarea demnităţii umane. Supunerea acesteia la tortură“ sau la tratamente cu cruzime, 
inumane ori degradante este pedepsită prin lege”. | 

5 Conţinutul legal al acestei infracțiuni este următorul: (1) Fapta funcţionarului public 
care îndeplineşte o funcţie ce implică exercițiul autorităţii de stat sau a altei persoane care 
acţionează la instigarea sau cu consimțământul expres ori tacit al acestuia de a provoca unei 
persoane puternice suferințe fizice ori psihice: a) în scopul obținerii de la această persoană 
sau de la o terță persoană (de — n.r.) informaţii sau declarații; b) în scopul pedepsirii ei pentru 
un act pe care aceasta sau o terță persoană l-a comis ori este bănuită că l-a comis; c) în 
scopul de a o intimida sau de a face presiuni asupra ei ori de a intimida sau a face presiuni 
asupra unei terțe persoane; d) pe un motiv bazat pe orice formă de discriminare, se 
pedepseşte cu închisoarea de !a 2 la 7 ani şi interzicerea exercitării unor drepturi. (2) Dacă 
fapta prevăzută în alin. (1) a avut ca urmare o vătămare „corporală, pedeapsa este 
închisoarea de la 3 la 10 ani şi interzicerea exercitării unor drepturi. (3) Tortura ce a avut ca 
urmare moartea victimei se pedepseşte cu închisoarea de la 15 la 25 de ani şi interzicerea 
exercitării unor drepturi. (4) Tentativa la infracţiunea prevăzută în alin. (1) se pedepseşte. 
(5) Nicio împrejurare excepțională, oricare ar fi ea, fie că este vorba de stare de război sau de 
amenințări cu războiul, de instabilitate politică internă sau de orice altă stare de excepţie, nu 
poate fi invocată pentru a justifica tortura. De asemenea, nu poate fi invocat ordinul 
superiorului ori al unei autorităţi publice. (6) Nu constituie tortură durerea sau suferințele ce 


rezultă exclusiv din sancţiuni legale şi care sunt inerente acestor sancțiuni sau sunt 
ocazionate de ele”. 


110 TRATAT DE PROCEDURĂ PENALĂ. PARTEA GENERALĂ 


documentul menţionat mai sus, „Nimeni nu poate fi supus torturii şi nici 
pedepselor sau tratamentelor inumane sau degradante”. 

Actuala Constituţie a consacrat în cadrul „Drepturilor şi libertăţilor 
furidamentale” acest principiu, precizând, în art. 22 alin. (2): „Nimeni nu 
poate fi supus torturii şi nici unui fel de pedeapsă sau de tratament inuman 
ori degradant”. 

În mod firesc, în actualul Cod de procedură penală, respectarea 
demnităţii umane a fost menținută cu statut de principiu fundamental al 
aplicării legii procesuale penale. Astfel, conform art. 11 alin. (1), orice 
persoană care se află în curs de urmărire penală sau de judecată trebuie 
tratată cu respectarea demnității umane!. | 

Acest principiu fundamental fixează cadrul legal privind tratamentul 
care trebuie aplicat persoanei suspectului sau inculpatului pe toi parcursul 
procesului penal. Chiar dacă, printr-o interpretare declarativă, regula de 
bază s-ar aplica, aparent, numai în faza de urmărire penală şi faza de 
judecată, apreciem că exigența respectării demnității umane acţionează pe 
întreaga durată a procesului penal. | 

În mod firesc, în economia reglementării procesual penale trebuie să 
se regăsească norme care transpun în procedura penală regula de bază pe 
care o analizăm. 7 | 

Din acest punct de vedere, constatăm că unele dispoziţii, dintre cele 
care disciplinează desfăşurarea procesului penal, vin direct în sprijinul 
principiului pe care îl analizăm, iar altele, în mod indirect, conduc şi ele la 
aplicarea aceluiaşi principiu. ATA 
În prima categorie de dispoziții se înscrie consacrarea principiului 
loialității administrării probelor. Astfel, conform art. 101 alin. (1), „este oprit a 
se întrebuința violențe, amenințări ori alte mijloace de constrângere, precum 
şi promisiuni sau îndemnuri în scopul de a se obține probe”. De asemenea, 
conform art. 101 alin. (2), „nu pot fi folosite metode sau tehnici de ascultare 
care afectează capacitatea persoanei de a-şi aminti şi de a relata în mod 
conştient şi voluntar faptele care constituie obiectul probei. Interdicţia se 
aplică chiar dacă persoana ascultată îşi dă consimțământul la utilizarea unei. 
asemenea metode sau tehnici de ascultare”. 

Completând regula de bază consacrată în art. 11 alin. (1), prin 
art. 102 alin. (1) a fost reglementată sancţiunea excluderii probelor obținute 
prin tortură, precum şi a probelor derivate din acestea. 


1 Invocăm ca fiind deosebit de relevantă, în materia respectării demnității umane, 
jurisprudența Curţii Europene a Drepturilor Omului. Astfel, s-a apreciat ca fiind o gravă 
încălcare din partea autorităților judiciare a integrităţii fizice şi psihice a făptuitorului, şi prin 
aceasta se constată încălcarea demnităţii acestuia, forțarea persoanei de a regurgita 
drogurile înghiţite prin administrarea de vomitive, prin intermediul unui tub în nas, în scopul 
obținerii de probe. S-a statuat că aceste probe sunt obținute printr-un tratament inuman şi 
degradant (a se vedea C.E.D.O., hotărârea din 11 iulie 2006, pronunțată în cauza Jalloh 
c. Germaniei, disponibilă pe site-ul instanţei de la Strasbourg). 

In cea de-a doua categorie de norme, prin intermediul cărora, în mod 
indirect, se asigură respectarea demnităţii umane, se înscriu (cu caracter 
exemplificativ): art. 106 alin. (1), în conformitate cu care organul judiciar 
poate dispune întreruperea ascultării şi, eventual, ia măsuri pentru acor- 
darea asistenţei medicale, dacă persoana audiată prezintă semne vizibile 
de oboseală excesivă sau simptomele unei boli care îi afectează capa- 
citatea fizică ori psihică de a participa la ascultare; art. 110 alin. (1), în 
conformitate cu care în declarație se menţionează de fiecare dată ora 
începerii şi ora încheierii ascultării (pentru a se preveni desfăşurarea audierii 
pe o durată exagerată de timp); art. 312, unde este reglementată ipoteza 
suspendării urmăririi penale în cazul în care se constată printr-o expertiză 
medico-legală că suspectul sau inculpatul suferă de o boală gravă, care îl 
împiedică să ia parte la procesul penal etc. 

Dispoziţii asemănătoare găsim şi în legislaţiile. altor state; astfel, în 
art. 191 al Codului de procedură penală italian se arată că probele dobân- 
dite prin încălcarea condiţiilor stabilite de lege nu pot fi folosite’. 

De asemenea, în sistemul procesual penal germar?, libertatea per- 
soanei acuzate de a decide şi de a-şi exprima liber voința nu poate fi îngră- 
dită prin rele tratamente, prin provocarea surmenajului, prin constrângere 
psihologică, prin administrarea de medicamente, prin tortură, înşelăciune 
sau hipnoză. Se poate folosi forța numai în limitele permise de lege. Este 
interzisă ameninţarea acuzatului cu măsuri nepermise sau promiterea unui 
avantaj neprevăzut de lege. Nu sunt permise măsurile care pot afecta 
memoria acuzatului sau capacitatea acestuia de înțelegere. Aceste inter- 
dicții prevăzute în legea procesual penală germană sunt aplicate indiferent 
de existența unui eventual consimțământ al persoanei acuzate. Declaraţiile 
obținute prin încălcarea acestor reguli nu pot fi folosite, chiar dacă persoana 
acuzată ar accepta acest lucru. 

Conform art. 29 din Codul de procedură penală olandez, în toate 
cazurile în care o persoană este audiată în calitate de inculpat, organul 
judiciar care efectuează audierea se va abține de la efectuarea oricărei 
acţiuni care ar avea drept scop obținerea unei declaraţii care nu ar putea fi 
considerată ca fiind exprimată în mod liber. Inculpatul nu poate fi obligat să 
răspundă la întrebări, acest drept fi indu-i -i comunicat înainte de caca 
audierilor. 

Şi legislaţia procesual penală spaniolă oferă Ba ati de norme juri- 
dice care au drept scop ocrotirea demnităţii persoanei acuzate de săvârşirea 
unei infracțiuni pe parcursul procesului penal. Astfel, întrebările adresate 
acuzatului vor fi directe, fără ca, în niciun caz, să poată fi formulate într-un 


1 P, Pajordi ș.a., Codice Penale e di Procedura penăle, Ed. Pirola, Milano, 1991, 
p. 745. 


? Art. 136a alin. (2), StrafprozeBordnung (StPO), disponibil pe http:/hh.juris.de/ 
bundesrecht/stpo/gesamt.pdf. 

mod sugestiv sau insidios. Acuzatul nu va putea fi supus niciunui fel de 
constrângere sau ameninţare!. De asemenea, conform art. 954 din Codul 
de procedură penală spaniol, reprezintă un caz de revizuire a unei hotărâri 
definitive ipoteza condamnării bazate pe o declarație de recunoaştere 
obținută prin violență sau abuz. | | 

Alături de dispoziţiile procesual penale prin care se realizează transpu- 
nerea pe plan legislativ a principiului respectării demnităţii umane, în Codul 
penal sunt prevăzute infracțiuni împotriva înfăptuirii justiției, urmărindu-se 
astfel ca subiecţii oficiali chemaţi să desfăşoare procesul penal să fie traşi la 
răspundere penală în cazul în care încalcă principiul pe care îl analizăm. 
Edificatoare în acest sens sunt prevederile art. 280 C. pen.2, ale art. 287 
C. pen.? și ale art. 283 C. pení. 

Apreciem că, de lege ferenda, vor trebui îmbunătățite reglementările 
din dreptul penal substanțial, precum şi din dreptul procesual penal, prin 
care respectarea demnității persoanei să devină un principiu fundamental 
al justiției penale în România, însoțit de un evantai larg de garanții prin 
care să sporească eficacitatea luptei împotriva torturii şi a altor pedepse ori 
tratamente cu cruzime, inumane sau degradante. 

În sprijinul afirmațiilor noastre vine şi jurisprudența Curţii Europene a 
Drepturilor Omului, prin care România a fost condamnată pentru acte de 
violenţă exercitate asupra unei persoane de către lucrători ai poliţiei”. 


1 Art. 389 alin. (2) şi (3), Ley de Enjuiciamerito Criminal, 1882, disponibilă pe 
http://www.boe.es/buscar/act.php?id=BOE-A-1882-6036. | 

2 Constituie infracţiunea de cercetare abuzivă întrebuințarea de promisiuni, ameninţări 
sau violenţe împotriva unei persoane urmărite sau judecate într-o cauză penală, de către un 
organ de cercetare penală, un procuror sau un judecător, pentru a o determina să dea ori să 
nu dea declaraţii, să dea declaraţii mincinoase ori să îşi retragă declaraţiile. De asemenea, se 
sancţionează producerea, falsificarea ori ticluirea de probe nereale de către un organ de 
cercetare penală, un procuror sau un judecător. | 31 FIVE 

3 Constituie infracțiunea de supunere la rele tratamente supunerea unei persoane la 
executarea unei pedepse, măsuri de siguranță sau educative în alt mod decât cel prevăzut 
de dispoziţiile legale, precum şi supunerea la tratamente degradante ori inumane a unei 
persoane aflate în stare de reţinere, deţinere ori în executarea unei măsuri de siguranță sau 
educative. a, 

4 Constituie infracţiunea de represiune nedreaptă fapta de a pune în mişcare acțiunea 
penală, de a lua o măsură preventivă neprivativă de libertate ori de a trimite în judecată o 
persoană, ştiind că este nevinovată, precum şi reținerea sau arestarea ori condamnarea unei 
persoane, ştiind că este nevinovată. 

5 În acest sens, prin hotărârea lambor c. României, pronunţată la data de 24 iunie 
2008, Curtea a constatat că autoritățile judiciare ale statului român au muşamalizat 
agresiuni asupra persoanelor aflate în stare de detenție. Astfel, reclamantul a susținut că a 
fost supus unor acte de violență din partea organelor de poliţie, sustineri care au fost 
infirmate de autorităţile române, în baza argumentului că leziunile invocate erau anterioare 
reţinerii acestuia de către lucrătorii de poliție. însă Curtea a constatat diferențe între actul 
medical întocmit la momentul reţinerii şi actul medical întocmit ulterior, diferenţe din care 
rezulta că persoana reţinută avea mai multe leziuni ulterior privării de libertate. În aceste 
condiţii, Curtea a constatat că reclamantul a fost victima unei violări a art. 3 din Convenţie 

$ 11. Respectarea vieții private 


Consacrarea principiului fundamental al respectării vieţii private s-a 
realizat în premieră în legislaţia procesuală penală din România, prin dispo- 
ziţiile art. 11 alin. (2). In acest sens, „respectarea vieţii private, a inviola- 
bilității domiciliului şi a secretului corespondenței sunt garantate. Restrân- 
gerea exercitării acestor drepturi nu este admisă decât în condiţiile legii şi 
dacă aceasta este necesară într-o societate democratică”. 

Se observă, din analiza textul de lege redat mai sus, faptul că nivelul 
de protecţie realizat prin conţinutul acestei reguli de bază a procesului penal 
vizează trei mari dimensiuni, după cum urmează: 1) respectarea vieții 
private; 2) respectarea inviolabilităţii domiciliului şi 3) respectarea secretului 
corespondenței. Apreciem că forma art. 11 alin. (2) se datorează dispozițiilor 
legii fundamentale, în cuprinsul căreia cele trei inviolabilități sunt regle- 
mentate distinct, în art. 26 („Viaţa intima, familială şi privată”), art. 27 
(„Inviolabilitatea domiciliului”) şi art. 28 („Secretul corespondenței”). 

“În acelaşi timp, menţionăm şi dispoziţiile cu valoare de principiu 
cuprinse în Convenţia europeană pentru apărarea drepturilor omului şi a 
libertăţilor fundamentale, prin care, sub denumirea marginală „Dreptul la 
respectarea vieţii private şi de familie”, se recunosc aceste drepturi 
fundamentale“. Cu privire la acest aspect, facem trimitere şi la Carta 
drepturilor fundamentale a Uniunii Europene. 


PR N N N aaIaaaaaaaaaaaaaasasasasasaaaaaeaaasasasasasasasasasaseassasasa— 


(hotărâre disponibilă pe http://cmiskp.echr.coe.int/tkp197/portal.asp?sessionld=118034 
69&skin=hudoc-fr&action=request;, de asemenea, în legătură cu aceeaşi cauză, a se 
accesa http://mww.raduchirita.ro/ noutati/cedo/o-noua-condamnare-la-cedo-pentru-acte-de 
agresiune-ale-politiei.html). 

1 (1) Autorităţile publice respectă şi ocrotesc viața intimă, familială şi privată. (2) Per- 
soana fizică are dreptul să dispună de ea însăşi, dacă nu încalcă drepturile şi libertăţile altora, 
ordinea publică sau bunele moravuri”. 

2 (1) Domiciliul şi reşedinţa sunt inviolabile. Nimeni nu poate pătrunde sau rămâne în 
domiciliul ori în reşedinţa unei persoane fără învoirea acesteia. (2) De la prevederile 
alineatului (1) se poate deroga prin lege pentru următoarele situații: a) executarea unui 
mandat de arestare sau a unei hotărâri judecătoreşti; b) înlăturarea unei primejdii privind 
viața, integritatea fizică sau bunurile unei persoane; c) apărarea securității naționale sau a 
ordinii publice; d) prevenirea răspândirii unei epidemii. (3) Percheziţia se dispune de 
judecător şi se efectuează în condiţiile şi în-formele prevăzute de lege. (4) Percheziţiile în 
timpul nopții sunt interzise, în afară de cazul infracţiunilor flagrante”. 

3 „Secretul scrisorilor, al telegramelor, al altor trimiteri poştale, al convorbirilor tele- 
fonice şi al celorlalte mijloace legale de comunicare este inviolabii”. | 

4 Conform art. 8, „(1) Orice persoană are dreptul la respectarea vieții sale private şi de 
familie, a domiciliului său şi a corespondenței sale. (2) Nu este admis amestecul unei 
autorități publice în exercitarea acestui drept decât în măsura în care acesta este prevăzut de 
lege şi constituie, într-o societate democratică, o măsură necesară pentru securitatea 
națională, siguranța publică, bunăstarea economică a ţării, apărarea ordinii şi prevenirea 
faptelor penale, protecţia sănătăţii, a moralei, a drepturilor şi a libertăților altora”. 

5 Conform art. 7, „Orice persoană are dreptul la respectarea vieții private şi de familie, 
a domiciliului şi a secretului comunicaţiilor”. 

Dreptul la respectarea vieții private, apreciat ca fiind un aspect al 
respectării personalităţii umane, proclamată prin art. 1 din Constituţia 
României ca valoare supremă, presupune obligația organelor judiciare de a 
lua toate măsurile posibile şi rezonabile pentru a nu permite amestecul în 
viaţa privată a persoanei fără consimțământul acesteia . 

„Respectarea vieții private în procesul penal se realizează nu numai 
prin aceste prevederi de principiu, existând în cuprinsul Codului de 
procedură penală norme al căror scop este asigurarea protecţiei acestui 
drept. Avem în vedere, de exemplu, instituţia plângerii prealabile prin 
intermediul căreia legiuitorul a derogat de la principiul obligativității punerii în 
mişcare şi exercitării acțiunii penale pentru o serie de infracţiuni, 
apreciindu-se că prin publicitatea procedurilor (cel puţin în faza de judecată), 
dar şi prin reînnoirea traumelor suferite, s-ar putea aduce atingere vieții 
private a persoanei vătămate. Din aceste considerente, persoanei vătămate 
îi aparține decizia sesizării organelor judiciare prin plângere prealabilă 
pentru infracţiunea de hărțuire (art. 208 C. pen.), viol în formă simplă 
[art. 218 alin. (1) şi (2) C. pen.] sau agresiune sexuală (art. 219 C. pen.Y. 

Indisolubil legate de respectarea vieții private se prezintă şi dispoziţiile 
art. 352 alin. (3), potrivit cărora, dacă judecarea în şedinţă publică ar putea 
aduce atingere vieţii intime a unei persoane, instanța, la cererea 
procurorului, a părţilor ori din oficiu, poate declara şedinţă nepublică pentru 
tot cursul sau pentru o anumită parte a judecării cauzei. 


De asemenea, dreptul la inviolabilitatea. domiciliului, atribut inerent 
personalității umane, exprimă juridic interdicția de a pătrunde în domiciliul 
unei persoane”. În accepțiunea legii procesuale penale, prin domiciliu se 
înțelege o locuință sau orice spaţiu delimitat în orice mod ce aparţine sau 


este folosit de o persoană fizică sau juridică [art. 157 alin. (2)]. 


i 


1 1. Muraru, E.S. Tănăsescu, Drept constituțional şi instituții politice, ed. a 14-a, 
Ed. C.H. Beck, Bucureşti, 2011, vol. |, p. 169. l ' 

2 Deosebit de relevantă este, în această privință, jurisprudența Curții Europene a 
Drepturilor Omului: Astfel, s-a apreciat că procedurile penale având drept obiect infracțiuni la 
viața sexuală sunt percepute deseori de către persoana vătămată ca fiind adevărate ordalii,- 
în special atunci când victima este confruntată cu făptuitorul (a se vedea C.E.D.O., hotărârea 
din 17 iulie 2007, pronunțată în cauza F. şi M. c. Finlandei, disponibilă pe site-ul instanței de 
la Strasbourg). În sens contrar, s-a apreciat că dreptul la viață privată nu a fost încălcat în 
condiţiile în care deţinutul a fost plasat sub supraveghere video permanentă. Astfel, deşi o 
asemenea supraveghere reprezintă o ingerință serioasă în viața privată a persoanei, faptul 
că deţinutul era cercetat sub aspectul săvârşirii unui omor asupra unui politician (şi, prin 
aceasta, faptele sale erau calificate drept un atac la democrație care generase reacții majore 
în societate), coroborat cu misiunea autorităților de a preveni o eventuală evadare sau 
vătămarea corporală a integrităţii deţinutului de către alte persoane sau de către acesta 
însuşi, precum şi durata limitată în timp la două săptămâni pentru care a fost instituită 
supravegherea video au determinat instanța europeană să aprecieze că dreptul la viață 
privată nu a fost lezat (a se vedea C.E.D.O., hotărârea din 1 iunie 2004, pronunţată în cauza 
Volkert van der Graaf c. Olandei, disponibilă pe site-ul instanţei de la Strasbourg). 

3 |. Muraru, E.S. Tănăsescu, op. cit., p. 170. 

Nu în ultimul rând, secretul corespondenței, indiferent de modalitatea 
acesteia (scrisori, telegrame, alte trimiteri poştale, convorbiri telefonice, 
comunicări electronice prin intermediul internetului), reprezintă o com- 
ponentă esențială a personalităţii umane, fiind, în mod evident, în relaţie de 
intercondiţionare cu dreptul la viață privată. De fapt, deşi în legea fundamen- 
tală au consacrare distinctă, considerăm că dreptul la inviolabilitatea 
domiciliului şi dreptul la secretul corespondenţei aparțin conceptului mai larg 
de „viaţă privată”. 

Preluând norma constituțională care permite restrângerea exerciţiului 
unor drepturi‘, în art. 11 alin. (2) teza finală este consacrată posibilitatea 
restricționării dreptului la viaţă privată, cu îndeplinirea a două mari condi- 
ționări: 1) restrângerea trebuie să fie operată în condiţiile legii şi 2) restrân- 
gerea trebuie să fie necesară într-o societate democratică. 

În acest mod, din debutul legii procesuale penale, cu caracter de 
principiu fundamental, se consacră posibilitatea utilizării în procesul penal a 
unor instrumente prin care se aduce atingere vieții private, inviolabilității 
corespondenţei ori secretului corespondenţei, în condițiile în care, rea- 
mintim, întreaga derulare a activității procesuale penale se realizează sub 
auspiciile prezumțţiei de nevinovăție. 

Putem exemplifica, în acest sens, următoarele reglementări: 

- prin dispoziţiile art. 138 alin. (8) şi art. 147 se instituie posibilitatea 
percheziţionării trimiterilor poştale, restrângându-se, în acest mod, secretul 
corespondenței; 

- prin dispoziţiile art. 138 alin. (2) este instituită posibilitatea intercep- 
tării comunicaţiilor persoanei, fiind avute în vedere comunicările efectuate 
prin telefon, sistem informatic ori prin orice alt mijloc de comunicare; 

- viața privată este restricționată, de asemenea, prin posibilitatea 
localizării sau urmăririi prin mijloace tehnice a persoanei [art. 138 alin. (7)]; 

- percheziția domiciliară vine în conflict cu drepturile şi libertăţile 
individuale, respectiv inviolabilitatea domiciliului (art. 157 şi urm.); 

- prin luarea măsurii preventive a arestului la domiciliu apreciem că se 
aduce atingere inviolabilităţii ȘI RPIȘILLNI sub modalitatea alegerii libere a 
acestuia?; 

- limitări ale dreptului. la inviolabilitatea domiciliului sunt prezente şi în 
procedura punerii în executare a pedepsei complementare a interzicerii 


1 Conform art. 53 din Constituţia României, „(1) Exercitiul unor drepturi sau al unor 
libertăţi poate fi restrâns numai prin lege şi numai dacă se impune, după caz, pentru: 
apărarea securităţii naţionale, a ordinii, a sănătății ori a moralei publice, a drepturilor şi a 
libertăților cetăţenilor; desfăşurarea instrucției penale; prevenirea consecințelor unei 
calamităţi naturale, ale unui dezastru ori ale unui sinistru deosebit de grav. (2) Restrângerea 
poate fi dispusă numai dacă este necesară într-o societate democratica. Măsura trebuie sa 
fie proporţională cu situația care a determinat-o, să fie aplicată în mod nediseriminatoriu şi 
fără a aduce atingere existenţei dreptului sau a libertății”. 

2 1. Muraru, E.S. Tănăsescu, op. cit., p. 170. 

dreptului străinului de a se afla pe teritoriul României, organul de poliţie 
putând pătrunde în domiciliul sau reşedinţa unei persoane fără învoirea 
acesteia, precum şi în sediul unei persoane juridice fără învoirea 
reprezentantului legal al acesteia [art. 563 alin. (3)]. 


$ 12. Limba în care se desfăşoară procesul penal şi dreptul 
la interpret | a k 


Cadrul  politico-juridic conturat de principiile fundamentale ale 
procesului penal cuprinde în perimetrul său şi regula de bază potrivit căreia 
limba oficială în desfăşurarea procesului penal este limba română. 

Referiri la această regulă de bază a procesului penal regăsim, în 
primul rând, în Constituţia României. Astfel, potrivit art. 128: „Procedura 
judiciară se desfăşoară în limba română. Cetăţenii aparținând minorităţilor 
naționale au dreptul să se exprime în limba maternă în fața instanţelor de 
judecată. Modalităţile de exercitare a acestui drept, inclusiv prin folosirea de 
interpreţi sau traduceri, se vor stabili astfel încât să nu împiedice buna 
administrare a justiţiei şi să nu implice cheltuieli suplimentare pentru cei 
interesaţi. Cetăţenii străini şi apatrizii care nu înțeleg sau nu vorbesc limba 
română au dreptul de a lua cunoştinţă de toate actele şi lucrările dosarului, 
de a vorbi în instanță şi de a pune concluzii prin interpret; în procesele 
penale acest drept este asigurat în mod gratuit”. | Fi i 

De asemenea, dispoziţii detaliate relative la limba în care se desfă- 
şoară procesul penal au fost introduse şi în Legea nr. 304/2004 privind 
organizarea judiciară, republicată. În acest sens, în cuprinsul art. 14, se 
menționează: „(1) Procedura judiciară se desfăşoară în limba română. 
(2) Cetăţenii români aparținând minorităţilor naţionale au dreptul să se 
exprime în limba maternă, în fața instanțelor de judecată, în condițiile 
prezentei legi. (3) În cazul în care una sau mai multe părți solicită să se 
exprime în limba maternă, instanța de judecată trebuie să asigure, în mod 
gratuit, folosirea unui interpret sau traducător autorizat. (4) În situația în care 
toate părțile solicită sau sunt de acord să se exprime în limba maternă, 
instanţa de judecată trebuie să asigure exercitarea acestui drept, precum 
şi buna administrare a justiției, cu respectarea principiilor contradictoria- 
lităţii, oralităţii şi publicităţii. (5) Cererile şi actele procedurale se întoc- 
mesc numai în limba română. (6) Dezbaterile purtate de părţi în limba 
maternă se înregistrează, consemnându-se în limba română. Obiecţiunile 
formulate de cei interesaţi cu privire la traduceri şi consemnarea acestora 
se rezolvă de instanța de judecată până la încheierea dezbaterilor din 
acel dosar, consemnându-se în încheierea de şedinţă. (7) Interpretul sau 
traducătorul va semna pe toate actele întocmite, pentru conformitate, 
atunci când acestea au fost redactate sau consemnarea s-a făcut în baza 
traducerii sale”. 

Menţionăm existența unor prevederi similare, având rang de principiu, 
consacrate în art. 14 alin. (3) din Pactul internaţional cu privire la drepturile 
civile şi politice, în conformitate cu care „orice persoană acuzată de 
comiterea unei infracțiuni are dreptul, în condiţii de deplină egalitate, la cel 
puțin următoarele garanții: (...) f) să beneficieze de asistenţa gratuită a unui 
interpret, dacă nu înțelege sau nu vorbeşte limba folosită în şedinţa de 
judecată”. De asemenea, conform art. 6 alin. (3) din Convenţia europeană a 
drepturilor omului, „orice acuzat are, în mod special, dreptul: a) să fie 
informat, în termenul cel mai scurt, într-o limbă pe care o înţelege şi în mod 
amănunţit, asupra naturii şi cauzei acuzaţiei aduse împotriva sa; (...) e) să 
fie asistat în mod gratuit de un interpret, dacă nu înţelege sau nu vorbeşte 
limba folosită la audiere”. : 

În acest context, în lumina dispozițiilor actualului Cod de procedură 
penală, constatăm că în procesul penal procedura judiciară se desfăşoară 
în limba română. În faţa instantelor de judecată se asigură părților şi altor 
persoane chemate în proces folosirea limbii materne, actele FAG VELS 
întocmindu-se în limba română, conform art. 12 alin. (2). 

În lumina acestor reglementări, se constată consacrarea posibilității 
folosirii limbii materne numai în faţa instanţelor de judecată, în vreme ce în 
reglementarea anterioară acest drept putea fi exercitat în fața organelor 
judiciare, fiind avute în vedere atât organele de urmărire penală, cât şi 
instanțele de judecată. Actuala reglementare a fost, în acest mod, armo- 
nizată cu prevederile legii fundamentale, unde se face referire la utilizarea 
limbii materne în faţa instanţelor de judecată. 

Apreciem că dispoziţia analizată are în vedere ipoteza în care 
procedura în fața instanţei de judecată se poate desfăşura în limba maternă 
a părților, alta decât limba română, în condiţiile în care respectiva limbă este 
cunoscută şi membrilor completului de judecată, precum şi celorlalți 
participanți la şedinţa de judecată. 

În acest mod se poate face diferența față de reglementarea dreptului 
la interpret, care, în esenţă, semnifică aceeaşi posibilitate recunoscută 
părţilor, şi anume de a folosi limba maternă, de data acesta prin intermediul 
unui interpret. 

Potrivit art. 12 alin. (3), părților şi subiecţilor procesuali care nu vorbesc 
sau nu înțeleg limba română ori nu se pot exprima li se asigură, în mod 
gratuit, posibilitatea de a lua cunoştinţă de piesele «dosarului, de a vorbi, 
precum şi de a pune concluzii în instanţă, prin interpret. În cazurile în care 
asistenţa juridică este obligatorie, suspectului sau inculpatului i se asigură în 
mod gratuit posibilitatea de a comunica, prin interpret, cu avocatul în 
vederea pregătirii audierii, a introducerii unei căi de atac sau a oricărei altei 
cereri ce ţine de soluționarea cauzei. 

Cu caracter de noutate față de reglementarea anterioară, subliniem 
amplificarea obligaţiei asigurării dreptului la interpret şi pentru facilitarea 


118 TRATAT DE PROCEDURĂ PENALĂ. PARTEA GENERALĂ 


comunicării suspectului sau inculpatului cu avocatul, atunci când asistenţa 
juridică este obligatorie. Din analiza textului de lege rezultă că această 
obligaţie este incidentă în următoarele ipoteze: 1) comunicarea cu avocatul 
are drept scop pregătirea audieri, indiferent de faza în care procesul penal 
se găseşte; 2) comunicarea cu avocatul are drept scop introducerea unei 
căi de atac, avându-se în vedere căile ordinare şi cele extraordinare de 
atac; 3) comunicarea cu avocatul are drept scop introducerea oricărei alte 
cereri care ţine de soluționarea cauzei, ipoteză în care, practic, se poate 
regăsi orice cerere făcută de suspect sau inculpat. 

De asemenea, per a contrario, rezultă că dreptul la interpret, pentru 
această ipoteză, nu este asigurat decât suspectului sau inculpatului şi numai 
atunci când asistenţa juridică este obligatorie. 

Conform art. 12 alin. (4), în cadrul procedurilor judiciare se folosesc 
interpreţi autorizaţi, potrivit legii. Sunt incluşi în categoria interpreților Şi 
traducătorii autorizați, potrivit legii. 

În cuprinsul actualului Cod de procedură penală, dreptul la interpret al 
părților şi al celorlalţi subiecți procesuali principali este reglementat şi prin 
intermediul altor norme. Astfel, conform art. 81 alin. (1) lit. g‘), persoana 
vătămată are dreptul de a beneficia în mod gratuit de un interpret atunci 
când nu înțelege, nu se exprimă bine sau.nu poate comunica în limba 
română. În mod similar, de acelaşi drept beneficiază suspectul [art. 78 
raportat la art. 83 lit. f)], inculpatul [art. 83 lit. f)], partea civilă [art. 85 alin. (1) 
raportat la art. 81 alin. (1) lit. 9')], partea responsabilă civilmente [art. 87 
alin. (1) raportat la art. 81 alin. (1) lit. 9')]. 

De asemenea, instituindu-se un set de reguli generale în materia 
audierii persoanelor, în art. 105 alin. (1) a fost prevăzut faptul că, ori de câte 
ori persoana audiată nu înțelege, nu vorbeşte sau nu se exprimă bine în 
limba română, audierea se face prin interpret, acesta putând fi desemnat de 
organele judiciare sau ales de părţi ori persoana vătămată, dintre interpreții 
autorizaţi, potrivit legii. | 

în conceptul de „persoană audiată” sunt incluse părțile, subiecții 

procesuali principali, martorii şi experții. 
În mod excepţional, în situaţia în care se impune luarea urgentă a unei 
măsuri procesuale sau dacă nu se poate asigura un interpret autorizat, 
audierea poate avea loc în prezenţa oricărei persoane care poate comunica 
cu cel ascultat, organul judiciar având însă obligaţia de a relua audierea prin 
interpret imediat ce aceasta este posibilă. | 

Amintim, de asemenea, prevederile art. 184 alin. (12), în conformitate 
cu care, în urma efectuării unei expertize medico-legale psihiatrice şi a luării 
măsurii internării nevoluntare, suspectului sau inculpatului i se aduc la 
cunoştinţă, de îndată, în limba pe care o înţelege, motivele internării, 
încheindu-se un proces-verbal. În acelaşi sens, persoanei reținute i se aduc 
la cunoştinţă, de îndată, în limba pe care o înțelege, infracțiunea de care 

este suspectată şi motivele reţinerii [art. 209 alin. (2)], inculpatului i se aduc 
la cunoştinţă, de îndată, în limba pe care o înțelege, infracţiunea de care 
este suspectat şi motivele luării măsurii controlului judiciar [art. 212 alin. (2)] 
ori luarea măsurii arestării preventive [art. 226 alin. (3)]. 

De asemenea, are caracter de noutate reglementarea din art. 12 
alin. (4) a dreptului la servicii de traducere, desprins din includerea în cate- 
goria interpreţilor a traducătorilor autorizați. 

Ca urmare a reglementării din actualul cod, au fost inserate dispoziţii 
în aplicarea concretă a acestui principiu fundamental, fiind vizate, după cum 
se va observa, actele procesuale relevante pentru inculpat (rechizitoriu, 
minuta hotărârii judecătoreşti). 

Astfel, conform art. 329 alin. (3), în situaţia în care inculpatul nu 
cunoaşte limba română, se vor lua măsuri pentru traducerea autorizată a 
rechizitoriului. În ipoteza în care nu există traducători autorizați, traducerea 
rechizitoriului se face de o persoană care poate comunica cu inculpatul, iar 
dacă acesta este cetățean român aparținând unei minorități naționale, poate 
solicita să îi fie comunicată o traducere a rechizitoriului în limba maternă. 

Cu privire la această reglementare, se observă derogarea de la regula 
instituită în art. 12 alin. (4), prin aceea că traducerea actului de sesizare a 
instanţei se poate face şi de către traducători neautorizați. 

În acelaşi sens, dacă inculpatul nu înțelege limba română, copia 
minutei hotărârii i se comunică într-o limbă pe care acesta o înţelege 
[art. 407 alin. (1)]. | 

Analiza acestor dispoziţii legale, prin comparaţie cu legea procesuală 
penală anterioară, ne conduce la constatarea îmbunătățirii semnificative a 
ansamblului de garanţii instituite în vederea respectării dreptului la interpret 
şi a dreptului la servicii de traducere. Actualul cadru legal îşi datorează 
existența însă şi preocupărilor manifestate la nivelul Uniunii Europene în 
materia asigurării drepturilor procesuale analizate. 

Astfel, la data de 30 noiembrie 2009, Consiliul Uniunii Europene a 
adoptat o rezoluţie privind o Foaie de parcurs pentru consolidarea drep- 
turilor procesuale ale persoanelor suspectate sau acuzate de săvârşirea 
unor infracțiuni şi care, din aceste, motive, participă la desfăşurarea unor 
proceduri penale. În cadrul acestui document, dreptul la servicii de traducere 
şi interpret reprezenta prima componentă, alături. de alte drepturi pro- 
cesuale. Aceste prevederi au fost, ulterior, integrate în Programul de la 
Stockholm, adoptat la 10 decembrie 2009', document prin care se solicita 
completarea drepturilor minimale de procedură, în măsura în care acest 
demers este justificat. | 


1 Programul de la Stockholm a fost publicat în Jurnalul Oficial al Uniunii Europene 
nr. C 115 din 4 mai 2010. 

Astfel, prin art. 82 alin. (2) lit. b) din Tratatul privind funcționarea 
Uniunii Europene, versiunea consolidată!, s-a statuat posibilitatea 
Parlamentului European şi a Consiliului European de a stabili norme 
minimale, printre altele, cu referire la drepturile persoanelor în procedurile 
penale. În acest context, la 20 octombrie 2010, Parlamentul European şi 
Consiliul European au adoptat Directiva 2010/64/UE privind dreptul la 
interpretare şi traducere în cadrul procedurilor penale. | 

Prin actul normativ menţionat au fost instituite standarde minime în 
materia asigurării dreptului la interpret şi a dreptului la servicii de traducere. 
Conform art. 9 alin. (1) din Directivă, în vederea îndeplinirii acestor exigente, 
statele membre şi-au asumat obligația adaptării legislaţiei interne, în sensul 
conformării, până la 27 octombrie 2013. ! 
| Analiza Directivei 2010/64/UE şi a actualului cadru legal ne conduce la 
constatarea, în principiu, a satisfacerii standardelor minime consacrate în 
textul menţionat. Avem în vedere, în acest sens, reglementarea prin 
Constituţie a acestui drept procesual, consacrarea acestuia cu statut de 
principiu fundamental al procesului penal prin Codul de procedură penală, 
gratuitatea dreptului la interpret şi a dreptului la servicii de traducere, 
existența unor liste cu interpreți şi traducători autorizați, a cadrului legal 
necesar dobândirii acestei calități etc. | 

În ceea ce priveşte momentul de la care apare obligația asigurării 
exercitării acestor drepturi, în Directiva 2010/64/UE se precizează 
„momentul în care (persoanelor suspectate sau acuzate de săvârşirea unei 
infracţiuni — n.n.) li se aduce la cunoştinţă de către autorităţile competente 
ale unui stat membru, prin notificare oficială sau în alt mod, faptul că sunt 
suspectate sau acuzate de comiterea unei infracțiuni”. Prin limita finală a 
perioadei în care se pot exercita drepturile la traducere şi interpretare, în 
textul Parlamentului european şi al Consiliului Uniunii Europene se face 
mențiunea despre „finalizarea procedurilor”. : JI a 

Putem aprecia că aceste standarde minime se regăsesc în legislația 
internă. Avem în vedere, în acest sens, prevederile art. 23 alin. (8) din 
Constituţia României, care, deşi nu se referă stricto sensu la dreptul la 
traducere ori dreptul la interpretare, pot fi totuşi considerate ca incidente în 
cadrul acestui principiu fundamental. Astfel, în textul constituțional invocat 
se menţionează faptul că „celui reţinut sau arestat i se aduc la cunoştinţă, în 
limba pe care o înţelege, motivele reţinerii sau ale arestării, iar învinuirea, în 
cel mai scurt termen” (de asemenea, în limba pe care cel acuzat o înțelege). 
Norma constituțională reglementează ipoteza procesuală în care se dispune 
împotriva  învinuitului sau inculpatului una dintre măsurile preventive 
privative de libertate, dar şi ipoteza „aducerii la cunoştinţă a învinuirii”, care 
se poate desfăşura cu suspectul sau inculpatul în stare de libertate. 


1 Versiunea consolidată a Tratatului privind funcţionarea Uniunii Europene a fost 
publicată în Jurnalul Oficial al Uniunii Europene nr. C 83 din 30 martie 2010. 

In final, remarcăm faptul că, în procesul de elaborare a actualului Cod 
de procedură penală, legiuitorul a apreciat ca fiind justificate propunerile de 
lege ferenda prin care, în lucrări anterioare, am semnalat oportunitatea 
reglementării dreptului la interpret şi a dreptului la servicii de traducere, 
precum şi a limbii în care se desfăşoară procesul penal, în cuprinsul unui 


singur articol”. 
$ 13. Egalitatea persoanelor în procesul penal 


În înţeles larg, egalitatea în drepturi a cetățenilor cuprinde, în conți- 
nutul său, dreptul pe care îl au cetățenii români, fără deosebire de 


- naţionalitate, rasă, sex sau religie, de a exercita, în condiţii de deplină 


egalitate, toate drepturile prevăzute în Constituţie şi legi, de a participa, în 
egală măsură, la viața politică, economică, juridică, socială şi culturală?. 

| În Constituţia României este înscris, în mod expres, principiul egalităţii 
în drepturi, în art. 16 alin. (1) şi (2) şi, în mod implicit, în art. 21. Astfel, în 
art. 16 alin. (1) se arată că: „Cetăţenii sunt egali în fața legii şi a autorităţilor 
publice, fără privilegii şi fără discriminări”, iar în art. 16 alin. (2) se arată că: 
„Nimeni nu este mai presus de lege”. 

În art. 21 din Constituţie este menţionat ca drept fundamental al 
persoanei accesul liber la justiție, precizându-se că: „Orice persoană se 
poate adresa justiției pentru apărarea drepturilor, a libertăţilor şi a intereselor 
sale legitime”; în aceeaşi dispoziție constituțională se arată, în continuare, 
că „nici o lege nu poate îngrădi exercitarea acestui drept”. 

De asemenea, în art. 7 din Legea nr. 304/2004 se menţionează 
următoarele: „(1) Toate persoanele sunt egale în faţa legii, fără privilegii şi 


1 Neagu III, p. 114. 

2 |. Muraru, Drept constituţional şi instituţii politice, Ed. ProArcadia, Bucureşti, 1993, 
vol. |, p. 229. | 

3 Trebuie menţionat că textul reprezintă o aplicare specifică a principiului enunțat de 
art. 4 al Constituţiei, şi anume egalitatea între cetățeni, şi dă, concomitent, expresie în mod 
particular enunţului solemn din art. 1 al Declarației Universale: „Toate ființele umane se nasc 
libere şi egale în demnitate şi drepturi”. In acelaşi sens, a se vedea |. Deleanu, op. cit., vol. II, 
p. 117. Acelaşi autor arată în continuare că: „Egalitatea este o valoare fundamentală în 
familia umană (...)” şi că: „Principiul egalității presupune ca la situaţii egale să se aplice un 
tratament juridic egal”. Nuanțând, Curtea Constituţională a statuat că: „(...) egalitatea în 
drepturi nu înseamnă o măsură egală pentru situaţii diferite” (Curtea Constituţională. 
Culegere de decizii şi hotărâri — 1994, Ed. Regia Autonomă „Monitorul Oficial”, Bucureşti, 
1995, p. 72, nr. 8). „Altfel spus, situaţiilor egale trebuie să le corespundă un tratament juridic 
egal; la situaţii diferite, tratamentul juridic nu poate fi decât diferit. Aceasta dacă: există o 
motivare obiectivă şi rezonabilă; nu se ajunge astfel la o disproporție între scopul urmărit prin 
tratament juridic inegal şi mijloacele folosite. De altfel, însăşi Constituția admite discriminarea 
pozitivă. Bunăoară, art. 41 alin. (2) impune şi unele măsuri speciale de protecţie socială a 
muncii; art. 49 alin. (1) spune expres că se bucură de un regim special de protecţie copiii 
şi tinerii; art. 50 instituie de asemenea o protecţie specială pentru persoanele cu handicap” 
(1. Deleanu, op. cit., vol. Il, pp. 117-118). | 

fără discriminări. (2) Justiţia se realizează în mod egal pentru toţi, fără 
deosebire de rasă, naţionalitate, origine etnică, limbă, religie, sex, orientare 
sexuală, opinie, apartenenţă politică, avere, origine ori condiție socială sau 
de orice alte criterii discriminatorii”. | 

Pentru a fi subliniate în mod deosebit rezonanţele dispoziţiei consti- 
tuţionale pe planul justiţiei penale, considerăm că principiul egalităţii per- 
soanelor în procesul penal ar trebui să fie consacrat expres, în Codul de 
procedură penală, ca regulă a procesului penal'. | 

Deşi nu are o consacrare expresă ca principiu fundamental al 
procesului penal român, totuşi, prin modul în care este reglementată 
administrarea justiţiei în țara noastră, egalitatea persoanelor în procesul 
penal se manifestă în mod real. | | 

Acest principiu fundamental este evidențiat, în primul rând, prin faptul 
că tuturor persoanelor le sunt aplicabile aceleaşi reguli procesuale, 
concluzie care se desprinde cu uşurinţă din art. 16 alin. (1) din Constituție, în 
care se arată că cetățenii sunt egali în fața legii (deci şi a legii procesual 
penale). 

“O altă componentă a egalităţii persoanelor în procesul penal o 
constituie faptul că aceleaşi organe judiciare desfăşoară procesul penal, fără 
ca anumite persoane să fie privilegiate şi fără să se facă vreo discriminare. 
Acest aspect rezultă din aceeaşi dispoziţie constituţională [art. 16 alin. (1)], în 
care se precizează că cetățenii sunt egali în fața autorităților publice şi, în 
consecinţă, şi în fața organelor judiciare penale?. 

Unele norme derogatorii de la procedura de drept comun nu infirmă 
existența acestui principiu, deoarece atragerea unei anumite competenţe în 
funcţie de calitatea” sau starea persoanei” făptuitorului nu se face în mod 
discriminatoriu. pen 

Sub acest aspect, evidențiem, spre exemplu, faptul că atrage o com- 
petență personală calitatea de judecător sau militar, deputat, senator etc., 


1 ignorând această necesitate, până în prezent, Codul de procedură penală nu a fost 
completat prin inserarea, în cadrul Titlului |, a normelor care să consacre egalitatea 
persoanelor în procesul penal. | | 

2 Organele judiciare penale fac parte din cadrul autorităților publice (a se vedea 
Constituţia, Titlul III, Capitolul VI). 

3 În reglementarea procesual penală română, calitatea de militar sau magistrat atrage 
competența personală a anumitor organe judiciare penale. Din acest punct de vedere, un 
statut special au şi parlamentarii, în sensul că percheziţia domiciliară, reținerea sau arestarea 
acestora nu se poate face fără încuviințarea Camerei din care fac parte, iar competența de 
judecată aparţine Înaltei Curți de Casaţie şi Justiție [art. 72 alin. (2) din Constituţie]. De 
asemenea, potrivit art. 109 alin. (2) din Constituţie, urmărirea penală şi judecata membrilor 
Guvernului, pentru faptele săvârşite în exerciţiul funcţiei lor, se face potrivit unor competențe 
derogatorii de la procedura de drept comun. 

4 Starea de minoritate a infractorului a determinat legiuitorul să instituie o procedură 
specifică de urmărire şi judecată în art. 504-520. 

indiferent de naționalitatea sau rasa celui care a intrat în conflict cu legea 
penală. 


Principiul egalităţii persoanelor în procesul penal este garantat şi prin 
dispoziţiile Codului penal’. 


$ 14. Interdependenţa principiilor fundamentale 
ale procesului penal 


În cursul procesului penal, principiile fundamentale ale acestuia 
acționează într-o interdependenţă şi condiţionare reciprocă. Conţinutul 
fiecărui principiu capătă eficienţă datorită existenţei celorlalte reguli de bază, 
după cum aplicarea consecventă a unuia dintre ele nu se poate face decât 
în condiţiile respectării riguroase a tuturor celorlalte principii din sistem. 

Conexiunile existente între diferitele principii ale procesului penal 
explică însăşi rețeaua de legături care se realizează între instituţiile acestuia 
în diferite etape sau faze procesuale. 

Ne propunem, în cele ce urmează, să evidenţiem numai câteva dintre 
aceste legături, deoarece evidenţierea tuturor conexiunilor existente între 
regulile de bază ale procesului penal ar presupune analiza întregii desfă- 
şurări a procesului penal, atât prin descompunerea sa în activități, instituţii şi 
momente, cât şi în viziunea de ansamblu a acestuia, ceea ce, desigur, nu ar 
fi posibil de realizat în acest cadru limitat. 

În rețeaua conexiunilor existente între principiile procesului penal un 
loc deosebit ocupă îmbinarea principiului legalității cu toate celelalte reguli 
de bază ale procesului penal. Principiul legalităţii poate fi considerat un 
principiu-cadru, cu respeciarea căruia sunt aplicate toate celelalte principii 
fundamentale ale procesului penal. In acest sens, se cuvine a fi subliniat 
faptul că toate principiile fundamentale suni înscrise în lege sau rezultă din 
analiza atentă a economiei legii şi niciun principiu fundamental nu se poate 
realiza decât în conformitate cu dispoziţiile legale. llustrativă, sub acest 
aspect, este, între altele, legătura dintre principiul legalității şi principiul aflării 
adevărului. Astfel, în vederea aflării adevărului, pot fi folosite numai probele 
admise de lege; administrarea probelor nu se poate face decât prin 


1 în“art. 297 C. pen. este prevăzută infracțiunea de abuz în serviciu, cu următorul 
conţinut: „Fapta funcţionarului public care, în exercitarea atribuțiilor de serviciu, nu 
îndeplineşte un act sau îl îndeplineşte în mod defectuos şi prin aceasta cauzează o pagubă 
ori o vătămare a drepturilor sau. intereselor legitime ale unei persoane fizice sau ale unei 
persoane juridice se pedepseşte (...). De asemenea, constituie infracțiune „fapta 
funcţionarului public care, în exercitarea atribuţiilor de serviciu, îngrădeşte exercitarea unui 
drept al unei persoane ori creează pentru aceasta o situaţie de inferioritate pe temei de rasă, 
naţionalitate, origine etnică, limbă, religie, sex, orientare sexuală, apartenenţă politică, avere, 
vârstă, dizabilitate, boală cronică necontagioasă sau infecţie HIV/SIDA”. 

mijloacele prevăzute de lege! şi numai în condiţiile arătate de lege?. De 
asemenea, adevărul poate fi relevat, în soluţiile pronunţate de organele 
judiciare, numai în condiţiile prevăzute de lege”. 

Legalitatea procesului penal se află în legătură şi cu principiul obli- 
gativităţii punerii în mişcare şi a exercitării acţiunii penale. Astfel, organul 
judiciar nu poate declanşa procesul penal din oficiu decât dacă sunt înde- 
plinite cerințele legii“; alteori, obligativitatea fiind înlăturată, organul judiciar 
trebuie să primească sesizarea organului competent sau a persoanei 
vătămate, potrivit legii”. SUE 

| Pornind de la ideea că principiile fundamentale ale procesului penal 
constituie un sistem bine închegat, se poate spune că oricare principiu are 
contingenţă cu celelalte principii. | 

Reţeaua multilaterală de legături este de natură să sublinieze atât 
importanța fiecărui principiu în parte, cât şi importanța tuturor principiilor în 
ansamblu, privite ca un cadru unitar în care se desfăşoară procesul penal în 
țara noastră. | 


1 Astfel, potrivit art. 139 alin. (4), supravegherea tehnică (interceptarea comunicațiilor 
ori a oricărui tip de comunicare la distanță, accesul la uh sistem informatic, supravegherea 
video, audio sau prin fotografiere, localizarea sau urmărirea prin mijloace tehnice, obținerea 
datelor privind tranzacţiile financiare ale unei persoane) nu poate avea ca obiect raportul 
dintre avocat şi persoana pe care o asistă sau o reprezintă decât dacă există date că 
avocatul săvârşeşte ori pregăteşte săvârşirea unei infracțiuni dintre cele prevăzute în lege. 

2 în lumina principiului loialității administrării probelor (art. 101), este oprit a se 
întrebuința violențe, amenințări ori alte mijloace de constrângere, precum şi promisiuni sau 
îndemnuri în scopul de a se obține probe. Nu pot fi folosite metode sau tehnici de ascultare 
care afectează capacitatea persoanei de a-şi aminti şi de a relata în mod conştient şi voluntar 
faptele care constituie obiectul probei. Interdicţia se aplică chiar dacă persoana ascultată îşi 
dă consimțământul la utilizarea unei asemenea metode sau tehnici de ascultare. De 
asemenea, este interzis organelor judiciare penale sau altor persoane care acţionează 
pentru acestea să provoace o persoană să săvârşească ori să continue săvârşirea unei fapte 
penale, în scopul obținerii unei probe. 

3 Potrivit art. 349 alin. (1), instanţa de judecată soluţionează cauza dedusă judecății cu 
garantarea respectării drepturilor subiecţilor procesuali şi asigurarea administrării probelor 
pentru lămurirea completă a împrejurărilor cauzei în scopul aflării adevărului, cu respectarea 
deplină a legii. | 

i 4 Potrivit art. 305 alin. (1), organul de urmărire penală dispune începerea urmăririi 
penale cu privire la faptă când actul de sesizare îndeplineşte condițiile prevăzute de lege şi 
se constată că nu există vreunul dintre cazurile care împiedică exercitarea acțiunii penale 
prevăzute la art. 16 alin. (1). l 

5 În lumina art. 305 alin. (4), față de persoanele pentru care urmărirea penală este 
condiționată de obținerea unei autorizații prealabile sau de îndeplinirea unei alte condiții 
prealabile, efectuarea urmăririi penale se poate dispune numai după obținerea autorizaţiei ori 
după îndeplinirea condiţiei. 


CAPITOLUL al III-lea 
PARTICIPANȚII ÎN PROCESUL PENAL 


Secțiunea | 
Consideraţii generale 


e. A 


privind participanţii în procesul penal 


Procesul penal este o activitate complexă, a cărei desfăşurare implică 
intervenţia unor persoane obligate sau interesate să participe, în vederea 
rezolvării conflictului născut prin săvârşirea infracțiunii”. 

Persoanele care cooperează în cadrul procesului penal, în vederea 
atingerii scopului acestuia, poartă denumirea de participanți. 

Cum, pe bună dreptate, s-a subliniat în literatura juridică, noțiunea de 
„participanţi în procesul penal” se deosebeşte de conţinutul aceleiaşi noțiuni 
în dreptul penal?. În timp ce prin participanți în dreptul penal înțelegem 
numai persoanele fizice sau juridice care au cooperat la săvârşirea aceleiaşi 
infracţiuni, prin participanți în procesul penal înţelegem organele şi 
persoanele chemate să contribuie la desfăşurarea procesului penal. 
Suprapunând sferele celor două noțiuni, vom observa că pe participanţii în 
sensul dreptului penal îi vom identifica în persoana unui singur subiect din 
sfera participanţilor la procesul penal, şi anume în persoana suspectului sau 
inculpatului. 

Aşa cum reiese din cele arătate mai sus, în sensul larg al noțiunii de 
„participanţi în procesul penal” sunt cuprinşi toţi subiecții oficiali sau 
particulari, care, în mod efectiv, iau parte la activităţile ce se efectuează în 
procesul penal. În acest sens, fac parte din categoria participanţilor organele 
judiciare, avocatul, părţile, subiecții procesuali principali, precum şi alți 
subiecți procesuali. m. 

În sensul restrâns al noţiunii de „participanți în procesul penal” se 
cuprind organele judiciare, părțile, subiecții procesuali principali şi avocatul. 
Organele specializate ale statului care au calitatea de participanţi în 
procesul penal sunt: organele de cercetare penală, procurorul, judecătorul 
de drepturi şi libertăţi, judecătorul de cameră preliminară şi instanţele 
judecătoreşti (art. 30). | | 

„ Părţile în procesul penal' sunt persoanele fizice sau juridice direct 
interesate în soluţionarea acţiunii penale sau a acțiunii civile născute din 


1 Dongoroz |, p. 83. 
2 Volonciu |, p. 75. 

săvârşirea infracțiunii. Cu caracter de noutate în actuala reglementare 
procesuală penală, părţile sunt definite în art. 32 alin. (1) ca fiind subiecții 
procesuali care exercită sau împotriva cărora se exercită o acţiune judiciară. 
Cu alte cuvinte, sunt părti în cadrul procesului penal acele persoane care au 
drepturi sau obligaţii ce se nasc din exercitarea acţiunii penale sau acţiunii 
civile. 

Sunt părti în procesul penal: inculpatul, partea civilă şi partea respon- 
sabilă civilmente. În literatura juridică s-a făcut o clasificare a părților în 
principale şi secundare, constante sau eventuale, clasificare pe care o 
găsim temeinică!. | 

Avocatul asistă sau reprezintă părţile ori subiecții procesuali în 
condiţiile legii (art. 31), în vreme ce subiecții procesuali principali sunt 
persoana vătămată şi suspectul. 

Din categoria „alţi subiecți procesuali” care participă în procesul penal, 
alături de organe judiciare, părți şi subiecți procesuali principali menţionăm: 
martorii, expertii, interpreții şi grefierii. 

Precizăm că prezența participanţilor enunțaţi mai sus nu este întâlnită 
în orice proces penal, numărul participanților, precum şi complexitatea 
activităților pe care aceştia le desfăşoară depinzând de împrejurările 
concrete ale fiecărei cauze penale în parte. rG 5 

În orice cauză penală însă vor fi prezenți anumiţi participanţi, şi anume 
organele judiciare (toate sau numai o` parte. dintre acestea), precum şi 
suspectul sau inculpatul. ij | 

„În prezentul capitol vom trata aspecte legate de participanții în 
procesul penal în sensul restrâns al acestei noțiuni, adică organele judiciare, 
subiecţii. procesuali principali, părțile şi avocatul. -De asemenea, vom 
prezenta succesorii, reprezentanții şi substituiţii procesuali, persoane care, 
în anumite condiţii, pot dobândi calitatea de participanți la procesul penal. 


“1T. Pop arată că inculpatul este partea principală, iar partea civilă şi partea 
responsabilă civilmente sunt părți secundare, deoarece acestea apar numai în raportul 
procesual civil, accesoriu raportului procesual penal; tot inculpatul este partea constantă, 
fiindcă prezența sa este indispensabilă în orice proces penal, pe când partea civilă şi partea 
civilmente responsabilă sunt părți eventuale, fiindcă ele nu apar în orice cauză penală (Pop II, 
pp. 72-73). | i 

2 Spre exemplu, în dosarele în care urmărirea penală se efectuează, în mod 
obligatoriu, de către -procuror [art. 56 alin. (3) şi (4)] vom întâlni .procurorul, respectiv 
instanţele judecătoreşti, existând posibilitatea ca organele de cercetare penală ale poliţiei 
judiciare să nu fie implicate. În cazul în care urmărirea penală este efectuată de organele de 
cercetare ale poliţiei judiciare, sub supravegherea procurorului, şi dosarul este trimis în 
judecată cu inculpatul în stare de arestare preventivă, se constată participarea tuturor 
organelor judiciare penale reglementate prin lege. | 

Secţiunea a Il-a 
Organele judiciare 


Ş 1. Go nsideratii introductive 


În actualul context social-politic şi legislativ din România se impune, 
credem, reintroducerea în planul de învățământ al facultăţilor de drept a unei 
discipline care să aibă ca obiect de studiu, în mod exclusiv, organizarea 
sistemului judiciar. În această privință, relevăm faptul că au exisiat ase- 
menea preocupări cu mulţi ani în urmă!. 

Prin reintroducerea unei asemenea discipline s-ar răspunde necesi- 
tăţilor impuse, în această perioadă, de reorganizarea sistemului judiciar şi 
s-ar pune la dispoziţia celor interesaţi informaţii legate de organele statului, 
cu sarcini deosebite în normala desfăşurare a vieții sociale. 

Actuala Constituţie a României reglementează ca funcţie distinctă şi 
ca sistem distinct? autoritatea judecătorească:, iar în cadrul acestui sistem 
sunt prevăzute: instanțele judecătoreşti (art. 124-130), Ministerul Public 
(art. 131-132) şi Consiliul Superior al Magistraturii (art. 133-134). 

Puterea judecătorească presupune ca principii generale un set de 
„reguli esenţiale prevăzute de Constituţie şi de legi organice care stau la 
baza organizării justiţiei, în scopul asigurării funcţiei acesteia — soluţionarea 
litigiilor ivite între subiectele de drept sau rezolvarea cererilor acestora în 
condiţiile legii, protecţia persoanelor față de manifestările abuzive ale 
celorlalte autorităţi publice şi. salvgardarea, prin mijloace proprii şi specifice, 
a ordinii de drept”. 

În acest sens, apreciem ca fiind principii de organizare a puterii 
judecătoreşti: a) justiția constituie monopol de stat; b) egalitatea în faţa jus- 
tiţiei; c) instanţele judecătoreşti sunt permanente; d) ierarhia instanțelor jude- 
cătoreşti; e) colegialitatea; f) instanţele judecătoreşti sunt unitare; g) accesul 
liber la justitie; h) gratuitatea justiţiei”. 


1 A 'se vedea A. Negoiţă, I. Muraru, Organizarea get ral judecătoreşti şi 
procuraturii, Ed. Didactică şi Pedagogică, Bucureşti, 1967. 

2 |. Muraru, Drept constituţional şi instituții politice, Universitatea Independentă „Titu 
Maiorescu”, Ed. Naturismul, Bucureşti, 1991, p. 148. 

3 Privitor la autoritatea judecătorească, a se vedea: l. Muraru, op cit, vol. Il, 
pp. 217-227; |. Deleanu, op. cit., Tratat, pp. 361-374. 

__%1. Deleanu, op. cit., Tratat, pp. 361-374. 

5 În literatura de specialitate sunt considerate ca fiind principii de organizare a puterii 
judecătoreşti: a) constituirea ierarhică a instanțelor judecătoreşti şi dublul grad de jurisdicție; 
b) jurisdicţiile sunt stabilite numai prin lege; c) constituirea jurisdicțiilor de drept comun şi a 
jurisdicțiilor speciale; d) interzicerea instanțelor extraordinare (|. Deleanu, op. - cif., Tratat, 
„pp. 361-374). 

Administrarea autorităţii judecătoreşti revine Ministerului Justiţiei”, 
Consiliului Superior al Magistraturii“, prin intermediul Inspecţiei judiciare”, 
preşedinţilor instanţelor“ şi serviciilor auxiliare ale acestora. 

Prin adoptarea legilor privind reorganizarea sistemului judiciar, în țara 
noastră se poate vorbi de o veritabilă reformă a Justiţiei. Astfel, până la 
adoptarea pachetului de legi privind activitatea judiciară, în cursul anului 
2004, au fost promulgate următoarele legi: Legea nr. 92/1992 pentru orga- 
nizare judecătorească”, Legea nr. 56/1993 privind organizarea Curții 
Supreme de Justiţie“, respectiv Legea nr. 54/1993 pentru organizarea 
instanţelor şi parchetelor militare”. În acest moment, organizarea judiciară, 
statutul magistratilor, respectiv organizarea Consiliului Superior al 
Magistraturii sunt reglementate prin Legea nr. 303/2004 privind statutul 


1 Ministerul Justiției este organizat prin H.G. nr. 652/2009, publicată în 
M. Of. nr. 443 din 29 iunie 2009, şi este un organ de specialitate al administraţiei publice 
centrale, cu personalitate juridică, în subordinea Guvernului, cu atribuții în ceea ce priveşte 
buna funcţionare a sistemului judiciar şi asigurarea condiţiilor înfăptuirii justiției ca serviciu 
public, apărarea ordinii de drept şi a drepturilor şi libertăților cetăţeneşti. | 

2 Consiliul Superior al Magistraturii a fost reînființat prin Constituţia din 1991 pentru 
a „asigura independența judecătorilor şi, prin aceasta, a instanțelor judecătoreşti” 
(V.M. Ciobanu, op. cit., Tratat, p. 57). C.S.M. a fost „reînființat” întrucât, începând cu anul 
1909, s-a mai înființat un organism similar, „până la instaurarea dictaturii comuniste” 
(V.M. Ciobanu, op. cit., Tratat, p. 57). Atribuţiile C.S.M. sunt stabilite de Constituţie şi de 
Legea nr. 317/2004. C.S.M. şi-a adoptat un Regulament propriu de funcționare (publicat în 
M. Of. nr. 867 din 27 septembrie 2005, ulterior modificat şi completat succesiv; ultimul act 
normativ modificator este Hotărârea nr. 891 din 19 septembrie 2013, publicată în M. Of. 
nr. 595 din 24 septembrie 2013), şi un Regulament privind procedura alegerii membrilor 
Consiliului Superior al Magistraturii (publicat în M. Of. nr. 828 din 14 septembrie 2005). 

3 Regulamentul din 15 noiembrie 2012 privind normele pentru efectuarea lucrărilor de 
inspecţie de către Inspecţia Judiciară (M. Of. nr. 802 din 29 noiembrie 2012). Inspectorii 
judecătoreşti au existat în legislaţia românească încă din 1909. În prezent, este consacrată 
denumirea de inspectori judiciari, activitatea acestora fiind reglementată prin dispoziţiile Legii 
nr. 317/2004 privind Consiliul Superior al Magistraturii şi ale regulamentului din 28 septembrie 
2012:: de organizare şi funcţionare a Inspecţiei Judiciare (publicat în M. Of. nr. 692 din 
9 octombrie 2012). Atât în 1909, cât şi în 1992 şi ulterior, s-a constat o reacție negativă 
privitoare la instituirea controlului efectuat de către aceşti inspectori (în acelaşi sens, a se 
vedea V.M. Ciobanu, op. cit, Tratat, pp. 60-61). Este admis un asemenea control care 
vizează însă numai activitatea strict administrativă. 

4 Preşedinţii instanțelor de judecată şi colegiile de conducere exercită în mod 
nemijlocit atribuțiile administrative ale acestora, iar compartimentele auxiliare de specialitate 
ale instanțelor asigură condiţiile necesare activității instanţelor. 

5 Legea nr. 92/1992 a fost republicată în M. Of. nr. 259 din 30 septembrie 1997. 

‘€ Legea nr. 56/1993 a Curţii Supreme de Justiţie a fost publicată în M. Of. nr. 159 din 
13 iulie 1993. În prezent, Legea nr. 56/1993 este abrogată. 

7 Legea nr. 54/1993 pentru organizarea instanțelor şi parchetelor militare a fost 
publicată în M. Of. nr. 160 din 14 iulie 1993. În prezent, Legea nr. 54/1993 este abrogată. 

judecătorilor şi procurorilor’, Legea nr. 304/2004 privind organizarea judiciară? 
şi Legea nr. 317/2004 privind Consiliul Superior al Magistraturii”. Acestui 
pachet de legi i s-ar putea adăuga, prin unele dispoziţii pe care le conţine cu 
privire la organele de urmărire penală, O.U.G. nr. 43/2002 privind Direcţia 
Naţională Anticorupţie“, Legea nr. 218/2002 privind organizarea şi 
funcționarea Poliţiei Române”, Legea nr. 360/2002 privind statutul 
polițistuluis, Legea nr. 364/2004 privind organizarea şi funcționarea Poliţiei 
Judiciare”. Legea nr. 508/2004 privind înființarea, organizarea şi functio- 
narea în cadrul Ministerului Public a Direcţiei de Investigare a Infracţiunilor 
de Criminalitate Organizată şi Terorism, Legea nr. 161/2005 privind 
stabilirea unor măsuri pentru prevenirea şi combaterea corupției în cadrul 
Ministerului Administraţiei şi Internelor”. Desigur că în enunțarea de mai sus 
am avut în vedere numai legile care cuprind norme de organizare; alte legi 


1 Legea nr. 303/2004 privind statutul judecătorilor şi procurorilor a fost republicată în 
M. Of. nr. 826 din 13 septembrie 2005. Ulterior republicării, Legea nr. 303/2004 a fost 
succesiv modificată şi completată (a se vedea, spre exemplificare, ca ultim act normativ 
modificator, Legea nr. 255/2013 pentru punerea în aplicare a Codului de procedură penală şi 
pentru modificarea şi completarea unor acte normative care cuprind dispoziții procesual 
penale, publicată în M. Of. nr. 515 din 14 august 2013). j 

2 Legea nr. 304 din 28 iunie 2004 privind organizarea judiciară, republicată în M. Of. 
nr. 827 din 13 septembrie 2005. Ulterior republicării, Legea nr. 304/2004 a fost succesiv 
modificată şi completată (a se vedea, spre exemplificare, ca ultim act normativ modificator, 
Legea nr. 255/2013). | 

3 Legea nr. 317/2004 privind Consiliul Superior al Magistraturii a fost republicată în 
M. Of. nr. 628 din 1 septembrie 2012. Ulterior republicării, Legea nr. 317/2004 a fost succesiv 
modificată şi completată (a se vedea, spre exemplificare, ca ultim act normativ modificator, 
Legea nr. 255 din 19 iulie 2013). — 

4 O.U.G. nr. 43/2002 privind Direcţia Naţională Anticorupţie (denumirea inițială a 
instituţiei a fost Parchetul Naţional Anticorupție; ulterior titulatura instituției a fost schimbată în 
Departamentul Naţional Anticorupție, actuala formulare fiind introdusă în cursul anului 2006), 
publicată în M. Of. nr. 244 din 11 aprilie 2002, a fost succesiv modificată şi completată (a se 
vedea, spre exemplificare, ca ultim act normativ modificator, Legea nr. 255 din 19 iulie 2013). 

5 Legea nr. 218/2002 privind organizarea şi funcţionarea Poliţiei Române, republicată 
în M. Of. nr. 305 din 24 aprilie 2014. 

ê Legea nr. 360/2002 privind Statutul politistului, publicată în M. Of. nr. 440 din 24 iunie 
2002, a fost ulterior succesiv modificată şi completată (a se vedea, spre exemplificare, ca 
ultim act normativ modificator, O.U.G. nr. 66/2013, publicată în M. Of. nr. 383 din 27 iunie 
2013). 
și 7 Legea nr. 364/2004 privind organizarea şi funcţionarea Poliţiei Judiciare, republicată 
în M. Of. nr. 305 din 24 aprilie 2014. | 

* Legea nr. 508/2004 privind înființarea, organizarea şi funcţionarea în cadrul 
Ministerului Public a Direcţiei de Investigare a Infracţiunilor de Criminalitate Organizată şi 
Terorism, publicată în M. Of. nr. 1089 din 23 noiembrie 2004. Ulterior republicării, Legea 
nr. 364/2004 a fost succesiv modificată şi completată (a se vedea, spre exemplificare, ca 
ultim act normativ modificator, Legea nr. 255/2013). 

% Legea nr. 161/2005 privind stabilirea unor măsuri pentru prevenirea şi combaterea 
corupției în cadrul Ministerului Administraţiei şi Internelor a fost publicată în M. Of. nr. 476 din 
6 iunie 2005. 

care au modificat şi Codul penal şi Codul de procedură penală vor fi 
menţionate în capitolele privind normele procedurale referitoare la derularea 


procesului penal. 


$ 2. Corpul magistraţilor 


Fără a intra în detalii privind această problemă, reglementată în acest 
moment în Legea nr. 303/2004, republicată, ne oprim totuşi asupra unor 
aspecte care au caracter de noutate în legislația noastră. | 3 

Prin reforma Justiţiei s-a reintrodus în lege noțiunea de „magistrat'. In 
acest sens, în art. 42 din Legea nr. 92/1992, republicată, se menţiona că au 
calitatea de magistrat şi fac parte din corpul magistraţilor judecătorii de la 
toate instanțele judecătorești, procurorii din cadrul parchetelor de pe lângă 
acestea, precum şi magistrații-asistenţi ai Curţii Supreme de Justiție 
(denumirea anterioară a înaltei Curti de Casaţie şi Justiţie). Erau asimilați 
magistraţilor Ministrul Justiției, locțiitorii săi şi personalul de specialitate 
juridică din Ministerul Justiţiei, pe durata îndeplinirii functiei. 
| Deşi fac parte din acelaşi corp al magistraţilor, judecătorii şi procurorii 
au statute distincte, corespunzătoare instituțiilor în care îşi desfăşoară activi- 
tatea. | 
Având în vedere prevederile Constituţiei, se observă reglementări 
diferite prin care sunt stabilite reguli cu caraçter de principiu pentru jude- 
cători şi procurori. Astfel, Capitolul VI, Autoritatea judecătorească, cuprinde 
Secţiunea 1, Instanțele judecătoreşti (art. 124-130), Secţiunea 2, Ministerul 
Public (art. 131-132) şi Secţiunea 3, Consiliul Superior al Magistraturii 
(art. 133-134). | 

-În acelaşi: sens, al constatării aspectelor statutare diferite, reținem 
prevederile art. 1 din Legea nr. 303/2004, republicată”, în conformitate cu 
care magistratura este activitatea judiciară desfăşurată de judecători în 
scopul înfăptuirii justiţiei şi de procurori în scopul apărării intereselor 
generale ale societăţii, a ordinii de drepi, precum şi a drepturilor şi libertăților 
cetăţenilor. Din debutul acestui act normativ putem afirma că judecătorii sunt 
magistrați a căror activitate constă în înfăptuirea justiției, în vreme ce 
procurorii sunt magistrați având un obiectiv diferit, şi anume apărarea 
intereselor generale ale societăţii, a ordinii de drepi, precum şi a drepturilor 
şi libertăţilor cetăţenilor. | 
Potrivit art. 124 alin. (3) din Constituţie, judecătorii sunt independenți şi 
se supun numai legii. De asemenea, conform art. 125 din Constituţie, jude- 


1 De altfel, însăşi actuala titulatură a Legii nr. 303/2004, republicată, este de natură să 
determine formularea unor aprecieri similare. Astfel, în cuprinsul titulaturii inițiale se utiliza 
sintagma „statutul magistraților”, în vreme ce actuala formulare uzează de sintagma „statutul 
judecătorilor şi procurorilor”. 

cătorii numiţi de Preşedinte! sunt inamovibili, potrivit legii. Prevederea este 
reluată şi în cuprinsul art. 2 alin. (1) din Legea nr. 303/2004, republicată. Prin 
inamovibilitate, apreciată ca fiind cea mai puternică garanţie a inde- 
pendenței şi imparialităţii judecătorilor, se înţelege dreptul legal al acestora 
de a putea fi mutaţi prin transfer, delegare, detaşare sau promovare, numai 
cu acordul lor?. 

Spre deosebire de statutul judecătorilor, în art. 132 din Constituţie este 
reglementat statutul procurorilor, arătându-se că aceştia- îşi desfăşoară 
activitatea potrivit principiului legalităţii, al imparţialităţii şi al controlului 
ierarhic, sub autoritatea Ministrului Justiţiei. Conform art. 3 alin. (1) din 
Legea nr. 303/2004, republicată, procurorii numiți de Preşedintele 
României” se bucură de stabilitate şi sunt independenţi, în condiţiile legii. 
Observăm diferențele legale esenţiale inserate în dispoziţiile introductive ale 
Legii nr. 303/2004, constând, în principal, în aceea că judecătorii se bucură 
de inamovibilitate, în vreme ce procurorii numiți de Preşedintele ţării 
"beneficiază de stabilitate, în condiţiile legii. 

Ca şi funcţia de judecător, funcţia de procuror este incompatibilă cu 
orice altă funcţie publică sau privată, cu excepția funcțiilor didactice din 


învățământul superior“. 
Ş 3. Instanțele judecătoreşti 


3.1. Consideraţii preliminare 


Prin prisma sarcinilor ce le revin, instanțele judecătoreşti se înfăţi- 
şează ca subiect principal al activității procesual penale. 


1 În art. 31 din Legea nr. 303/2004, republicată, se arată că Adei şi procurorii 
care au promovat examenul de capacitate sunt numiţi prin decret al Preşedintelui României, 
la propunerea C.S.M. 

2 În Legea nr. 303/2004, republicată, se prevăd numeroase dispoziţii privind numirea, 
avansarea, transferarea şi sancţionarea judecătorilor. În prezenta lucrare nu ne propunem să 
abordăm aceste probleme, deoarece ele nu vizează numai subiecţii oficiali care desfăşoară 
procesul penal, ci judecătorii în general. 

3 Sunt numiţi de Preşedintele României toți procurorii, cu excepţia celor stagiari, numiţi 
prin hotărâre a Consiliului Superior al Magistraturii. 

4 Pentru dezvoltări privind corpul magistraţilor, a se vedea: V.M. Ciobanu, op. cit, Tratat, 
pp. 66-80; C. Paraschiv, Câteva consideraţii asupra statutului magistratului Parchetului, în 
Dr. nr. 12/1994, pp. 35-38; Principii directoare aplicabile rolului magistraților Parchetului — 
document ONU, A/JCONF. 144/27, 6 septembrie 1990, adoptat la Congresul VII al Naţiunilor 
Unite pentru prevenirea crimei şi tratamentul delicvenţilor, Havana, 1990; |. Dumitru, Con- 

` secințele nepromovării examenului pentru exercitarea dreptului de a participa la activitatea 
de judecată de către judecătorii stagiari şi pentru obținerea dreptului de a pune concluzii în 
instanță şi de a semna acte procedurale de către procurorii stagiari, în Dr. nr. 4/1995, 
pp. 35- 36; T. Prescure, Despre compatibilitatea functiei de magistrat cu calitatea de 
supraarbitru sau arbitru care nu este numit de părți, în R.D.C. nr. 2/1995; pp. 145-147; 
N. Cochinescu, Introducere în deontologia judiciară, în Dr. nr. 4/1995, pp. 3-11; M. Voicu, 
Controlul activităţii profesionale a judecătorului, în Dr. nr. 1/1996, pp. 40-55. 

Potrivit art. 2 din Legea nr. 304/2004, republicată, justiția se înfăp- 
tuieşte în numele legii, este unică, imparţială şi egală pentru toți, realizându-se 
prin instanţele judecătoreşti prevăzute în mod expres în lege. | 

Subliniem faptul că în noul Cod de procedură penală au fost introduse 
instituţii noi care funcţionează în cadrul instanțelor judecătoreşti, acestea din 
urmă înţelese ca unităţi ale sistemului prevăzut în Constituţie şi în Legea 
nr. 304/2004 privind organizarea judiciară, 'republicată. Aceste instituţii noi 
sunt judecătorul de drepturi şi libertăţi (prevăzut în art. 53) şi judecătorul de 
cameră preliminară (prevăzut în art. 54). | 

Judecătorii menţionaţi mai sus, care au competențe speciale, 
funcţionează în cadrul instanței. Alături de aceşti judecători îşi desfăşoară 
activitatea şi judecătorii care soluţionează cauza penală şi care, în 
terminologia Codului de procedură penală, poartă denumirea de instanță de 
judecată, expresie care nu se confundă cu instanţa în sensul de unitate a 
sistemului judiciar (care poate fi judecătorie, tribunal, tribunal specializat, 
curte de apel etc.). | | i | 

În noua configuraţie, tabloul judecătorilor din cadrul organelor jude- 
cătoreşti arată astfel: | 

a) judecătorul de drepturi şi libertăți (judecătorul care, în cadrul 
instanţei, soluţionează, în cursul urmăririi penale, cererile, propunerile, plân- 
gerile, contestaţiile sau orice alte sesizări privind măsurile preventive, 
măsurile asigurătorii, măsurile de siguranță cu caracter provizoriu, actele 
procurorului etc.)'; | 

b) judecătorul de cameră preliminară (judecătorul care, în cadrul 
instanței, potrivit competenţei” acesteia, verifică legalitatea trimiterii în 
judecată dispusă de procuror; verifică legalitatea administrării probelor şi a 
efectuării actelor procesuale de către organele de urmărire penală; soluțio- 
nează plângerile împotriva soluţiilor de neurmărire sau de netrimitere în 
judecată); | | | | | 

c) judecătorul care participă la soluționarea cauzelor penale şi care 
pronunță hotărârea judecătorească, denumit în lege instanța de judecată, 
acesta nu se confundă, aşa cum arătam mai sus, cu instanţa ca formă de 
organizare în sistemul judiciar. | i | 


3.2, Organizarea instanţelor judecătoreşti 


| instanţele judecătoreşti îşi desfăşoară activitatea într-un sistem unitar”, 
prevăzut în art. 126 alin. (1) din Constituţie, în care se arată că în România 


il Potrivit art. 23 alin. (4) din Constituție, arestarea preventivă se dispune de judecător 
şi numai în cursul procesului penal. De asemenea, prelungirea sau mentinerea arestării se 
aprobă numai de judecător sau de instanța de judecată. 

2 |. Muraru, Drept constituțional şi instituții politice, Universitatea Independentă „Titu 
Maiorescu”, Ed. Naturismul, București, 1991, pp. 149-150. 

justiția se realizează: prin înalta Curte de Casaţie şi Justiţie şi prin celelalte 
instanţe stabilite de lege!. 

Aşa cum rezultă din cele arătate mai sus, BEIO care stă la baza 
actualei organizări a instanțelor judecătoreşti, în țara noastră, este acela al 
unităţii sistemului lor. În conformitate cu acest principiu, instanțele jude- 
cătoreşti din România alcătuiesc un singur sistem de organizare, în fruntea 
căruia se găseşte un organ judecătoresc suprem, care exercită controlul 
general asupra activităţii de judecată. 

În actuala structură, instanțele judecătoreşti, în ţara noastră, sunt 
următoarele: 

a) Înalta Curte de Casaţie şi Justiţie; 

b) curți de apel; 

c) tribunale; 

d) tribunale specializate; 

e) instanţe militare; 

_î) judecătorii. 

În vârful piramidei instanțelor judecătoreşti se află Înalta Curte. de 
Casaţie şi Justiție, aşa cum rezultă din prevederile art. 126 alin. (1) din 
Constituţie şi art. 2 alin. (2) din Legea nr. 304/2004. Menţionăm că, până la 
reforma introdusă prin Legea nr. 92/1992, din structura arătată mai sus 
lipseau curţile de apel, instanțele judecătoreşti fiind ordonate ierarhic în trei 
paliere?. Notăm faptul că tribunalele specializate au fost introduse în 
sistemul autorității judecătoreşti în anul 20047. 

Actuala organizare a readus în eşichierul idila judecătoreşti 
curțile de apel, instanțe care au o veche tradiție în România şi care au 
functionat până în anul 1947. 

Legea nr. 304/2004 privind organizarea judiciară, republicată, cuprinde 
dispoziții privind organizarea şi funcționarea instanțelor de judecată Înalta 
Curte de Casaţie şi Justiţie, instanțele civile şi instanţele militare). În art. 35 
alin. (2), art. 36 alin. (3) şi art. 39 alin. (1) din acest act normativ se arată că 
la nivelul curților de apel, tribunalelor şi judecătoriilor pot funcționa secții sau, 
după caz, complete specializate pentru cauze civile, cauze penale, cauze cu 
minori şi de familie, cauze de contencios administrativ şi fiscal, cauze privind 
conflicte de muncă şi asigurări sociale, societăți comerciale, registrul 
comerțului, insolvenţă, concurență neloială sau pentru: alte materii, precum 
ŞI, în raport cu natura şi numărul cauzelor, secţii maritime şi fluviale. 


1 Ulterior, au fost adoptate legile privind organizarea judiciară, legi pe care le-am 
menționat mai sus. 

2 Volonciu III, p. 149. 

3 Conform art. 142 alin. (1) din Legea nr. 304/2004, datele d care vor începe să 
funcţioneze tribunalele specializate, județele şi localităţile în care vor începe să funcționeze, 
denumirea acestora, precum şi domeniile în care vor funcţiona se stabilesc, în mod eşalonat, 
prin ordin al ministrului justiţiei, cu avizul conform al Consiliului Superior al Magistraturii. 

Secţiile maritime şi fluviale sunt reglementate prin ari. 42! din Legea 
nr. 304/2004, desfăşurându-şi activitatea în cadrul tribunalelor Constanţa şi 
Galaţi . | 
'Conform art. 38 din Legea nr. 304/2004, „judecătoriile sunt instanțe 
fără personalitate juridică, organizate în judeţe şi în sectoarele municipiului 
Bucureşti”. Numărul şi localităţile de reşedinţă sunt prevăzute în Anexa 
nr. 1A din Legea nr. 304/20042. Localitățile care fac parte din circumscripțiile 
judecătorilor din fiecare județ se stabilesc prin Hotărâre a Guvernului, la 
propunerea ministrului justiției, cu avizul Consiliului Superior al Magistraturii. 

Conform art. 37, raportat la art. 36 din Legea nr. 304/2004, la nivelul 
judeţelor şi al municipiului Bucureşti, se pot înființa tribunale specializate 
pentru cauze civile, cauze penale, cauze comerciale, cauze cu minori şi de 
familie, cauze de contencios administrativ şi fiscal, cauze privind conflicte de 
muncă şi asigurări sociale. De asemenea, în raport cu natura şi numărul 
cauzelor, se pot înființa tribunale specializate maritime şi fluviale. 

Potrivit art. 36 din Legea nr. 304/2004, în fiecare judet funcţionează un 
tribunal, cu sediul în localitatea de reşedinţă a judeţului, iar în Bucureşti 
funcţionează, de asemenea, un tribunal. | 

| în ceea ce priveşte Curțile de Apel, potrivit Anexei nr. 1C la Legea 
nr. 304/2004, acestea sunt în număr de 15 şi fiecare îşi exercită competenţa 
într-o circumscripție cuprinzând mai multe tribunale”. | 

în raport cu volumul de activitate, cu natura şi complexitatea cauzelor 
deduse judecății, pentru curțile de apel, tribunale şi judecătorii se pot înființa 
sedii secundare cu activitate permanentă în alte localităţi din județ sau în 
municipiul Bucureşti (art. 42 din Legea nr. 304/2004). 


1 Conform reglementării anterioare (Decretul Consiliului de Stat nr. 203/1974 pentru 
înfiinţarea şi organizarea de secţii maritime şi fluviale la unele instanţe judecătoreşti şi unități 
de procuratură, publicat în B. Of. nr. 131 din 31 octombrie 1974), secţii maritime şi fluviale 
funcționau în cadrul judecătorilor şi tribunalelor Constanţa şi Galaţi. Decretul 203/1974 a fost 
însă abrogat prin dispozițiile art. 83 lit. d) din Legea nr. 76 din 24 mai 2012 pentru punerea în 
aplicare a Codului de procedură civilă, secții maritime şi fluviale urmând a fi înființate numai la 
nivelul tribunalelor. În acelaşi sens, conform art. 36 din Legea nr. 191/2003 privind 
infracțiunile la regimul transportului naval, infracțiunile la regimul maritim sau fluvial se judecă 
în primă instanță de tribunal. d ce i | 

2 Bunăoară, în județul Alba funcționează 5 judecătorii, şi anume: Judecătoria Alba 
lulia, cu localitatea de reşedinţă în municipiul Alba lulia; Judecătoria Câmpeni, cu localitatea 
de reşedinţă oraşul Câmpeni; Judecătoria Aiud, cu localitatea de reşedinţă oraşul Aiud; 
Judecătoria Blaj, cu localitatea de reşedinţă oraşul Blaj; Judecătoria Sebeş, cu localitatea de 
reşedinţă oraşul Sebeş. În Bucureşti funcţionează 6 judecătorii, câte una pentru fiecare 
sector. În judeţul Teleorman funcționează un număr de 5 judecătorii, şi anume: Alexandria, 
cu sediul în municipiul Alexandria; Roşiorii de Vede, cu sediul în oraşul Roşiorii de Vede; 
Turnu Măgurele, cu sediul în municipiul Turnu Măgurele; Videle, cu sediul în oraşul Videle; 
Zimnicea, cu sediul în oraşul Zimnicea. i 

3 Spre exemplu: Curtea de Apel Alba lulia îşi exercită competența în județele Alba, 
Sibiu şi Hunedoara, având ca localitate de reşedinţă municipiul Alba lulia; Curtea de Apel 
Bucureşti îşi exercită competența în Bucureşti şi județele Călăraşi, Giurgiu, Ialomiţa, Ilfov, 
Teleorman, având ca localitate de reşedinţă municipiul Bucureşti. 

Organizarea şi funcţionarea Înaltei Curti de Casaţie şi Justiţie sunt 
reglementate în Titlul 11, Capitolul | din Legea nr. 304/2004 (art. 18-34). 

Conform art. 19 alin. (2), Înalta Curte de Casaţie şi Justiţie este 
organizată în 4 secţii (Secţia | civilă, Secţia a ll-a civilă, Secţia penală, care a 
„absorbit” şi fosta secţie militară”, şi Secţia de contencios administrativ şi 
fiscal) şi Sectii Unite. De asemenea, în organizarea instanţei supreme mai 
sunt incluse Completul pentru soluţionarea recursului în interesul legii, 
Completul pentru dezlegarea unor chestiuni de drept precum şi 4 complete 
de 5 judecători, fiecare cu competenţă proprie. 

Instanța supremă asigură interpretarea şi aplicarea unitară a legii de 
către celelalte instanţe judecătoreşti [art. 18 alin. (2) din Legea nr. 304/2004; 
textul în -discutie reprezintă, în fapt, o reproducere a prevederilor constitu- 
tionale existente în art. 126 alin. (3) din Constituţia României]. În România 
funcţionează o singură instanță supremă, cu sediul în capitala țării. 

Conform art. 56 alin. (1) din Legea nr. 304/2004, instanțele militare 
sunt tribunalele militare şi Curtea Militară de Apel Bucureşti?. 

Subliniem faptul că sub aspectul numărului şi întinderii circumscripțiilor 
teritoriale există o mare deosebire între instanţele civile şi instanţele militare, 
în sensul că acestea din urmă sunt reduse ca număr şi, în consecinţă, au 
circumscripţii teritoriale mult mai întinse decât cele ale instanțelor civile?. 
Astfel, potrivit Anexei nr. 2 din Legea nr. 304/2004, sunt organizate şi functio- 
nează un număr de 4 tribunale militare pe întreg teritoriul țării. Acestea sunt: 

- Tribunalul Militar Bucureşti, cu reşedinţa în municipiul Bucureşti; 

- Tribunalul Militar laşi, cu reşedinţa în municipiul laşi; 

- Tribunalul Militar Cluj, cu reşedinţa în municipiul Cluj-Napoca; 

- Tribunalul Militar Timişoara, cu reşedinţa în municipiul Timişoara. 

În art. 61 din Legea nr. 304/2004 se arată că în municipiul Bucureşti 
funcţionează Curtea Militară de Apel, fiind singura instanță de acest fel. 

instanțele judecătoreşti sunt conduse de către un preşedinte care 
exercită atribuţiile manageriale în scopul organizării eficiente a activității 
acestora. În funcţie de volumul de activitate şi de complexitatea cauzelor, la 
curţile de apel, tribunale şi tribunale specializate, preşedintele poate fi ajutat 
de 1-2 vicepreşedinţi, iar la judecătorii, preşedintele poate fi ajutat de un 
vicepreşedinte. La Curtea de Apel Bucureşti şi la Tribunalul Bucureşti, 


i Secţia militară a instanței supreme a fost desființată prin Legea nr. 153/1998 privind 
modificarea şi completarea Legii nr. 56/1993 a C.S.J., publicată î în M. Of. nr. 267 din 17 iulie 
1998. 

"2 Art. 56 alin. (1) din Legea nr. 304/2004 a fost modificat prin art. 72 pct. 12 din Legea 
nr. 255/2013. Anterior modificării, în sistemul instanțelor militare era inclus şi Tribunalul Militar 
București, desființat în prezent. 

Spre exemplificare, conform Anexei nr. 2 a Legii nr. 304/2004, circumscripția 
Tribunalului Militar Bucureşti este formată din judeţele Argeş, Călăraşi, Giurgiu, Ialomiţa, Ilfov, 
Olt, Teleorman, Vâlcea, Municipiul Bucureşti, Constanţa, Tulcea, Brăila, Buzău, Dâmboviţa şi 
Prahova. 

preşedintele poate fi ajutat de 1-3 vicepreşedinţi [art. 45 alin. (2) din Legea 
nr. 304/2004 privind organizarea judiciară]. 

Sub aspectul organizării interne a instanțelor, Legea nr. 304/2004, 
republicată, arată că la nivelul curților de apel şi tribunalelor pot funcționa 
secţii! sau, după caz, complete specializate pentru cauze civile, cauze 
penale, cauze cu minori şi familie, cauze de contencios administrativ şi 
fiscal, cauze privind conflicte de muncă şi asigurări sociale, societăţi 
comerciale, registrul comerțului, insolvenţă, concurență neloială, precum şi, 
în raport cu natura şi numărul cauzelor, secții maritime şi fluviale sau pentru 
alte materii. În ceea ce priveşte judecătoriile, se poi înființa secții sau 
complete specializate şi se vor organiza secţii sau complete specializate 
pentru minori şi familie (ari. 39 din Legea nr. 304/2004). | 

Secţiile instanţelor judecătoreşti suni conduse de câte un preşedinte 
de sectie. | | 

Preşedintele, vicepreşedintele şi preşedinţii de secţii ai Înaltei Curți de 
Casaţie şi Justiţie sunt numiţi de către Preşedintele României, la propunerea 
Consiliului Superior al Magistraturii, pe o perioadă de 3 ani, cu posibilitatea 
reînvestirii o singură dată (art. 53 din Legea nr. 303/2004). Promovarea în 
funcţia de judecător la Înalta Curte de Casaţie şi Justiţie se face de către 
Consiliul Superior al Magistraturii, în condițiile legii. 

Numirea în funcţiile de preşedinte şi vicepreşedinte la judecătorii, 
tribunale, tribunale specializate şi curți de apel se face de către Consiliul 
Superior al Magistraturii, în urma desfăşurării'unui examen sau concurs. În 
ceea ce priveşte judecătorii promovați la tribunale, tribunale specializate şi 
curți de apel, numirea acestora se face, de asemenea, prin hotărâre a 
Consiliului Superior al Magistraturii. 


3.3. Compunerea completelor de judecată 
3.3.1. Sublinieri de ordin terminologic gr 


Înainte de a releva aspectele legate de această problemă, se impun 
unele precizări de ordin terminologic. $. l 
“ Prin “complet de judecată, în sensul cuprins în lege, se înțelege 
numărul de judecători care participă la judecarea unor categorii de cauze 
penale. într-un anumit stadiu, la soluționarea acestora şi care, în urma 
deliberării, pot lua hotărârea judecătorească. O asemenea concluzie se 
desprinde cu uşurinţă din corelarea dispozițiilor art. 354 alin. (1) şi art. 394; 
în art. 354 alin. (1) se arată că instanţa judecă în complet de judecată, a 
cărui compunere este cea prevăzută de lege. Art. 394 alin. (1) arată că 


1 De exemplu, Tribunalul Bucureşti are un număr'de 9 secţii: 2 secţii penale, 3 secții 
civile, 2 secţii comerciale, o secție de conflicte de muncă şi asigurări sociale şi o secție de 
contencios administrativ şi fiscal. 

2 A se vedea, în acest sens, art. 54 din Legea nr. 304/2004, republicată. 

hotărârea trebuie să fie rezultatul acordului membrilor completului de 
judecată asupra soluţiilor date chestiunilor supuse deliberării. În acelaşi 
sens, conform art. 400 alin. (1), minuta în care se consemnează rezultatul 
deliberării se semnează de membrii completului de judecată. 

Sensul de organ judiciar concret, constituit într-o compunere strict 
determinată şi care este chemat să soluţioneze o anumită pricină penală 
aflată pe agenda unui organ judecătoresc”, îl are şi termenul de „instanţă de 
judecată”, folosit în mod frecvent în Codul de procedură penală. Astfel, în 
art. 349 alin. (1) este prevăzut că instanţa de judecată (desigur, în sensul de 
complet de judecată) soluţionează cauza dedusă judecății cu garaniarea 
respectării drepturilor subiecţilor procesuali şi asigurarea administrării 
probelor pentru lămurirea completă a împrejurărilor cauzei în scopul aflării 
adevărului, cu respectarea deplină a legii. Cu acelaşi sens, instanța poate 
soluţiona cauza numai pe baza probelor administrate în faza urmăririi 
penale, dacă inculpatul solicită aceasta şi recunoaşte în totalitate faptele 
reţinute în sarcina sa şi dacă instanța apreciază că probele sunt suficiente 
pentru aflarea adevărului şi justa soluţionare a cauzei, cu excepția cazului în 
care acţiunea penală vizează o infracţiune care se pedepseşte cu 
detenţiune pe viaţă [art. 349 alin. (2)]. În art. 20 alin. (6) se arată că 
„instanţa” (completul de judecată) poate desemna, prin. încheiere motivată, 
un avocat din oficiu pentru a reprezenta interesele persoanelor care s-au 
constituit parte civilă, în măsura în care aceste persoane nu şi-au desemnat 
un reprezentant comun. 

Alteori, prin termenul de „instanţă de judecată” trebuie să înțelegem o 
verigă care face parte din sistemul unitar al organelor judecătoreşti. Astfel, 
în art. 412 alin. (1) lit. b) se arată că cererea de apel trebuie să conţină, 
printre altele, denumirea instanței (în sensul de instituţie judecătorească) 
care a pronunţat hotărârea. Conform art. 412 alin. (2), pentru persoana care 
nu poate să semneze, cererea va fi atestată de un grefier de la instanţa (în 
sensul de judecătorie, tribunal etc.) a cărei hotărâre se atacă sau de avocat. 

Un exemplu elocvent de normă procesuală penală, în conținutul căreia 
se regăsesc ambele noţiuni prezentate mai sus, îl reprezintă art. 361 
alin. (7). În acest sens, preşedintele completului de judecată se îngrijeşte ca 
lista cauzelor fixate pentru judecată să fie întocmită şi afişată la instanță (în 
sensul de tribunal, curte de apel etc.), cu 24 de ore înaintea termenului de 
judecată. | | | | 
„Compunerea instanței” (în sensul de compunerea completului de 
judecată) nu trebuie confundată cu „constituirea instanței”, prin aceasta din 
urmă înțelegând nu numai organul jurisdicțional, ci alcătuirea instanței cu 
procuror şi grefier. i 


1Volonciu Ill, p. 148. É 

2 V. Dongoroz subliniază că prin „compunere” se înțelege alcătuirea organelor simple, 
în vreme ce prin „constituire” avem în vedere alcătuirea organului complex; în acest sens, o 
instanţă penală, când procedează la judecată, este un organ complex, alcătuit din judecători, 
procuror şi un grefier (Dongoroz IV, p. 93). 

În compunerea instanțelor de judecată constituite la nivelul jude- 
cătoriilor şi tribunalelor, potrivit Legii nr. 58/1968 pentru organizare judecă- 
torească, intrau, pentru anumite cauze, asesori populari'. Incepând cu anul 
1991, prin Legea nr. 45/1991, s-a stabilit, cu caracter de principiu, faptul că 
în compunerea instanțelor de judecată intră numai judecători. 

Această regulă, în prezent, comportă unele excepții care nu vizează 
cauze de natură penală. Astfel, avem în vedere prevederile art. 55 din 
Legea nr. 304/2004, republicată, în conformitate cu care în compunerea 
completului de judecată pentru soluţionarea în primă instanță a cauzelor 
privind conflictele de muncă şi asigurări sociale intră un judecător şi 2 asistenți 
judiciari’, care participă la deliberări cu vot consultativ şi semnează hotă- 
rârile pronunţate. Opinia acestora se consemnează în hotărâre, iar opinia 
separată se motivează. | 


3.3.2. Dispoziţii generale privind alcătuirea şi modul de lucru al 
completelor de judecată 


Legea nr. 304/2004 cuprinde reglementări care se referă, în general, 
la completele de judecată ca organe judiciare concrete care sunt abilitate să 
rezolve cauzele penale. . . A E 

Subiecţii oficiali care, în cazul instanței, ca verigă a sistemului judiciar, 
au dreptul să stabilească, la începutul anului, completele de judecată suni 
colegiile de conducere ale instanțelor (judecătorii, tribunale, tribunale spe- 
cializate şi curţile de apel), urmărindu-se asigurarea continuității completului 
(art. 52 din Legea nr. 304/2004). 

Constituirea completelor de judecată trebuie înțeleasă în sensul de 
nominalizare a judecătorilor care intră în soluţionarea cauzelor la termenele 
stabilite. | | 


1 Astfel, conform art. 23 din Legea nr. 58/1968 pentru organizare judecătorească, 
pricinile privind infracțiunile contra protecţiei muncii se judecau în complet format dintr-un 
judecător şi 2 asesori populari. De asemenea, conform art. 26 alin. (3), pricinile având ca 
obiect infracţiuni cu un grad ridicat de pericol social se judecau la nivelul tribunalului județean 
de către complete formate din 2 judecători şi 3 asesori populari. | 

2 Conform art. 110 din Legea nr. 304/2004, republicată, asistenții judiciari sunt numiţi 
de ministrul justiţiei, la propunerea Consiliului Economic şi Social, pe o perioadă de 5 ani, 
dintre persoanele cu o vechime în funcţii juridice de cel puţin 5 ani şi care îndeplinesc 
cumulativ următoarele condiţii: a) au cetățenia română, domiciliul în România şi capacitate 
deplină de exerciţiu; b) sunt licenţiate în drept şi dovedesc o pregătire teoretică corespun- 
zătoare; c) nu au antecedente penale, nu au cazier fiscal şi se bucură de o bună reputație; 
d) cunosc limba română; e) sunt apte, din punct de vedere medical şi psihologic, pentru 
exercitarea funcției. | 

3 În cadrul fiecărei instanțe judecătoreşti funcționează un colegiu de conducere care 
hotărăşte cu privire la problemele generale de conducere ale instanţei şi îndeplineşte o serie 
de atribuţii. În cazul în care la judecătorii şi tribunale specializate numărul judecătorilor este 
mai mic de 3, atribuţiile colegiului de conducere se exercită de preşedinte, conform art. 49 
alin. (2") din Legea nr. 304/2004. 

La nivelul instanţei supreme, conform art. 32 din Regulamentul privind 
organizarea şi funcționarea Înaltei Curți de Casaţie şi Justiție, judecătorii 
care compun completele de judecată din cadrul secţiilor sunt stabiliți de 
preşedinţii de secţii. Compunerea completelor de judecată astfel stabilită 
este transmisă, în vederea aprobării, Colegiului de conducere al instanței 
supreme. În ipoteza în care numărul de judecători necesar formării com- 
pletului de judecată nu poate fi asigurat, acesta se constituie cu judecători 
de la celelalte secţii, desemnaţi de către preşedintele sau unul dintre 
vicepreşedinţii Înaltei Curți de Casaţie şi Justiție. 
În cadrul curților de apel, tribunalelor şi judecătorilor ori în cadrul 
tribunalelor specializate pentru minori şi familie se pot constitui secţii sau 
complete specializate. În ceea ce priveşte stabilirea completelor specia- 
lizate, acestea sunt înființate de preşedintele instanței, la propunerea cole- 
giului de conducere [art. 41 alin. (2) din Legea nr. 304/2004, republicată]. 
Completele specializate din cadrul secțiilor Înaltei Curți de Casaţie şi 
Justiţie se înființează, la începutul fiecărui an, de către Colegiul de con- 
ducere, la propunerea preşedintelui sau a unuia dintre vicepreşedinţi 
instanţei supreme [art. 19 alin. (3) din Legea nr. 304/2004, republicată]. 
Potrivit art. 52 alin. (2) din Legea nr. 304/2004, republicată, completul 
de judecată este prezidat, prin rotație, de unul dintre membrii acestuia. 
Folosindu-se un mod de legiferare în parte diferit, cu referire la Înalta 
Curte de Casaţie şi Justiţie, se prevede că în cazul în care preşedintele de 
secţie nu face parte din completul de judecată, judecătorii prezidează 
completul prin rotație [art. 33 alin. (3) din Legea nr. 304/2004, republicatăț. 
În ceea ce priveşte completele de 5 judecători, acestea sunt prezidate de 
preşedintele sau vicepreşedintele Înaltei Curti de Casaţie şi Justiție, atunci 
când acesta face parte din complet, de preşedintele Secţiei penale sau de 
decanul de vârstă, după caz. Potrivit art. 33 alin. (1) din Legea nr. 304/2004, 
preşedintele înaltei Curți de Casaţie şi Justiţie sau, în lipsa acestuia, unul 
dintre vicepreşedinţi prezidează Secţiile Unite, Completul pentru soluţio- 
narea recursului în interesul legii, precum şi Completul pentru dezlegarea 
unor chestiuni de drept, Completul de 5 judecători şi orice complet în cadrul 
secţiilor, atunci când participă la judecată. | 
Hotărârile instanţelor judecătoreşti se iau cu majoritatea voturilor jude- 
cătorilor din completul de judecată. | 


1 Regulamentul din 25 septembrie 2004 privind organizarea şi funcţionarea adminis- 
trativă a Înaltei Curti de Casaţie şi Justiţie a fost republicat în M. Of. nr. 1076 din 30 noiembrie 
2005 (ulterior republicării, Regulamentul a fost succesiv modificat şi completat, ultimul act 
normativ modificator fiind Hotărârea Colegiului de conducere abri:G.Q%9. «n 1224 din 
4 noiembrie 2013, publicată în M. Of. nr. 686 din 8 noiembrie 2013). 

2 în acelaşi sens, a se vedea art. 44 din Regulamentul privind organizarea şi funcţi- 
onarea administrativă a Înaltei Curți de Casaţie şi Justiție. 

în cazul în care completul de judecată este format din 2 judecători, iar 
aceştia nu ajung la un acord, procesul se judecă din nou în complet de 
divergență”. i 


3.3.3. Numărul judecătorilor din cornpletele de judecată 


3.3.3.1. Consideraţii preliminare 


În privinţa numărului persoanelor care compun completul de judecată, 
se cunosc două sisteme: monocratic (unipersonal) şi colegial (pluripersonal). 
În sistemul monocratic, judecata se realizează de un singur judecător, pe 
când în sistemul colegial, judecata se face de către mai mulți judecători. 

În doctrină, opiniile exprimate au fost diferenţiate, unii autori adoptând 
sistemul monocratic, în vreme ce alţi autori au optat pentru sistemul 
colegial”. Ma cl BOI 
În favoarea sistemului judecătorului unic, în literatura de specialitate“ 
au fost expuse o serie de argumente, după cum urmează: a) respon- 
sabilizarea judecătorilor; b) micşorarea numărului de judecători, fapt care ar 
conduce la o mai bună selecţie şi remunerare a acestora; c) specializarea 
judecătorilor; d) simplificarea actului de înfăptuire a justiției. Acelaşi autor 
reţine, ca şi contraargumente față de instituţia judecătorului unic: a) lipsa 
specializării, judecătorul neputând întruni în acelaşi grad de perfecțiune 
toate cunoştinţele cerute de un bun magistrat; b) arbitrariul soluțiilor pro- 
nunțate; c) posibilitatea crescută de corupere. 

În acelaşi mod, sistemul colegial a fost analizat, relevându-se argu- 
mente atât în favoarea, cât şi în defavoarea acestuia. Elementele pozitive 
ale sistemului colegial ar fi următoarele: a) justiția ar deveni mai bună, mai 
eficientă datorită schimbului de idei, discuţiilor, confruntării dintre judecători; 
b) controlul reciproc. al judecătorilor favorizează imparțialitatea; c) tinerii 
judecători se pot forma profesional alături de judecătorii cu experiență. 
Împotriva acestui sistem pot fi însă formulate o serie de alte argumente: 
a) costurile justiţiei devin mai mari; b) scade celeritatea şi uşurinţa actului de 
justiţie; c) de regulă, preşedintele completului poate influența restul mem- 
brilor acestuia. | 


1 Conform art. 17 din Legea nr. 304/2004, în cazul completului format din 2 judecători, 
dacă aceştia nu ajung la un acord asupra hotărârii ce urmează a se pronunţa, procesul se 
judecă din nou în complet de divergență, în condiţiile legii. Completul de divergență se 
constituie prin includerea în completul de judecată a preşedintelui sau a vicepreşedintelui 
instanţei, a preşedintelui de secţie ori a judecătorului din planificarea de permanență. 

"- 2V. Rămureanu, Consideraţii generale privind compunerea instanței penale, în R.R.D. 
nr. 1/1976, p. 28. 

3 A. Fettweis, Introduction au droit judiciaire, Ed. Presse Univ., Liege, 1987, p. 74. 

4 V.M. Ciobanu, Tratat teoretic şi practic de procedură civilă.: Teoria generală, vol. |, 
pp. 50-51. În acest sens, a se vedea şi Volonciu III, pp. 152-153. 

Comparând argumentele şi contraargumentele prezentate, se poate 
trage concluzia că sistemul mixt este cel mai potrivit: judecător unic în 
procese simple şi sistem colegial în celelalte cauze. Dificultatea constă în a 
decide care sunt cauzele simple, deoarece pentru părți cauza lor este cea 
mai importantă. Din aceste considerente, pornind de la starea de fapt a 
administrării justiției în România, în care numărul judecătorilor este 
insuficient față de numărul crescând al cauzelor (civile şi penale), apreciam, 
în lucrări anterioare, încă din anul 19971, că sistemul mixt este cel mai 
adecvat, cu condiţia însă ca pricinile în primă instanţă să fie judecate de 
către un singur judecător, dar numai în cauzele penale care sunt în 
competenţa judecătoriei, iar soluționarea apelurilor şi/sau recursurilor să fie 
făcută de-un complet colegial, format din 2 sau 3 judecători, după caz. Un 
asemenea sistem are în considerare atât faptul că, micşorând numărul 
cauzelor repartizate unui judecător, creşte calitatea actului de justiţie prin 
studierea aprofundată a fiecărui dosar, cât şi faptul că, existând prezumția 
de nevinovăție, nu se poate institui prezumția de corupție a judecătorului 
unic, după cum nu poate fi înlăturată o asemenea situaţie (ce trebuie mai 
întâi probată) în cazul completelor colegiale. 


3.3.3.2. Numărul judecătorilor din completele de judecată constituite la 
instanţele civile 


în decursul ultimelor decenii, în desfăşurarea proceselor penale în 
România au fost utilizate, aşa cum vom observa în continuare, ambele 
sisteme de compunere a completului de judecată. | 

Astfel, prin Legea nr. 58/1968 privind organizarea şi funcţionarea 
instanţelor, în reglementarea sa iniţială, era consacrat principiul colegialității 
Ulterior însă, a fost adoptat şi principiul unipersonal. Astfel, prin Decretul 
nr. 251/1971 şi Decretul nr. 84/1974 a fost modificat art. 23 din Legea 
nr. 58/1968, prevăzându-se că judecarea pricinilor penale se putea face şi 
de către un singur judecător. În conformitate cu prevederile acestui act 
normativ, completele de judecată se-formau şi cu asesori populari’, pentru 
anumite cauze. | | 

Legea nr. 92/1992, în forma iniţială, a consacrat atât sistemul mono- 
cratic (iniţial într-un număr redus de cauze), cât şi sistemul colegial. Astfel, 
cauzele date, potrivit legii, în competenţa de primă instanță a judecătoriilor 
se judecau în complete formate din 2 judecători, cu anumite excepții, când 

=1 Neagu Il, p. 87. | 

2 Expresie a caracterului popular al înfăptuirii justiției, conform art. 67 din Legea 
nr. 58/1968 privind organizarea şi funcţionarea instanțelor, asesor popular putea fi orice 
persoană cetățean român, care avea vârsta de 23 de ani, nu fusese condamnat, avea 


capacitate de exerciţiu, era absolvent al şcolii generale şi care se bucura deo reputație 
neştirbită. 

completele se formau dintr-un singur judecător. La tribunale, conform 
art. 26 din Legea nr. 92/1992, până la:adoptarea Legii nr. 142/1997, cauzele 
şi cererile de competența acestora se judecau, în primă instanţă, în complet 
format din 2 judecători, iar apelurile şi recursurile se judecau în complet 
format din 3 judecători. Curțile de apel judecau cauzele de competenţa 
lor (conform art. 29 din Legea nr. 92/1992, nemodificată) în complete 
formate din 2 judecători, iar apelurile şi recursurile, în complete formate din 
3 judecători. | | | 

Ulterior, ca urmare a - modificării Legii nr. 92/1992, prin Legea 
nr. 142/1997, cauzele date, potrivit legii, în competenţa de primă instanţă a 
judecătorilor, tribunalelor şi curților de apel se judecau de un singur jude- 
cător. Apelurile se judecau de tribunale şi de curţile de apel în complet 
format din 2 judecători, în vreme ce recursurile se judecau de tribunale şi de 
curţile de apel în complet format din 3 judecători. iie 

Conform art. 57 al Legii nr. 304/2004, în forma sa inițială, cauzele 
penale se judecau în primă instanță în complet format din 2 judecători, cu 
excepția următoarelor cauze, care se judecau de un singur judecător: 
cererile de reabilitare, constatarea intervenției amnistiei ori grațierii, dispu- 
nerea percheziției domiciliare şi a măsurilor preventive luate în cursul 
urmăririi penale. Apelurile şi recursurile se judecau în complet format din 
3 judecători. | | | | 

Actualmente, conform art. 54 din Legea nr. 304/2004: 

a) cauzele date, potrivit legii, în competenţa de primă instanță a 
judecătoriei, tribunalului (tribunalului specializat — n.a.) şi curţii de apel se 
“judecă în complet format dintr-un judecător, cu excepția cauzelor privind 
conflictele de muncă şi de asigurări sociale?. | | 

„Apreciem că, cel puţin în cazul tribunalului şi curții de apel, la jude- 
carea cauzelor în primă instanță, compunerea completului dintr-un singur 
judecător nu este cea mai potrivită, deoarece dosarele penale pot avea un 
grad ridicat de dificultate; | | 

b) contestaţiile împotriva hotărârilor pronunțate în materie penală de 
judecătorii de drepturi şi libertăţi şi judecătorii de cameră preliminară de la 
judecătorii şi tribunale se soluţionează în complet format dintr-un judecător; 

c) contestaţiile împotriva hotărârilor pronunțate în cursul judecății în 
materie penală în primă instanţă de judecătorii şi tribunale se soluţionează 
în complet format dintr-un judecător; | 


1 Pentru exemplificare, cauzele penale privind infracțiunile pentru care plângerea 
prealabilă se adresa direct instanţei de judecată. se judecau în complete formate dintr-un 
singur judecător. 

2 Conform art. 55 alin. (1), completul pentru soluţionarea în primă instanță a cauzelor 
privind conflictele de muncă şi asigurări sociale se constituie dintr-un judecător şi 2 asistenţi 
judiciari. 

d) apelurile se judecă în complet format din 2 judecători, iar 
recursurile, în complet format din 3 judecători, cu excepţia cazurilor în care 
legea prevede altfel. 

Facem precizarea că, în materie penală, în condiţiile actualului Cod de 
procedură penală, nu se poate desfăşura o judecată în recurs la nivelul 
instanțelor, altele decât Inalta Curte de Casaţie şi Justiţie (doar instanţa 
supremă având competența de a judeca recursul în casaţie). În aceste 
circumstanţe, compunerea completului de recurs de 3 judecători nu este de 
aplicare în materie penală (cu excepţia instanţei supreme). 


3.3.3.3. Numărul judecătorilor din completele de judecată constituite la 
instanțele militare 


La instanțele militare care au funcţionat până la adoptarea Legii 
nr. 54/1993, cu excepția fostei Secţii militare a fostului. Tribunal Suprem, 
completele de judecată se formau şi cu asesori populari!. Această moda- 
litate de reglementare rezulta din art. 1 al Legii nr. 45/1991, care prevedea 
că la fostele judecătorii şi tribunale județene completele se formau numai cu 
judecători, fără a se face referire la alte instanțe. 

Prin Legea nr. 54/1993 pentru organizarea instanțelor şi parchetelor 
militare s-a prevăzut că alcătuirea completelor de judecată la instanţele 
militare se va face fără asesori. În consecinţă, la instanțele militare, până la 
adoptarea Legii nr. 304/2004, completele de judecată se alcătuiau astfel: 

a) la tribunalele militare judecata cauzelor date în competența de 
primă instanţă se făcea de către un singur judecător; 

b) cauzele date în competenţa Tribunalului militar teritorial se judecau 
în prima instanţă de un singur judecător militar, în apel, în complet format 
din doi judecători militari, iar în recurs, în complet format de trei judecători 
militari; | 

c) la Curtea Militară de Apel cauzele se judecau, în primă instanţă, de 
un singur judecător militar, în apel, în complet format din doi judecători 
militari, iar în recurs, în complet format din trei judecători militari. 

Ulterior adoptării Legii nr. 304/2004, în forma sa iniţială, modul de 
compunere a completelor de judecată la instanțele militare a rămas 
neschimbat, ca urmare a dispoziţiilor ari. 123, în conformitate cu care 
instanțele. şi parchetele militare erau organizate şi funcționau potrivit Legii 
nr. 54/1993. Prin Legea nr. 247/2005, dispoziţiile Legii nr. 54/1994 au fost 
abrogate, sediul materiei pentru organismele judiciare penale militare 
devenind Legea nr. 304/2004. 


1 La fostele tribunale militare de mare unitate completele de judecată se formau 
dintr-un judecător şi 2 asesori, ofițeri activi. Tribunalele militare teritoriale judecau în primă 
instanță în complete formate din 2 judecători şi 3 asesori ofițeri activi. | 

Din analiza Legii nr. 304/2004, republicată, nu rezultă norme care să 
reglementeze compunerea completelor de judecată care îşi desfăşoară 
activitatea în cadrul instanţelor militare. În aceste condiții, determinarea 
modului în care sunt compuse aceste complete se va face în funcţie de 
prevederile art. 2 alin. (1) din Regulamentul de ordine interioară al instan- 
telor judecătoreşti‘, în conformitate cu care „judecătoriile, tribunalele, tribu- 
nalele specializate, curţile de apel şi instanțele militare sunt organizate şi 
funcţionează potrivit dispozițiilor Legii nr. 304/2004 privind organizarea 
judiciară, republicată, cu modificările şi completările ulterioare, şi ale pre- 
zentului regulament” (s.n.). Rezultă, aşadar, prin similitudine cu instanţele 
civile, următoarea compunere a completelor de judecată la instanțele 
militare: ka 

= a) cauzele date, potrivit legii, în competența de primă instanță a 
tribunalelor militare şi a Curții Militare de Apel Bucureşti se judecă în 
complet format dintr-un judecător; | A 

b) contestaţiile împotriva hotărârilor pronunțate în materie penală de 
judecătorii de drepturi şi libertăţi şi judecătorii de cameră preliminară de la 
tribunalele militare se soluţionează în complet format dintr-un judecător (în 
cadrul Curţii Militare de Apel); AOLA 

e) contestatiile împotriva hotărârilor pronunțate în cursul judecății în 
materie penală în primă instanță de tribunalele militare se soluţionează în 
complet format dintr-un judecător; gcleas V Bë 

d) apelurile se judecă în complet format din 2 judecători (în cadrul 
Curţii Militare de Apel). | | 


3.3.3.4. Numărul judecătorilor din completele de judecată constituite în 
cadrul Înaltei Curți de Casaţie şi Justiție | 


În ceea ce priveşte compunerea completelor de judecată din cadrul 
Înaltei Curți de Casaţie şi Justiţie, sunt de aplicare dispoziţiile art. 126 din 
Constituţia României?, ale art. 18-34 din Legea nr. 304/2004 privind orga- 
nizarea judiciară, republicată, şi ale Regulamentului din 25 septembrie 
2004 de organizare şi funcţionare administrativă a instanţei supreme. 


1 Regulamentul de ordine interioară al instanțelor judecătoreşti, adoptat prin Hotărârea 

Plenului CSM nr. 387 din 22 septembrie 2005 (M. Of. nr. 958 din 28 octombrie 2005), a fost 
ulterior modificat şi completat (ultimul act normativ modificator fiind Hotărârea Plenului CSM 
nr. 1080 din 8 octombrie 2013, publicată în M. Of. nr. 684 din 7 noiembrie 2013). 
n Conform art. 126 din Constituția României, (1) Justiția se realizează prin 
Înalta Curte de Casație şi Justiție şi prin celelalte instanțe judecătoreşti stabilite de 
lege. (3) Înalta Curte de Casaţie şi Justiție asigură interpretarea şi aplicarea unitară 
a legii de către celelalte instanțe judecătoreşti, potrivit competenţei sale. (4) Com- 
punerea Înaltei Curti de Casaţie şi Justiție şi regulile de funcţionare a acesteia se 
stabilesc prin lege organică. | | 

Din coroborarea acestor acte normative rezultă că modul în care se 
compun completele de judecată la nivelul Înaltei Curți de Casaţie şi 
Justiție este următorul: 

1. în complet format dintr-un judecător sunt judecate: 

14. contestaţiile împotriva hotărârilor pronunţate de judecătorii de 
drepturi şi libertăţi de la curțile de apel şi Curtea Militară de 
Apel; 

12. contestaţiile împotriva hotărârilor pronunțate de judecătorii de 
cameră preliminară de la curţile de apel şi Curtea Militară de 
Apel; 

13. admiterea în principiu a cererii de recurs în casație; 

2. în complet format din 2 judecători sunt judecate: 

21. contestaţiile împotriva hotărârilor pronunţate de judecătorii de 
drepturi şi libertăţi de la Secţia penală a Înaltei Curti de 
Casaţie şi Justiţie; 

22. contestaţiile împotriva hotărârilor pronunţate de judecătorii de 
cameră preliminară de la Secţia penală a Înaltei Curti de 
Casaţie şi Justiţie; 

TSP complet format din 3 judecători sunt judecate: 

34. cauzele date, potrivit legii, în competența de primă instanță a 
Secţiei penale a Înaltei Curți de Casaţie şi Justiție; 

32. apelurile împotriva hotărârilor pronunţate în primă instanţă de 
curţile de apel şi de Curtea Militară de Apel; 

33. contestatiile împotriva încheierilor pronunțate în cursul jude- 
căţii în primă instanţă de curțile de apel şi Curtea Militară de 
Apel: 

34. recursul în casaţie, după admiterea în principiu a cererii de 
recurs în casaţie; 

4. în complet format din 5 judecători sunt judecate Der EITI ÎMpo- 
triva hotărârilor pronunţate în primă instanță de Secţia penală a Înaltei 
Curți de Casaţie şi Justiţiei, contestațiile împotriva încheierilor pronunţate 
în cursul judecății în primă instanță de Secția penală a Înaltei Curti de 
Casaţie şi Justiției şi suni soluționate cauzele în materie disciplinară 
potrivit legii şi alte cauze date în competența lor prin lege; completul de 5 
judecători se constituie numai din judecători ai Secţiei penale a instanţei 
supreme, desemnaţi de preşedintele Î.C.C.J. sau, în lipsa acestuia, de 
vicepreşedintele pe au compunerea acestor complete este aprobată 
de colegiul de conducere al TEC, 

5. în complet format din. 9 judecători sunt judecate sesizările în 
vederea pronunțării unei hotărâri prealabile pentru dezlegarea unor 
chestiuni de drept în materie penală (completul este format din 
preşedintele Secţiei penale sau un judecător desemnat de acesta şi 8 
judecători din cadrul Secţiei penale); 

6. în complet format din 25 judecători sunt judecate recursurile în 
interesul legii (completul este format din preşedintele Înaltei Curți de 
Casaţie şi Justiţie sau, în lipsa acestuia, unul dintre vicepreşedinţi Inaltei 
Curți de Casaţie şi Justiţie, preşedinţii de secţii din cadrul acesteia şi un 
număr de 20 de judecători, dintre care 14 judecători din secția/secţiile în 
a cărei/căror competenţă intră problema de drept care a fost soluționată 
diferit de instanţele judecătoreşti şi câte 2 judecători din cadrul celorlalte 
- sectii; 

7. în Secţii Unite, instanța supremă soluţionează în complet format 
din cel puţin două treimi din numărul judecătorilor în funcţie. cererile 
privind schimbarea jurisprudenţei Înaltei Curti de Casaţie şi Justiţie şi 
sesizarea Curţii Constituţionale pentru controlul constituționalității legilor 
înainte de promulgare. - 

În concluzie, la Înalta Curte de Casaţie şi Justiție funcţionează 
sistemul mixt de compunere a completelor de judecată, existând atât 
instituţia judecătorului unic, cât şi complete colegiale. 


3.3.4, Consecințe ale nerespectării dispoziţiilor legale privind 
alcătuirea cornpletelor de judecată 


Potrivit art. 281 alin. (1) lit. a), încălcarea dispoziţiilor privind compu- 
nerea completului de judecată determină aplicarea nulității absolute. 

_ Prevederile legii în această materie impun alcătuirea completelor de 
judecată cu numărul de judecători precizat pentru fiecare instanţă în parte. 
Formarea completului cu un număr mai mic sau mai mare de judecători 
atrage sancţiunea nulității absolute!, dacă la termenele de judecată la care a 
participat -un asemenea complet au fost soluționate cereri ale părţilor”, au 
fost audiaţi martori” sau a fost discutată admisibilitatea unor probe‘. 

În practica judiciară s-a arătat că, în ipoteza în care instanța a avut o 
greşită compunere la termenele la care nu au fost rezolvate probleme 
importante, cum sunt administrarea de probe sau luarea unor măsuri 
procesuale, nu poate fi invocată sancţiunea nulității absolute”. | 

De asemenea, s-a stabilit că nesemnarea minutei de către unul dintre . 
judecătorii care au participat la soluţionarea cauzei, chiar şi în condiţiile în 
care sentința a fost semnată de către aceştia, atrage sancţiunea nulității 
absolute a hotărârii, neexistând garanţia soluționării cauzei în conformitate 
cu dispoziţiile legale privitoare la compunerea completului de judecată. 


1C.S.J., s. pen., dec. nr. 1410/1990, în Neagu III, p. 147. 

2 T.S., s. pen., dec. nr. 314/1974, în R.R.D. nr. 7/1974, pp. 60-61. 

3 T.S., s. pen., dec. nr. 3361/1971, în R.R.D. nr. 3/1973, p. 163. 

4 T.S., s. pen., dec. nr. 3011/1982, în R.R.D. nr. 11/1983, pp. 73-74. . 

5 T.S., s. pen., dec. nr. 148/1974, în R.R.D. nr. 10/1974, p. 72; T.S., s. pen., dec. 
„nr. 1151/1981, în R.R.D. nr. 1/1982, p. 61. 

Soluţia se impune având în vedere că minuta, redactată imediat după 


deliberare, este aceea care reflectă cu exactitate modul în care a fost 
compusă instanţa de judecată!. i 


§ 4. Ministerul Public? 


4.1. Consideraţii preliminare 


Înscris în Constituţie în cadrul autorităţii judecătoreşti şi organizat în 
detaliu în Legea nr. 304/2004 privind organizarea judiciară, republicată, 
Ministerul Public, alături de instanțele judecătoreşti, contribuie la desfă- 
şurarea procesului penal. 

În art. 131 din Constituţie se arată că, în activitatea judiciară, Ministerul 
Public reprezintă interesele generale ale societății şi apără ordinea de drept, 
precum şi drepturile şi libertăţile cetăţenilor. 

Reluând dispoziţia. constituțională, în art. 4 alin. (1) din Legea 
nr. 304/2004, republicată, se arată că Ministerul Public reprezintă, în activi- 
tatea judiciară, interesele generale ale societăţii şi apără ordinea de drept, 
precum şi drepturile şi libertăţile cetățenilor. 

Conform art. 131 alin. (2) din Constituţie şi art. 4 alin. (2), respectiv 
art. 62 alin. (4) din Legea nr. 304/2004, republicată, Ministerul Public îşi 
exercită atribuţiile prin procurori constituiți în parchete care funcționează pe 
lângă instanțele de judecată, în condiții de independenţă în relațiile cu 
instanţele, precum şi cu celelalte autorități publice. 

Actuala organizare şi funcţionare a Ministerul Public în România este 
inspirată atât din reglementările existente în țara noastră până în anul 1952, 
cât şi din reglementările altor state în care în prezent funcționează această 
instituție. | 

instituţia Ministerului Public îşi are apartenenţa la autoritatea judecăto- 
rească, aşa cum rezultă din economia prevederilor Constituţiei. In acest 
sens, în Capitolul VI, „Autoritatea judecătorească”, legiuitorul a introdus 
Secţiunea 1, „instanțele judecătoreşti”, Secţiunea 2, „Ministerul Public”, şi 


Secţiunea 3, „Consiliul Superior al Magistraturii”. 


1 C. Apel Bucureşti, s. a Il-a pen., dec. nr. 432/1998, cu notă V. Papadopol, în Neagu IIl, 
p. 148; în acelaşi sens, a se vedea: C. Apel Timişoara, dec. pen. nr. 18/A/1995, în Dr. 
nr. 12/1995, p. 93; C. Apel Timişoara, dec. pen. nr. 48/1995, în R.D.P. nr. 1/1996, p. 127. 
"2 Pentru diverse abordări ale instituţiei Ministerului Public a se vedea, pe larg: 
N. Cochinescu, Totul despre Ministerul Public. Organizarea parchetelor. Statutul procurorilor. 
Atribuţiile procurorilor, Ed. Lumina Lex, Bucureşti, 2000; A.Şt. Tulbure, A.M. Tatu, Tratat de 
drept procesual penal, Ed. All Beck, Bucureşti, 2001, pp. 63-70; Al. Țuculeanu, Raporturile 
Ministerului Public cu autoritatea executivă, în Dr. nr. 11/1996, pp. 56-59; V. Pop, Despre 
relația de autoritate a ministrului Justiţiei cu Ministerul Public, în S.D.R. nr. 4/1994, 
pp. 355-361; M. Ruja, Natura juridică a Ministerului Public, în Dr. nr. 4/1995, pp. 45-47; 
H. Diaconescu, Este procurorul parte în procesul penal?, în Dr. nr. 12/1995, pp. 51-54; 


P.C. Pantea, Ministerul Public. Natura juridică şi atribuţiile sale în procesul civil, Ed. Lumina Lex, 
Bucureşti, 1998. 

4.2. Principiile în conformitate cu care îşi desfăşoară activi- 
tatea Ministerul Public 


în lumina art. 132 alin. (1) din Constituţie şi art. 62 alin. (2) din Legea 
nr. 304/2004, Ministerul Public îşi desfăşoară activitatea potrivit principiilor: 
legalităţii, imparţialităţii şi controlului ierarhic, sub autoritatea ministrului 
- justiţiei, în condiţiile legii. | | 

a) Principiul legalității, ca dominantă a activităţii Ministerului Public, în 
cadrul activităţii judiciare penale, nu esie altceva decât transpunerea pe plan 
particular a principiului legalității procesului penal. Desigur că, aşa cum este 
configurat de Legea nr. 304/2004, republicată, acest principiu are în vedere 
activitatea judiciară în general. Sub aspectul domeniului care face obiectul 
„preocupărilor noastre (dreptul procesual penal), legalitatea activităţii acestui 
organ trebuie raportată la obligațiile pe care acesta le are de a exercita 
acțiunea penală în justiţie, în vederea protejării interesului public sau 
personal, când acestea au fost încălcate prin săvârşirea infracțiunii. 

Ca o garanţie a respectării legalităţii, în art. 62 alin. (4) din Legea 
nr. 304/2004 se arată că Ministerul Public este independent în relațiile cu 
instanţele de judecată şi cu celelalte autorități publice şi îşi exercită atribuțiile 
numai în temeiul legii şi pentru asigurarea respectării acesteia. Prin această 
precizare, activitatea acestei instituții este limitată la perimetrul activității 
judiciare, unde reprezintă interesele generale ale societăţii”. 


1 Abordând natura juridică a Ministerului Public, unii autori (M. Ruja, op. cit., pp. 45-47) 
ajung la concluzia că „Ministerul Public este o instituţie de putere sui-generis, cu dublă 
natură: executivă şi judecătorească”. Dezvoltându-şi opinia, autorul citat apreciază că „(...) în 
concepția legiuitorului constituant, Ministerul Public a fost conceput ca un organ executiv de 
nuanțe şi accente aparte, de natura Ministerului Public francez, numai că legiuitorul organic, 
cu privirile mereu în trecut de teama de a nu înfeuda activitatea procurorilor organelor 
administrative, a realizat un compromis juridic care însă nu se înscrie în preceptele clasice 

-ale statului de drept”. În aceste împrejurări s-a născut o instituţie de putere unică în felul ei, 
de natură executivă şi judecătorească. Autorul ridică două probleme: „(...) în situația în care 
Ministerul Public ar face parte numai din puterea judecătorească, nefiind pus sub autoritatea 
ministrului Justiţiei, cine anume s-ar mai face responsabil şi în fața cui de politica judiciară - 
desfăşurată? Ori acceptăm ideea că politica judiciară este de o importanță minimă şi nu este 
cazul ca, cineva anume, să-şi asume răspunderea politică a înfăptuirii ei?”. Autorul opinează 
că: „Răspunsul la ultima întrebare nu poate fi decât negativ. În ce priveşte prima întrebare, 
este cert că în orice stat democrat, politica judiciară este o parte componentă esențială a 
programelor de guvernare. Cum în regimurile politice parlamentare sau semiprezidențiale, 
Guvernul este responsabil în fața Parlamentului, răspunderea pentru politica judiciară şi-o 
asumă Guvernul, ca organ colegial şi solidar, prin ministrul Justiţiei. Nici - România, ca 
republică semiprezidenţială, în care Guvernul este responsabil în faţa Parlamentului, nu 
poate face excepţie de la aceste reguli fundamentale. Cum însă nu s-a conceput la nivel de 
principii ca Procurorul General să facă parte din Guvern şi să răspundă politic, eventual 
alături de Ministrul Justiţiei, pentru politica judiciară desfăşurată, îndeosebi cea penală, cu 
impact covârşitor asupra întregii societăți, s-a recurs la formula punerii Ministerului Public sub 
autoritatea ministrului Justiţiei”. Acest punct de vedere ni se pare a fi conform cu dispozițiile 
constituţionale şi cu cele ale Legii privind organizarea judiciară. În acelaşi sens, a se vedea 

b) Principiul imparțialității, care trebuie să caracterizeze activitatea 
Ministerului Public, decurge din principiile legalităţii procesului penal şi 
obligativităţii acţiunii penale. Acest principiu obligă pe procuror să se 
manifeste, în acelaşi mod, faţă de toţi cei care au intrat în conflict cu legea 
penală. ! | | 

Procurorul nu trebuie să aibă o atitudine unilaterală care ar aduce 
atingere spiritului de obiectivitate, de nepărtinire, de echidistanţă, care 
trebuie să fie linia constantă a ceea ce acesta întreprinde în vederea 
realizării actului de justiție". Aceeaşi dispoziție, art. 62 alin. (4) din Legea 
nr. 304/2004, republicată, pe care o invocam mai sus ca o garanţie a 
legalității, se înscrie şi în sprijinul principiului imparțialității, deoarece procu- 
rorul are obligaţia să-şi exercite atribuţiile numai „în temeiul legii”, iar în art. 7 
alin. (1) din Legea nr. 304/2004, republicată, se precizează că „toate per- 
soanele sunt egale în faţa legii, fără privilegii şi fără discriminări”, aceasta 
obligându-l şi pe procuror să aibă, în toate cauzele, aceleaşi coordonate de 
ghidare a activităţii sale, fără nicio deviere de la linia continuă a legalității şi 
imparţialităţii pe care trebuie să se situeze. | 

c) Principiul controlului ierarhic diferenţiază statutul procurorilor de cel 
al judecătorilor”. Astfel, în timp ce în art. 124 alin. (3) din Constituţie se arată 


V.M. Ciobanu, op. cit., Tratat, p. 65. Trebuie făcută precizarea că au fost formulate şi alte 
puncte de vedere, la care însă nu achiesăm. Astfel, într-o opinie, s-a apreciat că procurorii, 
prin apartenenţa la Ministerul Public, sunt incluşi în puterea executivă. Poziţia de agent al 
puterii executive şi-ar găsi explicaţia prin atribuţiile procurorului de a fi un apărător al 
intereselor generale ale societăţii, al ordinii de drept, al drepturilor şi libertăților cetățenilor 
(|. Vida, în Constituţia României — comentată şi adnotată, de M. Constantinescu, |. Deleanu, 
A. lorgovan, |. Muraru, F. Vasilescu şi |. Vida, Regia autonomă „Monitorul Oficial”, Bucureşti, 
1992, p. 289). La cealaltă extremă a fost opinia că procurorii ar face parte din puterea 
judecătorească, apreciindu-se că autoritatea ministrului Justiţiei asupra acestora nu 
semnifică un raport de subordonare, deoarece reprezentantul puterii executive nu are niciun 
mijloc legal pentru a opri sau influenţa în vreun fel exercitarea de către aceştia a atribuţiilor lor 
stabilite prin lege. Se concluzionează în această din urmă opinie că autoritatea Ministrului 
Justiției asupra procurorilor de pe lângă instanțele judecătoreşti exprimă un raport 
administrativ de aceeaşi natură cu raportul dintre ministrul Justiției şi judecători 
(N. Cochinescu, Exercitarea atribuţiilor Ministerului Public de pe lângă jurisdicţia financiară, în 
Dr. nr. 4/1994, p. 5). Acest din urmă punct de vedere este împărtăşit şi de către alţi autori 
(H. Diaconescu, Din nou cu privire la natură juridică a Ministerului Public, în Dr. nr. 4/1996, 
pp. 19-26). Pentru alte considerații asupra acestei chestiuni a se vedea şi: N. Cochinescu, 
O instituție pentru statul de drept — Ministerul Public, în P.L. nr. 111991, p. 9; N. Cochinescu, 
Principiile de organizare ale Ministerului Public, în Buletin de informare juridică, Parchetul de 
pe lângă Curtea de Apel Bucureşti, nr. 3/1994, pp. 1-8; P. Duda, Ministerul Public în statul de 
drept, în Revista juridică, Parchetul. de pe lângă Curtea de Apel Timişoara, nr. 1/1994, 
pp. 7-9; V. Pop, Despre relaţia de autoritate a ministrului Justiţiei cu Ministerul Public, în S.D.R. 
nr. 4/1994, pp. 335-361; H. Diaconescu, Este jurisdicția financiară una dintre componentele 
autorităţii judecătoreşti, în Dr. nr. 2/1995, pp. 14-16; Al. Țuculeanu, Raporturile Ministerului 
Public cu Autoritatea legislativă şi Autoritatea executivă, în Dr. nr. 11/1996, pp. 56-59. 
1 Volonciu lil, p. 164. | 


2 Art. 132 din Constituţie are ca denumire marginală „Statutul procurorilor”. 

că judecătorii suni independenți şi se supun numai legii, în art. 64 şi art. 65 
din Legea nr. 304/2004 se arată modul de subordonare a procurorilor. In 
acest sens, procurorii din fiecare parchet sunt subordonați conducătorului 
acelui parchet, iar conducătorul unui parchet este subordonat conducă- 
torului parchetului ierarhic superior din aceeaşi circumscripție (art. 65 din 
- Legea nr. 304/2004). | | i iu | 
Conform art. 64 alin. (1) din Legea nr. 304/2004, republicată, dispo- 
ziţiile procurorului ierarhic superior, date în scris şi în conformitate cu legea, 
sunt obligatorii pentru procurorii din subordine. Soluţiile adoptate de procuror 
pot fi infirmate motivat de către procurorul ierarhic superior, când sunt 
apreciate ca fiind nelegale. Procurorul poate contesta la Consiliul Superior al 
Magistraturii, în cadrul procedurii de verificare a conduitei judecătorilor şi 
procurorilor, măsura infirmării. | 
Potrivit art. 65 alin. (3) din Legea nr. 304/2004, republicată, procurorul 
general al Parchetului de pe lângă Înalta Curte de Casaţie şi Justiție, 


1 Forma iniţială a art. 64 alin. (3) teza finală era următoarea: Măsura infirmării este 
supusă controlului instanței competente să judece cauza în fond, la cererea procurorului 
care a adoptat soluția. Sesizată cu privire la constituţionalitatea acestui text, Curtea 
Constituțională, prin Decizia nr. 345 din 18 aprilie 2006, publicată în M. Of. nr. 415 din 15 mai 
2006, a statuat că dispoziţia cuprinsă în art. 64 alin. (3) este neconstituțională. In acest sens, 
prin aplicarea controlului ierarhic, se asigură îndeplinirea de către toți procurorii din sistemul 
Ministerului Public a functiei lor de reprezentare -a intereselor întregii societăţi, altfel spus, 
exercitarea atribuţiilor de autoritate publică de către acesta, fără discriminare şi fără părtinire. 
în virtutea acestui principiu, Ministerul Public este conceput ca un sistem piramidal, în care 
măsurile de aplicare a legii adoptate de procurorul ierarhic superior sunt obligatorii pentru 
procurorii din subordine, ceea ce conferă substanţialitate principiului exercitării ierarhice a 
controlului în cadrul acestei autorități publice. Prevederea cuprinsă în art. 64 alin. (3) din 
Legea nr. 304/2004 privind organizarea judiciară, prin care se instituie controlul judecătoresc 
asupra măsurii de infirmare a soluției adoptate de procuror, la cererea procurorului care a 
adoptat soluția infirmată, contravine în mod evident principiului controlului ierarhic consacrat 
prin art. 132 alin. (1) din Constituție. În acest fel, dispoziția analizată nu se justifică prin nicio 
altă normă din Legea fundamentală sau din actele normative internaţionale privind apărarea 
drepturilor omului, la care România este parte. Prin instituirea controlului judiciar prevăzut de 
textul de lege citat se desființează, în fapt, controlul ierarhic prevăzut de Constituţie şi se 
transferă atribuția de control în sarcina instanțelor judecătoreşti, în afara competenţei fireşti a 
acestora — prevăzută în art. 6 alin. (1) din Convenţie şi în legile interne — de a soluţiona 
cererile persoanelor fizice în cazurile de încălcare a drepturilor subiective şi a intereselor 
legitime ale acestora. În acest sens, Curtea Constituţională constată că, atacând în justiție 
măsura de infirmare de către procurorul ierarhic superior a soluției adoptate într-o cauză, 
procurorul autor al soluției infirmate nu îşi apără un drept subiectiv propriu, pentru că el nu 
este parte în cauza pe care o soluţionează, ci autoritate competentă să instrumenteze şi să 
soluţioneze cauza. |n considerarea jurisprudenţei Curţii Constituţionale, prin O.U.G. 
nr. 50/2006, publicată în M. Of. nr. 566 din 30 iunie 2006, textul declarat neconstituțional a fost 
modificat, astfel: „Soluţiile adoptate de procuror pot fi infirmate motivat de către conducătorul 
parchetului, când sunt apreciate ca fiind nelegale. Soluţiile adoptate de conducătorii 
parchetelor pot fi infirmate, motivat, de conducătorul parchetului ierarhic superior”. Actuala 
formă a art. 64 alin. (3) şi (5) din Legea nr. 304/2004, republicată, este urmare a modificărilor 
survenite prin art. V din O.U.G. nr. 60/2006. i 

procurorul-şef al Direcţiei Naţionale Anticorupție, respectiv procurorul 
general al parchetului de pe lângă curtea de apel pot exercita controlul 
asupra procurorilor din subordine, direct sau prin procurori anume 
desemnaţi. | 
In actuala reglementare a instituţiei Ministerului Public, controlul 
ierarhic şi subordonarea nu se opresc la nivelul procurorilor generali ori al 
procurorului-şef al Direcţiei Naţionale Anticorupţie, legea [art. 62 alin. (2) din 
Legea nr. 304/2004] arătând că procurorii, constituiți în parchete pe lângă 
fiecare instanţă, îşi exercită atribuţiile sub autoritatea ministrului justiției. 
In exercitarea autorităţii ministrului justiției față de toţi procurorii, legea 
(art. 69 din Legea nr. 304/2004) dispune că ministrul justiţiei, din proprie 
„iniţiativă sau la cererea Consiliului Superior al Magistraturii, poate exercita 
controlul asupra procurorilor, prin procurori anume desemnaţi de procurorul 
general al Parchetului de pe lângă înalta Curte de Casaţie şi Justiţie, 
procurorul-şef al Direcţiei Naţionale Anticorupţie ori de ministrul justiției. | 
Prin intermediul controlului pot fi vizate aspecte care privesc eficiența 
managerială, îndeplinirea atribuţiilor de serviciu, respectiv raporturile de 
serviciu cu justițiabilii şi cu celelalte persoane implicate în lucrările de com- 
- petenta parchetelor. Este de subliniat faptul că acest control nu poate viza 
măsurile dispuse de procuror în cursul urmăririi penale şi'soluțiile adoptate. 
De asemenea, pot fi solicitate informări asupra activității parchetelor 
de la procurorul general al Parchetului de pe lângă Inalta Curte de Casaţie 
şi Justiţie, respectiv procurorul-şef al Direcţiei Naţionale Anticorupție. 


4.3. Organizarea Ministerului Public 


Prin simetrie cu organizarea instanţelor judecătoreşti, în cadrul 
Ministerului Public sunt organizate parchete pe lângă fiecare instanță jude- 
cătorească, astfel încât organizarea parchetelor se identifică cu aceea a 
instanţelor judecătoreşti, după cum urmează: 

a) parchetele de pe lângă judecătorii; | 

b) parchetele de pe lângă tribunalele specializate peniru minori şi 
familie; | 

c) parchetele de pe lângă tribunale; 

d) parchetele de pe lângă curţile de apel; 

e) Parchetul de pe lângă Înalta Curte de Casaţie şi Justiţie. 

Parchetele militare sunt organizate în conformitate cu dispoziţiile Legii 
nr. 304/2004 şi sunt următoarele: 

a) parchetele militare de pe lângă tribunalele militare; 

b) Parchetul militar de pe lângă Curtea Militară de Apel Bucureşti. 

"Parchetele de pe lângă judecătorii, tribunale specializate pentru minori 
şi familie şi tribunale sunt conduse de prim-procurori. În funcție de volumul 
de activitate, la parchetele de pe lângă tribunale, prim-procurorul poate fi 
ajutat de 1-2 adjuncţi. La Parchetul de pe lângă Tribunalul Bucureşti, 
prim-procurorul poate fi ajutat de 1-3 adjuncți. tU 

Parchetele de pe lângă curţile de apel sunt conduse de procurori 
generali. În funcţie de volumul de activitate, procurorii generali pot fi ajutaţi 
de 1-2 adjuncti, iar procurorul general al Parchetului de pe lângă Curtea de 
Apel Bucureşti poate fi ajutat de 1-3 adjuncti. 

„ Parchetele de pe lângă curţile de apel şi tribunale au în structură 
secţii, în cadrul cărora poi funcţiona servicii şi birouri. Parchetele de pe 
lângă curţile de apel au în structură şi câte o secție pentru minori: şi familie. 

în cadrul parchetelor funcţionează colegii de conducere, care avizează 
problemele generale de conducere ale parchetelor [art. 96 alin. (1) din 
Legea nr. 304/2004]. | 

Conducerea parchetelor militare este reglementată în art. 99 din 
Legea nr. 304/2004 şi, cu mici deosebiri, este aceeaşi ca în cazul par- 
chetelor de pe lângă instanţele civile. Parchetele militare sunt conduse de 


un prim-procuror militar, ajutat de un prim-procuror militar adjunct. 
Deosebirea față de conducerea parchetelor de pe lângă instanţele civile 
constă în aceea că la toate parchetele militare prim-procurorul militar este 
ajutat de un singur prim-procuror militar adjunct, în timp ce la parchetele 
de pe lângă judecătorii, prim-procurorii. pot fi ajutaţi de 1-2 adjuncti. De 
asemenea, Parchetul Militar de pe lângă Curtea Militară de Apel este 
condus de un procuror general militar, ajutat de un procuror general militar 
adjunct. | | | | 
Potrivit art. 70 alin. (2) şi (3) din Legea nr. 304/2004, republicată, 
Parchetul de pe lângă Înalta Curte de Casaţie şi Justiție este condus de un 
procuror general, ajutat de un prim-adjunct, un adjunct şi 3 consilieri. 
-Procurorul general al Parchetului de pe lângă Înalta Curte de Casaţie 
şi Justiţie exercită, direct sau prin procurori desemnaţi, controlul asupra 
tuturor parchetelor. Săi | 
în cadrul Parchetului de pe lângă Înalta Curte de Casaţie şi Justiţie 
funcţionează: a) Direcţia Naţională Anticorupţie; b) Direcţia de Investigare a 
infracțiunilor de Criminalitate Organizată şi Terorism; c) Secţia de urmărire 
penală şi criminalistică; d) Secţia judiciară; e) Secţia de resurse umane ŞI. 
documentare; f) Secţia parchetelor militare; g) Serviciul de cooperare judi- 
ciară internaţională, relaţii internaţionale şi programe; h) Direcţia de exploa- 
tare a tehnologiei informaţiei; i) Biroul de informare publică şi relații cu presa; 
j) Departamentul economico-financiar şi administrativ; k) Serviciul de audit 
public intern; 1) Biroul juridic; m) Compartimentul documentelor clasificate; n) 
Unitatea de implementare a programelor PHARE (UIP). | 
„Direcţia Naţională Anticorupţie este independentă în raport cu 
instanțele judecătoreşti şi cu parchetele de pe lângă acestea, precum şi în 


d Organizarea parchetelor este reglementată prin Regulamentul de ordine interioară, 
aprobat prin Ordinul ministrului justiţiei nr. 529/c din 21 februarie 2007, publicat în M. Of. nr. 154 
din 5 martie 2007. | 

relaţiile cu celelalte autorităţi publice, exercitându-şi atribuțiile numai în 
temeiul legii şi pentru asigurarea respectării acesteia. 

Direcţia Naţională Anticorupţie îşi exercită atribuțiile prin procurori 
specializați în combaterea corupției, fiind condusă de procurorul general al 
Parchetului de pe lângă Înalta Curte de Casaţie şi Justiţie, prin intermediul 
procurorului-şef al acestei direcții. Procurorul-şef, asimilat prim-adjunctului 
procurorului general al Parchetului de pe lângă înalta Curte de Casaţie şi 
Justiție, este ajutat de 2 procurori adjuncţi şi de 2 consilieri. Numirea 
acestuia se face de către Preşedintele României, la propunerea ministrului 
justiţiei, cu avizul Consiliului Superior al Magistraturii, dintre procurorii care 
au o vechime minimă de 10 ani, pe o perioadă de 3 ani, cu posibilitatea 
"reînvestirii o singură dată (art. 54 din Legea nr. 303/2004 privind statutul 
judecătorilor şi procurorilor, republicată). 

Structura organizatorică a Direcţiei Naţionale Anticorupţie cuprinde 
secţii conduse de procurori-şefi secţie, ajutaţi de procurori-şefi adjuncti 
sectie. De asemenea, se pot înființa servicii teritoriale, servicii, birouri şi alte 
compartimente de activitate, prin ordin al procurorului-şef al acestei direcții. 

În cadrul Direcţiei Naţionale Anticorupţie funcţionează procurori, ofițeri 
"şi agenţi de poliţie judiciară, specialişti în domeniul economic, bancar, 

financiar, vamal, informatic şi în alte domenii, personal auxiliar de specia- 
litate, precum şi personal economic şi administrativ. 

Pentru a fi numiţi în Direcţia Naţională Anticorupţie, procurorii trebuie 
să aibă calităţi şi rezultate profesionale deosebite în combaterea infracţi- 
unilor de corupție. | | 

Direcţia de Investigare a infracţiunilor de Criminalitate Organizată Şi 
Terorism este structură a Parchetului de pe lângă Inalta Curte de Casaţie şi 
Justiţie, specializată în combaterea infracţiunilor de criminalitate organizată 
şi terorism. Direcţia este condusă de un procuror-şef, ajutat de ‘un 
procuror-şef adjunct, sub coordonarea procurorului general al Parchetului de 
pe lângă Înalta Curte de Casaţie şi Justiție. Numirea procurorului-şef al 
acestei direcţii se face de câtre Preşedintele României, la propunerea 
ministrului justiţiei, cu avizul Consiliului Superior al Magistraturii, dintre 
procurorii care au o vechime minimă de 10 ani, pe o perioadă de 3 ani, cu 
posibilitatea reînvestirii o singură dată (art. 54 din Legea nr. 303/2004 
privind statutul judecătorilor şi procurorilor, republicată). sint 

"La nivel central, Direcţia de Investigare a Infracţiunilor de Criminalitate 
Organizată şi Terorism este organizată în următoarele servicii (în cadrul 
cărora pot fi organizate birouri), conduse de procurori-şefi: a) Serviciul de 
prevenire şi combatere a criminalității organizate; b) Serviciul de prevenire şi 
combatere a traficului ilicit de droguri; c) Serviciul de prevenire şi combatere 
a criminalităţii economico-financiare; d) Serviciul de prevenire şi combatere 
a criminalităţii informatice; e) Serviciul de prevenire şi combatere a infracți- 
unitor de terorism şi a celor contra siguranței statului; f) Serviciul judiciar. 

La nivel teritorial se înființează servicii ori birouri ale Direcţiei de 
Investigare a Infracţiunilor de Criminalitate Organizată şi Terorism. Astfel, la 
nivelul parchetelor de pe lângă curţile de apel se înființează servicii, iar la 
nivelul parchetelor de pe lângă tribunale se înființează birouri. 


4.4. Atribuţiile Ministerului Public 


Constituţia României, subliniind rolul Ministerului Public”, arată cadrul 
în care acesta îşi are delimitată competenţa, şi anume „în activitatea 
judiciară”. ra: | 

Aruncând o privire generală asupra atribuţiilor acestui organ, în lumina 
dispoziţiilor art. 63 din Legea nr. 304/2004, republicată, constatăm că unele 
dintre aceste sarcini depăşesc sfera propriu-zisă a activităţii judiciare 
penale, dar sunt strâns legate de aceasta?. De aceea, în continuare, vom 
evidenția atribuţiile Ministerului Public care, potrivit Legii nr. 304/2004, 
republicată, şi Codului de procedură penală, vizează desfăşurarea pro- 
cesului penal. Fără a intra în analiza lor detaliată”, aceste atribuţii sunt: 

a) efectuarea urmăririi penale, în cazurile şi în condiţiile prevăzute de 
lege, şi participarea, potrivit legii, la soluţionarea conflictelor prin mijloace 
alternative: È | 

b) conducerea şi supravegherea activității de cercetare penală a 
poliţiei judiciare şi a altor organe de cercetare penală; | 3 

c) sesizarea instanțelor judecătoreşti pentru judecarea cauzelor 
penale; x 

d) exercitarea acţiunii civile în cazurile prevăzute de lege; 

e) participarea, în condiţiile legii, la şedinţele de judecată; 

f) exercitarea căilor de atac împotriva hotărârilor judecătoreşti, în con- 
dițiile prevăzute de lege; | í 


” A se vedea art. 130 alin. (1) din Constituţie. - | 

3 Spre exemplu, verificarea respectării legii la locurile de deținere preventivă, de 
executare a pedepselor, a măsurilor educative şi de siguranţă este legată numai în parte de 
desfăşurarea procesului penal, şi anume numai în măsura în care este vorba de deținerea 
preventivă; celelalte aspecte excedează desfăşurarea procesului penal, dacă privesc 
executarea unor sancțiuni penale. | | 

* Această analiză va fi făcută în cadrul volumului Il al acestei lucrări, Capitolul 1, 
Urmărirea penală. i 

* În acest sens, amintim prevederile Legii nr. 192/2006 privind medierea şi organi- 
zarea profesiei de mediator. Astfel, medierea reprezintă o modalitate facultativă de 
soluționare a conflictelor pe cale amiabilă, procedură care poate fi aplicată înainte sau în 
timpul desfăşurării unui proces penal. Conform art. 70 din această lege, în cazul în care 
medierea se desfăşoară după începerea urmăririi penale, în temeiul prezentării de către părți 
a contractului de mediere, procurorul va dispune suspendarea urmăririi penale. Actul de 
dispoziție al procurorului poate fi apreciat ca fiind o modalitate de participare la soluționarea 
unui conflict penal prin mijloace alternative. 

g) apărarea drepturilor şi intereselor legitime ale minorilor, ale persoa- 
nelor puse sub interdicție, ale dispăruţilor şi ale altor persoane, în condiţiile 
legii; | | | 

h) acţionarea pentru prevenirea şi combaterea criminalității, sub 
coordonarea ministrului justiţiei, în vederea realizării unitare a politicii penale 
a statului; 

i) studierea cauzelor care generează sau favorizează r AREE 
elaborarea şi prezentarea propunerilor ministrului justiției în vederea elimi- 
nării acestora, precum şi pentru perfectionarea legislaţiei în domeniu‘; 

j) verificarea respectării legii la locurile de deţinere preventivă; 

k) exercitarea oricăror alte atribuţii prevăzute de lege. 

Lucrările repartizate unui procuror pot fi trecute unui alt procuror, din 
dispoziția conducătorului parchetului respectiv, dagr în următoarele trei 
situații: 

a) suspendarea s sau încetarea calității de procuror, potrivit legii?; 

b) în absenţa sa, dacă există cauze obiective care justifică urgenţa şi 
care împiedică rechemarea sa; 

c) lăsarea cauzei în nelucrare în mod nejustificat mai mult de 30 de 
zile. i | 

Dispoziţiile procurorului ierarhic superior, date în scris şi în confor- 
mitate cu legea, sunt obligatorii pentru procurorii din subordine. De ase- 
menea, conducătorul parchetului poate infirma motivat soluţiile adoptate de 
procurorii subordonați, dacă apreciază că acestea sunt nelegale. Soluțiile 
adoptate de conducătorii parchetelor pot fi infirmate, motivat, de conducă- 
torul parchetului ierarhic superior“. 

Un asemenea mod de organizare şi funcționare a Ministerului Public 
permite procurorilor ierarhic superiori, cu o pregătire mai bună şi o 
experiență mai mare, să instrumenteze dosare penale sau să efectueze 
anumite acte de competenţa procurorilor aflați în subordine”. 

Normele prezentate mai sus nu au aplicabilitate î în cazul procurorilor 
care participă în instanță, aceștia fi n liberi să prezinte concluziile pe care le 


1 Această sarcină a Ministerului Public, deşi nu se înscrie în desfăşurarea propriu-zisă 
a procesului penal, totuşi, prin specificul pë- care îl are, este strâns legată de activitatea 
judiciară penală. 

= Este vorba despre Legea nr. 303/2004 privind Statutul judecătorilor şi procurorilor. 

3 Măsura trecerii cauzei unui alt procuror poate fi contestată la Consiliul Superior al 
Magistraturii, în cadrul procedurii de verificare a conduitei judecătorilor şi procurorilor [a se 
vedea art. 64 alin. (5) din Legea nr. 304/2004, republicată]. 

4 De altfel, conform art. 64 alin. (2) din Legea nr. 304/2004, republicată, procurorul 
este independent, în condițiile legii, în adoptarea soluțiilor. Interventia. procurorului ierarhic 
súperior, în orice formă, în efectuarea urmăririi penale sau în adoptarea soluției, poate fi 


contestată de procuror la C.S.M., în cadrul procedurii de verificare a conduitei judecătorilor şi 
procurorilor. 


5 Theodoru III, p. 54. 

consideră întemeiate potrivit legii, ținând seama de probele administrate în 
cauză. În acest sens, în cursul judecății, procurorul are posibilitatea de a 
pune, după caz, concluzii de achitare sau încetare a procesului penal, atunci 
când apreciază că există vreuna dintre cauzele care împiedică exercitarea 
acţiunii penale [art. 363 alin. (4)]. În acelaşi sens sunt şi dispoziţiile art. 67 
alin. (2) din Legea nr. 304/2004, republicată, în conformitate cu care 
procurorul este liber să prezinte în instanţă concluziile pe care le consideră 
întemeiate, potrivit legii, ținând seama de probele administrate în cauză. 
Aceste dispoziţii legale prefigurează independenţa procurorului când acesta 
participă la activitatea instanței de judecată. | TUER 

Este posibil ca un procuror să poată îndeplini acte care intră în 
competenta unui procuror dintr-o unitate ierarhic superioară, când primeşte 
delegație în acest sens. Faptul că procurorii din aceeaşi unitate a 
Ministerului Public se pot înlocui între ei are drept consecință posibilitatea ca 
într-un dosar penal să lucreze mai mulţi procurori. Astfel, un procuror poate 
începe urmărirea penală şi, în acelaşi dosar, un alt procuror poate efectua 
acte de urmărire penală, iar un al treilea procuror poate întocmi rechizitoriul 
şi poate dispune trimiterea în judecată; de asemenea, supravegherea 
urmăririi penale poate fi efectuată concomitent de către mai mulţi procurori. 

Legea nr. 304/2004, republicată, şi Codul de procedură penală fixează 
sarcinile ce revin procurorului în legătură cu desfăşurarea procesului penal. 
Sarcinile amintite sunt diferenţiate în funcţie de- fazele procesului penal. În 
legătură cu prima fază a procesului penal (urmărirea penală), procurorului îi 
revine sarcina de efectuare a urmăririi penale şi de supraveghere a 
desfăşurării acesteia (în ipoteza în care cercetarea penală se efectuează de 
organele de cercetare penală). Astfel, conform art. 56 alin. (1), „procurorul 
conduce şi controlează nemijlocit activitatea de urmărire penală a poliţiei 
judiciare şi a organelor de cercetare penală speciale, prevăzute de lege. De 
asemenea, procurorul supraveghează ca actele de urmărire penală să fie 
efectuate cu respectarea dispozițiilor legale”. În anumite cazuri, expres 
prevăzute de lege [art. 56 alin. (3)], urmărirea penală se efectuează, în mod 
obligatoriu, de către procuror . 

Dată fiind responsabilitatea deosebită a procurorului în legătură cu 
desfăşurarea urmăririi penale, în literatura de specialitate s-a subliniat, pe 
bună dreptate, că acesta este „stăpânul” primei faze a procesului penal?. 


1 Urmărirea penală se efectuează în mod obligatoriu de către procuror în cazul unor 
infracțiuni care prezintă un pericol social sporit, bunăoară, în cazul infracțiunilor de omor 
(art. 188 C. pen.), omor calificat (art. 189 C. pen.), uciderea la cererea victimei (art. 190 
C. pen.), luare de mită (art. 289) etc., sau în cazul unor infracţiuni săvârşite de persoane 
având o anumită calitate (senatori, deputaţi, judecători, procurori etc.). 

2 Volonciu |, p. 8. 

$ 5. Organele de cercetare penală 


5.1. Consideraţii preliminare 


La instrumentarea urmăririi penale, alături de procuror, participă şi 
organele de cercetare penală. S-ar putea spune că marea majoritate a 
activităţilor legate de desfăşurarea urmăririi penale sunt realizate de către 
organele de cercetare penală. 

Se cuvine să precizăm că organele de cercetare penală nu pot totuşi 
să desfăşoare urmărirea penală fără să fie necesară şi intervenţia procu- 
rorului, deoarece, potrivit legii, acesta din urmă supraveghează întreaga 
„activitate din această fază a procesului penal, anumite instituții procesuale 

fiind puse numai la dispoziția procurorului (punerea în mişcare a acţiunii 
penale, suspendarea urmăririi penale, clasarea, renunțarea la urmărirea 
penală etc.). 

Mai precizăm că organele de cercetare penală nu participă sub nicio 
modalitate la desfăşurarea judecării cauzelor penale, de aceea se poate 
spune că aceste organe nu cooperează niciodată în mod direct cu instanțele 
judecătoreşti la realizarea procesului penal. 

Făcând parte din cadrul Ministerului Afacerilor Interne, din structuri 
militare (Ministerului Apărării Naţionale, Serviciul de Protecţie şi Pază, 
Serviciul de Telecomunicaţii Speciale etc.) sau din marina civilă, organelor 
de cercetare penală le revin sarcini importante în legătură cu desfăşurarea 
procesului de tragere la răspundere penală a persoanelor care ice 
infracțiuni. 

Potrivit art. 55 alin. (1) lit. b) şi c), organele de cercetare penală sunt: 


organele de cercetare ale poliţiei judiciare şi organele să cercetare penală 
speciale. 


5.2. Organizarea şi funcţionarea organelor de cercetare penală 


5.2.1. Organele de cercetare ale poliției judiciare 


Conceptul de „poliție judiciară” -a fost instituit în mod expres în Codul 
de procedură penală din 1936. Astfel, în conformitate cu art. 197 din acel 
cod, pe lângă fiecare parchet al tribunalului funcționau, numiţi sau detaşaţi, 
un număr de ofițeri de poliție judiciară, în funcţie de înțelegerile convenite 
între Ministerul Justiției şi Ministerul de Interne. 

Literatura de specialitate interbelică! atribuia sintagmei „poliţie wa 
ciară” două accepțiuni. În primul rând, era luată în considerare activitatea 
anumitor. persoane, prevăzute în mod special de lege, în vederea desco- 
peririi infracţiunilor şi a strângerii probelor, activitate limitată temporal de 
deschiderea acțiunii penale. În această accepţiune, poliția judiciară era 


'V. Pantelimonescu, Poliţia judiciară, Ed. Ziarului „Universul”, 1940, p. 108 şi urm. 

exercitată în faza „primelor cercetări”, diferenţiindu-se de „urmărire” (atribut 
al procurorului) şi de „instrucţie” (cercetările întreprinse de judecătorul de 
instrucţie). Într-o a doua accepțiune, prin „poliţie judiciară” erau desemnate 
totalitatea persoanelor învestite prin lege a efectua „primele cercetări” 

În prezent, conform art. 2 alin. (1) din Legea nr. 364/20042, polia 
judiciară este constituită din ofițeri şi agenţi de poliție, specializați în 
efectuarea activităților de constatare a infracțiunilor, de strângere a datelor 
în vederea începerii urmăririi penale şi de cercetare penală”. 

Din trecerea în revistă a acestei prevederi legale se desprinde con- 
cluzia că în structura poliției judiciare se regăsesc lucrători de poliție având 
următoarele atribuţiuni: 1) constatarea săvârşirii de infracţiuni, 2) strângerea 
datelor în vederea începerii urmăririi penale; 3) efectuarea cercetării penale. 

Atribuţiuni de constatare a săvârșirii de infracțiuni sunt conferite 
lucrătorilor de poliţie prin prevederile art. 26 din Legea nr. 218/2002 privind 
organizarea şi funcţionarea Poliţiei Române. Astfel, parcurgerea câtorva 
asemenea atribuţii conduce spre concluzia că în activitatea sa Poliţiei 
Române îi sunt conferite însemnate atribuţii cu privire la constatarea infracti- 
unilor. În acest sens, Poliţia Română „7. apără viața, integritatea corporală şi 
libertatea persoanelor, proprietatea privată şi publică, celelalte drepturi şi 
interese legitime ale cetățenilor şi ale comunității; 2. aplică măsuri de 
menținere a ordinii şi liniştii publice, a siguranţei cetățeanului, de prevenire şi 
combatere a fenomenului infracţional şi de identificare şi contracarare a acți- 
unilor elementelor care atentează la viața, sănătatea şi integritatea persoa- 
nelor, a proprietății private şi publice, precum şi'a altor interese legitime ale 
comunității; (...) 8. desfăşoară, potrivit competenţei, activităţi pentru consta- 
tarea faptelor penale (....) 15. foloseşte metode şi mijloace tehnico-ştiințifice 
în cercetarea locului faptei şi la examinarea probelor şi a mijloacelor 
materiale de probă, efectuând constatări şi expertize criminalistice, prin 
specialişti şi experti proprii acreditaţi, precum şi rapoarte criminalistice de 
constatare, rapoarte de interpretare a urmelor sau de evaluare a comporta- 
mentului infracțional ori a personalităţii criminale”. 


1 Spre exemplificare, conform Codului de procedură penală din 1936 şi unor legi 
speciale, atribuţii de poliţie judiciară erau conferite anumitor categorii de magistrați, ofițerilor 
de jandarmi şi subofițerilor de jandarmi absolvenţi ai şcolilor de poliţie judiciară, anumitor 
funcţionari administrativi (prefecţii de județ, notarii etc.), anumitor funcţionari cu competențe 
de constatare a unor infracțiuni prevăzute în legi speciale, judecătorilor de instrucţie militari, 
comandanților de garnizoană etc. Reglementări similare se regăsesc actualmente, spre 
exemplu, în Franța, unde poliţia judiciară este exercitată, în afara magistraţilor, de persoane 
abilitate din jandarmerie, anumiți funcționari de mediu, ai căilor ferate etc. 

2 Legea nr. 364/2004 privind organizarea şi funcţionarea poliţiei judiciare a fost 
publicată în M. ui nr. 896 din 23 SPD Ip 2004 şi republicată în M. Of. nr. 305 din 
24 aprilie 2014. 

°? Bunăoară, lucrătorii de poliție cu atribuţiuni legate de menţinerea ordinii şi liniştii 
publice au competențe semnificative în ceea ce priveşte constatarea săvârşirii de infracţiuni. 
Prin această interpretare, segmentul Ordine Publică reprezintă o componentă a poliției 
judiciare. 

De asemenea, ca structură a poliţiei judiciare sunt formațiunile cu 
competențe în ceea ce priveşte culegerea de informații în vederea începerii 
urmăririi penale. Nu în cele din urmă, sunt părți componente ale conceptului 
de poliţie judiciară organele de cercetare penală. 

După cum observam însă în lucrări anterioare!, Legea nr. 364/2004 
privind organizarea şi funcţionarea poliției judiciare a fost elaborată într-un 
mod incoerent, prevederile referitoare la organele de cercetare ale poliţiei 
judiciare fiind confuze. Astfel, după ce se menţionează faptul că poliţia 
judiciară este constituită din ofițeri şi agenţi de poliţie, specializaţi în 
efectuarea activităților de constatare a infracţiunilor, de strângere a datelor 
în vederea începerii urmăririi penale şi de cercetare penală [art. 2 alin. (1)], 
în continuare se prevede că ofițerii şi agenții specializați prevăzuţi la alin. (1) 
au calitatea de organe de cercetare ale poliției judiciare [art. 2 alin. (2)]. 
Textul legal conduce spre concluzia că ofițerii şi agenții poliției judiciare sunt, 
indiferent de linia de muncă în cadrul căreia activează, organe de cercetare 
ale poliției judiciare. În acest mod, prin prevederile Legii nr. 364/2004, 
legiuitorul a asimilat practic calitatea de organ al poliției judiciare cu aceea 
de organ de cercetare al poliției judiciare. 

„În acest sens, al delimitării organelor de cercetare ale poliţiei de poliţia 
în ansamblul ei, în literatura de specialitate s-a remarcat distincţia ce se 
impune a fi făcută. S-a exemplificat, spre argumentare, că „mandatul de 
arestare preventivă se execută prin organele de poliţie”, altele decât 
organele de cercetare ale poliției”. 

De lege ferenda, se impune ca legiuitorul să facă distincţia cuvenită 
între cele trei segmente semnificative ale poliției judiciare, având în vedere 
constatarea infracţiunilor, strângerea de informaţii în vederea începerii 
urmăririi penale, respectiv cercetarea penală. Astfel, vom lua în considerare 
existența unor lucrători de poliție judiciară cu atribuţii legate de constatarea 
infracţiunilor, a lucrătorilor poliţiei judiciare care au drept obiect de activitate 
strângerea de informaţii, respectiv ofițeri ai poliţiei judiciare cu prerogative de 
cercetare penală. 


De lege lata, potrivit 55 alin. (4), ca organe de cercetare penală ale 
poliţiei judiciare funcţionează: 

1) lucrători specializaţi din Ministerul Afacerilor Interne anume de- 
semnaţi în condiţiile legii speciale, care au primit avizul conform al 


procurorului general al Parchetului de pe lângă Înalta Curte de Casaţie şi 
Justiție. 


' Neagu II, pp. 166-167. 
2 Volonciu Ili, pp. 170-171. Dintr-o altă perspectivă, dar deosebit de relevarit pentru 
problematica analizată, în doctrină au fost evidenţiate diferențele majore existente între poliţia 


judiciară, respectiv poliția administrativă (pentru detalii, a se vedea M. Oroveanu, Poliţia 
administrativă, în S.D.R. nr. 39/1994, pp. 29-38). 

Astfel, potrivit art. 2 alin. (3) din Legea nr. 364/2004, organele de 
cercetare ale poliţiei judiciare sunt lucrători specializați desemnaţi de 
ministrul afacerilor interne, cu avizul favorabil al procurorului general al 
Parchetului de pe lângă Înalta Curte de Casaţie şi Justiţie, care îşi 
desfăşoară activitatea sub autoritatea acestuia din urmă; 

2) lucrători specializaţi din Ministerul : Afacerilor Interne anume 
desemnaţi în condiţiile legii speciale, care au primit avizul procurorului 
desemnat în acest sens’. 

Astfel, conform art. 27 din Legea . nr. 508/2004 privind înfi ințarea, 
organizarea şi funcţionarea în cadrul Ministerului Public a Direcţiei de 
Investigare a infracţiunilor de Criminalitate Organizată şi Terorism, ministrul 
administraţiei şi internelor, cu avizul favorabil al procurorului general al 
Parchetului de pe lângă Înalta Curte de Casaţie şi Justiţie, desemnează 
ofițerii şi agenţii de poliţie judiciară care îşi vor desfăşura activitatea sub 
coordonarea procurorilor D.].I.C.O.T. De asemenea, conform art. 10 alin. (5) 
din O.U.G. nr. 43/2002 privind Direcţia Naţională Anticorupţie, ofițerii şi 
agenţii de poliție judiciară care îşi desfăşoară activitatea în cadrul D.N.A. 
sunt numiţi prin ordin al procurorului-şef al D.N.A., ca urmare a detaşării 
acestora din cadrul Ministerului Administraţiei şi Internelor. 

Organele de cercetare penală ale poliţiei judiciare prezintă unele 
aspecte specifice în raport cu celelalte organe judiciare (instanţele jude- 
cătoreşti şi procuror), mai ales în ceea ce înseamnă subordonarea ierarhică. 
Astfel, în timp ce în cazul Ministerului Public există o singură subordonare a 
tuturor procurorilor pe linie ierarhică, în cazul organelor de cercetare penală 
există o dublă subordonare. Mai întâi, organele de cercetare penală se 
subordonează pe linie administrativă organelor ierarhic superioare din 
cadrul Ministerului Afacerilor Interne şi, în a/ doilea rând, sub aspectul 
efectuării cercetării penale, aceste organe se subordonează procurorului. 

In cadrul subordonării administrative, organele de cercetare penală au 
obligaţia să se conformeze organelor ierarhice din Ministerul Afacerilor 
Interne, mai ales în ceea ce priveşte Aspeakele organizatorice ale activităţii 
de cercetare penală. | 

În ceea ce priveşte subordonarea funcţională, organele de cercetare 
penală ale poliţiei judiciare îşi desfăşoară activitatea în mod nemijlocit sub 
conducerea, supravegherea şi controlul procurorului [art. 55 alin. (6), art. 56 


1 Conform art. 27 din Legea nr. 508/2004 privind înființarea, organizarea și 
funcționarea în cadrul Ministerului Public a Direcţiei de Investigare a infracțiunilor de 
Criminalitate Organizată şi Terorism, ministrul administraţiei şi internelor, cu avizul favorabil al 
procurorului general al Parchetului de pe lângă Înalta Curte de Casaţie şi Justiţie, 
desemnează ofițerii şi agenţii de poliţie judiciară care îşi vor desfăşura activitatea în cadrul 
D.I.I.C.O.T.; de asemenea, conform art. 10 alin. (5) din O.U.G. nr. 43/2002 privind Direcţia 
Naţională Anticorupţie, ofițerii şi agenţii de poliţie judiciară care îşi desfăşoară activitatea în 
cadrul D.N.A. sunt numiţi prin ordin al procurorului-şef al D.N.A., ca urmare a detaşării 
acestora din cadrul Ministerului Administraţiei şi Internelor. 


PARTICIPANȚII ÎN PROCESUL PENAL 161 
alin. (1)], dispoziţiile acestuia în legătură cu efectuarea actelor de cercetare 
penală fiind, obligatorii şi prioritare pentru organele de cercetare penală ale 
poliţiei judiciare [art. 303 alin. (2)]. 

Organele de cercetare ale poliției judiciare nu pot primi de la organele 
ierarhic superioare îndrumări sau dispoziţii privind efectuarea cercetării 
penale [art. 303 alin. (2)], în afara realizării sarcinilor de pregătire şi 
perfecționare profesională. 

În anumite ipoteze, subordonarea administrativă a organelor de 
cercetare penală a fost chiar eliminată în totalitate. Avem în vedere 
dispozițiile art. 10 alin. (7) din O.U.G. nr. 43/2002 privind Direcţia Naţională 
Anticorupţie, în conformitate cu care ofițerii şi agenţii care constituie poliția 
judiciară a Direcţiei Naţionale Anticorupţie nu pot primi de la organele 

ierarhic superioare nicio însărcinare . 

Rezultă că pe linia subordonării organelor de cercetare penală fată de 
procuror, care este, în opinia noastră, o subordonare funcţională (profe- 
sională), acestea au obligaţia să execute dispozițiile procurorului care 
exercită supravegherea urmăririi penale, sub acest aspect organul ierarhic 


superior în plan administrativ neavând posibilitatea să anuleze dispoziţiile 
procurorului. i 


5.2.2. Organele de cercetare penală speciale 


Organele de cercetare penală speciale sunt, potrivit art. 55 alin. (5) Şi 
art. 57 alin. (2), ofițeri anume desemnaţi în condiţiile legii, care au primit 
avizul conform al procurorului general al Parchetului de pe lângă Înalta 
Curte de Casaţie şi Justiţie şi care efectuează acte de cercetare penală în 
următoarele situaţii: 

a) în cazul săvârşirii infracţiunilor de către militari; 

b) în cazul infracțiunilor de corupţie şi de serviciu prevăzute de Codul 
penal săvârşite de către personalul navigant al marinei civile, dacă fapta a 
pus sau a putut pune în pericol siguranța navei sau navigaţiei ori a 
personalului. 

Pentru prima categorie de organe de cercetare penală speciale, 
reținem că acestea sunt desemnate în condițiile legii speciale. Avem în 
vedere, în acest sens, spre exemplu, Ordinul nr. 216/2009 privind cerce- 
tarea penală a personalului din structurile Ministerului Administraţiei şi 
internelor. În acest sens, conform art. 2 lit. b) şi art. 3 alin. (2), urmărirea 


1 Anterior anului 2005, ofițerii de poliţie judiciară ai D.N.A. nu cute primi de la 
organele. ierarhic superioare nicio altă însărcinare în afara unor situaţii şi evenimente 
excepționale. În aceste cazuri, calitatea lor de ofițer de poliţie judiciară se suspenda, prin 
ordin al procurorului general al Parchetului de pe lângă Înalta Curte de Casaţie şi Justiţie, 
până la încetarea situaţiei excepționale care a determinat primirea altor însărcinări. 

? Publicat în M. Of. nr. 631 din 23 septembrie 2009. 

penală a faptelor comise de cadrele militare în activitate în minister se 
efectuează de către procurori şi de către organele de cercetare penale 
speciale, anume desemnate prin ordin de zi pe unitate al comandantului 
unității. 

Conform art. 4 din Ordinul MAI 216/2009, pentru a fi desemnaţi în 
calitate de organe de cercetare penală speciale, ofițerii trebuie să îndepli- 
nească cumulativ următoarele conditii: 

a) să aibă studii juridice superioare cu diplomă de licență; 

b) să aibă funcția sau gradul cel puțin egal cu cel al persoanei 
cercetate; 

c) să nu fi fost sanctionat disciplinar în ultimii 5 ani; 

d) să nu se afle în curs de cercetare prealabilă, cercetare ori în 
judecata unui consiliu de onoare sau consiliu de judecată; 

e) să nu fie învinuit sau inculpat într-o cauză penală; 

f) să nu se afle în unul dintre cazurile de incompatibilitate prevăzute de 
lege. 
În ceea ce priveşte a doua categorie a organelor de cercetare penală 
speciale, actele de cercetare penală se efectuează, sub supravegherea 
procurorului, de persoane desemnate în cazul săvârșirii infracțiunilor de 
corupție şi de serviciu săvârşite de către personalul navigant al marinei 
civile, conform art. 33 din Legea nr. 191/2003 privind infracțiunile la regimul 
transportului naval. 

Condiţia suplimentară pentru ca infracţiunea respectivă să fie 
cercetată de organele de cercetare penală speciale este aceea de a se fi 
pus sau de a se fi putut pune în pericol siguranţa navei sau navigaţiei ori a 
personalului. 


5.3, Atribuţii iile organelor de cercetare penală în cadrul 
procesului penal! 


De la început, precizăm că atribuţiile organelor de cercetare penală, 
ca organe judiciare, sunt legate numai de desfăşurarea urmăririi penale, 
aceste organe nu colaborează în cadrul procesului penal, în mod direct, cu 
instanțele judecătoreşti. 

În atribuţiile organelor de cercetare penală se înscrie efectuarea 
tuturor actelor de cercetare penală, cu excepţia celor date de lege în com- 
petenta exclusivă a procuroruiui. 

Astfel, organele de cercetare penală au dreptul să înceapă urmărirea 
penală şi să administreze probele necesare rezolvării tuturor aspectelor 
cauzei penale. 


1 | x . şi ia i 
Competența organelor de cercetare penală este analizată pe larg în Capitolul I, 
Urmărirea penală, din Partea specială a Tratatului. 

Pe parcursul urmăririi penale, organele de cercetare penală pot emite 
acte de dispoziţie, cum ar fi începerea urmăririi penale, reținerea suspectului 
sau inculpatului, extinderea urmăririi penale, schimbarea încadrării juridice. 
De asemenea, organele de cercetare penală pot efectua anumite acte 
procedurale, cum sunt: identificarea persoanelor sau obiectelor, percheziţia 
domiciliară” , percheziția corporală, ridicarea de obiecte şi înscrisuri, reconsti- 
tuirea, cercetarea la faţa locului. 

Sunt anumite acte de urmărire penală care nu se cuprind în sfera 
atribuţiilor organelor de cercetare penală, ca: punerea în mişcare a acţiunii 
penale, suspendarea urmăririi penale, precum şi soluţiile prin care se pune 
capăt urmăririi penale (clasarea cauzei penale, renunţarea la urmărirea 
penală). Pe parcursul urmăririi penale, organele de cercetare penală 
formulează propuneri motivate procurorului, prin referat, cu privire la luarea 
unor măsuri de preventie, efectuarea de perchezitii, punerea în mişcare a 
acţiunii penale etc. De exemplu, conform art. 306 alin. (5), când organul de 
cercetare penală apreciază că este necesară administrarea unor mijloace 
de probă sau folosirea unor metode speciale de supraveghere, care pot fi 
autorizate ori dispuse, în faza de urmărire penală, numai de procuror sau, 
după caz, de judecătorul de drepturi şi libertăţi, formulează propuneri 
motivate către procuror, prin referat. 

Întreaga. activitate a organelor de cercetare penală este suprave- 
gheată de procuror, acesta având ultimul cuvâni în privința aspectelor de 
care depinde buna rezolvare a cauzelor penale”. 


Secțiunea a Il-a | 
Subiectii procesuali principali“ 


$1. Consideratii introductive 


În cadrul participantilor la procesul penal, actuala reglementare 
cuprinde o categorie distinctă formată din suspect şi persoana vătămată, 
denumiți subiecţi procesuali principali [art. 33 alin. (1)]. 

Comparativ cu reglementarea anterioară, constatăm o înlocuire a 
calităţii de învinuit cu aceea de suspect, subiectului pasiv al infracţiunii 
fiindu-i rezervată calitatea de persoană vătămată, fără a mai participa în 
proces în calitate de parte. 


1 În condiţiile existenţei încheierii prin care judecătorul de drepturi şi libertăți sau 
instanţa de judecată dispune efectuarea percheziției domiciliare. 

Supravegherea exercitată de procuror asupra efectuării urmăririi penale este 
analizată pe larg în Capitolul |, Urmărirea penală din volumul Il, care constituie Partea 
specială a Tratatului de procedură penală. 

Includerea suspectului şi a persoanei vătămate în categoria mpa sie 
procesuali principali este justificată prin dispoziţiile art. 32 alin. (1), î 
conformitate cu care părţile. sunt subiecţii procesuali care exercită sau 
împotriva cărora se exercită o acţiune judiciară. De altfel, în acelaşi sens, în 
lucrări anterioare! defineam părţile ca fiind persoane fizice sau juridice care 
au drepturi şi obligaţii ce izvorăsc în mod direct din exercitarea acțiunii 
penale şi a acţiunii civile. 

Reamintim că acțiunea penală aparţine statului prin pini 
judiciare competente, care au prerogativa exclusivă a punerii în mişcare şi 
exercitării acesteia, în vreme -ce inculpatul este persoana împotriva căreia 
acțiunea penală este exercitată. Pe de altă parte, subiectul activ al acțiunii 
civile este partea civilă sau, în cazuri expres prevăzute, procurorul, în vreme 
ce subiect pasiv poate fi inculpatul sau partea responsabilă civilmente. 
Rezultă că suspectul şi persoana vătămată, nefiind subiecţi ai acţiunilor care 
se exercită în procesul penal, nu au fost incluşi în categoria procesuală a 
părţilor. 

Deşi legiuitorul a realizat o delimitare conceptuală între subiecții 
procesuali principali şi părți, regimul procesual consacrat este acelaşi pentru 
ambele categorii. În acest sens, conform art. 33 alin. (2), subiecţii procesuali 
principali au aceleaşi drepturi şi obligaţii ca şi părțile, cu exceptia celor pe 
care legea le acordă numai acestora. 


Si de Suspectul 


2.1. Noţiune 


Deşi nu figurează între părţile din procesul penal, calitatea de suspect 
ocupă un loc considerabil în reglementarea Codului de procedură penală, 
fiind unul dintre participanţii procesuali importanți la desfăşurarea urmăririi 
penale. 

În urma săvârşirii infracțiunii, se naşte un raport de iri penal 
substanţial. Subiectii principali ai acestui raport sunt, pe de o parte, socie- 
tatea, iar, pe de altă parte, autorul infracţiunii. Prin reacţia societăţii (statului), 
în vederea tragerii la răspundere penală a celui care a săvârşit infracţiunea, 
„ia naştere raportul juridic penal, în care subiecții principali sunt statul (repre- 
„zentat prin organele sale competente) şi infractorul. 

Cu ocazia desfăşurării procesului penal, subiectul activ? al infracţiunii 
primeşte diferite calități procesuale, care au semnificaţii distincte, cu rezo- 
nante specifice în structura conținutului raportului juridic procesual penal. Cu 
alte cuvinte, calitățile procesuale pe care le va primi infractorul pe parcursul 


i „Neagu III, p. 171. 
2 Folosim noțiunea de „subiect activ” în sensul ei larg de făptuitor, prin care înțelegem 
să includem noțiunile de Sat „instigator” şi „complice”, în sensul legii penale. 

procesului penal atrag, fiecare în parte, obligaţii şi drepturi pe care cel 
chemat să răspundă penal le va suporta sau exercita în activitatea 
procesuală. Aşadar, aceeaşi persoană fizică (infractorul) va îmbrăca diverse 
„haine. juridice”, pe parcursul procesului penal, fiecare dintre acestea 
arătând, pe de o parte, stadiul în care a ajuns procesul penal, iar, pe de altă 
parte, obligaţiile şi drepturile pe care le are cel care a încălcat legea penală. 

Înainte de pornirea procesului penal, cel ce a săvârşit infracțiunea are 
calitatea de făptuitor, această calitate fiind menţionată deseori în legea 
procesual penală. În acest sens, spre exemplificare, arătăm că potrivit 
art. 61 alin. (2), organele de constatare, în cazul infracţiunilor flagrante, au 
dreptul de a face perchezitii corporale sau ale vehiculelor, de a-l prinde pe 
făptuitor şi de a-l prezenta de îndată organelor de urmărire penală. Potrivit 
art. 289 alin. (2), printre elementele pe care trebuie să le conţină plângerea 
se regăseşte şi indicarea făptuitorului, dacă acesta este cunoscut. În cazul 
infracţiunii flagrante, orice persoană are OPA să îl „prindă pe făptuitor 
[art. 310 alin. (1)]. 

Făptuitorul, ca subiect al raportului juridic de conflict, Bevis după 
„declanşarea procesului penal, subiectul principal LUĂ al raportului juridic 

procesual penal. 

În conformitate cu dispoziţiile Codului de DOGG penală anterior 
(art. 229), făptuitorul dobândea calitatea procesuală de învinuit odată cu 
începerea urmăririi penale (în măsura în care autorul prezumtiv al infracțiunii 
era cunoscut). Ca atare, actul prin care se începea urmărirea penală in rem 
şi in personam reprezenta actul iniţial al procesului penal, fiind, în acelaşi 
timp, actul procesual prin care făptuitorul devenea învinuit. 

Legiuitorul a renunţat la această calitate procesuală, de învinuit, 
introducând în scena procesului penal un participant nou, suspectul, față de 
care a consacrat şi o modalitate diferită de definire. În acest sens, conform 
art. 77, persoana cu privire la care, din datele şi probele existente în cauză, 
rezultă bănuiala rezonabilă că a săvârşit o faptă prevăzută de legea penală 
se numeşte suspect. 

Având în vedere dispozițiile art. 305, prin care este consacrată o 
procedură diferită de începere a urmăririi penale, comparativ cu regle- 
mentarea anterioară (diferențele decurg, în principal, din caracterul prepon- 
derent in rem al dispozitiei)‘, se poate afirma că pentru dobândirea calității 
de suspect nu mai este determinantă declanşarea acestei faze a procesului 
penal. Astfel, organul de urmărire penală va dispune începerea urmăririi 
penale, conform dispozițiilor procedurale, atunci când este sesizat despre 
săvârşirea unei infracţiuni şi constată că nu există vreunul dintre cazurile 
prevăzute în art. 16 alin. (1). Ulterior acestei dispoziţii, când din datele şi 
probele existente în cauză rezultă indicii rezonabile că o anumită persoană 


' Desfăşurarea urmăririi penale va fi detaliată în volumul II al prezentei lucrări. 

a săvârşit fapta pentru care s-a început urmărirea penală, procurorul 
dispune ca urmărirea penală să se efectueze în continuare fată de această 
persoană, aceasta dobândind calitatea de suspect [art. 305 alin. (3)]. 

înainte de a concluziona cu privire la circumstanțele care conduc la 
apariția suspectului în procesul penal, notăm caracterul incoerent al actualei 
reglementări procesuale penale, care decurge din terminologia diferită 
utilizată pentru definirea aceluiaşi concept. In acest sens, . în art. 77, 
suspectul este definit ca fiind aceea persoană față de care, în baza datelor 
şi a probelor din dosar, rezultă o bănuială rezonabilă că a săvârşit fapta, în 
vreme ce, potrivit art. 305 alin. (3), acelaşi suspect este definit ca fiind 
persoana cu privire la care există indicii rezonabile, formulate în baza unor 
date şi a unor probe, că a săvârşit fapta. 

' De asemenea, în acelaşi sens, modul confuz de legiferare este 
amplificat şi de logica defectuoasă care. caracterizează norma din art. 305 
alin. (3), în conformitate cu care indiciile rezultă din date şi probe. 

Analizând actuala reglementare, constatăm că începerea urmăririi 
penale nu mai are un rol determinant în ceea ce priveşte definirea calităţii de 
suspect în procesul penal, aşa cum era prevăzut în mod expres în Codul de 
procedură penală anterior, când, potrivit art. 229, persoana împotriva căreia 
începea urmărirea penală primea calitatea de învinuit. a 

În baza acestor texte de lege, se constată faptul că suspectul apare în 
cadrul procesului penal cu îndeplinirea următoarelor două condiții: 1) urmă- 
rirea penală a fost începută prin ordonanţă; 2) din materialul probator al 
cauzei rezultă (bănuiala rezonabilă sau indicii rezonabile) că persoana a 
săvârşit fapta pentru care a început urmărirea penală. | 

“Potrivit art. 305 alin. (3), atunci când organul de urmărire penală 
constată îndeplinirea acestor condiţii, dispune efectuarea urmăririi penale 
față de suspect. Conţinutul acestei reglementări pune în lumină necesitatea 
existenței unui act de dispoziţie prin care procurorul să confere urmăririi 
penale caracter in personam. Apreciem că, în condiţiile în care în lege nu 
există reglementări exprese în acest sens, calitatea de suspect esie 
conferită prin ordonanta organului de urmărire penală prin care se constată 
că fapta pentru care a început urmărirea penală a fost săvârşită de o 
anumită persoană. ` | | 

În acest moment procesual, care poate fi localizat pe parcursul 
"urmăririi penale în proximitatea temporală a actului de începere a urmăririi 
penale sau, dimpotrivă, la un interval de timp semnificativ (aspect 
determinat, desigur, de probele existente în dosar şi care poate fi apreciat 
ca fiind oportun doar de către autoritatea judiciară competentă), organul de 
urmărire penală este obligat să aducă la cunoştinţa persoanei că a dobândit 
calitatea de suspect, fapta pentru care este suspectată, încadrarea juridică a 
acesteia şi drepturile procesuale. Această activitate se: consemnează în 
conţinutul unui proces-verbal, după care se procedează la prima audiere a 
suspectului. 


ÎN NINE E ESUPEN Are re ce i tii IE 

Suspectul este subiect de drepturi şi obligaţii procesuale, în timp ce 
făptuitorul nu este un asemenea subiect, deoarece nu există cadrul 
procesual legal în care el să aibă anumite drepturi şi obligaţii, acest cadru 
născându-se odată cu începerea urmăririi penale. 

În lucrări anterioare, considerând că se impune simplifi icarea 
procesului penal prin adoptarea de norme care să asigure o mai mare 
operativitate acestei activități, aduceam în discuţie posibilitatea renunțării la 
calitatea de învinuit în procesul penal şi, în acelaşi timp, perfecţionarea 
legislaţiei procesual penale în privința momentului punerii în mişcare a 
actiunii penale. 

„ Constatăm faptul că, în condiţiile actualului Cod de procădură ES 
aprecierile privind posibilitatea renunțării la calitatea de învinuit se mentin şi 
fată de posibilitatea renunțării la calitatea de suspect. În acest fel, ca şi în 
cazul învinuitului, noua calitate de suspect, în opinia noastră, nu se justifică, 
din perspectiva delimitării față de calitatea de inculpat. Astfel, consacrarea 
legală a unor calităţi procesuale distincte este necesar să aibă drept 
premisă esenţială regimuri procesuale diferite. Cu alte cuvinte, s-ar justifică 
pe deplin existența calităţii de suspect, în condiţiile în care legiuitorul ar fi 
instituit un complex de drepturi şi obligaţii procesuale penale specifice 
suspectului, de natură să îl deosebească de inculpat. Acest lucru nu se 
desprinde însă din prevederile actualului Cod de procedură penală, aşa cum 
vom observa în continuare. 

Totodată, mare parte din argumentele invocate în sprijinul teoriei 
renunțării la calitatea de învinuit îşi menţin valabilitatea şi în ceea ce priveşte 
renunțarea la calitatea de suspect. În aceste condiţii, apreciem că se 
impune o abordare paralelă a celor două calităţi procesuale în discuție, de 
învinuit şi suspect. 

Învinuitul. Conform Codului de procedură penală anterior (art. 229), 
învinuitul era definit ca fiind persoana față de care se efectua urmărirea 
penală, cât timp nu era pusă în mişcare acţiunea penală împotriva. sa. 
Organul de urmărire penală, sesizat în vreunul dintre modurile prevăzute în 
lege (plângere, denunț sau sesizare din oficiu), putea dispune începerea 
urmăririi penale, atunci când din cuprinsul actului de sesizare sau al actelor 
premergătoare efectuate nu rezulta vreunul dintre cazurile de împiedicare a 
punerii în mişcare a acţiunii penale. Aşadar, urmărirea penală, în condiţiile 
reglementării anterioare, putea începe numai dacă nu exista niciun 
impediment privind punerea în mişcare a acţiunii penale. În aceste condiţii, 
ne întrebam dacă în ipoteza în care autorul infracţiunii era cunoscut şi nu 
exista niciun impediment privind punerea în mişcare a acțiunii penale, nu ar 
fi trebuit ca acțiunea penală să fie pusă în mişcare odată cu începerea 
urmăririi penale? Propuneam o asemenea rezolvare a problemei datorită 


1 Neagu III, pp. 174-178. 

faptului că, în privința momentului punerii în mişcare a acţiunii penale, în 
lege nu se făcea nicio precizare din care să rezulte care era momentul 
respectiv’. igos (în abia 
Posibilitatea legală a arestării preventive a învinuitului reprezenta un 
alt argument în favoarea renunțării la această calitate procesuală. Astfel, 
probele de vinovăţie, în cazul dispunerii arestării preventive, puteau 
constitui, în mod categoric, premise sigure pentru punerea în mişcare a 
acţiunii penale (şi pentru dobândirea calității de inculpat), din acest punct de 
vedere, calitatea de învinuit nefiind justificată. Amintim, în acest sens, 
prevederile art. 233 din Codul de procedură penală anterior, în conformitate 
cu care, dacă, în cursul cercetării penale, organul de cercetare considera că 
sunt întrunite condiţiile prevăzute de lege pentru luarea măsurii arestării 
preventive a învinuitului, putea face propuneri în acesi sens procurorului; din 
această dispoziţie rezulta indubitabil că împotriva învinuitului erau serioase 
probe de vinovăţie şi totuşi acţiunea penală nu era pusă în mişcare. Luând 
în considerare şi dispoziţiile art. 236 (din care rezulta posibilitatea ca 
acţiunea penală să fie pusă în mişcare şi inculpatul să rămână în stare de 
libertate), concluzionam că temeiurile în baza cărora un învinuit putea fi 
arestat puteau fi superioare, pe planul probaţiunii, temeiurilor existente în 
cauzele cu inculpaţi în stare de libertate. | | 

Un alt argument în sprijinul acestei propuneri era reprezentat de 
procedura extinderii procesului penal pentru fapte sau persoane noi, situație 
în care legiuitorul, pentru simplificarea procesului penal, renunțase la cali- 
tatea de învinuit, acţiunea penală putând fi pusă în mişcare prin declarația 
orală a procurorului sau prin încheierea instanţei de judecată. E 

În privinţa începerii urmăririi penale, în cazul în care autorul infracţiunii 
era cunoscut, prin renunțarea la calitatea de învinuit ar fi sporit obligaţiile pe 
care le aveau organele de urmărire penală privind adunarea şi estimarea 
probelor care permiteau declanşarea procesului penal. În asemenea 
condiţii, probele de vinovăţie ar fi trebuit să constituie şi premisele de punere 
în mişcare a acţiunii penale. | 

Pe de altă parte, într-o asemenea manieră de reglementare a începerii. 
urmăririi penale, s-ar fi acordat o mai mare atenţie soluţiei neînceperii 
urmăririi penale, organele de cercetare penală fiind obligate să consolideze 


1 Sub acest aspect, în art. 234 din Codul de procedură penală anterior, se arăta că, 
dacă organul de cercetare penală considera că sunt temeiuri pentru punerea în mişcare a 
acțiunii penale, avea posibilitatea de a face propuneri în acest sens, pe care le înainta 
procurorului. Nici în lege şi nici în literatura de specialitate (I. Gorgăneanu, Acţiunea penală, 
Ed. Ştiinţifică şi Enciclopedică, Bucureşti, 1977, p. 139; Theodoru III, pp: 77-78; Dongoroz |, 
pp. 62-64) nu existau precizări în privința acestor „temeiuri” şi, de aceea, ne întrebam dacă 
acestea sunt, în mare măsură, altele decât cele care au fundamentat începerea urmăririi 
penale. Această întrebare era firească, atât timp cât în dispoziţiile legii procesuale anterioare 
se prevedea că în momentul începerii urmăririi penale nu trebuie să existe niciun impediment 
cu privire la punerea în mişcare a acțiunii penale. 

prin probe temeinice propunerea pe care o înaintau procurorului privind 
această soluţie. | i 

Sub aspectul punerii în mişcare a acţiunii penale, prin renunţarea la 
calitatea de învinuit în procesul penal s-ar fi concretizat momentul în care 
acțiunea penală, cu toate implicaţiile ei, ar fi putut fi pusă în mişcare, 
eliminându-se rezolvările neunitare existente în practica judiciară referitoare 
la acest important moment al procesului penal. l | 


In ceea ce priveşte rolul procurorului în supravegherea urmării penale, 
prin renunţarea la calitatea de învinuit, în cazul în care autorul faptei era 
cunoscut, însuşi momentul începerii urmăririi penale ar fi dobândit 'o 
semnificație deosebită, deoarece procurorul ar fi fost dator să verifice 
__temeinicia probelor administrate de organele de cercetare penală. Această 

obligaţie a procurorului se înscria, de altfel, în reglementarea obiectului 
supravegherii, deoarece în art. 216 din Codul de procedură penală anterior 
se arăta, între altele, că procurorul veghează ca nicio persoană să nu fie 
urmărită penal fără să existe indicii temeinice că a săvârşit o faptă prevăzută 
de legea penală. 

“Arătăm noi în continuare că renunțarea la calitatea de învinuit în 
procesul penal ar fi determinat şi simplificarea procesului penal, prin 
înlăturarea unor norme şi instituții procesuale, prin abrogarea a numeroase 
articole din Codul de procedură penală prin care era reglementată calitatea 
de învinuit. Abrogarea sau simplificarea textelor de lege ar fi condus la o 
reducere substanţială a activităților desfăşurate de organele de urmărire 
penală, crescând operativitatea cu care erau rezolvate dosarele penale în 
prima fază a procesului penal. 

Aspectele învederate mai sus conduceau la concluzia că, în vederea 
simplificării procesului penal, se impunea ca, ori de câte ori s-a început 
urmărirea penală şi autorul faptei era cunoscut, acţiunea penală trebuia să 
fie pusă în mişcare, temeiurile declanşării urmăririi penale fiind, în acelaşi 
timp, temeiuri ale punerii în mişcare a acţiunii penale. Pentru ipoteza desfă- 
şurării urmăririi penale fără ca făptuitorul să fi fost cunoscut, identificarea 
acestuia pe parcursul acestei faze procesuale ar fi coincis cu punerea în 
mişcare a acţiunii penale. 

Suspectul. În parte, argumentele de mai sus pot fi invocate şi pentru 
eliminarea actualei calităţi procesuale, denumită suspect. Argumentăm 
această opinie având în vedere diferențele minore existente, în actuala 
reglementare, între calitatea de suspect şi calitatea de inculpat, diferențe 
care nu justifică reglementarea distinctă a celor două calități procesuale. 

Astfel, conform art. 305, începerea urmăririi penale se prezintă ca un 
act de dispoziţie formal, care poate fi emis în absența unor probe în 
acuzare. Concret, se va dispune începerea urmării penale dacă se constată 
respectarea condiţiilor prevăzute în lege pentru sesizarea organelor de 
urmărire penală (în sensul conformităţii actului de sesizare cu prevederile 

legale) şi dacă nu există vreun caz de Stii a punerii în mişcare şi 
exercitării acţiunii penale. 

Urmărirea penală, odată declanşată in rem, se poate efectua şi fată de 
o anumită persoană (deci poate dobândi caracter in personam), fie de la 
momentul iniţial al începerii (dacă făptuitorul este cunoscut), fie ulterior, dacă 
există indicii rezonabile, rezultate din datele şi probele existente în dosar, că 
“o anumită persoană a săvârşit fapta illa care a fost începută urmărirea 
penală. . 

Potrivit actualei reglementări, urmărirea penală declanşată in rem 
(adică cu privire la o anumită faptă) se efectuează în continuare in 
personam în momentul în care organul de urmărire penală, prin ordonan 
arată că un anumit făptuitor devine suspect. 

Aşadar, începerea sau desfăşurarea urmăririi penale in personam 
impune o condiție suplimentară, şi anume aceea a stabilirii existenței unor 
indicii rezonabile de vinovăţie în sarcina unei anumite persoane. 

Pentru punerea în mişcare a acţiunii penale (deci, pentru dobândirea 
calităţii procesuale de inculpat), procurorul trebuie să stabilească existenţa 
unor probe din care să rezulte că persoana a săvârşit fapta şi să nu existe 
vreun impediment la punerea în mişcare a acțiunii penale [art. 309 alin. (1)]. 

În acest mod, comparând reglementarea acestor două momente 
procesuale distincte, putem consiata următorul element de diferenţiere: 
dacă începerea urmăririi penale fată de o anumită persoană necesită 
existența unor indicii rezonabile, pe baza datelor şi a probelor din dosar, 
punerea în mişcare a acţiunii penale presupune existența unor probe din 
care să rezulte că persoana în cauză a săvârşit infracțiunea. 

Aşadar, în demersul de a determina logica momentului iniţial al celor 
două calităţi procesuale în discuţie (suspect şi inculpat), s-ar putea 
concluziona că dobândirea calităţii de suspect este condiţionată de existența 
unor indicii rezonabile de vinovăţie, elemente de fapt cu valoare probatorie 
inferioară comparativ cu aceea a probelor, care sunt necesare pentru 
punerea în mişcare a acțiunii penale. Cu alte cuvinte, analizând prin prisma 
probaţiunii, făptuitorul poate deveni suspect numai dacă există indicii de 
vinovăţie, în vreme ce calitatea ğ inculpat este condiționată de existența 
probelor î în acuzare. 

Această modalitate - de ie Eat este afectată însă de regle- 
mentarea confuză din art. 305 alin. (3), în conformitate cu care „din datele şi 
probele existente în cauză rezultă indicii rezonabile”. Pe cale de consecință, 
dispoziția de începere sau desfăşurare a urmăririi penale faţă de o persoană 
determinată este condiţionată de existenţa indiciilor, adică a unor probe şi 
date din dosar din care să rezulte că persoana a săvârşit infracțiunea. 

În acest mod, elementele de fapt care pot determina apariția sus- 
pectului pe scena procesului penal sunt suficiente şi pentru punerea în 
mişcare a acţiunii penale, moment în care persoana făptuitorului dobân- 
deşte calitatea de MORBA | 

Aceeaşi concluzie poate fi formulată şi în urma analizei dispozițiilor 
legale cu privire la luarea măsurii preventive a reţinerii. Astfel, conform 
art. 203 alin. (1), reținerea este singura măsură preventivă care poate fi 
dispusă atât fată de suspect, cât şi fată de inculpat, în aceeaşi ipoteză, şi 
anume atunci când organul de cercetare penală sau procurorul constată că 
există probe sau indicii temeinice din care rezultă suspiciunea rezonabilă că 
o persoană a săvârşit o infracțiune şi dacă sunt necesare în scopul 
asigurării bunei desfăşurări a procesului penal, al împiedicării sustragerii 
suspectului ori a inculpatului de la urmărirea penală sau de la judecată ori al 
prevenirii săvârşirii unei alte infracţiuni (art. 209 alin. (1) raportat la art. 202]. 
Rezultă că şi pentru acest caz (similar arestării preventive a învinuitului în 
"reglementarea anterioară), elementele de fapt care ar putea determina 

reținerea suspectului pot sta şi la baza punerii în mişcare a acţiunii penale. 

Totodată, din actuala reglementare rezultă că este posibil ca acțiunea 
penală să fie pusă în mişcare şi inculpatul să fie cercetat în stare de 
libertate, dacă procurorul constată că nu sunt îndeplinite condiţiile prevăzuie 
de lege pentru a propune luarea măsurii arestării preventive. Putem 
concluziona că situaţia unui suspect reținut demonstrează existența, în 
cauza penală, a unor temeiuri de vinovăţie, care sunt superioare pe planul 
probaţiunii temeiurilor existente în cauzele penale cu inculpaţi aflaţi în stare 
de libertate. De aceea, considerăm că probele de vinovăţie, în câzul unui 
suspect reţinut, pot constitui, în mod categoric, premise sigure pentru 
punerea în mişcare a acţiunii penale. 

Suplimentar acestor argumente, din care rezultă că legiuitorul a stabilit 
acelaşi cadru legal atât pentru desfăşurarea urmăririi penale in personam, 
cât şi pentru punerea în mişcare a acţiunii penale, considerăm deosebit de 
relevantă analiza, cu anticipație, a drepturilor şi obligațiilor procesuale ale 
suspectului şi inculpatului. Vom constata, în acest fel, reglementarea unor 
regimuri procesuale .cvasi-identice, aspect care întăreşte concluzia inutilităţii 
calităţii procesuale de suspect. 

Conform art. 78, suspectul are drepturile prevăzute de lege pentru 
inculpat, dacă legea nu prevede altfel. Norma menţionată este deosebit de 
relevantă, stabilind, în materia drepturilor existente în raporturile procesuale, 
acelaşi regim atât pentru suspect, cât şi pentru inculpat, cu excepția unor 
cazuri expres prevăzute. Aşadar, în ceea ce priveşte drepturile apărării şi 
drepturile în legătură cu probaţiunea în cursul fazei de urmărire penală, 
suspectul şi inculpatul beneficiază de o reglementare'comună. 

Se impune, în cele ce urmează, să exemplificăm caracterul comun al 
regimurilor procesuale instituite pentru suspect şi inculpat: 

- conform art. 4 alin. (2), orice îndoială în formarea convingerii 
organelor judiciare se interpretează în favoarea suspectului sau inculpatului; 
în acelaşi sens, conform art. 99 alin. (2), suspectul sau inculpatul bene- 
ficiază de prezumția de nevinovăție, nefiind obligat să îşi dovedească 

nevinovăția, şi are dreptul de a nu contribui la propria acuzare; 

- conform art. 5, principiul aflării adevărului profi ită în egală măsură 
suspectului sau inculpatului; 

- dreptul la tăcere [art. 10 alin. (4) şi art. 109 alin. (3)], dreptul la 
interpret [art. 12 alin. (3)], dreptul de a solicita continuarea procesului penal 
(art. 18), dreptul la asistenţă juridică şi cazurile în care aceasta este obli- 
gatorie (art. 89 şi art. 90), drepturile avocatului suspectului sau inculpatului 
(art. 92), dreptul de a fi reprezentat (art. 96), dreptul de a i se comunica 
drepturile şi obligaţiile (art. 108) sunt recunoscute atât suspectului, cât şi 
inculpatului; 

- suspectul are dreptul de a fi informat de îndată şi înainte de a fi 
ascultat despre fapta pentru care se efectuează. urmărirea penală şi înca- 
drarea juridică a acesteia, în timp ce inculpatul are dreptul de a fi informat de 
îndată despre fapta pentru care s-a pus în mişcare acțiunea penală 
împotriva lui şi încadrarea juridică a acesteia [art. 10 alin. (3)]; 

- conform art. 306 alin. (3), după începerea urmăririi penale, organele 
de cercetare penală strâng şi administrează probele, atât în favoarea, cât şi 
în defavoarea suspectului ori inculpatului etc. 

Analiza acestor dispoziții ale Codului de procedură penală (cu 
precădere a normelor aplicabile fazei de urmărire penală) ne determină să 
reținem, cu caracter de regulă, faptul că: suspectul şi inculpatul beneficiază 
de aceleaşi drepturi procesuale. 

Care ar fi cazurile (sau dacă există asemenea cazuri) în care prin lege 
sunt prevăzute diferențe de regim procesual, în acest sens, suspectul sau 
inculpatul urmând să exercite drepturi procesuale specifice? 

Există situaţii în care inculpatului îi sunt conferite drepturi procesuale 
distincte, dar, în opinia noastră, acestea trebuie extinse şi la persoana 
suspectului. Astfel, conform art. 63 alin. (1) raportat la art. 46 alin. (1), 
organul de urmărire penală poate dispune disjungerea urmăririi penale „cu 
privire la unii dintre inculpaţi”. Apreciem însă că textul în discuţie trebuie 
interpretat extensiv, urmând a fi aplicat şi suspectului, deoarece nu există 
argumente logice care să justifice posibilitatea disjungerii. activității de 
urmărire penală numai atunci când făptuitorul este inculpat. 

O. abordare diferită se cuvine să fie avută în vedere în ipoteza 
procedurii acordului de recunoaştere a vinovăţiei. Conform art. 108 alin. (4), 
organul de urmărire penală trebuie să aducă la cunoştinţa inculpatului 
posibilitatea încheierii unui acord, ca urmare a recunoaşterii vinovăţiei. De 
asemenea, conform dispoziţiilor art. 478 şi următoarele, titularii acordului de 
recunoaştere a vinovăţiei sunt inculpatul, procurorul şi instanța de judecată. 
Rezultă că, pentru acest caz, drepturile procesuale sunt reglementate doar 
pentru inculpat, suspectul neputând fi subiect al acestei proceduri. Rațiunea 
pentru care legiuitorul a exclus persoana suspectului de la derularea acestei 
proceduri o reprezintă finalizarea procedurii acordului de vinovăţie de către 
instanța de judecată, prin soluționarea acţiunii penale (condamnare, renun- 

tare la aplicarea pedepsei sau amânarea executării pedepsei). Aşadar, 
pentru acest caz, drepturile procesuale sunt recunoscute doar inculpatului, 
deoarece suspectul lipseşte din distribuţia procedurii speciale a acordului de 
recunoaştere a vinovăţiei. 

Un alt argument în favoarea renunțării la calitatea de suspect îl 
reprezintă cadrul legal instituit în vederea exercitării acțiunii penale. În acest 
sens, în baza caracterului accesoriu al acțiunii civile fată de actiunea penală, 
în art. 19 alin. (2) se prevede că „acţiunea civilă se exercită de persoana 
vătămată sau de succesorii acesteia, care se constituie parte civilă 
împotriva inculpatului (...)”. Aşadar, acţiunea civilă poate fi exercitată (în 
sensul solicitării reparării prejudiciului şi administrării de probe cu acest 
- scop), doar în măsura în care acţiunea penală a fost pusă în mişcare. Per a 

contrario, dacă acţiunea penală nu a fost pusă în mişcare, acțiunea civilă nu 
poate fi exercitată în procesul penal. Pe cale de consecinţă, în cazul în care 
urmărirea penală se desfăşoară faţă de suspect, persoana vătămată nu se 
poate constitui parte civilă, în absența subiectului pasiv al acțiunii civile. 
Soluţia ar fi, în acest context, conferirea calității de inculpat celui acuzat de 
săvârşirea infracțiunii, conturându-se, în acest mod, şi cadrul legal necesar . 
reparării prejudiciului. 

În acelaşi sens, fiind instituţii localizate în latura civilă a procesului 
penal, tranzacţia şi medierea implică în mod necesar, conform ari. 23 
alin. (1), punerea în mişcare a acţiunii penale, subiecţii procesuali care pot 
tranzacționa sau media fiind inculpatul şi partea responsabilă civilmente, pe 
de o parte, şi partea civilă, pe de altă parte. De asemenea, recunoaşterea 
pretențiilor civile nu poate fi făcută decât de inculpat, cu acordul părții 
responsabile civilmente (dacă această parte a fost introdusă sau a intervenit 
în procesul penal). Prin invocarea aceluiaşi argument, per a contrario, 
rezolvarea pretențiilor civile în acest mod nu este posibilă în ipoteza în care 
făptuitorul are calitatea de suspect. 

Renuntarea la calitatea de suspect în procesul SS al ar avea, după 
părerea noastră, o serie de consecinţe pozitive în ceea ce priveşte simpli- 
ficarea procesului penal, prin înlăturarea unor norme şi instituții procesuale, 
iar aceste consecinţe ar avea rezonanţe în compartimentul garanțiilor 
procesuale şi, în final, asupra însăşi calităţii actului de justiție penală. 

În privința începerii sau desfăşurării urmăririi penale față de o anumită 
persoană, prin renunţarea la calitatea de suspect ar spori obligaţiile pe care 
le au organele de urmărire penală privind adunarea şi estimarea probelor 
care permit acuzarea persoanei, în asemenea condiții probele de vinovăţie 
trebuind să constituie şi premisele de punere în mişcare a acţiunii penale. 

Sub aspectul punerii în mişcare a acţiunii penale, prin renunţarea la 
calitatea de suspect în procesul penal s-ar concretiza momentul în care 
acțiunea penală, cu toate implicaţiile ei, ar putea fi pusă în mişcare; ar 
dispărea, astfel, rezolvările neunitare existente în practica judiciară referi- 
„toare la acest important moment al procesului penal. 

Renuntarea la calitatea de suspect în procesul penal ar conduce şi la 
simplificarea procesului penal, prin înlăturarea unor norme şi instituții 
procesuale. Astfel, ar urma să fie abrogate sau comprimate numeroase 
articole din Codul de procedură penală, care privesc calitatea de suspect 
[art. 10 alin. (3) teza |, art. 77-78, art. 209, art. 245, art. 247, art. 249, 
art. 259 etc.]. 

Desigur că abrogarea sau u simplifi icarea textelor ma lege învederate 
mai sus, cu titlul de exemplu, ar conduce la o reducere substanţială a activi- 
tăţilor desfăşurate de organele de urmărire penală, crescând operativitatea 
cu care sunt rezolvate dosarele penale în prima fază a procesului penal. 

Subliniem că, prin perfecţionarea momentului punerii în mişcare a 
acţiunii penale, s-ar consolida sistemul garanțiilor drepturilor şi libertăţilor 
cetățenilor şi toate acestea ar conduce la respectarea cu strictețe a prin- 
cipiului prezumției de nevinovăție, care ar primi o valoare şi o: semnifi catie 
deosebite. 

Aspectele învederate mai sus conduc la concluzia că, în vederea 
eficientizării procesului penal, se impune ca, ori de câte ori a început 
“urmărirea penală şi există probe din care rezultă că o persoană determinată 
a săvârşit fapta, acţiunea penală trebuie să fie pusă în mişcare, temeiurile 
declanşării urmăririi penale -in personam fiind, în acelaşi timp, temeiuri ale 
punerii în mişcare a acţiunii penale. 

În aceste condiţii de lege ferenda, declanşarea şi desfăşurarea 
urmăririi penale ar putea fi sistematizată în următoarele două ipoteze: 

a) începerea urmăririi penale se dispune formal, în baza unei sesizări 
conforme şi dacă se constată inexistenţa vreunuia dintre cazurile prevăzute 
în art. 16; ulterior, dacă din probele existente în cauză rezultă că infracțiunea 
a fost săvârşită de o anumită persoană, se va dispune punerea în mişcare a 
acțiunii penale, făptuitorul dobândind calitatea de inculpat; 

b) în cazul sesizării cu privire la săvârşirea unei infracţiuni, însoțită de 
probe din care să rezulte persoana făptuitorului, dispoziţiile de începere a 
urmăririi penale şi de punere în mişcare a acţiunii penale sunt concomitente. 


2.2. Drepturile şi obligaţiile Hip ecrosătu 


Potrivit art. 78 raportat la art. 83, în cursul procesului penal suspectul 
are drepturile prevăzute de lege pentru inculpat, dacă legea nu prevede 
altfel, după cum urmează: | 

= _ a) dreptul de a nu da nicio declaraţie pe parcursul procesului penal, 
atrăgându-i-se atenţia că dacă refuză să dea declaraţii nu va suferi nicio 
consecință defavorabilă, iar dacă va da declaraţii, acestea vor putea fi 
folosite ca mijloace de probă împotriva sa; 
a') dreptul de a fi informat cu privire la fapta pentru care este 
cercetat şi încadrarea juridică a acesteia; 
b) dreptul de a consulta dosarul, în condiţiile legii; 

c) dreptul de a avea un avocat ales, iar dacă nu îşi desemnează 
unul, în cazurile de asistenţă obligatorie, dreptul de a i se desemna un 
avocat din oficiu; 

d) dreptul de a propune administrarea de probe în condiţiile 
prevăzute de lege, de a ridica excepții şi de a pune concluzii; 

e) dreptul de a formula orice alte cereri ce ţin de soluţionarea laturii 
penale şi civile a cauzei; 

î) dreptul de a beneficia în mod gratuit de un interpret atunci când 
nu înțelege, nu se exprimă bine sau nu poate comunica în limba română; 

g) dreptul de a apela la un mediator, în cazurile permise de lege; 

g‘) dreptul de a fi informat cu privire la drepturile sale; 

h) alte drepturi prevăzute de lege. 

În această ultimă categorie pot fi incluse, de exemplu, dreptul de a 
beneficia de prezumția de nevinovăție [art. 4 alin. (2)], dreptul de a 
solicita continuarea procesului penal (art. 18), dreptul de a fi reprezentat, 
cu exceptia cazurilor în care prezenţa acestuia este obligatorie sau este 
apreciată ca fiind necesară de organul de urmărire penală (art. 96) etc. 

În ceea ce priveşte obligaţiile suspectului, menţionăm: suportarea 
„unor măsuri procesuale care pot fi dispuse împotriva sa (reținerea, inter- 

narea medicală în vederea efectuării expertizei medico-legale psihiatrice, 
examinarea fizică, dacă această măsură este necesară pentru stabilirea 
unor fapte sau împrejurări care să asigure buna desfăşurare a urmăririi 
penale ori pentru a se determina dacă o anumită urmă sau consecinţă a 
infracţiunii poate fi găsită pe corpul sau în interiorul corpului suspectului, 
internarea medicală provizorie), obligaţia de a se prezenta la chemările 
organelor judiciare, obligaţia de a comunica în scris, în termen de 3 zile, 
orice schimbare a adresei unde locuieşte, atrăgându-i-se atenția că, în cazul 
neîndeplinirii acestei obligaţii, citațiile şi orice alt act comunicat la prima 
adresă rămân valabile şi se consideră că le-a luat la cunoştinţă, obligaţia de 


a păstra obiectele descoperite cu ocazia percheziţiei domiciliare şi care nu 
pot fi ridicate etc. 


$ 3. Persoana vătămată 
3.1. Noţiune 


Conform reglementării din Codul de procedură penală anterior, 
persoana care a suferit prin fapta penală o vătămare fizică, materială sau 
morală putea participa în procesul penal în calitate de parte vătămată. 
Având în vedere ipotezele diferite, în care subiectul pasiv al infracțiunii se 
constituia sau nu se constituia parte în procesul penal, în lucrări anterioare! 


am evidenţiat diferenţele existente între persoana vătămată şi partea 
vătămată. | 


' Neagu III, p. 181. 

În acest sens, arătam. că parte vătămată în procesul penal putea 
deveni numai persoana care îşi exprima voința în acest sens sau care 
efectua acte specifice susţinerii laturii penale a procesului penal în calitate 
de parte. Cu alte cuvinte, persoana vătămată în vreun mod- printr-o 
infracțiune nu dobândea automat calitatea de parte în proces. In acest sens, 
conform art. 24 alin. (1) din Codul de procedură penală anterior, persoana 
vătămată dobândea calitatea de parte vătămată numai dacă participa la 
procesul penal. i | fi BR 4 4 

De lege lata, potrivit art. 79, persoana care a suferit o vătămare fizică, 
materială sau morală prin fapta penală se numeşte persoană vătămată?, 
fără ca legea să mai instituie obligaţia subiectului pasiv al infracțiunii. de a 
participa la procesul penal. Cu toate acestea, apreciem că art. 79 este 
necesar a fi interpretat extensiv, deoarece persoana în cauză nu poate 
dobândi calitatea de subiect procesual principal fără a-şi manifesta voința în 
sensul participării la procesul penal. Pe cale de consecință, în opinia 
noastră, persoana care a suferit o vătămare fizică, materială sau morală prin 
fapta penală se numeşte persoană vătămată numai dacă participă la 
procesul penal, fiind necesară manifestarea de voinţă în acest sens. 

Persoana vătămată va putea participa la procesul penal în calitate de 
subiect procesual principal, luând parte la raporturile juridice procesuale 
penale şi având, în principiu, acelaşi regim procesual ca şi suspectul sau 
cele trei părţi ale procesului penal. ADU Fifa) 

Categoria juridică de persoană vătămată nu trebuie confundată cu 
noțiunea de victimă a infracţiunii, deoarece persoană vătămată poate fi orice 
persoană fizică sau juridică aflată în postura de subiect pasiv al infracțiunii, 
în timp ce victimă a infracţiunii poate fi numai o persoană fizică împotriva 
căreia au fost săvârşite anumite infracţiuni”. 


í T. mun. Bucureşti, s. a Il-a pen., dec. nr. 1463/1976, în R.R.D. nr. 4/1977, p. 63. 

2 În practica judiciară anterioară actualului Cod de procedură penală s-a stabilit că, 
renunțând la succesiunea mamei sale, persoana ce se consideră vătămată material prin 
infracțiunea de abuz de încredere, pentru care a făcut plângere prealabilă, devine un terț în 
raport cu întreg patrimoniul rămas de pe urma defunctei. În acest sens, în cazul însuşirii, de 
către -alte persoane, a unor bunuri ce fac parte din patrimoniul mamei sale defuncte, ea nu 
mai poate dobândi calitatea de parte vătămată, deoarece patrimoniul său nu a suferit nicio 
vătămare materială (T. mun. Bucureşti, s. a Il-a pen., dec. nr. 1428/1986, în Neagu ll, 
p. 182). | 

3 Avem în vedere majoritatea infracţiunilor contra persoanei [omorul (art. 188 C. pen.), 
vătămarea corporală (art. 194 C.. pen.), violenţa în familie (art. 199 C. pen.), lipsirea de 
libertate în mod ilegal (art. 205 C. pen.), traficul de persoane (art. 201 C. pen.), hărţuirea 
sexuală (art. 223) etc.]. De altfel, în conţinutul legal al unora dintre infracțiunile contra 
persoanei este inserată noţiunea de „victimă” ; a se vedea, în acest sens, art. 190 C. pen. 
(uciderea la cerea victimei), art. 195 C. pen. (loviri sau vătămări cauzatoare de moarte 
urmate de moartea victimei), art. 198 (încăierarea), art. 205 (lipsirea de libertate în mod ilegal, 
având ca urmare moartea victimei sau care pune în pericol sănătatea sau viața victimei), 
art. 210 (traficul de persoane), art. 211 (traficul de minori), art. 218 (violul), art. 219 (agre- 
siunea sexuală) etc. 

3.2. Constituirea persoanei vătămate în procesul penal 


În legătură cu această problemă, constatăm o abordare diferită în 
contextul noilor reglementări procesuale penale, în sensul eliminării rolului 
activ pe care organele judiciare erau obligate să îl manifeste, în lumina 
dispoziţiilor din Codul de procedură penală anterior, cu privire la participarea 
persoanei vătămate la desfăşurarea procesului penal. Mai mult decât atât, 
aşa cum vom observa, obligaţia de diligenţă a organelor judiciare penale a 
fost înlocuită cu obligaţii stabilite în sarcina persoanei vătămate prin 
săvârşirea faptei penale. 

În acest sens, conform art. 76 din Codul de procedură penală anterior, 
organul de urmărire penală sau instanța de judecată aveau obligaţia de a 

chema, pentru a fi ascultată, persoana care a suferit o vătămare prin 
infracţiune. Acesteia, înainte de ascultare, i se punea în vedere că poate 
participa î în proces ca parte vătămată, iar dacă a suferit o pagubă materială 
sau o daună morală, că se poate constitui parte civilă. De asemenea, i se 
atrăgea atenţia că declaraţia de participare în proces ca parte vătămată sau 
de constituire ca parte civilă se putea face în tot cursul urmăririi penale, iar 
în fata primei instanțe de judecată, până la citirea actului de sesizare. 
Conform art. 320 alin. (1) din Codul de procedură penală anterior, în cursul 
fazei de judecată, preşedintele instanţei de judecată avea obligaţia de a 
explica persoanei vătămate că se poate constitui parte civilă sau că paate 
participa ca parte vătămată în proces. 

Din aceste prevederi rezulta voința legiuitorului de a stabili în sarcina 
organelor judiciare obligații constând în înlesnirea participării persoanei 
vătămate la procesul penal‘. De asemenea, era consacrat un moment limită 
al constituirii ca parte vătămată ori parte civilă, şi anume citirea actului de 
sesizare a instanţei de judecată. 

În actuala reglementare, conform art. 81 alin. (2), persoana care a 
suferit o vătămare fizică, materială sau morală printr-o faptă penală pentru 
care acțiunea penală se pune în mişcare din oficiu şi care nu doreşte să 
participe la procesul penal trebuie să înştiințeze despre aceasta organul 
judiciar, care, dacă apreciază necesar, o va putea audia în calitate de 
martor. 

Constatăm, în acest mod, faptul că, de lege lata, persoana împotriva 
căreia s-a săvârşit o infracțiune nu numai că nu mai este chemată pentru a fi 
înştiințată despre posibilitatea participării în proces ca parte vătămată, dar 
are obligaţia (pentru marea majoritate a cauzelor penale) de a înştiința 


organul judiciar despre faptul că nu doreşte să participe la procesul penal ca 
persoană vătămată. 


1 încălcarea acestei îndatoriri de către organul judiciar echivala cu lipsa de rol activ şi 
putea determina casarea hotărârii judecătoreşti pronunţate în asemenea condiții (T.S., c 7, 
dec. nr. 26/1982, în C.D. 1982, p. 292). 

Având în vedere actualul regim procesual al persoanei vătămate, 
credem că se impun unele abordări critice, care vizează conţinutul dispo- 
zițiilor existente în Codul de procedură penală. | 

În primul rând, notăm omisiunea legiuitorului de a consacra obligația 
organelor judiciare de a-şi da concursul la participarea persoanei vătămate 
în proces în calitate de subiect procesual principal, aceasta fiind criticabilă şi 
prin prisma art. 20 alin. (1) teza finală, în care se arată că organele judiciare 
au obligația de a aduce la cunoştinţa persoanei vătămate dreptul de a se 
constitui parte civilă până la începerea cercetării judecătoreşti. 

În al doilea rând, o dovadă a deficienței de tehnică legislative este 
includerea obligaţiei persoanei care a suferit vătămări în urma săvârșirii unei 
infractiuni („trebuie să înştiințeze”) în conținutul art. 81, a cărui denumire 
marginală este „Drepturile persoanei vătămate”. 

Această manieră de reglementare conduce la un tratament legal 
nejustificat în ceea ce priveşte persoana vătămată ca subiect procesual 
principal în scena procesului penal. | 
| În al treilea rând, considerăm ca fiind inutilă dispoziția legală în confor- 
mitate cu care, în ipoteza în care persoana vătămată nu doreşte să participe 
la procesul penal, organul judiciar o va putea audia în calitate de martor, 
având în vedere că orice persoană poate fi audiată ca martor, cu excepția 
părților şi a subiecţilor procesuali principali, conform art. 115 alin. (1). 

Pe de altă parte, actualul cadru legal nu stabileşte momentul până la 
care poate fi formulată manifestarea de voinţă în sensul participării la 
procesul penal în calitate de persoană vătămată. Conform art. 374 alin. (3), 
preşedintele pune în vedere persoanei vătămate că se poate constitui parte 
civilă până la începerea cercetării judecătoreşti. Textul are însă în. vedere 
situația în care în dosarul cauzei există constituită persoana vătămată ca 
subiect procesual principal, acesteia aducându-i-se la cunoştinţă drepturile 
procesuale pe care le are. 

În acest context, subliniem necesitatea stabilirii unui moment limită 
până la care persoana vătămată poate interveni în procesul penal, având în 
vedere logica reglementării anterioare, şi anume aceea de a asigura un 
moment care să garanteze stabilizarea distribuţiei procesuale. În alt mod, ar 
fi încălcat caracterul echitabil al procedurilor, dacă, de exemplu, persoana 
vătămată ar avea posibilitatea de a interveni în cadrul procesului penal în 
orice stare a acestuia. 

Pentru aceste argumente, în tăcerea legii, apreciem că procedura 
constituirii persoanei vătămate în procesul penal trebuie să fie similară 
procedurii instituite în cazul părții civile, conform art. 20. Astfel, de lege 
ferenda, ar trebui să se prevadă în mod expres că declaraţia de participare 
ca persoană vătămată în proces (sau orice altă manifestare de voinţă din 
care să rezulte conduita procesuală activă a celui vătămat) se poate face pe 
tot parcursul urmăririi penale şi, în fața instanţei, până la începerea cercetării 
judecătoreşti. 

3.3. Drepturile şi ii mi iile persoanei vătămate în procesul 
penal | 


În legătură cu poziția procesuală a persoanei vătămate, arătăm că 
aceasta îşi desfăşoară activitatea în legătură cu latura penală a cauzei, 
putând fi audiată atât în cursul urmăririi penale (art. 111), cât şi în cursul 
cercetării judecătoreşti (art. 380), având cuvântul în cadrul dezbaterilor din 
şedinţa de judecată (art. 388), fiind în măsură să utilizeze calea de atac a 
apelului [art. 409 alin. (1) lit. d)], contestaţia în anulare (art. 427) etc. | 

Cantonarea poziției persoanei vătămate în latura penală a cauzei este 
firească şi decurge, explicit, din mai multe texte legale, cum ar fi art. 81 lit. c) 
(persoana vătămată are dreptul de a formula orice alte cereri ce ţin de 
soluționarea laturii penale a cauzei), art. 366 alin. (2) (persoana vătămată 
poate formula cereri, ridica excepții şi pune concluzii în latura penală a 
cauzei), art. 409 alin. (1) lit. d) (persoana vătămată poate face apel în ceea 
ce priveşte latura penală a cauzei). 

„Un pas înainte în actuala reglementare procesual penală îl reprezintă 
sistematizarea drepturilor persoanei vătămate, în cadrul art. 81, în confor- 
mitate cu care, în cadrul procesului penal, persoana vätāmatā are urmă- 
toarele drepturi: 

a) dreptul de a fi informată cu privire la drepturile sale; 

b) dreptul de a propune administrarea de probe de către organele 
judiciare, de a ridica excepţii şi de a pune concluzii; 

c) dreptul de a formula orice alte cereri ce ţin de soluţionarea laturii 
penale a cauzei; 

d) dreptul de a fi informată, la cererea sa expresă, într-un termen 
rezonabil, cu privire la stadiul urmăririi penale, cu condiția de a indica o 
adresă pe teritoriul României, o adresă de poşiă electronică sau mesagerie 
electronică, la care aceste informații să îi fie comunicate; 

e) dreptul de a consulta dosarul, în condiţiile legii; 

f) dreptul de a fi ascultată; 

9) dreptul de a adresa întrebări inculpatului, martorilor şi experților; 

g') dreptul de a beneficia în mod gratuit de un interpret atunci când nu 
înțelege, nu se exprimă bine sau nu poate comunica în limba română; 

h) dreptul de a fi asistată de avocat sau reprezentată; 

i) dreptul de a apela la un mediator, în cazurile permise de lege; 

j) alte drepturi prevăzute de lege. 

În această ultimă categorie se includ şi drepturile recunoscute per- 
- soanei vătămate i în legătură cu promovarea, exercitarea şi stingerea actiunii 
penale!. În situaţii expres prevăzute, persoana vătămată poate să stopeze 
declanşarea procesului penal, prin neintroducerea plângerii prealabile sau 
poate să pună capăt procesului prin retragerea plângerii prealabile. În 


1 Dongoroz |, p. 91. 

acelaşi sens, persoana vătămată se poate împăca cu suspectul sau 
inculpatul, în cazul în care punerea în mişcare a acţiunii penale s-a făcut din 
oficiu, dacă legea prevede în mod expres . 

| De asemenea, ca un drept procesual suplimentar Pai prevăzute în 
art. 81, când persoana vătămată este lipsită de capacitate de exercițiu sau 
are capacitate de exerciţiu restrânsă, acţiunea civilă se exercită în numele 
acesteia de către reprezentantul legal sau, după caz, de câtre procuror 
[art. 19 alin. (3)]. Pentru aceasta, sarcina probei aparţine procurorului care 
exercită acţiunea civilă în cazul în care persoana vătămată este lipsită de 
capacitate de exercițiu sau are capacitate i, exercițiu restrânsă lart. 99 
alin. (1)]. 

Cu caracter de noutate, persoana vătămată poate beneficia de 
anumite măsuri de protecţie, în următoarele ipoteze (art. 125-130); 

a) există o suspiciune rezonabilă că viața, integritatea corporală, liber- 
tatea, bunurile sau activitatea profesională a persoanei vătămate ori a unui 
membru de familie al acesteia ar putea fi puse în pericol ca urmare a datelor 
pe care le furnizează organelor judiciare sau a declaraţiilor sale; 

b) persoana vătămată a suferit o traumă ca urmare. a săvârșirii 
infracțiunii ori ca urmare a comportamentului ulterior al suspectului sau 
inculpatului; 

c) persoana vătămată mia minoră. 

Dat fiind caracterul personal al drepturilor persoanei vătămate, 
decesul acesteia în timpul procesului penal iasă un gol procesual, ea 
neputând fi înlocuită, drepturile sale stingându-se odată cu titularul lor?. 

Dispariţia persoanei vătămate din procesul penal nu trebuie să ducă la 
concluzia greşită că ar împiedica exercitarea în continuare a acţiunii 
penale“; în asemenea situații, acțiunea penală se exercită, în continuare, de 
către organul judiciar învestit cu rezolvarea cauzei penale“. 

Persoana vătămată nu poate fi ascultată ca martor în procesul penal, 
conform art. 115 alin. (1); în situaţia în care a fost totuşi audiată, 
respectându-se formele cerute pentru ascultarea martorilor (depunând 
jurământul), declaraţia sa constituie un mijloc de probă şi poate servi la 
aflarea adevărului î în măsura în care se coroborează cu celelalte probe din 
dosar”. 


1 Spre exemplu, violența în familie (art. 199), însuşirea bunului găsit sau ajuns 
din eroare la făptuitor (art. 243), înşelăciunea (art. 244), înşelăciunea piyigd asigurările 
(art. 245) etc. 

2 Dongoroz IV, p. 31. 

3 T. jud. Timiş, dec. pen. nr. 1713/1972, în R.R.D..nr. 2/1973, p. 167. 

4 În mod excepţional, conform Codului penal anterior, decesul părții vătămate prin 
săvârşirea infracţiunii de adulter stingea acţiunea penală în ipoteza fegiommentatati în art. 304 
alin. (5). 

* D. Pavel, notă critică privind dec. pen. nr. 657/1971 a T. jud. Timiş, în R.R.D. 
nr. 1/1972, p. 144. 

Pentru exercitarea drepturilor sale în cadrul procesului penal, per- 
soana vătămată trebuie citată, ea putându-se prezenta şi având şi posibili- 
tatea să fie reprezentantă (art. 96). 


Secţiunea a IV-a 


Părțile în procesul penal 


$ 1. Considerații preliminare 


Săvârşirea unei infracţiuni generează obligaţii şi drepturi pentru o suită 
întreagă de persoane. Drepturile şi obligațiile ce se nasc în cadrul procesului 
penal sunt variate şi depind de poziția procesuală a participanţilor. | 

Un loc deosebit în distribuția procesuală îl au părțile, care sunt definite, 
conform art. 32 alin. (1), ca fiind subiecţii procesuali care exercită sau împo- 
triva cărora se exercită o acţiune judiciară. | 

Notăm faptul că legiuitorul a definit părţile, spre deosebire de regle- 
mentarea anterioară, în care părțile nu erau definite în lege. 

| Subliniem însă faptul că actuala definiţie a părților prevăzută în art. 32 
alin. (1) se regăseşte în literatura de specialitate anterioară adoptării Codului 
de procedură penală”. | 

Părţile au nevoie de cadrul procesual penal pentru a-şi rezolva 
solie mele care le interesează, Si, î0 Asepasi masura, procesul penal are 
nevoie de părţi pentru a se putea desfăşura ; drepturile şi obligațiile celorlalți 
participanţi în procesul penal nu îşi au izvorul în mod direct in exercitarea 
acțiunii penale sau acțiunii civile, Ci în anumite convenții legale , în anumite 
acte de dispoziţie ale organelor judiciare sau în anumite dispoziții exprese 
ale legii procesual penale”. pF ; i 

Potrivit art. 32 alin. (2), sunt părți în procesul penal: inculpatul, partea 
civilă şi partea responsabilă civilmente . | 


Ni MEA AR PE MIA O 


1 În Fa ri sens defineam părţile ca fiind persoane fizice sau juridice, care au drepturi 
şi obligaţii ce izvorăsc în mod direct din exercitarea acţiunii penale şi a acțiunii civile în cadrul 


procesului penal (a se vedea Neagu lll, p. 171). 


2 S, Satta, Diritto processuale civile, Padova, 1967, p. 72. 


3 Astfel, drepturile şi obligațiile apărătorului îşi au izvorul în contractul de asistență 
juridică încheiat între avocati şi justițiabil. Pipe Cr, ẹ Ă 

4 Drepturile şi obligaţiile expertului îşi au izvorul în dispoziţia dată de organul judiciar 
privind efectuarea expertizei. Ă iuti micii dal i 

$ Drepturile şi obligațiile subiecților procesuali principali (suspectul -şi persoana 
vătămată) îşi au izvorul în prevederile Codului de procedură penală. pame 

ê În practica judiciară a fost reiterată, surprinzător, opinia potrivit căreia şi procurorul ar 
fi „parte” în procesul penal (T. jud. Sibiu, dec. pen. nr. 411992, în Dr. nr. 8/1994, p. 94: 
„Procurorul este singura parte în procesul penal, care poate să ceară extinderea procesului 

Din definiţia dată părților rezultă că acestea îşi au localizate drepturile 
şi obligaţiile în una sau în ambele laturi ale procesului penal. Astfel, 
inculpatul, având drepturi şi obligaţii care izvorăsc atât din exerciţiul acțiunii 
penale, cât şi al acţiunii civile, îl întâlnim în ambele laturi ale procesului 
penal. a 

Partea civilă şi partea responsabilă civilmente, având drepturi şi 
obligaţii care izvorăsc din exerciţiul acţiunii civile, sunt poziţionate în latura 
civilă a procesului penal. În acest sens, pentru partea responsabilă 
civilmente s-a prevăzut în mod expres că exercitarea drepturilor procesuale 
se circumscrie în limitele şi în scopul soluționării acțiunii civile [art. 87 
alin. (2)]. Cu caracter de excepție, partea civilă şi partea responsabilă 
civilmente au posibilitatea legală de a-şi exercita drepturile procesuale şi în 
legătură cu latura penală a cauzei. Astfel, potrivit art. 409 alin. (1) lit. C), 
aceste două părţi pot face apel şi în ceea ce priveşte latura penală, în 
anumite condiţii expres prevăzute în lege. 

Având în vedere faptul că procesul penal este consecința directă a 
unui conflict cu legea penală, conflict care poate antama şi o acţiune civilă, 
rezultă că subiecţii care au calitatea de părți au interese contrare sau 
interese comune. Astfel, inculpatul are interese contrare față de partea civilă 
şi are interese comune cu partea responsabilă civilmente. În mod implicit, 
partea civilă are interese contrare cu partea responsabilă civilmente şi cu 
inculpatul. ADI 

Este posibil ca, în cadrul unui proces penal, mai mulți subiecți 
procesuali să aibă interese comune, existând între ei o solidaritate 
procesuală. De exemplu, în situaţia în care o faptă penală a fost săvârşită în 
participaţie, există o solidaritate procesuală a coinculpaților; iar în cazul în 
care aceeaşi faptă a produs un prejudiciu material la diferite persoane, 
există solidaritate procesuală între părțile civile. 


penal şi pentru alte persoane decât cele indicate în rechizitoriu”). Fără dubiu se poate afirma 
că procurorul nu este parte în procesul penal, după cum, pe marginea speţei menţionate, s-a 
arătat şi în literatura juridică de specialitate (H. Diaconescu, Este procurorul parte în procesul 
penal?, în Dr. nr. 12/1995, pp. 51-54). Cu rezerva că nu împărtăşim punctul de vedere 
conform căruia Ministerul Public ar aparţine exclusiv autorităţii judecătoreşti, nu putem fi 
decât de acord cu punctul de vedere al autorului, potrivit căruia procurorul nu este parte în 
procesul penal. Autorul citat arată, şi pe bună dreptate, că: „Apare evident că exercitând toate 
aceste atribuţii ale Ministerului Public, în procesul penal, procurorul nu este parte a acestuia, 
el acționând, aşa cum s-a statornicit expres, în interesul general al societății, ca reprezentant 
al acesteia. Din moment ce reprezintă interesele generale ale societății şi apără ordinea de 
drept, precum şi drepturile şi libertăţile cetățenilor, procurorul acționează ca reprezentant al 
acesteia, nu în interes şi nume propriu şi deci nu ca parte în procesul penal, neputând şi deci 
netrebuind a fi confundat cu aceasta”. „Exercitând acțiunea penală în numele societăţii, 
procurorul nu poate dispune de aceasta după liberul arbitru, după voința proprie, 
necenzurată (...)”. 

§ 2. Inculpatul 


2.1. Noţiune 


Calitatea de inculpat apare odată cu punerea în mişcare a acţiunii 
penale. Potrivit art. 82, persoana împotriva căreia s-a pus în mişcare 
acţiunea penală devine parte în procesul penal şi se numeşte inculpat. ` 

Anterior modificării Codului penal, adoptat în anul 1968 prin Legea 
nr. 278/2006!, în procesul penal din România inculpat putea fi numai o 
persoană fizică. Ne-am exprimat opinia, în aceste circumstanţe, cu privire la 


oportunitatea introducerii în legislaţia din România a instituţiei răspunderii 
penale a persoanei juridice?. | 


Prin Legea nr. 278/2006 a fost generalizată în legislația din tara noastră 
răspunderea penală a persoanei juridice”. Ca urmare a reglementării con- 
diţiilor în care persoana juridică poate fi trasă la răspundere penală, se 
impune luarea în considerare a calităţii procesuale de inculpat atât în ceea ce 


priveşte persoanele fizice, cât şi persoanele juridice“. 


1 Legea nr. 278/2006 pentru modificarea şi completarea Codului penal, precum şi 
pentru modificarea şi completarea altor legi a fost publicată în M. Of. nr. 601 din 12 iulie 
2006. 

2 |. Neagu, Drept procesual penal. Partea generală. Tratat, Ed. Global Lex, Bucureşti, 
2004, p. 143; |. Neagu, Drept procesual penal. Partea generală. Tratat, Ed. Global Lex, 
București, 2006, p. 162. 

Instituția răspunderii penale a persoanei juridice este cunoscută sistemului de drept 
din țara noastră, prin raportare la dispoziţiile Codului penal român adoptat în anul 1936. De 
asemenea, reglementări având aceeaşi finalitate se regăsesc şi în legislația contemporană, 
un exemplu în acest sens reprezentându-l Legea nr. 299/2004 privind răspunderea penală a 
persoanelor juridice pentru infracțiunile de falsificare de monede sau de alte valori, publicată 
în M. Of. nr. 593 din 1 iulie 2004 (act normativ abrogat prin art; VII din Legea nr. 278/2006). 

4 Pentru detalii, a se vedea: R. Screvens, Les sanctions applicables aux personnes 
morales dans les Etats des Commnunaut&s Européennes, în Revue de droit penal et de 
criminologie, 1980, p. 163; P. Delatte, La question de la responsabilité pénale des personnes 
morales en droit belge, în Revue de droit pénal et de criminologie nr. 3, 1980, Volonciu Iil, 
p. 179; FI. Streteanu, R. Chiriță, Răspunderea penală a persoanei juridice, Ed. Rosetti, 
Bucureşti, 2002; FI. Streteanu, Răspunderea penală a persoanei juridice în legislaţie şi 
doctrină. Examen de drept comparat, în R.D.C. nr. 3/1997; Ph. Kenel, La responsabilite 
pénale des personnes morales en droit anglais, apud R. Chiriță, Răspunderea penală a 
persoanelor. juridice în dreptul belgian, disponibil pe www.raduchirita.ro; M.K. Guiu, 
Răspunderea penală a persoanei juridice, în Dr. nr. 8/2005; C. Butiuc, Despre o eventuală 
răspundere penală a persoanelor juridice, în Dr. nr. 10-11/1994, pp. 87-89. Pentru critica 
acestui punct de vedere în legătură cu textele de lege invocate (în majoritatea lor cuprinse în 
Legea nr. 11/1991 privind combaterea concurenţei neloiale, publicată în M. Of. nr. 24 din 
30 ianuarie 1991, cu modificările şi completările ulterioare), a se vedea L. Mihu, Discuţie cu 
privire la o eventuală răspundere penală a persoanele juridice, în Dr. nr. 8/1995, p. 70. In 
numeroase legislații naţionale penale se admite că persoana juridică poate fi subiect activ al 
infracțiunii (pe cale de consecință, adăugăm noi, şi inculpat în procesul . penal). Pentru 
asemenea cazuri sunt prevăzute sancţiuni specifice, cum ar fi, bunăoară, amenda, dizolvarea 
persoanei juridice, suspendarea activităţii persoanei juridice, închiderea localului etc. De lege 

Momentul în care este pusă în mişcare acţiunea penală esie ales de 
către procuror şi coincide cu existența probelor din care rezultă că o 
persoană a săvârşit o infracțiune şi nu există vreunul dintre cazurile de 
împiedicare prevăzute în art. 16 alin. (1). | 

Unicul act procesual prin care unei persoane i se conferă calitatea de 
inculpat este ordonanța procurorului de punere în mişcare a acţiunii penale. 

Inculpatul este, aşadar, parte în proces, fără însă a exista între el şi 
suspect diferenţe semnificative în ceea ce priveşie regimul drepturilor şi 
obligaţiilor. Cea mai importantă diferenţiere care există între inculpat şi 
suspect în actuala reglementare constă în faptul că arestarea preventivă, 
arestul la domiciliu şi controlul judiciar îl pot viza numai pe inculpat, 
„împotriva suspectului neputând fi luată decât măsura preventivă a reţinerii 
pentru 24 de ore. | 

în considerarea caracterului facultativ al măsurilor preventive, având în 
vedere şi argumentele expuse în secțiunea dedicată suspectului, reiterăm 
observaţia că regimul procesual diferit al dispunerii măsurilor preventive nu 
justifică existenţa calităţii de suspect. 

Calitatea de inculpat se transformă în aceea de condamnat, în 
momentul rămânerii definitive a hotărârii judecătoreşti penale. Condamnatul 
nu este parte în proces, el fiind subiect în raportul juridic de drept 
executional, raport plasat în afara procesului penal. Subliniem şi faptul că 
inculpatul poate fi achitat, se poate dispune încetarea procesului penal sau, 
în condiţiile legii, instanța poate pronunţa renunţarea la aplicarea pedepsei 
sau amânarea executării pedepsei. 


2.2. Drepturile şi obligaţiile inculpatului în procesul penal 


Inculpatul, ca parte în proces, are anumite drepturi şi anumite obligații. 
În determinarea acestor drepturi şi obligaţii, legiuitorul a optat în 
favoarea reglementării exprese, în cadrul unui singur articol, a drepturilor 


= 
lata, în România, conform art. 136 C. pen., pedepsele aplicabile persoanei juridice sunt 
principale (amenda) şi complementare (dizolvarea persoanei juridice, suspendarea activităţii: 
sau a uneia dintre activităţile persoanei juridice pe o durată de la 3 luni la 3 ani, închiderea 
unor puncte de lucru ale persoanei juridice pe o durată de la 3 luni la 3 ani, interzicerea de a 
participa la procedurile de achiziţii publice pe o durată de la unu la 3 ani, plasarea sub 
supraveghere judiciară şi afişarea sau publicarea hotărârii de condamnare). 

1 Conform Codului de procedură penală anterior, acțiunea penală putea fi pusă în 

mişcare prin mai multe acte procesuale, şi anume: ordonanța de punere în mişcare a acţiunii 
penale, rechizitoriul, declaraţia orală a procurorului, în cazul extinderii procesului penal, şi 
încheierea instanței de judecată, în cazul extinderii procesului penal sau în procedura 
plângerii împotriva actelor sau dispozițiilor procurorului de netrimitere în judecată. 
2 Codul de procedură penală în vigoare „nu enumeră pe condamnat printre părțile în 
procesul penal, deoarece în desfăşurarea procesului penal condamnatul nu apare ca parte 
decât în căile extraordinare de atac, dar chiar atunci ceea ce caracterizează poziţia sa 
procesuală este calitatea de inculpat, aşa că nu este necesară o calificare suplimentară” 
(Dongoroz IV, p. 31). | 

procesuale, în vreme ce obligaţiile inculpatului rezultă din economia legii 
procesuale penale. 


Astfel, conform art. 83, în cursul procesului penal, igeulpalul are urmă- 
toarele drepturi: 

a) dreptul de a nu da nicio declaraţie pe parcursul procesului penal, 
atrăgându-i-se atenţia că dacă refuză să dea declaraţii nu va suferi nicio 
consecință defavorabilă, iar dacă va da declarații acestea vor putea fi 
folosite ca mijloace de probă împotriva sa; 

a ) dreptul de a fi informat cu privire la fapta pentru care este cercetat 
şi încadrarea juridică a acesteia; 

b) dreptul de a consulta dosarul, în condiţiile legii; 

c) dreptul de a avea un avocat ales, iar dacă nu îşi desemnează unul, 
în cazurile de asistenţă obligatorie, dreptul de a i se desemna un avocat din 
oficiu; 

d) dreptul de a propune administrarea de probe în condițiile prevăzute 
de lege, de a ridica excepţii şi de a pune concluzii; 

e) dreptul de a formula orice alte cereri ce țin de soluționarea laturii 
penale şi civile a cauzei; 

f) dreptul de a beneficia în mod gratuit de un teară atunci când nu 
înțelege, nu se exprimă bine sau nu poate comunica în limba română; 

9) dreptul de a apela la un mediator, în cazurile permise de lege; 

g p dreptul de a fi informat cu privire la drepturile sale; 

h) alte drepturi prevăzute de lege, cum sunt, cu titlu de exemplu, 
dreptul de a recunoaşte, în tot sau în parte, pretențiile părții civile (cu acordul 
părții responsabile civilmente); dreptul de a fi reprezentat, dreptul de a avea 
ultimul cuvânt în fata instanței de judecată; dreptul de a ataca hotărârile 
judecătorești pronuntate împotriva sa etc. 

Pentru a răspunde obligaţiilor pe care le are, precum şi pentru a-şi 
exercita drepturile, inculpatul trebuie să participe efectiv la desfăşurarea 
procesului penal. În anumite situaţii, activitatea procesuală nu poate avea 
loc decât în prezenţa inculpatului. Astfel, în cazul în care inculpatul se află în 
stare de deţinere, judecata nu se desfăşoară decât în prezența acestuia, 
organele competente având obligaţia de a-l aduce în faţa instanţei [art. 364 
alin. (1)]. Această regulă comportă -o excepție legală, constând în dreptul 
inculpatului aflat în stare de deţinere, de a solicita în scris, pe tot parcursul 
judecății, să fie judecat în lipsă, fiind reprezentat de' avocatul său ales sau 
numit din oficiu [art. 364 alin. (4)]. 

Între obligaţiile inculpatului amintim: suportarea învinuirii ce i se aduce 
în legătură cu săvârşirea infracţiunii, suportarea unor măsuri procesuale 
(reținerea, arestul la domiciliu, internarea medicală provizorie), obligaţia de a 
se prezenta la chemările organelor judiciare, atrăgându-i-se atenţia că, în 
cazul neîndeplinirii acestei obligaţii, se poate emite mandat de aducere 
împotriva sa, iar în cazul sustragerii, judecătorul poate dispune arestarea sa 

preventivă; obligaţia de a comunica în scris, în termen de 3 zile, orice schim- 

bare a adresei unde locuieşte, atrăgându-i-se atenţia că, în cazul neînde- 

plinirii acestei obligaţii, citaţiile şi orice alte acte comunicate la prima adresă 

rămân valabile şi se consideră că le-a luat la cunoştinţă; obligaţia de a 

păstra obiectele descoperite cu ocazia percheziției domiciliare şi care nu pot 
fi ridicate; obligaţia de a păstra disciplina şedinţei de judecată etc. 


$ 3. Partea civilă 


3.1. Noţiune 


Săvârşirea unei infracţiuni poate avea, între alte consecințe, şi produ- 
cerea unui prejudiciu material sau moral în dauna unei persoane fizice sau a 
unui prejudiciu material în dauna unei persoane juridice. În vederea reparării 
prejudiciului cauzat, persoana vătămată are la îndemână acţiunea civilă, pe 
care o poate exercita în cadrul procesului penal. În acest sens, în art. 84 
alin. (1) se arată că persoana vătămată care exercită acțiunea civilă în 
cadrul procesului penal este parte în procesul penal şi se numeşte parte 
civilă. Au calitatea de parte civilă şi succesorii persoanei prejudiciate, dacă 
exercită acţiunea civilă în cadrul procesului penal. Calitatea de parte civilă în 
procesul penal o poate avea atât o persoană fizică, cât şi o persoană 
juridică, deoarece ambele pot fi prejudiciate printr-o infracțiune. 

Constituirea ca parte civilă se poate face numai în cazul în care 
persoana vătămată cere acoperirea unui prejudiciu material sau moral 
produs prin infracțiune”. tă 

Chiar în reglementarea anterioară anului 20032, consideram că se 
puteau acorda despăgubiri pentru prejudiciile morale produse prin 
infracțiune şi, în consecinţă, persoana care a suferit asemenea daune putea 
avea calitatea de parte civilă în procesul penal”. Notăm faptul că unele opinii 
exprimate în literatura noastră juridică propun acordarea de despăgubiri 
băneşti pentru anumite prejudicii morale, cum ar fi, bunăoară, în cazul 


1 În practica judiciară s-a stabilit că atâta timp cât persoana vătămată, prin plângerea 
adresată organelor de urmărire penală şi prin declaraţia dată în fața instanţei, a cerut 
restituirea bunurilor furate sau contravaloarea lor în bani, instanţa era obligată să soluţioneze, 
alături de acţiunea penală, şi acţiunea civilă (T. jud. Braşov, dec. pen. nr. 1075/1972, în 
R.R.D. nr. 8/1972, p. 181). 

2 Reamintim că prin Legea nr. 281/2003, la art. 14 al Codului de procedură penală 
anterior, a fost introdus alin. (5) în care se arăta că acţiunea civilă poate avea ca obiect şi 
tragerea la răspundere civilă pentru repararea daunelor morale. 

3 T.S., dec. îndrumare nr. VII/1952, în C.D. 1952-1954, vol. |, p. 25. Astfel, 
acordarea daunelor morale în cazul infracțiunii de omor este justificată prin lezarea 
puternică a sentimentelor materne ale părții civile, care va fi marcată pe tot timpul vieții, 
defunctul fiind unicul ei fiu (C.S.J., s. pen., dec. nr. 1835/1992, în Neagu III, p. 184). 

infracțiunilor de vătămare corporală sau a sănătăţii prin care s-au cauzat 
prejudicii de ordin estetic sau de agrement!. 


Intotdeauna, temeiul constituirii părții civile trebuie să fie o infracţiune 
care, prin natura ei, poate produce prejudicii materiale sau morale?, obligaţia 


1 V. Eliescu, Răspunderea civilă delictuală, Ed. Academiei, Bucureşti, 1972, p. 109; 
l. Anghel, Fr. Deak, M. Popa, Răspunderea civilă, Ed. Ştiinţifică, Bucureşti, 1970, pp. 83-84; 
C. Stătescu, C. Bîrsan, Tratat de drept civil, Teoria generală a obligațiilor, Ed. Academiei, 
Bucureşti, 1981, p. 165; V. Pătulea, Contribuţii la studiul răspunderii civile delictuale. în 
cazul prejudiciilor rezultate din vătămarea integrității corporale, în R.R.D. nr. 11/1970, p. 56; 
M. Le Roy, L'evolution du prejudice corporel, Paris, 1966, p. 5. Pentru tratarea problemei 
„daunelor morale, a se vedea infra, Cap. VI, Secţiunea III, pct. 3, lit. D, din prezenta lucrare, 
precum şi: |. Albu, Consideraţii în legătură cu revenirea jurisprudenţei române la practica 
reparării băneşti a daunelor morale, în Dr. nr. 8/1996, pp. 13-22; 1. Albu, V. Ursa, 
Răspunderea civilă pentru daunele morale, Ed. Dacia, Cluj-Napoca, 1979; M. Boar, 
Repararea bănească a daunelor morale în dreptul unor state . vest-europene, în Dr. 
nr. 8/1996, pp. 23-35; C. Turianu, Răspunderea civilă pentru daune morale, în Dr. nr. 4/1993, 
pp. 21-24; M. Boar, Metode şi criterii de evaluare a despăgubirilor băneşti pentru daune 
morale, în Dr. nr. 10/1996, pp. 42-53; B. Starck, Droit civil. Obligation, Librairies Techniques, 
„Paris, 1972, pp. 55-56; G. Viney, Les obligations. La responsabilite: effets, în „Traité de droit 
civil” sub direcţia lui J. Chistin, Paris, 1988, pp. 5-15; H. Mazeaud, L. Mazeaud, Traité 
théorique et practique de la responsabilité civile delictuelle et contractuelle, Sirey, Paris, 
1934, p. 323 şi urm.; G. Viney, B. Markesinis, La reparation du dommage corporel, Essai de 
Droit anglais et français, Economica, Paris, 1985, pp. 139-143; L. Hugueney, L'idée de peine 
privée en droit contemporain, Dijon, 1904; J. Carbonier, Droit civil, Paris, 1967, t. |, p. 588 şi 
urm.; M. Thery, B. Niconot, Reflexions sur les „souffrances endurées’, în Gazette du Palais, 
29 octombrie 1981; L. Malennec, L'indemnisation du préjudice esthétique, în Gazette du 
Palais, 6 noiembrie 1976; Y. Laubert-Foivre, Le droit du dommange corporel, Systèmes 
d'indemnisation, Dalloz, Paris, 1990, p. 134 şi urm.; R. Vassas, Le préjudice d'agrément, în 
Gazette du Palais, 6 octombrie 1981; D. Alexandresco, Principiile dreptului civil român, 
Bucureşti, 1926, vol. III, pp. 128-129 şi 449-462; M. Cantacuzino, Elementele dreptului civil 
român, Bucureşti, 1926, pp. 428-434; |. Rosetti Bălănescu, Al. Bălcoianu, Drept civil român, 
Bucureşti, 1943, pp. 89-90; Tr. lonaşcu, Curs de drept civil. Teoria generală a contractelor şi 
a obligaţiilor, Facultatea de Drept Bucureşti, 1942, pp. 429-430; C. Negrea, Drept civil, Cluj, 
1923, vol. II, pp. 172-173; M.G. Rarincescu, Noţiuni de drept civil, Facultatea de Drept din 
Bucureşti, 1934-1935, pp. 356-357. | 
2 Conducerea unui autovehicul pe drumurile publice fără permis de conducere nu este 
întotdeauna de natură să genereze, prin obiectul ei, daune materiale unor persoane. Ca 
atare, persoana care a suferit o pagubă cauzată de inculpat cu ocazia conducerii în astfel de 
condiţii a autovehiculului poate obține despăgubiri numai pe calea unei acțiuni introduse la 
instanța civilă, dar nu se poate constitui parte civilă în procesul penal (T.S., s. pen., dec. 
nr. 1264/1983, nepublicată). Remarcăm faptul că, în prezent, instanța supremă şi-a 
reconsiderat jurisprudenţa cu privire la această problemă. Astfel, s-a statuat, în soluționarea 
unui recurs în interesul legii, că instanța penală învestită cu judecarea acţiunii penale în cazul 
infracțiunilor cu efecte complexe, cum sunt uciderea din culpă şi de vătămare corporală din 
culpă săvârşite de un conducător auto, este învestită să judece acţiunea civilă alăturată celei 
penale prin constituirea persoanei vătămate ca parte civilă, atât cu privire la pretențiile 
formulate în legătură cu decesul victimei sau cu vătămările corporale suferite, cât şi cu privire 
la pretenţiile referitoare la bunurile distruse ori deteriorate ca urmare a aceleiaşi fapte 
(Î.C.C.J., s.u., dec. nr. | din 23 februarie 2004, publicată în M. Of. nr. 404 din 6 mai 2004). 

de acordare a despăgubirilor î în cadrul procesului penal neputând avea ca 
temei un fapt ilicit extrapenal!. 


3.2. Constituirea părţii civile î în procesul penal 
3.2.1. Avantajele constituirii părţii civile în procesul penal 


Persoana fizică sau juridică vătămată material sau moral printr-o 
infracţiune poate cere repararea prejudiciului fie prin promovarea acţiunii 
civile în cadrul procesului penal, fie ital exercitarea acțiunii civile în afara 
procesului penal. 

Constituirea persoanei vătămate ca parte civilă în procesul penal oferă 
acesteia unele avantaje față de exercitarea separată a acţiunii civile. Avan- 
tajele cele mai sensibile sunt: rapiditatea obţinerii despăgubirilor materiale, 
fiindcă procesul penal este caracterizat prin operativitate şi instanţa, 
rezolvând latura penală a cauzei, va rezolva şi acțiunea civilă alăturată celei 
penale; probele vor fi administrate mult mai uşor, calea procesului penal 
permiţând folosirea unor mijloace energice de administrare a probelor 
(percheziţii, cercetări la fața locului etc.). 

În condiţiile reglementării anterioare, evidentiam ca fiind unul dintre 
avantajele constituirii de parte civilă în procesul penal şi faptul că acţiunea 
civilă exercitată în cadrul procesului penal era scutită de timbru, comparativ 
cu acţiunea civilă exercitată în procesul civil, când era obligatorie plata taxei 
de timbru. De lege lata, conform art. 20 alin. (8), acţiunea civilă care are ca 
obiect tragerea la răspundere civilă a inculpatului şi părţii responsabile 
civilmente, exercitată la instanța penală sau la instanţa civilă, este scutită de 
taxă de timbru. În aceste circumstanţe, este evident faptul că acţiunea civilă 
care îşi are izvorul în săvârşirea unei infracțiuni poate fi exercitată prin 
scutirea de plata taxei de timbru, indiferent dacă persoana vătămată solicită 
repararea prejudiciului în cadrul unui proces penal sau a unui proces civil. 
De altfel, actuala reglementare se armonizează cu prevederile art. 29 
alin. (1) lit. i) din O.U.G. nr. 80/2013, în conformitate cu care sunt scutite de 
la plata taxei judiciare de timbru acţiunile şi cererile, inclusiv cele pentru 
exercitarea căilor de atac, ordinare şi extraordinare, referitoare la cauzele - 
penale. 


1 T.S., s. pen., dec. nr. 616/1976, în R.R.D. nr. 10/1976, p. 65; T.S., s. pen., dec. 
nr. 2309/1981 (nepublicată). 

2 Pentru detalii, a se vedea şi: B. Diana! C. lacob, Constituirea ca parte civilă în pro- 
cesul penal, în R.D.P. nr. 3/1999, pp. 93-96; V. Paşca, Constituirea martorului ca parte civilă 
în procesul penal şi exercitarea căilor de atac, în Dr. nr. 7/2002, pp. 175-178. 

3-A. Chavanne, G. Levasseur, Droit penal et procedure penale, 3° éd., Sirey, Paris, 
1972, p. 77. 

4 O.U.G. nr. 80/2013 privind taxele judiciare de timbru a fost publicată în M. Of. nr. 392 
din 29 iunie 2013. 

Prin constituirea părții civile, în cadrul procesului penal apar şi avan- 


taje pentru activitatea de justiție, fiind facilitată rezolvarea acţiunii civile, 


acţiune în justiție care, în realitate, are acelaşi izvor ca şi acţiunea m a, şi 
anume infracțiunea săvârşită”. 


3.2.2. Cine poate avea calitatea de parte civilă în cadrul Fshi 
penal 


Se poate constitui parte în procesul penal persoana care-a suferit un 
prejudiciu material sau moral în urma săvârșirii infracțiunii, fie că este 
persoana vătămată, fie că este vorba despre succesorii acesteia. Pentru 
„existenţa acestei calități procesuale se cer a fi îndeplinite condiţii de ordin 
formal şi substanţial. Sub aspect formal se cere ca persoana să-şi manifeste 
voința de a fi despăgubită în procesul penal, iar sub aspect substantial 
trebuie să existe un prejudiciu material sau moral cauzat printr-o infractiune. 
Îndeplinind aceste condiţii, se pot constitui părţi civile în procesul 
penal, spre exemplu, persoanele care au suferit prejudicii materiale sau 
morale în cazul infractiunilor de omor. Având în vedere aria largă a celor 
„ prejudiciați în cazul acestor infracţiuni, numeroase persoane fizice care se 
aflau în diverse legături de rudenie cu victima sau persoane care, deşi nu se 
aflau în asemenea legături cu cel decedat, dacă au suferit prejudicii 
materiale ca urmare a săvârșirii infracţiunii, pot avea calitatea de parte civilă. 
În acest sens, pot exercita acţiunea civilă î în procesul penal“: soția sau sotul, 
concubina care avea copii cu victima“, soția pentru copiii luaţi spre creştere 
fără forme de adopție“, precum şi persoanele care au suportat zu ee cu 
îngrijirea victimei ori cu înmormântarea ei, 


1 Volonciu |, p. 90. 


2 Părinţii şi bunicii victimei (T.S., s. pen., dec. nr. 1925/1976, în C.D. 1976, p. 402; 
T.S., s. pen., dec. nr. 1246/1975, în R.R.D. nr. 4/1976, p. 76; T.S., s. pen., dec. nr. 263/1977, 
în C.D. 1977, p. 307). 

„În latura civilă s-a dispus obligarea la plata despăgubirilor civile (...) către soția 
victimei şi a sumei de 2.000.000 lei lunar, prestație periodică la întreţinerea copiilor până la 
terminarea studiilor, dar nu mai târziu de împlinirea vârstei de 25 de ani” (C. Apel Ploieşti, 
dec. pen. nr. 145/1998, în Neagu III, p. 187). 

4 T.S., s. pen» dec. nr. 1459/1975, în C.D. 1975, p. 423; T.S., s. pen, dec. 
nr. 2410/1978, în C.D. 1978, p. 455. 
5 T.S., col. pen., dec. nr. 1328/1965, p. 436. 

ê împrejurarea că la înmormântarea victimei au contribuit cu o sumă de bani şi colegii 
acesteia nu poate profita inculpatului, deoarece acest ajutor, având caracter de liberalitate, 
nu poate înlătura sau diminua dreptul la acțiunea reparatorie împotriva autorului prejudiciului, 
de vreme ce liberalitatea a fost făcută exclusiv în interesul celui păgubit. (T. jud. Suceava, 
dec. pen. nr. 466/1980, în R.R.D. nr. 5/1981, p. 67). Inculpatul nu poate fi obligat la chel- 
tuielile care, deşi sunt făcute în legătură cu înmormântarea victimei, depăşesc cheltuielile 
materiale necesitate de un asemenea eveniment. În consecință, valoarea lucrărilor efectuate 
pentru constituirea unui monument funerar nu poate fi inclusă în cuantumul despăgubirilor, 


întrucât depăşeşte cadrul cheltuielilor de înmormântare necesare (T. Braşov, dec. pen. 
nr. 505, în Neagu III, p. 187). | 

Pentru toate aceste exemple, invocăm prevederile art. 1.390 C. civ., în 
conformitate cu care despăgubirea pentru prejudiciile cauzate prin decesul 
unei persoane se cuvine numai celor îndreptăţiți la întreținere din partea 
celui decedat sau celui căruia victima, fără a fi obligată de lege, îi presta 
întreţinere în mod curent. Pentru aceste ipoteze, persoanele enumerate mai 
sus se pot constitui parte civilă în procesul penal în nume propriu. 

De asemenea, se pot constitui parte civilă în procesul penal, conform 
art. 1.391 alin. (2) C. civ., ascendenți, descendenții, frații, surorile sau soțul 
victimei decedate, pentru durerea încercată ca urmare a săvârşirii 
infracţiunii. În această categorie, a celor care pot invoca prejudicii morale, 
vor fi incluse şi oricare alte persoane care pot dovedi existența acestui 
prejudiciu. Conform art. 1.391 alin. (4) C. civ., acest drept la despăgubire nu 
poate fi transferat moştenitorilor, aceştia putând să îl exercite doar dacă 
acţiunea a fost pornită de defunct. AD 

Acţiunea civilă având caracter patrimonial şi fiind transmisibilă, se pot 
constitui părți civile în procesul penal moştenitorii victimei’. În cazul copiilor 
minori, părintele rămas în viață nu poate renunţa la drepturile patrimoniale 
ale minorului decurgând din uciderea celuilalt părinte?, soluția fiind valabilă şi 
în cazul în care minorii primesc pensie de urmaş, dacă aceasta este 
inferioară sumei de care minorii beneficiau din venitul părintelui lor”. | 

Se pot constitui parte civilă în procesul penal şi copiii care la data 
judecării cauzei deveniseră majori, dar la data decesului celui ce-i întreținea 
erau minori. În acest caz, copiii deveniți majori se pot constitui părţi civile 
pentru prejudiciile suferite prin decesul unuia dintre părinţi, în timpul cât erau 
minori”. | 

Pornind de la necesitatea rezolvării cât mai operative şi eficiente a 
tuturor raporturilor juridice civile ce îşi au sorgintea în faptul infracţional, în 


i În cazul despăgubirilor copiilor minori rămaşi de pe urma victimei, instanţa trebuie să 
țină seama atât de retribuția pe care victima o primea la locul de muncă, precum şi de 
veniturile cu caracter de permanenţă realizate de victimă din alte activități remunerate; de 
asemenea, se va ţine seama şi de munca pe care victima o desfăşura în gospodărie şi care 
este evaluabilă în bani. Toate acestea se constituie în venituri de care copii minori sunt lipsiţi 
şi trebuie incluse în despăgubirile ce se vor acorda acestora (T.S., c 7, dec. nr. 74/1978, în 
Neagu Ill, p. 188). 

2 Chiar în situaţia în care autoritatea tutelară a încuviințat renunțarea, de către părinte, 
la drepturile patrimoniale ale minorului, instanța de judecată poate acorda din oficiu 
despăgubirile cuvenite minorului, în măsura în care constată că el a suferit un prejudiciu 
material ca urmare a uciderii unuia dintre părinţi (T.S., s. pen., dec. nr. 422/1997, în C.D. 
1979, p. 475). În cazul uciderii mamei de către soț, obligația inculpatului la dezdăunare este 
independentă de obligaţia de întreţinere, derivând din dispoziţiile existente în materia familiei 
(C.S.J., s. pen., dec. nr. 62/1990, în Neagu II, p. 188). -i 

3 T.S., s. pen., dec. nr. 1946/1978, în Repertoriu alfabetic de practică judiciară în 
materie penală pe anii 1976-1980, Ed. Ştiinţifică şi Enciclopedică, Bucureşti, 1982, p. 109. 

4 Tr. Pop, Propuneri de lege ferenda privind sfera noţiunii de parte în procesul penal, 
în R.R.D. nr. 8/1980, pp. 25-28. 

doctrina de specialitate s-a propus introducerea în procesul penal a unei noi 
calități procesuale, şi anume intervenientul în interes propriu'. Această 
propunere s-a făcut pornindu-se de la aprecierea că actuala reglementare a 
părţii civile în procesul penal permite conferirea unei asemenea calităţi 
procesuale numai persoanelor prejudiciate material în mod nemijlocit prin 
infracţiune. 

În ceea ce ne priveşte, socotim că o asemenea propunere este fără 
obiect, deoarece dispoziţiile art. 79 şi art. 84 nu fac diferenţierea între 
persoanele care au fost prejudiciate material prin infracțiune în mod 
nemijlocit ori mijlocit, putând avea calitatea de parte civilă orice persoană 
vătămată (direct sau indirect) care exercită acțiunea civilă în procesul penal. 
Acest punct de vedere îl regăsim în opinia instanţei supreme? şi în literatura 
de specialitate, unde se arată, în mod corect, că ceea ce interesează în 
asemenea cazuri este existența unei dispoziţii legale care să permită 
persoanei vătămate prin infracţiune să pretindă despăgubiri de la inculpat, 
chiar dacă prejudiciul material nu a fost cauzat nemijlocit (în mod direct prin 
infracțiune) persoanei vătămate. 

În acest context, după unele ezitări, în practica judiciară s-a con- 
solidat opinia că unităţile sanitare au calitatea de parte civilă în procesul 
penal pentru despăgubirile ce li se cuvin ca urmare a cheltuielilor de 
spitalizare efectuate cu ocazia îngrijirilor medicale acordate persoanelor 
care beneficiază de gratuitatea asistenţei medicale? Şi a căror sănătate sau 
integritate corporală au fost vătămate prin infracțiune?. 


1 Ibidem. 

2T S., s. pen., dec. nr. 41211981 (nepublicată). 

3 C. Apel Ploieşti, dec. pen. nr. 237/1998, în Buletinul jurisprudenţei, Culegere de 
practică judiciară, semestrul l/1998, Ed. Lumina Lex, Bucureşti, 1998, p. 156 (inculpatul a fost 
obligat la plata cheltuielilor de spitalizare efectuate de unitățile sanitare cu îngrijirea persoanei 
vătămate). 

4 T. jud. Braşov, dec. pen. nr. 143/1980 (nepublicată); T. mun. Bucureşti, s. | pen., 
sent. nr. 1522/1979 (nepublicată). Prin aceste hotărâri nu s-au acordat despăgubiri unităților 
sanitare pentru cheltuielile de spitalizare efectuate în legătură cu îngrijirile medicale acordate 
unor persoane vătămate prin infracțiuni; a se vedea, pentru detalii, şi D. Ciuncan, Partea 
civilă în cazul cheltuielilor de spitalizare, în R.D.P. nr. 1/2003, pp. 81-87. 

5 Când persoana a cărei sănătate a fost lezată nu beneficiază, în condiţiile prevăzute 
de lege, de gratuitate a asistenței medicale, aceasta va suporta costul îngrijirilor medicale şi 
va fi despăgubită de făptuitor şi pentru aceste daune în cadrul procesului penal sau, după 
caz, al celui civil. Când persoana vătămată suportă cheltuielile de asistență medicală, 
instituția sanitară nu are calitatea de parte civilă în proces (T.S., dec. îndrumare nr. 1/1986, în 
R.R.D. nr. 4/1978, pp. 55-56). În acelaşi sens, a se vedea C.S.J., s. pen., dec. nr. 1746/1990, 
nepublicată). 

ê T.S., s. pen., dec. nr. 1757/1980, în R.R.D. nr. 6/1981, p. 89; T.S., s. pen., dec. 
nr. 95/1980, în R.R.D. nr. 7/1981, pp. 59-60; T.S., s. pen., dec. nr. 1913/1948 (nepublicată); 


T. jud. Vaslui, dec. pen. nr. 513/1984, în R.R.D. nr. 5/1985, pp. 74-75; T.S., dec. îndrumare 
nr. 1/1986, în R.R.D. nr. 4/1987, p. 56. 

în acest sens, are calitatea de parte civilă în procesul penal unitatea 
spitalicească unde victima a primit asistența medicală, iar când unitatea 
sanitară nu are personalitate juridică, se constituie ca parte civilă în procesul 
penal direcţia judeţeană de sănătate publică”. 

În prezent, conform art. 313 alin. (1) din Legea nr. 95/2006 privind 
reforma în domeniul sănătății”, persoanele care prin faptele lor aduc daune 
sănătăţii altei persoane au obligaţia să repare prejudiciul cauzat furnizorului 
de servicii medicale reprezentând cheltuielile efective ocazionate de 
asistența medicală acordată. în cazul proceselor penale având ca obiect, în 
latura civilă, recuperarea acestor sume, furnizorii de servicii medicale se 
subrogă în toate drepturile şi obligaţiile procesuale ale caselor de asigurări 
de sănătate şi dobândesc calitatea procesuală a acestora, în toate pro- 
cesele şi cererile aflate pe rolul instanțelor judecătoreşti, indiferent de faza 
de judecată. l 

În ipoteza în care producerea pagubei în patrimoniul unității sanitare 
este consecința culpei comune a făptuitorului şi a persoanei vătămate, 
operează principiul de drept civil al răspunderii în raport cu întinderea 
propriei culpe, despăgubirile ce se cuvin urmând a fi diminuate proporţional 
cu culpa acesteia. | i Guias 

Legea nr. 95/2006 stabilind o răspundere civilă „potrivit legii”, înseam- 
nă că sunt aplicabile, fără nicio derogare, dispoziţiile din Codul civil privind 
răspunderea pentru fapta altuia. În consecință, la plata cheltuielilor de 
spitalizare poate fi obligată şi partea responsabilă civilmente“. 

În acelaşi mod sunt aplicabile şi prevederile art. 1.382 C. civ., potrivit 
cărora, atunci când prejudiciul este cauzat de mai multe persoane, acestea 
răspund solidar față de cel prejudiciat”. | 

Obligarea la cheltuieli necesitate de asistența medicală acordată unei 
persoane nu poate avea ca obiect şi cheltuielile de spitalizare ale autorului 


17.$,, dec. îndrumare. nr. 1/1986, în R.R.D. nr. 4/1978, p. 54. 
< 2 Legea nr. 95/2006 privind reforma în domeniul sănătăţii, publicată în M. Of. nr. 372 
din 28 aprilie 2006. | 

3 T.S., dec. îndrumare nr. 1/1986, în R.R.D. nr. 4/1987, p. 55. În această decizie se 
arată în mod corect că soluţia menționată se impune în toate cazurile când se constată culpa 
comună a făptuitorului şi a persoanei vătămate, inclusiv în situația când aceasta rezultă din 
depăşirea limitelor legitimei apărări prevăzute de art. 73 lit. a) din Codul penal- anterior sau 
dintr-un act de provocare în sensul art. 73 lit. b) din acelaşi cod. Până la adoptarea deciziei 
de îndrumare nr. 1/1986, Secţia penală a fostului Tribunal Suprem s-a pronunțat, în mod 
constant, în sensul că unităţile sanitare sunt îndreptăţite să fie despăgubite integral de către 
inculpat şi în cazul în care aceasta a săvârşit infracțiunea în urma provocării de către victimă 
(T.S., s. pen., dec. nr. 971/1980, în R.R.D. nr. 8/1981, p. 64; T.S., s. pen., dec. nr. 243/1981, 
în R.R.D. nr. 9/1981, p. 67; T.S., s. pen., dec. nr. 690/1981, nepublicată). 

4T.$,, dec. îndrumare nr. 1/1986, în R.R.D. nr. 4/1987, p. 55. . 


5 C.s.J., s. pen., dec. nr. 722/1990 (nepublicată). 

faptei‘, coautorului faptei? sau ale celui care şi-a produs ai însuşi asemenea 
vătămări”, deoarece, în raport cu prevederile legii, la plata acestor cheltuieli 
pot fi obligate numai persoanele care au vătămat integritatea corporală ori 
sănătatea altora, iar nu şi cei care şi-au vătămat sănătatea proprie”. 

Are calitatea de parte civilă dobânditorul de bună-credinţă al unui lucru 
furat de inculpat, când, în cursul procesului penal, acel lucru a fost ridicat i 


la cumpărător şi predat părţii vătămate; acţiunea civilă are ca obiect, î 
acest caz, restituirea pretului’. 


În practica judiciară s-a ridicat problema dacă asiguratorul se poate 
constitui parte civilă în procesul penal în legătură cu sumele plătite 


asiguraţilor, precum şi cu privire la stabilirea despăgubirilor civile cuvenite 
acestora. 


În vederea înlăturării soluţiilor contradictorii pronunţate în practica jude 
ciară în această privință, instanța supremă a dat o decizie de îndrumare’, 
care are deplină aplicabilitate şi în prezent, arătând că asiguratorul se 
subrogă în drepturile asiguratului şi se poate constitui parte civilă în procesul 
penal pentru sumele plătite în cadrul asigurării bunurilor şi asigurării pentru 
- răspundere civilă, când paguba a fost produsă prin fapte penale ale terţilor”. 

Asiguratorul se subrogă în drepturile celui nemijlocit prejudiciat a 
infracțiune cu sume de bani egale cu cele plătite persoanei vătămate, 
dreptul său de a exercita acțiunea Civi în procesul penal se naşte di a 
data la care l-a despăgubit pe asigurat. 


1 Întrucât răspunderea acestuia nu poate fi angajată decât pentru prejudicii sau daune 
aduse sănătăţii altor persoane, cum a fost cazul părții vătămate (T.S., s. pen., dec. 
nr. 2508/1981, nepublicată). 

2 Condamnarea constituie un temei pentru obligarea ei, solidar cu autorul infracțiunii 
de provocare ilegală a avortului, la plata cheltuielilor de asistenţă ce i s-a acordat GS; 
s. pen., dec. nr. 1913/1984, în Neagu lil, p. 192). 

„TIS, s. pen., dec. nr. 1939/1984 în Neagu III, p. 192. 

4 În acelaşi sens sunt şi actualele reglementări cuprinse în Legea nr. 95/2006 privind 
reforma în sistemul sănătăţii (art. 313). 

5 T.S., s. pen., dec. nr. 816/1983, în R.R.D. nr. 4/11984, p. 72. 

ê T.S., dec. îndrumare nr. 2/1968, pp. 39-43. 

7 CS.) s. pen., dec. nr. 740/1990 (nepublicată). Pentru detalii, a se vedea şi C. Sima, 
Poziţia societăţilor de asigurare în procesul penal, în Dr. nr. 2/2001, pp. 160-164; 
Gh. Vidican, D.M. Munteanu, Asigurare. Asigurare obligatorie de răspundere civilă pentru 
pagube produse prin accidente de circulaţie. Natura juridică a răspunderii asigurătorului. 
Calitatea procesuală a asigurătorului în procesul penal, în Dr. nr. 7/2004, pp. 210-220; 
C. Diţă, Aspecte referitoare la promovarea acțiunii civile în fața instanţei penale de către 
societatea de asigurare subrogată în drepturi asiguratului, în Dr. nr. 8/2004, pp. 171-174; 
C. Diţă, Despre calitatea procesuală a societăţii de asigurări în. procesul reena în Dr. 
nr. 11/2004, pp. 247-252. 

è T.S., s. pen., dec. nr. 1712/1983, pp. 280-281. 

? T.S., s. pen., dec. nr. 4880926/1971, în R.R.D. nr. 8/1972, p. 165. 

3.2.3. Momentul până la care se poate constitui partea civilă 


Potrivit art. 20 alin. (1), constituirea de parte civilă se poate face în tot 
cursul urmăririi penale, precum şi în fața instanţei de judecată până la 
începerea cercetării judecătoreşti”. Apreciem că începerea cercetării 
judecătoreşti a fost ales ca ultim moment al constituirii părții civile, deoarece, 
pe de o parte, încă de la începutul judecății, inculpatul trebuie să cunoască 
şi pretenţiile celui vătămat prin infracțiune, pentru a-şi organiza apărarea, 
atât pe latura penală, cât şi pe latura civilă a cauzei, iar, pe de altă parte, 
instanța de judecată trebuie să cunoască acest aspect în vederea admi- 
nistrării probelor şi pe latura civilă a cauzei. În consecință, constituirea ca 
parte civilă nu se poate face în fața instanţei de apel. | 

În practica instanțelor de judecată, anterioară actualului Cod de 
procedură penală, s-a statuat că persoana vătămată se putea constitui parte 
civilă şi după citirea actului de sesizare a primei instanţe de judecată (acesta 
era momentul limită stabilit pentru constituirea părţii civile), dar numai în 
cazul în care inculpatul şi partea responsabilă civilmente erau de acord?. Am 
achiesat la această soluție jurisprudenţială, considerând că este în interesul 
părților, dar şi al actului de justiţie, soluționarea în acelaşi cadru procesual a 
ambelor laturi ale procesului penal. În condiţiile actualei reglementări însă, 
această soluţie nu mai este posibilă, deoarece în ari. 20 alin. (4) este 
prevăzută imposibilitatea constituirii ca parte civilă a persoanei vătămate sau 
a succesorilor acesteia în cazul nerespectării prevederilor art. 20 alin. (1). 
Pentru acest caz, persoana vătămată sau succesorii acesteia pot introduce 
acţiunea la instanţa civilă. | 
În ceea ce priveşte cuantumul pretențiilor civile ori modalitatea de 
reparaţie, conform art. 20 alin. (5), până la terminarea cercetării judecă- 
toreşti, partea civilă poate: | 

a) îndrepta erorile materiale din cuprinsul cererii de constituire ca parte 
civilă; | 
b) mări sau micşora întinderea pretențiilor“; 

c) solicita repararea prejudiciului material prin plata unei despăgubiri 
băneşti, dacă repararea în natură nu mai este posibilă. $ 

În aceste circumstante, îşi menține valabilitatea practica judiciară în 
conformitate-cu care instanța nu poate lua în considerare solicitarea de 


Ž 1 Conform art. 376 alin. (1), instanța începe efectuarea cercetării judecătoreşti când 

cauza se află în stare de judecată. 
2 T.S., s. pen., dec. nr. 586/1971, în C.D. 1971, p. 423; T. jud. Bistrita, s. pen., dec. 

nr. 807/1084, în R.R.D. nr. 7/11986, p. 58; N. lonescu, D. Ciuncan, Notă, în R.R.D. nr. 7/1986, 
pp. 60-62; Î.C.C.J., s. pen., dec. nr. 36/2009, disponibilă pe site-u! instanței supreme. 

| 3 Având în vedere dispoziţiile art. 20 alin. (5) lit. b), constatăm inaplicabilă la acest 
moment practica judiciară conform căreia persoana fizică sau juridică prejudiciată material 
sau moral nu putea pretinde despăgubiri mai mari după momentul limită stabilit pentru 
constituire (T.S., s. pen., dec. nr. 2181/1980, în C.D. 1980, pp. 332-333). 

majorare a pretențiilor făcută de către partea civilă în notele scrise depuse la 


dosar între momentul dezbaterilor asupra fondului cauzei şi cel al pronunțării 
hotărârii”. 


Pentru garantarea valorificării în termen a dreptului de a se constitui 
parte civilă în procesul penal, legea [art. 20 alin. (1) teza finală şi art. 374 
alin. (3) teza finală] fixează obligaţia organului de urmărire penală şi a 
instanței de a pune în vedere persoanei vătămate că se poate constitui 
parte civilă până la începerea cercetării judecătoreşti?. În cazul în care 
persoana vătămată sau succesorii acesteia se constituie parte civilă, 


organele judiciare au obligaţia să ceară indicarea probelor pentru determi- 
narea întinderii reale a daunei suferite”. 


În mod constant, în practica judiciară s-a decis că nu este valabilă 
constituirea de parte civilă după ce, anterior, în cursul procesului, persoana 


vătămată a declarat în mod expres că nu pretinde despăgubiri de la 
inculpat. 


Constituirea de parte civilă în timpul urmăririi penale rămâne valabilă 
chiar dacă persoana vătămată nu s-a prezentat în fața instanţei de judecată 
cu prilejul judecării cauzei”. 

Termenul până la care se poate constitui partea civilă este instituit 
numai pentru persoanele fizice cu capacitatea de exerciţiu deplină; în cazul 
persoanelor fizice lipsite de capacitate de exercițiu sau cu capacitate de 
exercițiu restrânsă, acțiunea civilă se exercită din. oficiu cu privire la 
despăgubirile civile cuvenite unor asemenea persoane . 


1 C. Apel Bucureşti, s. a Il-a pen., dec. nr. 1084/2005, în Neagu III, p. 194; în acelaşi 
sens, a se vedea C. Apel Bucureşti, s. | pen., dec. nr. 1816/2003, în Neagu III, p. 194. . 

2 T.S., s. pen., dec. nr. 26/1982, în C.D. 1982, p. 292; T.S., s. pen., dec. nr. 308/1986, 
în C.D. 1986, p. 297; T.S., s. pen., dec. nr. 1276/1985, în C.D. 1985, p. 328; T.S., s. pen., 
dec. nr. 987/1978, în R2; T.S., s. pen., dec. nr. 4925/1976, p. 402; T.S., s. pen., dec. 
nr. 1246/1975, în R.R.D. nr. 4/1986, p. 56; T. mun. Bucureşti, s. | pen., dec. nr. 899/1992, în 
Neagu III, p. 194; V. Papadopol, Notă la T. mun. Bucureşti, s. a Il-a pen., dec. nr. 619/1993, 
în Culegere de practică judiciară penală pe anul 1993, Casa de Editură şi Presă „Şansa” 
S.R.L., Bucureşti, p. 188. Acest autor subliniază, pe bună dreptate, că „atâta vreme cât 
partea vătămată a depus la dosar două acte prin care tindea să dovedească că a suferit un 
prejudiciu, prima instanţă trebuia să o întrebe dacă solicită repararea acelui prejudiciu şi, în 
cazul unui răspuns afirmativ, să explice necesitatea completării începutului de probă produs”. 
În acelaşi sens, a se vedea şi Gh. Mateuţ, Unele probleme în legătură cu procedura 
constituirii de parte civilă în procesul penal, în Dr. nr. 9/1991, p. 75. 

3 C.S.J., s. pen., dec. nr. 1556/1991, în Neagu III, p. 194. 

+ T.S., s. pen., dec. nr. 212/1984 în R.R.D. nr. 2/1985; p. 76; T.S., s. pen., dec. 
nr. 872/1982, în R.R.D. nr. 6/1985, p. 73; Gh. Mateuţ, Unele probleme în legătură cu 
procedura constituirii de parte civilă în procesul penal, în Dr. nr. 9/1996, POSES pen 
dec. nr. 586/1971, în C.D. 1971, p. 423; V. Papadopol, notă la T. mun. Bucureşti, s. | pen., 
dec. pen. nr. 26/1992, în Neagu III, p. 195. 

> T.S., s. pen., dec. nr. 367/1981, în C.D. 1981, pp. 321-322; T.S., s. pen., dec. 
nr. 1983/1988, în R.R.D. nr. 9-12/1989, pp. 145-146; T. mun. Bucureşti, s. a Il-a pen., dec. 


nr. 128/1991, în Neagu Ill, p. 195; T. mun. Bucureşti, s. | pen., dec. nr. 404/1992, î în Neagu lIli, 
p. 195. 


ê Theodoru |, p. 210. 

3.2.4. Modalitatea de constituire a părții civile 


Apreciam, în lucrări anterioare‘, elaborate sub auspiciile Codului de 
procedură penală care a intrat în vigoare la 1 ianuarie 1969, că persoana 
vătămată se putea constitui parte civilă printr-o cerere scrisă sau orală, 
pentru acest ultim caz organul judiciar fiind obligat să procedeze la 
consemnarea manifestării de voință. Această poziţie era justificată de 
imperativul asigurării unei realizări cât mai eficiente a dreptului de a 
recupera prejudiciile cauzate prin infracţiune, mai ales având în vedere că 
legea anterioară nu prevedea un anumit mod de exprimare a voinţei celui 
vătămat. sa) § rå 

De lege lata, constatăm preluarea acestor considerații în conținutul 
art. 20 alin. (2), în conformitate cu care constituirea ca parte civilă se face în 
scris sau oral, cu indicarea naturii şi a întinderii pretențiilor, a motivelor şi a 
probelor pe care acestea se întemeiază. În cazul în care constituirea ca 
parte civilă se face oral, organele judiciare au obligaţia de a consemna 
aceasta într-un proces-verbal sau, după caz, în încheiere [art. 20 alin. (3)]. 

Constituirea de parte civilă poate fi făcută atât de către persoana 
vătămată ori succesorii acesteia, cât şi de alte persoane, în condițiile legii. 
Astfel, apărătorul persoanei vătămate poate. formula cereri în numele şi în 
exercitarea drepturilor procesuale ale acesteia (art. 93). De asemenea, 
conform art. 19 alin. (3), când persoana vătămată este lipsită de capacitate 
de exercițiu sau are capacitate de exerciţiu restrânsă, acțiunea civilă se 
exercită în numele acesteia de către reprezentantul legal sau, după caz, de 
către procuror. în rs: A opido atita A | 
; Reprezentanții legali exercită acțiunea civilă în conformitate cu dispo- 
ziţiile legii civile?. | SINE: APR- 


- 3.2.5. Drepturile şi obligațiile părţii civile 


Partea civilă are, în cadrul procesului penal, o paletă largă de drepturi 
şi obligații. Astfel, conform art. 85 alin. (1) raportat la art. 81, în cursul 
procesului penal, partea civilă are următoarele drepturi: | 

a) dreptul de a fi informată cu privire la drepturile sale; 

b) dreptul de a propune administrarea de probe de către organele 
judiciare, de a ridica excepții şi de a pune concluzii; 

. ©) dreptul de a formula orice alte cereri ce ţin de soluţionarea laturii 
penale a cauzei; | aii 

d) dreptul de a fi informată, într-un termen rezonabil, cu privire la 
stadiul urmăririi penale, la cererea sa expresă, cu condiția de a indica o 


1 Neagu III, p.195. | | 
2 A se vedea, pe larg, analiza făcută în această privință de V.M. Ciobanu, Drept 
procesual civil, Bucureşti, Tipografia Universităţii Bucureşti, 1986, vol. |, pp. 132-138. 

adresă pe teritoriul României, o adresă de poştă electronică sau mesagerie 
electronică, la care aceste informații să îi fie comunicate; 

e) dreptul de a consulta dosarul, î în condiţiile legii; 

f) dreptul de a fi ascultată; 

9) dreptul de a adresa întrebări inculpatului, martorilor şi experţilor; 

g” dreptul de a beneficia în mod gratuit de un interpret atunci când nu 
întelege, nu se exprimă bine sau nu poate comunica în limba română; 

h) dreptul de a fi asistată de avocat sau reprezentată; 

i) dreptul de a apela la un mediator, în cazurile pomas de lege; 

j) alte drepturi prevăzute de lege. 

Indiscutabil, cel mai important drept al părtii civile constă în solicitarea 
despăgubirilor. Exerciţiul acestui drept este însoțit de un evantai larg de 
drepturi procesuale, suplimentare celor prevăzute în art. 81, menite să 
conducă la susținerea acţiunii civile; între aceste drepturi se cuprind: 
constituirea de parte civilă (art. 20), dreptul de a mări sau micşora întinderea 
pretențiilor [art. 20 alin. (5)], dreptul de a renunţa, în tot sau în parte, la 
pretenţiile civile (art. 22)', exercitarea căii de atac a apelului [art. 409 alin. (1) 
lit. c)] etc. 

Îndatoririle părţii civile în procesul penal nu scula privite ca obligații 
impuse prin sancţiuni coercitive, ci ca necesități de conformare la normele 
de conduită procesuală după care aceasta îşi poate valorifica pretenţiile 
civile?. 

Între asemenea îndatoriri se înscriu necesitatea de a se constitui ca 
parte până la începerea cercetării judecătoreşti, obligaţia de a respecta 
ordinea desfăşurării anumitor activități procesuale (bunăoară, în cadrul 
dezbaterilor ce au loc în fața primei instanţe, partea civilă poate lua cuvântul 
numai după persoana vătămată). De asemenea, partea civilă trebuie. să 
aprecieze cuantumul despăgubirilor pe care le pretinde şi să indice probele 
pe care acestea se întemeiază [art. 20 alin. (2)]. 

În aceeaşi categorie, a obligaţiilor procesuale, se includ şi îndatoririle 
impuse de adoptarea unei conduite procesuale care nu trebuie să fie 
abuzivă, în sensul exercitării cu rea-credință a drepturilor procesuale şi 
procedurale [art. 283 alin. (4) lit. n)], ireverenţioasă [art. 283 alin. (4) lit. i)] ori 
derogatorie de la disciplina şedinţei de judecată. l 


” Acţiunea civilă fiind disponibilă, partea civilă poate renunța la despăgubiri printr-o 
declarație expresă şi neechivocă, făcută personal sau prin procură specială, în fața organului 
judiciar í învestit cu rezolvarea cauzei. 

? Pop lI, p. 367. 

$ 4. Partea responsabilă civilmente’ 


4.1. Noţiune i 


Între principiile care stau la baza tragerii la răspundere penală se 
înscrie şi principiul răspunderii penale personale, în conformitate cu care pot 
fi supuse sancţiunii penale numai acele persoane care au comis infracțiuni‘. 
Spre deosebire de domeniul dreptului penal, în materie civilă există 
posibilitatea ca răspunderea civilă să revină şi altor persoane decât acelea 
care au săvârşit fapte generatoare de prejudicii materiale sau morale”. 

Instituția prin intermediul căreia este angajată răspunderea civilă a 
unei persoane pentru pagubele pricinuite prin fapta suspectului sau 
inculpatului poartă denumirea de parte responsabilă civilmente. In acest 
sens, în art. 86 se arată că persoana care, potrivit legii civile, are obligația 
legală sau convenţională de a repara în întregime sau în parte, singură sau 
în solidar, prejudiciul cauzat prin infracţiune şi care este chemată să 
răspundă în proces este parte în procesul penal şi se numeşte parte 
responsabilă civilmente. EF | 

Instituirea acestei calități procesuale are menirea de a proteja per- 
soana care a suferit un prejudiciu material sau moral împotriva insolvabilităţii 
autorului prejudiciului, prin această calitate procesuală reglementându-se o 
răspundere complementară, indirectă“, şi anume răspunderea civilă delic- 
tuală a unei alte persoane decât autorul infracțiunii pentru prejudiciile 
materiale sau daunele morale cauzate prin infracţiune. 

Răspunderea civilă pentru fapta altei persoane există numai ca 
expresie a prevederilor legii, stabilirea unei asemenea răspunderi având la 


| i Pentru detalii, a se vedea şi: E. Lipcanu, Răspunderea comitentului pentru fapta 
prepusului, Ed. Lumina Lex, Bucureşti, 1999; A. Bocăneală, Obligativitatea introducerii părții 
responsabile civilmente în cauzele cu inculpaţi minori, în P.L. nr. 1/1992,. pp. 199-203; 
G.C. Frențiu, Inculpat. Prepus şi comitent, în R.D.P. nr. 4/2000, pp. 127-129; Gh. Dumitru, 
Societăţile de asigurări. Calitate procesuală, în R.D.P. nr. 4/2000, pp. 189-194; C. Niculeanu, 
Argumente suplimentare privind existența raportului de prepuşenie între Ministerul Apărăni 
Naţionale şi militarul în termen, în Dr. nr. 10/2000, pp. 31-35; G.C. Frențiu, Partea 
responsabilă. civilmente, în R.D.P. nr.. 3/2001, pp. 121-124; idem, Răspunderea civilă 
delictuală, în calitate de comitent, a tribunalului, respectiv a parchetului de pe lângă tribunal 
pentru actele de procedură întocmite de magistrat sau de personalul auxiliar de specialitate 
sub semnătura magistratului, în Dr. nr. 3/2001, pp. 39-48; G. Coca, Despre calitatea 
procesuală de parte responsabilă civilmente în lumina Ordonanţei Guvenului nr. 85/2001 
privind organizarea şi funcţionarea asociaţiilor de proprietari, în Dr. nr. 10/2002, pp. 202-206. 

| 2 A se vedea: |. Oancea, Drept penal, Partea generală, Ed. Didactică şi Pedagogică, 
Bucureşti, 1971, pp. 376-377; L. Biro, Curs de drept penal al R.P.R., Ed. Didactică şi 
Pedagogică, Bucureşti, 1963, p. 10.. : 

3 A se vedea noul Cod civil, Cartea a V-a, Despre obligații, Titlul al II-lea, Izvoarele 
obligațiilor, Capitolul al IV-lea, Răspunderea civilă, Secţiunea a II-a, Răspunderea pentru 
fapta altuia (art. 1.372-1.374). 

4 A se vedea C. Stătescu, Răspunderea civilă delictuală pentru fapta altei persoane, 
Ed. Ştiinţifică şi Enciclopedică, Bucureşti, 1984, p. 6. 

bază existența anumitor relaţii între autorul prejudiciului şi persoana 
chemată să răspundă civil pentru prejudiciul cauzat prin infracțiunea comisă 
de acesta’. 

În literatura de specialitate?, precum şi în practica judiciară”, s-a arătat, 
pe bună dreptate, că în categoria juridică de partea responsabilă civilmente 
sunt cuprinse atât persoanele responsabile civilmente de tip clasic spe- 
cificate de dispoziţiile legii civile (art. 1.372-1.373 C. civ.), cât şi persoanele 


chemate să răspundă civil pentru fapta altuia prevăzute de Legea 
nr. 22/1969. 


Sunt persoane responsabile civilmente, în sensul ip a li legale 
menţionate mai sus: 


a) cel care în temeiul legii, al unui contract ori al unei hotărâri 
judecătoreşti este obligat să supravegheze un minor sau o persoană pusă 
sub interdicţie (art. 1.372 C. civ.); 


b) comitenții pentru prejudiciile cauzate de prepuşii lor în funcţiile 
încredințate (art. 1 .373 C. civ.); 


c) persoanele care îndeplinesc functii de conducere, precum şi orice 
alte persoane care s-au făcut vinovate de angajarea, trecerea sau 
menţinerea în funcție a unui gestionar fără respectarea' condiţiilor legale de 
vârstă, studii şi stagiu, precum şi a dispoziţiilor referitoare la antecedentele 
penale ale acestuia (art. 28 şi art. 30 Legea nr. 22/1969); 

d) persoanele privitor la care s-a constatat, printr-o hotărâre judecă- 
torească, faptul că au dobândit de la un gestionar bunuri sustrase de acesta 
din avutul public şi că le-au dobândit în afara obligaţiilor de serviciu ale 
gestionarului, cunoscând că acesta gestionează astfel de bunuri (art. 34 
Legea nr. 22/1969); 


' Ibidem. 

2 Theodoru III, p. 30; C. Stătescu, op. cit., p. 14. 

3 T.S., dec. îndrumare nr. 4/1973, cu privire la obligația instanţelor judecătoreşti de a 
stabili în cadrul procesului penal răspunderea altor persoane, în afară de inculpații gestionari, 
pentru prejudiciile produse avutului obştesc, în C.D. 1973, pp. 32-36. 

Legea nr. 22/1969 privind angajarea gestionarilor, constituirea de garanții şi 
răspunderea în legătură cu bunurilor agenţilor economici, autorităților sau instituțiilor publice, 
publicată în B. Of. nr. 132 din 18 noiembrie 1969, este în vigoare, fi ind succesiv modifi cată şi 
completată. Ultimul act normativ modificator este Legea nr. 187/2012 pentru punerea în 
aplicare a Codului penal (M. Of. nr. 757 din 12 noiembrie 2012). 

” În cadrul acestei prime categorii, legiuitorul a avut în vedere şi o categorie distinctă 
de persoane care puteau fi introduse în procesul penal în calitate de părţi responsabile 
civilmente, şi anume institutorii şi meşteşugarii pentru prejudiciile cauzate de elevii şi ucenicii 
aflați sub supravegherea lor [reglementarea se regăsea în art. 1.000 alin. (4) din Codul civil 
anterior]. Îşi menţine relevanta pentru această ipoteză de răspundere civilă pentru fapta altuia 
practica judiciară conform căreia instanța de judecată va introduce în cauză institutorii ca 
părţi responsabile civilmente dacă se va reţine că aceştia ar fi putut împiedica săvârşirea 
ilicitului penal în circumstanţele exercitării unei stricte supravegheri a minorului. 

e) persoanele care au constituit o garanție pentru gestionar (art. 10 şi 
următoarele din Legea nr. 22/1969). 

Deşi în cazul tuturor persoanelor menţionate mai sus intervine o 
răspundere civilă pentru prejudiciul cauzat nemijlocit de o altă persoană, 
există totuşi şi elemente diferenţiale. Asifel, în timp ce în cazul persoanelor 
enumerate în art. 1.372-1.373. C. civ. culpa este prezumată, în cazul 

persoanelor menţionate în Legea nr. 22/1969 culpa sau foloasele materiale 
trase din infracţiunea săvârşită trebuie dovedite”. 

În literatura juridică s-a pus problema dacă persoanele responsabile 
civilmente prevăzute în Legea nr. 22/1969 răspund pentru fapta proprie sau 
pentru fapta altuia. În prezenta lucrare ne mărginim să notăm numai că în 
unele opinii s-a arătat că ne aflăm în fața unei răspunderi pentru fapta 
proprie, iar în alte opinii s-a susținut că este o răspundere pentru fapta 
altuia*. 

Apreciem că cea de-a doua opinie este mai bine fundamentată 
deoarece porneşte de la .configurarea corectă a raportului de cauzalitate 
între faptele persoanelor responsabile civilmente şi prejudiciul cauzat prin 
infracţiune. În acest sens, în lucrarea de referință privind răspunderea civilă 
delictuală pentru fapta altei persoane se arată, în mod corect, că fapta celui 
ce răspunde pentru altul nu este în nicio situație o faptă de participare 
directă la producerea prejudiciului, ea legându- se de prejudiciu numai 
indirect, şi anume prin intermediul faptei ilicite a autorului prejudiciului; numai 
fapta acestuia din urmă se înscrie în raportul cauzal PEST al producerii 
pagubei;. 

Partea responsabilă civilmente, fiind subiect în latura civilă a 
procesului penal, are, sub aspectul răspunderii civile, aceeaşi poziţie ca şi 
inculpatul şi, în consecinţă, toate actele procesuale şi procedurale favorabile 
sau defavorabile inculpatului sunt opozabile, în aceeaşi măsură, şi părții 
responsabile civilmente”. Este posibil însă ca partea responsabilă civilmente 
să-şi valorifice numai ea anumite apărări în raport cu fapta cauzatoare de 
prejudicii săvârşită de inculpatS. 


1 ©. Stătescu, op. cit., p. 14. 

Era Pop, Propuneri de lege ferenda privind conţinutul noțiunii de parte responsabilă 
civilmente, în R.R.D. nr. 9/1979, p. 20; Şt. Beligrădeanu, Răspunderea materială solidară 
pentru paguba cauzată în gestiune, notă, în R.R.D. nr. 5/1980, p. 23; P. Perju, Cu privire la 
răspunderea solidară a gestionarului împreună cu alte persoane încadrate, în R.R.D. 
nr. 1/1983, p. 23. 

5T. Turcu, Răspunderea materială solidară pentru pagubele pa în asi Îi 
“notă, în R.R.D. nr. 5/1980, p. 21. 

4T. Turcu, op. cit, pp. 20-22. 

5 M. Marmeliuc, M. lonescu, Căile procesuale de realizare a creanței unităţii împotriva 
terțului care a tras foloase patrimoniale de pe urma săvârșirii infracţiunii, în R.R.D. 
nr. 10/1973, pp. 60-67. 

- $ Theodoru III, p. 64. 

Existenţa calităţii de parte responsabilă civilmente implică sia pi sa 
unei fapte cauzatoare de prejudicii de către inculpat!. În consecință, 
ipoteza în care o persoană are o culpă proprie în legătură cu pioasă 
pagubei de către inculpat, persoana respectivă nu poate avea calitatea de 
parte responsabilă civilmente? şi răspunde pentru fapta proprie. 
Vom prezenta, de asemenea, problematica răspunderii asigurătorului, 


în cazul asigurării obligatorii de răspundere civilă pentru pagube produse 
prin accidente de circulație. 


4.2. Răspunderea pentru fapta altuia în temeiul dispoziţiilor 
Codului civil 


Potrivit dispoziţiilor Codului civil, răspund pentru fapta altuia şi pot 
avea calitatea de parte responsabilă civilmente în procesul penal: a) cel 
care în temeiul legii, al unui contract ori al unei hotărâri judecătoreşti este 
obligat să supravegheze un minor sau o persoană pusă sub interdicţie 


(art. 1.372 C. civ.); b) comitenţii pentru prejudiciile cauzate de prepuşii lor în 
funcţiile încredințate (art. 1 373 C. civ.); 


4.2.1. Răspunderea persoanei care în temeiul legii, al unui contract ori 
al unei hotărâri judecătoreşti este obligată să supravegheze un 
minor sau o persoană pusă sub interdicţie 


De la început, subliniem faptul că, în baza art. 1.372 C. civ., va 
interveni răspunderea civilă delictuală în cadrul procesului penal pentru 
următoarele categorii de pojsnage: 


a) părinţii”, tutorele”, curatorul special sau oricare altă persoană care 
avea obligaţia de supraveghere, pentru prejudiciile cauzate de minori; 

b) tutorele sau curatorul special, pentru prejudiciile cauzate de 
persoane puse sub interdicție. 


Problema răspunderii părinţilor pentru prejudiciile cauzate de copiii lor 
minori se pune indiferent dacă filiația este din căsătorie sau din afara 
căsătoriei. La fel se pune problema răspunderii adoptatorilor pentru copii 


1 Astfel, partea responsabilă civilmente ar putea să-şi facă apărarea privind lipsa 
răspunderii civile pentru paguba cauzată prin fapta inculpatului. 

? În acest sens, paznicul nu poate avea calitatea de parte responsabilă civilmente, 
chiar dacă inculpatul a săvârşit infracțiunea şi a cauzat paguba profitând de neatenția 
paznicului (T.S., s. pen., dec. nr. 2784/1982, în C.D. 1982, p. 307). 

3 Conform art. 261 C. civ., „părinţii sunt cei care au, în primul rând, îndatorirea de 
creştere şi educare a copiilor lor minori”. 

* Conform art. 134 alin. (1) C. civ., „tutorele are îndatorirea de a îngriji de minor”. De 
asemenea, conform art. 134 alin. (2) C. civ., „tutorele este obligat să asigure îngrijirea 


minorului, sănătatea şi dezvoltarea lui fizică şi mentală, educarea, învăţătura şi pregătirea 
profesională a acestuia, potrivit cu aptitudinile lui”. 

adoptați, indiferent dacă adopția s-a făcut sau nu cu efecte depline!. De 
asemenea, părintele căruia nu i s-a încredințat copilul va răspunde în 
calitate de parte responsabilă civilmente pentru prejudiciile cauzate prin 
infracțiune, în măsura în care se constată în sarcina sa vreo culpă în 
legătură cu educaţia minorului”. 

Prin efectele dispozițiilor legii civile, părinţii răspund pentru prejudiciile 
cauzate de copiii lor minori din momentul în care aceştia din urmă, prin 
comportamentul lor deviant, produc prejudicii materiale în patrimoniul altor 
persoane, indiferent dacă minorii nu au capacitate de exercițiu sau au 
capacitate de exerciţiu restrânsă. Sub acest aspect, subliniem faptul că în 
dreptul procesual penal, de regulă, părinţii răspund pentru copiii minori care 
au capacitate de exercițiu restrânsă. O asemenea concluzie se impune 
ținând seama de faptul că minorii pot fi traşi la răspundere penală numai 
după ce au împlinit vârsta de 14 ani, moment de la care operează şi 
prezumția relativă a existenţei discernământului ca element al laturii 
subiective a infracţiunilor săvârşite de minori”, până la vârsta de 14 ani 
minorii neputând fi traşi la răspundere penală“ şi, în consecință, părinţii nu 
pot primi calitatea de parte responsabilă civilmente în procesul penal pentru 
repararea prejudiciilor materiale ori a daunelor morale cauzate de către 
minorii care nu au împlinit această vârstă, deoarece nu se pune problema 
declanşării procesului penal. | | 

Părinţii nu au calitatea de parte responsabilă civilmente, prin excepție, 
în cazul în care minorii au împlinit vârsta de 14 ani, însă nu au trecut pragul 
de 18 ani, dar au dobândit capacitate deplină de exerciţiu prin efectul legii. 

În ceea ce priveşte angajarea răspunderii civile a părinţilor pentru 
faptele săvârşite de copiii lor minori, în literatura de specialitate sunt 
menţionate ca fiind necesare atât. anumite condiții generale, cât şi condiții 
speciale®. 


1 C. Stătescu, C. Bîrsan, Tratat de drept civil. Teoria generală a obligațiilor, 
Ed. Academiei, București, 1981, p. 224. 

2 În acest caz însă, răspunderea va opera în baza art. 396-404 C. civ., prin care sunt 
reglementate efectele divorțului cu privire la raporturile dintre părinți şi copiii lor minori. În 
acest sens, cu caracter de regulă, conform art. 397 C. civ., „după divorț, autoritatea 
părintească revine în comun ambilor părinți, afară de cazul în care instanța decide altfel”. 

3 Potrivit art. 113 alin. (2) C. pen., minorul care are vârsta intre 14 şi 16 ani răspunde 
penal numai dacă se dovedeşte că a săvârşit fapta cu discernământ. 

„ 4 Potrivit art. 27 C. pen., minoritatea este o cauză de neimputabilitate, în acest sens, în 
art. 113 alin. (1) C. pen. arătându-se că minorul care nu a împlinit vârsta de 14 ani nu 
răspunde penal. i 

5 Conform art. 39 alin. (1) C. civ., „minorul dobândeşte, prin căsătorie, capacitatea 
deplină de exerciţiu”. De asemenea, conform art. 40 C. civ., „pentru: motive temeinice, 
instanța de tutelă poate recunoaşte minorului care a împlinit vârsta de 16 ani capacitatea 
deplină de exerciţiu”. 

j SA se vedea, în acest sens: C. Stătescu, op. cit., pp. 36-40 ; G. Boroi, L. Stănciulescu, 
Institutii de drept civil în reglementarea noului Cod civil, Ed. Hamangiu, București, 2012, 
pp. 258-260. 

Condiţiile generale sunt: existența prejudiciului, existența faptei ilicite, 
existența raportului de cauzalitate între fapta ilicită şi prejudiciu şi vinovăția. 

Condiţiile speciale sunt: copilul să locuiască împreună cu părinții; 
părinții să nu fi răsturnat prezumția de culpă; copilul să nu fie în supra- 
vegherea altei persoane’. În cazul în care nu se constată existența cumu- 
lativă a condiţiilor menţionate mai sus, părintele minorului nu poate fi obligat 
să repare prejudiciile cauzate prin fapta minorului şi, implicit, părintele 
minorului nu poate primi calitatea de parte responsabilă civilmente în 
procesul penal. Sunt numeroase situaţiile în care, din analiza concretă a 
datelor cauzei penale, se poate constata că părinţii sunt exoneraţi de 
răspunderea civilă pentru prejudiciile cauzate de copiii lor minori?. 

În legătură cu obligaţiile ce se cer a fi îndeplinite pentru a putea fi 
angajată răspunderea părinţilor pentru copiii lor minori, având în vedere că 
problemele au fost aprofundate cu o deosebită competenţă de către 
teoreticienii din domeniul dreptului civil”, ne mărginim numai la câteva 
aspecte ilustrate prin practica judiciară şi doctrina în această materie. 

“În legătură cu condiţia ca minorul să fi locuit cu părinții, instanțele 
judecătoreşti au hotărât că părintele răspunde civil pentru fapta preju- 
diciabilă săvârşită de copilul minor în cazul în care locuieşte la acesta, deşi 
prin hotărâre judecătorească a fost încredințat celuilalt părinte. De 
asemenea, răspunde şi părintele căruia minorul i-a fost încredinţat, chiar 
dacă nu locuieşte la acesta, în situația când s-a preocupat, efectiv, de 
educarea lui“. | 

Deşi atât în practica judiciară, cât şi în literatura de 'specialitate” au 
fost exprimate opinii potrivit cărora prezumția de culpă a părinţilor nu este 
bazată exclusiv pe lipsa de supraveghere, ci şi pe carenţele în educarea 
minorilor, opinii pe care le găsim justificate, apreciem totuşi că, în anumite 
situaţii speciale, lipsa de supraveghere conduce la înlăturarea răspunderii 
civile a părinţilor pentru prejudiciile cauzate de copiii lor minori. In acest 
sens, în cazul în care un copil a săvârşit o infracţiune după ce a fugit din 
centrul de reeducare (unde era internat), părinții nu pot fi obligaţi. să 
răspundă civil pentru faptele săvârşite de acesta. intr-o asemenea situație, 
părinţii minorului, pe de o parte, nu au posibilitatea să-l supravegheze pe 


1 Fr. Deak, Răspunderea civilă, Ed. Ştiinţifică, Bucureşti, 1970, p. 147. 

2 A se vedea M. Lazăr, Examen teoretic al practicii judiciare privind dovada 
împrejurărilor care atrag exonerarea de răspundere civilă a părinţilor pentru prejudiciile 
cauzate de copiii lor minori, în R.R.D. nr. 11/1985, pp. 45-51. 

3 A se vedea, cu privire la condiţiile răspunderii părinților pentru prejudiciile cauzate de 
minori: T.R. Popescu, P. Anca, Teoria generală a obligațiilor, Ed. Ştiinţifică, Bucureşti, 1970, 
pp. 147-159; M. Eliescu, Răspunderea civilă delictuală, Ed. Academiei, Bucureşti, 1972, 
pp. 255-281; C. Stătescu, C. Birsan, op. cit., pp. 255-231; C. Stătescu, op. cit., pp. 40-55. 

4 T.S., s. pen., dec. nr. 2154/1983, în C.D. 1983, pp. 262-264. 

5 T. jud. Neamţ, dec. pen. nr. 15/1970, în R.R.D. nr. 7/1970, p. 184. 

€ C. Stătescu, op. cit., p. 46. 

acesta, datorită faptului că era internat într-un centru de reeducare‘, iar, pe 
de altă parte, lipsindu-le paza copilului, nu aveau nici îndatorirea de a da 
direct educaţie acestuia şi de a-l supraveghea, fiind înlăturată astfel rațiunea 
prezumției de răspundere pentru fapta copilului minor?. În orice caz, suntem 
de părere că, în cazul în care minorul a fugit dintr-un centru de reeducare, 
după ce a stat o perioadă îndelungată în acest centru (doi până la cinci ani), 
părinţii nu pot fi obligaţi să răspundă civil pentru carente în educarea 
minorului respectiv, deoarece şi centrului de reeducare i s-ar putea reproşa 
că nu a făcut o educaţie corespunzătoare minorului în cauză. | 

Chiar unii autori, care opinează pentru răspunderea părinţilor în 
ipoteza de mai sus, susţin că părinţii nu pot fi părți responsabile civilmente 
pentru faptele săvârşite de minori în timpul stării de arest a primilor, 
indiferent că 'aceştia se află în executarea unei pedepse ori în timpul 
deţinerii preventive”. Deci, în această situaţie, în mod obiectiv, este vorba de 
imposibilitatea exercitării supravegherii şi educării minorului, situație similară 
cu aceea în care minorul se află în stare de detenție. 

În cadrul acestei prime categorii de persoane care pot dobândi 
calitatea de parte responsabilă civilmente în procesul penal sunt incluse, pe 
lângă părinţi, tutore sau curatorul special, şi oricare alte persoane care 
aveau obligaţia de supraveghere a minorului. A fost avută în vedere, în 
acest sens, răspunderea civilă delictuală a institutorilor şi meşteşugarilor 
pentru faptele elevilor sau ucenicilor, reglementată în vechiul Cod civil, în 
art. 1.000 alin. (4). | 

Şi în cazul acestei răspunderi trebuie îndeplinite atât anumite condiții 
generale, cât şi anumite condiţii speciale“. 

Conditiile generale ce se cer a fi întrunite sunt: 

a) existența prejudiciului; b) existenţa faptei ilicite a elevului, c) existența 
raportului de cauzalitate dintre fapta ilicită şi prejudiciu. 

Conditiile speciale sunt: a) cel ce a cauzat prejudiciul să aibă calitatea 
de elev şi să fie minor”; b) fapta ilicită cauzatoare de prejudicii să fi fost 
săvârşită în timp ce elevul se afla sau trebuia să se afle sub supravegherea 
profesorului” ori a meşteşugarului. | 

În practica judiciară, în mod corect s-a arătat că unităţile de învăță 
mânt sau ministerul de resort nu răspund, în baza dispoziţiilor Codului civil, 
pentru pagubele pricinuite de elevi, deoarece, pentru persoanele juridice, 


| 1'A. Glăvan, Notă la T. jud. Bacău, dec. pen. nr. 413/1972, în R.R.D. nr. 9/1973, 

p. 135. | 

2 M. Eliescu, op. cit., p. 264. 

3 C. Stătescu, op. cit., pp. 46-47. 

4 C. Stătescu, op. cit., pp. 102-103: ` 

5 T.S., s. pen., dec. nr. 1198/1984, în Neagu III, p. 206. 

ê Noţiunea de „profesor” are o accepțiune mai largă, în sensul de cadru didactic, şi 
cuprinde şi pedagogii şi educatorii de toate categoriile, care supraveghează elevii în 
internate, tabere, colonii de vacanţă. 

legea nu reţine o altă răspundere pentru fapta altuia decât cea a comitenţilor 
pentru prepuşii lor!. 

Răspunderea civilă în temeiul art. 1.372 alin. (1) C. civ. va trebui să fie 
angajată chiar dacă, în fapt, elevul sau ucenicul nu era sub supravegherea 
profesorului sau meşteşugarului, dacă aceştia, prin faptele omisive sau 
comisive îndatoririlor de serviciu ce le reveneau, au făcut posibilă sustra- 
gerea de sub supraveghere?. 

În acest sens, practica judiciară a decis că, pentru faptele inculpatului 
minor plecat noaptea din internatul şcolii, răspunde persoana care avea în 
supraveghere minorul în afara programului zilnic de instruire şi educare”. 

Nu în ultimul rând, în cadrul procesului penal se va putea antrena 
= răspunderea civilă delictuală a tutorelui sau curatorului special” în ipoteza 

producerii unui prejudiciu de o persoană pusă sub interdicţie (persoana care 
nu are discernământul necesar pentru a se îngriji de interesele sale, din 
cauza alienaţiei” ori debilităţii mintaleS). 


4.2.2. Răspunderea comitenţilor pentru prepuşii lor 


Potrivit art. 1.373 alin. (1) C. civ., „comitentul” este obligat să repare 
prejudiciul cauzat de prepuşii săi ori de câte ori fapta săvârşită de aceştia 
are legătură cu atribuţiile sau cu scopul funcţiilor încredințate”. 

Alături de alte probleme ale răspunderii civile delictuale, şi răspun- 
derea comitenţilor pentru faptele prepuşilor a suscitat numeroase contro- 
verse care, în mod fi iresc, nu îşi găsesc locul î în prezenta lucrare consacrată 
unor aspecte de drept procesual penal. 

Amintim doar că, aşa cum se subliniază în literatura de specialitate, 
răspunderea comitentului poate fi angajată numai dacă victima prejudiciului 
face dovada existenței următoarelor condiții generale?: a) existenta 
prejudiciului; b) existenta faptei ilicite a prepusului; c) existența raportului de 


1 T.S., s. pen., dec. nr. 183/1977, în R.R.D. nr. 9/1977, p. 56. | 

2 Bunăoară, situaţia în care profesorul întârzie la ora de curs, creând astfel 
posibilitatea comiterii unei fapte ilicite cauzatoare de prejudicii (T.S., c 7, dec. nr. 4/1977, în 
C.D. 1977, p. 310). 

3? T.S., s. pen., dec. nr. 1828/1980, în C.D. 1980, p. 341. 

4 Conform art. 167 C. civ., „în caz de nevoie şi până la soluționarea cererii de punere 
sub interdicţie judecătorească, instanța de tutelă poate numi. un curator special pentru 
îngrijirea şi reprezentarea celui a cărui interdicţie a fost cerută, precum şi pentru admi- 
nistrarea bunurilor acestuia”. 

5 Prin termenul aljienaţie se înțelege orice boală mintală, nebunie, demenţă. 

ê Debilitatea mintală reprezintă o formă de înapoiere mintală, în care individul nu poate 
depăşi însuşirea cunoştinţelor corespunzătoare primelor patru clase elementare. 

„Este comitent cel care, în virtutea unui contract sau în temeiul legii, exercită direcţia, 
supravegherea şi controlul asupra celui care îndeplineşte anumite funcții sau însărcinări în 
interesul său sau al altuia” (art. 1.373 alin. (2) C. civ.]. 

8 C. Stătescu, op. cit., pp. 143-154; G. Boroi, L. Stănciulescu, op. cit., p. 263. 

cauzalitate dintre fapta ilicită şi citi d) existența vinei prepusului în 


săvârşirea faptei ilicite. 
Aceste condiţii sunt acceptate de marea majoritate a teoreticienilor 


dreptului civil, cu rezerve în ceea ce priveşte ultima condiţie privind vina 
prepusului. Controversele privind condiționarea răspunderii indirecte a comi- 
"tentului de dovedirea culpei prepusului sunt tranşate, după părerea noasiră, 
în favoarea opiniei care consideră ca fiind necesară această condiție". 

Necesitatea dovedirii culpei prepusului s-a impus şi prin prisma 
solutiilor practicii, constante în acest sens’. 

Alături de conditiile generale, menționate mai sus, pentru angajarea 
'ăspunderi comitentului, în temeiul art. 1.373 alin. (1) C. civ., se cera fi 
îndeplinite două condiţii specifice, şi anume: 

i 1) existența raportului de prepuşenie; 2) prepusul să fi săvârşit fapta în 
legătură cu atribuţiile sau cu scopul funcțiilor încredințate. Dovedirea 
existenţei acestor două condiții cade în sarcina victimei prejudiciului”. 

Cu privire la prima conditie specială, şi anume existența raportului de 
prepuşenie, menționăm că între comitent şi prepus este necesar să existe 
raporturi juridice de muncă la momentul săvârşirii faptei ilicite. Temeiul 
acestui raport de muncă poate îi fi un contract de muncă. Răspunderea 
comitentului poate fi angajată dacă, în momentul săvârgirii faptei ilicite de 
către prepus, primul avea autoritatea de a îndruma şi controla activitatea 
desfăşurată de acesta în îndeplinirea sarcinilor încredințate“. 

Cu privire la cea de-a doua condiţie specială, privind angajarea 
răspunderii comitentului — şi anume prepusul să fi săvârşit fapta în legătură 
cu atribuţiile sau cu scopul funcțiilor încredințate —, arătăm că teoria şi 
practica au oferit o paletă largă de interpretări. 

Soluţiile practicii sunt la adăpostul oricărei critici în cazul în care 
consideră că nu poate fi pusă problema răspunderii comitentului pentru 


1D. Chirică, Este greşeala prepusului o condiţie a răspunderii comitentului?, în R.R.D. 
nr. 4/1983, pp. 29-33: A. lonaşcu, Condiţionarea răspunderii indirecte a comitentului de 
dovedirea culpei prepusului, în R.R.D. nr. 5/1983, pp. 16-20; C. Stătescu, op. cit, 
pp. 136-138; V. Cherer, R. Petrescu, Natura şi condițiile răspunderii comitentului, în R.R.D. 
nr. 11/1983, pp. 14-17. 

2 T.S., c 7, dec. pen. nr. 9/1982, în C.D. 1982, pp. 308-309; T.S., s. pen., dec. 
nr. 1266/1983, în C.D. 1983, p. 268. În acelaşi sens, în practica judiciară s-a arătat că 
răspunderea revine comitentului, pentru pagubele cauzate de prepusul său, solidar cu 
acesta, numai în raport de culpa prepusului. În cazul daunelor cauzate ca urmare a culpei 
concurente a mai multor făptuitori, comitentul va fi obligat la despăgubiri proporțional cu 
gradul de culpă al prepusului, iar nu pentru acoperirea întregului prejudioinii: S., s. pen., dec. 
nr. 1460/1984, în Neagu III, p. 208). 

3 Ibidem. 

4 T.S., s. pen., dec. nr. 4029/1973, în R.R.D. nr. 7/1974, p. 55. 

5 Cu privire la aceste interpretări; a se vedea sinteza făcută de C. Stătescu, op. cit., 
pp. 147-153. 

fapta ilicită cauzatoare de prejudicii săvârşite de prepusul său, dacă fapta nu 
are niciun fel de legătură cu exerciţiul funcţiei încredințate‘. 

De asemenea, sunt scutite de orice comentarii soluţiile practicii 
judiciare, prin care este angajată răspunderea comitentului pentru fapta 
prepusului, când acesta din urmă acţionează în cadrul normal al funcţiilor 
încredințate, dacă prin nedibăcie, neglijență sau imprudenţă a cauzat un 
prejudiciu altei persoane?. 

În acest sens, numeroase decizii ale instanţelor judecătoreşti arată că 
răspunderea comitentului poate fi angajată numai în situaţiile menţionate 
mai sus şi nu trebuie să funcționeze dacă prepusul depăşeşte limitele 
conferite de funcție, profitând sau abuzând de funcţie, ori dacă acţionează 


- pentru propriul său interes fără legătură cu interesele comitentului sau dacă 


acționează împotriva intereselor comitentului. Pentru aceleaşi ipoteze, alte 
instanțe au considerat în mod greşit, după părerea. noastră, că poate fi 
angajată răspunderea civilă a comitentului pentru fapta prepusului”. 

Asemenea soluţii sunt pronunţate printr-o extindere nelimitată şi 
nejustificată a răspunderii comitentului în cazurile de acest fel“. 

În practica judiciară s-a stabilit că temeiul răspunderii comitenţilor 
pentru faptele cauzatoare de prejudicii ale prepuşilor îl reprezintă obligaţia 
ce o au de a garanta despăgubirea celor care au suferit daune atât prin 
acțiuni comise de prepuşi în exercitarea normală a atribuţiunilor specifice 
funcţiei încredințate, cât şi, deopotrivă, prin fapte abuzive, contrare normalei 


1 În mod corect, instanța supremă a decis că, în cazul în care cel ce a cauzat 
prejudiciul, locuind într-un imobil al unității în care era încadrat, a provocat un incendiu care a 
distrus bunuri ale unui tert, răspunderea revine numai celui încadrat în muncă, nu şi unității, 
întrucât fapta generatoare de prejudicii nu are nimic comun cu sarcinile sale de serviciu (T. S. 
col. pen., dec. nr. 1821/1959, în C.D. 1959, p. 330). În acelaşi sens, s-a arătat că inculpatul 
care, la locul de muncă şi în timpul când îndeplineşte o funcție în cadrul unei unităţi, 
persoană juridică, săvârşeşte un omor în urma unei neînțelegeri cu un alt angajat, nu comite 
fapta cauzatoare de prejudiciu în calitate de prepus, în exercitarea fie şi abuzivă a funcției ce i 
s-a încredințat; într-o asemenea situaţie, persoana juridică nu poate îi fi chemată în procesul 
penal ca parte responsabilă civilmente (C.S.J., s. pen., dec. nr. 1357/1991, nepublicată). . 

2 Astfel, în mod corect a fost angajată răspunderea: părţii responsabile civilmente î în 
cazul în care autorul faptei cauzează o pagubă unităţii sanitare unde s-au acordat îngrijiri 
medicale victimei unor infracţiuni săvârşite din culpă, în exercitarea atribuţiilor de serviciu ce i 
s-au încredințat de către unitatea unde este încadrat (T.S., s. pen., dec. nr. 1942/1984, în 
Neagu | Ii, p. 209). 

3 În mod greşit, ucitatea a fost obligată să răspundă pentru fapta atleti său 
conducător auto în cazul în care acesta, în mod abuziv, a luat de la locul de parcare, în afara 
orelor de program, un autovehicul şi l-a condus pe drumurile publice, provocând un accident 
de circulație (T.S., s. pen., dec. nr. 272/1982, în C.D. 1982, pp. 312-313). De asemenea, 
apreciem că nu se găseşte sub incidența raportului de. prepuşenie şi, în consecinţă, nu poate 
fi obligată ca parte responsabilă civilmente unitatea, cum în mod greşit a decis Tribunalul 
Suprem, a cărei persoană angajată săvârşeşte o faptă cauzatoare de prejudicii, la sfârşitul 
programului de lucru, în vestiarul unde muncitorii îşi schimbă hainele, prin rănirea din culpă a 
unui alt muncitor (T.S., s. pen., dec. nr. 1698/1982, în C.D. 1982, pp. 311-312). 

4 C. Stătescu, op. cit., p. 149. 

desfăşurări a funcţiei, adică prin depăşirea acelor atribuţii, chiar fără ştirea şi 
consimțământul comitentului. În ultima ipoteză, culpa comitentului constă în 
aceea că nu l-a instruit şi supravegheat îndeajuns pe prepus, răspunderea 
sa fiind angajată indiferent dacă acesta din urmă a acționat în interesul 
comitentului ori în propriul său interes!. 


4.3. Răspunderea pentru fapta altuia în temeiul dispoziţiilor 
Legii nr. 22/1969 | 


În afara dispoziţiilor Codului civil, prin care este reglementată răspun- 
derea civilă pentru altul, sunt instituite şi cazuri speciale de răspundere civilă 
delictuală pentru fapta altei persoane, în temeiul Legii nr. 2211969. 

În- privința analizei pe larg a condiţiilor şi fundamentării acestei 
răspunderi, în literatura juridică au fost elaborate lucrări de certă valoare, pe 
care le indicăm a fi consultate”. | | 

În prezentul paragraf ne vom opri numai asupra cazurilor în care 
răspunderea instituită prin legile speciale menționate mai sus conferă 
persoanei chemate să răspundă pentru fapta altuia calitatea de parte 
responsabilă civilmente în procesul penal. | 

În acest sens, fostul Tribunal Suprem a arătat că: „În procesele penale 
în care inculpaţii gestionari ori personalul cu alte atribuţii, prin faptele lor, au 
adus pagube avutului public, persoanele ţinute a răspunde împreună cu 
aceştia pentru prejudiciile cauzate de inculpaţi, conform ari. 28, art. 30, 
art. 34 şi art. 10 din Legea nr. 22/1969, au calitatea de părți responsabile 
civilmente şi vor fi citate ca atare în procesul penal, iar răspunderea, 
caracterul şi întinderea acestora se vor stabili prin hotărârea pronunțată în 
acest proces”. zi 

Prin această decizie de îndrumare s-a urmărit uniformizarea practicii 
instanțelor judecătoreşti care nu aveau un punct de vedere unitar în apli- 
carea dispoziţiilor Legii nr. 22/1969, astfel cum a fost modificată, referitoare 
la modul de reparare a prejudiciilor cauzate de către gestionarii avutului 
public. 


1 C. Apel Bucureşti, s. a Il-a pen., dec. nr. 569/1997, în Neagu III, p. 210; în acelaşi 
sens, a se vedea T. mun. Bucureşti, s. a Il-a pen., sent. nr. 53/1991, în Neagu III, p. 210. 
2 C. Stătescu, op. cit, pp. 212-216; V. Buia, Angajarea gestionarilor, constituirea de 
garanții şi răspunderea în legătură cu gestionarea bunurilor, Ed. Ştiinţifică, Bucureşti, 1970. 
| 3 T.S., dec. îndrumare nr. 4/1973, în C.D. 1973, pp. 36-37. Decretul nr. 221 din 
14 iunie 1960 (publicat în B. Of. nr. 10 din 1 iulie 1960) a fost abrogat prin O.G. nr. 11/1996 
privind executarea creanţelor bugetare, publicată în M. Of. nr. 23 din 31 ianuarie 1996. 
De lege lata, actul normativ care reglementează acest domeniu este O.G. nr. 92 din 
24 decembrie 2003 privind Codul de procedură fiscală, publicată în M. Of. nr. 941 din 
29 decembrie 2003 şi republicată în M. Of. nr. 513 din 31 iulie 2007. 
Pentru comentariul acestei decizii, a se vedea |. Neagu, L. Moldovan, Drept 
procesual penal. Îndreptar de practică judiciară, Ed. Didactică şi Pedagogică, Bucureşti, 
1982, pp. 68-69. 

Incălcarea dispoziţiilor art. 28 din Legea nr. 22/1969, modificată, se 
aplică numai în cazul angajării gestionarilor, această dispoziţie nu se aplică 
în cazul angajării, cu încălcarea legii, a unui contabil-şef care săvârşeşte 
fapte cauzatoare de prejudicii, deoarece contabilul-şef nu are calitatea de 
gestionar”. 

Verificarea îndeplinirii condiţiilor privitoare la studii, stagiu şi antece- 
dente penale, prevăzute în art. 3, art. 4 şi art. 38 din Legea nr. 22/1969, 
modificată, este obligatorie, chiar dacă persoana care este angajată ca 
gestionar a lucrat anterior în aceeaşi unitate ca vânzător?, precum şi în cazul 
în care o persoană este transferată dintr-o funcție de gestionar în altă funcţie 
de gestionar”. 

Respectarea dispoziţiilor art. 28 din Legea nr. 22/1969, modificată, 
privind verificarea îndeplinirii condiţiilor prevăzute de lege pentru exercitarea 
funcţiei de gestionar se impune şi în cazul în care gestionarul provine de la o - 
unitate care a fuzionat cu aceea în care gestionarul a fost încadrat, în cazul 
în care, cu ocazia fuzionării, nu s-au făcut verificările sus- menționate“. | 

Potrivit art. 28 alin. (2) din Legea nr. 22/1969, aceleaşi persoane 
răspund pentru neconstituirea garantiilor prevăzute de lege în vederea 
- acoperirii prejudiciilor cauzate de gestionari. Aceste persoane răspund 

integral pentru pagubele provocate de gestionar şi în solidar cu acesia, dar 
numai în limita garanţiei constituite, iar nu pentru întreg prejudiciul?. 

Alături de răspunderea altor persoane în solidar cu gestionarul, regle- 
mentată în art. 28 din Legea nr. 22/1969, este reglementată şi răspunderea 
altor persoane, subsidiară fată de cea a gestionarului. Astfel, prin art. 30 din 
Legea nr. 22/1969, modificată, se instituie o răspundere subsidiară, în limita 
pagubei rămase neacoperite de autorul direct al ei, din momentul constatării 
insolvabilităţii acestuia. Această răspundere revine persoanelor care s-au 
făcut vinovate de angajarea sau trecerea unei persoane în funcţia de 
gestionar sau din subordinea gestionarului, fără avizul prevăzut de art. 7 din 
Legea nr. 22/1969 [art. 30 lit. a)], precum şi persoanelor care au luat măsuri 


1 T.S., s. pen., dec. nr. 396/1977, în Neagu Ill, p. 212; C.S.J., s. pen., dec. 
nr. 195/1995, în Neagu ll, p. 212. 

? Nerespectarea obligaţiei de verificare de către cel care a dispus încadrarea, trecerea 
sau menținerea unei persoane în funcţia de gestionar atrage, potrivit art. 28 din Legea 
nr. 22/1969, răspunderea integrală a acestuia, în solidar cu gestionarul, indiferent dacă fapta 
generatoare de pagube, comisă de către gestionar, constituie sau nu infracţiune ori dacă a 
fost săvârşită cu intenție sau din culpă (T.S., s. pen., dec. nr. 743/1979, în Neagu Ili, p. 212). 

? Rațiunea dispozitiei legale citate constă tocmai în necesitatea ca gestionarii să fie 
verificați sub aspectul condițiilor cerute pentru exercitarea funcției de gestionar, nu numai 
inițial, la încadrarea în muncă, ci şi ulterior, pentru ca cei necorespunzători să fie înlăturați — 
chiar şi după numire, cu prilejul transferului — prevenindu-se astfel păgubirea avutului public 
N.Sh s. pen., dec. nr. 1399/1976, în Neagu II, p. 212). 

S T.S., s. pen., dec. nr. 160/1976, în Neagu lIl, p. 212. 

5 T.S., s. pen., dec. nr. 2989/1975, în C.D. 1975, p. 441; T.S., s. pen., dec. 
nr. 195/1985, în R.R.D. nr. 11/1985, p. 70. 

cu întârziere pentru înlocuirea gestionarului sau a angajaţilor aflaţi în 
subordinea sa, deşi cel ce trebuia să ia măsura a fost avertizat în scris şi 
motivat că gestionarii nu-şi îndeplinesc atribuțiile în mod corespunzător 
[art. 30 lit. b)]. | 

Persoanele vinovate de încălcarea prevederilor art. 30 din Legea 
nr. 22/1969 au calitatea de parte responsabilă civilmente în procesul penal. 

Făcând o interpretare greşită a dispozițiilor art. 28 şi ale art. 30 din 
Legea nr. 22/1969, unele instanțe au extins, în mod nejustificat, sfera de 
aplicare a acestora, apreciind, spre exemplu, că membrii comitetului şi ai 
comisiei de cenzori ale asociaţiei de locatari răspund potrivit art. 28 sau 
art. 30 din legea menţionată”. | | 

În mod corect, alte instanţe judecătoreşti” şi literatura de specialitate“ 
au arătat că preşedintele asociaţiei de locatari, în prezeni, de proprietari, nu 
răspund în temeiul Legii nr. 22/1969 pentru pagubele cauzate de admi- 
nistratorul asociaţiei, deoarece persoanele sus-menționate desfăşoară o 
activitate voluntară, motiv pentru care, în lipsa unei prevederi legale 
exprese, nu pot fi asimilate persoanelor încadrate în muncă, cu atribuții de 
serviciu legate de activitatea gestionară. i 

Ca urmare a modificărilor intervenite în materie, întrucât astăzi aso- 
ciațiile de proprietari au personalitate juridică, iar persoanele menţionate 
sunt angajate şi remunerate pentru activitățile desfăşurate, instanța 
supremă a considerat că aceste persoane, cu îndeplinirea condițiilor 
prevăzute de lege, pot avea calitatea de gestionari şi poi fi subiecţi activi ai 
infracţiunii de delapidare. | | | 

În art. 30 lit. e) din Legea nr. 22/1969 se arată că cel vinovat de 
nerespectarea unei îndatoriri de serviciu, dacă fără încălcarea acesteia 
paguba s-ar fi putut evita, răspunde pentru daune în limita valorii pagubei 
rămase neacoperite de autorul direct al ei. | 9 | 

Aceste persoane au calitatea de parte civilmente responsabilă în 
procesul penal, răspunderea operând din momentul constatării insolva- 
bilităţii autorului prejudiciului, partea responsabilă civilmente având o 
răspundere subsidiară. În ipoteza în care mai multe persoane aveau 
obligația de a îndeplini împreună aceeaşi îndatorire de serviciu, încălcarea 
ei generează, în afara răspunderii civile subsidiare față de autorul direct al 
pagubei, şi o răspundere solidară între ele. Pentru a opera răspunderea 


17.8, c. 7, dec. nr. 5/1978, în R.R.D. nr. 5/1978, p. 54. 

2 Jud. Sectorului 3 Bucureşti, sent. pen. nr. 468/1986, în Neagu III, p. 213; T. mun. 
Bucureşti, s. a Il-a pen., dec. nr. 436/1976, în R.R.D. nr. 7/977, p. 71. 

T. mun. Bucureşti, s. | pen., dec. nr. 727/1985, în Neagu Ili, p. 213; T.S., s. pen., 

dec. nr. 481/1986, în Neagu Ill, p. 213. 

4D. Andrei, V. Stoica, Temeiul răspunderii civile delictuale a membrilor comitetului şi 
comisiei de cenzori în cazul pagubelor provocate — prin infractiune — de administrator în 
patrimoniul asociației locatarilor, în R.R.D. nr. 10/1985, pp. 35-38. 

5 T.S., s. pen., dec. nr. 2328/1985, în Neagu III, p. 214. 

civilă în temeiul art. 30 lit. e) din Legea nr. 22/1969, modificată, se cere să 
se constate motivat că persoana şi-a încălcat îndatoririle de serviciu şi să se 
arate concret ce anume îndatoriri de serviciu au fost încălcate‘; totodată, 
trebuie să se stabilească legătura de cauzalitate între încălcarea îndatoririlor 
de serviciu şi paguba produsă, în sensul că fără încălcarea acelor îndatoriri 
producerea pagubei ar fi putut fi evitată?. 

În art. 34 din Legea nr. 22/1969 este instituită răspunderea persoa- 
nelor cu privire la care s-a constatat, prin hotărâre judecătorească, că au 
dobândit de la gestionar bunuri sustrase de acesta din gestiune şi că le-au 
obținut în afara obligaţiilor de serviciu ale gestionarului, cunoscând că 
acesta gestionează astfel de bunuri. În acest caz, persoana care a dobândit 


- bunurile de la gestionar are calitatea de parte responsabilă civilmente în 


procesul penal, urmând „să răspundă solidar cu inculpatul, dar numai în 
limita bunurilor dobândite”. | 

În vederea asigurării recuperării de către agentul economic a even- 
tualelor pagube ce ar putea fi produse de către gestionar în masa bunurilor 
pe care le gestionează, legea (art. 10 din Legea nr. 22/1969, modificată) 
arată că aceştia au obligaţia de a constitui sau aduce garanții. Anumite 
persoane, având calitatea de garanti, îşi pot asuma obligaţia față de unitatea 
economică de a acoperi integral sau parţial eventualele prejudicii cauzate 
prin fapta gestionarului. Garanţia despre care discutăm se constituie intuitu 
personae şi, în consecință, în ipoteza în care paguba este rezultatul 
activităţii altei persoane care a efectuat acte de gestiune, garantul nu prar 
fi i obligat să răspundă pentru prejudiciul produs“. 

Răspunderea garantului operează şi în cazul în care gestionarul este 
trecut într-un alt loc de muncă, dar în aceeaşi funcţie de gestionar şi în 
cadrul aceleiaşi unităţi”. 

În legătură cu natura răspunderii persoanelor care-l garantează pe 
gestionar, în practica judiciară s-a arătat că garantul răspunde solidar cu 
gestionarul pentru pagubele cauzate de către acesta din urmă în gestiune“. 
Cu privire la acest punct de vedere, în literatura de specialitate a fost 
exprimată opinia, corectă după Pata noastră, că, din moment ce Legea 


1TS., s. pen., dec. nr. 879/1991, în Neagu III, p. 214. | 
2 T.S., s: pen., dec. nr. 1956/1977, în Neagu III, p- 214. Contabilul-şef al unei unități 
poate avea o răspundere subsidiară în vederea reparării pagubei, dacă a organizat în mod 
defectuos controlul preventiv şi, prin aceasta, s-au creat condiții favorabile săvârșirii 
infracţiunii de delapidare (T.S., s. pen., dec. nr. 1712/1976, în Neagu Ii, p. 214). 
? R. Sanielevici, Examen de practică judiciară privind caracterul şi limitele răspunderii 
în ipoteza pluralităţii de persoane obligate la repararea pagubei, în R.R.D. nr. 12/1980, 
31-41. 
4 4 Spre exemplu, în cazul în care un membru al familiei gestionarului, care, cu 
încuviințarea conducerii unității păgubite, a efectuat, în fapt, acte de gestiune, producând 
astfel prejudicii î în gestiunea respectivă (T.S., c 7, dec. nr. 25/1976, în C.D. 1976, p. 422). 
$ T. mun. Bucureşti, s. a Il-a pen., dec. nr. 2996/1977, în R.R.D. nr. 2/1978, p. 66. 
ê T.S., s. pen., dec. nr. 2065/1978, în C.D. 1978, p. 463. 

nr. 22/1969 nu conţine dispoziții derogatorii exprese, aflându-se în fața unei 
aplicaţii a contractului de fidejusiunet, trebuie avute în vedere regulile 
acestui contract, drept pentru care garantul are o răspundere subsidiară, 
accesorie, având posibilitatea să invoce beneficiul de discuțiune“. 

În privinţa întinderii răspunderii garantului, în practica judiciară s-a 
arătat că acesta poate fi obligat, solidar cu inculpatul, şi la plata dobânzilor — 
care constituie o componentă a daunei — în cazul în care suma garantată 
este mai mare decât paguba cauzată direct prin infracţiune, fără ca prin 
aceasta să se poată depăşi suma garantată. În situaţia în care paguba 
cauzată direct prin infracțiune depăşeşte limita sumei garantate, obligate 
garantului la plata dobânzilor este nelegală?. 

De asemenea, cu privire la limitele răspunderii garanţilor, în practică 
s-a arătat că aceştia nu pot fi obligaţi la plata cheltuielilor judiciare în 
procesul penal“ şi nici la repararea pagubelor existente în gestiune la data 
încheierii contractului de garantie”. | 

Calitatea de parte responsabilă et o în procesul penal a fost 
conferită în trecut unor persoane „ în: temeiul art. „15 din Decretul 
nr. 221/1960 şi în baza art. 32 C. fam”. | 

Potrivit art. 15 din Decretul nr. 221/1960, puteau avea calitatea de 
parte responsabilă civilmente în procesul penal persoanele care au gos- 
podărit împreună cu infractorul ori au avut raporturi strânse cu el, dacă se 
constata, judecătoreşte, că au tras foloase de pe urma săvârșirii infracțiunii. 
În cazul acestei răspunderi civile, partea responsabilă civilmente nu se 
putea apăra prin invocarea împrejurării că nu a cunoscut activitatea 
infracţională a persoanei care a cauzat prejudiciul avutului public, deoarece 
era suf cient să se dovedească faptul că aceasta a realizat un beneficiu 
ilicit®. Existența unor foloase de pe urma infracțiunii se impunea ca o 
PRRNE obligatorie pentru angajarea răspunderii: părții responsabile civil- 


„C- Stătescu, C. Bîrsan, op. cit., p. 406. | 

2 A se vedea, în acest sens: V. Buia, op. cit., pp. 55-56; N. te apr) N. Vlădescu, 
N. Anghel, Regimul juridic al gestiunilor şi gestionarilor, Ed. Academiei, Bucureşti, 1972, 
p. 59; R. Sanielevici, Drept civil. Teoria generală a obligațiilor, Tipografia Va all „AL. 
Cuza” laşi, 1976, pp. 305-306. 

3 T.S., s.pen., dec. nr. 297/1985, în Neagu III, p. 215. | 

1 O asemenea soluție se impune, deoarece obligația de a plăti, solidar cu inculpații, 
despăgubiri în limita sumei garantate derivă dintr-un contract cu caracter civil, fără culpă 
procesuală din partea garanţilor (T.S., s. pen., dec. nr. 2919/1985, în Neagu II, p. 215). 

5 TS., s. pen,, dec. nr. 2631/1975, în C.D. 1975, p. 445; T.S., s. pen., dec. 
nr. 83/1977, în Neagu Ill, p. 215. 

ê Decretul nr. 221/1960 reglementa executarea silită pentru repararea prejudiciilor 
cauzate prin infracțiuni unităților economice. Acest act normativ este, în momentul de față 
abrogat, dispoziţiile aplicabile î în materie fiind cuprinse în Codul de procedură fiscală. - 

7 Codul familiei a fost abrogat prin Legea nr. 71/2011 pentru pauma în aie a 
Codului civil. : 

8 M. Popovici, Din practica judiciară narada la condițiile de exercitare de către 
unităţile industriale a acţiunii civile în procesul penal, în R.R.D. nr. 8/1 977, pp. 39-43. 

mente; în acest sens, instanța era datoare să. stabilească în concret ce 
anume bunuri şi foloase a obținut partea responsabilă civilmente şi să 
dispună obligarea la despăgubiri numai în limita acestor bunuri şi foloase‘. 

Când persoanele a căror răspundere civilă era angajată în temeiul 
art. 15 din Decretul nr. 221/1960, nu erau chemate în procesul penal ca părți 
responsabile civilmente, ele puteau fi urmărite numai pe calea unei acțiuni 
introduse de către unitatea păgubită la instanţa civilă?. 

Temeiurile care stăteau la baza răspunderii civile instituite prin art. 15 
din Decretul nr. 221/1960 erau invocate şi în cazul angajării răspunderii 
părții responsabile civilmente potrivit art. 32 C. fam., când soțul care 
beneficia de pe urma săvârşirii infracţiunii în dauna avutului public de către 
celălalt sot era chemat să răspundă civil în procesul penal, în limita cotei cu 
care sporeau bunurile comune ca urmare a activităţii infracţionale. 


4.4. Răspunderea pentru fapta altuia în temeiul dispoziţiilor 


Legii nr. 136/1995 privind asigurările şi reasigurările în 
România: 


Problema răspunderii asigurătorului pentru pagubele produse ca 
urmare a unor accidente de circulaţie, în cazul asigurării obligatorii de 
răspundere civilă, a prilejuit adoptarea unor poziţii jurisprudenţiale diferite de 
către instanțele de judecată din România. Astfel, în aplicarea dispoziţiilor 
art. 54 alin. (4) şi ale art. 57 din Legea nr. 136/1995 privind asigurările şi 
reasigurările în România, cu modificările ulterioare, unele instanțe au 
considerat că, în cazul asigurării obligatorii de răspundere civilă pentru 
pagube produse prin accidente de autovehicule, asigurătorul are calitatea 
de parte responsabilă civilmente în cadrul procesului penal. În argumen- 
tarea acestui punct de vedere s-au invocat prevederile Codului de pro- 
cedură penală, care nu condiționează calitatea de parte responsabilă 
civilmente de existența vreuneia dintre culpele delictuale reglementate în 
art. 1.000 alin. (1) şi (3) C. civ. (în vigoare la momentul recursului în interesul 
legii), ci doar pretind ca persoana chemată în procesul penal ca parte 
responsabilă civilmente să răspundă, conform legii civile, pentru pagubele 
produse prin fapta inculpatului. În justificarea acestei opinii s-a subliniat că 
răspunderea civilă pentru fapta altuia operează nu numai în cazurile când 
există o culpă a persoanei chemate să răspundă într-un asifel de caz, ci ea 
trebuie admisă şi în alte situaţii, stabilite expres de lege, cum este şi aceea 
la care se referă art. 54 alin. (4) din Legea nr. 136/1995, cu „modif cările 


1 T.S., s. pen., dec. nr. 1956/1977, în R2, p. 300; T.S., s. pen., dec. nr. 1426/1981, în 
C.D. 1981, pp. 325-326. 
? T.S., s. pen., dec. nr. 1373/1985, în R.R.D. nr. 4/1986, p. 72. 
š Legea nr. 136/1995 privind asigurările şi reasigurările în România a fost publicată în 
M. Of. nr. 303 din 30 decembrie 1995. Ulterior publicării în M. Of., legea a suferit numeroase 
modificări şi completări (ultimul act normativ modificator fiind O.U.G. nr. 94/2013). 

ulterioare, când „citarea în proces a asigurătorului este obligatorie”. De ase- 
menea, a mai fost invocat faptul că nu ar fi în spiritul principiilor contra- 
dictorialităţii şi egalităţii între părţi ca o persoană chemată să răspundă 
pentru fapta altuia să nu-şi poată formula apărări în legătură cu calitatea de 
asigurător, cu întinderea răspunderii asiguratului şi a răspunderii acestuia, 
precum şi cu privire la celelalte aspecte specifice răspunderii pentru altul. 
Or, s-a motivat că toate aceste cerințe de echitate nu ar putea fi garantate 
decât prin atribuirea calităţii de parte responsabilă civilmente asigurătorului 
„pe întreg parcursul procesului penal. 

Alte instanţe s-au pronunţat în sensul că, în procesul penal, societatea 
de asigurare ar avea doar calitatea de garant al plății despăgubirilor. In 
acest sens s-a invocat argumentul că societatea de asigurare nu poate fi 
chemată, aşa cum se prevedea prin art. 24 alin. (3), să răspundă, potrivit 
legii civile, pentru pagubele produse prin fapta inculpatului, ci în baza 
contractului încheiat între ea şi asigurat. S-a motivat că, neputându-i-se 
imputa niciuna dintre culpele delictuale prevăzute în legea civilă, nu există 
temei ca societatea de asigurare să fie citată în procesul penal ca parte 
responsabilă civilmente, deoarece nu sunt întrunite cerințele reglementate 
prin art. 16 şi art. 24 alin. (3). S-a mai argumentat că, din moment ce 
obligaţia de citare a societăţii de asigurare este determinată numai de 
existenţa contractului de asigurare, pe baza căruia aceasta doar garantează 
limitat acoperirea despăgubirilor, participarea sa în procesul penal nu poate 
fi decât în calitate de garant al plăţii acestora. = 

În legătură cu aceeaşi problemă a existat şi o a treia opinie, 
recunoscută de instanța supremă ca fiind legală. Astfel, s-a hotărât ca 
societățile de asigurare să fie citate în procesul penal numai în calitate de 
asigurător, deoarece raporturile juridice dintre aceste societăţi şi asigurat au 
la bază o solidaritate tacită, stabilită prin convenţie, care dă dreptul persoa- 
nelor păgubite prin producerea. accidentelor să pretindă, în baza art. 57 
alin.. (1) din Legea nr. 136/1995!, despăgubiri atât celor răspunzători de 
producerea acestora, cât şi direct asigurătorului de răspundere civilă. 

În aceste circumstanțe, în vederea asigurării interpretării şi aplicării 
unitare a legii procesual penale, instanța supremă, în soluţionarea unui 
recurs în interesul legii, a statuat că societatea de asigurare participă în 
procesul penal în calitate de asigurător de răspundere civilă?. 


4.5. Momentul până la care se poate constitui partea 
responsabilă civilmente în procesul penal 


Dată fiind poziţia sa procesuală, drepturile şi obligaţiile pe care le are 
în procesul penal, constituirea părţii responsabile civilmente în procesul 


N Text de lege abrogat în prezent. Í Ni | 
2Î.C.C.J., s.u., dec. nr. 1/2005, publicată în M. Of. nr. 503 din 14 iunie 2005. 

penal se poate realiza prin una dintre următoarele două modalități: 1) prin 
introducerea în proces de către organele judiciare penale şi 2) prin inter- 
ventie, atunci când consideră necesar. 

Constituirea părţii responsabile civilmente prin introducerea în 
proces de către organele judiciare. Introducerea persoanei responsabile 
civilmente poate avea loc la cerere sau din oficiu. 

In art. 21 alin. (1), raportat la art. 20 alin. (1), se arată că introducerea 
în procesul penal a persoanei responsabile civilmente poate avea loc, la 
cererea părţii îndreptăţite potrivit legii civile, până la începerea cercetării 
judecătoreşti. Această cerere a părții civile se va adresa organelor de 
urmărire penală (procurorului sau organelor de cercetare penală, după caz), 
în tot cursul fazei de urmărire penală, respectiv instanţei, în cursul iz de 
judecată, până la momentul limită stabilit. 

Introducerea persoanei responsabile civilmente poate avea loc la 
cererea părții civile, deoarece este un drept al acesteia, nu al inculpatului”. 

- În cazul în care acţiunea civilă este exercitată de procuror, în condiţiile 
ari. 19 alin. (3), acesta este obligat să ceară introducerea în procesul penal 
d părții responsabile civilmente, până la începerea cercetării judecătoreşti. 

Apreciem ca fiind inexactă consacrarea de către legiuitor a obligaţiei 
procurorului de a cere introducerea în proces a părţii responsabile civil- 
mente, în condiţiile în care acest fapt se poate întâmpla şi pe tot parcursul 
fazei de urmărire penală, caz în care introducerea părții responsabile 
civilmente se realizează în urma unui act de dispoziţie procesuală al procu- 
rorului, şi nu ca urmare a unei cereri. Textul de lege astfel formulat este 
aplicabil numai pentru etapa procesuală desfăşurată în fața instanţei de 
judecată anterior începerii cercetării judecătoreşti când, într-adevăr, procu- 
rorul va cere instanței de judecată introducerea în proces a persoanei care, 
potrivit legii civile, are obligaţia legală sau convenţională de a repara în 
întregime sau în parte, singură sau în solidar, „ prejudiciu Saca prin 
infracțiune. 

În aceste condiţii, de lege ferenda, apreciem că art. 21 alin. (2) se 
impune a avea următorul conținut: „În cazul în care acțiunea civilă este 
exercitată de procuror, în condiţiile art. 19 alin. (3), acesta este obligat să 
introducă partea responsabile. civilmente în procesul penal, în tot cursul 
urmăririi penale sau că ceară introducerea acesteia, până la REST 
cercetării judecătoreşti” (n.a.). 

Limita în timp pentru introducerea părții responsabile civilmente este 
fixată, în mod simetric, în raport cu constituirea de parte civilă, în vederea 
asigurării echităţii în ceea ce priveşte posibilitatea de acţionare a părţilor în 
apărarea intereselor lor? Şi în pai ocrotirii dreptului la apărare. 


1 T.S., s. pen., dec. nr. 794/1974, în R.R.D. nr. 10/1974, p. 72. 
2 Volonciu |, p. 939. 

Apreciem ca fiind actuală jurisprudenţa anterioară actualului Cod de 
procedură penală, în conformitate cu care persoana responsabilă civilmente 
poate fi introdusă în proces şi după momentul limită prevăzut în lege dacă 
ea nu se opune‘, iar dreptul său de apărare este respectat prin îndeplinirea 
tuturor cerinţelor înscrise în legea procesual penală. În acelaşi sens, consta- 
tăm inexistența în lege a unei prevederi exprese similare celei aplicabile 
părții civile, conform căreia dacă persoana vătămată nu se constituie parte 
civilă până la începerea cercetării judecătoreşti, nu mai poaie solicita repa- 
'rarea prejudiciului în cadrul procesului penal, ci doar în fața instanţei civile. 

În cazul în care partea responsabilă civilmente a fost introdusă în 
procesul penal după începerea cercetării judecătoreşti şi a făcut obiecţiuni, 
pretenţiile părţii civile față de partea responsabilă civilmente nu mai pot fi 
valorificate în procesul penal, ci, eventual, pe calea unei acţiuni separate 
introduse la instanţa civilă”. De asemenea, este considerată tardivă intro- 
ducerea părţii responsabile civilmente în procesul penal când aceasta se 
face printr-o acţiune separată cu ocazia rejudecării cauzei după casare, 
dacă hotărârea primei instanţe nu a fost casată cu trimitere în acest scop. 

În cazul în care partea responsabilă civilmente a fost introdusă în 
termen în procesul penal aflat pe rolul unei judecătorii şi aceasta din urmă 
şi-a declinat competenţa în favoarea tribunalului, introducerea în cauză a 
părţii responsabile civilmente rămâne valabilă în fața tribunalului”. 

Constituirea părţii responsabile civilmente prin intervenție. Având 
sarcina răspunderii civile, în cadrul procesului penal, persoana responsabilă 
civilmente poate interveni şi după începerea cercetării judecătoreşti, 
deoarece, în acest mod, ea nu prejudiciază drepturile niciunei alte părți din 
“procesul penal, ci, dimpotrivă, facilitează, prin prezenţa ei, atât realizarea 
drepturilor pe care le are partea civilă, cât şi achitarea obligaţiilor pe care le 
are inculpatul. De altfel, aceasta credem că a fost şi rațiunea pentru care, 
potrivit art. 21 alin. (3), persoana responsabilă civilmente poate interveni în 
procesul penal până la terminarea cercetării judecătoreşti la prima instanță 
de judecată, luând procedura din stadiul în care se află la momentul 
intervenției. | | i 


1 Lipsa de opoziţie a părţii responsabile civilmente poate fi dedusă din solicitarea de 
probe în apărare (T.S., s. pen., dec. nr. 360/1976, în R.R.D. nr. 9/1976, p. 67; T.S., s. pen., 
dec. nr.:1825/1979, în R.R.D. nr. 4/1980, p. 65). În acelaşi sens, a se vedea: C.S.J., s. pen., 
dec. nr. 370/1990, în Neagu III, p. 220; C. Apel Bucureşti, s. a Il-a pen., dec. nr. 1650/2005, 
în Neagu III, p. 220. F 

Deşi practica judiciară invocată este anterioară actualei reglementări, făcându-se 
referire la citirea actului de sesizare, ca moment limită al introducerii părții responsabile 
: civilmente, hotărârile judecătoreşti îşi mențin relevanţa şi pentru actualul cadru legal (T.S., 
s. pen., dec. nr. 2716/1975, în Neagu Ill, p. 221; T. mun. Bucureşti, s. | pen., dec. 
nr. 1040/1977, în Neagu III, p. 221; T. mun. Bucureşti, s. a Il-a pen., dec. nr. 2458/1984, în 
R.R.D. nr. 2/1986, p. 80). ' i 
3 T.S., s. pen., dec. nr. 1731/1976, în Neagu II, p. 221. 
4 T.S. s. pen., dec. nr. 2444/1974, în Neagu III, p. 221. 

Dispoziţia legii privind opozabilitatea actelor procesuale şi procedurale 
față de persoana responsabilă civilmente care intervine în procesul penal se 
justifică prin aceea că procesul penal nu trebuie să sufere întârzieri. prin 
reluarea unor activități procesuale deja efectuate!. 

În literatura de specialitate s-a arătat?, pe bună dreptate, că declaraţia 
de constituire de parte responsabilă civilmente în procesul penal poate 
îmbrăca forma scrisă ori pe cea orală, situaţie în care organul judiciar va 
consemna într-un act constituirea de parte responsabilă civilmente (organul 
de urmărire penală într-un proces-verbal, iar ete de judecată . într-o 
încheiere de şedinţă). 

Permiţând intervenţia persoanei PEENE civilmente în procesul 
penal şi după î începerea cercetării judecătoreşti, legiuitorul a fixat totuşi un 
moment limită, şi anume terminarea cercetării judecătoreşti la prima 
instanță, aşa încât, în faza dezbaterilor, această parte în proces să poată 
participa în vederea realizării drepturilor pe care le are”. 


4.6. Drepturile şi obligaţiile părții responsabile civilmente 


În lucrări anterioare! apreciam că această calitate procesuală se 
bucură de drepturile, în ceea ce priveşte acţiunea civilă, pe care legea le 
prevede pentru inculpat, în acest sens putând administra probele utile 
apărării sale”. În acest sens, în art. 21 alin. (4) se arată că partea respon- 
sabilă civilmente are, în ceea ce priveşte acțiunea civilă, toate dealurile pe 
care legea le prevede pentru inculpat. 

În aceste condiţii, reținem posibilitatea exercitării de către partea res- 
ponsabilă civilmente pe parcursul procesului penal a următoarelor drepturi: 

a) dreptul de a nu da nicio declaraţie pe parcursul procesului penal, 
atrăgându-i-se atenția că dacă refuză să dea declaraţii nu va suferi nicio 
consecință defavorabilă, iar dacă va da declarații acestea vor putea fi fi 
folosite „Ca mijloace de probă împotriva sa; 

a $) dreptul de a fi informată cu privire la fapta care formează obiectul 
cauzei şi încadrarea juridică a acesteia; 

b) dreptul de a consulta dosarul, în condițiile legii; | 

c) dreptul de a avea un avocat ales, iar dacă nu îşi desemnează unul, 
în cazurile de asistenţă obligatorie, dreptul de a i se desemna un avocat din 
oficiu; 

d) dreptul de a propune administrarea de probe în latura civilă a 
cauzei sau în latura penală (în măsura în care soluționarea acesteia ar 
influenţa latura civilă), de a ridica excepții şi de a pune concluzii; 


„ Dongoroz |, p. 78. 


2 Gh. Mateuţ, Unele probleme în legătură cu procedura sei de parte civilă în 
procesul penal, în Dr. nr. 9/1996, p. 74. 


In acelaşi sens, a se vedea şi: Volonciu III, p. 191; Gh. Mateuţ, Unele probleme în 
legătură cu procedura constituirii de parte civilă în procesul penal, în Dr. nr. 9/1996, p. 75. 
s Neagu III, p. 222. 


5 T.S., dec. îndrumare nr. 4/1973, în R.R.D. nr. 10/1973, p. 133. 

e) dreptul de a formula orice alte cereri ce ţin de soluţionarea laturii 
civile a cauzei sau a laturii penale (în măsura în care soluționarea acesteia 
ar influenţa latura civilă); | | | 

f) dreptul de a beneficia în mod gratuit de un interpret atunci când nu 
înțelege, nu se exprimă bine sau nu poate comunica în limba română; 

g) dreptul de a apela la un mediator, în cazurile permise de lege; 

g') dreptul de a fi informat cu privire la drepturile sale; 

h) alte drepturi prevăzute de lege. | | 

Partea responsabilă civilmente are, de asemenea, dreptul de a încu- 
viința recunoaşterea de către inculpat, în tot sau în parte, a pretențiilor părții 
civile; dreptul de a fi reprezentat; dreptul de a ataca hotărârile judecătoreşti 
pronunțate împotriva sa etc. | | $ 

Deşi este subiect în latura civilă a procesului penal, partea respon- 
sabilă civilmente poate folosi în apărarea sa tot materialul probator existent 
în cauză. Astfel, ea poate dovedi că fapta suspectului sau inculpatului a fost 
săvârşită în împrejurări care exclud răspunderea civilă”. | 

În ipoteza în care acţiunea civilă se exercită din oficiu, instanța are 
obligaţia de a cita şi partea responsabilă civilmente, în vederea introducerii 
ei în proces?. | | 

Principala obligaţie pe care o are partea responsabilă civilmente este 
de a răspunde civil pentru sau alături de inculpat”. | 

Alte obligaţii ale acestui subiect procesual, care pot fi menţionate, sunt 
următoarele: suportarea procesului de tragere la răspundere civilă delic- 
tuală, suportarea unor măsuri asigurătorii în vederea reparării pagubei 
produse prin infracţiune şi pentru garantarea executării cheltuielilor judiciare, 
până la concurenţa valorii probabile a acestora, obligaţia de a se prezenta la 
chemările organelor judiciare în vederea audierii şi de a nu părăsi, fără 
permisiune ori un motiv întemeiat locul unde urmează să se desfăşoare 
audierea, suportarea executării unui mandat de aducere, obligația de a 
păstra disciplina şedinţei de judecată etc. (i 


Sectiunea a V-a 
“Succesorii, reprezentanţii şi substituiţii procesuali 


Este posibil ca, în anumite cauze penale, părţile să nu fie prezente în 
mod efectiv, drepturile şi obligaţiile lor fiind preluate de anumiţi subiecți 
procesuali. În funcție de modul în care subiecţii procesuali care înlocuiesc 


1 Dongoroz |, p. 91. | | 

2 T.S., dec. îndrumare nr. 4/1973, în C.D. 1973, pp. 36-37. 

3 S. Kahane, Drept procesual penal, Ed. Didactică şi Pedagogică, Bucureşti, 1963, 
pp. 86-87. o | | | 

părțile intervin în procesul penal şi în funcţie de natura drepturilor şi obli- 


gaţiilor pe care le au, aceştia pot fi: succesori, reprezentanți sau substituiţi 
procesuali!. | 


$ 1. Succesorii 


Succesorii sunt atât persoanele fizice, cât şi cele juridice care, în con- 
dițiile legii, succed în drepturi sau obligaţii persoanelor fizice decedate sau 
persoanelor juridice reorganizate, desființate ori dizolvate. Aşadar, prin 
succesori înțelegem moştenitorii persoanei fizice decedate, pe de o parte, şi 
succesorii persoanei juridice reorganizate, desființate ori dizolvate, pe de 
altă parte. 

Succesorii pot interveni: numai în latura civilă a procesului En ei 
devenind părți prin succesiune?. Succesiunea nu este posibilă în latura 
penală a cauzei, ştiut fiind că răspunderea penală este personală. 

În latura civilă a cauzei penale, succesiunea este atât activă (translatio 
activa), cât şi pasivă (translatio pasiva). Astfel, vor lua locul părţilor decedate, 
reorganizate, desființate ori dizolvate şi vor deveni părți, atât succesorii părții 
civile, cerând repararea prejudiciului cauzat prin infracțiune, cât şi succesorii 
părții responsabile civilmente, decedată reorganizată, desființată ori dizol- 
vată, acţiunea civilă exercitându-se împotriva lor. În acest sens, practica 
judiciară a instanţei supreme conţine soluții prin care, în mod constant, în 
latura civilă au fost introduşi succesorii părții civile precum şi succesorii 
inculpatului. 

Succesiunea activă (translatio activa). Conform art. 24 alin. (4) 
acţiunea civilă rămâne în competenţa instanţei penale în caz de deces, 
reorganizare, desființare sau dizolvare a părții civile, dacă moştenitorii sau, 
după caz, succesorii în drepturi ori lichidatorii acesteia îşi exprimă opțiunea 
de a continua exercitarea acţiunii civile, în termen de cel mult două luni de la 
data decesului sau a reorganizării, desființării ori dizolvării. 

În acest caz, succesorii părții civile continuă exercitarea acţiunii civile 
declanşate (iure hereditatis), cu îndeplinirea următoarelor condiții: 

1) persoana vătămată constituită parte civilă a decedat, s-a reorga- 
nizat, desființat sau dizolvat; 

2) moştenitorii sau, după caz, succesorii în drepturi ori lichidatorii părţii 
civile îşi exprimă opțiunea de a continua exercitarea acțiunii civile, în termen 


de cel mult două luni de la data decesului sau a reorganizării, desființării ori 
dizolvării. 


1 Dongoroz |, p. 92. 
f ° Dongoroz |, p. 29; Pop II, p. 70. 
3 În cazul decesului inculpatului, au fost introduşi în cauză oeo acestuia (a se 
vedea C.S.J., s. pen., dec. pen. nr. 80371991; C.S.J., s. pen., dec. pen. nr. 928/1990, 
nepublicată); în cazul decesului părinţilor, au fost introduşi în cauză copiii minori (a se vedea 
C.S.J., s. pen., dec. pen. nr. 6883/1990 şi dec. pen. nr. 617/1990, nepublicate). 

Succesiunea pasivă (translatio pasiva). În ceea ce. priveşte 
posibilitatea exercitării acțiunii civile fată de succesori, potrivit art. 24-alin. (2), 
în caz de deces, reorganizare, desființare sau dizolvare a părții responsabile 
civilmente, acţiunea civilă rămâne în competenţa instanţei penale dacă 
partea civilă indică moştenitorii sau, după caz, succesorii în drepturi ori 
lichidatorii părţii responsabile civilmente, în termen de cel mult două luni de 
la data la care a luat cunoştinţă de împrejurarea respectivă. 

_ Prin comparaţie cu legea procesuală penală anterioară, se constată 
că în actualul Cod de procedură penală nu mai este prevăzută posibilitatea 
exercitării acţiunii civile față de succesorii. inculpatului. In aceste cir- 
cumstante, în caz de deces al inculpatului-persoană fizică sau reorganizare, 
desființare ori dizolvare a inculpatului-persoană juridică, acţiunea penală se 
va stinge, iar acțiunea civilă, în măsura în care a fost declanşată, nu va mai 
putea fi exercitată în fața organelor judiciare penale, neputând fi introduşi în 
cauza penală succesorii inculpatului. Á Ae 

Succesorii sunt părţi în procesul penal, şi nu substituiți procesuali sau 
reprezentanţi, deoarece ei nu valorifică drepturile antecesorilor, ci îşi 
valorifică drepturile lor, întrucât antecesorii,, prin deces, desființare sau 
dizolvare, au încetat să mai fie subiecţi de drept .. 

Din analiza dispoziţiilor noului Cod civil se desprind concluzii inte- 
resante cu privire la exercitarea dreptului la despăgubire de către succesori. 
Astfel, conform art. 1.391 alin. (1) C. civ., în caz de vătămare a integrității 
corporale sau a sănătăţii, poate fi acordată o despăgubire pentru restrân- 
gerea posibilităţilor de viață familială şi socială. De asemenea, conform 
alin. (2) al aceluiaşi articol, pot fi acordate despăgubiri ascendenților, des- 
cendenţilor, fraților, surorilor şi soțului pentru durerea încercată prin moartea 
victimei. În această categorie sunt incluse şi oricare alte persoane care pot 
dovedi existența unui asemenea prejudiciu. Faţă de acest drept de despă- 
gubire pentru prejudicii nepatrimoniale, recunoscut prin art. 1.391 alin. (1) şi 
(2) C. civ., s-a stabilit, prin art. 1.391 alin. (4) C. civ., că nu trece la moşte- 
nitori, decât în măsura în care acţiunea civilă a fost pusă în mişcare de 
persoana defunctă. Cu alte cuvinte, dacă prin săvârşirea unei infracţiuni a 
fost cauzat victimei aşa-numitul „prejudiciu de agrement”, dar persoana 
vătămată a decedat şi nu a pus în mişcare acţiunea civilă sub aspectul 
daunelor morale, dreptul la despăgubire nu poate fi exercitat de succesori. 
În acelaşi sens, dacă dreptul la despăgubire recunoscut persoanelor care 
pot invoca existența unei dureri cauzate de moartea victimei nu a fost 
materializat prin punerea în mişcare a acţiunii civile şi persoanele îndrituite 
au decedat, acest drept la despăgubire nu trece la moştenitori. A 


1 Pentru abordarea detaliată a problemei succesiunii în exercitarea acțiunii civile în 
cazul decesului, reorganizării, desființării ori dizolvării inculpatului, a se vedea prezenta 
lucrare, Capitolul III, Secţiunea a Ill-a, Acţiunea civilă, § 3. Elementele acţiunii civile, 
Subparagraful 3.2. Subiectii acțiunii civile. și 

2 Pop II, p. 70. 

lî In concluzie, dreptul la dde ăgubire născut ca urmare a unor r prejudicii 
nepatrimoniale nu trece la d A “decât în decât în măsura în care acţiunea 


civilă a fost pornită nită de defunc defunct. Dreptul la despăgubire. născut ca urmare a 
săvârşirii unei infracţiuni generatoare « de prejudicii materiale poate fi exercitat 


de moştenitori, în nume propriu, chiar. dacă persoana vătămată a decedat 
fără a pune în n mişcare e acțiunea civilă, ENI 


$2. Reprezentanţii 


În anumite situaţii este posibil ca părțile sau subiecţii procesuali 
principali să nu poată fi prezenţi la desfăşurarea procesului penal. Pentru 
continuarea activității procesuale, în locul părţilor sau subiecţilor procesuali 
principali, în anumite condiții prevăzute de lege, pot să apară în scena 
procesului penal reprezentanții. 

Conţinutul instituției reprezentării în dreptul procesual civil! rămâne în 
esenţă. acelaşi şi în dreptul procesual penal, prin reprezentanți înțelegându-se 
acele persoane împuternicite să participe la îndeplinirea activităţilor pro- 
cesuale în numele şi în interesul unei părți sau unui subiect procesual prin- 
cipal din proces?. În literatura de specialitate s-a subliniat că reprezentanții 
nu sunt părţi în proces, deoarece ei nu urmăresc în acesta un interes propriu, 
ci îndeplinesc numai anumite acte PEs în numele şi în contul altei 
persoane”. 

Aşadar, reprezentantul Sth persoana împuternicită să îndeplinească 
în cadrul procesului penal acte procesuale în numele şi în interesul unei 
părţi sau al unui subiect procesual principal din proces, care nu doreşte sau 
nu poate să participe la activitățile procesual penale“. 

În literatura de specialitate, reprezentarea a fost clasificată, potrivit 
unor opinii, în reprezentare conventională (sau voluntară) şi reprezentare 
legală (sau obligatorie); potrivit altor opinii, primelor două categorii de 
reprezentare le-a fost adăugată şi reprezentarea tehnică”. Cu privire la 
categoriile de reprezentare amintite mai sus, arătăm că împărţirea în repre- 
zentare legală şi reprezentare convențională cuprinde toate modalitățile de 
reprezentare, inclusiv reprezentarea tehnică, motiv pentru care adoptăm 
această împărţire bipartită a reprezentării. 


1 |. Stoenescu, S. Zilberstein, Drept procesual civil, Ed. Didactică şi Pedagogică, 
București, 1977, p. 311; V. M. Ciobanu, op. cif., Tratat, pp. 337-348. 


V- Rămureanu, Reprezentarea învinuitului şi a inculpatului în faza urmăririi penale şi 
a judecății î în primă instanță, în R.R.D. nr. 3/1973, p. 22. 


3 V. Manzini, Trattato di diritto procesuale penale italiano, Unione Tip. Edit M ee 
Torino, A91, vol. XI, p. 43. l 


4 Theodoru IV, pp. 188- 189. 


5 1. Stoenescu, S. Zilberstein, „Drept procesual civil, Ed. Didactică şi Pedagogică, 


Bucureşti, 1977, p. 311; Dongoroz |, p. 359; G. Boroi, D. Rădescu, op. cit, pp. 105 şi 
113- 114; Volonciu ll, pp. 144-145. 


6G. Leone, Diritto procesuale penale, ed. aT-a, Neapole, 1968, p. 100. 

Reprezentarea convenţională constituie tipul obişnuit de repre- 
zentare judiciară, ea întemeindu-se pe existenta unui contract de mandat 
intervenit între reprezentat, persoană care are capacitatea deplină de 
exerciţiu şi este parte sau subiect procesual principal în proces, şi 
reprezentant“. F 

În procesul penal, reprezentarea convenţională are un tratament 
diferentiat, în functie atât de calitatea procesuală a părții sau a subiectului 
procesual principal reprezentat, cât şi de faza procesului penal în care se 
realizează. | 

Reprezentant convenţional esie acea persoană care îşi desfăşoară 
activitatea în baza unui mandat sau a unei procuri speciale. Reprezentarea 
convenţională are loc în temeiul unui acord de voință, a unei convenții de 
mandat între parte sau subiectul procesual principal şi persoana care o 
reprezintă în proces. Reprezeniarea convenţională judiciară în cazul persoa- 
nelor fizice ia naştere prin acordul de voință al părților, în baza unui contract 
de mandat, reglementat, în principiu, de dispoziţiile art. 2.009-2.012 C. civ. şi 
de normele de procedură civilă şi penală“. : i A 

Reprezentarea legală. Pentru ocrotirea persoanelor lipsite de capa- 
citate de exerciţiu, în cadrul procesului civil există posibilitatea reprezentării 
lor“. În materia dreptului procesual penal, reprezentarea legală nu este 
reglementată printr-un text de principiu. | o 

Problema reprezentării legale a suspectului sau inculpatului în cadrul 
procesului penal nu se pune, în principiu, deoarece persoanele lipsite de 
capacitate de exercițiu, minori sub 14 ani, nu răspund penal şi, în conse- 
cintă, nu pot să apară ca subiecte în cadrul procesului penal. 


1V. Rămureanu, Reprezentarea învinuitului şi a inculpatului în faza urmăririi penale şi 
a judecății în primă instanță, în R.R.D. nr. 3/1973, p. 22. j i 

2 În practica judiciară, s-a stabilit că mandatarul cu procură specială poate să 
reprezinte în judecată pe mandant, numai dacă acest drept i-a fost dat anume, aceasta 
însemnând, de regulă, că în cuprinsul contractului este necesară şi obligatorie inserarea 
consimțământului mandantului de a fi reprezentat în judecată de către mandatar. Această 
dispoziţie de excepție nu operează pentru actele procesuale de dispoziţie, cum sunt 
chemarea în judecată, achiesarea sau renunțarea la judecată, care pot fi aduse la îndeplinire 
de către mandatar numai dacă este împuternicit, în acest scop, printr-o procură specială. 
Astfel, s-a apreciat că nu este valabilă cererea de retragere a recursului formulată de apără- 
torul inculpatului, atâta vreme cât acesta nu avea mandat special în acest sens (C. Apel 
Suceava, dec. pen. nr. 258 din 1 iunie 1998, în Buletinul jurisprudenţei, Culegere de practică 
judiciară pe anul 1999, pp. 171-173). | 

3 Evidenţiem faptul că Decretul nr. 31/1954 privitor la persoanele fizice şi juridice în 
care se arăta că persoanele care nu au exercițiul drepturilor lor nu pot sta în judecată decât 
dacă sunt reprezentate, asistate sau autorizate în modurile prevăzute de lege (art. 11) a fost 
abrogat prin dispoziţiile Legii nr. 71/2011 pentru punerea în aplicare a noului Cod civil. În 
aceste condiţii, dispoziţiile care reglementează în principiu posibilitatea reprezentării legale în 
procesul civil se regăsesc în art. 57 alin. (2) C. pr. civ., în conformitate cu care „partea care 
nu are exercițiul drepturilor procedurale nu poate sta în judecată decât dacă este repre- 
zentată, asistată ori autorizată în condiţiile prevăzute de legile sau, după caz, de statutele 
care îi reglementează capacitatea ori modul de organizare”. 

Din analiza întregii economii a dispoziţiilor legii penale şi procesual 
penale, pot fi identificate însă situații când se poate vorbi de reprezentarea 
legală a suspectului sau inculpatului. Astfel, în art. 158 alin. (3) C. pen,, se 
arată că, pentru persoanele lipsite de capacitate de exerciţiu, retragerea 
plângerii prealabile se face numai de reprezentanţii lor legali. 

Reprezentantul legal este acea persoană desemnată de lege să 
participe în proces în locul părții interesate, care nu are dreptul de a sta în 
cauză în mod nemijlocit, ci numai interpus prin intermediul reprezentantului 
său legal. De exemplu, o persoană juridică nu poate sta în procesul penal în 
calitate de inculpat, parte civilă sau parte responsabilă civilmente decât prin 
intermediul reprezentantului ei legal. De asemenea, persoana lipsită de 
capacitate de exerciţiu participă în proces atât în latura penală, cât Și în 
latura civilă numai prin reprezentantul legal. 

Drepturile reprezentanților î în procesul penal se înfăţişează ca însăr- 
cinări ale acestora pe care trebuie să le îndeplinească în mod obligatoriu". 
Această trăsătură a drepturilor pe care le au reprezentantii face ca aceştia 
să se deosebească de succesori, care, uneori, pot să nu exercite drepturile 
pe care le au, deosebindu-se, în acelaşi timp, şi de substituiții procesuali 
care, aşa cum vom vedea în continuare, prin drepturile lor procesuale 
valorifică drepturile procesuale ale acelora pe care-i înlocuiesc. 

În acelaşi sens, al posibilităţii tragere la răspundere a reprezentanților, 
de data aceasta de către autorităţile judiciare, menţionăm prevederile 
art. 283 alin. (4) lit. d) şi lit. n), în care sunt prevăzute abateri judiciare 
imputabile reprezentanților părţilor sau subiecţilor procesuali principali?. 

În cadrul procesului penal, reprezentarea are, în genere, o aplicațiune 
mai restrânsă decât în dreptul civil, ea fiind diferențiată în funcție de calitatea 
procesuală reprezentată. | 

Urmare a necesității impulsionării desfăşurării operative a proceselor 
penale, în actuala reglementare instituția reprezentării a căpătat amplitudine, 
cazurile în care reprezentarea părților şi a subiecţilor procesuali principali 
fiind mai numeroase. În acest context, în cele ce urmează, vom prezenta 
reglementările legale în materia reprezentării părților şi a subiecţilor 

procesuali principali, prilej cu care vom constata diferențe impuse, în 
special, de natura calității procesuale. | | 

Reprezentarea suspectului şi a rotit pitu ii Conform reglementării 
procesual penale anterioare anului 2003, când a fost modificată repre- 
zentarea în procesul penal, în faza judecății, în timp ce inculpatul putea fi 


Á „ Dongoroz |, pp. 94-95. 
? Astfel, constituie abateri judiciare neîndeplinirea de către reprezentantul legal al 
persoanei juridice a obligaţiei de prezentare, la cererea organului de urmărire penală sau a 
instanței de judecată, a obiectelor ori înscrisurilor cerute de acestea precum şi abuzul de 


drept constând în exercitarea cu rea-credinţă a drepturilor procesuale şi procedurale de către 
reprezentanții legali ai părților. 

reprezentat numai în două situaţii (la judecarea cauzei în primă instanţă ori 
la rejudecarea ei după casare de către instanţa de recurs, numai dacă 
pedeapsa prevăzută de lege peniru fapta supusă judecății era amenda sau 
închisoarea de cel mult un an; la judecarea cauzei în căile de atac), celelalte 
părţi puteau fi întotdeauna reprezentate. Ulterior anului 2003, ca urmare a 
jurisprudenţei Curţii Constituţionale", au fost eliminate restricţiile cu privire la 
posibilitatea reprezentării inculpatului, cu anumite nuanțări. Astfel, reprezen- 
tarea acestuia nu putea interveni în cazurile în care prezenţa sa era 
obligatorie (bunăoară, prezența inculpatului era obligatorie când acesta se 
afla în stare de deţinere), decât în situații de excepție prevăzute în mod 
expres de lege”. PUȚ 4 | 

În actuala reglementare (art. 96), cu titlu de regulă, suspectul şi 
inculpatul, celelalte părţi, precum şi persoana vătămată pot fi reprezentați, 
cu excepția cazurilor în care prezenţa acestora este obligatorie sau este 
apreciată ca fiind necesară de procuror, judecător sau instanța de judecată, 
după caz. A Ta | 

Astfel, potrivit art. 364 alin. (1), judecarea cauzei are loc în prezența 
inculpatului. Aducerea inculpatului aflat în stare de deţinere la judecată este 
obligatorie. Cu toate acestea, reprezentând o dispoziţie procesual penală de 
noutate, în art. 364 alin. (4) este consacrat dreptul inculpatului de a solicita, 
în scris, să fie judecat în lipsă, inclusiv în ipoteza în care este privat de 
libertate. Pentru acest caz, cererea poate fi admisă, urmând ca inculpatul să 
fie reprezentat de avocatul său ales sau din oficiu. | 


ui Prin Decizia nr. 145 din 14 iulie 2000, publicată în M. Of. nr. 665 din 16 decembrie 
2000, s-a constatat că „dispoziţiile legale care interzic dreptul inculpatului de a fi reprezentat 
la judecarea cauzei în primă instanță, nu constituie o garanție, ci, dimpotrivă, o restrângere 
nejustificată a dreptului său la apărare. Prezenţa inculpatului la judecată este, într-adevăr, 
necesară atât în interesul general al înfăptuirii justiţiei, cât şi în interesul individual al 
inculpatului care îşi poate exercita în mod nemijlocit dreptul la apărare. Dacă însă inculpatul 
nu se poate-prezenta în instanță, interzicerea dreptului său de a fi reprezentat de un avocat 
constituie o încălcare a dreptului la apărare. În consecință, dispoziţia «(...) numai dacă 
pedeapsa prevăzută de lege pentru fapta supusă judecății este amenda sau închisoarea de 
cel mult un an» este neconstituţională, fiind contrară prevederilor art. 24 din Constituţie. În 
acelaşi timp, întrucât inculpatul este singurul dintre părțile din proces care, potrivit dispozitiei 
menţionate, nu poate fi reprezentat, celelalte părți putând fi întotdeauna reprezentate, 
dispoziţia criticată vine în contradicţie şi cu prevederile art. 16 alin. (1) din Constituţie refe- - 
ritoare la egalitatea în drepturi. Aceeaşi, inegalitate în drepturi apare şi între inculpați, în 
funcţie de gravitatea pedepsei prevăzute de lege pentru infracţiunea săvârşită, având în 
vedere că legea admite reprezentarea inculpatului numai dacă pedeapsa prevăzută de lege 
pentru fapta supusă judecății este amenda sau închisoarea de cel mult un an, interzicând-o 
în celelalte cazuri . 

2 Potrivit art. 140% alin. (3) din Codul de procedură penală anterior, la judecarea 
recursului împotriva încheierii pronunțate de judecător în cursul urmăririi penale privind 
măsurile preventive, învinuitul sau inculpatul arestat, în cazul în care se afla internat în spital 
sau în alte situații menţionate în lege (când din forță majoră sau stare de necesitate, 
deplasarea sa nu era posibilă), recursul era examinat în lipsa acestuia, dar numai în prezenţa 
apărătorului său. 

instanţa poate dispune aducerea inculpatului cu mandat de aducere, 
dacă apreciază necesară prezenţa acestuia [art. 364 alin. (5)]. 

Din economia Codului de procedură penală, se desprind şi alte cazuri 
expres prevăzute în care suspectul sau inculpatul poate fi reprezentat pe 
parcursul fazei de urmărire penală, după cum urmează: 

- în procedura efectuării percheziţiei domiciliare (art. 159) este 
prevăzut dreptul suspectului sau inculpatului, ca şi al oricărei alte persoane 
percheziționate, de a fi reprezentată de „o persoană de încredere”; evident 
că reprezentarea poate fi asigurată şi de avocatul ales al suspectului : sau 
inculpatului; 

- în procedura comisiei rogatorii, atunci când inculpatul este arestat, 
instanța care urmează a efectua comisia rogatorie dispune desemnarea 
unui avocat din oficiu, care îl va reprezenta, în absenţa avocatului ales 
„art. 200 alin. (8)]; 

- când s-a dispus reținerea sau arestarea SI ntivă a unui minor, 
încunoştinţarea prevăzută la art. 210 şi art. 228 se face, în mod obligatoriu, 
şi către reprezentantul legal al acestuia sau, după caz, către persoana în 
îngrijirea ori supravegherea căreia se află minorul, conform art. 243 alin. (4); 

-- plângerea se poate face şi prin mandatar, caz în care, conform 
art. 289, se va indica reprezentantul legal sau convenţional; pentru ipoteza 
reprezentării convenţionale, mandatul trebuie să fie special, iar procura se 
va ataşa plângerii; 

- contestaţia privind durata procesului penal poate ; fi făcută şi de repre- 
zentantul suspectului sau inculpatului, conform art. 488! alin. (2) raportat la 
art. 488° lit. b). 

Condiţiile de publicitate, oralitate şi contradictorialitate în care se des- 
făşoară judecata oferă posibilităţi eficiente pentru inculpat de a-şi face 
apărarea în cadrul procesului penal. Pe de altă parte, prezenţa inculpatului 
oferă instanţei posibilitatea să facă investigații directe asupra personalității 
sale. Toate acestea constituie motivele pentru care, în aproape toate legis- 
laţiile procesual penale, există obligația pentru inculpat de a fi prezent la 
judecata ce se desfăşoară în fața primei instante‘, reprezentarea sa fiind 


permisă, cu excepția cazurilor în care instanța de judecată apreciază că se 
impune prezenţa acestuia. 


Între altele, se poate constata: 

- posibilitatea reprezentantului inculpatului (ca şi al celorlalte părți sau 
al persoanei vătămate) de a lua cunoştinţă = actele şi conţinutul dosarului 
(art. 352 alin. (7)]; 

- înfăţişarea inculpatului în instanţă, în persoană sau prin reprezentant 
ori avocat ales sau avocat din oficiu, dacă acesta din urmă a luat legătura cu 
inculpatul, ipoteză în care este acoperită orice nelegalitate survenită în 


1V. Rămureanu, op. cit., p. 27. 

procedura de citare [art. 353 alin. (1)]; prevederea este comună şi pentru 
celelalte părţi, precum şi pentru persoana vătămată; - b 

- conform art. 409 alin. (2), calea de atac a apelului poate fi declarată 
pentru inculpat (şi pentru celelalte părţi şi persoana vătămată) de repre- 
zentantul legal. | 

în anumite cazuri, suspectul sau inculpatul poate fi reprezentat numai 
pe baza unui mandat special, bunăoară, în situaţia în care legea prevede că 
retragerea plângerii prealabile înlătură răspunderea penală, aceasta poate fi 

făcută prin reprezentant, dacă acesia din urmă are mandat special în 
vederea retragerii”. | a i 

Reprezentarea suspectului sau inculpatului nù poate avea loc în cazul 
actelor cu caracter personal, cum este ascultarea acestuia, confruntarea, 
procedura dispunerii expertizei medico-legale psihiatrice etc.2. | 

Reprezentarea persoanei vătămate. În cadrul procesului penal, 
persoana vătămată are dreptul de a fi reprezentată, dispoziția fiind expres 
prevăzută în art. 81 lit. h), respectiv art. 96. i) 

De asemenea, conform art. 80 în situaţia în care în cauză există un 
număr mare de persoane vătămate care nu au interese contrarii, acestea 
pot desemna o persoană care să le reprezinte interesele în cadrul 
procesului penal. în cazul în care persoanele vătămate nu şi-au desemnat 
un reprezentant comun, pentru buna desfăşurare a procesului penal, pro- 
curorul sau instanța de judecată poate desemna, prin ordonanţă, respectiv 
prin încheiere motivată, un avocat din oficiu pentru a le reprezenta inte- 
resele. Încheierea sau ordonanța va fi comunicată persoanelor vătămate, 
care trebuie să încunoştințeze, în termen de 3 zile de la primirea comu- 
nicării, procurorul sau instanţa în cazul în care refuză să fie reprezentați prin 
avocatul desemnat din oficiu. Toate actele de procedură comunicate 
reprezentantului sau de care reprezentantul a luat cunoştinţă sunt prezu- 
mate a fi cunoscute de către persoanele reprezentate. Reprezentantul per- 
soanelor vătămate exercită toate drepturile recunoscute de lege acestora. 

Se desprinde concluzia că, pentru ipoteza descrisă mai sus, repre- 
zentarea poate fi asigurată fie de o persoană pe care persoanele vătămate 
au desemnat-o, fie de un avocat din oficiu, desemnat ca urmare a dispoziției 
organelor judiciare. Astfel, putem constata că reprezentarea persoanei 
vătămate, în acest caz, poate avea o natură convențională (atunci când 
reprezentantul este desemnat de persoanele vătămate) sau legală (atunci 
când reprezentantul este desemnat de procuror sau instanţa de judecată). 


1 Theodoru |, p. 232. | 

2 Caracterul personal al audierii şi confruntării rezultă din modul de reglementare a 
acestora. Pentru audierea suspectului şi inculpatului, a se vedea àrt. 107-110, pentru 
confruntare, a se vedea art. 131, iar pentru expertiza medico-legală psihiatrică, a se vedea 
art. 128. 

Pentru situaţia în care persoana vătămată este lipsită de capacitate de 
exercițiu sau are capacitate de exercițiu restrânsă, legiuitorul a prevăzut 
ipoteze distincte de reprezentare, pentru anumite acte de dispoziţie ale 
acesteia. Astfel, conform art. 19 alin. (3), în cazul în care o asemenea 
persoană este vătămată prin săvârşirea infracţiunii, acțiunea civilă se 
exercită în numele acesteia în principal de către reprezentantul legal. De 
asemenea, în condiţiile art. 190, examinarea fi izică! a unei persoane lipsite 
de capacitate de exerciţiu, în vederea examinării externe sau interne a 
corpului acesteia sau pentru prelevarea de probe biologice, se "poate 
efectua, ca regulă, doar cu consimțământul scris al reprezentantului legal. 
Pentru persoanele cu capacitate de exerciţiu restrânsă, consimțământul 
scris al acestora trebuie exprimat în prezenţa ocrotitorilor legali. 

Aşa cum am arătat la reprezentarea suspectului sau inculpatului, per- 
soana vătămată poate fi reprezentată pe parcursul procesului penal, dispoziții 
exprese existând în materia procedurii citării, a exercitării căii de atac a ape- 
lului, a retragerii acestuia, contestaţia privind durata procesului penal etc. 

Reprezentarea părții civile. Un regim. similar persoanei vătămate 
este instituit în ceea ce priveşte posibilitatea reprezentării părții civile. În 
această privință am redat mai sus prevederile art. 20 alin. (6). 

Reprezentarea părţii responsabile civile. Conform art. 96, partea 
responsabilă civilmente poate fi reprezentată în tot cursul procesului penal, 
cu excepția cazurilor în care prezența acesteia este. obligatorie sau este 
apreciată ca fiind necesară de procuror, judecător sau instanţa de judecată, 
după caz. Norma invocată este preluată, cu referire la faza de judecată, în 
conținutul art. 352 alin. (7) şi art. 365 alin. (1). 

Dispoziţiile comune celorlalte părţi cu privire la reprezentare sunt de 
aplicare şi părții responsabile civilmente. 

Reprezentarea persoanei juridice. Conform art. 491 alin. (1), per- 
soana juridică, indiferent de calitatea procesuală pe care o are, este repre- 
Zentată la îndeplinirea actelor procesuale şi procedurale de reprezentantul 
său legal. 

Pentru cazul în care pentru aceeaşi faptă sau pentru fapte conexe s-a 
pus în mişcare acțiunea penală şi împotriva reprezentantului legal al 
persoanei juridice, aceasta îşi numeşte un mandatar pentru a o reprezenta. 
Dacă acest mandatar nu a fost desemnat de persoana juridică, acesta va fi 
desemnat de organul judiciar competent (procurorul care efectuează sau 
supraveghează urmărirea penală, judecătorul de cameră preliminară sau de 
către instanță), din rândul practicienilor în insolvenţă, autorizaţi potrivit legii. 

În practica judiciară s-a stabilit că mandatarul cu procură specială 
poate să reprezinte în judecată pe mandant, numai dacă acest drept i-a fost 
dat anume, aceasta însemnând, de regulă, că în cuprinsul SA apte este 


1 Examinarea fizică se poate efectua şi față de suspect ori incitat a în n aceleaşi 
condiții. 

necesară şi obligatorie inserarea consimțământului mandantului de a fi 
reprezentat în judecată de către mandatar. Această dispoziţie de excepție 
nu operează pentru actele procesuale de dispoziţie, cum sunt chemarea în 
judecată, achiesarea sau renunţarea la judecată, care pot fi aduse la 
îndeplinire de către mandatar numai dacă este împuternicit, în acest scop, 
printr-o procură specială. Astfel, s-a apreciat că nu este valabilă cererea de 
retragere a recursului formulată de apărătorul inculpatului, atâta vreme cât 
acesta nu avea mandat special în acest sens . 


$ 3. Substituiţii procesuali 


Substituiţii procesuali se deosebesc de reprezentanţi, primii înde- 
plinind activităţi procesuale în nume propriu, în vederea realizării unui drept 
al altuia?, în timp ce reprezentanţii îndeplinesc anumite activităţi în numele 
altei persoane. | A | 

Substituiţii procesuali apar ca subiecți în cadrul procesului penal 
datorită unui drept procesual al lor, dar pentru valorificarea unui interes al 
altuia. Substituiţii procesuali au, în lumina celor arătate mai sus, o legitimatio 
ad processum (având drepturi procesuale proprii), dar nu au o legitimatio ad 
causam. | NR | 

Substituiţii procesuali sunt liberi să aprecieze dacă intervin în vederea 
realizării drepturilor procesuale pe care le au. Ei nu răspund de rămânerea 
în pasivitate şi nici de neglijență. | | | 

Substituiţii procesuali au exercițiul unor drepturi procesuale limitate la 
anumite aspecte legate de desfăşurarea procesului penal. Astfel, în baza 
art. 289 alin. (7), plângerea se poate face şi de către unul dintre soți pentru 
celălalt soț sau de către copilul major pentru părinţi. Cel în beneficiul căruia 
acţionează substituitul procesual poate să nu fie de acord cu actul procesual 
realizat de acesta. În acest sens, persoana vătămată poate să declare că nu 
îşi însuşeşte plângerea. ia | i wp 

Conform art. 409 alin. (2), apelul poate fi declarat pentru inculpat şi de 
către soțul acestuia. | 


Secţiunea a Vl-a 
Avocatul 


| Ş1. Consideraţii introductive 


Considerată ca o activitate procesuală complexă”, apărarea impune 
ca la eforturile persoanei care luptă pentru apărarea drepturilor şi intereselor 


1 C. Apel Suceava, dec. pen. nr. 258/1999, în Neagu III, p. 128. 

2Popll,p.67. ` 

È Pop II, pp. 388-400; O. Stoica, Rolul avocatului în realizarea dreptului de apărare al 
cetătenilor, în R.R.D. nr. 3/1977, p. 106. ; 

sale să se alăture şi participarea unui avocat, care poate fi o persoană 
aleasă sau numită în procesul penal în scopul de a ajuta părțile să-şi apere 
interesele ocrotite de lege". | 

Aducând o nouă configuraţie drepturilor şi libertăţilor fundamentale ale 
persoanei, Constituţia României rezervă un loc deosebit dreptului la 
apărare, subliniind, în art. 24 alin. (1), că dreptul la apărare este garantat. În 
continuare, în alin. (2) din acelaşi articol, se arată că, în tot cursul procesului, 
părțile au dreptul să fie asistate de un avocat, ales sau numit din oficiu’, 

Organizarea şi exercitarea avocaturii în România au fost reglementate 


prin Decretul nr. 281/1954, care a fost, pe acest plan, modificat esenţial prin 
Decretul-Lege nr. 90/19905. | 


În prezent, organizarea şi exercitarea profesiei de avocat este regle- 
mentată prin Legea nr. 51/1995, republicată“, şi prin Statutul profesiei de 
avocati. `. (A. 

Cadrul legal instituit în vederea organizării şi exercitării profesiei de 
avocat, având, între altele, menirea de a defini statutul avocatului în sistemul 
procesului penal, are ca punct de pornire reglementările privind dreptul la 
apărare şi drepturile avocatului cuprinse în Constituţia României (art. 24), în 
Legea nr. 304/2004, republicată, în art. 6 din Convenţia pentru apărarea 


drepturilor omului şi a libertăţilor fundamentale şi, evident, în conținutul 
Codului de procedură penală. | | 


$ 2. Calitatea de avocat 


Potrivit dispoziţiilor art. 1 alin. (2) din Legea nr. 51/1995, republicată, 
profesia de avocat se exercită numai de avocații înscrişi în tabloul baroului 
din care fac parte, barou component al Uniunii Naţionale a Barourilor din 


1 Basarab |, pp. 113-114; T. Vasiliu, Realizarea dreptului de apărare şi unele probleme 
referitoare la exercitarea profesiei de avocat, în R.R.D. nr. 3/1971, pp. 16-24. 

f Dispoziţii similare se regăsesc şi în art. 15 din Legea nr. 304/2004, republicată, în 
conformitate cu care dreptul la apărare este garantat, părțile având dreptul, în tot cursul 
procesului, de a fi reprezentate sau, după caz, asistate de un apărător, ales sau numit din 
oficiu, potrivit legii. i 

3? Adoptat de Consiliul Provizoriu de Uniune Naţională şi publicat în M. Of. nr. 32 din 
1 martie 1990. Ulterior, prin dispoziţiile Legii nr. 51/1995, Decretul-Lege nr. 90/1990 a fost 
abrogat. 

i 4 Legea nr. 51/1995 pentru organizarea şi exercitarea profesiei de avocat a fost 
republicată în M. Of. nr. 98 din 7 februarie 2011. Ulterior republicării, Legea nr. 51 din 1995 a 
fost succesiv modificată şi completată (a se vedea, spre exemplificare, ca ultim act normativ 
modificator, Legea nr. 187/2012 pentru punerea în aplicare a Codului penal, publicată în 
M. Of. nr. 757 din 12 noiembrie 2012).. l i 

5 Statutul profesiei de avocat a fost adoptat prin Hotărârea Consiliului Uniunii 


Naționale a Barourilor din România nr. 64 din 3 decembrie 2011, fiind republicat în M. Of. 
nr. 33 din 16 ianuarie 2014. } | 

România. Avocaţii îşi desfăşoară activitatea într-una dintre formele juridice 
prevăzute de lege“. | 


Potrivit dispoziţiilor Legii nr. 51/1995, republicată, pentru ca o per- 


soană să dobândească calitatea de avocat, trebuie să îndeplinească, cumu- 
lativ, următoarele condiții: | | | 

a) să fie membru al unui barou din România; 

b) să nu fie incompatibil potrivit legii. iz 

Avocatul trebuie să fie membru al unui barou din România. Pentru 
“a fi membru al unui barou, trebuie urmată, în prealabil, procedura privind 
primirea în profesie?, precum şi aceea privind înscrierea în barou. | 

Conform art. 12 din Legea nr. 51/1995, republicată, poate fi membru al 
unui barou din România cel care are exerciţiul drepturilor civile şi politice, 
este licenţiat al unei facultăți de drept cu durata stabilită de lege, nu se 
găseşte în vreunul dintre cazurile de nedemnitate prevăzute de lege” şi este 
apt, din punct de vedere medical, pentru exercitarea profesiei . | 

Pe cale de excepţie: „Membrul unui barou din altă țară poate exercita 
profesia de avocat în România dacă îndeplineşte condițiile prevăzute de 
lege. Pentru a acorda consultanța juridică privind dreptul românesc, avo- 
catul străin are obligaţia de a susține un examen de verificare: a cunoş- 
tințelor de drept românesc şi de limbă română, organizat de Uniunea 
Naţională a Barourilor din România. Avocatul. străin poate exercita profesia 
de avocat în România, la alegere, în cadrul uneia dintre formele de orga- 
nizare prevăzute. Avocatul străin nu poate pune concluzii orale sau scrise în 
fața instanţelor judecătoreşti şi a celorlalte organe jurisdicţionale şi judiciare, 
cu excepția celor de arbitraj internaţional. Onorariile cuvenite avocatului 
străin se vor înregistra şi se vor plăti integral în România. Avocatul străin 
care exercită profesia în România este obligat să se înscrie în tabloul 
special ținut de fiecare barou şi se supune prevederilor Legii nr. 5 1/1995, ale 
statutului profesiei şi codului deontologic” (art. 13 din Legea nr. 51/1995, 
republicată). as | 


| 1 Aceste forme sunt, la alegere: cabinete individuale, cabinete asociate, societăți civile 
profesionale sau societăți civile profesionale cu răspundere limitată [art. 5 alin. (1) din Legea 
nr. 51/1995, republicată]. 


2 Procedura privind primirea în profesie este detaliată în Capitolul al Il-lea, 


Organizarea profesiei de avocat, din Statutul profesiei de avocat. 


3 Conform art. 14 din Legea nr. 51/1995, republicată, este nedemn de a fi avocat: a) cel | 


condamnat definitiv prin hotărâre judecătorească la pedeapsa cu închisoare pentru săvâr-. 
şirea unei infracţiuni intenţionate, de natură să aducă atingere prestigiului profesiei; b) cel 
care a săvârşit abuzuri prin care au fost încălcate drepturile şi libertăţile fundamentale ale 
omului, stabilite prin hotărâre judecătorească, sau a săvârşit abateri disciplinare grave, 
sancţionate cu măsura excluderii din profesie, ca sancţiune disciplinară; c) cel căruia i s-a 
aplicat pedeapsa _interdicţiei de a exercita profesia, pe durata stabilită prin hotărâre 
judecătorească sau disciplinară. 

+ Această ultimă condiție trebuie dovedită cu certificat medical de sănătate, eliberat pe 
baza constatărilor făcute de o comisie medicală constituită în condiţiile prevăzute în Statutul 
profesiei de avocat. ! 

Avocatul trebuie să nu fie incompatibil‘. Conform art. 15 din Legea 
nr. 51/1995, republicată, exercitarea profesiei de avocat este incompatibilă 
cu: a) activitatea salarizată în cadrul altor profesii decât cea de avocat; 
b) ocupațiile care lezează demnitatea şi independenţa profesiei de avocat sau 
bunele moravuri; c) exercitarea nemijlocită de fapte materiale de comerț? 

De la prevederile generale în materia incompatibilităţii avocatului, prin 
lege au fost instituite o serie de excepţii. Astfel, conform art. 16, exercitarea 
profesiei de avocat este compatibilă cu: a) calitatea de deputat sau senator”, 
consilier în consiliile locale sau județene; b) activităţi şi funcţii didactice în 
învățământul juridic superior; c) activitatea literară şi publicistică; d) calitatea 
de arbitru, mediator, conciliator sau negociator, consilier fiscal, consilier în 
proprietate intelectuală, consilier în proprietate industrială, traducător auto- 


rizat, administrator sau lichidator în cadrul procedurilor de reorganizare şi 
lichidare judiciară, în condiţiile legii. 


1 S-a arătat, şi pe bună dreptate, că situaţiile (cazurile) de incompatibilitate prevăzute 
de lege pentru profesia de avocat „se deosebesc de cele care privesc judecătorul, procurorul, 
grefierul de şedinţă, organul de cercetare penală, expertul sau interpretul, deoarece unele 
dintre ele au în vedere însăşi capacitatea funcţională de a fi avocat, constituind impedimente 
la primirea în profesie” [Gh. Mateuţ, Apărătorul, subiect al procesului penal, în lumina 
ultimelor modificări legislative (l), în Dr. nr. 5/1996, pp. 79-80]. 

2 Conform art. 29 din Statutul profesiei de avocat, sunt incompatibile cu exercitarea 
profesiei de avocat, dacă legi speciale nu prevăd altfel: a) faptele personale de comerț 
exercitate cu sau fără autorizație; b) calitatea de asociat într-o societate comercială în nume 
colectiv, de comanditar într-o societate comercială în comandită simplă sau în comandită 
pe acţiuni; c) calitatea de administrator într-o societate comercială în comandită pe acțiuni; 
d) calitatea de administrator unic sau, în cazul unei pluralități de administratori, aceea de 
administrator cu puteri depline de reprezentare şi administrare, de preşedinte al consiliului de 
administraţie ori de membru în comitetul de direcţie al. unei societăți comerciale cu 
răspundere limitată; e) calitatea de preşedinte al consiliului de administraţie sau al consiliului 
de supraveghere ori de membru în comitetul de direcţie sau în directoratul unei societăţi 
comerciale pe acţiuni. 

3 Cu toate acestea, în ceea ce priveşte senatorii şi deputații, există RoE O 
situație de incompatibilitate cu exercitarea profesiei de avocat, potrivit dispoziţiilor art. 82! 
alin. (1) din Legea nr. 161/2003 privind unele măsuri pentru asigurarea transparenţei în 
exercitarea demnităților publice, a funcţiilor publice şi în mediul de afaceri, prevenirea şi 
sancţionarea corupției (M. Of. nr. 279 din 21 aprilie 2003). Astfel, deputatul sau senatorul 
care, pe durata exercitării mandatului de parlamentar, doreşte să exercite şi profesia de 
avocat nu poate să pledeze în cauzele ce se judecă de către judecătorii sau tribunale şi nici 
nu poate acorda asistenţă juridică la parchetele de pe lângă aceste instanțe. Totodată, 
deputatul sau senatorul care, pe durata exercitării mandatului de parlamentar, doreşte să 
exercite şi profesia de avocat nu poate acorda asistenţă juridică suspecţilor sau inculpaţilor şi . 
nici nu îi poate asista în instanţe în cauze penale determinate prin lege (cauze având drept 
obiect infracțiuni de corupție, infracţiuni asimilate infracţiunilor de corupție, infracțiuni contra 
intereselor financiare ale Uniunii Europene, infracțiuni privind traficul de droguri, infracţiuni de 
trafic şi exploatare a persoanelor vulnerabile, infracțiuni de spălare de bani, infracțiuni contra 
securităţii naţionale etc.). Aceste prevederi nu se aplică î în situaţia în care avocatul senator 


sau deputat este parte în proces sau acordă asistenţă juridică ori reprezentare soțului sau 
rudelor până la gradul IV inclusiv. 


232 TRATAT DE PROCEDURĂ PENALĂ. PARTEA GENERALĂ 
a ———————— 


În afară de cazurile generale de incompatibilitate menţionate mai sus, 
în Legea nr. 51/1995, republicată, sunt prevăzute şi alte cazuri speciale de 
incompatibilitate. Astfel, conform art. 46 alin. (1 ), avocatul este incompatibil 
de a asista sau reprezenta părţi cu interese contrare în aceeaşi cauză! sau 
în cauze conexe, precum şi a pleda împotriva părții care l-a consultat mai 
înainte în legătură cu aspectele litigioase concrete ale pricinii. Acest caz de 
incompatibilitate, de altfel, a fost consacrat şi în actualul Cod de procedură 

penală, în art. 88 alin. (4). | SA i 
De asemenea, este incompatibil de a desfăşura o activitate profe- 
sională într-o cauză concretă avocatul care a fost ascultat anterior ca martor 
în aceeaşi cauză. Aceasta, întrucât, pe de o parte, calităţile de martor şi de 
apărător sunt incompatibile, iar, pe de altă parte, calitatea de martor are 
întâietate fată de aceea de apărător sau reprezentant al vreunei părți în 
cauză. Legea stabileşte însă că avocatul poate fi ascultat doar dacă are 
dezlegarea prealabilă, expresă şi scrisă din partea tuturor clienţilor săi 
interesaţi în cauză. În mod similar, este incompatibil avocatul care a 
îndeplinit în cauza în care este angajat ca apărător funcţia de expert sau 
traducător. a ÎL ati | | 

În acelaşi sens, foştii judecători nu pot pune concluzii la instanţele 
unde au funcţionat, iar foştii procurori şi cadrele de poliție nu pot acorda 
asistenţă juridică la unitatea de urmărire penală la care şi-au desfăşurat 
activitatea timp de cinci ani de la încetarea funcţiei respective [art. 20 
alin. (8) din Legea nr. 51/1995, republicată]. În legătură cu acest caz de 
incompatibilitate, semnalăm o reglementare diferită, realizată prin dispoziţiile 
art. 106 din Legea nr. 161/2003, potrivit cărora judecătorul care devine 
avocat nu poate pune concluzii la instanța unde a funcţionat, timp de 2 ani 
de la încetarea calităţii de judecător. De asemenea, procurorul care devine 
avocat nu poate acorda asistenţă juridică la organele de urmărire penală din 
localitatea unde a funcţionat, timp de 2 ani de la încetarea calității de 
procuror. i san A aia | | 

Prin intermediul dispoziţiilor art. 21 alin. (1) din Legea nr. 51/1995, 
republicată, s-au instituit şi alte ipoteze de incompatibilitate ale avocatului, 
constând în imposibilitatea exercitării profesiei la instanţele, precum şi la 
parchetele de pe lângă acestea, inclusiv la Direcţia Naţională Anticorupţie, 
Direcţia de Investigare a Infracţiunilor de Criminalitate Organizată şi 
Terorism, Înalta Curte de Casaţie şi Justiţie sau la Parchetul de pe lângă 


1 Astfel, în practica judiciară s-a statuat că desemnarea de către instanța de apel a 
aceluiaşi apărător din oficiu, atât pentru recurentul inculpat, cât şi pentru ceilalţi inculpați 
împreună cu care a săvârşit infracţiunea, nu constituie o încălcare a dreptului la apărare, 
dacă apărătorul a susţinut pentru fiecare inculpat motive de apel distincte din care nu rezultă 
că între aceştia există interese contrare, iar pentru recurentul inculpat, care a recunoscut 
săvârşirea faptei, a solicitat reducerea pedepsei, conform apelului declarat de acesta 
(Î.C.C.J., s. pen., dec. nr. 1561/2006, disponibilă pe site-ul instanței supreme). 

Înalta Curte de Casaţie şi Justiție, unde soțul avocatului sau ruda ori afinul 
său până la gradul al treilea inclusiv îndeplineşte funcţia de judecător sau 
procuror, indiferent de sectia, direcţia, serviciul sau biroul în care îşi 
desfăşoară activitatea. 

Cu referire la acest text de pe de Curtea Constituţională s-a pronunţat 
în favoarea admiterii unei excepții de neconstituţionalitate!. Astfel, s-a 
statuat că prevederile art. 21 alin. (1) din Legea nr. 51/1995 contravin dispo- 
zițiilor art. 24 alin. (2) din Constituţie care garantează dreptul părților dintr-un 
proces de a fi asistate de un avocat, ales sau numit din oficiu. Dreptul la un 
avocat ales conferă dreptului la apărare plenitudinea atributelor exercitării 
sale, în condițiile în care o apărare eficientă nu poate fi realizată decât dacă 
între parte şi avocatul care îi reprezintă interesele există o relație bazată pe 
încredere deplină, având în vedere faptul că partea urmează să îi încre- 
dințeze avocatului informaţii de natură personală, pe baza cărora acesta va 
construi o apărare adecvată. De aceea, justițiabilul trebuie să beneficieze de 
dreptul de a-şi alege acel avocat faţă de care are certitudinea că îi va apăra 
în mod corespunzător interesele legitime. Legea instituie interdicţia exer- 
citării profesiei de avocat la acele instanțe, precum şi la parchetele de pe 
lângă acestea la care soțul avocatului sau ruda ori afinul său până la gradul 
al treilea inclusiv îndeplineşte funcţia de judecător sau procuror, indiferent 
de secţia, direcția, serviciul sau biroul în care îşi desfăşoară activitatea, 
limitând dreptul la apărare al justițiabilului care apelează la serviciile respec- 
tivului avocat. De asemenea, s-a apreciat că această limitare nu se poate 
încadra în art. 53 din Constituţie, care permite limitarea exerciţiului unor 
drepturi sau al unor libertăţi. Restricţia prevăzută de art. 21 alin. (1) din 
Legea nr. 51/1995 a fost apreciată ca aducând atingere însăşi existenţei 
dreptului la apărare, acesta neputând fi exercitat în plenitudinea sa. 

S-a mai reţinut că interdicţia instituită prin textul de lege criticat nu 
reprezintă o incompatibilitate pentru avocaţi, întrucât incompatibilitățile sunt 
aferente îndeplinirii unei funcţii, nicidecum exercitării unei profesii. În pro- 
cesele în care asigură asistenţa judiciară, avocatul are o poziţie specială, 
distinctă de cea a părților din proces, precum şi de aceea a judecătorului 
sau a procurorului. Avocatul este un profesionist chemat să susțină apă- 
rarea drepturilor substanţiale şi procedurale ale părţii pe care o reprezintă. 
interzicerea exercitării profesiei la instanțele sau parchetele unde soțul 
avocatului sau ruda ori afinul său până la gradul al treilea inclusiv înde- 
plineşte funcţia de judecător sau procuror, indiferent de secţia, direcția, 
serviciul sau biroul în care îşi desfăşoară activitatea, reprezintă o veritabilă 
sancțiune pentru avocatul iri arta Impariialitatea judecătorului şi a pro- 


1 Decizia Curţii Constituţionale nr. 1519 din 15 noiembrie 2011, publicată în M. Of. nr. 67 
din 27 ianuarie 2012. 

curorului nu poate fi asigurată însă printr-o asemenea sancțiune aplicată 


avocatului‘. | 

În aceste condiţii, având în vedere dispozițiile art. 31 alin. (3) din 
Legea nr. 47/1992 privind organizarea şi funcţionarea Curţii Constituţionale, 
republicată, urmează să constatăm încetarea efectelor (şi a epis art. 21 
alin. (1) din Legea nr. 51/1995, republicată. 

În actualul Cod de procedură penală, cu caracter de noutate, au fost 
prevăzute o serie de cazuri în care avocatul este incompatibil, acesta 
neputând desfăşura activitate avocaţială. În acest sens, potrivit art.. 88 
alin. (1), nu poate fi avocat al unei părți sau al unui subiect: procesual 
principal: a) soțul ori ruda până la gradul al IV-lea cu procurorul sau cu 
judecătorul; b) martorul citat în cauză; c) cel care a participat în aceeaşi 
cauză în calitate de judecător sau de procuror; d) o altă parte sau un alt 
subiect procesual. 

S-a constatat că în practica instanţelor udecătareşti nu exista un 
punct de vedere unitar cu privire la efectele asistării sau reprezentării 
părților, în cadrul procesului penal, de persoane care nu au dobândit 
calitatea de avocat în condiţiile Legii nr. 51/1995, republicată. Astfel, unele 
instanțe au considerat că părţile pot fi asistate în cursul procesului penal de 
persoane cu studii juridice, chiar dacă acestea nu au dobândit calitatea de 
avocat în condiţiile reglementate prin Legea nr. 51/1995, republicată. Alte 
instanțe, dimpotrivă, s-au pronunţat în sensul că asistenţa juridică acordată 
în procesul penal unui inculpat sau învinuit de o persoană care nu a 
dobândit calitatea de avocat în condiţiile Legii nr. 51/1995, moian, 
echivalează cu lipsa de apărare a acestuia: ) 

În aceste circumstanțe, în vederea asigurării interpretări şi aplicării 
unitare a legii procesual penale, instanța supremă, în soluţionarea unui 
recurs în interesul legii, a statuat că asistenţa juridică acordată în procesul 
penal unui inculpat sau învinuit de o persoană care nu a dobândit calitatea 


1 În motivarea admiterii excepţiei de neconstituționalitate, Curtea a analizat şi legislații 
ale unor state europene, constatând inexistența unor restrângeri similare. Astfel, de exemplu, 
în Italia, în art. 36 lit. b) din Codul de procedură penală se prevede că judecătorul trebuie să 
se abţină să judece o cauză în care o rudă a sa ori soțul său este avocat, iar în art. 51 par. 2 
C. pr. civ. este stabilit că judecătorul trebuie să se abțină dacă el/ea sau soția/soțul sa/său 
este rudă până la gradul 4 inclusiv cu unul dintre avocaţi sau una dintre părți. Nu există nicio 
interdicţie pentru avocat în acest sens cuprinsă în legea italiană a avocaturii, respectiv 
Decretul-Lege nr. 1.578 din 27 noiembrie 1933, modificat prin Decretul-Lege nr. 27 din 
24 februarie 1997. În Franţa, prin Decretul nr. 91-1.197 din 27 noiembrie 1991 privind profesia 
de avocat nu este instituită vreo interdicţie pentru avocat de natura celei cuprinse în art. 21 
alin. (1) din Legea nr. 51/1995. În schimb, art. 668 par. 3 din Codul de procedură penală 
stabileşte că judecătorul poate fi recuzat dacă el sau soţul său este rudă cu avocatul uneia 
dintre părţi. De asemenea, în Ungaria, art. 13 par. 1 fit. c) din Actul nr. 3 din 1952 privind 
procedura civilă impune judecătorului să se abțină să judece dacă este rudă sau fost soț cu 
reprezentantul uneia dintre părţi. În Actul nr. XI din 1998 privind profesia de avocat nu este 
menţionată însă, sub acest aspect, nicio restricție pentru avocat. 

de avocat în condiţiile Legii nr. 51/1995, republicată, echivalează cu lipsa de 
apărare a acestuia!. Astfel, s-a argumentat că în art. 1 alin. (2) din Legea 
nr. 51/1995, republicată, s-a prevăzut că „profesia de avocat se exercită numai 
de avocaţii înscrişi în tabloul baroului din care fac parte, barou component al 
Uniunii Naţionale a Barourilor din România”, iar prin alin. (3) al aceluiaşi 
articol s-au interzis expres constituirea şi funcţionarea de barouri în afara 
Uniunii Naţionale a Barourilor din România, sub sancţiunea nulităţii de drept 
a acestor acte. Or, câtă vreme dispoziţiile din actul normativ arătat, având 
caracter de lege specială cu privire la modul de exercitare a profesiei de 
avocat, conţin anumite cerințe imperative, este de la sine înţeles că nu este 
posibilă îndeplinirea unei asemenea profesii în afara cadrului instituționalizat 
de acea lege. Aşa fiind, şi cum, în raport de prevederile art. 2 alin. (3) şi 
art. 4 din Legea nr. 303/2004 privind statutul judecătorilor şi procurorilor, 
republicată, „judecătorii şi procurorii sunt obligaţi ca, prin întreaga lor acti- 
vitate, să asigure supremaţia legii”, se impune ca organele judiciare să ia nu 
numai măsurile necesare asigurării apărării învinuitului sau inculpatului în 
procesul, penal, atunci când aceasta este obligatorie, potrivit legii, ci şi să 
observe că asistenta juridică să fie acordată de o persoană care a dobândit 
calitatea de avocat în condiţiile Legii nr. 51/1995, republicată, pentru că altfel 
asistenţa juridică acordată echivalează cu o lipsă de apărare. 

În cadrul procesului penal, avocatul nu este parte în proces; datorită 
însă contribuţiei sale la aflarea adevărului, cât şi datorită funcției procesuale 
pe care o exercită, el se înscrie între principalii participanţi la rezolvarea 
cauzei penale?. | 

Deşi nu este parte în proces, trebuie subliniat totuşi că avocatul se 
situează pe poziţia procesuală a părții ale cărei interese le susţine şi le 
apără’. l 

„ În vederea asigurării unei participări eficiente a avocaţilor la desfăşu- 
rarea procesului penal, se impune ca aceştia să dea dovadă de o temeinică 
pregătire juridică şi o vastă cultură generală, concretizată, între altele, în 
stăpânirea unor cunoştinţe de literatură, politică, ştiinţă despre stat şi 
societate”. De asemenea, un bun avocat trebuie să posede o logică strânsă, 


spontaneitate şi supleţe în discuţie, conştiinciozitate în pregătirea pledoariei 
şi talent oratoric”. 


11.0.C.J., s.u., dec. nr. 27/2007, publicată în M. Of. nr. 772 din 14 noiembrie 2007. 
? Volonciu |, p. 94. ASA- | 


3 Volonciu ll, p. 122. ` K 
4 A se vedea şi J. Hamelin, Nouvel abrégé des règle de la profession d'avocat, Paris, 
1968, pp. 1-9. i 
Prof. Traian Pop, referindu-se la oratorie, arată că aceasta „este poate cea mai 
superioară dintre arte, fiindcă reclamă cultură largă, pregătire temeinică, logică strânsă, fineţe 
psihologică, simț artistic rafinat, gust literar, stil ales, inteligență vie, imaginaţie şi asociație de 
idei. Oratoria, în genere, este dinamică, iar nu statică, făcând să ruleze noi şi noi imagini sau 
idei, şi nu fixează un singur moment, imagine, peisaj, cum fac, de exemplu, pictura, 

$ 3. Modalitatea prin care avocatul participă la i poale 
procesului penal 


3.1. Consideraţii preliminare 


în conformitate cu art. 3 alin. (1) din Legea nr. 51/1 995, republicată, 
avocatul poate participa la desfăşurarea procesului penal, în principal, prin 
activităţi de asistenţă juridică şi reprezentare, în fața instanțelor de judecată 
şi a organelor de urmărire penală. Totodată, activitatea avocaţială î în materie 
penală se poate concretiza prin consultații juridice, redactarea de acte 
juridice, asistarea şi reprezentarea persoanelor fi fizice sau juridice interesate 
în fața autorităţilor publice, altele decât autorităţile judiciare penale, activităţi 
de mediere etc. 

În mod concret, prin întreg ansamblul de activităţi pe care le poate 
desfăşura î în cadrul procesului penal, avocatul asigură consistență dreptului 
la apărare, motiv pentru care, în terminologia de specialitate, acesta era 
desemnat prin termenul de „apărător. 

Pentru ca avocatul să devină apărător, este necesar să fie ales de 
parte [art. 2 alin. (4) din Legea nr. 51/1995, republicată] sau să fie desemnat 
din oficiu, în cazurile prevăzute de lege!. 

Cele mai importante modalități prin care afe contribuie la buna 
desfăşurare a procesului penal sunt reprezentate de asistența juridică 
acordată părților sau subiecţilor procesuali principali, pe de o parte, şi re- 
prezentarea acestora, pe de altă parte. Această concluzie se desprinde, de 
altfel, şi din conţinutul art. 31, în conformitate cu care avocatul asistă sau 
reprezintă părţile ori subiecţii procesuali în condiţiile legii. - 

Menţionăm faptul că textul în discuţie este reluat identic şi în art. 88 
alin. (1), încălcându-se evident o regulă de bază a tehnicii legislative, şi 
anume economia de mijloace de exprimare, regulă potrivit căreia stilul 
legislativ trebuie să fie concis şi Hiasi prin eliminarea repetărilor din con- 
ținutul actului normativ. 


sculptura; are efecte mai puternice şi mai largi, produce entuziasm în public, mişcă masele, 
le ridică pe culmi de delectare sufletească sau de acte generoase, sau duce cu sine tot ce 
găseşte în calea sa, ca torentul de apă năvalnică, aţâţă şi dezlănțuie pasiunile” (Pop II, 
p. 410). D. Păunet, făcând unele consideraţiuni asupra locului artei şi elocinței în pledoaria 
judiciară, arată, parafrazându-l pe T. Arghezi, că „pledoaria poate să împrumute accente de 
la vers, claritate de la satiră şi culori de la poezie” (D. Păuneț, op. cit., p. 33). 

1 Pentru diverse aspecte privind instituția avocatului, a se vedea: V. Paşca, 
Exercitarea dreptului la apărare şi sancţiunea încălcării sale, în Dr. nr. 3/1995, p. 85; 
Şt. Beligrădeanu, Reglementări ilegale-în raport cu principiile şi normele dreptului muncii şi 
ale dreptului securităţii sociale-înscrise în statutul profesiei de avocat, în Dr. nr. 1/1996, 
pp. 56-62; Şt. Beligrădeanu, Reflecţii în legătură cu nelegalitatea şi neconstituționalitatea 
arbitrajului obligatoriu reglementat prin statutul profesiei de avocat, în Dr. nr. 4/1996, 
pp. 11-19; FI.A. Baias, Principiile profesiei de avocat în lumina dispoziţiilor Legii nr. 51/1995, 
în Dr. nr. 10-11/1995, pp. 28-36; N. Giurgiu, Pledoaria apărării în procesul penal, în R.D.P. 
nr. 3/2002, pp. 25-35. 

De asemenea, în sfera activităților importante pe care avocatul este 
îndrituit să le desfăşoare în cadrul procesului penal, considerăm că este 
necesar să includem şi consultarea dosarului de urmărire penală, motiv 
pentru care vom analiza şi această nouă instituție procesual penală. 


3.2. Asistenţa juridică 
3.2.1. Noțiune 


Alături de apărarea pe care şi-o poate face fiecare parte din proces, 
există şi posibilitatea exercitării apărării cu ajutorul unui avocat care poate să 
acorde celui interesat asistență juridică”. 

Prin asistență juridică trebuie să înțelegem sprijinul pe care apărătorii 
(avocaţi) îl dau părților î în cadrul procesului penal, prin lămuririle, sfaturile şi 
intervenţiile lor? ca specialişti în domeniul dreptului. În cazul asist 
juridice, apărătorul pune concluzii în „prezenţa părții sau subi 
procesual principal ale cărui interese le apără. Asistenţa juridică poa 
acordată numai de către avocaţi”. 

Datorită faptului că asistența juridică este acordată de persoane cu 
pregătire juridică (avocaţi), ea mai este denumită în literatura de specialitate 
şi apărare tehnică”. 

_ Denumirea de apărare formală, ce s-a dat uneori asistenţei juridice5, 
este considerată ca necorespunzătoare, deoarece ea evocă ideea de 
formalism, ceea ce, fireşte, nu este în acord cu esenţa apărării în procesul 


penal. Credem că noțiunea de „apărare formală” trebuie căutată în procesul 
inchizitorial. 


Reputatul profesor român de procedură penală, |. Tanoviceanu, era împotriva 
prezenţei avocatului în faza prealabilă judecării dosarului, deoarece acesta, „cunoscând 
secretul instrucţiunii, poate să distrugă probele şi să facă cu neputinţă descoperirea 
adevărului”. De asemenea, prin consacrarea prezenţei avocatului în aceasta fază procesuală 
„se stabileşte inegalitate şi mai mare între apărarea săracului şi a bogatului înaintea justiției 
penale. Actualmente, deja nenorocitul sărac este cu totul lipsit de apărare în afacerile 
corecţionale şi slab apărat prin un avocat din oficiu în afacerile criminale. Când s-ar introduce 
avocat şi la judecătorul de la instrucţiune, inegalitatea ar începe chiar de la instrucţiune, între 
apărarea bogatului, care ar fi foarte „meşteşugită, şi a săracului” (|. Tanoviceanu, op. cit., 
pp. 244-246). - 

20. Stoica, Rolul avocatului în realizarea dreptului de apărare a cetățenilor, în R.R.D. 
nr. 3/1972, pp. 111-112. 
* Dongoroz |, p. 351; în acelaşi sens, a se vedea O. Stoica, op. cit., p. 113, 

+G. Leone, Diritto procesuale penale, ed. a 7-a, Neapole, 1968, p. 204. 

5 V. Manzini!, Trattato di diritto procesuale penale italiano, ed. a 7-a, Torino, 1968, 
vol. II, p. 543; M.S. Strogovici, Procesul penal sovietic, Ed. de Stat pentru Literatură 
Economică şi Juridică, Bucureşti, 1950, p. 122. 


ê M.A. Celţov, Procesul penal sovietic, Ed. de Stat pentru Literatură Economică şi 
Juridică, Bucureşti, 1954, p. 105. 

În principiu, asistența juridică a părților şi a subiecţilor procesuali prin- 
cipali în procesul penal este facultativă , în sensul că cei interesaţi sunt 
lăsaţi să decidă dacă îşi aleg sau nu un avocat care să le acorde asistență 
juridică. Tar si! | 
De la regula arătată mai sus există şi derogări, în sensul că, în lumina 
reglementărilor în vigoare, în anumite cazuri asistența juridică este obliga- 
torie, în special față de suspect sau inculpat, dar şi fată de celelalte părți şi 
persoana vătămată. 


3.2.2. Asistenţa juridică facultativă 


Denumită şi asistenţă juridică voluntară, această categorie constituie 
regula în materia asistenţei juridice, deoarece dreptul de apărare, conceput 
ca drept fundamental al persoanei, este exercitat de către cel interesat în 
modul în care acesta găseşte de cuviinţă. În conformitate cu acest principiu, 
partea sau subiectul procesual principal care doreşte să fie asistat în proces 
îşi alege un avocat care să-i acorde asistență juridică. LA 

În vederea realizării asistenţei juridice, între justițiabil şi avocat se 
încheie un contract de asistenţă juridică, în care este inclusă şi plata unui 
onorariu asupra căruia cele două părți cad de acord?. Acest contract 

dobândeşte dată certă prin înregistrarea în registrul oficial de evidenţă 
[conform art. 29 alin. (1) din Legea nr. 51/1995, republicată], în cazul în care 
este ales, sau în urma desemnării sale de către barou, atunci când este 
numit din oficiu. În ambele cazuri, proba calității de apărător se face prin 
împuternicire avocaţială. În cazul în care avocatul a fost ales şi între el şi 
acela care l-a ales s-a încheiat un contract de asistenţă şi/sau reprezentare, 
atât avocatul, cât şi clientul său au dreptul să renunțe la contractul de 
asistenţă juridică (art. 29 alin. (2) din Legea nr. 51/1995, republicată]. | 

Anumite categorii de persoane beneficiază în mod gratuit de asistență 
juridică. Facem precizarea că asistența judiciară gratuită este reglementată 
în special în materie civilă. Astfel, conform art. 71 alin. (1) lit. b) şi c) din 
Legea nr. 51/1995, republicată, barourile asigură asistența judiciară în orice 
alte cauze decât cele penale, ca modalitate de acordare a ajutorului public 
judiciar, în condiţiile legii“; de asemenea, mai este posibilă asistenţa judi- 
ciară gratuită acordată de avocat la solicitarea organelor administraţiei 
publice locale. Pentru aceste cazuri, în ipoteze de excepție, dacă drepturile 
persoanei lipsite de mijloace materiale ar fi prejudiciate prin întârziere, 


1 A se vedea şi Gh: Mateuţ, Apărătorul, subiect al procesului penal, în lumina ultimelor 
modificări legislative (ll), în Dr. nr. 6/1996, pp. 33-34. | 

2 În conformitate cu art. 31 alin. (1) din Legea nr. 51/1995, republicată, „pentru 
activitatea sa profesională avocatul are dreptul la onorariu şi la acoperirea tuturor cheltuielilor 
făcute în interesul procesual al clientului său”.  - ș “ i 

3 Modalitățile de acordare a ajutorului public judiciar în materie civilă sunt consacrate 
prin O.U.G. nr. 51/2008, publicată în M. Of. nr. 327 din 25 aprilie 2008. 

decanul baroului poate aproba acordarea cu titlu gratuit a asistenţei de 
specialitate juridică. 

În materie penală, asistenţa judiciară gratuită este posibilă în cazuri de 
excepție, dacă drepturile persoanei lipsite de mijloace materiale ar fi preju- 
diciate prin întârziere, decanul baroului putând aproba acordarea cu titlu gra- 
tuit a asistenţei de specialitate juridică [art. 71 alin. (2) din Legea nr. 51/199 
republicată]. | 

Se impune să menţionăm că, suplimentar acestor situaţii, în legislaţia 
naţională sunt reglementate şi ipoteze în care asistenţa juridică azordată 
victimelor infracțiunii este gratuită. Asemenea cazuri sunt reglementate în 
Legea nr. 211/2004 privind unele măsuri pentru asigurarea protecției victi- 
melor infracțiunilor şi coea nr. 678/2001 privind prevenirea şi combaterea 
traficului de persoanei. 

De asemenea, conform art. 6 lit. e) din Legea nr. 217/20032, victima 
violenţei în familie (concept care acoperă întreaga paletă a infracţiunilor 
contra persoanei) are dreptul la asistenţă juridică gratuită, în condiţiile legii. 

În privinţa asistenţei juridice a suspectului sau inculpatului, cum era şi 
firesc, în lege au fost prevăzute, în mod detaliat, aspectele legate de 
acordarea acesteia. Astfel, în art. 89 alin. (1) se arată că suspectul sau 
inculpatul are dreptul să fie asistat de unul ori de mai mulţi avocaţi în tot 
cursul urmăririi penale, al procedurii de cameră preliminară şi al judecății, iar 
organele judiciare sunt obligate să îi aducă la cunoştinţă acest drept. 
Asistenţa juridică este asigurată atunci când cel puţin unul dintre avocați 
este prezent. Aceste dispoziții sunt aplicabile şi în ceea ce priveşte asistența 
juridică a persoanei vătămate, a părţii civile şi a părții responsabile 
civilmente, conform art. 93 alin. (1) teza finală. 


1 Conform art. 14 din Legea nr. 211/2004 privind unele măsuri pentru asigurarea 
protecţiei victimelor infracţiunilor (M. Of. nr. 505 din 4 iunie 2004), asistența juridică gratuită 
se acordă, la cerere, următoarelor categorii de victime: a) persoanele asupra cărora a fost 
săvârşită o tentativă la infracțiunile de omor, omor calificat şi omor deosebit de grav, o 
infracţiune de vătămare corporală gravă, o infracțiune intenţionată care a avut ca urmare 
vătămarea corporală gravă a victimei, o infracțiune de viol, act sexual cu un. minor şi 
perversiune sexuală; b) soțul, copiii şi persoanele aflate în întreținerea persoanelor decedate 
prin săvârşirea infracţiunilor de omor, omor calificat şi omor deosebit de grav, precum şi a 
infracţiunilor intenţionate care au avut ca urmare moartea persoanei. Potrivit art. 15, asistența 
juridică gratuită se acordă, la cerere, victimelor altor infracţiuni decât cele prevăzute la art. 14 
alin. (1), dacă venitul lunar pe membru de familie al victimei ește cel mult egal cu salariul de 
bază minim brut pe ţară stabilit pentru anul în care victima a formulat cererea de asistență 
juridică gratuită. De asemenea, conform art. 44 alin. (1) din Legea nr. 678/2001 privind 
prevenirea şi combaterea traficului de persoane (M. Of. nr. 783 din 11 decembrie 2001), 
raginu juridic al asistenței judiciare gratuite se aplică și victimelor traficului de persoane. 


? Legea nr. 217/2003 pentru prevenirea şi combaterea violenței în familie a fost 
republicată în M. Of. nr. 205 din 24 martie 2014. 

3.2.3. Asistenţa juridică obligatorie 


În anumite situaţii, legea impune asistenţa juridică obligatorie a 
suspectului sau a inculpatului, a celorlalte părţi sau a persoanei vătămate. 
Asemenea dispoziţii legale sunt consecința directă. a concepției potrivit 
căreia apărarea este o instituţie de interes social, care funcţionează nu 
numai în interesul părţilor sau subiecţilor procesuali principali, ci şi în 
interesul asigurării unei bune desfăşurări a procesului penal. 

Conform art. 90, asistenţa juridică a suspectului sau a inculpatului este 
obligatorie în următoarele cazuri: 

a) când suspectul sau inculpatul este minor, internat într-un centru de 
detenție ori într-un centru educativ, când este reținut sau arestat, chiar în 
altă cauză, când față de acesta a fost dispusă măsura de siguranţă a 
internării medicale, chiar în altă cauză, precum şi în alte cazuri prevăzute de 
lege; 

b) în cazul în care organul judiciar apreciază că suspectul ori inculpatul 
nu şi-ar putea face singur apărarea; . 

c) în cursul judecății în cauzele în care legea prevede pentru infracți- 
unea săvârşită pedeapsa detențiunii pe viață sau pedeapsa închisorii mai 
mare de 5 ani?. 

Analizând prevederile art. 90, se desprinde concluzia conform căreia 
cazurile de asistenţă juridică enumerate la literele a) şi b) sunt aplicabile 
pentru întreg procesul penal, în timp ce cazul de asistenţă juridică prevăzut 
la lit. c) este incident doar pentru faza de judecată. 

Situaţiile în care asistenţa juridică a suspectului sau inculpatului este 
obligatorie în tot cursul procesului penal pot fi grupate în cinci categorii, şi 
anume: 1) când suspectul sau inculpatul este minor; 2) când față de suspect 
sau inculpat s-a dispus măsura educativă privativă de libertate a internării 
într-un centru educativ sau într-un centru de detenţie, măsura preventivă 
privativă de libertate a reţinerii sau arestării preventive, măsura de siguranță 
a internării medicale, chiar în altă cauză; 3) când organul judiciar apreciază 
că suspectul sau inculpatul nu şi-ar putea face singur apărarea; 4) când 


1 M.A. Celţov, op. cit., p. 108. 

2 în Codul de procedură penală german sunt reglementate, prin dispoziţiile art. 140, 
următoarele cazuri de apărare obligatorie: 1) judecata se desfăşoară la nivelul instanțelor 
superioare (Curte Regională Superioară sau Curte superioară); 2) acuzatul este tras la 
răspundere pentru comiterea unei infracţiuni grave; 3) procesul penal se poate finaliza prin 
emiterea unei soluţii prin care să se statueze asupra interdicției practicării unei anumite 
profesii; 4) acuzatul a fost internat pe o perioadă de cel puţin trei luni în baza unui ordin 
judecătoresc sau cu aprobarea judecătorului şi nu va fi externat pe o durată de cel puțin două 
săptămâni înaintea începerii dezbaterilor principale; 5) acuzatul a fost internat în vederea 
stabilirii existenţei discernământului; 6) au fost aplicate măsuri de siguranță; 7) s-a dispus 
excluderea apărătorului acuzatului, în condiţiile legii. 

legea prevede pentru infracțiunea săvârşită pedeapsa detenţiunii pe viaţă 
sau pedeapsa închisorii mai mare de 5 ani; 5) în alte cazuri prevăzute 
de lege. 

Asistenţa juridică obligătorie a suspectului sau inculpatului 
minor. înțelegând să acorde o ocrotire persoanelor lipsite de experienţa 
vieţii, în vederea preîntâmpinării unor erori judiciare cu privire la acestea, 
legiuitorul a prevăzut asistenţa juridică obligatorie a minorului ori de câte ori 
acesta are calitatea de suspect sau inculpat în procesul penal. 

Obligaţia de a acorda asistenţă juridică se menţine în tot cursul 
urmăririi penale cât timp suspectul sau inculpatul nu a devenit major‘. 
Conform art. 507 alin. (3), asistența juridică este obligatorie în cursul 
judecății, indiferent de stadiul procesual în care se află aceasta (primă 
instantă sau apel), dacă suspectul sau inculpatul era minor în momentul 
sesizării primei instanțe, chiar dacă ulterior, în cursul judecății, a devenit 
major. Per a contrario, pentru ipoteza săvârșirii unei infracțiuni în stare de 
minorat, obligativitatea asistenţei juridice se menţine până la împlinirea 
vârstei de 18 ani. Dacă suspectul sau inculpatul devine major anterior 
sesizării instanței de judecată, caracterul obligatoriu al asistenţei juridice 
încetează. 

În practica judiciară anterioară actualului Cod de aroc dura penală s-a 
statuat că nerespectarea dispozițiilor legale privind asistența juridică a 
inculpatului minor la efectuarea urmăririi penală este sancționată cu 
nulitatea absolută?. Jurisprudenta invocată îşi menţine valabilitatea, având în 
vedere că încălcarea dispoziţiilor privind asistarea de către avocat a 
suspectului sau a inculpatului, precum şi a celorlalte părţi, atunci când 
asistenţa este obligatorie, determină întotdeauna aplicarea nulității i 281 
alin. (14) lit. f). 

Asistenta juridică obligatorie a suspectului sau inculpatului față 
de care s-a dispus măsura educativă privativă de libertate a internării 
într-un centru educativ sau într-un centru de detentie, măsura 
preventivă privativă de libertate a reţinerii sau arestării preventive, 
măsura de siguranță a internării medicale, chiar în altă cauză. De 
esența acestui.caz de asistenţă juridică obligatorie este starea de privare de 
libertate în care se află suspectul sau inculpatul, situaţie în care există 
prezumția că acesta nu şi-ar putea exercita singur, în condiții eficiente, 
dreptul la apărare. 

„Pentru incidenţa sebis caz de asistenţă juridică obligatorie starea de 
privare de libertate poate să existe chiar şi în altă cauză. 


i „ Dongoroz |, p. 353. 


2 T.S., dec. îndrumare nr. 3/1972, în C.D. 1972, “pp. 29-30; .C.S.J., s. pen., dec. 
nr. 861/1994, în Neagu Ili, p. 238. 

În situaţia în care suspectul sau inculpatul este în executarea internării 
într-un centru de detenţie sau într-un centru educativ!, obligativitatea 
asistenţei juridice este justificată, suplimentar, şi de vârsta acestuia, fiind 
posibil ca suspectul sau inculpatul să fie minor. Există, bineînţeles, şi 
posibilitatea ca suspectul sau inculpatul aflat în executarea acestor măsuri 
educative privative de libertate să fi devenit major pe parcursul executării, 
caz în care asistenţa juridică este obligatorie numai în considerarea stării de 
privare de libertate. P; tor 

Asistența juridică este obligatorie numai în intervalul de timp cât 
durează privarea de libertate; de aceea, în situația în care suspectul sau 
inculpatul a fost pus în libertate nu mai există obligativitatea asistenței 
juridice la actele procesuale sau procedurale realizate ulterior punerii în 
libertate?. Dispoziţiile legale privind asistența juridică obligatorie a inculpa- 
tului arestat sunt încălcate în situaţia în care, la unul dintre termenele de 
judecată, inculpatul, fiind arestat, nu i-a fost asigurată asistenţa juridică, 
chiar dacă ulterior acesta a fost lăsat în libertate”. Dimpotrivă, nu s-a 
constatat încălcarea dreptului la apărare în ipoteza în care la judecarea 
cauzei a participat unul dintre apărătorii aleşi, în condițiile neparticipării celui 
de-al doilea, pentru motive de sănătate. În aceste circumstanţe, cererea de 
amânare a judecății a fost respinsă ca fiind nefondată“. 

Asistenţa juridică obligatorie se acordă şi în cazul în care suspectul 
sau inculpatul este privat de libertate ca urmare a dispunerii măsurii de 
siguranță a internării medicale. Rațiunea acestui caz are în vedere împie- 
dicarea efectivă a suspectului sau inculpatului internat de a-şi exercita 
efectiv drepturile procesuale în apărare, ceea ce conduce la necesitatea 
intervenţiei calificate a apărătorului. 

Asistenţa juridică obligatorie a suspectului sau inculpatului 
atunci când organul judiciar apreciază că acesta nu şi-ar putea face 
singur apărarea. Acesta este singurul caz de asistență juridică obligatorie 
dintre cele consacrate lăsat la aprecierea subiectivă a organului de urmărire 


1 Conform art. 139 alin. (1) din Legea nr. 254/2013 privind executarea pedepselor şi a 
măsurilor privative de libertate dispuse de organele judiciare în cursul procesului penal 
(M. Of. nr. 514 din 14 august 2013), centrele educative şi centrele de detenţie sunt instituţii 
specializate în recuperarea socială a persoanelor internate, care se înființează prin hotărâre a . 
Guvernului, au personalitate juridică şi sunt în subordinea Administraţiei Naţionale a 
Penitenciarelor. Centrul educativ este instituția specializată în recuperarea socială a 
persoanelor. internate, în care acestea urmează programe de instruire şcolară şi formare 
profesională, potrivit aptitudinilor lor, precum şi alte activități şi programe destinate reintegrării 
sociale [art. 141 alin. (1) din Legea nr. 254/2013]. Centrul de detenţie este instituția spe- 
cializată în recuperarea socială a persoanelor internate, cu regim de pază şi supraveghere, în 
care acestea urmează intensiv programele şi activitățile prevăzute în lege [art. 141 alin. (2) 
din Legea nr. 254/2013]. 

2 T.S., s. pen., dec. nr. 3390/1971, în Neagu II, p. 239. ă 

: T. jud. Timiş, dec. pen. nr. 340/1970, în R.R.D. nr. 12/1970, p. 177. 

+Î.C.C.J., s. pen., dec. nr. 5079/2003, în Neagu lll, p. 239. 

penală sau a instanței de judecată. Prin modul de formulare, organul judiciar 
competent: este singurul în măsură să stabilească necesitatea asistării 
suspectului sau inculpatului de către un avocat, fie ca urmare a unei cereri 
în acest sens, fie din oficiu. Apreciem că se circumscrie acestui caz ipoteza 
în care suspectul sau inculpatul prezintă un nivel foarte scăzut de instructie, 

nefiind capabil, din aceste motive, să îşi poată organiza o apărare efectivă. 

De asemenea, în cazul în care organul judiciar constată faptul că 
suspectul sau inculpatul nu poate să se exprime coerent şi nu poate formula 
apărări pe care să le înţeleagă organele judiciare, se impune asistenţa 
juridică obligatorie. 

Pentru ca asistenţa juridică să fie obligatorie într-un astfel de caz este 
necesar ca din cuprinsul hotărârii judecătoreşti să rezulte în mod explicit 
concluzia instanței în sensul că inculpatul nu şi-ar „putea face singur 
apărarea!. 

Asistenţa juridică obligatorie în cursul judecății când legea 
prevede pentru infracțiunea săvârşită pedeapsa detenţiunii pe viată 
sau pedeapsa închisorii mai mare de 5 ani:. 'Reglementând această 
situaţie, textul legii se referă la pedeapsa prevăzută în Partea specială a 
Codului penal pentru infracțiunea dedusă judecății, şi nu la pedeapsa 
majorată sau diminuată ca urmare a constatării unor cauze de agravare sau 
„atenuare prevăzute în Partea generală a Codului penal. Apreciem, în acord 
cu opinia exprimată în literatura de specialitate“ şi în practica judiciară 
anterioară actualului Cod de procedură penală (dar care îşi menţine vala- 
bilitatea şi în condiţiile actualei reglementări)”, că această ipoteză de asis- 
tență juridică obligatorie nu se aplică în cazul infracţiunilor rămase în faza de 
tentativă, dacă jumătatea maximului special nu este mai mare de 5 ani. Sub 
acest aspect, nu îşi găseşte rezonanţă în dispoziţiile legii concepția potrivit 
căreia asistenţa juridică este obligatorie şi în cazul tentativei la toate infracți- 
unile pentru care pedeapsa PIENE de lege este mai mare de 5 anif. 


1 D. Popescu, Comentariu, în G. Antoniu, N. Volonciu, I. Neagu, V. Stoica, 
D. Popescu, V. Papadopol, Practică judiciară penală, Ed. Academiei Române, Bunuresth 
1993, vol. IV, p. 158. 

Judecarea recursului declarat de procuror fără ca inculpatul achitat pentru 
infracțiunea de luare de mită să fie asistat de apărător atrage nulitatea absolută a hotărârii 
deoarece, în acest caz, asistența juridică era obligatorie (C.S.J., s. pen., dec. nr. 1712/1992, 
nepublicată). În acelaşi sens, a se vedea: Î.C.C.J., s. pen., dec. nr. 171/2005, în Neagu III, 
P. 242; e. Apel Bucureşti, s. | pen., dec. nr. 127/2005, în Neagu II, p. 242. 

° T.S., s. pen., dec. nr. 1622/1972, în R.R.D. nr. 2/1973, p. 165. 

N * Dongoroz |, p. 353, 
ST. jud. Suceava, dec. pen. nr. 129/1982, În Neagu III, p. 242. 
fa W Rämübaanu; Asistența juridică a inculpatului în fata- judenati În R. R.D. 


pentru care "legea prevede pedeapsa închisorii mai mare de 5 ani, în R. R. D. nr. 9/1982, 
pp. 27-32; C.S.J., s. mil., dec. nr. 25/1994, în Neagu III, p. 242. 

În situaţia în care în cursul judecății se schimbă încadrarea juridică a 
faptei într-o infracţiune care presupune asistenţa juridică obligatorie, atunci . 
se va asigura o asemenea asistenţă, sub sancţiunea nulității absolute. | 

În faza de judecată, dreptul la asistenţă juridică este întotdeauna 
condiţionat de prezenţa inculpatului la judecată. O asemenea condiţie este 
justificată, având în vedere conținutul noţiunii de „asistenţă juridică” şi de 
delimitare a acesteia față de reprezentare, cu atât mai mult cu cât, în 
cazurile prevăzute expres de lege (spre exemplu, în cazul în care, în cursul 
- judecății, se dispune arestarea preventivă a inculpatului în lipsă, din cauza 
faptului că inculpatul lipseşte nejustificat, este dispărut, se sustrage ori din 
cauza stării sănătăţii, din cauză de forță majoră sau stare de necesitate nu 
se prezintă sau nu poate fi adus în fața judecătorului sau în procedura de 
aplicare a măsurii obligării provizorii la tratament medical), apărătorul poate 
îndeplini şi calitatea de reprezentant. Or, prezența personală a inculpatului 
este de esenţa asistenței juridice, în afară de cazurile în care apărătorul are 
şi calitatea de reprezentant legal. | | 

Asistenţa juridică obligatorie în alte cazuri prevăzute de lege. 
Poate fi menţionată, în acest sens, procedura de aplicare a măsurii obligării 
provizorii la tratament medical. Astfel, conform art. 246 alin. (4), soluționarea 
acestei propuneri se poate face numai după audierea suspectului sau 
inculpatului, în prezenţa unui avocat, ales sau numit din oficiu. Rezultă din 
această reglementare faptul că măsura de siguranță se va dispune numai în 
prezenţa unui avocat, asistența juridică fiind obligatorie. E 
| De asemenea, conform art. 184, procedura de dispunere a expertizei 
medico-legală psihiatrică presupune prezenţa obligatorie a unui avocat ales 
sau din oficiu, asistenţa juridică a suspectului sau inculpatului care urmează 
a fi expertizat fiind obligatorie. | 
În acelaşi sens, asistenţa juridică a inculpatului este obligatorie în 
procedura contestației împotriva încheierii prin care se dispune în cursul 
fazei de urmărire penală măsura preventivă a controlului judiciar sau a 
controlului judiciar pe cauțiune, conform art. 204 alin. (8). 

În literatura de specialitate? s-a arătat că, față de conţinutul art. 24 din 
Constituţie, care stipulează că „dreptul la apărare este garantat” şi că „în tot 
cursul procesului, părţile au dreptul să fie asistate de un avocat ales sau 
numit din oficiu”, asistenţa juridică nu poate fi respinsă atunci când inculpatul 


1 Theodoru Ill, p. 66; Dongoroz |, p. 50; G. Antoniu et ali, Practică judiciară penală, 
op. cit., p. 188. i i 

2? În literatura de specialitate [G. Vlaicu, Apărarea din oficiu la cererea inculpatului, în 
Dr. nr. 7/1993, pp. 54-55; Gh. Mateuţ, /oc. cit. (II), p. 40] s-a mai arătat că, față de conţinutul 
art. 24 din Constituţie care stipulează că „dreptul la apărare este garantat” şi că „în tot cursul 
procesului, părțile au dreptul să fie asistate de un avocat ales sau numit din oficiu”, asistența 
juridică nu poate fi respinsă nici atunci când inculpatul cere completului de judecată 
desemnarea unui apărător din oficiu, care să-i asigure asistenţa juridică, în afara cazurilor 
când apărarea este obligatorie potrivit legii. i 

cere completului de judecată desemnarea unui apărător din oficiu, care să-i 
asigure asistenţa juridică, în afara cazurilor când apărarea este obligatorie 
potrivit legii. 

Pentru toate aceste cazuri de asistenţă juridică ‘obligatorie, haca 
suspectul sau inculpatul nu şi-a ales un avocat, organul judiciar ia măsuri 
pentru desemnarea unui avocat din oficiu [art. 91 alin. (1)]. 

Deoarece primează posibilitatea alegerii apărătorului faţă de numirea 
acestuia, conform art. 91 alin. (4), delegaţia apărătorului din oficiu încetează 
la prezentarea apărătorului ales. 

Potrivit art. 91 alin. (2), în tot cursul procesului penal, când asistenţa 
juridică este obligatorie, dacă avocatul ales lipseşte nejustificat, nu asigură 
substituirea sau refuză nejustificat să exercite apărarea, deşi a fost 
asigurată exercitarea tuturor drepturilor procesuale, organul judiciar ia 
măsuri pentru desemnarea unui avocat din oficiu care să îl înlocuiască, 
acordându-i acestuia un termen rezonabil şi înlesnirile necesare pentru 
pregătirea unei apărări efective, făcându-se menţiune despre aceasta 
într-un proces-verbal ori, după caz, în încheierea de şedinţă. În cursul 
judecății, când asistenţa juridică este obligatorie, dacă avocatul ales lipseşte 
nejustificat la termenul de judecată, nu asigură substituirea sau refuză să 
efectueze apărarea, deşi a fost asigurată exercitarea tuturor drepturilor 
procesuale, instanța ia măsuri pentru desemnarea unui avocat din oficiu 
care să îl înlocuiască, acordându-i un termen de minimum 3 zile pentru 
pregătirea apărării. 

În practica instanţelor de judecată s-a statuat că, în ipoteza în care 
apărătorul inculpatului este angajat în ziua judecății, cererea de amânare în 
vederea pregătirii apărării nu poate fi respinsă pentru motivul că, anterior, 
judecata mai fusese amânată la cererea inculpatului pentru angajarea unui 
apărător. Refuzul apărătorului ales de a pune concluzii în aceste condiții 
este justificat, iar desemnarea unui apărător din oficiu nu satisface cerințele 
unei apărări efective a inculpatului”. 

În cazul în care inculpatul are apărător ales, acesta nu Ra fi înlocuit 
cu un apărător din oficiu, prioritate având apărătorul ales. Faţă de economia 
reglementării instituţiei asistenţei juridice a învinuitului sau inculpatului, 
instanța supremă a arătat, în mod corect, că, în cazul asistenţei juridice 
obligatorii, inculpatul având apărător ales, instanţa nu poate să-l înlocuiască 
cu un apărător din oficiu dacă apărătorul ales solicită lăsarea cauzei la 
sfârşitul şedinţei, când va putea participa şi îndeplini mandatul de apărător”. 

Asistența juridică obligatorie a persoanei vătămate, părţii civile şi 
a părţii responsabile civilmente. Având în vedere poziţia procesuală 
deosebită a suspectului sau inculpatului, aşa cum am observat mai sus, 
cazurile de asistență juridică obligatorie îl privesc, în principal, pe acesta. În 


1 C.S.J., s. pen., dec. nr. 1962/2003, în Neagu III, p. 250. 
? T.S., s. pen., dec. nr. 2193/1982, în Neagu II, p. 253. 

mod excepțional, pentru ipoteze expres prevăzute şi numeric inferioare 
comparativ cu regimul instituit în ceea ce îl priveşte pe suspect sau inculpat, 
în lege a fost prevăzută şi asistența juridică obligatorie a celorlalte părți 
(partea civilă şi partea responsabilă civilmente) şi a persoanei vătămate. 
în acest sens, conform art. 93 alin. (4) şi (5), pentru persoana 
vătămată şi partea civilă asistența juridică este obligatorie în următoarele 
două cazuri: 1. când persoana vătămată sau partea civilă este o persoană 
lipsită de capacitate de exercițiu ori cu capacitate de exercițiu restrânsă şi 
2. când organul judiciar apreciază că din anumite motive persoana vătămată 
şi partea civilă nu şi-ar putea face singură apărarea. S WA l 
Ultimul caz de asistentă juridică obligatorie este de aplicare şi pentru 
partea responsabilă civilmente. | | 
Menţionăm şi alte cazuri de asistenţă juridică obligatorie pentru partea 
vătămată.. Astfel, conform art. 43 şi art. 44 alin. (1) din Legea nr. 678/2001 
privind prevenirea şi combaterea traficului de persoane, li se asigură 
asistenţă juridică obligatorie peniru a putea să îşi exercite drepturile în 
cadrul procedurilor penale prevăzute de lege, în toate fazele procesului 
penal, şi să îşi susțină cererile şi pretenţiile civile față de persoanele care au 
săvârşit infracțiunile prevăzute în lege, în care ele sunt implicate. Pentru 
aceste ipoteze, asistența juridică acordată victimelor infracţiunilor de trafic 
de persoane, care participă în procesul penal în calitate de persoană 
vătămată şi/sau parte civilă, are caracter obligatoriu şi gratuit. 


în ceea ce priveşte instrumentele procesuale prin care este garantată 
respectarea dispoziţiilor referitoare la asistența juridică obligatorie, notăm 
prezența sancţiunii nulităţii absolute incidente, conform art. 281 alin. (1) lit. f), 
atunci când au fost încălcate normele relative la asistarea de către avocat a 
suspectului sau a inculpatului, precum şi a celorlalte părţi, atunci când 
asistența este obligatorie. | ap ik 

„În cazul în care activitatea procesuală se desfăşoară fără prezența 

avocatului, când aceasta este obligatorie, hotărârile judecătoreşti pronunţate 
sunt lovite de nulitate absolută”. i 

În acelaşi timp, constatăm că, deşi au fost instituite două ipoteze în 
care asistența juridică a persoanei vătămate este obligatorie, în art. 281 
legiuitorul a omis să menţioneze şi această calitate procesuală. În acest 
mod, se conturează situaţii distincte în ceea ce priveşte asistenţa juridică a 
persoanei vătămate (subiect procesual principal, titular al unor drepturi şi 
obligaţii procesuale) şi asistenţa juridică a suspectului şi părților. Omisiunea 
se înfăţişează ca o lacună legislativă, neexistând argumente care să justifice 
această abordare diferențiată. | 


1T. jud. Timiş, s. pen., dec. nr. 509/1969, în R.R.D. nr. 11/1969, p. 176; T. jud. Timiş, 
s. pen., dec. nr. 240/1970, în R.R.D. nr. 12/1970, p. 177; T.S., s. pen., dec. nr. 1119/1975, în 
R.R.D. nr. 4/1976, p. 54. i 

În opinia noastră, reglementarea în discuție aduce atingere principiului 
egalității de arme în procesul penal. Este adevărat, calitățile procesuale 
distincte conduc la reglementarea unui regim juridic diferit pentru fiecare 
parte sau subiect procesual principal din procesul penal, existând drepturi 
sau obligații care sunt specifice numai anumitor participanţi. Spre exemplu, 
în mod justificat, conform art. 409 alin. (1) lit. d), persoana vătămată are 
dreptul de a face apel numai în latura penală. Cu toate acestea, nu am putut 
surprinde rațiunea, în cazul de față, în baza căreia regimul sancţionator al 
nulității absolute nu este de aplicare pentru încălcarea asistenţei juridice 
obligatorii a persoanei vătămate. 

În aceste condiţii, de lege ferenda, conţinutul art. 281 alin. (1) lit. f) ar 
trebui să fie următorul: „(1) Determină întotdeauna aplicarea nulității încăl- 
carea dispozițiilor privind: f) asistarea de către avocat a suspectului sau a 
inculpatului, a celorialte Părți, precum Şi a persoanei vătămate, atunci când 
asistența este obligatorie”? (n.a.). 

În legătură cu asistenţa juridică a părților, în cazul în care acţiunea 
penală se pune în mişcare la plângerea prealabilă a.persoanei vătămate, 
anterior intrării în vigoare a actualului Cod penal şi Cod de procedură 
penală, instanţele de judecată chemate să ia act de dispoziţia de împăcare 
a părţilor nu au avut un punct de vedere unitar. Astfel, unele instanțe au 
considerat că în cauzele în care asistenţa juridică este obligatorie, se poate 
lua act de voinţa de împăcare a părților chiar şi în situaţia în care acestea nu 
sunt asistate de apărător ales sau desemnat din oficiu. Alte instanţe, 
dimpotrivă, au considerat că se poate lua act de voinţa de împăcare a 
părților numai în prezenţa apărătorului ales sau desemnat din oficiu. 

În aceste circumstanţe, instanța supremă, în soluționarea unui recurs 
în interesul legii, a statuat că în cazul infracțiunilor pentru care punerea în 
mişcare a acțiunii penale este condiţionată de introducerea unei plângeri 
prealabile de către persoana vătămată şi asistenţa juridică este obligatorie, 
instanța dispune încetarea procesului penal ca urmare a împăcării părţilor 
numai în prezenţa apărătorului ales sau a apărătorului din ofi iciu?. 


1 În argumentarea opiniei noastre facem trimitere la jurisprudența constantă a Curţii 
Constituţionale, în baza căreia legiuitorul a modificat succesiv prevederile Codului de 
procedură penală anterior, prin invocarea încălcării prevederilor art. 16 din Constituția 
României, republicată, unde este consacrat principiul egalității în drepturi (a se vedea: 
Decizia Curţii Constituţionale nr. 145 din 14 iulie 2000, publicată în M. Of. nr. 665 din 16 
decembrie 2000; Decizia Curtii Constituţionale nr. 232 din 26 mai 2000, publicată în M. Of. 
nr. 687 din 21 decembrie 2000; Decizia Curţii Constituţionale nr. 294 din 7 noiembrie 2002, 
publicată în M. Of. nr. 891 din 10 decembrie 2002). 

Prin renunţarea la calitatea procesuală de suspect, art. 281 alin. (1) lit. f) ar putea 
avea următorul conţinut: „(1) Determină întotdeauna aplicarea nulităţii încălcarea dispoziţiilor 
privind: f) asistarea de către avocat a părților, precum şi a persoanei vătămate, atunci când 
asistența este obligatorie”. 


|.C.C.J., s.u., dec. nr. 34/2008, publicată în M. Of. nr. 152 din 11 martie 2009. 

Apreciem că decizia analizată îşi menţine relevanta şi sub imperiul 
actualei reglementări penale şi procesual penale. Astfel, deşi împăcarea 
părţilor este reglementată în art. 159 C. pen. ca fiind o cauză care înlătură 
răspunderea penală numai în cazul în care punerea în mişcare a acțiunii 
penale s-a făcut din oficiu, dacă legea o prevede în mod expres, având în 
vedere caracterul definitiv al manifestării de voință comună a persoanei 
vătămate şi a suspectului sau inculpatului de a se împăca, încetarea 
procesului penal ca urmare a împăcării în cauzele în care asistenţa juridică 
este obligatorie se va dispune numai în prezența apărătorului ales sau 
desemnat din oficiu. | d 7 IG 

Deşi în legislaţia noastră nu se fac precizări în cazul existenței 
asistenţei juridice obligatorii, apreciem că justiţiabilul îl poate alege pe 
apărător. În literatura străină de specialitate este promovată opinia că, în 
asemenea situaţii, inculpatul nu poate alege pe apărătorul său, fiind nevoit 
să-l accepte pe cel numit din oficiu. În acest mod, alegerea avocatului 
poate fi făcută atât în cazul asistenței facultative, cât şi în cazul asistenţei 
juridice obligatorii. 


3.3. Reprezentarea 


Alături de asistenţa juridică în procesul penal, legislația noastră 
permite şi reprezentarea, care constă în împuternicirea unei persoane, 
numită reprezentant, de a îndeplini, în cadrul procesului penal, acte 
procesuale pe seama unei părți care nu se poate prezenta sau nu doreşte 
să se prezinte în fața organelor judiciare”. | | 

Reprezentarea judiciară poate fi făcută de persoane particulare sau de 
avocați. Drepturile pe care le au aceştia în cadrul procesului penal sunt însă 
diferenţiate, în timp ce reprezentantul avocat are dreptul de a pleda (ius 
pledandi), persoana particulară nu are acest drept”. | 

În desfăşurarea procesului penal, reprezentarea intereselor clientului 
de către avocat este o componentă semnificativă a activităţii acestuia. 
Importanța reprezentării rezultă şi din dispozițiile art. '31, activitatea de 
reprezentare fiind consacrată pe acelaşi plan cu asistența juridică. 

Reprezentarea se deosebeşte atât de substituirea procesuală, cât şi 
de succesiunea în drepturile procesuale”. În acelaşi timp, reprezentarea se 


1:W.J. Ganhof van der Meersch, Convention européenne de droits de l'homme, 
lucrare editată de Consiliul Europei, 1983, p. 148. 

2 Dongoroz |, p. 358. 

3 Dongoroz IV, p. 752. 

4 A se vedea, în acest sens, argumentarea făcută de V. Rămureanu, în studiul intitulat 
Reprezentarea învinuitului şi a inculpatului în faza urmăririi penale şi a judecății în primă 
instanță, în R.R.D. nr. 3/1973, p. 23. . 

5 A se vedea, în acest sens, Secţiunea a V-a, Succesorii, reprezentanții şi substituiții 
procesuali, din prezentul capitol. 

deosebeşte şi de asistența juridică. În cazul asistenţei juridice, apărătorul 
pune concluzii în prezența părții‘. În cazul reprezentării, partea sau subiectul 
procesual principal, ale cărui interese sunt reprezentate, este înlocuită de 
avocatul reprezentant. 

Apărătorul poate acţiona în cursul procesului penal, în lipsa subiecţilor 
procesuali principali sau a părţilor, dacă are împuternicire de reprezentare. 
Apărătorul din oficiu, care primeşte delegaţie de asistenţă juridică din partea 
baroului de avocaţi, fără a exista mandat de reprezentare din partea 
inculpatului, nu poate acționa în cursul judecății, în calitate de reprezentant?. 

Astfel, în ipoteza în care apărătorul cumulează şi calitatea de repre- 
zentant:, pentru exercitarea anumitor drepturi ale părţilor sau subiecților 
procesuali principali, are nevoie, pe lângă delegaţia de apărător, şi de un 
mandat special, pentru ipotezele prevăzute expres de lege“. În acest sens, 
conform art. 289 alin. (3), plângerea se poate face şi prin mandatar (care 
poate fi avocatul ales al persoanei vătămate). În acest caz, mandatul trebuie 
să fie special, iar procura rămâne ataşată plângerii. De asemenea, 
presupun existența unui mandat special următoarele acte de dispoziţie: 
renunțarea sau revenirea asupra renunțării la apel [art. 414 alin. (3)], 
retragerea apelului [art. 415 alin. (1)), retragerea recursului în casație [art. 436 
alin. (3)] etc. 

În celelalte cazuri de reprezentare convenţională prevăzute în Codul 
de procedură penală nu se impune condiţia existenței unui mandat special. 
Avem în vedere reprezentarea suspectului sau a inculpatului de către 
avocat la efectuarea percheziției domiciliare [art. 159 alin. (10)], ridicarea de 
obiecte şi înscrisuri [art. 159 alin. (11)], la efectuarea percheziției în sistem 
informatic sau a unui suport de stocare a datelor informatice [art. 168 
alin. (11)], la soluționarea propunerii de luare a măsurii internării nevoluntare 
când suspectul sau inculpatul este dispărut, se sustrage sau când din cauza 
stării sănătăţii sau din cauză de forță majoră ori stare de necesitate nu se 
poate prezenta [art. 184 alin. (10)]. 


1 Această precizare se impune şi în situația în care asistența juridică este obligatorie. 
A se vedea, în acest sens: T.S., s. pen., dec. nr. 489/1974, în R. R.D. nr. 8/4 974, p. 68; T.S., 
dec. îndrumare nr. 7/1969, în R. R.D. nr. 9/1969, p. 115. 


2 îm, s. pen., dec. nr. 2383 din 14 iunie 2011, disponibilă pe site-ul instanţei 

„supreme. 

° De lege lata, contractul poate fi şi de asistenţă şi de reprezentare, iar. în baza unui 

astfel de contract, în cazul apărătorului ales, se întocmeşte o singură împuternicire 

avocațială. Cu privire la funcțiunile apărătorului, a se vedeai G. Leone, Diritto procesuale 
penale italiano, ed. a 6-a, Torino, 1968, vol. II, p. 543. 

* Potrivit art. 368 alin. (3), renunţarea la calea apelului sau revenirea asupra renunțării 

poate să fie făcută cu mandat şi prin mandatar special. De asemenea, potrivit art. 222 


alin. (3), plângerea poate fi făcută şi prin mandatar. „Mandatul trebuie să fie passiga iar 
ieiigălii a rămâne ataşată plângeri. 

în marea majoritate a cazurilor, intervenţia avocatului în procesul 
penal în calitate de reprezentant are loc înir-un cadru convenit, fiind vorba 
despre reprezentarea de tip convenţional. 

Există însă numeroase ipoteze de reprezentare legală în care se 
poate regăsi avocatul. În acest sens, menționăm dispoziţiile art. 20 alin. (6), 
în conformitate cu care în cazul în care un număr mare de persoane care nu 
au interes contrarii s-au constituit parte civilă şi nu şi-au desemnat o 
persoană care să le reprezinte interesele, pentru buna desfăşurare a 
procesului penal, organul judiciar poate desemna un avocat din oficiu peniru 
reprezentarea acestor interese. În acest caz, avocatul desfăşoară o acti- 
vitate de reprezentare a părţilor civile, în baza legii procesual penale. De 
asemenea, la soluționarea propunerii de luare a măsurii internării nevo- 
luntare când suspectul sau inculpatul este dispărut, se sustrage sau când 
din cauza stării sănătăţii sau din cauză de forță majoră ori stare de nece- 
sitate nu se poate prezenta, avocatul desemnat din oficiu participă în mod 
obligatoriu, în calitate de reprezentant desemnat în virtutea legii [art. 184 
alin. (10)]. i 

În acelaşi sens, conform art. 204 alin. (7) şi (8), soluţionarea contes- 
taţiei împotriva încheierilor prin care se dispune asupra măsurilor preventive 
în cursul urmăririi penale se face în prezența obligatorie a avocatului ales 
(care acţionează în calitate de reprezentant convenţional) sau a avocatului 
desemnat din oficiu în ipoteza în care inculpatul lipseşte nejustificat, este 
dispărut, se sustrage ori din cauza stării sănătății, din cauză de forță majoră 
sau stare de necesitate nu poate fi adus în fața judecătorului. 

: Când partea civilă sau responsabilă civilmente este o persoană 
juridică, reprezentant în procesul penal este consilierul juridici. Acesta, în 
activitatea sa, asigură consultanta şi reprezentarea autorității sau instituției 
publice în serviciul căreia se află ori a persoanei juridice cu care are 
raporturi de muncă, apără drepturile şi interesele legitime ale acestora în 
raporturile lor cu autorităţile publice, instituţiile de orice natură, precum şi cu 
orice persoană juridică sau fizică, română sau străină; în condiţiile legii şi ale 
regulamentelor specifice ale unităţii, avizează şi contrasemnează actele cu 
caracter juridic (art. 4 din Legea nr. 514/2003). 


3.4. Consultarea dosarului penal 


Consultarea dosarului penal de către persoanele interesate, în faza de 
urmărire penală, reprezintă o componentă indisolubilă a exercitării dreptului 
la apărare. Apreciem că finalitatea acestei activități se poate atinge în 


1 A se vedea Legea nr. 514/2003 privind organizarea şi exercitarea profesiei de 
consilier juridic, publicată în M. Of. nr. 867 din 5 decembrie 2003, modificată şi completată 
prin Legea nr. 246/2006 (M. Of. nr. 556 din 27 iunie 2006). Prin Legea rir. 514/2003 a fost 
abrogat Decretul nr. 143 din 25 aprilie 1955 privitor la organizarea şi funcționarea oficiilor 
juridice, publicat în B. Of. nr. 8 din 30 aprilie 1955. 

condiţii mai bune în cazul în care actele dosarului sunt consultate de 
subiecții procesuali principali sau de părţi prin intermediul avocatului. 

Procedura consultării dosarului este plasată, în noul Cod de procedură 
penală, în cuprinsul Părţii generale, Titlul III, „Participanţii în procesul penal”, 
Capitolul VII, „Avocatul. Asistenţa juridică şi reprezentarea”, fapt care 
demonstrează intenţia legiuitorului de a face conexiunile necesare între 
activitatea de consultare a dosarului şi activitatea avocaţială. Astfel, în 
această concepție, în mod firesc, se recunoaşte conferirea atributului de 
consultare a dosarului în mod prioritar avocatului, în calitate de specialist al 
dreptului în asigurarea apărării. 

Conform art. 78 raportat la art. 83 (în ceea ce priveşte persoana 
suspectului), art. 81 (persoana vătămată), art. 83 (inculpatul), art. 85 raportat 
la art. 81 (în ceea ce priveşte partea civilă) şi art. 87 raportat la art. 81 
(partea responsabilă civilmente), atât părțile în procesul penal, cât şi 
subiecţii procesuali principali au dreptul, printre altele, de a consulta dosarul, 
în condiţiile legii. 

Reglementarea expresă a acestui drept procesual constituie o 
recunoaştere implicită a importanţei acestei instituţii circumscrisă dreptului la 

apărare. De asemenea, în acest mod legiuitorul a recunoscut o practică a 
organelor de urmărire penală anterioară actualului Cod de procedură 
penală, având în vedere că cererile de consultare a dosarului în faza de 
urmărire penală erau în multe cazuri admise, chiar în lipsa unei norme 
exprese în acest sens. 

Conform art. 94 alin. (1) din noul Cod de procedură penală, avocatul 
părților şi al subiecților procesuali principali are dreptul de a solicita 
consultarea dosarului pe tot parcursul procesului penal. Deşi în art. 94 
alin. (1) se consacră dreptul de a consulta dosarul doar în ceea ce îl priveşte 
pe avocat, totuşi studierea dosarului poate fi făcută şi personal de către 
partea în cauză ori de către subiectul procesual principal. 

Dreptul de a consulta dosarul nu poate fi exercitat în mod abuziv, după 
cum este interzisă, de asemenea, restrângerea abuzivă a acestuia. În ceea 
ce priveşte abuzul exerciţiului acestui drept, în Codul de procedură penală 
se regăseşte sancţiunea amenzii judiciare în ipoteza survenirii unei abateri 
judiciare constând în exercitarea cu rea-credință a drepturilor procesuale şi 
procedurale de către părţi, reprezentanții legali ai acestora ori consilierii 
juridici [art. 283 alin. (4) lit. n)]. 

Cu referire la conținutul acestui drept, în art. 94 alin. (2) este stipulat 
faptul că prin consultarea dosarului se înțelege dreptul de a studia actele 
acestuia, dreptul de a nota date sau informații din ‘dosar, precum şi dreptul 
de a obține fotocopii pe cheltuiala clientului”. În consonantă cu prevederile 
cuprinse în Statutul profesiei de avocat, referitoare la păstrarea secretului 


1 Obținerea unor copii pe cheltuială clientului are corespondent î în legislaţia Pol ligi 
penală franceză, conform art. 114 alin. (5) din Codul de procedură penală francez. 

profesional, în cursul urmăririi penale avocatul are obligaţia de a păstra 
confidenţialitatea sau secretul datelor şi actelor de care a luat cunoştinţă cu 
ocazia consultării dosarului. | | 

| Conform art. 94 alin. (3), cererea de consultare a dosarului va fi solu- 
ționată de procurorul care fie efectuează urmărirea penală, fie suprave- 
ghează activitatea de cercetare a organelor poliţiei judiciare. Prin actul de 
dispoziţie referitor la consultarea dosarului, procurorul competent va stabili 
data şi durata consultării într-un termen rezonabil. Din modul de formulare al 
legiuitorului nu rezultă foarte clar dacă termenul rezonabil este de aplicare 
pentru data consultării ori pentru durata acestei activități. În opinia noastră, 
se poate considera că atât data la care se fixează consultarea materialului 
de urmărire penală, cât şi durata consultării trebuie să aibă în vedere un 
interval de timp rezonabil. Astfel, față de momentul solicitării de consultare a 
dosarului se impune ca data să fie stabilită astfel încât să nu fie afectată 
finalitatea urmărită prin lege prin instituirea exerciţiului acestui drept. De ase- 
menea, prin dispoziția de consultare a materialului de urmărire penală, 
procurorul va stabili o durată rezonabilă de studiere a dosarului, evident în 
raport de cantitatea de informaţie care se impune a fi documentată. 

Activitatea de dispoziție asupra cererii de consultare a dosarului de 
urmărire penală poate fi delegată de procuror organului de cercetare al 
poliţiei judiciare. 

În procedura consultării dosarului, legea [art. 94 alin. (4)] permite 
procurorului să restricționeze motivat consultarea dosarului de către subiecții 
procesuali principali sau părţi ori avocatul acestora dacă prin aceasta s-ar 
putea aduce atingere bunei desfăşurări a urmăririi penale. După punerea în 
mişcare a acțiunii penale, restricționarea se poate dispune pentru cel mult 
10 zile. pt 

În ceea ce priveşte organul competent, se constată că atributul de a 
dispune. restricționarea consultării dosarului de urmărire penală aparţine 
exclusiv procurorului, neexistând prevederea care să permită delegarea 
acestui act de dispoziţie către organele de cercetare ale poliţiei judiciare 
(similar delegării dispoziţiei de a consulta dosarul). Ca atare, pentru situaţiile 
în care dosarul se află în instrumentarea poliției judiciare, restricționarea 
consultării dosarului nu poate fi dispusă decât de procurorul de suprave- 
ghere, la propunerea organului de cercetare penală. 

Actul de dispoziţie prin care se restricționează consultarea dosarului 
este o ordonanță motivată. În acest sens, conform art. 286 alin. (1), procu- 
rorul dispune asupra actelor sau măsurilor procesuale şi soluţionează cauza 
prin ordonanţă, dacă legea nu prevede altfel. 

Restricţionarea studierii dosarului, anterior punerii în mişcare a acțiunii 
penale, are semnificația refuzului de a permite apărării să ia cunoştinţă de 
probele existente în dosar. Cu alte cuvinte, se poate interpreta norma 
analizată ca reglementând o situaţie în care organul de urmărire penală îi 

aduce la cunoştinţă suspectului că există probe în acuzare (altfel, nu ar fi 
justificată dispoziţia de începere a urmăririi penale), dar acestea nu pot fi 
dezvăluite, instituindu-se prezumția că înştiințarea suspectului sau inculpa- 
tului despre aceste probe ar impieta asupra desfăşurării urmăririi penale. 

In favoarea acestei reglementări pot fi invocate prevederi ale Codului 
de procedură penală francez unde, în art. 114, se consacră dreptul jude- 
cătorului de instrucție de a refuza eliberarea unor copii de pe întreg dosarul 
penal sau doar ale unor părți ale dosarului, după prima audiere a persoanei 
acuzate, prin intermediul unei ordonanțe motivate. Diferenţa fată de 
legislația procesual penală din țara noastră este reprezentată de faptul că 
legiuitorul francez are în vedere restrângerea dreptului de a consulta dosarul 
penal doar sub componenta punerii la dispoziție a unor copii ale dosarului, 
deoarece consultarea dosarului prin studierea acestuia reprezintă un drept 
al apărării care nu poate fi restrâns. De asemenea, într-o manieră diferită, în 
Codul de procedură penală francez sunt detaliate ipotezele care sunt apte 
să determine refuzul eliberării unor fotocopii din dosar şi care constau, 
exemplificativ, în existența unor riscuri de presiune asupra persoanei 
vătămate, asupra altor persoane puse sub acuzare, a avocaţilor, martorilor, 
anchetatorilor, experţilor. Aşadar, în legislația franceză se prevede concret 
care este situația premisă a refuzului eliberării acestor fotocopii. 

În Codul de procedură penală al Republicii Cehe, în art. 41 alin. (2) se 
precizează dreptul apărătorului persoanei acuzate de-a studia dosarul. De 
asemenea, în alin. (4) al aceluiaşi articol, este prevăzut dreptul apărării de a 
solicita copii ale actelor din dosarul cauzei (ori transcrieri ale acestora) în 
orice etapă a procesului penal, cerere care poate fi respinsă numai în 
ipoteza existenţei unor obstacole tehnice inevitabile. | 

Cu referire la reglementarea aceluiaşi drept, de a avea acces la 
lucrările dosarului, în Codul de procedură penală francez există reglementări 
amănunțite. Avem în vedere, în acest sens, prevederile art. 114 unde sunt 
descrise activități subsumate consultării dosarului. Astfel, în alin. (3) se 
statuează că materialul probator este pus la dispoziţia avocatului persoanei 
puse sub acuzare (iar nu persoanei puse sub acuzare"), cel mai târziu cu 
4 zile înaintea audierii. Singurele condiţionări constau în studierea dosarului 
în timpul programului de lucru al cabinetului judecătorului de instrucție şi fără 
a perturba activitatea acestuia. : | | 

Într-o manieră diferită, în Codul de procedură penală german se 
consacră posibilitatea refuzului consultării dosarului de către apărător, în 
măsura în care investigațiile preliminare ale parchetului nu au fost finalizate 
şi dacă există pericolul de a prejudicia ancheta penală (art. 147). Această 
restricţie însă nu poate viza declaraţiile pe care persoana acuzată le-a dat în 


1 A se vedea, în acest sens, J. Larguier, P. Conte, Procédure pénale, 21° éd., 


Dalloz, Paris, 2006, p. 163; în acelaşi sens, a se vedea E. Verny, Procédure pénale, 
Dalloz, Paris, 2006, p. 162. | 

fața autorităţilor judiciare, actele prin care s-au consemnat activități la care 
acuzatul a participat sau ar fi putut să participe, respectiv expertizele depuse 
la dosar. Dispoziţia de restricționare a accesului la dosar poate fi prelungită 
până la terminarea cercetărilor preliminare. De menţionat alte două aspecte 
interesante ale legislaţiei germane, care constau în posibilitatea refuzului 
consultării dosarului inclusiv pentru faza de judecată, precum şi posibilitatea 
restrângerii dreptului de a consulta dosarul fată de persoana vătămată, dacă 
se constată periclitarea desfăşurării cauzei penale, a unor interese ale 
acuzatului sau ale altor persoane ori tergiversarea soluționării respectivei 
cauze (art. 406 e). 

În aceeaşi modalitate, şi în Codul de procedură penală spaniol este 
reglementat dreptul judecătorului de instrucţie, din oficiu ori la propunerea 
Ministerului Public sau a oricăreia dintre părțile dosarului, de a declara 
dosarul, total sau parţial, ca fiind secret, pentru o perioadă de maximum o 
lună (art. 302). Această dispoziţie se poate emite până cel mai târziu 10 zile 
înainte de finalizarea dosarului. Similar procedurii penale germane, inter- 
dicţia consultării dosarului penal poate viza toate părţile implicate în cauza 
respectivă. 2 aN 

Conform art. 94 alin. (6), în toate cazurile, avocatului nu îi poate fi 
restricționat dreptul de a consulta declarațiile părţii sau ale subiectului 
procesual principal pe care îl asistă ori îl reprezintă. 

În aceeaşi categorie, a ipotezelor în care nu se poate restrânge 
dreptul de a consulta dosarul, se regăsesc şi cazurile în care se desfăşoară 
proceduri în fața judecătorului de drepturi şi libertăţi privind măsurile priva- 
tive sau restrictive de drepturi, la care avocatul participă. 5 

Împotriva ordonanţei de respingere a cererii de consultare a dosarului 
penal se poate face plângere la procurorul ierarhic superior, în condiţiile 
art. 336-339 şi ale art. 95, acesta fiind obligat să rezolve plângerea şi să 
comunice soluţia motivată în cel mult 48 de ore. 


- $ 4. Drepturile şi obligaţiile avocatului în cadrul procesului 
penal | 


4.1. Drepturile şi obligațiile avocatului suspectului sau 
inculpatului 


Conform art. 92 alin. (1), în cursul urmăririi penale, avocatul sus- 
pectului sau inculpatului are dreptul să asiste la efectuarea oricărui act de 
urmărire penală, cu excepția: a) situației în care se utilizează metodele 
speciale de supraveghere ori cercetare”; b) percheziţiei corporale sau a 
vehiculelor în cazul infracțiunilor flagrante. 


4 y a Te E 
Conform art. 138 alin. (1), constituie metode speciale de supraveghere sau 
cercetare următoarele: a) interceptarea comunicaţiilor ori a oricărui tip de comunicare la 
distanță; b) accesul la un sistem informatic; c) supravegherea video, audio sau prin foto- 

Considerăm că actuala reglementare, prin care se instituie o serie de 
restricții cu privire la participarea avocatului la anumite acte de urmărire 
penală, este justificată prin caracterul special al activităţilor desfăşurate 
pentru supravegherea sau cercetarea prevăzută în art. 138. Astfel, toate 
aceste activităţi prezintă un caracter confidential, de menţinerea căruia 
pinge eficiența utilizării acestor procedee probatori. 

În vederea participării la activitățile de urmărire penală, avocatul 
„rap O sau inculpatului poate. solicita să fie încunoştințat de data şi ora 
efectuării actului de urmărire penală. Încunoştințarea se face prin notificare 
telefonică, fax, e-mail sau prin alte asemenea mijloace, încheindu-se în 
acest sens un proces-verbal. 

Rolul încunoştințării constă, pe de o ră în asigurarea participării 
avocatului la urmărirea penală şi, pe de altă parte, în validarea actului 
efectuat în absenţa avocatului, atâta vreme cât există dovada înştiințării 
acestuia. Pentru ipoteza în care asistenţa juridică este obligatorie, va fi 
desemnat un avocat din oficiu, în condiţiile art. 91 alin. (2). Acesta este 
obligat să se prezinte ori de câte ori este solicitat de organul judiciar, 
asigurând o apărare concretă şi efectivă în cauză, conform art. 91 alin. (3). 

O ipoteză derogatorie se regăseşte în art. 92 alin. (5), în conformitate 
cu care în cazul efectuării percheziţiei domiciliare, încunoştințarea avocatului 
se poate face şi după prezentarea organului de urmărire penală la domiciliul 
persoanei ce urmează să fie percheziționată. Pentru aceasta, persoanei în 
cauză i se aduce la cunoştinţă că are dreptul ca la efectuarea percheziției să 
participe un avocat. Dacă se solicită prezența unui avocat, începerea 
percheziției este amânată până la sosirea acestuia, dar nu mai mult de două 
ore de la momentul la care acest drept este comunicat, luându-se măsuri de 
conservare a locului ce urmează a fi percheziționat. În cazuri excepţionale, 
ce impun efectuarea percheziției de urgență, sau în cazul în care avocatul 
nu poate fi contactat, percheziţia poate începe şi înainte de arara 
termenului de două ore. 

De asemenea, avocatul are dreptul de a participa la audierea oricărei 
persoane de către judecătorul de drepturi şi libertăţi. În acest scop, avocatul 
poate solicita să fie încunoştințat de data şi ora audieri, în condițiile prevă- 
zute pentru participarea la actele de urmărire penală. In cadrul procedurii 
desfăşurată în fața judecătorului de drepturi şi libertăţi, avocatul are dreptul 
de a formula plângeri, cereri sau memorii. 


grafiere; d) localizarea sau urmărirea prin: mijloace tehnice; e) obținerea datelor privind 
tranzacțiile financiare ale unei persoane; f) reținerea, predarea sau percheziționarea trimi- 
terilor poştale; g) utilizarea investigatorilor sub acoperire şi a colaboratorilor; h) participarea 
autorizată la anumite activităţi; i) livrarea supravegheată; j) obținerea datelor generate sau 
prelucrate de către furnizorii de rețele publice de comunicații electronice ori furnizorii de 
servicii de comunicaţii electronice destinate publicului, altele decât conţinutul comunicaţiilor, 
reținute de către aceştia în temeiul legii speciale privind reținerea datelor generate sau 


prelucrate de furnizorii de rețele publice de comunicații electronice şi de furnizorii de servicii 
de comunicații electronice destinate publicului. 

Pentru verificarea modului în care este garantat dreptul de apărare al 
suspectului sau inculpatului în cursul urmăririi penale, art. 92 alin. (6) arată 
că, în cazul în care avocatul suspectului sau al inculpatului este prezent la 
efectuarea unui act de urmărire penală, se face menţiune despre aceasia şi 
despre eventualele obiecţiuni formulate, iar actul este semnat şi de avocat. 

Dispoziţii speciale privesc luarea de contact a avocatului cu suspectul 
reținut în cursul urmăririi penale sau inculpatul arestat în cursul procesului 
penal. În acest sens, în art. 89 alin. (2) se arată că persoana reținută sau 
"arestată are dreptul să ia contact cu avocatul, asigurându-i-se confiden- 
țialitatea comunicărilor, cu respectarea măsurilor necesare de supraveghere 
vizuală, de pază şi securitate, fără să fie interceptată sau înregistrată 
convorbirea dintre aceştia. Probele obţinute cu încălcarea alin. (2) se exclud. 

În acelaşi sens, invocăm şi prevederile art. 36 din Legea nr. 51/1995, 
republicată, în conformitate cu care: „(7) Contactul dintre avocat şi clientul 
său nu poate fi stânjenit sau controlat, direct sau indirect, de niciun organ al 
statului. (2) În cazul în care clientul se afla în stare de arest sau detenție, 
administraţia locului de arest ori detenție are obligația de a lua măsurile 
necesare pentru respectarea drepturilor prevăzute la alin. (1)'. | 

în ceea ce priveşte procedura care trebuie urmată pentru asigurarea 
contactului între apărător şi inculpatul arestat, legiuitorul a. consacrat o 
condiţie esenţială, şi anume confidențialitatea. Din interpretarea acestei 
condiţii rezultă că întrevederea apărătorului cu suspectul ori inculpatul aflat 
în stare de reţinere ori arestare preventivă trebuie să se desfăşoare în locuri 
special amenajate, astfel încât cei în cauză să poată să îşi stabilească 
strategia procesuală în condiţii similare cu cele avute la îndemână de 
celelalte părti (fie părți cu interese contrare, fie coinculpați aflaţi în stare de 
libertate) sau persoana vătămată. | 

Încăperile vor fi special amenajate, în sensul existenței unor dotări 
care să permită posibilitatea de observare vizuală a interiorului. Conside- 
rentele care impun ţinerea sub observaţie a locației respective sunt determi- 
nate de regulile de executare a pedepselor şi a măsurilor preventive priva- 
tive de libertate dispuse de organele judiciare. | 

În ipoteza în care unitatea în care se găseşte persoana arestată ori 
reţinută nu posedă o încăpere special destinată asigurării contactului în 
condiţii de confidenţialitate între apărător şi persoana reținută ori arestată, se 
vor lua măsuri de creare a unui asemenea cadru. În caz contrar, se poate 
invoca o violare a exercitării dreptului de apărare. 

Confidenţialitatea presupune, în acelaşi timp, absența organului 
judiciar. Relaţia apărător-clieni nu trebuie să sufere ingerinţe ale organului 
judiciar. În practica organelor judiciare sau a altor organe ale statului există 
tendința de a asista la aceste luări de contact, pentru a se preveni eventuale 
schimbări de atitudine ale suspectului sau inculpatului, fără a se lua în 
considerare faptul că printre drepturile procesuale ale acestuia figurează şi 

posibilitatea pe care o are acesta de a retracta declaraţiile făcute ori de a le 
completa ulterior, indiferent de faza procesuală în care se află. 

În procedura camerei preliminare, deşi reglementarea este succintă, 
drepturile avocatului sunt mult mai largi decât în faza urmăririi penale, 
deoarece această fază procesuală nu presupune efectuarea de activități 
probatorii speciale, cu un pronunţat caracter confidential. Astfel, în cursul 
procedurii de cameră preliminară şi în cursul judecății, avocatul are dreptul 
să consulte actele dosarului, să îl asiste pe inculpat, să exercite drepturile 
procesuale ale acestuia, să formuleze plângeri, cereri, memorii, excepții, 
concluzii scrise şi obiecţiuni. 

Pe tot parcursul procesului penal, avocatul suspectului sau inculpatului 
are dreptul să beneficieze de timpul şi înlesnirile necesare pentru pregătirea 
şi realizarea unei apărări efective [art. 92 alin. (8)]. 

Cele mai importate obligaţii care revin avocatului suspectului sau 
inculpatului decurg din contractul de asistenţă juridică, pe de o parte, şi din 
desemnarea ca avocat din oficiu, pe de altă parte. 

În mod expres, în art. 91 alin. (3) se prevede faptul că avocatul din 
oficiu desemnat este obligat să se prezinte ori de câte ori este solicitat de 
organul judiciar, asigurând o apărare concretă şi efectivă în cauză. În acest 
sens, conform art. 283 alin. (3), lipsa nejustificată a avocatului ales sau 
desemnat din oficiu, fără a asigura substituirea, în condiţiile legii, sau refuzul 
nejustificat al acestuia de a asigura apărarea, în condiţiile în care s-a 
asigurat exercitarea deplină a tuturor drepturilor procesuale, se sanctio- 
nează cu amendă judiciară de la 500 lei la 5.000 lei. Baroul de avocaţi este 
informat cu privire la amendarea unui membru al baroului. 

De asemenea, avocatul are şi obligaţii care decurg din necesitatea 
respectării ordinii şi disciplinei şedinţei de judecată ori a bunei desfăşurări a 
procesului penal (prin sancţionarea judiciară a abuzului de drept). 


4.2. Drepturile şi obligaţiile apărătorului persoanei vătămate, 
părţii civile şi părții responsabile civilmente 


În privinţa acordării asistenţei juridice persoanei vătămate părții civilă şi 
părţii responsabilă civilmente, acestea au dreptul pe parcursul procesului 
penal de a fi asistate de unul ori de mai mulţi avocați. Pentru aceasta 
organele judiciare sunt obligate să aducă la cunoștința persoanei vătămate 
şi celorlalte părţi acest drept. Asistenţa juridică este asigurată atunci când 
cel puţin unul dintre avocaţi este prezent. | | 

Prin intermediul art. 93 alin. (1), actualul legiuitor a consacrat un regim 
de exercitare a dreptului la apărare similar celui instituit pentru suspect sau 
inculpat. Astfel, în cursul urmăririi penale, avocatul persoanei vătămate, al 
părții civile sau al părţii responsabile civilmente are dreptul să asiste la 
efectuarea oricărui act de urmărire penală (cu limitările impuse în art. 92), 

scop în care îi este recunoscut dreptul de a fi încunoştințat de data şi ora 
efectuării actului de urmărire penală ori a audierii realizate de judecătorul de 
drepturi şi libertăţi. Încunoştințarea se face prin notificare telefonică, fax, 
e-mail sau prin alte asemenea mijloace, încheindu-se în acest sens un 
„proces-verbal. tibe 

De asemenea, avocatul persoanei vătămate, al părții civile sau al părții 
responsabile civilmente are dreptul de a consulta actele dosarului şi de a 
formula cereri şi a depune memorii, de a beneficia de timpul şi înlesnirile 
necesare pentru pregătirea şi realizarea unei apărări efective. 


CAPITOLUL al IV-lea 
ACȚIUNILE ÎN PROCESUL PENAL 


Secțiunea I 
Acţiunea în justiţie 
$ 1. Noţiunea de „acţiune în justiţie” 


Este ştiut că normele dreptului, în general, reglementează relaţiile 
sociale, stabilind pentru subiecții apilan juridice o anumită comportare 
obligatorie. 

Încălcarea normelor dreptului prin săvârşirea unui fapt ilicit conduce la 
atingerea interesului ocrotit şi, implicit, produce o tulburare a ordinii juridice, 
deci un conflict de drept. Restabilirea ordinii de drept nu se face de către cel 
al cărui interes a fost lezat, ci de către organele competente să aplice legea. 

intervenția organelor judiciare, pentru aplicarea în chip reactiv a legii, 
presupune aducerea conflictului în fața acestora. 


Mijlocul legal prin intermediul căruia conflictul de:drept este adus spre 


rm nai 


soluționare organelor judiciare poartă . denumirea de acțiune în justiţie. În 


literatura de specialitate au fost formulate numeroase defi niţii ale acestei 
instituții procesuale, toate, semnificând însă aceeaşi funcţionalitate a acțiunii 
în justiţie, şi anume aducerea înaintea justiției a conflictului de drept născut 
prin încălcarea unei norme juridice. Astfel, unii autori definesc acțiunea ca 
fiind expresia unei împuterniciri legale (o potestas agendi) în temeiul căreia 
se poate aduce înaintea justiţiei conflictul de drept născut din încălcarea 
normei juridice!. Alţi autori definesc acțiunea ca fiind mijlocul practic pus la 
îndemână de lege titularului unui drept subiectiv pentru realizarea acelui 
drept, ea reprezentând sancţiunea dreptului”. Acţiunea. în justiţie este 
condiția necesară ca o instanță să exercite atribuţiile sale jurisdicţionale”. 
Într-o definiţie mai cuprinzătoare se arată că acţiunea î în justiţie este mijlocul 
(instrumentul) juridic prin care o persoană este trasă la răspundere în fața 
instanțelor judecătoreşti pentru a fi obligată să suporte constrângerea de 
stat corespunzătoare normei de drept încălcate“. 


1 Dongoroz Ill, p. 53. |. Tanoviceanu aprecia că „acţiunea este sancţiunea dreptului, 
adică mijloacele date de lege împotriva celor care violează dreptul” (|. Tanoviceanu, op. cit., 


p. 15). 
? |. Stoenescu, S. Zilberstein, Drept procesual civil, Ed. Didactică şi Pedagogică, 
Bucureşti, 1977, p. 228. 
R. Merle, A. Vitu, Traité de droit criminel, Cujas, Paris, pig 651. 
4 Theodoru IV, p. 102. 

Aşa cum arătam mai sus, acțiunea în justiție este instrumentul prin 
intermediul căruia conflictul de drept este adus spre soluţionare organelor 
de justiție. În funcţie de norma încălcată, conflictul de drept poate viza 
domeniul dreptului civil, penal, administrativ etc. În consecință, acțiunea în 
justiție poate fi şi ea, după caz, o acţiune civilă, penală sau contravenţională. 

Fixarea autonomiei acţiunii în justiție impune delimitări față de dreptul 
lezat prin săvârşirea faptei ilicite, precum şi față de cererea în justiţie ca 
instrument de valorificare a dreptului la acțiune. 


$ 2. Dreptul lezat şi acţiunea în justiţie 


În mod corect se subliniază, în literatura de specialitate", că dreptul 
lezat prefigurează în plan juridic o relaţie a unei persoane faţă de o anumită 
valoare socială ocrotită de lege şi, în acelaşi timp, arată poziţia acelei 
persoane faţă de semenii săi sau faţă de anumite obiecte, fapte sau stări de 
fapt. Astfel fiind, prin lezarea valorii sociale ocrotite este încălcat dreptul, 
configurat în termenii arătaţi mai sus, devenind exercitabilă acțiunea în 
justiţie în vederea aplicării constrângerii față de persoana care a vătămat 
valoarea socială ocrotită prin lege. | | IPES i 


$3. Dreptul la actiune şi cererea în justiție 


„Fără îndoială că dreptul la acțiune nu se confundă cu dreptul lezat, 
Dreptul la acţiune. este un drept virtual înscris în norma care ocroteşte., o 
anumită valoare socială, iar dreptul lezat priveşte în mod concret valoarea 
socială în legătură cu care este constituit”. 

„În cazul în care valoarea socială nu a fost lezată, deci nu s-a nesocotit 
dreptul vizat de acea valoare socială, dreptul la acțiune nu poate fi folosit”. 
„„. Dreptulla acţiune poate rămâne în postura de drept virtual pe întreaga 
durată a unei norme juridice, dacă norma respectivă nu este încălcată“. 

În cazul în care. dreptul la acţiune devine exercitabil, instrumentul 
juridic prin care se conferă valențe dreptului virtual îl constituie cererea în 
justiție, deoarece primul este preexistent actului procesual (cererii). Prin 
cerere se valorifică deci dreptul la acţiune preexistent cererii. 


1 1. Gorgăneanu, Acţiunea penală, Ed. Ştiinţifică şi Enciclopedică, Bucureşti, 1977, 
p. 18. | pe 
? Spre exemplu, dreptul de proprietate este constituit în legătură cu valoarea socială 
concretizată în avutul unei persoane, valoare ocrotită de lege. 

3 |. Gorgăneanu, Actiunea penală..., op. cit., p. 19. 
+ Spre exemplu, în condițiile social-politice din țara noastră, dreptul la acțiune înscris în 
dispozițiile art. 209 C. pen. rămâne un drept virtual, fiind practic imposibilă exercitarea 
(folosirea) unui asemenea drept, deoarece este imposibilă săvârşirea în aceste condiții a 
infracțiunii de sclavie. Totuşi, în cazul în care pe teritoriul român s-ar refugia o persoană care 
a săvârşit infracțiunea amintită mai sus, dreptul la acțiune prevăzut în art. 209 C. pen. ar 
deveni exercitabil, având în vedere şi dispoziţiile art. 11 C. pen. 


J 

$ 4. Factorii acțiunii în justiție 


Având în vedere consecinţele exercitării acțiunii în justiţie, trebuie să 
observăm că aceasta este condiționată de existența anumitor factori sau 
temeiuri, cunoaşterea acestora impunându- -se pentru corecta aplicare a 
normelor care disciplinează procedura judiciară. 


Factorii acțiunii suntt: temeiul acțiunii, obiectul acțiunii, subiecții acțiunii 
şi aptitudinea funcţională a acţiunii. 


ER actiunii îl constituie tragerea la iei aiaa a per- 
soanei fizice sau juridice care a săvârşit fapta ilicită. 

Subiectii acţiunii sunt. subiecţii raportului juridic de conflict, subiecţi 
care, în “procedura judiciară, primesc calităţi procesuale ce le conferă drep- 
turi şi obligaţii specifice localizate în conţinutul raportului juridic procesual. 

Aptitudinea funcţională a acțiunii în justiţie semnifică întreaga. suită de 
acte procesuale care pot lua naştere, prin exercitarea acțiunii în cadrul legal 
specific ramurii de drept în. care se înscrie acţiunea respectivă. Acest factor 
al acțiunii (aptitudinea funcţională) este dependent de existența celorlalți 
factori. În anumite situații, aptitudinea funcţională a acțiunii în justiţie este 
înlăturată de unele cauze prevăzute expres în lege?. 


Secțiunea a Il-a 
Acţiunea penală 


$ 1. Noţiunea de „acţiune penală” 


Este ştiut că prin săvârşirea unei infracțiuni ia naştere un iconic 
concret de drept penal substanţial între societate (reprezentată prin stat), pe 
de o parte, şi autorul infracţiunii, pe de altă parte. Rezolvarea conflictului 
născut în urma săvârşirii infracţiunii stă sub semnul obligativităţii acţiunii 
penale; de aceea, este nevoie ca el să fie dedus în mod obligatoriu spre 
soluţionare organelor judiciare competente. Instrumentul juridic cu ajutorul 
căruia conflictul de drept penal este adus spre soluționare organelor 
judiciare. penale poartă denumirea. de. acţiune penală”. Deşi numeroasele 
definiţii date în literatura de specialitate“ acţiunii penalen se deosebesc între 


' Dongoroz |, pp. 58- 59. 

În cazul acţiunii penale, constituie asemenea cauze: decesul aa amnistia, 
prescripția etc. 

* Dongoroz |, p. 61; |. Gorgăneanu, Acţiunea penală..., op. cit., p. 24. 

A se vedea: M. Mangin, Traité de l'action publique et de Faction civile en matière 
criminelle, ed. a 2-a, Paris, 1844, t. |, p. 1; P. Bouzat, J. Pinatel, Traité de droit pénal et de 
criminologie, Dalloz, Paris, 1970, t. II, p. 914; I. Tanoviceanu, V. Dongoroz, Tratat de drept şi 
procedură penală, ed. a 2-a, Bucureşti, 1928, vol. IV, pp. 103-104. 

ele, acestea au totuşi o trăsătură esențială comună, şi anume aceea că 
prefigurează în acelaşi mod obiectul acţiunii penale. | 

Prin dispoziţiile legii penale, în care se arată ce fapte sunt considerate 
infracţiuni, este instituționalizată implicit aducerea conflictului născut prin 
încălcarea legii penale în faţa organelor judiciare, în vederea tragerii la 
răspundere penală a celor vinovați de săvârşirea unor asemenea fapte. 
Aşadar, posibilitatea aducerii conflictului. în faţa organelor judiciare, prin 
intermediul unui mijloc legal, este prevăzută în norma incriminatoare. De 
aceea, se subliniază, pe bună dreptate, în literatura de specialitate că 
acţiunea penală, ca instrument juridic de aducere a raportului de. conflict în 


fața organelor judiciare, există virtual în norma juridică de drept penal, ea 


devenind însă un instrument concret, susceptibil de a fi efectiv folosit, numai 
în momentul în care norma juridică penală a fost încălcată prin săvârşirea 
E en | île Cap ez 

Din cele arătate mai sus rezultă că acţiunea penală nu se naşte din 
săvârşirea infracţiunii, cum susțin numeroşi autori în literatura de spe- 
cialitate?, ci ea se naşte din norma juridică prin care o anumită faptă este 
considerată ca infracţiune, ceea ce se naşte din săvârşirea infracţiunii fiind 
doar folosința acţiunii, exerciţiul ei”. FĂ | 

Dată fiind autonomia acţiunii penale, precum şi funcţionalitatea sa 
deosebită în cadrul procesului penal, se poate spune că ea reprezintă o 
instituție procesuală de o importanță cu totul deosebită, constituind mijlocul 
legal prin intermediul căruia se realizează scopul procesului penal. Aceasta 
explică şi faptul că unele legislații au înscris la loc de frunte acţiunea penală 
în concertul celorlalte instituții procesuale, semnificativă sub acest aspect 
fiind reglementarea din Codul de procedură penală francez, care, în art. 1, 
arată cum se pune în mişcare şi cum se exercită acțiunea penală“. | 

Din aceleaşi consideraţiuni, tratatele de procedură penală din Franța 
încep analiza instituţiilor procesuale cu studiul acțiunii penale”. 


$ 2. Obiectul şi subiecţii acţiunii penale 


Ca instrument procesual cu funcţionalitate specifică, acțiunea penală 
are un obiect şi anumiţi subiecți. ET. 


1 Dongoroz IV, p. 56; Pop l, p. 421. | 

2 P, Bouzat, J. Pinatel, op. cit, p. 911; U. Larguier, Droit pénal general et procédure 
pénale, Dalloz, Paris, 1967, p. 137; |. lonescu-Dolj, Curs de procedură penală română, Ed. 
SOCEC, Bucureşti, 1937, p. 85; I. Tanoviceanu, op. cit., p. 15. 

3 Dongoroz |, p. 61. | | 

4 A se vedea Code de procédure pénale, 47° éd., annotations de jurisprudence et 
bibliographie par J.F. Renucci, Dalloz, Paris, 2008, p. 18. 

5 G. Stefani, G. Levasseur, B. Bouloc, Procédure penale, 16° éd., Dalloz, Paris, 1996, 
pp. 103-152. : TD 

299 
2.1. Obiectul acţiunii penale 


Acţiunea penală are ca obiect tragerea la _ răspundere penală a 
persoanelor. fizice sau juridice care au “săvârşit infracţiuni. Confundând 
obiectul acţiunii ţ penale cu scopul ei, numeroşi autori consideră că acțiunea 
penală are ca obiect aplicarea unei sancțiuni penale!. O concepție asemă- 
nătoare exista şi în reglementarea Codului nostru de procedură penală 
anterior. Actuala reglementare a acţiunii penale conţine o formulare cores- 
punzătoare, deoarece prin n acţiunea penală se. „urmăreşte tragerea. la 
răspundere penală, acţiunea a putând fi exercitată pe parcursul primelor două 
faze a ale procesului penal, urmărirea penală şi judecata. 

A considera că acțiunea penală are ca obiect aplicarea sanctiuni 
penale înseamnă a reduce posibilitatea exerciţiului acţiunii numai la faza de 
judecată, fiindcă numai în această fază se face aplicarea sancţiunilor 
penale; or, o asemenea concluzie ar fi inexactă, deoarece acțiunea penală 
poate fi exercitată şi pe parcursul fazei de urmărire penală”. 


2.2. Subiectii acțiunii penale 


Ca subiecţi ai acțiunii penale, întâlnim, în mod firesc, subiecţii rapor- 
tului juridic de conflict. Cu alte cuvinte, subiecţii raportului juridic de drept 
penal substanţial apar ca subiecţi în cadrul raportului juridic procesual penal, 
ei fiind, în acelaşi timp, şi. subiecţii acţiunii „penale. În rezolvarea însă a 
raportului de conflict, subiecții raportului juridic penal îşi schimbă roae: 
subiectul pasiv al infracțiunii devine subiectul activ al acțiunii penale, i 
subiectul activ al infracțiunii devine subiectul pasiv al acţiunii penale. 

Subiectul pasiv al infracțiunii este societatea (statul), « care, în raportul 
juridic procesual, devine “subiect 2 activ al acțiunii penale, deoarece el este 
titular al dreptului de „a, cere respectarea legii penale, drept încălcat prin 
săvârşirea infracţiunii”. În fiecare normă penală mai găsim, ca titular al 
ocrotirii penale, şi persoana căreia îi aparține bunul ocrotit (viața, onoarea, 
patrimoniul). Acest titular, în cazul săvârşirii infracţiunii, devine, alături de 
societate, subiectul pasiv special al infracţiunii“. Subiectul pasiv special al 
infracţiunii nu- devine niciodată titular al acţiunii penale, deşi, uneori, legea 
prevede că acţiunea penală se pune în mişcare la plângerea prealabilă a 
persoanei vătămate. În asemenea situaţii, legiuitorul lasă la dispoziția 
subiectului pasiv special (persoana vătămată) numai dreptul de a decide 


asupra punerii în mişcare a acţiunii penale sau a retragerii ei, acţiunea 


1 G. Stefani, G. Levasseur, Droit penal général et procédure pénale, Dalloz, Paris, 
1975, t. Il, p. 87; P. Bouzat, J. Pinatel, op. cit., p. 914; A. Chavanne, G. Levasseur, op. cit., 
p. 64; G. Stefani, G. Levasseur, B. Bouloc, op. cit., p. 103; |. Tanoviceanu, op. cit., p. 52. 

2 Volonciu |, p. 103. 

? Dongoroz |, p. 62; G. Stefani, G. Levasseur, op. cit, p. 4. 

4 Dongoroz III, p. 58. 

penală însă, chiar în aceste cazuri, aparținând statului!. De asemenea, 
afirmaţia de mai sus este valabilă pentru situaţiile în care, deşi acțiunea 
penală se pune în mişcare din oficiu, părțile se pot împăca. 

= Subiectul activ al infracţiunii devine, în cadrul raportului juridic 
procesual penal, subiectul pasiv al acţiunii penale. Având ca obiect tragerea 
la răspundere penală a făptuitorului, acţiunea penală este îndreptată în mod 
direct împotriva acestuia”. al | 

` Aşadar, subiecţii acţiunii penale sunt, în realitate, subiecții principali ai 

raportului juridic procesual penal, şi anume statul, ca subiect activ al acțiunii 
penale, şi persoana autorului infracţiunii, ca subiect pasiv al acestei acţiuni. 


$ 3. Trăsăturile acţiunii penale 


Având în vedere obiectul său specific, precum şi cadrul legal în care 
se desfăşoară, acțiunea penală are anumite caracteristici”: | 

a) acţiunea penală este o acţiune „socială, aparine societăţii şi se 
exercită prin intermediul orgănelor „statului anume învestite în acest sens. 
Dat fiind faptul că acţiunea penală se exercită prin organele statului, se 
obişnuieşte a se spune că ea aparţine statului”. Această trăsătură deose- 
beşte acţiunea penală de acţiunea civilă, care este privată. 


edi 


Aşa cum arătam mai sus”, acțiunea penală aparţine statului şi în 
cazurile în care punerea ei în mişcare ar fi subordonată unor condiţii de 
punibilitate şi de procedibilitate, fiindcă asemenea cerințe nu sunt de natură 
să schimbe trăsătura esenţială a acţiunii penale, şi anume aceea de a 
aparţine statului. | $ 

Şi în situatiile în care punerea în mişcare a acțiunii penale este lăsată 
la dispoziția persoanei vătămate, statul este acela care efectuează tragerea 
la răspundere penală sau dispune asupra acţiunii prin amnistie. 

_b) acțiunea penală este obligatorie, ea trebuie să fie pusă în mişcare 
în mod necesar ori de câte ori s-a săvârşit o infracțiune. Această trăsătură a 
acțiunii penale este consecința directă a regulii obligativităţii acțiunii penale. 
În unele situaţii însă, obligativitatea acţiunii penale este afectată fie de 
constatarea inexistenței unui interes public în realizarea obiectului acțiunii 
penale [instituţia renunțării la urmărirea penală, conform art. 7 alin. (2), fie 
de neîndeplinirea vreunei condiții dintre cele prevăzute de lege pentru 
punerea în mişcare (lipsa plângerii prealabile, lipsa autorizării sau sesizări 


1 E. Florian, Diritto procesuale penale, Torino, 1939, vol. IV, p. 208. 

2 „Acţiunea publică se exercită în contra acelora care au comis infracţiunea sau care 
au ajutat la comiterea ei, adică în contra autorilor unei infracțiuni, şi în contra complicilor lor” 
(|. Tanoviceanu, op. cit., p. 52). 

A 3 |. Gorgăneanu, Caracteristicile acţiunii penale în noua reglementare procesual 
penală, în R.R.D. nr. 9/1969, p. 77 şi urm.; |. Gorgăneanu, Acţiunea penală, pp. 39-50. 
4 |. Gorgăneanu, Acţiunea penală..., op. cit, pp. 39-44. A 
5 A se vedea pct. 2, paragraful anterior. 

organului competent). În alte situații, acțiunea penală este pusă în mişcare 
din oficiu, însă exercitarea ulterioară a acesteia este lăsată sub semnul 
disponibilității, persoana vătămată putând să se împace cu făptuitorul. În 
acest sens, menţionăm infracţiunea de însuşire a bunului găsit sau ajuns din 
eroare la făptuitor, prevăzută în art. 243 C. pen. 


c) acţiunea penală este indisponibilă, deoarece, odată pusă în miş- 
care, nu poate fi fi retrasă, ci continuată până la epuizarea ei, care are loc prin 
rămânerea definitivă a soluției ce se dă în cauza penală!. Şi această trăsă- 
tură a acţiunii penale este înlăturată în cazul în care legea permite persoanei 
vătămate să-şi retragă plângerea prealabilă sau să se împace cu făptuitorul. 

Indisponibilitatea acțiunii penale face ca aceasta să se deosebească 

fundamental de acţiunea civilă, care, în principiu, este disponibilă. 

d) actiunea penală este indivizibilă, ea_extinzându-se asupra tuturor 

celor care_au părticipat la săvârşirea infracțiunii. Caracterul. indivizibil. al 
acţiunii decurgând din unitatea infracțiunii“ nu are nicio relevanţă, în deter- 
minarea acestuia, faptul că la săvârşirea infracţiunii au participat mai multe 
persoane”. Ca o consecinţă a faptului că infracţiunea, ca fapt juridic indi- 
vizibil, determină şi indivizibilitatea acțiunii penale, în cazul participaţiei 
| penale nu vom avea tot atâta acţiuni. penale câți infractori sunt, ci numai o 
singură acțiune îndreptată împotriva. tuturor participanţilor“. 
i Acțiunea penală î îşi păstrează caracterul indivizibil şi în cazul în care 
este pusă în mişcare la plângerea prealabilă a persoanei. vătămate. Potrivit 
dispoziţiilor legii penale (art. 157 alin. (3) C. pen.], fapta atrage răspunderea 
penală a tuturor persoanelor fizice sau juridice care au participat la săvâr- 
şirea acesteia, chiar dacă plângerea prealabilă s-a făcut numai cu privire la 
una dintre acestea’. 

- e) urmare a. principiului răspunderii penale personale, actiunea penală 
este individuală. Acţiunea penală poate fi exercitată numai împotriva per- 
soanelor care au calitatea de participanţi la săvârşirea infracțiunii. 

Nici o altă persoană în afara celor arătate mai sus nu poate, cere să 
intervină în cauză în vederea suportării consecinţelor acţiunii penale“. 

În afara acestor trăsături, unii autori menţionează şi pe aceea privind 
neidentificarea acţiunii penale cu o calificare juridică, dreptul la acțiune 
existând indiferent care ar fi miecyunca săvârşită’. 


1 Popi, p. 431. | | 
|. Gorgăneanu, Caracteristicile acţiunii penale în noua ceglementar procesual 
penală, în R.R.D. nr. 9/1969, p. 82. 

3 Gr. Theodoru, Puterea lucrului judecat, cauză de împiedicare a pornirii sau 
continuării procesului penal, în J.N. nr. 12/1965, p. 83. 

; |. Gorgăneanu, Actiunea penală..., op. cit., p. 48. 

5Volonciu |, p. 104. 

5 R. Garraud, Traité théorique et pratique d'instruction criminelle et de procédure 
penale, Paris, 1907, t. |, p. 223; R. Merle, A. Vitu, op. cit., p. 651; S. Sawicki, A. Gubinski, 
M. Kadar, Travaux ducoloque de philosophie pénale. La responsabilité pénale, Dalloz, Paris, 
1961, P. 489; A. Stajik, Le droit pénale nouveau de la Yugoslavie, Paris, 1962, p. 35. 


T E, Gomez Orbaneja, V. Herca Quemada, Derecho procesal ini ed. a 90-a, - 
Madrid, 1981, pp. 88-89. 

$ 4. Momentele desfăşurării acțiunii penale 


În literatura de specialitate se subliniază, pe bună dreptate, că acţiunea 
penală se leagă întotdeauna de ideea de desfăşurare materială în timp‘ 

Multitudinea activităților procesuale ce se întreprind în vederea 
realizării obiectivului acţiunii penale gravitează în jurul a trei momente prin- 
cipale, şi anume: punerea în mişcare a acțiunii penale, exercitarea acțiunii 
penale(şi stingerea acțiunii penale“. 


4,1. Punerea în mişcare a acţiunii penale 


4.1.1. Momentul în care poate fi pusă în mişcare acțiunea penală 


Deşi acţiunea penală devine exercitabilă imediat după săvârşirea 
infracțiunii, punerea în mişcare a acesteia poate avea loc în momente 
diferite plasate pe parcursul urmăririi penale, dar, în orice caz, înainte de 
începerea judecății”. | 

Nu întotdeauna organele competente, la declanşarea. procesului 
penal, pun în mişcare şi acțiunea penală. Aşadar, momentul inițial al folosirii 


acţiunii penale nu coincide întotdeauna. cu momentul. iniţial al procesului 
penal. Pot exista situaţii în care, în momentul începerii urmăririi penale, deci 


odată cu pornirea procesului penal, organele competente pun în mişcare şi 


acţiunea penală sau situaţii în care acțiunea penală este pusă în mişcare 


ulterior începerii urmăririi penale. 


ascia 


I 


1 Condițiile enumerate sunt necesare pentru începerea urmăririi penale cu privire la 
faptă (in rem). Pentru începerea urmăririi penale față de o anumită persoană (in personam) 
este necesară îndeplinirea unei condiții suplimentare, şi anume să se constate existența unor 
probe din care să rezulte indicii rezonabile că acea persoană a săvârşit o infracţiune. 

2 Aceste momente sunt arătate în art. 16. | 

3 În reglementarea anterioară, acţiunea penală putea fi pusă în mişcare, în situaţii de 
excepție, şi în cursul fazei de judecată, de regulă de către procuror, dacă în sarcina 
inculpatului se descopereau fapte noi care aveau legătură cu infracțiunea care forma obiectul 
cauzei penale sau dacă se descopereau date cu privire la participarea şi a unei alte 
persoane la săvârşirea faptei prevăzute de legea penală puse în sarcina inculpatului ori date 
cu privire la săvârşirea unei fapte prevăzute de legea penală de către o altă persoană, dar în 
legătură cu fapta inculpatului. Asemenea situații erau întâlnite în cazul extinderii procesului 
penal cu. privire la fapte noi sau persoane noi (art. 336 şi art. 337 din Codul de procedură 
penală anterior). Actul procesual prin care procurorul punea în mişcare acţiunea penală în 
cazul extinderii procesului penal, în condiţiile art. 336 şi art. 337, era declarația orală pe care 
acesta o făcea în faza de judecată. Când procurorul nu participa la judecată, instanța putea 
pune în mişcare acțiunea. penală în cazul extinderii procesului penal cu privire la alte fapte 
(art. 336) ori cu privire la alte persoane (art. 337) printr-o încheiere. De asemenea, instanța 
de judecată putea pune în mişcare acţiunea penală, prin încheiere, în circumstanţele 
prevăzute în art. 278! alin. (6) lit. c) din Codul de procedură penală anterior (când instanța era 
sesizată prin plângerea persoanei ale cărei interese legitime erau vătămate prin rezoluția de 
netrimitere în judecată, putea dispune prin încheiere admiterea plângerii şi reținerea cauzei 
spre judecare, ipoteză care presupunea şi punerea în mişcare a acţiunii penale). 

Aşadar, momentul punerii în. mişcare a acţiunii penale nu trebuie 

confundat cu începerea urmăririi penale. Între cele două acte de dispoziție 

există stă diferenţe majore, constând în premisele diferite în care se disp, dar 
Şi în producerea unor consecinţe procesuale distincte. 

„Începerea urmăririi penale. De îndată. ce au luat cunoştinţă despre 
săvârşirea unei infractiuni‘, organele c „competente. pot declanşa procesul 
penal, „ pornind ` în “acest scop urmărirea penală. În funcţie de probatoriul 
existent î în cauză, urmărirea penală poate fi începută numai îr în considerarea 
unei fapte | (in. rem) s sau în considerarea unei fapte şi a unei persoane (in ren rem 
şi in personam). 

Din analiza art. 305 alin. (1) rezultă că începerea urmăririi penale in 
rem se va dispune dacă se constată îndeplinirea cumulativă a următoarelor 
condiţii: 1) actul de sesizare îndeplineşte condiţiile prevăzute de lege şi 2) se 
constată inexistența vreunuia dintre cazurile prevăzute în art. 16. Pentru 
începerea urmăririi penale față de o anumită persoană (in personam) este 
necesară îndeplinirea unei condiţii suplimentare, şi anume să se constate 
existenţa unor probe din care să rezulte indicii rezonabile că acea persoană 
a săvârşit o infracţiune [art. 305 alin. (3)]. 

Punerea în mişcare a acţiunii penale. În actualul Cod de procedură 
penală, spre deosebire de reglementarea anterioară, sunt prevăzute în mod 
„expres condiţiile de punere în mişcare a acţiunii penale. 

În acest sens, conform art. 15, acţiunea penală se pune în mişcare 
când există probe din care rezultă „presupunerea 1 rezonabilă că o persoană a 
săvârşit o infracţiune şi nu există « cazuri care împiedică punerea în mişcare a 
acesteia. De asemenea, conform art. 309 alin. (1), acţiunea penală se pune_ 
în mişcare de procuror, prin ordonanță, în. cursul urmăririi penale, când 
acesta constată că există probe din care rezultă că o persoană a săvârşit o 


infractiune şi nu există vreunul dintre cazurile de împiedicare, prevăzute. la 
art. 16 alin. (1). 

Forma actuală a art. 309 alin. (1) a fost stabilită prin dispoziţiile art. III 
pct. 4 din O.U.G. nr. 3/2014. Anterior, pentru punerea în mişcare a acţiunii 
penale era necesar a se constata existența unor probe din care să rezulte 
presupunerea rezonabilă că persoana a săvârşit o infracțiune. 

În aceste condiţii, având în vedere modificarea art. 309 alin. (1), 
urmează să avem în vedere, la stabilirea condiţiilor pentru punerea în 
mişcare a acțiunii penale, acest text de lege. Observând această regle- 
mentare, notăm deficiențele de tehnică legislativă, constând, în acest caz, în 
modificarea legii procesual penale numai în ceea ce priveşte art. 309 
alin. (1), deşi s-ar fi impus şi modificarea art. 15. Ca atare, de lege ferenda, 
art. 15 se impune a avea următorul conţinut: „Acţiunea penală se pune în 
mişcare şi se exercită când există probe din care rezultă că o persoană a 


1 Prin unul dintre modurile prevăzute de lege. 

săvârşit o infracţiune şi nu există cazuri care împiedică punerea în mişcare 
sau exercitarea acesteia”. 

Actuala reglementare a punerii în mişcare a acțiunii penale cores- 
punde unor opinii exprimate anterior intrării în vigoare a actualului Cod de 
procedură penală. Astfel, opinam în sensul că reglemeniarea se impune a fi 
perfecționată pentru a se stabili criterii sigure care să fie avute în vedere la 
folosirea acestui important instrument procesual". 

Existenţa probelor din-care rezultă că o persoană a săvârşit o infracţi- 
une nu trebuie confundată cu. existența unei convingeri. depline că acea 
persoană a comis infracțiunea. Acest aspect ar putea rezulta din noul 
rarea ulterioară a procesului penal. - | 

Având în vedere dispozițiile menţionate mai sus, dar şi alte consi- 
derente, pe care le vom expune în cele ce urmează, apreciem că punerea 
în mişcare a acţiunii penale presupune. îndeplinirea cumulaiivă a urmă- 
toarelor condiții: 

za) să existe probe din care rezultă săvârşirea unei nE 

D) să existe probe din care rezultă că infracțiunea a fost săvârşită de o 
persoană determinată; 

c):să nu existe vreunul dintre impedimentele la punerea în mişcare a 
acţiunii penale, prevăzute în art. 16 alin. (1). 

Cu privire la prima condiţie, şi anume existența probelor din care 
rezultă că a fost săvârşită o infracţiune, subliniem faptul că legea impune 
existența a temeiului de fapt ca. factor. al acțiunii în justiție, în general, şi factor 
al acţiunii penale, în special. Altfel spus, această condiție subliniază temeiul 
de fapt al acţiunii penale, şi anume săvârşirea infracţiunii. 

În ceea ce priveşte cunoaşterea persoanei făptuitorului, aşa cum am 
arătat mai sus, obiectul acţiunii penale constă în tragerea la răspundere 
penală a persoanei care a săvârşit o infracțiune. Aşadar, rezultă că acţiunea 


penală nu poate fi exercitată decât împotriva unei persoane. determinate 
care-a încălcat legea penală, fapt care determină, ca trăsătură a acţiunii 
penale, caracterul in personam. 

Ca şi în Codul de procedură penală anterior, începerea urmăririi 
penale se dispune cu privire la faptă în condiţiile în care există un act de 
sesizare întocmit potrivit legii şi nu există vreunul dintre cazurile care 
împiedică exercitarea acțiunii penale. 

Concluzia de mai sus se desprinde din analiza comparată a dispo- 
ziţiilor art. 305 alin. (1) din actualul Cod de procedură penală şi a art. 228 
alin. (1) din Codul de procedură penală anterior. 

Aspectul diferențiat esenţial existent între cele două reglementări 
constă în actul procesual prin care începe urmărirea Kranar În actuala 


1 Neagu II, p. 276.. 

mentarea iiiar începând cu anul 2006, urmărirea penală începea 
printr-o rezoluție. 


art. 309 din actuala reglementare şi art. 235 alin. (3) din Codul de procedură 
penală anterior rezultă necesitatea “cunoaşterii persoanei care a 'savârşii 
infracțiunea. 

Condiţia stabilirii inexistenţei vreunuia dintre cazurile & împiedicare a 
punerii în mişcare a actiunii penale se desprinde din prevederile art. 15, 
art. 16 şi art. 309 alin. (1) şi va fi analizată în cuprinsul prezentului capitol, în 
cadrul subparagrafului 4.3. Stingerea acțiunii penale. 

Comparând cele două momente procesuale distincte analizate mai 
sus, începerea urmăririi penale şi punerea în mişcare a acțiunii penale, 
putem concluziona că momentul punerii în mişcare a acțiunii penale este 
determinat de constatarea îndeplinirii celor trei condiții analizate şi poate fi 
plasat la începutul urmăririi penale, pe parcursul urmăririi „penale sau la 


ea pda 


acțiunea penală să fie pusă în mişcare decurge din faptul că această fază 
procesuală nu presupune soluționarea cauzei, prin exercitarea actului 
jurisdicțional. În cursul urmăririi penale dosarul este pregătit în vederea 
soluționării fondului de către instanța de judecată (în ipoteza trimiterii în 
judecată) sau în vederea dispunerii netrimiterii în judecată (în ipoteza 
renunțării la urmărirea penală sau a clasării), act de dispoziţie fără autoritate 
de lucru judecat. Ca atare, organele de urmărire penală nu se pronunţă 
asupra fondului cauzei, în sensul soluționării litigiului de drept, ceea ce face 
ca desfăşurarea fazei de urmărire penală să nu fie dependentă de punerea 
în mişcare şi exercitarea unei acţiuni penale. Din acest motiv, punerea în_ 
mişcare a acțiunii penale este obligatorie. pentru ca un dosar penal să fie 
trimis în judecată şi nu este obligatorie pentru desfăşurarea urmăririi penale. 
În anumite ipoteze, în funcţie de materialul probator al cauzei, 
acțiunea penală poate fi pusă în mişcare chiar în debutul fazei de urmărire 
penală. Spre exemplu, în circumstanţele săvârşirii unei infracţiuni flagrante, 
constatându-se existența unor probe din care rezultă că persoana în cauză 
a săvârşit infracțiunea, acţiunea penală va fi i pusă în mişcare dacă nu este 
incident vreunul dintre cazurile din art. 16. În această ipoteză, cele două 
dispoziţii distincte, de începere a urmăririi penale şi de punere în mişcare a 
acțiunii “penale, se suprapun temporal, iar prima fază a procesului penal se 
va desfăşura pe.tot parcursul său cu acţiune penală pusă în mişcare. 
Pe de altă parte, în ipoteza în care urmărirea penală este începută 
numai în considerarea unei fapte (in rem), acţiunea penală nu poate fi pusă 


în mişcare în debutul procesului penal, nefi ind PASINI condiția cunoaş- 
terii făptuitorului. 

“Analizând comparativ cadrul legal prin care este reglementată înce- 
perea urmăririi penale in personam şi punerea în mişcare a acţiunii penale, 
constatăm că, deşi uşor diferite ca şi formulare, condiţiile sunt aceleaşi. Cu 
alte cuvinte, apreciem că în ipoteza începerii urmăririi penale in personam 
sunt îndeplinite şi condiţiile privind punerea în mişcare a acţiunii penale. 
Astfel, conform art. 305 alin. (3), urmărirea penală va fi declanşată şi se va 
desfăşura fată de o anumită persoană atunci când din datele şi probele 
existente în cauză rezultă indicii rezonabile că aceasta a săvârşit fapta. In 
acelaşi timp, potrivit art. 309, acţiunea penală se pune în mişcare atunci 
când există probe din care rezultă că o persoană a săvârşit o infracțiune. 

Rezultă, evident, în opinia noastră, că atunci când se dispune înce- 
perea sau desfăşurarea urmăririi penale faţă o anumită persoană determi- 
nată, se întrunesc, implicit, condiţiile necesare şi care permit punerea în 
mişcare a acţiunii penale. . | 5 tnt 

În lumina celor arătate mai sus, rezultă că acţiunea penală poate fi 
pusă în mişcare în cursul urmăririi penale de către procuror, prin ordonanță, 
dacă sunt îndeplinite condiţiile prevăzute în art. 15, care au fost analizate 


mai sus. B 


4.1.2. Procedura de punere în mişcare a acțiunii penale -> 


Prin punerea în mişcare a acţiunii penale se creează premisele indis- 
pensabile pentru soluționarea conflictului de drept penal substanţial. Facem 
precizarea că soluţionarea cauzei penale este subsumată atributului de 
jurisdictio, exercitat exclusiv de instanța de judecată. Ca atare, conflictul 
între stat şi făptuitor, apărut ca urmare a încălcării legii penale, va fi 
soluționat de magistratul judecător, căruia îi este, necesară existenţa unei 
acţiuni penale!. 

Trebuie subliniat faptul că judecătorul cauzei, soluționând conflictul de 
drept, nu poate exercita atributul de punere în mişcare a acțiunii penale, 
dispoziţie care implică constatarea existenţei unor probe din care rezultă 
presupunerea rezonabilă a săvârșirii unei infracțiuni de către o persoană 
determinată. Cu alte cuvinte, instanța de judecată nu poate proceda la 
punerea în mişcare a acţiunii penale, din considerente care țin de imparţia- 
litatea “judecătorului, care, în acest mod, s-ar antepronunța. În aceste 
circumstanțe, punerea în mişcare a acţiunii penale revine. reprezentanților 
Ministerului Public, în cursul fazei de urmărire penală, dispoziţie fără de care 
dosarul cauzei nu poate fi înaintat. instanţei, de judecată spre legală 
soluționare, | 


1 Facem trimitere la definirea acţiunii în justiție ca fiind condiţia necesară ca o instanță 
să exercite atribuţiile sale jurisdicționale (a se vedea R. Merle, A. Vitu, Traité de droit criminel, 
Cujas, Paris, p. 651). 

De asemenea, urmare a punerii în mişcare a acțiunii penale, persoana 
cu privire la care există probe din care rezultă presupunerea rezonabilă că a 
săvârşit. infracţiunea. dobândeşte. calitatea procesuală de inculpat, parte în 
procesul. penal. 

În timpul urmăririi penale, potrivit art. 309, punerea în mişcare a 
acţiunii penale se dispune prin ordonanţă de procuror, din oficiu sau la 
propunerea organelor de cercetare penală. Conform art. 309 alin. (2), dis- 
poziția itia de punere în mişcare a acţiunii pe penale este comunicată inculpatului 
de către organul de urmărire penală care îl cheamă pentru a-l audia. Cu 
această ocazie organul judiciar comunică inculpatului calitatea în care este 
audiat, fapta prevăzută de legea penală pentru săvârşirea căreia a fost pusă 
în mişcare acţiunea penală şi încadrarea juridică a acesteia. De „asemenea, 
inculpatului i se aduc la cunoştinţă drepturile prevăzute la art. 831, precum şi 
următoarele obligaţii: a) obligația de a se prezenta la chemările organelor 
judiciare, atrăgându-i-se atenţia că, în cazul neîndeplinirii acestei obligaţii, se 
poate. emite mandat de aducere împotriva sa, iar în cazul sustragerii, jude- 
cătorul poate dispune arestarea sa preventivă; b) obligaţia de a comunica 
în scris, în termen de 3 zile, orice schimbare a adresei, atrăgându-i-se 
atenţia că, în cazul neîndeplinirii acestei obligaţii, citaţiile şi orice alte acte 
comunicate la prima adresă rămân valabile şi se consideră că ă á le-a luat la 
„cunoştinţă. 

În ipoteza în care inculpatul lipseşte nejustificat, se sustrage sau este 
dispărut, audierea acestuia nefiind posibilă, urmărirea penală continuă fără 
îndeplinirea acestei proceduri. 

Aceste drepturi şi obligaţii i se comunică acul atu şi în scris, sub 
semnătură, iar în cazul în care nu poate ori elza să semneze, se va 
încheia un proces-verbal. 

De asemenea, în cadrul procedurii de punere în mişcare a acțiunii 
penale este prevăzut şi dreptul inculpatului de a i se elibera, la cerere, o 
copie a ordonanţei prin care a fost pusă în mişcare acţiunea penală. În 
legătură cu această reglementare, menţionăm unele defi iciente de tehnică 


1 Conform art. 83, în cursul procesului penal, inculpatul are următoarele drepturi: 
a) dreptul de a nu da nicio declaraţie pe parcursul procesului penal, atrăgându-i-se atenția că 
dacă refuză să dea declaraţii nu va suferi nicio consecință defavorabilă, iar dacă va da 
declaraţii acestea vor putea fi fi folosite ca mijloace de probă împotriva sa; a 5) dreptul de a fi 
informat cu privire la fapta pentru care „este cercetat şi încadrarea juridică a acesteia; 
b) dreptul de a consulta dosarul, în condiţiile legii; c) dreptul de a avea un avocat ales, iar 
dacă nu îşi desemnează unul, în cazurile de asistenţă obligatorie, dreptul de a i se desemna 
un avocat din oficiu; d) dreptul de a propune administrarea de probe în condiţiile prevăzute 
de lege, de a ridica excepții şi de a pune concluzii; e) dreptul de a formula orice alte cereri ce 
țin de soluţionarea laturii penale şi civile a cauzei; f) dreptul de a beneficia în mod gratuit de 
un interpret atunci când nu înţelege, nu se exprimă bine sau nu poate comunica în limba 
română; g) dreptul de a apela la un mediator, în cazurile permise de lege; g') dreptul de a fi 
informat cu privire la drepturile sale; h) alte drepturi prevăzute de lege. 

legislativă existente în conţinutul acestei norme juridice, constând în 
utilizarea de către legiuitor a conceptului de „măsură, în condiţiile în care 
punerea în mişcare a acțiunii penale nu este o măsură în sensul specific 
prevăzut în Codul de procedură penală. Notăm însă faptul că atât punerea 
în mişcare a acţiunii penale, cât şi luarea unor măsuri procesuale sunt 
consecinţa unui act procesual înțeles ca manifestare de voinţă a organului 
judiciar. 

Conform art. 309 alin. (4), procurorul poate. proceda personal la 
-audierea inculpatului şi la comunicarea drepturilor şi. obligaţiilor, atunci când 
consideră necesar. Rezultă că, în ipoteza în care acţiunea penală a fost 


dispusă de procuror în cauze instrumentate de. organele de cercetare 
penală, acestea îi comunică inculpatului faptul că a fost pusă în mişcare 
acţiunea penală şi îl cheamă pentru a-l audia. Legea fart. 309 alin. (4)] arată 
că, în situația în care consideră necesar, procurorul poate proceda la 
audierea inculpatului şi la comunicarea faptului că a fost pusă în mişcare 
acţiunea penală. În MARA SF 

În cauzele penale în care procurorul instrumentează urmărirea penală, 
în ipoteza punerii în mişcare a acțiunii penale, îl va chema pe inculpat pentru 
a-i comunica noua sa calitate, procedând la audierea acestuia. 

în concluzie, punerea în mişcare a acțiunii penale împotriva unei 
persoane conferă acesteia calitatea de inculpat, această calitate procesuală 
având rezonanțe specifice în compartimentul drepturilor şi obligaţiilor din 


cadrul raportului juridic procesual penal‘. 


4.2. Exercitarea acţiunii penale“ 


Momentului punerii în mişcare a acţiunii penale îi succede momentul 
exercitării ei. Prin exercitarea acţiunii penale se înțelege susținerea ei în 
vederea realizării tragerii la răspundere penală a inculpatului. 

În esenţă, exercitarea acţiunii penale constă în realizarea activităţilor 
ce ţin de efectuarea probaţiunii. în cauza penală, luarea anumitor măsuri 
procesuale, formularea de cereri, ridicarea de excepții etc. 

Conform art. 14 alin. (3), acţiunea penală se poate exercita în tot 
cursul. procesului penal, în condiţiile legii. Apreciem că textul menţionat 
trebuie interpretat restrictiv, deoarece, aşa cum am menționat anterior, 
acţiunea penală nu se poate exercita în faza punerii în executare a hotă- 
'rărilor judecătoreşti, pentru motivul că, odată pronunţată hotărârea de con- 
damnare, acţiunea penală se stinge?. 


1 Pentru analiza drepturilor şi obligaţiilor inculpatului, a se vedea Capitolul al III-lea, 
Participanții în procesul penal, Secţiunea a IV-a, Părțile în procesul penal, § 2. Inculpatul, din 
prezenta lucrare. | i 

2 Pentru detalii, a se vedea A. Crişu, Exercitarea acțiunii penale în procesul: penal, în 
R.D.P. nr. 2/1997, pp. 19-24. l | 

3 A se vedea $ 1. Noţiunea de „principiu fundamental al aplicării legii procesuale 
penale, Secţiunea |, Noţiunea şi sistemul principiilor fundamentale ale aplicării legii 
procesuale penale române, din Capitolul al II-lea al lucrării. 

Considerăm necesară o asemenea precizare deoarece, în opinia 


noastră, procesul penal cuprinde şi faza punerii în executare a hotărârilor 
judecătoreşti penale. 


Sarcina exercitării acțiunii penale revine, în principiu, subiecţilor activi 


"ai acesteia. 


Astfel, procurorul are sarcina de a exercita acţiunea penală atât pe 
parcursul fazei de urmărire penală, cât şi în cursul fazei de judecată. Acest 
atribut rezultă din art. 7, unde este reglementată obligativitatea punerii în 
mişcare şi a exercitării acţiunii penale de către procuror, dar şi din regle- 
mentarea expresă a art. 55 alin. (3) lit. cy". 

De asemenea, deşi nu există o consacrare expresă a acestei 
competențe, şi organele care efectuează cercetarea penală au sarcina să 
exercite acțiunea. „penală, „desigur. numai pe parcursul fazei de urmărire 
penală. 

Conform art. 32 alin. (1), părțile sunt subiecţii procesuali care exercită 
sau împotriva cărora se exercită o acţiune judiciară. Această definiţie legală, 
coroborată cu textele legale invocate mai sus, ar putea conduce la concluzia 
că persoana vătămată nu poate participa la exercitarea acţiunii penale. Cu 
toate acestea, având în vedere că exercitarea acţiunii penale se realizează 
prin acte de dispoziţie care susţin această acţiune (ordonanța de extindere a 
urmăririi penale, rechizitoriul etc.) şi prin cereri de probaţiune, ridicarea de 
excepții, toate având rolul „de a dinamiza desfăşurarea acţiunii penale, 
participă la « exercitarea acţiunii Tna În acest sens, apreciem că orice 
demers de natură să consolideze mijlocul legal prin care o persoană 
urmează să fie trasă la răspundere Pele. se înscrie în spaţiul semantic al 
exerciţiului acţiunii penale. 

În n faza de judecată, acțiunea penală se exercită, în principal, de către. 
procuror, persoana vătămată având, de asemenea, posibilitatea de a 
susține exerciţiul acţiunii. 

Subiectii îndreptătiti să exercite acțiunea pot, în anumite condiţii să 
renunţe la acest drept. Astfel, procurorul, în cazurile şi în condiţiile prevăzute 
expres de lege, poate renunţa la exercitarea acțiunii penale dacă, în raport 
cu elementele concrete ale cauzei, nu există un interes public în realizarea 
obiectului acesteia. Avem în vedere dispoziţiile art. 318, unde este regle- 
mentată procedura renunţării la urmărire penală, atunci când, în raport cu 
conţinutul faptei, cu modul şi mijloacele de săvârşire, cu scopul urmărit şi cu 
împrejurările concrete de săvârşire, cu urmările produse sau care s-ar fi 
putut produce prin săvârşirea infracțiunii, precum şi cu persoana suspectului 
sau a inculpatului, procurorul constată că nu există un interes public în 
urmărirea acesteia. De asemenea, procurorul poate pune concluzii de 


' Conform art. 55 alin. (3) lit. c), în cadrul procesului penal procurorul: are următoarele 
atribuţii: „c) exercită acțiunea penală”. 

absolvire de` răspundere penală în cazul în care constată, cu ocazia 
cercetării judecătoreşti, că învinuirea nu este confirmată, punând concluzii 
de achitare sau de încetare a procesului penal când a intervenit vreuna 
dintre cauzele prevăzute în art. 16 [art. 363 alin. (4)]. Această posibilitate 
conferită prin lege procurorului nu anihilează caracterul indisponibil al 
acțiunii penale, constituind numai o renunțare la exercitarea acesteia, 
instanța având obligația să pronunțe soluţia ce se impune indiferent de 
concluziile procurorului". | 

- Persoana vătămată, având dreptul, în anumite situații, să dispună de 
acțiunea penală, poate implicit să renunţe la exercitarea ei, retrăgându-şi 
plângerea prealabilă sau împăcându-se cu făptuitorul. 


4.3. Stingerea acţiunii penale 
4.3.1. Consideraţii preliminare 


Între momentele procesuale importante pe care le distingem în desfă- 
şurarea acţiunii penale se înscrie şi stingerea acesteia. Aşa cum arătam mai 
sus?, acţiunea penală există virtual în norma juridică de drept penal, ea 
devenind exercitabilă în momentul în care a fost săvârşită o infracţiune. 
Raportat la acest mod de existenţă a acțiunii penale, putem afirma că 
stingerea acesteia poate fi plasată, în timp, atât înaintea punerii în mişcare, 
cât şi după punerea în mişcare. | | 89 

Stingerea acţiunii penale poate avea loc. înainte. de punerea ei. în. 
mişcare ori de câte ori se constată existența uneia dintre cauzele prevăzute 
în art. 16, înainte ca procurorul să fi pus în mişcare acțiunea penală. 


—— m 


Stingerea acţiunii penale are loc însă, frecvent, după punerea ei în 

„mişcare. mi sul ear Dau 
=~ Constituind un element de diferenţiere față de reglementarea ante- 

rioară, în actualul Cod de procedură penală este reglementată în mod 
expres stingerea acțiunii penale. i | 

Stingerea acțiunii penale în cursul urmăririi penale. Conform 
art. 17 alin. (1), acţiunea penală se stinge, înainte ca activitatea procesuală 
să se epuizeze prin desfăşurarea judecății, prin clasare sau prin renunțare la 
urmărirea penală, în condițiile prevăzute de lege. 

“Soluţia clasării, conform art. 315 alin. (1), se dispune atunci când: 


a) nu se poate începe urmărirea penală, întrucât nu sunt întrunite 
condiţiile de fond şi formă esențiale ale sesizări; în această ipoteză, aşa 
cum menţionam mai sus, acţiunea penală virtual existentă în norma juridică 
penală se stinge înainte de punerea ei în mişcare; 


b) există unul dintre cazurile prevăzute la art. 16 alin. (1). 


1 Volonciu III, p. 235. i 
2 A se vedea Secţiunea a II-a, Acţiunea penală, § 3. Trăsăturile acțiunii penale, din 
prezentul capitol. 

Modul de redactare cuprins în art. 315 alin. (1), raportat la conţinutul 
art. 315 alin. (2), în care sunt prevăzute menţiunile pe care trebuie să le 
cuprindă ordonanța de clasare, conduce la concluzia că cele două ipoteze 
în care se dispune clasarea, arătate în art. 315 alin. (1), nu sunt cumulative, 
ci distincte. Acest aspect rezultă din chestiunile asupra cărora trebuie să 
dispună organul de urmărire penală, care pot fi întâlnite în dosarul penal 
numai în ipoteza în care a fost începută urmărirea penală şi, ulterior, a fost 
constatată existența unuia dintre cazurile prevăzute de art. 16 alin. (1). 

Soluția renunțării. la urmărirea penală, conform art. 318 alin. (1), se 
dispune în cazul infracţiunilor pentru care legea, prevede pedeapsa amenzii 
sau pedeapsa închisorii de cel mult 7 ani, atunci când procurorul constată 
că nu există un interes public în urmărirea penală a suspectului sau 
inculpatului. Aprecierea inexistenţei interesului public se face în raport de 
conținutul faptei, de modul şi mijloacele de săvârşire, scopul urmărit şi 
împrejurările concrete de săvârşire, cu urmările produse sau care s-ar fi 
putut produce prin săvârşirea infracţiunii. Când autorul faptei este cunoscut, 
la aprecierea interesului public sunt avute în vedere şi persoana suspectului 

„sau a inculpatului, conduita avută anterior săvârșirii infracţiunii şi eforturile 
depuse pentru înlăturarea sau diminuarea consecinţelor infracţiunii. 

„Interesul public privit ca element nou în peisajul reglementării pro- 
cesuale penale este considerat ca un indice sintetic al unor aspecte care 
privesc fapta, modul şi mijloacele de săvârşire, scopul urmărit şi împreju- 
rările concrete de săvârşire, dar şi urmările produse sau care s-ar fi putut 
produce prin săvârşirea infracţiunii. În perimetrul interesului public sunt 
cuprinse şi aspecte privind persoana suspectului sau inculpatului. 

Renunţarea la urmărirea penală se prezintă ca fiind o instituţie 
procesual penală cu caracter de noutate, care, în opinia noastră, vine să 
suplinească, în parte, cazurile de împiedicare a acţiunii penale prevăzute 
în art. 10 alin. (1) lit. b) şi lit. i) din Codul de procedură penală anterior 
(lipsa gradului de pericol social al faptei, respectiv înlocuirea răspunderii 
penale). | | | | | 

Stingerea acţiunii penale în cursul judecății. Acţiunea penală se 


stinge prin pronunţarea unei hotărâri de către organele judecătoreşti cărora 
le-a fost dedus spre soluţionare conflictul născut în urma . săvârşirii 
infracţiunii”. Soluţiile prin care acţiunea penală se stinge în urma desfăşurării 
judecării cauzei sunt: condamnarea definitivă, renunțarea la aplicarea 
pedepsei, amânarea aplicării pedepsei, achitarea sau încetarea procesului 
penal. | pina 

Condamnarea, ca soluție în procesul penal, poate fi pronunțată, 
conform art. 396 alin. (2), dacă instanţa constată, dincolo de orice îndoială 
rezonabilă, că fapta există, constituie infracțiune şi a fost săvârşită de 
inculpat. 


' Dongoroz III, p. 83. 

Soluţia renunțării la aplicarea pedepsei se pronunță dacă instanța 
constată, dincolo de orice îndoială rezonabilă, că fapta există, constituie 
infracțiune şi a fost săvârşită de inculpat în condițiile art. 80-82 C. pen... 

Conform art. 396 alin. (4); amânarea executării pedepsei se pronunță 
dacă instanţa constată, dincolo de orice îndoială rezonabilă, că fapta există, 
constituie infracțiune şi a fost săvârşită de inculpat, în condiţiile. ari. 83-90 
C.pen. 

În ceea ce priveşte soluţia achitării şi soluția încetării procesului penal, 


acestea se pronunţă când se constată cazurile prevăzute în art. 16 alin. (1) 
lit. a)-d) şi art. 16 alin. (1) lit. e)-j). SET 
in urma celor arătate mai sus, apreciem că renunțarea la aplicarea 
pedepsei, amânarea executării: pedepsei, achitarea şi condamnarea, ca 
soluţii prin care 'se stinge acţiunea penală, pot interveni numai în urma 
desfăşurării integrale a activităţii procesuale de administrare a probelor, deci 
numai după epuizarea primelor două faze ale procesului penal. 
Soluţiile prin care acţiunea penală se stinge pot fi date numai în 
cazurile expres prevăzute de lege. Cu alte cuvinte, stingerea acțiunii penale 


1 Conform art. 80 C. pen., instanța poate dispune renunțarea la aplicarea pedepsei 
dacă sunt întrunite următoarele condiţii: a) infracțiunea săvârşită prezintă o gravitate redusă, 
având în vedere natura şi întinderea urmărilor produse, - mijloacele folosite, modul şi 
împrejurările în care a fost comisă, motivul şi scopul urmărit; b) în raport de persoana 
infractorului, de conduita avută anterior săvârşirii infracțiunii, de eforturile depuse de acesta 
pentru înlăturarea sau diminuarea consecințelor infracțiunii, precum şi de posibilitățile sale de 
îndreptare, instanța apreciază că aplicarea unei pedepse ar fi inoportuna din cauza 
consecinţelor pe care le-ar avea asupra persoanei acestuia. Nu se poate dispune renunțarea 
la aplicarea pedepsei dacă: a) infractorul a mai suferit anterior o condamnare, cu excepția 
cazurilor prevăzute în art. 42 lit. a) şi lit. b) sau pentru care a intervenit reabilitarea ori s-a 
împlinit termenul de reabilitare; b) față de acelaşi infractor s-a mai dispus renunțarea la 
aplicarea pedepsei în ultimii 2 ani anteriori datei comiterii infracţiunii pentru care este judecat; 
c) infractorul s-a sustras de la urmărire penală ori judecată sau a încercat zădărnicirea aflării 
adevărului ori a identificării şi tragerii la răspundere penală a autorului sau a participanților; 
d) pedeapsa prevăzută de lege pentru infracţiunea săvârşită este închisoarea mai mare de 
5 ani. o, l i 

2 Conform art. 83 C. pen., instanța poate dispune amânarea aplicării pedepsei, 
stabilind un termen de supraveghere, dacă sunt întrunite următoarele condiții: a) pedeapsa 
stabilită, inclusiv în cazul concursului de infracţiuni, este amenda sau închisoarea de cel mult 
2 ani; b) infractorul nu a mai fost condamnat anterior la pedeapsa închisorii, cu excepția - 
cazurilor prevăzute în art. 42 lit. a) şi lit. b) sau pentru care a intervenit reabilitarea ori s-a 
împlinit termenul de reabilitare; c) infractorul şi-a manifestat acordul de a presta o muncă 
neremunerată în folosul comunităţii; d) în raport de persoana infractorului, de conduita avută 
anterior săvârşirii infracţiunii, de eforturile depuse de acesta pentru înlăturarea sau dimi- 
nuarea consecinţelor infracţiunii, precum şi de posibilitățile sale de îndreptare, instanța apre- 
ciază că aplicarea imediată a unei pedepse nu este necesară, dar se impune supravegherea 
conduitei sale pentru o perioadă determinată. Nu se poate dispune amânarea aplicării 
pedepsei dacă pedeapsa prevăzută de lege pentru infracțiunea săvârşită este de 7 ani sau 
mai mare sau dacă infractorul s-a sustras de la urmărire penală ori judecată sau a încercat 
zădărnicirea aflării adevărului ori a identificării şi tragerii la răspundere penală a autorului sau 
a participanților. | 


ACŢIUNILE ÎN PROCESUL PENAL 277 
poate interveni numai în măsura în care se constată existenţa unuia dintre 
cazurile expres prevăzute de lege. În continuare, având în vedere că 
soluțiile renunţării la urmărirea penală, renunţării la aplicarea pedepsei, 
amânării executării pedepsei şi condamnării sunt reglementate în Partea 
specială a Codului de procedură penală, constituind obiect de studiu al 
volumului Il al prezentei lucrări, vom analiza cazurile care împiedică punerea 
în mişcare şi exercitarea acțiunii penale prevăzute în art. 16, impedimente 
care determină soluțiile clasării (în cursul fazei de urmărire penală), achitării 
sau încetării procesului penal (în cursul fazei de judecată). 


4.3.2. Cazurile care împiedică punerea în mişcare şi exercitarea 
acțiunii penale (care sting acţiunea penală) 


4.3.2.1. Consideraţii generale 


“Acţiunea penală are menirea de a dinamiza şi propulsa desfăşurarea 
activităţii procesuale, aceste efecte conferindu-i o aptitudine funcţională”. 

Sunt însă anumite situaţii în care legea exclude sau înlătură această 
aptitudine funcţională în sensul că acțiunea penală nu poate fi pusă în 
mişcare sau, dacă a fost pusă în mişcare, nu mai poate fi exercitată. 

Unele împrejurări care împiedică punerea în mişcare a acțiunii penale 
sau exercitarea acesteia pot : avea un caracter definitiv, în sensul că, fiind 
constatate, ele înlătură pentru totdeauna răspunderea penală (amnistia, 
prescripția, decesul suspectului ori al inculpatului). Alte impedimente au un 
caracter temporar, existând d posibilitatea | desființării, în anumite condiţii, a 
soluțiilor ilor pronunțate. Astfel, în cazul în care impedimentele au dispărut (când 
se obține plângerea prealabilă, autorizarea. sau sesizarea organului. com- 
petent), procesul penal poate fi declanşat sau reluat“. 

Cazurile care împiedică punerea în mişcare şi exercitarea acțiunii 
penale sunt expres prevăzute de lege. Astfel, Codul de procedură penală, în 
art. 16, arată toate situaţiile în care acţiunea penală nu poate fi declanşată 
sau, dacă a fost pusă în mişcare, se stinge. 

Având în vedere soluţiile ce se pot pronunţa în conformitate cu 
dispozițiile art: 396 alin. (5) şi (6), cazurile prevăzute în art. 16 pot fi împărțite 
în două mari categorii: impedimente rezultând din lipsa de temei a acțiunii 
penale [art. 16 lit. a)- Aşi impedimente rezultând. din. lipsa. de. obiect a 
acțiunii penale (art. 10 lit. e)-j)]. 

În cazul în care în aceeaşi cauză subzistă impedimente care atrag atât 
achitarea inculpatului, cât şi încetarea procesului penal, instanţa trebuie să 


' Dongoroz |, p. 65. 
? Theodoru |, p. 257. 
° Ibidem. 


* Considerăm că însăşi instituția reluării urmăririi penale (art. 332-335) este de natură 
să demonstreze caracterul temporar al unor cauze dintre cele prevăzute în art. 16. 

ia în considerare cauzele de achitare, excluzându-le pe cele de încetare a 
procesului penal. | | i | 

Făcând o paralelă între actuala reglementare şi aceea existentă în 
Codul de procedură penală anterior, constatăm că, în mare parte, cazurile 
care împiedică punerea în mişcare şi exercitarea acțiunii penale sunt 
aceleaşi, cu sublinierea că actuala reglementare este mai cuprinzătoare 
deoarece aduce în perimetrul acestor impedimenie şi alte împrejurări care 
nu erau prevăzute în reglemeniarea anterioară. 


4.3.2.2. Analiza cazurilor în care acţiunea penală se stinge ca urmare 
a lipsei de temei i RU, 


Cauzele sau impedimentele ce rezultă din lipsa de temei a acţiunii 
penale sunt: fapta nu există, fapta nu este prevăzută de legea penală ori nu 
a fost săvârşită cu vinovăția prevăzută de lege; nu există probe că o 
persoană a săvârşit infracţiunea; există o cauză _justificativă sau de 
neimputabilitate?. colea akela- 


I. Fapta nu există [art. 16 alin. (1) lit. a)] | 

Singurul temei al răspunderii penale este săvârşirea unei infracțiuni. 
Existenţa infracţiunii implică în mod necesar existența unei fapte care 
prezintă anumite trăsături caracteristice”. | 

inexistenţa faptei presupune, în mod logic, şi inexistenţa infracţiunii şi, 
în consecință, apare imposibilitatea fundamentării obiective a tragerii la 
răspundere penală. i 

Prin reglementarea acestui caz de stingere a acţiunii penale legiuitorul 
a avut în vedere situaţia în care fapta nu există în materialitatea sa“, cu alte 
cuvinte, nu a fost săvârşită o faptă care să fi produs modificări fizice în 
lumea înconjurătoare. Poate fi stinsă acțiunea penală fiindcă fapta nu există, 


1Î.C.C.J., € 9, dec. nr. 608/2003, în Neagu II, p. 282. 

2 Conform art. 10 alin. (1) lit. a)-e) din Codul de procedură penală anterior, cazurile 
caracterizate prin lipsa de temei a acţiunii penale erau următoarele: fapta nu există, fapta nu 
este prevăzută de legea penală, fapta nu prezintă gradul de pericol social al unei infracțiuni, 
fapta nu a fost săvârşită de învinuit sau inculpat, faptei îi lipseşte unul din elementele 
constitutive ale infracţiunii, există vreuna din cauzele care înlătură caracterul penal al faptei. 
Se observă reglementarea în legea anterioară a unor impedimente care în actualul cod nu se 
mai regăsesc (fapta nu prezintă gradul de pericol social al unei infracțiuni, faptei îi lipseşte 
unul dintre elementele constitutive ale infracţiunii), din raţiuni care sunt determinate, în primul 
rând, de redefinirea conceptuală a infracţiunii prin noul Cod penal. De asemenea, anumite 
impedimente au fost modificate, fiind aduse în acord cu legea penală în vigoare (în acest 
sens, acţiunea penală este lipsită de temei dacă se constată inexistența probelor din care să 
rezulte că infracţiunea a fost săvârşită de o anumită persoană, în vreme ce reglementarea 
anterioară instituia drept caz de împiedicare: „fapta nu a fost săvârşită de învinuit sau 
inculpat”). | : 

3 Theodoru |, p. 257. 

4 Volonciu |, p. 108. 

bunăoară, în cazul în care se constată că o persoană a fost trimisă în 
judecată pentru delapidare şi, ca urmare a administrării probelor, se 
constată că nu a pricinuit pagube cu ocazia activităților efectuate în cadrul 
gestionării bunurilor. În acest exemplu, procesul penal a fost pornit datorită 
unor erori comise de organele de control care au verificat gestiunea. 

Soluţiile ce pot fi date în cazul în care „fapta nu există sunt: clasarea 


Gia Tetea 3 


dacă acțiunea penală se. stinge î în, faza de urmărire penală, şi achitarea, în 
faza € de judecată. 


II. Fapta nu este prevăzută de legea penală ori nu a fost săvârşită 
cu vinovăția prevăzută de lege [art. 16 alin. (1) lit. b)] 

Spre deosebire de situaţia analizată mai sus, în acest caz fapta există 
în mod obiectiv, dar ea nu figurează printre faptele prevăzute de legea 
penală, pe de o parte, sau nu a fost săvârşită cu vinovăția prevăzută de 
lege, pe de altă parte. 

Observăm că acest impediment la punerea în mişcare şi exercitarea 
acțiunii penale prezintă în conţinutul său două trăsături esenţiale ale 
infracţiunii, aşa cum este aceasta definită în art. 15 C. pen. (infracțiunea 
este fapta prevăzută de legea penală, săvârşită cu vinovăţie, nejustifi caia şi 
imputabilă persoanei care a săvârşit-o). 

În vederea tragerii la răspundere penală a făptuitorului, trebuie să se 


» constate existenţa simultană a trăsăturilor esenţiale ale infractiunii". În acest 


„caz, acţiunea penală se va stinge, conform art. 16 alin: (1) lit. b), atunci când 


se va constata inexistenţa oricăreia dintre aceste două trăsături esenţiale ale 
infracțiunii. 


Nefiind apreciată de lege ca infracţiune (nullum crimen sine. lege), 
fapta nu poate constitui un temei al tragerii la răspundere penală. În ase- 
menea condiţii, acțiunea penală, fiind lipsită de temei, se stinge. Va putea fi 
invocat at acest _impediment_ la punerea. în „mişcare. şi exercitarea. a acţiunii 
penale în cazul faptelor de natură disciplinară“, civilă, contravenţională“ sau 
când faptele au fost d dezincriminate. 


1 A. Dincu, Drept penal, Partea generală, Bucureşti, 1975, vol. l, pp. 69-107. 

> Atrage răspunderea disciplinară, şi nu răspunderea penală, lipsa nejustificată de la 
serviciu a unei persoane, în cazul în care prin aceasta nu s-a produs o tulburare a bunului 
mers al, unității. 

3 Nerestituirea la data stabilită a unei sume de bani împrumutate, dacă nu s-au 
săvârşit acţiuni de inducere în eroare, constituie o faptă de natură civilă, şi nu o infracţiune 
(T. mun. Bucureşti s. a Il-a pen., dec. nr. 250/1976, în R.R.D. nr. 12/1976, p. 62). De ase- 
menea, dacă în cursul judecării unei cauze în care inculpatul este trimis în judecată pentru 
săvârşirea infracțiunii de tulburare de posesie, se constată că nu a ocupat imobilui fără drept, 
ci cu titlu constând într-un act autentic, iar persoana vătămată posedă, de asemenea, titlu pe 
acelaşi imobil, instanţa va dispune achitarea inculpatului, fapta nefiind prevăzută de legea 
penală, ci constituind un litigiu cu caracter civil. Într-o asemenea situație nu se poate invoca 
impedimentul „fapta nu există”, deoarece ocuparea imobilului, ca faptă, există în materiali- 
tatea ei, dar nu are caracter penal â. C.C.J., s. pen., dec. nr. 3695/2005, în Neagu Iil, p. 283). 

Constituie contraventie, şi nu infractiune, fapta unei persoane de a călători cu un 
abonament CFR a cărui valabilitate expirase, potrivit Decretului nr. 329/1966, în prezent 

În literatura de specialitate! se apreciază că prevederea faptei în legea 
penală, ca trăsătură esenţială a infracțiunii, exprimă existenţa a trei realități, 
după cum urmează: a) existența unei norme incriminatoare, a unui model 
legal care interzice, sub sancţiune penală, o anumită acţiune sau inacţiune; 
b) săvârşirea unei fapte concrete de felul acelora descrise de legiuitor în 
norma de incriminare; c) existența unei concordanțe între trăsăturile 


obiective ale faptei săvârşite cu cele ale faptei incriminate. 
„În situaţia constatării existenţei acestui impediment, inculpatul trimis în 
judecată va fi achitat fiindcă fapta nu este prevăzută de legea penală, şi nu 


mreana TV! 


pentru inexistenţa faptei, aşa cum greşit s-a. procedat uneori în practica 
judiciară?. - | EES ego | 

Când se constată, pe parcursul urmăririi penale, că fapta nu este 
prevăzută de legea penală, soluţia care se va dispune de procuror este 
clasarea. instanţele judecătoreşti, în cazul în care constată că fapta nu este 
prevăzută de legea penală, trebuie să pronunțe, aşa cum arătam mai sus, 


soluţia achitării inculpatului. A erat n ale 

| În temeiul art. 16 alin. (1) lit. b), nu se va putea pune în mişcare 

acțiunea penală sau, dacă aceasta a fost pusă în mişcare, se va stinge 

dacă se constată că fapta nu a fost săvârşită cu vinovăția prevăzută de lege. 
>> Conform art. 16 alin. (1) C. pen., fapta constituie infracțiune numai 

dacă a fost săvârşită cu forma de vinovăţie cerută de legea penală, adică cu 

intenţie”, din culpă“ sau cu intenţie depăşită (praeterintenție) . 

Pentru determinarea formei de vinovăţie prevăzută de lege sunt 
importante. criteriile stabilite de legiuitor în noul Cod penal. Astfel, fapta 
constând într-o acţiune “sau inacţiune constituie infracțiune când este 
săvârşită cu intenţie. Fapta comisă din culpă constituie infracțiune numai 


n 
abrogat (T.S., s. pen., dec. nr. 2699/1969, în Neagu III, p. 284). De asemenea, constituie 
contravenţie fapta inculpatului de a. conduce un tractor destinat lucrărilor agricole pe 
drumurile publice, pe alte trasee decât cele stabilite. Astfel, potrivit art. 77 alin. (1) din O.U.G. 
nr. 195/2002, constituie infracțiune punerea în circulație sau conducerea pe drumurile publice 
a unui autovehicul ori remorci neînmatriculate sau a unui tramvai neînregistrat. Un asemenea 
tractor, nefiind supus înmatriculării, se impune soluția achitării inculpatului, constatându-se că 
fapta nu este prevăzută de legea penală (C. Apel Bucureşti, s. a Il-a pen., dec. 
nr. 1866/2005, în Neagu III, p. 284). 
: 1 1. Pascu, V. Dobrinoiu, T. Dima, M.A. Hotca, C.. Păun, |. Chiş, M. Gorunescu, 
M. Dobrinoiu, Noul Cod penal comentat, Ed. Universul Juridic, Bucureşti, 2012, vol. |, p. 103. 
2 T. jud. Braşov, dec. pen. nr. 610/1972, în R.R.D. nr. 5/1973, pp. 145-146. 

3 Conform art. 16 alin. (3) C. pen., fapta este săvârşită cu intenție când făptuitorul: 
a) prevede rezultatul faptei sale, urmărind producerea lui prin săvârşirea acelei fapte; 
b) prevede rezultatul faptei sale şi, deşi nu-l urmăreşte, acceptă posibilitatea producerii lui. 

Le” 4 Conform art. 16 alin. (4) C. pen., fapta este săvârşită din culpă, când făptuitorul: 

a) prevede rezultatul faptei sale, dar nu-l acceptă, socotind fără temei că el nu se va produce; 
b) nu prevede rezultatul faptei sale, deşi trebuia şi putea să îl prevadă. | 

5 Conform art. 16 alin. (5) C. pen., există intenţie depăşită când fapta constând într-o 
acţiune sau inacţiune intenționată produce un rezultat mai grav, care se datorează culpei 
făptuitorului. 

i i N N N O 
când legea prevede în mod expres [art. 16 alin. (6) C. pen.]. În aceste 
condiţii, ori de câte ori legiuitorul doreşte să incrimineze o faptă comisivă 
sau omisivă când este săvârşită din culpa, în conținutul acelei fapte descrise 
în norma penală trebuie să se menţioneze expres forma de vinovăţie". 

Când se constată, pe parcursul urmăririi. penale, că fapta nu a fost 
săvârşită cu vinovăția prevazută “de lege, soluția care se va dispune de 


pre rea a aa 


III. Nu există probe că o persoană a i săvârşit infracțiunea [art. 16 
alin. (1) lit. c)] 


În această situaţie, fapta e există, ÎN. materialitatea. LEI) „constituie 


informativă din care să rezulte. că infracţiunea. a fost săvârşită. de o anumită 
persoană. 

Practic, acest caz are în vedere ipoteza în care există probe din care 
se desprinde concluzia existenţei unei infracţiuni şi, de asemenea, urmărirea 
penală sau chiar cercetarea judecătorească se desfăşoară faţă de o 
anumită persoană, | (suspect sau. inculpat), dar, la un moment dat, se 
constată că _Probele.. din dosar nu. sunt apte să formeze -convingerea, 
deasupra « oricărui dubiu, că persoana anchetată a săvârşit infracțiunea. 

Într-o altă formulare, dar având, în esenţă, acelaşi sens, cazul de 
împiedicare prevăzut în art. 16 alin. (1) lit. c) se regăsea şi în art. 10 alin. (1) 
lit. c) din Codul de procedură penală din 1968 pafapta nu a fost E Ne i de 
învinuit sau de inculpat”). 

Acest caz este individualizat prin aceea că inaptitudinea. funcțională a 
acțiunii penale. este determinată. numai în raport cu o anumită persoană, 
fiind i posibilă tragerea la răspundere penală a adevăratului, autor al faptei în 
cazul în care acesta a fost descoperit?. 

Impedimentul constând în lipsa probelor în acuzare in personam 
reprezintă, în acelaşi timp, o consistentă garanţie a principiului prezumției de 
nevinovăție, mai ales prin prisma regulii in dubio pro reo. Astfel, suspectul 
sau inculpatul vor putea beneficia, indiferent de stadiul procesului penal, de 
o soluţie de absolvire de răspundere penală, invocând dubiile care pot plana 
asupra formării convingerii organelor judiciare, cadrul legal î în acest caz fiind 
art. 16 alin. (1) lit. c). 

„Soluţiile ce se pot da în situaţia în care nu există ui că o ) persoană 
a săvârşit infracţiunea sunt clasarea (în cursul urmăririi penale) şi achitarea 
(în cursul fazei de judecată). 


11. Pascu, V. Dobrinoiu ș.a., op. cit, p. 109. 
2 T, mun. București, s. a Il-a pen., sent. nr. 149/1997, în Neagu Il, p. 286. 

IV. Există o cauză justificativă sau de neimputabilitate [art. 16 
alin. (1) lit. d)] | b j cei cheer | | 
© O anumită faptă concretă săvârşită de o persoană are un caracter 
penal când înmănunchează trăsăturile esenţiale prevăzute de legea penală 
(prevederea faptei în legea penală, vinovăția, caracterul nejustificat şi 
posibilitatea ca fapta să fie imputabilă persoanei). i | 

Acest caz de împiedicare a punerii în mişcare şi exercitării acţiunii 
penale este nou introdus în legislaţia procesuală penală, fiind determinat de 
“noul concept al infracţiunii. Astfel, aşa cum este reglementat în art. 15 
alin. (1) C. pen., pentru ca o faptă să fie considerată infracțiune este necesar 
să se constate că este nejustificată şi imputabilă persoanei care a 
săvârşit-o, aceste trăsături esenţiale ale infracțiunii impunând reglemeniarea 
impedimentului analizat. ` | aer 

Ori de câte ori organele judiciare constată existența unei cauze justi- 
ficative sau de neimputabilitate, tragerea la răspundere penală nu este 
posibilă, deoarece aceste cauze conduc la constatarea inexistenței trăsă- 
turilor esenţiale ale infracţiunii. şi, implicit, a infracțiunii, ca unic temei al 
răspunderii penale. Această concluzie se desprinde şi din conţinutul noului 
Cod penal, în conformitate cu care nu constituie infracţiune fapta prevăzută 
de legea penală, dacă există vreuna dintre cauzele justificative prevăzute de 
lege [art. 18 alin. (1) C. pen.] sau dacă a fost comisă în condiţiile vreuneia 
dintre cauzele de neimputabilitate [art. 23 alin. (1) C. pen.]. 

Cauzele justificative. Introducerea în noul Cod penal a caracterului 
nejustificat al faptei în categoria trăsăturilor esențiale ale infracţiunii s-a 
datorat existenței unor fapte concrete care nu pot fi încadrate ca fiind 
infracţiuni dacă, prin voinţa legii, sunt permise de ordinea juridică!. 

În funcţie de sediul materiei, cauzele justificative au fost clasificate în 
cauze justificative generale (prevăzute în Codul penal, Partea generală) şi 
cauze justificative speciale (prevăzute în Codul penal, Partea specială, sau 
în legi speciale). eret | | | 

Conform art. 19-22 C. pen., cauzele justificative generale sunt legitima 
apărare”, starea de necesitate, exercitarea unui drept sau îndeplinirea unei 
obligaţii şi consimţământul persoanei vătămate. | 

Din categoria cauzelor justificative speciale menționăm întreruperea 
cursului sarcinii în scop terapeutic, vătămarea fătului în cursul actului 


1]. Pascu, V. Dobrinoiu ș.a., op. cit., p. 109. 

? Ibidem, p. 139. | | | 

3 În practica instanțelor de judecată s-a considerat că nu se poate reține starea de 
legitimă apărare şi, implicit, nu se poate dispune soluția achitării în ipoteza în care inculpatul 
a aplicat loviturile mortale victimei după ce o dezarmase sau după ce atacul acesteia 
se consumase şi nu mai prezenta pericol pentru persoana inculpatului (C. Apel Bucureşti, 
s. a ll-a pen., dec. nr. 93/1996, cu notă de V. Papadopol, în Neagu lil, p. 288). 

4 Conform art. 201 alin. (6) C. pen., „nu constituie infracțiune întreruperea cursului 
sarcinii în scop terapeutic efectuată de un medic de specialitate obstetrică-ginecologie, până 
la vârsta sarcinii de douăzeci şi patru de săptămâni, sau întreruperea ulterioară a cursului 
sarcinii, în scop terapeutic, în interesul mamei sau al fătului”. 

medical în condiţiile legii”, 
în art. 226 C. pen, com 
descrise în art. 277 Gi pen. 


Solutiile ce se pot da în situaţia în care există probe din care rezultă o 
cauză justificativă sunt clasarea (în cursul urmăririi penale) şi achitarea (în 
cursul fazei de judecată). Conform art. 18 alin. (2) C. pen., efectul cauzelor 
justificative se extinde şi asupra participanţilor (coautor, instigator, complice). 
Având în vedere acest caracter in rem al cauzelor justificative, soluţia 
clasării ori a achitării se va dispune față de toți participanții la săvârşirea 
infracțiunii. 

Cauzele de neimputabilitate. Prin imputabilitate, trăsătură esenţială a 
infracțiunii, se înțelege acea situaţie juridică în care se găseşte o persoană 
căreia i se atribuie săvârşirea cu vinovăţie a unei fapte prevăzute de legea 
penală“. În aceste condiţii, prin reglementarea cauzelor de neimputabilitate 
au fost avute în vedere acele situaţii în care este înlăturată vinovăția, fără a 
influența în vreun fel caracterul ilicit al faptei. Aceasta este, în esenţă, cea 
mai importantă distincţie fată de cauzele justifi icative, prin reținerea cărora se 
înlătură caracterul ilicit al faptelor săvârşite” şi, implicit, nu se mai poate 
discuta despre existenţa sau inexistența vinovăției. 

Ca şi cauzele justificative, cauzele de neimputabilitate au fost clasifi- 
„cate în cauze generale (prevăzute în Codul penal, Partea generală) şi cauze 
speciale (prevăzute în Codul penal, Partea specială sau în legi speciale). 

Cauzele de neimputabilitate generale sunt prevăzute în art. 24-31 
C. pen. (constrângerea fizică, constrângerea morală, excesul neimputabil, 
minoritatea făptuitorului, iresponsabilitatea, intoxicația, eroarea şi cazul 
fortuit). Cauză specială de neimputabilitate este, spre exemplu, potrivit 


violarea vieţii private, în circumstanţele descrise 
dee intereselor justiţiei, în circumstanţele 


1 Conform art. 202 alin: (6) C. pen., „constituie infracţiune faptele prevăzute în 
alin. (1)-(3) săvârşite de un medic sau de persoana autorizată să asiste naşterea sau să 
urmărească sarcina, dacă acestea au fost săvârşite în cursul actului medical, cu respectarea 
prevederilor specifice profesiei şi au fost făcute în interesul femeii gravide sau al fătului, ca 
umar a riscului inerent exercitării actului medical”. 

2 Conform art. 226 alin. (4) C. pen., nu constituie job ee de violare a vieții private 
„fapta săvârşită: a) de către cel care a participat la întâlnirea cu persoana vătămată în cadrul 
căreia au fost surprinse sunetele, convorbirile sau imaginile, dacă justifică un interes legitim; 
b) dacă persoana vătămată a acţionat explicit cu intenţia de a fi văzută ori auzită de făptuitor,; 
c) dacă făptuitorul surprinde săvârşirea unei infracțiuni sau contribuie la dovedirea săvârșirii 
unei infracțiuni; d) dacă surprinde fapte de. interes public, care au semnificaţie pentru viața 
comunităţii şi a căror divulgare prezintă avantaje publice mai mari decât prejudiciul produs 
persoanei vătămate”. 

3 Conform art. 277 alin. (3) C. pen., nu constituie retina ale de compromiterea 
intereselor justiţiei „fapta prin care sunt divulgate ori dezvăluite acte sau activități vădit ilegale 
comise de autorităţi într-o cauză penală”. 

+G. Antoniu, C. Bulai, Dicţionar de drept oii si procedură PENE Ed. Hamangiu, 
București, 2011, p. 425. 

|. Pascu, V. Dobrinoiu ş.a., op. cit., p. 182. 

art. 290 alin. (2) C. pen., dacă făptuitorul a fost constrâns prin orice mijloace 
de către persoana care a luat mită. = K Jas N | 

Prin constatarea existenţei vreuneia dintre cauzele menţionate mai 
sus este înlăturată trăsătura imputabilităţii, faptele săvârşite în aceste con- 
diţii neputând fi reţinute ca infracțiuni. | i i 

În aceste circumstanțe, soluțiile care se vor dispune atunci când 
faptele sesizate au un caracter neimputabil sunt clasarea (în cursul urmăririi 
penale) şi achitarea (în cursul fazei de judecată). . d, rielo bAi 
Conform art. 23 alin. (2) C. pen., efectul cauzelor/justificative] nu se 
extinde asupra participanților, cu excepţia cazului fortuit. Pe cale de conse- 
cință, efectele cazului fortuit se extind asupra tuturor participanților la săvâr- 


Doe 


şirea infracţiunii, în vreme ce constrângerea fizică, constrângerea morală, 


excesul neimputabil, minoritatea făptuitorului, iresponsabilitatea, intoxicatia 
şi eroarea produc efecte numai asupra celui aflat în ipoteza descrisă în lege. 


4.3.2.3. Analiza cazurilor în care acţiunea penală se stinge ca urmare 
a lipsei de obiect 


Cauzele sau impedimentele ce rezultă din lipsa de obiect a acțiunii 
penale sunt: lipseşte plângerea prealabilă, autorizarea sau sesizarea 
organului competent ori o altă condiţie prevăzută de lege, necesară pentru 
punerea în mişcare a acțiunii penale; a intervenit amnistia sau prescripția, 
decesul suspectului ori al inculpatului persoană fizică sau s-a dispus 
radierea suspectului ori inculpatului persoană juridică; a fost retrasă plân- 
gerea prealabilă, în cazul infracţiunilor pentru care retragerea acesteia 
înlătură răspunderea penală, a intervenit împăcarea ori a fost încheiat un 
acord de mediere în condiţiile legii; există o cauză de nepedepsire prevă- 
zută de lege; există autoritate de lucru judecat; a intervenit un transfer de 
proceduri cu un alt stat, potrivit legií. i 

I. Lipseşte plângerea prealabilă, autorizarea sau sesizarea orga- 
nului competent ori o altă condiţie prevăzută de lege, necesară pentru 
punerea în mişcare a acţiunii penale [art. 16 alin. (1) lit. e)] 

În vederea realizării scopului legii penale şi a restabilirii ordinii de 
drept, la baza desfăşurării activităţii procesuale stă principiul obligativității 
punerii în mişcare şi exercitării acţiunii penale. | 


1 Conform art. 10 alin. (1) lit. f)-j) din Codul de procedură penală anterior, cazurile 
caracterizate prin lipsa de obiect al acţiunii penale erau următoarele: lipseşte plângerea 
prealabilă a persoanei vătămate, autorizarea sau sesizarea organului competent ori altă 
condiție prevăzută de lege, necesară pentru punerea în mişcare a acţiunii penale; a intervenit 
amnistia sau prescripția, ori decesul făptuitorului sau, după caz, radierea persoanei juridice 
atunci când are calitatea de făptuitor; a fost retrasă plângerea prealabilă ori părțile s-au 
împăcat ori a fost încheiat un acord de mediere în condițiile legii, în cazul infracțiunilor pentru 
care retragerea plângerii sau împăcarea părților înlătură răspunderea penală; s-a dispus 
înlocuirea răspunderii penale; există o cauză de nepedepsire prevăzută de lege; există 
autoritate de lucru judecat. i 

Sunt totuşi, în Codul penal, o serie de infracțiuni cu privire la care 
legea a considerat că interesul celui vătămat prin infracţiune este mai im- 
portant decât cel social, motiv pentru care a subordonat declanşarea 
procesului penal atitudinii. persoanei vătămate! (prin introducerea plângerii 
prealabile) sau manifestării de voinţă a organului competent. 

Lipsa plângerii prealabile. Reglementările existente în dreptul penal 
material cu privire la instituţia plângerii prealabile au rezonanțe pe planul 
dreptului procesual penal. În acest sens, în dispoziţiile Codului de procedură 
penală se arată că, în cazurile prevăzute expres de lege, procurorul pune în 
mişcare şi exercită acţiunea penală după introducerea plângerii prealabile 
[art. 7 alin. (3) şi art. 295 alin. (1)]. Pentru aceste considerente, lipsa plân- 
gerii prealabile a fost reglementată ca o cauză care stinge acţiunea penală. 

Lipsa plângerii prealabile apare, în lumina actualelor reglementări, ca 
fiind o cauză care înlătură răspunderea penală, alături de amnistie, 
prescripția răspunderii penale, retragerea plângerii prealabile şi împăcare. 
Cu privire la natura juridică a instituţiei plângerii prealabile, suntem de părere 
că aceasta are un caracter mixt, rezultat din însuşi caracterul instituției 
„plângerii prealabile, care este, în acelaşi prd atât o condiţie dg pedep- 

sibilitate, cât şi una de procedibilitate?. 

În cazurile în care legea prevede expres că, în vederea EEN la 
răspundere penală a făptuitorului, este necesară plângerea prealabilă a per- 
soanei vătămate, organele judiciare au obligația să constate că plângerea 
prealabilă a fost făcută cu respectarea condițiilor legale, fiindcă numai astfel 
ea capătă eficienţă juridică. În acest sens, conform art. 297 alin. (1) teza |, la 
primirea plângerii prealabile, organul de urmărire penală verifică dacă 
aceasta îndeplineşte condiţiile de formă şi dacă a fost depusă în termenul 
prevăzut de lege. 

Nerespectarea dispoziţiilor legale privind introducerea plângerii pre- 
alabile echivalează cu însăşi lipsa acesteia”. 

În practica instanţelor de judecată anterioară noilor coduri în materie 
penală s-a apreciat că, în cazul în care decesul victimei infracțiunii de viol în 
formă simplă a fost cauzat prin săvârşirea infracțiunii de omor calificat 
asupra acesteia (pentru a înlesni şi a ascunde comiterea infracțiunii de viol), 
nu sunt incidente dispoziţiile privind lipsa plângerii prealabile, întrucât 
persoana vătămată este în imposibilitatea de a-şi exercita dreptul procesual 
de a formula sau nu plângere pentru infracțiunea de viol, situaţie în care 
principiul disponibilităţii în procesui- penal este înlocuit de principiul oficia- 
lităţii, statul fiind acela care este chemat să apere interesele persoanelor 


n lonescu- -Dolj, Curs de procedură penală, Bucureşti, 1937, p. 114. 


2 M.T. Popovici, Plângerea prealabilă în reglementarea actualului Cod de procedură 
penală, în R.R.D. nr. 9/1969, p. 23. 


°? G. Papu, Despre conţinutul plângerii prealabile şi efectele neregularităților i în această 
privință, în Dr. nr. 5/2001, p. 200. 

vătămate atunci când acestea nu şi le pot promova — cum este cazul 
victimei, al cărei deces a fost cauzat prin activitatea infracțională a incul- 
patului“. Menționăm faptul că soluția din practica judiciară prezentată este | 
acoperită, la acest moment, prin prevederile art. 157 alin. (5) C. pen., în 
conformitate cu care dacă persoana vătămată a decedat înainte de expi- 
rarea termenului prevăzut de lege pentru introducerea plângerii prealabile, 
acţiunea penală poate fi pusă în mişcare din oficiu. 

Având în vedere caracterul indivizibil al acţiunii penale, în cazul unor 
loviri săvârşite de mai multe persoane, lipsa plângerii prealabile pentru unul 
dintre făptuitori nu echivalează cu lipsa . plângerii prealabile pentru 
infracţiunea săvârşită, cum greşit au considerat unele instanțe”. 

Este asimilată cu lipsa plângerii prealabile a persoanei vătămate 
nerespectarea dispoziţiilor legale privind subiectul îndrituit să facă o 
asemenea plângere. Există o asemenea situație în cazul în care introdu- 
cerea plângerii prealabile s-a făcut de către o altă persoană decât cea 
vătămată, în alte condiţii decât cele prevăzute de lege sau peste termenul 
prevăzut de lege”. iii j | 

De asemenea, în acelaşi sens, nu sunt îndeplinite condiţiile privind 
existența plângerii prealabile când aceasta a fost introdusă pentru persoana 
vătămată — minoră în vârstă de 17 ani — de mama sa, într-o asemenea 
situaţie punerea în mişcare a acţiunii penale făcându-se de către minoră cu 
încuviințarea reprezentantului legal”. 


- Subliniem faptul că, în materia substituiţilor procesuali, dispozițiile 
art. 289 alin. (7) nu pot fi aplicate prin analogie şi în cazul plângerii prealabile”. 
Greşita îndreptare a plângerii prealabile nu trebuie socotită ca o lipsă a 
plângerii prealabile, deoarece, potrivit art. 296 alin. (5), o asemenea 


1 Î.C.C.J., s. pen., dec. nr. 464 din 11 februarie 2009, disponibilă pe site-ul instanţei 
supreme. | mil i: 

i T. jud. Timiş, dec. pen. nr. 325/1981, în R.R.D. nr. 9/1983, pp. 52-53. 

3 În cazul în care plângerea prealabilă a fost tardiv introdusă, sunt incidente dispozițiile 
relative la lipsa plângerii prealabile, şi nu dispoziţiile care se referă la prescripția răspunderii 
penale (T.S., s. pen., dec. nr. 3895/1971, în C.D. 1971, p. 468). | 

4 T. jud. Braşov, dec. pen. nr. 47/1989, în R.R.D. nr. 9-12/1989, p. 143. De asemenea, 
în cazul minorului care a împlinit vârsta de 14 ani, ocrotitorul legal al acestuia nu poate 
introducere plângere prealabilă în numele minorului; dacă totuşi ocrotitorul legal a făcut 
plângere prealabilă, minorul şi-o poate însuşi în termenul de 2 luni de la data când a ştiut cine 
este făptuitorul (T.S., dec. îndrumare nr. 6/1973, partea |, pct. 3, în C.D. 1973, p. 37). În 
prezent, soluția jurisprudenţială invocată are temei legal, art. 295 alin. (3) raportat la art. 289 
alin. (8), unde este reglementată posibilitatea persoanei cu capacitate de exercițiu restrânsă 
de a face plângere cu încuviințarea persoanelor prevăzute de legea civilă. 

5 Astfel, în cazul în care plângerea prealabilă a fost introdusă de un soț pentru celălalt, 
aceasta este ca şi inexistentă, deoarece prevederile din Codul penal se referă: strict la 
plângerea în formă simplă, şi nicidecum la „plângerea prealabilă” (T. mun. Bucureşti, s. a ll-a 
pen., dec. nr. 782/1976, în R.R.D. nr. 1/1977, pp. 61-62); de asemenea, pentru aceleaşi 
considerente, nu poate face plângere prealabilă copilul major pentru părinte (T. mun. 
Bucureşti, s. a ll-a pen., dec. nr. 1152/1971, în R.R.D. nr. 8/1977, p. 150). 

plângere trebuie să fie trimisă, pe cale administrativă, organului competent. 
Astfel, în mod justificat, instanțele noastre judecătoreşti au arătat că, în cazul 
plângerilor prealabile meni îndreptate, nu trebuie să fie pronunțată înce- 
tarea procesului penal . 

În cazul în care se constată că lipseşte plângerea prealabilă a per- 
soanei vătămate, soluţiile ce se pot pronunţa sunt: clasarea, dacă procesul 


se află în faza de urmărire, şi încetarea procesului penal, dacă procesul se 
află în faza de judecată?. | 


Autorizarea sau sesizarea organului competent. Aceste mani- 
festări de voinţă ale anumitor autorităţi sunt condiţii de pedepsibilitate, ca şi 
plângerea prealabilă, dar şi impedimente procedurale pentru punerea în 
mişcare a acţiunii penale ori pentru stingerea acesteia. 

În acest sens, acțiunea penală nu se poate pune în mişcare sau se va 


stinge dacă se constată lipsa autorizării sau sesizării organului competent, 
după cum urmează: 


- autorizarea prealabilă a procurorului general al parchetului de pe 
lângă curtea de apel în a cărei rază teritorială se află parchetul mai întâi 
sesizat sau, după caz, a procurorului general al parchetului de pe lângă 
Înalta Curte de Casaţie şi Justiţie, în ipoteza infracţiunilor săvârşite în afara 
teritoriului țării de către un cetățean român sau de o persoană juridică 
română, dacă pedeapsa prevăzută de legea română este detenţiunea pe 
viaţă ori închisoarea mai mare de 10 ani (art. 9 C. pen.); 

- autorizarea prealabilă a procurorului general al Parchetului de pe 
lângă Înalta Curte de Casaţie şi Justiţie, în cazul infracțiunilor săvârşite în 
afara teritoriului ţării de către un PERN străin sau o persoană fără 


1T.S., s. pen., dec. nr. 2681/1971, în R.R.D. nr. 9/1971, p. 168; T. mun. PiTEgdsti s.all-a 
pen., dec. nr. 2631/1975, în R.R.D. nr. 3/1976, p. 66; C.S.J., s. pen., dec. nr. 1848/1992, în 
Neagu M, p. 291. 

2 Dacă între momentul începerii urmăririi penale pentru o infracțiune pentru care 
acţiunea penală se pune în mişcare din oficiu şi momentul trimiterii în judecată a fost 
introdusă condiţia privind plângerea prealabilă, procurorul are obligaţia de a chema partea 
vătămată şi de a o întreba dacă înţelege să facă plângere prealabilă. În caz contrar, în lipsa 
plângerii prealabile, soluţia care se impune este clasarea (Î.C.C.J., s. pen., dec. nr. 614 din 
27 februarie 2012, disponibilă pe site-ul instanţei supreme). Soluţia instanţei supreme, ante- 
rioară actualului Cod de procedură penală, este confirmată prin dispoziţiile art. 297 alin. (2), 
conform cărora dacă într-o cauză în care s-au făcut acte de urmărire penală se constată că 
este necesară plângerea prealabilă, organul de urmărire penală cheamă persoana vătămată 
şi o întreabă dacă înțelege să facă plângere. În caz afirmativ, organul de urmărire penală 
continuă cercetarea. În caz contrar, înaintează procurorului actele încheiate şi propunerea de 
clasare. De asemenea, soluția se desprinde şi din art. 386 alin. (2), potrivit căruia dacă noua 
încadrare juridică vizează o infracţiune pentru care este necesară plângerea prealabilă a 
persoanei vătămate, instanța de judecată cheamă persoana vătămată şi o întreabă dacă 
înțelege să facă plângere prealabilă. În situaţia în care persoana vătămată formulează plân- 
gere prealabilă, instanța continuă cercetarea judecătorească, în caz contrar, dispune î înce- 

tarea procesului penal. 

cetăţenie, contra statului român, contra unui cetățean român ori a unei 
persoane juridice române (art. 10 C. pen.); | 

- sesizarea Camerei Deputaţilor, a Senatului sau a Preşedintelui 
României, pentru fapte săvârşite în exercițiul funcţiei de către membrii 
Guvernului” Jart. 109 alin. (2) din Constituţia României, art. 12 din Legea 
nr. 115/1999]; tr | | | 

- sesizarea comandantului, în ipoteza săvârşirii vreuneia dintre infracți- 
unile contra capacităţii de luptă a forțelor armate prevăzute în art. 413-417 
C. pen. (art. 431 C. pen.); ia | 

- sesizarea comandantului sau a proprietarului ori a operatorului navei, 
în cazul săvârşirii anumitor infracţiuni contra ordinii şi disciplinei la bordul 
navelor [art. 26 alin. (2) din Legea nr. 191/2003 privind infracțiunile la 
regimul transportului naval]. | 

Aşa cum s-a arătat în literatura de specialitate, această ipoteză are un 
caracter general şi nelimitat, cuprinzând orice dispoziție care ar stipula 
necesitatea unei autorizaţii prealabile, a unei sesizări speciale sau orice altă 
condiţie de ordin procedural necesară pentru punerea în mişcare a acțiunii 
penale . | AN JETRE | 
Soluţiile ce pot fi date de către organele judiciare penale când se 
constată existența acestui impediment procesual sunt: clasarea (în cursul 
fazei de urmărire penală) sau încetarea procesului penal (în cursul fazei de 
judecată). | ex | | | 


II. A intervenit amnistia sau prescripția, decesul suspectului ori al 
inculpatului persoană fizică sau s-a dispus radierea suspectului ori 
inculpatului persoană juridică [art. 16 alin. (1) lit. 5] | 

Amnistia. Ca act de clemenţă al puterii de stat, amnistia are efecte şi 
asupra desfăşurării procesului penal, fiind exclusă răspunderea penală. 

Amnistia nu produce. efecte. asupra acţiunii civile [conform art. 152 
alin. (2) C. pen., amnistia nu are efecte asupra drepturilor persoanei vătă- 


1 Potrivit art. 3 alin. (1) şi (2) din Legea nr. 90/2001 privind organizarea şi funcționarea 
Guvernului României şi a ministerelor (M. Of. nr. 164 din 2 aprilie 2001), cu modificările şi 
completările ulterioare, membri ai guvernului sunt primul-ministru şi miniştrii. De asemenea, 
din Guvern pot face parte viceprim-miniştri, miniştri de stat, precum şi miniştri delegați cu. 
însărcinări speciale pe lângă prim-ministru, prevăzuţi în lista Guvernului prezentată 
Parlamentului pentru acordarea votului de încredere. „pt 

2 Legea nr. 115/1999 privind responsabilitatea ministerială, republicată în M. Of. nr. 200 
din 23 martie 2007. | | 

3 Legea nr. 191/2003 privind infracțiunile la regimul transportului naval, publicată în 
M. Of. nr. 322 din 16 mai 2003. Sesizarea prealabilă este necesară pentru infracţiunea de 
refuz de a executa un ordin cu privire la îndatoririle de serviciu privind siguranța navei şi a 
navigaţiei, lovirea superiorului de către inferior, lovirea comandantului, lovirea inferiorului de 
către superior, fapta pasagerului de a nu se supune în timpul călătoriei unui ordin dat de 
comandant sau de secund ori de un alt ofițer, pentru salvarea navei. 

4 Theodoru |, p. 264. 

mate]. Partea civilă care nu se prezintă în instanță pentru susţinerea acţiunii, 
după ce infractiunea a fost amnistiată, se presupune că nu mai stăruie în 
pretentiile sale‘. 

Persoana care, prin fata ilicită, a creat posibilitatea ca inculpatul să 
săvârşească infracțiunea prin care a fost păgubit avutul public nu poate fi 
obligată la despăgubiri î în procesul penal, dacă, datorită aplicării amnistiei în 
cursul urmăririi penale, nu a fost trimisă în judecată penală. Acţiunea civilă 
este un accesoriu al acţiunii penale şi, ca atare, ea nu poate fi exercitată 
decât fată de cei care figurează ca inculpaţi în procesul penal. 

Persoana arătată mai sus nu poate figura în proces nici ca parte 
responsabilă civilmente, această calitate neputând să o aibă în procesul 
penal decât acela care, potrivit legii civile, este chemat să răspundă pentru 
- pagubele provocate prin fapta inculpaţilor?. 

Prescripţia. Printre cauzele care înlătură răspunderea penală, legea, 
art. 153 C. pen., a înscris şi prescripția. În art. 153 alin. (2) C. pen. se preci- 
zează că prescripţia nu înlătură răspunderea penală în cazul a) infracţiunilor 
de genocid, contra umanităţii şi de război, indiferent de data la care au fost 
comise; b) infracțiunilor de omor, omor calificat şi al infracţiunilor intenționate 
urmate de moartea victimei. 

În art. 16 alin. (1) lit. f) se arată că, în cazul în care a intervenit 
prescripția, acțiunea penală nu poate fi pusă în mişcare, iar dacă a fost pusă 
în mişcare, ea nu mai poate fi exercitată. 

În cazul prescripției, ca şi în cazul amnistiei, dacă procesul se află în 
faza de urmărire penală, va fi dată soluţia clasării, iar în cazul în care 
procesul penal se află în faza de judecată, va fi pronunțată soluţia de 
încetare a procesului penal. Ceea ce se stinge prin prescripţie este acţiunea 
penală, fapta continuând a fi încriminată de lege”. 

Termenele de prescripţie a răspunderii penale pentru persoana fizică 
sunt prevăzute în art. 154 şi ele variază între 3 şi 15 ani, în funcție de 
pedeapsa prevăzută de lege pentru infracțiunea cu privire la care este 
înlăturată răspunderea penală. Răspunderea penală a persoanei juridice, în 
conformitate cu art. 148 C. pen., se prescrie în condiţiile je vata de lege 
pentru persoana fizică. 

Termenele de prescripţie încep să curgă de la data săvârşirii 
infracţiunii. În cazul infracţiunilor continue, termenul curge de la data încetării 
acţiunii sau inacţiunii, în cazul infracțiunilor continuate, de la data săvârșirii 
ultimei acțiuni sau inacţiuni, iar în- cazul infracţiunilor de obicei, de la data 
săvârşirii ultimului act. În cazul infracţiunilor progresive, termenul de 
prescripţie a răspunderii penale începe să curgă de la data săvârşirii acţiunii 
sau inacțiunii şi se calculează în raport cu pedeapsa ao 53 Wazaitoare 


„T. jud. Câmpulung Moldovenesc, sent. nr. 8883/1949, în oani III, p. 294. 
2 T.S., s. pen., dec. nr. 3784/1972, în R.R.D. nr. 5/1973, p. 127. 
d Dongoroz III, p. 82. 

rezultatului definitiv produs. În cazul infracțiunilor contra libertăţii şi integrității 
sexuale săvârşite fată de un minor, termenul de prescripţie începe să curgă 
de la data la care acesta a devenit major. Dacă minorul a decedat înainte de 
împlinirea majoratului, termenul de prescripţie începe să curgă de la data 
decesului. | | yy | Ph 

- Potrivit art. 155 alin. (1) C. pen., cursul termenului prescripției se 
întrerupe prin îndeplinirea oricărui act de procedură în cauză. 

Potrivit art. 155 alin. (3) C. pen., întreruperea cursului prescripției 
produce efecte faţă de toţi participanții la infracțiune, chiar dacă actul de 
întrerupere priveşte numai pe unii dintre ei. În lumina acestei dispoziții 
legale, în cazul în care cu privire la unul dintre făptuitorii infracțiunii nu s-a 
desfăşurat niciun act de procedură”, în tot cursul prescripției, acesta nu va 
beneficia de prescripţie dacă în legătură cu infracţiunea respectivă s-au 
făcut cercetări cu privire la alți participanţi”. | 

Dispoziţiile privind prescripția răspunderii penale prevalează asupra 
prevederilor în materia graţierii şi, prin urmare, dacă s-a împlinit termenul de 
prescripţie a răspunderii penale pentru ' săvârşirea unei infracțiuni pentru 
care pedeapsa a fost grațiată, instanța pronunţă încetarea procesului penal, 
iar nu condamnarea inculpatului urmată de constatarea că pedeapsa 
aplicată a fost graţiată?. ; 

Decesul suspectului ori al inculpatului persoană fizică. În materie 
penală, răspunderea este personală, de aceea, în cazul în care autorul 
(făptuitorul) infracțiunii a decedat, acțiunea penală nu poate fi pusă în 
mişcare, iar dacă a fost pusă în mişcare, aceasta nu mai poate fi exercitată. 

Decesul făptuitorului, denumit şi eveniment natural care stinge 
actiunea penală, poate interveni indiferent de stadiul în care s-ar afla 
desfăşurarea procesului penal. În situaţia în care inculpatul a decedat în 
cursul judecării cauzei, instanța urmează a dispune, pentru acest motiv, 
încetarea procesului penal, chiar dacă, anterior intervenirii. decesului, fapta 
imputată inculpatului a fost amnistiată. | 

Decesul persoanei vătămate nu atrage încetarea urmăririi penale sau 
a procesului penal. Conform Codului penal adoptat în 1968, existau însă 
dispoziţii legale potrivit cărora se dispunea încetarea urmăririi penale ori 
încetarea procesului penal în ipoteza decesului părții vătămate. Avem în 
vedere dispoziţiile abrogate ale art. 304 alin. (5) C. pen., în conformitate cu 
care, în ipoteza infracţiunii de adulter, în caz de moarte a soțului care a făcut 
plângerea prealabilă, urmărirea penală sau procesul penal încetau. . 


1 Prin act de procedură înţelegem activitatea efectuată în legătură cu desfăşurarea 
procesului penal. . 

2 T. laşi, sent. pen. nr. 1495/1949, în J.N. nr. 10/1949, p. 1213. 

3Î.C.C.J., s. pen., dec. nr. 5516/2006, în Neagu III, p. 296. 

4 J. Pradel, Droit pénal, Cujas, Paris, 1980, t. II, p. 169. 


- ACŢIUNILE ÎN PROCESUL PENAL 291 
„Unele instanțe judecătoreşti, în mod greşit, au încetat procesul penal 

şi în cazul în care acesta a pornit la plângerea prealabilă a persoanei 

vătămate şi, în cursul judecării cauzei, persoana vătămată a decedat!. 

Radierea suspectului ori inculpatului persoană juridică. Opera- 
țiune opusă înmatriculării, radierea persoanei juridice presupune ştergerea 
înregistrării respectivei persoane juridice dintr-un registru public, având drept 
consecință dispariția din ordinea juridică a persoanei juridice radiate. Prin 
operaţiunea radierii se ia act de încetarea persoanei juridice, după caz, prin 
constatarea ori declararea nulităţii, prin fuziune, divizare totală, transformare, 
dizolvare sau desființare ori printr-un alt mod prevăzut de actul constitutiv 
sau de lege (art. 244 G civ.). . 

Similar decesului suspectului sau inculpatului persoană fiz izică, radierea 
persoanei juridice face ca acţiunea penală să nu mai poată fi pusă în 
mişcare sau, dacă impedimentul se constată ori intervine ulterior punerii în 
mişcare, să nu mai poată fi exercitată. În aceste cazuri, acțiunea penală 
devine lipsită de obiect, nemaiexistând - subiectul pasiv împotriva căruia 
aceasta să fie exercitată. 

În toate aceste cazuri; soluţiile care pot fi date î în APĂ] penal sunt 


clasarea (în cursul urmăririi penale) sau încetarea. procesui penal (în 
cursul fazei de judecată). 


lll. A fost retrasă plângerea prealabilă, în cazul infractiunilo 
pentru care retragerea acesteia înlătură răspunderea penală, a inter- 
venit împăcarea ori a fost încheiat un acord de mediere în condițiile 
legii [art. 16 alin. (1) lit. g)] 

Această cauză de înlăturare a răspunderii penale are în vedere trei 
situații: retragerea plângerii prealabile, împăcarea părților şi încheierea unui 
acord de mediere. 

Retragerea plângeri prealabile fi igurează printre cauzele care 
înlătură răspunderea penală, fiind reglementată în dispoziţiile art. 158 
C. pen. Retragerea plângerii prealabile se înfăţişează ca o manifestare 
unilaterală de voinţă a persoanei, vătămate de a-şi retrage, în condiţiile legii, 
plângerea prealabilă făcută’. i 

Deşi sesizarea prin plângere prealabilă se face in rem (ceea ce 
înseamnă că este suficient ca plângerea să fie făcută împotriva unui 
participant pentru a produce efecte fată de toti participanții” ), în cazul în care 
a fost retrasă plângerea prealabilă efectele se produc in personam, adică 
este înlăturată răspunderea penală a persoanei cu privire la care plângerea 


1T, jud. Timiş, dec. pen. nr. 1713/1971, în R.R.D. nr. 2/1973, p. 167. 
2 
|. Oancea, op. cit., p. 402. 
3 Conform art. 157 alin. (3) C. pen., fapta atrage răspunderea penală a tuturor 
persoanelor fizice sau juridice care au participat la săvârşirea acesteia, chiar dacă plângerea 
prealabilă s-a făcut numai cu privire la una dintre acestea. 

a fost retrasă, pentru ceilalţi participanţi procesul penal urmând a se desfă- 
şura în continuare. | Ex să | 

Este asimilată cu o retragere a plângerii prealabile manifestarea de 
voință neechivocă a părții vătămate, în sensul că nu urmăreşte condam- 
narea inculpatului şi, în consecință, soluţia ce se impune este încetarea 
procesului penal!. i sqi | | 

Pentru persoanele lipsite de capacitate de exercițiu, retragerea 
plângerii prealabile se face numai de reprezentanții lor legali. În cazul 
persoanelor cu capacitate de exercițiu restrânsă, retragerea se face cu 
încuviințarea persoanelor prevăzute de lege. | fe Str dai 

În cazul infracţiunilor pentru care punerea în mişcare a acţiunii penale 
este condiţionată de introducerea unei plângeri prealabile, dar acţiunea 
penală a fost pusă în mişcare din oficiu în condiţiile legii, retragerea plângeri 
produce efecte numai dacă este însuşită de procuror. Spre exemplu, în 
cazul unei infracţiuni de lovire sau alte violențe (art. 193 C. pen.) sau 
vătămare corporală din culpă (art. 196 C. pen.), acțiunea penală se poate 
pune în mişcare din oficiu, în condiţiile săvârșirii actelor de violenţă în 
familie. În acest caz, retragerea plângerii prealabile de către persoana 
vătămată are aptitudinea de a stinge acţiunea penală pusă în mişcare din 
oficiu numai dacă procurorul achiesează la manifestarea de voință a 
persoanei vătămate. | | 
" împăcarea. Alături de retragerea plângerii prealabile, legea (art. 159 
C. pen.) reglementează şi împăcarea. | a LL | 

Se observă renunțarea de către legiuitor la termenul „părți” din 
denumirea acestui caz de împiedicare a exercitării acțiunii penale. Astfel, 
conform legislaţiei penale şi procesuale penale anterioare, împăcarea putea 
opera „între părţi”. De lege lata, împăcarea se poate produce între suspect 
sau inculpat, pe de o parte, şi persoana vătămată, pe de altă parte. | 

„Spre deosebire de retragerea plângerii prealabile, ce reprezintă o 

cauză de înlăturare a răspunderii penale, în cazul infracţiunilor pentru care 
este necesară plângerea prealabilă, împăcarea părților poate interveni în 
cazul în care punerea în mişcare a acţiunii penale s-a făcut din oficiu, dacă 
legea prevede în mod expres. Din acest punct de vedere, în noul Cod penal 
a fost realizată o delimitare semnificativă faţă de retragerea plângerii 
prealabile, având în vedere că în legislația anterioară cele două impedi- 
mente la punerea în mişcare şi exercitarea acţiunii penale erau posibile doar 
pentru cauzele în care acţiunea penală se punea în mişcare la plângerea 
prealabilă. ATA | | 

Din conţinutul art. 159-alin. (1) C. pen. rezultă că împăcarea părţilor 
poate interveni cu îndeplinirea cumulativă a următoarelor două condiții: 
1) pentru infracţiunea care face obiectul dosarului punerea în mişcare a 


d A jud. Suceava, dec. pen. nr. 375/1 983, în R.R.D. nr. 7/1984, p. 69. 


“ACŢIUNILE ÎN PROCESUL PENAL 293 
acţiunii penale s-a făcut din . oficiu; 2) prevederea ex 
împăcării între subiecţii raportului de conflict. 


Impăcarea se înfăţişează ca un act de înțelegere între făptuitor şi 
persoana vătămată, prin care, în condiţiile legii, pentru anumite infracțiuni se 
înlătură răspunderea penală şi celelalte consecinţe ale săvârșirii infracţiunii”. 

Impăcarea este posibilă pentru o serie de infracţiuni din Codul penal, 
după cum urmează: infracțiunea de furt [art. 231 alin. (2) raportat la art. 228 
C. pen.]; infracțiunea de furt în scop de folosință [art. 231 alin. (2) raportat la 
art. 230 C. pen.]; infracţiunea de însuşire a bunului găsit sau ajuns din 
eroare la făptuitor [art. 243 alin. (3) C. pen.; infracţiunea de înşelăciune 
[art. 244 alin. (3) C. pen.]; infracțiunea de înşelăciune privind asigurările 
art. 245 alin. (3) C.pen]. ? | bn | yig 

Impăcarea trebuie să aibă loc în fața organului judiciar, întrucât 
instanța nu poate lua act de declaraţia unilaterală a persoanei vătămate că 
s-a împăcat cu inculpatul dacă aceasta nu este confirmată în faţa instanţei şi 
realizată cu acordul ambilor subiecţi”. | 

Apreciem că doctrina şi practica judiciară existentă în materia împă- 
cării părților anterior intrării în vigoare a noilor coduri, penal şi de procedură 
penală, are, în continuare, aplicabilitate şi, în consecință, poate fi invocată 
pentru tratarea problemelor care vizează această instituţie. 

În legătură cu aplicarea dispoziţiilor relative la împăcarea părților, 
“instanțele judecătoreşti au adoptat puncte de vedere diferite, fapt care a 
condus la promovarea unui recurs în interesul legii. Astfel, unele instanțe au 
considerat că se poate lua act de voinţa de împăcare a victimei infracțiunii, 
manifestată prin cerere, dispunând încetarea procesului penal în lipsa 
inculpatului şi a persoanei vătămate de la dezbateri. Alte instanțe s-au 
pronunțat în sensul că încetarea procesului penal, ca urmare a împăcării, 
poate avea loc şi în lipsa inculpatului, considerându-se că acesta a achiesat 
în mod tacit la actul de voinţă al persoanei vătămate. In fine, alte instanțe 
s-au pronunţat în sensul că pentru încetarea procesului penal părţile trebuie 
să-şi exprime în mod valabil acordul de voință cu privire la împăcarea totală 
şi necondiționată. . STET 

-Înalta Curte de Casatie şi Justiţie, soluționând recursul în interesul legii 
a statuat că încetarea procesului penal în .cazul infracțiunilor pentru care 
împăcarea înlătură răspunderea penală poate fi dispusă de instanță numai 
atunci când aceasta constată nemijlocit acordul de voinţă al inculpatului şi al 
persoanei vătămate de a se împăca total, necondiţionat şi definitiv, exprimat 
în şedinţa de judecată de aceste persoane, personal sau prin persoane cu 
mandat special, ori prin înscrisuri autentice. . 


presă a posibilităţii 


11. Oancea, op. cit, p. 483. rond | | 

? T, jud. Bacău, dec. pen. nr.157/1979, în R.R.D. nr. 1/1980, p. 70; T. mun. Bucureşti, 
s. a Il-a pen., dec. nr. 339/1991, în Tribunalul Municipiului Bucureşti, Culegere de practică 
judiciară penală pe anul 1991, cu note de V. Papadopol, Casa de Editură şi Presă „Şansa” 
SRL, Bucureşti, 1992, p. 150. 

Astfel, împăcarea, pe lângă faptul că înlătură răspunderea penală, 
stinge şi acţiunea civilă exercitată în cadrul procesului penal, care constituie 
un accesoriu al celei penale. Spre deosebire de retragerea: plângerii 
prealabile, care este un act unilateral de voință, împăcarea părților constituie 
un act bilateral, implicând în mod necesar acordul de voință al persoanei 
vătămate şi al inculpatului. În această privință, este de observat că împă- 
carea are caracter personal şi trebuie să fie definitivă. De aceea, ea nu 
poate fi echivocă, fiind necesar să conţină în mod clar acordul de voinţă al 
persoanelor care s-au hotărât să se împace.  —— Ais 

“De la regula că împăcarea trebuie să se facă între persoana vătămată 
şi suspect sau inculpat există anumite derogări legale, prin care anumiţi 
substituiți procesuali pot realiza actul împăcării. Astfel, pentru persoanele 
lipsite de capacitate de exercițiu, împăcarea se face numai de reprezentanții 
lor legali, iar persoanele cu capacitate de exerciţiu restrânsă se pot împăca 
cu încuviințarea persoanelor prevăzute de lege. | | 

În ceea ce priveşte situația în care suspectul sau inculpatul este 
persoană juridică, împăcarea se realizează de reprezentantul legal sau 
convenţional al acestei persoane juridice ori de către persoana desemnată 
în locul acestuia. De asemenea, în cazul în care infracțiunea este.săvârşită 
de reprezentantul persoanei juridice vătămate, împăcarea dintre reprezen- 
tantul persoanei juridice vătămate şi persoana juridică vătămată produce 
efecte numai dacă procurorul achiesează la această manifestare de voință. 

împăcarea trebuie să fie explicită, şi nu dedusă din anumite împre- 
jurări care ar presupune împăcarea. pe 

Între condiţiile ce se cer pentru ca împăcarea părților să producă 
efectele prevăzute. de lege este şi aceea privind caracterul total, necon- 
diționat şi definitiv al împăcării. Caracterul total şi necondiționat al împăcării 
părţilor se menţine şi atunci când, odată cu împăcarea asupra laturii penale, 
părţile au convenit asupra modului de rezolvare a acţiunii civile”. Astfel, în 
cazul în care părţile au convenit asupra acordării unui termen pentru plata 
despăgubirilor, înțelegerea lor reprezintă tocmai un aspect al împăcării 
totale, instanța urmând să dispună încetarea procesului penal. 

Nu impietează asupra caracterului total şi necondiţionat nici accep- 
tarea voluntară a inculpatului de a plăti ulterior despăgubirile civile. Sub 
acest aspect, în literatura de specialitate s-a arătat, pe bună dreptate, că 
beneficiarul despăgubirilor rămâne titularul unei creanţe provenite dintr-o 
convenţie, creanță care, ulterior, poate fi valorificată prin anumite mijloace 


i Î.C.C.J., s.u., dec. nr. 27/2006, publicată în M. Of. nr. 190 din 20 martie 2007. 

2 în acest sens, a se vedea C. Bulai, op. cit, p. 84: În sensul existenței împăcării 
implicite, a se vedea V. Papadopol, în Codul penal comentat şi adnotat. Partea generală, 
Ed. Ştiinţifică, Bucureşti, 1972, p. 659. j 

| É T. mun. Bucureşti, s. a Il-a pen., dec. nr. 2056/1976, în R.R.D. nr. 5/1977, p. 70; 
T. jud. Galaţi, dec. pen. nr. 98/1977, în R.R.D. nr. 4/1978, p. 67. 

care au un alt temei şi un alt obiect decât acţiunea civilă exercitată în 
procesul penal care s-a stins prin împăcarea părților! 


Potrivit art. 159 alin. (3) C. pen., împăcarea produce efecte numai cu 
privire la persoanele între care a intervenit şi dacă că are loc până la citirea 
actului de sesizare a instanţei. Sub aspectul momentului limită până la “care 
împăcarea. poate interveni, notăm o altă diferență față de reglementarea 
anterioară. Astfel, conform art. 132 alin. (2) C. pen. anterior, împăcarea 


producea efecte numai dacă intervenea până la rămânerea defi qiia a 
hotărârii. 


“În jurisprudența Curtii Constituţionale? s-a arătat că reglementarea de 
către legiuitor a termenului citirii actului de sesizare a instanței, ca ultim 
moment în care poate interveni împăcarea, este pe deplin justificată prin 
finalitatea urmărită, constând în limitarea în timp a stării de incertitudine 


în - derularea raporturilor juridice şi în restrângerea posibilităţii de 
exercitare abuzivă a acestui drept. 


Prin aceeaşi decizie, instanţa de control constituțional a stabilit că 
dispoziţiile art. 159 alin. (3) C. pen. sunt constituţionale numai în măsura 
în care, în virtutea principiului constituţional al aplicării legii penale mai 
favorabile, împăcarea poate interveni şi în cauzele începute înaintea 
datei intrării în vigoare a Codului penal şi în care a fost depăşit momentul 
citirii actului de sesizare a instanței. 


Cu privire la efectele produse, împăcarea înlătură răspunderea penală 
şi stinge acţiunea civilă. Notăm faptul că, potrivit art. 159 alin. (5) teza a Il-a 
C. pen., împăcarea intervenită între persoana juridică ce a săvârşit 
infracțiunea şi persoana vătămată nu produce efecte față de persoanele 


1 Decizia Curții Constituţionale nr. 508 din 7 octombrie 2014, publicată în M. Of. 
nr. 843 „din 19 noiembrie 2014. 

2 V. Dumbravă, Valorificarea dreptului la despăgubiri în caz de împăcare a părților în 
procesul penal, în R.R.D. nr. 8/1971, p. 79. S-a mai arătat, în practica instanțelor, că 
împăcarea părţilor nu poate fi decât totală şi necondiționată, ea privind atât latura penală, cât 
şi latura civilă a procesului. Recursul prin care partea vătămată — care s-a împăcat cu 
inculpatul în ceea ce priveşte infracțiunea de furt săvârşit între soți — susținea că în mod 
greşit prima instanţă, încetând procesul penal, nu a soluționat latura civilă, în sensul obligării 
inculpatului să restituie bunurile sustrase din domiciliul conjugal, fi fiind respins ca neîntemeiat 
(T. mun. Bucureşti, s. a Il-a pen., dec. nr. 474/1990, în Tribunalul Municipiului Bucureşti, 
Culegere de practică judiciară penală pe anul 1990, cu note de V. Papadopol, Casa de 
Editură şi Presă „Şansa” SRL, Bucureşti, 1992, p. 87). De asemenea, în cazul în care 
autorul infracţiunii de furt şi persoana vătămată nu se află în vreunul dintre raporturile 
prevăzute în art. 210 din Codul penal anterior, împăcarea părţilor nu poate avea ca efect 
înlăturarea răspunderii penale, chiar dacă instanța a fost sesizată prin plângerea prealabilă a 
persoanei vătămate, iar fapta a fost încadrată, prin această plângere, în textul sus-menţionat; 
într-o asemenea situație, instanța de judecată urmează a se desesiza, conform art. 285 din 
Codul de procedură penală anterior, şi va trimite cauza procurorului în vederea efectuării 
urmăririi penale (T. mun. Bucureşti, s. | pen., dec. nr. 123/1992, în Tribunalul Municipiului 
Bucureşti, Culegere de practică judiciară penală pe anul 1992, cu note de V. Papadopol, 
Casa de Editură şi Presă „Şansa” SRL, Bucureşti, 1993, p. 156). 

fizice care au participat la comiterea aceleiaşi fapte, fiind subliniat încă o 
dată, caracterul personal al împăcării. | | Sa) 

încheierea unui acord de mediere. În ceea ce priveşte încheierea 
unui acord de mediere, legiuitorul a conferit relevanță procesual penală 
normelor cuprinse în Legea nr. 192/2006 privind medierea şi organizarea 
profesiei de mediator!, aplicabile în cauzele penale care privesc infracţiuni 
pentru care retragerea plângerii prealabile sau împăcarea înlătură răspun- 
derea penală. În acest fel, în cazul infracțiunilor pentru care acțiunea penală 
se pune în mişcare la plângerea prealabilă a persoanei vătămate, pe de o 
parte, şi acele infracţiuni pentru care acțiunea penală se pune în mişcare din 
oficiu, fiind prevăzută expres posibilitatea împăcării, pe de altă parie. 

În acest sens, reprezintă un impediment la punerea în mişcare sau 
exercitarea acţiunii penale finalizarea unei proceduri de mediere prin înche- 
ierea unei înțelegeri între suspect sau inculpat, pe de o parte, şi persoana 
vătămată, pe de altă parte. Jaws | | | 

‘Solutiile ce pot fi dispuse în baza art. 16 alin. (1) lit. g) sunt clasarea (în 
cursul urmăririi penale) sau încetarea procesului penal (în cursul fazei de 
judecată). Ei URA | | | 


| IV. Există o cauză de nepedepsire prevăzută de lege [art. 16 
alin. (1) lit. h)] 8 

Între cauzele care împiedică punerea în mişcare a acțiunii penale sau 
continuarea exercitării ei a fost introdusă şi existența unei cauze; de 
nepedepsire prevăzută de lege. ASV 
| Acest impediment a fost introdus în legislația procesual penală prin 
Legea nr. 281/2003. uny 

Cauzele de nepedepsire şi cauzele de impunitate sunt prevăzute în 
Partea specială a Codului penal, având drept urmare exonerarea făptui- 
torului de sancţiunea penală. Cu alte cuvinte, cauzele de nepedepsire nu au 
efecte asupra existenţei infracţiunii. Fapta va fi reţinută ca fiind infracțiune, 
aceasta este aptă să determine atragerea răspunderii penale, dar, în cazuri 
expres prevăzute, făptuitorul nu este pedepsit. Codul penal ne oferă câteva 
asemenea exemple, şi anume retragerea în termenul prevăzut de lege a 
mărturiei mincinoase?, nepedepsirea femeii însărcinate care îşi întrerupe 
cursul sarcinii [art. 201 alin. (7) C. pen.], favorizarea făptuitorului săvârşită 
de un membru de familie [art. 269 alin. (3) C. pen.], nedenunţarea unor 
infracţiuni contra securităţii naţionale săvârşită de un membru de familie 
[art. 410 alin. (2) C. pen.] etc. 


1 Legea nr. 192/2006 privind medierea şi organizarea profesiei de mediator a fost 
publicată în M. Of. nr. 441 din 22 mai 2006. | 
“+ 2 Conform art. 273 alin. (3) C. pen., autorul nu se pedepseşte dacă îşi retrage 
mărturia, în cauzele penale înainte de reținere, arestare sau de punerea în mişcare a acțiunii 
penale ori în alte cauze înainte de a se fi pronunţat o hotărâre sau de a se fi dat o altă soluție, 
ca urmare a mărturiei mincinoase. 

Dispoziţii legale referitoare la înlăturarea răspunderii penale se 
regăsesc şi în diferite legi speciale. Astfel, conform art. 20 alin. (1) din Legea 
nr. 678/2001" privind prevenirea şi combaterea traficului de persoane, per- 
soana supusă traficului de persoane care a săvârşit, ca urmare a exploatării 
sale, infracţiunea de trecere frauduloasă a frontierei unui stat nu se 
pedepseşte. 

Solutiile care pot fi date în cazul constatării existentei unei cauze de 


nepedepsire sunt clasarea (în faza de urmărire penală) sau încetarea 
procesului penal (în faza de judecată). 


V. Există Ido State de lucru judecat? [art. 16 a, (1) lit. N 

Hotărârile judecătoreşti rămase definitive capătă autoritatea de lucru 
judecat, prezumându-se că ele reflectă adevărul (res iudicata pro veritate 
habetur). Această considerare apare. ca necesară pentru a statornici 
cipiu juridic recunoscut din cele mai vechi timpuri”. 

Autoritatea de lucru judecat a hotărârilor penale are un efect pozitiv şi 
unul negativ; efectul pozitiv constă în aceea că hotărârea poate fi pusă în 
executare, iar efectul negativ împiedică exercitarea unei noi acţiuni penale 
împotriva aceleiaşi persoane, pentru aceeaşi faptă (non bis in idem). 

Ca o consecinţă a efectului negativ menţionat mai sus, autoritatea 
lucrului judecat se înscrie în rândul cauzelor care împiedică punerea în 
mişcare a acţiunii penale sau continuarea exercitării ei. 

Autoritatea de lucru judecat operează numai în cazul în care, cu privire 
la o persoană, s-a desfăşurat o judecată penală pentru o anumită faptă 
considerată infracțiune. În acest sens, pentru existența autorității de lucru 
judecat în materie penală se cere existența a două elemente identice între 
cauza judecată şi cauza care urmează a fi soluționată, şi anume: identitate 
de persoane şi identitate de obiect. Spre deosebire de autoritatea de lucru 
judecat în materie penală, pentru existența autorității de lucru judecat în 
materie civilă se cere o triplă identitate, şi anume: de CETE de obiect şi 
de cauză. 

În materie civilă, obiectul unei hotărâri judecătoreşti îl constituie 
pretentia formulată de reclamant“, iar cauza constă în fundamentul pe care 
se întemeiază pretenţia”. 


i Legea nr. 678/2001 privind prevenirea şi combaterea traficului de persoane a fost 

publicată î în M. Of. nr. 783 din 11 decembrie 2001. 

2 A se vedea şi D. Popescu, Consideraţii privind autoritatea lucrului judecat în cadrul 
reglementării procesului penal, în R.R.D. nr. 1/1971, pp. 39-43. 

„Acest principiu de drept a fost consacrat expres în Codul lui Hammurabi. 

* Bunăoară, pretenția formulată poate consta în cererea de a se sei un bun sau o 
cerere privind plata unei sume de bani. 

Cererea, ca obiect al unei acțiuni civile, se poate întemeia pe un contract de depozit 
sau gaj în cazul unui lucru, contractul respectiv constituind temeiul sau cauza cererii. 

Obiectul şi cauza, ca elemente ale autorităţii lucrului judecat în materie 
civilă, nu pot fi considerate în aceiaşi termeni în materie penală, deoarece 
obiectul hotărârii penale ar urma să fie aplicarea unei pedepse, iar cauza — 
infracțiunea săvârşită. Trebuie observat însă că în materie penală aplicarea 
sancţiunii penale este un element comun al tuturor hotărârilor judecătoreşti 
de condamnare şi, în consecință, o asemenea condiție pentru existența 
autorităţii lucrului judecat în materie penală este exclusă. 

În ceea ce priveşte „cauza” ca element de identitate al autorității de 
lucru judecat, trebuie să observăm că şi aceasta este deosebită de „cauza” 
în materia civilă, în penal interesând cauza materială, şi nu cauza juridică, în 
sensul încadrării juridice date infracțiunii. 

În ipoteza în care faptele materiale ar fi aceleaşi, Există 2ufbităte de 
lucru judecat, potrivit art.: 16 alin. (1) lit. i), giar dacă faptelor definitiv 
judecate li s-ar da o altă încadrare juridică. 

Deşi există identitate de fapte materiale, nu operează autoritatea de 
lucru judecat în cazul în care împotriva unei persoane s-a pronunțat o 
hotărâre prin care a fost aplicată pedeapsa închisorii contravenţionale în 
baza Legii nr. 61/1991 privind sancţionarea faptelor de încălcare a unor 
norme de convieţuire socială, a ordinii şi liniştii publice, modificată prin 
Legea nr. 2/2000, publicată î în M. Of. nr. 16 din 18 ianuarie 2000. Problema 

s-a pus în acelaşi mod în cazul Decretului nr. 153/1970, care a fost abrogat 
prin Legea nr. 61/1991 . 1. Cu privire la această problemă, în literatura de 
specialitate s-a arătat, pe bună dreptate, că nu poate fi reținută autoritatea 
lucrului judecat în situația redată mai sus, deoarece, în condiţiile judecării 
faptei ca o contraventie, nu s-a exercitat o acţiune penală care are ca obiect 
tragerea la răspundere penală a celui care a săvârşit o infracţiune şi, în 
consecinţă, nici acțiunea penală nu s-a putut stinge. Acţiunea penală nefiind 
stinsă, nu poate opera ca impediment pentru punerea ei. în mişcare 
existența unei hotărâri definitive a instanţei civile prin care pentru aceeaşi 
faptă s-a aplicat făptuitorului o sancțiune contravenţională?. 

Dacă, ulterior, pentru aceeaşi faptă se desfăşoară un proces penal în 
care se pronunţă pedeapsa închisorii, din aceasta trebuie computată închi- 
soarea contravenţională, pentru a se rezolva o problemă cu caracter 
umanitar; o asemenea computare însă nu are o bază legală, cum greşit s-a - 
arătat în practica judiciară”. 


1 T.S., s. pen., dec. nr. 2173/1972, în C.D. 1972, pp. 421-424; T.S., s. pen., dec. 
nr.. 1690/1977, în R.R.D. nr. 2/1978, p. 55. 
2 Gr. Theodoru, Aspecte ale raportului dintre răspunderea penală şi răspunderea 
contravenţională, în R.R.D. nr. 6, pp. 82-85; în acelaşi sens, a se vedea şi |. Poenaru, 
Aspecte ale raportului dintre răspunderea penală şi răspunderea contravenţională, în R.R.D. 
nr. 6/1973, pp. 82-85. 

3 T.S., s. pen., dec. nr. 384/1982, în R.R.D. nr. 12/1982, à 74; T. jud. rev dec. 

pen. nr. 16/1989, în R.R.D. nr. 9-12/1989, p. 146. 

Există autoritate de lucru judecat şi în cazul în care instanța a 
pronunţat achitarea, recursul formulat de procuror a fost respins (hotărârea 
rămânând definitivă) şi s-a promovat o rejudecare a celor achitaţi pentru 
aceleaşi fapte într-o altă încadrare juridică!. 

Proba, în cazul autorităţii lucrului judecat, se face numai cu hotărârea 
judecătorească rămasă definitivă din care trebuie să reiasă că persoana 
chemată să răspundă penal a mai fost judecată pentru aceeaşi faptă. 

Soluţiile ce pot fi dispuse în situaţia în care se constată existența 
autorităţii lucrului judecat sunt clasarea sau încetarea procesului penal. 


VI. A intervenit un transfer de proceduri cu un alt stat, potrivit 
legii [art. 16 alin. (1) lit. j)] | 
Transferul de proceduri penale poate fi definit ca fiind o formă a 
cooperării internaţionale în materie penală prin care, la cererea unui stat 
(solicitant), un alt stat (solicitat) preia exercitarea unei proceduri penale sau 
continuarea acesteia împotriva unei persoane acuzate de săvârşirea unei 
infracțiuni pe teritoriul statului solicitant, atunci când se apreciază că 
transferul procedurii penale serveşte intereselor unei bune administrări a 
justiției sau favorizează reintegrarea socială în caz de condamnare . ori 
atunci când se consideră că prezența persoanei învinuite de săvârşirea 
infracțiunii la procesul penal nu poate fi asigurată şi acest lucru este posibil 
în statul străin (solicitat). | Aai A | 
În conformitate cu art. 124 din Legea nr. 302/2004 privind cooperarea 
judiciară internaţională în materie penală?, autorităţile judiciare române pot 
solicita autorităţilor competente ale altui stat inițierea unei proceduri penale 
sau continuarea acesteia, atunci când exercitarea de către statul străin 
solicitat serveşte intereselor unei bune administrări a justiţiei sau favori- 
zează, în caz de condamnare, reintegrarea socială şi sunt incidente unul 
sau mai multe din următoarele cazuri: a) persoana cercetată are reşedinţa 
obişnuită în statul solicitat; b) persoana cercetată este cetățean al statului 
solicitat sau dacă acest stat este statul său de origine; c) persoana cercetată 
execută sau urmează să execute o pedeapsă privativă de libertate în statul 
solicitat; d) persoana cercetată face obiectul, în statul solicitat, al unei 
cercetări penale pentru aceeaşi faptă sau fapte conexe; e) transferul este 
justificat prin interesul de a descoperi adevărul şi, mai ales, dacă elementele 
de probă cele mai importante se găsesc în statul solicitat; f) executarea unei 
eventuale hotărâri de condamnare în statul solicitat este susceptibilă să 
amelioreze posibilitățile de reintegrare socială a condamnatului; g) prezenţa 
persoanei cercetate la audieri în procedurile penale instrumentate de auto- 
ritățile judiciare române nu poate fi asigurată, chiar şi atunci când ar exista 
posibilitatea audierii prin videocontferință, însă poate fi asigurată în statul 


1 T.S., s. pen., dec. nr. 934/1989, în Dr. nr. 6/1990, p. 77. | 
? Legea nr. 302/2004 a fost republicată în M. Of. nr. 377 din 31 mai 201 4. 

solicitat; h) o eventuală hotărâre de condamnare nu ar putea fi pusă în 
executare în România, chiar şi atunci când ar exista posibilitatea formulării 
unei cereri de extrădare sau emiterii unui mandat european de arestare, 
statul solicitat fiind în măsură să o facă; i) inculpatul a fost condamnat 
definitiv în România, sunt incidente unul sau mai multe din cazurile 
prevăzute la lit. a)-h), iar statul român nu poate pune în executare hotărârea 
de condamnare, chiar având deschisă calea extrădării sau a mandatului 
european de arestare, iar statul solicitat nu acceptă, ca principiu, executarea 
unei hotărâri străine de condamnare sau a refuzat punerea în executan a 
hotărârii de condamnare date de instanţa străină. 

În ceea ce priveşte momentul în care poate fi formulată cererea de 
transfer a procedurii penale de autorităţile judiciare penale române, apre- 
ciem că solicitarea poate fi formulată înainte de declanşarea unui proces 
penal în România (şi în acest caz, obiectul cooperării internaţionale îl 
reprezintă declanşarea unui proces penal pe teritoriul statului solicitat) sau 
pe parcursul unui proces penal (ipoteză în care se va solicita continuarea 
unei proceduri penale declanşată în România. 

În cazul în care solicitarea de cooperare internaţională în materie 
penală se face înainte de declanşarea procesului penal, soluţia pe care 
organele de urmărire penală sesizate cu respectiva infracţiune o vor dispune 
este clasarea. Dacă cererea de transfer de proceduri are loc în cursul 
urmăririi penale, de asemenea, soluția dispusă va fi aceea a clasării, în 
vreme ce soluția încetării urmăririi penale va fi dispusă dacă transferul de 
proceduri este solicitat în cursul fazei de judecată. 

Efectul de a împiedica punerea în mişcare a acţiunii penale sau de a 
stinge o acţiune penală deja pusă în mişcare se desprinde atât din art. 16 
alin. (1) lit. j), cât şi din dispoziţiile art. 125 alin. (4) din Legea nr. 302/2004 
privind cooperarea judiciară internaţională în materie penală, în conformitate 
cu care încheierea prin care se dispune transferul procedurii, rămasă 
definitivă, suspendă (...) continuarea procedurii penale începute, sub 
rezerva actelor şi demersurilor cu caracter urgent. Deşi în legea specială se 
arată că efectul transferului de proceduri constă în „suspendarea continuării 
procedurii penale”, soluţia care se va dispune va fi clasarea sau încetarea 
procesului penal. ' 

Această cauză de stingere a acțiunii penale nu este irevocabilă. În 
acest sens, dispoziţiile art. 127 alin. (2) din Legea nr. 302/2004 privind 
cooperarea judiciară internaţională în materie penală arată că dreptul de a 
începe sau a relua procedurile penale este redobândit de autoritățile 
judiciare penale române atunci când: a) statul solicitat informează că nu va 
iniția niciun demers cu privire la cererea de transfer de proceduri penale sau 
că nu acceptă o astfel de cerere; b) statul solicitat informează că revocă 
acceptarea cererii de transfer de proceduri penale; c) statul solicitat 
comunică decizia sa de a nu începe sau de a înceta procedurile penale. 

Caracterul revocabil al dispoziției de stingere a acţiunii penale în acest caz 
este subliniată şi prin prevederile art. 16 alin. (2), unde este prevăzut faptul 


că acțiunea penală poate fi pusă în mişcare ulterior, în condiţiile prevăzute 
de lege. 


4.4. Continuarea procesului penal 


Potrivit art. 18, în caz de amnistie, de prescripţie, de retragere a 
plângerii prealabile, de existență a unei cauze de nepedepsire sau de 
neimputabilitate ori în cazul renunțării la urmărirea penală, suspectul sau 
inculpatul poate cere continuarea procesului penal. Constatăm introducerea 
a două noi ipoteze care permit solicitarea continuării procesului penal, şi 
anume existența unei cauze de neimputabilitate şi renunţarea la urmărirea 
penală. . | 

Cererea de continuare a procesului penal poate fi formulată atât în 
cursul urmăririi penale, cât şi pe parcursul fazei de judecată, fiind ulterioară 
unei dispoziţii prin care procurorul sau instanța de judecată dau eficiență 
unei cauze de stingere a acţiunii penale dintre cele Preyazule expres în 
textul de lege. 

Pentru ipoteza formulării unei asemenea cereri ulterior dispoziţiei 
procurorului de clasare, continuarea urmăririi penale poate fi solicitată în 
termen de 20 de zile de la primirea copiei ordonanţei de clasare. 

Sesizat prin cererea de continuare a urmăririi penale, procurorul 
poate: 1) să dispună clasarea cauzei în raport cu un alt caz de netrimitere în 
judecată dacă se constată existența acestuia; 2) să confirme clasarea 
dispusă inițial prin ordonanţă, dacă nu se pisi lee, existența vreunui alt caz 
de netrimitere în judecată. 

Elementul de noutate pe care îl AEA actuala EE îl 
constituie stabilirea unui termen maxim, de 20 de zile, în interiorul căruia se 
poate formula cererea de continuare a urmăririi penale. 

În cursul fazei de judecată, dacă inculpatul a cerut continuarea 
procesului penal potrivit art. 18 şi se constată, ca urmare a continuării 
procesului, că sunt incidente cazurile prevăzute la art. 16 alin. (1) lit. a)-d), 
instanţa de judecată pronunţă achitarea. Dacă inculpatul a cerut continuarea 
procesului penal potrivit art. 18 şi se constată că nu sunt incidente cazurile 
prevăzute la art. 16 alin. (1) lit. a)-d), instanța de judecată pronunţă 
încetarea procesului penal. 

În aceste condiţii, greşit a procedat instanţa, care, ROȚI Aa judecata 
la cererea inculpatului, survenită după retragerea plângerii prealabile, găsind 


vinovat pe inculpat, l-a condamnat, în loc să dispună încetarea procesului 
penali. 


17. S., s. pen., dec. nr. 2810/1982, în R.R.D. nr. 1211983, p. 104. 

Cererea de continuare a procesului penal formulată de succesorii 
inculpatului decedat, față de care s-a dispus încetarea procesului penal în 
considerarea decesului, nu poate fi admisă, întrucât, pe de o parie, aceştia 
nu au calitatea cerută de lege pentru a solicita continuarea procesului penal, 
iar, pe de altă parte, decesul inculpatului nu se încadrează în coaie i în care 
se poale solicita continuarea procesului penal. 


Secţiunea a lll-a 
Acţiunea civilă 


$ 1. Noţiunea de „acțiune civilă în procesul penal” 


Este posibil ca săvârşirea unei infracţiuni să producă, pe lângă 
urmările socialmente periculoase, şi un prejudiciu material sau moral în 
dauna unei persoane fizice sau juridice, în acest caz infracțiunea fiind şi 


sursa unor obligaţii civile?. 
Mijlocul legal prin care persoana. prejudiciată material sau „moral cere 


să-i fie reparat prejudiciul cauzat este acţiunea civilă”. 


L Azamara eter pei: 


TiCa acțiune judiciară, acţiunea civilă este, în esenţă, o instituţie de 
drept civil, ea devenind instituţie a dreptului procesual penal în măsura în 
care este exercitată în cadrul unui proces penal. 

În literatura de specialitate a fost exprimată opinia că acțiunea civilă 
care are ca obiect repararea unui prejudiciu cauzat printr-o infracțiune nu 
este o acțiune pură de drept civil, ea având un caracter complex, determinat 
de însuşi izvorul ei”. O asemenea opinie nu o găsim întemeiată câtă vreme 
acţiunea civilă în procesul penal este. supusă dispoziţiilor de fond ale 
răspunderii civile, cu sublinierea că acţiunea civilă rezultată din săvârşire 
unei fapte ilicite civile prezintă anumite particularităţi”. 


ETG C.J., s. pen., dec. nr. 1435 din 17 aprilie 2008, disponibilă pe site-ul instanţei 
supreme. 

2 Neagu II, p. 308. | | 

3 Acţiunea civilă este definită ca fiind mijlocul legal cel mai important de proteguire prin 
constrângere judiciară a drepturilor civile încălcate sau a intereselor ocrotite de lege. Pe 
calea acţiunii civile, un subiect de drept (persoană fizică sau persoană juridică) cere organului 
de jurisdicție fie recunoaşterea unui drept subiectiv preexistent ori constituirea unei situații . 
juridice noi, fie încetarea piedicilor puse în exercitarea dreptului său de către o altă persoană 
sau plata unei despăgubiri atunci când instituirea şi executarea unor asemenea obligații este 
necesară în vederea realizării dreptului respectiv (M. Costin, |. Leş, M. Minea, D. Radu, 
Dicţionar de drept procesual civil, Ed. Ştiinţifică şi Enciclopedică, Bucureşti, 1983, p. 15). 

4 Dongoroz |, p. 74. 

5 P, Savey-Casaro, Le régime de Faction civile qui surtit à l’action pénale, în Revue de 
science criminelle et de droit penale comparé nr. 2, 1976, p. 319. 

ê M. Costin, |. Leş, M. Minea, R. Radu, op. cit., p. 17. 

7 Aceste particularități sunt: a) acţiunea civilă îşi are izvorul într-o infracțiune; 
b) acțiune civilă se exercită în fața organelor judiciare penale; c) în cazurile prevăzute î în art. 17, 
precum şi în alte ipoteze expres prevăzute în lege, se exercită din ofi ciu; d) are caracter 
accesoriu față de acțiunea penală. 

Acțiunea civilă, în procesul penal, are acelaşi izvor ca şi. acțiunea 

penală, şi anume infracţiunea săvârşită; în raport cu această trăsătură, 
acţiunea civilă în prec&sul penal are ca obiect tragerea la răspundere. civilă 
delictuală a persoanelor. responsabile potrivit legii. civile. pentru. prejudiciul 
e prin comiterea faptei care face obiectul actiunii, penale’. 

“Fiind alăturată acţiunii penale, “actiunea civilă are un caracter 
accesoriu Şi, în consecinţă, poate fi exercitată în cadrul procesului. penal. 
numai în măsura. în care poate fi pusă. în. mişcare acțiunea penală. 
Caracterul accesoriu al acţiunii civile în procesul penal face ca aceasta să 
poată fi exercitată numai împotriva inculpatului sau) părţii responsabile 
civilmente, precum; şi faţă de succesorii acestora. 


2 e 


$ 2. Conditiile exercitării actiunii civile în procesul penal 


Eu ca acțiunea civilă să poată fi exercitată în cadrul procesului 
penal se cer a fi îndeplinite, cumulativ, anumite conditii, şi anume: a) infracți- 
unea să fi cauzat un prejudiciu material sau moral. b) între infracțiunea 
săvârşită şi prejudiciul cerut a fi acoperit să existe o legătură de cauzalitate: 
c) prejudiciul trebuie să fie cert, d) prejudiciul să nu fi fost reparat; e) în cazul 
persoanelor fizice cu capacitate deplină de exerciţiu” sau persoanelor juri- 
dice să existe cererea de constituire ca parte civilă în cadrul procesului 
penal; f) prin soluționarea acţiunii civile în procesul penal să nu se depă- 
şească durata rezonabilă a procesului. 


2.1. Infracţiunea trebuie să fi cauzat un prejudiciu material 
sau moral 


Această condiţie (că ca nu în orice proces ATI să poată fi exercitată 
şi acţiunea civilă, deoarece anumite infracțiuni, prin natura urmărilor lor, nu 
pot genera prejudicii materiale sau morale şi, în consecinţă, exclud, de 
plano, posibilitatea exercitării acțiunii civile. Sub acest aspect, trebuie 
observat că infracțiunile de pericol nu pot genera în mod direct prejudicii 
materiale sau morale. 

În legătură cu posibilitatea exercitării acţiunii civile în cadrul procesului 
penal declanşat ca urmare a săvârşirii unei asemenea infracțiuni, au existat 
controverse atât la nivelul doctrinei procesual penale, cât şi în ceea ce 


1 în acest sens, în cazul unui viol, acţiunea civilă nu poate avea ca obiect constatarea 
paternității copilului născut ca urmare a violului (T. reg. Suceava, dec. pen. nr. 1699/1967, în 
R.R.D. nr. 12/1967, p. 153). 

2 În cazul când persoana vătămată este lipsită de capacitate de exercițiu sau are 
capacitate de exerciţiu restrânsă, acţiunea civilă se exercită în numele acesteia de către 
reprezentantul legal sau, după caz, de către procuror. Pentru această ipoteză, atunci când 
acţiunea civilă nu este exercitată de reprezentantul legal, procurorul este obligat să exercite 
acțiunea civilă din oficiu, ţinând cont de interesele persoanei vătămate. 

priveşte practica judiciară. Astfel, s-a opinat că, în cazul conducerii unui 
autovehicul fără permis de conducere, constituirea de parte civilă nu este 
posibilă, eventualele. prejudicii putând fi recuperate de către persoana 
vătămată pe calea unei acţiuni civile exercitate în fața instanţei civile . 

În sens contrar, alte instanțe au considerat că în astfel de situații 
acţiunea civilă poate fi alăturată celei penale, deoarece ambele acțiuni au la 
bază aceeaşi faptă penală a inculpatului care, neposedând permis de 
conducere, a produs accidentul urmat de avarierea autoturismului. 

În aceste. circumstanțe, caracterizate prin existența unei practici 
judiciare neuniforme, instanța supremă, sesizată cu soluţionarea unui recurs 
în interesul legii, a statuat că în situaţia în care acțiunea penală priveşte 
infra acţiunea de cc conducere a unui autovehicul pe i drumurile publice de către o 
persoană care nu. posedă permis. „de “conducere, nu există temei pentru 
exercitarea acțiunii _ civile_alături de cea penală. “Câtă vreme sesizarea 
instanţei penale este făcută. doar cu judecarea infracţiunii de conducere pe 
drumurile publice de către o persoană care nu posedă permis de condu- 
cere, infracțiune care prin natura ei nu este generatoare de prejudiciu, 
persoana vătămată prin. efectele altor acte ale inculpatului, comise cu 
aceeaşi ocazie, nu este îndreptățită să se constituie parte civilă în cauza 
respectivă Şi să. alăture acţiunea sa civilă celei penale. A considera altfel ar 
însemna să se admită posibilitatea exercitării şi alăturării oricărei acţiuni 
civile la acţiunea penală, fără să decurgă din aceasta, ceea ce ar fi contrar 
principiilor ce: guvernează procesul penal. 

“În acest sens, infracțiunea de conducere a unui piei bo pe 
drumurile publice de către o persoană fără a avea permis de conducere nu 
este cauzatoare de pagube materiale prin ea însăşi, întrucât, pentru 
producerea acestora, cel care conduce autovehiculul trebuie să mai 
săvârşească cel puţin un act comisiv sau omisiv care să aibă drept urmare 
producerea prejudiciului. Într-o astfel de situaţie, în care conducătorul auto a 
săvârşit şi un act comisiv sau omisiv generator de daune, cererea de 
despăgubiri nu poate fi admisă de instanța penală dacă fapta prin care au 
fost produse pagubele nu este incriminată de legea penală. Aşa fiind, 
instanţa învestită cu soluţionarea acțiunii penale, în cazul infracțiunii de con- 
ducere pe drumurile publice. de către o persoană fără a poseda permis de 
conducere, nu va soluţiona şi acţiunea civilă exercitată de proprietarul sau 
deiinatorul autoturismului avariat sau distrus în timpul udata infracțiunii 
rutiere”. 


1 T.S., s. pen., dec. nr. 1264/1983, în C.D. 1983, p. 360; în acelaşi sens, a se vedea: 
C. Apel Bucureşti, s. | pen., dec. nr. 96/1996 şi s. a Il-a pen., dec. nr. 346/1996, în Neagu II, 
p- 310; z: jud. Suceava, dec. pen. nr. 31/1995, în Dr. nr. 1/1996, p. 127. ` 
aR C.C.J., s.u., dec. nr. 29 din P iunie 2008, publicată în M. Of. nr. 230 din 8 aprilie 
2009. 

În aceeaşi materie, a posibilităţii exercitării acţiunii civile în cadrul 
procesului penal, în cazul infracţiunilor cu efecte complexe, cum sunt cele 
de ucidere din culpă şi de vătămare corporală din culpă săvârşite cu ocazia 
circulaţiei pe drumurile publice, unele instanțe au apreciat că acţiunea civilă 
va “putea fi exercitată în procesul penal numai cu privire la pretentiile 
formulate pentru prejudiciile cauzate prin infracțiunea cu care a fost sesizată 
instanța, iar nu şi pentru cele produse prin efectele secundare ori colaterale 
ale faptei. Ca atare, pentru un proces penal declanşat ca urmare a săvârșirii 
unei infracțiuni de vătămare corporală gravă într-un accident rutier nu se 
putea exercita acţiunea civilă cu referire la prejudiciul cauzat prin distrugerea 
ori deteriorarea unor bunuri ca urmare a aceleiaşi fapte. 

Alte instanţe s-au pronunţat în sensul că instanţa învestită cu jude- 
carea acţiunii penale în cazul acestor infracţiuni cu efecte complexe este 
îndrituită să judece acţiunea civilă, alăturată celei penale prin constituirea 
persoanei vătămate ca parte civilă, atât cu privire la pretenţiile formulate în 
legătură cu decesul victimei sau cu vătămările corporale suferite, cât şi cu 
privire la pretenţiile referitoare la bunurile distruse ori deteriorate ca urmare a 
aceleiaşi fapte. 

În considerarea acestei practici judiciare neunitare, instanța supremă a 
statuat, prin intermediul unei decizii pronunţate în soluţionarea unui recurs în 
interesul legii‘, că pretenţiile cu privire la prejudiciile secundare cauzate în 
aceste circumstanțe pot. fi formulate prin exercitarea . acţiunii civile în 
procesul penal. În acest sens, s-a argumentat că legiuitorul român nu a 
intenţionat să limiteze în vreun fel posibilitatea persoanei vătămate, consti- 
tuită parte civilă, de a obţine o justă şi integrală reparare a pagubei, întrucât 
imperativul bunei administrări a justiției nu poate permite fragmentarea 
pretențiilor civile în funcţie de caracterul direct sau indirect al pagubelor 
produse. Prin împiedicarea persoanei vătămate de a se constitui parte civilă 
în aceste circumstanţe s-ar încălca şi reglementările art. 6 par. (1) din 
Convenție, potrivit cărora orice persoană are dreptul la judecarea, în mod 
echitabil şi într-un termen rezonabil, de către o instanță care să hotărască 
nu numai cu privire la temeinicia acuzației penale, ci şi asupra încălcării 
drepturilor şi obligaţiilor cu caracter civil. . 

De asemenea, aspecte controversate au apărut în ceea ce priveşte 
competența instanței penale, învestită cu judecarea infracțiunilor regle- 
mentate în Legea nr. 59/1934 asupra cecului, cu modificările şi completările 
ulterioare, de a soluţiona acţiunea civilă alăturată celei penale. Astfel, unele 
instanţe au considerat că în acest caz acţiunea civilă poate fi alăturată celei 
penale, pe motiv că sunt întrunite elementele răspunderii delictuale, solu- 
ționând latura civilă în cauzele având ca obiect infracțiunile reglementate de 
Legea nr. 59/1934, cu modificările şi completările ulterioare, în temeiul 


11.00. S.u., dec. nr. 1/2004, publicată în M. Of. nr. 404 din 6 mai 2004. 

art. 14, raportat la art. 346 cu referire la dispoziţiile legii civile. Alte instante, 
dimpotrivă, s-au pronunțat în sensul că acțiunea civilă nu este admisibilă în 
faţa instanţei penale întrucât, pe de o parte, infracțiunile prevăzute în ari. 84 
din Legea nr. 59/1934, cu modificările şi completările ulterioare, suni 
infracţiuni de pericol şi ca atare nu sunt susceptibile să producă un 
prejudiciu material, iar, pe de altă parte, cecul refuzat la plată constituie titlu 
executoriu, încât în cazul admiterii acţiunii civile s-ar ajunge în situația ca 
partea să obțină două titluri pentru aceeaşi creanţă. SA i 
| în aceste circumstanţe, instanța supremă, în-soluționarea unui recurs 
în interesul legii, a statuat că instanţa penală învestită cu judecarea infracți- 
unilor prevăzute în art. 84 din Legea nr. 59/1934 asupra cecului, cu modi- 
ficările şi completările ulterioare, nu va soluţiona acţiunea. civilă. alăturată 
acţiunii penale, urmând a pronunța respingerea ca inadmisibilă a acţiunii 
civie. iri age ps | | 

~ Astfel, conţinutul infracţiunilor prevăzute în art. 84 din Legea 
nr. 59/1934, cu modificările şi completările ulterioare, reglementează 
aspecte referitoare la emiterea şi. forma cecului, transmiterea cecului, 
prescripția şi infracțiunile care au legătură cu folosirea cecului. Elementele 
esenţiale reglementate constau în: denumirea de cec trecută în însuşi textul 
titlului; ordinul necondiţionat de a plăti o anumită sumă de bani; numele celui 
care trebuie să plătească; arătarea datei şi a locului emiterii; numele şi 
prenumele, firma şi semnătura celui care se obligă. 

În esență, astfel de infracţiuni constau în: emiterea cecului fără 
autorizarea trasului; emiterea cecului fără a avea la tras disponibilul sufi- 
cient, emiterea cecului cu dată falsă, emiterea cecului căruia îi lipseşte un 
element esenţial sau care este emis chiar în favoarea trăgătorului. Scopul 
acestor incriminări îl reprezintă, în principal, prevenirea emiterii cecurilor fără 
provizia necesară în contul bancar sau a completării lor în modalităţi care ar 
prejudicia beneficiarul. lu 

“ S-a apreciat că infracțiunile reglementate în Legea nr. 59/1934, cu 
modificările şi completările ulterioare, denumite în doctrină ca formale, sunt 
periculoase pentru circuitul civil lato sensu. Existenţa lor nu necesită produ- 
cerea unor consecințe patrimoniale, deoarece protejează numai relaţiile 


1Î.C.C.J., s.u., dec. nr. 43/2008, publicată în M. Of. nr. 372 din 3 iunie 2009. 

2 Conform art. 84 din Legea nr. 59/1934, (1) Constituie infracţiune şi se pedepseşte cu 
închisoare de la 6 luni până la un an sau cu amendă, dacă fapta nu constituie o infracţiune 
mai gravă, săvârşirea uneia dintre următoarele fapte: 1. emiterea unui cec fără a fi avut 
autorizarea. trasului; 2. emiterea. unui cec fără a avea la tras disponibil suficient sau 
dispunerea în tot ori în parte de disponibilul avut mai înainte de trecerea termenelor fixate 
pentru prezentare; 3. emiterea unui cec cu dată falsă sau căruia îi lipseşte unul dintre 
următoarele elemente esenţiale: a) denumirea de cec; b) suma de bani ce trebuie plătită; 
c) numele trasului; d) data emiterii cecului; e) semnătura prevăzută la art. 11; 4. emiterea 
unui cec cu încălcarea prevederilor art. 6 alin. (3). | 


ACȚIUNILE ÎN PROCESUL PENAL sin 307 
a i II A 
sociale referitoare la operaţiunile cu cecuri în vederea asigurării credibilității 
acestor instrumente de plată, cu rol deosebit în relaţiile comerciale. 

În cazul săvârşirii unor astfel de fapte, subiectul pasiv este instituția 
bancară a cărei credibilitate a fost periclitată prin acțiunea de emitere a 
cecului fără respectarea condiţiilor legale, iar nu beneficiarul cecului emis cu 
încălcarea dispoziţiilor legale. Ca urmare, infracțiunile prevăzute în art. 84 
din Legea nr. 59/1934, cu modificările şi. completările ulterioare, sunt 
infracţiuni de pericol, iar scopul acestei incriminări este acela de a determina 
emiterea corectă a cecurilor, iar nu acoperirea vreunei pagube materiale. 

S-a mai observat că, în cazul acestor infracțiuni, situaţia premisă este 
dată de existența unui raport juridic de natură contractuală în care cecul, ca 
instrument de plată, reprezintă o garanţie a îndeplinirii obligaţiilor asumate 
de debitori prin contractele comerciale încheiate. De aceea, în cazul 
săvârşirii unor astfel de fapte, prejudiciul cauzat creditorului parte vătămată 
este determinat de neexecutarea obligaţiei asumate de către debitorul 
inculpat prin contractul comercial încheiat, iar nu de emiterea ulterioară a 
cecului cu încălcarea legii penale. Asifel, în asemenea cauze, pentru aco- 
perirea prejudiciului suferit, creditorii au la dispoziție numai acţiunea civilă 


„separată, izvorâtă din contract, iar nu şi acţiunea civilă întemeiată pe 


răspunderea delictuală, care poate fi alăturată celei penale. 

Această soluţie se impune şi pentru că, în conformitate cu dispoziţiile 
ari. 53 alin. (1) din Legea nr. 59/1934, cu modificările şi completările 
ulterioare, cecul are valoare de titlu executoriu. Or, față de aceste dispoziţii 
legale, chiar şi în cazul în care cecul a fost emis cu nerespectarea condiţiilor 
cerute de lege, el constituind titlu executoriu, nu mai este necesară o 
hotărâre judecătorească pentru ca partea vătămată creditoare să îşi poată 
acoperi prejudiciul, acesta putând fi recuperat prin însăşi punerea în 
executare silită a cecului după o prealabilă învestire cu formulă executorie. 

În aceste condiţii, alăturarea acţiunii civile celei penale ar duce, prin 
soluționare (în ipoteza admiterii, Ta crearea a doua titluri executorii (hotă- 
rârea penală care soluţionează acțiunea civilă şi cecul însuşi), ceea ce este 
inadmisibil. Prin urmare, obținerea unui titlu executoriu pe calea acțiunii 
civile alăturate celei penale nici nu şi-ar justifica utilitatea cât timp hotărârea 
ce s-ar pronunța î în această privință nu ar putea cuprinde decât ceea ce 9 deja 
este menţionat în cecul perfect valabil şi executoriu. 


2.2. Între infracţiunea săvârşită şi i prejudiciul cerut a fi 
acoperit să existe legătură de cauzalitate 


Este o axiomă de drept potrivit căreia o persoană poate fi trasă la 
răspundere juridică, în general, şi la răspundere civilă, în special, numai 
dacă între fapta sa şi efectul produs există, în mod obiectiv, un raport de 
cauzalitate!. inexistenţa acestui raport înlătură existența temeiului pogai la 
d ed pp juridică a posi IeI care a săvârşit fapta. 


1 C. Stătescu, Răspunderea civilă delictuală pentru fapta altei came LU Ed. Ştiinţifică 
şi Enciclopedică, Bucureşti, 1984, p. 21. 


308 TRATAT DE PROCEDURĂ PENALĂ. PARTEA GENERALĂ 


în cazul răspunderii civile delictuale, ieza are deplină aplicabilitate şi 
organele judiciare pot obliga la despăgubiri civile o anumită persoană numai 
în cazul în care se constată producerea unui prejudiciu ca urmare a faptei 
săvârşite. MB ei, PA CB ak 

-În mod corect, în practica judiciară s-a arătat că nu există legătură de 

cauzalitate între faptă şi complicațiile privind starea sănătăţii unei persoane, 
victimă a acelei infracţiuni, în ipoteza în care a nesocotit repetat tratamentul 
şi recomandările medicale, ceea ce a dus la înrăutățirea stării sănătăţii ei!. 
„De asemenea, nu există raport de cauzalitate între prejudiciu şi fapta 
inculpatului în cazul în care un autovehicul, după ce a fost reparat, nu a fost 
introdus în circuitul productiv din vina altor persoane?. În acelaşi sens, în 
practica judiciară s-a decis că nu există legătură de cauzalitate între fapta de 
vătămare corporală şi prejudiciul care constă în valoarea produselor alterate 
în timpul cât persoana care avea calitatea de gestionar al produselor 
respective s-a aflat în concediu medical ca urmare a vătămărilor corporale 
cauzate prin infracțiune. i MAG A 

Nu există raport de, cauzalitate nici între infracțiunea de omor şi 
împrumutul făcut de victimă anterior săvârșirii omorului şi, în consecinţă, 
inculpatul nu poate fi obligat la plata unui asemenea împrumut“. 
| În contextul situaţiilor menţionate mai sus se înscrie şi tentativa la 
infracţiunea de omor săvârşită asupra soției, caz în care inculpatul nu poate 
fi obligat la plata unei pensii.de întreținere pentru copiii săi şi ai victimei, între 
infracțiunea pentru care a fost condamnat şi lipsirea copiilor de aportul său 
material la întreținerea acestora neexistând raport de cauzalitate în sensul 
legii penale”. S ta tN aa PIPERA, i 


mame ra, mer area Pe er ee 


înmormântare şi cele ocazionate de comemorările ulterioare, potrivit men- 


)) Există legătură cauzală între moartea victimei şi cheltuielile de 


talității religioase a comunităţii respective; în aceeaşi. categorie. au fost 
incluse şi cheltuielile făcute cu ridicarea unui monument funerar. Astfel, s-a 
considerat că respectiva construcţie funerară nu reprezintă o manifestare de 
orgoliu şi vanitate, fiind apreciată expresia sentimentelor fireşti de pietate şi 
de cinstire a memoriei victimei.’ ţi | 

De asemenea, atâta timp cât obiectul acţiunii penale îl constituie 
acțiunea de distrugere, partea civilă nu poate să obțină în procesul penal 
alte despăgubiri decât cele reprezentate de valoarea componentelor 
distruse, precum şi cheltuielile de aducere a bunului în stare de funcţionare, 


l 1T, jud. Ilfov, dec. pen. nr. 648/1977, în R.R.D. nr. 7/1978, p. 52. 
-2 T.S., s. pen., dec. nr. 164/1981, în R.R.D. nr. 8/1981, p. 63. 
3 T.S., s. pen., dec. nr. 1268/1983, în C.D. 1985, p. 340. 
4 C.S.J., s. pen., dec. nr. 1053/1991, în Neagu lll, p. 315. 
"5 C.S.J., s. pen., dec. nr. 1908/1991, în Neagu Ill, p. 315. 
Or . jud. Bihor, dec. pen. nr. 48/1991, în Dr. nr. 6/1991, p. 65. 

dar numai în măsura în care aducerea î în stare de Pilaa] E a fost cauzată 
„de acţiunea ilicită a inculpatului‘. 

În cadrul analizei referitoare la necesitatea existentei legăturii de 
cauzalitate între infracţiunea săvârşită şi prejudiciu se impune să menţionăm 
şi prevederile noului Cod civil în materia culpei comune („vinovăţie 
comună”). Astfel, conform art. 1371 alin. (1) C. civ., dacă „victima a 
contribuit cu intenţie sau din culpă la cauzarea sau mărirea prejudiciului sau 
nu le-a evitat, în tot sau în parte, deşi putea să o facă, cel chemat să 
răspundă va fi ținut numai pentru partea de prejudiciu pe care a pricinuit-o”. 

În acelaşi sens, al stabilirii relației cauzale doar față de acțiunea sau 
inacţiunea făptuitorului, în art. 1371 alin. (2) C. civ. este consacrat conceptul 
de „pluralitate de cauze”. Astfel, „dispoziţiile alin. (1) se aplică şi în cazul în 
care la cauzarea prejudiciului au contribuit atât fapta săvârşită de autor, cu 


„intenție sau din culpă, cât şi forța majoră, cazul fortuit ori fapta terțului pentru 
care autorul nu este obligat să răspundă”. 


2.3. Prejudiciul să fie cert 


Această condiție impune ca acţiunea civilă să fie exercitată pentru 


recuperarea unui prejudiciu sigur, atât sub aspectul existenţei sale, cât şi 
„sub aspectul. posibilităților de evaluare. 


Prejudiciul este cert în cazul în care este constatat. şi este deci actual. 
Poate fi cert şi un prejudiciu viitor, în ipoteza în care este susceptibil de 
evaluare?. Astfel, în situația când partea civilă a suferit o vătămare cu 
pierderea capacităţii de muncă până la o anumită dată când urmează a fi 
reexaminată medical pentru a se stabili evoluția infirmității, inculpatul nu 
trebuie obligat la plata despăgubirilor periodice până la data reexaminării 
medicale, ci până la încetarea stării de nevoie în care se află partea civilă”. 
Când cererea de despăgubire se întemeiază pe un fapt viitor şi incert, 


1 C. Apel Bucureşti, s. | pen., dec. nr. 62/2005, în Neagu II, p. 316. 
2 Conform art. 1385 alin. (2) C. civ., „se vor putea acorda despăgubiri şi pentru un 
prejudiciu viitor dacă producerea lui este neîndoielnică” 

Inculpatul a fost condamnat pentru săvârşirea tentativei de omor. Totodată, 
inculpatul a fost obligat să plătească părții civile, între altele, o prestație periodică bănească 
pe o durată de 6 luni. Partea civilă a făcut recurs în ceea ce priveşte durata acordării 
despăgubirilor periodice, recurs considerat întemeiat. Prin expertiza medico-legală s-a stabilit 
că partea civilă are capacitatea de muncă pierdută integral pe o durată de 6 luni, 
precizându-se că la expirarea acestei perioade trebuie să fie reexaminată. Această precizare 
însă. nu îndreptățea instanța să considere că la expirarea celor 6 luni partea civilă va 
redobândi capacitatea de muncă şi deci nu trebuia să limiteze despăgubirile periodice la 
această durată. Pentru o justă reparare a prejudiciului, „despăgubirile periodice trebuiau 
stabilite până la încetarea stării de nevoie a părții civile. În măsura în care aceasta îşi va 
redobândi, parţial sau integral, capacitatea de muncă ori, dimpotrivă, dacă paguba va spori 
după pronunțarea hotărârii, partea interesată va putea solicita, pe calea unei acțiuni civile, 


modificarea celor dispuse în legătură cu prestaţia periodică (T.S., s. pen., dec. nr. 480/1986, 
nepublicată). 


310 TRATAT DE PROCEDURĂ PENALĂ. PARTEA GENERALĂ 


acţiunea civilă trebuie respinsă. în acest context, în mod corect, instania 
supremă şi literatura de specialiiate au arătat că în cazul minorilor 
îndreptăţiți să primească despăgubiri, nu s-ar putea pronunța o singură 
hotărâre judecătorească, prin care inculpatul să fie obligat la despăgubiri pe 
care le-ar datora copilului pe perioada minorităţii sale şi după această dată, 
în continuare, până la terminarea studiilor, fără a se depăşi vârsta de 26 de 
ani. Acest mod de rezolvare a problemei. este cel legal, deoarece, în 
această din urmă situaţie, nu există, la data pronunțării hotărârii judecă- 
toreşti, un prejudiciu actual, adică cert. Obligaţia de plată a despăgubirilor 
către copilul major se naşte ulterior, şi anume dacă acesta se află în 
continuarea studiilor’. În mod corect a procedat instanţa într-o cauză în care, 
în urma accidentării unei minore, se solicitau despăgubiri în favoarea 
acesteia, motivându-se că accidentarea ce i s-a cauzat îi prelungeşte 
şcolarizarea până la obținerea unei calificări superioare şi o întârziere în 
dobândirea unui câştig care ar decurge din încadrarea sa în muncă’. 

În cazul săvârșirii infracțiunii de omor, obligarea inculpatului la plata 
unei prestatii periodice către copiii minori ai victimei, până la majoratul 
acestora, are rolul de a acoperi prejudiciul cauzat minorilor prin lipsirea 
acestora de contribuția lunară pe care victima o avea la întreținerea lor. Ca 
atare, obligarea inculpatului la plata unei sume globale, reprezentând 
prestația periodică ce e calculată cumulat până la majoratul minorilor, este 
nelegală”. ROSIA Ala ale 

În condiţiile actualului Cod civil însă, este posibilă acordarea unei 
sume globale, pentru ipoteza vătămării integrității corporale sau a sănătății 
unei persoane prin săvârşirea unei infracțiuni, atunci când se pune problema 
reparării prejudiciului reprezentat de pierderea sau nerealizarea câştigului 
din muncă sub forma unor prestații băneşti periodice. „Astfel, conform 
art. 1.387 alin. (2) teza a Il-a C. civ., la cererea persoanei vătămate, instanța 
poate acorda despăgubirea, pentru motive temeinice, sub forma unei sume 
globale. - mită 

| Potrivit noului Cod civil [art. 1.385 alin. (4)], a fost reglementată şi posi- 
bilitatea reparării prejudiciului cert, actual sau viitor, constând în „pierderea 
şansei de a obține un avantaj sau de a evita o pagubă”, ţinându-se cont de 
„împrejurări şi de situația concretă a victimei. | 


2.4. Prejudiciul să nu fi fost reparat 


"Această condiţie este cerută deoarece există posibilitatea ca, înainte 
de_exercitarea _acţiunii civile... în „procesul penal, prejudiciul cauzat prin 


Per iert i ~ 
v 


infrăcţiune să fi fost acoperit total sau parțial de către alte persoane decât 


inculpatul. 


sanma 


gl C.S.J., dec: nr. 26/1990, în R.R.D. nr. 7, p. 60; C.S.J., dec. nr. 28/1990, în Neagu II, 
p. 317; C.S.J., s. pen., dec. nr.419/1990, în Neagu II, p. 317. ajra: 
2 T. jud. Bihor, dec. pen. nr. 186/1980, în R.R.D. nr. 1/1981, p. 68. 
3 Î.C.C.J., s. pen., dec. nr. 822/2006, în Neagu III, p. 317. 

Acest aspect vizează numeroase probleme privind despăgubirile 
primite de la un asigurător, de la asigurările sociale sau de la terțe persoane 
care au obligaţia de a despăgubi pe cel prejudiciat prin infractiune’. 

Întreaga problematică pe care o implică analiza acestei conditii de 
exercitare a acţiunii civile în procesul penal face obiectul de studiu a nume- 
roase lucrări de drept civil şi, de aceea, ne vom mărgini a releva numai 
câteva aspecte consemnate de practica judiciară în materie penală în 
această privință. 

Subliniem faptul că repararea prejudiciului cauzat prin infracţiune nu 
exclude, de plano, posibilitatea exercitării acțiunii civile în procesul penal. 
O asemenea concluzie se degajă deoarece trebuie avut. în vedere dacă.. 
prejudiciul a fost acoperit integral sau parţial şi, de asemenea, trebuie văzut 
titlul cu care prejudiciul a fost acoperit. Astfel, în cazul despăgubirilor plătite 
de-un asigurător, dacă se apreciază că suma nu este îndestulătoare şi nu 
„asigură o reparaţie justă şi integrală a daunei suferite, instanța poate admite 
exercitarea acţiunii civile în cadrul procesului penal pentru Sale 
acoperire a prejudiciului cauzat prin infractiune. 

În situatia în. care paguba cauzată de inculpaţi a fost acoperită de un 
asigurător, prin -plata valorii bunurilor sustrase, despăgubire acordată în 
baza unui contract de asigurare încheiat între un asigurător şi persoana 
juridică păgubită, asigurătorul se subrogă în drepturile celui prejudiciat şi se 
poate constitui parte civilă în procesul penal împotriva inculpaților”. 

De asemenea, atâta vreme cât pentru repararea pagubei cauzate 
părții civile prin infracţiunea de înşelăciune inculpatul a lăsat acesteia în gaj 
anumite bunuri a căror valoare acoperă prejudiciul, părţile convenind prin 
contract ca în cazul în care inculpatul nu va achita, până la o anumită dată, 
suma echivalentă valorii pagubei, partea civilă să dispună liber de acele 
bunuri, instanța nu-l va obliga pe inculpat la plata unor despăgubiri, consi- 
derând prejudiciul acoperit“. 

În cazul când prejudiciul a fost reparat integral sau parţial de către 
terțe persoane cărora nu le revenea această obligaţie, acțiunea civilă poate 
fi exercitată sau nu poate fi exercitată în procesul penal î în funcţie de titlul cu 
care a fost acoperit prejudiciul. Astfel, în cazul în care terte persoane au 
contribuit la acoperirea prejudiciului din dorința de a ajuta. victima. infracțiunii, 
şi nu nu pentru a a degreva | pe inculpat, partea civilă poate exercita acţiunea în 
procesul | penal s Şi poate. pretinde acoperirea integrală a prejudiciului cauzat 
prin infracţiune . În cazul în care terți au acoperit prejudiciul cauzat de 


ÎN eat 1s 


-1 A se vedea, pe larg, Fr. Deak, Regresul ADAS împotriva conducătorilor auto ai 
unităților publice, în R.R.D. nr. 4/1988, pp. 23-24. 
i 2 T.S., s. pen., dec. nr. 1187/1984, în R.R.D. nr. 9/1985, p. 77. 
2 T.S., s. pen., dec. nr. 1712/1983, în Neagu III, p. 318. 
4 C. Apel București, s. | pen., dec. nr. 327/1996, în Neagu III, p. 319. * 
5 Astfel, inculpatul urmează a fi obligat la plata cheltuielilor de înmormântare chiar 
dacă acestea au fost suportate de colegii victimei cu titlul de ajutor pentru partea civilă (T. jud. 
Suceava, dec. pen. nr. 466/1980, în R.R.D. nr. 5/1981, p. 67). 

infracțiune din dorința de a ajuta pe inculpat, partea civilă nu mai poate 
exercita acțiunea civilă în procesul penal. decât, eventual, pentru partea de 


prejudiciu neacoperită prin liberalitatea făcută de terți. 


2. 5. Să existe manifestarea de voință din partea persoanei 
juridice sau a persoanei fizice cu capacitate deplină de 


exercitiu de a fi despăgubită 


Constituirea de parte civilă în cadrul procesului penal reprezintă 
manifestarea de voință a persoanei vătămate în sensul reparării prejudiciului 
material sau moral cauzat prin săvârşirea infracţiunii . 

Constituirea ca parte civilă se poate face în cursul urmăririi penale, 
precum şi în faţa instanţei de judecată până la începerea cercetării judecă- 
toreşti [art. 20 alin. (1)]. i 

În cazurile în care, potrivit legii, pornirea actiunii civile se face din 
oficiu, această condiție nu mai este necesară. În aceste ipoteze, legea 
prevede că instanţa este obligată să se pronunţe din oficiu asupra reparării 
pagubei, chiar dacă în cauză nu este constituită parte civilă. 


$ 3. Elementele acţiunii civile 


3. 1. Obiectul acţiunii « civile 
3.1.1. Consideraţii preliminare 


Potrivit art..19 alin. (1), acţiunea civilă exercitată în cadrul procesului 
penal are ca obiect tragerea la. răspundere. civilă delictuală a persoanelor 
responsabile potrivit. legii civile (inculpatul şi, după caz, partea responsabilă 
civilmente) pentru. prejudiciul produs prin comiterea faptei care face obiectul 
acțiunii penale. Dreptul la reparație se naşte din ziua cauzării prejudiciului, 
chiar. dacă acest: drept nu poate fi valorifi cat imediat [art 1381 alin. (2) 


C. civ. i. 
În lumina art. 19 alin. (5), acţiunea civilă poate avea ca obiect tragerea 


E, IG te 


la răspundere civilă pentru repararea atât a prejudiciului material, cât şi a 
pepe aa moral. Tragerea la răspundere civilă a subiecților menționați 


1 Cu privire la detaliile privind constituirea de parte civilă în procesul penal, a se vedea 
Capitolul al Ill-lea, Participanții în procesul penal, Secțiunea a IV-a, Părțile în procesul penal, 
$3 Partea civilă, din prezenta lucrare. 

2 Acţiunea civilă se exercită din oficiu în procesul penal în următoarele situații: 1) cel 
vătămat este o persoană lipsită de capacitate de exercițiu sau cu capacitate de exercițiu 
restrânsă şi reprezentantul acestuia nu exercită acţiunea civilă; 2) instanța va dispune 
desființarea totală sau parţială a unui înscris chiar dacă nu există constituire de parte civilă; 
3) instanța va dispune restabilirea situației anterioare săvârșirii infracţiunii, chiar dacă nu 
există constituire de parte civilă. Pentru detalii asupra exercitării din oficiu a acțiunii civile, a se 
vedea 4.2. Exercitarea acţiunii civile din oficiu din prezentul capitol. 

mai sus se concretizează în obligarea lor la repararea prejudiciului material 
„şi moral pricinuit prin infracțiune. 

Conform dispoziţiilor actualului Cod de procedură penală, repararea 
prejudiciului material şi moral se face potrivit dispoziţiilor legii civile [art. 19 
alin. (5)]. În acest mod, sediul materiei obiectului acţiunii civile se găseşte în 
Codul civil. Constatăm, aşadar, o reglementare diferită fată de Codul de 
procedură penală anterior, în care era stipulat expres faptul că repararea 
pagubei se face, potrivit dispoziţiilor legii civile, a) în natură, prin.restituirea 
lucrului, restabilirea situaţiei anterioare săvârșirii infracţiunii, desființarea 
totală sau parţială a unui înscris ori prin orice alt mijloc de reparare în natură, 
şi b) prin plata unei despăgubiri băneşti, în măsura în care repararea în 
natură nu este cu putinţă. 

În prezent, prin trimiterea la ERAS Codului civil, observăm că 
“potrivit art. 1.386 alin. (1) din acest cod, repararea prejudiciului se iaca: 

a) în natură, prin restabilirea situaţiei anterioare; 

b) prin plata unei despăgubiri, dacă restabilirea situaţiei anterioare nu 
este cu putință ori dacă persoana vătămată nu este. interesată. de reparația 
în natură. 

Deşi s-ar părea că restabilirea situaţiei anterioare reprezintă unica 
modalitate de reparaţie în natură a prejudiciului material şi moral, analiza 
- dispoziţiilor procesuale conduce la concluzia menținerii posibilităţii reparării 

prejudiciului şi prin restituirea lucrului ori desfii ințarea totală sau parțială a 
unui înscris. În acest sens, în art. 25 alin. (2) se arată în mod expres că în 
cazul când acţiunea civilă are ca obiect repararea prejudiciului material prin 
restituirea lucrului, iar aceasta este posibilă, instanța dispune ca lucrul să fie 
restituit părții civile. De asemenea, conform art. 25 alin. (3), instanţa, chiar 
dacă nu există constituire de parte civilă, se pronunță cu privire la 
desființarea totală sau parțială a unui înscris sau la restabilirea situației 
anterioare săvârşirii infracțiunii. 

Având în vedere aspectele plagi tm mai sus, putem spune că 
reglementarea obiectului acţiunii civile cuprinde aceleaşi modalităţi care au 
existat şi în Codul de procedură penală anterior, dar într-o redactare nu 
suficient de sistematizată. 

Din modul în care legiuitorul a reglementat repararea prejudiciului î în 
cazul răspunderii delictuale rezultă că, în cazul în care repararea în natură 
nu este posibilă ori dacă persoana vătămată nu este interesată de 
repararea în natură, se poate recurge la despăgubiri băneşti. În acest mod, 
de lege lata, ipotezele în care repararea prejudiciului ṣe face prin echivalent 
bănesc au în vedere şi situația în care partea civilă nu este interesată de 
repararea în natură, optând pentru plata unei despăgubiri panei şi când 
restabilirea situației anterioare nu este cu putință. 

Prin dauna produsă prin infracțiune se înțelege atât paguba reală 
suferită de partea civilă (damnum emergens), cât şi folosul sau câştigul de 

care aceasta a fost lipsită prin infracţiune (lucrum cessans)!. De asemenea, 
conform art. 1.385 alin. (3) C. civ., despăgubirea trebuie să cuprindă şi chel- 
tuielile pe care persoana vătămată le-a făcut pentru evitarea sau limitarea 
prejudiciului. E | | n 

Astfel, în cazul sustragerilor unor sume de bani, autorul infracțiunii va fi 
obligat să acopere atât prejudiciul efectiv cauzat, cât şi dobânda legală 
aferentă, plătibilă pe toată durata de timp de la data săvârşirii infracţiunii şi 
până la achitarea sumei datorate?. Câştigul nerealizat trebuie să fie urmarea 
'directă a săvârşirii infracţiunii şi să nu se datoreze unor cauze neimputabile 


inculpatului. j 

În practica judiciară s-a stabilit că în cauzele privind infractiunea de 
înşelăciune, săvârşită cu prilejul executării unui contract, penalităţile de 
întârziere datorate potrivit clauzelor contractuale constituie beneficiul 
nerealizat şi, în consecinţă, inculpatul este obligat şi la plata acestora, în 
vederea reparării integrale a prejudiciului”. | 


3.1.2. Repararea în natură a pagubei cauzate prin infracțiune 


Aşa cum prevăd dispozițiile art. 19 alin. (5) raporiate la ari. 1.386 
alin. (1) C. civ., repararea prejudiciului în natură se face prin. restabilirea 
situaţiei anterioare săvârşirii infracțiunii. De asemenea, aşa cum am subliniat 
mai sus, în conceptul de „restabilire a situaţiei anterioare” avut în vedere prin 
dispoziţiile legii civile este necesar să fie incluse şi restituirea lucrului, 
respectiv desființarea totală ori parţială a unui înscris. — = Mi 

Restituirea lucrului. Conform art. 25 alin. (2), când acţiunea civilă are 
ca obiect repararea prejudiciului material prin restituirea lucrului, iar aceasta 
este posibilă, instanţa dispune ca lucrul- să fie restituit părții civile. | 

Deşi în textul de lege indicat se face referire la instanța de judecată, 
repararea prejudiciului prin restituirea lucrului poate fi dispusă şi de către 
procuror. . Astfel, restituirea lucrurilor face parte din categoria mai largă a 
măsurilor procesuale, putând fi dispusă, conform art. 255, de procuror sau 
de judecătorul de drepturi şi libertăţi (în cursul urmăririi penale), judecătorul 
de cameră preliminară (în procedura camerei. preliminare) sau instanța de 
judecată (în cursul fazei de judecată). În aceste condiţii, restituirea lucrurilor 
are caracterul unei măsuri procesuale de reparare vremelnică a prejudiciului 
material sau moral. z | 


1 Apreciem că folosul sau câştigul nerealizat poate fi acordat atât în cazul în care 
reparația se face în natură, cât şi în cazul în care se face prin plata unui echivalent bănesc. 
Spre exemplu, în cazul în care reparația s-a făcut prin restituirea lucrului, partea civilă poate 
cere despăgubiri pentru folosul de care a fost lipsită pentru perioada cât lucrul i-a fost sustras. 
| 2 T.S., dec. îndrumare nr. 2, 1972, în C.D. 1972, p. 23; T.S., s. pen., dec. nr. 51/1985, 
nepublicată. | 

3 Î.C.C.J., s. pen., dec. nr. 5792/2007, disponibilă pe site-ul instanței supreme. 

Restituirea lucrurilor, ca modalitate de reparare a pagubei în natură, 
se face în cazul în care lucrurile ridicate de la suspect ori inculpat sau de la 
orice persoană care le-a primit spre a le păstra sunt proprietatea persoanei 
vătămate sau a altei persoane ori au fost luate pe nedrept din posesia sau 
deținerea acestora. 

Este posibil ca restituirea lucrurilor să nu acopere integral prejudiciul 
cauzat prin infracțiune; în asemenea situații, inculpatul urmează a fi obligat 
la plata unor despăgubiri prin care să realizeze o reparaţie integrală a 
pagubei suferite de partea civilă. Astfel, în cazul când piesele ce au făcut 
obiectul sustragerii s-au deteriorat înainte de a fi restituite unităţii păgubite, 
nu se poate considera că prejudiciul a fost recuperat prin restituirea acelor 
piese, instanța având îndatorirea să stabilească întinderea exactă a preju- 
diciului rămas neacoperit!. 

Restituirea lucrurilor ridicate are loc numai dacă prin aceasta nu sunt 
îngreunate stabilirea situaţiei de fapt şi justa soluţionare a cauzei şi cu 
obligaţia pentru cel căruia îi sunt restituite să le păstreze până la pronun- 
tarea unei soluții definitive în procesul penal. Rezultă că restituirea lucrurilor 
dispusă până la rămânerea definitivă a hotărârii judecătoreşti penale are, 
aşa cum subliniam mai devreme, un caracter vremelnic, în timp ce repa- 
rarea prejudiciului în natură prin restituirea lucrurilor dispusă prin hotărârea 
- definitivă are autoritate de lucru judecat, prezentând un caracter definitiv. 

Desființarea totală sau parțială a unui înscris. În cazul anumitor 
infracţiuni, repararea pagubei în natură poate fi făcută numai prin desfiin- 
tarea totală sau parțială a unui înscris. 

Instanța de judecată, chiar dacă nu există constituire de parte civilă, se 
va pronunţa cu privire la desființarea totală sau parțială a unui înscris [art. 25 
alin. (3)], într-o asemenea ipoteză acţiunea civilă exercitându-se din oficiu. 
De asemenea, în cursul urmăririi penale, în ipoteza clasării, procurorul va 
sesiza judecătorul de cameră preliminară cu propunerea de desființare 
totală sau parțială a unui înscris [art. 315 alin. (2) lit. d)]. Reglementarea 
desființării unui înscris în cazul clasării reprezintă, de altfel, obiectul unei 
proceduri speciale, instituită prin dispozițiile art. 5491. 

Restabilirea situației anterioare. Nu în ultimul rând, aşa cum rezultă 
din cele de mai sus, repararea în natură a prejudiciului material şi moral se 
poate face prin restabilirea situației anterioare [a se vedea art. 25 alin. (3), 
art. 256, art. 397 alin. (3), art. 404 alin. (4) lit. g), art. 462 alin. (3)]. 

Astfel, în cazul condamnării inculpatului pentru săvârşirea infracțiunii 
de nerespectare a hotărârilor judecătoreşti (împiedicarea unei persoane de 
a folosi o locuință ori parte dintr-o locuință sau imobil, deținut în baza unei 
hotărâri judecătoreşti), instanța, în rezolvarea laturii civile a- procesului, la 
cererea părții civile sau din oficiu, trebuie să dispună restabilirea situației 


1 T.S., s. pen., dec. nr. 46/1985, în C.D. 1985, pp. 339-340. 

3.1.3. Repararea prejudiciului prin plata unei despăgubiri băneşti 


Potrivit art. 19 alin. (5) raportat la art. 1.386 alin. (1) C. civ., repararea 
prejudiciului se poate face şi prin plata unei despăgubiri dacă: 1) repararea 
în natură nu este posibilă sau 2) persoana vătămată nu este interesată de 
reparația în natură, preferând reparația prin echivalent bănesc. 

“Despăgubirea bănească, deşi are un caracter subsidiar față de 
repararea pagubei în natură, este totuşi întâlnită în mod frecvent în practica 
organelor judiciare, datorită, în primul rând, imposibilității folosirii primei 
modalități de reparare a prejudiciului cauzat prin infracțiune. Despăgubirea 
bănească, similar despăgubirii în natură, cuprinde suma de bani care 
acoperă prejudiciul efectiv cauzat (damnum emergens), folosul de care a 
fost lipsită partea civilă (lucrum cessans), cât şi cheltuielile pe care persoana 
vătămată le-a făcut pentru evitarea sau limitarea prejudiciului. [art. 1.385 
alin. (3) C. civ.]. | HS fi 

Dacă. prin infracțiune s-a cauzat un prejudiciu constând în pierderea 
şansei de a obtine un avantaj sau de a evita o pagubă, reparația va fi 
proporţională cu probabilitatea obținerii avantajului ori, după caz, a evitării 
pagubei, ţinând cont de împrejurări şi de situaţia concretă a persoanei 
vătămate [art. 1.385 alin. (4) C. civ.]. 

Ca modalitate de reparare a prejudiciului prin plata unei despăgubiri 
băneşti, în legea civilă se disting două modalităţi, după cum urmează: | 

- acordarea unei sume globale; | 

- acordarea despăgubirii sub forma unei prestații periodice, în situația 
în care prejudiciul are caracter de continuitate; şi în acest caz însă, instanța 
poate acorda o despăgubire sub forma unei sume globale numai pentru 
prejudiciul rezultat ca urmare a săvârşirii unei infracţiuni contra integrității 
corporale şi sănătăţii, la cererea victimei şi pentru motive temeinice. 


1 T.S., s. pen., dec. nr. 387/1975, în C.D. 1975, p. 432. 
? T.S., s. pen., dec. nr. 407/1986, în Neagu lll, p. 322. 

În legea civilă, în Sukeiniai fată de reglementarea cu caracter general 
„din Codul civil, în conformitate cu care orice prejudiciu rezultat ca urmare a 
săvârşirii unei infracțiuni trebuie reparat, au fost prevăzute ipoteze distincte, 
constând în repararea prejudiciului cauzat prin infracțiuni contra integrității 
corporale şi sănătăţii şi infracțiuni contra vieţii. Pentru aceste două ipoteze, 
în lege au fost: reglementate modalităţi diferite de reparare a Pg iului 

prezentate în cele ce urmează. 

Conform art. 1.387 alin. (1) C. civ., în cazul infracţiunilor contra inte- 
grităţii corporale şi sănătăţii, la stabilirea despăgubirii pentru Fe age) 
material instanţa va avea în vedere următoarele aspecte: 

- echivalentul câştigului din muncă de care persoana vătămată a fost 


lipsită sau pe care este împiedicată să îl dobândească, prin efectul pierderii 
sau reducerii capacităţii sale de muncă; 


- cheltuielile de îngrijire medicală; 


- cheltuielile determinate de sporirea nevoilor de viaţă ale persoanei 
vătămate; | 


- orice alte prejudicii materiale. 

Despăgubirea pentru pierderea sau nerealizarea câştigului din muncă 
se va stabili pe baza venitului mediu lunar net din muncă al persoanei 
vătămate din ultimul an înainte de pierderea sau reducerea capacităţii sale 
de muncă ori, în lipsă, pe baza venitului lunar net pe care l-ar fi putut realiza, 
„ ținându-se seama de calificarea profesională pe care o avea sau ar fi avut-o 

la terminarea pregătirii pe care era în curs să o primească. In situaţia în care 
persoana vătămată nu avea o calificare profesională şi nici nu era în curs să 
o primească, despăgubirea se va stabili pe baza salariului minim net RS 
economie. 

De asemenea, tot în legătură cu prejudiciul cauzat prin pierderea sau 
scăderea capacității de muncă, în cazul în care persoana vătămată nu este 
încadrată în muncă, instanța va avea în vedere echivalentul bănesc al 
prestațiilor pe care victima infracţiunii le efectua în gospodărie sau cu ocazia 
unor activități sporadice. 

Dispoziţii prin care este reglementată repararea prejudiciului Eoiistând 
în pierderea sau scăderea capacităţii de muncă sunt instituite şi pentru 
ipoteza în care persoana vătămată prin infracţiunea contra integrității corpo- 
rale şi sănătăţii este minor care urmează cursurile unei forme de pregătire 
profesională. Astfel, conform art. 1.389 alin. (1) C. civ., despăgubirea va fi 
datorată de la data când, în mod.normali, minorul şi-ar fi fi terminat pregătirea 
profesională pe care o primea. | | 

-Dacă însă la momentul săvârşirii infracţiunii persoana vătămată 
minoră avea un câştig, despăgubirea se va stabili pe baza câştigului de care 
a fost lipsit. Dacă minorul nu avea un câştig, despăgubirea se va stabili pe 
baza salariului minim net pe economie, de la data când minorul a împlinit 


1 G. Boroi, L. Stănciulescu, Instituții de drept civil, Ed. Hamangiu, Bucureşti, 2012, 
p. 245. Fin 

vârsta prevăzută de lege pentru a putea fi parte într-un raport de muncă 
[art. 1.389 alin. (2) C. civ.]. PEJE | N, 

În ceea ce priveşte prejudiciile cauzate prin săvârşirea unei infracțiuni 
contra vietii‘, conform art. 1.392 C. civ., în cuantumul despăgubirilor va intra, 
în principal, suma care acoperă cheltuielile medicale, cheltuielile de înmor- 
mântare şi orice alte prejudicii suferite de persoanele care se aflau în 
anumite raporturi cu defunctul?. OTE rac 

În spiritul unei corecte aplicări a legii, în cazul în care inculpatul a fost 
obligat la plata despăgubirilor reprezentând valoarea integrală a unor bunuri 
degradate, instanţa trebuie să oblige partea civilă să predea inculpatului 
acele bunuri. În cazul în care bunurile ar fi lăsate în patrimoniul părții civile, 
s-ar crea o situaţie ce echivalează cu îmbogățirea fără justă cauză? 

În cazul prejudiciilor cauzate persoanelor fizice, despăgubirea bănească 
poate reprezenta, după caz, valoarea bunurilor sustrase, sumele de bani cu 
care victima unui omor contribuie la întreţinerea unor persoane etc., prac- 
tica judiciară fiind constantă în acest sens . 


3.1.4. Problema reparării prejudiciilor nepatrimoniale (morale 5 


Constituind una dintre cele mai complexe şi controversate probleme 
din literatura şi practica judecătorească, repararea prejudiciului nepatri- 


1 În legea civilă se foloseşte expresia „prejudiciile cauzate prin decesul unei 
persoane”, fiind avute în vedere infracțiunile de omor (art. 188 C. pen.), omor calificat 
(art. 189 C. pen.), uciderea la cererea victimei (art. 190 C. pen.), determinarea sau înlesnirea 
sinuciderii (art. 191 C. pen.), uciderea din culpă (art. 192 C. civ.), precum şi. orice alte 
infracţiuni care au ca rezultat praeterintenţionat moartea victimei, cum ar fi lovirile sau 
vătămările cauzatoare de moarte (art. 195 C. pen.), încăierarea [art. 198 alin. (3) C. pen.], 
întreruperea cursului sarcinii [art. 201 alin. (3) C. pen.], vătămarea fătului (art. 202 alin. (2) şi 
(3) C. pen], lipsirea de libertate în mod ilegal [art. 205 alin. (4) C. pen.], agresiunea sexuală 
[art. 219 alin. (3) C. pen.], tâlhăria sau pirateria urmată de moartea victimei (art. 236 C. pen.), 
distrugerea calificată [art. 254 alin. (2) C. pen.] etc. i j 

2 G. Boroi, L. Stănciulescu, op. cit., p: 245. 

-3 T.S., s. pen., dec. nr. 1719/1990, în Neagu Ill, p. 324. 

4 Pentru detalierea acestor aspecte; a se vedea subparagraful Cine poate avea 
calitatea de parte civilă în procesul penal din cadrul Capitolului al IV-lea, Participanții în 
procesul penal, din prezenta lucrare. | | 

5 A se vedea, în acest sens: C.S.J., s. pen., dec. nr. 312/1992, în Neagu III, p. 324; 
C.S.J., s. pen., dec. nr. 369/1992, în Neagu II, p. 324. | 

s Pentru detalii, a se vedea şi C. Nesselrode, Daunele morale în materie de presă, 
Ed. Curierul Judiciar, Bucureşti, 1931; |. Albu, Răspunderea civilă pentru daunele morale, 
Ed. Dacia, Cluj-Napoca, 1979; |. Urs, Repararea daunelor morale, Ed. Lumina Lex, Bucureşti, 
2001; Gh. Vintilă, C. Furtună, Daunele morale. Studiu de doctrină şi jurisprudență, Ed. All 
Beck, Bucureşti, 2002; |. Lascu, Acordarea de daune morale în cazul săvârșirii infracțiunilor 
de viol şi de incest, în P.L. nr. 3/1995, pp. 277-279; |. Urs, Inţelesul noțiunii de „prejudiciu de 
agrement”, temei de reparare bănească a daunelor morale, în Dr. nr. 2/1999, pp. 22-28; 
V. Paşca, Erori judiciare. Daune morale. Cauţiune, în R.D.P. nr. 4/2001, pp. 56-59; T. Pungă, 
Admisibilitatea acordării daunelor morale în cazul infracțiunilor care au persoana ca obiect 
juridic adiacent, în Dr. nr. 6/2001, pp. 65-73; A. Hărăştăşanu, Daune morale, în R.D.P. 
nr. 3/2003, pp. 103-105; M. Damaschin, Condamnare sau dispunere a unei măsuri preventive 
pe nedrept. Despăgubiri, în R.D.P. nr. 3/2004. 

monial (daunele morale) rămâne, după părerea noastră, un domeniu în care 
gândirea juridică, în general, şi cea românească, în special, va trebui să 
găsească cele mai adecvate soluţii pentru ocrotirea intereselor persoanei în 


cazurile în care prin săvârşirea unor infracțiuni, s-au cauzat vătămări de 
ordin moral. 


Deşi posibilitatea persoanei vătămate de a se constitui parte civilă în 
vederea reparării prejudiciului de ordin moral este prevăzută expres în 
art. 19 alin. (5), rămân valabile consideratiile făcute anterior anului 2003, 
când nu exista o reglementare legislativă expresă privind tragerea la 
răspundere civilă pentru repararea prejudiciului nepatrimonial, precum şi cu 
privire la stabilirea cuantumului reparațiilor acestui prejudiciu. 

Fără a aborda aspecte de detaliu în această privință, reamintim că 
fostul Tribunal Suprem a statuat că nu se pot acorda despăgubiri pentru 
prejudicii de ordin moral?. Apreciam că, în noile condiţii social-politice, 
„această decizie a devenit desuetă, fiind posibilă acordarea de despăgubiri 
civile pentru daune morale. De altfel, chiar în condiţiile existente înainte de 
22 decembrie 1989, în mod justificat, s-a opinat pentru introducerea unor 
amendamente concepţiei potrivit căreia în nicio situaţie nu pot fi acordate 
despăgubiri băneşti pentru daunele morale. După anul 1989, au fost adop- 
tate unele acte normative prin care s-a prevăzut posibilitatea reparării 
prejudiciilor nepatrimoniale (daunelor morale). Avem în vedere, în acest sens, 
. Legea nr. 29/1990 privind contenciosul administrativă, Legea nr. 11/1991 

privind combaterea concurenței neloiale“ şi Legea nr. 544/2001 privind 
liberul acces la informaţiile de interes publică. 


1 În anul 2003, prin Legea nr. 281 a fost reglementată în premieră în Codul de 
procedură penală adoptat în 1968 posibilitatea reparării daunelor morale, prin introducerea 
art. 14 alin. (5) („acţiunea civilă poate avea ca obiect şi tragerea la răspundere civilă pentru 
repararea daunelor morale, potrivit legii civile”). 

2 T.S., dec. îndrumare nr. VII, 1952, în C.D. 1952-1954; a se vedea şi comentariul 
Luciei Moldovan asupra acestei decizii în |. Neagu, L. Moldovan, Drept procesual penal. 
Îndreptar de practică judiciară, Ed. Didactică şi Pedagogică, Bucureşti, 1982, pp. 11-18. 

3 Conform art. 1 alin. (1) şi art. 11 alin. (1) din Legea nr. 29/1990, orice persoană fizică 
sau juridică, dacă se consideră vătămată în drepturile sale, recunoscute de lege, printr-un act 
administrativ sau prin refuzul nejustificat al unei autorități administrative de a-i rezolva cererea 
referitoare la un drept recunoscut de lege, se poate adresa instanței judecătoreşti 
competente, pentru anularea actului, recunoaşterea dreptului pretins şi repararea pagubei 
materiale sau morale. Legea nr. 29/1990 a fost abrogată prin Legea nr. 554/2004, 
prevederile referitoare la daunele morale fiind inserate în conţinutul noului act normativ [art. 8 
alin. (1)]. 

) Conform art. 9 alin. (1) din Legea nr. 11/1991, dacă vreuna dintre contravenţiile sau 
infracțiunile prevăzute în lege cauzează daune patrimoniale sau morale, cel prejudiciat este 
în drept să se adreseze instanței competente cu acţiune în răspundere civilă corespun- 
zătoare. Precizăm că art. 9 din Legea nr. 11/1991 a fost abrogat prin taged nr. 255/2013 
peo punerea în aplicare a Codului de procedură penală. 

Conform art. 22 alin. (2) din Legea nr. 544/2001, instanța poate obliga. autoritatea 
sau instituția publică să furnizeze informațiile de interes public solicitate şi să plătească daune 
morale şi/sau patrimoniale în caz de încălcare a prevederilor legale în materie. 


320 TRATAT DE PROCEDURĂ PENALĂ. PARTEA GENERALĂ 
n >, 


De asemenea, o fundamentare juridică a acțiunii în despăgubire 
pentru daune morale o constituiau şi dispozițiile art. 504-507 din Codul de 
procedură penală anterior, în caz de condamnare pe nedrept sau privare ori 
restrângere de libertate în mod nelegal (existente şi în codul actual, în 
art. 538-542). 

În conceptul de „prejudiciu nepatrimonial” pot -fi incluse prejudiciile 
estetice, prejudiciile de agrement!, prejudiciile rezultate ca urmare a atingerii 
aduse onoarei sau demnității, prejudiciile cauzate de suferința provocată de 
- durerile fizice (pretium doloris) şi prejudiciile cauzate de suferințe de natură 
afectivă (pretium affectionis). | | | 

Pentru repararea prejudiciilor estetice şi de agrement, unii autori arată 
că, în cazul oamenilor de creaţie care au suferit un prejudiciu estetic ori un 
dezechilibru psihic ce atrage o reducere a capacității de muncă, precum şi al 
persoanelor desfigurâte, care se simt stânjeniți să apară la spectacole sau 
în alte locuri publice, inculpatul ar putea fi obligat la despăgubiri băneşti 
pentru procurarea unor mijloace care să compenseze într-o oarecare 
măsură beneficiile de care cei vătămaţi sunt lipsiţi”. d Al | 

„Prejudiciul de agrement”, ca formă a prejudiciului nepatrimonial, 
beneficiază la acest moment de consacrare expresă prin prevederile 
art. 1.391 alin. (1) C. civ., în conformitate cu care „în caz de vătămare a 
integrităţii corporale sau a. sănătăţii, poate fi acordată şi o despăgubire 
pentru restrângerea posibilităţilor de viaţă familială şi socială”, ` 

- În cazul în care daunele ‘morale au fost provocate prin săvârşirea unei 
infracţiuni de către mai mulţi făptuitori, aceştia sunt ținuți solidar răspunzători 
pentru despăgubiri, iar nu fiecare dintre ei separat. Astfel, în raport cu 
prevederile art. 1.357 şi art. 1.382 C. civ., răspunderea civilă a făptuitorilor 
este integrală şi solidară, fiecare dintre ei putând fi urmărit de partea civilă 
pentru recuperarea întregii sume, iar nu a unor cote-părți”. 


„1 Prejudiciul de agrement a fost: apreciat ca fiind o categorie intermediară între 
prejudiciul material şi prejudiciul moral, constând în acordarea de despăgubiri băneşti în 
cazul unor vătămări ale integrităţii corporale (infirmități, sluțiri, desfigurări, paralizii etc.) care 
ar împiedica victima să participe direct la viața socială şi beneficiile acesteia (pentru detalii, a 
se vedea V. Pătulea, Contribuţii la studiul răspunderii civile delictuale în cazul prejudiciilor 
rezultate din vătămarea integrității corporale, în R.R.D. nr. 11/1970, pp. 55-17). O asemenea 
despăgubire nu constituie un praetium doloris, ci o cale prin intermediul căreia condiţiile de 
viață alterate ale victimei sunt apropiate de condițiile de viață anterioare săvârșirii infracțiunii. 

_2G. Boroi, L. Stănciulescu, op. cit., p. 239. 

SART. Deak, Răspunderea civilă, Ed. Ştiinţifică, Bucureşti, 1970, pp. 83-84. 

* În literatura de specialitate de dată recentă s-a apreciat, în mod just, că prevederile 
art. 1.391 alin. (1) C. civ. trebuie interpretate extensiv, fiind posibilă acordarea de daune 
morale şi în cazul în care prin fapta penală au fost vătămate şi alte drepturi nepatrimoniale 
inerente ființei umane (demnitatea, intimitatea vieții private, creația ştiinţifică, artistică, literară 
sau tehnică), chiar dacă acestea nu se regăsesc în conținutul art. 1391 alin. (1) C. civ. (a se 
vedea M. Udroiu, Procedură penală. Partea generală. Partea specială, ed. a 2-a, Ed. C.H. 
Beck, Bucureşti, 2011, p. 67). l 

5 C.s.J., s. pen., dec. nr. 2255/2001, în Neagu III, p. 326. 

Întinderea despăgubirilor băneşti, în cazurile menţionate mai sus, 


poate fi mai mare sau mai mică, în funcţie de gravitatea vătămărilor 
corporale produse prin infractiune‘. 


În mod concret, întinderea despăgubirilor civile ce se vor acorda 
pentru daune morale va fi apreciată de către instanta de judecată. Literatura 
juridică de specialitate şi practica judiciară au relevat? aspectele care fac 


1 Astfel, în cazul în care, în urma unui accident, o persoană suferă leziuni ce-i 
cauzează o infirmitate care o împiedică să se deplaseze fără însoțitor, această situaţie 
constituie o daună ce-şi poate găsi expresia într-un echivalent bănesc, material, necesar 
pentru a i se crea condiţii de viaţă pe cât posibil asemănătoare cu cele dinaintea accidentului. 
Ca atare, este legală obligarea făptuitorului la plata costului unor aparate audio-vizuale de 
natură a complini imposibilitatea de deplasare specifică nevoilor unei existente normale. 
Totodată, este justificată cererea părţii civile de a i se plăti costul unui autoturism avut anterior 
„accidentului şi vândut ulterior, dacă se face dovada că vânzarea s-a impus pentru a putea 
face față cheltuielilor necesitate de îngrijirea sănătăţii (T.S., s. pen., dec. nr. 2132/1985, în 
C.D. 1985, pp. 344-345). Cauzarea infirmităţii părţii vătămate — victimă a tentativei la 
infracțiunea de omor — prin amputarea unui picior dă dreptul acesteia la obținerea ca 
despăgubire a unei sume de bani ce reprezintă contravaloarea unui autoturism cu comenzi 
speciale, dacă se dovedeşte că deplasarea părții civile la locul de muncă nu se poate face cu 
alt mijloc de transport (T.S., s. pen., dec. nr. 118/1985, în C.D. 1985, pp. 343-344). Victima 
unui accident de circulație căreia i s-a cauzat o invaliditate permanentă de natură a o 
împiedica să ducă o viaţă normală, precum şi un prejudiciu estetic este îndreptăţită a primi de 
` la inculpat despăgubiri pentru daune morale (C.S.J., s. pen., dec. nr. 3030/1995, în Neagu III, 
p. 327). Victima unei agresiuni care este înjunghiată, cu consecința unor grave leziuni interne 
ce i-au pus în pericol viața şi au necesitat intervenţie chirurgicală, internare în spital şi, 
ulterior, tratament şi concediu medical, cu suferințe fizice şi, totodată, traume psihice pe care 
le presupune o asemenea situație, are dreptul la despăgubiri morale ce trebuie evaluate de 
către instanţă în raport cu intensitatea şi durata suferințelor ce i s-au cauzat (C.S.J., s. pen., 
dec. nr. 449/1993, în Neagu Ili, p. 327). Soţul victimei unei infracţiuni în urma căreia aceasta 
şi-a pierdut viața are dreptul la daune morale al căror cuantum se apreciază în raport cu 
suferințele psihice cauzate prin infracțiune părţii civile (C.S.J., s. pen., dec. nr. 459/1993, în 
Neagu Ill, p. 327). Sustragerea unei colecţii de obiecte de artă este de natură a cauza celui 
păgubit, pe lângă prejudiciul material, şi un prejudiciu moral, prin pierderea obiectelor de artă 
de care era puternic ataşat. De asemenea, constituie un- prejudiciu moral sustragerea 
manuscriselor unei teze de doctorat şi a unui roman, pe care cel păgubit trebuie să le 
reconstituie cu vădite eforturi intelectuale (C. S. J., s. pen., dec. nr. 5263/2001, în Neagu III, 
327 
į } Pentru abordările teoretice, a se vedea: M. Boar, Metode şi criterii de evaluare a 
despăgubirilor băneşti pentru daune morale, în: Dr. nr. 10/1996, pp. 42-53; M. Boar, 
Repararea bănească a daunelor morale în dreptul unor state vest-europene, în Dr. 
nr. 8/1996, pp. 23-35; V. Ursa, Răspunderea civilă pentru daunele morale, Ed. Dacia, 
Cluj-Napoca, 1979; |. Albu, Considerații în legătură cu revenirea jurisprudenţei române la 
practica reparării băneşti a daunelor morale, în Dr. nr. 8/1996, pp. 13-22; Tr. lonaşcu, Curs 
de drept civil. Teoria generală a contractelor şi obligaţiilor, Facultatea de Drept din București, 
1942, pp. 429-439, C. Hamangiu, Codul civil adnotat, Bucureşti, 1925, vol. Il, pp. 472-474, 
479-485, 488-489, 491, 494; C. Hamangiu, N. Georgean, Codul civil adnotat, Bucureşti, 
1921, vol. VII, pp. 553-556, 559-560; D. Alexandresco, Principiile dreptului civil român, 
Bucureşti, 1926, vol. IIl, pp. 128-129, 449-462; M. Cantacuzino, Elementele dreptului civil 
român, Bucureşti, 1921, pp. 428-434; |. Rosetti Bălănescu, Al. Băicoianu, Drept civil român, 
Bucureşti, 1943; C. Negrea, Drept civil, Cluj-Napoca, 1923, vol. III, pp. 172-173; 

dificil de rezolvat nu atât problema de principiu a reparării prejudiciilor 
nepatrimoniale, cât mai degrabă pe aceea a criteriilor şi metodelor necesare 
pentru determinarea cuantumului acestor daune”. Apreciem că, în lipsa unor 


CO Ri RE e ORE O a a a 
M.G: Rarincescu, Noţiuni de drept civil, Facultatea de Drept din Bucureşti, 1934-1935, 
pp. 356-357; C. Turianu, Răspunderea civilă pentru daune morale, în Dr., 1993, pp. 21-24; 
P. Tercier, Contribution à l'étude du tori mortal et de sa réparation en droit civil suisse, 
Ed. Universitaires Fribourg, 1971, pp. 268-284; P. Ourliac, J. de Malafousse, Histoire de droit 
privé, Obligations, P.U.F., Paris, 1969, vol. I, pp. 414-418; A. Touleman, J. Moore, 
Le préjudice corporel en droit: commun, Sirey, Paris, 1962, pp. 137-138; G. Marty, 
P. Raynaud, Droit civil, Les obligations, Sirey, Paris, 1962, t. Il, vol. |, pp. 342-346, 505-509; 
L.J. de la Morandiere, Droit civil, Dalloz, Paris, 1966, t. II, pp. 244-245; B. Starck, Droit civil, 
: Obligations, Ed. Libraires Techniques, Paris, 1972, pp. 25-28, 533-543; A.l. Weil, Droit civil, 
Les obligations, Dalloz, Paris, 1971, pp. 407-410; J. Carbonnier, Droit civil, Les obligations, 
P.U.F., Paris, 1972, p. 82; M. Dubois, Le pretium doloris, Lyon, 1934; P. Engel, Traité des 
obligations en droit suisse, Ed. Ides et Calendes Neuchâtel, Suisse, 1973, pp. 249-253; 
P. Lindou, Les droits de la personnalité, Dalloz, Paris, 1974; G. Ripert, Le prix de la douleur, 
Paris, 1948; R. Savatier, Le droit, l'amour et la liberté, Paris, 1963. Pentru soluțiile 
jurisprudentiale, a se vedea: C.S.J., s. civ., dec. nr. 1211/1992, în Dr. nr. 7/1993, p. %; 


) C.S.J., s. civ., dec. nr. 865/1995, în Dr. nr. 2/1996, p. 115; T. jud. Braşov, s. pen., dec. 


4 


nr. 762/1992, în Dr. nr. 5-6/1994, p. 173; Jud. Sectorului 1 Bucureşti, sent. pen. nr. 41/1991, 
„în Dr. nr. 4/1993, p. 25; C. Apel Timişoara, dec. pen. nr. 274/1994, în Dr. nr. 12/1995, p. 93. 
i 1 Pe plan european, se cuvine să menționăm Recomandările Consiliului Europei cu 
privire la repararea daunelor morale, făcute în anul 1969 la Londra: 1. Dauna morală constă 
n prejudiciul care nu se pretează unei evaluări pecuniare; 2. Principiul reparaţiei daunelor 
morale trebuie recunoscut, pe de o parte, în cazul leziunilor corporale, iar, pe de altă parte, în 
gazu de atingeri grave aduse altor drepturi ale personalității umane, ca defăimarea, 

mestecul în viața privată, sechestrarea ilegală a persoanei; 3. În caz de deces, repararea 
daunelor morale trebuie acordată rudelor apropiate ale victimei dacă repararea este 
justificată în mod deosebit; 4. Repararea daunelor morale se justifică în anumite cazuri de 
atingeri aduse raporturilor de familie. Nu poate fi acordată o despăgubire pentru ruperea 
. logodnei decât dacă logodnicul (logodnica) a suferit, prin aceasta, un grav prejudiciu moral. 
Din durata, de regulă, scurtă a logodnei nu este posibilă considerarea altor aspecte ale 
raporturilor de familie; 5. Despăgubirea are scopul de a da o compensare sau satisfacție 
victimei. În anumite cazuri percepute, cuantumul compensaţiei va putea fi determinat şi de 
gravitatea faptei autorului care a cauzat dauna; 6. Repararea trebuie să cuprindă, în afară de 
despăgubirea bănească, şi măsuri care să împiedice realizarea, continuarea sau repetarea 
faptelor dăunătoare; 7. La acordarea despăgubirilor trebuie să se facă distincţie între dauna 
materială şi dauna morală; 8. În cazurile constatate, reparația poate fi acordată sub formă de 
vărsăminte periodice. În aceste cazuri este indicat ca beneficiarii să fie protejați împotriva 
devalorizării monedei; 9. Problema reparării daunelor morale a fost examinată în raport cu 
asigurarea răspunderii civile şi asigurarea obişnuită. În materia asigurării răspunderii civile, 
garanţia” asigurătorului trebuie să se extindă, în cazul leziunilor, până la despăgubirea 
prejudiciului moral. Este oportun a se deschide sfera de aplicare până la acoperirea 
prejudiciului moral; 10. Este utilă organizarea unui schimb de idei între reprezentanții 
societăţilor de asigurări şi juriştii specializați în materia daunelor morale; 11. Este deficitară 
diferenţierea excesivă la sumele acordate atât în cadrul aceleiaşi legislații, cât şi între 
diversele ţări membre ale Consiliului Europei; 12. Se impun a fi luate măsuri atât pe plan 
naţional, cât şi pe plan european pentru a suplini lipsa de informații asupra sumelor acordate 
ca despăgubiri în cazuri similare; 13. Se impune, ca măsură imediată, strângerea datelor cu 
privire la despăgubirile acordate în fiecare țară şi care să fie puse la dispoziția persoanelor şi 
instituțiilor interesate; 14. Consiliul Europei trebuie să încerce armonizarea legislaţiilor cu 
privire la repararea daunelor morale în caz de leziuni corporale. 

e 
criterii legale, revine instanţei de judecată sarcina de a determina întinderea 
unor atari despăgubiri, prin îmbinarea aplicării cu precădere a unor măsuri 
nepatrimoniale, iar, în subsidiar, a unor măsuri pecuniare, precum şi prin 
repararea bănească simbolică a prejudiciului nepatrimonial. | 

În caz de provocare, făptuitorul datorează despăgubiri pentru daunele 
morale pe care le-a cauzat, în raport cu propria lui culpă, cuantumul 
acestora urmând a fi redus proporţional cu culpa victimei care le-a provocat. 
În aceste condiţii, respingerea cererii de obligare la plata daunelor morale a 
inculpatului, cu motivarea că victima s-a făcut vinovată de provocare, nu 
este legală”. 

Conform art. 1.391 alin. (2) C. civ., se poate solicita în cadrul pro- 
cesului penal repararea prejudiciului moral (nepatrimonial) constând în 
durerea încercată prin moartea victimei de ascendenti, descendenții, frații, 
surorile şi soțul victimei, precum şi de orice alte persoane care ar putea 
dovedi existența unui asemenea prejudiciu. 

Dreptul la despăgubire pentru atingerile aduse drepturilor inerente 
personalităţii celui vătămat prin săvârşirea infracțiunii va putea fi cedat 
numai în cazul în care a fost stabilit printr-o tranzacție sau printr-o hotărâre 
judecătorească definitivă (art. 1.391 alin. (3) C. civ.]. 

Dreptul la despăgubiri pentru prejudiciile nepatrimoniale nu trece la 


moştenitori. Aceştia îl pot însă exercita dacă acţiunea a fost pornită de 
defunct [art. 1.391 alin. (4) C. civ.] 


3.1.5. Tranzactia, medierea şi recunoaşterea pretențiilor civile 


Cu privire la pretenţiile civile, în art. 23 alin. (1) se prevede că 
inculpatul, partea civilă şi partea responsabilă civilmente pot încheia o - 
tranzacție sau un acord de mediere, în legătură cu pretențiile civile, potrivit 
legii. | 

În acest sens, se impune să menţionăm dispoziţiile noului Cod de 
procedură civilă prin care este stabilită procedura încuviințării tranzacţiei 
dintre părţi (art. 438-441 C. pr. civ.). 

Astfel, cu acordul părţii responsabile civilmente, inculpatul poate 
recunoaşte, în tot sau în parte, pretențiile părții civile. În cazul recunoaşterii 
pretențiilor civile, instanța obligă la despăgubiri în limita recunoaşterii. În 
ceea ce priveşte pretentiile civile nerecunoscute, pot fi administrate probe 
din care să rezulte existenţa şi întinderea acestora. 


3.2. Subiecţii acţiunii civile 
În situaţiile în care prin săvârşirea infracţiunii s-a produs şi un pre- 


judiciu material sau moral în dauna unei persoane fizice sau juridice, ia 
naştere, în mod normal, un raport de conflict civil. 


1 C.S.J., s. pen., dec. nr. 2254/2001, în Neagu Ill, a 329. 

Subiectii raportului de conflict apar ca. subiecți în acțiunea civilă, care 


este exercitată în cadrul procesului penal. 

Subiecţii activi ai acţiunii civile. Pentru etoriniată subiectului 
activ al acţiunii civile, este necesar să distingem. între situația în care 
acțiunea civilă este exercitată în virtutea principiului disponibilităţii şi cazurile 
în care acţiunea civilă este obligatorie. 

Astfel, conform art. 19 alin. (2), acţiunea civilă se n de persoana 
vătămată sau de succesorii acesteia, care se constituie. parte civilă 


împotriva inculpatului şi, după caz, a părții responsabile civilmente. Rezultă 


că subiectul activ al acţiunii civile este persoana _ în dauna căreia a fost 
produs prejudiciul s sau. succesorii acesteia; această persoană fizică sau 

juridică, &xercitând “acţiunea civilă în cadrul “procesului penal, capătă 
calitatea de parte civilă. “Aşadar, subiect activ al acţiunii civile în cadrul 
procesului penal, în acest caz, este persoana, vătămată sau succesorii 
acesteia i în măsura în.care s-au. constituit parte. civilă. pa) 

În cazurile în care acţiunea civilă se exercită din oficiu, calitatea de 
parle civilă o are, după caz, persoana lipsită de capacitate de exercițiu sau 
persoana cu capacitate de exercițiu restrânsă. În această ipoteză, apar ca 
subiecţi procesuali reprezentanții legali, dar aceştia exercită acţiunea civilă 
în interesul persoanelor pe care le reprezintă şi, în consecinţă, aceşti 
reprezentanți nu capătă calitatea de parte civilă, aceştia exercitând 
drepturile părții civile în interesul acesteia. În acelaşi timp, calitatea de 
subiect activ al acţiunii civile este conferită procurorului, acesta exercitând 
obligatoriu acţiunea civilă în interesul celui vătămat prin infracțiune, 
persoană lipsită de capacitate de exercițiu sau-cu capacitate de exerciţiu 
restrânsă [art. 19 alin. (3)]. | 

Subiecţi activi ai acţiunii civile pot fi fi şi moştenitorii părţii civile, ei luând 
locul părții decedate. Succesorii părţii civile au calitatea de părţi în procesul 
penal, e ei nefiind substituiți procesuali sau reprezentanți, deoarece succesorii 
nu í valorifi că drepturile, antecesorilor, ci îşi valorifică drepturile lor, întrucât 
antecesorii prin deces. au, încetat să mai fie subiecţi de drept!. Pot fi subiecți 
ai acţiunii civile în cadrul procesului penal şi succesorii în drepturi ai per- 
soanelor juridice reorganizate ori lichidatorii persoanelor juridice desființate 
sau dizolvate. 

În acest sens, conform art. 24 alin. (1), acţiunea civilă rămâne în 
competența instanței penale în caz de deces, reorganizare, desființare sau 
dizolvare a părții civile, dacă moştenitorii sau, după caz, succesorii în 
drepturi ori lichidatorii acesteia îşi exprimă opțiunea de a continua exer- 
citarea acţiunii civile, în termen de cel mult două luni de la data decesului 
sau a reorganizării, desființării ori dizolvării. | 


1 A se vedea, tratată pe larg, problema succesorilor ca participanţi în procesul penal, 
în Capitolul al IV-lea, Participanții în procesul penal, din prezenta lucrare. 


ACȚIUNILE ÎN PROCESUL PENAL. 325 

Din analiza textului de lege menţionat mai sus. rezultă că acţiunea 
civilă va fi exercitată de succesori în măsura în care persoana vătămată s-a 
constituit parte civilă. În acest caz, practic, succesorii părţii civile continuă 
exercitarea acţiunii civile declanşate anterior (iure hereditatis). 

Condițiile cu îndeplinirea cărora succesorii părții civile pot deveni 
subiecti activi ai acțiunii civile în procesul penal, iure hereditatis, sunt 
următoarele: ` 


1) persoana vătămată constituită parte civilă a decedat, s-a alibi. 
nizat, desființat sau dizolvat; 
2) moştenitorii sau, după caz, succesorii în drepturi ori lichidatorii părții 
civile îşi exprimă opțiunea de a continua exercitarea acţiunii civile, în termen | 
de cel mult două luni de la data decesului sau a reorganizării, desființării ori 
dizolvării. | 
f Dacă decesul, reorganizarea, desfiintarea sau dizolvarea persoanei 
vătămate au intervenit înainte de constituirea acesteia ca parte civilă, 
moştenitorii sau, după caz, succesorii în drepturi ori lichidatorii vor putea 
| exercita acțiunea civilă în procesul penal în nume propriu (in nomine et iure 

| proprio). Pentru această ipoteză, acţiunea civilă este declanşată de moşte- 
| nitorii sau succesorii în drepturi ai persoanei vătămate care nu s-a constituit 
parte civilă în procesul penal. Ep 

Subiecții pasivi ai acțiunii civile. Subiecții pasivi ai acțiunii civile în 
procesul penal sunt persoanele responsabile pentru prejudiciul produs prin 
comiterea faptei, şi anume inculpatul şi, după caz, partea responsabilă 
civilmente, 

În ceea ce priveşte posibilitatea exercitării acţiunii civile fată de 
succesori, potrivit art. 24 alin. (2), în caz de deces, reorganizare, desfii ințare 
sau dizolvare a părții responsabile civilmente, acțiunea civilă rămâne în 
competenta instanței penale dacă partea civilă indică moştenitorii sau, după 
caz, succesorii în drepturi ori lichidatorii părții responsabile civilmente, în 
termen de cel mult două luni de la data la care a luat cunoştinţă de 
împrejurarea respectivă. | 

"Cea mai importantă observaţie care se impune a fi menţionată, prin 
comparație cu legea procesuală penală anterioară, este aceea că actualul 
cod nu reglementează posibilitatea exercitării acţiunii civile faţă de 
succesorii inculpatului. Cu alte cuvinte, prin petana raționamentului per a 


— 


desființare ori dizolvare a inculpatului persoană juridică, acţiunea penală se 
va stinge, iar acţiunea civilă, în măsura în care a fost declanşată, nu va mai 
putea fi exercitată î în fața organelor judiciare penale, neputând fi introduşi în 
cauza penală succesorii inculpatului. Astfel, în funcţie de momentul în care 
intervine decesul inculpatului persoană fizică sau reorganizarea, desfi ințarea 


ori dizolvarea inculpatului persoană juridică, se. disting următoarele două 
cazuri: 

1) dacă decesul, reorganizarea, desființarea ori dizolvarea persoanei 
juridice a survenit înainte de sesizarea instanței de judecată, pe parcursul 
urmăririi. penale, procurorul va stinge acțiunea penală prin ordonanță de 
clasare, urmând ca. persoana vătămată sau succesorii acesteia să poală 
introduce acţiunea pentru repararea prejudiciului cauzat prin infracțiune la 
instanţă civilă”; | t PI ie: 

5) dacă decesul, reorganizarea, desființarea ori dizolvarea inculpatului 
persoană juridică a intervenit după sesizarea instanţei. de judecată, pe 
“parcursul fazei de judecată, în latură penală se va dispune încetarea 
procesului penal, iar în latură civilă, în cazul în care există parte civilă 
constituită, neputând fi introduşi în cauză succesorii inculpatului, acțiunea 
civilă devine lipsită de obiect, nemaiputând fi exercitată în fața instanţei 
penale. În aceste condiţii, instanța penală nu va soluţiona acţiunea civilă, 
persoana vătămată ori succesorii acesteia având alternativa reparării 
prejudiciului în faţa instanţei civile. Această concluzie este întărită şi de 
prevederile art. 25 alin. (5), în conformitate cu care, în caz de încetare a 
procesului penal în baza decesului, reorganizării, desființării sau dizolvării 
inculpatului, instanţa lasă nesoluţionată acţiunea civilă. jac 

În aceste circumstante, având în vedere dispozițiile art. 24 alin. (2), 
acțiunea civilă se va putea exercita față de succesori în următoarele condiţii: 
| 1) a intervenit decesul, reorganizarea, desființarea sau dizolvarea 
părţii responsabile civilmente. J e ierat | 

Cu privire la această condiţie, apreciem că succesiunea este posibilă 
atât pe parcursul urmăririi penale, cât şi în cursul fazei de judecată. Facem 
această precizare deoarece, din formularea art. 24 alin. (2), unde se 
prevede că „acţiunea civilă rămâne. în competența instanţei penale”, ar 
putea rezulta că succesorii părții responsabile civilmente pot fi introduşi sau 
pot interveni în procesul penal numai în cazul în care decesul, reorga- 
nizarea, desființarea sau dizolvarea părții responsabile civilmente a inter- 
venit ulterior sesizării instanţei de judecată.|Cu toate acestea, dacă decesul, 
reorganizarea, desființarea sau dizolvarea părții responsabile civilmente 
survine_pe_ parcursul fazei. de urmărire penală, iar acţiunea penală şi 


tannin 


acţiunea civilă se exercită în continuare față de inculpat, instanța urmând a fi 


ip Pf o Dame a 


t Această ipoteză era, de altfel, posibilă şi în condiţiile Codului de procedură penală 
din 1968. Astfel, conform art. 21 alin. (1), acţiunea civilă rămânea în competența instanței 
penale în caz de deces al uneia dintre părți, introducându-se în cauză succesorii acesteia. Se 
afirma, în aceste condiții, că moştenitorii unei persoane învinuite de săvârşirea unei infracțiuni 
puteau primi calitatea de subiecţi pasivi ai acţiunii civile exercitate în faţa instanţei penale 
numai în cazul în care decesul inculpatului se producea după sesizarea instanței cu 
judecarea acţiunii penale. În situaţiile în care inculpatul deceda mai înainte ca instanța să fi 
fost sesizată, introducerea în procesul penal a moştenitorilor celui decedat nu mai era 
posibilă, deoarece instanţa penală nu putea fi sesizată doar cu rezolvarea acțiunii civile, în 
condițiile- în care acţiunea penală s-a stins ca urmare a decesului inculpatului (Neagu ll, 
p. 331). 

sesizată cu soluționarea acestora, răspunderea civilă delictuală pentru fapta 
„inculpatului urmează a fi antrenată împotriva moştenitorilor sau succesorilor 
părții responsabile civilmente în cadrul procesului penal; 

2) partea civilă indică moştenitorii sau, după caz, succesorii în datei 
ori lichidatorii părţii responsabile civilmente, în termen de cel mult două luni 
de la data la care a a luat cunoştinţă de împrejurarea respectivă. 


$ 4. Exercitarea acţiunii civile 


4.1. Dreptul de optiune în exercitarea acţiunii civile 


Persoana fizică ce are capacitate deplină de exercitiu’ şi persoana 

juridică au posibilitatea de a-şi valorifica pretentiile civile fie prin exercitarea 

„acţiunii civile în cadrul procesului penal, fie prin exercitarea acţiunii civile î în 
afara procesului penal, la instanța civilă. 

“În mod logic, pentru a putea fi exercitat dreptul de opțiune, trebuie să 
existe, în acelaşi timp, cele două căi prin care pot fi cerute despăgubirile 
civile. Cu alte cuvinte, trebuie să existe atât procesul penal declanşat şi 
acțiunea penală pusă în mişcare, cât şi, în acelaşi timp, posibilitatea 
exercitării acţiunii civile la o instanţă civilă. Din cele arătate mai sus rezultă 

- că nu poate fi vorba de exercitarea dreptului de opțiune atâta timp cât 
acţiunea penală nu-a fost pusă în mişcare, persoana vătămată având numai 
posibilitatea exercitării acțiunii civile la instanţa civilă. 

Pentru buna desfăşurare a procesului penal, dreptul de Ei ina este. 
irevocabil, în sensul că persoana fizică sau, juridică prejudiciată material ori 
moral prin infracțiune, alegând una dintre cele două căi de. exercitare a 
acțiunii civile, nu o. poate părăsi“ (electa una via non datur recursus ad 
alteram), iar în cazul în care părăseşte calea aleasă, ea. pierde definitiv 
dreptul de a mai obține. repararea pe cale judiciară a pagubei produse, prin 
infracțiune?. 

De la regula irevocabilității dreptului de opţiune există şi unele excepții 
justificate prin faptul că, în anumite situaţii, persoana prejudiciată material 
sau moral este împiedicată să-şi continue exercitarea acțiunii civile în calea 


1 Având în vedere cazurile în care acţiunea se exercită din oficiu în procesul penal, 
rezultă că dreptul de opţiune nu funcționează în cazul în care cel vătămat este o persoană 
lipsită de capacitate de exerciţiu sau cu capacitate de exerciţiu restrânsă. De asemenea, 
dreptul de opțiune nu poate fi exercitat în ipoteza reparării prejudiciului prin restabilirea 
situației anterioare ori desființarea totală sau parţială a unui înscris, când reparaţiile civile se 
fac din oficiu, chiar nu există constituire de parte civilă, potrivit art. 25 alin. (3). 

2 Aceasta se explică, pe de o parte, prin necesitatea ca organele judiciare să 
cunoască existența sau inexistența părții civile în procesul penal pentru a o ajuta să- şi 
valorifice drepturile pe care, potrivit legii, le are în legătură cu desfăşurarea procesului penal 
şi, pe de altă parte, prin necesitatea stabilităţii procesuale în cauzele penale. 

3 Theodoru III, p. 87. 

procesuală pentru care a optat iniţial. Subliniem că aceste excepții, pre- 
zentate în cele ce urmează, sunt valabile şi în cazul în care acţiunea civilă a 
fost exercitată din oficiu, nefiind însă vorba, în mod practic, de abandonarea 
căii procesuale alese, deoarece, în mod obligatoriu, iniţial, acțiunea civilă a 


fost pornită în procesul penal. | Li 
Astfel, persoana vătămată sau succesorii acesteia care s-au constituit 


renunțare la urmărirea penală. 


i 2 | 

1 Potrivit art. 25 alin. (5), instanţa penală nu soluţionează acțiunea civilă când pronunță 
achitarea inculpatului în baza art. 16 alin. (1) lit. b) teza | (fapta nu este prevăzută de legea 
penală) sau când pronunță încetarea procesului penal, în baza art. 16 alin. (1) lit. e) (lipseşte 
plângerea prealabilă, autorizarea sau sesizarea organului competent ori o altă condiție 
prevăzută de lege, necesară pentru punerea în mişcare a acţiunii penale), lit. f) (a intervenit 
amnistia sau prescripţia, decesul suspectului ori al inculpatului persoană fizică sau s-a dispus 
radierea suspectului ori inculpatului persoană juridică), lit. g) (a fost retrasă plângerea 
prealabilă, în cazul infracţiunilor pentru care retragerea acesteia înlătură răspunderea penală, 
a intervenit împăcarea ori a fost încheiat un acord de mediere în condiţiile legii), lit. i) (există 
_ autoritate de lucru judecat) şi lit. j) (a intervenit un transfer de proceduri cu un alt stat, potrivit 
legii). De asemenea, conform art. 486 alin. (2), instanţa lasă nesoluţionată acţiunea civilă în 
cazul în care admite acordul de recunoaştere a vinovăţiei şi între părţi nu s-a încheiat 
tranzacţie sau acord de mediere cu privire la acţiunea civilă. Nu în ultimul rând, instanța 
penală lasă nesoluţionată acțiunea civilă şi în cazul în care moştenitorii sau, după caz, 
succesorii în drepturi ori lichidatorii părţii civile nu îşi exprimă opțiunea de a continua 
exercitarea acţiunii civile sau, după caz, partea civilă nu indică moştenitorii, succesorii în 
drepturi ori lichidatorii părții responsabile civilmente în termenul prevăzut la art. 24 alin. (1) 


şi (2). | 

2 Urmărirea penală poate fi suspendată în condiţiile art. 312, iar judecata poate fi 
suspendată în condiţiile prevăzute de art. 367 şi art. 368. În aceste cazuri, partea civilă nu 
este obligată să aştepte reluarea procesului penal, ea putând să se adreseze cu acțiunea 
civilă instanţei civile. În caz de reluare a procesului penal, acțiunea introdusă în instanța civilă 
se suspendă până la rezolvarea în primă instanţă a cauzei penale, dar nu mai mult de un an 
[art. 27 alin. (3) şi (7)]. 

Precizăm că în această ipoteză nu are loc, practic, o părăsire a căii 
penale. Partea civilă, aflată în imposibilitatea rezolvării acţiunii civile, ca 
urmare a stingerii acțiunii penale în cursul fazei de urmărire penală, are 
posibilitatea de a continua susținerea cererii de despăgubire în faţa instantei 
civile. | 

Pentru soluția clasării, partea civilă poate exercita acţiunea civilă în 
fața instanței civile, deoarece acţiunea penală s-a stins şi cauza penală nu 
va mai fi promovată în fața instanţei penale. În ceea ce priveşte soluţia 
renunțării la urmărirea penală, prin abatere de la principiul conform căruia 
instanța de judecată este singurul organ judiciar care poate acorda 
despăgubiri civile, se constată că actuala reglementare permite procurorului 
să dispună soluţionarea acţiunii civile. Astfel, conform art. 318 alin. (3) lit. a), 
în procedura renunțării la urmărirea penală procurorul poate dispune, după 
consultarea suspectului sau a inculpatului, ca acesta să repare paguba 
produsă ori să convină cu partea civilă o modalitate de reparare a acesteia. 
Pentru acest caz, evident, posibilitatea sesizării instanţei civile nu mai există, 
prejudiciul fiind reparat în acest mod. Sesizarea instanței civile va putea fi 
făcută însă atunci când în procedura de renunțare la urmărirea. penală, 
procurorul nu dispune repararea pagubei de către suspect sau inculpat. 

În situaţiile în care acţiunea civilă exercitată în procesul penal cuprinde 
mai multe capete de cerere şi dacă unele au fost soluționate de instanța 
penală, acţiunea civilă exercitată ulterior în fața instanţei civile va avea ca 
obiect numai aspectele din cerere (pretenţiile) nerezolvate de către instanța 
penală!. | 

] Există şi posibilitatea ca persoana prejudiciată material ori moral prin 
infractiune, care a a pornit acțiunea civilă în faţa instanţei civile, să părăsească 
această instanţă şi să exercite acţiunea < civilă în cadrul -procesului penal 
când acţiunea penală a fost pusă în mişcare ulterior „pornirii acţiunii civile în 
fața instanţei civile“ _Şi Ci când procesul penal a fost. reluat după. suspendare 
sau urmărirea penală a fost reluată după redeschidere. Revenirea per- 
şoanei vătămate în procesul penal nu este obligatorie, cel interesat având 
posibilitatea să exercite, în continuare, acţiunea civilă în faţa instanței civile, 
cu precizarea că aceasta se suspendă până la rezolvarea în primă instanță 
a cauzei penale, dar nu mai mult de un an. 

Potrivit art. 27 alin. (4), părăsirea it instanței civile nu poate avea loc 
dacă aceasta a pronunţat o hotărâre nedefir nitivă. Această dispoziţie a legii 
se explică prin necesitatea evitării pronunțării unor soluţii contrare de către 
instanţe diferite cu privire la aceeaşi problemă supusă rezolvării lor’. 


' Dongoroz |, p. 7. 

2 În această situație, în mod practic, nu este vorba de o donio de la regula electa 
una via, deoarece, în momentul introducerii acțiunii civile la instanța civilă, persoana 
prejudiciată material prin infracțiune nu avea posibilitatea de a opta pentru calea penală sau 
calea civilă, singura posibilitate fi fiind introducerea acțiunii civile la instanța pila acţiunea 


penală ı nefiind pusă în mişcare în cadrul procesului penal (Volonciu |, p. 125). 
? Theodoru |, p. 287. 

4.2. Exercitarea acțiunii civile din oficiu 


Dreptul de opțiune privind rezolvarea acțiunii civile în cadrul procesului 
penal sau lā instanţă Civilă nu funcţionează în cazurile în. care, potrivit legii, 
acțiunea se exercită şi din oficiu alături de acţiunea penală. 

“Astfel, potrivit art. 19 alin. (3), când persoana vătămată este lipsită. de 
capacitate de exercițiu sau are capacitate. de exercițiu restrânsă, „acțiunea 
civilă se exercită în numele acesteia de către reprezentantul legal sau , după 
caz, de către. procuror. Printr-o asemenea reglementare s-a urmărit favori- 
zarea persoanelor vătămate, menţionate mai sus, ge e operati- 
vitatea acordării de despăgubiri acestora. 

Notăm faptul că, în această situație, acțiunea civilă dobândeşte 
caracter oficial (în sensul că exercitarea acesteia va fi obligatorie pentru 
autorităţile judiciare penale) numai în măsura în care reprezentantul legal al 
persoanei lipsite de capacitate, de. exercițiu. sau. cu capacitate de exercițiu 
restrânsă nu. „solicită „repararea, „prejudiciului _ cauzat prin săvârşirea 
infractiunii. 

Totuşi, considerăm că, în vederea asigurării unei bune. ocrotiri a 
intereselor acestor categorii de persoane, procurorul va exercita acțiunea 
civilă nu numai în ipoteza în care reprezentantul legal adoptă o atitudine 
pasivă, ci şi atunci când acesta solicită repararea prejudiciului printr-o moda- 
litate sau într-un cuantum care nu garantează repararea sigah a 
prejudiciului. 

În cazul minorilor, MERS civilă se exercită din oficiu, şi în situiallă în 
care e aceştia. sunt incredintat institutiilor de ocrotire". Pentru a proteja dreptul 
la despăgubiri al copiilor minori ai victimei decedate ca urmare a infractiunii, 
în practica judiciară s-a arătat că instanța nu poate soluţiona latura civilă 
luând act de tranzacţia intervenită între inculpat şi reprezentantul minorilor 
fără încuviințarea autorităţii tutelare. În cazul când această încuwviințare 
lipseşte, instanța trebuie să exercite din oficiu lege civilă în favoarea 
copiilor minori‘. 

În literatura de specialitate s-a arătat, cu argumente convingătoare, 
faptul că, în ipoteza în care prejudiciul a fost cauzat unei persoane lipsite de 
capacitate de exerciţiu ori cu capacitate restrânsă şi este consecința 
încălcării unui contract, încălcare ce constituie o infracțiune, acţiunea civilă 
poate avea ca temei fie răspunderea contractuală, fie răspunderea delic- 
tuală, în funcţie de opunea părții civile în cauză”. 


1T.S., s. pen., dec. nr. 666/1985, în Neagu III, p. 335. 

2c.s.,, 's. pen., dec. nr. 1032/1991, în Neagu II, p. 335. 

AC. Stătescu, Cu privire la raportul dintre norma de drept procesual şi norma de drept 
substanțial. Implicații referitoare la cumulul răspunderii civile delictuale cu răspunderea 
contractuală, în R.R.D. nr. 5/1981, pp. 7-13. În acelaşi sens, a se vedea R. Sanielevici, 
Dreptul de acţiune între temeiul contractual şi cel delictual al răspunderii civile, în R.R.D. 
nr. 2/1967, p. 42. 

În cazul exercitării acţiunii civile din oficiu, atribuţiile procurorului în fața 
instanței de judecată primesc noi valențe. În acest sens, procurorul va 
formula, în_scris sau oral, cererea de despăgubire în numele persoanei 
vătămate lipsite de capacitate de exerciţiu ori cu capacitate de exercițiu 
restrânsă, indicând natura şi întinderea pretențiilor, motivele şi „probele , pe 
care a acestea se se întemeiază [art. 19 alin. (3) raportat la art. 20 alin. (1) şi (2)]. 

În aceste condiţii, în practica judiciară s-a arătat, în mod corect, faptul 
că — în cazul în care persoana vătămată nu a pornit acțiunea civilă în nume 
propriu şi nici nu este o persoană dintre cele prevăzute în textul menţionat — 
procurorul nu se poate substitui părții civile şi nu poate susține în numele 
acesteia cererea de despăgubire civilă la care ea ar fi fost îndrituită!. 

Din analiza comparativă a prevederilor actualului Cod de procedură 
penală cu reglementarea anterioară se observă că, în privința acestui caz 
„de oficialitate a acţiunii civile, nu au intervenit modificări. Se constată însă 
existenţa unui cadru legal diferit cu referire la alte situaţii în care acţiunea 
civilă se exercită din oficiu în cadrul procesului penal. 

În acest sens, din economia dispoziţiilor Codului de procedură penală 
anterior rezulta că acţiunea civilă dobândea caracter oficial şi în cazurile în 
care aceasta avea ca obiect restituirea lucrului, desființarea totală sau par- 
țială a unui înscris sau restabilirea situaţiei anterioare săvârșirii infracțiunii. 

Actuala reglementare, în această privinţă, este confuză. Normele 
"incidente în materie sunt contradictorii, cadrul legal nefiind clar, ceea ce ne 
determină să apreciem, în baza argumentelor de mai jos, că se impune 
modificarea regimului oficialităţii acțiunii civile. 

Astfel, de lege lata, conform art. 25 alin. (3), instanţa, chiar dacă nu 
există constituire de parte civilă, se pronunţă cu privire la desființarea totală 
sau parțială a unui înscris sau la restabilirea situaţiei anterioare săvârşirii 
infracţiunii“, ipoteze în care, în mod practic, acţiunea civilă capătă caracter 
oficial. 

În acest mod, comparativ cu reglementarea anterioară, observăm 
faptul că repararea prejudiciului material prin restituirea lucrului nu mai 
prezintă caracter obligatoriu, alin. (3) al art. 25 făcând referire numai la 
caracterul obligatoriu al restabilirii situaţiei anterioare şi desființării totale sau 
parțiale a unui înscris. În sprijinul acestei teorii poate îi invocată şi regle- 


mentarea distinctă a reparării prejudica prin restituirea lucrului, în art. 25 
alin. (2). 


1 T.S., s. pen., dec. nr. 31/1980, în R-R:D. nr. 211981, p. 66. 

2 în practica judiciară s-a stabilit că este lipsită de relevanță împrejurarea că partea 
civilă nu a solicitat instanţei de judecată restabilirea situației anterioare comiterii infracţiunii, 
având în vedere că, potrivit dispoziţiilor legale, instanţa se va pronunța asupra acestui aspect 
indiferent dacă există sau nu manifestare de voinţă în acest sens din partea persoanei 
vătămate (Î.C.C.J., S$. pen., dec. nr. 3653/2004, în Neagu III, pp. 336-337; în acelaşi sens, a 
se vedea: C.S.J., s. pen., dec. nr. 1087/1993; C. Apel Bacău, dec. pen. nr. 434/1997, ambele 
în Neagu il, pp. 336-337; C.S.J., s. pen., dec. nr. 1372/1991, în Dr. nr. 8/1992, p. 87; T. jud. 
Bihor, dec. pen. nr. 100/1991, în Dr. nr. 1/1992, p. 117). 

Într-o manieră confuză şi contradictorie față de art. 25, în art. 397 
alin. (3) este prevăzut faptul că instanţa se pronunţă prin hotărâre şi asupra 
restituirii lucrurilor şi restabilirii situaţiei anterioare, potrivit dispozițiilor 
art. 255 şi art. 256. Rezultă, în opinia noastră, din Sai ansamblu de norme 
juridice cel puţin următoarele concluzii: 

a) deşi din economia art. 25 se desprinde că restituirea lucrului nu 
prezintă caracter obligatoriu, fiind necesară o manifestare de voinţă în acest 
sens, din coroborarea art. 397 alin. (3) cu art. 255 rezultă că instanța va 
dispune restituirea lucrului în ipoteza în care constată, la cerere sau din 
oficiu, că lucrurile ridicate de la suspect ori inculpat sau de la- orice 
persoană care le-a primit spre a le păstra sunt proprietatea persoanei 
vătămate sau a altei paie ori au fost luate pă ap din posesia sau 
deținerea acestora; 

b) deşi în art. 25 este EU IAS E ca înodălităte de reparare a 
prejudiciului material, şi restituirea lucrului (în măsura în care aceasta este 
posibilă), în art. 397, consacrat: rezolvării acțiunii civile, nu se e face referire la 
această modalitate de soluționare a laturii civile; W. 

c) existența în Codul de procedură penală a două texte distincte, 
situate în Partea generală a Codului (art. 25) şi în Partea specială (art. 397), 
cu aceeaşi denumire marginală, „Rezolvarea acţiunii civile”, dar cu un 
conținut diferit, încalcă atât principiul economiei de mijloace de exprimare, 
sub aspectul stilului de legiferare, dar şi a logicii juridice”, cât şi PODU 
necesităţii corelării şi armonizării normelor aceluiaşi act normativ. 

În altă ordine de idei, semnalăm eliminarea din actuala reglementare 
procesual penală a situației speciale de reparare a prejudiciului, consacrată 
în art. 221 alin. (4) din Codul de procedură penală anterior. Astfel, atunci 
când prin săvârşirea unei infracțiuni se producea o pagubă unei unități 
publice sau unei instituții ori altor persoane juridice de interes public, 
unitatea păgubită era obligată să sesizeze de îndată organul de urmărire 
penală şi să prezinte situații explicative cu privire la întinderea pagubei, date 
cu privire la faptele prin care paguba a fost pricinuită. De asemenea, 
unitatea prejudiciată era obligată să se constituie parte civilă. Ca atare, î 
acest caz, acţiunea civilă se punea în mişcare în mod obligatoriu, rin 
derogare de la trăsătura disponibilităţii. 

În concluzie, menţinând ca propunere de lege ferenda modificarea 
cadrului legal, în sensul clarificări dispozițiilor legale şi corelării acestora, 
apreciem că acţiunea civilă va fi exercitată din_oficiu. în cadrul procesului 
penal, îi in următoarele situații: 

a) atunci când persoana prejudiciată prin infracțiune este lipsită de 
capacitate de exerciţiu sau are capacitate de exerciţiu restrânsă, acțiunea 
civilă se exercită în numele acesteia de catre reprezentantul eow sau, după 
caz, de către procuror; 


1 V.D. Zlătescu, Introducere în legistica formală, Ed. Rompit, Bucureşti, 1995, p. 20. 

b) instanţa, chiar dacă nu există constituire de parte civilă; se pronunță 
din oficiu cu privire la desființarea totală sau parțială a unui înscris, resta- 
bilirea situaţiei anterioare săvârșirii infracţiunii sau restituirea lucrului. 


4.3. Exercitarea acţiunii civile la instanţa civilă 


Există situaţii în care acţiunea civilă privind repararea prejudiciului 
cauzat prin infracţiune poate fi exercitată la instanţa civilă, fie datorită. opțiunii 
persoanei vătămate, fie din cauza inexistentei posibilităţii alăturării acţiunii 
civile celei penale. 

„Astfel, potrivit art. 27 alin. (1), dacă nu Sn au constituit. A civilă. în 
procesul penal, persoana vătămată sau succesorii acesteia pot introduce la 
instanța civilă acţiune pentru repararea, prejudiciului. cauzat prin . infracţiune. 
Pentru âceastă ipoteză, în măsura în care în procesul penal s-a pus în 
"mişcare acțiunea penală, judecata în fața instanţei civile se suspendă până 
la rezolvarea în primă instanţă a cauzei penale, dar nu mai mult de un an. 

Conform art. 27 alin. (2), persoana vătămată sau succesorii acesteia, 
care s-au constituit parte civilă în procesul penal, pot introduce acţiune la 
instanța civilă dacă, prin hotărâre definitivă, instanța penală a lăsat neso- 
luţionată acțiunea civilă. De asemenea, potrivit art. 27 alin. (5), în cazurile în 
„care acţiunea civilă a fost exercitată din oficiu, de procuror, dacă se constată 
"din probe noi că prejudiciul nu a fost integral acoperit prin hotărârea 
definitivă a instanţei penale, diferența poate fi cerută pe calea unei acțiuni la 
instanța civilă. În această ipoteză, se poate spune că ne întâlnim cu 
exercitarea parțială a acţiunii civile care are ca factor cauzal o infracțiune şi 
în fața instanţei civile. În mod practic deci, soluționarea integrală a acţiunii 
civile se face atât în cadrul procesului penal, cât şi în cadrul unui proces civil 
separat şi ulterior terminării procesului penal. 

Potrivit art. 27 alin. (6), persoana vătămată sau succesorii acesteia se 
pot adresa cu acţiune la instanța anta civilă pentru recuperarea, prejudiciului 
născut ori descoperit după constituirea ca parte civilă (înainte de începerea 
cercetării judecătoreşti). În această ultimă ipoteză, prejudiciu s-a născut ori 
s-a descoperit după constituirea ca parte civilă, pe când, în cazul prevăzut în 
art. 27 alin. (5), prejudiciul exista în timpul desfăşurării procesului penal, dar 
nu a fost integral acoperit. Dispoziţiile art..27 alin. (6) trebuie completate cu 
prevederile art. 20 alin. (5) lit. b), în conformitate cu care partea civilă poate 


„1 Astfel, cererea părții civile privind obligarea inculpatului la plata sumelor ce reprezintă 
despăgubiri născute din îngrijirile medicale şi incapacitățile de muncă ce s-au produs după 
pronunțarea hotărârii penale de către prima instanţă poate fi rezolvată în fața instanței civile, 
şi nu în recursul declarat de procuror împotriva hotărârii penale pronunțate de prima instanţă 
(T. jud. Timiş, dec. pen. nr. 976/1973, în. R.R.D. nr. 2/1974, p. 164). Nepronunţarea instanţei 
penale cu privire la unul dintre capetele de cerere ale părții civile (având o autonomie faptică) 
nu constituie o rezolvare greşită a laturii civile, ci echivalează cu o nerezolvare a acesteia, 
care dă dreptul părţii civile să exercite, în completare, acțiunea civilă în fața instanţei civile. 

mări sau micşora întinderea pretențiilor până la terminarea cercetării jude- 
cătoreşti. | | ginen | | 

Din analiza acestor texte de lege se desprind o serie de concluzii, 
expuse în cele ce urmează: | 

a) În situația în care prejudiciul s-a născut după începerea cercetării 
judecătoreşti, nu se poate pune problema constituirii ca parte civilă în 
termenul prevăzut în art. 20 alin. (1), neexistând prejudiciu. In acest caz, 
naşterea prejudiciului în cursul cercetării judecătoreşti în procesul penal face 
“posibilă sesizarea instanţei civile pentru recuperarea acestuia. Practic, 
pentru această ipoteză, acţiunea civilă nu se va putea exercita în fata 
instanței penale, deoarece dispoziţiile art. 20 alin. (5) lit. b), care prevăd 
posibilitatea măririi pretențiilor în cursul cercetării judecătoreşti, presupun 
existenţa unei părţi civile, constituită până la momentul începerii cercetării 
judecătoreşti, pentru acoperirea unui prejudiciu: existent anterior începerii 
cercetării judecătoreşti. = | E 

b) În situatia în care prejudiciul a fost descoperit după constituirea ca 
parte civilă, înseamnă că, deşi acesta exista ca urmare a săvârşirii infrac- 
tiunii, nu a fost invocat de către persoana vătămată. In aceste condiții, 
inexistenţa unei cereri de despăgubire determină, în mod firesc, imposi- 
bilitatea constituirii ca parte civilă în procesul penal. Şi pentru acest caz, 
modalitatea de reparare a prejudiciului constă în sesizarea instanței civile. 
Cu toate acestea, opinăm că expresia „prejudiciu descoperit” poate fi inter- 
pretată şi într-un alt mod, ca fiind o parte a prejudiciului total. In acest sens, 
persoana vătămată poate participa în procesul penal în calitate de parte 
civilă, solicitând repararea prejudiciului cauzat prin săvârşirea infracţiunii. In 
măsura în care se constată, după constituirea ca parte civilă şi după 
depăşirea momentului începerii cercetării judecătoreşti, că prejudiciul este 
mai mare decât cel invocat prin cererea de constituire ca parte civilă, 
apreciem că se aplică dispoziţiile art. 20 alin. (5) lit. b). În acest mod, 
pretențiile civile în procesul penal vor putea fi majorate, fiind vorba despre o 
fractie din prejudiciu care a fost descoperită ulterior. începerii cercetării 
judecătoreşti, dar până la momentul terminării acestei etape a fazei de 
judecată. Evident însă, în această ipoteză, persoana vătămată se poate 
adresa, pentru diferenţa de prejudiciu, şi instanţei civile. | | 


4,4. Raportul dintre acţiunea penală şi acţiunea civilă 
4.4.1. Aspecte preliminare 


În legătură cu exercitarea acţiunii penale şi acțiunii civile, care au 
acelaşi izvor, şi anume săvârşirea unei infracţiuni, pot fi distinse următoarele 
patru ipoteze distincte: 1) actiunea penală s-a rezolvat separat şi înaintea 
acțiunii civile; 2) acţiunea civilă s-a rezolvat separat şi înaintea acțiunii 
penale; 3) acţiunile penală şi civilă sunt exercitate concomitent în fața 
aceleiaşi instanţe; 4) acţiunile. penală şi civilă sunt exercitate concomitent 


în fața unor instanţe diferite. 

4.4.2. Acţiunea penală s-a rezolvat separat şi înaintea acţiunii civile 


În acest caz nu se pune problema raportului dintre cele două acțiuni, 
deoarece una dintre acestea (acțiunea penală) a fost rezolvată înaintea 
celeilalte (acțiunea civilă). Într-o asemenea situație, potrivit art. 28 alin. (1), 
hotărârea definitivă a instanţei penale are autoritate de lucru judecat în faţa 
instanței civile care judecă acţiunea civilă, cu privire la existenţa faptei şi a 
persoanei care a săvârşit-o. Instanţa civilă nu este legată de hotărârea 
definitivă de achitare sau de încetare a procesului penal în ceea ce priveşte 
existența prejudiciului ori a vinovăţiei autorului faptei ilicite. 

Reglementarea analizată este în acord cu prevederile Codului civil. În 
acest sens, conform art. 1.365 C. civ., instanţa civilă nu este legată de dis- 
poziţiile legii penale şi nici de hotărârea definitivă de achitare sau de 
încetare a procesului penal în ceea ce priveşte existența prejudiciului ori a 
vinovăției făptuitorului. 

„Noua reglementare introdusă atât în Codul de procedură penală, cât şi 
în Codul civil nu este suficient de clară deoarece poate genera concluzii 
care, în parte, se pot răsfrânge asupra modului de rezolvare a acțiunii civile 
în procesul penal. 

Astfel, în primul rând, dacă instanta civilă nu este legată de dispozitiile 
cuprinse într-o hotărâre definitivă de achitare sau de încetare a procesului 
penal, per a contrario, instanței civile i se poate opune autoritatea de lucru 
judecat a unei hotărâri penale de condamnare, indiferent de solutiile pronun- 
tate pe latura civilă a cauzei penale. În acest caz, este posibil ca prin 
hotărârea de condamnare, instanța penală să respingă, în tot sau în parte, 
acțiunea civilă, aspectele rezultate, aşadar, din prejudiciul invocat 
nemaiputând fi supuse jurisdicției instanței civile‘. 

De asemenea, din norma analizată se desprinde concluzia că autori- 
tatea de lucru judecat a hotărârii penale operează cu privire la existența 
faptei şi a persoanei care a săvârşit-o. Ca atare, în măsura în care prin 
hotărârea penală s-a dispus achitarea inculpatului în baza inexistenței faptei 
[art. 16 alin. (1) lit. a)], instanţa civilă nu poate fi sesizată cu privire la un 
eventual prejudiciu, fiind legată de autoritatea de lucru judecat a constatării 
inexistenţei faptei. Apreciem că aceeaşi soluție este valabilă şi pentru 
ipoteza în care achitarea este fundamentată pe ari. 16 alin. (1) lit. b) teza a 
II-a, fapta generatoare de prejudicii neputând fi imputată inculpatului. 


4.4.3. Acţiunea civilă s-a rezolvat separat şi înaintea acţiunii penale 


Nici în acest caz nu se pune problema raportului dintre cele două 
acţiuni, deoarece, ca şi în prima ipoteză, una dintre acestea (acţiunea civilă) 
a fost rezolvată anterior. Corelarea soluțiilor ce se pronunţă în cele două 


1 Cu excepția ipotezei reglementate în art. 27 alin. (5). 

acţiuni se face prin dispoziţiile art. 28 alin. (2), potrivit cărora hotărârea 
definitivă a instanţei civile prin care a fost soluţionată acţiunea civilă nu are 
autoritate de lucru judecat în fața organelor judiciare penale cu privire la 
existența faptei penale, a persoanei care a săvârşit-o şi a vinovăției 


acesteia. 


4,44. Acţiunile penală şi civilă sunt exercitate concomitent în fata 
aceleiaşi instante 


Într-o asemenea ipoteză, se pune problema somatie raportului dintre 
cele două actiuni. Dispoziţiile legale ce reglementează acest raport sunt 
cuprinse în art. 397, art. 26 şi art. 27 alin. (2). 

în cazul în care cele două acţiuni sunt exercitate în cadrul procesului 
penal, instanţa are obligaţia, potrivit art. 397 alin. (1), să se pronunțe, prin 
aceeaşi hotărâre, şi asupra acţiunii civile. 

; Potrivit art. 26 alin. (1), instanța poate dispune i jerbe acțiunii 
civile, când soluționarea acesteia determină depăşirea termenului rezonabil 
de soluționare a acţiunii penale. Pentru această ipoteză, soluţionarea 
acțiunii civile rămâne în competenţa instanţei penale. 

Disjungerea se dispune de. către instanță ag oficiu ori la cererea 
procurorului sau a părților. 

Disjungerea acţiunii civile nu echivalează cu PENA CSO te etată a 
acesteia şi crearea posibilităţii părții civile de a solicita poale civile pe 
calea unei acțiuni separate în fața instanței civile”. 

În literatura de specialitate? -a fost exprimată opinia că acțiunea civilă 
disjunsă de acțiunea penală ar putea fi suspendată la cererea părtilor, fi fiind 
astfel incidente. dispoziţiile Codului de procedură civilă. Acest punct de 
vedere nu ține seama, cum pe bună dreptate s-a arătat într-o. opinie 
contrară? de faptul că, deşi disjunsă de acţiunea penală, acţiunea civilă 
rămâne totuşi în cadrul procesului penal, cadru care, subliniem noi, se 
supune regulilor cuprinse în Codul de procedură penală. A accepta posi- 
bilitatea suspendării acţiunii civile în procesul penal“ ar însemna, practic, pe 
de o parte, a nesocoti operativitatea procesului penal, care constituie o 
regulă de bază a acestuia, iar, pe de altă parte, s-ar adăuga la lege şi alte 
cazuri de suspendare a pia acțiunii civile. 


1 T.S., s. pen., dec. nr. 536/1981, în | R.R.D. nr. 11/1981, p. 54. În acelaşi sens, în 
practica judiciară s-a arătat că, în cazul disjungerii acţiunii civile şi amânării judecării ei, 
instanța nu poate soluţiona acțiunea civilă numai parţial, admiţând-o doar în limitele dovedite, 
şi să se dezînvestească de soluționarea restului pretențiilor civile cu care a fost învestită, 
rezervând părţii civile calea unei acţiuni separate la instanţa civilă. (T.S., s. mil., dec. 
nr. 7411985, în R.R.D. nr. 3/1985, p. 78). 

2 Gh. Dobrican, Notă, în R.R.D. nr. 2/1984, pp. 91-92. 

3 V, Papadopol, Notă, în R.R.D. nr. 2/1984, pp. 92-96. 

+ În ipoteza Separa acesteia de acțiunea penală. 

|Nu este justificată disjungerea judecării laturii civile de cea penală în 
„cauzele în care stabilirea vinovăţiei inculpatului, individualizarea pedepsei şi 
încadrarea juridică se raportează şi la întinderea pagubei produse prin 
infracțiune, cum sunt, îndeosebi, infracțiunile contra patrimoniului. În cazul 
unor atare infracţiuni, în care soluția este condiţionată de activitatea 
infracțională şi în strânsă legătură cu urmările patrimoniale ale faptei, 
disjungerea trebuie dispusă numai în cazurile în care judecarea împreună a 
ambelor laturi ale procesului, din cauze obiective, nu poate fi asigurată! TA 
În materia disjungerii, cu caracter de noutate fată de reglementarea 
anterioară, se precizează că probele administrate până la momentul 
disjungerii vor fi folosite la soluționarea acțiunii civile disjunse. 


Încheierea prin care se disjunge actiunea civilă este definitivă [art. 26 
alin. (5)]. 


44.5. Acţiunile penală şi civilă sunt exercitate concomitent în fata 
unor instanţe diferite 


În cazul în care cele două acţiuni sunt exercitate concomitent, dar la 
instanțe diferite, este, de asemenea, necesară reglementarea raportului 
dintre acestea, deoarece rezolvarea lor separată şi în acelaşi timp ar putea 
conduce la pronunţarea unor hotărâri contradictorii. | 

| Pentru acest caz, al exercitării concomitente a acțiunii penale şi civile 
la instanțe diferite, în reglementarea anterioară era consacrată regula 
„penalul ține în loc civilul'?, în conformitate cu care judecata în fața instanţei 
civile se suspenda până la rezolvarea definitivă a cauzei penale [art. 19 
alin. (1) din Codul de procedură penală anterior]. 

În condiţiile actualului Cod de procedură penală, această regulă a fost 
temperată, în sensul că atunci când persoana vătămată sau succesorii 
acesteia au introdus la instanţa civilă acțiune pentru repararea prejudiciului 
cauzat prin infracțiune, în condițiile desfăşurării unu proces penal, judecata 
în fața instanței civile se va suspenda după punerea în mişcare a acțiunii 
penale şi până la rezolvarea în primă instanţă a cauzei penale, dar nu mai 
mult de un an [art. 27 alin. (7)). 

Aspectele de noutate, aşadar, care derivă din actuala reglementare 
sunt următoarele: piani 


1Î.C:C.J:, s. pen., dec. nr. 6281/2004, în Neagu III, p. 341. | 

? În art. 12 din Codul de procedură penală din 1936 era prevăzută şi posibilitatea ca 
civilul să țină în loc penalul. Astfel, în cazul în care chestiunile prejudiciale constituiau obiectul 
unei acţiuni civile ce se exercita la instanţa civilă, acţiune civilă declanşată înainte de pornirea 
procesului penal, acesta din urmă era suspendat până la soluţionarea chestiunii prejudiciale 
de către instanța civilă. Menţionăm, în acelaşi sens, şi dispoziții similare cuprinse în noul Cod 
civil. Astfel, conform art. 440 C. civ., „în cazul infracţiunilor a căror calificare presupune 
existența unui raport de  filiaţie care nu este legal stabilit, hotărârea penală nu poate fi 
pronunţată înainte de rămânerea definitivă a hotărârii civile privitoare la raportul de filiație”. 

LA) suspendarea judecății instanței civile va avea loc numai în condițiile 
punerii în mişcare a acţiunii penale în procesul penal; [per a contrario, dacă 
procesul penal se . desfăşoară fără acțiunea | penală pusă în mişcare, în 
cursul fazei de urmărire penală, se poate desfăşura, concomitent, şi 
procesul civil; e gms n inu | 

2) suspendarea judecății civile nu mai operează până la rezolvarea 
definitivă a cauzei penale, termenul maxim stabilit fiind rezolvarea în primă 
instanţă a cauzei, dar nu mai mult de un an; această regulă se interpretează 
în sensul că judecata în fața instanţei civile se va suspenda, după punerea 
în mişcare a acţiunii penale, maximum un an. e TURC aaa ey 


$5. Rezolvarea acțiunii civile în cadrul procesului penal 


5.1. Consideraţii preliminare 


Acţiunea civilă se rezolvă în cadrul procesului penal numai în măsura 
în care a fost alăturată acţiunii penale şi, împreună, au ajuns în fata instanţei 
penale. | | y 
„În cazurile în care acţiunea civilă a fost exercitată în procesul penal, 
dar acesta nu a ajuns în faza de judecată deoarece organele de urmărire au 
dat soluţia clasării sau renunțării la urmărirea penală, acţiunea civilă va fi 
rezolvată de către instanţa civilă". | i 

În această ultimă ipoteză, instanţa civilă va rezolva acţiunea civilă 
ținând seama de temeiurile care au stat la baza soluționării cauzei penale 
de către organele de urmărire penală. Pentru admiterea sau respingerea 
acţiunii civile, instanța civilă va analiza şi conţinutul ordonanţei de clasare 
sau renunțare la urmărirea penală. HEA d 
E “Soluția de mai sus, în condiţiile actualei reglementări, se impune a fi 

nuanțată. Astfel, subliniem posibilitatea recunoscută procurorului de a 
soluţiona acţiunea civilă, chiar în ipoteza netrimiterii în judecată. Avem în 
vedere dispoziţiile art. 318 alin. (3) lit. a) teza finală, în conformitate cu care, 
în procedura renunțării la urmărirea penală, procurorul poate dispune, după 
consultarea suspectului sau inculpatului, ca acesta să înlăture consecinţele 
faptei penale sau să repare paguba produsă ori să convină cu pariea civilă o 
modalitate de reparare a acesteia. 

Este, în fapt, o soluţionare a acţiunii civile în ipoteza netrimiterii în 
judecată dispusă de comun acord cu suspectul sau inculpatul. Acest mod 
de interpretare se impune deoarece procurorul trebuie, în prealabil, să se 
consulte cu suspectul sau inculpatul (avem în vedere sensul verbului „a se 
consulta”, care constă în a cere o părere, a lua avizul unei persoane 


autorizate). | 


1 T.S., s. pen., dec. nr. 2288/1978, în R.R.D. nr. 4/1978; T. mun. Bucureşti, s. a Il-a 
pen., dec. nr. 2636/1975, în R.R.D. nr. 4, p. 54; T. jud. Ilfov, dec. pen. nr. 65/1978, în R.R.D. 
nr. 5/1979, p. 58; T. jud. Timiş, dec. pen. nr. 65/1979, în R.R.D. nr. 6/1980, p. 60; WS; 
s. pen., dec. nr. 1052/1989, în R.R.D. nr. 7/1990, p. 70. Í 

Revenind la situaţia în care acţiunea civilă este rezolvată în. cadrul 
procesului penal, observăm că, potrivit art. 25 alin. (1) şi art. 397 alin. (1), 
instanța penală se pronunţă prin aceeaşi hotărâre şi asupra acțiunii civile. 
Acţiunea civilă poate fi admisă sau respinsă, lupă cum este sau nu 
întemeiată. 


_Din analiza dispoziţiilor art. „25 şi art. 397 rezultă că instanța penală are 
cadrul procesului penal, şi anume: 1) instanța soluţionează acţiunea civilă 
prin admiterea acesteia, în totul sau în parte; 2) instanţa solutionează 
acțiunea civilă prin respingerea acesteia; 3) instanța nu. soluţionează 
acţiunea civilă. 

Rezultă că soluţionarea acțiunii civile exercitate în procesul Sai este 


obligâtorie, cu. excepția cazurilor expres prevăzute de lege, când instanța 
penală lasă nesoluționată acțiunea civilă. | 


5.2. Solutionarea actiunii civile prin admiterea acesteia 


Indiferent de soluţia pe care o pronunţă în acțiunea penală (condam- 
nare, renuntare la aplicarea pedepsei, amânarea aplicării pedepsei, achitare 
sau încetarea procesului penal), instanța, când constată săvârşirea de către 
inculpat a unei fapte prevăzute de legea penală şi producerea unui preju- 
diciu material sau moral părții civile, admite total sau în parte acţiunea civilă. 

În toate cazurile în care pronunță condamnarea inculpatului şi 
constată că infracțiunea a cauzat prejudicii materiale sau morale părții civile, 
instanţa va obliga pe inculpat şi, eventual, partea responsabilă civilmente la 
plata despăgubirilor civile. | 

În cazul pronunțării soluţiei renunțării la aplicarea pedepsei sau a 
soluției amânării aplicării pedepsei, acţiunea civilă va fi soluționată prin 
admitere în totul sau în parte atunci când se constată existența prejudiciului 
material sau moral. Concluzia se desprinde având în vedere regula prevă- 
zută în art. 25 alin. (1) şi art. 397 alin. (1), care obligă instanţa la soluţionarea 
în acelaşi cadru procesual şi a acţiunii civile exercitate în procesul penal, cu 
excepția ipotezelor în care acţiunea civilă nu este soluţionată. De ase- 
menea, menţionăm prevederile art. 276 alin. (1), în conformitate cu care, în 
caz de renunțare la aplicarea pedepsei sau de amânare a aplicării 
pedepsei, inculpatul este obligat să plătească părtii civile căreia i s-a admis 
acțiunea civilă cheltuielile judiciare făcute. Nu în ultimul rând, pot fi invocate 
prevederile art. 82 alin. (2) şi art. 90 alin. (2) C. pen., în conformitate cu care 
renunțarea la aplicarea pedepsei şi amânarea aplicării pedepsei nu au 
efecte asupra obligaţiilor civile prevăzute în hotărâre. 

Lin ce cazul pronunțării soluţiei achitării în baza art. 396 alin. (5) raportat la 
art. 16 alin. (1) lit. b) teza a l-a (fapta nu a fost săvârşită cu vinovăția 
prevăzută de lege) sau art. 16 alin. (1) lit. d) (există o cauză justificativă sau 
de neimputabilitate), dacă fapta a produs prejudicii materiale sau morale 

părții civile, instanța va admite acțiunea civilă şi va acorda despăgubiri civile 
persoanei prejudiciate.; | | [ALA 

În acest sens, în practica judiciară s-a apreciat că, în cazul achitării 
inculpatului din cauza unei boli psihice, constatându-se că este iresponsabil, 
instanța este obligată să se pronunțe cu privire la latura civilă, putând obliga 
la repararea prejudiciului material sau moral potrivit legii civile”. ` 

Pentru ipoteza pronunțării soluţiei de încetare a procesului penal în 
baza art. 396 alin. (6), singurul caz de stingere a acţiunii penale care face 
“posibilă soluţionarea acţiunii civile este acela prevăzut în art. 16 alin. (1) 
lit. h). Astfel, dacă se constată că există o cauză de nepedepsire prevăzută 
de lege şi că infracţiunea a cauzat prejudicii materiale sau morale părții civile, 
instanţa acordă despăgubiri civile. Acţiunea civilă nu va fi soluționată pentru 
toate celelalte ipoteze în care instanța pronunță soluția încetării procesului 
penal şi care, în reglementarea anterioară, presupuneau rezolvarea obliga- 
torie a acțiunii civile în procesul penal. 

O situaţie specială cu privire la rezolvarea acțiunii civile prin admiterea 
acesteia. decurge din dispoziţiile art. 23 alin. (1), în conformitate cu care în 
cursul procesului penal, cu privire la pretenţiile civile, inculpatul, cu acordul 
părţii responsabile civilmente, poate recunoaşte, în tot sau în parte, pre- 
tenţiile părţii civile. În acest sens, indiferent de soluția în latura penală, în 
cazul recunoaşterii totale, acţiunea civilă va fi rezolvată prin admiterea 
acesteia în mod integral. Cu privire la pretenţiile civile nerecunoscute pot fi 
administrate probe. care să conducă, de asemenea, la admiterea acţiunii 
civile. 


5.3. Soluţionarea acţiunii civile prin respingerea acesteia 


Similar soluționării acţiunii civile prin admiterea în totul sau în parte, 
indiferent de soluţia pronunţată în acțiunea penală, exceptând cazurile 
expres prevăzute de lege, instanța de judecată va respinge acţiunea civilă 
exercitată, în ipoteza în care constată că prejudiciul material sau moral 
invocat de partea civilă nu există. | | ata 

De asemenea, conform art. 22 alin. (1), partea civilă poate renunţa, în 
tot sau în parte, la pretenţiile civile formulate până la terminarea dezbaterilor 
în apel. Manifestarea de voinţă a părții civile, de regulă, nu influențează 
soluționarea acţiunii penale, instanța de judecată putând dispune condam- 
narea acestuia şi, în latură civilă, respingerea acțiunii civile formulate. 
Concluzia de mai sus se impune având în vedere că în Codul de procedură 
penală nu există reglementări care să fie aplicabile ipotezei analizate, pe de 
o parte, şi ţinând seama de dispoziţiile art. 408 alin. (2) C. pr. civ., în con- 
formitate cu care, în caz de renunțare la dreptul pretins, instanța pronunță o 
hotărâre prin care va respinge cererea în fond, pe de altă parte. 


1 G.S.,, s. pen., dec. nr. 1386/1991, în Neagu III, p. 343. 

Consideraţiile menţionate mai sus pot fi valabile şi pentru soluţiile 
renunțării la aplicarea pedepsei şi amânării executării pedepsei. 

În ceea ce priveşte rezolvarea acţiunii civile prin respingerea acesteia 
în cazul soluţiei achitării, apreciem că pot fi distinse două ipoteze distincte, 
determinate de motivul achitării, după cum urmează: 

a) în cazul achitării pentru motivul că fapta nu există [art. 16 alin. (1) 
lt. a)] ori nu există probe că o persoană a săvârşit infracțiunea E 16 
alin. (1) lit. c)], instanţa va respinge acţiunea civilă de plano. | 

Când inculpatul este achitat pentru inexistența faptei, nu ina fi 
acordate despăgubiri civile deoarece nu există factorul material care să fi 
generat prejudiciul şi, în consecință, acţiunea civilă este lipsită de temei. - 

Instanța nu acordă despăgubiri civile nici în cazul în care pronunță 
achitarea pe temeiul că nu există probe că o persoană a săvârşit infracti- 
= unea; o asemenea soluție se impune deoarece nu poate fi obligată să 
plătească despăgubiri civile o persoană care nu. a săvârşit fapta pentu care 
a fost trimisă în judecată în calitate de inculpat!. 

instanțele judecătoreşti, aplicând în mod corect legea, s-au SOUNA 
constant în sensul neacordării de despăgubiri civile în cazul achitării pe cele 
două temeiuri menţionate mai sus?; 

b) pentru celelalte cazuri în care se dispune achitarea inculpatului (cu 
excepția cazului în care fapta nu este prevăzută de legea penală), temeiul 
rezolvării acţiunii penale nu exclude posibilitatea acordării de despăgubiri 
civile. | 

Astfel, când achitarea a fost dispusă pe temeiul că fapta nu a fost 
săvârşită cu vinovăția prevăzută de lege, instanța, dacă a constatat că fapta 
a produs un prejudiciu material, poate obliga pe cel achitat la repararea 
pagubei. Dacă instanţa constată că fapta nu a produs prejudicii materiale, 
nu va acorda despăgubiri civile. Pentru această ipoteză, aşadar, acţiunea 
civilă va fi rezolvată prin respingerea acesteia. . 

Când achitarea se pronunță pentru că există o cauză justifi cativă, sau 
de neimputabilitate, dacă se constată că celui achitat îi revine totuşi o culpă 
în ceea ce priveşte producerea prejudiciului material sau: moral în patri- 
moniul persoanei vătămate, instanța poate dispune repararea acestuia. Pot 
fi însă şi situaţii când achitarea pe temeiurile menţionate mai sus să nu 
conducă la acordarea de despăgubiri civile, deoarece nu au fost constatate 
prejudicii materiale sau morale. 


' În practica judiciară s-a stabilit că este legală hotărârea instanței de judecată prin 
care nu se acordă despăgubiri pentru fapta de lovire, de vreme ce achitarea s-a dispus 
deoarece s-a probat că fapta nu fusese săvârşită de inculpat (C. Apel Bacău, dec. pen. 
nr. 679/1997, în Neagu Ili, p. 342). 

? T, jud. Arad, dec. pen. nr. 381/1969, în R.R.D. nr. 12/1969, p. 181; T. jud. Timiş, dec. 
pen. nr. 844/1973, în R.R.D. nr. 1/1974, p. 159. 

Pentru ipoteza pronunțării soluției de încetare a procesului penal în 
baza existenței unei cauze de nepedepsire prevăzută de lege, acțiunea 
civilă poate fi rezolvată prin respingere dacă se constată că infracțiunea nu a 
cauzat prejudicii materiale sau morale părții civile. | 


5,4. Instanţa nu soluţionează acţiunea civilă 


“Prin comparaţie cu reglementarea anterioară, se constată faptul că în 
“actualul Cod de procedură penală au fost prevăzute mai multe situații în 
care instanţa penală lasă nesoluţionată acțiunea civilă. | | 

Astfel, potrivit art. 25 alin. (5) şi (6), instanța nu soluţionează acțiunea 
civilă în următoarele patru cazuri: : = | iai 

a) în caz de achitare a inculpatului, în baza art. 16 alin. (1) lit. b) teza |; 

b) în caz de încetare a procesului penal, în baza art. 16 alin. (1) lit. e), 

f), 9), i) ṣi j); 3 iri salau 
e) în cazul în care moştenitorii sau, după caz, succesorii în drepturi ori 
lichidatorii părții civile nu îşi exprimă opțiunea. de a continua exercitarea 
acţiunii civile sau, după caz, partea civilă nu indică moştenitorii, succesorii în 
drepturi ori lichidatorii părții responsabile civilmente în termenul prevăzut la 
art. 24 alin. (1) ṣi (2); J | 

d) în cazul în care instanța admite acordul de recunoaştere a 
vinovăţiei şi între părţi nu s-a încheiat tranzacţie sau acord de mediere cu 
privire la acţiunea civilă, instanţa lasă nesoluționată acţiunea civilă [art. 486 
alin. (2) teza |]. - E WU înalta 

- Pentru cazul de achitare prevăzut în art. 16 alin. (1) lit. b) teza |, 

instanța va lăsa nesoluţionată acţiunea civilă deoarece prejudiciul nu este 
urmarea unei fapte prevăzute de legea penală. Observăm că acest caz de 
nesoluţionare a. acţiunii civile este în continuare prezent, norma fiind 
conținută şi în Codul de procedură penală anterior. A 


"Similar reglementării anterioare, acţiunea civilă nu va fi soluționată în 
cadrul procesului penal în cazul în care acțiunea penală se stinge urmare a 
soluţiei încetării procesului penal în baza art. 16 alin. (1) lit. e), când lipseşte 
plângerea prealabilă, autorizarea sau sesizarea organului competent ori o 
altă condiţie prevăzută de lege, necesară pentru punerea în mişcare a 
acţiunii penale.. | | 

Aceeaşi procedură va fi aplicată şi în celelalte cazuri în care se 
dispune încetarea procesului penal, fie că sunt ipoteze reglementate şi în 
Codul de procedură penală anterior (retragerea plângerii prealabile, autori- 
tatea de lucru judecat), fie că sunt ipoteze noi (intervenția amnistiei, a 
prescripţiei, decesul suspectului ori al inculpatului, radierea suspectului sau 
inculpatului persoană juridică, împăcarea părţilor, intervenţia acordului de 
mediere, transferul de proceduri). ctre, | i 

Pentru toate aceste ipoteze, de nesoluţionare a acţiunii civile, per- 
soana  prejudiciată prin fapta neprevăzută de legea penală sau prin 

infracţiunea pentru care inculpatul nu poate fi tras la răspundere penală se 
poate adresa cu acţiune în fața instanţei civile. 

Actuala reglementare, caracterizată prin creşterea numărului de cazuri 
în care acţiunea civilă nu este soluţionată în pila penal, are menirea de 
a eficientiza activitatea procesuală penală. 

Cu toate acestea, analiza sistemică a dispozițiilor legii procesuale 
penale şi ale legii penale conduce la formularea unor puncte de vedere 
critice, deoarece, aşa cum vom observa, în anumite ipoteze, instanța penală 
ar putea totuşi soluţiona acţiunea civilă. 


Avem în vedere soluţia încetării procesului penal în baza împăcării 
părţilor şi a intervenţiei unui acord de mediere. 

Astfel, potrivit art. 159 alin. (2) C. pen., împăcarea părtilor stinge 
actiunea civilă. În aceste condiții, instanța penală, dispunând soluția încetării 
l procesului penal, va constata că acțiunea civilă exercitată de partea civilă 

s-a stins, fapt care ar putea determina, în opinia noastră, posibilitatea 
rezolvării acțiunii civile prin respingerea acesteia. 

Acelaşi raționament se poate aplica şi pentru ipoteza intervenţiei unui 
acord de mediere, când practic se constată că, ulterior sesizării instanţei 
penale cu soluţionarea unei acțiuni penale şi a unei acţiuni civile, încetează 
să mai existe una dintre condiţiile exercitării acţiunii civile, şi anume cererea 
„ persoanei prejudiciate. | 

ăsarea nesoluționată a acţiunii civile de către instanța penală nu. 
trebuie confundată cu su posibilitatea. rezolvării separate. a acţiunii civile de 
către aceasta. În primul caz, instanța se dezînvesteşte, pe când, în cel de-al 
doilea caz, instanţa amână doar soluționarea acțiunii civile într-o altă şedinţă 
de le judecată. Î În acest din urmă caz, instanța poate dispune disjungerea 
acţiunii civile, această disjungere neechivalând însă cu lăsarea nesoluţio- 
nată a acţiunii civile. ) 

Secțiunea I 
Noţiunea de „competenţă” şi formele competenţei 


$ 1. Noţiunea de competentă” 


„ Între participantii la desfăşurarea procesului penal un loc deosebit îl 
ocupă organele judiciare. în cazul mecanismului procesual penal functio- 
nează însă mai multe categorii de organe, având fiecare de îndeplinit 
anumite sarcini legate de soluționarea cauzelor penale. | 

Pentru delimitarea atribuţiilor pe care le. au organele judiciare este 
nevoie de un anumit criteriu cu ajutorul căruia să se arate ce activități des- 
făşoară fiecare dintre acestea. Un asemenea criteriu îl constituie com- 
petenta. HSI 

Definim competenţa ca fiind sfera atribuțiilor pe care le are de înde- 
plinit, potrivit legii, fiecare categorie de organe judiciare în cadrul procesului 
penal. ` | | i aN ; 

-= în literatura de specialitate au fost date numeroase definiții noțiunii de 
„competență în materie penală”, toate fiind apropiate ca sens. Astfel, în 
unele. lucrări de specialitate, competența este definită ca fiind „abilitarea 
legală dată unui organ de a îndeplini anumite acte”! sau capacitatea unui 
organ de a se ocupa de o anumită cauză penală”. În alte lucrări, competența 
este definită ca o împuternicire care priveşte cadrul de acte procesuale sau 
procedurale pe care un organ judiciar este abilitat şi obligat să le îndepli- 
nească în desfăşurarea unui proces judiciar” sau dreptul şi obligația organelor 
de urmărire penală de a instrumenta o anumită cauză penală, respectiv - 
dreptul şi obligaţia organelor de judecată de a judeca şi soluţiona o anumită 
cauză“, ori măsura în care un organ judiciar îşi exercită — în conformitate cu 
criteriile stabilite — îndrituirea de a rezolva conflictele de drept”. 


1Dongoroz IV, p. 101. 
2 Volonciu |, p. 126. 
3 Dongoroz |, p. 98. 
4 S. Kahane, Dreptul procesual penal, Ed. Didactică şi Pedagogică, Bucureşti, 1963, 


p. 59. ; 
5 V. Rămureanu, Competența penală a organelor judiciare, Ed. Ştiinţifică şi Enciclo- 


pedică, Bucureşti, 1980, p. 33. 

Noţiunea de „competenţă” este privită şi ca o însușire pe care'o are 9 


„anumită cauză penală de a fi dată spre soluţionare unui organ judiciar“. 
Acest al doilea sens nu este acceptat în unanimitate în literatura de 
specialitate, arătându-se că legea nu face o asemenea distinctie, care, de 
altfel, nu are niciun fel de consecinţe pe plan teoretic şi practic. Considerăm 
că acest al doilea înţeles al noțiunii de „competenţă” poate fi acceptat pe 
plan teoretic, deoarece, cum pe bună dreptate se arată de către unii autori, 
el reprezintă o definire prin alţi termeni a aceluiaşi conţinut”. | 

În dreptul procesual penal francez, competența este definită ca fiind 
„aptitudinea unei jurisdicții de a cunoaşte ceva dintr-un proces”, analiza 
acestei instituții fiind divizată în două mari părți: studiul regulilor generale de 
competență şi Eorapelenia diferitelor „jurisdicții” (organe judiciare) penale. 


$ 2. Formele competentei 


2.1. Consideratii preliminare 


În privința felurilor sau formelor competenţei, în literatura de specia- 
litate au fost exprimate opinii diferite. 

Unii autori consideră că, în procesul penal modern, felurile fundaren- | 
„tale ale competenţei sunt: competența materială (ratione materiae), com- 
petența personală (ratione personae) şi competența teritorială (ratione loci). 
În doctrina franceză“ această problemă este privită din aceeaşi perspectivă, 
considerându-se că: „determinarea competenţei trebuie să se facă pe trei 
planuri: competenţa de atribuire (ratione materiae), competența personală 

(ratione personae) şi competenta teritorială (ratione loci)”. 

Alți autori consideră că formele fundamentale ale competenţei sunt 
competenţa teritorială şi competența materială, aceasta din urmă repre- 
zentând aspecte deosebite, cum sunt: competenţa specială, personală şi 
excepțională”. Potrivit altor opinii, cărora ne alăturăm, formele fundamentale 
ale competenţei sunt: competenţa funcţională, competența materială şi com- 
petenta teritorială. Achiesăm la acest punct de vedere, deoarece numai 
folosind cele trei forme de competenţă se is determina competența unui 
anumit organ judiciar. 


1 M.S: Strogovici, Procesul penal sovietic, Ed. de Stat pentru Literatură Juridică, 
Bucureşti, 1950, p. 128. 


| |. Stoenescu, S. Zilberstein, Drept procesual civil. Bi generală, Ed. RaT şi 
Pedagogică, Bucureşti, 1987, p. 135. 
? Volonciu |, p. 127. 


4 J. Larguier, Procédure penale, 17° éd., Dalloz, Paris, 1999, p. 23. 
5 Theodoru |, p. 7. 
- 8 J. Larguier, op. cit., p. 23. 
7 Basarab |, p. 154. 
8 Pop II, p. 125; Volonciu |, p. 128; V. Rămureanu, op. cit., p. 42. 

Formelor fundamentale ale competenţei li se alătură şi forme subsi- 
diare, cum sunt: competența ci Ms Bă AC a piii şi competenta 


exceptională. 


2.2. Formele fandamentale ale competenţei isi 
22T Competenta funcţională (ratione oficii) - 


Competenta funcțională conturează categoriile de aiat pe care le 
poate desfăşura un anumit organ în cadrul competentei sale generale. De 
exemplu, potrivit competenţei funcționale, tribunalele desfăşoară urmă- 
toarele categorii de activități: judecă în primă instanță, soluţionează contes- 
taţiile formulate împotriva hotărârilor pronunţate de judecătorii în cazurile 
prevăzute de lege şi soluţionează anumite conflicte de competenţă. 
Anumite activități se pot realiza numai de către anumite categorii de 
organe, CPSA ce conduce la existența unei competențe funcţionale 
exclusive‘. Poate fi dat ca exemplu de competență exclusivă atribuția Înaltei 
Curți de Casaţie şi Justiţie de a judeca recursurile. în casaţie împotriva 
hotărârilor penale defi nitive, precum şi recursurile în interesul legii. De 
asemenea, are competență exclusivă de a declanşa recursul în. interesul 
legii procurorul general al Parchetului de pe lângă Înalta Curte de Casaţie şi 
Justiţie, colegiul de conducere al Înaltei Curți de Casaţie şi Justiţie sau 
colegiile de conducere ale curților de apel, precum şi Avocatul Poporului. 


„2.22. Competenta materială (ratione materiae) 


Prin competentă materială întelegem criteriul cu ajutorul căruia se 
stabileşte care dintre organele judiciare de: grade diferite poi instrumenta 
anumite categorii de cauze penale. 

Cu alte. cuvinte, prin competența materială se name sfera atribu- 
țiunilor unui anumit organ, sferă care-i delimitează competenţa în raport cu 
organele inferioare sau superioare în grad.. Cum pe bună dreptate se arată 
în literatura de: specialitate, această competenţă funcţionează pe linie 
verticală?. Competența materială a unei categorii de organe este determi- 
nată de natura şi gravitatea infracțiunilor. 

Acest sistem îl întâlnim şi în legislaţiile în care infracțiunile se împart î în 
crime, delicte şi contravenţii. Astfel, în dreptul francez”, contravenţiile cad în 


1T. Kiraly, P. Barna, S. Lszléné, Magyar biintetă eljarosi jog (Drept procesual penal 
ungar), „Budapesta Tankönyvkiadó, 1966, p. 119; Volonciu Í, p. 128. 
2 S. Kahane, op. cit., p. 100. 
3 G. Stefani, G. Levasseur, Droit pénal général et procédure pénale, t. II. Procédure 
pénale, 9° éd., Dalloz, Paris, 1975, pp. 343-345; G. Stefani, G. Levasseur, B. Bouloc, 
Procédure pénale, 16° éd., Dalloz, Paris, 1996, pp. 376-377; J. Larguier, op. cit., p. 23. 

ta tribunalelor corecționale!, iar crimele cad în competenta Curtilor 


competen 
cu juraţi?. (is | i 
Dat fiind numărul mare de fapte incriminate prin legea penală, în 
vederea determinării competenţei materiale a organelor judiciare nu pot fi 
enumerate toate infracțiunile ce cad în competența fiecărui organ în parte. - 
in consecință, pentru simplificarea reglementării competenţei materiale 
se folosesc două sisteme de determinare: determinarea abstractă şi deter- 
minarea concretă”. | | 
Prin determinarea abstractă se arată ce grupe mari sau categorii de 
infracţiuni cad în competenţa de soluţionare a unui organ judiciar”. Astfel, 
potrivit reglementării procesual penale existente în ţara noastră, organele de 
cercetare penală ale poliţiei judiciare au o competenţă de cercetare penală 
generală, efectuând urmărirea penală pentru orice infracțiune care nu esie 
dată, prin lege, în competenţa organelor de cercetare penală speciale sau 
procurorului, precum şi în alte cazuri prevăzute de lege [art. 57 alin. (1)]. De 
asemenea, judecătoriile au competenţa generală, fiind în măsură să judece 
în primă instanță toate infracțiunile, cu excepția celor date prin lege în 
competenţa altor instanţe [art. 35 alin. (1)]. | 
Prin determinarea concretă a competenţei materiale sunt enumerate 
infracțiunile care fac obiectul cauzelor penale la fiecare categorie de organe 
- judiciare în parte. Astfel, în art. 36 se arată că tribunalul judecă în primă 
instanţă infracțiunile prevăzute de Codul penal la art. 188-191, art. 209-211, 
art. 254, infracțiunile săvârşite cu intenţie depăşită care au avut ca urmare 
moartea unei persoane etc. i 
Pentru buna desfăşurare a activității organelor judiciare se impune 
respectarea fermă a competenţei lor materiale. Nerespectarea normelor 
legale privind competenţa materială produce o vătămare care constă în 
dereglarea mecanismului prin care este administrată justiţia. Aceasta este şi 
explicația pentru care încălcarea dispoziţiilor legale privind această 
competență se sancţiona în reglementarea anterioară cu nulitatea absolută. 
|De lege lata, cu caracter de noutate, se prevede. că determină întot- 
deauna aplicarea nulităţii absolute încălcarea dispoziţiilor privind compe- 
tenta materială atunci când judecata a fost efectuată de o instanţă inferioară 


celei legal competente [ari. 281 alin. (1) lit. b)]. Per a contrario, atunci când 
au fost încălcate dispoziţiile privind competenţa materială în sensul că jude- 


cata a fost efectuată de o instanţă superioară celei competente, sancţiunea 
incidentă poate fi, eventual, nulitatea” relativă, în condiţiile în care se pro- 
e E mei mea da casuta x ra p d. 


1 Art. 381 C. pr. pen. francez prevede competenţa pentru delictele corecționale, 
art. 705 prevede competența pentru delictele în materie economică şi financiară. . 

2 Sunt exceptate crimele care atrag competenţa altor instanțe, cum sunt crimele 
contra siguranţei statului în timp de război. | 

3 R. Merle, A. Vitu, Traité de droit criminel, Cujas, Paris, 1967, pp. 1074-1076. 

4 Volonciu |, p. 129. - | 

bează că a fost produsă o vătămare a drepturilor părților ori ale subiecților 
procesuali principali, care nu poate fi fi înlăturată ial decât prin desfi ințarea | 
actului. | 

- În mod atitea excepţia de n Apele materială a instanței 
inferioare celei competente potrivit legii poate fi invocată în tot cursul 
judecății, până la pronunţarea hotărârii definitive [art. 47 alin. (1)], în vreme 
ce excepția de necompetenţă materială sau după calitatea persoanei a 
instanţei superioare celei competente potrivit legii poate fi fi invocată numai 
până aî începerea cercetării e ilie far 47 alin. (2)]. | 


2.2.3. Competența teritorială (ratione loci D 


Competența teritorială este criteriul cu AP Ofi căruia se determină 
care dintre organele de acelaşi grad este competent să soluţioneze o 
anumită cauză. Competența teritorială impasti cauzele între organele judi- 
ciare pe linie orizontală‘. 

Competența teritorială diferenţiază, din punct de vedere teritorial, 
organele judiciare cu o egală competență materială? 

Sunt situaţii când, pentru anumite organe judiciare, circumscripția 
corespunde teritoriului țării (de exemplu, organele centrale pot efectua 
urmărirea penală în orice cauză penală, indiferent de locul unde a fost 
săvârşită infracțiunea sau unde a fost prins făptuitorul). Apreciem că şi 
pentru Înalta Curte de Casaţie şi Justiţie circumscripția corespunde terito- 
riului ţării, aceasta fiind competentă să rezolve, în cadrul atribuţiilor. sale, 
cauze penale care pot proveni de la orice apă tribunal sau curte 
de apel. 

În vederea stabilirii competenţei tetitoriale a digul judiciare au lae 
alese repere diferite, după cum infracțiunile au fost săvârşite în tară sau în 
străinătate. 

„Competența pentru infracțiunile tăi pe teritoriul României. 
Potrivit art. 8 alin. (3) C. pen., prin infracţiune săvârşită pe teritoriul României 
se înțelege orice infracțiune comisă pe întinderea de pământ, marea teri- 
torială şi apele cu solul, subsolul şi spaţiul aerian, cuprinse între frontierele 
de stat ale României sau pe o navă sub pavilion românesc ori ay O 
aeronavă înmatriculată în România. 

Având în vedere această definiție bta a sintagmei „infracțiuni 
săvârşite pe teritoriul- României”, în legea procesual penală a fost regle- 
mentată competenta teritorială pentru infracțiuni săvârşite în tară, pe de o 
parte, şi infracţiuni săvârşite. la bordul unor nave aflate sub pavilion 
românesc sau al unor aeronave înmatriculate în România, pe de altă parte. 


1 Theodoru II, p. 14. 
2 Pop II, p. 158. 


COMPETENȚA ÎN MATERIE PENALĂ 


ML it A N 


Potrivit art. 41 alin. (1), competenţa după teritoriu, pentru Cp augur 
săvârşite în tară, este determinată, în ordine, de: 

a) locul săvârşirii infracțiunii (locus delicti comissi); prin locul săvârșirii 
infracţiunii se înţelege locul unde s-a desfăşurat activitatea infracțională, în 
totul sau în parte, ori locul unde s-a produs urmarea acesteia; 


b) locul în care a fost prins suspectul sau inculpatul claou 
deprehensionis); 

c) locuința suspectului sau inculpatului persoană fizică ori, după caz, 
sediul inculpatului persoană juridică, la momentul la care a săvârşit fapta 
(locus domicilii; 


d) locuința sau, e caz, sediul persoanei NET a (locus domicilii 
- victimae. 

Apreciem că a fost stabilită o asemenea ordine deoarece s-a avut în 
vedere, în primul rând, buna desfăşurare a procesului penal. În acest sens, 
la locul săvârșirii infracţiunii pot fi culese şi administrate cel mai uşor 
probele. Dacă acest loc nu poate fi ales, fiindcă organul judiciar nu a fost 
sesizat, legea a preferat locul unde suspectul sau inculpatul a fost prins, 
deoarece acolo procesul penal poate fi desfăşurat în condiţii mai bune 
decât, de exemplu, la locul unde acesta locuieşte, nefiind nevoie ca, în cazul 
luării unor măsuri preventive, privative de libertate, inculpatul să fie 
transferat; totodată, organele judiciare de la locul unde a fost prins suspectul 
sau inculpatul desfăşoară anumite activităţi cu caracter procesual şi operativ 
care uşurează rezolvarea cauzei penale. 

Codul de procedură penală francez reglementează criteriile de deter- 
minare a competenţei teritoriale în funcţie de felul infracţiunii. Astfel, în cazul 
contravenţiilor, este, în principiu, competent tribunalul locului comiterii 
contraventiei, locului constatării contraventției sau locului de EE la a 
presupusului făptuitor; în cazul delictelor şi în cazul crimelor este, 
principiu, competent tribunalul locului de comitere, locului de reşedinţă a a 
făptuitorului presupus, locului de arestare sau locului de detenție în cazul 
tribunalului corecţional, cu precizarea că există reguli excepționale pentru 

anumite delicte/crime?. 

Codul de procedură penală german stabileşte, prin art. 7 alin. (1), ca 
prim criteriu pentru determinarea competenţei teritoriale locul în care s-a 
comis infracțiunea. Pentru infracțiunile săvârşite prin presă, competența 
aparţine instanţei în a cărei circumscripție a apărut publicaţia respectivă sau, 
pentru anumite cazuri, instanţa în a cărei circumscripție îşi are domiciliul sau 
locuieşte persoana vătămată. De asemenea, conform art. 8, sunt relevante 
pentru stabilirea competenţei teritoriale locul de domiciliu al făptuitorului la 


1 Relevant este locul unde locuieşte persoana vătămată, iar nu locul domiciliului ales 
de către aceasta pentru comunicarea actelor de procedură Â. CC, S. pen., încheierea 
nr. 725 „din 31 ianuarie 2005, în Neagu II, p. 353). 

? J. Larguier, op. cit., p. 24. 

momentul introducerii plângerii sau locul unde locuieşte acesia ori locul 
ultimului domiciliu cunoscut. Nu în ultimul rând, legislația procesual penală 
germană face referire şi la locul prinderii făptuitorului (art. 9). 

Locul săvârşirii infracţiunii reprezintă principalul criteriu de determinare 
a competenţei teritoriale şi în cazul Codului de procedură penală italian 
(art. 8). În legislaţia italiană este reglementată şi ipoteza infracţiunii continue, 
prevăzându-se, pentru această formă a infracţiunii, competenţa judecăto- 
rului de la locul unde a început săvârşirea infracțiunii. Reglementări intere- 
-sante se regăsesc în legislaţia italiană cu privire la competenţa teritorială 
pentru infracţiuni săvârşite prin intermediul cinematografiei sau reprezen- 
taţiilor teatrale, stabilindu-se, în art. 14 din Legea nr. 161/1962, competența 
judecătorului locului în care s-a efectuat prima proiecţie în fața publicului sau 
prima reprezentaţie teatrală. JAER Mi a | 

Conform art. 25 alin. (1) C. pr. pen. austriac, cercetarea infractiunilor 
revine unității de parchet în a cărei circumscripție a fost comisă infracțiunea. 
Dacă acest loc se află în străinătate sau nu poate fi determinat, se ia în 
considerare locul unde s-a produs sau trebuia să se producă rezultatul. În 
ipoteza în care aceste criterii nu pot fi aplicate, procedura de cercetare a 
infractiunii va fi desfăşurată de unitatea de parchet în a cărei circumscripție 
făptuitorul are sau:a avut ultima dată domiciliul sau reşedinţa. Dacă un 
asemenea loc lipseşte, competența va reveni unităţii în a cărei 
circumscripție a fost prins făptuitorul. De asemenea, se prevede faptul că se 
poate determina competența teritorială şi în funcție de momentul sesizări, 
având întâietate organul mai întâi sesizat, care, ulterior, va proceda la 
declinarea competenţei în favoarea organului judiciar în a cărui circumscrip- 
ție se găseşte locul săvârşirii infracțiunii sau locul domiciliului făptuitorului. 

În Codul de procedură penală român, deşi au fost indicate patru locuri 
posibile unde se poate desfăşura procesul penal, pentru preîntâmpinarea 
conflictelor de competență ce ar putea să apară între organele judiciare, 
legiuitorul a stabilit regulile după care, în funcţie de criteriile arătate în art. 41 
alin. (1), o cauză penală revine spre rezolvare unui anumit organ judiciar. 
Astfel, repartizarea spre soluţionare a unei cauze penale, în cadrul reperelor 
prevăzute în art. 41 alin. (1), se realizează ținându-se seama de modul în 
care a fost făcută sesizarea organelor penale care au vocaţie pentru 
instrumentarea cauzei. | miot nit 

În cazul în care a fost sesizată o singură instanţă dintre cele prevăzute 
de art. 41 alin. (1), aceasta va fi competentă să rezolve cauza penală”. 


1 În practica instanţelor de judecată anterioară. actualului cod, dar care îşi menține 
valabilitatea, s-a stabilit că împrejurarea aflării părţii vătămate în stare de deţinere nu justifică 
declinarea de competență în favoarea instanței în a cărei circumscripție se află locul de 
deţinere, în condiţiile în care instanţa sesizată inițial se regăseşte între cele prevăzute în lege 
(C. Apel Bucureşti, s. a Il-a pen., sent. nr. 89/2005, în Neagu III, p. 355). 

În cazul în care au fost sesizate două sau mai multe instanțe dintre 

cele prevăzute în art. 41 alin. (1), ernai jia se stabileşte prin lege, având 

prioritate momentul sesizării. 

Astfel, potrivit art. 41 alin. (5), în caz de: sesizări simultane, prioritatea 
se stabileşte în ordinea enumerării de la art. 41 alin. (1), operând aşa-numita 
„preferință legală 3”. Într-o asemenea ipoteză este preferată, în primul rând, 
instanța de la locul săvârşirii infracţiunii. În situația în care această instanţă 
nu face parte dintre cele sesizate, este preferată instanţa de la locul unde a 
fost prins suspectul sau inculpatul. Dacă au fost: sesizate simultan numai 
instanțele prevăzute în art. 41 alin. (1) lit. c) şi d), este preferată instanţa în a 
cărei circumscripție se află locuinţa suspectului sau inculpatului persoană 
fizică ori, după caz, sediul inculpatului persoană juridică, la momentul la care 
a săvârşit fapta. 

Preferința legală mai este de aplicare, potrivit art. 41 alin. (5) teza 
finală, în situaţia în care urmărirea penală s-a efectuat cu nerespectarea 
ordinii prevăzute în art. 41 alin. (1). În aceste condiţii, este reglementată 
indirect posibilitatea ca efectuarea urmăririi penale să nu se facă în confor- 
mitate cu criteriile teritoriale prevăzute în art. 41 alin. (1), acest aspect fiind 
de noutate faţă de reglementarea anterioară. (Derogarea de la regulile 
` prevăzute în art. 41 alin. (1) este însă valabilă numai pentru faza de urmărire 
| penală, procurorul sesizând, prin (ecim, una dintre instanțele prevăzute 

în lege 
a orina legală analizată mai sus funcționează numai în cazul 
sesizărilor simultane, fiindcă, în ipoteza în care instantele judecătoreşti au 
fost sesizate în momente diferite (sesizare succesivă), competența revine 
instanței care a fost mai întâi sesizată, operând, în acest caz, o preferință 
cronologică. 

Astfel, conform art. 41 alin. (4), preferința cronologică se aplică în 
determinarea competenţei teritoriale în favoarea instanței mai întâi sesizate 
în următoarele două cazuri, atunci când: 

a) niciunul dintre locurile prevăzute la art. 41 alin. (1) nu este cunoscut; 

b) sunt sesizate succesiv două sau mai multe instanțe dintre cele 
prevăzute la art: 41 alin. (1). 

În lumina dispoziţiilor legale în vigoare, se constată că pot determina 
competența teritorială a instanţelor de judecată şi alte criterii decât cele 
prevăzute în art. 41 alin. (1). Astfel, când niciunul dintre locurile arătate în 


- Volonciu |, p. 137. 

2 Posibilitatea legală instituită indirect ca organul de urmărire penală să efectueze 
urmărirea penală prin derogare de la criteriile prevăzute în art. 41 alin. (1) reprezintă, în 
acelaşi timp, o excepție şi de la prevederile art. 56 alin. (6), în conformitate cu care este 
competent să efectueze ori, după caz, să conducă şi să supravegheze urmărirea penală 
procurorul de la parchetul corespunzător instanţei care, potrivit legii, mele ăi în primă instanță 
cauza, cu excepția cazurilor în care legea prevede altfel. 

art. 41 alin. (1) nu este cunoscut, competența revine organului de urmărire 
penală care a fost mai întâi sesizat, urmând ca acesta să sesizeze, la rândul 
său, instanța de judecată. În acest sens, poate fi competent, din punct de 
vedere teritorial, organul de urmărire penală la care a fost depusă plângerea 
sau denunţul cu privire la săvârşirea unei infracţiuni, deşi în raza teritorială a 
- acestui organ judiciar ar fi posibil să nu se regăsească vreunul dintre locurile 
expres reglementate în art. 41 alin. (1). iniga i 

| Aspecte deosebite privind reglementarea competenţei teritoriale 
- întâlnim atunci când infracţiunea este săvârşită pe o navă sub pavilion 
românesc sau pe o aeronavă înmatriculată în România. ~ . 

Astfel, conform art. 41 alin. (6), infracţiunea săvârşită pe o navă sub 
pavilion românesc este de competenţa instanţei în a cărei circumscripție se 
află primul port român în care ancorează nava, în afară de cazul în care prin 
lege se dispune altfel. Dacă nava nu ancorează într-un port român, 
competenţa teritorială se va determina într-una dintre următoarele două 
modalități: 1) fie se vor aplica prevederile art. 41 alin. (1), fie 2) competența 


teritorială va reveni instanţei mai întâi sesizate. | 
Dispoziţiile de mai sus au caracter general şi sunt aplicabile numai 
în ipoteza în care în lege nu se dispune altfel. În acest sens, prin Legea 
nr. 304/2004 privind organizarea judiciară sunt instituite reguli derogatorii de 
la prevederile art. 41 alin. (6), atunci când au fost săvârşite infracţiuni la 
regimul transportului naval. Astfel, potrivit art. 42! din Legea nr. 304/2004: 
a) Tribunalul Constanţa soluţionează cauzele penale privind infracţi- 
unile la regimul transportului naval! săvârşite în județele Constanţa şi 
Tulcea, marea teritorială şi Dunărea până la mila marină 64 inclusiv; 
= b) Tribunalul Galaţi soluţionează cauzele penale privind infracțiunile la 
regimul transportului naval săvârşite în celelalte judeţe şi Dunărea de la mila 
marină 64 în amonte până la km fluvial 1.075. ; 
Cu alte cuvinte, atunci când la bordul navei se săvârşeşte o infracțiune 
la regimul transportului naval, competenţa teritorială va reveni fie 
Tribunalului Galaţi, fie Tribunalului Constanţa. În ipoteza în care infracțiunea 


1 infracțiunile la regimul transportului naval sunt prevăzute în Legea nr. 191/2003 
privind infracțiunile la regimul transportului naval, publicată în M. Of. nr. 332 din 16 mai 2003. 
Cu titlu exemplificativ, sunt incriminate ca fiind infracţiuni în Legea nr. 191/2003 conducerea 
unei nave de către o persoană fără brevet sau fără certificat de capacitate corespunzător 
[art. 2 alin. (1)], punerea în circulaţie a unei nave fără a avea echipaj minim de siguranță 
corespunzător (art. 3), exercitarea atribuţiilor de serviciu sub influența băuturilor alcoolice sau 
a altor substanțe interzise de autoritatea de reglementare [art. 4 alin. (1)], părăsirea postului 
sau a navei fără aprobare, de către un membru al echipajului ori de către pilot, în timpul 
efectuării serviciului, dacă prin aceasta s-ar fi putut întrerupe navigația ori pune în pericol 
siguranța navei, a încărcăturii sau a echipajului de personalul marinei civile [art. 7 alin. (1), 
părăsirea navei de către comandant în caz de pericol, înainte de a-şi fi exercitat îndatoririle 
de serviciu pentru salvarea navei şi a echipajului (art. 9), fapta pasagerului de a nu se supune 
în timpul călătoriei unui ordin dat de comandant sau secund ori de un alt ofițer, pentru 
salvarea navei (art. 25) etc. ` 

7, 
săvârşită nu face parte dintre cele prevăzute în Legea nr. 191/2003, com- 
petența teritorială va reveni instanţei în a cărei circumscripție se află primul 
port român în care nava ancorează!. 

În cazul săvârșirii unei infracţiuni pe o aeronavă înmatriculată în 
România, competența teritorială revine instantei în a cărei circumscripție se 
află primul loc de aterizare pe teritoriul român. Dacă aeronava nu aterizează 
într-un aeroport român, competenţa teritorială se va determina într-una 
dintre următoarele două modalități: 1) fie se vor aplica prevederile art. 41 
alin. (1), fie 2) competenţa teritorială va reveni instanței mai întâi sesizate. 

Competența pentru infracțiunile săvârşite în afara teritoriului 
României. Pentru infracțiunile săvârşite în străinătate, legiuitorul a prevăzut 
o procedură simplificată după care se stabileşte competenţa teritorială. 

Astfel, potrivit art. 42 alin. (1), infracțiunile săvârşite în afara teritoriului 
„României se judecă de către instanţele în a căror „circumscripție se află 
locuința suspectului sau inculpatului persoană fizică? ori, după caz, sediul 
inculpatului persoană juridică. Dacă inculpatul nu locuieşte sau, după caz, 
nu are sediul în România, iar infracţiunea este de competența judecătoriei, 
aceasta se judecă de Judecătoria Sectorului 2 Bucureşti, iar în celelalte 
cazuri, de instanța competentă după materie ori după calitatea persoanei 
din municipiul Bucureşti, în afară de cazul când prin lege se dispune altfel. 

Reguli distincte pentru determinarea competenţei teritoriale au fost 
instituite în cazul săvârşirii unei infracțiuni în afara teritoriului României, la 
bordul unor nave sau aeronave. Precizăm că textul de lege se referă la 
nave care nu se află sub pavilion românesc şi la aeronave care nu sunt 
înmatriculate în România. 

Astfel, conform art. 42 alin. (3), infracţiunea săvârşită pe o navă şi care 
atrage aplicarea legii penale române este de competenţa instanţei în a cărei 
circumscripție se află primul port român în care ancorează nava, în afară de 
cazul în care prin lege se dispune altfel. 

“De asemenea, conform art. 42 alin. (4), infracţiunea săvârşită pe o 
aeronavă (alta decât o aeronavă înmatriculată în România) este de com- 
petenta instanţei în a cărei circumscripție se află primul loc de aterizare pe 
teritoriul român. 

Pentru ipoteza în care nava nu ancorează într-un port român sau dacă 
aeronava nu aterizează pe teritoriul român, competenţa se stabileşte potrivit 


1 De exemplu, săvârşirea unei infracțiuni de omor pe o navă fluviale aflată sub pavilion 
românesc care ancorează în Giurgiu (ca prim port românesc) va determina competenţa 
teritorială a Tribunalului Giurgiu (instanţă care va judeca infracțiunea şi sub aspectul 
competenţei materiale). 

2 C.S.J., s. pen., dec. nr. 246/1998, în R.D.P. nr. 1/2000, p. 129. Rezolvând un conflict 
negativ de competenţă, instanța supremă a trimis cauza spre judecare spre. Judecătoria 
Babadag, deoarece din adresa Inspectoratului Poliţiei Judeţene Tulcea, aflată la dosar, 
rezultă că făptuitorul îşi are domiciliul în comuna Mihai Bravu, jud. Tulcea, în raza de 
competență a Judecătoriei Babadag. 

art. 41 alin. (1) şi (2), criteriul instituit fiind. locul unde se află locuința 
inculpatului persoană fizică sau sediul inculpatului persoană juridică. 

În aceeaşi materie, conform art. 10 C. pr. pen. italian, dacă iniracți- 
unea a fost comisă în întregime în străinătate competenţa se determină în 
funcţie de locul reședinței, domiciliului, arestării sau predării făptuitorului. 
Dacă aceste locuri nu pot fi determinate, competența revine judecătorului în 
circumscripția căruia are sediul procurorul mai întâi sesizat. Pentru ipoteza 
săvârşirii numai în parte a unei infracțiuni în străinătate, se aplică regulile de 

competenţă teritorială aplicabile infracţiunilor săvârşite pe teritoriul italian. 

în Codul de procedură penală german se arată, în art. 10, că în 
situaţia în care infracţiunea s-a săvârşit pe o navă sau aeronavă sub 
pavilion german, este competentă instanța în a cărei circumscripție se află 
primul port sau aeroport german unde nava sau aeronava va ancora sau 
ateriza. În situaţia în care nava nu ancorează într-un port. german, 
competența revine instanţelor din Hamburg (art. 40). | | 

Conform art. 60 C. pr. pen. belgian, pentru infracțiunile săvârşite în 
străinătate competent este procurorul regelui de la locul în care persoana 
bănuită de a fi comis infracţiunea îşi. are reşedinţa sau a avut ultima sa 
reşedinţă sau de la locul în care această persoană este sau poate fi găsită. 

Nerespectarea regulilor de competenţă teritorială atrage sancţiunea 
nulităţii relative atunci când prin nerespectarea prevederilor legale instituite 
în materie s-a adus o vătămare drepturilor părţilor ori ale subiecților 
procesuali principali, care nu poate fi înlăturată altfel decât prin desființarea 
actului. Potrivit art. 47, excepţia de necompetenţă teritorială poate fi invocată 
până la începerea cercetării judecătorești", din oficiu, de către procuror, de 
către persoana vătămată sau de către părți. Ai) alB: 

În ceea ce priveşte competența teritorială a organelor de urmărire 
penală, conform art. 63 alin. (3), urmărirea penală a infractiunilor săvârşite în 
condițiile prevăzute la art. 41 se efectuează de către organul de urmărire 
penală din circumscripția instanței competente să judece cauza, dacă legea 
nu dispune altfel. | ei 

- De asemenea, potrivit art. 63 alin. (1), dispoziţiile art. 42, referitoare la 
stabilirea competenţei teritoriale pentru infracțiunile săvârşite în afara 
teritoriului României, se aplică în mod corespunzător şi în cursul urmăririi 
penale. 


1. în practica instanțelor de judecată anterioară actualului Cod de procedură penală, 
dar care îşi menţine valabilitatea, s-a statuat că este nelegală hotărârea prin care prima 
instanță şi-a declinat competența ca urmare a punerii în discuţia părților a excepţiei de 
necompetență teritorială după momentul limită stabilit de lege (pentru reglementarea 
anterioară, citirea actului de sesizare). A se vedea, în acest sens, C. Apel Bucureşti, s. | pen., 
sent. nr. 10/2005, în Neagu Ill, p. 360; în acelaşi sens, a se vedea C.S.J., s. pen., dec. 
nr. 1134/1996, în Neagu III, p. 360; T. jud. Constanţa, dec. pen. nr. 849/1976, în R.R.D. 
nr. 8/1976, p. 62; T.S., s. pen., dec. nr. 507/1978, în R.R.D. nr. 8/1978, p. 67. Soluţia care se 

“impune într-o astfel de situație este respingerea excepţiei ridicate după momentul limită 
stabilit şi judecarea cauzei de către instanța învestită, chiar dacă aceasta nu era în mod 
normal competentă (C.S.J., s. pen., dec. nr. 1134/1996, în Neagu II, p. 360). 


COMPETENȚA ÎN MATERIE PENALĂ . 355 


2.3. Formele subsidiare ale competenţei 
2.3.1. Competenta personală (ratione personae) 


Competența personală este criteriul legal potrivit căruia unele organe 


judiciare soluţionează anumite cauze penaa în raport cu anumite calități pe 
care le au făptuitori. 


Subliniem faptul că în privinţa competenţei personale interesează, de 
regulă, numai calitatea suspectului sau inculpatului, calitatea celorlalte părți 
sau a persoanei vătămate neavând, în principiu, nicio relevanță pe acest 
plan. Există însă dispoziţii legale potrivit cărora are relevanţă şi calitatea 
persoanei vătămate. In acest sens, potrivit art. 40 alin. (1) din Legea 
nr. 304/2004 privind organizarea judiciară, republicată, completele şi secțiile 
specializate pentru minori şi familie de la tribunale şi curțile de apel, precum 
„ şi tribunalele specializate pentru minori şi familie judecă atât infracțiunile 

săvârşite de minori, cât şi infracțiunile săvârşite asupra minorilor. 

Precizăm că nu orice calitate pe care o are subiectul activ al infracţiunii 
atrage competența personală a organelor judiciare‘, ci numai acea calitate 
prevăzută în mod expres de lege. 

În reglementarea procesual penală română, până la adoptarea Consti- 
tuţiei din 1991, atrăgea competenţa personală a organelor judiciare numai 
calitatea de militar, procuror, judecător, notar de stat, asesor popular şi 
lucrător în cadrul Procuraturii. Prin reglementările din “actuala Constituţie, 
determină competența personală a anumitor organe judiciare calitatea de 
Preşedinte al României?, calitatea de senator, deputat” ori membru al 
Guvernului“, competența de judecată în aceste cazuri revenind numai Înaltei 
Curți de Casaţie şi Justiţie. 

În peisajul reglementării de acest profil din alte state constatăm exis- 
tența unor dispoziţii asemănătoare cu cele din Constituţia României sau 
absenţa cu Eos (e a unor asemenea prevederi legale. 


1 Calitatea pe care o poate avea subiectul activ al infracțiunii E A uneori 
încadrarea juridică a unei fapte, dar nu şi soluționarea cauzei penale respective de către un 
anumit organ; spre exemplu, pentru a putea reține infracțiunea de purtare abuzivă (art. 296 
C. pen.), se impune existenţa calității de funcţionar public a făptuitorului, calitate care însă nu 
atrage competenţa unor anumite organe judiciare. 

Conform art. 96 din Constituţie, Camera Deputaţilor şi Senatul, în şedinţa comună, 
cu votul a cel puţin două treimi din numărul senatorilor şi deputaților, pot hotărî punerea sub 
acuzare a Preşedintelui României pentru înaltă trădare. Competența. de judecată aparține 
Înaltei Curți de Casaţie şi Justiție. 

3 Conform art. 72 alin. (2) din Constituţie, senatorii şi deputații pot fi urmăriți şi trimişi în 
judecată penală pentru fapte care nu au legătură cu voturile sau opiniile politice exprimate î în 
exercitarea mandatului, competenţa de aag aparținând Înaltei Curți de Casaţie şi 
Justiție. 

“4 Conform art. 109 alin. (2) din Constituţie, trimiterea în jitiecătă a unui membru al 
Guvernului, pentru faptele săvârşite în exercițiul funcţiei, atrage sali lui din aiia şi 
judecarea acestuia de către Înalta Curte de Casaţie şi Justiţie. 

Astfel, în Franta, calitatea de ministru atrage competenţa Curtii de 
Casaţie; de asemenea, starea de minoritate a făptuitorului atrage. compe- 
tenta anumitor organe judiciare’. | 
| în alte sisteme de drept, calitatea de parlamentar nu atrage compe- 
tența personală a anumitor organe judiciare, nici pe linie penală şi nici civilă. 
Exemplifi icăm, în acest sens, legislaţiile din EBA Mauritius, lisi de 
Jos, Zimbabwe”. 

Calitatea de militar atrage competența pegha a Kheir aigi 
"militare (organele de cercetare penală speciale, parchetul militar sau 
instanta militară) din consideratțiuni temeinice, legate de mentinerea ordinii şi 
disciplinei militare*. În cadrul organelor judiciare militare; competența este 
determinată de gradul ierarhic al inaipa militar”, prin raportare la natura 
infracţiunii săvârşite. 

© Calitatea de persoană care aparține ra judiciare atrage compe- 
tenta personală din necesitatea de a elimina, în cazul unor asemenea 
subiecti, orice suspiciune cu ih la modul de înfăptuire a justiției de către 
organele competente”. | 

Competența personală este determinată de calitatea pe care o are 
făptuitorul î în momentul săvârşiri infracțiunii sau în momentul î iger eni fazei 
de judecată. 

În materia regulilor privind determinarea vania personale au 
fost reglementate două ipoteze distincte, constând în pierderea calității. pe 
care o avea inculpatul la momentul săvârşirii infracțiunii şi dobândirea de 
către inculpat a unei anumite calități, după HRA infracțiunii ) 


1 G. Stefani, G. Levasseur, Op. cit., t. II, p. 330. 

2 În legislația franceză, pentru infractorii minori juoţionigază inştan{e speciale 
(G. Stefani, G. Levasseur, op. cit., pp. 321-325). 

3 |. Muraru, op. cit., p. 126. 

4 Dongoroz |, p. 107. 

5 Inculpaţii militari până la gradul de colonel inclusiv sunt judecaţi de tribunalul militar, 
cu excepția infracţiunilor date prin lege în competenţa altor instanțe [art. 37 alin. (1)]. Inculpaţii 
ofițeri făcând parte din corpul generalilor, mareşalilor, amiralilor sunt judecaţi de către curtea 
militară de apel, indiferent de natura infracţiunii săvârşite [art. 39 alin. (1) lit. d)). 

S$ De exemplu, infracțiunile contra securităţii naţionale săvârşite de militari sunt 
judecate de către putea militară de apel, indiferent de gradul militar al inculpatului [art. 39 
alin. (lit, a)). 

7 Dongoroz l, p. 107. De exemplu, conform art. 11 C. pr. pen. italian, procedurile 
penale în care magistratul îşi asumă calitatea de persoană supusă anchetelor, de inculpat 
sau de persoană vătămată în urma săvârșirii unei infracțiuni care ar fi atribuite spre 
competență biroului judiciar inclus în circumscripția Curţii de apel în care magistratul îşi 
exercită propriile funcţii sau le exercita în momentul faptei revin judecătorului cu sediul în 
capitala circumscripții curţii de apel stabilită prin lege. Dacă magistratul şi-a exercitat funcţiile 
judiciare, la rândul său, în circumscripția respectivă, competența revine unui judecător cu 
sediul circumscripția unei curți de apel diferite. Aceste norme sunt aplicabile şi magistratului 
funcţionar al Direcţiei naţionale antimafia. 

Pentru prima situaţie, pierderea calităţii de către inculpat va determina 
şi modificarea competenţei instanţei de judecată. De la această regulă, prin 
intermediul dispoziţiilor art. 48 alin. (1), au fost instituite două excepții. Astfel, 
când competenţa instanței este determinată de calitatea inculpatului, 
instanța rămâne competentă să judece chiar dacă inculpatul, după săvâr- 
şirea infracţiunii, nu mai are acea calitate, în cazurile când: 

a) fapta are legătură cu atribuţiile de serviciu ale făptuitorului ; 

b) s-a dat citire actului de sesizare a instanței. 

Prin această. reglementare, practic, sunt reluate. dispoziţiile legii 
procesual penale anterioare, cu o singură deosebire. Astfel, potrivit art. 40 
alin. (1) lit. b) din Codul de procedură penală anterior, instanța rămânea 
competentă să judece în circumstanțele în care inculpatul îşi pierdea 
calitatea pe care o avea la momentul săvârșirii infracțiunii după RioaunțarRa 


„unei hotărâri în primă instanţă. 


În ceea ce priveşte ipoteza dobândirii unei calități, potrivit art. 48 
alin. (2), regula este aceeaşi, şi anume că instanţa iniţial sesizată rămâne 
competentă să judece chiar dacă inculpatul a dobândit vreuna dintre 
calitățile care impun aplicarea competenţei personale. În -teza finală a 
textului de lege indicat este prevăzută însă şi excepţia de la această regulă, 
în conformitate cu care dacă făptuitorul, ulterior. săvârşirii infracțiunii, 
dobândeşte vreuna dintre calitățile prevăzute în art. 40 alin. (1), se modifică 
şi normele de competenţă. Dobândirea unei calităţi dintre cele reglementate 
în art. 40 alin. (1), care atrag competenţa de judecată în primă instanţă a 
Înaltei Curți de Casaţie şi Justiţie, poate interveni oricând pe parcursul 
procesului penal, până la pronunţarea unei hotărâri definitive. În aceste 
condiţii, constatăm că întotdeauna competenţa după calitatea persoanei va 
fi stabilită în favoarea instanţei superioare“. 


1 Pierderea calităţii de magistrat atrage menținerea competenţei instanței iniţiale 
numai dacă fapta are legătură cu atribuţiile de serviciu ale făptuitorului (C. Apel Bucureşti, S. l 
pen., dec. nr. 12/2005, în Neagu lll, p. 362). 

? Cu referire la ipoteza dobândirii de către inculpat a unei noi calități după săvârşirea 
infracțiunii, regula stabilită în reglementarea procesual penală anterioară anului 2003 consta 
în aceea că dobândirea calității după săvârşirea infracțiunii nu determina schimbarea 
competenţei. În această formă, art. 40 alin. (2) din Codul de procedură penală anterior a fost 
declarat ca fiind neconstituţional, avându-se în vedere faptul că art. 72 alin. (1) din Constituţie 
nu face nicio distincție, referindu-se la toate cazurile în care un parlamentar este judecat în 


- timpul exercitării mandatului său pentru o faptă penală sau contravenţională, indiferent de 


data la care a fost sesizată instanţa, înainte sau după dobândirea calității de parlamentar. În 
acelaşi sens, Curtea Constituţională a constatat faptul că ar fi lipsit de rațiune să se admită că 
legiuitorul constituant a urmărit asigurarea unei judecăţi imparțiale' numai pentru parlamentarii 
trimişi în judecată în timpul exercitării mandatului, iar nu şi pentru cei ce se află în curs de 
judecată în timpul exercitării mandatului, în temeiul unei acțiuni penale puse în mişcare 
anterior. Nu în ultimul rând, stabilirea competenţei de judecată a instanţei supreme (organ 
judiciar care se bucură de cele mai înalte garanții de independență şi imparţialitate) pentru 
infracțiunile săvârşite de parlamentari reprezintă o măsură de protecție a acestor demnitari, 
prin apărarea acestora de presiunile şi vrăjmăşiile locale (a se vedea Curtea Constituţională, 

„2.3.2. Competenta specială 

În literatura de specialitate, noțiunea de „competență specială a primit 
numeroase acceptiuni. | iu stă tatea bac A 

Unii autori atribuie competenţei speciale un conținut complex, în care 
pot fi întâlnite ca aspecte componente: încredințarea spre rezolvare a unor 
cauze penale unor organe judiciare speciale, care, deşi au un alt profil, 
primesc totuşi şi o competență în materie penală”; încredințarea spre rezol- 
-vare a unor cauze penale, prin derogarea de la competența ordinară a unor 
organe cu profil judiciar, derogarea fiind determinată de gradul de pericol 
social al unor infracţiuni. Competența specială mai este definită ca fiind 
competenţa materială dată exclusiv în sarcina unui anumit organ judiciar”. 

Într-o altă opinie, se consideră că prin competență specială se înțelege 
competenţa pe care o primesc instanţele penale speciale care nu fac parte 
din sistemul organelor judecătoreşti şi judecă un anumit cerc de infracțiuni 
sau infractori, sustras competenţei instanţelor ordinare. | | 

În alte opinii, competenţa specială este considerată ca fiind compe- 
tenta acelor organe judiciare special. înființate pentru anumite ramuri de 
activitate“ ori competenţa fixată de legiuitor când se abate de la regulile de 
competență ordinară. : A nipah ŞT 

În opinia noastră, competența specială este competența unică şi 
exclusivă pe care o au anumite organe judiciare de a rezolva cauze penale 
privind. infracţiuni ce aduc atingere unei anumite sfere de relații sociale. In 
această accepţiune, considerăm că au competență specială tribunalele şi 
curțile de apel Constanţa şi Galaţi, ca instanţe în cadrul cărora se judecă 
dosarele privind infracțiunile săvârşite la regimul transportului naval (maritim 
saufluvial): za Sa Sralsame | y itet IC 

Nu împărtăşim opiniile potrivit cărora instanțele militare au o com- 
petenţă specială, deoarece ele rezolvă cauze penale privind infracţiuni care 
aduc atingere unor categorii variate de relații sociale şi, ca atare, nu au o 
competență îndreptată numai către o anumită sferă de activitate socială. 
Astfel, principalul. criteriu pentru determinarea competenţei instanţelor 
militare îl reprezintă calitatea de militar a făptuitorului, natura infracțiunii 
neavând relevanță. | ii ist 
PR a 
- Decizia nr. 67 din 13 februarie 2003, publicată în M. Of. nr. 178 din 21 martie 2003). Ca 
urmare “a jurisprudenţei Curţii Constituţionale, deşi în considerentele decizie se face referire 
numai la dobândirea calității de parlamentar, în Codul de procedură penală anterior a fost 
consacrată excepția dobândirii vreuneia dintre calităţile care atrag judecata în primă instanță 
a Înaltei Curți de Casaţie şi Justiţie, excepţie menţinută şi în actualul cod. - 

1-Theodoru II, pp. 8-9. Sunt date ca exemplu, în acest sens, organele de cercetare 
penală speciale militare. 


2 Theodoru III, p. 98. | 
3 V. Rămureanu, op. cit., p. 31; G. Leone, Diritto procesuale penale, ed. a 6-a, Unione 
Tip. Edit. Torinese, Torino, 1968, p. 104. R | 
-< 4S. Kahane, op. cit, p. 101; Volonciu III, p. 282. . 
5 Dongoroz IV, p. 109. | | 

In acelaşi sens, competenţa specială este specifică organelor judiciare 
ce aparțin unui sistem judiciar distinct, aspect care nu caracterizează însă 
locul organismelor militare în cadrul sistemului judiciar naţional, care este 
unitar reglementat. În acest fel, pentru a se putea reţine o competență 
specială a instanţelor militare, ar fi trebuit ca acestea să se regăsească în 
afara sistemului instanţelor de judecată, ipoteză care nu se confirmă în ceea 
ce priveşte instanţele militare”. 

Ca urmare a revizuirii Constituţiei, în materia competenţei speciale 
s-au adus, deocamdată la nivel principial, câteva amendamente, pe care le 
expunem în continuare. 

Astfel, în art. 126 alin. (5) teza a l-a, referitor la instanţele jude- 
cătoreşti, se arată că, prin lege organică, pot fi înfiinţate instanţe specializate 
în anumite materii, cu posibilitatea participării, după caz, a unor persoane 


„din afara magjistraturii. Textul constituțional nu califică felul participării per- 


soanelor din afara magistraturii la activitatea instanțelor specializate, 
aceasta putându-se concretiza într-o participare efectivă la realizarea 
activităţii jurisdicţionale sau într-o activitate consultativă. - 

în dispoziţiile constituționale este prevăzută posibilitatea înființării unor 
instanțe cu o competenţă specială pe anumite materii. În consecință, î 


materie penală ar putea fi înființate instanțe cu o competenţă specială n 


ceea ce priveşte infracțiunile din Codul vamal, infractiunile din domeniul 
afacerilor, infracțiunile de natură fiscală etc.?. 


23B Competenta exceptională 


Caracterizată prin temporalitateS, competenta , excepțională sau 
extraordinară este limitată la un anumit interval de timp” în care, din cauza 
unor împrejurări deosebite (stare de război, stare de necesitate), unele 
organe judiciare primesc spre soluționare cauze fena pe care, în mod 
obişnuit, nu le au în sepipetenţa lor”. 


1 Spre exemplu, reglementările care au precedat Codul de procedură penală intrat în 
vigoare la 1 ianuarie 1969 consacrau o gamă variată de organisme judiciare specializate 
(tribunale pentru infracțiunile săvârşite pe căile ferate, tribunale maritime şi fluviale), în cadrul 
cărora instanțele militare ocupau un loc distinct. Caracterul specific era conferit şi de 
apartenenţa: la un sistem judiciar separat, care presupunea inclusiv existența unei instanțe 
supreme militare. 

2 Remarcăm, în acest sens, în materie penală, înființarea Tribunalului i Bocializăt 
pentru minori şi familie Braşov. În materie comercială, semnalăm înfi ințarea următoarelor 
instanțe specializate: Tribunalul Comercial Cluj, Tribunalul Comercial Mureş, Tribunalul 
Comercial Argeş. | 

3 E. Florian, Diritto procesuale penale, Unione Tip. Edit. Torinese, Torino, 1939, p. 169; 
E: Altavila, Manuale di procedura penale, Ed. Alberto Morono, cr ah 1935, pe 9%. 

$ V. Rămureanu, op. cit., p. 32. 

5 Volonciu |, op. cit., p. 132. 

Competenţă excepțională pot avea atât organele judiciare care 
funcționează în cadrul sistemului judiciar, cât şi unele păi create în 
mod excepțional”. 

În tara noastră, în pastor anilor 1945- 1947, au iaaa Tribunalele 
poporului (la Bucureşti şi Cluj), care au avut în competenta lor soluționarea 
cauzelor penale privind crimele de război. 

În timpul cât durează starea de necesitate, ar fi posibil ca anumite 
cauze penale să fie luate din competența instanțelor civile şi să fie date în 
competența instanțelor militare, care primesc, în acest fel, o competenţă 
excepţională? Astfel, în ţara noastră, în perioada imediat următoare eveni- 
mentelor din decembrie 1989, au fost înființate tribunale militare extraor- 
dinare pentru judecarea, cazurilor de acte teroriste. În acest sens, prin 
Decretul- -Lege nr. 7/1 990°, au funcţionat astiel de instanțe în toate județele 
țării, inclusiv. în municipiul Bucureşti. Aceste instanțe judecau în complet 
format din 5 membri, dintre care 2 judecători şi 3 ofițeri desemnaţi de 
comandamentele militare locale. . 

- Subliniem faptul că, potrivit art. 126 alin. (5) din Consul României, 
este interzisă înființarea de instanțe extraordinare. Aşadar, în lumina acestei 
prevederi constituționale, competența extraordinară, în dreptul românesc, va 
fi tratată numai din punctul de vedere al retrospectivei privind EEE ŞI 
competența instanțelor judecătoreşti. | da 


Sectiunea a Il-a 


ppmpetenta funcţională, materială şi i personală i 
a instanţelor judecătoreşti | 


$ 1. Consideraţii prenie 


“în art. 126 alin. (1) din Constituţie se arată că în România justiţia se 
realizează prin Înalta Curte de Casatie şi Justiție şi prin celelalte instanțe 
judecătoreşti stabilite de lege. . 

Potrivit art. 2 alin. (2) din au nr. 304/2004, republicată, justiţia. se 
realizează prin următoarele instanţe judecătoreşti: 

a) Înalta Curte de Casaţie şi Justiție; | 

b) curţi de apel; 

| c) tribunale; 


i Theodoru IV, p. 98. 
2 Ibidem, p. 9. | 
3 Decretul- -Lege nr. 7/1990 privind înfii ințarea unor tribunale militare extraordinare 
pentru judecarea şi pedepsirea actelor teroriste (M. Of. nr. 4 din 8 ianuarie 1990) a fost 
abrogat prin Legea nr. i 998 (M. Of. nr. 9 din 13 ianuarie 1998). 


| 
[| 

d) tribunale specializate; 
e) instanţe militare; 
f) judecătorii. 


$ 2. Competenta instanţelor civile 


Di. Competența judecătoriilor! 


Înainte de a analiza competența funcţională a acestor instanțe, apre- 
ciem ca fiind necesare câteva sublinieri preliminare. Potrivit Legii nr. 304/2004 
privind organizarea judiciară, republicată, în pachetul atribuţiilor pe care le 
au instanţele judecătoreşti, se face deosebire între activitatea de „judecată”, 
în care, apreciem noi, este rezolvat fondul cauzei, şi activitatea de 


-„soluţionare” a unor probleme care nu vizează fondul cauzei. Aceasta este 


şi explicaţia pentru care spuneam în trecut că la toate instanţele jude- 
cătoreşti din sistemul judiciar începând cu nivelul 2, adică cu tribunalele, se 
prevedea expres că, pe lângă activitatea de judecată, aceste instanțe aveau 
şi sarcina de a „soluţiona” anumite probleme adiacente judecării propriu-zise 
a cauzelor penale. Prin modificările aduse de Legea nr. 281/2003, activi- 
tatea de „soluţionare” a unor probleme care nu vizează fondul cauzei revine 


f acum şi instanțelor judecătoreşti de la primul nivel al sistemului a 


judecătoriile şi tribunalele militare. 


În acest sens, sub aspectul” competenţei funcţionale, judecătoria 
judecă numai în primă instanţă şi. soluţionează şi alte cauze, în Camii ia 
legii. 

ś “Pe planul competenţei materiale, se poate spune că judecătoria are o 
competență generală. în acest sens, în art. 35 alin. (1) se arată că judecă- 
toria judecă în primă instanţă toate infracțiunile, cu excepţia celor date prin 
lege în competenţa altor instanţe. 

Potrivit art. 35 alin. (2), judecătoria soluţionează şi alte cauze anume 
prevăzute de lege. Spre exemplu, judecătoria este competentă să solu- 
ționeze cererea de liberare condiționată [art. 587 alin. (1)]; conform art. 571 
alin. (2), judecătoria dispune, după caz, menţinerea internării medicale, înce- 
tarea acesteia sau înlocuirea cu măsura obligării la tratament medical etc. 

\La nivelul judecătoriilor nu sunt stabilite reguli de. repartizare. a. 
cauzelor în funcţie de criterii. care. e tin de calitatea persoanei. În acest fel, 


De i 


judecătoriile nu au o competență personală. ) 


2.2. Competenta tribunalului 


Competența funcțională. În evolutia legislativă a competenţei 
funcționale a tribunalului, în ultimii ani, remarcăm, în primul rând, renunțarea 


1 Potrivit art. 38 din Legea nr. 304/2004, republicată, judecătorie funcţionează în 
fiecare judeţ şi în sectoarele municipiul Bucureşti, conform anexei nr. 1. 

la competenta acestei instanţe de a judeca în apel (prin adoptarea Legii 
nr. 202/2010)‘, competenţă care nu se regăseşte nici în prezent în sarcina 
acestei instanţe, potrivit actualei reglementări. De asemenea, de lege lata, 
tribunalul nu mai judecă în recurs. În aceste condiţii, tribunalul are pe planul 
competenţei funcționale următoarele atribuții: 

a) judecă în primă instanţă; 

b) soluţionează conflictele de competență ivite între judecătoriile din 
circumscripția sa, precum şi contestațiile formulate împotriva hotărârilor 
pronunțate de judecătorie în cazurile prevăzute de lege; 

c) soluţionează şi alte cauze anume prevăzute de lege. 

Din punct de vedere al naturii activităților jurisdicţionale care se 
desfăşoară la nivelul tribunalului, putem afirma că întâlnim aceeaşi compe- 
tentă funcţională ca şi în cazul judecătoriilor, cu menţiunea că activitatea de 
soluţionare a unor cauze (în afara activității de judecată în primă instanță) 
este mai variată. 

Competența materială. În ceea ce priveşte m Pe materială a 
tribunalului, aceasta este determinată în mod concret. Astfel, potrivit art. 36, 
tribunalul judecă în primă instanţă: 

a) infracțiunile prevăzute în Codul penal la art. 188 (omorul) art. 189 
(omorul califi cat), art. 190 (uciderea la cererea victimei), art. 191 (determi- 
narea sau înlesnirea sinuciderii), art. 209 (sclavia), art. 210 (traficul de 
persoane), art.. 211 (traficul de minori), art. 254 (distrugerea. calificată), 
art. 263 (traficul de migranţi), art. 282 (tortura), art. 289 (luarea de mită), 
art. 290 (darea de mită), art. 291 (traficul de influenţă), art. 292 (cumpărarea 
de influență), art. 293 (fapte săvârşite de către membrii instanţelor de arbitraj 
sau în legătură cu aceştia), art. 294 (fapte săvârşite de către funcţionari 
străini sau în legătură cu aceştia), art. 303 (divulgarea informațiilor secrete 
de stat), art. 304 (divulgarea informaţiilor secrete de serviciu sau nepublice), 
art. 306 (obţinerea ilegală de fonduri), art. 307 (deturnarea de fonduri), 
art. 309 (faptele care au produs consecinţe deosebit de grave), art. 345 (ne- 
respectarea regimului materialelor nucleare sau al altor materii radioactive), 
art. 346 (nerespectarea regimului materiilor explozive), art. 354 (transmi- 
terea sindromului imunodeficitar dobândit), art. 360 (accesul ilegal la un 
sistem informatic), art. 361 (interceptarea ilegală a unei transmisii de date 
informatice), art. 362 (alterarea integrităţii datelor informatice), art. 363 
(perturbarea funcţionării sistemelor informatice), art. 364 (transferul 
neautorizat de date informatice), art. 365 (operaţiunii ilegale cu dispozitive 
sau programe informatice), art. Vu (constituirea unui grup infracţional 
oaza) 3 | 


1 Astfel, conform art. 27 pct. 2 din Codul de procedură penală anterior, până la modifi- 
carea prin Legea nr. 202/2010, tribunalul, ca instanţă de apel, judeca apelurile împotriva 
hotărârilor penale pronunţate de judecătorii în primă instanță. 

b) infracțiunile săvârşite cu intenţie depăşită care au avut ca urmare 
moartea unei persoane; 


c) infracțiunile cu privire la care urmărirea penală a fost efectuată de 
către Direcţia de Investigare a infracţiunilor de Criminalitate Organizată şi 
Terorism sau Direcţia Naţională Anticorupţie, dacă nu sunt date prin lege în 


competența altor instante ierarhic superioare; 


c ) infracțiunile de spălare a banilor şi infracțiunile de evaziune fiscală 
prevăzute de art. 9 din Legea nr. 241/2005 pentru prevenirea şi combaterea 
evaziunii fiscale, cu modificările ulterioare; ' 
d) alte infracţiuni date prin lege în competenţa sa”. e 
Urmare a ultimelor acte normative intervenite în materie penală şi 
procesual penală, constatăm eliminarea competenţei personale a tribuna- 
lelor. În acest fel, în prezent, calitatea persoanei nu este un criteriu de 


„repartizare a cauzelor tribunalelor. t 


2.3. Competenta tribunalelor specializate 


Prin Legea nr. 304/2004 privind organizarea judiciară, republicată, s-a 
prevăzut posibilitatea înfiinţării de tribunele specializate pentru cauze civile, 
cauze penale, cauze cu minori şi de familie, cauze de contencios admi- 
nistrativ şi fiscal, cauze privind conflicte de muncă şi asigurări sociale, 


` societăți comerciale, registrul comerțului, insolvenţă, concurență neloială 


sau pentru alte materii. 

Tribunalele specializate pot funcţiona la nivelul județelor şi al munici- 
piului Bucureşti şi au, de regulă, sediul în municipiul reşedinţă de județ. 

În materie penală notăm înființarea Tribunalului specializat pentru 

minori şi familie Braşov”. | TIR 

Tribunalele pentru minori şi familie judecă atât infracțiunile săvârşite 
de minori, cât şi infracțiunile săvârşite asupra minorilor [art. 40 alin. (1) din 
Legea nr. 304/2004, republicată]. De asemenea, potrivit art. 37 alin. (3) din 
Legea nr. 304/2004, republicată, tribunalele specializate preiau cauzele de 
competenţa tribunalului în domeniile în care funcționează (în cazul nostru, 
minori şi familie). | 

Din aceste reglementări şi în lipsa unor prevederi în Codul de 
procedură penală, apreciem că tribunalele pentru minori şi familie vor judeca 
în primă instanţă cauze cu minori de competenţa tribunalului. Astfel, aceste 


instanţe vor fi plasate în sistemul jurisdicțional naţional pe palierul II, alături 


de tribunale. 


în sinteză, sub aspectul competenţei funcţionale şi materiale, tribunalul 
specializat pentru minori şi familie are următoarea competență: 


1 Potrivit art. 36 şi art. 37 din Legea nr. 191/2003, infracțiunile la regimul transportului 
naval sunt judecate în primă instanţă la tribunal. A ily 

2 Această instanță specializată a fost înființată prin Ordinul nr. 3142/C din 22 noiembrie 
2004, dată de la care tribunalul a început să funcţioneze efectiv. 

a) judecă în primă instanţă atât infracțiunile săvârşite de minori, cât şi 
infracțiunile săvârşite asupra minorilor, cu condiția ca acestea să fie dintre 
cele prevăzute expres în art. 36 alin. (1); 

b) soluţionează conflictele de competenţă ivite între judecătoriile din 
circumscripţia sa, precum şi contestaţiile formulate împotriva hotărârilor 
pronunţate de judecătorie î în cazurile prevăzute de lege; l 

- c) soluţionează şi alte cauze anume prevăzute de lege. 

Competenta personală. Această instanță îşi justifică existența în 
materie penală datorită specializării sale în cauze cu minori, ceea ce ne 
permite să constatăm existenţa unei competenţe personale, atât cu referire 
la subiectul activ al infracţiunii, cât şi în ceea ce priveşte persoana vătămată. 


24, Competența curții de apel 


Competenta funcțională. Reintrodusă în sistemul instanțelor jude- 
cătoreşti prin Legea nr. 92/1992, Curtea de Apel, sub aspectul competenţei 
funcţionale, potrivit art. 38, desfăşoară următoarele activități: 

a) judecă în primă instanță; 

b) judecă apelurile împotriva hotărârilor penale pronunţate în primă 
instanță de judecătorii şi de tribunale; 

c) soluţionează conflictele de competenţă ivite între instantele din 
circumscriptia sa, altele decât cele prevăzute la art. 36 alin. (2)', precum şi 
contestaţiile formulate împotriva hotărârilor.. pronunțate de tribunale. în 
cazurile prevăzute de lege; 

d) soluţionează şi alte cauze anume prevăzute de lege. 

În această ultimă categorie de activităţi desfăşurate, curtea de apel 
are competenţă funcţională în ceea ce priveşte procedura judiciară de 
extrădare (art. 42 din Legea nr. 302/2004 privind cooperarea judiciară 
internaţională în materie penală, republicată), soluţionează cererile privind 
executarea mandatului european de arestare, soluţionează cererile de 
preluare a urmăririi penale sau a judecății la cererea unui stat străin, iii 
privind transferarea persoanelor condamnate, deţinute în state terțe, 
vederea executării pedepsei sau a măsurii privative de libertate aE 
penitenciar sau unitate sanitară din România etc. 

De asemenea, curtea de apel soluţionează cererile prin care se 
solicită strămutarea judecării unei cauze de la un tribunal sau, după caz, de 
la o judecătorie din circumscripția sa la o altă instanță de acelaşi grad din 


1 De exemplu, un conflict de competență ivit între Tribunalul Călăraşi şi Tribunalul 
Giurgiu este rezolvat de către Curtea de Apel Bucureşti, deoarece aceste tribunale se află în 
circumscripția acestei curți de apel. Un conflict de competență ivit între: Judecătoria 
Alexandria (judeţul Teleorman) şi Tribunalul Giurgiu este rezolvat de către Curtea de Apel 
Bucureşti, deoarece sunt situate în circumscripția acestei instanţe. Un conflict de competenţă 
ivit între Judecătoria Călăraşi şi Judecătoria Alexandria este rezolvat, de asemenea, de către 
Curtea de Apel Bucureşti, deoarece ambele sunt situate în circumscripția acestei instanțe. 

circumscripția să, în conformitate cu art. 38 alin. (1) lit. h)". Această regle- 
mentare a avut în vedere, în principal, eficientizarea activităţii jurisdicţionale 
la nivelul instanței supreme, prin transferarea competenţei funcţionale 
exclusive în materia strămutării şi în favoarea curtii de apel. 

In legătură cu reglementarea competenţei curții de apel în materia 
strămutării, remarcăm. deficiențele de. tehnică legislativă, constând în 
atributul curţii de apel de a judeca cereri de strămutare în primă instanță, în 
condiţiile în care, potrivit art. 74 alin. (6), sentinţa prin care este soluționată 
cererea de strămutare nu este supusă niciunei căi de atac. Având în vedere 
şi faptul că în art. 38 alin. (1) sunt prevăzute numai activităţi de judecare a 
fondului cauzelor, competenţa stabilită în materia strămutării se impune a fi 
reglementată, de lege ferenda, în art. 38 alin. (3), fie prin consacrare 
expresă,. fie prin includerea implicită în sintagma „alte cauze anume 


prevăzute de lege”. | 


Competența materială şi personală. În primă instanță, curtea de 
apel judecă infracţiuni distribuite în competenţa sa atât prin prisma naturii 
infracțiunii, cât şi în considerarea calității făptuitorului. In acest sens, conform 
art. 38 alin. (1), curtea de apel judecă în primă instanță: 

a) infracțiunile contra securităţii naționale prevăzute în Codul penal, cu 
excepția infracțiunii de înaltă trădare?, şi infracțiunile de genocid, contra 


„umanității şi de război; 


„b) infracțiunile privind securitatea naţională a României, prevăzute în 
legi speciale“; | 


1 Această nouă formă a competenţei funcţionale a curţii de apel a fost reglementată 
prin art. | pct. 1 din Legea nr. 2/2013 privind unele măsuri pentru degrevarea instanțelor 
judecătoreşti, precum şi pentru pregătirea punerii în aplicare a Legii nr. 134/2010 privind 
Codul de procedură civilă (M. Of. nr. 89 din 12 februarie 2013), fiind menținută în actualul 
Cod de procedură penală. 

2 Este vorba despre infracţiuni prevăzute în art. 394-397 C. pen. şi art. 399-410 
C. pen., şi anume: trădarea (art. 394 C. pen.), trădarea prin transmiterea de informații secrete 
de stat (art. 395 C. pen.), trădarea prin ajutarea inamicului (art. 396 C. pen.), acțiuni împotriva 
ordinii constituționale (art. 397 C. pen.), acţiuni ostile contra statului (art. 399 C. pen.), 
spionajul (art. 400 C. pen.), atentatul care pune în pericol securitatea naţională (art. 401 
C: pen.) etc. i , | d Stai 

Este .vorba despre următoarele infracţiuni: genocid (art. 438 C. pen.), infracțiuni 
contra umanității (art. 439 C. pen.), infracţiuni de război contra persoanelor (art. 440 C. pen.), 


„infracțiuni de război contra proprietății şi altor drepturi (art. 441 C. pen.), infracțiuni de război 


contra operațiunilor umanitare şi emblemelor (art. 442 C. pen.), utilizarea de metode interzise 
în operaţiunile de luptă (art. 443 C. pen.), utilizarea de mijloace interzise în operaţiunile de 
luptă (art. 444 C. pen.). ş | 

4 în principal, este vorba despre infracțiunile prevăzute în Legea nr. 51/1991 privind 
securitatea natională a României (republicată în M. Of. nr. 190 din 18 martie 2014) şi în 
Legea nr. 535/2004 privind prevenirea şi combaterea terorismului (M. Of. nr. 1161 din 
8 decembrie 2004). Spre exemplu, potrivit art. 26 alin. (1) din Legea nr. 51/1991, desfă- 
şurarea, fără autorizare, a activităților specifice culegerii de informații supuse autorizării în 
condiţiile prezentei legi sau cu depăşirea autorizării acordate constituie infracțiune. 

c) infracțiunile săvârşite de judecătorii de la judecătorii, tribunale şi de 
procurorii de la parchetele care funcţionează pe lângă aceste instante; 

d) infracțiunile săvârşite de avocaţi, notari publici, executori judecă- 
toreşti, de controlorii fi nanciari ai Curţii de Conturi”, precum şi auditori publici 
externi; 
e) infracțiunile. săvârşite de şefii cultelor: religioase angey date în con- 
diţiile legii şi de ceilalți membri ai înaltului cler, care au cel puţin rangul de 
arhiereu sau echivalent al acestuia; ; 

f) infracțiunile săvârşite de magistraţii-asistenți a) la Înalta Curte de 
Casaţie şi Justiţie, de judecătorii de la curţile de apel şi Curtea Militară de 
Apel, precum şi de procurorii de la parchetele de pe lângă aceste instanţe; 

-g) infracțiunile săvârşite de membrii Curţii de Conturi, de preşedintele 
Consiliului Legislativ, de Avocatul Poporului, de Opal Avota 
Poporului şi de chestori. 

| Din aceste dispoziții rezultă existenţa şi a unei competențe Pee. 
la nivelul curţii de apel, având în vedere că magistrații de la judecătorii, 
tribunale şi parchetele de pe lângă aceste instanțe, avocații, notarii publici, 
executorii judecătoreşti şi controlorii financiari ai Curţii de Conturi, şefii 
cultelor religioase, magistraţii asistenţi de la instanța supremă, magistrații 
judecători de la curţile de apel etc. sunt cercetaţi şi judecati î în primă instanță 
la acest nivel. 

În comparaţie cu reglementarea anterioară, se observă amplificarea 
competenţei personale a curţii de apel. Astfel, curtea de apel va judeca în 
primă instanţă infracţiuni săvârşite de persoane a căror calitate atrăgea în 
trecut . competența instanței supreme. (chestori de poliție, preşedintele 
Consiliului Legislativ, Avocatul Poporului etc.). În sens contrar, notăm 
eliminarea din . competenţa personală a curţii de apel a infracțiunilor 
săvârşite de ofi terii de poliție, până la gradul! de comisar-şef inclusiv, care au 
calitatea de organe de cercetare ale poliției judiciare, urmând ca aceste 
fapte penale să fie judecate de instanţele competente după materie. 
| Menţionăm omisiunea legiuitorului de a include în această enumerare 
şi judecătorii de la tribunalele specializate, respectiv procurorii de. la 
parchetele de pe lângă aceste instanţe, carenţă legislativă constatată şi în 
reglementarea procesual penală anterioară. Actuala reglementare conduce 
la aplicarea unor norme de competenţă, în ipoteza săvârşirii de infracţiuni de 
către magistrații sus-mențţionaţi, care au în vedere doar natura infracţiunii. 
Aceasta poate semnifica faptul că la stabilirea instanței competente pentru 
judecarea unui judecător de la tribunalul pentru minori şi familie nu se va 
avea în vedere calitatea făptuitorului, ipoteză ilogică având în vedere 
raţiunile reglementării competenţei personale în aceste cazuri. Având în 


1 infracțiunile săvârşite de controlorii financiari se judecă în primă instanță de către 
curtea de apel, indiferent dacă sunt sau nu în legătură cu serviciul (C.S.J., s. pen., dec. 
nr. 4049/2000, în Neagu lil, p. 375). 

vedere că tribunalele specializate sunt situate pe acelaşi nivel cu tribunalele, 
„ale căror cauze le preiau în materiile în vederea cărora au fost înfiinţate, 
judecătorilor de la tribunalele specializate şi procurorilor de la parchetele de 
pe lângă aceste instanţe li se aplică regimul juridic al judecătorilor de la 
tribunale, respectiv procurorilor de la parchetele de pe lângă aceste instanţe. 
Această soluție se impune, în prezent, ţinând seama de vidul legislativ 
existent în actuala reglementare. Pornind de la faptul că aceste instanțe 
specializate sunt reglementate în mod distinct, existând dispoziţii legale 
exprese în legile care stabilesc cadrul legal al organizării judiciare şi al 
carierei judecătorilor şi procurorilor!, se impune ca de lege ferenda să fie 
reglementată expres competenţa privind soluţionarea infracțiunilor săvârşite 
de aceşti magistrați. | 
Cu privire la competenţa curții de apel în ceea ce priveşte infracțiunile 
„săvârşite de avocaţi, în practica judiciară anterioară actualului Cod de 
procedură penală, practică ce îşi menţine relevanţa, s-a statuat că, în 
ipoteza în care o persoană exercită profesia de avocat în afara cadrului 
legal stabilit prin Legea nr. 51/1995 privind organizarea şi exercitarea 
profesiei de avocat, republicată, iar obiectul judecății îl constituie exercitarea 
fără drept a profesiei de avocat, competenţa revine judecătoriei, iar nu curții 
de apel“. sic | 
Având în vedere dispoziţiile Legii nr. 304/2004 privind organizarea 
judiciară, republicată, putem observa posibilitatea ca la nivelul curților de 
apel să întâlnim şi o formă de competenţă specială. Astfel, potrivit art. 35 
alin. (2) din Legea nr. 304/2004 privind organizarea judiciară, republicată, în 
raport cu natura şi numărul cauzelor, se pot înființa în cadrul curților de apel 
complete specializate pentru cauze maritime şi fluviale sau pentru alte 
materii. 


$ 3. Competenta instanţelor militare 


3.1. Consideraţii preliminare 


În planul politicii penale promovate în România, s-a conturat în ultimii 
ani o tendintă de reducere a organelor judiciare penale militare şi a sferei 
atribuţiilor acestora?. În acest sens, amintim faptul că secţia militară din 
cadrul instanței supreme a fost desființată, atribuţiile acesteia fiind preluate 


1 Legea nr. 304/2004 privind organizarea judiciară, republicată, Legea nr. 303/2004 
privind statutul judecătorilor şi procurorilor, republicată, Regulamentul de ordine interioară al 
instanţelor judecătoreşti din 22 septembrie 2005, cu modificările şi completările ulterioare 
(M. Of. nr. 958 din 28 octombrie 2005), Regulamentul de ordine interioară al parchetelor din 
21 februarie 2007, cu modificările şi completările ulterioare (M. Of. nr. 154 din:5 martie 2007). 

-2Î.C.C.J., s. pen., dec. nr. 1063/2008, disponibilă pe site-ul instanței supreme. 

3 Pentru detalii, a se vedea M. Damaschin, Propunere „de lege ferenda” privind 

competenţa organelor de cercetare penală speciale, în Dr. nr. 5/2007, pp. 198-202. 

de către secţia penală a Înaltei Curti de Casaţie şi Justiție. Menţionăm şi 
desfiinţarea Tribunalului Militar Bucureşti şi a Parchetului Militar de pe lângă 
Tribunalul Militar Bucureşti, conform art. 20 alin. (1) din Legea nr. 255/2013 
pentru punerea în aplicare a Codului de procedură penală. 
De asemenea, cadrul competenţei materiale şi personale a instanțelor 
militare a fost redus prin numeroase modificări ale reglementărilor în 
domeniul procedurii penale. Astfel, prin Legea nr. 281/2003, infracțiunile 
săvârşite de civili contra bunurilor aflate în proprietatea, administrarea sau 
folosința Ministerului Apărării Naţionale, Ministerului de Interne, Ministerului 
Justiţiei —. Direcţia Generală a Penitenciarelor, Serviciului. Român de 
Informaţii, Serviciului de Informaţii Externe, Serviciului de Telecomunicaţii 
Speciale şi Serviciului de Protecţie şi Pază, care prin natura sau destinaţia 
lor au un caracter militar sau interesează capacitatea de apărare ori 
siguranţa statului, nu mai sunt de competența instanțelor militare . 

În acelaşi sens, infracțiunile săvârşite în legătură cu serviciul de către 
salariaţii civili ai instituţiilor cu caracter militar nu mai sunt conferite spre 
soluţionare instanţelor militare. De asemenea, infracțiunile săvârşite de civili 
contra capacității de luptă a forțelor armate sunt soluționate de instanţele 
civile. 

În reglementarea procesual penală anterioară, A fEENUBII săvârşite 
de militari erau soluționate de organele judiciare penale militare numai dacă 
erau comise în legătură cu atribuţiile de serviciu (art. 26 şi art. 28 din Codul 
de procedură penală anterior). Cu caracter de excepție, conform art. 28° 
pct. 1 lit. b) din Codul de procedură penală anterior, Curtea Militară de Apel 
judeca în primă instanţă infracțiunile săvârşite de către magistrații militari de 
la tribunalele militare, tribunalele militare teritoriale şi parchetele de pe lângă 
aceste instanțe, nefiind reglementată condiţia ca între fapta ilicită şi atribuţiile 
de serviciu să se constate existența vreunei legături. În această situaţie 
însă, prioritară pentru stabilirea competenţei personale a Curţii Militare de 
Apel era calitatea făptuitorului de magistrat, realizându-se astfel un cadru 
legal similar celui instituit în ceea ce priveşte infracțiunile săvârşite de 
magistraţii civili de la judecătorii, tribunale, respectiv parchetele de pe lângă 
aceste instanţe. 

De lege lata, aşa cum vom observa în continuare, criteriul determinant 
pentru. stabilirea competenţei organelor judiciare penale militare este cali- 
tatea de militar a făptuitorului, indiferent de natura infracțiunii săvârşite. 


“3.2. Competența tribunalului militar”? 


Această instanță, egală în grad cu judecătoria sub aspect funcţional, 
judecă dosarele penale numai în primă instanţă. 


1 Anterior Legii nr. 281/2003, a mai fost operată o restrângere a competenţei materiale 
pentru infracțiunile săvârşite de civili împotriva bunurilor aparținând instituțiilor militare, în 
sensul introducerii condiţiei ca acestea, prin natura sau destinaţia lor, să aibă caracter militar 
sau să Vizeze capacitatea de apărare ori siguranţa statului. 

2 Anterior anului 1992, această instanţă purta denumirea de „tribunal de mare unitate”. 

Sub aspectul competenţei materiale şi personale, potrivit art. 37, 
„ tribunalul militar judecă în primă instanţă toate infracțiunile comise de militari 

până la gradul de colonel inclusiv, cu excepţia celor date prin lege în com- 

petenta altor instanţe. 

Tribunalul militar soluţionează şi alte cauze anume prevăzute de lege. 

În comparaţie cu reglementarea anterioară, constatăm o amplificare a 
competenţei personale a tribunalului militar. Astfel, dacă potrivit art. 26 din 
Codul de procedură penală anterior, tribunalul militar judeca în primă 
instanță numai infracțiunile prevăzute în art. 331-352 din Codul penal 
anterior (infracțiuni contra capacității de apărare a ţării), precum şi alte 
infracțiuni săvârşite de militari până la gradul de colonel inclusiv în legătură 
cu îndatoririle de serviciu, conform actualei reglementări, orice infracţiune 
săvârşită de militari, indiferent de natura acesteia, va fi judecată de tribunalul 
„militar, cu excepţia infracțiunilor care vor fi judecate în primă instanță de 
curtea militară de apel. 

Coroborând art. 37 cu art. 39 (unde este stabilită competența curții 
militare de apel), constatăm că atrage competența personală a tribunalului 
militar calitatea de militar, până la gradul de colonel inclusiv. 


3. 3. Competența curţii militare de apel 


Competenta funcțională. Potrivit art. 39, curtea militară de apel, sub 
aspectul competenţei funcţionale, desfăşoară următoarele activități: 

a) judecă în primă instanță; 

b) judecă apelurile împotriva hotărârilor penale Bronbirițaje în primă 
„instanţă de tribunalele militare; 

c) soluţionează conflictele de dönipitn ivite între tribunalele militare 
din circumscriptia sa, precum şi contestaţiile formulate împotriva hotărârilor 
“pronunţate de tribunalele militare în cazurile prevăzute de lege; 

d) soluţionează şi alte cauze anume prevăzute de lege. 

Similar normelor de competenţă aplicabile curţii de apel, în aceste 
„alte cauze prevăzute de lege” pot fi incluse soluţionarea cererilor de stră- 
mutare de la un tribunal militar la un alt tribunal militar sau a cererilor în 
domeniul cooperării judiciare internaţionale în materie penală. 

Competenta materială şi personală. În primă instanţă, a ur 
curţii militare de apel este stabilită prin corelarea competenţei după calitatea 
persoanei cu competența după materie. Astfel, conform art. 39 alin. (1), 
curtea de apel judecă în primă instanţă: 

a) infractiunile contra securităţii naţionale prevăzute î în Codul penal (cu 
excepţia infracțiunii de înaltă trădare) şi infracțiunile de geneak contra 
umanității şi de război, săvârşite de militari; 

b) infracțiunile privind securitatea aaee a esii prevăzute în 
legi speciale, săvârşite de militari; i 

c) infracțiunile săvârşite de judecătorii tribunalelor militare Şi de 
procurorii militari de la parchetele militare care funcționează pe lângă aceste 


instante; 
d) infracțiunile săvârşite de generali, mareşal şi amirali. 


Ş 4. Competenta Înaltei Curți de Casaţie și Justiţie 


„ Organizarea şi funcţionarea instanţei supreme este reglementată prin 
dispoziţiile Legii nr. 304/2004 privind organizarea judiciară, republicată, ale 
Regulamentului privind organizarea şi funcţionarea administrativă a Înaltei 
Curti de Casaţie şi Justiţie”, respectiv ale Codului de procedură penală. 

Subliniem, încă de la început, că prin actualele reglementări legiuitorul 
român a urmărit o descongestionare a activităţii Înaltei Curți de Casaţie şi 
Justiție, atât prin reducerea competenţei. personale (prin conferirea 
atributului de judecată în primă instanţă curţii de apel pentru o serie de 
calități care în trecut erau judecate de instanța supremă), cât şi prin 
diminuarea altor activităţi jurisdicționale desfăşurate (în materia strămutării, 
a desemnării unei alte instanțe. peniru judecarea cauzei, în procedura 
revizuirii etc.). 

Competența funcţională. Din economia reglementărilor care vizează 
Înalta Curte de Casaţie şi Justiţie se decantează o competenţă funcţională 
deosebit de colorată a acestei instanţe. 

Mai întâi notăm faptul că legiuitorul a subliniat foarte clar unele 
activități distincte care compun competența funcţională. În acest sens, este 
specifică activitatea de judecată şi activitatea de a soluţiona anumite 
probleme, spunem noi, adiacente rezolvării propriu-zise a cauzelor penale. 

În lumina celor arătate mai sus, sub aspectul competenţei Ora 
Înalta Curte de Casaţie şi Justiție: 

| 1. judecă în primă instanță; 

2. judecă în apel; 

3. judecă recursurile în casaţie, precum şi recursurile î în interesul legii; 

„4. soluţionează conflictele de competenţă în cazurile în care este 
instanța superioară comună instanţelor aflate în conflict, cazurile în care 
cursul justiţiei este întrerupt? cererile de strămutare în cazurile prevăzute de 


| Regulamentul din 25 septembrie 2004 privind organizarea şi funcţionarea adminis- 
trativă a Înaltei Curți de Casație şi Justiție a fost republicat în M. Of. nr. 1076 din 30 noiembrie 
2005. 

2 În literatura dë specialitate (Volonciu III, p. 296) şi practica judiciară (T.S., s. pen., 
dec. nr. 3385/1973, în C.D. 1973, pp. 480-481) este dată ca exemplu situația în care instanța 
îşi declină competenta, fără a indica organul competent să rezolve cauza. Dacă o judecătorie 
îşi declină competenţa în favoarea unui tribunal din circumscripţia aceleiaşi curţi de apel, iar 
tribunalul îşi declină competența de judecată a cauzei în favoarea judecătoriei, există un 
conflict negativ de competenţă, care se soluţionează de curtea de apel, ca instanţă ierarhic 
superioară comună, şi nu un caz de întrerupere a cursului justiţiei, chiar dacă tribunalul şi-a 

lege‘, precum şi contestaţiile formulate împotriva hotărârilor e unite de 
curțile de apel în cazurile prevăzute de lege; 

5. soluţionează şi alte cauze anume prevăzute de lege. | 

În această categorie de „alte cauze anume prevăzute de lege” 
reținem, de exemplu, soluționarea cererii procurorului de desemnare a unei 
alte curți de apel decât cea căreia i-ar reveni competenţa să judece cauza în 
primă instanţă, în condiţiile art. 76, sau pronunţarea unei hotărâri prealabile 
prin care să se dea rezolvare de principiu unei chestiuni de drept de a cărei 
lămurire depinde soluționarea pe fond a unei anumite cauze (art. 475 şi 
următoarele). . 

Competența personală şi BPE AN Potrivit art. 40 alin. (1), în caărăi 
competenţei funcţionale de judecată în primă instanță, sub aspectul com- 
petenţei personale şi al competenţei materiale, înalta Curte de Casaţie şi 
Justiție judecă în primă instanţă infracțiunile de înaltă trădare, infracțiunile 
săvârşite de senatori, deputați şi membri din România în Parlamentul 
European, de membrii Guvernului, de judecătorii Curţii Constituţionale, de 
membrii Consiliului Superior al Magistraturii, de judecătorii Înaltei Curți de 
Casaţie şi Justiție Si de procurorii de la Parchetul de pe lângă Înalta Curte de 
Casatie şi Justiţie?. 

Comparativ cu reglementarea anterioară, reținem transferarea raci 
unilor săvârşite de mareşali, amirali, generali şi chestori în competența curții 
de apel. De asemenea, constatăm şi faptul că instanța supremă are 
consacrată şi o formă de competență după natura infracțiunii, având în 
vedere judecarea în primă instanţă a infracţiunii de înaltă trădare. La o 
privire mai atentă însă, având în vedere art. 398 C. pen., potrivit căruia 
infracțiunea de înaltă trădare constă în săvârşirea uneia dintre faptele 


declinat competenţa în favoarea judecătoriei ca urmare a unei decizii pronunțate de curtea 
de apel, ca instanţă de control judiciar, pentru a se conforma acestei decizii (Î.C.C.J., s. pen., 
încheierea nr. 1412/2008, disponibilă pe site-ul instanței supreme). S-a apreciat că poate fi 
reținut ca fiind un caz de întrerupere a justiției ipoteza în care instanța supremă, constatând 
că în cauză nu există un conflict negativ de competență, a restituit dosarul spre soluționare 
instanței civile de apel, iar aceasta a trimis cauza unei instanțe militare fără a respecta 
prevederile legale privind modul de sesizare a unei instanțe de judecată (ROROA A: pen., 
dec. nr. 5330/2005, în Neagu lll, p. 383). 

1 Asupra acestei instituții ne vom „opri, pe larg, în S4. Strămutarea judecării cauzelor 
penale, din prezentul capitol. 

2 în lucrări anterioare (Neagu III, p. 384) apreciam ca superiluă mențiunea legală prin 
care era stabilită competența de judecată în-primă instanță pentru Înalta Curte de Casaţie şi 
Justiție în ipoteza infracțiunilor săvârşite de procurorii Direcţiei Naţionale Anticorupţie, având 
în vedere că Direcţia Naţională Anticorupție funcţionează ca -structură cu personalitate 
juridică, în structura Parchetului de pe lângă Înalta Curte de Casaţie şi Justiţie. Astfel, 
referirea la procurorii Direcţiei Naţionale Anticorupție apărea ca fiind inutilă, atâta vreme cât 
textul de lege făcea trimitere la procurorii Parchetului de pe lângă Înalta Curte de Casaţie şi 
„ Justiţie. Constatăm, cu acest prilej, faptul că legiuitorul a avut în vedere propunerea de lege 

ferenda formulată, eliminând din competența personală a instanţei supreme mențiunile 
speciale relative la procurorii Direcţiei Naţionale Anticorupție. | 

prevăzute în art. 394- 397! de către Preşedintele României sau de către un 
alt membru al Consiliului Suprem de Apărare a Țării”, constatăm că şi în 
acest caz stabilirea competenţei instanţei supreme s-a realizat prin împle- 
tirea celor două forme de competenţă, şi anume competența personală şi 
competenta materială. | 

Pentru ipoteza prevăzută în art. 40 alin. 5) în literatura de specialitate 
s-a arătat că ne aflăm în prezența unui „text de rezervă”, pentru orice 
eventualitate în care ar fi necesară judecarea anumitor cauze de către 
instanţa supremă”. Pentru acest caz ar fi posibil ca anumite cauze penale să 
fie date spre judecată în primă instanţă la Înalta Curte de Casaţie şi Justiţie 


după natura sau gravitatea infracţiunilor. 


Secţiunea a III-a 
Probleme legate de competenţa în ı materie pënälä 


$ 1. Prorogarea de competență 


1.1. Consideratii preliminare 


În anumite situatii, pentru buna administrare a justiției, se impune ca 
organele judiciare să aNG probleme ce excedează competenta lor 


normale, obişnuite. 

Prorogarea de competentă constă tocmai în prelungirea, extinderea 
competenţei obişnuite a organelor judiciare Pane unor cauze care, în mod 
normal, revin altor organe judiciare“. 

În reglementarea procesual penală în iei prorogarea de com- 
petență poate interveni atât în ceea ce priveşte organele de urmărire 
penală, cât şi în ceea ce priveşte instanţele de judecată”. 

În dispoziţiile Codului de procedură penală sunt redate pe larg Ad 
de prorogare a Pe one instanțelor ju iea0 eset 


g: Este vorba despre următoarele infracțiuni contra securității naționale: trădarea, 
trădarea prin transmiterea de informații secrete de stat trădarea prin ajutarea inamicului şi 
acţiuni împotriva ordinii constituționale. 

2 Conform art. 5 din Legea nr. 415/2002 ună organizarea şi funcţionarea Consiliului 
Suprem de Apărare a Țării (M. Of. nr. 494 din 10 iulie 2002), membrii CSAT sunt: 
Preşedintele României, Preşedintele Senatului, prim-ministrul Guvernului României, ministrul 
apărării naţionale, ministrul de interne, ministrul afacerilor externe, ministrul justiției, ministrul 
industriei şi resurselor, ministrul finanţelor publice, directorul Serviciului Român de Informații, 
directorul Serviciului de Informații Externe, şeful Statului Major General şi consilierul 
“prezidenţial pentru securitate naţională. | 

° Volonciu III, p. 295. i 

4 |, Stoenescu, S. Zilberstein, Dreptul procesual civil, Ed. Didactică şi Pedagogică, 
București, 1977, p. 186; Dongoroz IV, p. 111. 

Această concluzie poate fi desprinsă din conținutul dispozițiilor art. 63. 

Din analiza normelor procesual penale care privesc materia prorogării 
competenţei se poate concluziona că aceasta operează numai în favoarea 
organelor superioare în grad. 

În cazul prorogării competenţei apare posibilitatea sau obligaţia reunirii 
cauzelor penale care privesc infracțiuni între care sunt anumite legături, î 
vederea bunei înfăptuiri a justiției. Uneori, prorogarea de m A -e în 
materie penală edi să se refere şi la alte. pole decât See de natură 
penală”. 

Situaţiile în care se impune prorogarea competenţei î în materie penală 
sunt următoarele: 1) în cazul concursului de infracţiuni, participaţiei penale, 
când două sau mai multe acte materiale alcătuiesc o singură infracţiune şi 
când între două sau mai multe infracțiuni există legătură (art. 43); 2) chesti- 
unile prealabile (art. 52) şi 3) schimbarea încadrării juridice sau a calificării 
- faptei ce face obiectul judecății (art. 49). 

Subliniem faptul că actuala reglementare a prorogării de competență 


conţine modificări semnificative faţă de reglementarea existentă în Codul de 
procedură penală anterior. 


1.2. Concursul zi infracţiuni, participatia penală, unitatea 
infracţiunii continuate şi a celei complexe şi orice alte 
legături între infracţiuni 


justă Aspecte introductive 


Potrivit reglementării anterioare, reunirea cauzelor constituia o proce- 
dură derivată din prevederea expresă şi distinctă a anumitor cazuri de 
conexitate sau de indivizibilitate. În acest sens, în art. 34 din Codul de 
procedură penală anterior erau prevăzute patru cazuri de conexitate, iar în 
art. 33 din acelaşi cod erau prevăzute alte trei cazuri de indivizibilitate. 

Pentru toate aceste şapte cazuri de conexitate şi indivizibilitate, 
reunirea cauzelor se impunea ca urmare a legăturilor care existau între 
infracţiuni (pentru cazurile de conexitate) sau ca urmare a altor situații cu 
caracter special, cum erau participaţia penală, concursul formal (ideal) de 
infracțiuni ori în cazul în care două sau mai multe acte materiale alcătuiau 
conţinutul aceleiaşi infracțiuni, cele din urmă trei ipoteze constituind cazurile 
de indivizibilitate. 

În ipoteza constatării conexităţii-sau indivizibilităţii, în conformitate cu 
dispozițiile art. 37 alin. (3) din Codul de procedură penală anterior, reunirea 
cauzelor era obligatorie numai în cazul infractiunii continuate sau în acele 
cazuri în care două sau mai multe acte materiale alcătuiau o singură 
Ryapiune. Pentru toate cazurile de conexitate şi pentru pomel două cazuri 


1 Astfel, în cazul chestiunilor prealabile, nu este vorba de vasal gi tame 
asupra unor aspecte de natură penală. 


çi 

de indivizibilitate, reunirea cauzelor era lăsată la aprecierea organului 
judiciar competent. JERK TEERAA Al 

În actuala reglementare nu s-a renunțat la menţionarea expresă a 
unor cazuri distincte de conexitate şi indivizibilitate care să determine 
reunirea cauzelor. Legiuitorul a optat însă pentru instituirea a două proceduri 
diferite, după cum reunirea cauzelor este obligatorie sau facultativă, aşa 
cum vom observa în continuare.  : = Se Și Maria] i 

Reunirea cauzelor penale conduce la o mai bună soluţionare a lor, 
deoarece oferă posibilitatea organelor judiciare să aibă o viziune de 
ansamblu asupra tuturor împrejurărilor în care au fost comise faptele. Pe de 
altă parte, reunirea cauzelor în acelaşi dosar penal înlătură posibilitatea 
pronunțării unor soluții contradictorii şi se realizează operativitate Şi 
economie în activitatea procesuală prin degrevarea unor organe judiciare . 

Reunirea cauzelor reprezintă o situaţie în care se poate reţine proro- 
garea competenţei deoarece, în funcție de motivul care conduce la reunirea 
unor cauze, sunt stabilite norme de competență potrivit cărora anumite 
cauze ajung să fie soluționate de organe judiciare penale care, în condiții 
obişnuite, nu au competenţa de a le soluţiona. 


1.22. Reunirea obligatorie a cauzelor 


Potrivit art. 43 alin. (1), instanţa dispune reunirea cauzelor în urmă- 
toarele trei cazuri: itai ATI 
a) în cazul infracţiunii continuate; 
-b)în cazul concursului formal de infracțiunii; | 
`c) în orice alt caz în care două sau mai multe acte materiale alcătuiesc 
o singură infracţiune. În această ipoteză se înscriu alte situații decât 
infracțiunea continuată, şi anume infracțiunea complexă. b FE 
| De esenţa reunirii obligatorii a cauzelor este existenta unei infracțiuni 
care are în conţinutul său constitutiv mai multe acțiuni sau inacțiuni, precum 
şi existența mai multor infracțiuni care au aceeaşi sursă cauzală (aceeaşi 
acțiune sau inacţiune). | 
în acest caz, legătura între aspectele ce trebuie reunite în aceeaşi 
cauză este puternică, faptele, în mod obiectiv?, fiind cimentate într-o unitate 
determinată de unitatea de infracțiune sau de acţiune ori inacţiune” şi, pentru 
buna soluționare a cauzelor, se impune reunirea lor. 
Pentru prima situație de reunire obligatorie a cauzelor, reținem 
prevederile art. 35 alin. (1) C. pen., în conformitate cu care infracțiunea este 
continuată când o persoană:săvârşeşte la diferite intervale de timp, dar în 


1 Volonciu Il, p. 196. 
-2 R. Merle, A. Vitu, op. cit., p. 1084. . 
3 V. Rămureanu, op. cit., p. 66. 

realizarea aceleiaşi rezoluții şi împotriva aceluiaşi subiect pasiv‘, acțiuni sau 
inacţiuni care prezintă, fiecare în parte, conţinutul aceleiaşi infracțiuni. 

După cum s-a arătat în literatura de specialitate?, noua. cerință 
introdusă de legiuitor, şi anume unitatea de subiect pasiv, va avea drept 
consecință reducerea sferei aplicării în practica judiciară a dispoziţiilor 
privind infracţiunea continuată, pe de o parte, corelativ cu amplificarea 
incidenței dispoziţiilor referitoare la concursul real de infracțiuni. 

Cauzele vor fi reunite întotdeauna, în al doilea rând, atunci când o 
acţiune sau o inacțiune săvârşită de o persoană, din cauza împrejurărilor în 
care a avut loc sau a urmărilor pe care le-a produs, realizează conţinutul 
mai multor infracţiuni. Conform art. 38 alin. (2), în acest caz ne aflăm în 
prezența concursului formal (ideal) de infracțiuni, competenţa de soluţionare 
a infracțiunilor revenind unui singur organ judiciar, indiferent dacă 
- infracțiunile, analizate distinct, ar atrage competenţa unor instanțe diferite. 

De exemplu, făptuitorul, urmărind suprimarea vieţii unei persoane, 
montează în maşina condusă de persoana în cauză un dispozitiv pirotehnic 
artizanal. Prin declanşarea acestui dispozitiv (deci printr-o acțiune unică) se 
produce moartea victimei, vătămarea corporală gravă a unei alte persoane 
(aflată în trecere prin zona deflagraţiei) şi distrugerea totală a autoturismului. 
Deşi infracțiunile săvârşite atrag competenţa materială a unor instanţe 
diferite, şi anume competenţa tribunalului, pentru infracțiunile de omor 
calificat (art. 189 C. pen.) şi distrugere calificată (art. 254 C. pen.), respectiv 
competența judecătoriei, pentru infracțiunea de vătămare corporală din 
culpă (art. 196 C. pen.), cauzele vor fi reunite, având aceeaşi sursă cauzală, 
şi vor fi soluționate de tribunal. 

În al treilea rând, se va dispune reunirea cauzelor în situaţia în care 
infracţiunea care formează obiectul cauzei este alcătuită din două sau mai 
multe acte materiale. Această ipoteză o întâlnim în cazul infracțiunii 

“complexe. 

Exemplificăm prin infracţiunea complexă, formă a i legale de 
infractiune, care se va reține atunci când în conţinutul acesteia intră, ca 
element constitutiv sau ca element circumstanţial agravant, o acțiune sau o 
inacţiune care constituie prin ea însăşi o faptă prevăzută de legea penală. 
Aşadar, acest caz obligatoriu de reunire a cauzelor vizează ipoteza în care 
în conţinutul unei infracțiuni sunt reunite două sau mai multe acţiuni 
(inacțiuni) care sunt incriminate prin lege ca infracțiuni distincte. De 


1 Conform art. 238 din Legea nr. 187/2012 pentru punerea'în aplicare a Codului penal 
(M. Of. nr. 757 din 12 noiembrie 2012), condiţia unităţii subiectului pasiv se consideră înde- 
plinită şi atunci când: a) bunurile ce constituie obiectul infracţiunii se află în coproprietatea 
mai multor persoane; b) infracțiunea a adus atingere unor subiecți pasivi secundari diferiți, 
dar subiectul pasiv principal este unic. 


2 T, Dima, în |. Pascu, V. Dobrinoiu et alii, Noul Cod penal comentat, Ed. Universul 
Juridic, Bucureşti, 2012, vol. |, p. 270. 

exemplu, în ipoteza în care în urma infracţiunii de viol victima decedează, se 
va reţine o singură infracţiune complexă de viol [art. 218 alin. i C. pen.], şi 
nu un concurs între infracțiunea de viol şi infracțiunea de omor . 


1.2.3. Reunirea facultativă a cauzelor 


În anumite situaţii, între două sau mai multe infracțiuni fată anumite 
legături care pot impune reunirea cauzelor penale care privesc acele 
infracţiuni în vederea unei mai. bune soluționări a lor. În cazul reunirii 
facultative, liantul dintre cauze poate fi fi pluralitatea infracțională imputabilă 
aceleiaşi persoane, participaţia penală sau orice alk aspect care să condusă 
la o mai bună înfăptuire a justiţiei. 

Potrivit art. 43 alin. (2), instanţa poate “rr reunirea cauzelor, dacă 
prin aceasta nu se întârzie judecata, în următoarele trei cazuri: 

a) când două sau mai multe infractiyni au fost sävâpite de aceeaşi 
persoană; 
b) când la săvârşirea unei infracțiuni au participat două sau mai multe 
persoane; 

c) când între două sau mai multe infracțiuni există legatură şi reunirea 
cauzelor se impune pentru buna înfăptuire a justiției. 

Observăm; aşadar, caracterul facultativ al reunirii dle în cazurile 
prevăzute în art. 43 alin. (1). Instanța de judecată va dispune reunirea 
cauzelor numai în măsura în care nu s-ar cauza întârzierea judecății. 

- Primul caz de reunire facultativă se poate reţine în situația pluralități 
de infracţiuni, cu excepția concursului formal, care, aşa cum am văzut mai 
sus, conduce întotdeauna la reunirea cauzelor. Aşadar, se va aduce în 
discuţie posibilitatea reunirii cauzelor în ipoteza concursului real de infrac- 
iuni, cu toate modalitățile de manifestare ale acestuia (concurs real 
omogen?, -concurs real eterogen”, concurs, real cu conexitate etiologică“, 
concurs real cu conexitate consecvențională” ) | 


1T. Dima, în |. Pascu, V. Dobrinoiu et alii, op. cit., p. 278. 

Sa 2 În acest caz, infracțiunile care compun concursul real omogen sunt toate de acelaşi 
fel. 

3 În acest caz, infracțiunile care compun concursul real eterogen sunt diferite. 

4 Concursul real cu conexitate etiologică, reglementat în art. 38 alin. (1) teza a Il-a 
C. pen., se individualizează prin existența unei strânse legături între infracțiunile săvârşite. În 
acest caz, o infracţiune este săvârşită pentru a se putea comite o altă infracțiune. Spre 

"exemplu, făptuitorul săvârşeşte o infracţiune de fals pentru a putea comite infracțiunea de 
gestiune frauduloasă. 

5 Se va reţine concurs real cu conexitate consecvenţională, conform art. 38 alin. (1) 
teza a Il-a C. pen., atunci când una dintre infracţiuni a fost comisă pentru ascunderea altei 
infracţiuni. În continuarea exemplului indicat pentru concursul etiologic, funcţionarul, după 

' comiterea infracțiunii de gestiune frauduloasă, săvârşeşte infracțiunea de distrugere, prin 
incendierea bunurilor gestionate, pentru a ascunde infracțiunea de gestiune n citit tii 

În acest sens, potrivit art. 38 alin. (1) C. pen., există concurs real de 


- infracțiuni când două sau mai multe infracțiuni au fost săvârşite de aceeaşi 


persoană, prin acţiuni sau inacţiuni distincte, înainte de a fi condamnată 
definitiv pentru vreuna dintre ele. | 


Există concurs real de infracțiuni şi atunci când una dintre infracţiuni a 
fost comisă pentru săvârşirea sau ascunderea altei infracţiuni. Situaţia tipică 
în care se poate reține acest caz de reunire facultativă este aceea a con- 
cursului de infracțiuni cu conexitate etiologică, numit în literatura de 
specialitate şi concurs caracterizat!. Există un asemenea concurs de infrac- 
țiuni, de exemplu, când înşelăciunea a fost săvârşită prin fals etc.2. Poate fi 
reținut acest caz şi în situaţia în care o persoană comite infracțiunea de 
favorizare a infractorului”, această din urmă infracţiune fiind în legătură 
etiologică cu infracțiunea imputată persoanei favorizate. 

Analiza comparată a acestui caz de reunire cu reglementarea ante- 
rioară ne conduce la constatarea faptului că legiuitorul a înglobat în preve- 
derile art. 43 alin. (2) lit. a) cazul de conexitate prevăzut în art. 34 lit. a) din 
Codul de procedură penală anterior, constând în săvârşirea a două sau a 
mai multor infracţiuni, prin acte diferite, în acelaşi timp şi în acelaşi loc, de 
aceeaşi persoană. | | | 

Al doilea caz de reunire facultativă a cauzelor are în vedere săvârşirea 


„infracţiunii în participaţie penală, indiferent de modalitatea acesteia (autor, 


coautor, instigator sau complice). | 
Această ipoteză era reglementată şi în Codul de procedură penală 
anterior [art. 33 lit. a)], sub forma unui caz de indivizibilitate. Notăm faptul că 
şi în reglementarea anterioară ipoteza participaţiei penale nu determina în 
mod obligatoriu reunirea cauzelor, aceasta fiind lăsată la aprecierea 
organelor judiciare. În aceste condiţii, constatăm, practic, acelaşi regim 
juridic instituit pentru cazul săvârșirii infracțiunii de către două sau mai multe 
persoane. | | p 
Apreciem că în acest caz de reunire facultativă au fost incluse două 
cazuri de conexitate reglementate în art. 34 lit. a) şi b) din Codul de 
procedură penală anterior, şi anume atunci când două sau mai multe 
infracţiuni sunt săvârşite prin acte diferite de mai multe persoane împreună, 
în acelaşi timp şi în acelaşi loc, respectiv atunci când două sau mai multe 
infracţiuni sunt săvârşite în timp ori în loc diferit, după o prealabilă înțelegere 


„ între infractori. 


n = 


1 Dongoroz |, p. 263. | 
2 V. Dongoroz, S. Kahane, |. Oancea, |. Fodor, S. Petrovici, Infractiuni contra avutului 
public, Ed. Academiei, Bucureşti, 1969, p. 297; G. Antoniu, In legătură cu unitatea şi 
pluralitatea de infracţiuni, în R.R.D. nr. 1/1969, pp. 121-127; C. Galiş, Inşelăciunea prin fals, 
unitate sau pluralitate de infracţiuni, în J.N. nr. 5/1964, p. 87; Dongoroz l, pp. 260-261. 
“3 Ajutorul dat făptuitorului în scopul împiedicării sau îngreunării cercetărilor într-o 
cauză penală, tragerii la răspundere penală, executării unei pedepse sau măsuri privative de 
libertate constituie infracţiunea de favorizare a infractorului, conform art. 269 alin. (1) C. pen. 

Cel de al treilea caz de reunire facultativă prevăzut de lege există 
atunci când între două sau mai multe infracţiuni se constată o anumită 
legătură şi reunirea cauzelor se impune pentru o bună înfăptuire a justiției. 
Există un asemenea caz de conexitate, de exemplu, atunci când organele 
de poliţie descoperă în acelaşi timp săvârşirea mai: multor infracţiuni prin 
care este păgubită aceeaşi persoană vătămată. Într-o asemenea situaţie se 
impune reunirea dosarelor penale pentru a se cerceta ansamblul cauzelor 

care au generat infracțiunile respective. 


1.2.4. Procedura reunirii cauzelor 


: Reunirea cauzelor se poate dispune la cererea procurorului sau a 
părților şi din oficiu de către instanța competentă. 

În cazurile arătate mai sus se dispune reunirea cauzelor, fie obligatoriu 

[pentru ipotezele prevăzute în art. 43 alin. (1)], fie facultativ, în funcţie de 
aprecierea organului judiciar competent At ipotezele prevăzute. în 
art. 43 alin. (2)]. | | 

Potrivit art. 45 alin. (2), cauzele se pot reuni dacă se află în fața primei 
instanţe, chiar după desii ințarea sau casarea hotărârii sau în fața instanței 
de apel. 

Cauzele penale ce trebuie reunite e fi însă de competența unor 
instanțe diferite şi, în consecință, va trebui ca, după reunirea lor, să fie 
judecate de aceeaşi instanță, care astfel îşi prelungeşte competenţa sa 
normală. Regulile după care se prorogă ci ale zica în cazurile arătate mai 
sus sunt următoarele: 

„= în cazul în care competenţa în raport cu diferiţi făptuitori ori diferite 
fapte aparţine, potrivit legii, mai multor instanţe de grad egal, competența de 
a judeca toate faptele şi pe toți făptuitorii revine instanţei mai întâi sesizate. 

În literatura de specialitate s-a arătat, cu argumente convingătoare, 
credem noi, că prin expresia „instanțe de grad egal” din cuprinsul art. 44 
alin. (1) trebuie să se înţeleagă instanțe de aceeaşi natură (penală sau 
civilă), de acelaşi grad de jurisdicție şi de acelaşi fel al compunerii com- 
pletului de judecată‘; 

- în cazul în care competența după natura faptelor sau după calitatea 
persoanelor aparține unor instanţe de grad diferit, competenţa de a judeca 
toate cauzele reunite revine instanței superioare în grad; 

- dacă dintre instanțe una este Sile iar alta militară, competenţa 
revine instanței civile; 

„= dacă instanța militară este superioară în grad, competența revine 
instanței civile echivalente î în gag EARNS potrivit art. 41 si art. 42. 


1 A. Ungureanu, În legătură cu prorogarea de competenţă penală în caz de indivi- 
zibilitate şi conexitate, în R.R.D. nr. 4/1983, pp. 43-46. 

Competența de judecare a cauzelor reunite rămâne dobândită 


„instanței, chiar dacă pentru fapta sau pentru făptuitorul care a determinat 


competența acestei instanțe s-a dispus disjungerea sau încetarea proce- 
sului penal ori s-a pronunţat achitarea [art. 44 alin. (2))]. 

Tăinuirea, favorizarea infractorului şi nedenunţarea unor infracţiuni 
sunt de competenţa instanţei care judecă infracțiunea la care acestea se 
referă. În cazul în care competența după calitatea persoanelor aparține unor 
instanţe de grad diferit, competența de a judeca toate cauzele reunite revine 
instanței superioare în grad. 

_Reunirea cauzelor se hotărăşte de către instanța căreia îi revine 
competența de judecată în urma prorogării competenţei potrivit regulilor 
menţionate mai sus, la cererea procurorului, a părților şi din oficiu de către 
această instanţă. |Apreciem că cererea de reunire a cauzelor poate fi făcută 


şi de persoana vătămată, art. 45 alin. (1) impunându-se a fi interpretat 


extensiv, ] 


instanța se pronunţă prin încheiere, care poate fi atacată numai odată 
cu fondul. 


1.2.5. Disjungerea 


Disjungerea este operaţia prin care cauzele reunite se desparti. 

Potrivit art. 46 alin. (1), pentru motive temeinice privind mai buna 
desfăşurare a judecății, instanța poate dispune disjungerea acesteia cu 
privire la unii dintre inculpaţi sau la unele dintre infracțiuni. 

Din modul în care este reglementată disjungerea rezultă că pot fi 
separate cauzele penale în toate situațiile, indiferent de cazul din art. 43 
care ar fi determinat reunirea. Din acest punct de vedere, reținem o 
abordare nouă a instituţiei disjungerii comparativ cu reglementarea ante- 
rioară. Astfel, conform art. 38 din Codul de procedură penală anterior, în 
ipoteza concursului formal (ideal) de infracțiuni, în cazul infracțiunii conti- 
nuate sau în orice alte cazuri când două sau mai multe acte materiale 
alcătuiau o singură infracţiune, cauzele reunite nu puteau fi disjunse. 

Disjungerea cauzei se dispune de instanță, prin încheiere, din oficiu 
sau la cererea procurorului ori a părților. Similar observaţiei formulate cu 
privire la titularii cererii de reunire, Lapreciem că art. 46 alin. (2) trebuie 
interpretat extensiv în sensul că şi persoana vătămată poate solicita 
disjungerea cauzelor reunite. ] | gn 

| Subliniem faptul că instituția prevăzută de dispozițiile art. 46 nu trebuie 
aplicată decât în situaţiile în care separarea a două cauze penale reunite se 
impune numai dacă există motive temeinice privind mai buna desfăşurare a 
judecății. | | 

1.3. Chestiunile prealabile 


Este posibil ca pe parcursul procesului penal să fie necesară rezol- 
varea unor probleme extrapenale de a căror soluţionare prealabilă depinde 
rezolvarea fondului cauzei penale. Aceste probleme de natură extrapenală 
ce trebuie rezolvate înainte de rezolvarea cauzei penale şi care pot influența 
soluția în cauza respectivă se numesc chestiuni prealabile‘. 

De exemplu, în cazul unei infractiuni de bigamie, cel trimis în judecată 
contestă valabilitatea uneia dintre cele două căsătorii, susținând că este 

lovită de nulitate absolută. Dacă cel interesat reuşeşte să dovedească 
justețea susţinerilor sale, fapta sa nu va constitui infracţiune de bigamie şi, în 
consecinţă, va fi achitat./Se pune însă problema: bare este cadrul legal în 
care se va constata nulitatea sau validitatea uneia dintre căsătorii, ştiut fiind 
că acţiunea pentru anularea căsătoriei se rezolvă de către instanţa de tutelă 
şi de familie (judecătoria)? În cazul bigamiei, judecătoria învestită cu jude- 
carea cauzei privind această infracțiune poate, prin prorogarea competenţei, 
să judece acţiunea. în anularea căsătoriei, deşi, în mod normal, această 
competenţă revine instanţei de tutelă: şi familie. În_acest sens, în art. 52 
alin. (1) se arată că instanța penală este competentă să judece orice 
chestiune prealabilă soluționării cauzei, chiar dacă prin natura ei acea 
chestiune este de competența altei instanțe, cu excepția situaţiilor în care 
competenţa de soluţionare nu aparține organelor judiciare. . 
| Subliniem că, în cazul chestiunilor prealabile, prorogarea de compe- 

tență operează şi în favoarea instanței mai mici în grad decât instanța 
competentă s: să “soluţioneze, în mod normal, „problema care face obiectul 
chestiunii prealabile; acest lucru. este posibil, nefiind vorba de aspecte de 
natură penală. | 

+ Chestiunea prealabilă se judecă de. către instanța penală . potrivit 
regulilor şi mijloacelor de probă privitoare la materia căreia îi aparține acea 
chestiune [art. 52 alin. (2). În exemplul menţionat mai sus, regulile şi 
mijloacele de probă sunt din procedura civilă. 

Semnalăm, în această materie, existența unor dispoziţii legale în 
cuprinsul Cod civil, care se constituie într-o excepţie de la procedura 
instituită în materia chestiunilor prealabile. Astfel, conform art. 440 C. civ., 
„în cazul infracțiunilor a căror calificare presupune existenţa unui raport de 


A Chestiunile prealabile se deosebesc de cele preliminarii, şi acestea din urmă se 
rezolvă înainte de rezolvarea fondului cauzei, dar nu au influență asupra acestuia. Spre 
exemplu, rezolvarea unei cereri de recuzare este o chestiune preliminară, rezolvarea 
acesteia nu influențează însă asupra fondului cauzei. Alături de chestiunile prealabile şi de 
cele preliminarii, în materie procesual penală există şi chestiuni prejudiciabile. Acestea din 
urmă sunt probleme asupra cărora instanța s-a pronunţat prin hotărâre definitivă şi care au 
autoritate de lucru judecat în fața instanţei penale, cu excepția împrejurărilor care privesc 
infracțiunea [art. 52 alin. (3)]. Spre exemplu, în cazul tulburării de posesie (art. 256 C. pen.), 
când există o hotărâre definitivă privind atribuirea unui imobil unei persoane. 


Alea EAI gon ERIS II RI A 
îliație care nu este legal stabilit, hotărârea penală nu poate fi pronunţată 
înainte de rămânerea definitivă a hotărârii civile privitoare la raportul de 
fliație”. Spre exemplu, organele judiciare penale sunt sesizate cu privire la 
existența faptei de raport sexual consimțit între rude în linie directă (tată şi 
fiică), faptă care ar putea fi încadrată juridic în conţinutul infracțiunii de incest 
(art. 377 C. pen.). In acelaşi timp, se stabileşte că este vorba despre un 
copil din afara căsătoriei, a cărui paternitate nu a fost stabilită la momentul 
săvârşirii infracțiunii. Prin aplicarea art. 52 alin. (2), stabilirea paternității din 
afara căsătoriei ar putea fi apreciată ca o chestiune prealabilă, soluționată 
potrivit regulilor şi mijloacelor de probă privitoare la materia căreia îi aparține 
acea chestiune (art. 424 şi urm. C. civ.). Prin aplicarea însă a prevederilor 
art. 440 C. civ. se instituie o regulă care ar putea fi denumită generic „civilul 
ține în loc penalu!”. În acest caz, procesul penal ar urma să fie suspendat 
„până la pronunţarea unei hotărâri civile definitive privitoare la stabilirea 
raportului de filiaţie. 

Hotărârile definitive ale altor instanțe decât cele penale asupra unei 
chestiuni prealabile în procesul penal au autoritate de lucru judecat în faţa 
instanței penale, cu excepția împrejurărilor care privesc existenţa infracțiunii. 

Astfel, s-a hotărât că instanţa penală învestită cu rezolvarea acțiunii 
civile alăturată acţiunii penale în cadrul procesului penal este competentă, în 

„temeiul art. 44, să anuleze certificatul de moştenitor eliberat cu încălcarea 
prevederilor legii civile, în cazul exercitării acţiunii civile față de succesorii 
inculpatului decedat. În acest caz, dacă instanța penală constată că certifi- 
catul de moştenitor a fost eliberat cu încălcarea prevederilor legii civile, nu 
poate rezolva acţiunea civilă fără a soluţiona chestiunea prealabilă privind 
legalitatea certificatului de moştenitor”. : 

într-o altă cauză s-a decis că stabilirea identității inculpatului nu 

constituie o chestiune prealabilă care intră în competenţa instanţei penale, ci 
o menţiune obligatorie pe care trebuie să o cuprindă rechizitoriul. În aceste 
condiţii, lipsa elementelor de identificare a persoanei trimise în judecată 
reprezintă o încălcare a dispoziţiilor relative la sesizarea instanţei”. 

1.4. Prordiuna de competentă în cazul schimbării încadrării 


E .. 


juridice” sau al schimbării calificării faptei 


Schimbarea încadrării juridice. Potrivit art. 49 alin. (1), instanța 
sesizată cu judecarea unei infracțiuni rămâne competentă a o judeca, chiar 
dacă, după schimbarea încadrării juridice, infracţiunea este de gree 
instanţei inferioare. 


11.0.C.J., s. pen., dec. nr. 6967/2006, în Neagu III, p. 394. 
2 Î.C.C.J., s. pen., dec. nr. 2102 din 14 iunie 2012, disponibilă pe site-ul instanţei 
supreme. 
2 V. Rămureanu, Genial instanței penale în cazul schimbării încărcării juridice, în 
R.R.D. nr. 4/1976, pp. 21-26. 

Prin comparaţie cu reglementarea anterioară, menționăm modificarea 
momentului de la care competența instanţei iniţial sesizate rămâne 
câştigată. Astfel, conform art. 41 alin. (1) din Codul de procedură penală 
anterior, instanţa sesizată cu judecarea unei infracțiuni rămânea competentă 
a o judeca în cazul în care constata, după efectuarea cercetării judecă- 
toreşti, că infracţiunea este de competenţa instanţei inferioare. 

Astfel, constituia un caz de prorogare a competenţei în baza art. 41 
alin. (1) din Codul de procedură penală anterior situația în care, în raport cu 
cuantumul prejudiciului stabilit în cursul cercetării judecătoreşti, competenţa 
ar fi revenit instanţei ierarhic inferioare!. | 

în lumina dispozițiilor art. 49 alin. (1), instanța sesizată cu judecarea 
“unei infracțiuni rămâne competentă a o judeca, chiar dacă, după schim- 
barea încadrării juridice, infracţiunea este de competența instanţei inferioare. 
Atunci când instanța are posibilitatea încă de la începutul judecății să 
constate că nu este competentă să soluţioneze cauza, trebuie să îşi decline 
competența”. MAS | 

De asemenea, per a contrario, prorogarea de competenţă nu va opera 
în cazul în care instanța sesizată cu judecarea unei infracțiuni constată, 
după schimbarea încadrării juridice, că infracțiunea este de competenţa 
instanţei superioare./ Aşadar, pentru ipoteza schimbării încadrării juridice, 
prorogarea de competență operează numai în favoarea instanței superioare 
în grad.) Pasa ADA 7 

Schimbarea calificării faptei. Spre deosebire de schimbarea înca- 
drării juridice, ce reprezintă o operaţiune pusă în practică de organele 
judiciare, schimbarea calificării faptei reprezintă. o manifestare de voință a 
legiuitorului?. De exemplu, în conformitate cu dispozițiile art. 182 alin. (1) din 
Codul penal anterior, fapta prin care era cauzată integrității corporale sau 
sănătăţii o vătămare care necesita pentru vindecare îngrijiri medicale mai 
mult de 60 de zile era calificată ca fiind infracțiunea de vătămare corporală 
gravă. În condiţiile art. 193 alin. (2) C. pen. (fapta prin care se produc leziuni 
traumatice sau este afectată sănătatea unei persoane, a cărei gravitate este 
evaluată prin zile de îngrijiri medicale de cel mult 90 de zile), aceeaşi faptă a 
fost calificată ca fiind infracţiunea de loviri sau alte violențe“. 


1C.S.J., s. pen., dec. nr. 2133/1992 (nepublicată). 

2 T.S., s. pen., dec. nr. 1066/1969, în C.D. 1969, p. 402; T. jud. Vrancea, sent. pen. 
nr. 47/1969, în R.R.D. nr. 9/1969, p. 175; T.S., s. pen., dec. nr. 1669/1970, în R.R.D. 
nr. 9/1970, p. 165; C.S.J., s. pen., dec. nr. 2/1994, în Curtea Supremă de Justiţie, Buletinul 
Jurisprudenței, Culegere de decizii pe anul 1994, Ed. Proema, Baia Mare, 1995, p. 162. 

3 în limbajul curent, noțiunea de „încadrare juridică” se confundă cu noțiunea de 
„calificare a faptei penale”. 
-4 În Codul penal anterior semnalam o singură schimbare, în timp, a calificării faptei. 
Astfel, refuzul înapoierii în ţară a primit iniţial (prin Decretul nr. 164/1970) calificarea de 
„trădare prin refuzul înapoierii în ţară”, infracţiunea fiind prevăzută de art. 157 C. pen. în 
rândul infracţiunilor contra statului. Prin Legea nr. 6/1973, aceeaşi faptă a primit o nouă 


n 

Potrivit art. 49 aih (2), schimbarea calificării faptei oii: lege nouă, 
intervenită în cursul judecării cauzei, nu atrage necompetența instanţei, în 
afară de cazul când prin acea lege s-ar dispune altfel. 

Astfel, în cazul în. care, după schimbarea calificării faptei, instanța 
învestită cu soluționarea cauzei nu ar mai avea în competenţă aceeaşi faptă 


sub noua calificare, ea ar urma iei să continue paora acelei cauze 
prin prorogare de. competență. 


$ 2. Declinarea de competenţă, conflictele de competență şi 
„excepţiile de necompetenţă 


2.1. Declinarea de competenţă 


În vederea respectării întocmai a normelor de competenţă, legea a 
prevăzut posibilitatea ca organul care constată că este necompetent de a 
rezolva o cauză penală să o trimită organului judiciar competent. 

Instituţia prin care se rezolvă asemenea situaţii poartă denumirea de 
„declinare de competență”. În acest sens, în art. 50 alin. (1) se arată că 
instanța care îşi declină competenţa trimite, de îndată, dosarul instanţei de 


„judecată desemnate ca fiind competentă prin hotărârea de declinare. 


În practica instanţelor de judecată anterioară actualului cod (dar care 


îşi menţine aplicabilitatea) s-a statuat, în mod just, că prevederile referitoare 


la declinarea de competenţă au în vedere activitatea instanței de judecată. 
În aceste condiții, noțiunea de „judecător delegat pentru executarea pedep- 
selor privative de libertate” la care se făcea referire în dispozițiile art. 74 din 
Legea nr. 275/2006! nu poate fi asimilată noțiunii de „instanță de judecată” 
Şi, în consecință, prevederile vizând declinarea de competență nu sunt 
aplicabile în cazul acestui judecător magistrat?. 

| Pornindu-se de la premisa că instanța care a fost iniţial învestită cu 
soluţionarea cauzei a îndeplinit anumite acte sau a dispus anumite măsuri 
procesuale, legea [art. 50 alin. (2)] arată în ce măsură acestea îşi mai 
produc efectele. [Sub acest aspect, se prevede că dacă declinarea a fost 
determinată de competența materială sau după calitatea persoanei, instanța 
căreia i s-a trimis cauza poate menţine, motivat, probele administrate, actele 
îndeplinite şi m; măsurile dispuse « de instanța care şi-a declinat competenţa. [e 


4) 


calificare, şi anume „refuzul înapoierii în țară”, infracțiune de serviciu sau în legătură cu 
serviciul, prevăzută în art. 253 din Codul penal anterior, care, ulterior, a fost abrogat prin 
Decretul- -Lege nr. 9/1989, publicat în M. Of. nr. din 31 decembrie 1989. 

' Menţionăm, în materia executării pedepselor şi a măsurilor privative de libertate 
dispuse de organele judiciare în cursul procesului penal, Legea nr. 254/2013 (care 
înlocuieşte Legea nr. 275/2006), prin care a fost consacrat judecătorul de supraveghere a 
privării de libertate, cu atribuţii de supraveghere şi control în asigurarea legalității executării 
pedepselor şi a măsurilor privative de libertate. 

2Î.C.C.J., s. pen., încheierea nr. 998/2008, disponibilă pe site-ul instanţei rera 

pildă, instanța care a primit dosarul în urma declinării de competență poate 

valorifica declaraţiile date de inculpat în fața instanţei care s-a desesizat . 
în cazul declinării pentru necompetență teritorială, probele adminis- 

trate, actele îndeplinite şi măsurile dispuse se mențin [art. 50 alin. (3). 

Potrivit art. 346 alin. (6), în cazul controlului asupra competenţei în 
procedura camerei preliminare, judecătorul, dacă apreciază că instanța 
sesizată nu este competentă, procedează la. declinarea competenţei, 
conform art. 50 şi art. 51. | 
[în cazul. verificării competenţei, judecătorul de cameră preliminară 
trebuie să constate dacă instanța este legal învestită în raport cu faptele ce 
constituie infracţiuni, şi nu în raport cu încadrare juridică dată acestor fapte 
prin rechizitoriu. Astfel, declinarea competenţei este legală dacă judecătorul 
de cameră preliminară constată necompeterita n. „reper cu faptele. şi 
persoanele care au fost trimise în judecată, (şi nu An raport cu încadrarea 
“juridică a faptelor respective, care ar putea fi gieşită.] 


“De asemenea, având în vedere că excepţiile de necompetenţă pot fi 
invocate din oficiu oricând pe parcursul procesului penal, în cazul necom- 
petenței materiale sau personale a instanţei inferioare celei competente 
potrivit legii, în cazul necompetenţei materiale sau personale a instanţei 
superioare celei competente ori a necompetenţei teritoriale, excepţiile de 
necompetenţă pot fi invocate până la începerea cercetării judecătoreşti. 
"Schimbarea încadrării juridice are numeroase implicaţii asupra 
declinării de competenţă datorită faptului că, în numeroase cazuri, fapta, 
primind o nouă încadrare juridică, poate să modifice competenţa organelor 
judiciare. | | na | 
| Sub acest aspect, o primă problemă vizează implicaţiile art. 49 alin. (1) 
asupra declinării de competenţă. În lumina acestor dispoziţii legale, 'obser- 
văm că instanţa sesizată cu judecarea unei infracţiuni rămâne competentă a 
o judeca chiar şi atunci când constată, după schimbarea încadrării juridice, 


i 


că infracţiunea este de competenţa instanţei inferioare. 


1 în raport cu aceste dispoziţii ale legii, este neîntemeiată susţinerea că s-au încălcat 
prevederile referitoare la ascultarea inculpatului — prin aceea că instanța sesizată, prin 
declinare de competenţă, nu i-a luat o declaraţie în sensul prevederilor legale citate —, câtă 
vreme instanța sesizată iniţial a procedat la ascultarea lui, iar instanța ulterior sesizată şi care 
a judecat cauza în fond a dat eficiență acestei declarații, coroborând-o cu celelalte probe ale 
dosarului, ceea ce învederează că a înțeles să folosească actele îndeplinite de instanța care 
şi-a declinat competenţa (T. jud. lalomiţa, dec. pen. nr. 8/1976, în Neagu III, p. 422). . 

2 într-o modalitate similară este reglementată instituția declinării de competenţă şi în 
procesul penal din Germania. Astfel, conform art. 16 C. pr. pen. german, instanța penală, 
înainte de a proceda la judecarea cauzei, îşi verifică competența din oficiu. Ulterior acestei 
verificări, instanța va putea să îşi decline competența numai la cererea inculpatului şi până la 
începerea cercetării judecătoreşti. Observăm, ca aspect diferențiat, faptul că legiuitorul 
german nu distinge între diferitele forme de competenţă, față de care poate opera declinarea. 

3 T.S., s. pen., dec. nr. 1229/1977, în Neagu II, p. 422. ` | | 


COMPETENȚA ÎN MATERIE PENALĂ 385 
Pentru a nu impieta asupra operativităţii. în procesul penal, legea 


[art. 50 alin. (4)] prevede că hotărârea de declinare a competenţei nu este 
supusă căilor de atac. 


2.2. Conflictele de competenţă 


Este posibil ca două sau mai multe organe judiciare să se recunoască 
a fi competente asupra aceleiaşi cauze sau, dimpotrivă, să-şi decline com- 
petența succesiv unul celuilalt. În raport cu aceste două ipoteze, conflictele 
de competenţă pot fi pozitive sau negative. 

Conflictul pozitiv de competenţă există când două sau mai multe 
organe judiciare îşi revendică în acelaşi timp competența de a soluţiona 
aceeaşi cauză penală. 

Conflictul negativ de competenţă apare când două sau mai multe 
organe judiciare îşi declină reciproc competența. 

În ipoteza în care declinările de competență nu sunt. reciproce, nu ne 
găsim în prezenţa unui conflict negativ de competenţă, neexistând un circuit 
închis, condiție a conflictului real de competenţă. Ca atare, în cazul în care 
instanța militară î îşi declină competenţa în favoarea unei instanţe civile care 
soluţionează cauza în primă instanță, nu există conflict negativ de 

competentă’. 

- Conflictele pozitive şi negative de competentă aty prelungirea nejus- 
tificată a rezolvării cauzei penale, cheltuieli judiciare în plus; în alţi termeni, 
conflictele de competență sunt dăunătoare peniru rezolvarea în bune 
condiții a activităţii de înfăptuire a justiţiei penale’. 

Conflictele „de competenţă în materie penală se pot ivi numai între 
organe judiciare”. În acelaşi sens, conflictele de competență pot apărea 
numai între organe judiciare care au aceeaşi competenţă funcţională. Din 
acest motiv, nu se pot ivi conflicte de competenţă între. o instanță de 
judecată şi un organ de urmărire penală“. 

Codul de procedură penală, în art. 51, conţine dispoziţii clare privind 
rezolvarea conflictelor de competenţă între instanţele judecătoreşti. De 
asemenea, există prevederi referitoare la conflictele de competență: între | 
organele de urmărire penală [art. 65 alin. (4)]. 


1 Î.C.C.J., s. pen., încheierea nr. 864/2005, în Neagu III, p. 425. 
? Neagu 1 p. 425. 

În Codul de procedură civilă erau reglementate atât conflictele dintre instanțele 
judecătoreşti, cât şi cele dintre instanțe şi organele de activitate jurisdicțională. Această 
reglementare îşi avea justificarea în posibilitatea apariţiei conflictelor de competenţă între 
instanțele de judecată şi organele obşteşti cu activitatea jurisdicțională, în materia litigiilor de 
muncă şi celor patrimoniale: reglementarea acestor conflicte se făcea prin dispoziţiile art. 221 
C. pr. civ. anterior (a se vedea, în acest sens, V.M. Ciobanu, Drept brazi civil, Tipografi a 
Universităţii Bucureşti, 1986, vol. |, p. 188 şi urm.). 

4 T.S., dec. îndrumare nr. 10/1973, p. a Ill-a, pct. 5, în C.D. 1973, p. 64. 

Cum era şi firesc, aceste incidente privind competenţa se rezolvă de 
către organe superioare în grad celor aflate în conflict. Astfel, când conflictul 
de competenţă este între două instanțe judecătoreşti, el va fi soluţionat de 
către instanţa ierarhic superioară comună. În acest sens, conflictul de 
competenţă ivit între două judecătorii aflate în circumscripția aceluiaşi județ 
se rezolvă de către tribunal, fiindcă această instanţă este ierarhic superioară 
şi comună celor două judecătorii aflate în conflict. | | p 

Conflictul de competentă ivit între două judecătorii de pe raza teri- 
torială a două judeţe diferite se rezolvă de către curtea de apel comună, ori 
de către Înalta Curte de Casaţie şi Justiţie dacă cele două instanţe se află 
situate în circumscripția unor curți de apel diferite, fiindcă aceasta este 
instituția ierarhic superioară comună celor două judecătorii aflate în conflict’. 

Când conflictul de competentă se iveşte între o instanță civilă şi una 
militară, soluționarea conflictului este de competența Înaltei Curti de Casaţie 
şi Justiție, secția penală, în calitate de instanță ierarhic superioară comună. 

Instanţa ierarhic superioară comună este sesizată, în caz de conflict 
pozitiv, de către instanța care s-a declarat cea din urmă competentă, iar în 
caz de conflict negativ, de către instanța care şi-a declinat cea din urmă 
competenţa”. MAEI fi 
În toate cazurile, sesizarea se poate face şi de către procuror sau de 
către părți [art. 51 alin. (3)]. Apreciem că în acest caz textul de lege invocat, 
prin care sunt preluate dispoziţiile art. 43 alin. (4), va fi interpretat extensiv, 
prin recunoaşterea dreptului de a sesiza instanța ierarhic superioară 
comună şi persoanei vătămate. O si Ie d 

Până la soluţionarea conflictului pozitiv de competenţă, judecata se 

suspendă. Instanța care şi-a declinat competența ori s-a declarat com- 
petentă cea din urmă ia măsurile şi efectuează actele ce reclamă urgenţă. 
Instanţa ierarhic superioară comună hotărăşte asupra conflictului de 
competenţă de urgenţă, prin încheiere care nu este supusă niciunei căi de 
atac. 
Când instanța sesizată cu soluționarea conflictului de competență 
constată că acea cauză este de competenţa altei instanțe decât cele între 
care a intervenit conflictul şi față de care nu este instanță superioară 
comună, trimite dosarul instanţei superioare comune [art. 51 alin. (7)]. 

Instanța căreia i s-a trimis cauza prin hotărârea de stabilire a 
competenţei nu se mai poate declara necompetentă, afară de cazul în care, 


5 C. Apel Bucureşti, s. | pen., sent. nr. 2/2003, în Neagu III, p. 426. 

+? Prin sent. pen. nr. 1006/1999, Judecătoria Constanța şi-a declinat competența în 
favoarea Tribunalului Constanţa; prin sent. pen. nr. 372/1999, Tribunalul Constanța a admis 
excepția de necompetență materială formulată de inculpată şi constatând existența unui 
conflict negativ de competenţă, deoarece era ultima instanță care şi-a declinat competența, a 
sesizat Curtea de Apel Constanţa. Această din urmă instanță a stabilit competenţa în sarcina 
Judecătoriei Constanţa, prin sent. pen. nr. 3/1999, în Culegere de practică judiciară a 
Ministerului Justiţiei, Bucureşti, 1999, pp. 95-96. | 

în urma noii situații de fapt, ce rezultă din completarea cercetării judecă- 


toreşti, se constată. că fapta constituie o nfen dată prin ipi în com- 
petenta altei instanțe. 


hotărârea de s stabilire a competenţei, nu a mai efectuat niciun. act de 


PO O 


completare a cercetării. judecătoreşti, aceasta. nu poate proceda la schim- 


m cura pene i Pr fi ter 


area încadrării juridice a faptei, cu consecința i declinări din. nou a compe- 
tentei de soluţionare a cauzei în favoarea unei alte instanţe. Procedând d altfel _ 
se încalcă dispoziţiile art. 51 alin. (8), respectiv autoritatea de lucru judecat a 
regulatorului de appe pronuntat anterior în cauză’. 

Instanța căreia i s-a_trimis_ cauza, în aplicarea dispoziţiilor art. 50, 
poate mentine, i probele administrate, actele îndeplinite şi măsurile 

spuse de instanța | desesizată pentru necompetenţă materială sau perso- 
nală. În ipoteza în care declinarea de competenţă a fost determinată de 
normele competenţei teritoriale, probele administrate, actele Tagra şi 
măsurile dispuse de instanța desesizată se menţin. 

Conflictul de competență între doi sau mai mulţi procurori se rezolvă 
de către procurorul superior ierarhic comun al acestora. 

Când conflictul se iveşte între două sau mai multe organe de cercetare 
penală, competența se stabileşte de către procurorul care exercită supra- 
vegherea asupra activităţii de cercetare penală a acestor organe. În cazul în 
care procurorul nu exercită supravegherea activităţii tuturor organelor de 
cercetare penală între care s-a ivit conflictul, competenţa se stabileşte de 
către prim-procurorul parchetului în circumscripția căruia se află organele de 
cercetare penală [art. 63 alin. (4)]./Din modul de formulare a legii rezultă că 
a fost avută în vedere situația apariției unui conflict de competență între 
organe de _ cercetare. penală a căror activitate este supravegheată de 
procurori í ri din “cadrul aceluiaşi parchet « de pe lângă judecătorie sau tribunal. 
Pentru cazul în care supravegherea. organelor de_cercetare. penală este, 
realizată de procurori de la pachete cu. circumscripție diferită sau de grad 
diferit, conflictul de. „competentă. se rezolvă de. către. „procurorul ierarhic 
superior şi comun procurorilor care exercită „supravegherea organelor de 
cercetare penală aflate în conflict. Această concluzie se desprinde, prin. 
analogie, din dispoziţiile legii ce reglementează conflictul de competenţă - 
între doi sau mai mulţi procurori. 


2.3. Excepţiile de necompetenţă 


Privite ca modalități procesuale prin care părțile sau procurorul pot 
invoca lipsa de competență a unui organ judiciar, min de necom- 
petenţă sunt reglementate în dispoziţiile art. mc 


1 C. Apel Bucureşti, s. | pen., dec. nr. 113/2004, în Nea III, p. 427. 
? Theodoru lI, p. 106. 

Exceptiile de necompetenţă au un regim procesual diferit, în funcţie de 
felul competenţei puse în discuţie. Astfel, excepţia de necompetenţă mate- 
rială şi cea de necompetenţă după calitatea persoanei a. instanţei inferioare 
celei competente potrivit legii poate fi invocată în tot cursul judecății, până la 
pronunțarea hotărârii definitive [art. 47 alin. (1)]. | 

În mod diferit, excepţia de necompetență materială sau după calitatea 
persoanei a instanței superioare celei competente potrivit legii, precum şi 
excepţia de necompetență teritorială pot fi invocate până la începerea 
cercetării judecătoreşti. (În cazul în care una dintre aceste excepții nu a fost 
ridicată până la momentele menţionate mai sus, instanța sesizată rămâne 
competentă a judeca în continuare cauza, chiar şi în cazul în care compe- 
tența materială, personală sau teritorială ar aparţine unei alte instanțe. 

Excepţiile de necompetență pot fi invocate din oficiu, de către 
procuror, de către persoana vătămată sau de către părți. | 

Faptul că exceptiile de necompetenţă pot fi puse în discuția părților şi 
din oficiu conduce la concluzia că, deşi legea nu prevede, exceptiile de 
necompetenţă pot fi ridicate şi de către instanța de judecată. 

Procedura de rezolvare a excepţiei de necompetență este, după cum 
se poate observa, din reglementarea legii, contradictorie. 

În urma rezolvării excepţiei, organul judiciar — a cărui competenţă a 
fost pusă în discuţie — menţine cauza spre rezolvare sau declină com- 
petenta organului căruia i se cuvine spre rezolvare cauza. ` 


$3, mcompatibilitatea, abţinerea şi recuzarea 


Pentru aducerea la îndeplinire în bune condițiuni a obligațiilor lor de 
serviciu, cei ce lucrează în cadrul organelor judiciare trebuie să aibă o bună 
pregătire teoretică şi practică şi să dea dovadă de obiectivitate şi impar- 
țialitate”. ROSE N 

indeplinirea condițiilor de mai sus de către subiecții oficiali care-şi 
desfăşoară activitatea în cadrul organelor judiciare determină încrederea 
deplină pe care cei interesați în rezolvarea cauzelor penale trebuie să o aibă 
în organele competente să înfăptuiască justiția penală. LB 

De regulă, toţi cei ce lucrează în aparatul judiciar îşi realizează în bune 
condițiuni obligaţiile de serviciu. ` 


3.1. Consideraţii preliminare 


1 T.S., s. pen., dec. nr. 507/1978, în Neagu III, p. 428. Este nelegală hotărârea prin 
care prima instanță, considerându-se necompetentă din punct de vedere teritorial, şi-a 
declinat — pe acest temei — competența, dacă excepția de necompetență teritorială a fost 
pusă în discuția părţilor după citirea actului de sesizare şi ascultarea inculpatului şi a unor 
martori (T. jud. Constanţa, dec. pen. nr. 849/1976, în Neagu III, p. 428)... 

2 Dongoroz |, pp. 148-149. 


COMPETENȚA ÎN MATERIE PENALĂ 389 

Pot să apară însă situaţii în care ar exista o oarecare neîncredere, 
suspiciune, în modul în care un lucrător din aparatul judiciar şi-ar aduce la 
îndeplinire atribuțiunile de serviciu într-o cauză penală. 

Pentru situaţiile î in care prezumția de imparțialitate şi obiectivitate ar fi 
pusă la îndoială, legiuitorul a prevăzut remedii procesuale adecvate‘. 

= Incompatibilitatea, abţinerea şi recuzarea sunt remediile procesuale 
prin intermediul cărora un subiect oficial din cadrul organelor judiciare este 
înlăturat sau se abtine de la rezolvarea unei cauze penale. 

În cadrul acestui paragraf vom analiza incompatibilitatea persoanelor 
care îşi desfăşoară activitatea în cadrul organelor judiciare, respectând 
structura Părţii generale a Codului de procedură penală, în condiţiile în care 
legiuitorul a prevăzut şi ipoteze de incompatibilitate a unor alti subiecți 
procesuali, cum ar fi expertul (art. 174) sau avocatul (art. 88). 


113.2; Incompatibilitatea subiecţilor oficiali din cadrul organelor 
judiciare 


3.2.1. Aspecte introductive 


Incompatibilitatea se înfăţişează ca fiind situaţia de inadecvare în care 
se află unul dintre subiecţii procesuali oficiali fată de o cauză penală şi care 
“constituie un impediment în „ceea ce priveşte participarea acestuia la 

rezolvarea acelei cauze penale?. 

În acelaşi timp, incompatibilitatea poate fi fi considerată e) institutie prin 
intermediul căreia o anumită persoană care face parte dintr-un organ 
judiciar este împiedicată să participe la activitatea procesuală dintr-o cauză 
penală concretă, în vederea înlăturării suspiciunilor care planează asupra 
obiectivităţii şi imparțialității modului de rezolvare a cauzei de către persoana 
respectivă”. 

Incompatibilitatea nu- trebuie considerată ca: o lipsă de pregătire 
profesională, ci numai ca o situaţie specială în care se află un subiect oficial 
față de o cauză penală. Astfel, ar fi posibil ca unul dintre cei mai buni 
judecători ai unei instanţe să nu poată participa la rezolvarea unui anume 
dosar penal, deoarece s-ar afla în vreunul dintre cazurile de incompatibilitate 
prevăzute de lege. 

Incompatibilitatea se circumscrie strict prevederilor Codului de 
procedură penală. Eventualele greşeli procesuale care ar putea fi comise de 
„magistrați (spre exemplu, neadmiterea unor probe concludente. şi utile, 
încălcări ale dreptului la apărare etc.) nu pot fi remediate decât în cadrul 
căilor de atac, iar nu prin intermediul unor cereri de recuzare, întrucât 
acestea nu se încadrează în cazurile de incompatibilitate prevăzute î în lege“. 


1 Ibidem, p. 149. 

? Pop II, p. 271. 

3 Theodoru II, p. 56. 

* C. Apel Bucureşti, s. | pen., dec. nr. 1917/2003, în Neagu lII, p. 396. 

3.2.2. Incompatibilitatea judecătorilor 


3.2.2.1. Judecătorul este incompatibil dacă a fost .reprezentani sau 
avocat al unei părţi ori al unui subiect procesual principal, chiar şi în altă 
cauză [art. 64 alin. (1) lit. a)]. Acest caz de incompatibilitate a judecătorului 
este preluat din reglementarea anterioară [art. 48 alin. (1) lit. b)], cu men- 
țiunea extinderii aplicării textului legal şi pentru ipoteza în care reprezentarea 
părţii sau a subiectului procesual principal ori acordarea de servicii avo- 
caţiale ar fi avut loc chiar şi în altă cauză. De asemenea, sub incidența 
acestui caz de incompatibilitate a fost inclusă şi reprezentarea sau acor- 
darea de servicii avocaţiale suspectului, în condiţiile în care în reglemen- 
tarea anterioară nu se făcea referire expresă la învinuit, calitate procesuală 
înlocuită în actualul cod cu aceea de suspect. | 

Acest caz de incompatibilitate se justifică prin inconciliabilitatea dintre 
poziţia de fost reprezentant sau apărător al vreuneia dintre părţi sau a unui 
subiect procesual principal şi poziţia ulterioară a acestuia, de judecător, 
într-o asemenea situație suspiciunea privind imparţialitatea apărând ca 
justificată‘. Există acest caz de incompatibilitate chiar dacă apărătorul nu a 
exercitat vreuna dintre activitățile pe care le presupune efectuarea apărării 
în cadrul procesului penal?. d > ut 

Prezumția lipsei imparțialității judecătorului are ca temei relaţiile de 
apropiere între acesta şi cei cărora le-a acordat asistență juridică sau i-a 
reprezentat. Suntem de părere că există acest caz de incompatibilitate chiar 
dacă serviciile prestate de judecătorul care a fost avocat vizează şi alte. 
cauze decât cele penale, deoarece esențială este colaborarea care a existat 
între aceste persoane înainte ca avocatul să devină judecător. ] 


3.2.2.2. Judecătorul este incompatibil dacă este rudă sau afin, până la 
gradul al IV-lea inclusiv, ori se află într-o altă situaţie dintre cele prevăzute la 
art. 177 C. pen. cu una dintre părţi, cu un subiect procesual principal, cu 
avocatul ori cu reprezentantul acestora [art. 64 alin. (1) lit. b)]. Acest caz de 
incompatibilitate a fost inspirat de dispoziţiile art. 48 alin. (1) lit. f), în 
conformitate cu care incompatibilitatea rezulta din calitatea judecătorului de 
soț, rudă sau afin, până la gradul al patrulea inclusiv, cu una dintre părți sau 
cu avocatul ori cu mandatarul acesteia. | 

Din reglementarea acestui caz se observă extinderea incidenței 
incompatibilității şi cu privire la alte ipoteze legale. În acest sens, devine 
incompatibil judecătorul care este membru de familie cu una dintre părţi, cu 
un. subiect procesual principal, cu avocatul ori cu reprezentantul acestora. 
Prin membru de familie, conform art. 177 alin. (1) C. pen., se înțelege: 
a) ascendenții şi descendenții, fraţii şi surorile, copiii acestora, precum şi 


1 Dongoroz |, p. 153. 
2 T.S., s. pen., dec. nr. 2153/1973, în R.R.D. nr. 1/1974, p. 142. 

persoanele devenite prin adopție, potrivit legii, astfel de rude; b) soțul şi 
c) persoanele care au stabilit relații asemănătoare acelora dintre soți sau 
dintre părinţi şi copii, în cazul în care convieţuiesc. 
Rudenia este legătura bazată pe descendența unei persoane dintr-o 
altă persoană sau pe faptul că mai multe persoane au un ascendent comun. 
Afinitatea este, potrivit ag 407 alin. (1) C. civ., legătura dintre un soț şi 
rudele celuilalt soț. 
| Notăm faptul că, în timp ce în reglementarea anterioară se făcea 
referire la mandatar (reprezentant convenţional), în prezent, sub incidența 
incompatibilităţii intră categoria procesuală mai largă a reprezentării sub 
toate aspectele (reprezentare legală şi convenţională). / 


3.2.2.3. Judecătorul este incompatibil dacă a fost expert sau martor în 
cauză [art. 64 alin. (1) lit. c)]. Având aceeaşi formă şi în cuprinsul art. 48 
alin. (1) lit. c) din Codul de procedură penală anterior, în acest caz de 
incompatibilitate s-a pornit de la ideea, pe de o parte, că expertul şi-a 
exprimat părerea în legătură cu anumite aspecte ale cauzei penale, iar, pe 
de altă parte, că persoana care a furnizat o probă într-o cauză penală să nu 
poată, ulterior, chiar ea, să evalueze proba respectivă. 


3.2.2.4. Judecătorul este incompatibil dacă este tutore sau curator al 
unei părţi sau al unui subiect procesual principal [art. 64 alin. (1) lit. d)]. 
Acest caz de incompatibilitate reproduce prevederile art. 48 alin. (1) lit. h) din 
Codul de procedură penală anterior, fiind justificat de relația de ocrotire a 
persoanei fizice minore, realizată prin instituirea tutelei, sau a persoanei 
fizice majore, prin intermediul curatelei, în condiţiile Codului civil. 

Şi în acest caz, incompatibilitatea este generată de apropierea exis- 


tentă între judecător şi una dintre părți sau unul dintre subiecţii procesuali 
principali. 


832.25. Judecătorul este incompatibi dacă a efectuat, în cauză, acte 
de urmărire penală sau a participat, în calitate de procuror, la orice 
procedură desfăşurată în fața unui judecător sau a unei instanțe de judecată 
(art. 64 alin. (1) lit. e)]. Analiza comparativă cu reglementarea anterioară 
scoate în evidenţă, din nou; amplificarea semnifi cativă a sferei de aplicare a 
„instituţiei incompatibilităţii judecătorului. 

Acest caz de incompatibilitate are corespondent în art. 48 alin. (1) 
lit. a) teza | din Codul de procedură penală anterior, potrivit căruia era incom- 
patibil judecătorul care, în calitate de procuror, a pus în mişcare acțiunea 
penală, a dispus trimiterea în judecată ori a pus concluzii la instanța de 
judecată. 

eglementarea actuală extinde starea de Pau dea a judecă- 
torului la toate actele de urmărire penală pe care acesta le-a efectuat în 
cauză, în calitate de procuror sau organ de cercetare penală. |De asemenea, 

cazul de incompatibilitate mai are în vedere ipotezele în care, în aceeaşi 
cauză, judecătorul a participat în calitate de procuror la proceduri desfă- 
şurate în cursul fazei de urmărire penală în faţa judecătorului de drepturi şi 
libertăţi, în fața judecătorului de cameră preliminară sau a instanţei de 
judecată. | AEG 
"Legiuitorul a extins într-o manieră consistentă incidenţa acestui caz de 
incompatibilitate pentru a elimina posibile suspiciuni cu privire la lipsa de 
imparțialitate a judecătorului, justificate de calitatea anterioară de organ de 
urmărire penală în cauza în care apare incompatibilitatea.. 


32.26. Judecătorul este incompatibil dacă există o suspiciune 
rezonabilă că imparțialitatea acestuia este afectată [art. 64 alin. (1) lit. f). 
Acest caz de incompatibilitate se prezintă ca fiind cel mai cuprinzător, în 
conţinutul său putând intra, practic, orice situație faptică ce ar putea genera 
o suspiciune rezonabilă cu privire la afectarea imparțialității magistratului. - 

Formularea generică în care este exprimat acest caz de incompa- 
tibilitate lasă un câmp larg de interpretare în ceea ce priveşte suspiciunea 
rezonabilă că imparțialitatea judecătorului ar putea fi ştirbită. EI e 

Având în vedere reglementarea anterioară, apreciam că se va putea 
reține existența acestui caz, spre exemplu, atunci când judecătorul şi-a 
exprimat anterior părerea, într-o manifestare: ocazională, situată în afara 
procesului penal sau chiar în cadrul procesului penal [ipoteza era regle- 
mentată distinct în art. 47 alin. (2) din Codul de procedură penală anterior]. 

În mod corect, în practica judiciară anterioară actualului cod s-a arătat 
că punerea în discuţia părților de către judecător a încadrării juridice a faptei 
nu are semnificaţia exprimării anticipate de către acesta a unei opinii care să 
îl facă incompatibil de a judeca în continuare cauza respectivă. | În acest 
sens, aplicarea de către judecător a unei proceduri prevăzute de lege nu 
poate duce la incompatibilitatea de a participa la judecata în continuare a 
acelei cauze!. ln sens contrar, alte instanțe au apreciat că schimbarea 
încadrării juridice a faptei ce face obiectul actului de sesizare a instanţei, prin 
încheiere pronunţată înainte de soluţionarea cauzei în fond, atrage 
incompatibilitatea judecătorului care a făcut parte din completul de judecată. 
Motivele invocate constau în aprecierea dispoziţiei de schimbare a încadrării 
juridice ca o modalitate de soluţionare parţială a cauzei, astfel încât jude- 
cătorul care a participat la pronunțarea acesteia devenea incompatibil să 
participe la soluţionarea cauzei. | | 

„Instanţa supremă, constatând o aplicare neunitară a legii procesual 
penale, a statuat, printr-o decizie în soluționarea unui recurs în interesul 
legii, că schimbarea încadrării juridice a faptei ce formează obiectul actului 
de sesizare a instanţei, prin încheiere pronunțată înainte de soluţionarea 


1 C.S.J., s. pen., dec. nr. 442/1992, în Dr. nr. 12/1992, p. 92. 

cauzei, nu atrage incompatibilitatea judecătorului care a făcut parte din 
completul de judecată!. Decizia instanţei supreme a avut la bază consta- 
tarea voinţei legiuitorului: de a considera schimbarea încadrării juridice a 
faptei deduse judecății ca o problemă procedurală, ce nu priveşte solutio- 
narea nemijlocită a cauzei. 

De asemenea, s-a apreciat că judecătorul care a întocmit şi motivat 
sesizarea pentru revocarea suspendării sub supraveghere a executării 
pedepsei (pe considerentul că persoana condamnată nu a respectat 
obligaţiile stabilite printr-o hotărâre de condamnare şi a părăsit ţara) şi-a 
exprimat, în acest mod, părerea cu privire la soluţia care urmează a se da în 
respectiva cauză, devenind astfel incompatibil să judece pricina?. 

Apreciem că soluțiile menţionate mai sus îşi mențin aplicabilitatea şi în 
condiţiile reglementărilor din actualul Cod de procedură penală. 

În acelaşi caz de incompatibilitate vom include şi ipoteza din art. 48 
alin. (1) lit. d) din Codul de procedură penală anterior, atunci când jude- 
cătorul devenea incompatibil dacă, din anumite împrejurări, rezulta că este 
interesat sub orice formă, el, soțul sau vreo rudă apropiată ori membru de 
familie, în înțelesul art. 177 C. pen. În acest sens, ori de câte ori se va face 
dovada că judecătorul este interesat în rezolvarea cauzei penale, va putea fi 
invocată suspiciunea rezonabilă cu privire la afectarea imparialităţii 
acestuia. 

Astfel, cu referire la ia Eren din care ar aj EN fi dedusă existența 
interesului (şi, pe cale de consecință, a suspiciunii rezonabile referitoare la 
lipsa de imparţialitate), au fost reținute situaţiile în care judecătorul, soțul sau 
o rudă apropiată a acestuia se găseşte într-o situaţie de dependență 
materială fată de vreuna dintre părți, fiind debitorul sau creditorul acesteia; 
are un proces similar la o altă instanță; este în duşmănie sau a fost în 
proces cu una dintre părți. În ceea ce priveşte formele interesului, acesta 
poate fi de natură materială sau morală. i 


1 Î.C.C.J., s.u., dec. nr. 1/2006, publicată în M. Of. nr. 291 din 31 martie 2006. 

2 C. Apel laşi, s. pen., dec. nr. 296/2005, în Neagu III, p. 402. . 

3 În literatura juridică şi în practica judiciară anterioare adoptării Legii nr. 356/2006 s-a 
dezbătut o interesantă problemă, căreia i s-au oferit soluții dintre care unele, în opinia 
noastră, sunt corecte. Problema ridicată a fost aceea privind incompatibilitatea judecătorului - 
al cărui soț, în calitate de procuror, a întocmit actul de trimitere în judecată. Unii autori 

" (V. Pătulea, Notă, în R.R.D. nr. 12/1983, pp. 88-91; în acelaşi sens, a se vedea P. Goţu, În 
legătură cu incompatibilitatea unui membru al completului de judecată al cărui soț a întocmit 
actul de trimitere în judecată în calitate de procuror, în R.R.D: nr. 11/1985, pp- 39-41) şi unele 
instante (T. jud. Hunedoara, dec. pen. nr. 684/1982, în R.R.D. nr. 12/1983, p. 88; în acelaşi 
sens, a se vedea T. jud. Bacău, dec. pen. nr. 437/1982, nepublicată, menţionată de P. Goţu, 
în nota citată) erau de părere că rudenia dintre procurorul care a întocmit actul de trimitere în 
judecată şi judecătorul care face parte din completul de judecată, căruia i s-a repartizat cauza 
spre soluționare, constituie un caz de incompatibilitate. În susținerea acestei soluţii se arăta 
că incompatibilitatea ar fi justifi icată, în esenţă, prin subiectivitatea care îşi are izvorul într-o 
atare Ac mi Într-o altă opinie se arăta că, într-o asemenea situație, nu se poate considera, 

3.2.2.7. Nu pot face parte din acelaşi complet de judecată” judecătorii 
care sunt soți, rude sau afini între ei, până la gradul al IV-lea inclusiv, ori se 
află într-o altă situație dintre 2e prevăzute la art. 177 C. pen. [art. 64 
alin. (2)]. 
Legiuitorul a prevăzut acest caz de incompatibilitate cu scopul de a 
înlătura orice suspiciune care s-ar putea ivi în ceea ce priveşte influențarea 
reciprocă a celor care ar fi în acelaşi complet de judecată şi ar fi soți, rude 
apropiate sau afini între ei ori membri de familie, în înțelesul legii penale. 

Acest caz de incompatibilitate era reglementat şi în art. 46 din Codul 
de procedură penală anterior, cu sublinierea că în actualul cod au fost 
incluşi şi membrii de familie. 


32) 2. 8. Judecătorul care a participat la judecarea. unei cauze nu mai 
poate participa la judecarea aceleiaşi cauze într-o cale de atac sau la 
rejudecarea cauzei după desființarea ori casar casarea hotărârii [art. 64 alin. (3)]. 

Reglementat în legislaţia anterioară în art. 47 alin. (1), în care se arăta 
că „judecătorul care a luat parte la soluționarea unei cauze nu mai poate 
participa la judecarea aceleiaşi cauze într-o cale de atac sau la judecarea 
cauzei după desființarea hotărârii cu trimitere în apel sau după casarea cu 
trimitere în recurs”, acest caz de incompatibilitate este justificat de o 
pronunțare anterioară a judecătorului care, în acest mod, nu mai poate 
participa la judecarea aceleiaşi cauze, fie într-una dintre căile de atac 
prevăzute în lege, fie în rejudecarea cauzei [i după desființarea 
sau casarea hotărârii atacate. 

Astfel, judecătorul care a făcut parte. dl completul care a soluţionat 
cauza în primă instanță nu poate participa la judecarea cauzei í în calea de 
atac ordinară a apelului sau la judecarea cauzei într-o cale de atac 


de plano, că există pentru judecător o prezumție de interes care să conducă, în sensul legii, 
la incompatibilitatea acestuia (D. Popescu, În legătură cu incompatibilitatea unui membru al 
completului de judecată al cărui soț a întocmit actul de trimitere E sre ae ra în calitate de 
ultimei teze formulate, adăugând argumente suplimentare (Neagu i p. 409; în acelaşi sens, 
a se vedea V. Papadopol, notă critică la C. Apel Bucureşti, s. | pen., dec. nr. 647/1997). În 
primul rând, „existența unor împrejurări din care rezultă că judecătorul este interesat sub 
orice formă, el, soţul sau vreo rudă apropiată” vizează în mod direct interesul privind soluția 
dată în rezolvarea cauzei,. şi nu un interes legat de activitatea profesională a procurorului. 
Aşadar, interesul direct sau indirect, în opinia noastră, trebuie să fie legat de soluția ce s-ar 
da în cauză, şi nu de aspecte cu totul colaterale cauzei, cum ar fi aprecierea ca pozitivă sau 
negativă a activităţii procurorului care a întocmit actul de trimitere în judecată. Pe de altă 
parte, între momentul sesizării instanței prin rechizitoriu şi momentul pronunțării hotărârii 
judecătoreşti se interpune, aşa cum ştim, activitatea de judecată, în care au loc cercetarea 
judecătorească, dezbaterile şi ultimul cuvânt al inculpatului, etape procesuale de natură să 
confirme sau să infirme, prin probe, actul de trimitere în judecată. Or, în asemenea condiții, 
sunt, credem, suficiente premise care înlătură presupunerea că judecătorul ar r pronunia 
soluția având în vedere numai rechizitoriul întocmit de procuror. 

extraordinară, indiferent de. instanţa competentă să judece aceste căi de 
atac. Acelaşi judecător € este împiedicat să participe la o rejudecare a cauzei, 
ca efect al desființării sau casării hotărârii atacate. 

xistă acest caz de incompatibilitate numai dacă judecătorul a făcut 
parte din completul care s-a pronunţat în fond asupra aceleiaşi cauze, în 
sensul că £ a rezolvat chestiunea existenței infracțiunii şi, implicit, a vinovăţiei. 
Cu alte cuvinte, există acest caz de incompatibilitate în situaţia în care 
judecătorul a luat parte la soluționarea aceleiaşi cauze în altă. instanță Şi s-a 
pronunţat asupra fondului c cauzei în sensul arătat mai sus’. 

În raport cu cele e arătate mai Sus, nu există acest caz de incompa- 
tibilitate dacă judecătorul care a luat parte la judecata în primă instanţă la 
termene în cadrul cărora au fost admise probe şi s-a procedat la_adr admi- 
nistrarea ar acestora, cauza nefiind soluționată în fond la niciunul dintre aceste 
termene, participă | la ı judecarea aceleiaşi cauze în calea de atac a apelului? J 

TEN acelaşi sens, judecătorii care în apel nu s-au pronunţat asupra 
fondului cauzei, constatând nelegalitatea sentinţei doar sub aspectul greşitei 
compuneri a instanţei şi dispunând desființarea hotărârii cu trimitere spre 
rejudecare, nu devin incompatibili să judece apelul declarat împotriva 
sentinţei date ca urmare a rejudecării cauzei”. 

] Judecătorul care a participat la soluționarea cauzei în apel, chiar în 
complet de divergență, este incompatibil de a participa la judecarea 
aceleiaşi cauze în apel, după desființarea hotărârii cu trimitere spre reju- 
decare la prima instanţă, deoarece s-a pronunțat asupra fondului cauzei“. ] 


3.2.2.9. Judecătorul de drepturi şi . libertăţi nu poate participa, în 
aceeaşi cauză, la procedura de cameră preliminară, la judecata în fond sau 
în căile de atac fart. 64 alin. (4)]. Acest caz de incompatibilitate a judecă- 
torului preia o parte din reglementările anterioare dar, în acelaşi timp, 
include şi alte ipoteze, suplimentare, care nu: se ea aul în Codul de 
procedură penală anterior. 

În acest sens, precizăm faptul că în art. 48 alin. (1) lit. a) din Codul de 
procedură penală anterior era prevăzută starea de incompatibilitate a 
judecătorului în cazul în care acesta soluționase, în cursul urmăririi penale, 
propunerea de arestare preventivă ori de prelungire a arestării preventive. 


1 C. Apel Suceava, s. pen., dec. nr. 461/1999, în R.D.P. nr. 2/2000, p. 155. Nu există 
incompatibilitate dacă, la prima judecată, judecătorul nu a luat parte la însăşi soluționarea î în 
fond a cauzei, chiar dacă, pe parcursul. cercetării judecătoreşti care a precedat-o ), s-au. 
administrat, admis _ori s-au respins probe (T.S., s. pen., dec. nr. 301/1974, în R.R.D. 
nr. 8/1974, p. 69; C.S.J., s. pen., dec. nr. 3256/1974, în R.R.D. nr. 7/1975, p. 71; C. Apel 
București, s. a Il-a pen., dec. nr. 230/1997, în Neagu III, p. 399). 

Î.C.C.J., s. pen., dec. nr. 5269/2007, disponibilă pe site-ul instanţei supreme. 

3 ©. Apel Cluj, s. pen., dec. nr. 208/1998, în Neagu III, p. 399. 

+Î.C.C.J., s. pen., dec. nr. 5229/2006, în Neagu III, p. 398. 

În lucrări anterioare! apreciam că prin reglementarea incompatibilităţii 
judecătorului care a soluţionat, în cursul urmăririi penale, propunerea de 
luare sau de prelungire a arestării preventive erau excluse în mod nejus- 
tificat şi alte situaţii în care judecătorul era chemat să se pronunțe asupra 
unor aspecte vizând libertatea individuală a învinuitului sau inculpatului. În 
acest sens, făceam referire: la judecătorul care, pe parcursul urmăririi 
penale, se pronunţa cu privire la celelalte aspecte ale măsurii arestării 
preventive, cum sunt înlocuirea, încetarea sau revocarea măsurii arestării 
preventive sau care soluţiona cereri privitoare la liberarea provizorie ori care 
dispunea împotriva învinuitului sau inculpatului măsuri preventive restrictive 
de libertate, ca obligarea de a nu părăsi localitatea şi obligarea de a nu 
părăsi ţara. Pentru toate aceste ipoteze menționate mai sus, cazul de 
incompatibilitate din art. 48 alin. (1) lit. a) nu era incident. În aceste condiţii, 
apreciam că, de lege ferenda, se impunea instituirea unui regim unitar 
aplicabil judecătorului care pe parcursul urmăririi penale a soluţionat cereri 
vizând libertatea individuală a învinuitului sau inculpatului. | 

Se constată faptul că actuala reglementare, justificată de principiul 
separaţiei funcţiilor judiciare, prevăzut în art. 32, prezintă o sferă de aplicare 
substanțial sporită a stării de incompatibilitate, fiind cuprinse, practic, toate 
ipotezele în care judecătorul de drepturi şi libertăţi intervine în desfăşurarea 
fazei de urmărire penală, nu numai în materia libertăţii individuale a 
suspectului şi inculpatului, dar şi în ceea ce priveşte actele de dispoziție 
referitoare la alte drepturi fundamentale (inviolabilitatea domiciliului, dreptul 
la viaţă privată, inviolabilitatea corespondenţei etc.). 

| Aşadar, în acest mod, judecătorul care exercită pe parcursul fazei de 
urmărire penală funcţia judiciară de dispoziţie asupra drepturilor şi libertăţilor 
fundamentale. ale persoanei nu poate participa la procedura de cameră 
preliminară sau la judecarea pe fond a cauzei respective, în niciun grad de 
jurisdicție. Aşadar, în completul de judecată al unei cauze penale nu se va 
regăsi judecătorul care în cursul urmăririi penale a soluţionat, la cerere. sau 
măsurile procesuale, cum sunt încuviințarea percheziţiilor, a folosirii meto- 
delor şi tehnicilor speciale de supraveghere sau cercetare e | 

În ceea ce priveşte dispoziţia de luare a măsurilor preventive, jude- 
cătorul de drepturi şi libertăţi devine incompatibil_să participe la procedura 
camerei preliminare sau să soluţioneze fondul cauzei, în primul rând, având 
în vedere dispoziţiile de principiu ale art. 202 alin. (1), în conformitate cu 
care măsurile preventive pot fi dispuse dacă există probe sau indicii 


1 Neagu III, p. 403. l | 
|| 2 Conform art. 3 alin. (3), în desfăşurarea aceluiaşi proces penai, exercitarea unei 
funcții judiciare este incompatibilă cu exercitarea unei alte funcții judiciare, cu excepția funcţiei 
de verificare a legalității trimiterii ori netrimiterii în judecată, care este compatibilă cu funcția 
de judecată. |! | f. 

temeinice din care rezultă suspiciunea iSzoriabilăiă că o persoană a săvârşit o 
infracţiune. 

În aceste conditii, judecătorul de drepturi şi libertăți învestit cu propu- 
nerea de luare a oricărei măsuri preventive este obligat să constate 
existența unor probe sau a unor indicii temeinice care conturează suspi- 
ciunea rezonabilă că persoana față de care se efectuează acte de urmărire 
penală a săvârşit fapta. Din aceste considerente, acest caz de incompa- 
tibilitate are în vedere o presupusă lipsă de obiectivitate a judecătorului care 
s-a pronunţat cu privire la luarea unor măsuri preventive, deoarece acesta 
s-a pronunţat, implicit, cu privire la existența sau inexistența unor probe sau 
indicii temeinice privind săvârşirea unei infracţiuni de către suspect sau 
inculpat. 

În lucrări anterioare! apreciam că procedura de luare a măsurilor 
preventive (cu referire la măsura arestării preventive), deşi de natură con- 
tencioasă, nu este în aparenţă o activitate de judecată, însă, prin implicaţiile 
sale procesuale şi prin antamarea, cel puţin din punct de vedere probator, a 
unor aspecte strâns legate de fondul cauzei, creează o stare de incom- 
patibilitate pentru judecătorul care ar fi chemat să rezolve asemenea 
aspecte ale cauzei penale. Pledoaria noastră a dobândit consistență prin 
reglementarea din conţinutul art. 64 alin. (4). 

Apreciem ca fiind justificată includerea în categoria incompatibiiităţitor 
şi a ipotezei în care judecătorul de drepturi şi libertăți a dispus suprave- 
gherea_ tehnică. În acest sens, judecătorul care a dispus intercepiarea 
comunicaţiilor ori a oricărui tip de comunicare la distanţă, accesul la un 
sistem informatic, supravegherea video, audio sau prin fotografiere etc. 
constată existența unei suspiciuni rezonabile cu privire la pregătirea sau 
săvârşirea unei infracţiuni. | Aceste judecăţi de valoare ce rezultă din 
conținutul dispoziţiilor art. 139 alin. (1) conduc la naşterea incompatibilităţii 
judecătorului de drepturi şi libertăţi, acesta nemaiputând participa, în 
aceeaşi cauză, la procedura de cameră preliminară ori la judecata în fond 
sau în căile de atac. 

În acelaşi sens, devine hein getii să participe la procedura camerei 
preliminare sau la judecarea cauzei în fond ori în căile de atac judecătorul 
care apreciază că există o suspiciune rezonabilă cu privire la săvârşirea 
unei infracţiuni de către o. persoănă şi, pe cale de consecință, dispune 
efectuarea percheziţiei domiciliare, conform art. 157 alin. (1). 

| În ceea ce priveşte incompatibilitatea instituită pentru judecătorul de 
drepturi şi libertăţi care în cursul urmăririi penale a dispus luarea provizorie a 
măsurilor de siguranţă cu cu caracter medical, argumentele legale nu sunt atât 
de el elocvente, incompatibilitatea judecătorului nemaifiind pe deplin ju justifi icată. 


1 Neagu ll, p. 404. 

Astfel, conform art. 245 alin. (1), judecătorul de drepturi şi libertăţi, pe 
durata urmăririi penale, poate dispune obligarea provizorie la tratament 
medical a suspectului sau inculpatului, dacă acesta, din cauza unei boli, 
inclusiv cea provocată de consumul cronic de alcool sau de alte substanțe 
psihoactive, prezintă pericol pentru societate. JEsenţial pentru evidenţierea 
modului în care decurge procedura luării acestei măsuri de siguranță este 
raptu că dispoziția judecătorului de drepturi şi libertăţi are. la bază 9 


libertăţi, în luarea acestei măsuri, nu se nu se pronunță asupra unor elemente de 
fapt probatorii « care ar putea fi relevante pentru. existența infracţiunii şi care 
l-ar putea face incompatibil să judece fondul cauzei. Judecătorul de drepturi 
şi libertăţi, în acest caz, în baza unui act medico-legal, constată existența 
unei stări de pericol pentru societate. | 

(În mod similar, conform art. 247 alin. (1), judecătorul de drepturi şi 
libertăți, în cursul urmăririi penale, poate dispune internarea medicală provi- 
zorie a suspectului sau inculpatului care este bolnav mintal ori consumator 
cronic de substanțe psihoactive, dacă luarea măsurii este necesară pentru 
înlăturarea unui pericol concret şi actual pentru siguranța publică. 

Deşi nu este atât de evidentă starea de inadecvare a judecătorului de 
drepturi şi libertăţi care dispune aceste măsuri de siguranță cu caracter 
medical în ceea ce priveşte participarea la procedura camerei preliminare 
ori la judecarea cauzei în fond sau în cadrul căilor de atac, apreciem că 
există o justificare a reglementării acestui caz de incompatibilitate, care 


R e 


decurge. din specific icul acestor măsuri, şi anume restrângerea libertăţii ori 
privarea de libertate a suspectului sau inculpatului. k 
Acestor două cazuri prevăzute î în art. 245 alin. (1) şi art. 247 alin. (1), 
când _incompatibilitatea. este atrasă de situații mai puţin convingătoare sub 
aspectul probaţiunii pe planul săvârşirii i infracțiunii, li se adaugă şi procedura 
în cadrul căreia judecătorul de drepturi şi libertăți dispune. _percheziţia 
informatică. Astfel, conform art. 168 alin. (2), premisa dispunerii percheziției 
informatice este necesitatea cercetării unui sistem informatic sau a unui 
suport de stocare a datelor informatice pentru descoperirea şi strângerea 
probelor. Deşi această dispoziţie nu vizează fondul cauzei, legiuitorul a 
reglementat acest caz, având în vedere că prin percheziţia unui sistem 
informatic se aduce atingere vieţii private a suspectului sau inculpatului. 
Anterior intrării în vigoare a actualului Cod de procedură penală, 
instanța supremă, în soluţionarea unui recurs în interesul legii, a statuat că 
judecătorul care a soluţionat în cursul urmăririi penale propunerea de 
arestare preventivă nu devine incompatibil să soluţioneze ulterior, în aceeaşi 


cauză, cereri care au ca obiect prelungirea arestării preventive. 


1 ÎC.C.J., s.u., dec. nr. 22/2008, publicată în M. Of. nr. 311 din 12 mai 2009. 
Argumentele în considerarea cărora instanța supremă a statuat în sensul constatării stării de 

| Apreciem că această decizie este de aplicare şi în condiţiile actualului 
Cod de procedură penală, în sensul că judecătorul de drepturi şi libertăți 
care a luat măsura arestării preventive poate soluţiona, ulterior, cereri de 
prelungire a acestei măsuri. 
| Dacă acest judecător, în situaţiile menţionate mai sus, ar fi considerat 
incompatibil, ar fi posibil ca în cazul unei urmăriri penale cu întindere mare 
în timp să nu mai poată fi luate măsuri preventive, deoarece numărul 
judecătorilor de la instanţa respectivă ar fi insuficient. 


3,2.2.10. Judecătorul care a participat la soluționarea plângerii împo- 
triva soluţiilor de neurmărire sau netrimitere în judecată nu poate participa, 
în aceeaşi cauză, la judecata în fond sau în căile de atac [art. 64 alin. (5)). 
Acest caz de incompatibilitate nu era expres prevăzut în reglementarea 
anterioară, fiind însă invocat, în parte, în cadrul art. 47 alin. (2) din Codul de 
procedură penală anterior, sub formularea „judecătorul şi-a exprimat anterior 
părerea cu privire la soluţia care ar putea fi dată în acea cauză”. 

În acest sens, incompatibilitatea judecătorului era stabilită printr-o 
decizie a Înaltei Curți de Casaţie şi Justiţie în soluționarea unui recurs în 
interesul legii", în care s-a arătat că judecătorul care, prin încheiere, admitea 


compatibilitate sunt valabile şi în condiţiile actualei reglementări, motiv pentru care le evocăm 
succint. Astfel, s-a considerat că prin introducerea în legea procesual penală a cazului de 
incompatibilitate a judecătorului care a dispus măsura arestării preventive de a nu mai putea 
participa la soluţionarea pe fond a cauzei a fost consacrat în procesul penal din România un 
principiu fundamental, menit să asigure şi să garanteze desfăşurarea unui proces echitabil, 
principiul separării funcţiilor de urmărire de cele de judecată. S-a reglementat, în acest mod, 
separația care trebuie să existe între funcţia de dispoziție asupra dreptului constituțional 
fundamental la libertate în cursul urmăririi penale, pe care o exercită judecătorul în faza de 
urmărire penală, când soluţionează propunerea de arestare preventivă şi de prelungire a 
acesteia, şi funcţia de judecată, pe care nu o mai poate exercita acelaşi judecător în faza de 
judecată, pentru că prin exercitarea unei funcţii judiciare în faza de urmărire penală el devine 
incompatibil să exercite o funcţie de judecată în aceeaşi cauză în faza superioară de 
judecată a procesului penal. În aceste condiții, nu se putea reține situaţia de incompatibilitate 
reglementată în art. 48 alin. (1) lit. a) din Codul de procedură penală anterior, pentru că atât 
soluționarea propunerii de arestare preventivă, cât şi soluționarea cererii de prelungire a 
arestării preventive sunt realizate în exercitarea aceleiaşi funcţii de dispoziție asupra dreptului 
constituţional la libertate în aceeaşi fază de urmărire penală, şi nu în faze procesuale diferite, 
şi, drept urmare, nu operează incompatibilitatea dintre prerogativele specifice judecătorului 
care soluţionează cereri de restrângere a unor drepturi fundamentale în faza de urmărire 
penală şi cele ale judecătorului care judecă cauza în faza de judecată şi care are a se 
pronunța periodic asupra legalității şi temeiniciei unor asemenea măsuri. 
Î.C.C.J., s.u., dec. nr. 15/2006, publicată în M. Of. nr. 509 din 13 iunie 2006. S-a 
apreciat că dispoziţiile art. 278! alin. (8) lit. c) din Codul de procedură penală anterior 
determinau preluarea unor funcţii procesuale specifice urmăririi penale de către judecător, 
care le exercita prin admiterea plângerii, desființarea rezoluţiei sau ordonanţei de netrimitere 
în judecată şi prin reținerea cauzei spre judecare. In aceste condiții, participarea acestui 
judecător, în continuare, la judecarea aceleiaşi cauze ar fi încălcat principiul separării 
funcţiilor de urmărire de cele de judecată şi ar fi contravenit, totodată, principiului dreptului 

plângerea, desființa rezoluţia sau ordonanța atacată şi reținea cauza spre 
judecare, apreciind că probele existente la dosar sunt suficiente pentru 
judecarea cauzei, devenea incompatibil să soluţioneze fondul acesteia. 

În prezent, din modul în care este formulat art. 64 alin. (5), rezultă o 
amplificare a incompatibilităţii acestui judecător, în sensul că prin actualul 
cadru legal se stabileşte lipsa de imparţialitate a judecătorului care a 
participat la soluţionarea plângerii împotriva soluțiilor de neurmărire penală 
sau netrimitere în judecată, indiferent de soluția pronunțată, spre deosebire 
de jurisprudenţa anterioară a instanţei supreme, prin care se constata starea 
de incompatibilitate numai în ceea ce îl privea pe judecătorul care admitea 
plângerea şi dispunea reținerea cauzei, spre judecare. 

| Prin acest caz de incompatibilitate este vizat judecătorul de cameră 
preliminară, care, odată ce a participat la procedura plângerii. împotriva 
soluțiilor de neurmărire sau de netrimitere în judecată, conform art. 340, nu 
mai poate participa la judecata în fond sau în căile de atac în aceeaşi cauză. 

|Este important de subliniat faptul că deşi subiectul vizat prin regle- 
mentarea acestui caz este judecătorul care soluţionează plângerile împo- 
triva soluţiilor de neurmărire sau netrimitere în judecată, iar acest judecător 
este cel de cameră preliminară, incompatibilitatea are în vedere activitatea 
acestui judecător în procedura. plângerii. instituită prin art. 340, şi nu alte 
activităţi pe care le desfăşoară, potrivit art. 54, în cadrul camerei i preliminare. 


3.2.2.11. Judecătorul care s-a pronunțat cu privire la o măsură supusă 
contestatiei nu poate participa la soluţionarea contestaţiei [art. 64 alin. (6)]. 
Similar ipotezei prevăzute în art. 64 alin. (3), acest caz este justificat de 
pronunțarea anterioară a judecătorului cu privire la o măsură supusă 
contestatiei, fapt care îl face incompatibil să participe la i er res- 
pectivei contestaţii. 

Având în vedere faptul. că soluționarea contestaţiei se face, 
întotdeauna, la instanţa ierarhic superioară, oară, acest caz de incompatibilitate s se. 

aplică în în cazul în care un. judecător. a promovat de la o instanţă în care a 

funcționat când. „a dispus o măsură procesuală la instanța ierarhic 
superioară. j Lmt taieri 

Prin aplicarea acestui caz, reținem, cu caracter exampl cativ, urmă- 
toarele situații: 

- judecătorul de drepturi şi libertăți care a > dispus, conform art. 184 
alin. (14) şi (15), în cursul urmăririi penale, luarea măsurii internării nevo- 
luntare a suspectului sau inculpatului, nu poate. participa la soluționarea 


oricărei persoane la un proces echitabil, instituit prin art. 6 din Convenţia pentru apărarea 
drepturilor omului şi a libertăților fundamentale, la care România este parte. În acelaşi timp, 
s-a observat că în asemenea situații, acest judecător se pronunţă, indirect, asupra soluției ce 
trebuie adoptată în acea cauză, ceea ce creează pentru el motivul de incompatibilitate, 
prevăzut în art. 47 alin. (2) din Codul de procedură penală anterior. 

contestatiei împotriva încheierii respective; în acest caz, contestaţia se face 
la judecătorul de drepturi şi libertăţi de la instanţa ierarhic superioară, în 
termen de 24 de ore de la pronunțare, şi se soluţionează în termen de 3 zile 
de la data înregistrării; 

- judecătorul de drepturi şi libertăţi care & dispus, conform art. 204, în 
cursul urmăririi penale, asupra măsurilor preventive, nu poate participa la 
soluționarea contestaţiei împotriva încheierii respective; contestaţia se 
înaintează judecătorului de drepturi şi libertăți de la instanţa ierarhic 
superioară în termen de 48 de ore de la înregistrare şi se soluţionează 
într-un alt termen de 5 zile; | 

- judecătorul de drepturi şi libertăți care a dispus, conform art. 205, în 
procedura camerei preliminare, asupra măsurilor preventive, nu poate 
participa la soluționarea contestației împotriva încheierii respective; contes- 
tatia se înaintează judecătorului de cameră preliminară de la instanța 
ierarhic superioară, în termen de 48 de ore de la înregistrare şi se solu- 
ționează într-un alt termen de 5 zile; | 

- judecătorul de drepturi şi libertăţi care a dispus, conform art. 2527, 
prin încheiere valorificarea bunurilor mobile sechestrate în cursul urmăririi 
penale nu poate participa la judecarea contestaţiei împotriva acelei încheieri; 
contestaţia se face în termen de 10 zile şi se judecă de urgenţă şi cu 
precădere; 

- judecătorul care a dispus, conform art. 367, prin încheiere suspen- 
darea judecății nu poate participa la judecarea contestației, care se înain- 
tează instanţei ierarhic superioare, în termen de 48 de ore de la înregistrare, 
şi se judecă în termen de 3 zile de la primirea dosarului etc. 

“În mod concret, acest ultim caz de incompatibilitate a judecătorului se 
fundarnentează pe aceeași premisă ca şi cazul prevăzut în art. 64 alin. (3) şi 
pentru că, potrivit art. 425", contestaţia este definită ca fiind o cale de atac şi 
judecătorii nu pot soluţiona căi de atac împotriva hotărârilor pe care le-au 
pronunțat.) 


3.2.3. Incompatibilitatea procurorului 


În cursul procesului penal procurorul devine incompatibil în urmă- 
toarele situații: | 
1) a fost reprezentant sau avocat al unei părţi! ori al unui subiect 
procesual principal, chiar şi în altă cauză [art. 65 alin. (1) raportat la art. 64 
alin. (1) lit. a)]; 


' În practica instanțelor de judecată s-a stabilit că această dispoziţie trebuie înțeleasă 
în sensul că incompatibilitatea subzistă şi în situația când procurorul nu a fost apărătorul părții 
în aceeaşi cauză, dar între cauza penală şi cea în care a figurat ca avocat există o strânsă 
legătură. A se vedea, în acest sens, C. Apel Cluj, s. pen., dec. nr. 81/1997, în R.D.P. 
nr. 1/1999, p. 151. 

2) este rudă sau afin, până la gradul al IV-lea inclusiv, ori membru de 
familie cu una dintre părţi, cu un subiect procesual principal, cu avocatul ori 
cu reprezentantul acestora [art. 65 alin. (1) raportat la art. 64 alin. (1) lit. b)]; 

3) a fost expert sau martor, în cauză [art. 65 alin. (1) raportat la art. 64 
alin. (1) lit. c)]; 

4) este tutore sau curator al unei părti sau al unui subiect procesual 
principal [art. 65 alin. (1) raportat la art. 64 alin. (1) lit. d)]; 

5) există o suspiciune rezonabilă că imparțialitatea judecătorului este 
afectată [art. 65 alin. (1) raportat la art. 64 alin. (1) lit. f); 

6) procurorul nu poate face parte din acelaşi complet de judecată! cu 
un judecător care îi este soț, rudă sau afin, până la gradul al IV-lea inclusiv, 
sau membru de familie; de asemenea, cauza de incompatibilitate este regle- 
mentată şi între procuror şi judecătorul de drepturi şi libertăţi sau judecătorul 
de cameră preliminară [art. 65 alin. (3) raportat la art. 64 alin. (2)]; | 

7) procurorul care a participat ca judecător într-o cauză nu poate, în 
aceeaşi cauză, să exercite funcţia de urmărire penală sau să pună concluzii 
la judecarea acelei cauze în primă instanță şi în căile de atac [art. 65 
alin. (4)]. 

Acest ultim caz de incompatibilitate era reglementat şi în Codul de 
procedură penală anterior [art. 49 alin. (3)], într-o formă mai restrânsă, fiind 
avută în vedere numai incompatibilitatea procurorului care, în urma parti- 
cipării ca judecător la soluţionarea cauzei în primă instanță, nu mai sita 
pune concluzii la judecarea ei în căile de atac. 

De asemenea, sub auspiciile Codului de procedură penală anterior, în 
materia incompatibilității procurorului, instanța supremă a statuat, printr-o 
decizie în soluţionarea unui recurs în interesul legii, că nu există incompa- 
tibilitate a persoanei care a efectuat urmărirea penală, în ipoteza trimiterii de 
către judecător a cauzei la procuror în vederea rerlesehiperii urmăririi 
penale?. 

Apreciem că decizia menţionată este în continuare aplicabilă, ipoteza 
avută în vedere de instanţa supremă regăsindu-se în procedura plângerii 
împotriva soluțiilor de neurmărire penală sau de netrimitere în judecată 
(art. 340-341), respectiv î în procedura de cameră preliminară (art. 345-346). 
În aceste condiţii, în cazul în care judecătorul de cameră preliminară admite 
plângerea împotriva soluției procurorului de neurmărire penală sau de 
netrimitere în judecată şi dispune restituirea cauzei, procurorul care a dispus 
neurmărirea sau netrimiterea în judecată nu este incompatibil să procedeze 
la completarea urmăririi penale. De asemenea, nu va fi incidentă incom- 


1 Textul de lege are în vedere conceptul de „compunerea instanței” sau „compunerea 
completului de judecată”, prin care se înțelege alcătuirea acesteia/acestuia din judecători, 
procurori, magistraţi-asistenți şi grefieri. 

ECCU Sus dec. nr. 11 din 9 februarie 2009, publicată în M. Of. nr. 691 din 14 
octombrie 2009. 

patibilitatea nici în situaţia restituirii cauzei de către judecătorul de cameră 
preliminară, în condiţiile art. 346 alin. (3). 


3.2.4. Incompatibilitatea organului de cercetare penală 


În conformitate cu dispoziţiile art. 65 alin. (1), sunt reglementate urmă- 
toarele cazuri de incompatibilitate în ceea ce priveşte participarea la 
desfăşurarea urmăririi penale a organului de cercetare penală: 

1) a fost reprezentant sau avocat al unei părţi ori al unui subiect 
procesual principal, chiar şi în altă cauză [art. 65 alin. (1) raportat la art. 64 
alin. (1) it. a)]; 

2) este rudă sau afin, până la gradul al IV-lea inclusiv, ori membru de 
familie cu una dintre părți, cu un subiect procesual principal, cu avocatul ori 
cu reprezentantul acestora [art. 65 alin. (1) raportat la art. 64 alin. (1) lit. b)]; 

3) a fost expert sau martor, în cauză [art. 65 alin. (1) raportat la art. 64 
alin. (1) lit. c)]; 

4) este tutore sau curator al unei părţi sau al unui subiect procesual 
principal [art. 65 alin. (1) raportat la art. 64 alin. (1) lit. d); 

5) există o suspiciune rezonabilă că imparțialitatea judecătorului este 
afectată [art. 65 alin. (1) raportat la art. 64 alin. (1) lit. $)]. 


3.2.5. Incompatibilitatea magistratului-asistent şi a grefierului 


În legea procesual penală sunt reglementate cazuri identice de 
incompatibilitate pentru magistratul-asistent şi pentru grefier, după cum 
urmează: 

1) a fost reprezentant sau avocat al unei părți ori al unui subiect 
procesual principal, chiar şi în altă cauză [art. 65 alin. (1) raportat la art. 64 
alin. (1) lit. a)]; 

2) este rudă sau afin, până la gradul al IV-lea inclusiv, ori membru de 
familie cu una dintre părți, cu un subiect procesual principal, cu avocatul ori 
cu reprezentantul acestora [art. 65 alin. (1) raportat la art. 64 alin. (1) lit. b)]; 

3) a fost expert sau martor, în cauză [art. 65 alin. (1) raportat la art. 64 
alin. (1) lit. c)]; 

4) este tutore sau curator al unei părţi sau al unui subiect procesual 
principal [art. 65 alin. (1) raportat la art. 64 alin. (1) lit. d)]; 

5) a efectuat, în cauză, acte de urmărire penală sau a participat, în 
calitate de procuror, la orice procedură desfăşurată în fața unui judecător 
sau a unei instanțe de judecată (art. 65 alin. (1) raportat la art. 64 alin. (1) 
lit. e); 

6) există o suspiciune rezonabilă că imparțialitatea judecătorului este 
afectată [art. 65 alin. (1) raportat la art. 64 alin. (1) lit. $)]; 

7) magistratul-asistent sau grefierul nu poate face parte din acelaşi 
complet de judecată cu un judecător care îi este soț, rudă sau afin, până la 

gradul al IV-lea inclusiv, sau membru de familie; cauza de incompatibilitate 
există şi între magistratul-asistent şi grefier, de asemenea, cauza de. 
incompatibilitate este reglementată şi între magistratul-asistent sau grefier, 
pe de o parte, şi judecătorul de drepturi şi libertăţi sau judecătorul de 
cameră preliminară, pe de altă parte [art. 65 alin. (3) raportat la art. 64 
alin. (2)]. 


3.3. Abţinerea 


Abţinerea este instituția ofin care cel aflat.în  incompatibilitate cere să 
nu participe la rezolvarea unei anumite cauze penale de care se leagă cazul 
de incompatibilitate. | | 

Potrivit art. 66 alin. (1), persoana incompatibilă este obligată să 
declare, după caz, preşedintelui instanţei, procurorului care supraveghează 
urmărirea penală sau procurorului ierarhic superior că se abține de a 
participa la procesul penal, cu indicarea cazului de ncompatbiitate care 
constituie motivul abţineri. 

Declaraţia de ‘abţinere se face de. îndată. ce persoana obligată la 
aceasta a luat cunoştinţă de existența: cazului de incompatibilitate. Expresia 
„de îndată”, folosită de legiuitor, trebuie înțeleasă în: sensul obligaţiei celui 
aflat în incompatibilitate de a face declaraţia de abţinere imediat după ce a 
luat la cunoştinţă de situaţia în care se află . 

Obligaţia de abţinere are un caracter moral şi, în cazul nsîndeplinirii ei, 
cel ce s-a aflat în incompatibilitate poate fi sancționat disciplinar”, cu condiția 
ca acesta să fi ştiut că nu poate participa la rezolvarea cauzei penale. 


3.4. Recuzarea 


În timp ce în cazul abținerii este vorba de o inițiativă a persoanei aflate 
într-un caz de incompatibilitate, în cazul recuzării, o altă persoană care are 
calitatea de parte sau subiect procesual principal în proces ori procuror 
poate cere ca persoana incompatibilă să nu participe la rezolvarea unei 
cauze penale. În acest sens; în art. 67 alin. (1) se arată că în cazul în care 
persoana incompatibilă nu a făcut declarație de abţinere, părţile, subiecții 
procesuali principali sau procurorul pot face cerere de recuzare, de îndată 
ce au aflat despre existența cazului de incompatibilitate. 

Actuala reglementare este superioară celei anterioare cel puţin din 
următoarele două motive: 1) este prevăzută, în premieră, posibilitatea legală 
conferită suspectului (calitate procesuală similară învinuitului) de a solicita 


1V. Rămureanu, op. cit., p. 270. 

2 V. Rămureanu, op. cit., p. 271. În acest sens, conform art. 99 lit. b) şi art. 100 din . 
Legea nr. 303/2004, republicată, pot fi aplicate judecătorilor şi procurorilor sancțiuni 
disciplinare (mergând de la avertisment şi până la excluderea din magistratură) dacă, printre 
altele, judecătorii şi procurorii încalcă prevederile legale referitoare la incompatibilități. 


COMPETENȚA ÎN MATERIE PENALĂ 405 


recuzarea organelor de urmărire penală sau a judecătorului de drepturi şi 
libertăţi; 2) de asemenea, cu caracter de noutate, este prevăzut dreptul pro- 
curorului de a cere recuzarea unui alt organ judiciar aflat în stare de incom- 
patibilitate. 

Recuzarea se formulează oral sau scris, cu menționarea pentru 
fiecare persoană în parte a cazului de incompatibilitate invocat şi 
temeiurilor de fapt cunoscute la momentul formulării cererii. Cererea de 
recuzare formulată oral se consemnează într-un proces-verbal sau, după 
caz, în încheierea de şedinţă. 

__ Cererea de recuzare poate privi numai persoana din cadrul organului 
de cercetare penală, procurorul sau judecătorul care efectuează activități 
judiciare în cauză [art. 67 alin. (2)]. De asemenea, în mod similar, se poate 
solicita numai recuzarea magistratului-asistent sau a grefierului din 
completul care soluţionează respectiva cauză. 

În acest mod, practic, persoana care invocă existența vreunui caz de 
incompatibilitate în cursul judecății în primă instanță (desfăşurată la o altă 
instanță decât Înalta Curte de Casaţie şi Justiţie) nu poate viza prin cererea 
de recuzare decât judecătorul cauzei, procurorul sau grefierul de şedinţă. În 
acest mod se elimină, implicit, posibilitatea de a solicita recuzarea întregii 
instanţe. 

În acelaşi sens, instanța supremă a statuat că cererea de recuzare 
care priveşte judecătorii întregii instanțe, iar nu numai pe acei judecători 
care compun completul de judecată, este inadmisibilă”. 

Cererea de recuzare trebuie făcută imediat ce persoana interesată a 
aflat despre cazul de incompatibilitate şi ce/ mai târziu până la încheierea 
dezbaterilor. . 

În mod.corect s-a arătat, în literatura de specialitate, că, în ipoteza în 
care partea ar afla despre cazul de incompatibilitate după pronunțare 
hotărârii, aceasta nu mai are nicio posibilitate să formuleze cererea de 
recuzare. Argumentul invocat îl constituie dispoziţiile art. 68 alin. (2) [fostul 
art. 52 alin. (1) din Codul de procedură penală anterior], în conformitate cu 
care cererea de recuzare se soluţiona de „un alt complet”, fără participarea 
celui recuzat, din textul de lege rezultând faptul că, după pronunțarea 
hotărârii, instanța, desesizându-se, nu mai putea constitui un alt complet 
de judecată”. 

/ Reglementat ca fiind un moment anterior desfăşurării procedurii de 
soluţionare a abţinerii sau recuzării, în art. 67 alin. (6) se prevede că jude- 
cătorul de drepturi Şi libertăți, judecătorul de cameră preliminară sau com- 
pletul în fata căruia s-a formulat recuzarea, cu participarea judecătorului 
recuzat, se pronunță asupra măsurilor preventive, în măsura în care actul de 


e 


dispoziţie se impune în cauză. 


11.C.C.J., c 9, încheierea nr. 204/2007, disponibilă pe site-ul instanței supreme. 
2 V. Rămureanu, op. cit., p. 272. 

3.5. Procedura de soluţionare a cererii de abţinere sau recuzare 
a judecătorului, magistratului-asistent sau grefierului 


Cererea de abţinere sau recuzare poate viza starea de inadecvare a 
judecătorului de drepturi şi libertăți, judecătorului de cameră preliminară, 
judecătorului care participă la soluționarea cauzei în fond sau într-o cale de 
atac, a magistratului-asistent sau a grefierului de şedinţă. Ca atare, pro- 
cedura de soluționare a unei asemenea cereri poate fi localizată atât în 
cursul fazei de urmărire penală, cât şi în cursul. fazei de judecată, în care 
ește cuprinsă şi procedura camerei preliminare. 

În ceea ce priveşte organul judiciar competent să soluţioneze cererea 
de abţinere sau recuzare, în funcţie de persoana recuzată se disting urmă- 
toarele situații: i aurie m i 

- abținerea sau recuzarea judecătorului. de drepturi şi libertăţi şi a 
judecătorului de cameră preliminară se soluţionează de un judecător de la 
aceeaşi instanță; | r S, 

- abținerea sau recuzarea judecătorului care face. parte. din completul 
de judecată se soluţionează de.un alt complet de judecată; completul de 
judecată va avea acelaşi număr de judecători cu cel care este învestit să 
rezolve cauza penală; A 

~T abținerea sau recuzarea magistratului-asistent se soluţionează de 
completul de judecată; pentru acest caz, avem în vedere completele de 
judecată care funcţionează în cadrul Înaltei Curti de Casaţie şi Justiție; 

„- abţinerea sau recuzarea grefierului se soluţionează de judecătorul de 
drepturi şi libertăţi, de judecătorul de cameră preliminară sau, după caz, de 
instanţa de judecată. 

Când pentru soluţionarea abținerii sau a recuzării nu poate fi 
desemnat un judecător din cadrul aceleiaşi instanţe, cererea se soluțio- 
nează de un judecător de la instanţa ierarhic superioară. 

Solutionarea cererii de abţinere sau recuzare se face, în cel mult 
24 de ore, în camera de consiliu.| În practica instanțelor de judecată anterioară 
actualei reglementări s-a statuat că Ju idecarea cererii de recuzare în şedinţă 
publică atrage nulitatea relativă a încheierii prin care s-a soluţionat cererea 
deoarece, potrivit art. 197 alin. (2) din Codul de procedură penală anterior, 
numai dispoziţiile relative la publicitatea şedinţei de judecată, adică lipsa 


v 


acesteia de publicitate, erau prevăzute sub sancţiunea nulității absolute”. 


| Jurisprudenta indicată este de aplicare şi în condiţiile actualei reglementări 
procesual penale, art. 197 alin. (2) din Codul de procedură penală anterior 
având corespondent în art. 281 alin. (1) lit. c). 

Sub aspect procedural, legea [art. 68 alin. (5)] arată că judecătorul sau 
completul de judecată, după caz, dacă apreciază necesar pentru_soluţio- 
narea cererii, poate efectua orice verificări şi poate asculta procurorul, 


1Î.C.C.J., s. pen., dec. nr. 6338/2005, în Neagu III, p. 416. 

subiecţii procesuali principali, părțile şi persoana care se abține sau a cărei 
recuzare se solicită. 

Din economia dispozițiilor procesual penale rezultă implicit că solutio- 
narea cererii de abţinere sau recuzare are loc în şedinţă nepublică, fără 
participarea persoanei care declară că se abține sau este recuzată. În 
această privință, în reglementarea anterioară existau prevederi exprese. 
Astfel, conform art. 52 alin. (1) din Codul de procedură penală anterior, 
abţinerea sau recuzarea se soluționau de un alt complet, în şedinţă secretă, 
fără participarea celui care declara că se abține sau care era recuzalt. 

În legătură cu acest aspect, în practica instanţelor de judecată s-a 
hotărât că, în cazul în care soluționarea cererii de abţinere sau recuzare se 
face cu participarea celui care se abține sau este recuzat, operează 
nulitatea absolută, considerându-se că au fost încălcate normele relative la 
compunerea completului de judecată! 

Cererea de abţinere sau recuzare formulată este soluționată prin 
încheiere de admitere sau respingere. 

Pentru a nu exista îndoială asupra actelor ori măsurilor dispuse în 
cauză până în momentul admiterii recuzării sau abținerii, legea [art. 68 
alin. (6)] arată că instanţa va stabili în ce măsură acestea se mențin. 

Odată admisă cererea de abţinere sau de recuzare, prin respectarea 
principiului distribuirii aleatorii, se va desemna un alt judecător de drepturi şi 
libertăţi, judecător de cameră preliminară, judecător al fondului, 
magistrat-asistent sau grefier. 

De asemenea, în cazul în care se admite abţinerea sau recuzarea şi 
nu se poate desemna un judecător de la instanța competentă pentru 
soluționarea cauzei, judecătorul de la instanța ierarhic superioară desem- 
nează o altă instanță egală în grad cu instanța în fața căreia s-a formulat 
declaraţia de abţinere sau cererea de recuzare, din circumscripția aceleiaşi 
curți de apel sau din circumscripţia unei curţi de apel învecinate./ Această 
ipoteză reprezintă un_caz „special în care operează strămutare < cauzei 
penale. / 

-În ceea ce priveşte ipoteza respingerii cererii de recuzare, din formu- 
larea legii se des gps o serie de situaţii în care cererea va fi respinsă ca 
fiind inadmisibilă./ (Deşi nu. există reglementări exprese în acest sens, consi- 
derăm că cererea de abţinere sau recuzare poate îi fi respinsă ca nefondată 
în măsura în care este admisibilă, dar motivul de incompatibilitate invocat nu 
se cc  confir rmă. | 

Pentru ipoteza respingerii cererii de recuzare ca inadmisibilă, avem în 
vedere următoarele cazuri: 

1) cererea de recuzare este formulată împotriva unui judecător care nu 


egw t 


efectuează activități judiciare în cauză (cu alte cuvinte, cererea de recuzare 


1 P, Gotu, op. cit., pp. 41-42; V. Pătulea, op. cit., p. 89. 

nu vizează judecătorul de drepturi şi libertăți din cauză, judecătorul de 
cameră preliminară al cauzei ori judecătorul din completul care judecă 
fondul cauzei) [art. 67 alin. (2) teza |]; b gi 

2) cererea de recuzare este formulată împotriva judecătorului chemat 
să decidă asupra recuzării [art. 67 alin. (2) teza a Il-a]; 

3) cererea de recuzare este formulată fără ca petentul să arate, pentru 
fiecare persoană în parte, cazul de incompatibilitate invocat şi temeiurile de 
fapt cunoscute la momentul formulării cererii [art. 67 alin. (4); 

4) cererea de recuzare este formulată împotriva aceleiaşi persoane, 
pentru acelaşi caz de incompatibilitate, cu aceleaşi temeiuri de fapi invocate 
într-o cerere anterioară de recuzare, care a fost respinsă. 

Potrivit art. 67 alin. (5) teza finală, inadmisibilitatea se constată de 
completul în fața căruia s-a formulat cererea de recuzare. 

LÎn_aceste condiţii, posibilitatea caracterizării cererii de abţinere ca 
inadmisibilă poate fi calificată ca fiind o veritabilă etapă preliminară a solu- 
ționării propriu-zise a recuzării, pentru toate aceste patru situații judecătorul 
recuzat având la îndemână soluţia respingerii cererii ca inadmisibilă. 

În ceea ce priveşte soluționarea cererii de abţinere prin respingere, în 
lege nu se menţionează modul în care se va adopta această soluție. 

| Apreciem că legiuitorul a instituit prezumția că o cerere de abţinere redac- 
tată de un judecător va cuprinde elemente referitoare la cazul de incompa- 
tibilitate invocat. şi temeiurile de fapt cunoscute la momentul formulării 
abţineri. În aceste condiții, apreciem că cererea de abţinere se va respinge 
numai ca nefondată. La 

Încheierea prin care se soluţionează abţinerea ori recuzarea, indiferent 
de soluţia adoptată (admitere sau respingere), nu este supusă niciunei căi 
de atac [art. 68 alin. (7)]. | 

Anterior intrării în vigoare a actualului Cod de procedură penală, 
apelându-se la interpretarea per a contrario a dispoziţiilor art. 52 alin. (6) din 
Codul de procedură penală anterior!, se aprecia că încheierea prin care a 
fost respinsă recuzarea era supusă căilor de atac odată cu fondul cauzei. 

În acele circumstanțe, consideram că pentru această încheiere, de 
respingere a cererii de recuzare, era necesar a fi reglementată posibilitatea 
atacării cu recurs, separat şi imediat. Propunerea făcută avea în vedere 
importanța acordată de legiuitor instituţiei incompatibilității, precum şi insti- 
tuţiilor abţinerii şi recuzării, importanță subliniată prin frecventele şi consis- 
tentele modificări legislative, precum şi ținând seama de consecinţele care 
se puteau produce prin rezolvarea cauzelor de către judecători aflaţi în 
situaţii de incompatibilitate?. În ipoteza în care ar fi exercitată o cale de atac 


1 Conform art. 52 alin. (6) din Codul de procedură penală anterior, încheierea prin care 
s-a admis sau s-a respins abținerea, ca şi aceea prin care s-a admis recuzarea, nu erau 
supuse niciunei căi de atac. 

2 Neagu III, pp. 715-716. 

împotriva încheierii de respingere a recuzării şi aceasta s-ar judeca odată cu 
fondul cauzei, consecințele ar fi numai de ordin formal şi ar impieta grav 
asupra actului de înfăptuire a justiţiei.l Având în vedere cele arătate mai sus, 
apreciam că, de lege ferenda, se impunea reglementarea expresă a 
recursului împotriva _încheierilor prin care a fost respinsă cererea de 
recuzare, s > piii 

[De lege lata, constatăm că legiuitorul, în dorința de a dinamiza desfă- 
şurarea procesului penal, a prevăzut pentru încheierile prin care se solu- 
ționează abținerea sau recuzarea faptul că sunt hotărâri definitive la data 
pronunțării, neputând fi atacate. 


3.6. Procedura de soluţionare a cererii de abţinere sau recuzare 
a organului de cercetare penală şi a procurorului 


Cum era şi firesc, legiuitorul a prevăzut, în mod distinct, o procedură 
de soluționare a cererii de abţinere sau de recuzare când acestea sunt 
făcute de către sau împotriva organului de cercetare penală ori a procu- 
rorului. Abţinerea sau recuzarea organului de cercetare penală se poate 
formula numai în faza de urmărire penală, în timp ce abţinerea sau recu- 
zarea procurorului se poate formula pe tot parcursul procesului penal. 

Procedura de soluţionare este prevăzută în art. 69 (sub denumirea 
marginală Procedura de soluţionare a abținerii sau recuzării persoanei care 
efectuează urmărirea penală) şi art. 70 (având denumirea marginală Proce- 
dura de soluţionare a abținerii sau recuzării procurorului). 

Apreciem că denumirea marginală a art. 69 poate genera confuzie, 
deoarece urmărirea penală este efectuată [prin exercitarea funcţiei de urmă- 
rire penală, conform art. 3 alin. (4)] de organele de urmărire penală, consti- 
tuite din procuror şi organele de cercetare penală. Astfel, din denumirea 
marginală s-ar putea concluziona că în art. 69 este reglementată şi pro- 
cedura soluționării abținerii sau recuzării procurorului, deşi sediul materiei în 
acest caz este art. 70. 

În aceste condiţii, se impune, de lege ferenda, modificarea denumirii 
marginale a art. 69, din Procedura de soluţionare a abținerii sau recuzării 
persoanei care efectuează urmărirea penală în Procedura de soluționare a 
abținerii sau recuzării organului de cercetare penală. 

Ca elemente de procedură, declarația de abţinere sau cererea de 
recuzare a organului de cercetare penală se soluţionează de procurorul 
care supraveghează urmărirea penală [art. 69 alin. (1)]. 

Când cererea de recuzare vizează organul de cercetare penală, cel 
interesat se adresează ofițerului respectiv sau procurorului. În cazul în care 
cererea este adresată organului de cercetare penală, acesta este obligat să 
o înainteze, împreună cu lămuririle necesare, în termen de 24 de ore, 
procurorului, fără a întrerupe cursul urmăririi penale. 

Procurorul, primind cererea de recuzare, este obligat să a soluţioneze 
în cel mult 48 de ore, printr-o ordonanţă, care nu este supusă niciunei căi de 
atac [art. 69 alin. (3)]. De asemenea, procurorul va stabili, în cazul admiterii 
abținerii sau recuzării, în ce măsură se menţin actele îndeplinite ori măsurile 
dispuse de organul de cercetare penală incompatibil. 

Declaraţia de abţinere sau cererea de recuzare a (ru se 
soluţionează de procurorul ierarhic superior”. 

Potrivit art. 70 alin. (2), declaraţia de abţinere sau cererea de recuzare 
se adresează, sub sancţiunea inadmisibilității, procurorului ierarhic superior. 
Inadmisibilitatea se constată de procurorul, judecătorul sau de completul în 
fața căruia s-a formulat cererea de recuzare. Cu alte cuvinte, dacă oricare 
dintre părţi sau persoana vătămată invocă în cursul judecății în primă 
instanță incompatibilitatea procurorului de şedinţă, instanța de judecată va 
califica cererea ca fiind inadmisibilă şi va dispune respingerea acesteia. 

| Cadrul legal instituit în acest sens este excesiv de restrictiv. S-ar 
ajunge, în acest mod, la aplicarea unei sancțiuni procedurale unuia dintre 
participanții la şedinţa de judecată, care, dintr-un anumit punct de vedere 
justificat, sesizează preşedintele completului cu cererea de recuzare a 
procurorului care constituie instanța de judecată (alături de judecător şi 
grefier). Apreciem că pentru acest caz, constatând greşita sesizare cu 
cererea de recuzare, preşedintele completului de judecată ar putea trimite 
cererea, pe cale administrativă, organului e irita (în cazul nostru, 
procurorul ierarhic superior).] 

În acest sens, pledează dispoziţii similare procesual penale relative la 
trimiterea, pe cale administrativă, către organul competent a plângerii greșit 
îndreptate [art. 289 alin. (9)], plângerii prealabile greşit îndreptate [art. 296 
alin. (5)], plângerii împotriva soluţiilor de neurmărire sau de netrimitere în 
judecată [art. 341 alin. (1)], cererii de recurs în casaţție [art. 439 alin. (4')] etc. 

Sesizat cu declarația de abţinere sau cu cererea de recuzare, procu- 
rorul ierarhic superior soluţionează cererea în 48 de ore, prin ordonanţă care 
nu este supusă niciunei căi de atac. 

[Similar procedurii de soluționare a abținerii sau recuzării judecătorului, 
procurorul recuzat poate participa la soluționarea cererii privitoare la măsura 
preventivă şi poate efectua acte sau dispune orice măsuri care justifică 
urgen ţa. : aen ai | 

În caz de admitere a abținerii sau a recuzării, se va stabili în ce 
măsură actele îndeplinite ori măsurile dispuse se mențin. 


1 Conform art. 65 din Legea nr. 304/2004 privind organizarea judiciară, republicată, 
procurorii din fiecare parchet sunt subordonați conducătorului parchetului respective, în 
vreme ce conducătorul unui parchet este subordonat conducătorului parchetului ierarhic 
superior din aceeaşi circumscripție. 

3.7. Sanctionarea incompatibilității 


În lipsa unei dispoziții legale exprese cu privire la sancţionarea 
incompatibilității, în literatura juridică şi în practica judiciară au fost exprimate 
opinii diferite. Discuţia a fost determinată de implicaţiile deosebite pe care le 
poate avea asupra rezolvării cauzelor penale natura sancţiunii ce poate 
interveni în cazul constatării incompatibilităţii subiecţilor procesuali men- 
ționați în lege. 

În literatura de specialitate! şi în practica judiciară”, pornindu-se de la 
teza potrivit căreia dispoziţiile legale referitoare la incompatibilitate fac parte 
din normele care reglementează compunerea instanţei, s-a ajuns la con- 
cluzia că sancţiunea ce se impune în cazul incompatibilității este nulitatea 
absolută. În fundamentarea acestei opinii s-a invocat, în esență, argumentul 
că normele referitoare la incompatibilitate sunt norme de organizare judi- 
ciară şi, implicit, dispoziţiile legale imperative a căror încălcare poate fi 
invocată de oricare dintre părţi, de către procuror şi instanță din oficiu în 
orice fază a procesului penal şi chiar direct în căile de atac, conducând la 
sancţiunea nulității absolute”. 

[Într-o altă opinie“, la care achiesăm şi noi, s-a arătat că incompa- 
tibilitatea este o instituție care nu este subsumată noțiunii de „compunere a 
instanței”, aceasta din urmă fiind o problemă ce priveşte organizare 
instanţelor, pe când incompatibilitatea priveşte procesul (penal sau civil) ca 
activitate judiciară. Considerându-le instituții distincte, autorul opiniei pe care 
o învederăm arată, în continuare, că acestea au un regim sancţionator 
diferit: astfel, în cazul compunerii greşite a instanței, sancţiunea este 
nulitatea_absolută, iar în cazul incompatibilităţii judecătorului, sancţiunea 
este nulitatea relativă. De asemenea, diferit este şi regimul de constatare a 
încălcării , dispoziţiilor legale privitoare la instituțiile pe care le analizăm; 
astfel, în timp ce nelegala compunere a instanţei poate fi invocată în orice 
stare a procesului, cazul de incompatibilitate trebuie declarat de judecător 
sau „reclamat” de către parte într-o procedură prevăzută anume. 

Argumentelor convingătoare arătate în opinia redată mai sus 
adăugăm şi noi pe acela ce se desprinde din examinarea atentă a dispozi- 
țiilor art. 68 alin. (6). În acest text de lege se arată că, în caz de admitere a 


1 N. Giurgiu, Cauzele de nulitate în procesul penal, Ed. Ştiinţifică, Bucureşti, 1972, 
p. 255; V.M. Ciobanu, Interesul practic al clasificării legilor de procedură civilă în funcție de 
obiectul lor de reglementare, în R.R.D. nr. 411993, pp. 33-38; V. Pătulea, Notă, în R.R.D. 
nr. 12/1983, p. 91. 

2 T.S., s. pen., dec. nr. 1947/1991, în R.R.D. nr. 12/1991, p. 154; T.S., s. pen., dec. 
nr. 3976/1971, în C.D. 1971, p. 439; T.S., s. pen., dec. nr. 3926/1972, în C.D. 1972, p. 427; 
T.S., s. pen., dec. nr. 2153/1973, în C.D. 1973, p. 483; T. jud. Ilfov, dec. pen. nr. 810/1978, în 
R.R.D. nr. 6/1979, p. 49; T. jud. Hunedoara, dec. pen. nr. 684/1982, în R.R.D. nr. 12/1983, 
p. 88. 

3 V. Pătulea, op. cit., p. 91. 

4 V. Rămureanu, op. cit., pp. 278-280. 

abținerii sau a recuzării, se va stabili în ce măsură actele îndeplinite ori 
măsurile dispuse se mentin. Cu alte cuvinte, organul judiciar are posibilitatea 
ca, în cazul unei incompatibilităţi constatate, să menţină actele îndeplinite ori 
măsurile dispuse, ceea ce, desigur, conduce la concluzia că sancţiunea pe 
care o atrage incompatibilitatea este nulitatea relativă, şi nu absolută. 

Numeroşi autori s-au pronunţat în literatura de specialitate! în sensul 
că nerespectarea dispoziţiilor legale privind incompatibilitatea atrage sancti- 
unea nulităţii relative, argumentele invocate fiind, în principal, cele eviden- 
țiate în opinia la care noi ne-am alăturat. 


$ 4. Strămutarea cauzelor penale 


4.1. Noţiunea şi temeiul strămutării 


În cazul în care judecarea unei cauze penale nu se poate face în bune 
„condiţii la o anumită instanță, din considerente expres prevăzute în lege, 
legiuitorul a prevăzut posibilitatea transferării cauzei la o altă instanță. 
Strămutarea este instituția procesuală prin intermediul căreia o anumită 
cauză penală este luată din competența unei instanțe şi este dată spre 
rezolvare unei alte instanțe de grad egal. 

În aceste condiţii, cererea de strămutare a judecării unei cauze aflate 
pe rolul Înaltei Curti de Casaţie şi Justiţie, secţia penală, este inadmisibilă, 
întrucât nicio altă instanță din țară nu este egală în grad cu această 
instanță’. 

În cazul strămutării este vorba de o deviatie de la competenta teri- 
torială, competenta teritorială normală fiind înlocuită cu una delegată”. 

Potrivit art. 71, se va dispune strămutarea judecării unei cauze de la 
instanța competentă la o altă instanță egală în grad în următoarele cazuri: 

1. există o suspiciune rezonabilă că imparţialitatea judecătorilor 
instanţei este afectată datorită împrejurărilor cauzei, calităţii părților; 

2. există pericol de tulburare a ordinii publice. 

Comparativ cu reglementarea anterioară, se observă reducerea ipote- 
zelor care ar putea determina strămutarea judecării unei cauze. Astfel, a fost 
eliminată ipoteza strămutării atunci când imparţialitatea judecătorilor ar fi 
putut fi ştirbită din cauza unor duşmănii locale. De asemenea, legiuitorul a 
renunțat la a mai considera temei al strămutării situaţia în care una dintre 
părţi are o rudă sau un afin până la gradul patru inclusiv printre judecători 
sau procurori, asistenții judiciari sau grefierii instanţei. 


1 V. Papadopol, M. Popovici, Notă, în Repertoriu alfabetic de practică judiciară în 
materie penală pe anii 1976-1980, Ed. Ştiinţifică şi Enciclopedică, Bucureşti, 1982, 
pp. 184 185; P. Goţu, op. cit., p. 42; D. Popescu, op. cit., pp. 43-44. 

2Î.C.C.J., s. pen., încheierea nr. 1696/2007, disponibilă pe site-ul instanței supreme. 
3 Volonciu |, p. 152. 

Modalitatea de a reglementa instituția analizată prin determinarea 
concretă a cazurilor de strămutare se regăseşte în numeroase legislații 
procesual penale europene. Astfel, conform art. 45 C. pr. pen. italian, în 
orice fază procesuală, instanța supremă italiană, la cererea motivată a 
procurorului sau a inculpatului, poate dispune strămutarea judecării cauzei 
la o altă instanță când circumstanţe locale grave pot tulbura desfăşurarea 
procesului ori siguranța publică, precum şi atunci când este periclitată 
participarea voluntară a părților la proces. 

De asemenea, conform art. 662 şi urm. C. pr. pen. francez, secția 
penală a Curţii de casaţie (la chambre criminelle de la Cour de cassation) 
poate dispune strămutarea judecării unei cauze penale din motive de 
suspiciune legitimă, după cum urmează: 1) când inculpatul este arestat şi, în 
interesul bunei înfăptuiri a justiţiei, pentru a se evita transferul inculpatului, 
se impune strămutarea judecării cauzei la instanța locului de deţinere; 2) 
pentru motive de siguranță publică (art. 665); 3) când instanța competentă 
nu se poate alcătui sau când cursul justiţiei este întrerupt (art. 665"). 

(Strămutarea judecării unei cauze reprezintă o prorogare de compe- 
tentă teritorială între instanțe de acelaşi grad, vizând exclusiv faza judecății, 
nu şi a celei a urmăririi penale. În consecinţă, dacă judecătorul de cameră 
preliminară de la instanța învestită ca urmare a admiterii unei cereri de 
strămutare dispune admiterea plângeri împotriva soluţiei de neurmărire sau 
netrimitere în judecată şi desființarea ordonanţei atacate, va trimite cauza, în 


parchetului de pe lângă instanţa la care s-a strămutat cauza". 

| Menţionăm, de asemenea, reglementarea unui caz special de stră- 
mutare. Astfel, conform art. 68 alin. (9), în cazul în care se admite abținerea 
sau recuzarea şi nu se poate desemna un judecător de la instanța com- 
petentă pentru soluționarea cauzei, judecătorul de la instanța ierarhic 
superioară desemnează o altă instanță egală în grad cu instanța în faţa 
căreia s-a formulat declaraţia de abţinere sau cererea de recuzare, din 
circumscripţia aceleiaşi curţi de apel sau din circumscripția unei curţi de apel 
învecinate. 


4.2. Procedura strămutării 


Conform modificărilor de dată recentă ale legislației procesual penale, 
competența funcțională în materia strămutării este repartizată, după caz, la 
înalta Curte de Casaţie şi Justiţie sau la curtea de apel, respectiv curtea 
militară de apel. 

Anterior anului 2013, Codul de procedură penală prevedea, în materia 
strămutării, competenţa funcţională exclusivă a Înaltei Curți de Casaţie şi 
Justiţie. Prin Legea nr. 2/2013, în vederea degrevării activităţii instanţei 


11.C.C.J., s. pen., dec. nr. 393/2008, disponibilă pe site-ul instanței supreme. 

supreme, s-a procedat la o redistribuire a competenţei funcționale cu privire la 
strămutarea judecării cauzelor către curţile de apel şi curtea militară de apel. 

în acest sens, potrivit art. 71, Înalta Curte de Casaţie şi Justiție 
strămută judecarea unei cauze de la o curte de apel competentă la o altă 
curte de apel. Se impune, aşadar, să constatăm menţinerea prevederilor 
anterioare, în forma prevăzută prin Legea nr. 2/2013, competenţa instanţei 
supreme în materia strămutării fiind redusă numai cu referire la cauze care 
se află pe rolul curţii de apel, indiferent de stadiul procesual (primă instanţă, 
apel, contestaţie în anulare etc.). | 

Curtea de apel strămută judecarea unei cauze de la un tribunal sau, 
după caz, de la o judecătorie din circumscripția sa la ò altă instanță de 
acelaşi grad din circumscripţia sa. | 

Curtea militară de apel soluţionează cererile de strămutare de la o 
instanță militară competentă la o altă instanță militară de acelaşi grad. 
Având în vedere actuala organizare a instanțelor militare, curtea militară de 
apel va soluţiona numai cereri de strămutare de la un tribunal militar la un alt 
tribunal militar. | i 

| Potrivit legii [art. 72 alin. (1)], în cursul judecății, cererea de strămutare 
poate fi făcută de către partea interesată sau de către procuror. Remarcăm, 
încă o dată, omisiunea legiuitorului de a exclude persoana vătămată din 
categoria titularilor cererii de strămutare, în condiţiile în care acest subiect 
procesual, deşi nu are. calitatea _de parte, are. instituit acelaşi regim 
procesual ca şi cel recunoscut părţilor. În aceste condiţii, de lege ferenda, se 
impune completarea art. 72 alin. (1), în sensul includerii în categoria 
titularilor cererii de strămutare şi a persoanei vătămate. 

În ceea ce priveşte posibilitatea solicitării strămutării judecării unei 
cauze penale aflate în procedura camerei preliminare, semnalăm existența 
unor dispoziţii contradictorii. În acest sens, în condiţiile în care camera 
preliminară reprezintă o etapă a fazei de judecată, s-ar putea concluziona 
că cererea de strămutare se poate face şi în cursul acestei proceduri. 
Temeiurile strămutării nu apar în cauză doar în măsura în care se 
depăşeşte camera preliminară, iar dosarul este repartizat unui complet. 
Spre exemplu, motivul tulburării ordinii publice prin judecarea unui dosar 
penal la o anumită instanță poate fi manifest şi în cele 60 de zile cât durează 
procedura amintită. 

Cu toate acestea, legiuitorul a prevăzut în mod expres faptul că în 
cursul procedurii de cameră preliminară nu se poate solicita strămutarea 
[art. 72 alin. (1) teza finală]. 

Aspectele contradictorii survin însă prin intermediul dispoziţiilor art. 75 
alin. (2), în conformitate cu care prevederile art. 71-74 (temeiurile stră- 
mutării, instanța competentă, procedura de soluționare a cererii de 
strămutare etc.) se aplică în mod corespunzător şi în procedura de cameră 
preliminară. Mai mult decât atât, în art. 75 alin. (3) se precizează că în cazul 

în care se dispune strămutarea în cursul procedurii de cameră preliminară, 
judecarea cauzei se efectuează de instanța la care s-a strămutat cauza. 

În aceste condiţii, este evidentă necesitatea modificării, de lege 
ferenda, a procedurii strămutării în ceea ce priveşte necorelările evidenţiate. 
/Apreciem că cererea de strămutare se poate face şi în procedura camerei 
preliminare, care, desfăşurându-se în cadrul instanței de judecată, în etapa 
premergătoare judecării cauzei, poate fi, în mod evident, grevată de 
temeiurile prevăzute în art. 71. J | 

Cererea se depune la instanța de la care se solicită strămutarea şi 
trebuie să cuprindă indicarea temeiului de strămutare, precum şi motivarea 
în fapt şi în drept. La cererea de strămutare se anexează înscrisurile pe care 
aceasta se întemeiază. 

In Codul de procedură penală anterior, cererea de strămutare se 
adresa Înaltei Curți de Casaţie şi Justiţie sau curţii de apel competente. 
Apreciem că reglementarea actuală privind depunerea cererii de strămutare 
la instanța unde se desfăşoară judecata reprezintă o modificare pozitivă a 
cadrului legal, în acest mod instanța unde se desfăşoară judecarea cauzei 
fiind înştiințată, implicit, de declanşarea procedurii de strămutare. | 

În cerere se face menţiune dacă inculpatul este supus unei măsuri 
preventive. | 

Instanţa de la care se solicită strămutarea cauzei are obligaţia de a 
înainta cererea de îndată instanței competente să soluţioneze strămutarea. 
La cerere se ataşează înscrisurile doveditoare depuse de cel care solicită 
strămutarea. | 

Ca un aspect legislativ nou, notăm faptul că introducerea unei cereri 
de strămutare nu suspendă judecarea cauzei. Sub acest aspect, potrivit 
ultimei forme a art. 56 alin. (3) din Codul de procedură penală anterior, 
suspendarea judecării cauzei putea fi dispusă numai de către completul de 
judecată învestit cu judecarea cererii de strămutare!. 


1 În materia suspendării judecării cauzei a cărei strămutare se solicita, se poate 
observa, din perspectivă istorică, o evoluţie mergând de la reglementarea unor cazuri de 
suspendare şi a unor titulari diferiți până la eliminarea acestui efect al cererii de strămutare. 
Astfel, în Codul de procedură penală anterior, până la adoptarea Legii nr. 356/2006, se 
distingeau două forme de suspendare, şi anume suspendarea de drept şi suspendarea 
lăsată Ia latitudinea preşedintelui Curţii Supreme de Justiţie sau a însăşi Curţii Supreme de 
Justiţie. Suspendarea de drept a judecării cauzei avea loc doar atunci când cererea de 
strămutare era făcută de către ministrul justiţiei sau de procurorul general al Parchetului de 
pe lângă Curtea Supremă de Justiţie. Cu referire la caracterul suspensiv al cererii de 
strămutare formulată de ministrul justiţiei, Curtea Constituţională s-a pronunțat în sensul 
constatării neconstituţionalității acestei dispoziţii (a se vedea Curtea Constituțională, Decizia 
nr. 82 din 8 martie 2001, publicată în M. Of. nr. 293 din 4 iunie 2001), norma în discuţie fiind 
abrogată prin Legea nr. 281/2003. În acelaşi sens, prin Legea nr. 356/2006 a fost abrogat 
art. 56 alin. (4), ceea ce însemna că, după anul 2006, suspendarea de drept a judecării 
cauzei în urma solicitării strămutării nu se mai regăsea în legea procesual penală. Ulterior, a 
fost abrogată şi posibilitatea suspendării judecării cauzei a cărei strămutare se solicita de 
către preşedintele Curţii Supreme de Justiţie sau de către însăşi Curtea Supremă de Justiţie. 

Primind cererea de strămutare, instanța competentă nu poate trece la 
soluționarea acesteia până nu culege anumite date care să confirme sau să 
infirme motivarea cererii. 

Astfel, Înalta Curte de Casaţie şi Justiție sau curtea de apel compe- 
tentă poate solicita informații de la preşedintele instanței de unde se solicită 
strămutarea sau de la preşedintele instanţei ierarhic superioare celei la care 
se află cauza a cărei strămutare se cere, comunicându-i, totodată, termenul 
fixat pentru judecarea cererii de strămutare. Când Înalta Curte de Casaţie şi 
Justiţie este instanța ierarhic superioară, informaţiile se cer preşedintelui 
curții de apel la care se află cauza a cărei strămutare se cere. Când curtea 
de apel competentă este instanța ierarhic superioară, informaţiile se cer 
preşedintelui tribunalului la care se află cauza a cărei strămutare se cere 
[art. 72 alin. (6)]. NEI TUN | 

În vederea rezolvării cererii de strămutare, legea (art. 73) a stabilit cine 
poate participa la şedinţa de judecată. În acest sens, se arată că 
preşedintele instanţei ierarhic superioare celei la care se află cauza ia 
măsuri pentru încunoştințarea părţilor despre introducerea cererii de stră- 
mutare, despre termenul fixat pentru soluţionarea acesteia, cu menţiunea că 
părţile pot trimite memorii şi se pot prezenta la termenul fixat pentru 
soluționarea cererii. | | 

| Din nou, menţionăm faptul că se omite reglementarea încunoştințării 
despre declanşarea procedurii strămutării şi a persoanei vătămate. De lege 
ferenda, se impune completarea art. 73 alin. (1) în acest sens. | 

De asemenea, având în vedere că cererea de informaţii se poate 
adresa şi preşedintelui instanței de la care se solicită strămutarea, consi- 
derăm, de lege ferenda, că obligaţiile vizând încunoştințarea părților şi a 
persoanei vătămate despre introducerea cererii de strămutare şi despre 
termenul fixat pentru soluționarea acesteia vor fi stabilite în sarcina 
preşedintelui curţii de apel de la care se solicită strămutare, respectiv în 
sarcina preşedintelui tribunalului la care se află cauza a cărei strămutare se 
cere. i 

|în informaţiile trimise instanței competente se face menţiune expresă 
despre efectuarea încunoştințărilor, ataşându-se şi dovezile de comunicare 
ale acestora.) | | 

Solutionarea cererii de strămutare se face în şedinţă publică‘, cu 
participarea procurorului, în cel mult 30 de zile de la data înregistrării cererii. 
Neprezentarea părților (sau a persoanei vătămate — n.a.) nu împiedică 
soluţionarea cererii. | | il, 

În cazul în care inculpatul se află în stare de arest preventiv sau arest 
la domiciliu, Înalta Curte de Casaţie şi Justiţie sau curtea de apel com- 
petentă poate dispune aducerea acestuia la judecarea strămutării, dacă 


1 În Codul de procedură penală anterior, până la modificarea prin Legea nr. 356/2006, 
era consacrată regula examinării cererii de strămutare în şedinţă secretă. 

apreciază că prezența sa este necesară pentru soluționarea cererii.: În 
măsura în care inculpatul participă, fiind în stare de arest preventiv sau arest 
la domiciliu, asistenţa juridică este obligatorie conform art. 90. 

În desfăşurarea procedurii de soluționare a cererii de strămutare, 
completul desemnat de la Înalta Curte de Casaţie şi Justiție sau curtea de 
apel competentă acordă cuvântul părţii care a formulat cererea de 
strămutare, celorlalte părţi prezente (şi persoanei vătămate — n.n.), precum 
şi procurorului. Dacă procurorul a formulat cererea, acestuia i se acordă 
primul cuvântul. 

Înalta Curte de Casaţie şi Justiție sau curtea de apel competentă 
dispune, prin sentință, admiterea sau respingerea cererii [art. 74 alin. (1)]. 

În cazul în care găseşte cererea întemeiată, Înalta Curte de Casaţie şi 
Justiție dispune strămutarea judecării cauzei la o curte de apel învecinată 
curţii de la care se solicită strămutarea, iar curtea de apel dispune stră- 
mutarea judecării. cauzei la una dintre instanţele din circumscripţia sa de 
acelaşi grad cu instanța de la care se solicită strămutarea. Instanța com- 
petentă, de asemenea, va hotărî în ce măsură actele îndeplinite în fața 
instanței de la care s-a strămutat cauza se mențin. 

Din aceste prevederi rezultă că strămutarea nu produce efecte asupra 
actelor îndeplinite în cursul urmăririi penale, întrucât art. 74 alin. (3) se referă 
numai la actele îndeplinite în fața instanţei, iar strămutarea priveşte numai 
judecarea cauzei penale. |În consecință, dacă prin acelaşi rechizitoriu s-a 
dispus atât scoaterea de sub urmărire penală a unui inculpat, cât şi 
trimiterea în judecată a unui alt inculpat, strămutarea cauzei penale privind 
pe inculpatul trimis. în judecată nu produce efecte asupra soluţiei de 
scoatere de sub urmărire penală. Ca atare, în cazul în care împotriva 
soluţiei de scoatere de sub urmărire penală persoana vătămată formulează 
plângere, competenţa de judecată. a plângerii aparţine instanței căreia i-ar 
reveni, potrivit legii, competenţa să judece cauza în primă instanţă, sesizată 
iniţial prin rechizitoriu, iar nu instanţei la care s-a strămutat judecarea cauzei 
privind pe inculpatul trimis î în judecată”. 

! Apreciem că, în. cazul admiterii cererii de strămutare, pot fi desființate 
vodă eri. procesuale şi procedurale. îndeplinite în fața instanţei de la care 
s-a strămutat cauza. În acest caz, spre exemplu, poate fi desfi ințată chiar 
decizia de desfi ințare în apel cu reţinere spre rejudecare în cazul în care 
aceasta a fost pronunțată de instanța de apel de la care cauza a fost 
strămutată. Argumentul forte care pledează pentru această soluție îl 
constituie dispoziţiile art. 74 alin. (3), în care se face referire la „actele 
îndeplinite în fata instanţei”, fără vreo distincţie în privința naturii actelor 
respective sau asupra momentului în care s-a făcut cererea de strămutare. 


1Î.0.C.J., s. pen., încheierea nr. 3592/2006, în Neagu III, p. 434. 

Faptul că legea a înțeles să supună desființării orice act procesual 
îndeplinit de către instanța de la care se strămută cauza rezultă şi din 
dispoziţiile art. 74 alin. (5). În lumina acestei dispoziţii legale, prin hotărârea 
de strămutare sunt desființate chiar hotărârile (sentințe sau decizii) prin care 
a fost soluționat fondul cauzei, dacă instanța de la care s-a făcut 
strămutarea a procedat între timp la judecarea ei!. 

Prin admiterea unei cereri de strămutare, Înalta Curte de Casaţie şi 
Justiţie sau curtea de apel competentă va dispune strămutarea nu numai a 
judecării unei anumite faze procesuale, ci a întregului proces penal, care 
implică judecarea cauzei respective atât în fond, cât şi în cadrul căilor de 
atac ordinare şi extraordinare. În aceste condiţii, fiind hotărâtă strămutarea 
judecării unui litigiu şi fixată instanța competentă să îl judece, este firesc ca 
această competență să fie menținută până la pronunțarea unei hotărâri 
definitive în acel cadru care s-a considerat că asigură climatul propice 
desfăşurării unei judecăţi obiective?. 

Aspectele jurisprudențiale invocate mai sus sunt valabile în conti- 
nuare, deşi au fost statuate sub imperiul Codului de procedură penală 
anterior, şi sunt confirmate, de lege lata, prin dispoziţiile art. 75 alin. (1), în 
conformitate cu care după strămutarea. cauzei, contestaţiile şi celelalte căi 
de atac se judecă de instanţele corespunzătoare din circumscripţia instanței 
la care s-a strămutat cauza. 

În acelaşi sens, în cazul în care s-a dispus strămutarea cauzei în apel, 
iar instanța de control judiciar a dispus rejudecarea cauzei de către prima 
instanță, competentă să rejudece cauza este instanța de fond din 
circumscripţia instanţei de control judiciar unde a fost strămutată judecarea 
cauzei în apel, iar nu instanța care a pronunțat sentința”. 

Şi această practică judiciară a fost preluată în dispoziţiile actualului 
Cod de procedură penală. Astfel, potrivit art. 75 alin. (4), în cazul în care se 
dispune strămutarea judecării căii de atac a apelului, rejudecarea cauzei, în 
caz de desființare a sentinței cu trimitere spre rejudecare, se va efectua de 
către instanța corespunzătoare în grad celei care a soluționat fondul din 
circumscripția celei la care s-a strămutat cauza, indicată prin decizia de 
desființare. 

Sentința prin care Înalta Curte de Casaţie şi Justiție sau curtea de apel 
competentă dispune asupra strămutării nu este supusă niciunei căi de atac, 
atât ordinare, cât şi extraordinare“. 


În cazul în care după introducerea cererii de strămutare care a fost admisă, instanța 
de la care s-a strămutat cauza a pronunţat o hotărâre, aceasta se desființează şi judecata se 
reia de instanţa la care s-a strămutat judecarea. În acest sens, a se vedea C.S.J., s. pen., 
dec. nr. 2416/1999, în Neagu lll, p. 435. 

2 C. Apel Cluj, s. pen., încheierea nr. 465/2004, în Neagu III, p. 435. 

3 Î.C.C.J., s. pen., dec. nr. 739/2003, în Neagu III, p. 435. 

4Î.C.C.J., s. pen., dec. nr. 5861/2006, în Neagu III, p. 435. 

După admiterea cererii de strămutare vor fi înştiințate de îndată 
instanța de la care se strămută cauza, precum şi instanța la care s-a 
strămutat cauza. 

În cazul în care prin hotărârea de strămutare se dispune menţinerea 
actelor efectuate până la formularea cererii, instanţa care primeşte cauza 
spre rezolvare nu trebuie să se mărginească la a pronunţa o hotărâre numai 
pe baza actelor de cercetare judecătorească efectuate, ci trebuie să 
continue cercetarea judecătorească pentru a da eficiență strămutării". 

Pentru a preîntâmpina tergiversarea judecării cauzei, legea [art. 72 
alin. (7)] arată că în cazul respingerii cererii de strămutare, în aceeaşi cauză 
nu mai poate fi formulată o nouă cerere pentru aceleaşi motive. Per a 
contrario, se poate formula în aceeaşi cauză o nouă cerere de strămutare 
atunci când aceasta este fundamentată pe motive noi, necunoscute Înaltei 
Curți de Casaţie şi Justiție sau curții de apel competente la soluționarea 
cererii anterioare sau ivite după aceasta. 


§ 5. Desemnarea altei instanţe pentru judecarea cauzei 
(art. 76) 


Instituţia desemnării altei instanțe pentru judecarea cauzei a fost 
introdusă în peisajul procesual penal în anul 2006, prin Legea nr. 356/2006. 

Apreciam, în lucrări anterioare”, faptul că desemnarea altei instanțe 
pentru judecarea cauzei reprezintă o instituție similară strămutării prin 
scopul urmărit, aplicabilă în cursul fazei de urmărire penală. Aşadar, 
consideram că această procedură poate fi calificată ca fiind o strămutare sui 
generis”. 

Desemnarea altei instanțe pentru judecarea cauzei reprezintă o 
modalitate de schimbare a instanței competente a fi sesizată prin rechizitoriu 
cu judecarea cauzei. 

Similar procedurii strămutării, prin Legea nr. 2/2013 s-a realizat o 


seyg’ e 


descongestionare a activităţii instanței supreme, în sensul atribuirii compe- 


urmărirea penală constată, pe parcursul efectuării urmăririi penale, că 
sesizarea curții de apel ar determina posibilitatea invocării unuia dintre 


1 În acest sens, a se vedea C. Apel Bucureşti, s. | pen., dec. nr. 267/1997, în Neagu III, 
p. 436. 

2 Neagu IlI, p. 431. 

3 Această apreciere se impune având în vedere faptul că se transferă cauza de la 
instanța competentă la o altă instanță egală în grad, dispozițiile privind desemnarea unei alte 
instanțe pentru judecarea cauzei fiind cuprinse în Secțiunea a 6-a, Incompatibilitatea şi 
strămutarea, din Titlul III al Părţii generale. 


420 TRATAT DE PROCEDURĂ PENALĂ. PARTEA GENERALĂ 


motivele prevăzute în art. 71, poate solicita Înaltei Curti de Casaţie şi Justiție 
desemnarea unei alte curți de apel decât aceea căreia i-ar reveni com- 
petenţa să judece cauza în primă instanţă, care să fie sesizată în ipoteza 
emiterii rechizitoriului. 


sg wga ` 


De asemenea, procedura desemnării unei alte instanțe se particulari- 
zează prin aceea că inițierea ei reprezintă atributul exclusiv al procurorului 
care efectuează sau supraveghează urmărirea penală. 

În sfârşit, spre deosebire de strămutare, soluționarea cererii de 
desemnare a unei alte instanțe are loc în condiții de nepublicitate, în camera 
de consiliu. f 

Solutionarea cererii de desemnare a unei alte instanțe în vederea 
sesizării, fie în sensul admiterii, fie prin respingere, se face prin încheiere 
motivată, care nu poate fi atacată prin nicio cale de atac. 

În ipoteza admiterii cererii, Înalta Curte de Casaţie şi Justiţie sau 
curtea de apel competentă dispune desemnarea unei instanțe egale în grad 
cu cea căreia i-ar reveni competenţa să judece cauza în primă instanţă, care 
să fie sesizată în cazul în care se va emite rechizitoriul. 

În ipoteza respingerii cererii de desemnare a altei instanţe pentru 
judecarea cauzei formulate, în aceeaşi cauză nu mai poate fi formulată o 
nouă cerere pentru aceleaşi motive. 


CAPITOLUL al VI-lea 


PROBELE, MIJLOACELE DE PROBĂ ŞI PROCEDEELE 
PROBATORII IN PROCESUL PENAL 


Secţiunea I 
Probele 


$ 1. Noţiunea, importanţa şi clasificarea probelor în procesul 
penal 


1.1. Noţiunea de „probă” în procesul penal 


Pentru rezolvarea cauzelor penale, organele judiciare au nevoie de 
date sau informaţii care să conducă la concluzia existenței sau inexistenței 
infracţiunii, vinovăţiei sau nevinovăţiei făptuitorului etc. Datele sau infor- 
maţiile care ajută la rezolvarea cauzei penale sunt furnizate prin intermediul 
probelor. 

Având în vedere funcţionalitatea lor în procesul penal, în literatura de 
specialitate! probele au fost definite ca fiind elemente cu relevanţă infor- 
mativă asupra tuturor laturilor cauzei penale. În acest sens, în art. 5 alin. (1) 
se arată că organele judiciare au obligaţia de a asigura, pe bază de probe, 
aflarea adevărului cu privire la faptele şi împrejurările cauzei, precum şi cu 
privire la persoana suspectului sau inculpatului. 

Complexitatea informațiilor pe care le aduc probele în procesul penal a 
condus la definirea lor ca fiind elemente de fapt care servesc la constatarea 
existenței sau inexistenţei unei infracţiuni, la identificarea persoanei care a 
săvârşit-o şi la cunoaşterea împrejurărilor necesare pentru justa soluţionare 
a cauzei şi care contribuie la aflarea adevărului în procesul penal [art. 97 
alin. (1)]. 


1.2, Importanţa probelor în procesul penal 


Rolul însemnat al probelor în administrarea justiției penale i-a deter- 
minat pe unii autori să afirme că întregul proces penal este dominat de 
problema probelor?. O asemenea opinie este justificată, deoarece, din 
momentul în care a fost declanşat procesul penal şi până la soluționarea lui 


1 Dongoroz |, p. 168. 
2 G. Levasseur, A. Chavanne, Droit penal et procédure penale, Sirey, Paris, 1972, 
p. 98. 

definitivă, toate problemele fondului cauzei sunt rezolvate cu ajutorul 
probelor. Înfăptuirea justiţiei penale depinde, în principal, de sistemul pro- 
belor. Aceasta este şi explicaţia pentru care, de-a lungul timpului, a existat o 
intensă preocupare pentru perfecționarea sistemelor de probaţiune. 

în istoria procesului penal pot fi distinse mai multe sisteme de 
probaţiune”, care corespund unor concepții diferite despre adevăr şi despre 
posibilitatea cunoaşterii lumii înconjurătoare. Sistemele de probaţiune pot fi 
localizate în anumite epoci sau orânduiri sociale, ele reflectând atitudinea 
claselor sociale dominante față de modul de administrare a justiției. 

în orânduirea sclavagistă întâlnim un sistem de probaţiune empiric, 
caracterizat prin posibilitatea de a trage concluzii din orice probă, indiferent 
dacă aceasta era sau nu cea mai concludentă în cauză. 

În Codul lui Hammurabi (aproximativ 1760 î.Hr.) se regăsea procedura 
denumită ulterior „judecata lui Dumnezeu”, în conformitate cu care, dacă cel 
învinuit de vrăjitorie era aruncat în apă şi nu se scufunda, era apărat de 
pedeapsă?. | a Mă NG na MĂ: 

În orânduirea feudală, sistemul empiric a fost înlocuit cu cel religios, în 
care, în vederea aflării adevărului, se recurgea la „serviciile” divinității. In 
acest sistem, datele cu privire la rezolvarea cauzei erau. „transmise” de 
divinitate prin intermediul duelului judiciar, al ordaliilor şi al jurământului 
religios etc.3. Statul feudal centralizat a introdus sistemul probelor formale, în 
cadrul căruia valoarea probelor era aprioric stabilită. În acest sistem, probele 
erau tarifate dinainte, cei care soluționau cauza având doar sarcina de a 
respecta ierarhia probelor, fără vreo posibilitate de evaluare a forței lor de 
dovadă“. primea na. E 
Mai târziu, sistemul formal a fost înlocuit cu sistemul sentimental şi 
sistemul ştiinţific al probelor. în cadrul sistemului sentimental, judecătorii 
aveau libertatea să aprecieze probele, ei luându-le în seamă numai pe 
acelea care le inspirau certitudini asupra adevărului real". 

Fundamentându-şi teoriile privind aflarea adevărului pe concepții 
filosofice agnostice, unii jurişti susțin teza aflării unui adevăr judiciar în 
procesul penal, ceea ce coincide cu un anumit grad de probabilitate” în 


1 Dongoroz IV, p. 207. 

2 |. Tanoviceanu, op. cit., p. 258. 

3 În duelul judiciar, acuzatul şi acuzatorul erau puşi să lupte între ei, în cele din urmă 
învingătorul având câştig de cauză în procesul penal, deoarece însăşi câştigarea luptei de 
către acesta era expresia voinţei divinității. Prin intermediul ordaliilor, acuzatul şi acuzatorul 
erau supuşi unor încercări ca punerea mâinii în foc, pe fier înroşit şi, în final, se acorda 
dreptate celui care se vindeca mai repede sau care rezista mai multor încercări. 

4 în cadrul acestui sistem, mărturisirea inculpatului prima asupra tuturor probelor, fiind 
considerată regina probelor (proba probatissima), iar declarația unui singur martor nu avea 
nicio valoare (testis unus testis nullus). | 

- * Dongoroz IV, p.209. . 
6 A se vedea şi K.M. Guiu, Asupra probațiunii penale, în R.D.P. nr. 4/1995, pp. 85-92. 

cunoaşterea aspectelor cauzei penale, în acest fel certitudinea judiciară 
comportând, în mod necesar, un anumit procent de nesiguranță’. 

În sistemul ştiinţific al probelor se folosesc tehnici noi, socotite eficiente 
în aflarea adevărului, ca: detectorul de minciuni (foarte utilizat în S.U.A.), 
expertiza ADN?. Unele dintre aceste metode ştiinţifice sunt socotite metode 
incorecte de administrare a probelor. 

Nu putem omite referirile la sistemul juridic islamic, ansamblu de 
norme în cadrul căruia regăsim reglementări care par decupate din perioada 
feudală a continentului european, caracterizată prin sistemul probelor 
formale. Astfel, conform art. 74 din Codul penal islamic iranian”, adulterul se 
pedepseşte doar prin flagelare sau lapidare, în măsura în care există 
declaraţia de martor a doi bărbaţi sau patru femei. De asemenea, ca dovadă 
a formalismului sistemului probator iranian, infracțiunile de adulter sau 
sodomie nu pot fi probate prin declaraţiile unei singure femei. Mai mult decât 


aduce la aflarea adevărului în cauza penală. 


1.3. Clasificarea probelor 


În privința clasificării probelor, în literatura de specialitate sunt 
adoptate, în principiu, aceleaşi criterii. Astfel, probele pot fi clasificate după 
caracterul lor, după izvoarele din care provin şi după legătura lor cu obiectul 
probațiunii. 


1 PE. Trousse, La preuve des infractions, în Revue de droit penal et de criminologie 
nr. 8/1959, p. 731. 

2 Pentru detalii, a se vedea: N. Văduva, Valoarea probantă a expertizei amprentelor 
genetice, în R.D.P. nr. 4/2004, pp. 130-132; idem, Controverse privind valoarea probantă a 
expertizei amprentelor genetice, în Dr. nr. 2/2005, pp. 155-164; D. Ştefănescu, D. Sporea, 
Analiza AND — mijloc de probă valoros al justiţiei, în Dr. nr. 4/2005, pp. 207-220. 

°? Codul penal al Republicii Islamice Iran, adoptat în 1991, disponibil pe pagina web a 
Înaltului Comisariat ONU pentru Refugiați. 

4 Din moment ce din ansamblul probelor administrate în cauză rezultă că inculpatul 
este autorul uciderii victimelor, prin aplicarea unor multiple lovituri de cuţit, împrejurarea că nu 
s-a găsit cuțitul cu care acesta a acţionat nu poate infirma concluzia referitoare la vinovăția 
sa; altfel ar însemna, pe de o parte, să se ignore probele existente, iar, pe de altă parte, să 
se acorde, în principiu, instrumentului cu care se săvârşeşte un omor o valoare probantă 
prestabilită, determinantă pentru reținerea vinovăţiei ori a nevinovăţiei, ceea ce, desigur, este 
inadmisibil în raport şi cu dispoziţiile art. 63 alin. (2) (T.S., s. pen., dec. nr. 2447/1979, în 
Neagu Ill, p. 432). 

După caracterul sau natura lor, probele se clasifică în probe în sprijinul 
învinuirii sau al apărării, ele devenind astfel probe în acuzare sau probe în 


apărare. 
Probele în acuzare servesc la dovedirea vinovăției învinuitului sau 
inculpatului. Pot fi socotite probe în acuzare şi elementele de fapt sau 


împrejurările care dovedesc existența unor circumstanțe agravante: Probele 
în_apărare dovedesc fie nevinovăția suspectului sau a inculpatului, fie 
existența unor circumstanţe de natură să atenueze răspunderea penală a 
acestuia. | 
În funcţie de izvoarele lor, probele pot fi imediate şi mediate. 

Probele imediate sunt cele obținute din sursa lor originală. Sunt astfel 
de probe: conţinutul declaraţiei unui martor ocular, conținutul unui înscris 
original, conţinutul procesului-verbal de examinare a corpurilor delicte”. 
Probele mediate sunt socotite probe secundare, ele fiind obţinute dintr-o altă 
sursă decât cea originală. Este, spre exemplu, o probă mediată conținutul 
declaraţiei unui martor care relatează ceea ce i-a povestit un martor ocular 
despre o anumită situaţie sau împrejurare. 

După legătura lor cu obiectul probațiunii, probele se împart în probe 
directe şi probe indirecte. t- E cu ls 

Probele directe dovedesc în mod nemijlocit vinovăția sau nevinovăția 
suspectului sau a inculpatului, ele conţinând informații care pun. în lumină, 
fără ajutorul altor probe, aspectele legate de rezolvarea problemelor esen- 
tiale în cauza penală. Sunt, de exemplu, probe directe: prinderea făptui- 
torului în flagrant delict, conţinutul declaraţiei prin care făptuitorul recunoaşte 
săvârşirea faptei etc. Probele indirecte nu furnizează informaţii care pot 
dovedi în mod direct vinovăția sau nevinovăția făptuitorului; aceste probe 
pot conduce la anumite concluzii în cauza penală numai în măsura în care 
se coroborează cu conţinutul altor probe directe sau indirecte“. Astfel, pot fi 
considerate probe indirecte: găsirea unui obiect asupra unei persoane, 
imposibilitatea persoanei de a justifica proveniența obiectului şi prezenţa, 
posesorului obiectului în apropierea locului sau chiar la locul de unde a fost 
sustras obiectul respectiv. | 

în literatura de specialitate a secolului al XVIII-lea întâlnim şi alte 
clasificări, concepute în funcţie de relevanţa probelor în ceea ce priveşte 
vinovăția sau nevinovăția făptuitorului. Potrivit acestor opinii, probele pot fi 
perfecte şi imperfecte. Probele perfecte sunt acelea care exclud posibilitatea 
nevinovăţiei cuiva, iar cele imperfecte nu exclud nevinovăția unei persoane. 
Mai multe probe imperfecte pot alcătui o probă perfectă”. 


1 S. Kahane, Drept procesual penal, Ed. Didactică şi Pedagogică, Bucureşti, 1963, 
p. 138. 

2 E. Bonnier, Traité des preuves, Paris, 1973, t. |, pp. 6-7. 

° C. Beccaria, Despre infracţiuni şi pedepse, Ed. Ştiinţifică, Bucureşti, 1965, p. 20. 

$ 2. Obiectul probaţiunii 


2.1. Noţiunea de „obiect al probaţiunii” 


Se înțelege prin obiect al probațiunii (thema probandum)' ansamblul 
faptelor sau împrejurărilor de fapt ce trebuie dovedite în vederea soluționării 
cauzei penale. 

În sensul legii procesual penale (art. 98), în obiectul probațiunii sunt 
incluse faptele şi împrejurările de fapt care au relevanță informativă cu 
privire la: 

a) existența infracţiunii şi săvârşirea ei de către inculpat, 

b) faptele privitoare la răspunderea civilă, atunci când există parte 
civilă; 

c) faptele şi împrejurările de fapt de care depinde aplicarea legii; 

d) orice împrejurare necesară pentru justa soluționare a cauzei. 

Se impune precizarea că în obiectul probațiunii se includ numai faptele 
şi împrejurările de fapt. Existenţa normelor juridice nu trebuie dovedită, 
prezumându-se că ele sunt cunoscute atât de către organele judiciare”, cât 
şi de către justiţiabili. 

De la regula că normele juridice nu trebuie dovedite sunt şi anumite 
excepții în ceea ce priveşte aplicarea unor norme de drept străin”. 

"Există anumite categorii de fapte sau împrejurări care trebuie dovedite 
în orice cauză penală, ele alcătuind obiectul generic al probaţiunii. Alte fapte 
sau împrejurări trebuie dovedite numai în anumite cauze penale, acestea 
din urmă alcătuind obiectul concret al probaţiunii“. 

Fac parte din obiectul generic al probațiunii faptele care privesc învi- 
nuirea, împrejurările referitoare la agravarea sau atenuarea răspunderii 
penale, aspectele privind urmările infracțiunii”. 


11. Doltu, Unele aspecte ale probațiunii penale, în R.D.P. nr. 2/1999, pp. 97-105. 

2 Theodoru II, p. 65. Cu toate acestea, în literatura de specialitate s-a remarcat faptul 
că în legislația procesual penală sunt consacrate ipoteze în care, pentru buna desfășurare a 
procesului penal, organele judiciare întreprind activități prin intermediul cărora aduc la 
cunoștința părților anumite prevederi legale. Astfel, procedura ascultării martorilor presupune 
obligația organelor judiciare de a aduce la cunoștința acestora că au obligația de a da 
declaraţii conforme cu realitatea, atrăgându-li-se atenţia că legea pedepseşte infracțiunea de 
mărturie mincinoasă (art. 120 alin. (2) lit. d)). In acelaşi sens, inculpatului față de care s-a 
dispus măsura arestului la domiciliu i se atrage atenţia de către judecător că, în caz de 
încălcare cu rea-credință a măsurii sau a obligaţiilor care îi revin, măsura arestului la domiciliu 
poate fi înlocuită cu măsura arestării preventive [art. 221 alin. (4)). 

3 De exemplu, în cazul procedurii recunoaşterii şi executării hotărârilor judecătoreşti, a 
ordonanţelor penale şi a actelor judiciare în relația cu statele terțe (Titlul V, Capitolul | din 
Legea nr. 302/2004 privind cooperarea judiciară internaţională în materie penală), în vederea 
recunoaşterii şi punerii în executare a hotărârilor judecătoreşti sau a ordonanțelor penale 
străine sunt necesare informaţii despre dispozițiile legale aplicabile. 

4 Volonciu |, pp. 158-159. 

5 Ibidem. 

2.2. Faptele şi împrejurările care trebuie dovedite 


În cadrul obiectului probaţiunii se cuprind fapte sau împrejurări care au 
relevanță asupra fondului cauzei şi fapte sau Lu e ab care. privesc 
normala desfăşurare a procesului penal. | 

Dintre faptele sau împrejurările cu ajutorul cărora este soluţionat 
fondul cauzei le menţionăm pe cele privitoare la existența sau inexistența 
infracțiunii, identificarea făptuitorului, dovedirea . vinovăţiei o ui şi 
stabilirea răspunderii penale sau civile a acestuia. 

Faptele sau împrejurările care vizează normala desfăşurare a 
procesului penal nu au implicaţii asupra fondului cauzei, dar este necesară 
dovedirea lor pentru a se constata dacă sunt sau nu incidente anumite 
dispoziţii legale care disciplinează cursul procesului penal. 

Constituie asemenea fapte sau împrejurări, 'de exemplu: starea 
sănătăţii suspectului sau inculpatului, când acesta susține că este bolnav şi 
cere suspendarea procesului penal, împrejurările privind necesitatea luării 
măsurilor asigurătorii sau a măsurilor de siguranţă etc. 

În cadrul faptelor şi împrejurărilor cu ajutorul cărora se rezolvă fondul 
cauzei, un loc deosebit îl ocupă faptele principale (res probandae) şi faptele 
probatorii (res probantes). 

Faptele principale sunt, sub aspectul clasificării probelor, probe 
directe, prin intermediul lor putându-se face dovada existenței sau inexis- 
tenței faptei, a urmărilor ei socialmente periculoase şi a vinovăţiei sau 
nevinovăţiei făptuitorului. Faptele principale, prin cantitatea şi calitatea 
informaţiilor pe care le furnizează, pot conduce, Singye, la rezolvarea 
cauzei penale. 

De exemplu, în cazul unei omucideri, un fapt principal îl constituie 
acțiunea prin care a fost curmată viața persoanei; în cazul unui furt, faptul 
principal îl constituie sustragerea bunului mobil de către făptuitor. 

„ Faptele probatorii sunt, sub aspectul clasificării probelor, probe 
indirecte, deoarece, prin informaţiile pe care le furnizează, conduc la 
stabilirea, pe cale indirectă, a faptelor principale. Spre exemplu, în cazul 
omuciderii, pot fi considerate fapte probatorii: relaţiile de duşmănie dintre 
făptuitor şi victimă, obiectele care au pete de sânge cu grupa sanguină a 
victimei şi care sunt găsite la locuința făptuitorului, faptul că victima şi 
presupusul făptuitor au fost văzuţi împreună cu sul timp înainte de 
săvârşirea omorului etc. 

Faptele probatorii se mai numesc şi indicii, adică fapte sau împrejurări 
care permit formularea unor deducţii logice privind aspecte ale rezolvării 
cauzei. 


1 Theodoru IV, p. 333; în acelaşi sens, a se vedea A. Crişu, Drept procesual penal, 
ed. a 2-a, revizuită şi actualizată, Ed. Hamangiu, Bucureşti, 2011, pp. 223-224. 

în art. 68! din Codul de procedură penală anterior se arăta că sunt 
indicii temeinice atunci când din datele existente în cauză rezultă presu- 
punerea rezonabilă că persoana față de care se efectuează acte premer- 
gătoare sau acte de urmărire penală a săvârşit fapta. În actualul Cod de 
procedură penală „indiciile temeinice” nu mai sunt definite, legiuitorul 
utilizând însă acest concept în anumite situații. De exemplu, potrivit art. 153 
alin. (1), procurorul poate solicita, cu încuviințarea prealabilă a judecătorului 
de drepturi şi libertăți, unei instituţii de credit sau oricărei alte instituţii care 
deţine date privind situaţia financiară a unei persoane comunicarea datelor 
privind existența şi conţinutul conturilor şi a altor situații financiare ale unei 
persoane în cazul în care există indicii temeinice cu privire la săvârşirea unei 
infracțiuni şi există temeiuri pentru a se crede că datele solicitate constituie 
probe. 

Din economia dispoziţiilor legii se poate trage concluzia că indiciile au 
o dublă funcţionalitate. Pe de o parte, ele pot conduce la stabilirea faptelor 
principale, deci au rolul de a ajuta la rezolvarea fondului cauzei, iar, pe de 
altă parte, ele pot conduce la luarea unor măsuri de care depinde buna 
desfăşurare a procesului penal. 

Faptele sau împrejurările cuprinse în obiectul probaţiunii sunt deosebit 
de variate, ele având relevanță informativă numai raportat în mod concret la 
problemele pe care le ridică rezolvarea unei anumite cauze penale. Chiar în 
cazul în care dosarele penale au ca obiect aceeaşi infracțiune, faptele sau 
împrejurările ce urmează a fi cuprinse în obiectul probațiunii sunt diferite, 
deoarece maniera de comitere a infracţiunii poate fi deosebită în fiecare 
dosar penal. 


2.3. Faptele şi împrejurările care nu trebuie dovedite (dispensa 
de probă) 


În lumina dispoziţiilor art. 5 alin. (1), organele judiciare au obligaţia de 
a asigura, pe bază de probe, aflarea adevărului cu privire la faptele şi 
împrejurările cauzei, precum şi cu privire la persoana suspectului sau 
inculpatului. De la această regulă există şi anumite excepții, generate de 
faptul că legea sau cunoştinţele noastre despre lume şi societate consideră 
existente sau inexistente anumite fapte şi împrejurări, nemaifiind necesară 
dovedirea lor'. 


2.3.1. Prezurnţiile legale absolute (iuris et de iure) 


Astfel, când legea instituie o prezumție legală absolută, faptul astfel 
prezumat nu trebuie dovedit. De exemplu, în art. 28 alin. (1) teza | se arată 
că hotărârea definitivă a instanței penale are autoritate de lucru judecat în 


1 Theodoru lI, p. 78. 

fața instanţei civile care judecă acţiunea civilă, cu privire la existenţa faptei şi 
a persoanei care a săvârşit-o. În consecință, în fața instanței civile nu vor 
mai face obiectul probei aspectele menţionate mai sus, pornindu-se de la 
prezumția legală că hotărârea instanţei penale reflectă adevărul (res: 
iudicata pro veritate habetur). 

Un alt exemplu de prezumție legală absolută îl oferă dispoziţiile 
art. 113 alin. (1) C. pen., care arată că minorul care nu a împlinit vârsta de 
14 ani nu răspunde penal. Având în vedere această prevedere a legii, în 
vederea clasării urmăririi penale, nu mai este necesară efectuarea unei 
expertize medico-legale prin care să se ateste ceea ce în lege s-a stabilit. 

În cazul prezumției legale relative (iuris tantum) este admisă contra- 
dovada. Astfel, prezumția lipsei de discernământ a minorilor între 14-16 ani 
poate fi înlăturată prin probe care dovedesc contrariul [art. 113 alin. (2) 
C. pen.]. 


2.3.2. Faptele evidente şi faptele notorii 


Faptele evidente sunt cunoştinţele despre lumea înconjurătoare 
dobândite din experienţa vieţii şi nu mai trebuie dovedite. De exemplu, nu 
trebuie dovedit faptul că obiectul aruncat de la o anumită înălțime, datorită 
legii gravitaţiei, cade de sus în jos; de asemenea, nu trebuie dovedit că 
întotdeauna la ora 24 este noapte. 

Faptele notorii sunt cele cunoscute de un cerc foarte larg de persoane, 
fiind, cum se spune, de notorietate. Notorietatea unor fapte poate fi generală 
sau locală” . Este, credem noi, de notorietate generală faptul că oraşul 
Bucureşti este capitala ţării. Este însă de notorietate locală faptul că 
Universitatea „Nicolae Titulescu” din Bucureşti este situată în cartierul 
Timpuri Noi. 

Caracterul notoriu al unui fapt este stabilit de organul judiciar în funcţie 
de împrejurarea căreia i se conferă relevanță informativă şi de gradul de 
instrucţie al subiectului fată de care se apreciază notorietatea. 

Această ipoteză în care se constată incidența dispensei de probă este 
reglementată expres în dispozițiile art. 100 alin. (4) lit. c), în conformitate cu 
care organele judiciare pot respinge o cerere privitoare la administrarea 
unor probe atunci când proba nu este necesară, întrucât faptul este notoriu. 


2.3.3. Faptele necontestate 


Este posibil ca părţile sau subiecţii procesuali principali să accepte 
existența anumitor fapte sau împrejurări de care depinde rezolvarea cauzei 
penale. Se pune întrebarea dacă organele judiciare trebuie sau nu să mai 
facă dovada unor asemenea fapte sau împrejurări. 


1 Theodoru II, p. 79. 

Apreciem că, în cazul faptelor necontestate care sunt esențiale în 
soluționarea cauzei, organele judiciare au obligația să facă dovada lor, iar în 
cazul faptelor sau împrejurărilor neesenţiale care nu influențează asupra 
răspunderii penale nu se impune dovedirea lor. 

Dispensa de probă, în acest caz, este prevăzută pentru desfăşurarea 
fazei de judecată, în măsura în care proba a fost deja administrată în cursul 
fazei de urmărire penală. Astfel, potrivit art. 374 alin. (7), probele admi- 
nistrate în cursul urmăririi penale şi necontestate de către părți nu se 
readministrează în cursul cercetării judecătoreşti. Acestea sunt puse în 
dezbaterea contradictorie a părţilor şi sunt avute în vedere de instanţă la 
deliberare. 

Cu toate acestea, deşi părțile şi persoana vătămată convin că anumite 
fapte sau împrejurări sunt necontestate, instanța de judecată poate totuşi să 
decidă readministrarea acelor probe, dacă apreciază că este necesar pentru 
aflarea adevărului şi justa soluţionare a cauzei [art. 347 alin. (8)]. 

2.4. Alte fapte şi împrejurări care pot forma obiectul 

probaţiunii 


2.4.1. Faptele similare 


Există anumite categorii de fapte, care, deşi nu sunt legate în mod 
direct de faptul principal, pot totuşi să furnizeze informaţii care să ajute la 
aflarea adevărului într-o cauza penală. Aceste fapte pot fi similare, auxiliare 
şi negative. . 

în literatura de specialitate există opinii diferite în ceea ce priveşte 
includerea acestor categorii de fapte în obiectul probaţiunii. Astfel, o parte a 
literaturii de specialitate apreciază că faptele similare, auxiliare şi negative 
pot fi incluse în obiectul probaţiunii”, în timp ce unii autori au anumite 
rezerve în această privință”. În ceea ce ne priveşte, apreciem că faptele 
auxiliare, similare şi cele negative pot intra în conținutul obiectului probaţiunii 
în care acestea pot aduce informaţii de natură să facă lumină asupra unor 
aspecte ale cauzei penale. ; 

Faptele similare sunt acelea care se aseamănă cu faptele principale 
fără să se afle însă în vreo legătură de cauzalitate cu acestea. Asemenea 
fapte pot să ajute, în anumite situaţii, la desluşirea unor aspecte ale cauzei 
penale. Poate fi socotit ca fiind un fapt similar modul de comitere a infrac- 
țiunii, care, datorită repetării sale cu multă exactitate, poate conduce la iden- 
tificarea făptuitorului. În legătură cu aportul faptelor similare la identificarea 
făptuitorului, menţionăm că, în cadrul criminalităţii judiciare, pot fi găsite 
numeroase exemple de infractori specializați în săvârşirea unui anumit gen 


1 Volonciu |, pp. 159-160; Basarab |, pp. 208-209; R. Conescu (Stănoiu), Obiectul 
probaţiunii judiciare în procesul penal, în S.C.J. nr. 3/1963, p. 485. 
2 Theodoru II, pp. 68-69. 

de infractiuni, într-o anumită manieră, cu mijloace specifice, toate aceste 
elemente reprezentând „amprenta” modului de operare (modus operandi). 
Elementele modului de operare oferă posibilitatea identificării autorilor unor 
infracțiuni sau a grupului din care aceştia fac parte? şi, în consecință, pot fi 
cuprinse în obiectul probaţiunii. 


2.4.2. Faptele auxiliare 


Faptele auxiliare sunt acelea care — deşi nu se referă la dovedirea 
împrejurărilor unei cauze — pot furniza informaţii privind. rezolvarea acelei 
cauze. Poate fi considerată ca un fapt auxiliar, de exemplu, afirmaţia unei 
persoane cu privire la sinceritatea sau nesinceritatea unui martor care a fost 
ascultat într-un dosar penal, martor a cărui declaraţie este pusă sub semnul 
întrebării de către organele judiciare. i 


2.4.3. Faptele negative determinate 


Faptele negative sunt clasificate, la rândul lor, în, fapte negative 
nedeterminate şi fapte negative determinate. 

Faptele negative determinate se pot proba prin fapte pozitive, dacă 
sunt limitate şi determinate. Spre exemplu, se poate dovedi că o anumită 
persoană, într-o anumită zi, la o anumită oră, nu s-a aflat în localitatea X, 
fiindcă, în aceeaşi zi, la aceeaşi oră, se afla în localitatea Y (alibiuF). În 
consecință, faptele negative determinate“ pot intra în obiectul probaţiunii. 


2.5. Faptele şi împrejurările care nu pot forma obiectul 
probaţțiunii 


2.5.1. Lirnitări legale ale obiectului probaţiunii 


Ca o consecinţă a faptului că, de regulă, infracțiunile se comit sub 
vălul clandestinității, informaţiile necesare pentru elucidarea tuturor aspec- 
telor cauzelor penale sunt greu de adunat. Aceasta este principala explicaţie 
a admiterii oricărei probe în procesul penal. Sub acest aspect, principiul care 
călăuzeşte probaţiunea în procesul penal este acela al admisibilităţii oricărei 
probe dacă aceasta este concludentă şi utilă pentru aflarea adevărului. 
Acest principiu cunoaşte două limitări: limitări legale şi limitări impuse de 
concepţiile noastre despre lume şi societate. . 


1 E. Stancu, Investigarea ştiinţifică a infracţiunilor, Tipografia Universităţii Bucureşti, 
1986, p. 191. 

2 O asemenea modalitate de descoperire a infractorilor este cunoscută în practica de 
specialitate sub denumirea de M.O.S., modus operandi sistem (E. Stancu, op. cit., p. 191). 

* Alibiul este considerat o probă directă cu o forță de dovadă deosebită (Volonciu |, 
p. 168). 

ĉ T, mun. Bucureşti, s. a Il-a pen., dec. nr. 789/1992, în Neagu II, p. 446. 

5 Volonciu |, p. 160; Theodoru II, p. 69. 

În anumite situaţii, legea interzice expres administrarea de probe în 
vederea dovedirii unor fapte sau împrejurări de fapt. Astfel, potrivit art. 116 
alin. (3), nu pot face obiectul declaraţiei martorului acele fapte sau împre- 
jurări al căror secret ori confidenţialitate poate fi opusă prin lege organelor 
judiciare, în măsura în care autoritatea competentă sau persoana îndrep- 
tățită nu îşi exprimă acordul în acest sens. | 


2.5.2. Limitări ale obiectului probaţiunii derivate din concepţia noastră 
despre lume şi societate 


Nu pot intra în obiectul probaţiunii faptele sau împrejurările contrare 
concepției noastre despre lume şi societate. Nu poate fi admisă, spre 
exemplu, proba că o anumită persoană a săvârşit o infracțiune de cerşetorie 
sau prostituție deoarece nu are suficiente mijloace de trai, ştiut fiind că legea 
nu permite realizarea de venituri decât din surse licite. 

În virtutea aceloraşi principii, nu pot face obiect al probaţiunii faptele 
sau împrejurările care, în concepția noastră, nu sunt posibile. De exemplu, 
nu se poate admite să se facă dovada că moartea unei persoane a fost 
provocată de stafii, fantome sau farmece, deoarece un asemenea fapt nu 
poate fi conceput ca real’. 


2.5.3. Faptele negative nedeterminate 


Faptele negative nedeterminate nu intră în obiectul probațiunii, 
deoarece nu se pot proba. De exemplu, o persoană nu poate dovedi că nu 
a fost niciodată într-o anumită localitate şi, în consecință, o asemenea 
împrejurare nu poate face obiectul probei. 


Ş 3. Cerinţele probelor 


3.1. Noţiuni introductive 


Pentru a se putea afla adevărul în ceea ce priveşte soluționarea unei 
cauze penale, probele administrate trebuie să aibă capacitatea de a furniza 
informaţii care să permită stabilirea riguroasă a celor întâmplate în realitatea 
obiectivă, numai în acest mod putându-se determina circumstanţele 
săvârşirii faptei, forma de vinovăţie etc. 


t Theodoru Il, p. 70 (autorul menționează un exemplu greu de imaginat pentru 
civilizația secolului al XX-lea). In Revue internationale de criminologie et de police technique 
nr. 3/1964, p. 47, se relatează că judecătorii de la o instanță din Austria au hotărât să se 
deplaseze la ruinele unui castel pentru a verifica dacă există sau nu o fantomă a castelului. În 
sensul inadmisibilității probei în cazul în care fapta nu este posibilă s-au pronunțat şi autori 
din lumea occidentală (în acest sens, a se vedea M. Fenech, El proceso penal, ed. a 4-a, 
Agesa, Madrid, 1982, p. 316). 

Cu alte cuvinte, în activitatea judiciară trebuie determinată corelaţia 
dintre: obiectul probei şi obiectul probaţiunii, pentru a se putea stabili dacă 
faptele şi împrejurările invocate sunt de natură a ajuta la rezolvarea cauzei 
penale. Această corelație presupune verificarea admisibilităţii, pertinenţei, 
concludenței şi utilității probelor. = EB 

De asemenea, având în vedere noile reglementări procesual penale, 
administrarea unei probe presupune constatarea posibilității desfăşurării 
procedeului probatoriu prin intermediul căruia se obține proba. 

În concluzie, pentru a fi administrate într-o cauză penală, proba trebuie 
să îndeplinească următoarele cerințe: 

- să fie admisă de lege (admisibilitatea), © 

- să aibă legătură cu soluționarea procesului (pertinenta); 

- să aibă un rol hotărâtor în soluționarea cauzei (concludenţa); 

- să fie posibilă administrarea probei; | 

- să fie necesară administrarea acesteia (utilitatea). 


3.2. Admisibilitatea probei 


În această materie, există regula potrivit căreia orice probă este, în 
principiu, admisibilă. Astfel, în art. 99 alin. (3) se prevede că persoana 
vătămată, suspectul şi părțile au dreptul de a propune organelor judiciare 
administrarea de probe, aceste cereri neputând fi respinse dacă sunt 
îndeplinite cerințele probelor. | 

Cererea de probaţiune a părţii sau a subiectului procesual principal va 
fi însă respinsă, motivat, atunci când administrarea probei este contrară legii 
[art. 100 alin. (4) lit. f)]. De asemenea, cererea de administrare a unei probe 
va fi respinsă ca fiind inadmisibilă în situaţia în care cererea a fost formulată 
de o persoană neîndreptăţită [art. 100 alin. (4) lit. e)]. 

Sunt reglementate situaţii când proba nu este admisibilă, adminis- 
trarea acesteia fiind interzisă prin lege. De exemplu, conform art. 139 
alin. (4), raportul dintre avocat şi persoana pe care o asistă sau o reprezintă - 
nu poate forma obiectul supravegherii tehnice decât dacă există date că 
avocatul săvârşeşte ori pregăteşte săvârşirea unei infracţiuni dintre cele 
prevăzute expres în lege (infracţiuni de trafic de droguri, trafic de arme, trafic 
de persoane, acte de terorism etc.). O probă obținută prin acest procedeu 
probatoriu care vizează comunicarea dintre avocat şi persoana pe care o 
asistă sau reprezintă este inadmisibilă, neputând fi utilizată în cadrul 
procesului penal. În acest sens, dacă pe parcursul sau după executarea 
măsurii rezultă că activităţile de supraveghere tehnică au vizat şi raporturile 
dintre avocat şi suspectul ori inculpatul pe care acesta îl apără, probele 
obținute nu pot fi folosite în cadrul niciunui proces penal, urmând a fi 
distruse, de îndată, de către procuror. 


1 Volonciu II, p. 346. 

De asemenea, vor fi respinse ca fiind inadmisibile cererile de proba- 
țiune privind fapte sau împrejurări care nu sunt concordante cu concepția 
noastră despre lume şi societate, care sunt contrazise de regulile ştiinţei, 
aşa cum am arătat mai sus”. 


3.3. Pertinenţa probei 


Toate faptele şi împrejurările care sunt invocate în procesul penal şi se 
constată că au legătură cu fapta dedusă judecății sunt considerate ca fiind 
probe pertinente. În mod logic, probele care nu au legătură cu infracțiunea 
în cauză şi care deci nu pot conduce la formarea convingerii organului 
judiciar despre soluția care se impune vor fi respinse ca fiind nepertinente. 

Probele pertinente. sunt acele elemente de fapt care au legătură cu 
faptele sau împrejurările ce trebuie dovedite într-o anumită cauză penală. 
Nu' orice probă pertinentă contribuie însă la aflarea adevărului şi solu- 
ționarea cauzei penale. Astfel, proba pertinentă trebuie să fie şi concludentă. 


3.4. Concludenţa probei 


După cum s-a observat, pe lângă faptul că probele trebuie să prezinte 
legătură cu cauza, ele se impune să fie şi edificatoare, concludente. Astfel, 
probele sunt concludente dacă sunt esențiale în cauză, contribuind în mod 
considerabil la aflarea adevărului şi soluționarea cauzei penale, prin aceea 
că pot clarifica elemente necunoscute ale dosarului?. 

Probele concludente sunt pertinente, având legătură cu cauza, însă 
nu orice probă pertinentă este şi concludentă. Astfel, relațiile de duşmănie 
dintre autorul omorului şi victimă constituie o probă pertinentă, având 
legătură cu cauza, dar nu şi concludentă, deoarece nu aduce informații 
esenţiale şi edificatoare pentru rezolvarea cazului”. 


1 A se vedea paragraful 2.5.2. Limitări ale obiectului probațiunii derivate din concepția 
noastră despre lume şi societate. 

2 în practica judiciară s-a apreciat că cererea inculpaților prin care aceştia solicitau 
instanței de judecată să dispună ca partea civilă să fie supusă unei expertize medico-legale, 
prin care să se verifice dacă, în cazul unei intervenții chirurgicale, i s-ar înlătura incapacitatea 
de muncă, nu poate fi admisă, proba solicitată fiind neconcludentă, în condiţiile în care nimeni 
nu poate obliga o persoană să se supună unei intervenţii medicale, pe de o parte, şi nu există 
certitudinea că intervenţia medicală va fi reuşită, pe de altă parte (T. mun. Bucureşti, s. a Il-a 
pen., dec. nr. 1216/1973, în V. Papadopol, V. Dobrinoiu, M. Apetrei, Codul de procedură 
penală, adnotat, vol. |, Partea generală, Ed. Albastră, Bucureşti, 1996, pp. 364-365). In 
acelaşi sens, cererea inculpatului de a se dispune efectuarea unei expertize medico-legale 
din care să rezulte că nu putea săvârşi infracţiunea de viol, fiind impotent, formulată la 2 ani 
de la data comiterii faptei, va fi respinsă, având în vedere că, în condiţiile în care nu se poate 
determina retroactiv potenţa sexuală, proba nu ar avea nicio semnificație pentru soluționarea 
cauzei, fiind neconcludentă (C. Apel Bacău, dec. pen. nr. 70/R din 13 februarie 1997, în 
Jurisprudența penală pe anul 1997, Ed. Lumina Lex, Bucureşti, 1998, pp. 164-165). 

3 Volonciu |, p. 361. 

Concludenţa probelor este strâns legată de obiectul probațiunii, 
deoarece proba concludentă urmează să dovedească o faptă sau împre- 
jurare care face parte din obiectul probaţiunii. | 
În cazul în care probele nu au valoarea informaţională menţionată mai 
sus, pot fi respinse ca fiind nerelevante. Această concluzie se desprinde din 
art. 100 alin. (4) lit. a), potrivit căruia organele judiciare pot respinge o cerere 
privitoare la administrarea unor probe atunci când proba nu este relevantă 


în raport cu obiectul probațiunii din cauză. 


1 


3.5. Administrarea probei trebuie să fie posibilă 


Conform art. 100 alin. (4) lit. d), organele judiciare pot respinge o 
cerere privitoare la administrarea unor probe atunci când proba este 
imposibil de obținut. Pi | 

În desfăşurarea procesului penal, organele judiciare pot constata 
imposibilitatea administrării unei probe fie cu ocazia formulării cererii de 
probaţiune, fie ulterior admiterii acesteia, pe parcursul utilizării unui anumit 
procedeu probatoriu. | 

Astfel, proba solicitată se poate prezenta ca fiind imposibil de 
administrat de la bun început, soluţia de respingere fiind evidentă. De 
exemplu, cererea de probaţiune va fi respinsă atunci când se solicită 
efectuarea unei cercetări la fața locului în cursul fazei de judecată pentru o 
infracţiune la regimul circulaţiei pe drumurile publice, invocându-se nece- 
sitatea stabilirii urmelor de frânare ale vehiculului. În acest caz, intervalul de 
timp dintre momentul săvârşirii infracțiunii şi momentul procesual când a fost 
formulată solicitarea va determina respingerea cererii, proba fiind imposibil 
de obținut. Aceeaşi soluție se impune atunci când se solicită audierea unui 
martor cu privire la care organul judiciar are date din care rezultă că acesta 
a decedat. | 

în alte cazuri, după admiterea cererii de administrare a unei anumite 
probe, se poate constata faptul că proba a devenit imposibil de obținut. 
Astfel într-un dosar penal, instanța de judecată, după ce admite proba 
testimonială constând în audierea unui anumit martor, nu poate proceda la 
audierea acestui martor, dispărut de la adresa de domiciliu. Constatându-se 
că martorul nu poate fi localizat şi identificat prin activități specifice ale 
organelor de poliţie şi ţinând cont de operativitatea desfăşurării procesului 
penal, instanța de judecată va putea aprecia că audierea acestuia a devenit 
imposibil de efectuat, cererea probatorie urmând a fi respinsă. | 


i 


3.6. Utilitatea probei 


Trebuie observat faptul că nu orice probă concludentă este şi utilă. 
Prin probe utile înțelegem acele elemente de fapt care, prin informaţiile pe 
care le conţin, sunt necesare soluționării cauzei. Proba utilă este, implicit, şi 

concludentă. Proba concludentă poate fi însă inutilă, în sensul că nu este 
necesară pentru soluţionarea cauzei. De exemplu, dacă într-o cauză există 
mai mulți martori oculari, care, prin depoziţiile lor, au contribuit la formarea 
convingerii organului judiciar cu privire la un anumit aspect al cauzei, 
cererea inculpatului de a fi audiaţi şi alţi martori, cu privire la acelaşi aspect, 
urmează a fi respinsă ca fiind inutilă. Într-adevăr, proba testimonială este 
admisibilă, nefiind interzisă prin lege, are legătură cu cauza, poate clarifica 
anumite aspecte, dar apare ca fiind inutilă, întrucât aspectele respective au 
fost deja lămurite. 

Utilitatea este atributul probei care poate aduce informaţii noi față de 
probele administrate anterior, pentru lămurirea unor aspecte legate de 
cauza respectivă. 


$ 4. Administrarea probelor 


Administrarea probelor este activitatea procesuală prin care, în 
condiţiile legii, organele judiciare, din oficiu sau la cererea părților şi a 
subiecților procesuali principali, strâng elementele de fapt necesare pentru 
justa soluţionare a cauzei, în vederea aflării adevărului în procesul penal. 

Sub imperiul Codului de procedură penală anterior, sarcina probațiunii 
(onus probandi) revenea, cu titlu de obligaţie, organelor de urmărire penală 
şi instanței de judecată. În acest sens, potrivit art. 65 alin. (1), sarcina 
administrării probelor era stabilită în competența organului de urmărire 
penală şi a instanţei de judecată. Această sarcină era, de fapt, o obligaţie, 
deoarece, în baza art. 62, art. 202 alin. (1) şi (2) şi art. 287 din Codul de 
procedură penală anterior, organele de urmărire penală şi instanțele de 
judecată erau obligate să strângă probele necesare pentru aflarea 
adevărului şi pentru lămurirea cauzei penale sub toate aspectele. 

Această regulă a fost atenuată prin intrarea în vigoare a noului Cod de 
procedură penală, în sensul că sarcina probaţiunii a fost stabilită distinct, în 
funcţie de administrarea probelor în latura penală sau în latura civilă a 
cauzei. 

În acest sens, potrivit art. 99 alin. (1), în acţiunea penală sarcina 
probei aparţine în principal procurorului. Deşi din modul de formulare s-ar 
putea concluziona că sarcina probei a fost instituită exclusiv față de 
procuror, suntem de părere că această obligaţie incumbă, în egală măsură, şi 
organului de cercetare penală, în cursul fazei urmăririi penale. Art. 99 alin. (1) 
se aplică şi pentru faza de judecată, procurorul exercitând, în continuare, 
sarcina probaţiunii, cu mențiunea că şi instanța de judecată poate manifesta 
un rol activ în probaţiune, administrând probe din oficiu, atunci când con- 
sideră necesar pentru formarea convingerii sale [art. 100 alin. (2)]. 

În concluzie, reținem că sarcina probațiunii, în ceea ce priveşte 
punerea în mişcare şi exercitarea acțiunii penale, revine: 

a) procurorului (în principal) şi organului de cercetare penală, în cursul 
fazei de urmărire penală; 

b) procurorului (în principal) şi instanţei de judecată, în cursul fazei de 
judecată. | | 
În privința acţiunii civile, potrivit art. 99 alin. (1), sarcina probei aparține 
părții civile ori, după caz, procurorului care exercită acţiunea civilă în cazul în 
care persoana vătămată este lipsită de capacitate de exercițiu sau are 
capacitate de exerciţiu restrânsă. De asemenea, similar acțiunii penale, în 
cursul judecății sarcina probei revine, în subsidiar, şi instanței de judecată. 

În aceste condiţii, sarcina probaţiunii, în ceea ce priveşte exercitarea 
acţiunii civile, revine: | DG i | 

a) părţii civile (în principal) şi procurorului atunci când acţiunea civilă 
este obligatorie), în cursul fazei de urmărire penală; 

b) părții civile (în principal), procurorului şi instanţei de judecată (în 
subsidiar), în cursul fazei de judecată. 
| Potrivit reglementărilor existente în alte legislații, organele judiciare nu 

au întotdeauna obligaţia să administreze probele; de exemplu, în procesul 
penal de tip anglo-saxon, judecătorul are poziția unui arbitru care asistă doar 
la modul în care sunt administrate probele”. 

În activitatea procesuală de administrare a probelor, în cursul urmăririi 
penale, organul de urmărire penală strânge şi administrează probe atât în 
favoarea, cât şi în defavoarea suspectului sau a inculpatului, din oficiu ori la 
cerere. În cursul judecății, instanța administrează probe la cererea procu- 
rorului, a persoanei vătămate sau a părților şi, în mod subsidiar, din oficiu, 
atunci când consideră necesar pentru formarea convingerii sale. | 

Beneficiind de prezumția de nevinovăție, în lipsa probelor de vinovăție, 
suspectul sau inculpatul nu este obligat să îşi dovedească nevinovăția şi are 
dreptul de a nu contribui la propria acuzare [art. 99 alin. (2)]. 

Sarcina probaţiunii nu trebuie confundată cu propunerea de probe, 
care constă în posibilitatea pe care o au persoana vătămată, suspectul, 
părţile din proces şi procurorul de a propune probe în vederea soluționării 
cauzei. | i 

În acest sens, în art. 99 alin. (3) se arată că, în procesul penal, per- 
soana vătămată, suspectul şi părţile au dreptul de a propune organelor 
judiciare administrarea de probe, pe care organele judiciare le pot admite 
sau respinge motivat. De asemenea, în cursul judecății, şi procurorul poate 
solicita administrarea unor probe, instanţa de judecată fiind singurul organ 
judiciar competent în acest stadiu al procesului penal care poate stabili dacă 
este necesară administrarea unei anumite probe. 

Întreaga procedură de administrare a probelor implică posibilitatea 
subiecţilor cu funcţii procesuale distincte de a combate probele. Această 


1 Volonciu |, p. 163. 

atitudine prin care se exprimă dezacordul fată de conţinutul unei probe nu 
se mărgineşte la simpla negare a faptelor sau împrejurărilor ce rezultă din 
probe, ci presupune propunerea unor probe contrare. Sub acest aspect, s-a 
statornicit de mult regula că cel ce afirmă este obligat să dovedească 
afirmaţia făcută (ei incumbit probatio qui dicit, non qui negat). 

Cererea privitoare la administrarea unor probe formulată în cursul 
urmăririi penale sau în cursul judecății se admite ori se respinge, motivat, de 
către organele de urmărire penală (în cursul fazei de urmărire penală) sau 
de către instanţa de judecată (în cursul fazei de judecată) [art. 100 alin. (3)]. 

După cum am observat mai devreme, organele judiciare pot respinge 
o cerere privitoare la administrarea unor probe atunci când: 

a) proba nu este relevantă în raport cu obiectul probaţiunii din cauză; 

b) se apreciază că pentru dovedirea elementului de fapt care consti- 
tuie obiectul probei au fost administrate suficiente mijloace de probă; 

c) proba nu este necesară, întrucât faptul este notoriu; 

d) proba este imposibil de obținut; 

e) cererea a fost formulată de o persoană neîndreptăţită; 

f) administrarea probei este contrară legii. 

Principiul loialității. Pentru administrarea probelor, legea fixează un 
anumit regim procesual, pentru ca, într-adevăr, proba să inspire siguranţă în 
valorificarea ei în vederea aflării adevărului. In acest scop, a fost regle- 
mentat în mod expres principiul loialității administrării probelor. Această 
regulă de bază a probațiunii în materie penală este prevăzută în art. 101, 
legiuitorul având în vedere următoarele trei interdicții: 

a) este oprit a se întrebuința violențe, ameninţări ori alte mijloace de 
constrângere, precum şi promisiuni sau îndemnuri în scopul de a se obține 
probe ; 

b) nu pot fi folosite metode sau tehnici de ascultare care afectează 
capacitatea persoanei de a-şi aminti şi de a relata în mod conştient şi 
voluntar faptele care constituie obiectul probei; interdicția se aplică chiar 
dacă persoana ascultată îşi dă consimțământul la utilizarea unei asemenea 
metode sau tehnici de ascultare. 

Spre exemplu, este interzisă audierea unei persoane aflată în 
hipnoză, stare asemănătoare cu somnul sau cu somnambulismul, provocată 
artificial prin sugestie, în timpul căreia controlul conştient asupra propriei 
comportări şi contactul cu realitatea slăbesc, acţiunile celui hipnotizat fiind 


1 Încălcarea dispoziţiilor art. 101 alin. (1) constituie infracţiunea de cercetare abuzivă 
prevăzută în art. 280 alin. (1) C. pen., unde se arată că „intrebuințarea de promisiuni, 
ameninţări sau violenţe împotriva unei persoane urmărite sau judecate într-o cauză penală, 
de către un organ de cercetare penală, un procuror sau un judecător, pentru a o determina 
să dea ori să nu dea declarații, să dea declaraţii mincinoase ori să îşi retragă declaraţiile, se 
pedepseşte cu închisoarea de la 2 la 7 ani şi interzicerea exercitării dreptului de a ocupa o 
funcție publică”. 

supuse voinţei hipnotizatorului!. De asemenea, chiar dacă ar exista consim- 
țământul persoanei care urmează a fi audiată, este interzisă narcoanaliza, 
ca modalitate de explorare a subconştientului subiectului aflat în stare de 
narcoză?; | | 
c) este interzis organelor judiciare penale sau altor persoane care 
acționează pentru acestea să provoace o persoană să săvârşească ori să 
continue săvârşirea unei fapte penale, în scopul obținerii unei probe. 

Cu privire la această ultimă interdicție, notăm faptul că textul de lege 
are în vedere, pe lângă organele judiciare, şi alte persoane care acţionează 
pentru organele judiciare, cum ar fi investigatorii sub acoperire, investigatorii 
cu identitate reală ori colaboratorii. sajni 

În acest sens, în Codul de procedură penală german se arată că 
„(1) Nu trebuie adusă atingere libertății de decizie a inculpatului şi libertății 
de manifestare a voinţei prin abuzuri, epuizare, prin orice formă de constrân- 
gere fizică, prin administrare de medicamente, prin tortură, înşelăciune sau 
hipnoză. Constrângerea nu poate fi utilizată decât dacă este admisă de 
normele de procedură penală. Amenințarea cu aplicarea unei măsuri 
interzise de normele de procedură penală şi promisiunea unui avantaj 
neprevăzut de lege sunt interzise. (2). Se interzice orice măsură care aduce 
atingere memoriei sau abilităţilor de gândire şi liberului arbitru al inculpa- 
tului”. Aceste interdicții se aplică chiar dacă inculpatul a fost de acord cu 
metodele enumerate. În caz de nerespectare a acestor dispoziții legale, 
declarațiile urmează a fi excluse din dosar, chiar dacă inculpatul ar fi de 
acord cu acestea”. | nye a 

Această limitare a probatțiunii cuprinsă în art. 101 alin. (3) comportă 
însă unele nuanțări, fiind necesar a fi departajată de procedeul probatoriu al 
participării autorizate la anumite activități. Astfel, potrivit art. 138 alin. (11), 
este permisă comiterea unei fapte similare laturii obiective a unei infracţiuni 
de corupție, efectuarea de tranzacții, operaţiuni sau orice fel de înțelegeri 
privind un bun sau privind o persoană despre care se bănuieşte că ar fi 
dispărută, că este victima traficului de persoane ori a unei răpiri, efectuarea 
de operaţiuni privind droguri, precum şi prestarea unui serviciu, desfăşurate 
cu autorizarea organului judiciar competent, în scopul obţinerii de mijloace 
de probă. | 

Menţionăm că dispoziţii similare, prin care era prevăzută posibilitatea 
utilizării investigatorilor sub acoperire sau a desfăşurării unor procedee care 
puteau fi considerate drept acte de provocare erau cuprinse în Legea 
nr. 78/2000 pentru prevenirea, descoperirea şi sancţionarea faptelor de 


1 A se accesa http://dexonline.ro/definitie/hipnoz%C4%83/paradigma. 

? A se accesa http://dexonline.ro/definitie/narcoanaliz% C4%83. Pentru detalii, a se 
vedea R.S. Schmidt, La narcoanalyse et son application pratique, în Revista internațională 
de criminologie şi poliție tehnică, 1956, p. 64. 

A se vedea art. 136a din Codul de procedură penală german, disponibil la 
http:/hh.juris.de/englisch_stpo/german_code_of_ criminal_procedure.pdf. 

corupție, Legea nr. 143/2000 privind prevenirea şi combaterea traficului şi 
consumului ilicit de droguri, republicată, şi în Legea nr. 39/2003 privind 
prevenirea şi combaterea criminalității organizate. În prezent, din aceste 
acte normative au fost eliminate dispoziţiile procedurale, urmând a se aplica 
dispozițiile Codului de procedură penală, tehnică legislativă pe care o 
considerăm benefică eficientizării procesului de aplicare a legii. 

In practica judiciară, în legătură cu această problematică, s-a statuat 
faptul că folosirea unui investigator sub acoperire în scopul surprinderii în 
flagrant delict de trafic de droguri a făptuitorului nu constituie o activitate de 
provocare. Astfel, de vreme ce o persoană consumatoare de droguri a 
comis în mod repetat acţiuni specifice traficului de droguri, nu agentul sub 
acoperire este cel care o determină să săvârşească sau să continue 
săvârşirea acestora, rezoluția în acest sens fiind luată anterior de către 
făptuitor!. În acelaşi sens, în conformitate cu jurisprudenţa Curţii Europene a 
Drepturilor Omului privind art. 6 din Convenţia pentru apărarea drepturilor 
omului şi a libertăţilor fundamentale, reflectată în special în cauza 
Ramanauskas c. Lituaniei, activitatea investigatorului sub acoperire şi a 
colaboratorului acestuia respectă garanţiile conferite de art. 6 din Convenţie 
şi art. 68 alin. (2), neexistând o provocare, dacă se limitează la examinarea, 
de o manieră pasivă, a activităţii infracționale, fără a exercita asupra 
persoanei o influență de natură a instiga la comiterea unei infracţiuni, care 
altfel nu ar fi fost săvârşită, în scopul de a face posibilă constatarea 
acesteia. Prin urmare, s-a statuat că activitatea investigatorului sub aco- 
perire şi a colaboratorului acestuia respectă garanţiile dreptului la un proces 
echitabil, neexistând o provocare, în cazul în care contactul investigatorului 
şi al colaboratorul cu inculpaţii a avut loc în contextul în care inculpații 
căutau în mod activ cumpărători şi vânzători de droguri, aceştia propunând 
investigatorului şi colaboratorului să le procure şi să le vândă droguri . 

În mod practic, probaţiunea în cauză este epuizată în momentul în 
care organele judiciare, subiecţii procesuali principali şi părţile consideră că 
nu mai au de administrat probe. Dispoziţiile legale consacră regula men- 
ționată mai sus”. 


1Î.C.C.J., S: pen., dec. nr. 5169/2003, în Neagu III, p. 541. 

2 ÎC.CJ., s. pen., dec. nr. 917 din 9 martie 2011, disponibilă pe site-ul instanţei 
supreme. 

3 În privința epuizării activităţii de administrare a probelor în faza de urmărire penală, 
în art. 327 se arată că procurorul rezolvă cauza prin trimitere în judecată, clasare sau 
renunțare la urmărirea penală „atunci când constată că au fost respectate dispozițiile legale 
care garantează aflarea adevărului, că urmărirea penală este completă şi există probele 
necesare şi legal administrate”. În faza de judecată, terminarea activităţii de administrare a 
probelor este subliniată în dispoziţiile art. 387, unde se arată că: „(1) Înainte de a declara 
terminată cercetarea judecătorească, preşedintele întreabă procurorul, persoana vătămată şi 
părţile dacă mai au de dat explicaţii ori de formulat cereri noi pentru completarea cercetării 
judecătoreşti. (2) Dacă nu s-au formulat cereri sau dacă cererile formulate au fost respinse ori 
dacă s-au efectuat completările cerute, preşedintele declară terminată cercetarea 
judecătorească”. 

În desfăşurarea procesului penal se pot constata abateri de la cadrul 
procesual instituit, ipoteză în care pot fi incidente anumite sancțiuni 
procedurale". Notăm faptul că inadmisibilitatea, decăderea şi nulitățile au 
fost menținute ca sancţiuni procedurale şi în actualul Cod de procedură 
penală. Suplimentar, legiuitorul a prevăzut, ca o sancțiune procedurală 
distinctă, excluderea probelor obținute nelegal. Această sancțiune distinctă 
intervine în materia probaţiunii în ipoteza încălcării principiilor legalităţii şi 
loialității administrării probelor. 

În lucrări anterioare?, apreciam că proba nu va putea fi valorificată în 
procesul penal în situaţia în care se constata că a fost administrată prin 
încălcarea prevederilor legale, chiar dacă erau îndeplinite cerințele probei. In 
acest sens, potrivit art. 64 alin. (2) din Codul de procedură penală anterior, 
mijloacele de probă obţinute în mod ilegal nu puteau fi folosite în procesul 
penal. Aşadar, deşi nu era reglementată sub titulatura expresă de „exclu- 
dere a probelor”, această sancțiune procedurală era prevăzută şi în regle- 
mentarea anterioară. | 

Sancţiunea excluderii probelor obținute în mod nelegal a fost prevă- 
zută în mod expres în actualul Cod de procedură penală, legiuitorul regle- 
mentând ipoteze distincte de aplicare a acesteia. Numitorul comun al tuturor 
acestor situaţii îl reprezintă obţinerea probei în mod nelegal. Asifel, potrivit 
art. 102, sunt prevăzute două categorii de probe care nu pot fi utilizate în 
procesul penal, după cum urmează: | 

4) probele obţinute prin tortură, precum şi probele derivate din acestea 
[art. 102 alin. (1)); | 

2) orice alte probe obținute în mod nelegal, precum şi probele derivate 
din acestea [art. 102 alin. (2) şi (4)]. 

- Probele obținute prin tortură. În ceea ce priveşte probele obținute 
prin tortură“, deşi este de natura evidenţei faptul că această modalitate 


1 Sancţiunile procedurale vor fi analizate în detaliu în prezenta lucrare în Capitolul VIII, 
Actele procesuale şi procedurale comune, Secţiunea a l-a, Instituţii legate de actele 
procesuale şi procedurale. | m 

2 Neagu Il, p. 265; Neagu III, p. 452. 

3 Pentru detalii, a se vedea Gh. Mateuţ, O noutate pentru procedura penală română: 
invalidarea probelor obținute în mod ilegal, în Dr. nr. 7/2004, pp. 133-145. 

4 Potrivit art. 282 C. pen., constituie infracţiunea de tortură „fapta funcţionarului public 
care îndeplineşte o funcţie ce implică exerciţiul autorităţii de stat sau a altei persoane care 
acționează la instigarea sau cu consimțământul expres ori tacit al acestuia de a provoca unei 
persoane puternice suferințe fizice ori psihice: a) în scopul obținerii de la această persoană 
sau de la o terță persoană (de —n.r.) informaţii sau declaraţii; b) în scopul pedepsirii ei pentru 
un act pe care aceasta sau o terță persoană l-a comis ori este bănuită că l-a comis; c) în 
scopul de a o intimida sau de a face presiuni asupra ei ori de a intimida sau a face presiuni 
asupra unei terțe persoane; d) pe un motiv bazat pe orice formă de discriminare”. De 
asemenea, sunt prevăzute, ca forme agravate, tortura urmată de vătămarea corporală sau 
moartea victimei. 

probatorie încalcă flagrant legea, legiuitorul a optat pentru reglementarea 
expresă a sancţiunii procedurale tocmai din cauza gravităţii încălcării legii 
penale de către organul judiciar căruia îi revine sarcina probațiunii. În acest 
caz, modalitatea de obținere a probei aduce grave prejudicii demnităţii 
umane. 

De altfel, în sprijinul acestei reglementări, semnalăm aderarea 
României la Convenţia împotriva torturii şi altor pedepse ori tratamente cu 
cruzime, inumane sau degradante!. De asemenea, deosebit de relevantă 
este jurisprudența Curţii Europene a Drepturilor Omului, prin care s-a 
statuat, în mod constant, în favoarea eliminării din ansamblul probator al 
cauzelor penale a probelor obținute prin tortură. 

Astfel, în hotărârea pronunțată în cauza Othman (Abu Qatada) c. Marii 
Britanii din 12 ianuarie 2012, s-a reținut că soluţionarea unei cauze penale 
în lordania prin admiterea unor probe obținute prin tortură (lovirea tălpilor 
picioarelor, procedeu cunoscut sub numele de bastinado, falanga sau 
falaka) reprezintă o denegare de justiţie, încălcându-se, în acest mod, echi- 
tatea procedurii. Aflarea adevărului în cauzele penale nu poate fi fundamen- 
tată pe probe obținute prin tortură, această practică fiind incompatibilă cu 
exigenţele statului de drept şi cu prevederile art. 6 din Convenţia europeană 
a drepturilor omului’. 

într-o altă cauză”, s-a constatat că autorităţile judiciare penale 
germane au obținut probe prin utilizarea torturii de natură psihică. Astfel, 
Curtea Europeană a Drepturilor Omului a stabilit că reclamantul a fost supus 
la ameninţări cu suferințe intolerabile în cazul în care refuza să spună unde 
se află victima infracţiunii, în acest scop aducându-i-se la cunoştinţă că un 
poliţist special instruit în acest scop (şi anume cauzarea unor suferințe fizice 


S z m e 
care să nu lase urme) se afla în drum spre unitatea de poliție . 


1 Această convenție a fost adoptată la New York, la 10 decembrie 1980. România a 
aderat la Convenţie prin Legea nr. 19/1990, publicată în M. Of. nr. 112 din 10 octombrie 
1990. 

2 A se vedea, pentru detalii, hotărârea pronunțată de Curtea Europeană a Drepturilor 
Omului în cauza Othman (Abu Qatada) c. Marii Britanii (12 ianuarie 2012), disponibilă în 
baza de date electronică HUDOC. 

3 A se vedea, pentru detalii, hotărârea pronunţată de Curtea Europeană a Drepturilor 
Omului în cauza Găfgen c. Germaniei (1 iunie 2010), disponibilă pe pagina web a Consiliului 
Superior al Magistraturii. 

4 Relevantă pentru problematica analizată este şi hotărârea Curţii interamericane a 
drepturilor omului din 27 noiembrie 2003 pronunţată în cauza Maritza Urrutia c. Guatemalei, 
prin care s-a stabilit că a fost utilizată tortura ca modalitate de obținere a declarației 
făptuitorului. În acest caz, instanţa a constatat că persoanei reclamante, în cursul anchetei 
penale, i s-a acoperit capul cu o cagulă, a fost legată cu cătuşe de un pat într-o încăpere în 
care era lumina aprinsă şi în care radioul era deschis permanent, fapt din cauza căruia nu 
putea să doarmă. De asemenea, interogatoriile au fost foarte lungi, organele de poliţie 
arătându-i fotografii sugestive ale unor persoane care prezentau urme de tortură şi 
amenințând-o că şi-ar putea găsi familia în aceeaşi stare. De asemenea, organele judiciare 
au amenințat-o cu tortura fizică sau cu uciderea sa ori a familiei sale, dacă nu colaborează. În 

Sfera de aplicare a sancțiunii excluderii acoperă şi probele derivate din 
probe obţinute prin tortură. | yiq li 

Orice alte probe obtinute în mod nelegal. În această categorie sunt 
incluse toate celelalte probe administrate în procesul penal prin încălcarea 
procedurilor stabilite prin lege. În aceeaşi categorie sunt incluse, în opinia 
noastră, şi probele administrate prin încălcare principiului loialității, în 
condițiile art. 101. | 

De asemenea, sancţiunea excluderii probei va fi incidentă şi în cazul 
în care se constată nulitatea actului prin care s-a dispus sau autorizat 
administrarea unei probe ori prin care aceasta a fost administrată. Astfel, vor 
fi excluse din dosar probele obţinute în urma efectuării unei percheziții 
domiciliare, în condiţiile în care, în cursul urmăririi penale, judecătorul de 
drepturi şi libertăți a dispus prin încheiere admiterea cererii de percheziție 
domiciliară, dar nu a întocmit minuta, potrivit art. 158 alin. (6). 

Aceeaşi sancţiune se impune în situaţia în care investigatorul sub 
acoperire obţine probe cu privire la săvârşirea unei infracţiuni de corupție, în 
condiţiile în care această metodă specială de cercetare nu a fost autorizată 
de procurorul competent. NU A 

Considerăm însă că încălcarea legii în procedura de administrare a 
probei este necesar să fie semnificativă pentru a determina sancţiunea 
excluderii probei. În acest mod, nu orice abatere de la legea procesual 
penală poate avea aptitudinea invalidării probei astfel obținute. De exemplu, 
având reper în jurisprudenţa anterioară actualului Cod de procedură penală, 
luarea unei declaraţii martorului minor sub 14 ani în absenţa unuia dintre 
părinţi nu va fi exclusă din dosar decât în măsura în care se cauzează o 
vătămare drepturilor părţilor ori alor subiecţilor procesuali principali, care nu 
poate fi înlăturată altfel decât prin desființarea actului. | 

Probele derivate. Probele derivate reprezintă o noutate în legislația 
procesual penală din România, fiind o consecință a teoriei „fructelor pomului 
otrăvit”. | | 

Potrivit art. 102 alin. (1) şi (4), probele derivate din probe obținute prin 
tortură, precum şi probele derivate din alte probe obținute nelegal se exclud, 
legiuitorul prevăzând însă proceduri diferenţiate prin parcurgerea cărora se 

aceste condiţii, persoana reclamantă a fost obligată să înregistreze o casetă video, care a 
fost difuzată apoi pe două canale de televiziune din Guatemala, în care aceasta a făcut o 
declaraţie împotriva voinței sale şi al cărei conţinut a fost constrânsă să îl confirme la o 
conferință de presă organizată după eliberarea sa. 

1 În doctrina de limbă engleză întâlnim această problematică tratată sub denumirea de 
„fruits of the poisonous tree”. Această teorie a fost generată de cauza Silverthome Lumber 
c. Statelor Unite ale Americii. În acest caz, în anul 1920, Curtea Supremă a Statelor Unite ale 
Americii a stabilit că agenţii federali, plecând de la utilizarea unor documente fiscale. 
confiscate nelegal, au acuzat o persoană de săvârşirea unor infracțiuni la regimul fiscal, 
finalmente probele derivate din aceste documente fiscale obținute nelegal fiind excluse din 
dosar. 

poate invoca sancţiunea procedurală pentru fiecare dintre aceste probe 
derivate. 

Astfel, probele derivate din probe administrate în mod nelegal (altele 
decât probele administrate prin tortură) vor fi excluse din materialul probator 
al cauzei, cu îndeplinirea cumulativă a următoarelor condiţii: 

1) probele derivate au fost obţinute în mod direct din probe admi- 
nistrate în mod nelegal; 

2) probele derivate nu puteau fi obținute în alt mod. 

Din aceste două condiţii rezultă că proba poate fi apreciată ca fiind 
derivată dacă este obținută direct şi exclusiv din proba nelegală, în sensul 
constatării existenței unei strânse legături cu aceasta din urmă. Spre 
exemplu, suspectul reţinut, audiat fără ca un avocat ales sau desemnat din 
oficiu să participe la audiere, divulgă identitatea coautorului. Acesta, audiat, 
la rândul său, într-o primă declaraţie recunoaşte participarea la săvârşirea 
infracţiunii. Ulterior, coautorul neagă această participare, care nu este 
probată prin niciun alt element informativ al cauzei. În aceste condiţii, proba 
obținută prin încălcarea dispoziţiilor relative la asigurarea asistenţei juridice 
obligatorii este nelegală, urmând a fi exclusă din materialul cauzei, şi a 
generat obținerea unei probe derivate (recunoaşterea inițială a coautorului), 
care nu ar fi putut fi administrată în alt mod şi care nu se coroborează cu 
nicio altă probă a dosarului. În această situaţie, se poate pune în discuţie şi 
excluderea probei derivate. Per a contrario, dacă proba obținută ulterior 
probei nelegale ar fi putut fi obținută şi în alt mod (prin coroborarea 
informaţiei cu alte mijloace de probă, independente de proba nelegală), 
sancţiunea excluderii nu va fi incidentă. 

Stabilirea legăturii dintre proba nelegală şi proba derivată reprezintă 
un atribut al organului judiciar penal competent, fiind, în opinia noastră, un 
demers dificil de realizat. De exemplu, ce soluţie se impune a fi adoptată în 
situaţia obținerii unei declarații a inculpatului prin violențe, declaraţie prin 
care acesta aduce la cunoştinţa organelor judiciare locul unde a ascuns 
drogurile pe care le comercializa? Dacă se constată că drogurile nu ar fi 
putut fi descoperite într-un alt mod, proba derivată (deținerea drogurilor în 
vederea comercializării) va fi exclusă? 

Precizăm că probele derivate sunt probe obținute în mod legal. 
Excluderea lor din ansamblul probator este determinată de strânsa legătură 
cu probele obținute nelegal. 

De asemenea, probele derivate sunt obținute întotdeauna ulterior 
probelor nelegale. 

În ceea ce priveşte probele derivate din probe administrate prin 
tortură, acestea vor fi excluse întotdeauna, indiferent că au fost obținute în 
mod direct sau indirect din probele administrate prin tortură. De asemenea, 
nu are importanță dacă aceste probe derivate puteau fi obținute şi în alt 
mod. Aceste concluzii se impun având în vedere formularea art. 102 

alin. (4), unde sunt prevăzute condiţiile necesare numai în ceea ce priveşte 
excluderea probelor derivate din probe nelegale. 


§ 6. Aprecierea probelor 


Libera apreciere a probelor. În dreptul nostru funcționează principiul 
liberei aprecieri a probelor, prevăzut în art. art. 103 alin. (1), în conformitate 
cu care probele nu au o valoare dinainte stabilită prin lege şi sunt supuse 
liberei aprecieri a organelor judiciare în urma evaluării tuturor probelor 
administrate în cauză”. | | | 

În aceste condiţii, principiul „liberei aprecieri a probelor’ are semni- 
ficaţia faptului că organele judiciare pot aprecia probele din dosar în mod 
liber, fără constrângeri legale. 

Cea mai importantă garanţie a libertăţii acordate judecătorului în 
aprecierea probelor o reprezintă faptul că probele nu au o valoare dinainte 
stabilită. În aceste condiţii, în lipsa unor prevederi prin care să fie instituită o 
valoare probatorie preferenţială pentru anumite probe, judecătorul are 
libertatea de a aprecia întregul ansamblu probator conform convingerii sale. 

De la principiul liberei aprecieri a probelor a fost prevăzută totuşi o 
derogare, prin intermediul dispoziţiilor art. 103 alin. (3). Astfel, instituindu-se 
o prezumție relativă de existenţă a îndoielii rezonabile asupra veridicității 
acuzaţiei formulate, se arată că hotărârea de condamnare, de renunțare la 
aplicarea pedepsei sau de amânare a aplicării pedepsei nu se poate 
întemeia în măsură determinantă pe declaraţiile investigatorului, ale colabo- 
ratorilor ori ale martorilor protejaţi. Cu alte cuvinte, în acest caz principiul 
liberei aprecieri a probelor cunoaşte o restrângere, deoarece judecătorul nu 
poate pronunţa una dintre soluțiile prevăzute în lege numai în baza unor 
probe rezultate din declaraţiile investigatorului, ale colaboratorului sau ale 
martorului protejat, chiar dacă intima lui convingere este în favoarea reţinerii 
vinovăţiei făptuitorului. 

Fiind deosebit de relevant pentru înțelegerea conținutului principiului 
„liberei aprecieri a probelor”, reproducem parţial conţinutul art. 353 din Codul 
de procedură penală francez: „Înainte de retragerea curții cu juraţi (după 
dezbateri — n.n.), preşedintele dă citire următoarei reguli, care este, 
suplimentar, afişată cu litere îngroşate în locul cel mai vizibil în camera de 


1 În circumstanțele în care există contradicții între declaraţiile martorilor şi cele ale 
inculpaţilor, neexistând o ordine de preferință, instanța poate să considere că numai unele 
dintre ele exprimă adevărul, având obligaţia de a le înlătura motivat pe celelalte (C. Apel 
Bucureşti, s. | pen., dec. nr. 742/2002, în Neagu III, p. 456). 

În sistemul judiciar francez, Curtea cu jurați (cour d'Assises) are competența de a 
judeca infracțiunile cele mai grave, fiind formată din 3 magistrați judecători, 2 arbitri şi un juriu 
(6 cetățeni selectați prin tragere la sorţi). Anumite infracțiuni care intră sub incidența legislației 
privind terorismul, a legislației privind traficul de droguri etc. sunt judecate de către o curte cu 
jurați formată exclusiv din judecători de profesie. 

deliberare: Legea nu cere socoteală judecătorilor cu privire la mijloacele prin 
care s-au convins de soluția care se impune în cauză, ea nu le prescrie 
reguli de care ei trebuie să țină cont în mod special pentru a considera o 
probă deplină şi suficientă (...)”. 

Aprecierea probelor reprezintă una dintre cele mai importante activități 
în procesul de înfăptuire a justiţiei penale, deoarece organele judiciare pot 
dispune anumite măsuri pe parcursul procesului penal sau pot soluţiona 
cauza penală doar analizând probele administrate şi stabilind relevanţa 
acestora cu privire la existența infracțiunii, la persoana care a săvârşit-o şi la 
vinovăția acesteia. 

Aprecierea probelor presupune o etapă prealabilă în care acestea au 
fost administrate şi, eventual, în funcţie de specificul fiecărui caz în parte, o 
operaţiune de excludere a probelor obținute în mod nelegal sau derivate din 
acestea. | 

Organele judiciare stabilesc semnificaţia probelor administrate atât pe 
parcursul procesului penal, cât şi la finalul acestuia, cu ocazia soluționării 
cauzei. 

Astfel, pe parcursul desfăşurării activităţii judiciare penale, actele de 
dispoziţie sunt fundamentate pe probe, cărora organele judiciare le conferă 
semnificaţie prin operaţiunea aprecierii. De exemplu, punerea în mişcare a 
acţiunii penale se dispune de procuror când acesta constată că există probe 
din care rezultă că o persoană a săvârşit o infracțiune şi nu există niciun 
impediment dintre cele prevăzute în art. 16. Aşadar, dispoziţia de inculpare 
presupune existența unei activități de administrare şi de apreciere a 
probelor. În acelaşi sens, măsura arestării preventive se va putea dispune în 
cursul fazei de judecată atunci când instanţa de judecată va evalua probele 
din dosar şi, ca urmare a unei operațiuni de apreciere a ansamblului 
probator, va constata că sunt îndeplinite condiţiile necesare privării de 
libertate a inculpatului. 

De asemenea, aprecierea probelor se realizează în etapa deliberării, 
întregul volum de muncă depus de către organele de urmărire penală, 
judecătorul de drepturi şi libertăţi, judecătorul de cameră preliminară şi 
instanţele judecătoreşti, precum şi de către subiecții procesuali şi părțile din 
proces concretizându-se în soluţia ce va fi dată în urma acestei activități. 
Operaţiunea de apreciere a probelor este conferită exclusiv completului de 
judecată învestit cu soluționarea cauzei. Un alt element particular al acestei 
aprecieri finale a probelor este reprezentat de faptul că este evaluat întregul 
ansamblu probator al dosarului penal. 

Notăm faptul că în Codul de procedură penală a fost avută în vedere, 
în mod prioritar, această ultimă accepțiune a noțiunii de „apreciere a 
probelor”. Astfel, în art. 103, cu excepția prevederilor din alin. (1), aprecierea 
probelor este reglementată ca fiind operaţiunea finală, prin care instanța 
soluţionează cauza. 

Potrivit art. 103 alin. (2), în luarea deciziei asupra existenţei infracțiunii 
şi a vinovăției inculpatului instanța hotărăşte motivat, cu trimitere la toate 
probele evaluate. 

În ipoteza în care soluţia pronunţată este aceea de apcislazire, în 
urma procesului de apreciere a probelor, instanța de judecată trebuie să 
ajungă la convingerea existenţei vinovăţiei dincolo de orice îndoială rezo- 
nabilă. Cu alte cuvinte, ca urmare a procesului de apreciere a probelor, 
instanța de judecată va dispune soluția condamnării numai în circumstanțele 
înlăturării principiului „in dubio pro reo”. 

În reglementarea anterioară, procesul de apreciere a probelor a 
cunoscut aspecte diferite. Astfel, până la modificarea Codului de procedură 
penală prin Legea nr. 281/2003, aprecierea probelor putea fi făcută având în 
vedere ansamblul probator, precum şi „convingerea şi „conştiința” magis- 
tratului judecător. 

Aceste două elemente subiective, hotărâtoare pentru aprecierea 
probelor, au fost analizate în lucrări de specialitate şi s-au regăsit, în mod 
frecvent, în opera de argumentare a soluționării cauzelor penale. În acest 
sens, despre „convingerea” organelor judiciare („propria convingere” sau 
„intima convingere”) s-a menţionat că apare ca rezultat al unui proces psihic 
prin care elementele de ordin obiectiv (probele)! dau naştere unui sentiment 
de certitudine în legătură cu existența sau inexistența unei- infracțiuni, 
existenţa sau inexistenţa vinovâăţiei făptuitorului etc.2. În elaborarea noțiunii 
de „convingere”, în dreptul nostru punctul de plecare l-a reprezentat 
concepția filosofică potrivit căreia lumea poate fi cunoscută, în opoziție cu 
alte opinii, care, în elaborarea conceptului de „convingere”, pornesc de la 
concepţii filosofice agnostice, potrivit cărora lumea este incognoscibilă, 
această teză transferată în procesul judiciar pledând pentru justificarea 
imposibilității cunoaşterii adevărului”. 

„Conştiința juridică” este o formă a conştiinţei sociale şi ea cuprinde, în 
conţinutul său, ideile, sentimentele şi volițiunile care au ca obiect dreptul şi 
atitudinea față de drept“. Constituind o reflectare activă a existenţei sociale, 
prin funcţiile sale de cunoaştere şi apreciere”, conştiinţa juridică contribuie la 
valorificarea exactă a realităţii obiective înfăţişate în cauzele penale prin 
intermediul probelor. 


1 În acest sens, a se vedea P. Georgescu, Logica probelor şi silogismul judiciar, în 
Revista de filozofie nr. 3-4/1942, Bucureşti, p. 4. De asemenea, a se vedea: T. mun. 
Bucureşti, s. | pen., dec. nr. 1126/1991; C. Apel Bucureşti, s. | pen., dec. nr. 1181/1998; 
C. Apel Bucureşti, s. a Il-a pen., dec. nr. 143/1998, toate în Neagu II, p. 455. 

° Theodoru II, pp. 98-99. 

3 |. Stoenescu, S. Zilberstein, Drept procesual civil. Teoria generală, Ed. Didactică şi 
Pedagogică, Bucureşti, 1977, p. 403. 
+ A. Naschitz, Conştiinţa juridică, Ed. Ştiinţifică, Bucureşti, 1964, pp. 56-57; V. Pătulea, 
Conştiinţa juridică, în R.R.D. nr. 4/1976, pp. 3-10. 
5 Volonciu |, p. 156. 

Curtea Constituţională însă a constatat caracterul neconstituțional al 
dispozițiilor art. 63 alin. (2) din Codul de procedură penală anterior, conform 
cărora „aprecierea fiecărei probe se face de organul de urmărire penală şi 
de instanța de judecată potrivit convingerii lor (...)”. A fost invocat art. 124 
alin. (3) din Constituţie, potrivit căruia „judecătorii sunt independenți şi se 
supun numai legii”, iar nu şi „intimei lor convingeri”. Ca urmare a 
jurisprudenţei Curţii Constituţionale”, art. 63 alin. (2) din Codul de procedură 
penală anterior a fost modificat prin Legea nr. 281/2003, după cum 
urmează: „Probele nu au valoare mai dinainte stabilită. Aprecierea fiecărei 
probe se face de organul de urmărire penală sau de instanța de judecată în 
urma examinării tuturor probelor administrate, în scopul aflării adevărului. 

Cu toate acestea, prin actuala reglementare, deşi asemănătoare 
dispoziţiilor art. 63 alin. (2) din Codul de procedură penală anterior, a fost 
reintrodus în materia probațiunii elementul subiectiv al „convingerii” jude- 
cătorului. | 

Astfel, potrivit art. 103 alin. (2) teza finală, condamnarea se dispune 
doar atunci când instanța are convingerea că acuzaţia a fost dovedită 
dincolo de orice îndoială rezonabilă. Deşi elementul subiectiv al „convingerii” 
este prevăzut ca fiind obligatoriu numai pentru soluția condamnării, 
apreciem că şi celelalte soluții care pot fi pronunţate se vor fundamenta pe 
„intima convingere” a judecătorului, formată ca urmare a liberei aprecieri a 
unor probe, fără o valoare dinainte determinată. 

Libera apreciere a probelor de către organele judiciare nu poate fi 
delimitată de formarea unei convingeri personale cu privire la relevanța 
probelor, care sunt prezumate a nu avea o valoare dinainte stabilită. Probele 
în materie penală, fiind evaluate în mod liber, sunt susceptibile să conducă 
la formarea unor concluzii diferite, tocmai datorită faptului că sunt 
determinate de naşterea unor convingeri personale. Procesul de apreciere a 
probelor fiind de natură subiectivă, nu se poate face abstracție de „intima 
convingere” a magistratului judecător. 

înfăptuirea operei de justiție în baza unei convingeri personale a 
judecătorului este, de altfel, reglementată în majoritatea legislaţiilor 
procesual penale europene. Astfel, conform art. 261 din Codul de procedură 
penală german, probele administrate vor fi apreciate de instanța de judecată 
potrivit liberei sale convingeri, formată ca urmare a dezbaterilor. De 
asemenea, potrivit art. 353 din Codul de procedură penală francez, 
preşedintele completului de judecată, înainte de începerea deliberării curții 
de jurati, aduce la cunoștința membrilor completului că legea le impune să 
se întrebe pe ei înşişi în tăcere şi în reculegere şi să caute, în sinceritatea 
conştiinţei lor, ce impresie au făcut asupra rațiunii lor probele aduse 
împotriva inculpatului şi mijloacele apărării lui. Legea nu le pune decât 


1 Decizia Curţii Constituţionale nr. 171 din 23 mai 2001, publicată în M. Of. nr. 387 din 
16 iulie 2001. 

această întrebare care exprimă pe deplin datoria lor: „Aveţi convingerea 
intimă?”. Dispoziţii similare se regăsesc şi în art. 342 din Codul de 
procedură penală belgian. În acelaşi sens, potrivit art. 271 alin. (2) din Codul 
de procedură penală olandez, în cursul judecării cauzei, membrii com- 
pletului de judecată nu vor face publică convingerea lor cu privire la 
vinovăția sau nevinovăția inculpatului. În sfârşit, conform art. 14 din Codul 
de procedură penală austriac, soluționarea cauzei se face de către instanta 
de judecată, care este chemată să aprecieze probele conform liberei sale 
convingeri. 


Secțiunea a Il-a 
Mijloacele de probă şi at tc probatorii 


$ 1. Noţiunea şi importanţa mijloacelor de probă şi a 
procedeelor probatorii în procesul penal 


Informaţiile pe care le furnizează o probă prin conținutul său nu pot fi 
administrate în procesul penal decât prin anumite modalităţi prevăzute 
anume în Codul de procedură penală, care sunt denumite “mijloace de 
probă. 

Aşa cum se poate observa, proba nu poate fi fi confundată cu mijlocul 
de probă, deoarece acesta din urmă constituie o cale legală prin care proba 
este administrată în procesul penal’. 

Din conţinutul dispozițiilor art. 97 alin. (2) rezultă că proba se obține în 
procesul penal prin anumite mijloace prin care se constată elementele de 
fapt ce pot servi ca probă, iar în literatura de specialitate , acestea sunt 
definite ca mijloace legale prin care se administrează probele? sau mijloace 
legale utilizate pentru dovedirea unui fapt”. Toate aceste definiţii corespund 
funcționalității pe care această instituție procesuală o are în cadrul aflării 
adevărului în cauzele penale. 

Cu privire la modalitatea de reglementare a mijloacelor de probă în 
procesul penal român, pot fi observate diferențe de abordare în 
reglementările existente în codurile de procedură penală anterioare. Astfel, 
în Codul de procedură penală „Carol al II-lea”, adoptat în anul 1936, 
legiuitorul a utilizat metoda enumerării exemplificative a mijloacelor de 
probă. În acest sens, potrivit art. 131 alin. (1) şi (2) din acel cod, proba în 


1 Deseori, în vocabularul juridic curent, noțiunea de „probă”, în sens larg, include atât 
proba propriu-zisă, cât şi mijlocul de probă; sub aspect tehnic procesual însă, aceste două 
noțiuni, „aşa cum am văzut mai sus, au conținuturi şi sensuri distincte. 

2 Volonciu |, p. 169. 

3 M. Costin, |. Leş, M. Minea, D. Radu, Dicţionar de drept procesual civil, Ed. Ştiinţifică 

şi Enciclopedică, Bucureşti, 1983, p. 373. 

materie penală se făcea prin procese-verbale, înscrisuri, informatori, 
expertize, precum şi prin orice alte mijloace neoprite de lege. Ca principală 
observaţie față de această reglementare, notam, în lucrări anterioare!, faptul 
că nu erau incluse în sistemul mijloacelor de probă declarațiile părţilor din 
proces. 

In Codul de procedură penală anterior, intrat în vigoare la 1 ianuarie 
1969, mijloacele de probă admise erau prevăzute limitativ în art. 64, acestea 
fiind: declarațiile învinuitului sau ale inculpatului, declarațiile părții vătămate, 
ale părții civile şi ale părţii responsabile civilmente, declarațiile martorilor, 
înscrisurile, înregistrările video sau audio, fotografiile, mijloacele materiale 
de probă, constatările tehnico-ştiinţifice, constatările medico-legale şi 
expertizele. În această reglementare, existând o enumerare limitativă a 
mijloacelor de probă, era exclusă posibilitatea reţinerii altor mijloace sau 
procedee de investigaţie ca mijloace de probă distincte, dacă acestea nu se 
regăseau menționate expres în lege. 

În prezent, mijloacele de probă admise de legislaţia procesual penală 
română în vigoare în art. 97 alin. (2) sunt următoarele: declarațiile 
suspectului sau ale inculpatului, declaraţiile persoanei vătămate, ale părții 
civile sau ale părţii responsabile civilmente, declaraţiile martorilor, înscri- 
surile, rapoartele de expertiză sau constatare, procesele-verbale, foto- 
grafiile, mijloacele materiale de probă, precum şi orice alt mijloc de probă 
care nu este interzis prin lege. 

În actuala reglementare, legiuitorul a revenit la modelul instituit prin 
Codul de procedură penală din 1936, caracterizat prin enumerarea 
exemplificativă a mijloacelor de probă, fiind create premisele obținerii probei 
prin orice căi, cu condiţia ca acestea să nu fie interzise de lege. De exemplu, 
în această categorie se poate include raportul realizat ca urmare a 
desfăşurării unei activităţi de detectare a comportamentului simulat (testul 
poligraf). 

Funcţionalitatea “mijloacelor de probă în procesul penal relevă 
importanța deosebită a acestora pentru aflarea adevărului şi, în final, pentru 
soluționarea cauzelor penale. Astfel, subliniind importanța modului de 
administrare a probelor în procesul penal, legiuitorul a prevăzut, în art. 101 
şi art. 102, că mijloacele de probă obținute prin încălcarea principiului 
loialității şi a principiului legalității nu pot fi folosite în procesul penal. 

Cu caracter de noutate, în art. 97 alin. (3) a fost definit procedeul 
probator ca fiind modalitatea legală de obținere a mijlocului de probă. In 
acest fel, se realizează delimitarea la nivel conceptual între următoarele trei 
noţiuni: procedeu probatoriu — mijloc de probă — probă. De exemplu, în 
situaţia recunoaşterii săvârşirii infracţiunii de către inculpat, pot fi făcute 
următoarele distincții: 

- proba în acuzare, care poate conduce la reținerea vinovăţiei 
inculpatului, este recunoaşterea săvârşirii infracțiunii; 


1 Neagu III, p. 457. 

- această probă este obținută prin intermediul declarației inculpatului, 
respectivul înscris reprezentând mijlocul de probă; i 

- mijlocul de probă, la rândul său, presupune ca procedeu probatoriu 
de obținere audierea inculpatului”: ilin | 

Ca urmare a analizei prevederilor Codului de procedură penală 
aplicabile în materia probaţiunii penale, pot fi făcute următoarele aprecieri cu 
privire la relaţia etiologică existentă între mijloacele de probă şi procedeele 
probatorii: i | 

- declaraţiile suspectului sau ale inculpatului, declarațiile persoanei 
vătămate, ale părții civile sau ale părţii responsabile civilmente, declaraţiile 
martorilor şi declaraţiile experţilor se obţin prin audierea acestor persoane 
sau prin procedee probatorii auxiliare (confruntare sau videoconferință); 

- înscrisurile şi mijloacele materiale de probă pot presupune, ca 
procedee probatorii, percheziţia, ridicarea de obiecte şi înscrisuri, cercetarea 
locului faptei, reconstituirea, reținerea, predarea şi percheziţionarea trimi- 
terilor poştale; 

- rapoartele de expertiză sau constatare se obțin prin intermediul 
expertizelor şi constatărilor; | | 

- procesele-verbale sunt mijloace de probă care sunt obținute în urma 
efectuării anumitor procedee probatorii, după cum urmează: identificarea 
persoanelor şi a obiectelor, metode speciale de supraveghere sau cercetare 
(accesul la un sistem informatic, interceptarea comunicațiilor ori a oricărui tip 
de comunicare la distanţă, livrarea supravegheată etc.), luarea amprentelor 
suspectului, inculpatului şi altor persoane, utilizarea investigatorilor sub 
acoperire, a celor cu identitate reală sau a colaboratorilor; 

- fotografia este obținută în urma activităţii de fotografiere. 

Paleta de garanţii procesuale privind administrarea probelor, cuprinse 
în art. 101, art. 102, instituţiile cu caracter de constrângere care pot fi 
aplicate celor care încalcă legea cu ocazia administrării probelor, prevăzute 
în art. 280, art. 283 C. pen., vădesc importanţa acordată de lege probelor, 
mijloacelor de probă şi procedeelor probatorii utilizate în cadrul procesului 
penal. i 


$ 2. Declaratiile părţilor şi ale subiectilor procesuali 
principali | 

2.1. Declaraţiile suspectului sau ale inculpatului 

2.1.1. Noţiunea şi importanța declaraţiilor suspectului sau inculpatului 


Pornind de la faptul că suspectul sau inculpatul cunoaşte cel mai bine 
împrejurările în care a fost săvârşită infracţiunea, legea [art. 97 alin. (2) 


1 Declaraţiile subiecţilor procesuali principali, ale părților, martorilor sau experților mai 
pot fi obținute, ca procedeu probatoriu, şi prin confruntare, înregistrare sau videoconferință, în 
condițiile prevăzute de lege. 

lit. a)] a înscris declaraţiile suspectului sau ale inculpatului între mijloacele de 
probă în procesul penal. 

Declaraţiile suspectului sau ale inculpatului constituie un drept al 
acestuia, şi nu o obligaţie (nemo tenetur edere contra se). Acest mijloc de 
probă are o dublă funcţionalitate în procesul penal: pe de o parte, furnizează 
informaţiile necesare aflării adevărului, iar, pe de altă parte, constituie prima 
modalitate prin intermediul căreia cel ce urmează să fie tras la răspundere 
penală îşi exercită dreptul său la apărare. 

Menţionăm că legiuitorul utilizează o terminologie diferită în cuprinsul 
Codului de procedură penală pentru a reglementa procedeul probatoriu prin 
intermediul căruia se obține declaraţia suspectului sau inculpatului! Astfel, 
mijlocul de probă analizat se obține fie ca urmare a „audierii' persoanei, fie 
în urma „ascultării' acesteia. 

Cele arătate mai sus sunt confirmate prin intitularea Capitolului II al 
Titlului IV cu denumirea „Audierea persoanelor”. Acelaşi aspect al „audierii” 
suspectului sau inculpatului este cuprins, în mod expres, în numeroase 
dispoziţii legale, astfel: suspectul sau inculpatul poate fi audiat prin interpret 
(art. 105); dacă se află în stare de detenţie, poate fi audiat prin videocon- 
ferință [art. 106 alin. (2)]; organul judiciar îi comunică acestuia calitatea în 
care este audiat [art. 108 alin. (1)]; dacă se constată contraziceri între decla- 
rațiile suspectului sau inculpatului audiat se poate proceda la confruntarea 
cu alte persoane [art. 131 alin. (1) şi (2)]; judecătorul de drepturi şi libertăți îl 
audiază pe inculpatul prezent în procedura luării măsurii arestului la domi- 
ciliu [art. 219 alin. (5)]; în faza de judecată inculpatul este audiat (art. 378) 
etc. 

În acelaşi timp, sunt prevăzute numeroase ipoteze în care suspectul 
sau inculpatul este „ascultat'. Astfel, conform art. 10 alin. (3), suspectul are 
dreptul de;a fi informat de îndată şi înainte de a fi ascultat despre fapta 
pentru care se efectuează urmărirea penală şi încadrarea juridică a 
acesteia; potrivit principiului loialității probelor, nu pot fi folosite metode sau 
tehnici de ascultare care afectează capacitatea persoanei de a-şi aminti şi 
de a relata în mod conştient şi voluntar faptele care constituie obiectul 
probei; interdicția se aplică chiar dacă persoana ascultată îşi dă consim- 
țământul la utilizarea unei asemenea metode sau tehnici de ascultare 
[art. 101 alin. (2)]; în cadrul procedurii audierii suspectului sau inculpatului 
este prevăzut modul de ascultare (art. 109) etc. 

În alte situaţii, sunt întâlniți ambii termeni în conținutul aceleiaşi norme. 
De exemplu, potrivit art. 106 alin. (1), „dacă, în timpul audieri unei persoane, 
aceasta prezintă semne vizibile de oboseală excesivă sau simptomele unei 
boli care îi afectează capacitatea fizică ori psihică de a participa la ascultare, 
organul judiciar dispune întreruperea ascultării (...). 


1 Observaţia este, de altfel, valabilă şi pentru obținerea declarațiilor subiecților 
procesuali principali şi alor celorlalte părți în proces. 

Apreciem că nu sunt diferențe procedurale între cele două activități 
probatorii, „audierea” şi „ascultarea”, ambele presupunând atât relatarea 
liberă a aspectelor de fapt pe care suspectul sau inculpatul le aduce la 
cunoştinţa organelor judiciare, cât şi formularea de întrebări. de către 
organele judiciare sau de către subiecţii procesuali principali ori părțile 
prezente la audiere (în faza de judecată). 

Importanța declaraţiei suspectului sau inculpatului este subliniată prin 
obligația pe care o au organele judiciare de a-l asculta pe suspect sau 
inculpat în cele mai importante momente ale desfăşurării procesului penal. 

În prima fază a procesului penal, suspectul este ascultat la începutul 
urmăririi penale (art. 307), cu ocazia luării măsurii reţinerii [209 alin. (5)], 
precum şi ori de: câte ori organul de urmărire penală consideră necesar 
pentru lămurirea cauzei. Inculpatul este ascultat cu ocazia punerii în mişcare 
a acţiunii penale (art. 309), a luării măsurii arestării preventive (art. 225), a 
prelungirii acestei măsuri (art. 235), în cazul revocării sau înlocuirii măsurii 
arestării preventive cu o altă măsură preventivă (art. 242), în cadrul 
procedurii de aplicare sau de ridicare a măsurii de siguranță a internării 
medicale provizorii (art. 248) etc. 

În acelaşi context, menţionăm dispoziţiile art. 311 alin. (3), în confor- 
mitate cu care organul judiciar care a dispus extinderea urmăririi penale sau 
schimbarea încadrării juridice este obligat să îl informeze pe suspect despre 
faptele noi cu privire la care s-a dispus extinderea. Deşi din acest text de 
lege s-ar putea concluziona că organul de urmărire penală nu are obligația 
de informare a suspectului sau inculpatului în cazul schimbării încadrării 
juridice a faptei pentru care s-a început urmărirea penală ori s-a pus în 
mişcare acțiunea penală, apreciem că se impune nu numai informarea 
suspectului sau inculpatului, ci şi chemarea acestuia pentru a fi ascultat cu 
privire la noua încadrare juridică reţinută. Pentru aceste motive, de lege 
ferenda, este necesară modificarea art. 311 alin. (3) în sensul instituirii 
acestor obligaţii pentru organul de urmărire penală. ea 

Pentru toate aceste ipoteze în care ascultarea suspectului sau . 
inculpatului este obligatorie în cursul fazei de urmărire penală, activitatea 
probatorie se va desfăşura numai în condiţiile în care prezența suspectului 
sau inculpatului poate fi asigurată. Când suspectul sau inculpatul este 
dispărut, se sustrage sau când din cauza stării sănătății sau din cauză de 
forță majoră ori stare de necesitate nu se poate prezenta, ascultarea sa nu 
se poate desfăşura, urmând ca măsura procesuală să fie dispusă fără a fi 
îndeplinită obligația audierii. 

În faza de judecată, ascultarea inculpatului marchează începutul 
cercetării judecătoreşti, acesta putând fi reascultat ori de câte ori este | 
necesar [art. 378 alin. (6)]. 

În faza de judecată, inculpatul nu este ascultat în cazul în care nu se 
prezintă, deşi a fost legal citat. In acest caz, dacă instanța apreciază că este 

necesară prezența inculpatului în vederea audierii, poate lua măsuri pentru 
prezentarea acestuia, amânând în acest scop judecata [art. 353 alin. (4)]. 

Încălcarea dispozițiilor legale privind ascultarea suspectului sau 
inculpatului atrage sancţiunea nulităţii, deoarece prin aceasta este violat 
dreptul său de apărare!. 


2.1.2. Procedura de obţinere a declaraţiilor suspectului 
sau inculpatului 


Având în vedere poziția procesuală a celui chemat să răspundă penal, 
precum şi necesitatea ca acesta să poată să-şi spună părerea în legătură 
cu fapta ce i se reţine în sarcină, legiuitorul a prevăzut o procedură de 
ascultare care oferă posibilitatea unei investigări minuţioase a subiectului 
procesual, care, în realitate, cunoaşte cele mai multe date în legătură cu 
săvârşirea infracţiunii. | 

De la început trebuie subliniat faptul că procedura de obținere a 
declarației suspectului sau inculpatului înmănunchează un complex de 
reguli de ordin procesual şi de ordin tactic. Problemele referitoare la tactica 
obținerii declarațiilor de la acest subiect procesual sunt studiate de 
criminalistică?. 

Între regulile de tactică a ascultării suspectului sau inculpatului se 
înscrie şi aceea a creării unei atmosfere favorabile stabilirii contactului 
psihologic? cu subiectul investigat. 

Procedura de obţinere a declarației suspectului sau inculpatului se 
desfăşoară pe parcursul următoarelor trei etape: 1) stabilirea situației perso- 
nale a persoanei audiate; 2) comunicarea drepturilor şi obligaţiilor; 3) proce- 
dura de ascultare propriu-zisă. 

Stabilirea situației personale a suspectului sau inculpatului. La 
începutul primei audieri, organul judiciar adresează întrebări suspectului sau 
inculpatului cu privire la nume, prenume, poreclă, data şi locul naşterii, codul 


"T. jud. Timiş, dec. pen. nr. 1646/1972, în R.R.D. nr. 7/1973. Instanța supremă a 
considerat că nu este lovită de nulitate hotărârea judecătorească în cazul în care inculpatul, 
deşi nu a fost ascultat în instanță, a arătat că nu are probe în apărare, cerând indulgență în 
dozarea sancţiunii penale (T.S., s. pen., dec. nr. 1583/1974, în Neagu il, p. 460). Pentru 
detalii, a se vedea |. Doltu, Efectele omisiunii ascultării inculpatului după citirea actului de 
sesizare a instanţei, în Dr. nr. 2/2006, pp. 189-196. 

2 E. Stancu, Criminalistică, Tipografia Universităţii Bucureşti, 1983, pp. 92-109. În 
acelaşi sens, a se consulta: E. Stancu, Tratat de criminalistică, ed. a 5-a, revăzută şi 
adăugită, Ed. Universul Juridic, Bucureşti, 2010; |. Ursu, I.D. Cristescu, Elemente de anchetă 
penală, Ed. Helicon, Timişoara, 1993. 

3 M. Bădilă, Cunoaşterea inculpatului în vederea ascultării în instanță, în R.D.P. 
nr. 4/2000. 

4 În legătură cu crearea unei atmosfere propice luării declarației învinuitului, a se 
vedea R. Lechat, La technique de l'enquête criminelle, Ed. Moderna, Bruxelles, 1959, t. |, 
p. 921. 

numeric personal, numele şi prenumele părinţilor, cetățenia, starea civilă, 
situația militară, studiile, profesia ori ocupaţia, locul de muncă, domiciliul şi 
adresa unde locuieşte efectiv şi adresa la care doreşte să îi fie comunicate 
actele de procedură, antecedentele penale sau dacă împotriva sa se 
desfăşoară un alt proces penal, dacă solicită un interpret în cazul în care nu 
vorbeşte sau nu înţelege limba română ori nu se poate exprima, precum şi 
cu privire la orice alte date pentru stabilirea situației sale personale . 

În comparație cu reglementarea anterioară, se constată înlocuirea 
formulării „adresa la care locuieşte efectiv’ cu expresia „domiciliul şi adresa 
unde locuieşte efectiv şi adresa la care doreşte să îi fie comunicate actele 
de procedură”. În acest mod, s-a urmărit facilitarea luării contactului cu 
suspectul sau inculpatul pe parcursul procesului penal, în vederea asigurării 
unor condiţii eficiente pentru ca acesta să răspundă chemărilor organelor 
judiciare. Astfel, se creează premise pentru o mai bună ocrotire a principiului 
dreptului la apărare, dar şi pentru garantarea principiilor aflării adevărului şi 
operativității procesului penal. 

Potrivit art. 107 alin. (2), aceste întrebări se pot repeta, cu ocazia unor 
audieri ulterioare, numai în măsura în care organul judiciar apreciază că 
este necesar. 

Comunicarea drepturilor şi obligaţiilor. În primul rând, organul 
judiciar comunică suspectului sau inculpatului calitatea în care este audiat. 
Obligaţia comunicării calității procesuale de suspect sau inculpat decurge 
atât din art. 108 alin. (1), cât şi din art. 10 alin. (3), art. 307 şi art. 309 alin. (2). 
De asemenea, suspectului i se comunică fapta prevăzută de legea penală 
pentru care s-a dispus începerea urmăririi penale şi încadrarea juridică a 
acesteia. inculpatului i se comunică fapta prevăzută de legea penală şi înca- 
drarea juridică a acesteia pentru care s-a dispus Mmasa în mişcare a 
acțiunii penale. 

Potrivit art. 108 alin. (2), suspectului sau inculpatului i se aduc la 
cunoştinţă, înainte de audiere, drepturile prevăzute la art. 83, după cum 
urmează: | 

a) dreptul de a nu da nicio declaraţie pe parcursul procesului penal, 
atrăgându-i-se atenţia că dacă refuză să dea declaraţii nu va suferi nicio 
consecință defavorabilă, iar dacă va da declarații acestea vor putea fi i 
folosite ca mijloace de probă împotriva sa”; 


"E. Lazăr, Importanta cunoaşterii datelor care caracterizează persoana infractorului, 
în R.R.D. nr. 11/1969, pp. 71-78. 

2 Dreptul la tăcere recunoscut unei persoane învinuite de comiterea unei fapte penale 
este consacrat în cele mai importante documente internaționale privind drepturile omului. 
Astfel, conform art. 14 alin. (3) lit. g) din Pactul internaţional cu privire la drepturile civile şi 
politice (aprobat de Adunarea generală a ONU la 16 decembrie 1966 şi ratificat de România 
prin Decretul nr. 212 din 31 octombrie 1974, publicat în B. Of. nr. 146 din 20 noiembrie 1974), 
orice persoană acuzată de comiterea unei infracţiuni are dreptul, în condiţii de deplină ega- 
litate, să nu fie silită să mărturisească împotriva ei înseşi sau să se recunoască vinovată. De 

a') dreptul de a fi informat cu privire la fapta pentru care este cercetat 
şi încadrarea juridică a acesteia; 

b) dreptul de a consulta dosarul, în condiţiile legii; 

c) dreptul de a avea un avocat ales, iar dacă nu îşi desemnează unul, 
în cazurile de asistenţă obligatorie, dreptul de a i se desemna un avocat din 
oficiu; | 

d) dreptul de a propune administrarea de probe în condițiile prevăzute 
de lege, de a ridica excepții şi de a pune concluzii; 

e) dreptul de a formula orice alte cereri ce ţin de soluţionarea laturii 
penale şi civile a cauzei; 

_ f) dreptul de a beneficia în mod gratuit de un interpret atunci când nu 
înțelege, nu se exprimă bine sau nu poate comunica în limba română; 

g) dreptul de a apela la un mediator, în cazurile permise de lege; 

h) dreptul de a fi informat cu privire la drepturile sale; 

i) alte drepturi prevăzute de lege. 

În această ultimă categorie putem include dreptul inculpatului de a fi 
informat de către organul de urmărire penală despre posibilitatea încheierii 
pe parcursul urmăririi penale a unui acord, ca urmare a recunoaşterii 
vinovăţiei. De asemenea, dacă audierea urmează a se desfăşura în cadrul 
cercetării judecătoreşti, în cazul în care acţiunea penală nu vizează o 
infracțiune care se pedepseşte cu detențiunea pe viață, preşedintele 
instanței de judecată va informa inculpatul că poate să recunoască învi- 
nuirea adusă, beneficiind de reducerea pedepsei închisorii cu o treime, iar în 
cazul amenzii, cu o pătrime. 

De asemenea, suspectul sau inculpatul este încunoştințat cu privire la 
următoarele obligații: 

a) obligaţia de a se prezenta la chemările organelor judiciare, 
atrăgându-i-se atenţia că, în cazul neîndeplinirii acestei obligaţii, se poate 
emite mandat de aducere împotriva sa, iar în cazul sustragerii, judecătorul 
poate dispune arestarea sa preventivă; 

„__ b) obligaţia de a comunica în scris, în termen de 3 zile, orice schim- 
bare a adresei, atrăgându-i-se atenția că, în cazul neîndeplinirii acestei 


asemenea, potrivit art. 6 par. 1 din Convenţia europeană pentru apărarea drepturilor omului 
şi a libertăţilor fundamentale (adoptată la Roma la 4 noiembrie 1950, precum şi protocoalele 
adiţionale, ratificată de România prin Legea nr. 30/1994, publicată în M. Of. nr. 135 din 
31 mai 1994), orice persoană are dreptul la judecarea în mod echitabil (...) a cauzei sale de 
către o instanță independentă şi imparțială, instituită de lege, care va hotărî asupra (...) temei- 
niciei oricărei acuzații în materie penală îndreptate împotriva sa. Cu referire la ultimul docu- 
ment, se observă că dreptul la tăcere nu este reglementat în mod expres, dar Curtea 
Europeană a Drepturilor Omului, în mod constant, a statuat că dreptul de a nu face declarații 
şi dreptul de a nu se autoincrimina sunt standarde internaţionale general recunoscute care 
stau la baza conceptului de „proces echitabil”. De altfel, această teză este, în prezent, 
susținută şi în jurisprudența naţională (a se vedea Î.C.C.J., s. pen., dec. nr. 828/2006, dispo- 
nibilă pe site-ul instanței supreme). 

obligaţii, citaţiile şi orice alte acte comunicate la are adresă rămân valabile 
şi se consideră că le-a luat la cunoştinţă. 

În cursul urmăririi penale, procedura comunicării drepturilor şi obli- 
gaţiilor se aduce la îndeplinire o singură dată, înainte de prima audiere, prin 
comunicarea acestora în scris, sub semnătură. Deşi în lege nu se face 
această precizare, considerăm că organul de urmărire penală va utiliza un 
formular tipizat prin care se va consemna declaraţia suspectului sau 
inculpatului, urmând ca informaţiile referitoare la situaţia personală a 
persoanei audiate şi comunicarea drepturilor şi obligaţiilor să fie inserate în 
partea introductivă. În ipoteza în care suspectul sau inculpatul nu poate sau 
refuză să semneze declaraţia tipizată, organul de urmărire penală va 
întocmi un proces-verbal. 

Suntem de părere că în cazul infracţiunilor flagrante, înainte de a se 
lua prima declaraţie făptuitorului, există obligaţia organelor judiciare de a 
proceda la informarea acestuia despre fasciculul de drepturi procesuale şi 
< despre obligaţiile corelative, printre care şi dreptul la tăcere. Pe cale de 
consecință, înainte de a i se lua prima declaraţie (în care se includ şi 
întrebările puse de organele de urmărire penală cu privire la împrejurările 
comiterii faptei penale), făptuitorul trebuie să ştie că. are dreptul de a nu 
declara nimic şi că tot ceea ce va declara va putea fi folosit împotriva sa 
ulterior, pe parcursul procedurii judiciare. Sancţiunea care poate interveni în 
ipoteza încălcării obligaţiei de încunoştințare a suspectului ori a inculpatului 
despre dreptul de a nu declara nimic este nulitatea relativă, în condiţiile 
art. 282. Totuşi, în circumstanțele care conduc la concluzia că prin încăl- 
carea acestei obligaţii s-a cauzat o vătămare drepturilor suspectului sau 
inculpatului care nu poate fi înlăturată altfel decât prin desființarea actului, 
declaraţia obţinută prin încălcarea dreptului la tăcere poate fi exclusă din 
ansamblul probator, în condiţiile art. 102 alin. (2). 

Procedura de ascultare propriu-zisă. Conform dispozițiilor art. 70 
alin. (2) din Codul de procedură penală anterior, înainte de luarea decla- 
raţiei, învinuitului sau inculpatului i se punea în vedere să declare tot ceea 
ce ştie cu privire la faptă şi la învinuirea ce i se aduce în legătură cu 
aceasta. 

În prezent, această prevedere a fost eliminată, în mod justificat, 
deoarece darea declarației reprezintă un drept al suspectului sau 
inculpatului, pe care acesta îl poate exercita sau nu, în funcţie de liberul său 
arbitru. Or, în aceste condiţii, procedura de a-l informa despre „obligaţia” de 
a declara tot ceea ce ştie cu privire la faptă şi la învinuirea adusă se afla în 
contradicție cu dreptul de a da declarație sau dreptul la tăcere, consacrate 
de legea procesual penală. 

După parcurgerea primelor două etape analizate mai sus, suspectul 
sau inculpatul este lăsat să declare tot ceea ce doreşte referitor la fapta 
prevăzută de legea penală care i-a fost comunicată, după care i se pot pune 

întrebări. Atât înainte, cât şi în cursul audierii, suspectul sau inculpatul are 
dreptul să se consulte cu avocatul. De asemenea, organul judiciar, când 
consideră necesar, poate permite suspectului sau inculpatului să utilizeze 
însemnări şi notițe proprii. 

Apreciem că această relatare liberă poate fi orală, dar, în acelaşi timp, 
se poate materializa şi în conţinutul unei declaraţii olografe, în cuprinsul 
căreia suspectul sau inculpatul relatează propria sa versiune cu privire la 
învinuirea care i se aduce. 

Ulterior relatării libere, organul judiciar poate adresa întrebări suspec- 
tului sau inculpatului. În cursul fazei de urmărire penală, ca regulă, între- 
bările sunt formulate de către organul judiciar care desfăşoară audierea. Din 
analiza sistemică a normelor procesual penale rezultă că, de lege lata, 
întrebările pot fi adresate şi de către persoana vătămată, partea civilă sau 
partea responsabilă civilmente. Astfel, potrivit art. 81 alin. (1) lit. g), art. 85 
alin. (1) şi art. 87 alin. (1) raportate la art. 81 alin. (1) lit. g), persoana 
vătămată, partea civilă şi partea responsabilă civilmente pot adresa întrebări 
inculpatului, fără ca legea să distingă faza procesuală pe parcursul căreia se 
poate exercita acest drept. De asemenea, având în vedere că avocații 
persoanei vătămate, părții civile şi părții responsabile civilmente pot asista la 
efectuarea oricărui act de urmărire penală (inclusiv la audierea suspectului 
sau inculpatului), se poate concluziona că în desfăşurarea procedurii 
ascultării suspectului sau inculpatului întrebările pot fi formulate de organul 
judiciar competent sau de către persoana vătămată ori celelalte părţi, prin 
avocat. | 

Pentru audierea desfăşurată în cursul fazei de judecată, potrivit 
art. 378 alin. (1), inculpatului i se pot pune întrebări în mod nemijlocit de 
către procuror, de persoana vătămată, de partea civilă, de partea res- 
ponsabilă ‘civilmente, de ceilalţi inculpaţi, precum şi de avocaţii acestora şi 
de avocatul inculpatului a cărui audiere se face. Preşedintele şi ceilalți 
membri ai completului pot, de asemenea, pune întrebări, dacă apreciază 
necesar, pentru justa soluţionare a cauzei. 

În aceste condiţii, rezultă că ascultarea propriu-zisă a suspectului sau 
inculpatului presupune, la rândul ei, două diviziuni, şi anume: a) relatarea 
liberă şi b) ascultarea prin adresarea de întrebări la care suspectul poate să 
răspundă, direct sau după o prealabilă consultare cu avocatul, sau are 
latitudinea de a nu răspunde. În acest sens, potrivit art. 109 alin. (3), „în 
cursul audierii, suspectul sau inculpatul îşi poate exercita dreptul la tăcere 
cu privire la oricare dintre faptele ori împrejurările despre care este întrebat”. 

Din această prevedere se desprinde concluzia că dreptul la tăcere 
poate fi exercitat, în cursul audierii, fie total, suspectul sau inculpatul 
refuzând să dea orice declaraţie, fie parțial, prin refuzul de a răspunde la 
anumite întrebări. În ambele situaţii, refuzul de a da declarații sau de a 
răspunde la anumite întrebări se va consemna în cuprinsul unui 
proces-verbal. | 

Exprimându-se în mod plastic, unii autori arată că întrebările organelor 
judiciare trebuie să învăluiască în spirală faptul, să nu meargă niciodată î în 
linie dreaptă la el. 

Pentru ca declarațiile să poată fi folosite în cadrul procesului penal şi 
pentru a se reţine cu fidelitate ceea ce suspectul sau inculpatul declară, 
legea (art. 110) prevede obligativitatea consemnări în scris? a acestor 
declaraţii, de către organele judiciare penale. La consemnarea acestor de- 
clarații, se va menţiona, de fiecare dată, ora începerii şi ora încheierii 
ascultării suspectului sau inculpatului. 

Această reglementare se justifică prin faptul că:s-a urmărit evitarea 
situațiilor în care interogatoriile, prin durata lor nejustificată, pot conduce la 
recunoaşteri neconforme cu realitatea, intervalul de timp exagerat repre- 
zentând o formă de violenţă psihică, în primul rând, dar şi o formă de 
violenţă fizică, în al doilea rând. Ca atare, orice declaraţie va fi determinată 
în mod riguros în timp, fapt care face posibilă o eventuală critică a procedurii 
de luare a declarației pe considerente de presiune exercitată în această 
modalitate de organele judiciare penale asupra celui audiat. 

În declarație se consemnează, de asemenea, întrebările: adresate pe 
parcursul ascultării, menţionându-se cine le-a formulat. 

Suspectului sau inculpatului i se oferă posibilitatea de a verifica dacă 
cele relatate de el au fost consemnate în mod corect în declaraţia scrisă. În 
acest sens, suspectul sau inculpatul va citi personal declaraţia consemnată | 
de organul judiciar sau, dacă se impune, i se va citi conţinutul acesteia. 
Ulterior, dacă suspectul sau inculpatul este de acord cu conținutul 
declaraţiei, o semnează. 

În reglementarea anterioară, cu privire la acest aspect, se > preciza că 
declarația trebuia să fie semnată pe fiecare pagină şi la sfârşit. 

Sunt situații când învinuitul sau inculpatul nu poate sau refuză să 
semneze declaraţia; în aceste cazuri, se face menţiune privind aceste 
aspecte, în declaraţia scrisă. 

În ipoteza în care organele de urmărire penală nu s-au conformat 
obligaţiei de a menţiona în cuprinsul declarațiilor luate despre faptul că 
inculpatul este neştiutor de carte, neputând lua la cunoştinţă despre actele 
de procedură întocmite în cursul urmăririi penale, s-a apreciat că s-au adus 
încălcări dreptului la apărare al inculpatului, actele de urmărire penală fi ind 
lovite de nulitate absolută”. 

Dacă suspectul sau inculpatul are de făcut completări, rectificări ori 
precizări, acestea sunt indicate în finalul declaraţiei, fiind urmate de 
semnătura suspectului sau a inculpatului. 


1 C. Beccaria, Despre infracţiuni şi pedepse, Ed. Ştiinţifică, Bucureşti, 1965, p. 27. 
Notăm caracterul pleonastic al formulării „se consemnează în scris”, în condițiile în 
care, conform Dicţionarului explicativ al limbii române, verbul „a consemna” are semnifi icaţia 
menționări, redării, consemnării în scris, în conţinutul unui document, a unei anumite realități. 
*Î.C.C.J., s. pen., dec. nr. 4350/2005, în Neagu III, pp. 465. 

Pentru a se conferi caracter oficial declaraţiei suspectului sau 
inculpatului, aceasta va fi semnată atât de către cel care a dat-o, cât şi de 
către organul judiciar penal în fața căruia învinuitul sau inculpatul a fost 
ascultat. În acest sens, potrivit art. 110 alin. (4), declaraţia scrisă este 
semnată şi de organul de urmărire penală care a procedat la audierea 
suspectului sau a inculpatului, de judecătorul de drepturi şi libertăți ori de 
preşedintele completului de judecată şi de grefier, de avocatul suspectului, 
inculpatului, al persoanei vătămate, părții civile sau părţii responsabile 
civilmente, dacă aceştia au fost prezenţi, precum şi de interpret când 
declaraţia a fost luată printr-un interpret. 

De lege ferenda, se impune completarea art. 110 alin. (4) prin inclu- 
derea şi a judecătorului de cameră preliminară, magistrat care, fie în 
procedura de cameră preliminară, fie în procedura plângerii împotriva 
soluţiilor de neurmărire penală sau de netrimitere în judecată, poate să îl 
audieze pe inculpat. 

Având caracter de noutate, în art. 110 alin. (5) se arată că, în cursul 
urmăririi penale, audierea suspectului sau inculpatului se înregistrează cu 
mijloace tehnice audio sau audiovideo. Atunci când înregistrarea nu este 
posibilă, acest lucru se consemnează în declarația suspectului sau 
inculpatului, cu indicarea concretă a motivului pentru care înregistrarea nu a 
fost posibilă. În cursul fazei de judecată, potrivit art. 369 alin. (1), întreaga 
desfăşurare a şedinţei de judecată (inclusiv audierea inculpatului) se 
înregistrează cu mijloace tehnice audio. 

Dacă, în timpul audierii, suspectul sau inculpatul prezintă semne 
vizibile de oboseală excesivă sau simptomele unei boli care îi afectează 
capacitatea fizică ori psihică de a participa la ascultare, organul judiciar 
dispune întreruperea ascultării şi, dacă este cazul, ia măsuri pentru ca 
suspectul sau inculpatul să fie consultat de un medic. 

În lipsa unor reglementări exprese, serviciile medicale oferite 
suspectului sau inculpatului vor fi prestate de către orice medic, fie din 
cadrul unității din care face parte organul judiciar, fie din alte instituții 
sanitare. Principiul în raport cu care va avea loc consultarea celui care 
invocă starea de boală se reduce la operativitatea asigurării serviciilor 
medicale de specialitate. Dispoziţia de întrerupere a audierii aparţine 
organului judiciar, acesta fiind în drept să aprecieze dacă boala invocată 
este de natură să afecteze capacitatea fizică ori psihică a suspectului sau 
inculpatului de a participa la ascultare. Procedura aplicabilă în situația 
evidențiată mai sus va fi diferită, în funcţie de starea în care se află 
suspectul sau inculpatul, respectiv dacă acesta este în stare de libertate sau 
este arestat preventiv. În ultima ipoteză, se va apela la un medic din 
structura administraţiei locului în care suspectul sau inculpatul execută 
măsura arestării preventive. 

Suspectul sau inculpatul aflat în stare de detenţie poate fi audiat la 
locul de deținere prin videoconferință, în cazuri excepţionale şi dacă organul 
judiciar apreciază că aceasta nu aduce atingere bunei desfăşurări a 
procesului ori drepturilor şi intereselor părţilor. Pentru acest caz, audierea 
prin videoconferință se face în prezența obligatorie a avocatului suspectului 
sau inculpatului la locul de deţinere. 


2.1.3. Valoarea probatorie a declaraţiilor suspectului sau inculpatului 


Indiferent de conținutul declaraţiei suspectului sau inculpatului 
(recunoaştere a faptei, negare a faptei etc.), legea nu acordă o forță 
probantă superioară acestui mijloc de probă, fiind de aplicare principiul 
liberei aprecieri a probelor instituit prin dispoziţiile art. 103 alin. (1). Ca atare, 
aceste declarații pot servi la aflarea adevărului numai în măsura în care sunt 
evaluate toate probele administrate în cauză. | 

Deşi în actuala reglementare nu se mai prevede necesitatea coro- 
borării declaraţiei suspectului sau inculpatului cu fapte sau împrejurări ce 
rezultă din ansamblul probelor existente în cauză!, totuşi aceste declaraţii, 
evaluându-se în contextul analizei întregului ansamblu probator, este 
necesar să fie concordante cu celelalte probe administrate. 

Existenţa, în procesul de apreciere a probei, a anumitor rezerve în 
ceea ce priveşte forța probantă a declaraţiei suspectului sau inculpatului 
este justificată, deoarece progresele dobândite în psihologia judiciară 
(psihologia infractorului) au demonstrat că nu trebuie să se acorde prea mult 
credit acestui mijloc de probă, fiindcă, voluntar sau involuntar, suspectul sau 
inculpatul denaturează declaraţia sa?. 

Practica judiciară a relevat numeroase cazuri în care inculpații au 
recunoscut săvârşirea unor fapte ai căror autori, în realitate, erau alte 
persoane, asemenea recunoaşteri fiind făcute fie din motive de afecţiune 
deosebită față de adevărații făptuitori, fie pentru a ascunde alte fapte mai 
grave săvârşite de însuşi inculpatul. 

Declaraţia suspectului sau inculpatului este divizibilă (organul judiciar 
reținând numai ceea ce se coroborează cu alte probe) şi retractabilă”, numai 
dacă aceasta se impune în urma aprecierii întregului material probator din 


cauză“. Retractabilitatea declarației implică posibilitatea organelor judiciare, 


' Potrivit art. 69 din Codul de procedură penală anterior, declarațiile învinuitului sau ale 
inculpatului făcute în cursul procesului penal puteau servi la aflarea adevărului numai în 
măsura în care se coroborau cu fapte şi împrejurări ce rezultau din ansamblul probelor 
existente în cauză. 

? P, Bouzat, J. Pinatel, op. cit, p. 1163. 

? G. Stefani, G. Levasseur, op. cit., t. III, p. 362. 

* T.S., s. pen., dec. nr. 63/1980, în R.R.D. nr. 3/1 981, p. 65; înlăturarea unor declarații 
de către instanță poate avea loc numai dacă retractarea este temeinic justificată, cu fapte şi 
împrejurări convingătoare că exprimă realitatea (T.S., s. pen., dec. nr. 2317/1973, în R.R.D. 
nr. 1/1974, p. 166). 

în principiu, de a înlătura declaraţiile anterioare, în baza art. 103 alin. (1), 
potrivit căruia probele nu au o valoare prestabilită, iar aprecierea fiecăreia 
dintre ele se face în urma examinării tuturor probelor administrate în cauză. 
Rezultă că retractarea nu trebuie acceptată în orice condiții. Astfel, s-a 
statuat că se poate da eficiență posibilităţii de a retracta declarațiile 
anterioare numai în circumstanţele unei temeinice justificări, cu fapte şi 
împrejurări convingătoare că exprimă realitatea. Rezultă că simplele 
retractări de către inculpat ale declaraţiilor anterioare nu justifică, prin ele 
însele, concluzia că declaraţiile anterioare nu exprimă adevărul. 

Suspectul sau inculpatul este ascultat atât în cursul urmăririi penale, 
cât şi al judecății. În cazul în care unele dintre aceste declaraţii sunt 
contradictorii, organele judiciare le pot reține numai pe cele pe care le 
consideră verosimile, indiferent că acestea au fost date în faza de urmărire 
sau în faza de judecată. Acest lucru esto posibil deoarece legea nu arată o 
ordine de preferință în această privinţă? : 

Subliniem că, în legislația modernă, declarația suspectului sau 
inculpatului nu mai este considerată „regina probelor” (regina probationum), 
cum era apreciată în sistemul probelor formale. 

Cu toate acestea, în prezent, întâlnim în legea procesual penală unele 
reminiscențe ale formalismului probelor, preluate din sistemul judiciar 
anglo-saxon, unde, în funcţie de recunoaşterea sau negarea vinovătiei, 
procedura de desfăşurare a judecării cauzei este diferită”. Avem în vedere, 
în primul rând, procedura specială a acordului de recunoaştere a vinovăţiei 
(art. 478 şi urm.). În acest caz, în baza recunoaşterii comiterii faptei şi a 
acceptării încadrării juridice pentru care a fost pusă în mişcare acțiunea 
penală de către inculpat, instanța de judecată este sesizată diferit (nu prin 
rechizitoriu, ci prin acordul de recunoaştere a vinovăţiei) şi soluţionarea 
cauzei se face conform unei proceduri diferite, simplificate. 

În al doilea rând, în cursul fazei de judecată, în măsura în care 
inculpatul recunoaşte în totalitate faptele reţinute în sarcina sa, cercetarea 
judecătorească se poate desfăşura după o procedură simplificată, carac- 
terizată prin posibilitatea reducerii semnificative a administrării de probe. 
Practic, putem reţine că atitudinea inculpatului de recunoaştere în totalitate a 
faptelor reținute în rechizitoriu determină aplicarea unei proceduri distincte 
de desfăşurare a judecății, soluţia instanței de judecată fiind, de asemenea, 
influenţată de acest comportament procesual. 


1Î.C.C.J., s. pen., dec. nr. 392/2005, în Neagu III, p. 466. 
2T.. jud. Neamţ, dec. pen. nr. 197/1983, în R.R.D. nr. 12/1983, p. 104. 
3 G. Stefani, G. Levasseur, op. cit., t. III, p. 362. 

2.2. Declaraţiile persoanei vătămate, ale părţii civile şi ale 
părții responsabile civilmente 


2.2.1. Noţiunea şi importanța declaraţiilor persoanei vătărnate, alor 
părţii civile şi alor părții responsabile civilmente | 


Persoana vătămată, partea civilă şi partea responsabilă civilmente, 
fiind persoane care au cunoştinţă despre săvârşirea infracţiunii şi despre 
făptuitor, pot fi ascultate în procesul penal în vederea administrării unor 
probe necesare rezolvării cauzei. | 

Importanța acordată acestor mijloace de probă este confirmată prin 
includerea lor în rândul celorlalte mijloace de probă. 

Pentru a da eficiența cuvenită acestor mijloace de probă, dispoziţiile 
care disciplinează desfăşurarea urmăririi penale şi a judecării cauzelor 
penale prevăd posibilitatea audierii persoanei vătămate, a părţii civile şi a 
părții responsabile civilmente atât în cursul fazei de urmărire penală, cât şi în 
cadrul cercetării judecătoreşti. | 


2.2.2. Procedura de obţinere a declaraţiilor persoanei vătărnate, alor 
părții civile şi alor părţii responsabile civilmente 


Similar procedurii luării declaraţiei suspectului sau inculpatului, audi- 
erea persoanei vătămate, a părţii civile şi a părţii responsabile civilmente 
presupune următoarele trei etape: 1) stabilirea situației personale a per- 
soanei audiate; 2) comunicarea drepturilor şi obligatiilor; 3) procedura de 
ascultare propriu-zisă. | 

Audierea persoanei vătămate, a părţii civile şi a părţii responsabile 
civilmente se desfăşoară, în principiu, după reguli comune. Prin excepție, 
pentru persoana vătămată au fost reglementate drepturi suplimentare, 
analizate în cele ce urmează. 

Stabilirea situaţiei personale a persoanei vătămate, a părții civile 
şi a părții responsabile civilmente. Organul de urmărire penală sau 
instanța de judecată, înainte de luarea primei declaraţii, adresează întrebări 
persoanei vătămate, părții civile sau părţii responsabile civilmente cu privire 
la nume, prenume, poreclă, data şi locul naşterii, codul numeric personal, 
numele şi prenumele părinţilor, cetățenia, starea civilă, situația militară, 
studiile, profesia ori ocupaţia, locul de muncă, domiciliul şi adresa unde 
locuieşte efectiv şi adresa la care doreşte să îi fie comunicate actele de 
procedură, antecedentele penale sau dacă împotriva sa se desfăşoară un 
alt proces penal, dacă solicită un interpret în cazul în care nu vorbeşte sau 
nu înțelege limba română ori nu se poate exprima, precum şi cu privire la 
orice alte date pentru stabilirea situației sale personale. 

Comunicarea drepturilor şi obligaţiilor. În această etapă, legiuitorul 
a prevăzut anumite diferențe, justificate de conduita procesuală activă a 

persoanei vătămate, în sensul solicitării ca inculpatul să fie tras la răs- 
pundere penală pentru infracțiunea săvârşită. 

„Astfel, persoanei vătămate i se aduc la cunoştinţă următoarele drepturi 
şi obligaţii: 

a) dreptul de a fi asistată de avocat, iar în cazurile de asistență 
obligatorie, dreptul de a i se desemna un avocat din oficiu; 

b) dreptul de a apela la un mediator în cazurile permise de lege; 
potrivit art. 67 alin. (2) din Legea nr. 192/2006', în latura penală a 
procesului, dispoziţiile privind medierea se aplică numai în cauzele privind 
infracțiuni pentru care, potrivit legii, retragerea plângerii prealabile sau 
împăcarea părților înlătură răspunderea penală; 

c) dreptul de a propune administrarea de probe, de a ridica excepții şi 
de a pune concluzii, în condițiile prevăzute de lege. 

În această privință, în principiu, activitatea procesuală a persoanei 
vătămate este cantonată în latura penală a cauzei. În acest sens, conform 
art. 81 alin. (1) lit. c), persoana vătămată are dreptul de a formula orice alte 
cereri ce ţin de soluționarea laturii penale a cauzei. Cu toate acestea, putem 
admite că persoana vătămată poate viza, prin cererile sale, şi latura civilă a 
cauzei, în ipoteza în care soluţia în acţiunea civilă influențează soluţionarea 
laturii penale. Spre exemplu, potrivit art. 309 C. pen., dacă prin săvârşirea 
infracțiunii de delapidare, abuz în serviciu, deturnare de fonduri etc. au fost 
cauzate consecințe deosebit de grave?, limitele speciale ale pedepsei 
prevăzute de lege se majorează cu jumătate. Pentru acest exemplu, 
persoana vătămată va putea formula cereri şi în dovedirea întinderii 
prejudiciului, chiar dacă nu s-a constituit parte civilă, deoarece stabilirea 
prejudiciului poate determina agravarea răspunderii penale; 

d) dreptul de a fi încunoştințată cu privire la desfăşurarea procedurii, 
dreptul de a formula plângere prealabilă, precum şi dreptul de a se constitui 
parte civilă; 

e) obligatia de a se prezenta la chemările organelor judiciare. 

În acest sens, potrivit art. 283 alin. (2), lipsa nejustificată a persoanei 
vătămate chemate să dea declaraţii, sau părăsirea, fără permisiune ori fără 
un motiv întemeiat, a locului unde urmează a fi audiată se sancţionează cu 
amendă judiciară de la 250 lei la 5.000 lei; 

f) obligaţia de a comunica orice schimbare de adresă. 

Spre deosebire de suspect, inculpat sau martor, în cazul cărora a fost 
prevăzută sancţiunea amenzii judiciare în cazul nerespectării obligaţiei de a 
“încunoştința în scris organele judiciare despre orice schimbare a locuinţei pe 
parcursul procesului penal [art. 283 alin. (4) lit. k) şi 1)], încălcarea de către 


1 Legea nr. 192/2006 privind medierea şi organizarea profesiei de mediator, publicată 
în M. Of. nr. 441 din 22 mai 2006. 
? Potrivit art. 183 C. pen., prin consecințe deosebit de grave se înțelege o pagubă 
materială mai mare de 2.000.000 lei. 

persoana vătămată a obligaţiei de a comunica orice schimbare de adresă 
nu este supusă aplicării vreunei sancţiuni; 

g) aducerea la cunoştinţă, cu ocazia primei audieri, a faptului că, în 
cazul în care inculpatul va fi privat de libertate, respectiv condamnat la o - 
pedeapsă privativă de libertate, aceasta poate să fie informată cu privire la 
punerea acestuia în libertate în orice mod. 

Cu privire la partea civilă şi partea responsabilă civilmente, acestora, 
potrivit art. 112 alin. (2), li se vor comunica următoarele drepturi şi obligații: 

a) dreptul de a fi asistate de avocat, iar în cazurile de asistență 
obligatorie, dreptul de a li se desemna un avocat din oficiu; 

b) dreptul de a apela la un mediator în cazurile permise de lege; 

c) dreptul de a propune administrarea de probe, de a ridica excepții şi 
de a pune concluzii în legătură cu soluţionarea laturii civile a cauzei, în 
condițiile prevăzute de lege. 

Procedura de ascultare propriu-zisă. După stabilirea situaţiei 
personale şi aducerea la cunoştinţă a drepturilor şi obligaţiilor, persoana 
_vătămată, partea civilă sau partea responsabilă civilmente este lăsată să 
declare tot ceea ce doreşte referitor la obiectul cauzei, având dreptul de a se 
consulta cu avocatul. Organul judiciar, dacă apreciază necesar, poate 
permite persoanei audiate să utilizeze însemnări şi notițe proprii. i 

Etapa relatării libere este urmată de adresarea de întrebări. În mod 
similar audierii suspectului sau inculpatului, apreciem că în faza de urmărire 
penală întrebările se adresează de organul de urmărire penală, dar şi de 
către suspect ori părţile în dosar, prin avocaţii care participă la audiere. În 
faza de judecată, potrivit art. 380 alin. (2), persoanelor menţionate li se pot 
pune în mod nemijlocit întrebări de către procuror, inculpat, avocatul 
inculpatului, persoana vătămată, partea civilă, partea responsabilă civil- 
mente şi avocații acestora. Preşedintele şi ceilalți membri ai completului pot 
de asemenea pune întrebări, dacă apreciază necesar, pentru justa 
soluţionare a cauzei. | 

Declaraţiile persoanei vătămate, părții civile sau părții responsabile 
civilmente sunt consemnate conform aceleiaşi iei ed ca şi declarațiile 
suspectului sau inculpatului. 

În legătură cu posibilitatea înregistrării declaraţiilor persoanei 
vătămate, părţii civile sau părții responsabile civilmente, cadrul legal instituit 
este confuz. Astfel, potrivit art. 111 alin. (3), dispoziţiile art. 110, inclusiv 
alin. (5), se aplică şi persoanei vătămate, părții civile şi părţii responsabile 
civilmente. Cu toate acestea, în art. 111 alin. (4) se arată că audierea per- 
soanelor indicate se înregistrează prin mijloace tehnice audio sau audio- 
video, atunci când organul de urmărire penală consideră necesar sau atunci 
când persoana vătămată a solicitat aceasta în mod expres, iar înregistrarea 
este posibilă, reglementarea fiind diferită față de aceea prevăzută în art. 110 
alin. (5), unde se arată că înregistrarea declaraţiei suspectului sau 

inculpatului este, ca regulă, obligatorie. De lege ferenda, ţinând cont de 
intenția legiuitorului de a institui regimuri diferite în ceea ce priveşte 
înregistrarea declarațiilor suspectului sau inculpatului față de înregistrarea 
declarațiilor celorlalte părţi şi persoanei vătămate, art. 111 alin. (3) se 
impune a avea următorul conținut: Dispoziţiile art. 109 alin. (1) şi (2) şi ale 
art. 110 alin. (1)-(4) se aplică în mod corespunzător. 


2.2.3. Cazuri speciale de obținere a declaraţiilor persoanei vătărnate, 
părții civile şi alor părții responsabile civilmente 


În cursul obţinerii declaraţiei persoanei vătămate, a părții civile sau a 
părţii responsabile civilmente se pot aplica reguli derogatorii de la procedura 
comună. Situaţiile care necesită aplicarea acestor măsuri specifice sunt: 
1) constatarea stării de oboseală excesivă sau de boală a persoanei 
ascultate; 2) starea de deţinere a persoanei ascultate şi 3) constatarea 
necesităţii de a proteja persoana vătămată sau partea civilă. 

În legătură cu prima ipoteză, ascultarea persoanei vătămate, a părții 
civile sau a părţii responsabile civilmente poate fi întreruptă de organul 
judiciar dacă persoana prezintă semne vizibile de oboseală excesivă sau 
simptomele unei boli care îi afectează capacitatea fizică ori psihică de a 
participa la ascultare. În acest caz, dacă se impun, vor fi luate măsuri pentru 
asigurarea unui consult medical. 

În al doilea rând, ca şi în cazul suspectului sau inculpatului, persoana 
vătămată, partea civilă sau partea responsabilă civilmente care este 
deținută poate fi audiată prin videoconferință, la locul de deţinere. 

Deşi dispoziţiile art. 106 alin. (3) fac referire la obligativitatea asistenţei 
juridice numai pentru suspectul sau inculpatul audiat în stare de deținere, 
apreciem că regula trebuie extinsă şi pentru persoana vătămată, partea 
civilă sau partea responsabilă civilmente. Astfel, dacă persoana vătămată 
este un minor în vârsta de 16 ani, aflat în stare de arest preventiv într-o altă 
cauză, va putea fi audiat prin videoconferință, în condiţiile art. 106 alin. (2), 
numai în prezența unui avocat. 

Nu în ultimul rând, declaraţiile persoanei vătămate sau ale părții civile 
pot fi obținute prin dispunerea de către organele judiciare a măsurilor de pro- 
tecție prevăzute î în art. 126 sau art. 127! „după caz, în următoarele situații: 

a) există o suspiciune rezonabilă că viața, integritatea corporală, 
libertatea, bunurile sau activitatea profesională a persoanei vătămate sau a 
părții civile ori a unui membru de familie al acesteia ar putea fi puse în 
pericol ca urmare a datelor pe care le furnizează organelor judiciare sau a 
declarațiilor sale; 


1 Aceste măsuri vor fi analizate în paragraful 2.3.6. Dispoziţii speciale privind martorii. 

b) persoana vătămată sau partea civilă a suferit o traumă ca urmare a 
săvârşirii infracțiunii ori ca urmare a comportamentului ulterior al suspectului 
sau inculpatului; 

c) persoana vătămată sau partea civilă este minoră. 


2.2.4. Valoarea probatorie a declaratiilor persoanei vătămate, părţii 
civile şi alor părții responsabile civilmente 


Având în vedere că persoana vătămată, partea civilă şi partea 
responsabilă civilmente sunt interesate în mod direct în soluționarea laturii 
penale sau a laturii civile a cauzei, declaraţiile acestora nu au o valoare 
probatorie superioară, fiind de aplicare regula liberei aprecieri a probelor. 


2.3. Declaraţiile martorilor 
2.3.1. Noţiunea şi importanța declaraţiilor martorilor în procesul penal 


“În mod practic, nu există cauză penală în care, la aflarea adevărului, 
să nu-şi aducă o contribuţie esenţială declaraţiile martorilor, fapt ce i-a 
determinat pe unii autori să-i atribuie probei testimoniale în procesul penal 
caracterul de probă firească, inevitabilă, de instrument necesar de cu- 
noaştere a împrejurărilor săvârşirii infracțiunilor". Din dorința de a sublinia 
importanţa acestui mijloc de probă în procesul penal, unii autori au denumit 
martorii ca fiind „ochii şi urechile justitie’. 

Din considerente pe care nu ne propunem să le învederăm, proba cu 
martori constituie regula în procesul penal şi excepţia în procesul civil”. 

Definind martorul, legea [art. 114 alin. (1)] arată că este persoana care 
are cunoştinţă despre fapte sau Reyr de fapt care constituie probă în 
cauza penală. 

În principiu, orice persoană fizică poate fi chemată ca martor în 
procesul penal, indiferent de starea sa fizică (nevăzător, surd, mut, 
surdomut)* sau psihică”, organele judiciare având posibilitatea să aprecieze 
care dintre aceste iii sunt apte să furnizeze informaţii necesare 
rezolvării cauzelor penale. Anumite persoane nu pot avea calitatea de 


' A. Ciopraga, Evaluarea probei testimoniale în procesul penal, Ed. Junimea, laşi, 
1979, p. 10. 
2 J. Bentham, Traité des preuves judiciaires, Ed. Bassage freres, Paris, 1823, vol. |, 
p.93 
” |. Stoenescu, S. Zilberstein, op. cit., pp. 361-368. 
10 persoană nevăzătoare poate fi fi ascultată în legătură cu o ni tm aa de fapt pe 
care a auzit-o şi un surd asupra unei împrejurări văzute. 
5 Un bolnav psihic poate fi ascultat, iar declaraţia sa poate fi greca în funcție de 
boala de care suferă. 
* Theodoru II, p. 128. 

martor într-o anume cauză penală, din cauza unor situații concrete legate de 
acea cauză!. 


2.3.2. Persoanele care nu pot fi ascultate ca martor 


Precizăm că nu este vorba de persoane care nu pot avea calitatea de 
martor în nicio cauză penală, ci de persoane care, în anumite cauze penale 
concrete şi în legătură cu anumite fapte sau împrejurări, nu pot fi chemate 
ca martor sau persoane care în anumite cauze nu pot fi audiate doar cu 
privire la anumite fapte sau împrejurări. 

Rezultă că incapacitatea unei persoane de a fi audiată ca martor într-o 
cauză penală poate să fie totală sau parţială. 

Din analiza dispoziţiilor procesual penale rezultă că nu pot fi ascultate 
ca martor în procesul penal: a) părţile şi subiecţii procesuali principali; 
b) persoana incapabilă să relateze în mod conştient fapte şi împrejurări de 
fapt conforme cu realitatea; c) persoanele care au obligația păstrării secre- 
tului ori a confidențialităţii. 

„__ Părţile şi subiecții procesuali principali nu pot fi audiaţi în calitate 
de martori, fiind interesaţi în mod direct de soluţia care se pronunță în 
cauză. Drepturile şi obligaţiile izvorâte din exercitarea acțiunii penale şi a 
acțiunii civile conduc la necesitatea reglementării acestui caz de incompa- 
tibilitate între calitatea de martor, pe de o parte, şi calitatea de parte? sau 
subiect procesual principal, pe de altă parte. O asemenea prevedere legală 
se justifică, deoarece părţile şi subiecții procesuali principali, fiind persoane 
interesate în cauză, nu pot să cumuleze şi calitatea de martor, fiindcă 
nimeni nu poate depune ca martor în propria sa cauză (nemo testis idoneus 
in re sua). 

Actuala reglementare se deosebeşte de dispoziţiile Codului de 
procedură penală anterior, fiind superioară datorită cuprinderii în sfera 
incompatibilității a tuturor părţilor şi subiecţilor procesuali din proces. În acest 
sens, conform art. 82 din Codul de procedură penală anterior, nu putea fi 
ascultată ca martor în procesul penal partea vătămată sau partea civilă, 
neexistând prevederi aplicabile învinuitului, inculpatului sau, părţii respon- 
sabile civilmente. 

Potrivit art. 81 alin. (2), organul judiciar are posibilitatea, atunci când 
apreciază necesar, de a audia, în calitate de martor, persoana care a suferit 
o vătămare fizică, materială sau morală printr-o faptă penală pentru care 
acţiunea penală se pune în mişcare din oficiu şi care nu doreşte să participe 
la procesul penal. Pentru acest caz, nu se pune problema existenței 
interesului procesual din partea persoanei vătămate, fapt care permite 
posibilitatea audierii acesteia în calitate de martor. 


„E. Florian, op. cit, p. 324. 
2 A se vedea şi O. Băjenaru, Incompatibilitatea calității de parte în proces cu cea de 
martor, în Dr. nr. 11/2000. 

În jurisprudenţa anterioară actualei reglementări, dar care îşi menţine 
actualitatea, s-a stabilit în mod corect că persoana vătămată constituită în 
proces parte vătămată (în condiţiile Codului de procedură penală anterior) şi. 
parte civilă şi care, ulterior, renunță la pretenţiile civile nu poate fi ascultată 
în proces ca martor dacă şi-a păstrat calitatea de parte vătămată!. 

Persoana incapabilă să relateze în mod conştient fapte sau 
împrejurări de fapt conforme cu realitatea. Potrivit art. 115 alin. (2), 
persoana care se află într-o situaţie ce pune la îndoială, în mod rezonabil, 
capacitatea de a fi martor poate fi audiată doar atunci când organul judiciar 
constată că persoana este capabilă să relateze în mod conştient fapte şi 
împrejurări de fapt conforme cu realitatea. 

Această restricție legală prezintă un caracter de noutate față de 
reglementarea anterioară, fiind justificată de imposibilitatea concretă în care 
se află persoana în cauză de a relata adevărul. Conform reglementării 
procesual penale, în această situație persoana nu are capacitatea de a fi 
martor. 

Se vor aplica aceste prevederi, de exemplu, atunci când persoana se 
află în stare de alienaţie sau debilitate mintală, nefiind capabilă să relateze 
faptele sau împrejurările de fapt care prezintă interes pentru soluționarea 
cauzei. | 

Pentru a decide cu privire la capacitatea unei persoane de a fi martor, 
organul judiciar dispune, la cerere sau din oficiu, orice examinare necesară, 
prin mijloacele prevăzute de lege (de exemplu, expertiză medico-legală 
psihiatrică, expertiză toxicologică etc.). 

Persoanele care au obligația păstrării secretului ori a confiden- 
țialităţii. Intră în categoria acestor persoane toţi cei care, în exerciţiul atri- 
buțiilor lor de serviciu sau confesionale, devin deținători ai unor secrete care, 
dacă ar fi divulgate, ar putea aduce prejudicii materiale sau morale unor 
persoane fizice sau juridice ori, adăugăm noi, unor principii fundamentale în 
baza cărora se organizează şi se desfăşoară anumite profesii. 

Astfel, potrivit art. 116 alin. (3), nu pot face obiectul declaraţiei 
martorului acele fapte sau împrejurări al căror secret ori confidenţialitate 
poate fi opusă prin lege organelor judiciare. Aceste fapte sau împrejurări pot 
face obiectul declaraţiei martorului atunci când autoritatea competentă sau 
există o altă cauză legală de înlăturare a obligaţiei de a păstra secretul sau 
confidențialitatea. 

Rezultă că starea de incapacitate a persoanei de a dobândi calitatea 
de martor presupune îndeplinirea cumulativă a următoarele condiţii: 1) să se 
constate că informaţia relevantă pentru cauza penală a fost obținută în 
exercitarea unei profesii sau funcții care implică obligaţia păstrării secretului 


1T, jud. Timiş, dec. pen. nr. 657/1971, în R.R.D. nr. 1/1972, p. 144. 

sau a confidențialităţii; 2) secretul sau confidenţialitatea să fie opozabile 
organelor judiciare penale, în condiţiile legii. 

In aceste circumstanțe, ori de câte ori se constată neîndeplinirea 
cumulativă a acestor două condiții, nu va opera restrângerea capacității 
testimoniale. Astfel, de exemplu, în condiţiile în care exercitarea unei profesii 
presupune păstrarea secretului profesional care însă nu este opozabil 
organelor judiciare, persoana în cauză va putea fi audiată în calitate de 
martor. 

În această materie, legiuitorul reglementează două ipoteze distincte, 
după cum urmează: 1) obligația păstrării secretului, în toate formele 
acestuia de manifestare; 2) obligaţia păstrării confidențialităţii. 

În prima categorie vor fi incluse persoanele care, în exercitarea unei 
profesii sau a unei funcţii, ajung în posesia unor informaţii care nu pot fi 
aduse la cunoştinţa organelor judiciare, fiind grevate de obligaţia păstrării 
secretului, în oricare dintre modalităţile sale: secret de stat! sau secret de 
serviciu?. 

Obligația păstrării informaţiilor secrete de stat este stabilită din raţiuni 
care țin de garantarea securităţii naționale sau a capacităţii de luptă a 
forțelor armate, în vreme ce obligația păstrării informaţiilor secrete de 
serviciu este instituită în scopul protejării intereselor anumitor persoane 
juridice de drept public sau privat. Titularul obligaţiei păstrării secretului de 
stat sau de serviciu este o persoană juridică, autoritate a statului cu atribuții 
în domeniul securității naționale sau al apărării sau orice persoană juridică 
de drept pubiic sau privat care, în desfăşurarea activităţii, utilizează 
informaţii secrete de serviciu”. 

În acest sens, menționăm dispoziții legale din materia securității 
statului prin care este reglementat un caz eventual de incapacitate testimo- 
nială. Astfel, potrivit art. 11 alin. (1) lit. d) şi alin. (2) din Legea nr. 51/1991 
privind securitatea naţională a României”, informaţiile din domeniul secu- 
rității naţionale pot fi comunicate organelor de urmărire penală, când infor- 
mațiile privesc săvârşirea unei infracțiuni, numai cu aprobarea conducătorilor 
cu atribuții în domeniul securității naționale. Per a contrario, funcţionarul 
unuia dintre organele de stat specializate în materia informaţiilor secrete de 


' Potrivit art. 15 lit. d) din Legea nr. 182/2002 privind protecţia informaţiilor clasificate 
(publicată în M. Of. nr. 248 din 12 aprilie 2002), informaţiile secrete de stat sunt definite ca 
fiind informaţiile care privesc securitatea naţională, prin a căror divulgare se pot prejudicia 
siguranța naţională şi apărarea țării. 

Potrivit art. 15 lit. e) Legea nr. 182/2002 privind protecţia informaţiilor clasificate, prin 
informații secrete de serviciu se înțelege informaţiile a căror divulgare este de natură să 
determine prejudicii unei persoane juridice de drept public sau privat. 

° De exemplu, Ministerul Afacerilor Interne sau Ministerul Apărării Naţionale folosesc, 
în activitatea desfăşurată, informaţii secrete de serviciu. 

Legea nr. 51/1991 privind securitatea națională a României a fost republicată în 
M. Of. nr. 190 din 18 martie 2014. 


470 TRATAT DE PROCEDURĂ PENALĂ. PARTEA GENERALĂ 
PE nd 


stat (Serviciul Român de Informaţii, Serviciul de Informaţii Externe, Serviciul 
de Protecţie şi Pază) care cunoaşte împrejurări de fapt ca urmare a desfă- 
şurării unei activități de informaţii pentru realizarea securităţii naționale nu va 
putea fi audiat ca martor, cu privire la informaţii secrete de serviciu, în cazul 
în care conducerea respectivului organism nu aprobă participarea lui ca 
martor în procesul penal. 

Cu toate acestea, în domeniul securităţii statului, reținem existența 
unor cauze legale de înlăturare a obligaţiei de a păstra secretul. Astfel, 
potrivit art. 66 alin. (2) din Legea nr. 304/2004 privind organizarea judiciară, 
republicată, serviciile şi organele specializate în culegerea, prelucrarea şi 
arhivarea informaţiilor au obligația de a pune, de îndată, la dispoziția 
parchetului competent, la sediul acestuia, toate datele şi toate informațiile, 
neprelucrate, deținute în legătură cu săvârşirea infracțiunilor. Din această 
perspectivă, secretul de stat nu este opozabil organelor judiciare penale, 
fapt care permite audierea în calitate de martor (şi obținerea în acest mod a 
informaţiile necesare soluționării cauzei) a funcţionarului organului de stat 
specializat î în securitate naţională. | 

Divulgarea fără drept a informatiilor secrete de stat sau de serviciu 
constituie infracțiune”. 

În ceea ce priveşte obligația păstrării confidenţialității şi efectele 
acesteia în desfăşurarea procesului penal, apreciem că legiuitorul a avut în 


vedere acele situații în care o anumită persoană ajunge în posesia unor 


informaţii care nu pot fi aduse la cunoştinţa organelor judiciare, în alte situații 
decât cele reglementate în materia informaţiilor secret de stat sau secret de 
serviciu. Practic, este vorba despre secretul profesional, prevăzut ca urmare 
a exercitării unei profesii sau a unei funcții. 

În această a doua categorie vom include acele profesii sau funcții 
profesionale? caracterizate prin existența unei anumite confidențialități, 


1 Potrivit art. 303 C. pen., constituie infracțiunea de divulgare a informațiilor secrete 
de stat divulgarea, fără drept, a unor informaţii secrete de stat, de către cel care le 
cunoaşte datorită atribuţiilor de serviciu, dacă prin aceasta sunt afectate interesele unei 
autorităţi publice, instituţii publice sau altor persoane juridice care administrează sau 
exploatează bunurile proprietate publică, precum şi deținerea, fără drept, în afara 
îndatoririlor de serviciu, a unui document ce conţine informaţii secrete de stat, dacă poate 
afecta activitatea uneia dintre persoanele menţionate mai sus. De asemenea, potrivit 
art. 304 C. pen., constituie infracțiunea de divulgare a informaţiilor secrete de serviciu sau 
nepublice, divulgarea, fără drept, a unor informaţii secrete de serviciu sau care nu sunt 
destinate publicităţii, de către cel care le cunoaşte datorită atribuţiilor de serviciu, dacă prin 
aceasta sunt afectate interesele sau activitatea unei persoane, precum şi divulgarea, fără 
drept, a unor informaţii secrete de serviciu sau care nu sunt destinate publicității, de către 
cel care ia cunoştinţă de acestea. 

2 În literatura penală de dată recentă, profesia a fost definită ca o îndeletnicire 
permanentă care are ca obiect prestarea de servicii şi care presupune o pregătire specială, 

asigurată prin păstrarea secretului profesional, care poate fi opusă organele 
judiciare penale. 

Analiza legislaţiei prin care este reglementată obligaţia păstrării confi- 
denţialității, ca o formă a secretului profesional, ne determină să constatăm 
faptul că, în cele mai multe cazuri, confidențialitatea nu poate fi opusă 
organelor judiciare penale. Astfel, după cum vom observa în continuare, în 
cadrul regimului de exercitare a unor anumite profesii sau funcţii, sunt 
prevăzute cauze legale prin care este înlăturată obligaţia păstrării confi- 
dențialității. Reţinem, ca exemple de secret profesional opozabil organelor 
judiciare penale, secretul profesional al avocatului şi secretul profesional al 
consilierului juridic. 

Secretul profesional al avocatului. Potrivit art. 11 din Legea 
nr. 51/1995 pentru organizarea şi exercitarea profesiei de avocat, avocatul 
este dator să păstreze secretul profesional privitor la orice aspect al cauzei 
care i-a fost încredințată, cu excepţia cazurilor prevăzute expres de lege. 
Astfel, potrivit art. 35 alin. (1) din actul normativ menţionat mai sus, actele şi 
lucrările cu caracter profesional aflate asupra avocatului sau în cabinetul său 
sunt inviolabile. În acelaşi sens, conform art. 1 alin. (2) lit. e) din Statutul 
profesiei de avocat din 3 decembrie 2011, exercitarea profesiei de avocat 
este supusă, printre altele, principiului păstrării secretului profesional. 
Relaţiile dintre avocat şi clienţii săi se bazează pe confidenţialitate [art. 6 
alin. (4) din Statutul profesiei de avocat]. Secretul profesional este de ordine 
publică. Avocatul nu poate fi obligat în nicio circumstanţă şi de către nicio 
persoană să divulge secretul profesional. 

Avocatul nu poate fi dezlegat de secretul profesional nici de către 
clientul său şi nici de către o altă autoritate sau persoană [art. 8 alin. (3) din 
Statutul profesiei de avocat]. 

“Potrivit art. 26 din Legea nr. 78/2000 pentru prevenirea, descoperirea 
şi sancţionarea faptelor de corupţie, secretul bancar şi cel profesional, cu 
excepția secretului profesional al avocatului exercitat în condiţiile legii, nu 
sunt opozabile procurorului, după începerea urmăririi penale, şi nici instanței 
de judecată. 

Secretul profesional al consilierului juridic. Potrivit art. 16 din 
Legea nr.'514/2003 privind organizarea şi exercitarea profesiei de consilier 
juridic!, consilierul juridic este obligat, printre altele, să respecte secretul şi 


în vreme ce funcţia presupune o însărcinare cu caracter permanent sau temporar, cu sau 
fără o remuneratie, în serviciul unei autorități sau instituții publice ori altei persoane juridice. 
Pentru detalii, a se vedea V. Dobrinoiu, în V. Dobrinoiu, |. Pascu et alii, Noul Cod penal 
o odaie Ed. Universul Juridic, Bucureşti, 2012, vol. II, p. 216. 

' Legea nr. 514/2003 privind organizarea şi exercitarea profesiei de consilier juridic a 
fost publicată în M. Of. nr. 867 din 5 decembrie 2003. 

confidenţialitatea activităţii sale, în condiţiile legii. În acest scop, potrivit 
art. 13 lit. c) din Statutul profesiei de consilier juridic!, „actele şi lucrările cu 
caracter profesional aflate asupra consilierului juridic sau la locul de 
exercitare a profesiei sunt inviolabile. (...) Nu vor putea fi ascultate şi 
înregistrate, cu nici un fel de mijloace tehnice, convorbirile telefonice ale 
consilierului juridic şi nici nu va putea fi interceptată şi înregistrată 
corespondenţa cu caracter profesional, decât în condiţiile şi cu procedura 
prevăzute de lege”. De asemenea, potrivit art. 45 alin. (2) din Statutul 
profesiei de consilier juridic, „consilierul juridic nu poate fi obligat în nici o 
circumstanță şi de către nici o persoană fizică sau At să ae 
secretul profesional. 

În concluzie, reținem înlăturarea capacității de a fi martor pentru 
avocat şi consilierul juridic, în condiţiile reglementate prin legile de 
organizare. Pentru o serie de alte profesii, caracterizate, de asemenea, 
prin confidenţialitate, sunt. prevăzute şi cauze - eta de înlăturare a 
acesteia. 

În acest Sena, vor paR fi audiaţi în calitate de martori în procesul 
penal arhitecţii”, medicii”, farmaciştii”, detectivii particulari”, psihologii cu 


1 Statutul din 29 iulie 2004 al profesiei de consilier juridic a fost publicat în M. Of. 
nr. 684 din 29 iulie 2004. 

A Potrivit art. 63 din Codul deontologic al Ma de arhitect (publicat în M. Of. nr. 342 
instanță od lasa obligă arhitectul să dezvăluie aspecte privind secretul profesional (tot 
ceea ce arhitectul, în calitatea lui de profesionist, a aflat direct sau indirect în legătură cu 
clientul, cu viaţa intimă a acestuia ori a familiei sale şi a aparţinătorilor sau în legătură cu 
organizarea şi funcţionarea unei societăți ori instituţii, cu excepția informaţiilor referitoare la o 
- posibilă încălcare a legii). 

3 Potrivit art. 21 din Legea nr. 46/2003 privind drepturile pacientului (publicată în M. Of. 
nr. 51 din 29 ianuarie 2003), toate informaţiile privind starea pacientului, rezultatele 
investigaţiilor, diagnosticul, prognosticul, tratamentul, datele personale sunt confidențiale 
chiar şi după decesul acestuia. De asemenea, potrivit art. 22, informaţiile cu caracter 
confidenţial pot fi furnizate numai în cazul în care pacientul îşi dă consimțământul explicit sau 
dacă legea o cere în mod expres. 

4 Membrii Colegiului Farmaciştilor din România au obligaţia păstrării secretului 
profesional, conform art. 585 alin. g) din Legea nr. 95/2006 privind reforma în domeniul 
sănătății (publicată în M. Of. nr. 372 din 28 aprilie 2006). Conform art. 17 lit. d) din Codul 
deontologic al farmacistului (M. Of. nr. 490 din 15 iulie 2009), este înlăturată obligaţia 
păstrării confidențialităţii informaţiilor referitoare la pacienţi în vederea stabilirii vinovăţiei în 
cazul săvârşirii unor infracţiuni, la solicitarea instanţei de judecată. 

5 Potrivit art. 3 alin. (2) din Legea nr. 329/2003 privind exercitarea profesiei de detectiv 
particular (republicată în M. Of. nr. 178 din 12 martie 2014), datele şi informaţiile obținute de 
detectivul particular față de care este instituit secretul profesional, pot fi comunicate, la 
cerere, în condiţiile legii, numai instanțelor judecătoreşti şi Ministerului Public, dacă acestea 
sunt utile pentru aflarea adevărului în cauzele penale. 

drept de liberă practică”, asistenții sociali?, experţii contabili”, notarii“ etc. 

În ceea ce priveşte secretul bancar, menţionăm dispoziţiile art. 114 din 
O.U.G. nr. 99/2006 privind instituţiile de credit şi adecvarea capitalului, în 
conformitate cu care instituțiile de credit sunt obligate să furnizeze procu- 
rorului sau instanţei de judecată, la solicitarea acestora, informaţii de natura 
secretului bancar (...). 

Pentru ca un martor, care ar putea fi de mare folos în procesul penal, 
să nu dobândească o calitate care să nu-i permită să declare ce ştie în 
legătură cu faptele şi împrejurările cauzei, legea [art. 114 alin. (3)] a 
prevăzut expres că are întâietate calitatea de martor față de calitatea de 
expert sau de avocat, de mediator ori de reprezentant al uneia dintre părţi 
sau al unui subiect procesual principal, cu privire la faptele şi împrejurările 
de fapt pe care persoana le-a cunoscut înainte de a dobândi această 
calitate. 

În legătură cu admisibilitatea MOBI testimoniale, în practica judiciară 
anterioară s-a statuat că lucrătorii de poliție care au întocmit procesul-verbal 
de constatare a infracțiunii flagrante pot fi audiaţi de către instanța de 
judecată în calitate de martori, lucrătorul de poliţie care a întocmit un act în 
cursul procesului penal fiind considerat o persoană care are cunoştinţă de 
fapte şi î mprejurări pertinente ale cauzei, de natură să servească la aflarea 
adevărului”. În prezent, legiuitorul a prevăzut în mod expres, în art. 114 
alin. (4), faptul că pot fi audiate în calitate de martor şi persoanele care au 
întocmit procese-verbale de constatare a săvârşirii de infracţiuni. 


1 Potrivit art. 14 alin. (5) din Codul deontologic al profesiei de psiholog cu drept de 
liberă practică (M. Of. nr. 715 din 20 noiembrie 2013), psihologul nu poate fi obligat de către 
angajator sau de către o altă persoană neautorizată să comunice datele confidenţiale sau 
secretul profesional, cu excepția prevederilor exprese ale legii, la solicitarea instanței de 
judecată. 

2 Potrivit art. 27 din Codul deontologic al profesiei de asistent social (M. Of. nr. 173 din 
6 martie 2008), în cazul în care autorităţile publice competente solicită, pe cale legală, 
informații despre un anumit caz sau atunci când sunt puse în pericol interesele legitime, viața 
ori integritatea beneficiarilor, asistentul social poate dezvălui informaţiile cerute, în condițiile 
legii. 

3 Potrivit art. 1 lit. d) din Codul privind conduita etică a experţilor contabili şi contabililor 
autorizaţi (M. Of. nr. 276 din 27 noiembrie 1995), profesionistul contabil trebuie să respecte 
caracterul confidențial al informaţiilor obținute cu ocazia executării lucrărilor sale şi nu trebuie 
să divulge nici una dintre aceste informaţii către terţi, cu excepția cazurilor când a fost 
autorizat în mod expres în acest scop sau dacă are obligația legală sau profesională să facă 
această divulgare. 

4 Potrivit art. 70 din Legea nr. 36/1995 a notarilor publici şi a activității notariale 
(republicată în M. Of. nr. 72 din 4 februarie 2013), notarul public şi personalul biroului notarial 
au obligaţia să păstreze secretul profesional cu privire la actele şi faptele despre care au luat 
cunoştinţă în cadrul activității lor, chiar şi după încetarea funcției, respectiv după încetarea 
raporturilor de muncă, cu excepţia cazurilor în care legea sau părţile interesate îi eliberează 
de această obligație. 

5 C. Apel Bucureşti, s. | pen., dec. nr. 1201/2005, în Neagu II, p. 471. 

2.3.3. Persoane care au dreptul de a refuza să dea declaraţii în 

calitate de martor | 
Spre deosebire de persoanele care nu pot fi ascultate ca martor, în 
procesul penal sunt anumite categorii de persoane care pot fi ascultate ca 
martor numai dacă ele consimt la acest lucru. 

În acest sens, în art. 117 alin. (1) se arată că au dreptul de a refuza să 
dea declaraţii în calitate de martor următoarele persoane: 

a) soţul, ascendenții şi descendenții în linie directă, precum Şi frații şi 
surorile suspectului sau inculpatului; 

b) persoanele care au avut calitatea de soț al suspectului sau al 
inculpatului. 

Semnalăm deficiențele de redactare constând în utilizarea expresiei 
„ascendenții şi descendenţi în linie directă”. În primul rând, terminologia 
utilizată este diferită de aceea a Codului civil, potrivit căruia ascendenta sau 
descendența poate fi în linie dreaptă sau colaterală. În al doilea rând, 
ascendenta sau descendența nu poate fi decât în linie dreaptă, ceea ce 
conduce la constatarea inutilitătii mentiunii „în linie directă”. De altfel, în 
această privință, notăm modul corect de redactare a art. 177 C. pen., potrivit 
căruia prin membru de familie se înțelege ascendenții sau descendenții, 
frații şi surorile etc. Pentru aceste consideraţii, de lege ferenda, art. 117 
alin. (1) lit. a) este necesar a avea următorul conţinut: „au dreptul de a 
refuza să dea declarații în calitate de martor următoarele persoane: a) soțul, 
ascendenții şi descendenții precum şi fraţii şi surorile suspectului sau 
inculpatulu’. | 

Prin reglementările referitoare la persoanele care pot refuza să dea 
declaraţii în calitate de martor în procesul penal, legiuitorul a urmărit 
ocrotirea sentimentelor de afecțiune pe care soțul, fostul soț, ascendenții 
sau descendenții, fraţii sau surorile suspectului ori inculpatului le pot avea 
față de acesta din urmă. 

În situaţiile în care una dintre persoanele menţionate mai sus este de 
acord să fie ascultată ca martor, acest lucru este posibil. 

Având în vedere regimul special pe care legea îl fixează pentru aceste 
persoane, în ceea ce priveşte posibilitatea ascultării ca martor în procesul 
penal, se pune, în mod firesc întrebarea dacă, în cazul în care aceste 
persoane consimt să fie audiate ca martor şi fac declaraţii mincinoase, pot 
răspunde pentru infracțiunea de mărturie mincinoasă. În acest sens, potrivit 
art. 117 alin. (3), dacă persoanele prevăzute la alin. (1) sunt de acord să dea 
declarații, în privința acestora sunt aplicabile AL pala privitoare la 
drepturile şi obligațiile martorilor. 

Aşadar, persoanele care nu sunt obligate să depună ca martori, în 
ipoteza în care consimt să aibă această calitate procesuală şi încalcă 
dispozițiile art. 273 C. pen., pot deveni subiecţi activi ai infracțiunii de 
mărturie mincinoasă. În raport cu acest mod de rezolvare a problemei, unor 

asemenea persoane, când au calitate de martor, le sunt incidente şi dispo- 
ziţiile art. 283 privind abaterile judiciare!, precum şi dispoziţiile art. 265-266 
privind mandatul de aducere?. 

Cu caracter de noutate, potrivit art. 117 alin. (4), persoana care 
îndeplineşte una dintre calitățile prevăzute la alin. (1) în raport cu unul dintre 
suspecți sau inculpaţi este scutită de obligația de a depune mărturie şi 
împotriva celorlalți suspecți sau inculpați, în cazul în care declarația sa nu 
poate fi limitată doar la aceştia din urmă. 


2.3.4. Obligatiile şi drepturile martorilor 


Obligaţiile martorilor. Pentru a preîntâmpina refuzul martorilor de a 
se prezenta la organele judiciare în vederea relatării aspectelor pe care le 
cunosc în legătură cu săvârşirea infracțiunii, legea a prevăzut pentru aceştia 
anumite obligaţii. 

În privința obligaţiilor martorilor, în literatura de specialitate au fost 
exprimate opinii diferite. Astfel unii autori apreciază că martorii au obligația 
generală de informare, obligaţia de a se > prezenta la chemare, obligaţia de a 
depune şi obligaţia de a relata adevărul. Alţi autori apreciază că martorii au 
obligaţia de a se prezenta la chemare, obligaţia de a răspunde la întrebările 
ce li se pun şi obligaţia de a declara tot ce ştiu cu privire la împrejurările 
cauzei . 

Potrivit art. 114 alin. (2) şi art. 120 alin. (2) lit. c), orice persoană citată 
în calitate de martor are următoarele obligații: 

a) de a se prezenta în fața organului judiciar care a citat-o la locul, ziua 
şi ora arătate în citaţie; 

b) dea depune jurământ sau declaraţie solemnă în fața instanţei; 

c) de a spune adevărul; 

d) de a comunica în scris, în termen de 5 zile, orice schimbare a 
adresei la care este citat. | 

În legătură cu obligaţia de a depune jurământ sau declarație solemnă, 
remarcăm incoerenţele de redactare, constând în stabilirea acestei obligaţii 
numai pentru procedura audierii î în fața instanței de judecată, în condiţiile în 
care din art. 121 rezultă că depunerea jurământului sau a declaraţiei 


1 Potrivit art. 283 alin. (2), lipsa nejustificată martorului sau părăsirea, fără permisiune 
ori fără un motiv întemeiat, a locului unde urmează a se desfăşura audierea se sancţionează 
cu amendă judiciară de la 250 lei la 5.000 lei. 

2 Potrivit art. 265 alin. (1), martorul poate fi adus în fața organului de urmărire penală 
sau a instanței de judecată pe baza unui mandat de aducere, dacă, fiind anterior citat, nu s-a 
prezentat în mod nejustificat, iar ascultarea ori prezența martorului este necesară, sau dacă 
nu a fost posibilă comunicarea corespunzătoare a citației şi împrejurările indică fără echivoc 
că martorul se sustrage de la primirea citaţiei. 

3 Theodoru ll, pp. 172-173. 

4 Ibidem, pp. 132-133. 

solemne are loc şi în cazul audierii martorului de către organele de urmărire 
penală. Ca atare, de lege ferenda, art. 114 alin. (2) lit. b) se impune a avea 
următorul conţinut: „de a depune jurământ sau declaraţie solemnă în faţa 
organelor judiciare penale competente”. 

În cazul nerespectării acestor obligaţii pe care le au, martorii pot fi 
sancționați. Astfel, încălcarea de către martor a obligaţiei de a se prezenta la 
organele judiciare constituie o abatere judiciară care se sancţionează cu 
amendă judiciară de la 250 lei la 5.000 lei, conform art. 283 alin. (2). 

Încălcarea cu ştiinţă a obligaţiei de a spune adevărul constituie 
infracțiunea de mărturie mincinoasă . în 

In legătură cu încălcarea obligaţiei de a comunica organului judiciar 
orice schimbare a adresei, semnalăm inadvertenţele existente între art. 120 
alin. (2) lit. c), unde se arată că, în cazul neîndeplinirii obligaţiei, se poate 
dispune împotriva martorului sancţiunea prevăzută de art. 283 alin. (1), şi 
conținutul art. 283 alin. (1), prin care sunt stabilite sancţiuni care decurg, în 
principal, din vicii de procedură ale citării sau ale mandatului de aducere, 
imputabile grefierului, agentului procedural sau organelor care aduc la 
îndeplinire mandatul de aducere. În aceste circumstanţe, de lege ferenda, 
se impune modificarea conţinutului art. 120 alin. (2) lit. c), după cum 
urmează: „obligația de a comunica în scris, în termen de 5 zile, orice 
schimbare a adresei la care este citat, atrăgându-i-se atenţia că, în cazul 
neîndeplinirii acestei obligaţii, se poate dispune împotriva sa sancţiunea 
prevăzută de art. 283 alin. (2). Gik 

Drepturile martorilor. Martorii au şi drepturi corelative obligatiilor 
menționate mai sus. Astfel, martorii sunt protejați prin lege împotriva 
violențelor şi amenințărilor care ar putea fi exercitate asupra lor în vederea 
obținerii de declaraţii. | | 

Cu caracter de noutate, în noul Cod de procedură penală se prevede 
că martorul are dreptul de a nu se acuza. Astfel, potrivit art. 118, declarația 
de martor dată de o persoană care, în aceeaşi cauză, anterior declarației a 
avut sau, ulterior, a dobândit calitatea de suspect ori inculpat nu poate fi 
folosită împotriva sa. În acest caz, declaraţia martorului nu se exclude din 
dosarul cauzei, putând fi utilizată pentru stabilirea unor împrejurări de fapt 
care nu au legătură cu persoana acestuia. 

De asemenea, martorul are dreptul de a i se aduce la cunoştinţă 
calitatea în care este audiat şi faptele sau împrejurările de fapt pentru 


1 Potrivit art. 273 C. pen., fapta martorului care, într-o cauză penală, civilă sau în orice 
altă procedură în care se ascultă martori, face afirmaţii mincinoase ori nu spune tot ce ştie în 
legătură cu faptele sau împrejurările esenţiale cu privire la care este întrebat se pedepseşte 
cu închisoare de la 6 luni la 3 ani sau cu amendă. Mărturia mincinoasă săvârşită: a) de un 
martor cu identitate protejată ori aflat în Programul de protecţie a martorilor; b) de un 
investigator sub acoperire; c) de o persoană care întocmeşte un raport de expertiză ori de un 
interpret; d) în legătură cu o faptă pentru care legea prevede pedeapsa detenţiunii pe viață 
ori închisoarea de 10 ani sau mai mare se pedepseşte cu închisoarea de la unu la 5 ani. 

dovedirea cărora a fost propus ca martor, precum şi dreptul de a fi supus 
măsurilor de protecție şi de a beneficia de restituirea cheltuielilor prilejuite de 
chemarea în fața organelor judiciare, atunci când sunt îndeplinite condițiile 
prevăzute de lege. In acest sens, martorii au dreptul de a exercita calea de 
atac a apelului în ceea ce priveşte cheltuielile judiciare, indemnizaţiile 
cuvenite acestora şi amenzile judiciare aplicate [art. 409 alin. (1) lit. e)]. 

Nu în ultimul rând, martorii pot beneficia, în condiţiile legii, de cadrul 
instituționalizat al Programului naţional de protecţie a martorilor. 


2.3.5. Procedura de obţinere a declaraţiilor martorilor 


Procedura de obținere a declaraţiilor martorilor se desfăşoară pe 
parcursul următoarelor etape: 1) stabilirea situaţiei personale a martorului; 
2) comunicarea drepturilor şi obligaţiilor; 3) depunerea jurământului sau a 
declaraţiei solemne; 4) procedura de ascultare propriu-zisă. 

În cadrul procesului penal, martorul poate fi audiat în cursul fazei de 
urmărire penală, de către organele de urmărire penală sau de către jude- 
cătorul de drepturi şi libertăţi, în procedura audierii anticipate”, iar în cursul 
fazei de judecată — de instanţa de judecată. | 

Stabilirea situaţiei personale a martorului. Potrivit art. 119 alin. (1) 
raportat la art. 107, la începutul primei audieri, organul judiciar adresează 
întrebări martorului cu privire la nume, prenume, poreclă, data şi locul 
naşterii, codul numeric personal, numele şi prenumele părinţilor, cetățenia, 
starea civilă, situaţia militară, studiile, profesia ori ocupaţia, locul de muncă, 
domiciliul şi adresa unde locuieşte efectiv şi adresa la care doreşte să îi fie 
comunicate actele de procedură, antecedentele penale sau dacă împotriva 
sa se desfăşoară un proces penal, dacă solicită un interpret în cazul în care 
nu vorbeşte sau nu înțelege limba română ori nu se poate exprima, precum 
şi cu privire la orice alte date pentru stabilirea situaţiei sale personale. 

Martorului i se comunică obiectul cauzei şi apoi este întrebat dacă 
este membru de familie sau fost soț al suspectului, inculpatului, persoanei 
vătămate ori al celorlalte părţi din procesul penal, dacă se află în relaţii de 
prietenie sau de duşmănie cu aceste persoane, precum şi dacă a suferit 
vreo pagubă în urma săvârşirii infracţiunii. 

Aceste întrebări au rostul, pe de o parte, de a stabili dacă persoana în 
cauză se află în vreuna dintre situațiile prevăzute în art. 117 alin. (1) şi, pe 
de altă parte, de a stabili existența unor eventuale relaţii care ar putea 
influența declarația martorului. Dacă se constată că martorul este soț, fost 
soț, ascendent sau descendent, frate ori soră a suspectului sau inculpatului, 
i se aduce la cunoştinţă că are dreptul de a refuza să depună mărturie. 


1 Potrivit art. 308 alin. (1), -audierea anticipată a martorului se efectuează de 
judecătorul de drepturi şi libertăți atunci când există riscul ca martorul să nu mai poată fi 
audiat în cursul judecății. 


478 TRATAT DE PROCEDURĂ PENALĂ. PARTEA GENERALĂ 


Din perspectiva posibilului interes procesual, prin întrebările puse 
martorului se urmăreşte să se afle care sunt raporturile dintre el şi subiecții 
procesuali principali, respectiv părțile în dosar, şi, în funcţie de această 
constatare, să se facă aprecierea probelor. Dacă din declaraţiile martorului 
rezultă că acesta se află în duşmănie cu una dintre părțile în proces, proba 
va fi totuşi administrată, urmând ca în cadrul aprecierii probelor să se țină 
seama de o asemenea împrejurare, credibilitatea unei mărturii trebuind să 
scadă proporţional cu ura sau prietenia ori cu strânsele relaţii dintre martor 
şi infractor". 

Martorului nu i se adresează întrebările privind persoana sa atunci 
când față de acesta s-a dispus o măsură de protecție a datelor de identitate 
[art. 119 alin. (3)]. 

Comunicarea drepturilor şi obligaţiilor. Potrivit art. 120, după sta- 
bilirea situației personale, martorului i se comunică drepturile şi obligaţiile 
analizate în acest paragraf. 

Depunerea jurământului sau a declaraţiei solemne. înainte de a fi 
ascultat, atât în cursul urmăririi penale, cât şi în cursul judecății, martorul 
este întrebat de organul de urmărire penală sau de preşedintele completului 
de judecată dacă doreşte să depună jurământ religios sau declarație 
solemnă. 

În măsura în care martorul este de acord să presteze jurământ 


religios, va rosti următoarea formulă: „Jur că voi spune adevărul şi nu voi 


ascunde nimic din ceea ce ştiu. Aşa să îmi ajute Dumnezeu”. Referirea la 
divinitate din formula jurământului se schimbă în funcţie de credința 
religioasă a martorului. În timpul depunerii jurământului, cu excepţiile impuse 
de credinţa religioasă, martorul ține mâna dreaptă pe cruce sau pe Biblie. 

În cazul în care martorul alege să facă o declaraţie solemnă, textul 
acesteia este următorul: „Mă oblig că voi spune adevărul şi nu voi ascunde 
nimic din ceea ce ştiu”. 

Apartenența martorului la o anumită religie sau faptul că martorul nu 
are o confesiune se rețin de organul judiciar pe baza afirmațiilor făcute de 
martor. 

Procedura de ascultare propriu-zisă. Audierea martorului se 
desfăşoară, la rândul ei, prin parcurgerea a trei sub-etape, după cum 
urmează: 1) relatarea liberă de către martor; 2) adresarea de întrebări şi 
3) consemnarea declaraţiei. 


O primă regulă de tactică constă în aceea că fiecare martor este ; 


audiat separat şi fără prezenţa altor martori. Pentru aplicarea acestei reguli, 
în cursul fazei de urmărire penală, organul judiciar competent va stabili 
audierea martorilor în intervale de timp diferite. În cursul fazei de judecată, în 
vederea audierii separate, potrivit art. 373 alin. (1), preşedintele completului, 


1 C. Beccaria, op. cit., p. 23. 

după apelul martorilor, va solicita acestora să părăsească sala de şedinţă, 
punându-le în vedere să nu se îndepărteze fără încuviințarea sa. După ce 
au fost audiaţi, martorii rămân în sală, la dispoziția instanţei, până la 
terminarea actelor de cercetare judecătorească care se efectuează în 
şedinţa respectivă. 

Martorul este lăsat să declare tot ceea ce ştie în legătură cu faptele 
sau împrejurările de fapt pentru dovedirea cărora a fost propus. 

Ulterior relatării libere, urmează o etapă în care martorului i se pot 
adresa întrebări. 

În cursul fazei de urmărire penală, întrebările sunt formulate, ca 
regulă, de către organul judiciar care desfăşoară audierea. De asemenea, 
din economia dispoziţiilor Codului de procedură penală se desprinde 
posibilitatea legală recunoscută persoanei vătămate, părții civile sau părții 
responsabile civilmente de a adresa, la rândul lor, întrebări martorilor 
audiaţi. Potrivit art. 81 alin. (1) lit. g), art. 85 alin. (1) şi art. 87 alin. (1), cu 
trimitere la art. 81 alin. (1) lit. g), dreptul de a adresa întrebări se poate 
exercita în cursul procesului penal, inclusiv în faza de urmărire penală. Deşi 
nu există reglementare expresă în acest sens, apreciem că acest drept 
poate fi exercitat şi de către suspect sau inculpat. Subiecţii procesuali 
principali sau părţile pot adresa întrebări personal sau prin avocat. 

În cursul fazei de judecată, posibilitatea adresării de întrebări 
martorului de către participanţii la desfăşurarea şedinţei de judecată este 
prevăzută în art. 381. Astfel, dacă martorul a fost propus de către procuror, 
acestuia i se pot pune în mod nemijlocit întrebări de către procuror, inculpat, 
persoana vătămată, partea civilă, partea responsabilă civilmente. Dacă 
martorul a fost propus de către una dintre părți, i se pot pune întrebări de 
către aceasta, de către procuror, persoana vătămată şi de către celelalte 
părţi. Indiferent dacă martorul a fost propus de procuror, de persoana 
vătămată sau de către una dintre părţi, acestuia i se pot adresa întrebări şi 
de preşedintele şi ceilalți membri ai completului de judecată, ori de câte ori 
este necesar pentru justa soluționare a cauzei. 

Organul judiciar care desfăşoară audierea poate respinge întrebările 
care nu sunt concludente şi utile cauzei. Deşi această regulă este stabilită 
pentru procedura audierii martorului în cursul fazei de judecată, considerăm 
că este pe deplin aplicabilă şi pentru audierea efectuată în cursul fazei de 
urmărire penală. Întrebările respinse se consemnează în declarația 
martorului, în faza de urmărire penală, şi în încheierea de şedinţă, în cursul 
fazei de judecată. 

Martorului nu i se pot adresa întrebări privind opțiunile politice, 
ideologice sau religioase ori alte circumstanțe personale şi de familie, cu 
excepția cazului în care acestea sunt strict necesare pentru aflarea 
adevărului în cauză sau pentru verificarea credibilității martorului. 

Dacă, în timpul audierii, martorul prezintă semne vizibile de oboseală 
excesivă sau simptomele unei boli care îi afectează capacitatea fizică ori 
psihică de a participa la ascultare, organul judiciar dispune întreruperea 
ascultării. Dacă este cazul, organul judiciar va lua măsuri pentru ca martorul 
să fie consultat de un medic. 

Martorul aflat în stare de detenţie poate fi audiat la locul de deţinere 
prin videoconferință, în cazuri excepţionale şi dacă organul judiciar apre- 
ciază că aceasta nu aduce atingere bunei desfăşurări a rain ori 
drepturilor şi intereselor părților. 


2.3.6. Dispoziţii speciale privind martorii 
2.3.6.1. Dispoziţii speciale privind audierea martorului sub 14 ani 


Procedura audierii martorului sub 14 ani presupune unele reguli 
derogatorii, instituite cu luarea în considerare a vârstei martorului. Cea mai 
importantă dintre aceste reguli specifice constă în audierea martorului sub 
14 ani în prezența unei alte persoane, stabilite prin lege. Astfel, ESI 
art. 124, audierea martorului minor în vârstă de până la 14 ani: 

a) are loc în prezenţa unuia dintre părinţi, a tutorelui sau a persoanei 
ori a reprezentantului instituției căreia îi este încredințat minorul ‘spre 
creştere şi educare; 

b) are loc în prezenţa unui reprezentant al autorităţii tutelare sau a 
unei rude cu capacitate deplină de exerciţiu, stabilite de organul judiciar, în 
ipoteza în care părintele, tutorele, persoana ori reprezentantul instituţiei 
căreia îi este încredințat minorul spre creştere şi educare nu poate fi prezent 
sau are calitatea de suspect, inculpat, persoană vătămată, parte civilă, parte 
responsabilă civilmente ori martor în cauză ori există suspiciunea rezonabilă 
că poate influenţa declarația minorului; 

c) poate avea loc în prezența unui psiholog, dacă se consideră 
necesar, la cerere sau din oficiu. 

Încălcarea dispozițiilor legale priviti la asigurarea slot uneia 
dintre persoanele enumerate mai sus la audierea martorului 'sub 14 ani 
determină nulitatea declaraţiei numai dacă, în acest mod, s-a adus o 
vătămare drepturilor părților ori alor subiecţilor procesuali principali, care nu 
poate fi înlăturată altfel decât prin excluderea probei astfel obținute. Viciul de 
procedură poate fi invocat până la închiderea procedurii de cameră 
preliminară, dacă încălcarea a intervenit în cursul urmăririi penale sau! în 
această procedură, până la primul termen de judecată cu procedura legal 
îndeplinită, dacă încălcarea a intervenit în cursul urmăririi penale, când 
instanța a fost sesizată cu un acord de recunoaştere a vinovăţiei, sau până 
la următorul termen de judecată cu procedura completă, dacă încălcarea a 
intervenit în cursul judecății. 

Audierea martorului minor trebuie să evite producerea oricărui efect 
negativ asupra stării psihice a acestuia. 

O altă regulă derogatorie de la procedura ordinară de obținere a 
declaraţiei testimoniale constă aceea că martorului minor, care la data 
audierii nu a împlinit vârsta de 14 ani, nu i se comunică faptul că legea 
penală pedepseşte infracțiunea de mărturie mincinoasă. Martorului i se 
atrage însă atenţia să spună adevărul. 


2.3.6.2. Protecţia martorilor ameninţaţi 


Pentru a răspunde cerințelor legate de buna desfăşurare a procesului 
penal şi a ocroti, totodată, interesele unor persoane chemate să contribuie 
la aflarea adevărului în cauzele penale, în Codul de procedură penală au 
fost introduse dispoziții speciale privind ascultarea martorilor aflați în situații 
speciale. În acest sens, legiuitorul a avut în vedere două categorii de 
martori, după cum urmează: 1) martorii ameninţaţi şi 2) martorii vulnerabili. 

Se impune a fi făcută observaţia că aceste categorii procesuale 
trebuie diferenţiate de martorii protejaţi prin dispozițiile Legii nr. 682/2002 
privind protecţia martorilor”. Principalul aspect distinctiv este reprezentat de 
nivelul protecției asigurate prin Codul de procedură penală, respectiv prin 
dispoziţiile legii speciale. Astfel, față de martorii considerați amenințați sau 
vulnerabili se dispun anumite măsuri prin care este realizat un nivel de 
protecţie inferior celui asigurat prin Legea nr. 682/2002 privind protecţia 
martorilor. 

De asemenea, măsurile speciale prevăzute în Codul de procedură 
penală vizează protecția numai a martorilor, în vreme ce sfera de protecție a 
Legii nr. 682/2002 privind protecția martorilor este mult mai largă. Astfel, 
potrivit art. 2 lit. a) din Legea nr. 682/2002 privind protecţia martorilor, poate 
fi inclusă în Programul de protecție persoana care se află în una dintre 
următoarele situaţii: 1) are calitatea de martor, potrivit Codului de procedură 
penală, şi prin declaraţiile sale furnizează informaţii şi date cu caracter 
determinant în aflarea adevărului cu privire la infracțiuni grave sau care 
contribuie la prevenirea producerii ori la recuperarea unor prejudicii 
deosebite ce ar putea fi cauzate prin săvârşirea unor astfel de infracțiuni; 


1 Legea nr. 682/2002 privind protecţia martorilor a fost republicată în M. Of. nr. 288 din 
18 aprilie 2014. Ulterior intrării în vigoare a fost modificată prin acte normative succesive 
(ultimul act normativ modificator fiind Legea nr. 255/2013 pentru punerea în aplicare a 
Codului de procedură penală). Pentru detalii cu privire la programul de protecţie a martorilor, 
a se vedea: Gh. Mateuţ, Protecţia martorilor. Utilizarea martorilor anonimi în fața organelor 
procesului penal, Ed. Lumina Lex, Bucureşti, 2003; J. Țigănaşu, C.R. Romiţan, A. Costache, 
Protecţia martorilor, Ed. Moroşan, Bucureşti, 2003; P. Buneci, Protecţia martorilor, în R.D.P. 
nr. 2/2003, pp. 85-89; |. Lascu, Protecţia martorilor. Noutate de reglementare în legislaţia 
românească, în P.L. nr. 1/2003, pp. 51-64; N. Săndulescu, Considerente de ordin teoretic şi 
practic în implementarea Regulamentului de aplicare a Legii nr. 682/2002 privind protecţia 
martorilor, aprobat prin Hotărârea de Guvem nr. 760/2004, în Dr. nr. 12/2004, pp. 223-233. 

2) fără a avea o calitate procesuală în cauză, prin informaţii şi date cu caracter 
determinant contribuie la aflarea adevărului în cauze privind infracțiuni grave 
sau la prevenirea producerii unor prejudicii deosebite ce ar putea fi cauzate 
prin săvârşirea unor astfel de infracțiuni ori la recuperarea acestora; în 
această categorie este inclusă şi persoana care are calitatea de inculpat 
într-o altă cauză; 3) se află în cursul executării unei pedepse privative de 
libertate şi, prin informaţiile şi datele cu caracter determinant pe care le 
furnizează, contribuie la aflarea adevărului în cauze privind infracțiuni grave 
sau la prevenirea producerii ori la recuperarea unor prejudicii deosebite ce 
ar putea fi cauzate prin săvârşirea unor astfel de infracțiuni. | 

Nu în ultimul rând, față de persoanele incluse în Programul de 
protecţie a martorilor se pot dispune nu numai măsuri de protecţie, ci şi 
măsuri de asistenţă (reinserţia în alt mediu social, recalificarea profesională, 
schimbarea sau asigurarea locului de muncă etc.). 

Protecţia martorului ameninţat. Potrivit art. 125, acordarea statutului 
de martor amenințat reprezintă un act de dispoziţie al procurorului, jude- 
cătorului de cameră preliminară sau al instanţei de judecată care presupune 
constatarea existenței unei suspiciuni . rezonabile că viața, integritatea 
corporală, libertatea, bunurile sau activitatea profesională a martorului ori a 
unui membru de familie! al acestuia ar putea fi puse în pericol ca urmare a 
datelor pe care le furnizează organelor judiciare sau a declaraţiilor sale.  . 

Statutul de martor ameninţat se particularizează prin luarea de către 
organul judiciar competent a unor măsuri de protecţie, diferenţiate în funcție 
de faza în care se află procesul penal. 

Astfel, dacă acordarea statutului de martor ameninţat unei anumite 
persoane devine oportună în cursul fazei de urmărire penală, = til aa va 
dispune, prin ordonanță motivată, din oficiu sau la cererea martorului, 
uneia dintre părţi sau a unui subiect procesual principal, aplicarea uneia sau 
a mai multora dintre următoarele măsuri: 

a) supravegherea şi paza locuinței martorului sau asigurarea unei 
locuințe temporare; această măsură de protecţie se comunică autorităţilor 
statului care pot aduce la executare conţinutul măsurii; 

b) însoțirea şi asigurarea protecţiei martorului sau a membrilor de 
familie ai acestuia în cursul deplasărilor de către autorități desemnate în 
acest sens; 

c) protecţia datelor de identitate, prin acordarea unui pseudonim cu 
care martorul va semna declarația sa; 


1 Potrivit art. 177 C. pen., prin membru de familie se înțelege: a) ascendenții şi 
descendenții, fraţii şi surorile, copiii acestora, precum şi persoanele devenite prin adopție, 
potrivit legii, astfel de rude; b) soțul; c) persoanele care au stabilit relaţii asemănătoare 
acelora dintre soți sau dintre părinţi şi copii, în cazul în care convieţuiesc. Dispoziţiile 
privitoare la membru de familie, în limitele prevăzute în alin. (1) lit. a), se aplică, în caz de 
adopție, şi persoanei adoptate ori descendenților acesteia în raport cu rudele fireşti. 

d) audierea martorului fără ca acesta să fie prezent, prin intermediul 
mijloacelor audiovideo de transmitere, cu vocea şi imaginea distorsionate, 
atunci când celelalte măsuri nu sunt suficiente. 

„ Posibilitatea audierii intermediate de mijloace de transmitere audio- 
video este justificată, în principal, de necesitatea asigurării exercitării 
dreptului de a adresa întrebări martorului ameninţat de către părți şi subiecţii 
procesuali principali, personal sau prin avocat. Potrivit art. 129 alin. (3), 
organul judiciar va respinge întrebările care ar putea conduce la identificarea 
martorului. 

Pentru ipoteza aplicării uneia dintre ultimele două măsuri, declarația 
martorului nu va cuprinde adresa reală sau datele sale de identitate, 
acestea fiind consemnate într-un registru special la care vor avea acces 
doar organul de urmărire penală, judecătorul de drepturi şi libertăţi, jude- 
cătorul de cameră preliminară sau instanţa, în condiţii de confi idențialitate. 

În ceea ce priveşte durata măsurilor. de protecţie, acestea se pot 
menţine pe tot parcursul procesului penal, dacă starea de pericol nu a 
încetat. În acest scop, periodic, la intervale de timp rezonabile, procurorul 
este obligat să verifi ice menţinerea condiţiilor care au determinat luarea 
măsurilor de protecţie. În cazul în care se constată dispariția stării de pericol, 
măsurile de protecţie se ridică, încetând astfel şi calitatea de martor 
ameninţat. 

Atât acordarea statutului de martor ameninţat şi luarea unor măsuri de 
protecție, cât şi încetarea aplicării acestor măsuri se dispun prin ordonanţă 
motivată. Deşi în lege se arată că doar ordonanța de luare a măsurilor de 
protecţie se păstrează în condiţii de confidenţialitate, apreciem că acest 
regim procesual se aplică şi pentru ordonanța motivată de încetare a 
măsurilor de protecţie. Păstrarea în condiţii de confi dențialitate a acestor 
acte ale procurorului face necesară limitarea accesului la actele dosarului. În 
acest mod, este evident că suspectul sau inculpatul, în activitatea de 
consultare a dosarului, nu vor avea acces la ordonanţele procurorului prin 
care o anumită persoană a dobândit calitatea de martor amenințat sau din 
care să rezulte acest fapt. Restricţionarea dreptului la apărare, în acest caz, 
este justificată de imperativul ocrotirii vieții, integrității corporale, libertății, 
bunurilor sau activităţii profesionale a martorului ori a unui membru de 
familie al acestuia, pe de o parte, şi al asigurării aflării adevărului în procesul 
penal, pe de altă parte. 

În cursul fazei de judecată, acordarea statutului de martor amenințat 
se face de către completul de judecată, din oficiu, la cererea procurorului, a 
martorului, a părților sau a persoanei vătămate. 

În cazul în care acordarea statutului de martor amenințat se face ca 
urmare a solicitării procurorului, propunerea acestuia va cuprinde numele 
martorului care urmează a fi ascultat în faza de judecată şi față de care se 
doreşte dispunerea măsurii de protecţie şi motivarea concretă a gravității 
pericolului şi a necesităţii măsurii. 

Dacă acordarea statutului de martor amenințat este solicitată de 
martor, părți sau persoana vătămată, instanța de judecată poate dispune ca 
procurorul să efectueze de urgenţă verificări cu privire la temeinicia cererii 
de protecţie. Per a contrario, instanța poate soluţiona respectiva cerere şi 
fără a solicita procurorului verificarea acesteia, în condiţiile î în care apreciază 
că probele din dosar sunt suficiente în acest sens. 

Cererea se soluţionează în camera de consiliu, fără participarea 
persoanei care a formulat cererea. Participarea procurorului este obligatorie. 

Instanța se pronunță asupra acordării statutului de martor amenințat 
prin încheiere motivată, care nu este supusă căilor de atac şi care se 
păstrează în condiții de confidențţialitate. În măsura în care cererea va fi 
soluționată prin admitere sau atunci când măsura este dispusă din oficiu, 
instanta va dispune aplicarea uneia sau a mai multora para următoarele 
măsuri: 

a) supravegherea şi paza locuinţei martorului sau roi det unei 
locuințe temporare; 

b) însoțirea şi asigurarea protecției martorului sau a membrilor de 
familie ai acestuia în cursul deplasărilor; 

c) nepublicitatea şedinţei de judecată pe durata ascultării martorului; 

d) ascultarea martorului fără ca acesta să fie prezent în sala de 
judecată, prin intermediul mijloacelor audiovideo de transmitere, cu vocea și 
imaginea distorsionate, atunci când celelalte măsuri nu sunt suficiente; 

e) protecția datelor de identitate ale martorului şi acordarea unui 
pseudonim sub care acesta va depune mărturie. 

Măsurile de protecţie dispuse de instanță pot depăşi durata procesului 
penal, în măsura în care se constată persistenta stării de pericol. Pentru 
acest caz, legiuitorul face trimitere la dispoziţiile Legii nr. 682/2002 privind 
protecția martorilor. | 

Audierea martorului ameninţat. În ceea ce priveşte audierea 
propriu-zisă a martorilor ameninţaţi, se va aplica procedura prevăzută pentru 
audierea martorilor. Astfel, organul judiciar va proceda la stabilirea situaţiei 
personale a martorului ameninţat, la comunicarea drepturilor şi obligaţiilor. 
După depunerea jurământului sau a declaraţiei solemne, martorul ameninţat 
va fi audiat. 

În această materie, legiuitorul a prevăzut, ca regulă derogatorie de la 
procedura ordinară, posibilitatea  audierii  martorului amenințat prin 
intermediul mijloacelor audiovideo de transmitere. În acest sens, în art. 129 
alin. (1) se arată că proba testimonială poate fi obținută fără ca martorul să 
fie prezent fizic în locul unde se află organul judiciar. Apreciem că norma 
invocată este redundantă, în condiţiile în care această modalitate 
intermediată de audiere a martorului ameninţat este prevăzută expres şi în 
art. 126 alin. (1) lit. d) şi art. 127 lit. d). Pentru considerente care decurg din 
necesitatea asigurării economiei de mijloace de exprimare, ca principiu de 

tehnică legislativă, apreciem, de lege ferenda, că se impune. abrogarea 
art. 129 alin. (1). 

Consemnarea declarației martorului amenințat prezintă, de asemenea, 
aspecte specifice. Astfel, în mod obligatoriu, declaraţia se înregistrează prin 
mijloace tehnice video şi audio. Suportul pe care a fost înregistrată 
declarația martorului, în original, sigilat cu sigiliul parchetului sau, după caz, 
al instanței de judecată în fața căreia s-a făcut declaraţia, se păstrează în 
condiţii de confidenţialitate. Suportul care conține înregistrările efectuate în 
cursul urmăririi penale este înaintat la terminarea urmăririi penale instanței 
competente, împreună cu dosarul cauzei, şi este păstrat în aceleaşi condiții 
privind confidenţialitatea. 

Conţinutul declarației, fixat pe acest suport, se redă integral î în formă 
scrisă. În cursul urmăririi penale declaraţia se semnează de organul de 
urmărire penală ori, după caz, de judecătorul de drepturi şi libertăţi şi de 
procurorul care a fost prezent la audierea martorului, precum şi de martorul 
amenințat. Deşi în art. 129 nu există dispoziţii exprese în acest sens, 
apreciem că declaraţia va fi semnată şi de părţi sau subiecţii procesuali ori 
avocaţii acestora, în măsura în care aceste persoane au participat la 
audiere, prin adresarea de întrebări, precum şi de interpret, când declaraţia 
a fost luată printr-un interpret. În cursul judecății, declarația se semnează şi 
de preşedintele completului de judecată. 

Declaraţia martorului amenințat obținută în cursul fazei de urmărire 
penală se depune la dosarul cauzei şi va fi păstrată într-un loc special, în 
condiții de confidenţialitate. 


2.3.6.3. Protecţia martorilor vulnerabili 


Conform art. 130 alin. (1), procurorul sau, după caz, instanța poate 
decide acordarea statutului de martor vulnerabil următoarelor categorii de 
persoane: 

a) martorului care a suferit o traumă ca urmare a săvârşirii infracţiunii 
ori ca urmare a comportamentului ulterior al suspectului sau inculpatului; 

b) martorului minor. 

Pentru prima categorie de martori vulnerabili, au fost avute în vedere 
persoanele care au suferit, ca urmare a săvârșirii infracțiunii, o vătămare 
fizică, materială sau morală şi care nu participă în proces în calitate de 
persoană vătămată sau parte civilă. Aceste persoane pot dobândi statutul 
de martor vulnerabil în măsura în care li s-a cauzat o violentă emoție prin 
comiterea infracțiunii, fiindu-le modificat, în acest fel, comportamentul 
normal. De asemenea, trauma poate fi cauzată şi de comportamentul pe 
parcursul procesului penal al suspectului sau inculpatului, prin care acesta 
încearcă influențarea martorului (ameninţări, violenţe fizice etc.). 

De asemenea, minorii pot depune în calitate de martori vulnerabili. 
Spre deosebire de art. 124, în acest caz reglementarea vizează nu numai 
minorii sub 14 ani, ci şi pe aceia având vârsta între 14 şi 18 ani. 

Vulnerabilitatea martorului, aşadar, este cauzată fie de trauma 
suferită, fie de starea de minorat. Pentru aceste situaţii, sunt prezumate 
punerea în pericol a martorului, dar şi posibilitatea obţinerii unei probe 
testimoniale denaturate, influenţată de suferința cauzată martorului. 

Protecţia acestei categorii de martori se poate realiza prin dispunerea 
următoarelor măsuri: 

a) în cursul fazei de urmărire penală, martorul vulnerabil poate fi 
însoțit, asigurându-i-se în acest fel protecţia; măsura se poate aplica şi 
membrilor de familie ai acestuia; de asemenea, martorul vulnerabil poate fi 
audiat fără a fi prezent la sediul organului de urmărire penală, prin 
intermediul mijloacelor audiovideo de transmitere, cu vocea şi imaginea 
distorsionate, atunci când prima modalitate de protecţie este insuficientă; 

b) în cursul fazei de judecată, protecţia se poate realiza prin însoțirea 
martorului şi/sau a membrilor familiei acestuia, prin protejarea identităţii, 
audierea intermediată şi prin dispunerea desfăşurării nepublice a şedinţei de 
judecată. 

Procedura prin. care se dispune pretana martorilor. ameninţaţi se 
aplică şi martorilor vulnerabili. 

În ceea ce priveşte audierea propriu-zisă. a martorilor vulnerabili, 
declaraţia acestora nu se înregistrează prin mijloace-tehnice video şi audio 
în mod obligatoriu (spre deosebire de consemnarea declaraţiei martorului 
ameninţat). Martorul vulnerabil va. fi ascultat conform procedurii ebisauile 
sau se poate apela la audierea intermediată. 


2.3.7. Valoarea probatorie a declaraţiilor martorilor 


Aprecierea declaraţiei martorului se face în funcţie de numeroase 
elemente, ca: împrejurări referitoare la persoana martorului (starea fizio- 
psihică a martorului, starea morală, raporturile martorilor cu cauza şi cu 
părțile din proces etc.), sursa din care provine mărturia, modul în care a avut 
loc perceperea faptelor şi a împrejurărilor de fapt etc.. 

Având în. vedere că principiul liberei aprecieri a probelor domină 
întreaga probaţiune în procesul penal, se degajă concluzia că declarațiile 
martorilor au aceeaşi forță probantă ca şi celelalte mijloace de probă. 

Prin limitarea firească a libertăţii de apreciere a probelor, în art. 103 
alin. (3) se arată că hotărârea de condamnare, de renunțare la aplicarea 
pedepsei sau de amânare a aplicării pedepsei nu se poate întemeia, în 
măsură determinantă pe declarațiile martorilor protejați. În acest mod se 
instituie, practic, obligaţia de a corobora declaraţiile martorilor ameninţaţi sau 
ale martorilor vulnerabili cu alte probe din dosar, numai în această măsură 
putându-se dispune o soluţie prin care să se constate vinovăția inculpatului. 


1 A. Ciopraga, op. cit., pp. 18-73, 183-208, 216-255. 

Per a contrario, instanța de judecată poate stabili nevinovăția incul- 
patului, fundamentându-şi în măsură determinantă soluţia achitării pe decla- 
rațiile acestor martori protejați. 


2.4. Procedee speciale de obținere a declarațiilor părţilor 
şi alor subiecţilor procesuali principali 


2.4.1. Confruntarea 


Confruntarea este un procedeu probatoriu complementar!, putând fi 
folosit de către organul de urmărire penală sau de instanță în cazul în care 
se constată că există contraziceri între declarațiile persoanelor ascultate în 
aceeaşi cauză. La procedura confruntării pot participa toate persoanele care 
sunt audiate în procesul penal (părţile, subiecții procesuali principali, martorii 
şi experţii). 

În lumina dispoziţiilor art. 131, confruntarea se face între persoanele 
ale căror declaraţii se contrazic şi numai dacă aceasta este necesară pentru 
lămurirea cauzei. Deci, existența contradicţiilor între declaraţiile unor 
persoane nu presupune, de plano, efectuarea confruntării, ştiut fiind că 
organele judiciare pot recurge la lămurirea contradicţiilor pe baza probelor 
din dosar. 

Prin confruntare, pe lângă lămurirea contrazicerilor existente între 
declaraţiile persoanelor ascultate în aceeaşi cauză, se pot obține noi date 
utile pentru rezolvarea cauzei penale?. Confruntarea este socotită un mijloc 
tactic de verificare a declaraţiilor şi de precizare a poziţiilor suspecților sau 
inculpaţilor față de faptele ce li se impută”. Pe lângă faptul că prin acest 
procedeu probatoriu se poate stimula memoria celor confruntați, trebuie 
subliniată şi posibilitatea pe care o au organele judiciare de a surprinde 
reacţiile celor care au fost puşi „față în față”, reacții care pot releva 
reaua-credinţă a celor confruntati”. 

Pe lângă avantajele menţionate, confruntarea poate prezenta şi unele 
dezavantaje, şi anume: cei confruntați pot specula contradicţiile în interesul 
lor, pot sesiza punctele slabe ale probatoriului, pot să se pună de acord 
asupra celor ce vor declara în cadrul confruntării sau în etapele ulterioare”. 

În vederea efectuării confruntării, există un complex de reguli tactice, 
care sunt subsumate dispozițiilor art. 131, potrivit cărora persoanele con- 
fruntate sunt audiate cu privire la faptele şi împrejurările în privința cărora 
declaraţiile date anterior se contrazic. 


1 Dongoroz |, pp. 212-213. 

2 Tactica ascultării învinuitului, martorilor şi minorilor, confruntarea şi prezentarea 
pentru recunoaştere, lucrare editată de către Procuratura României, Bucureşti, 1958, p. 129 
şi urm. {apud E. Stancu, op. cit., p. 123). 

? C. Suciu, Criminalistică, Ed. Didactică şi Pedagogică, Bucureşti, 1972, pp. 594-595. 

* E. Stancu, op. cit., p. 124. 

5 Ibidem. 

“Din. modul de redactare a dispozițiilor art. 131 rezultă că persoanele 
confruntate nu mai sunt ascultate ca în procedura obişnuită, ci vor răspunde 
la întrebările adresate de către organul judiciar, întrebări care vizează 
împrejurările cu privire la care declaraţiile date anterior conţin contraziceri. 
De asemenea, potrivit art. 131 alin. (3), organul de urmărire penală sau 
instanța de judecată poate încuviinţa ca persoanele confruntate să îşi pună 
reciproc întrebări. Desigur că întrebările pe care şi le pun cei confruntati sunt 
adresate prin organul judiciar, care mijloceşte şi conduce „discuţia” între cei 
ale căror declaraţii se contrazic. 

Întrebările şi răspunsurile se consemnează într-un proces-verbal. 
Confruntarea poate fi înregistrată prin diferite mijloace tehnice video şi 
audio, pentru a se putea studia comportamentul persoanelor confruntate. 


2.4.2. Audierea prin interpret 


Conform art. 105 alin. (1), ori de câte ori persoana AEI nu înțelege, 
nu vorbeşte sau nu se exprimă bine în limba română, audierea se face prin 
interpret. Interpretul poate fi desemnat de organele judiciare sau ales de 
părţi ori persoana vătămată, dintre interpreţii autorizați, potrivit legii. Sunt 
incluşi în categoria interpreților şi traducătorii autorizaţi”. 

Dispoziţiile art. 105 alin. (1) cu privire la desemnarea interpretului este 
necesar a fi interpretate extensiv, voinţa legiuitorului fiind, desigur, aceea ca 
interpretul să poată fi ales şi de către suspect. De lege ferenda, se POBO 
modificarea art. 105 alin. (1) în sensul indicat. 

:Interpretii pot fi folositi şi în cazul când unele dintre înscrisurile aflate în 
dosarul cauzei sau prezentate în instanță sunt redactate intoa altă limbă 
decât cea română. 

Dispoziţiile art. 105 alin. (1) au în vedere imposibilitatea comunicării ori 
comunicarea defectuoasă între organele judiciare şi persoanele audiate, 
fiind incluse în această categorie persoanele care nu înțeleg limba română 
(nu vorbesc limba şi nu se pot exprima în scris), persoanele care nu vorbesc 
limba română (şi care ar putea să se exprime în scris) şi persoanele care au 
cunoştinţe de limba română, dar care nu se pot exprima bine. 

Potrivit art. 105 alin. (2), pentru situaţii de excepție, cum ar fi de 
exemplu, constatarea săvârșirii unei infracțiuni flagrante sau cazul când nu 
se poate asigura prezenţa unui interpret autorizat, audierea poate avea loc 
în prezența oricărei persoane care poate comunica cu cel ascultat, organul 


' Cadrul legal în materie este reprezentat de Legea nr. 178/1997 pentru autorizarea şi 
plata interpreților şi traducătorilor folosiţi de Consiliul Superior al Magistraturii, de Ministerul 
Justiţiei, Parchetul de pe lângă Înalta Curte de Casaţie şi Justiţie, Parchetul Naţional 
Anticorupție, de organele de urmărire penală, de instanțele judecătoreşti, de birourile notarilor 
publici, de avocaţi şi de executori judecătoreşti (publicată în M. Of. nr. 305 din 10 noiembrie 
1997) şi Regulamentul din 27 iulie 2005 de aplicare a Legii nr. 178/1997 (publicat în M. Of. 
nr. 745 din 16 august 2005). 

judiciar având însă obligaţia de a relua audierea prin interpret imediat ce 
aceasta este posibilă. 

Suplimentar ipotezelor prevăzute în art. 105 alin. (1), în alin. (3) se 
arată că organul judiciar, atunci când persoana audiată este surdă, mută 
sau surdo-mută, va apela la serviciile unei persoane care are capacitatea de 
a comunica prin limbajul special. În această situaţie comunicarea se poate 
face şi în scris. 

Rezultă că, pentru acest caz, serviciile persoanei care are capacitatea 
de a comunica în limbajul special nu sunt indispensabile comunicării, în 
măsura în care audierea persoanei se poate face în scris. 

Dacă nu se poate asigura prezența unui comunicator care să inter- 
medieze audierea unei persoane cu deficiențe de comunicare şi dacă 
această persoană nu se poate exprima nici în scris, audierea se va 
desfăşura cu ajutorul oricărei persoane care are aptitudini de comunicare. 
Pentru acest caz, organul judiciar are obligaţia de a relua audierea prin 
persoana care are capacitatea de a comunica prin limbajul special, imediat 
ce aceasta este posibilă. 


$'3. Identificarea persoanelor şi a obiectelor 


3.1. Noţiuni introductive 


Identificarea persoanelor şi a obiectelor reprezintă un procedeu pro- 
batoriu prin care se urmăreşte clarificarea împrejurărilor cauzei şi care 
constă în recunoaşterea persoanelor sau obiectelor de către diverşi subiecți 
procesuali (martori, subiecți procesuali principali, părţi în proces). 

Acest procedeu probatoriu a dobândit consacrare legală prin intro- 
ducerea în premieră în actualul Cod de procedură penală. Notăm că 
procedeul probatoriu era utilizat în procesul penal şi anterior actualului cod, 
reprezentând o metodă de identificare proprie tacticii criminalistice. În acest 
sens, identificarea persoanelor şi a obiectelor a fost definită ca fiind un 
proces memorial de identificare, în baza unei cunoaşteri anterioare”. 

Procedeul identificării poate fi dispus de procuror ori de organele de 
cercetare penală, în cursul urmăririi penale, prin ordonanţă, sau de instanţă, 
în cursul judecății, prin încheiere. 

Prin identificare se urmăreşte recunoaşterea unor persoane sau a 
unor obiecte. Menţionăm diferențele existente între identificarea unei 
persoane şi identificarea unui cadavru. Astfel, deşi ambele metode sunt 
procese de memorie, identificarea unei persoane în viață se face conform 
procedurii bazate pe comparaţia persoanei cu alte persoane, în vreme ce 


1 Pentru detalii, a se vedea E. Stancu, Tratat de criminalistică, ed. a 4-a, Ed. Universul 
Juridic, „Bucureşti, 2007, pp. 491-492. 
? Ibidem, p. 492. 

recunoaşterea unui cadavru are drept scop stabilirea datelor de identitate 
ale persoanei decedate în urma săvârşirii unei infracţiuni. 

După dispunerea măsurii şi înainte ca identificarea să fie realizată, 
persoana care face identificarea trebuie audiată cu NM la persoana sau 
obiectul pe care urmează să îl identifice. 

În cadrul acestei etape prealabile, persoana care face identificarea 
este audiată cu privire la toate caracteristicile persoanei sau ale obiectului, 
precum şi cu privire la împrejurarea în care au fost văzute. În acest sens, 
persoana va relata despre semnalmentele: persoanei identificate (vârstă, 
sex, talie, rasă, constituţie, semne particulare etc.), îmbrăcămintea acesteia 
etc. şi despre condiţiile în care a perceput aceste semnalmente. 

De asemenea, persoana care face identificarea este întrebată dacă a 
mai participat anterior la o altă procedură de identificare privind aceeaşi 
persoană sau acelaşi obiect ori dacă persoana sau obiectul de pop cat 
i-au fost indicate ori descrise anterior. 
| Prin desfăşurarea acestei proceduri prealabile organul judiciar poate 
să determine posibilităţile reale de percepţie, fixare şi redare ale persoanei 
care face identificarea, precum şi volumul de date referitoare la caracte- 
risticile persoanei sau obiectului identificate. De asemenea, sunt stabilite, în 
acest mod, condiţiile de loc, timp şi mod de percepție, precum Și factorii 
subiectivi care ar fi putut influenţa procesul de percepție senzorială”. 

Deşi în lege nu există prevederi exprese în acest sens, audierea 
prealabilă a guta care face identificarea se va consemna într-un 
proces-verbal. 


3.2. Identificarea persoanelor 


Identificarea persoanelor se face, în oi prin recunoaşterea unei 
persoane dintr-un grup constituit de organul judiciar sau prin recunoaşterea 
persoanei după fotografii i. 

Ca regulă, prin identificarea . persoanelor se. urmăreşte stabilirea 
identității făptuitorului şi, în majoritatea cazurilor, a prezenţei acestuia la locul 
săvârşirii infracțiunii. 

Persoana care urmează să fie identifi cată este prezentată împreună 
cu alte 4-6 persoane necunoscute, cu trăsături asemănătoare celor descrise 
de persoana care face identificarea. Dacă recunoaşterea persoanei se face 
după fotografii, vor fi selectate 4-6 fotografii ale unor persoane cu trăsături 
asemănătoare celor descrise de persoana care face identificarea. ar 

Această regulă presupune o foarte bună pregătire a identificării, în 
special prin organizarea detaliată a audierii prealabile. Numai în acest mod 
organul judiciar poate asigura prezența la activitatea probatorie a unor 
persoane cu trăsături asemănătoare celor descrise de persoana care face 


1 E. Stancu, op. cit., p. 494. 

identificarea În literatura de specialitate! s-a apreciat, în mod just, că o 
cerință importantă privind formarea grupului în care va fi introdusă persoana 
care urmează a fi recunoscută este aceea că niciuna dintre persoanele 
selectate nu trebuie să fie cunoscută de persoana care face identificarea. 

Activitatea de identificare se desfăşoară astfel încât persoanele care 
urmează să fie identificate să nu o vadă pe cea care le identifică. Pentru 
ipoteza identificării din fotografii această regulă nu se aplică. 

Desfăşurarea activităţii de identificare a persoanelor, precum şi 
declaraţiile persoanei care face identificarea sunt consemnate într-un 
proces-verbal având următorul conţinut: 

- mențiuni cu privire la ordonanța sau încheierea prin care s-a dispus 
identificarea de persoane; 

- locul unde a fost încheiat; 

'"- data, ora la care a început şi ora la care s-a terminat activitatea, cu 
menţionarea oricărui moment de întrerupere; 

- numele, prenumele persoanelor prezente şi calitatea în care acestea 
participă; 

- numele şi prenumele persoanei care face identificarea; 

- numele, prenumele şi adresa persoanelor care au fost introduse în 
grupul de identificare sau ale căror fotografii au fost prezentate persoanei 
care face identificarea; 

- numele şi prenumele persoanei identificate, precum şi ordonanța sau 
încheierea prin care s-a dispus efectuarea identificării de persoane. 

Se va aplica aceeaşi procedură în ipoteza în care persoana este 
identificată după voce sau vorbire sau după alte elemente care fac obiectul 
percepției senzoriale (cum ar fi, de exemplu, identificarea persoanei după 
mers). 

În cursul urmăririi penale, în situaţia în care organul de urmărire 
penală consideră necesar, activitatea de identificare este înregistrată 
audiovideo. Înregistrarea identificării este anexată procesului-verbal ca parte 
integrantă a acestuia şi poate fi folosită ca mijloc de probă. 


3.3. Identificarea obiectelor 


Similar identificării persoanelor, după audierea prealabilă a persoanei 
care face audierea, acesteia i se prezintă obiectele despre care se 
presupune că pot contribui la aflarea adevărului în legătură cu săvârşirea 
unei infracţiuni. Dacă aceste obiecte nu pot fi aduse pentru a fi prezentate, 
persoana care face identificarea poate fi condusă la locul unde se află 
obiectele. 

Activitatea de: identificare este consemnată într-un proces-verbal 
având următorul conținut: 


1 Ibidem, p. 496. 

- menţiuni cu privire la ordonanța sau încheierea prin care s-a dispus 
măsura; 

- locul unde a fost încheiat; 

- data, ora la care a început şi ora la care s-a terminat activitatea, cu 
menţionarea oricărui moment de întrerupere; 

- numele, prenumele persoanelor prezente şi calitatea în care acestea 
participă; 

- numele şi prenumele persoanei care face identifi icarea; 

- descrierea amănunțită a obiectelor identificate. 

În cursul urmăririi penale, în situaţia în care organul de urmărire 
consideră necesar, activitatea de identificare şi declarația persoanei care 
face identificarea sunt înregistrate audiovideo. Înregistrarea identificării este 
anexată procesului-verbal ca parte integrantă a acestuia şi poate fi folosită 
ca mijloc de probă. 


3.4. Pluralitate de identificări 


Există posibilitatea ca identificarea unei persoane sau a unui obiect să 
fie făcută de mai multe persoane sau identificarea mai multor persoane ori a 
mai multor obiecte să fie făcută de aceeaşi persoană. În acest sens, de 
exemplu, persoanele vătămate prin infracțiune şi martorii oculari pot fi 
solicitaţi să participe la identificarea făptuitorului. Pentru acest caz, prin lege 
a fost prevăzută pluralitatea de identificări. 

Astfel, în cazul în care mai multe persoane sunt chemate să identifice 
aceeaşi persoană sau acelaşi obiect, organele judiciare competente iau 
măsuri prin care să fie evitată comunicarea între cei care au făcut identi- 
ficarea şi cei care urmează să o efectueze. - 

În situația identificării mai multor persoane sau a mai multor obiecte de 
către aceeaşi persoană, fiecare persoană sau obiect va fi identifi cat(ă) prin 
activități distincte. Practic, vor fi organizate. tot atâtea activităţi de recu- 
noaştere câte persoane sau obiecte care urmează a fi identificate sunt. 
Pentru aceste ipoteze, se vor alcătui grupuri diferite. Astfel, organele 
judiciare competente vor lua măsuri ca persoana supusă identificării să fie 
situată între persoane diferite de cele ce au participat la procedurile 
anterioare, respectiv obiectul supus identificării să fie plasat printre obiecte 
diferite de cele utilizate anterior. 


$ 4. Metode speciale de supraveghere sau cercetare 


4.1. Noţiuni introductive 


Principala caracteristică a societății contemporane constă în dez- 
voltarea explozivă a tehnologiei, care determină în mod necesar progresul 
umanității. Dezvoltarea tehnologică este însă fructificată şi de persoanele 

care încalcă legea penală, progresul ştiinţific nefiind exploatat doar în 
scopuri licite. În acest context, activitatea infracțională implică, în numeroase 
cazuri, mijloace tehnologice avansate, metodele de încălcare a legii penale 
devenind din ce în ce mai specializate. De asemenea, autoritățile judiciare 
penale semnalează existența unor fenomene infracţionale în anumite 
materii. Este de notorietate lupta organelor judiciare penale cu fenomenul 
corupției, al infracțiunilor de criminalitate organizată, al infracțiunilor la 
regimul drogurilor, traficului de persoane etc. 

Aportul ştiinţei la săvârşirea de fapte penale, pe de o parte, şi inten- 
sificarea infracționalității, cu menţionarea expresă a anumitor categorii de 
infracțiuni, pe de altă parte, au condus la reglementarea unor procedee pro- 
batorii speciale, adaptate la lumea în care trăim, a căror utilizare facilitează 
procesul de tragere la răspundere penală a persoanelor care comit 
infracţiuni. 

Pentru aceste motive, în Titlul IV al Părţii generale, „Probele, mijloa- 
cele de probă şi procedeele probatori’, a fost introdus Capitolul IV, intitulat 
„Metode speciale de supraveghere sau cercetare”. Conform art. 138 
alin. (1), procedeele speciale de supraveghere sau cercetare sunt următoarele: 

1) supravegherea tehnică; 

2) reținerea, predarea sau percheziționarea trimiterilor poştale; 

3) utilizarea investigatorilor sub acoperire şi a colaboratorilor; 

4) participarea autorizată la anumite activităţi; 

5) livrarea supravegheată; 

6) obținerea datelor generate sau prelucrate de către furnizorii de 
rețele publice de comunicaţii electronice ori furnizorii de servicii de comu- 
nicaţii electronice destinate publicului, altele decât conţinutul comunicațiilor, 
reţinute de către aceştia în temeiul legii speciale privind reținerea datelor 
generate sau prelucrate de furnizorii de rețele publice de comunicații 
electronice şi de furnizorii de servicii de comunicaţii electronice destinate 
publicului. 

După cum rezultă şi din denumirea capitolului, prin aceste procedee 
se obțin mijloace de probă atât ca urmare a unor activități de cercetare, de 
identificare a unor împrejurări necesare soluționării cauzei, penale (spre 
exemplu, interceptarea comunicaţiilor, reținerea, predarea sau perchezițio- 
narea trimiterilor poştale), cât şi a unor activităţi de supraveghere (spre 
exemplu, supravegherea video, audio sau prin fotografiere). 

Ca tehnică legislativă, Capitolul IV a fost elaborat atât prin menţinerea 
unor procedee probatorii existente în Codul de procedură penală anterior 
(interceptarea comunicaţiilor, localizarea sau urmărirea prin mijloace 
tehnice, reținerea, predarea sau percheziționarea trimiterilor poştale, utili- 
zarea investigatorilor sub acoperire şi a colaboratorilor), cât şi prin inclu- 
derea în legea procesual penală a unor metode de probaţiune preluate din 
legi speciale (accesul la un sistem informatic, supravegherea video, audio 
sau prin fotografiere, obținerea datelor privind tranzacțiile financiare ale unei 
persoane, utilizarea colaboratorilor etc.). 

Ca -un aspect pozitiv al actualei reglementări, notăm simplifi icarea 
cadrului legal prin abrogarea dispoziţiilor cuprinse în legile speciale prin care 
erau prevăzute aceste procedee probatorii speciale. 

Cu caracter exemplificativ, vom face o succintă trecere în revistă a 
textelor abrogate din legile speciale şi prelpale în Codul de. procedură 
penală. Astfel: 

- procedeul accesului la un sistem informatic a fost preluat din Legea 
nr. 78/2000 pentru prevenirea, descoperirea şi sancţionarea faptelor de 
corupție (art. 27), Legea nr. 143/2000 privind prevenirea şi combaterea 
traficului şi consumului ilicit de droguri (art. 23), Legea nr. 678/2001 privind 
prevenirea şi combaterea traficului de persoane (art. 23), O.U.G. 
nr. 43/2002 privind Direcţia Naţională Anticorupţie (art. 16), Legea nr. 39/2003 
privind prevenirea şi combaterea criminalităţii organizate (art. 15), Legea 
nr. 508/2004 privind înființarea, organizarea şi funcţionarea în cadrul 
Ministerului Public a Direcţiei de Investigare a Infracţiunilor de Criminalitate 
Organizată şi Terorism (art. 16), Legea nr. 535/2004 privind prevenirea şi 
combaterea terorismului (art. 20); 

- procedeul accesului la sistemele de comunicații/telecomunicaţii a fost 
preluat din Legea nr. 78/2000 pentru prevenirea, descoperirea şi sancţio- 
narea faptelor de corupție (art. 27), Legea nr. 143/2000 privind prevenirea şi 
combaterea traficului şi consumului ilicit de droguri (art. 23), Legea 
nr. 678/2001 privind prevenirea şi combaterea traficului de persoane, 
O.U.G. nr. 43/2002 privind Direcţia Naţională Anticorupţie (art. 16), Legea 
nr. 39/2003 privind prevenirea şi combaterea criminalităţii organizate (art. 15), 
Legea nr. 508/2004 privind înființarea, organizarea şi funcţionarea î în cadrul 
Ministerului Public a Direcţiei de Investigare a infracţiunilor de Criminalitate 
Organizată şi Terorism (art. 16), Legea nr. 535/2004 privind prevenirea şi 
combaterea terorismului (art. 20); 

- folosirea investigatorilor sub acoperire era reglementată în Legea 
nr. 78/2000 pentru prevenirea, descoperirea şi sancţionarea faptelor de 
corupție (art. 261), Legea nr. 143/2000 privind prevenirea şi combaterea 
traficului şi consumului ilicit de droguri (art. 21), Legea nr. 678/2001 privind 
prevenirea şi combaterea traficului de persoane (art. 22), O.U.G. 
nr. 43/2002 privind Direcţia Naţională Anticorupţie (art. 17), Legea 
nr. 39/2003 privind prevenirea şi combaterea criminalității organizate 
(art. 17), Legea nr. 508/2004 privind înființarea, organizarea şi funcţionarea 
în cadrul Ministerului Public a Direcţiei de Investigare a Infracțiunilor de 
Criminalitate Organizată şi Terorism (art. TOL 

- procedeul livrărilor supravegheate era reglementat în Legea 
nr. 143/2000 privind prevenirea şi combaterea traficului şi consumului ilicit 


" Sub modalitatea instalării de obiecte, a întreţinerii şi ridicării acestora din locurile în 
care au fost depuse. 
2 În Legea nr. 78/2000 era prevăzută posibilitatea folosirii atât a investigatorilor sub 
acoperire, cât şi a investigatorilor cu identitate reală. 

de droguri (art. 20), Legea nr. 39/2003 privind prevenirea şi combaterea 
criminalităţii organizate (art. 16); 

- utilizarea colaboratorilor era prevăzută în Legea nr. 143/2000 privind 
prevenirea şi combaterea traficului şi consumului ilicit de droguri (art. 22), 
Legea nr. 39/2003 privind prevenirea şi combaterea criminalității organizate 
(art. 21)‘, Legea nr. 508/2004 privind înființarea, organizarea şi funcţionarea 
în cadrul Ministerului Public a Direcției de Investigare a Infracțiunilor de 
Criminalitate Organizată şi Terorism (art. 17); 

- procedeul obţinerii datelor privind tranzacțiile financiare ale unei 

persoane a fost preluat din Legea nr. 78/2000 pentru prevenirea, descope- 
- rirea şi sancţionarea faptelor de corupție „art. 27), O.U.G. nr. 43/2002 privind 
Direcţia Naţională Anticorupție (art. 16)” Legea nr. 39/2003 privind preve- 
nirea şi combaterea criminalității organizate (art. 15), Legea nr. 508/2004 
privind înființarea, organizarea şi funcţionarea în cadrul Ministerului Public a 
Direcţiei de Investigare a Infracţiunilor de Criminalitate Organizată şi 
Terorism (art. 16). 

În cele ce urmează, vom analiza metodele speciale de supraveghere 
sau cercetare ținând cont de clasificarea de mai sus. 


4.2. Supravegherea tehnică 
4.2.1. Aspecte conceptuale 


Prin supraveghere tehnică se înţelege utilizarea în scopul obținerii de 
probe a următoarelor metode speciale de supraveghere sau cercetare: 
interceptarea comunicațiilor ori a oricărui tip de comunicare la distanță, 
accesul la un sistem informatic, supravegherea video, audio sau prin 
fotografiere, localizarea sau urmărirea prin mijloace tehnice şi obținerea 
datelor privind tranzacţiile financiare ale unei persoane. 

Aşadar, se constată reglementarea unei metode de probaţiune, şi 
anume supravegherea tehnică, în cadrul căreia legiuitorul a inclus 5 pro- 
cedee probatorii speciale distincte. Unele dintre aceste procedee sunt 
definite prin lege, în vreme ce alte procedee probatorii nu beneficiază de 
interpretare legală. 

Prin interceptarea comunicațiilor ori a oricărui tip de comunicare se 
înțelege interceptarea, accesul, monitorizarea, colectarea sau înregistrarea 
comunicărilor efectuate prin telefon:, sistem informatic ori prin orice alt mijloc 
de comunicare [art. 138 alin. (2)]”. 


1 Sub modalitatea informatorilor. 
2 Sub modalitățile punerii sub supraveghere şi a verificării conturilor bancare şi a 
conturilor asimilate acestora. 

3 Prin telefon pot fi efectuate comunicări verbale (de voce) sau comunicări de date, 
cum ar fi SMS (Short Message Service), MMS (Multimedia Messaging Service). Prin sistemul 
de comunicare MMS pot fi transmise documente conținând texte scrise, fişiere audio sau 
video. 

-4 În această categorie poate fi inclusă comunicarea prin unde radio, posibilă cu 
ajutorul stațiilor radio de emisie-recepție. 


496 "E TRATAT DE PROCEDURĂ PENALĂ. PARTEA GENERALĂ 
EEE AER 7 E RE RE E N N A NR 0 RI AR EEE a ‘a 


Prin acces la un sistem informatic se înțelege pătrunderea într-un 
sistem informatic! sau mijloc de stocare a datelor informatice? fie direct, fie 
de la distanţă, prin intermediul unor programe specializate. ori prin inter- 
mediul unei rețele, în scopul de a identifica probe [art. 138 alin. (3)]. Sistemul 
informatic are în vedere orice dispozitiv sau ansamblu de dispozitive 
interconectate ori aflate în relaţie funcţională, dintre care unul sau mai multe 
asigură prelucrarea automată a datelor’, cu ajutorul unui program informatic. 

Supravegherea video sau audio presupune observarea sau înregis- 
trarea conversatiilor, mişcărilor ori a altor activități ale persoanelor, în vreme 
ce fotografierea are semnificaţia unei acțiuni de fixare a imaginii unui obiect 
sau a unei persoane, în format digital sau pe hârtie sajpgraficăi-€ cu ajutorul 
unui aparat fotografic. 

Localizarea sau urmărirea prin mijloace tehnice presupune atenh 
unor dispozitive care determină locul unde se află persoana sau obiectul la 
care sunt ataşate [art. 138 alin. (7)]. 

De asemenea, potrivit art. 138 alin. (9), prin obținerea datelor privind 
tranzacțiile financiare ale unei persoane se înţelege operaţiunile prin care se 
asigură cunoaşterea conținutului tranzacţiilor financiare şi al altor operațiuni 
efectuate sau care urmează să fie efectuate prin intermediul unei instituții de 
credit ori al altei entități financiare, precum şi obținerea de la o instituție de 
credit sau de la altă entitate financiară de înscrisuri ori informaţii aflate în 
posesia acesteia referitoare la tranzacțiile sau operaţiunile unei persoane. 


4.2.2. Procedura de dispunere a supravegherii tehnice 


Organul judiciar competent. Supravegherea tehnică se dispune, ca 
regulă, de judecătorul de drepturi şi libertăţi de la instanţa căreia i-ar reveni 
competența să judece cauza în primă instanță sau de la instanța cores- 
punzătoare în grad acesteia în a cărei circumscripție se află sediul par- 
chetului din care face parte procurorul care a formulat cererea. 

Prin excepție de la această regulă, în condiţiile pe care le vom analiza 
mai jos, supravegherea tehnică poate fi autorizată şi de către procuror. 


1 Un calculator este un sistem informatic, fiind un dispozitiv prin intermediul căruia sunt 
prelucrate date informatice, cu ajutorul unor programe. Notăm că telefoanele mobile de 
ultimă generație, din categoria smartphone, multimedia multifuncţionale, reprezintă sisteme 
informatice. 

2 Sunt considerate mijloace de stocare a datelor informatice: a) unităţile floppy (FDD — 
Floppy Disk Drive); b) hard disk-ul (HDD — Hard Disk Drive); c) unităţile optice (CD — 
Compact Disc, DVD — Digital Versatile Disc, BD — Blu-ray Disc) şi d) memoria tip flash 
(carduri de memorie). Pentru detalii, a se accesa http://ab.infobits.ro/competente- 
digitale/concepte-it/5. 

? Prin date informatice se înțelege orice reprezentare de fapte, informații sau concepte 
sub o formă adecvată prelucrării într-un sistem informatic, inclusiv un program capabil să 
determine executarea unei funcții de către un sistem informatic [art. 138 alin. (5)). 

Condiţii. Potrivit art. 139 alin. (1) şi (2), condiţiile cumulative cu 
îndeplinirea cărora se poate dispune supravegherea tehnică pe parcursul 
urmăririi penale sunt următoarele: 

a) există o suspiciune rezonabilă cu privire la pregătirea sau săvâr- 
şirea unor infracțiuni contra securităţii naţionale prevăzute de Codul penal şi 
de legi speciale, infracţiuni de trafic de droguri, de trafic de arme, de trafic de 
persoane, acte de terorism, de spălare a banilor, de falsificare de monede 
ori alte valori, de falsificare de instrumente de plată electronică, contra patri- 
moniului, de şantaj, de viol, de lipsire de libertate, de evaziune fiscală, infrac- 
iuni de corupție şi infracțiuni asimilate infracţiunilor de corupție, infracțiuni 
împotriva intereselor financiare ale Uniunii Europene, infracțiuni care se 
săvârşesc prin sisteme informatice sau mijloace de comunicaţii electronice 
ori alte infracțiuni pentru care legea prevede pedeapsa închisorii de 5 ani 
sau mai mare. | 

Reglementarea conține, sub aspectul acestei prime condiţii, o 
contradicţie în termeni care face, din punct de vedere legal, imposibilă 
dispunerea măsurilor speciale în alt cadru decât cel al urmăririi penale. 
Astfel, pe de o parte, supravegherea tehnică poate fi dispusă numai de 
judecătorul de drepturi şi libertăţi (sau poate fi autorizată de procuror), numai 
pe parcursul urmăririi penale. Pe de altă parte, metoda probatorie poate fi 
dispusă dacă există o suspiciune rezonabilă cu privire la pregătirea săvârșirii 
unei infracțiuni. Această premisă nu este însă suficientă pentru începerea 
urmăririi penale, legea [art. 305 alin. (1) şi (3)] impunând, pentru începerea 
urmăririi penale in rem, existenţa unui act de sesizare despre săvârşirea 
unei infracţiuni şi constatarea inexistenței vreunuia dintre cazurile care 
împiedică exercitarea acţiunii penale prevăzute la art. 16 alin. (1). De lege 
ferenda, se. impune corelarea condiţiilor necesare pentru dispoziţia de 
supraveghere tehnică cu actualul cadru procesual al începerii urmăririi 
penale. | 

Subliniem faptul că în actuala reglementare nu mai există posibilitatea 
efectuării de acte premergătoare începerii urmăririi penale, etapă în care se 
putea dispune efectuarea unor activități legate de pregătirea săvârşirii unei 
infracțiuni. 

Condiţia referitoare la existența infracţiunii care formează obiectul 
dosarului. nu se impune a fi îndeplinită în ipoteza în care supravegherea 
tehnică se dispune la iniţiativa persoanei vătămate. Astfel, potrivit art. 140 
alin. (9), la cererea motivată a persoanei vătămate, procurorul poate solicita 
judecătorului autorizarea interceptării comunicaţiilor ori înregistrării acestora, 
precum şi a oricăror tipuri de comunicări efectuate de aceasta prin orice 
mijloc de comunicare, indiferent de natura infracțiunii ce formează obiectul 
cercetării. Este, de fapt, singura regulă derogatorie de la procedura instituită 
pentru executarea supravegherii tehnice, procedură care se pune în 
executare conform regulilor analizate în cele ce urmează; 

b) măsura să fie proporțională cu restrângerea drepturilor şi libertăților 
fundamentale, date fiind particularitățile cauzei, importanța informațiilor ori a 
probelor ce urmează a fi obţinute sau gravitatea infracțiunii; | 

c) probele nu ar putea fi fi obținute în alt mod sau obținerea lor ar 
presupune dificultăţi deosebite ce ar prejudicia ancheta ori există un pericol 
pentru siguranţa persoanelor sau a unor bunuri de valoare. 

Emiterea mandatului de supraveghere tehnică. Indiferent de proce- 
deul probatoriu vizat, supravegherea tehnică se dispune la cererea 
procurorului, de judecătorul de drepturi şi libertăţi competent. 

Potrivit art. 140 alin. (2), în vederea emiterii mandatului de suprave- 
ghere tehnică, procurorul va înainta judecătorului de drepturi şi libertăți o 
cerere, însoțită de dosarul cauzei. Deşi legea arată că sesizarea judecă- 
torului de drepturi şi libertăți se face printr-o cerere, apreciem că procurorul 
va solicita emiterea mandatului de supraveghere tehnică printr-un referat cu 
propunere motivată. Acest referat va avea următorul conţinut: 

- indicarea măsurilor de supraveghere tehnică care se aia a fi 
dispuse; 

- numele sau alte date de identificare a persoanei trăia căreia se 
dispune măsura, dacă sunt cunoscute; 

- indicarea probelor ori a datelor din care rezultă suspiciunea rezo- 
nabilă cu privire la săvârşirea unei infracțiuni pentru care se poate dispune 
măsura; | | 

- indicarea faptei şi a încadrării juridice; 

- încuviințarea ca organele de urmărire penală să pătrundă în spaţii 
private indicate pentru a activa sau a dezactiva mijloacele tehnice ce 
urmează a fi folosite, în cazul măsurii supravegherii video, audio sau prin 
fotografiere; | 

- motivarea caracterului proporțional şi subsidiar al măsurii. 

Potrivit art. 140 alin. (2) teza finală, procurorul trebuie să înainteze 
dosarul judecătorului de drepturi şi libertăţi. Această dispoziție se impune a fi 
completată cu prevederile art. 287 alin. (2), în conformitate cu care, în 
cazurile în care procurorul sesizează judecătorul de drepturi şi libertăţi în 
vederea soluționării propunerilor ori cererilor formulate în cursul urmăririi 
penale, va înainta copii numerotate şi certificate de grefa parchetului de pe 
actele dosarului ori numai de pe cele care au legătură cu cererea sau 
propunerea formulată. Organul de urmărire penală păstrează originalul 
actelor, în vederea continuării urmăririi penale. 

Cererea se soluţionează în aceeaşi zi, în camera de consiliu, fără 
citarea părților şi cu participarea obligatorie a procurorului. Procedura de 
soluționare a cererii procurorului de dispunere a supravegherii tehnice este 
nepublică, de esența acestor procedee probatorii fiind caracterul confi- 
dential. 

În cazul în care apreciază că cererea este întemeiată, judecătorul de 
drepturi şi libertăți dispune, prin încheiere, admiterea cererii procurorului şi 
emite de îndată mandatul de supraveghere tehnică. 

Procedura instituită prevede că întocmirea minutei este obligatorie. 
Legiuitorul a optat pentru instituirea caracterului obligatoriu al redactării 
minutei deoarece acest înscris constituie o garanţie că la redactarea 
ulterioară a încheierii de dispunere a supravegherii tehnice nu se va omite, 
adăuga sau schimba ceva în executarea procedeului probatoriu. 

Încheierea judecătorului de drepturi Şi libertăți şi mandatul trebuie să 
cuprindă: 

a) denumirea instanţei; 

b) data, ora şi locul emiterii; 

_c) numele, prenumele şi calitatea persoanei care a dat încheierea şi a 
emis mandatul; 

d) indicarea măsurii concrete încuviințate; 

e) perioada şi scopul pentru care s-a autorizat măsura; 

f) numele persoanei supuse măsurii de supraveghere tehnică ori 
datele de identificare ale acesteia, dacă sunt cunoscute; 

g) indicarea, în cazul în care este necesar față de natura măsurii 
încuviințate, a elementelor de identificare a fiecărui telefon, a punctului de 
acces la un sistem informatic, a oricăror date cunoscute pentru identificarea 
căii de comunicare sau a numărului de cont; 

h) în cazul măsurii supravegherii video, audio sau prin fotografiere în 
spații private, menţiunea privind încuviințarea solicitării ca organele de 
urmărire penală să pătrundă în spații private pentru a activa sau dezactiva 
mijloacele tehnice ce urmează a fi folosite pentru executarea măsurii 
supravegherii tehnice; 

i) semnătura judecătorului şi ştampila instanţei. 

De asemenea, cererea procurorului de dispunere a supravegherii 
tehnice poate fi respinsă, în cazul în care judecătorul de drepturi şi libertăți 
apreciază că nu sunt îndeplinite condiţiile prevăzute în lege ori atunci când 
constată că nu este competent. 

Încheierea judecătorului de drepturi şi libertăți prin care se solutio- 
nează cererea procurorului de dispunere a supravegherii tehnice, atât de 
admitere, cât şi de respingere, nu este supusă niciunei căi de atac. 

Legea [art. 140 alin. (8)] prevede posibilitatea reiterării cererii de 
procuror, în cazul în care au apărut ori s-au descoperit fapte sau împrejurări 
noi, necunoscute la momentul soluționării cererii anterioare de către 
judecătorul de drepturi şi libertăți. 

Autorizarea supravegherii tehnice de către procuror. După cum 
am indicat mai sus, în anumite condiţii, procurorul poate dispune provizoriu 
anumite măsuri de supraveghere tehnică. 

În acest sens, condițiile care trebuie îndeplinite, conform art. 141 
alin. (1) sunt următoarele: 

a) sunt îndeplinite condiţiile necesare pentru dispunerea supravegherii 
tehnice de către judecătorul de drepturi şi libertăți; 

b) există urgenţă, iar obținerea mandatului de supraveghere tehnică 
de la judecătorul de drepturi şi libertăţi ar determina unul dintre următoarele 
efecte: 1) întârzierea substanţială a cercetărilor, 2) pierderea, alterarea sau 
distrugerea probelor; 3) punerea în pericol a siguranței persoanei vătămate, 
a martorului sau membrilor familiilor acestora. | 

Ordonanţa de autorizare a supravegherii tehnice va avea acelaşi 
conținut ca şi încheierea judecătorului de drepturi şi libertăți. 

Măsurile de supraveghere tehnică provizorie se pot autoriza pentru o 
perioadă de maximum 48 de ore. Procurorul, în termen de 24 de ore de la 
expirarea măsurii, are obligaţia de a sesiza judecătorul de drepturi şi libertăți 
de la instanța căreia i-ar reveni competenţa să judece cauza în primă 
instanță sau de la instanța corespunzătoare în grad acesteia în a cărei 
circumscripție se află sediul parchetului din care face parte procurorul care a 
emis ordonanța, în vederea confirmării măsurii, înaintând totodată un 
proces-verbal de redare rezumativă a activităților de supraveghere tehnică 
efectuate şi dosarul cauzei. 

Notăm faptul că procurorul are obligaţia de a înainta judecătorului un 
proces-verbal de redare rezumativă, şi nu integrală, fapt justificat de inter- 
valul de timp scurt în care trebuie înaintate judecătorului lucrările efectuate. 

Primind dosarul cauzei, judecătorul de drepturi şi libertăți: 

- confirmă în termen de 24 de ore măsura dispusă de procuror, prin 
încheiere, pronunțată în camera de consiliu, fără citarea părților, în ipoteza 
în care constată îndeplinirea condiţiilor legale pentru autorizarea provizorie a 
supravegherii tehnice; 

- infirmă măsura luată de către procuror şi dispune distrugerea 
probelor obținute în temeiul acesteia; procurorul distruge probele astfel 
obținute şi întocmeşte un proces-verbal în acest sens. 

Încheierea prin care judecătorul de drepturi şi libertăţi se pronunţă 
asupra măsurilor dispuse de procuror nu este supusă căilor de atac. 

Durata mandatului de supraveghere tehnică. Potrivit art. 140 
alin. (1), supravegherea tehnică poate fi dispusă în cursul fazei de urmărire 
penală pentru o durată de maximum 30 de zile. Din analiza acestui text legal 
şi a dispoziţiilor care guvernează desfăşurarea judecății rezultă că metoda 
probatorie a supravegherii tehnice nu poate fi dispusă în faza de judecată. 

Mandatul de supraveghere tehnică poate fi prelungit, pentru motive 
temeinic justificate, de către judecătorul de drepturi şi libertăţi de la instanța 
competentă, la cererea motivată a procurorului, în cazul în care sunt 
îndeplinite condiţiile prevăzute în lege, fiecare prelungire neputând depăşi 
30 de zile. Prin aceste prelungiri adiţionate, potrivit art. 144 alin. (3), durata 

totală a măsurilor de supraveghere tehnică, cu privire la aceeaşi persoană şi 
aceeaşi faptă, nu poate depăşi, în aceeaşi cauză, 6 luni. Prin excepție, 
măsura de supraveghere video, audio sau prin fotografiere în spaţii private 
nu poate depăşi 120 de zile. Rezultă că, în ipoteza în care în dosarul penal 
se dispune extinderea urmăririi penale cu privire la fapte noi sau extinderea 
urmăririi penale cu privire la persoane noi, în condiţiile art. 311, durata 
supravegherii tehnice poate depăşi termenul maxim prevăzut. 

Apreciem că termenele stabilite în această materie ar trebui să fie 
reglementate în zile, fără excepție. Cadrul legal ar fi uniform şi s-ar evita 
neajunsul instituirii unui termen iniţial de 30 de zile şi a unui termen maxim 
de 6 luni, interval de timp diferit, de la cauză la cauză, în funcţie de lunile pe 
parcursul cărora se desfăşoară procedeul probatoriu. 

„Asupra cererii procurorului de prelungire a mandatului de suprave- 
ghere tehnică, judecătorul de drepturi şi libertăţi se pronunţă în camera de 
consiliu, fără citarea părţilor, prin încheiere care nu este supusă căilor de 
atac. Întocmirea minutei este obligatorie. | 

Conform art. 142 alin. (4), procurorul are obligaţia de a înceta imediat 
supravegherea tehnică înainte de expirarea duratei mandatului dacă nu mai 
există temeiurile care au justificat măsura, informând de îndată despre 
aceasta judecătorul care a emis mandatul. 

Executarea mandatului de supraveghere tehnică. Punerea în 
executare a supravegherii tehnice dispusă de judecător se poate realiza, 
după caz, de procuror, de organul de cercetare penală, de lucrători spe- 
cializaţi din cadrul poliţiei sau de alte organe specializate ale statului. 

Pentru executarea mandatului de supraveghere tehnică sunt chemați 
să îşi dea concursul o serie de specialişti în domeniile în care se realizează 
măsurile dispuse de judecătorul de drepturi şi libertăți. Astfel, procurorul sau 
persoana desemnată de acesta să efectueze supravegherea tehnică va 
beneficia de colaborarea obligatorie a unora dintre următoarele persoane: 

- furnizorii de rețele publice de comunicații electronice; 

- furnizorii de servicii de comunicaţii electronice destinate publicului 
sau de orice tip de comunicare; 

- furnizorii de servicii financiare. 

La punerea în executare a procedeelor probatorii speciale, aceste 
persoane sunt obligate să respecte secretul operaţiunii efectuate, sub 
sancţiunea legii penale!. 

Consemnarea activităților de supraveghere tehnică. După efec- 
tuarea activităţilor probatorii, procurorul ajunge în posesia unor date, care 
pot fi interpretate în mod diferit. Astfel, în primul rând, aceste date pot fi 


1 Potrivit art. 304 C. pen., constituie infracţiune divulgarea, fără drept, a unor informaţii 
secrete de serviciu sau care nu sunt destinate publicităţii, de către cel care le cunoaşte 
datorită atribuţiilor de serviciu, dacă prin aceasta sunt afectate interesele sau activitatea unei 
persoane. 


502 TRATAT DE PROCEDURĂ PENALĂ. PARTEA GENERALĂ 
ONE iii a a a i 0 E E RE e i ie 


relevante pentru cauza în curs, dobândind valoare probatorie. În alte cazuri, 
datele obținute pot fi irelevante pentru cauza penală respectivă sau pot servi 
la soluţionarea altor cauze. În lege se stabileşte regimul aplicabil datelor 
obținute ca urmare a supravegherii tehnice a raportului dintre avocat şi 
persoana pe care o asistă sau o reprezintă. 

Pentru ipoteza în care se constată că datele obţinute în urma efec- 
tuării supravegherii tehnice sunt utile soluționării cauzei, procurorul sau 
organul de cercetare penală întocmeşte un proces-verbal pentru fiecare 
activitate de supraveghere tehnică, în care sunt consemnate: 

- rezultatele activităților efectuate care privesc fapta ce formează 
obiectul cercetării sau contribuie la identificarea ori localizarea persoanelor; 

- datele de identificare ale suportului care conţine rezultatul activităților 
de supraveghere tehnică; 

- numele persoanelor la care se cafe dacă sunt cunoscute, sau alte 
date de identificare; 

- data şi ora la care a început activitatea de supraveghere şi data şi 
ora la care s-a încheiat, după caz. 

La procesul-verbal se ataşează, în plic sigilat, o copie a suportului care 
conține rezultatul activităţilor de supraveghere tehnică. Suportul sau o copie 
certificată a acestuia se păstrează la sediul parchetului, în locuri speciale, în 
plic sigilat şi va fi pus la dispoziția instanţei, la solicitarea acesteia. După 
sesizarea instanţei, copia suportului care conţine activităţile de suprave- 
ghere tehnică şi copii de pe procesele-verbale se păstrează la grefa 
instanţei, în locuri speciale, în plic sigilat, la dispoziția exclusivă a jude- 
cătorului sau completului învestit cu soluţionarea cauzei. 

În măsura în care obiectul supravegherii tehnice a constat în inter- 
ceptarea comunicațiilor ori a oricărui tip de comunicare la distanță, accesul 
la un sistem informatic sau supraveghere audiovideo, procurorul sau 
organul de cercetare penală va întocmi un proces-verbal în care: 

- sunt redate convorbirile, comunicările sau conversațiile interceptate 
şi înregistrate, care privesc fapta ce formează obiectul cercetării ori contri- 
buie la identificarea ori localizarea persoanelor; 

- sunt menționate mandatul emis, numerele posturilor telefonice, 
datele de identificare ale sistemelor informatice ori ale punctelor de acces, 
numele persoanelor care au efectuat comunicările, dacă sunt cunoscute, 
data şi ora fiecărei convorbiri sau comunicări. 

Enumerarea limitativă prin utilizarea conjuncţiei „sau” (convorbiri sau 
conversații) conduce la concluzia că cei doi termeni au un conţinut diferit. În 
realitate, atât convorbirea, cât şi conversaţia înseamnă comunicarea între 
două sau mai multe persoane, comunicare ce poate fi directă sau mijlocită 
de un sistem de comunicare. Din acest motiv, apreciem că intenția 
legiuitorului a fost aceea de a reglementa distinct convorbirile telefonice, pe 
de o parte, şi conversațiile, pe de altă parte, înregistrate, în principal, în 
mediu ambiental sau ca urmare a supravegherii audiovideo. 

Constatăm preluarea de către legiuitor a reglementării anterioare în. 
sensul că sunt redate (integral — n.a.) numai convorbirile, comunicările sau 
conversațiile interceptate şi înregistrate care au legătură cu cauza. Per a 
contrario, în procesul-verbal nu vor fi consemnate toate convorbirile sau 
comunicările pe care subiectul supravegheat le-a purtat, în perioada stabilită 
prin mandat. : 

Convorbirile, comunicările sau conversațiile purtate într-o altă limbă 
decât cea română sunt transcrise în limba română, prin intermediul unui 
interpret, care are obligaţia de a păstra confidenţialitatea. 

Procesul-verbal este certificat pentru autenticitate de către procuror. 

După cum am arătat mai sus, în urma executării supravegherii tehnice 
pot rezulta date care nu au legătură cu cauza penală. Astfel, se poate 
constata faptul că datele obținute nu au valoare probatorie, fie din cauza 
faptului că nu privesc fapta care formează obiectul cercetării, fie deoarece 
nu contribuie la identificarea ori localizarea persoanelor. În această ipoteză, 
datele obținute se arhivează la sediul parchetului, în locuri speciale, cu 
asigurarea confidenţialităţii. Din oficiu sau la solicitarea părților, judecătorul 
ori completul învestit poate solicita datele sigilate dacă există noi probe din 
care rezultă că totuşi o parte din acestea privesc fapta ce formează obiectul 
cercetării. După un an de la soluţionarea definitivă a cauzei, acestea sunt 
distruse de către procuror, care întocmeşte un proces-verbal în acest sens. 

În al treilea rând, datele obținute, deşi nu au legătură cu dosarul în 
care au fost dispuse, pot dobândi valoare probatorie în alte cauze. Astfel, 
potrivit art. 142 alin. (5), datele rezultate din măsurile de supraveghere 
tehnică pot fi folosite şi în altă cauză penală dacă din cuprinsul acestora 
rezultă date sau informaţii concludente şi utile privitoare la pregătirea ori 
săvârşirea unei alte infracţiuni dintre cele care permit dispunerea supra- 
vegherii tehnice. 

În sfârşit, în lege este prevăzută procedura aplicabilă în cazul datelor 
obţinute în urma supravegherii tehnice a raportului dintre avocat şi persoana 
pe care o asistă sau reprezintă. Astfel, potrivit art. 139 alin. (4), raportul 
dintre avocat şi persoana pe care o asistă sau o reprezintă nu poate forma 
obiectul supravegherii tehnice decât dacă există date că avocatul săvâr- 
şeşte ori pregăteşte săvârşirea unei infracțiuni pentru care se poate dispune 
supravegherea tehnică. Cu toate acestea, dacă pe parcursul sau după 
executarea măsurii rezultă că activităţile de supraveghere tehnică au vizat şi 
raporturile dintre avocat şi suspectul ori inculpatul pe care acesta îl apără, 
probele obţinute nu pot fi folosite în cadrul niciunui proces penal, urmând a fi 
distruse, de îndată, de către procuror. Judecătorul care a dispus măsura 
este informat, de îndată, de către procuror. Atunci când apreciază necesar, 
judecătorul dispune informarea avocatului. 

Conţinutul dispoziţiilor art. 139 alin. (4) impune anumite observații din 
care rezultă unele omisiuni ale legiuitorului. În acest sens, în primul rând, 

evidențiem terminologia diferită utilizată în art. 139 alin. (4), având în vedere 
„raportul dintre avocat şi persoana pe care o asistă sau o reprezintă”, pe de 
o parte, şi „raporturile dintre avocat şi suspectul ori inculpatul pe care acesta 
îl apără”, pe de altă parte. Astfel, deşi interdicţia de utilizare a probelor astfel 
obținute vizează raporturile supravegheate dintre avocat şi persoana 
asistată sau reprezentată, indiferent de calitatea acesteia de subiect 
procesual principal sau parte în proces, sancţiunea excluderii probelor are în 
vedere numai datele obținute ca urmare a supravegherii tehnice a raportului 
dintre avocat şi suspect sau inculpat. 

În condiţiile în care secretul profesional al avocatului este de ordine 
publică, opozabil tuturor participanţilor la procesul penal, fără a se face 
distincție între subiectul procesual principal sau partea căreia i se acordă 
asistență juridică sau servicii de reprezentare, considerăm că excluderea 
probelor obținute în acest mod se va dispune în toate cazurile în care au 
fost supravegheate raporturi ale avocatului cu cel căruia îi acordă asistență 
juridică sau pe care îl reprezintă, indiferent de calitatea procesuală. 

Obligaţia de informare. La finalizarea activităţii probatorii, ulterior 
consemnării rezultatelor obținute, procurorului îi revine obligaţia de infor- 
mare despre executarea supravegherii tehnice față de următorii subiecți 
procesuali: 1) judecătorul de drepturi şi libertăţi şi 2) persoana suprave- 
gheată. i | 

În primul rând, potrivit art. 143 alin. (5), după încetarea măsurii de 
supraveghere, procurorul informează judecătorul de drepturi şi libertăţi 
despre activităţile efectuate. Această informare are caracter general, fără ca 
procurorul să detalieze activităţile efectuate. | 

În al doilea rând, potrivit art. 145 alin. (1), după încetarea măsurii de 
supraveghere tehnică, procurorul informează, în scris, în cel mult 10 zile, pe 
fiecare subiect al unui mandat despre măsura de supraveghere tehnică ce a 
fost luată în privinţa sa. 

După momentul informării, persoana supravegheată are dreptul de a 
lua cunoştinţă, la cerere, de conţinutul proceselor-verbale în care sunt 
consemnate activitățile de supraveghere tehnică efectuate. De asemenea, 
procurorul trebuie să asigure, la cerere, ascultarea convorbirilor, comu- 
nicărilor sau conversaţiilor ori vizionarea ului rezultate din activitatea 
de supraveghere tehnică. 

Posibilitatea persoanei supravegheate de a asculta sau viziona datele 
obținute este justificată de faptul că în procesul-verbal întocmit sunt redate 
numai aspectele care privesc cauza penală. 

Cererea de ascultare a convorbirilor, comunicărilor sau conversațiilor 
ori de vizionare a imaginilor rezultate din activitatea de supraveghere 
tehnică se face în termen de 20 de zile de la data comunicării informării 
scrise despre supravegherea tehnică. 

Consultarea materialului obținut prin supravegherea tehnică poate fi 
amânată de procuror, până cel mai târziu la terminarea urmăririi penale sau 
până la dispunerea clasării. Ordonanţa prin care informarea persoanei 
supravegheate este amânată va fi motivată prin una dintre următoarele 
posibile consecinţe: 

a) desfăşurarea urmăririi penale ar fi perturbată sau periclitată; 

b) siguranța victimei, a martorilor sau a membrilor familiilor acestora ar 
fi pusă în pericol; 

c) supravegherea tehnică a altor persoane implicate în cauză ar fi 

îngreunată. 
| Reţinem că, practic, accesul persoanei supravegheate la datele 
obţinute în urma desfăşurării unuia dintre procedeele probatorii specifice 
supravegherii tehnice poate fi restricționat pe tot parcursul urmăririi penale, 
constituindu-se într-o modalitate specială de limitare a dreptului de a 
consulta dosarul. 

Conservarea suportului care conţine datele obținute. Aşa cum am 
precizat, datele obținute ca urmare a desfăşurării supravegherii tehnice sunt 
cuprinse în conţinutul unui proces-verbal, urmând ca soluționarea cauzei să 
fie dispusă şi în baza acestui mijloc de probă. 

În ceea ce priveşte suportul material care conţine aceste date sau 
copia certificată a acestuia, în art. 146 se arată că judecătorul de drepturi şi 
libertăți sau instanța de judecată, după caz, vor dispune măsuri de 
conservare. 

Astfel, în ipoteza în care urmărirea penală a fost finalizată prin soluția 
clasării, soluţie față de care nu a fost formulată plângere ori plângerea a fost 
respinsă, conservarea suportului material sau a copiei certificate a acestuia 
se dispune de judecătorul de drepturi şi libertăţi, prin arhivare la sediul 
instanţei în locuri speciale, în plic sigilat, cu asigurarea confidențialității. În 
acest scop, procurorului îi revine obligaţia de a înştiința de îndată jude- 
cătorul de drepturi şi libertăți despre soluția clasării, despre plângerile 
eventual formulate şi despre modul de soluționare a acestora. 

Observăm omisiunea legiuitorului de a reglementa ipoteza finalizării 
urmăririi penale prin ordonanţă de renunțare la urmărirea penală. Având în 
vedere că renunțarea la urmărirea penală se poate dispune în cazul 
infracțiunilor. pentru care legea prevede pedeapsa amenzii sau pedeapsa 
închisorii de cel mult 7 ani, în aceste cauze este posibilă utilizarea 
supravegherii tehnice. De lege ferenda, deşi cu o probabilă incidenţă redusă 
în practica judiciară, se impune prevederea conservării suportului material 
sau a copiei certificate a acestuia şi în cazul în care s-a dispus soluţia 
renunțării la urmărirea penală. 

Dacă dosarul a fost trimis în judecată şi instanța de judecată a 
soluționat cauza prin hotărâre definitivă, indiferent de soluția dispusă, 
suportul material sau copia acestuia se conservă prin arhivare odată cu 

dosarul cauzei la sediul instanţei, în locuri speciale, cu asigurarea confi- 
dențialității. 

Deşi legea procesuală penală nu distinge, având în vedere că 
dosarele penale soluționate definitiv se conservă prin arhivare la prima 
instanţă de judecată”, în acelaşi loc va fi conservat şi suportul material sau 
copia acestuia. 


4.3. Reţinerea, predareg-s sau perchezitionarea trimiterilor 
poştale 


Definitie. Reținerea, predarea sau percheziționarea trimiterilor poştale 
reprezintă o metodă specială de cercetare, preluată în parte din Codul de 
procedură penală anterior. Astfel, în art. 98 din Codul de procedură penală 
anterior era prevăzută posibilitatea reţinerii şi a predării corespondenței. De 
lege lata, a fost reglementată şi percheziţionarea trimiterilor poştale, definită 
în art. 138 alin. (8) ca fiind verificarea, prin mijloace fizice sau tehnice, a 
scrisorilor, a altor trimiteri poştale sau a obiectelor dn IIS€ prin orice alt 
mijloc. 

Aceste dispoziţii speciale au la baza prevederile art. 53 alin. (1) din 
Constituţie, unde se arată că exercițiul unor drepturi sau al unor libertăţi 
poate fi restrâns numai prin lege şi numai dacă se impune, după caz, 
pentru: apărarea siguranţei naţionale, a ordinii, a sănătăţii ori a moralei 
publice, a drepturilor şi libertății cetățenilor, desfăşurarea instrucției penale 
etc. În situația concretă de care ne ocupăm, secretul corespondenţei, 
garantat în art. 28 din Constituţie”, poate fi restrâns, în cursul procesului 
penal sau, cu alte cuvinte, în desfăşurarea instrucției penale. 

Prin intermediul acestei metode speciale de cercetare se aduce 
atingere inviolabilităţii corespondenței, în general, respectiv a trimiterilor 
poştale, în special. Facem această precizare deoarece corespondența între 
două sau mai multe persoane poate fi fi clasică, prin trimiteri realizate prin 
servicii poştale sau de curierat, şi electronică, prin intermediul telefoniei 
mobile sau al sistemelor informatice. 

Obiectul metodei speciale de cercetare analizate îl reprezintă scrisorile 
Şi trimiterile poştale sau obiectele trimise ori primite de făptuitor, suspect, 
inculpat sau de orice persoană care este bănuită că primeşte ori trimite prin 
orice mijloc aceste bunuri de la făptuitor, suspect sau inculpat ori bunuri 
destinate acestuia. 

În scopul asigurării secretului profesiei de avocat, în art. 147 alin. (2) 
se arată că este interzisă reținerea, predarea şi percheziţionarea cores- 


1 A se vedea art. 115 din Regulamentul din 22 septembrie 2005 de ordine interioară al 
instanțelor judecătoreşti (M. Of. nr. 958 din 28 octombrie 2005). 
? Intitulat marginal „secretul corespondenţei”, art. 28 din Constituţie prevede că: 
„secretul scrisorilor, al telegramelor, al altor trimiteri poştale, al convorbirilor telefonice şi al 
celorlalte mijloace de comunicare este inviolabi!”. 

pondenţei sau a trimiterilor poştale trimise ori primite în raporturile dintre 
avocat şi suspectul, inculpatul sau orice altă persoană pe care acesta o 
apără, cu excepția situațiilor în care există date că avocatul săvârşeşte sau 
pregăteşte săvârşirea unei infracţiuni dintre cele prevăzute la art. 139 
alin. (2). 

Notăm faptul că, în reglementarea acestei metode speciale de 
cercetare, legiuitorul a avut în vedere ocrotirea corespondenței purtate de 
avocat cu persoana pe care o apără, indiferent de calitatea procesuală a 
acestei persoane. 

Organul judiciar competent. Reţinerea, predarea şi percheziționarea 
trimiterilor poştale se poate dispune de judecătorul de drepturi şi libertăţi de 
la instanţa căreia i-ar reveni competenţa să judece cauza în primă instanță 
sau de la instanţa corespunzătoare în grad acesteia în a cărei circumscripție 
se află sediul parchetului din care face parte procurorul care a întocmit 
propunerea. 

Cu caracter provizoriu, reținerea, predarea şi percheziționarea trimi- 
terilor poştale se poate dispune şi de către procuror. 

Condiţii. Se va dispune reținerea, predarea şi percheziționarea trimi- 
terilor poştale dacă se constată îndeplinirea următoarelor condiții: 

a) există o suspiciune rezonabilă cu privire la pregătirea sau săvâr- 
şirea unei infracţiuni; 

b) măsura este necesară şi proporţională cu restrângerea drepturilor şi 
libertăţilor fundamentale, date fiind particularitățile cauzei, importanța infor- 
maţiilor sau a probelor ce urmează a fi obținute ori gravitatea infracțiunii, 

c) probele nu ar putea fi obținute în alt mod sau obținerea lor ar 
presupune dificultăţi deosebite ce ar prejudicia ancheta ori există un pericol 
pentru siguranţa persoanelor sau a unor bunuri de valoare. 

Spre deosebire de procedeele probatorii specifice supravegherii 
tehnice, probele pot fi obținute cu ajutorul acestei metode indiferent de 
infracțiunea care formează obiectul cauzei. 

Rămân valabile, de asemenea, aprecierile privitoare la contradicţia 
existentă între cadrul procesual necesar pentru dispoziţia de restricționare a 
trimiterilor poştale, care presupune începerea urmăririi penale, şi condiția 
legală privitoare la existența unei suspiciuni rezonabile cu privire la 
pregătirea săvârșirii unei infracțiuni. 

În ceea ce priveşte procedura de emitere a mandatului de reţinere, 
predare ori percheziționare a trimiterilor poştale, durata procedeului, prelun- 
girea acestei durate şi posibilitatea autorizării provizorii a metodei de către 
procuror, se vor aplica dispozițiile comune aplicabile în materia suprave- 
gherii tehnice. | 

În vederea executării mandatului de reținere, predare ori perchezi- 
ționare a trimiterilor poştale, unităţile poştale sau de transport şi orice alte 
persoane fizice sau juridice care efectuează activități de transport sau 

transfer de informaţii sunt obligate să reţină şi să predea procurorului 
scrisorile, trimiterile poştale ori obiectele la care se face referire în mandatul 
dispus de judecător sau în autorizația emisă de procuror. 

Corespondenta, trimiterile poştale sau obiectele ridicate şi perchezi- 
ționate care nu au legătură cu cauza se restituie destinatarului. 

Obligația de informare. Similar procedurii supravegherii tehnice, 
după efectuarea activităţilor autorizate, procurorul îl informează, în cel mult 
10 zile, în scris, pe fiecare subiect al unui mandat despre măsura ce a fost 
luată în privința sa. După momentul informării, persoana ale cărei cores- 
pondenţă, trimiteri poştale sau obiecte au fost ridicate şi percheziționate are 
dreptul de a lua cunoştinţă de activităţile efectuate. 

Prin dispunerea reţinerii, predării sau percheziţionării trimiterilor 
poştale se aduce atingere inviolabilităţii corespondenţei, drept fundamental 
al persoanei. Modalitatea prin care se pune în executare această metodă nu 
presupune utilizarea unor procedee speciale, cum ar fi, de exemplu, accesul 
într-un sistem informatic, localizarea sau urmărirea prin mijloace tehnice, 
livrarea supravegheată sau obținerea de date generate de furnizorii de 
servicii de comunicații electronice destinate publicului etc. În aceste condiţii, 
apreciem că reținerea, predarea ori percheziționarea trimiterilor poştale ar 
fi trebuit să fie localizată în Capitolul VI, Percheziţia şi ridicarea de obiecte 
şi înscrisuri, fiind mai aproape, ca natură juridică, de procedeele proba- 
torii prevăzute în acest Fapilol decât de metodele speciale prevăzute în 
Capitolul IV. 


4.4. Utilizarea investigatorilor sub acoperire sau cu identitate 
reală şi a colaboratorilor 


Metodele speciale de cercetare impun, în anumite situaţii, un caracter 
strict confidenţial al fazei de urmărire penală. Astfel, obținerea probelor prin 
investigație acoperită sau prin intermediul colaboratorilor reprezintă o 
procedură secretă, sub aspectul datelor care ar putea conduce la stabilirea 
identităţii reale a investigatorului sau colaboratorului. 

Investigatorii sub acoperire sunt lucrători operativi din cadrul poliţiei 
judiciare. În cazul investigării infracțiunilor contra securității naţionale şi a 
infracțiunilor de terorism pot fi folosiţi ca investigatori sub acoperire şi 
lucrători operativi din cadrul organelor de stat care desfăşoară, potrivit legii, 
activităţi de informaţii în vederea asigurării securităţii naţionale. 

Organul judiciar competent. Procurorul care supraveghează sau 
efectuează urmărirea penală este titularul exclusiv al autorizării folosirii 
investigatorilor sub acoperire, din oficiu sau la cererea organului de 
cercetare penală. 

Condiţii. Conţinutul actului de dispoziție. Potrivit art. 148 alin. (1), 
condiţiile cu îndeplinirea cărora se poate autoriza folosirea investigatorului 
sub acoperire sunt Văisiioar ele: 

a) există o suspiciune rezonabilă cu privire la pregătirea sau 
săvârşirea unei infracțiuni contra securității naţionale prevăzute de Codul 
penal şi de alte legi speciale, precum şi în cazul infracţiuniior de trafic de 
droguri, trafic de arme, trafic de persoane, acte de terorism sau asimilate 
acestora, de finanțare a terorismului, spălare a banilor, falsificare de 
monede ori alte valori, falsificare de instrumente de plată electronică, şantaj, 
lipsire de libertate, evaziune fiscală, în cazul infracţiunilor de corupţie, al 
infracțiunilor asimilate infracţiunilor de corupţie, al infracțiunilor împotriva 
intereselor financiare ale Uniunii Europene, al infracţiunilor care se săvâr- 
şesc prin sisteme informatice sau mijloace de comunicare electronică ori în 
cazul altor infracțiuni pentru care legea prevede pedeapsa închisorii de 7 ani 
sau mai mare ori există o suspiciune rezonabilă că o persoană este 
mai sus; | | 
b) măsura este necesară şi proporțională cu restrângerea drepturilor şi 
libertăţilor fundamentale, date fiind particularitățile cauzei, importanța 
informaţiilor sau a probelor ce urmează a fi obținute ori gravitatea infracţiunii; 

c) probele sau localizarea şi identificarea făptuitorului, suspectului ori 
inculpatului nu ar putea fi obținute în alt mod sau obținerea lor ar presupune 
dificultăţi deosebite ce ar prejudicia ancheta ori există un pericol pentru 
siguranța persoanelor sau a unor bunuri de valoare. 

Se observă stabilirea de către legiuitor, în principiu, a aceloraşi condiții 
prevăzute şi pentru dispunerea celorialte metode speciale de cercetare. În 
acest caz, diferențele constau în faptul că investigația acoperită este posibilă 
şi pentru infracțiunile pentru care pedeapsa închisorii este de 7 ani sau mai 
mare (comparativ cu supravegherea tehnică, unde pedeapsa era de 5 ani 
sau mai mare, ori cu reținerea, predarea sau percheziționarea trimiterilor 
poştale, unde nu se fac referiri la limita de pedeapsă). De asemenea, prima 
condiție reglementată presupune, practic, două sub-condiţii alternative, şi 
anume: fie existența unei suspiciuni rezonabile cu privire la pregătirea sau 
săvârşirea unei anumite infracţiuni, fie existența unei suspiciuni rezonabile 
că o persoană este implicată în activități infracționale ce au legătură cu 
infracțiunile enumerate mai sus. 

Actul de dispoziție al procurorul este ordonanța motivată, care are 
următorul conţinut: 

a) denumirea parchetului şi data emiterii; 

b) numele, prenumele şi calitatea celui care o întocmeşte; 

c) fapta care face obiectul urmăririi penale, încadrarea juridică a 
acesteia şi, după caz, datele privitoare la persoana suspectului sau 
inculpatului; 

d) date referitoare la măsurile asigurătorii, măsurile de siguranţă cu 
caracter medical şi măsurile preventive luate în cursul urmăririi; 

e) indicarea activităţilor pe care investigatorul sub acoperire este 
autorizat să le desfăşoare; în cazul în care procurorul apreciază că este 
necesar ca investigatorul sub acoperire să poată folosi dispozitive tehnice 
pentru a obține fotografii sau înregistrări audio şi video, sesizează judecă- 
torul de drepturi şi libertăţi în vederea emiterii mandatului de supraveghere 
tehnică; de asemenea, în condiţiile art. 150, investigatorul sub acoperire 
poate fi autorizat să participe la anumite activităţi; 

f) perioada pentru care s-a autorizat măsura; 

g) identitatea atribuită investigatorului sub acoperire; 

h) semnătura celui care a întocmit-o. 

Durata utilizării investigatorului sub acoperire. Potrivit art. 148 
alin. (1), autorizarea folosirii investigatorilor sub acoperire se poate dispune 
pe o perioadă de maximum 60 de zile. 

Durata măsurii poate fi prelungită pentru motive temeinic justificate, în 
cazul în care sunt îndeplinite condiţiile prevăzute la alin. (1), fiecare 
prelungire neputând depăşi 60 de zile. Durata totală a măsurii, în aceeaşi 
cauză şi cu privire la aceeaşi persoană, nu poate depăşi un an, cu excepția 
infracțiunilor contra vieții, securității naţionale, infracțiunilor de trafic de 
droguri, trafic de arme, trafic de persoane, acte de terorism, spălare a 
banilor, precum şi infracțiunilor împotriva intereselor financiare ale Uniunii 
Europene. 

Practic, pentru ultima ipoteză legiuitorul a renunţat la stabilirea unui 
termen maxim în interiorul căruia se poate folosi investigatorul sub 
acoperire, justificarea reglementării constând, în primul rând, în gravitatea şi 
complexitatea infracţiunilor cercetate. 

Concluzia care se impune, în această ultimă ipoteză, este aceea că 
investigatorul sub acoperire poate fi folosit pe o durată nelimitată de timp. 

Activitatea probatorie. În activitatea sa, investigatorul sub acoperire 
culege date şi informaţii în baza ordonanţei emise de procuror. Notăm că, în . 
executarea acestei metode speciale, de cercetare investigatorul sub aco- - 
perire poate utiliza şi alte procedee probatorii speciale, şi anume suprave- 
gherea tehnică constând în supravegherea video, audio sau prin foto- 
grafiere, precum şi participarea autorizată la anumite activități. 

Organele judiciare pot folosi sau pune la dispoziţia investigatorului sub 
acoperire orice înscrisuri ori obiecte necesare pentru desfăşurarea activităţii 
autorizate. Activitatea persoanei care pune la dispoziție sau foloseşte 
înscrisurile ori obiectele nu constituie infracțiune. 

Valoare probatorie. Activitatea desfăşurată de investigatorul sub 
acoperire se concretizează în probe, în principal, prin întocmirea unui 
proces-verbal de către procuror. În acest scop, investigatorul sub acoperire 
are obligația de a pune la dispoziția procurorului care efectuează sau supra- 
veghează urmărirea penală datele şi informaţiile obținute. 

De asemenea, investigatorii sub acoperire pot fi audiaţi ca martori în 
cadrul procesului penal în aceleaşi condiţii ca şi martorii amenintati. 

Colaboratorul. În situatii exceptionale, procurorul care suprave- 
ghează sau efectuează urmărirea penală poate autoriza folosirea unui 
colaborator, cu îndeplinirea următoarelor condiții: 

a) sunt îndeplinite condițiile prevăzute pentru folosirea investigatorului 
sub acoperire; 

b) folosirea investigatorului sub acoperire nu este suficientă pentru 
obținerea datelor sau informaţiilor ori nu este posibilă. 

Rezultă că metoda specială a folosirii unui colaborator are menirea de 
a completa rezultatele investigaţiei acoperite sau de a suplini activitatea 
investigatorului sub acoperire. În aceste condiții, în anumite dosare penale 
probele pot fi obținute ca urmare a activității probatorii desfăşurate atât de 
investigatorul sub acoperire, cât şi de colaborator, în vreme ce în alte cauze 
penale va putea fi folosit numai colaboratorul. 

Dispoziţiile referitoare la durata folosirii investigatorului sub acoperire, 
la procedura aplicabilă pentru autorizarea activităţii, la desfăşurarea acti- 
vităţii probatorii şi la forța probantă sunt aplicabile şi în cazul folosirii 
colaboratorului. 

Investigatorul cu identitate reală. În ceea ce priveşte investigatorii 
cu identitate reală, putem nota, de asemenea, existența unor elemente strict 
confidentiale, altele decât identitatea, care este reală. Astfel, pentru exem- 
plificare, polițistul de frontieră A., detaşat la o anumită unitate a poliţiei de 
frontieră, acționează cu identitate reală îndeplinindu-şi atribuţiile de serviciu 
şi, în acelaşi timp, strânge date şi informaţii din care rezultă săvârşirea unor 
anumite infracțiuni de serviciu. Pentru acest caz, caracterul confidenţial nu 
decurge din identitatea poliţistului, care este reală, ci din activitățile secrete 
de administrare a probelor, dispuse de procuror, în cadrul unei metode 
speciale de cercetare. 

Este însă necesar să subliniem carenţele legislative cuprinse în 
reglementarea procesual penală actuală. Astfel, deşi denumirea marginală a 
art. 148 este „Utilizarea investigatorilor sub acoperire sau cu identitate reală 
şi a colaboratorilor”, în conţinutul articolului nu se face nicio referire la 
investigatorul cu identitate reală, în condiţiile în care legiuitorul determină 
persoanele care pot dobândi calitatea de investigator sub acoperire şi pe 
aceea de colaborator, respectiv procedura care se aplică în aceste ipoteze. 

De lege ferenda, se impune completarea art. 148 cu prevederi 
aplicabile şi investigatorului cu identitate reală. Modificarea legislativă este 
justificată, totodată, şi de abrogarea art. 26! din Legea nr. 78/2000 pentru 
prevenirea, descoperirea şi sancţionarea faptelor de corupție prin Legea 
nr. 255/2013 pentru punerea în aplicare a Codului de procedură penală, text 
de lege prin care era prevăzută procedura utilizării investigatorului cu 
identitate reală în procesul penal. 

În acest context, opinăm că regimul procesual stabilit pentru investi- 
gatorul sub acoperire este aplicabil şi investigatorului cu identitate reală, cu 
excepția aspectelor specifice strict investigaţiei acoperite. 

Protecția investigatorilor sub acoperire şi a colaboratorilor. 
Principala modalitate prin care se asigură protecţia investigatorilor sub 
acoperire constă în ascunderea identităţii reale a acestora. În acest scop, 
adevărata identitate a investigatorului sub acoperire nu este: cunoscută 
decât de un cerc restrâns de subiecți procesuali, şi anume: procurorul, 
judecătorul de drepturi şi libertăţi, judecătorul de cameră preliminară şi 
instanța de judecată. Aceste organe judiciare au obligaţia de a nu dezvălui 
identitatea reală a investigatorului, fiind ţinute de respectarea secretului 
profesional. 

În al doilea rând, potrivit art. 149 alin. (3), investigatorul sub acoperire 
şi membrii de familie! ai acestuia, în măsura în care sunt supuşi ame- 
ninţărilor, intimidărilor sau actelor de violență, în legătură cu activitatea pro- 
batorie desfăşurată, pot beneficia de măsuri specifice de protecție a marto- 
rilor, potrivit legii. În această ipoteză, au fost avute în vedere măsurile de 
protecţie instituite pentru martorii amenințați, prevăzute în art. 126 şi art. 127. 

În ceea ce priveşte colaboratorul, protecţia acestuia poate fi asigurată, 
în primul rând, prin atribuirea unei alte identități. În acest caz, măsurile prin 
care se asigură protecţia investigatorului sub acoperire sunt aplicabile şi 
colaboratorului. 

Potrivit art. 149, măsurile de ocrotire specifi ice investidatorului sub 
acoperire şi colaboratorului cu identitate ascunsă pot fi aplicate şi informa- 
torului. Precizăm că acest subiect procesual nu este definit în Codul de 
procedură penală, textul legal în discuţie fiind singurul loc în care 
informatorul este prevăzut. De asemenea, legiuitorul nu stabileşte condiţiile 
în care se pot obține probe ca urmare a folosirii informatorului şi nici 
procedura de valorificare a acestor date sau informații. 

Informatorul beneficiază de anumite prevederi, în Legea nr. 218/2002 
privind organizarea şi funcţionarea Poliţiei Române?. Astfel, potrivit art. 26 
alin. (1) pct. 11, Poliţia Română asigură protecţia martorului, a informatorului 
şi a victimei, în condiţiile legii. De asemenea, potrivit art. 32 alin. (1), în 
vederea obţinerii de date şi informaţii cu privire la activitatea persoanelor 
sau grupurilor de persoane suspectate de pregătirea sau săvârşirea unor 
infracțiuni grave sau cu moduri de operare deosebite, precum şi pentru 


1 Potrivit art. 177 C. pen., prin membru de familie se înțelege: a) ascendenți şi 
descendenții, frații şi surorile, copiii acestora, precum şi persoanele devenite prin adopție, 
potrivit legii, astfel de rude; b) soțul; c) persoanele care au stabilit relaţii asemănătoare 
acelora dintre soți sau dintre părinţi şi copii, în cazul în care convieţuiesc. Aceste dispoziţii, în 
limitele prevăzute în alin. (1) lit. a), se aplică, în caz de adopție, şi persoanei adoptate ori 
descendenților acesteia în raport cu rudele fireşti. 

“ Legea nr. 218/2002 privind organizarea şi funcţionarea Poliţiei Române a fost 
republicată în M. Of. nr. 307 din 25 aprilie 2014. 

identificarea, căutarea, localizarea şi/sau prinderea persoanelor date în 
urmărire potrivit legii, Poliţia Română poate folosi informatori. 

In ceea ce priveşte investigatorul sub identitate reală, nu există 
reglementări procesual penale care să aibă drept scop protecţia acestuia. 
Având în vedere ipoteza cea mai probabilă de utilizare a acestei metode 
speciale probatorii (şi anume „colaborarea” confidențială a acestor investi- 
gatori cu identitate reală cu procurorul), aportul acestor persoane la solutio- 
narea anumitor cauze va fi cunoscut în mediul lor profesional, ceea ce face 
ca protecția oferită investigatorului sub acoperire sau colaboratorului cu 
identitate schimbată să nu poată fi aplicată investigatorului cu identitate 
reală. 


4.5. Participarea autorizată la anumite activități 


Definiţie. Potrivit art. 138 alin. (11), prin participarea autorizată la 
anumite activități se înțelege comiterea unei fapte similare laturii obiective a 
unei infracțiuni de corupție, efectuarea de tranzacții, operațiuni sau orice fel 
de înțelegeri privind un bun sau privind o persoană despre care se 
bănuieşte că ar fi dispărută, că este victima traficului de persoane ori a unei 
răpiri, efectuarea de operațiuni privind droguri, precum şi prestarea unui 
serviciu, desfăşurate cu autorizarea organului judiciar competent, în scopul 
obținerii de mijloace de probă. 

În aceste condiții, vor fi considerate metode speciale de cercetare 
toate acele activități care ar putea fi apreciate ca fiind elemente constitutive 
ale anumitor infracţiuni. Pentru exemplificare, în cele ce urmează, vom 
expune anumite situații care intră în sfera de aplicare a acestei metode 
speciale: 

- în cazul pregătirii şi constatării săvârşirii unei infracțiuni de luare de 
mită, oferirea de către colaborator a unei sume de bani, deşi ar putea fi 
considerată element constitutiv al laturii obiective a infracțiunii de dare de 
mită, nu atrage răspunderea penală a colaboratorului; activitatea desfă- 
şurată va fi calificată drept participare autorizată la activitatea de prindere în 
flagrant a persoanei mituite; 

- activitatea investigatorului cu identitate reală care, în cadrul unei 
acțiuni de constatare a infracţiunilor de corupție săvârşite de poliţiştii rutieri, 
promite anumite foloase agentului care a constatat comiterea unei contra- 
venții la regimul rutier; pentru această ipoteză, investigatorul nu utilizează o 
identitate falsă, îşi declină agentului constatator identitatea reală, fără însă a 
preciza ocupaţia de lucrător al poliţiei judiciare; 

- înțelegerea simulată între investigatorul sub acoperire şi membrii 
grupului infracțional organizat pentru furnizarea de persoane destinate 
traficării sau exploatării etc. 

Potrivit art. 150 alin. (4), activitățile autorizate desfăşurate de persoa- 
nele prevăzute în lege nu constituie contravenţie sau infracțiune. 

Prin utilizarea legală a acestui procedeu probatoriu special nu se 
aduce atingere principiului loialității administrării probelor. În acest sens, 
obținerea probelor prin participarea la anumite activități autorizate trebuie 
delimitată de administrarea de probatorii prin provocarea unei persoane să 
săvârşească ori să continue săvârşirea unei fapte penale. 

Organul judiciar competent să dispună participarea autorizată la 
anumite activităţi este procurorul care supraveghează sau efectuează urmă- 
rirea penală. Din această prevedere se desprinde concluzia că activitatea 
probatorie este specifică fazei de urmărire penală. 

Condiţii. Conţinutul actului de dispoziție. Potrivit art. 150 alin. (1), 
condiţiile cu îndeplinirea cărora se poate autoriza această metodă specială 
de cercetare sunt următoarele: 

a) există o suspiciune rezonabilă cu privire la pregătirea sau săvâr- 
şirea unei infracţiuni de trafic de droguri, trafic de arme, trafic de persoane, 
acte de terorism, spălare a banilor, falsificare de monede ori alte valori, 
şantaj, lipsire de libertate, evaziune fiscală, în cazul infracţiunilor de corupție, 
al infracțiunilor asimilate infracțiunilor de corupție şi al infracţiunilor împotriva 
intereselor financiare ale Uniunii Europene sau în cazul altor infracțiuni 
pentru care legea prevede pedeapsa închisorii de 7 ani sau mai mare; 
această condiţie este îndeplinită şi dacă există o suspiciune rezonabilă că o 
persoană este implicată în activităţi infracţionale conexe infracţiunilor 
enumerate, legătură care determină sau poate determina reunirea cauzelor; 

b) măsura este necesară şi proporțională cu restrângerea drepturilor şi 
libertăţilor fundamentale, date fiind particularităţile cauzei, importanţa infor- 
maţiilor sau a probelor ce urmează a fi obținute ori gravitatea infracțiunii; 

c) probele nu ar putea fi obținute în alt mod sau obținerea lor ar 
presupune dificultăţi deosebite ce ar prejudicia ancheta ori un pericol pentru 
siguranța persoanelor sau a unor bunuri de valoare. 

Măsura se dispune de către procuror, din oficiu sau la cererea 
organului de cercetare penală, prin ordonanţă care trebuie să cuprindă 
următoarele menţiuni: 

a) a) denumirea parchetului şi data emiterii; 

b) numele, prenumele şi calitatea celui care o întocmește; 

c) fapta care face obiectul urmăririi penale, încadrarea juridică a 
acesteia şi, după caz, datele privitoare la persoana suspectului sau 
inculpatului; 

d) obiectul ordonanţei, precum şi motivele de fapt şi de drept ale 
dispunerii participării autorizate la anumite activităţi; 

e) date referitoare la măsurile asigurătorii, măsurile de siguranţă cu 
caracter medical şi măsurile preventive luate în cursul urmăririi, dacă este 
cazul; 

f) indicarea activităților autorizate; 

g) perioada pentru care s-a autorizat măsura; 

h) persoana care desfăşoară activitățile autorizate; 

i) semnătura celui care a întocmit-o. 

Reglementarea conţinutului ordonanţei procurorului reprezintă un alt 
argument în favoarea constatării contradicţiei existente între posibilitatea 
dispunerii metodei de probaţiune atunci când există o suspiciune rezonabilă 
cu privire la pregătirea săvârşirii unei infracțiuni şi necesitatea începerii 
urmăririi penale. Avem în vedere obligativitatea indicării în ordonanţă a 
faptei care face obiectul urmăririi penale şi a încadrării juridice a acesteia. 
Pe cale de consecinţă, pentru autorizarea metodei speciale probatorii este 
necesară existența unei suspiciuni rezonabile cu privire la săvârşirea unei 
infracţiuni, pentru care s-a început urmărirea penale. Elementele informative 
din care ar putea rezulta posibilitatea săvârşirii unei infracțiuni nu pot 
conduce la declanşarea procesului penal şi nici la dispunerea de procedee 
probatorii speciale. 

Durata participării la activități autorizate. Potrivit art. 150 alin. (1), 
participarea la anumite activităţi autorizate se poate dispune pentru o 
perioadă de maximum 60 de zile, în cursul urmăririi penale. 

Măsura poate fi prelungită de către procuror, pentru motive temeinic 
justificate, în cazul în care sunt îndeplinite condiţiile prevăzute în lege, 
fiecare prelungire neputând depăşi 60 de zile. 

Prin prelungirea participării la activităţi autorizate nu se poate depăşi o 
durată totală de un an, cu privire la aceeaşi persoană şi aceeaşi faptă. 

Executarea procedeului probatoriu special. Activităţile autorizate 
pot fi desfăşurate de un organ de cercetare penală, de un investigator cu 
identitate reală, de un investigator sub acoperire sau de un colaborator. 

În vederea desfăşurării activităţii autorizate, organele judiciare pot 
folosi sau pune la dispoziția persoanei care desfăşoară activitățile autorizate 
orice înscrisuri:sau obiecte necesare. Persoana care pune la dispoziție sau 
foloseşte înscrisurile ori obiectele nu va comite o infracțiune prin desfă- 
şurarea acestor activităţi, în cazul în care acestea constituie infracțiuni. 

Valoarea probatorie. Procedeul probatoriu poate fi valorificat în 
procesul penal prin consemnarea activităţilor desfăşurate în cuprinsul unui 
proces-verbal, în principal, şi prin posibilitatea audierii persoanelor care au 
participat la activităţi, în secundar. 

Astfel, activităţile autorizate şi desfăşurate se consemnează într-un 
proces-verbal care conţine: datele la care măsura a început şi s-a încheiat, 
date cu privire la persoanele care au desfăşurat activitățile autorizate, 
descrierea dispozitivelor tehnice utilizate în cazul în care s-a autorizat de 
către judecătorul de drepturi şi libertăți, folosirea mijloacelor tehnice de 
supraveghere, identitatea persoanelor cu privire la care a fost pusă în 
aplicare măsura. 

În al doilea rând, procedeul special poate avea relevanță probatorie 
testimonială, persoana care a desfăşurat activităţile autorizate putând fi 

audiată ca martor în cadrul procesului penal, dacă organul judiciar apreciază 
că audierea este necesară. Pentru această ipoteză, vor fi respectate 
dispoziţiile privind audierea martorilor amenințați. 


4.6. Livrarea supravegheată 


Definiţie. Potrivit art. 138 alin. (12), prin livrare supravegheată se 
înțelege tehnica de supraveghere şi cercetare prin care se permite intrarea, 
tranzitarea sau ieşirea de pe teritoriul țării a unor bunuri în privința cărora 
există o suspiciune cu privire la caracterul ilicit al deținerii sau obținerii 
acestora, sub supravegherea ori cu autorizarea autorităților competente, în 
scopul investigării unei infracțiuni sau al identifi cării persoanelor implicate în 
săvârşirea acesteia. á 

Această tehnică specială de probatiune a fost reglementată având în 
vedere dispozițiile Conventiei Schengen din 19 iunie 1990 de aplicare a 
Acordului Schengen’. În acest sens, potrivit art. 73 din Convenţia Schengen, 
părțile contractante s-au angajat să adopte măsuri pentru a permite 
efectuarea de livrări controlate în contextul traficului ilegal de substanțe 
narcotice şi substanțe psihotrope, cu respectarea legislaţiei interne. 

De asemenea, legiuitorul a avut în vedere dispoziţiile art. 1 lit. k) din 
Convenţia din 20 decembrie 1988 contra traficului ilicit de stupefiante şi 
substanțe psihotrope?, în conformitate cu care expresia „livrare suprave- 
gheată” desemnează metodele care constau în permiterea trecerii prin 
teritoriul uneia sau mai multor ţări a stupefiantelor sau substanțelor psiho- 
trope şi a altor substanțe cu care acestea sunt substituite, expediate în mod 
ilicit sau suspectate în acest sens, cu ştiinţa şi sub controlul autorităților 
competente din țările indicate, în scopul identificării persoanelor implicate în 
comiterea infracţiunilor. 

Prevederile relevante ale acestor acte normative internaţionale au fost 
transpuse î în legislația naţională prin Legea nr. 218/2002 privind organizarea 
şi funcționarea Poliției Române, Legea nr. 143/2000 privind prevenirea şi 
combaterea traficului şi consumului ilicit de droguri, Legea nr. 39/2003 pri- 
vind prevenirea şi combaterea criminalității organizate şi Legea nr. 339/2005 
privind regimul juridic al plantelor, substanţelor şi preparatelor stupefiante şi 
psihotrope. 

În prezent, toate aceste dispoziții cuprinse în legile menţionate au fost 
abrogate, Codul de procedură penală fiind unicul act normativ cu incidenţă. 
în materia analizată. 


1 Acordul Schengen a fost semnat la data de 14 iunie 1985 de Belgia, Franța, 
Luxemburg, Olanda şi R.F. Germania, având drept scop eliminarea treptată a controalelor la 
frontierele comune. Acordul Schengen şi Convenţia Schengen au fost publicate în ediția 
specială a Jurnalului Oficial al Uniunii Europene nr. O din 1 ianuarie 2007. 

? România a aderat la Convenţia contra traficului ilicit de stupefiate şi substanțe 
psihotrope prin iak nr. 118/1992 (M. Of. nr. 341 din 30 decembrie 1992). 

Practic, prin acest procedeu probatoriu se permite; desfăşurarea 
supravegheată a unei activități ilicite de transport internațional de bunuri. 
A fost avută în vedere, în primul rând, livrarea supravegheată de droguri, 
dispozițiile Convenţiei Schengen referindu-se la livrarea controlată de 
substanțe narcotice şi substanțe psihotrope. Sfera de aplicare a tehnicii 
speciale a fost extinsă însă la orice alte bunuri cu regim special de detinere, 
rezultate din activități ilicite sau utilizate pentru comiterea unor asemenea 
activități. 

Organul judiciar competent să dispună livrarea autorizată este 
procurorul care supraveghează sau efectuează urmărirea penală. 

Condiţii. Conţinutul actului de dispoziție. Potrivit art. 151 alin. (2) şi 
(3), condiţiile cu îndeplinirea cărora se poate autoriza această metodă 
specială de cercetare sunt următoarele: 

a) descoperirea sau arestarea persoanelor implicate în transportul 
ilegal de droguri, arme, obiecte furate, materiale explozive, nucleare, alte 
materiale radioactive, sume de bani şi alte obiecte care rezultă din activități 
ilicite ori obiecte utilizate în scopul comiterii de infracţiuni nu ar putea fi 
făcută în alt mod sau ar presupune dificultăți deosebite ce ar prejudicia 
ancheta ori un pericol pentru siguranța persoanelor sau a unor bunuri de 
valoare. 

Cu referire la scopul legal al procedeului probatoriu, care se desprinde 
din art. 151 alin. (2) lit. a), şi anume arestarea persoanelor implicate în 
activităţile infracționale menţionate, apreciem că legiuitorul a condiționat în 
mod nejustificat desfăşurarea livrării supravegheate de arestarea persoanei 
în cauză. Astfel, probaţiunea în materie penală nu are drept obiectiv asumat 
luarea unor măsuri preventive. Simpla menționare a descoperirii persoa- 
nelor implicate în activităţile infracţionale menţionate este suficientă, în 
opinia noastră, pentru autorizarea tehnicii speciale de probaţiune, urmând 
ca, ulterior, în cadrul procesului penal, să fie pusă în discuţie şi necesitatea 
luării unor măsuri procesuale; 

b) descoperirea ori dovedirea infracțiunilor săvârşite în legătură cu 
livrarea de transporturi ilegale sau suspecte ar fi imposibilă ori foarte dificilă 
în alt mod; . 

c) procurorul competent să dispună livrarea supravegheată ia măsuri 
pentru asigurarea cooperării judiciare internaționale în executarea proce- 
deului probatoriu; în acest sens, va fi obținut acordul autorităților statelor 
tranzitate; 

c4) cu privire la intrarea pe teritoriul acestora a transportului ilegal sau 
suspect şi la ieşirea acestuia de pe teritoriul statului; 

c2) pentru garantarea faptului că transportul ilegal sau suspect este 
supravegheat permanent de către autoritățile competente; 

c3) pentru garantarea faptului că procurorul, organele de poliție sau 
alte autorități de stat competente sunt înştiințate în ceea ce priveşte rezul- 

tatul urmăririi penale împotriva persoanelor acuzate de infracțiuni care au 
constituit obiectul livrării supravegheate. 

Dispoziţiile prin care este reglemeniată această formă de cooperare 
internațională nu sunt aplicabile în cazul în care un tratat internațional la 
care România este parte cuprinde dispoziţii contrare. 

Măsura se dispune de către procuror, la solicitarea instituțiilor sau 
organelor competente. Ordonanţa procurorului trebuie să cuprindă urmă- 
toarele elemente: | 

a) denumirea parchetului şi data emiterii; 

b) numele, prenumele şi calitatea celui care o întocmeşte; 

c) fapta care face obiectul urmăririi penale, încadrarea juridică a 
acesteia şi, după caz, datele privitoare la persoana suspectului sau inculpa- 
tului; 

d) dovezile din care rezultă caracterul ilicit al bunurilor ce urmează să 
intre, să tranziteze sau să iasă de pe teritoriul tării; 

e) modalităţile în care va fi efectuată supravegherea; 

f) organul competent să pună în aplicare măsura; 

g) semnătura celui care a întocmit-o. - 

Durata livrării supravegheate. Acest procedeu probatoriu special nu 
are prevăzută o anumită perioadă de desfăşurare. În mod practic, metoda 
probatorie este fixată în timp între data plecării transportului şi data, 
eventuală, a descoperirii infracţiunii sau a arestării persoanelor vizate. 

Executarea procedeului probatoriu special. Livrarea suprave- 
gheată este pusă în aplicare de către poliție sau de altă autoritate com- 
petentă. Prin altă autoritate competentă legea a avut în vedere instituțiile 
care pot asigura supravegherea transportului sau care pot autoriza intrarea, 
tranzitarea ori ieşirea de pe teritoriul tării (de exemplu, autoritatea vamală!, 
poliţia”, autoritățile poliţiei de frontieră). Aceste autorități de aplicare a 
metodei probatorii au obligaţia de a întocmi, la finalizarea livrării suprave- 
gheate pe teritoriul României, un proces-verbal cu privire la activitățile 
desfăşurate, pe care îl înaintează procurorului. 

Modul de punere în aplicare a livrării supravegheate este stabilit, 
coordonat şi controlat de procuror. Punerea în aplicare a livrării suprave- 
gheate nu constituie infracțiune. 

În ceea ce priveşte modalitatea concretă în care se organizează 
livrarea supravegheată, invocăm prevederile art. 11 alin. (3) din Convenţia 


1 Conform art. 14 alin. (2) lit. g) din Codul vamal al României (Legea nr. 86/2006, 
publicată în M. Of. nr. 350 din 19 aprilie 2006, cu modificările ulterioare), autoritatea vamală 
poate, în condițiile legii, participa la realizarea livrărilor supravegheate. 

? Deşi a fost abrogat, menționăm art. 32 alin. (1) din Legea nr. 218/2002 privind 
organizarea şi funcţionarea Poliţiei Române, în conformitate cu care pentru combaterea 
infracțiunilor în condiţiile crimei poia ori în interesul urmăririi penale poliția poate utiliza 
metoda livrării supravegheate. 

din 20 decembrie 1988 contra traficului ilicit de stupefiante şi substanțe 
psihotrope, în conformitate cu care expedierile ilicite pentru care s-a 
convenit ca livrarea să fie supravegheată pot, cu consimțământul părților 
interesate, să fie interceptate şi autorizate, fie aşa cum sunt, fie după ce 
stupefiantele sau substanțele psihotrope au fost sustrase sau au fost 
înlocuite total sau parţial cu alte produse. 

Rezultă că livrarea supravegheată va putea fi organizată: 

a) fără substituirea drogurilor [sau a oricăror alte bunuri prevăzute în 
art. 151 alin. (2) lit. a)]; 

b) cu substituirea totală sau parţială a drogurilor. 

Aceste prevederi au existat în legislaţia internă, în art. 20 din Legea 
nr. 143/2000, text abrogat în prezent (potrivit acestor dispoziții, „livrările 
supravegheate se pot efectua cu sau fără substituirea drogurilor ori a 
precursorilor”). 


4.7. Obţinerea unor date de la furnizorii de reţele publice de 
comunicaţii electronice sau de la furnizorii de servicii de 
comunicații electronice destinate publicului 


Definiţie. Această metodă specială de supraveghere şi cercetare 
constă în obținerea de date de către organele de urmărire penală, cu 
autorizarea prealabilă a judecătorului de drepturi şi libertăţi, de la anumiți 
furnizori de servicii. 

Dispoziţiile Codului de procedură penală în această materie se 
completează cu Legea nr. 82/2012!, respectiv O.U.G. nr. 111/2011”, aspect 
prevăzut în mod expres în art. 152 alin. (1). 

Furnizorii de servicii care sunt obligaţi să pună la dispoziţia organelor 
de urmărire penală datele solicitate sunt: 

- furnizorii de rețele publice de comunicaţii electronice, care sunt, 
potrivit art. 4 alin. (1) din O.U.G. nr. 111/2011, acele persoane a căror 
activitate constă, în tot sau în parte, în instalarea, operarea, controlul sau 
punerea la dispoziţie a unor sisteme de transmisie şi, acolo unde este cazul, 
a altor echipamente, care permit transportul semnalelor prin cablu, prin unde 
radio, prin mijloace optice ori alte mijloace electromagnetice, incluzând 
rețelele de „comunicaţii electronice prin satelit, rețelele terestre fixe, cu 
comutare de circuite şi cu comutare de pachete, inclusiv internet, şi mobile, 
rețelele electrice, în măsura în care sunt utilizate pentru transmiterea de 


1 Legea nr. 82/2012 privind reținerea datelor generate sau prelucrate de furnizorii de 
rețele publice de comunicații electronice şi de furnizorii de servicii de comunicaţii electronice 
destinate publicului, precum şi pentru modificarea şi completarea Legii nr. 506/2004 privind 
prelucrarea datelor cu caracter personal şi protecția vieţii private în sectorul comunicațiilor 
electronice, republicată în M. Of. nr. 211 din 25 martie 2014. 

2 O.U.G. nr. 111/2011 privind comunicațiile electronice, publicată în M. Of. nr. 925 din 
27 decembrie 2011. 

semnale, rețelele utilizate pentru transmisia serviciilor de programe audio- 
vizuale şi rețelele de televiziune prin cablu, indiferent de tipul de informaţie 
transmisă; aceste rețele sunt utilizate, în întregime sau în principal, pentru 
furnizarea de servicii de comunicaţii electronice destinate publicului; de 
exemplu, Vodafone este un furnizor de rețele publice de A Iinicaţii 
electronice; 

- furnizorii de servicii de comunicaţii electronice destinate publicului; 
sunt potrivit art. 4 alin. (1) din O.U.G. nr. 111/2011, acele persoane a căror 
activitate constă, în tot sau în parte, în furnizarea unor servicii, de regulă 
contra cost, de transmitere a semnalelor prin rețelele de comunicații 
electronice; de exemplu, o societate comercială care furnizează servicii de 
televiziune, internet şi telefonie, uliligând rețele publice de comunicatii 
electronice. 

În vederea aplicării acestei metode speciale de supraveghere şi 
cercetare, potrivit art. 3 din Legea nr. 82/2012, furnizorii de rețele publice de 
comunicaţii electronice şi furnizorii de servicii de comunicaţii electronice 
destinate publicului au obligaţia de a asigura, pe cheltuială proprie, crearea 
şi administrarea unor baze de date în format electronic, în vederea reţinerii 
următoarelor categorii de date, în măsura în care sunt generate sau 
prelucrate de aceştia: a) date necesare pentru urmărirea şi identificarea 
sursei unei comunicări; b) date necesare pentru identificarea destinaţiei unei 
comunicări, c) date necesare pentru a determina data, ora şi durata comu- 
nicării, d) date necesare pentru identificarea tipului de comunicare; e) date 
necesare pentru identificarea echipamentului de comunicaţie al utilizatorului 
sau a dispozitivelor ce servesc utilizatorului drept echipament; f) date 
necesare pentru identificarea locației echipamentului de comunicaţii mobile. 
Aceste date se rețin şi se păstrează timp de 6 luni de la data efectuării 
comunicării. 

Precizăm că aceste 'date sunt altele decât conținutul comunicațiilor 
propriu-zise. De exemplu, prin intermediul acestui procedeu probatoriu se 
pot obține, în cazul telefoniei fixe sau mobile, numărul de telefon apelant, 
numărul format sau apelat, data şi ora iniţierii şi încheierii unei comunicări, 
informații privind serviciul de telefonie utilizat, precum şi numele şi adresa 
abonatilor. Conţinutul comunicării efectuate prin telefon nu poate fi furnizat 
de operatorul de servicii, pentru obţinerea acestor date fiind aplicabilă 
procedura supravegherii tehnice. | 

Organul judiciar competent să autorizeze solicitarea transmiterii 
acestor date este judecătorul de drepturi şi libertăţi. Deşi legea nu distinge, 
apreciem că este vorba despre judecătorul de drepturi şi libertăți de la 
instanța căreia i-ar reveni competenţa să judece cauza în primă instanță sau 
de la instanța corespunzătoare în grad acesteia în a cărei circumscripție se 
află sediul parchetului din care face parte procurorul care efectuează 
urmărirea penală sau care supraveghează activitatea organelor de cer- 
cetare penală. 

Condiții. Actul de dispoziție. Potrivit art. 152 alin. (2) şi (3), condiţiile 
cu îndeplinirea cărora se poate autoriza prealabil această metodă specială 
de cercetare sunt următoarele: 

a) există o suspiciune rezonabilă cu privire la săvârşirea unei 
infracțiuni grave, dintre cele prevăzute în art. 2 alin. (1) lit. e) din Legea 
nr. 82/2012, după cum urmează: infracțiunile prevăzute la art. 2 lit. b) din 
Legea nr. 39/2003 privind prevenirea şi combaterea criminalităţii organizate, 
cu modificările ulterioare, săvârşite sau nu de un grup infracțional organizat; 
infracțiunile prevăzute în capitolul IV din Legea nr. 535/2004 privind pre- 
venirea şi combaterea terorismului, cu modificările şi completările ulterioare; 
infracțiunile contra securităţii naţionale a statului; uciderea ori vătămarea 
nou-născutului săvârşită de către mamă, vătămare corporală, viol, tâlhărie şi 
tâlhărie calificată, actul sexual cu un minor, distrugerea şi distrugerea 
calificată, ultrajul, evadarea şi înlesnirea evadării, infracțiunile de falsuri în 
înscrisuri, constituirea unui grup infracţional organizat, furtul calificat, înşelă- 
ciunea şi înşelăciunea privind asigurările, falsificarea de titluri de credit sau 
instrumente de plată atunci când priveşte un instrument de plată electronică, 
şantajul şi pornografia infantilă; infracțiunile de corupţie, infracțiunile 
asimilate acestora, precum şi infracțiunile împotriva intereselor financiare ale 
Uniunii Europene, prevăzute de Legea nr. 78/2000 pentru prevenirea, 
descoperirea şi sancţionarea faptelor de corupție, cu modificările şi comple- 
tările ulterioare; infracțiunile de evaziune fiscală prevăzute la art. 9 din Legea 
nr. 241/2005 pentru prevenirea şi combaterea evaziunii fiscale, cu modi- 
ficările ulterioare; 

b) există temeiuri pentru a se crede că datele solicitate constituie 
probe, pentru categoriile de infracțiuni menţionate. 

Din conţinutul art. 152 rezultă că autorizarea prealabilă a metodei 
speciale probatorii se poate dispune la solicitarea organelor de urmărire 
penală, procuror sau organele de cercetare penală. Textul în discuţie este 
însă contrar dispoziţiilor art. 306 alin. (5), potrivit căruia, atunci când organul 
de cercetare penală apreciază că este necesară administrarea unor 
mijloace de probă sau folosirea unor metode speciale de supraveghere, 
care pot fi autorizate ori dispuse, în faza de urmărire penală, numai de 
procuror sau, după caz, de judecătorul de drepturi şi libertăţi, formulează 
propuneri motivate, care trebuie să cuprindă datele şi informațiile care sunt 
obligatorii în cadrul acelei proceduri. Referatul este trimis procurorului 
împreună cu dosarul cauzei, acesta, la rândul său, sesizând judecătorul. 

În aceste condiții, ne exprimăm opinia că sesizarea judecătorului de 
drepturi şi libertăţi în vederea autorizării prealabile a acestei metode 
speciale de supraveghere şi cercetare se va face în toate cazurile de 
procuror, din oficiu sau la propunerea motivată a organului de cercetare 
penală. De lege ferenda, în cuprinsul art. 152 alin. (1) şi (2), expresia 
„organele de urmărire penală” este necesar a fi înlocuită cu termenul 
„procuror”. 


522 TRATAT DE PROCEDURĂ PENALĂ. PARTEA GENERALĂ 


Pentru obţinerea autorizării, procurorul va sesiza judecătorul de 
drepturi şi libertăţi prin referat motivat, la care vor fi ataşate, conform art. 287 
alin. (2), copii numerotate şi certificate de grefa parchetului de pe actele 
dosarului ori numai de pe cele care au legătură cu cererea formulată. 

Judecătorul de drepturi şi libertăţi se pronunţă în termen de 48 de ore 
cu privire la solicitarea organelor de urmărire penală de transmitere a 
datelor, prin încheiere motivată, în camera de consiliu. m 

Executarea procedeului probatoriu special. Deşi legea nu distinge, 
apreciem că, ulterior autorizării prealabile a metodei speciale de cercetare şi 
supraveghere, organul de urmărire penală întocmeşte o ordonanță, prin 
care solicită furnizorului de servicii punerea la dispoziţie a datelor necesare. 
Conţinutul acestei ordonanţe este următorul: 

a) denumirea parchetului şi data emiterii; 

b) numele, prenumele şi calitatea celui care o întocmeşte; 

c) fapta care face obiectul urmăririi. penale, încadrarea juridică a 
acesteia şi, după caz, datele privitoare la persoana suspectului sau 
inculpatului; 

d) menţionarea încheierii judecătorului de drepturi şi libertăţi prin care 
a fost autorizată în prealabil solicitarea datelor: 

e) denumirea furnizorului de rețele publice de comunicații electronice 
sau de servicii de comunicații electronice destinate publicului; 

f) datele solicitate; 

9) semnătura celui care a întocmit-o. 


$ 5. Conservarea datelor informatice 


În anumite situaţii, când se constată că există pericolul pierderii sau 
modificării anumitor date informatice deţinute de furnizori de servicii şi că 
datele respective nu pot fi obținute prin procedura prevăzută în art. 152, în 
condiţiile autorizării prealabile a judecătorului de drepturi şi libertăți, 
procurorul poate dispune conservarea acestor date informatice. 

În aceste condiţii, conservarea datelor informatice reprezintă un 
procedeu probatoriu prin care se asigură menţinerea nealterată a acestor 
date de către furnizorii de rețele publice de comunicaţii electronice ori 
furnizorii de comunicaţii electronice destinate publicului în vederea punerii 
lor la dispoziția organelor judiciare penale. 

Observăm față de metoda specială probatorie prevăzută în pa 152, 
că datele care formează obiectul conservării sunt de natură informatică, în 
vreme ce sfera datelor prevăzute în art. 152 este mult mai largă, acestea 
fiind datele generate şi prelucrate de furnizorii de servicii în acest domeniu. 
Aşadar, prin conservare sunt vizate numai o anumită categorie de date, şi 
nu toate datele generate şi prelucrate amintite mai sus. 

Organul judiciar competent să dispună conservarea datelor infor- 
matice este procurorul care supraveghează sau efectuează urmărirea 
penală. . | 

Condiţii. Actul de dispoziție. Potrivit art. 154 alin. (1), condiţiile cu 
îndeplinirea cărora se poate dispune conservarea datelor informatice, 
inclusiv a datelor referitoare la traficul informațional, sunt următoarele: 

a) există o suspiciune rezonabilă cu privire la pregătirea sau săvâr- 
şirea unei infracțiuni; 

b) datele informatice conservate sunt utile soluționării cauzei. 

În legătură cu această condiţie, în lege se arată că scopul conservării 
datelor informatice constă în strângerea de probe ori identificarea făptui- 
torului, suspectului sau inculpatului; 

c) există pericolul pierderii sau modificării datelor informatice. 

Aceste date pot fi pierdute, de exemplu, când sistemul informatic care 
le prelucrează sau stochează este în pericol. Acest sistem informatic se află 
în posesia sau sub controlul unui furnizor de reţele publice de comunicații 
electronice ori unui furnizor de servicii de comunicaţii electronice destinate 
publicului. 

Procedeul probatoriu se dispune de procuror, din oficiu sau la cererea 
organului de cercetare penală, prin ordonanţă care trebuie să cuprindă 
următoarele menţiuni: 

a) denumirea parchetului şi data emiterii; 

b) numele, prenumele şi calitatea celui care o întocmeşte; 

c) fapta care face obiectul urmăririi penale, încadrarea juridică a 
acesteia şi, după caz, datele privitoare la persoana suspectului sau 
inculpatului; | 

d) denumirea furnizorului de rețele publice de comunicaţii electronice 
sau de servicii de comunicaţii electronice destinate publicului în posesia 
cărora se află datele informatice ori care le au sub control; 

e) numele făptuitorului, suspectului sau inculpatului, dacă este 
cunoscut; 

f) descrierea datelor ce trebuie conservate; 

g) motivarea îndeplinirii condiţiilor necesare pentru dispunerea con- 
servării; 

h) durata conservării datelor informatice; 

i) menționarea obligaţiei persoanei sau furnizorilor de rețele publice de 
comunicații electronice ori furnizorilor de servicii de comunicații electronice 
destinate publicului de a conserva imediat datele informatice indicate şi de a 
le menţine integritatea, în condiţii de confidențialitate; 

j) semnătura celui care a întocmit-o. 

Durata conservării datelor informatice. Acest procedeu probatoriu 
special se poate dispune pe o durată de maximum 60 de zile. Măsura poate 
fi prelungită, pentru motive temeinic justificate, de procuror, o singură dată, 
pe o durată de maximum 30 de zile. 

Executarea conservării datelor informatice. Ordonanţa procurorului 
se transmite, de îndată, oricărui furnizor de rețele publice de comunicații 
electronice ori furnizor de servicii de comunicaţii electronice destinate 
publicului în posesia căruia se află datele informatice ori care le are sub 
control, acesta fiind obligat să le conserve imediat, în condiţii de confi- 
denţialitate. 

În cazul în care datele referitoare la traficul informaţional se află în 
posesia mai multor furnizori de rețele publice de comunicaţii electronice ori 
furnizori de servicii de comunicații electronice destinate publicului, furnizorul 
în posesia sau sub controlul căruia se află datele informatice are obligația de 
a pune, de îndată, la dispoziţia organului de urmărire penală informaţiile 
necesare identificării celorlalţi furnizori, în vederea be ba e tuturor 
elementelor din lanţul de comunicare folosit. 

În termenul maxim de 90 de zile pe parcursul căruia se pot conserva 
aceste date, în măsura în care datele informatice au fost conservate, 
procurorul poate solicita judecătorului de drepturi şi libertăţi autorizarea 
prealabilă în vederea solicitării transmiterii acestor date. De asemenea, 
procurorul are posibilitatea de a dispune ridicarea măsurii conservării datelor 
informatice. 

Potrivit art. 154 alin. (7), judecătorul de drepturi şi ibertăj se pronunţă 
în termen de 48 de ore cu privire la solicitarea organelor de urmărire penală 
de transmitere a datelor, prin încheiere motivată, în camera de consiliu. Deşi 
textul de lege face referire la solicitarea „organelor de urmărire penală”, 
apreciem că această cerere poate fi formulată numai de procuror. 

Până la terminarea urmăririi penale, procurorul este obligat să 
încunoştințeze, în scris, persoanele față de care se efectuează urmărirea 
penală şi ale căror date au fost conservate. 


$ 6. Înscrisurile şi mijloacele materiale de probă 


6.1. Înscrisurile ca mijloace de probă 
6.1.1. Noţiune şi importanţă 


Potrivit art. 198 alin. (1), înscrisurile pot servi ca mijloace de probă, 
dacă, din conţinutul lor, rezultă Wo sau împrejurări de natură să contribuie 
la aflarea adevărului. 

Cu caracter de noutate, inspirându-se din lucrări anterioare’, legiuitorul 
a reglementat înscrisurile sub denumirea de „mijloace de probă scrise”. 

Sunt mijloace de probă numai acele înscrisuri care, în continutul lor, 
materializează un act de gândire şi voință care are relevanță asupra faptelor 
sau împrejurărilor de fapt ce intră în cadrul obiectului 'probaţiunii într-o 


" Dongoroz |, p. 213. 

anumită cauză penală!. Pot constitui mijloace de probă, în acest sens, un 
jurnal personal al suspectului în care sunt cuprinse date „referitoare la 
săvârşirea infracțiunii”, scrisorile de amenințare sau şantaj etc.?. 

Nu constituie mijloace de probă scrise, ci mijloace materiale de probă, 
înscrisurile care, prin aspectul lor exterior sau datorită locului unde au fost 
găsite, ajută la aflarea adevărului în cauza penală. Pot fi considerate 
mijloace materiale de probă, în acest sens, un înscris pe care se găsesc 
amprente digitale sau pete de sânge, un înscris (chitanță) pe numele 
victimei, ridicat cu ocazia percheziției de la persoana bănuită de săvârşirea 
infracţiunii etc. 

Subliniem faptul că, în opinia noastră, intră în sfera înscrisurilor ca 
mijloace de probă numai acele obiecte pe care sunt marcate semnele 
scrierii fonetice“. De asemenea, putem admite că şi obiectele care conţin 
semnele scrierii ideografice” pot fi considerate înscrisuri, în măsura în care 
se apelează la traducători autorizați. 

Aşadar, în sensul legii penale, prin înscris nu se înțelege orice 
exprimare a gândirii într-un obiect material, ci numai exprimarea prin scris?, 
Astfel înțeles sensul noțiunii „înscris”, considerăm că nu sunt cuprinse în 
această sferă schemele sau planşele şi fotografiile, cum se susține în 
literatura de specialitate”. Fotografiile, schemele sau planşele, în măsura în 
care nu conţin semnele scrierii fonetice sau ideogramice, pot fi considerate 
fie mijloace de probă distincte (fotografiile), fie mijloace materiale de probă. 

Un loc deosebit în cadrul înscrisurilor ca mijloace de probă în procesul 
penal îl ocupă procesele-verbale. Prin proces-verbal, în general, se înțelege 
acel înscris în care organele prevăzute de lege consemnează constatări 
făcute personal (ex propriis sensibus). Din această definiție rezultă că 
procesul-verbal este privit ca mijloc de probă numai dacă faptele sunt 
constatate personal de către organul judiciar care îl întocmeşte. În cazul în 
care în procesul-verbal sunt consemnate relatările altei persoane (martor, 
învinuit ori vreuna dintre părţile procesului penal), acesta nu mai este un 
mijloc de probă ca înscris, proba rezultând din declaraţia făcută de către 
martor, suspect sau respectiva parte”. 


1 |. Stoenescu, S. Zilberstein, op. cit., p. 383. 
2 ° Neagu III, p. 483. 

3 Dongoroz |, p. 213. 

4 Scrierea fonetică este reprezentarea prin semne grafice (litere, cifre, semne de 
punctuație) a sunetelor şi cuvintelor dintr-o limbă. 

5 Scrierea ideografică, ce constă în reprezentarea pozitivă sau simbolică a lucrului 
exprimat, utilizează ideograme. În prezent, sunt limbi ideogramice limba chineză, limba 
japoneză (care utilizează şi semne fonetice) şi limba coreeană (în parte). 

S L. lonescu, Expertiza criminalistică a scrisului, Ed. Junimea, laşi, 1973, p. 15. 

7 Dongoroz |, p. 214. 
8 Theodoru II, pp. 144-145. 

Procesele-verbale, ca mijloace de probă în procesul penal, sunt 
încheiate de către organele de urmărire penală! sau de către instanta de 
judecată“. 

În acest sens, în mod expres, în art. 198 alin. (2) se arată că 
procesul-verbal ce cuprinde constatările personale ale organului de urmărire 
penală sau ale instanţei de judecată este mijloc de probă. 

Procesele-verbale pot fi încheiate şi de către alte organe decât cele 
judiciare penale, fie în vederea constatării săvârșirii de infracțiuni şi a 
sesizării ulterioare a organelor judiciare penale competente, fi ie în cadrul 
procesului penal. 

Astfel, în ceea ce priveşte procesele-verbale întocmite obligatoriu de 
organele de constatare conform art. 61 alin. (1), aceste înscrisuri „nu au 
valoarea unor constatări de specialitate în procesul penar' [art. 198 alin. (2) 
teza finală]. | PIPI 

Pe parcursul desfăşurării procesului penal se întocmesc 
procese-verbale şi de alte organe decât cele judiciare penale, înscrisuri care 
prezintă valoare probatorie, sub aspectele pentru care se desfăşoară 
anumite activităţi specifice. Astfel, de exemplu: 

- potrivit art. 148 alin. (5), investigatorul sub acoperire pune la dis- 
poziția procurorului datele şi informaţiile culese, întocmind un proces-verbal; 

- potrivit art. 151 alin. (8), organele care monitorizează livrarea 
supravegheată (poliţia de frontieră, autoritatea vamală) au obligaţia de a 
întocmi un proces-verbal cu privire la dai Ati e desfăşurate, pe care îl 
înaintează procurorului; 

- potrivit art. 232, organul de poliție însărcinat cu executarea man- 
datului de arestare preventivă încheie un proces-verbal prin care constată 
că persoana menţionată în mandat nu a fost găsită, înştiințând judecătorul 
de drepturi şi libertăţi, precum şi organele competente pentru darea în 
urmărire şi în consemn la punctele de trecere a frontierei; 


1 De exemplu, procesul-verbal prin care se consemnează constituirea orală a 
persoanei vătămate ca parte civilă [art. 20 alin. (3); procesul-verbal prin care se 
consemnează cererea de recuzare formulată ora! [art. 67 alin. (4)]; procesul-verbal prin care 
se desemnează un avocat din oficiu atunci când avocatul ales lipseşte nejustificat, nu asigură 
substituirea sau refuză nejustificat să exercite apărarea, iar asistența juridică este obligatorie 
[art. 91 alin. (2)]; procesul-verbal de consemnare a confruntării [art. 131 alin. (4); 
procesul-verbal de consemnare a desfăşurării activității de identificare a obiectelor [art. 135 
alin. (2)]; procesul-verbal de redare a convorbirilor, comunicărilor sau conversațiilor inter- 
ceptate şi înregistrate, care privesc fapta ce formează obiectul cercetării ori contribuie la 
identifi içarea ori localizarea persoanelor [art. 143 alin. (4)] etc. 

2 De exemplu, procesul-verbal de consemnare a confruntării [art. 131 alin. (4)]; 
procesul-verbal de consemnare a efectuării cercetării la fața locului sau a reconstituirii 
[art. 195 alin. (1)]; procesul-verbal întocmit de preşedintele instanţei prin care se constată 
dispariția unui dosar judiciar sau a unui înscris care aparţine unui astfel de dosar [art. 543 
alin. (1)] etc. 

- persoana însărcinată să comunice citaţia va întocmi procese-verbale 
în cazul refuzului de primire a citaţiei (art. 260), al înmânării citaţiei altei 
persoane (art. 261) etc.; 

- potrivit art. 266 alin. (3) şi (4), organul de ordine publică constată 
într-un proces-verbal faptul că persoana arătată în mandatul de aducere nu 
poate fi adusă din motive de boală sau că persoana nu a fost găsită la 
adresa prevăzută în mandat; 

- potrivit art. 557 alin. (7), comandantul locului de deținere consem- 
nează într-un proces-verbal data de la care condamnatul a început 
executarea pedepsei; în acest caz, semnificaţia procesului-verbal este 
aceea a finalizării procesului penal. 

Procesele-verbale pot fi împărţite în două categorii, şi anume: 
procese-verbale care au funcţie probatorie pe fondul cauzei [procesul-verbal 
încheiat cu ocazia confruntării, prevăzut de art. 131 alin. (4), precum şi 
procesul-verbal în care sunt consemnate activități de identificare a 
persoanei, menţionat la art. 134] şi procese-verbale prin care se dovedeşte 
efectuarea unor acte procedurale (citația, mandatul de aducere, retragerea 
recursului în casaţie de către persoana aflată în stare de deținere etc.). 

Procesele-verbale, potrivit legii (art. 199), trebuie să îndeplinească 
unele condiţii de fond şi formă. 

Cu privire la conținut, art. 199 alin. (1) arată că procesul-verbal trebuie 
să cuprindă: numele, prenumele şi calitatea celui care îl încheie, locul unde 
este încheiat, data la care s-a încheiat procesul-verbal", data şi ora la care a 
început şi s-a sfârşit activitatea consemnată în procesul-verbal, numele, 
prenumele, codul numeric personal şi adresa persoanelor ce au fost 
prezente la întocmirea procesului-verbal, cu menționarea calității acestora, 
descrierea amănunțită a celor constatate, precum şi a măsurilor luate, 
numele, prenumele, codul numeric personal şi adresa persoanelor la care 
se referă procesul-verbal, obiecțiile şi explicaţiile acestora, mențiunile 
prevăzute de lege pentru cazurile speciale”. 


1 în practica instanțelor de judecată anterioară actualului Cod de procedură penală, 
dar care îşi menţine aplicabilitatea, s-a stabilit că nedatarea procesului-verbal de prezentare 
a materialului de urmărire penală atrage sancţiunea nulității absolute numai atunci când s-a 
produs o vătămare ce nu poate fi înlăturată decât prin anularea actului şi numai dacă a fost 
invocată în condiţiile şi în termenele prevăzute lege (T. Piteşti, s. pen., dec. nr. 898/2005, în 
Neagu III, p. 485). 

2 De exemplu, potrivit art. 195 alin. (1), procesul-verbal de cercetare la fața locului 
trebuie să cuprindă, în afară de menţiunile prevăzute în art. 199, şi următoarele mențiuni: 
indicarea ordonanţei sau a încheierii prin care s-a dispus măsura; numele, prenumele 
persoanelor prezente şi calitatea în care acestea participă; numele şi prenumele suspectului 
sau inculpatului, dacă este cazul; descrierea amănunțită a situaţiei locului, a urmelor găsite, a 
obiectelor examinate şi a celor ridicate, a poziţiei şi stării celorialte mijloace materiale de 
probă, astfel încât acestea să fie redate cu precizie şi pe cât posibil cu dimensiunile 
respective. 

În privința condiţiilor de formă, legea [art. 199 alin. (2)] arată că 
procesul-verbal trebuie semnat pe fiecare pagină şi la sfârşit de cel care îl 
încheie, precum şi de către martorii asistenţi (când există) şi de către 
persoanele la care se referă procesul-verbal. Dacă vreuna dintre aceste - 
persoane nu poate sau refuză să semneze, se face mențiune despre 
aceasta, precum şi despre motivele imposibilității ori refuzului de a semna. 

Deşi actualul Cod de procedură penală nu mai prevede calitatea 
procesuală de  „martor-asistent', spre deosebire de- reglementarea 
anterioară, considerăm că persoanelor care au fost prezente la întocmirea 
procesului-verbal li se poate atribui, în continuare, acest statut. 

Neîndeplinirea condiţiilor de fond şi formă a proceselor-verbale poate 
conduce la nulitatea relativă, dacă s-a cauzat vreunuia dintre subiecții 
procesuali principali sau uneia dintre părţi o vătămare care nu ar putea fi fi 
înlăturată în alt mod. 

Procesele-verbale, fiind înscrisuri oficiale în sensul art. 178 alin. (2) 
C. pen.!, sunt sub protecția legii penale şi, în consecință, nu pot fi sustrase, 
distruse, ascunse, alterate?, dezvăluite? sau falsificate“. 


6.1.2. Valoarea probatorie a înscrisurilor ca mijloace de probă 


În lumina dispoziţiilor art. 103 alin. (1), înscrisurile, ca şi celelalte 
mijloace de probă, nu furnizează probe cu valoare probatorie dinainte 
stabilită. Elementele de fapt cuprinse în înscrisuri sunt egale, ca putere de 
dovadă, cu celelalte probe care pot fi administrate în procesul penal. 

Pornind de la premisa că, în condiţiile de astăzi ale vieţii sociale, 
înscrisurile sunt indispensabile pentru desfăşurarea normală a relațiilor 
sociale de tot felul, acestea sunt considerate ca fiind expresia adevărului şi, 
în consecinţă, ele trebuie să inspire încredere deplină în privința informaţiilor 


1 Potrivit textului de lege menţionat, „înscris oficial’ este orice înscris care emană de la 
art. 175 alin. (2) sau care aparţine unor asemenea persoane. 

? În art. 275 C. pen. este prevăzută infracțiunea de sustragere sau distrugere de probe 
ori de înscrisuri, constând în sustragerea, distrugerea, reținerea, ascunderea ori alterarea de 
înscrisuri, în scopul de a împiedica aflarea adevărului într-o procedură judiciară. De ase- 
menea, constituie infracţiune împiedicarea, în orice alt mod, ca un înscris necesar soluționării 
unei cauze, emis de către un organ judiciar sau adresat acestuia, să ajungă la destinatar. 
Fiind o infracțiune contra înfăptuirii justiției, înscrisurile vizate de acest text de lege sunt 
înscrisuri judiciare în care sunt înglobate şi procesele-verbale ca mijloace de probă. 

* Potrivit art. 277 alin. (2), constituie infracțiunea de compromitere a intereselor justiţiei 
dezvăluirea, fără drept, de înscrisuri oficiale dintr-o cauză penală, înainte de a se dispune o 
soluție de netrimitere în judecată ori de soluționare definitivă a cauzei, de către un funcţionar 
public care a luat cunoştinţă de acestea în virtutea funcției. 

* În art. 320-328 C. pen. sunt prevăzute infracțiunile de fals în înscrisuri, iar dintre 
acestea, dispoziţiile art. 320 (falsul material în înscrisuri oficiale), art. 321 (falsul intelectual) şi 
art. 323 (uzul de fals) sunt incidente şi în cazul proceselor-verbale ca mijloace de probă. 

şi datelor pe care le conțin; cu toate acestea, înscrisurile, ca mijloace de 
probă, nu ocupă o poziție privilegiată în sistemul prevăzut de art. 97 alin. (2). 

Referindu-ne, în acest mod special, la procesele-verbale, arătăm că 
nici acestea nu au o valoare probatorie deosebită față de celelalte mijloace 
de probă!. Având în vedere însă faptul că sunt întocmite de organe ale 
statului cu o competență deosebită, acestora trebuie să li se acorde încre- 
dere. Este posibil ca, din cauza nepriceperii, relei-credințe?, abuzurilor etc., 
unele procese-verbale sau înscrisurile oficiale, în general, să nu reflecte 
adevărul. Organele judiciare au dreptul şi posibilitatea, prin alte probe, să 
înlăture un înscris din cadrul probaţiunii, dacă se dovedeşte că acesta nu 
reflectă adevărul. 


6.2. Mijloacele materiale de probă 
6.2.1. Noţiune şi importanţă 


În cele mai multe cazuri, săvârşirea unei infracțiuni este marcată şi 
prin urmele lăsate pe anumite obiecte la locul faptei sau prin lăsarea unor 
obiecte la locul săvârşirii infracțiunii sau în apropierea acestui loc. 

Denumite şi „martori muţi” ai înfăptuirii justiţiei, mijloacele materiale de 
probă pot furniza uneori informaţii mai exacte decât martorii persoane fizice 
şi nu ridică niciodată suspiciunile relei- credinţe care poate fi întâlnită, uneori, 
la persoanele chemate ca martori?. 

Obiectele care conţin sau poartă o urmă a faptei săvârşite, precum şi 
orice alte obiecte care pot servi la aflarea adevărului sunt, potrivit art. 197 
alin. (1), mijloace materiale de probă. 

Mijloacele materiale de probă care au fost folosite sau au fost 
destinate să servească la săvârşirea unei infracţiuni, precum şi obiectele 
care sunt produsul infracțiunii sunt considerate corpuri delicte [art. 197 
alin. (2)]. 

În literatura de specialitate, mijloacele materiale de probă sunt 
denumite şi probe materiale“. Mijloacele materiale de probă au o importanță 
deosebită în rezolvarea cauzelor penale, ele furnizând uneori informații 
prețioase privind infracțiunea şi autorul ei. Rolul şi importanța mijloacelor 
materiale de probă sporesc odată cu perfecţionarea metodelor de cercetare 
criminalistică a urmelor infracţiunii. Uneori, cele mai neînsemnate obiecte 
(resturi de alimente şi de cosmetice, resturi de lemn, resturi de metal, cioburi 


Gao reminiscență a formalismului probelor, în Codul de procedură penală din 1936 
se prevedea că procesele-verbale încheiate de judecători sau procurori făceau dovada până 
la înscrierea în fals, iar cele încheiate de alte organe până la proba contrarie. Această 
dispoziție a fost abrogată prin Decretul nr. 213/1968. 

„ Theodoru III, p. 139. 
$ Volonciu |, p. 177. 
* S. Kahane, op. cit., p. 150. 

de sticlă etc.) pot conduce la desluşirea unor aspecte cu o pondere 
deosebită în aflarea adevărului!. Având în vedere conţinutul dispoziţiilor 
art. 197, mijloacele materiale de probă pot fi cuprinse în patru grupe: 

a) obiecte care au fost folosite sau au fost destinate să servească la 
comiterea infracţiunii (de exemplu, cuțitul de care s-a folosit făptuitorul la 
săvârşirea omuciderii); 

b) obiectele care sunt produsul infracțiunii (bunăoară, monede false, 
armele fabricate, alimente sau băuturi falsifi cate); 

c) obiecte care conțin sau poartă o urmă a faptei săvârşite (de pildă, 
hainele infractorului pe care se găsesc pete de sânge, înscrisul contrafăcut, 
în cazul falsului material); 

d) orice alte obiecte care servesc la aflarea adevărului în cauza 
penală”. 

Pentru valorificarea în bune condiţii a miler materiale de probă, 
se impune a se proceda cu mare atentie atât în vederea descoperirii 
acestora, cât şi în vederea conservării şi cercetării de laborator. 

În acest sens, organele judiciare penale trebuie să procedeze cu mare 
grijă la cercetările ce se fac la locul săvârșirii infracțiunii pentru a găsi şi 
ridica obiecte materiale care pot fi folosite în vederea aflării adevărului în 
cauza penală”. 


6.2.2. Valoarea probatorie a mijloacelor materiale de probă 


Aceste mijloace de probă au forță de dovadă, ca orice mijloc de probă. 
Trebuie observat însă că, uneori, mijloacele materiale de probă furnizează 
informaţii cu valoare probantă deosebită, care constituie probe directe. 

Astfel, în cazul infracțiunilor a căror latură obiectivă este caracterizată 
prin deținerea unor obiecte interzise de lege, asemenea obiecte găsite la o 


1 În cazul cercetării unui omor, o bucată de săpun, descoperită asupra celui bănuit, a 
fost identificată ca o parte tăiată recent dintr-o bucată mare de săpun, de producție casnică, 
aflată la locuinţa victimei. Comparându-se continuitatea liniară a variațiilor de relief ale celor 
două bucăţi de săpun şi stabilindu-se conținutul lor în apa şi alcalinitatea rămasă liberă, 
pentru perioada respectivă, s-a putut conchide că săpunul aflat asupra celui bănuit de crimă 
a fost tăiat recent din bucata de săpun aflată în casa victimei, indicând prezenta infractorului 
în acel loc, deşi acesta pretindea ca nu se afla în localitate în acea zi (C. Suciu, op. cit., 
p. 301). 

? Volonciu |, p. 177. 

3 La cercetarea unui furt prin spargere, s-a descoperit o bucată de pânză de in în care 
s-a înfăşurat limba clopotului de alarmă de la fereastra victimei, pentru a amortiza sunetul. La 
percheziția corporală făcută mai multor bănuiţi, s-a descoperit că buzunarul stâng al 
pantalonului numitului P.I. prezenta o parte lipsă, în care se încadra perfect bucata de pânză 
descoperită la locul faptei. Pe lângă potrivirea perfectă a marginilor, bucata de pânză 
prezenta aceeaşi stare de uzură, acelaşi format al țesăturii şi o evidentă continuitate a petelor 
de murdărie (C. Suciu, op. cit., p. 305). 

4 A se vedea, în această privință, E. Stancu, op. cit., pp. 224-252. 

anumită persoană constituie probe directe de vinovăţie!. Uneori, mijloacele 
materiale de probă sunt probe indirecte?. 

În aprecierea probelor materiale nu trebuie pierdut din vedere faptul 
că, uneori, acestea pot fi create artificial, în scopul de a îngreuna activitatea 
de cercetare. Asemenea fapte pot fi reținute ca infracţiune, potrivit art. 268 
C. pen. De aceea, evaluarea informaţiilor pe care le pot furniza aceste 
categorii de mijloace de probă trebuie făcută cu multă atenţie, urmărindu-se 
ca, întotdeauna, datele ce pot fi desprinse din cercetarea mijloacelor mate- 
riale de probă să se coroboreze cu celelalte probe din dosarul cauzei. 


$ 7. Procedee probatorii de descoperire şi de ridicare 
a înscrisurilor şi mijloacelor materiale de probă 


7.1. Noţiuni introductive 


În vederea valorificării probelor administrate prin înscrisuri şi mijloace 
materiale de probă, au fost reglementate procedee probatorii al căror scop 
este descoperirea şi ridicarea acestor mijloace de probă materiale şi scrise. 

În acest sens, în actualul Cod de procedură penală au fost menținute 
următoarele patru procedee probatorii: 

- percheziția; 

- ridicarea de obiecte şi înscrisuri; 

- cercetarea la fața locului; 

- reconstituirea. 

Percheziţia, în funcţie de legătura cu derularea unui proces penal, 
poate fi: | 

- judiciară (domiciliară, corporală, percheziția asupra vehiculelor şi 
percheziția informatică); 

- extrajudiciară (percheziţia vamală, percheziţia efectuată la accesul 
într-o instituție publică, aeroport, complex sportiv etc.). 

Ca o regulă comună percheziției judiciare, în art. 156 alin. (2) se arată 
că percheziţia se efectuează cu respectarea demnităţii, fără a constitui 
ingerinţă disproporţională în viața privată. 


7.2. Percheziţia domiciliară 


7.2.1. Aspecte preliminare 


Consacrând inviolabilitatea domiciliului, Constituţia, în art. 27 alin. (1), 
arată că: „Domiciliul şi reşedinţa sunt inviolabile. Nimeni nu poate pătrunde 

sau rămâne în domiciliul ori reşedinta unei persoane fără învoirea acesteia”. 


+ De exemplu, în cazul infracțiunii prevăzute în art. 342 C. pen. (deținerea de arme 
letale, muniții, mecanisme sau dispozitive ale acestora ori arme neletale). 
? Un obiect de uz personal uitat sau pierdut de făptuitor la locul faptei este o probă 
indirectă. 

În anumite situaţii, prevăzute expres de lege, se poate pătrunde în domiciliul 
ori în reşedinţa unei persoane chiar fără învoirea acesteia [art. 27 alin. (2) 
din Constituţie]!. 

Art. 8 par. 1 din Convenţie stipulează că: „Orice persoană are dreptul 
la respectarea vieţii sale private şi de familie, a domiciliului său şi a 
corespondenței sale”. 

Percheziția domiciliară poate contribui la rezolvarea cauzelor penále 
prin obiectele şi înscrisurile pe care le poate da la iveală şi care pot avea 
relevanţă în elucidarea unor aspecte ale cauzei penale. 

În practică, efectuarea percheziției se poate impune în mod frecvent în 
cazul unor infracțiuni, a căror latură obiectivă se caracterizează prin 
elementul „deținere'?. 

Importanța percheziţiei domiciliare ca procedeu de investigație a fost 
subliniată în literatura de specialitate, unde se arată că percheziţia asigură 
procurarea unor probe indispensabile, iar uneori unice pentru rezolvarea 
cauzei”. 

Obiectele căutate prin percheziția domiciliară sunt determinate de 
specificul infracţiunii ce face obiectul cauzei penale. Astfel, în cazul unei 
omucideri vor fi căutate obiectele folosite la săvârşirea acesteia, ca, de 
exemplu: arma de foc, cuțitul ete. 

Cu caracter de noutate, legiuitorul a inclus în procedura percheziţiei 
domiciliare şi posibilitatea efectuării percheziţiei asupra bunurilor identificate 


1 Aceste situaţii sunt: a) pentru executarea unui mandat de arestare sau a unei 
hotărâri judecătoreşti; b) pentru înlăturarea unei primejdii privind viața, integritatea fizică sau 
bunurile unei persoane; c) pentru apărarea siguranței naționale sau a ordinii publice; 
d) pentru prevenirea răspândirii unei epidemii. Pentru detalii, a se vedea: |. Muraru, Drept 
constituţional şi instituţii politice, Ed. Naturismul, Bucureşti, 1991, pp. 70-71; |. Deleanu, Drept 
constituţional şi instituţii politice. Tratat, Ed. Europa Nova, Bucureşti, 1996, vol. II, 
pp. 149-150; M. Constantinescu, |. Muraru ş.a., Constituţia României — comentată şi adno- 
tată, Bucureşti, 1992, p. 68; |. Muraru, E.S. Tănăsescu, Drept constituţional şi instituții politice, 
ed. a 11-a, Ed. All Beck, Bucureşti, 2003, vol. |, pp. 188-191; |. Deleanu, Instituții şi proceduri 
constituţionale în dreptul comparat şi în dreptul român. Tratat, Ed. Servo-Sat, Arad, 2003, 
pp. 160-162; Al. Țuculeanu, Garanțiile inviolabilităţii domiciliului. Percheziţia domiciliară, în Dr. 
nr. 2/1996, pp. 58-59; C. Bulai, Ridicarea de obiecte şi înscrisuri. Efectuarea perchezițiilor, în 
Dongoroz |, p. 237, Volonciu III, p. 380 şi urm. 

? A se vedea, de exemplu, următoarele infracţiuni: violarea secretului corespondenței 
constând în deținerea fără drept de mijloace specifice de interceptare ori de înregistrare a 
comunicațiilor [art. 302 alin. (6) C. pen.], divulgarea informaţiilor secrete de stat constând în 
deținerea, fără drept, în afara îndatoririlor de serviciu, a unui document ce conţine informaţii 
secrete de stat, dacă poate afecta activitatea uneia dintre persoanele juridice prevăzute în 
art. 176 C. pen. (art. 303 alin. (2) C. pen.], punerea în circulaţie de valori falsificate prin deti- 
nerea de valori falsificate [art. 313 alin. (1) C. pen.], deținerea de instrumente în vederea 
falsificării de valori (art. 314 C. pen.), deținerea de arme letale sau neletale (art. 342 C. pen.), 
deținerea de materiale nucleare ori alte materii radioactive (art. 345 C. pen.) etc. 

? Dongoroz |, p. 236. 

4 C. Suciu, op. cit., p. 539. 

în domiciliu, în sensul deschiderii anumitor obiecte care ar putea conţine 
mijloace materiale de probă sau înscrisuri. 

De asemenea, un aspect procesual inedit îl reprezintă includerea în 
obiectul percheziţiei domiciliare a prinderii suspectului sau inculpatului. Din 
această perspectivă rezultă natura juridică mixtă a percheziţiei domiciliare, şi 
anume procedeu probatoriu prin care se urmăreşte descoperirea şi ridicarea 
mijloacelor materiale de probă şi a înscrisurilor, pe de o parte, respectiv 
prinderea suspectului sau inculpatului, pe de altă parte. 

Pentru ca percheziţia să ducă la rezultatele scontate, se impune ca ea 
să aibă 9 anumită planificare şi să fie realizată prin mijloace tehnice 
adecvate!. 


7.2.2. Procedura de dispunere a percheziţiei domiciliare 


Organul judiciar competent. Percheziţia domiciliară poate fi dispusă 
în cursul urmăririi penale, la cererea procurorului, de judecătorul de drepturi 
şi libertăți de la instanța căreia i-ar reveni competenţa să judece cauza în 
primă instanță sau de la instanța corespunzătoare în grad acesteia în. a 
cărei circumscripție se află sediul parchetului din care face parte procurorul 
care efectuează sau supraveghează urmărirea penală. În cursul judecății, 
percheziția se dispune, din oficiu sau la cererea procurorului, de către 
instanța învestită cu judecarea cauzei. 

În anumite ipoteze, expres prevăzute în lege, percheziția domiciliară 
se poate desfăşura în alte locaţii decât cele prevăzute în mandatul emis de 
judecătorul de drepturi şi libertăţi sau de instanţa de judecată, în baza unui 
act de dispoziţie emis de procuror. Astfel, conform art. 158 alin. (3), în cazul 
în care, în timpul efectuării percheziției, se constată că au fost transferate 
probe, date sau că persoanele căutate s-au ascuns în locuri învecinate, 
mandatul de percheziţie este valabil, în condiţiile legii, şi pentru aceste 
locuri. Continuarea efectuării percheziţiei în această situație se încuviințează 
de către procuror. 

Condiţii. Actul de dispoziţie. Potrivit art. 157, condițiile cumulative cu 
îndeplinirea cărora judecătorul de drepturi şi libertăți sau instanța de 
judecată pot dispune efectuarea percheziției domiciliare sunt următoarele: 

a) există o suspiciune rezonabilă cu privire la săvârşirea unei 
infracţiuni de către o persoană ori la deținerea unor obiecte sau înscrisuri ce 
au legătură cu o infracţiune; 

b) există presupunerea că percheziția poate conduce la descoperirea 
şi strângerea probelor cu privire la această infracțiune, la conservarea 
urmelor săvârşirii infracțiunii sau la prinderea suspectului ori inculpatului. 

Prin domiciliu se înțelege o locuință sau orice spațiu delimitat în orice 
mod ce aparţine ori este folosit de o persoană fizică sau juridică. 


1 Ibidem, pp. 540-544. 

Anterior adoptării actualei Constituţii, în practica judiciară şi literatura 
de specialitate au fost exprimate puncte de vedere contradictorii cu privire la 
posibilitatea efectuării percheziției domiciliare în lipsa autorizării organului 
judiciar prevăzut de lege (la acel moment, procurorul). Astfel, într-o primă 
opinie, se aprecia că este posibilă efectuarea percheziţiei domiciliare în lipsa 
actului de autorizare numai dacă persoana la domiciliul căreia urmează a se 
face percheziția îşi dădea acordul scris la aceasta!. În sens contrar, acest 
punct de vedere nu era împărtăşit, chiar în condiţiile în care persoana în 
cauză consimțea în scris a efectuarea percheziţiei domiciliare în lipsa 
autorizării prevăzute în lege?. În aceste condiții, opinam că oricine poate 
pătrunde sau rămâne în domiciliul unei persoane cu învoirea acesteia, 
inclusiv organele judiciare, invitate să facă o percheziție?. 

De lege lata, consimţământul persoanei la care urmează a se efectua 
percheziția domiciliară are efecte asupra punerii în executare a procedeului 
probatoriu, în sensul că, potrivit art. 159 alin. (8), dacă bunurile ori per- 
soanele căutate şi indicate în mandat sunt predate de bunăvoie, percheziția 
nu se mai efectuează. Pentru această ipoteză însă, consimțământul per- 
soanei la care urmează a se efectua percheziția are consecințe asupra 
executării procedeului de investigație, A nu asupra efectuării perchezitiei î în 
lipsa autorizării legale. 

Referitor la cerința existenței autorizării prealabile a judecătorului de 
drepturi şi libertăţi în ipoteza particulară a săvârșirii unei infracțiuni flagrante, 
se poate deroga de la inviolabilitatea domiciliului, autoritățile competente 
având dreptul de a pătrunde în domiciliul unei persoane în lipsa actului de 
autorizare, în condiţiile legii. Invocăm, în acest sens, în primul rând, 
prevederile art. 27 alin. (2) din Constituţia României, în conformitate cu care 
poate fi încălcat dreptul la inviolabilitatea domiciliului, printre altele, în 
următoarele situaţii: pentru executarea unui mandat de arestare, înlăturarea 
unei primejdii privind viața, integritatea fizică sau bunurile unei persoane ori 
pentru apărarea securității naționale sau a ordinii publice. 

In acest caz însă, încălcarea inviolabilității domiciliului nu are semni- 
ficația punerii în executare a procedeului probatoriu analizat. Intervenția 
autorităţilor este de ordine publică, având prevedere expresă constituțională 
şi vizează înfăptuirea justiției, ocrotirea vieţii ori a integrităţii fizice a per- 
soanei sau a bunurilor acesteia, respectiv apărarea altor valori esenţiale 
(securitatea statului, ordinea publică). 


1 În practica judiciară conformă prevederilor în vigoare la acel moment s-a arătat că nu 
este legal efectuată percheziția domiciliară fără autorizarea procurorului sub cuvânt că 
persoana percheziţionată a acceptat tacit efectuarea ei (T.S., c 7, dec. nr. 63/1972, în Neagu II, 
p. 509). 

2 Volonciu III, p. 383. 

3 Neagu II, p. 290. 

Ca atare, pentru aceste ipoteze, domiciliul persoanei poate fi încălcat, 
în lipsa autorizării legale, nefiind vorba însă de efectuarea unei percheziţii 
domiciliare în sensul art. 157 şi urm. 

De exemplu, în mod just, în practica judiciară s-a stabilit că nu 
constituie percheziție domiciliară, în sensul dispozițiilor Codului de proce- 
dură penală, ridicarea de obiecte conţinând droguri, dacă acestea au fost 
descoperite de către lucrătorii de poliţie într-o locuință în urma unei sesizări 
pentru tulburarea liniştii publice, înainte de începerea urmăririi penale”. 

În vederea autorizării percheziţiei domiciliare, procurorul va înainta 
judecătorului de drepturi şi libertăţi o cerere în acest sens, însoţită de 
dosarul cauzei. 

Observăm că, în cursul urmăririi penale, numai procurorul poate 
solicita judecătorului dispunerea unei percheziții domiciliare. Chiar dacă 
persoana vătămată sau organul de cercetare penală ar considera utilă 
efectuarea unui astfel de procedeu, aceştia nu pot solicita în mod direct 
judecătorului acest lucru, ci trebuie să se adreseze procurorului. Acesta din 
urmă, dacă va considera că sunt îndeplinite condiţiile cerute de lege, va 
înainta o cerere în acest sens judecătorului de drepturi şi libertăţi. De altfel, 
această concluzie se desprinde şi din prevederile art. 306 alin. (5), unde se 
arată că organul de cercetare penală, atunci când apreciază ce este 
necesară administrarea unor mijloace de probă care pot fi dispuse numai de 
judecător, formulează propuneri motivate în cuprinsul unui referat pe care îl 
trimite procurorului. 

Deşi în lege se arată că sesizarea judecătorului de drepturi şi libertăți 
se va face prin intermediul unei cereri, considerăm că procurorul va întocmi 
un referat motivat, care trebuie să conţină următoarele menţiuni: 

a) descrierea locului unde urmează a se efectua percheziţia, iar dacă 
sunt suspiciuni rezonabile privind existența sau posibilitatea transferării 
probelor, datelor sau persoanelor căutate în locuri învecinate, descrierea 
acestor locuri; 

b) indicarea probelor ori a datelor din care rezultă suspiciunea rezo- 
nabilă cu privire la săvârşirea unei infracţiuni sau cu privire la deținerea 
obiectelor ori înscrisurilor ce au legătură cu o infracțiune; 

c) indicarea infracțiunii, a probelor sau a datelor din care rezultă că în 
locul în care se solicită efectuarea percheziției se află suspectul ori 
inculpatul sau pot fi descoperite probe cu privire la săvârşirea infracțiunii ori 
urme ale săvârșirii infracţiunii; 

d) numele, prenumele şi, dacă este necesar, descrierea suspectului 
sau inculpatului despre care se bănuieşte că se află în locul unde se 
efectuează percheziția, precum şi indicarea urmelor săvârşirii infracţiunii ori 
a altor obiecte despre care se presupune că există în locul ce urmează a fi 
percheziționat. 


1Î.C.C.J., s. pen., dec. nr. 5748/2004, în Neagu III, p. 510. 

Solicitarea procurorului pentru efectuarea percheziţiei domiciliare se 
soluţionează, în termen de 24 de ore, în camera de consiliu, fără citarea 
părţilor. Participarea procurorului este obligatorie. 

Judecătorul dispune, prin încheiere, admiterea cererii, atunci când 
este întemeiată, şi încuviințarea efectuării percheziţiei. In acest scop, este 
emis, de îndată, mandatul de percheziţie. Intocmirea minutei este obli- 
gatorie. 

Încheierea judecătorului de drepturi şi libertăţi, ca act procesual, şi 
mandatul de percheziție, ca act procedural, trebuie să cuprindă următoarele 
mențiuni, potrivit art. 158 alin. (7): 

a) denumirea instanţei, — 

b) data, ora şi locul emiterii; 

c) numele, prenumele şi calitatea persoanei care a emis mandatul de 
percheziţie; | 

d) perioada pentru care s-a emis mandatul, care nu poate depăşi 
15 zile; 

e) scopul pentru care a fost emis; 

f) descrierea locului unde urmează a se efectua percheziția sau, dacă 
este cazul, şi a locurilor învecinate acestuia; 

g) numele sau denumirea persoanei la domiciliul, reşedinţa ori sediul 
căreia se efectuează percheziția, dacă este cunoscută; 

h) numele făptuitorului, suspectului sau inculpatului, dacă este . 
cunoscut; 

i) descrierea făptuitorului, suspectului sau inculpatului despre care se 
bănuieşte că se află în locul unde se efectuează percheziţia, indicarea 
urmelor săvârşirii infracțiunii sau a altor obiecte despre care se presupune 
că există în locul ce urmează a fi percheziţionat; 

j) menţiunea că mandatul de percheziţie poate fi folosit o singură dată; 

k) semnătura judecătorului şi ştampila instanței. 

In ipoteza constatării neîndeplinirii condiţiilor legale pentru efectuarea 
percheziţiei domiciliare, judecătorul de drepturi şi libertăţi va dispune 
respingere cererii procurorului, prin încheiere. 

Atât încheierea de admitere a cererii de efectuare a percheziţiei 
domiciliare, cât şi încheierea de respingere nu sunt supuse căilor de atac. 

O nouă cerere de efectuare a unei perchezitii domiciliare în acelaşi loc 
poate fi formulată dacă au apărut ori s-au descoperit fapte sau împrejurări 
noi, necunoscute la momentul soluționării cererii anterioare de către 
judecător. 

În cursul judecății, procedura dispunerii percheziţiei domiciliare este 
similară celei urmate în faza de urmărire penală. 

Durata mandatului de percheziție domiciliară. După cum se 
desprinde din analiza conţinutului mandatului de percheziție, perioada pe 
parcursul căreia procedeul probatoriu se poate pune în aplicare este de 
maximum 15 zile; în acest interval, mandatul de percheziţie nu poate fi 
folosit decât o singură dată. 


PROBELE, MIJLOACELE DE PROBĂ ŞI PROCEDEELE PROBATORII ÎN PROCESUL PENAL 537 


7.2.3. Procedura efectuării percheziţiei domiciliare 


Judecătorul de drepturi şi libertăți, după ce a admis propunerea 
procurorului, va comunica acestuia mandatul de percheziţie, în vederea 
punerii în aplicare. 

Procedeul probatoriu este pus în executare, atât pentru faza de 
urmărire penală, cât şi în cazul percheziţiei dispuse în cursul judecății, de 
procuror sau de organul de cercetare penală, însoțit, după caz, de lucrători 
operativi. 

Legiuitorul, reglementând percheziția, a prevăzut anumite ore între 
care aceasta poate fi efectuată, precum şi anumite obligaţii pentru cei ce 
realizează acest act procedural. Astfel, în art. 159 alin. (3) se arată că 
percheziţia domiciliară nu poate fi începută înainte de ora 6.00 sau după ora 
20.00, cu excepția infracţiunii flagrante sau când percheziția urmează să se 
efectueze într-un local deschis publicului la acea oră. 

În acest sens, în Constituţie [art. 27 alin. (4)] se arată că percheziţiile 
în timpul nopţii sunt interzise, în afară de cazul infracțiunilor flagrante. În 
raport cu aceste dispoziţii, prevederile art. 159 alin. (3), în care se arată că 
percheziţia într-un local deschis publicului ar putea începe chiar după ora 
20.00, nu pot avea aplicabilitate decât în măsura în care în respectivul local 
se constată săvârşirea unei infracțiuni flagrante". 

Din modul în care este redactat art. 159 alin. (3), unde sunt prevăzute 
orele între care poate începe percheziția domiciliară, rezultă, per a contrario, 
că aceasta poate fi continuată şi în afara intervalului 6.00-20.00, în măsura 
în care se impune. O asemenea regulă de tactică criminalistică este 
justificată, deoarece o percheziţie întreruptă nu şi-ar putea atinge scopul, 
persoanele la care s-ar putea face percheziţie putând să distrugă sau să 
ascundă într-un alt loc obiectele căutate de organele judiciare. 

În cazul în care este necesar, organele judiciare pot restricționa 
libertatea de mişcare a persoanelor prezente sau accesul altor persoane în 
locul unde se efectuează percheziţia, pe durata efectuării acesteia. Această 
restrângere a libertăţii de mişcare, de asemenea, este justificată, prin 
obținerea rezultatelor scontate în urma aplicării procedeului probatoriu. În 
literatura de specialitate?, în acelaşi sens, se precizează că este indicat a se 
efectua, cu ocazia percheziției domiciliare, şi percheziția corporală. a 
persoanelor aflate în locuință, deoarece în practică au fost descoperite, în 
acest mod, mijloace materiale de probă, înscrisuri, arme de foc, arme albe 
asupra acestor persoane etc. 


1 De altfel, această observaţie am formulat-o încă din anul 1997, cu referire la art. 103 
din Codul de procedură penală anterior (a se vedea Neagu Il, p. 290). În această privință, 
articolul invocat a rămas nemodificat, de lege lata reglementarea fiind preluată în art. 159 
alin. (3); 

? G.I. Olteanu. M. Ruiu, Tactică criminalistică, Ed. AIT Laboratories, Bucureşti, 2009, 
pp. 123-124. 

Obligația de înştiinţare. înainte de efectuarea propriu-zisă a per- 
cheziţiei domiciliare, potrivit art. 159 alin. (5), organul judiciar are de înde- 
plinit obligația înştiințării persoanelor la locuinţa cărora urmează a se desfă- 
şura percheziția, în mod diferit, în funcţie de felul desfăşurării procedeului 
probatoriu. În această procedură de înştiinţare, vor fi avute în vedere urmă- 
toarele aspecte: 

a) legitimarea organului judiciar şi înştiințarea despre existența man- 
datului de percheziție domiciliară; | 

b) solicitarea predării voluntare a bunurilor sau persoanelor căutate; 

c) înştiințarea persoanelor despre posibilitatea participării la per- 
cheziţie a unui avocat. 

Astfel, în primul rând, organul judiciar se legitimează şi înmânează o 
copie a mandatului emis de judecător persoanei la care se va efectua 
percheziția, reprezentantului acesteia sau unui membru al familiei, iar în 
lipsă, oricărei alte persoane cu capacitate deplină de exercițiu care cunoaşte 
persoana la care se va efectua percheziția şi, dacă este cazul, custodelui. 

În cazul percheziției efectuate la sediul unei persoane juridice, 
mandatul de percheziţie se înmânează reprezentantului acesteia sau, în 
lipsa reprezentantului, oricărei alte persoane cu capacitate deplină de 
exercițiu care se află în sediu ori este angajat al persoanei juridice 
respective. 

În sfârşit, dacă percheziția domiciliară se extinde şi la alte locuri 
învecinate, persoanele din aceste spaţii vor fi înştiințate cu privire la 
extinderea efectuării percheziţiei. 

După aducerea la cunoştinţă a efectuării percheziţiei domiciliare, 
persoanelor în cauză li se solicită, înainte de începerea percheziţiei, 
predarea de bunăvoie a persoanelor sau a obiectelor căutate. Percheziţia 
nu se mai efectuează dacă persoanele sau obiectele indicate în mandat 
sunt predate. Această ipoteză nu este valabilă în cazul extinderii percheziţiei 
domiciliare, deoarece, în această situaţie, este prezumată intenţia de 
ascunderea a probelor sau de sustragere a persoanei căutate. 

Cu excepţia împrejurării în care obiectul percheziţiei domiciliare este 
extins la alte locuri, persoanelor în cauză li se aduce la cunoştinţă că au 
dreptul ca la efectuarea percheziției să participe un avocat. Dacă se solicită 
prezența unui avocat, începerea percheziţiei este amânată până la sosirea 
acestuia, dar nu mai mult de două ore de la momentul la care acest drept 
este comunicat, luându-se măsuri de conservare a locului ce urmează a fi 
percheziționat. În cazuri excepționale, ce impun efectuarea percheziţiei de 
urgenţă, sau în cazul în care avocatul nu poate fi contactat, percheziția 
poate începe şi înainte de expirarea termenului de două ore. 

Apreciem că reglementarea este justă, legiuitorul urmărind în acest 
mod să asigure desfăşurarea percheziţiei în condiţii care să permită 
obținerea probelor vizate. Norma analizată se coroborează, de altfel, cu 

dispoziţiile art. 92 alin. (5), în conformitate cu care, în cazul efectuării 
percheziţiei domiciliare, încunoştințarea avocatului despre efectuarea actului 
procedural se poate face şi după prezentarea organului de urmărire penală 
la domiciliul persoanei ce urmează să fie percheziționată. 

Reţinem şi posibilitatea conferită prin lege organului judiciar de a-l 
încunoştința pe avocat despre efectuarea percheziţiei şi înainte de înce- 
perea acesteia, cu asigurarea totuşi a condiţiilor necesare bunei desfăşurări 
a procedeului probatoriu. De exemplu, în vederea prezentării avocatului la 
efectuarea actului de procedură, organul de urmărire penală îl poate cita pe 
acesta la sediul său, aducându-i la cunoştinţă efectuarea activităţii probatorii 
în cursul deplasării către locuința vizată sau odată cu sosirea la adresa 
respectivă. 

Potrivit art. 159 alin. (14), în mod exceptional, percheziția poate începe 
fără îndeplinirea acestei proceduri prealabile de înştiinţare (înmânarea 
copiei mandatului de percheziție, solicitarea prealabilă de predare a per- 
soanei sau a obiectelor, precum şi informarea prealabilă privind posibilitatea 
solicitării prezenței unui avocat ori a unei persoane de încredere), în 
următoarele cazuri: 

a) când este evident faptul că se fac pregătiri pentru acoperirea 
urmelor sau distrugerea probelor ori a elementelor ce prezintă importanță 
pentru cauză; 

b) dacă există suspiciunea că în spațiul în care urmează a se efectua 
percheziţia se află o persoană a cărei viață sau integritate fizică este pusă în 
pericol; 

c) dacă există suspiciunea că persoana căutată s-ar putea sustrage 
procedurii. 

Potrivit art. 159 alin. (10), persoanei percheziţionate i se va permite să 
fie asistată ori reprezentată de o persoană de încredere. 

De regulă, persoana la care se face percheziţia trebuie să fie de față. 
Dacă este reţinută ori arestată, va fi adusă la percheziție. În cazul în care nu 
poate fi adusă, percheziţia domiciliară se face în prezenţa unui reprezentant 
ori a unui martor asistent. De asemenea, prezența martorului așistent este 
necesară atunci când în locul unde se desfăşoară percheziţia nu se află 
nicio persoană. 

Notăm, cu acest prilej, unica trimitere a Codului de procedură penală 
actual, prin procedura efectuării percheziţiei domiciliare, la instituția „marto- 
rului asistent”, subiect procesual, care a beneficiat în reglementarea 
anterioară de reglementare expresă”. 


1 Astfel, conform art. 92 din Codul de procedură penală anterior, când legea prevedea 
că la efectuarea unui act procedural era necesară prezența unor martori asistenți, numărul 
acestora trebuia să fie de cel puţin doi. Nu puteau fi martori asistenți minorii sub 14 ani, 
persoanele interesate în cauză şi cei care făceau parte din aceeaşi unitate cu organul care 
efectua actul procedural. 

În cazul în care persoana la care se face percheziţia este prezentă, în 
permanenţă vor fi observate reacţiile acesteia, fiind necesar să se insiste în 
căutarea obiectelor sau înscrisurilor în locurile î în care se observă accen- 
tuarea tensiunii emoționale a celui percheziţionat!. 

Organul judiciar care efectuează percheziția are dreptul să i 'deschidă, 
prin folosirea forței, încăperile, spaţiile, mobilierul şi alte obiecte în care s-ar 
putea găsi obiectele, înscrisurile, urmele infracțiunii sau persoanele căutate, 
în cazul în care posesorul acestora nu este prezent sau nu doreşte să le 
deschidă de bunăvoie. La deschiderea acestora, organele judiciare ce 
efectuează percheziţia trebuie să evite daunele nejustificate. 

Organul judiciar este obligat să se limiteze la ridicarea numai a 
obiectelor şi înscrisurilor care au legătură cu fapta pentru care se efectuează 
urmărirea penală. Obiectele sau înscrisurile a căror circulaţie ori deţinere 
este interzisă sau în privința cărora există suspiciunea că pot avea o 
legătură cu săvârşirea unei infracțiuni pentru care acțiunea penală se pune 
în mişcare din oficiu se ridică întotdeauna. 

Pentru a pătrunde într-un domiciliu, în vederea efectuării percheziţiei 
domiciliare se poate utiliza forța, în mod adecvat şi proporţional, în urmă- 
toarele cazuri: 

a) dacă există motive temeinice pentru a anticipa rezistență armată 
sau alte tipuri de violență ori există un pericol cu privire la distrugerea 
probelor; 

b) în cazul unui refuz sau dacă nu a fost primit niciun răspuns la 
solicitările organelor judiciare de a pătrunde în domiciliu. 

introduse în legislaţia procesual penală în anul 2006, dispoziţiile prin 
care este interzisă efectuarea în acelaşi timp cu percheziția a altor acte 
procedurale în aceeaşi cauză, care prin natura lor împiedică persoana la 
care se face percheziţia să participe la efectuarea acestui act procedural, au 
fost menținute în art. 159 alin. (18). Cu caracter de noutate, s-a prevăzut că 
face excepție situația în care se desfăşoară, în aceeaşi cauză, simultan mai 
multe perchezitii. 

Locul în care se desfăşoară percheziţia, precum şi PAETIUTY. sau 
obiectele găsite pe parcursul percheziționării pot fi fotografiate ori înregis- 
trate audiovideo. Înregistrarea audiovideo sau fotografiile efectuate sunt 
anexate procesului-verbal de perchezitție şi fac parte integrantă din acesta. 

Identificarea şi păstrarea obiectelor. În cadrul procedurii de ridicare 
a obiectelor şi înscrisurilor şi de efectuare a percheziţiei sunt prevăzute 
dispoziții speciale privind identificarea şi păstrarea obiectelor şi înscrisurilor 
(art. 160). În acest sens, se precizează [art. 160 alin. (1)] că obiectele sau 
înscrisurile se prezintă persoanei de la care sunt ridicate şi persoanelor 
prezente, pentru a fi recunoscute şi pentru a fi însemnate de către acestea 


} 


1E, Stancu, op. cit., p. 156. 

spre neschimbare, după care se etichetează şi se sigilează. Prezentarea 
obiectelor şi înscrisurilor martorilor asistenți are menirea de a contracara 
eventuala apărare a suspectului sau inculpatului, în sensul că acestea nu au 
fost ridicate de la domiciliul său. În cazul în care sunt obiecte care nu pot fi 
însemnate ori pe care nu se pot aplica etichete şi sigilii, acestea se 
împachetează şi se închid, pe cât posibil, laolaltă, după care se aplică sigilii. 
Obiectele care nu pot fi ridicate se lasă în păstrare fie celui la care se află, 
fie unui custode. Persoanei căreia i se lasă spre păstrare obiectele i se pune 
în vedere că are obligaţia de a le păstra şi conserva, precum şi de a le pune 
la dispoziția organelor de urmărire penală, la cererea acestora. De 
asemenea, acestei persoane i se aduc la cunoştinţă prevederile art. 275 
C. pen., prin care este incriminată fapta de sustragere sau distrugere de 
probe sau înscrisuri. 

În art. 160 alin. (4) se arată că probele! pentru analiză se iau cel puţin 
în dublu şi se sigilează. Una dintre probe se lasă celui de la care se ridică, 
iar în lipsa acestuia, uneia dintre persoanele prevăzute la art. 159 alin. (11). 
Deşi în art. 159 alin. (11) este prevăzut şi martorul asistent, apreciem că 
probele nu vor fi lăsate acestuia din urmă, ci numai reprezentantului per- 
soanei la care s-a efectuat percheziţia. 

Fiind un act procedural cu implicații deosebite, ridicarea de obiecte şi 
înscrisuri trebuie să fie consemnată într-un proces-verbal care să reflecte cu 
lux de detalii întreaga activitate desfăşurată de către organele judiciare şi 
rezultatele acesteia. Întocmirea procesului-verbal este obligatorie. 

Procesul-verbal întocmit ca urmare a activităţii procedurale desfă- 
şurate trebuie. să cuprindă următoarele menţiuni: 

a) numele, prenumele şi calitatea celui care îl încheie; 

b) numărul şi data mandatului de percheziție; 

c) locul unde este încheiat; 

d) data şi ora la care a început şi ora la care s-a terminat efectuarea 
percheziției, cu menţionarea oricărei întreruperi intervenite; 

e) numele, prenumele, ocupaţia şi adresa persoanelor ce au fost 
prezente la efectuarea percheziţiei, cu menţionarea calității acestora; 

f) efectuarea informării persoanei la care se va efectua percheziția cu 
privire la dreptul de a contacta un avocat care să participe la percheziţie; 

g) descrierea amănunțită a locului şi condiţiilor în care înscrisurile, 
obiectele sau urmele infracţiunii au fost descoperite şi ridicate, enumerarea 
şi descrierea lor amănunțită, pentru a putea fi recunoscute; mențiuni cu 
privire la locul şi condiţiile în care suspectul sau inculpatul a fost prins; 


1 Sensul acestei noțiuni, în contextul reglementării pe care o analizăm, nu este acelaşi 
cu probele, în sensul art. 97. „Probele pentru analiză” se includ în sensul larg al noțiunii de 
„obiecte care pot servi ca mijloc de probă în procesul penal”: acestea sunt, cu alte cuvinte, 
mijloace materiale de probă. 


542 TRATAT DE PROCEDURĂ PENALĂ. PARTEA GENERALĂ 


h) obiecțiile şi explicaţiile persoanelor care au participat la efectuarea 
percheziţiei, precum şi menţiunile referitoare la înregistrarea audiovideo sau 
fotografiile efectuate; | 

i) menţiuni despre obiectele care nu au fost ridicate, dar au fost lăsate 
în păstrare; 

j) menţiunile prevăzute de lege pentru cazurile speciale. 

Procesul-verbal se semnează pe fiecare pagină şi la sfârşit de cel care 
îl încheie, de persoana la care s-a făcut percheziția, de avocatul acesteia, 
dacă a fost prezent, precum şi de celelalte persoane care au participat la 
efectuarea acestui act procedural. Dacă vreuna dintre aceste persoane nu 
poate sau refuză să semneze, se face menţiune despre aceasta, precum şi 
despre motivele imposibilității sau refuzului de a semna. 

Copia procesului-verbal se lasă celui la care s-a făcut percheziția sau 
de la care s-au ridicat obiectele sau înscrisurile. În lipsa acestuia, copia 
procesului-verbal se lasă reprezentantului, unui membru al familiei sau 
oricărei alte persoane cu capacitate deplină de exerciţiu care cunoaşte 
persoana la care se va efectua percheziţia şi, dacă este cazul, custodelui, 
dacă au participat la percheziţie. | | 

Pentru ca obiectele şi înscrisurile ridicate să fie folosite la rezolvarea 
cauzei, legea (art. 162) prevede anumite măsuri ce trebuie luate cu privire la 
acestea. In funcţie de natura obiectelor şi înscrisurilor, acestea pot fi ataşate 
la dosar sau păstrate în alt mod, iar urmele săvârșirii infracțiunii se ridică şi 
sunt conservate. Obiectele, înscrisurile şi urmele ridicate şi care nu sunt 
ataşate la dosar pot fi fotografiate, iar fotografiile vizate de organul de 
urmărire penală se ataşează la dosar. i 

In art. 162 alin. (3) se arată că, până la soluţionarea definitivă a 
cauzei, mijloacele materiale de probă se păstrează de organul de urmărire 
penală sau de instanța de judecată la care se găseşte dosarul. Această 
dispoziție este amendată de dispoziţiile art. 162 alin. (5), unde se arată că 
obiectele ce servesc ca mijloc de probă, dacă nu sunt supuse confiscării!, în 
condițiile legii, pot fi restituite, chiar înainte de soluţionarea definitivă a 
procesului, persoanei căreia îi aparţin, în afară de cazul când prin această 
restituire s-ar putea stânjeni aflarea adevărului. Această prevedere a legii se 
converteşte într-o măsură procesuală de reparaţie vremelnică a prejudiciului 
cauzat prin infracțiune. Organul de urmărire penală sau instanţa de judecată 
pune în vedere persoanei căreia i-au fost restituite obiectele că este obligată 
să le păstreze până la soluţionarea definitivă a cauzei. 


' Spre exemplu, sunt supuse confiscării speciale, potrivit art. 112 alin. (1) C. pen.: 
bunurile produse prin săvârşirea faptei prevăzute de legea penală; bunurile care au fost 
folosite, în orice mod, sau destinate a fi folosite la săvârşirea unei fapte prevăzute de legea 
penală, dacă sunt ale făptuitorului sau dacă, aparţinând altei persoane, aceasta a cunoscut 
scopul folosirii lor; bunurile folosite, imediat după săvârşirea faptei, pentru a asigura scăparea 
făptuitorului sau păstrarea folosului ori a produsului obținut, dacă sunt ale făptuitorului sau 
dacă, aparţinând altei persoane, aceasta a cunoscut scopul folosirii lor etc. 

Obiectele care nu au legătură cu cauza se restituie persoanei căreia îi 
aparţin, cu excepţia celor care sunt supuse confiscării, în condiţiile legii. 

Este posibil ca între bunurile ridicate să se afle şi unele.dintre acelea 
arătate în art. 252 alin. (2)', care, dacă nu este cazul a fi restituite, se 
conservă sau se valorifică prin intermediul unităţilor de profil?. 

In cazurile în care ridicarea de obiecte sau înscrisuri se efectuează la 
o autoritate publică, instituţie publică sau la alte persoane juridice de drept 
public, procedura este aceea analizată mai sus, care se completează, 
potrivit art. 164, cu următoarele dispoziţii: organul judiciar se legitimează şi, 
după caz, înmânează o copie a mandatului de percheziție reprezentantului 
autorităţii, instituţiei sau persoanei juridice de drept public; percheziţia se 
efectuează în prezenţa autorităţii, instituţiei sau persoanei juridice de drept 
public ori a altei persoane cu capacitate deplină de exercițiu; copia de pe 
procesul-verbal se lasă reprezentantului autorităţii, instituției sau persoanei 
juridice de drept public. 


7.3. Alte forme de percheziţie 
7.3.1. Percheziţia corporală şi percheziţia asupra unui vehicul 


=- Percheziția corporală. Alături de percheziția domiciliară, legea 
(art. 165-166) reglementează şi percheziția corporală’, care se efectuează 
în vederea descoperirii de urme ale infracțiunii, corpuri delicte ori alte 
obiecte ce prezintă importantă pentru aflarea adevărului în cauză. 

Prin efectuarea percheziției corporale se realizează examinarea 
corporală externă a unei persoane, a cavității bucale, a nasului, a urechilor, 
a părului, a îmbrăcămintei, a obiectelor pe care persoana le are asupra sa 
sau sub controlul său, la momentul efectuării percheziției. 

Aşadar, percheziția corporală vizează nu doar examinarea corporală a 
persoanei, ci şi examinarea obiectelor pe care aceasta le are asupra sa sau 
sub control. În acest mod, legiuitorul a achiesat la propuneri ale literaturii de 
specialitate, conform cărora percheziția corporală este necesar a fi extinsă şi 
asupra obiectelor persoanei, precum şi a locației în care se află persoana, 
unde ar putea fi descoperite mijloace materiale de probă sau înscrisuri 
abandonate de aceasta“. 


1 Aceste bunuri sunt: bunurile perisabile, obiectele din metale sau pietre prețioase, 
mijloacele de plată străine, titlurile de valoare interne, obiectele de artă şi de muzeu, colecțiile 
de valoare, precum şi sumele de bani. 

| 2 Spre exemplu, bunurile perisabile se predau unităților economice, potrivit cu specia- 
litatea acestora, care au obligaţia să le primească şi să le valorifice de îndată, conform 
regulilor comerțului de piață. Metalele sau pietrele prețioase ori obiectele confecţionate cu 
acestea şi mijloacele de plată străine se depun la cea mai apropiată instituție bancară 
competentă. 

3 A se vedea Al. Țuculeanu, Reflecţii în legătură cu percheziția corporală, în Dr. 
nr. 3/1996, p. 42. 

4 G.I, Olteanu. M. Ruiu, op. cit., p. 113. 

Spre deosebire de percheziţia domiciliară, percheziţia corporală poate 
fi dispusă, după caz, de organele judiciare penale (organele de cercetare 
penală, procuror sau judecător) sau orice autoritate cu atribuţii în asigurarea 
ordinii şi securităţii publice. 

În acest sens, menţionăm dispoziţiile art. 31 alin. (1) lit. f) din Legea 
nr. 218/2002 privind organizarea şi funcţionarea Poliţiei Române, în confor- 
mitate cu care, în realizarea atribuţiilor ce îi revin, polițistul poate efectua, cu 
respectarea dispoziţiilor legale, controale ale persoanelor şi bagajelor, 
precum şi ale vehiculelor aflate în circulaţie, atunci când există indicii temei- 
nice cu privire la săvârşirea unor infracţiuni sau posibile acțiuni teroriste. 

De asemenea, potrivit art. 27 lit. e) din O.U.G. nr. 104/2001 privind 
organizarea şi funcţionarea Poliţiei de Frontieră Române, în exercitarea 
atribuţiilor ce îi revin în zona de competenţă polițistul de frontieră are dreptul 
de a efectua controlul persoanelor şi al bagajelor, precum şi al autove- 
hiculelor (...), atunci când există indicii temeinice că săvârşirea unei 
infracţiuni la regimul frontierei de stat este iminentă şi că persoana sau 
bunurile căutate se află în zona controlată. 

Din enumerarea subiecţilor procesuali care pot efectua percheziția 
corporală se desprinde concluzia că procedeul probatoriu poate fi utilizat 
atât în cadrul procesului penal, cât şi anterior declanşării urmăririi penale. 
Cea mai des întâlnită ipoteză de efectuare a percheziţie corporale este 
reprezentată de procedura constatării infracțiunilor flagrante. 

Notăm, de asemenea, comparativ cu percheziţia domiciliară, faptul că 
percheziția corporală se efectuează mult mai uşor, fiind necesară doar 
„existența unei suspiciuni rezonabile din care să rezulte posibilitatea obţinerii 
de probe utile soluționării cauzei. 

În efectuarea propriu-zisă a activităţii de ir riza sfera a persoanei, 
legea impune în mod expres [art. 166 alin. (1)] asigurarea respectării 
demnităţii umane. Pentru aceasta, în primul rând, 'organul judiciar sau 
autoritatea cu atribuţii în asigurarea ordinii şi securităţii publice trebuie să ia 
măsuri ca percheziția să fie efectuată de o persoană de acelaşi sex cu 
persoana percheziționată. 

Înainte de începerea percheziției, persoanei percheziționate i se 
solicită predarea de bunăvoie a obiectelor căutate. Dacă obiectele căutate 
sunt predate, nu se mai efectuează percheziţia, cu excepția cazului când se 
consideră util să se procedeze la aceasta, pentru căutarea altor obiecte sau 
urme. 

Valoare probatorie. Concretizarea rezultatelor activităţii probatorii se 
realizează prin întocmirea unui proces-verbal, care trebuie să cuprindă 
următoarele menţiuni: 

a) numele şi prenumele persoanei percheziționate; 


b) numele, prenumele şi calitatea persoanei care a efectuat per- 
cheziția; 

c) enumerarea obiectelor găsite cu ocazia percheziției; 

d) locul unde este încheiat; 

e) data şi ora la care a început şi ora la care s-a terminat efectuarea 
„percheziției, cu menţionarea oricărei întreruperi intervenite; 

f) descrierea amănunțită a locului şi condiţiilor în care înscrisurile, 
obiectele sau urmele infracțiunii au fost descoperite şi ridicate, enumerarea 
şi descrierea lor amănunțită, pentru a putea fi recunoscute; menţiuni cu 
privire la locul şi condiţiile în care suspectul sau inculpatul a fost găsit. 

Sub aspectul condiţiilor de formă, procesul-verbal trebuie semnat pe 
fiecare pagină şi la sfârşit de cel care îl încheie şi de persoana perche- 
ziționată. Dacă persoana percheziţionată nu poate sau refuză să semneze, 
„se face menţiune despre aceasta, precum şi despre motivele imposibilității 
sau refuzului de a semna. O copie a procesului-verbal se lasă persoanei 
percheziționate. | 

În ceea ce priveşte măsurile care se impun ulterior descoperirii de 
urme ale infracţiunii, corpuri delicte ori alte obiecte cu valoare probatorie, se 
aplică dispoziţiile prevăzute pentru percheziția domiciliară. | 

Percheziția asupra unui vehicul constă în examinarea exteriorului 
ori interiorului unui vehicul sau a altui mijloc de transport ori a com- 
ponentelor acestora. Prin vehicul se înțelege un mijloc de transport pe uscat 
(autovehicul, căruță, vagon de tren, bicicletă), transport aerian, pe apă sau 
sub apă. 

Pentru efectuarea percheziției asupra unui vehicul ori a compo- 
nentelor acestuia se aplică regulile de la percheziţia corporală în ceea ce 
priveşte condiţiile de dispunere, organele care pot proceda la activitatea 
probatorie şi măsurile care se dispun față de urmele infracțiunii, mijloacele 
materiale de probă ori înscrisurile descoperite. 

Notăm însă încălcarea normelor de tehnică legislativă, în sensul 
repetării inutile a unor texte legale. Astfel, în condiţiile în care în art. 167 
alin. (2) se precizează că percheziția unui vehicul se efectuează în confor- 
mitate cu art. 165 alin. (2), în art. 167 alin. (3) se arată că prevederile 
art. 165 [deci inclusiv ale alin. (2)] se aplică în mod corespunzător. 


7.3.2. Percheziţia informatică 


Definiţie. Prin percheziţie în sistem informatic sau a unui suport de 
stocare a datelor informatice se înțelege procedeul de cercetare, desco- 
perire, identificare şi strângere a probelor stocate într-un sistem informatic 
sau suport de stocare a datelor informatice, realizat prin intermediul unor 
mijloace tehnice şi proceduri adecvate, de natură să asigure integritatea 
informaţiilor conţinute de acestea. 


1 Pentru detalierea noțiunilor de „sistem informatic” şi „dispozitiv de stocare”, a se 
vedea pct. 4.2, Supravegherea tehnică, din prezentul capitol. 

Organul judiciar competent. În cursul urmăririi penale, percheziția 
informatică se dispune, la cererea procurorului, de judecătorul de drepturi şi 
libertăţi de la instanța căreia i-ar reveni competența să judece cauza în 
primă instanță sau de la instanța corespunzătoare în grad acesteia în a 
cărei circumscripție se află sediul parchetului din care face parte > Vath 
care efectuează sau supraveghează urmărirea penală. 

Există şi o situație specială, în care dispoziția provizorie de percheziţie 
informatică aparţine procurorului. Astfel, potrivit art. 168 alin. (8), în cazul în 
care, cu ocazia efectuării percheziţiei unui sistem informatic sau a unui 
suport de stocare a datelor informatice, se constată că datele informatice 
căutate sunt cuprinse într-un alt sistem informatic ori suport de stocare a 
datelor informatice şi sunt accesibile din sistemul sau suportul inițial, 
procurorul dispune de îndată conservarea, copierea datelor informatice 
identificate. Caracterul provizoriu al acestei dispoziţii rezultă din obligația 
procurorului de a solicita de urgenţă judecătorului completarea mandatului 
de percheziţie informatică cu referiri la sistemul informatic sau suportul de 
stocare accesibil din sistemul informatic sau suportul de stocare inițial 
percheziționat. 

În cursul judecății, percheziţia informatică poate fi încuviințată de 
instanţa de judecată din oficiu sau la cererea procurorului, a părților ori a 
persoanei vătămate. 

Condiţii. Actul de dispoziţie. În ceea ce priveşte condiţiile care 
trebuie îndeplinite pentru încuviințarea procedeului probatoriu analizat, 
notăm diferenţele existente faţă de celelalte metode de probaţiune, în sensul 
„că singura cerință impusă de legiuitor constă în necesiiatea descoperirii şi 
strângerii de probe. 

În vederea obținerii acestei încuviințări, procurorul va sesiza 
judecătorul de drepturi şi libertăți competent cu o cerere, întocmind, în acest 
sens, un referat cu propunere motivată. În tăcerea legii, apreciem că în 
acest referat se vor menţiona, ca şi în cazul celorlalte procedee De 

a) denumirea parchetului şi data emiterii; 

b) numele, prenumele şi calitatea celui care îl întocmeşte; 

c) fapta care face obiectul urmăririi penale, încadrarea juridică a 
acesteia şi, după caz, datele privitoare la persoana suspectului sau 
inculpatului; 

d) indicarea sistemului informatic sau suportului de stocare de date 
informatice care formează obiectului percheziţiei; 

e) semnătura celui care a întocmit referatul. 

Judecătorului de drepturi şi libertăți i se comunică, de asemenea, şi 
dosarul cauzei. 

Cererea se soluţionează în camera de consiliu, fără citarea părților. 
Participarea procurorului este obligatorie. l 


PROBELE, MIJLOACELE DE PROBĂ ŞI PROCEDEELE PROBATORII ÎN PROCESUL PENAL 547 


Atunci când cererea procurorului este întemeiată, judecătorul de 
drepturi şi libertăţi va dispune admiterea acesteia, prin încheiere motivată. În 
acelaşi timp, în vederea punerii în aplicare a procedeului probatoriu, se va 
emite şi mandatul de percheziție informatică. 

Deşi în art. 168 alin. (6) se arată care este conținutul încheierii de 
încuviințare a percheziţiei, apreciem că aceste dispoziţii sunt aplicabile şi 
conţinutului mandatului de percheziţie. De altfel, în procedura dispunerii 
percheziţiei domiciliare se menţionează expres că aceste două acte au 
acelaşi conţinut [art. 158 alin. (7)]. 
| “În aceste circumstanțe, încheierea judecătorului şi mandatul de 
perchezitie informatică trebuie să cuprindă: 

a) denumirea instantei; 

b) data, ora şi locul emiterii; 

c) numele, prenumele şi calitatea persoanei care a emis mandatul; 

d) perioada pentru care s-a emis mandatul şi în cadrul căreia trebuie 
efectuată activitatea dispusă; 

e) scopul pentru care a fost emis; 

f) sistemul informatic sau suportul de stocare a datelor pe el 
care urmează a fi percheziționat, precum şi numele suspectului sau 
inculpatului, dacă este cunoscut; 

g) semnătura judecătorului şi ştampila instanţei. 

Încheierea prin care judecătorul de drepturi şi libertăți se pronunță 
asupra cererii de încuviințare a efectuării percheziţiei informatice nu este 
supusă căilor de atac. 

Durata mandatului de percheziţie informatică. Legea nu prevede o 
perioadă determinată pe parcursul căreia se poate efectua percheziția 
informatică, ceea ce înseamnă, practic, că acest procedeu probatoriu se 
poate încuviința şi pune în aplicare pe tot parcursul fazei de urmărire penală. 

Procedura efectuării percheziţiei informatice. Potrivit art. 168 
alin. (12), percheziţia în sistem informatic ori a unui suport de stocare a 
datelor informatice se efectuează de un specialist care funcționează în 
cadrul organelor judiciare sau din afara acestora, în prezența procurorului 
sau a organului de cercetare penală. 

În desfăşurarea percheziției informatice procurorul poate dispune 
efectuarea de copii ale obiectelor vizate prin utilizarea unor mijloace tehnice 
şi proceduri adecvate, de natură să asigure integritatea informațiilor 
conţinute de acestea. Cazurile în care se pot efectua copii ale obiectelor 
care conțin date informatice sunt următoarele: 

1) pentru e i dia integrităţii datelor informatice stocate pe obiectele 
ridicate; 

2) dacă ridicarea obiectelor care conțin datele informatice ar afecta 
grav desfăşurarea activităţii persoanelor care dețin aceste obiecte. 


7 

Percheziţia informatică sau a unui suport de stocare a datelor 
informatice se efectuează în prezența suspectului ori a inculpatului, căruia i 
se poate permite să fie asistat ori reprezentat de o persoană de încredere. 
Când persoana la care se face percheziţia este reținută ori arestată, va fi 
adusă la percheziţie. În cazul în care nu poate fi adusă, percheziția 
informatică se face în prezenţa unui reprezentant ori martor asistent. 

Obiectul percheziţiei informatice poate fi extins, în condiţiile art. 168 
alin. (8). Astfel, în cazul în care, cu ocazia efectuării percheziţiei unui sistem 
informatic sau a unui suport de stocare a datelor informatice, se constată că 
datele informatice căutate sunt cuprinse într-un alt sistem informatic ori 
suport de stocare a datelor informatice şi sunt accesibile din sistemul sau 
suportul iniţial, procurorul dispune de îndată conservarea, copierea datelor 
informatice identificate şi va solicita, de urgenţă, completarea mandatului. 

De exemplu, prin percheziția informatică se cercetează computerul 
inculpatului, în vederea obţinerii de probe. Accesând sistemul informatic, 
organul judiciar deschide poşta electronică utilizată de inculpat şi pătrunde 
în Yahoo Mail, de unde strânge informaţii relevante cu privire la activitatea 
infracțională a inculpatului. În acest mod, practic, organul judiciar accesează 
un sistem informatic distinct, Yahoo Mail, administrat de corporaţia 
americană de internet cu acelaşi nume, Yahoo. Pentru aceste cazuri, datele 
obținute vor putea fi conservate şi copiate, fiind necesară obținerea urgentă 
a încuviințării judecătorului. | daia 

Apreciem că textul de lege este necesar a fi interpretat restrictiv, 
deoarece, în mod practic, atunci când se efectuează percheziția unui suport 
de stocare a datelor informatice (hard disk de memorie, carduri de memorie, 
DVD-uri etc.), nu se poate realiza accesul la un alt suport de memorie. 
Singura situaţie în care se poate realiza accesul dintr-un suport de stocare 
într-un alt suport de stocare este condiționată de conectarea respectivelor 
suporturi la sisteme informatice. Deci, în realitate, conectivitatea se 
realizează tot prin sistemele informatice. 

Organele de urmărire penală trebuie să ia măsuri ca percheziția infor- 
matică să fie efectuată fără ca faptele şi împrejurările din viața personală a 
celui la care se efectuează percheziția să devină, în mod nejustificat, 
publice. Datele informatice identificate cu caracter secret se păstrează în 
condiţiile legii. 

În cursul judecății, punerea în executare a percheziţiei informatice se 
realizează de către procuror, căruia instanţa îi pune la dispoziție mandatul 
de percheziție. 

In urma efectuării percheziției informatice, se întocmeşte un 
proces-verbal, având următorul conţinut: 

a) numele persoanei de la care a fost ridicat sistemul informatic sau 
suporturile de stocare a datelor informatice ori numele persoanei al cărei 
sistem informatic este cercetat; 

b) numele persoanei care a efectuat percheziția; 

c) numele persoanelor prezente la efectuarea percheziţiei; 

d) descrierea şi enumerarea sistemelor informatice ori suporturilor de 
stocare a datelor informatice față de care s-a dispus percheziția; 

e) descrierea şi enumerarea activităților desfăşurate; 

f) descrierea şi enumerarea datelor informatice descoperite cu ocazia 
percheziţiei; 

g) semnătura sau ştampila persoanei care a efectuat percheziția; 

h) semnătura persoanelor prezente la efectuarea percheziției. 


7.4. Ridicarea de obiecte şi înscrisuri 


Este posibil ca anumite obiecte, înscrisuri sau date informatice ce pot 
servi ca mijloace de probă în procesul penal să se găsească în posesia 
unor persoane fizice sau juridice, cazuri în care organele judiciare trebuie să 
le ridice pentru folosirea lor la rezolvarea cauzelor penale. 

În acest sens, în art. 169 se arată că organul de urmărire penală sau 
instanța de judecată are obligaţia să ridice obiectele şi înscrisurile ce pot 
servi ca mijloace de probă în procesul penal. 

Actul procedura! al ridicării de obiecte sau înscrisuri este o activitate 
care se deosebeşte de percheziție prin aceea că presupune cunoaşterea 
atât a înscrisurilor sau a obiectelor care au legătură cu cauza penală, cât şi 
a locului unde acestea se găsesc!. 

-= Obligaţia organelor judiciare de a ridica obiectele sau înscrisurile ce 
pot servi ca mijloace de probă în procesul penal este dublată de obligaţia de 
predare a unor asemenea obiecte sau înscrisuri de către cei care le dețin. 
Din economia dispoziţiilor procesual penale prin care este reglementată 
procedura ridicării de obiecte şi înscrisuri (art. 169-171) se desprinde ca fiind 
prioritară predarea bunurilor şi înscrisurilor, în timp ce ridicarea silită se 
impune în situația în care bunurile sau înscrisurile nu au fost predate de 
bunăvoie. 

Predarea obiectelor, înscrisurilor sau a datelor informatice. 
Organul de urmărire penală sau instanța de judecată poate solicita ca o 
persoană fizică sau juridică în posesia căreia se află un anumit obiect sau 
înscris să îl prezinte şi să îl predea, sub luare de dovadă, în următoarele 
condiții: 

a) există o suspiciune rezonabilă cu privire la pregătirea sau 
săvârşirea unei infracțiuni; 

b) sunt temeiuri de a se crede că obiectul sau înscrisul vizat poate 
servi ca mijloc de probă în cauză. 


1 C. Suciu, op. cit., p. 560. 

Cu caracter de noutate, potrivit art. 170 alin. (2), cu îndeplinirea 
aceloraşi condiţii, organul de urmărire penală sau instanţa de judecată poate 
dispune ca: 

a) orice persoană fizică sau juridică de pe teritoriul României să 
comunice anumite date informatice aflate în posesia sau sub controlul său, 
care sunt stocate într-un sistem informatic ori pe un suport de stocare a 
datelor informatice; 

b) orice furnizor de rețele publice de comunicaţii electronice sau 
furnizor de servicii de comunicaţii electronice destinate publicului să comu- 
nice anumite date referitoare la abonati, utilizatori şi la serviciile prestate, 
aflate în posesia sau sub controlul său, altele decât conținutul comunicațiilor 
şi decât cele prevăzute la art. 138 alin. (1) lit. j), pentru care este necesară 
autorizația judecătorului de drepturi şi libertăți (datele necesare pentru 
urmărirea şi identificarea sursei unei comunicări, datele necesare pentru 
identificarea destinaţiei unei comunicări, datele necesare pentru a determina 
data, ora şi durata comunicării, datele necesare pentru identificarea tipului 
de comunicare etc.). De exemplu, pot fi solicitate de către organul de 
urmărire penală, fără autorizația prealabilă a judecătorului, datele reținute de 
furnizorii de rețele publice de comunicaţii electronice necesare activității lor 
comerciale, pentru facturare sau alte plăţi de interconectare etc. [art. 11 
alin. (1) din Legea nr. 82/2012 privind reținerea datelor generate sau 
prelucrate de furnizorii de rețele publice de comunicaţii electronice şi de 
furnizorii de servicii de comunicații electronice destinate publicului]. 

Predarea obiectelor, înscrisurilor sau a datelor informatice se solicită 
prin ordonanța organului de urmărire penală sau încheierea instanței de 
judecată. Conţinutul actului procesual este următorul: numele şi semnătura 
persoanei care a dispus predarea, numele persoanei ce este obligată să 
predea obiectul, înscrisul ori datele informatice, descrierea obiectului, 
înscrisului sau a datelor informatice ce trebuie predate, precum şi data şi 
locul unde trebuie să fie predate. 

Potrivit art. 170 alin. (5), în cazul în care organul de urmărire penală 
sau instanța de judecată apreciază că şi o copie a unui înscris sau a datelor 
informatice poate servi ca mijloc de probă, reţine numai copia. În cazul în 
care obiectul, înscrisul sau datele informatice au un caracter secret sau 
confidenţial, prezentarea sau predarea se face în condiţii care să asigure 
păstrarea secretului ori a confidenţialității. 

Ridicarea silită de obiecte şi înscrisuri. Nerespectarea dispoziţiilor 
legale privind predarea obiectelor sau înscrisurilor poate impieta asupra 
bunei desfăşurări a procesului penal şi, din acest considerent, legea 
(art. 171) prevede posibilitatea ridicării silite a acestora. Actul procedural al 
ridicării silite este întotdeauna efectuat de către organele de cercetare 
penală, dispoziția (actul procesual) privind efectuarea activității aparținând, 
după caz, procurorului sau instanței de judecată. În acest sens, în art. 171 

se arată că organul de urmărire penală, prin ordonanţă, sau instanța de 
judecată, prin încheiere, poate dispune ridicarea silită a obiectelor ŞI 
înscrisurilor. În cursul judecății dispoziţia de ridicare silită este comunicată 
procurorului care ia măsuri de aducere la îndeplinire prin organul de cer- 
cetare penală. 

Menţionăm că, în cazul ridicării obiectelor şi înscrisurilor, trebuie res- 
pectate anumite reguli tactice". 

În ceea ce priveşte procedura de ridicare a obiectelor şi înscrisurilor, 
notăm că aceasta este aceeaşi ca în cazul efectuării percheziţiei. 

Împotriva măsurii de ridicare silită a obiectelor sau înscrisurilor sau a 
modului de aducere la îndeplinire a acesteia se poate face plângere de 
către orice persoană interesată, aplicându-se dispozițiile referitoare la 
contestarea măsurilor asigurătorii. 


7.5. Cercetarea la fața locului 
7.5.1. Noţiune şi importanţă 


Între procedeele de descoperire şi ridicare a înscrisurilor şi mijloacelor 
materiale de probă un loc deosebit îl ocupă cercetarea la locul săvârşirii 
infracţiunii. În contextul acestei instituţii, pentru lămurirea înțelesului 
sintagmei „locul faptei” trebuie să se aibă în vedere atât sensul dat prin 
dispoziţiile art. 41 alin. (2), cât şi cel de loc unde s-au descoperit urmele 
infracţiunii ori în care s-au extins urmările ei”. 

Sub aspectul terminologiei folosite, semnalăm reglementarea incon- 
secventă a denumirii acestui procedeu probatoriu. Astfel, dacă în denumirea 
Capitolului VIII se prevede „cercetarea locului faptei”, expresie prin care se 
poate înțelege, aşa cum am arătat mai sus, locul săvârșirii infracțiunii în 
accepțiunea art. 41 alin. (2), în cuprinsul art. 192, art. 194 şi art. 195 
legiuitorul utilizează expresia „cercetarea la fața locului”, în conținutul căreia 
pot fi incluse mai multe locuri decât locul săvârşirii infracţiunii. 

Importanța acestui act procedural este relevantă prin obiectul său 
complex fixat în dispoziţiile art. 192 alin. (1), unde se arată că se poate 
efectua această activitate când este necesar să se facă constatări directe în 
scopul determinării sau clarificării unor împrejurări de fapt ce prezintă 
importanță pentru stabilirea adevărului, precum şi ori de câte ori există 
suspiciuni cu privire la decesul unei persoane. 

în anumite cazuri, cercetarea la fața locului, pentru clarificarea 
anumitor împrejurări privind săvârşirea infracțiunii, poate implica ridicarea 


1 A se vedea această problemă tratată pe larg în E. Stancu, op. cit., p. 174. 

2 Reamintim că, potrivit acestei dispoziţii, prin „locul săvârşirii infracțiunii” se înțelege 
locul unde s-a desfăşurat activitatea infracţională, în totul sau în parte, ori locul unde s-a 
produs urmarea acesteia. 

3 C. Suciu, op. cit., p. 503. 

unor obiecte sau înscrisuri de la instituții sau persoane fizice sau efectuarea 
de perchezitii. 

Pentru ca cercetarea la fața locului să-şi manifeste importanța decisivă 
pe care o are în opera de aflare a adevărului în cauzele penale, se impune 
ca organele judiciare care o efectuează să uzeze, în cele mai bune condiţii, 
de tactica, metodica şi tehnica descoperirii şi fixării urmelor infracţiunii şi să 
se folosească, la nevoie, de realizările tehnico-ştiinţifice cele mai noi. 


7.5.2, Procedura cercetării la fata locului 


Competente să efectueze acest act procedural sunt atât organele de 
urmărire penală, cât şi instanțele de judecată, procedura aplicată fiind 
similară. 

Prin comparaţie cu [e ol tă anterioară, se observă renunțarea 
la o serie de reguli de desfăşurare a cercetării la fața locului, după cum 
urmează: 

- desfăşurarea procedeului probatoriu nu mai impune prezența 
martorilor asistenţi; 

- nu mai este prevăzută posibilitatea asigurării prezenței persoanelor 
interesate (subiecţi procesuali principali, părți, avocaţii acestora) la efec- 
tuarea cercetării; 

- nu mai este reglementată aducerea inculpatului arestat sau posibi- 
litatea reprezentării acestuia. 

Apreciem că regulile menţionate mai sus, deşi nu mai sunt prevăzute 
în mod expres în. Codul de procedură penală, pot fi aplicate de organul de 
urmărire penală sau instanța de judecată în procedura cercetării la fata 
locului. 

Pentru desfăşurarea în bune condițiuni a cercetării la fața locului, 
organul judiciar care efectuează această activitate poate -interzice per- 
soanelor care se află ori vin la locul unde se efectuează cercetarea să 
comunice între ele sau cu alte persoane. Această dispoziție a legii se 
justifică prin aceea că discuţiile între anumite persoane prezente la această 
activitate ar putea influenţa, într-un mod sau altul, desfăşurarea cercetării. 

Cu caracter de noutate, în ceea ce priveşte persoanele care pot 
participa la cercetarea la faţa locului, în art. 194 se arată că organul judiciar 
poate dispune prezența medicului legist sau a oricăror persoane a căror 
prezenţă o consideră necesară. Participarea medicului legist se impune, mai 
ales, în ipoteza în care obiectul cercetării la fața locului îl reprezintă : 


strângerea de probe în vederea lămuririi decesului unei persoane survenit în 
condiţii suspecte. 


11, Anghelescu, op. cit., p. 117; E. Stancu, Criminalistica, vol. Il, partea a Il-a şi a III-a, 
Ed. Proarcadia, Bucureşti, 1993, pp. 5-27; |. Mircea, Criminalistica, Ed. Didactică şi 


Pedagogică, Bucureşti, 1978, p. 148; A. Ciopraga, Criminalistica. Tactica, Universitatea din 
laşi, 1986, p. 24 şi urm. 

Fixarea rezultatelor cercetării la fata locului se face, potrivit art. 195, 
într-un proces-verbal de cercetare la fața locului, la care se pot anexa schițe, 
desene sau fotografii ori alte asemenea lucrări, cum este, de exemplu, 
suportul pe care au fost stocate imagini înregistrate de la locul cercetat. 

Procesul-verbal de cercetare la fața locului trebuie să cuprindă, în 
afara mentiunilor arătate în art. 199, următoarele elemente: 

a) indicarea ordonantei sau a încheierii prin care s-a dispus măsura; 

b) numele, prenumele persoanelor prezente şi calitatea în care 
acestea participă; 

o) numele şi prenumele suspectului sau inculpatului, dacă este cazul; 

d) descrierea amănunţită a situaţiei locului, a urmelor găsite, a 
obiectelor examinate şi a celor ridicate, a poziției şi stării celorlalte mijloace 
materiale de probă, astfel încât acestea să fie redate cu precizie şi pe cât 
posibil cu dimensiunile respective. 

Sub aspectul condiţiilor de formă, procesul-verbal trebuie semnat pe 
fiecare pagină şi la sfârşit de către cel care îl încheie şi de către persoanele 
care au participat la cercetare. Dacă vreuna dintre aceste persoane nu 
poate sau refuză să semneze procesul-verbal, se face menţiune despre 
aceasta, precum şi despre motivele imposibilității sau refuzului de a semna. 


7.6. Reconstituirea 
7.6.1. Noțiune şi importanţă 


Deşi nu este un procedeu propriu-zis de descoperire şi ridicare a 
înscrisurilor şi mijloacelor materiale de probă, reconstituirea este tratată 
totuşi în acest paragraf, deoarece are unele elemente comune cu 
cercetarea la fața locului, şi anume: ambele acte procedurale se efectuează 
la locul săvârşirii infracţiunii şi prin amândouă se urmăreşte (în condiții 
specifice) stabilirea împrejurărilor şi condiţiile în care fapta a fost săvârşită. 
De altfel, în literatura de specialitate, reconstituirea este considerată o formă 
auxiliară a cercetării locului săvârşirii faptei, având ca scop să verifice dacă 
faptele ce fac obiectul cercetării penale s- au putut săvârşi într-o anumită 
formă concret individualizată în timp şi spatiu‘. 

Având în vedere faptul că prin reconstituire se imită, în întregime sau 
în parte, modul şi condițiile în care s-a comis fapta, trebuie precizat că, 
potrivit art. 193 alin. (4), nu se poate întreprinde o asemenea activitate 
procedurală dacă s-ar încălca legea sau ordinea publică?, s-ar aduce 
atingere moralei publice? sau ar fi pusă în pericol viața sau sănătatea 


1C. Suciu, op. cit., p. 528. 

2 Spre exemplu, în ipoteza trecerii frauduloase a frontierei de stat prin traversarea 
fluviului Dunărea, nu se va proceda la reconstituirea săvârșirii infracțiunii, existând pericolul 
ca inculpatul să evadeze sau să se înece. 

% E. Florian, op. cit., p. 373. 

persoanelor!. Adăugăm, acestor ipoteze legale, situațiile în care prin desfă- 
şurarea reconstituirii se poate cauza o stare de pericol pentru anumite 
bunuri. | 

Cu prilejul reconstituirii pot fi verificate ipotezele privind săvârşirea 
infracţiunii, eliminându- se dintre acestea cele care nu sunt confirmate de 
actul reconstituirii?. Prin reconstituire este posibilă obținerea de probe noi, 
nedescoperite anterior de către organele judiciare”. 

Reconstituirea nu trebuie confundată cu experimentul judiciar, acesta 
din urmă fiind o metodă ştiinţifică de cercetare, folosită atât în cadrul 
reconstituiri, cât şi în alte domenii. Spre exemplu, în cadrul expertizei 
armelor de foc se poate face un experiment judiciar (trageri experimentale), 
pentru a se stabili, printre altele, modul de funcţionare a armei sau 
posibilitatea declanşării accidentale a percuţiei etc. 


7.6.2. Procedura reconstiluirii 


Reconstituirea poate fi făcută atât în faza de urmărire penală, cât şi în 
faza de judecată, organul judiciar procedând la reconstituirea, în întregime 
sau în parte, a modului şi a condiţiilor în care s-a comis fapta. 

Organele judiciare procedează la reconstituirea activităților sau a 
situaţiilor, având în vedere împrejurările în care fapta a avut loc, pe baza 
probelor administrate. În cazul în care declaraţiile martorilor, ale părților sau 
ale subiecților procesuali principali cu privire la activitățile sau situaţiile ce 
trebuie reconstituite sunt diferite, reconstituirea trebuie efectuată separat 
pentru fiecare variantă a desfăşurării faptei descrise de aceştia. 

Reconstituirea, spre deosebire de cercetarea la fața locului, implică 
participarea obligatorie a suspectului sau inculpatului. Absența suspectului 
sau a inculpatului la efectuarea acestui act procedural este de neconceput, 
deoarece acesta este pus să repete modul în care a acţionat la comiterea 
faptei, cu alte cuvinte, să reproducă elementul material al laturii obiective a 
infracțiunii. 

Potrivit art. 193 alin. (3), când suspectul sau inculpatul se află în 
vreuna dintre situațiile de asistenţă juridică obligatorie, reconstituirea se face 
în prezența acestuia, asistat de apărător. 

În anumite ipoteze, suspectul sau inculpatul an să refuze să 
participe la efectuarea reconstituirii sau se poate constata imposibilitatea 
acestuia de participare. Pentru aceste cazuri, cu caracter de noutate, în 


1 V. Manzini, Tratato di diritto procesuale penale, Unione Tip. Edit. Torinese, Torino, 
1931, vol. II, p. 961. 

‘C. Suciu, op. cit., p. 530. 

° Ibidem, p. 528; C. Aioanițoaie, Curs de criminalistică, vol. II, Tactica criminalistică, 
editat de Şcoala Militară de ofițeri a Ministerului de Interne, 1975, p. 244 şi urm; „ambele 
surse, apud E. Stancu, în Criminalistica, p. 177. 

î E. Stancu, Op. cit., p. 178. 

art. 193 alin. (3) teza finală se arată că reconstituirea se poate efectua cu 
participarea altei persoane. 

Organul de urmărire penală sau instanţa de judecată poate dispune 
prezența medicului legist sau a oricăror persoane a căror prezență o 
consideră necesară. 

Rezultatele reconstituirii sunt fixate într-un proces-verbal de reconsti- 
tuire care trebuie să cuprindă, în principiu, aceleaşi date ca şi procesul-verbal 
ce se întocmeşte în cazul cercetării la fața locului, consemnându-se, în 
schimb, amănunţit, desfăşurarea reconstituiri. 

„Şi în cazul reconstituirii se pot face schițe, desene sau fotografii, ori 
“alte asemenea lucrări, care se vizează şi se anexează la procesul-verbal. 


$ 8. Expertiza şi constatarea 


8.1. Noţiuni introductive 


Sediul materiei în ceea ce priveşte constatările, expertizele şi alte 
lucrări medico-legale se află în Capitolul VII, „Expertiza şi constatarea”, din 
Titlul IV, „Probele, mijloacele de probă şi procedeele probatorii”. 

Semnalăm, din debutul acestui paragraf, numeroasele deficiențe de 
tehnică legislativă constatate în procesul de analiză a cadrului legal în 
materie. 

În primul rând, sistematizarea Capitolului VII este dificil de înțeles, 
procedeele probatorii fiind reglementate în mod aleator, fără o logică uşor 
de urmărit. În debutul capitolului se stabilesc reguli aplicabile expertizei, apoi 
este prevăzută procedura constatării, urmată, la rândul ei, de alte 
reglementări în materia expertizei. De exemplu, în art. 173-181 sunt 
prevăzute reguli aplicabile expertizei, în art. 181' se prevede obiectul 
constatării şi raportul de constatare, iar în art. 184, expertiza medico-legală 
psihiatrică. În continuare, în art. 186-187 sunt reglementate anumite lucrări 
medico-legale, pentru ca în art. 188 să fie consacrată expertiza toxicologică. 
Urmează alte două activități cu caracter medical, examinarea medico-legală 
şi examinarea fizică, în art. 189-190, pentru ca în finalul capitolului (art. 191) 
să fie inclusă expertiza genetică judiciară. 

În al doilea rând, nu este respectată o ordine logică în activitatea de 
reglementare. Astfel, în partea de început a capitolului, legiuitorul determină 
cadrul legal al procedurii expertizei, stabilind regulile de redactare a 
mijlocului de probă obţinut ca urmare a expertizei, şi anume a raportului de 
expertiză, ulterior introducând alte categorii de expertize. In mod firesc, 
activitatea de consemnare în raport a rezultatelor expertizei, indiferent de 
felul acesteia, s-ar impune a fi prevăzută după reglementarea diferitelor 
categorii de expertize efectuate şi a procedurii probatorii aplicate. 

În altă ordine de idei, titlul capitolului, „Expertiza şi constatarea”, nu 
reflectă conţinutul capitolului, fiind prevăzute şi alte procedee probatorii cu 

caracter medico-legal (în terminologia legislaţiei medicale, „alte lucrări 
medico-legale”). Denumirea completă a Titlului VII, având în vedere şi 
prevederi speciale existente în materia medicinii legale, ar trebui să fie 
„Expertiza, constatarea şi alte lucrări medico-legale”. 

Nu în ultimul rând, sunt prevăzute în textul legal procedee probatorii 
dificil de încadrat într-o anumită categorie. De exemplu, în art. 172 alin. (7) 
se arată posibilitatea folosirii unor specialişti în domenii strict specializate, în 
vederea obținerii opiniei acestora, fiind interpretabilă includerea acestei 
activităţi probatorii în categoria expertizelor sau a constatărilor. 

Sistematizând prevederile actualului Cod de procedură penală şi 
ținând cont şi de prevederile legilor speciale cu relevanţă în această materie, 
în cele ce urmează vom analiza procedeele probatorii prevăzute în Capitolul 
VII, şi anume: 

- constatarea; 

- expertizele; 

- alte lucrări medico-legale (autopsia medico-legală, exhumarea, exa- 
minarea medico-legală a persoanei, examinarea fizică). 


8.2. Constatarea 


În anumite cauze penale, în vederea desluşirii unor aspecte care au o 
importanță majoră în aflarea adevărului, se impune ca organele judiciare 
penale să ceară concursul unor specialişti. 

În mod frecvent, specialiştii chemaţi la rezolvarea cauzelor penale îi 
întâlnim în persoana experților. Se pot ivi însă situaţii în care lămurirea unor 
aspecte utile soluționării cauzei impune utilizarea unor specialişti, alţii decât 
experţii, care furnizează probe în dosarul penal prin efectuarea de 
constatări. Din analiza reglementării procesual penale şi a legislaţiei cu 
caracter special rezultă două ipoteze în care se pot efectua constatări, 
menţionate în cele ce urmează. 

1. Există pericol de dispariție a unor mijloace de probă sau de 
schimbare a unor situații de fapt ori este necesară lămurirea urgentă a unor 
fapte sau împrejurări ale cauzei. 

In acest caz, fiind necesară lămurirea urgentă a unor fapte sau 
împrejurări ale cauzei, organul de urmărire penală poate folosi cunoştinţele 
unui specialist sau tehnician, dispunând, din oficiu sau la cerere, efectuarea 
unei constatări. Procedeul probatoriu este, pentru această ipoteză, specific 
fazei de urmărire penală. 

2. În domenii strict specializate, instanța ori organul de urmărire penală 
poate solicita opinia unor specialişti care funcţionează în cadrul organelor 
judiciare sau în afara acestora, în domenii strict specializate, dacă pentru 
înțelegerea probelor sunt necesare anumite cunoştinţe specifice sau alte 
asemenea cunoştinţe [art. 172 alin. (7)). 


PROBELE, MIJLOACELE DE PROBĂ ŞI PROCEDEELE PROBATORII ÎN PROCESUL PENAL 557 
0 O PI a a 


Se observă că, pentru acest caz, constatarea se impune a îi efectuată 
din alte raţiuni decât urgenţa obținerii probelor. De asemenea, având în 
vedere titularii actului de dispoziţie, constatarea se poate efectua atât în 
cursul urmăririi penale, cât şi în faza de judecată. Este, de altfel, singura 
ipoteză legală în care constatarea se poate dispune şi în cursul judecării 
cauzei. | 

Critica ce poate fi formulată cu privire la art. 172 alin. (7) se referă la 
reglementarea distinctă față de constatare. Astfel, se pune întrebarea 
următoare: ce formă procedurală vor îmbrăca aceste opinii solicitate în 
domenii strict specializate? Dacă opiniile acestor specialişti vor forma 
conținutul unui raport de constatare, ce rost ar mai avea reglementarea 
separată, în condiţiile existenței unor norme procesual penale destinate 
exclusiv efectuării constatărilor? Pentru această concluzie pledează, de 
altfel, şi denumirea art. 172, „Dispunerea efectuării expertizei sau a 
constatării”. Tot în acelaşi sens, în ipoteza valorificării acestor opinii în con- 
ținutul unui alt înscris decât raportul de constatare (care ar putea fi denumit, 
conform legii, opinie), în ce categorie de mijloace de probă ar trebui inclus? 

Pentru toate aceste considerente, având în vedere şi reglementarea 
acestor „specialişti” în diferite acte normative, precum şi practica curentă a 
organelor de urmărire penală, apreciem că opiniile la care face trimitere 
art. 172 alin. (7) vor fi puse la dispoziția organului de urmărire penală sau a 
instanței de judecată prin intermediul unui raport de constatare. 

Potrivit dispoziţiilor Codului de procedură penală anterior, constatările 
erau clasificate în următoarele două categorii: constatări medico-legale şi 
constatări tehnico-ştiințifice. În actuala reglementare procesual penală nu se 
mai face deosebirea între constatarea medico-legală şi constatarea 
tehnico-ştiinţifică, deşi cele două forme ale constatării sunt în continuare 
distincte. 

Constatarea tehnico-ştiințifică se efectuează, de regulă, de către 
specialişti sau tehnicieni care funcționează în cadrul ori pe lângă instituţia de 
care aparține organul de urmărire penală sau de către alți specialişti sau 
tehnicieni care funcţionează în cadrul altor organe. 

În ceea ce priveşte prima categorie de specialişti, se pot efectua 
constatări tehnico-ştiinţifice în cadrul Direcţiei de Investigare a Infracți- 
unilor de Criminalitate Organizată şi Terorism’, Institutului Naţional de 


1 Potrivit art. 10 alin. (1) şi (3) din Legea nr. 508/2004 privind înființarea, organizarea şi 
funcţionarea în cadrul Ministerului Public a Direcţiei de Investigare a infracţiunilor de 
Criminalitate Organizată şi. Terorism, din dispoziția scrisă a procurorului se poate efectua 
constatarea tehnico-ştiințifică de către specialişti ai D.I.1.C.O.T. cu înaltă calificare în domeniul 
prelucrării şi valorificării informaţiilor, economic, financiar, bancar, vamal, informatic, precum 
şi în alte domenii, pentru clarificarea unor aspecte tehnice sau de specialitate în activitatea de 
urmărire penală. 

Criminalistică din cadrul Inspectoratului General al Poliţiei Române’, 
Poliţiei de Frontieră’. 

De asemenea, constatările tehnico-ştiințifice pot fi efectuate. şi de 
specialişti care funcționează în cadrul altor autorități ale statului, altele decât 
cele judiciare, cum ar fi Oficiul Român pentru Drepturile de Autor”, Centrul 
Naţional pentru Securitate la Incendiu şi Protecţie Civilă“, Corpul Pompierilor 
Militari” ori alte persoane fizice sau juridice autorizate de Ministerul Sănătăţii 
în scopul efectuării de constatări tehnico-ştiințifi ce în domeniul plantelor, 
substanțelor şi preparatelor stupefiante şi psihotrope“. 

Pot fi întâlnite, în mod: frecvent, constatările tehnico-ştiințifice, spre 
exemplu, în cazul accidentelor de circulaţie, pentru a se stabili pagia 
autovehiculelor, aderenţa părţii carosabile, condiţiile de vizibilitate etc., 
cazul infractiunilor contra securității şi sănătăţii în muncă, al infracţiunilor a 
regimul trafi cului de droguri etc. 


1 Institutul Naţional de Criminalistică are, printre atribuții, executarea de constatări 
tehnico-ştiinţifice în laboratoarele proprii, în scopul aflării adevărului (conform 
http://4rww.igpr.ro/Criminalistic/index.htm). În acelaşi sens, potrivit art. 26 alin. (1) pct. 15 din 
Legea nr. 218/2002 privind organizarea şi funcţionarea Poliţiei Române, această instituție 
„foloseşte metode şi mijloace tehnico-ştiinţifice în cercetarea locului faptei şi la examinarea 
probelor şi a mijloacelor materiale de probă, efectuând constatări şi expertize criminalistice, 
prin specialişti şi experţi proprii acreditaţi, precum şi rapoarte criminalistice de constatare, 
rapoarte de interpretare a urmelor sau de evaluare a comportamentului infracțional ori a 
personalități criminale”. 

2 Potrivit art. 21 lit. r) din O.U.G. nr. 104/2001 privind organizarea şi funcţionarea 
Poliţiei de Frontieră Române, această instituție are competența de a efectua, în zona de 
frontieră, prin laboratoarele şi experţii proprii acreditaţi, constatări tehnico-ştiinţifice, dispuse 
conform normelor legale în vigoare. 

* Potrivit art. 1 alin. (1) din H.G. nr. 401/2006 privind organizarea, funcționarea, 
structura personalului şi dotările necesare îndeplinirii atribuţiilor Oficiului Român pentru 
Drepturile de Autor (M. Of. nr. 292 din 31 martie 2006), instituţia în cauză este definită ca fiind 
organ de specialitate al administraţiei publice centrale în subordinea Guvernului, cu 
personalitate juridică, fiind autoritate unică de (...) constatare tehnico-ştiințifică în domeniul 
drepturilor de autor şi al drepturilor conexe. De asemenea, conform art. 3 alin. (2) lit. k) din 
actul normativ invocat, Oficiul Român pentru Drepturile de Autor efectuează constatări 
tehnico-ştiințifice cu privire la caracterul original al produselor purtătoare de drepturi de autor 
sau de drepturi conexe, la solicitarea organelor de cercetare penală. 

* Potrivit art. 4 lit. n) din H.G. nr. 259/2005 privind înființarea şi stabilirea atribuţiilor 
Centrului Naţional pentru Securitate la Incendiu şi Protecţie Civilă (M. Of. nr. 294 din 7 aprilie 
2005), această instituție poate executa, la cerere, constatări tehnico-ştiinţifice şi poate 
participa, împreună cu organele abilitate prin lege, la cercetarea cauzelor generatoare şi 
împrejurărilor determinante în producerea incendiilor şi a altor situații de urgenţă din domeniul 
de competență. 

Potrivit art. 18 lit. j) din Legea nr. 121/1996 privind organizarea şi funcționarea 
Corpului Pompierilor Militari (M. Of. nr. 257 din 23 octombrie 1996), brigăzile şi grupurile de 
pompieri militari efectuează, la cerere, constatări tehnico-ştiinţifice în scopul stabilirii cauzelor 
producerii incendiilor şi a condiţiilor care au favorizat dezvoltarea şi/sau propagarea acestora. 

ê A se vedea Legea nr. 339/2005 privind regimul juridic al plantelor, substanțelor şi 
preparatelor stupefiante şi psihotrope (M. Of. nr. 1095 din 5 decembrie 2005). | 

Specialiştii care efectuează constatările tehnico-ştiințifice nu au şi nu 
îşi pot însuşi atribuţii ale organelor de urmărire penală, ei având obligaţia să 
se limiteze la rezolvarea problemelor de strictă specialitate pe care le ridică 
rezolvarea cauzelor penale!. 

Constatarea medico-legală. În cazul unor infracţiuni îndreptate 
contra persoanei”, organele judiciare penale au nevoie de aportul unor 
specialişti care să lămurească anumite aspecte legate de fapte sau 
împrejurări de fapt cu relevanță asupra rezolvării cauzei penale. 

Constatările medico-legale trebuie să fie efectuate într-un moment 
apropiat de momentul săvârșirii infracţiunii, altfel acestea pot rămâne fără 
obiect. Aşa se şi explică faptul că aceste acte procedurale se dispun numai 
în faza de urmărire penală. 

Din acest punct de vedere, subliniem diferențele existente față de 
dispoziţiile art. 115 alin. (2) din Codul de procedură penală anterior, care 
arăta că, prin excepție, constatările medico-legale puteau fi refăcute sau 
completate în timpul fazei de judecată, dacă instanța aprecia că raportul 
medico-legal nu este complet sau concluziile acestuia nu sunt precise. 

Importanța constatării medico-legale ca mijloc de probă constă în 
aceea că furnizează organelor judiciare informaţii absolut necesare rezol- 
vării cauzelor penale; uneori constatările medico-legale sunt indispensabile, 
deoarece numai cu ajutorul lor se poate face încadrarea juridică a faptei. 
Astfel, reținerea infracţiunilor prevăzute în dispozițiile art. 193 C. pen. (lovire 
sau alte violențe) sau art. 194 C. pen. (vătămare corporală) se face numai în 
raport cu durata îngrijirilor medicale cu privire la care se pronunţă numai 
medicii legişti. 

Constatările medico-legale se fac în cadrul următoarelor instituții 
sanitare cu caracter public, reglementate prin O.G. nr. 1/2000*: Institutul 
Naţional de Medicină Legală „Mina Minovici” Bucureşti, institutele de 
medicină legală din centrele medicale universitare, serviciile de medicină 
legală județene şi cabinetele de medicină legală din oraşele nereşedinţă de 
județ. | 

Procedura de efectuare a constatării. Fiind un act procedural ce 
reclamă urgență, constatarea se efectuează potrivit unei proceduri mult 
simplificate față de expertiză. 

În vederea procurării datelor necesare rezolvării cauzei, organul de 
urmărire penală care dispune efectuarea constatării stabileşte, prin ordo- 


1 Theodoru III, p. 145. 

2 Avem în vedere infracțiunile contra vieții, integrității corporale sau sănătăţii, infracți- 
unile săvârşite asupra unui membru al familiei, agresiunile asupra fătului, infracțiunile contra 
integrității sexuale cuprinse în Titlul | al Codului penal. 

3 O.G. nr. 1/2000 privind organizarea activităţii şi funcţionarea instituțiilor de medicină 
legală (republicată în M. Of. nr. 996 din 10 noiembrie 2005). 

nanţă, obiectul constatării, formulează întrebările la care trebuie să răs- 
pundă specialistul şi termenul în care urmează a fi efectuată lucrarea. 

În legătură cu acest ultim aspect, precizăm că, în spiritul legii, lămu- 
rirea urgentă a unor fapte sau împrejurări ale cauzei trebuie să se facă, aşa 
cum arătam mai sus, într-un moment apropiat de cel al săvârșirii infracțiunii, 
deoarece numai aşa constatarea poate surprinde aspecte cu relevanţă 
deosebită în rezolvarea cauzei penale. 

Constatarea tehnico-ştiințifică se efectuează asupra materialelor. şi 
datelor puse la dispoziţie sau indicate de către organul de urmărire penală. 
Constatarea medico-legală se efectuează asupra persoanelor sau cada- 
vrelor indicate de organele de urmărire penală. 

Cu referire numai la constatarea medico-legală, potrivit art. 12 din 
Normele procedurale privind efectuarea expertizelor, a constatărilor şi a altor 
lucrări medico-legale , acestea constau în examinări şi cercetări privind 
cadavre umane sau părţi din acestea, examinări şi cercetări privind produse 
biologice şi cadaverice, examinări şi cercetări privind persoane în viață şi în 
evaluarea unor lucrări medicale şi medico-legale în legătură cu activitatea 
medico-legală, precum şi suplimente de expertiză. 

Operatiile şi concluziile constatării se consemnează într-un raport 
scris. Potrivit art. 181" alin. (2), raportul de constatare cuprinde descrierea 
operaţiilor efectuate de specialist, a metodelor, programelor şi echipamen- 
telor utilizate şi concluziile constatării. 

Legea procesual penală asimilează raportului de constatare şi 
certificatul medico-legal, prin dispoziţiile art. 172 alin. (11), deşi acest act 
medico-legal, potrivit art. 9 alin. (2) lit. c) din Normele procedurale privind 
efectuarea expertizelor, a constatărilor şi a altor lucrări medico-legale, este 
definit ca fiind actul întocmit de medicul legist la cererea persoanelor 
interesate şi care cuprinde date privind examinarea medico-legală, fiind 
distinct fată de raportul de constatare. 

În funcţie de obiectul constatării, Aia | de urmărire penală, după 
finalizarea raportului de constatare, din oficiu sau la cererea oricăreia dintre 
părți sau subiecţii procesuali principali, poate dispune efectuarea unei 
expertize, în completarea constatării, în următoarele două situații: 

1. se apreciază că este necesară opinia unui expert; 

2. concluziile raportului de constatare sunt contestate. | 

Valoarea probatorie a constatării. Consecventă principiului liberei 
aprecieri a probelor, legislaţia noastră nu acordă o forță probantă privilegiată 
acestor mijloace de probă, acestea făcând dovadă prin coroborarea cu 
celelalte probe din dosarul penal. 


1 Normele procedurale din 4 aprilie 2000 privind efectuarea expertizelor, a 


constatărilor şi a altor lucrări medico-legale, publicate în M. Of. nr. 459 din 19 septembrie 
2000. 

Având în vedere că aceste acte procedurale sunt efectuate de către 
specialişti care dovedesc respect față de adevăr şi obiectivitate ştiinţifică, ele 
produc, de regulă, încredere în exactitatea concluziilor pe care le conțin. 

Este posibil ca, uneori, aceste mijloace de probă să nu reflecte 
realitatea, fie din cauza lipsurilor în pregătire, fie din cauza altor motive” şi, în 
consecință, valoarea lor probatorie este invalidată prin aprecierea întregului 
ansamblu probator din cauză. 


8.3. Expertizele 
8.3.1. Noţiune şi importanţă 


Complexitatea problemelor ce se pot ivi în rezolvarea unor cauze 
penale reclamă, uneori, prezenţa unor specialişti din cele mai diverse 
domenii de activitate. Necesitatea de a apela la concursul unor oameni cu 
pregătire profesională, alta decât cea juridică, pentru a elucida aspecte care 
aparţin diverselor ramuri ale ştiinţei a fost subliniată în numeroase lucrări de 
specialitate”. 

În condiţiile evoluției ştiinţei şi tehnicii, expertiza, ca mijloc de probă, 
capătă o importanță deosebită, deoarece sporesc posibilităţile pe care 
specialiştii din diverse ramuri de activitate le au de a se pronunța asupra 
celor mai dificile probleme pe care le ridică anumite cauze penale”. În 
literatura juridică se evidenţiază faptul că evoluţia ştiinţei şi progresul tehnicii 
caracterizează, în sfera dreptului epoca pe care o trăim drept perioadă de 
etalare ştiinţifică a probelor“. 

În legislaţia noastră procesual penală se arată că, în cazurile în care, 
pentru constatarea, clarificarea sau evaluarea unor fapte ori împrejurări ce 
prezintă importanță pentru aflarea adevărului în cauză este necesară şi 
opinia unui expert, organul de urmărire penală ori instanţa de judecată poate 
dispune efectuarea unei expertize [art. 172 alin. (1)]. 

Expertizele, ca mijloace de probă, au numeroase puncte comune cu 
constatările tehnico-ştiinţifice şi medico-legale, dar, în acelaşi timp, prezintă 
multe deosebiri. 

În ceea ce priveşte asemănările dintre cele două categorii de mijloace 
de probă, menţionăm că şi unele, şi celelalte sunt efectuate de către 
specialişti din diverse ramuri de activitate, obiectul constatărilor şi exper- 
tizelor fiind fixat de organele judiciare, iar concluziile specialiştilor fiind 
cuprinse într-un raport etc. 


„ Theodoru III, p. 146. 
2 A. Hilsenrad, |. Stoenescu, Procesul civil în România, Ed. Ştiinţifică, Bucureşti, 1966, 
p. 220; E. Mihuleac, Expertiza judiciară, Ed. Ştiinţifică, Bucureşti, 1971, pp. 18-19. 
3 Volonciu |, p. 180; C. Suciu, pp: 568-569. 
4 S. Servens, Reflexion sur l'expertise en matière penale, în Revue de droit penal et 
de criminologie nr. 2/1964, p. 110. 

În privința deosebirilor, subliniem, mai întâi, faptul că toate constatările 
tehnico-ştiințifice şi medico-legale se fac, de regulă, în regim de urgență, 
adică într-un moment foarte apropiat săvârșirii infracţiunii, cerință pe care nu 
o întâlnim în cazul expertizelor. 

O altă deosebire constă în aceea că toate constatările 
tehnico- -ştiinţifice şi medico-legale pot fi dispuse numai în faza de urmărire 
penală, pe când expertizele se pot face şi în faza de judecată; de ase- 
menea, în timp ce în cazul constatărilor tehnico-ştiinţifice şi medico-legale 
specialiştii se rezumă la consemnarea şi cercetarea mai puţin aprofundată a 
situaţiilor ce le revin spre .rezolvare, în cazul expertizelor are loc o 
investigare în cele mai mici detalii — uneori, chiar exhaustivă — a elementelor 
care fac obiectul expertizei. 

Cadrul legal privind efectuarea expertizelor este dat de o. G. 
nr. 1/2000, în ceea ce priveşte efectuarea experlizelor medico-legale”, şi 
O.G. nr. 2/2000, pentru expertizele tehnico-ştiinţifi ice”, 


8.3.2. Felurile expertizei 


Principalele criterii în funcţie de care se pot clasifica expertizele sunt: 
natura problemelor ce urmează a fi lămurite prin expertiză; titularul dis- 
poziției sau al solicitării de a se efectua expertiza; modul în care legea 
reglementează necesitatea efectuării expertizei, modul de desemnare a 
expertului, modul de organizare a expertizei. 

În funcţie de natura problemelor ce urmează a fi lămurite, organele 
judiciare penale pot dispune efectuarea următoarelor expertize: 

- expertiza criminalistică, ce poate fi, la rândul ei, de mai multe feluri, şi 
anume: expertiza dacliloscopică, traseologică, balistică, tehnică a actelor, 
grafică, biocriminalistică ete.; 


1 Cu excepția raportului de constatare în care sunt redate opiniile specialiştilor, în 
condiţiile art. 172 alin. (7). 

2 Cadrul legal în materia expertizelor medico-legale este completat cu Normele 
procedurale din 4 aprilie 2000 privind efectuarea expertizelor, a constatărilor şi a altor lucrări 
medico-legale aprobate prin Ordinul comun al ministrului justiţiei şi ministrului sănătății 
nr. 1134/C din 25 mai 2000 (M. Of. nr. 459 din 19 septembrie 2000) şi Regulamentul de 
aplicare a dispoziţiilor O.G. nr. 1/2000, aprobat prin H.G. nr. 774/2000 (M. Of. nr. 459 din 
19 septembrie 2000). 

3 O.G. nr. 2/2000 privind organizarea activității de expertiză tehnică judiciară şi 
extrajudiciară, publicată în M. Of. nr. 26 din 25 ianuarie 2000, aprobată prin Legea 
nr. 156/2002, publicată în M. Of. nr. 249 din 15 aprilie 2002. Cadrul legal în materia 
expertizelor tehnice este completat cu Ordinul ministrului justiţiei nr. 199/C din 18 ianuarie 
2010 pentru aprobarea Nomenclatorului specializărilor expertizei tehnice judiciare (M. Of. 
nr. 78 din 4 februarie 2010), respectiv H.G. nr. 368/1998 privind înființarea Institutului Naţional 
de Expertize Criminalistice — I.N.E.C. (M. Of. nr. 248 din 3 iulie 1998). 

4 C. Suciu, op. cit., p. 570. 

- expertiza medico-legală, prin care pot fi lămurite problemele privind 
asfixia mecanică, moartea subită, violul, problemele privind tulburările 
psihice ca schizofrenia, oligofrenia, depresia maniacală, existența discernă- 
mântului, starea de tulburare a mamei pruncucigaşe etc.; la rândul ei, în 
cadrul acestei clasificări distingem următoarele subcategorii: expertize 
medico-legale propriu-zise, expertize medico-legaie psihiatrice şi expertize 
medico-legale de cercetare a filiaţiei; 

- expertiza tehnică, cu ajutorul căreia pot fi lămurite anumite probleme 
în cazul accidentelor de circulaţie, în cazul infracțiunilor contra securității şi 
sănătății în muncă etc. 

În cadrul expertizei tehnice, potrivit dispozițiilor Nomenclatorului speciali- 
Zărilor expertizei tehnice judiciare, se disting numeroase specializări, dintre 
care enumerăm exemplificativ: expertiza tehnică în specializarea arhitectură, 
expertiza tehnică în specializarea arte plastice/fotografie-videoprocesare com- 
puterizată a imaginii, expertiza tehnică în specializarea autovehicule, circulaţie 
rutieră, expertiza tehnică în specializarea contabilitate (la rândul ei, cu nume- 
roase subspecializări), expertiza tehnică în specializarea foto-video, expertiza 
tehnică în specializarea petrol şi gaze, expertiza tehnică în specializarea 
vinificație etc. 

În cadrul unui dosar penal pot fi efectuate expertize tehnice în spe- 
cializări diferite, în funcție de obiectul cauzei!. 

În funcţie de titularul dispoziţiei sau al solicitării de a fi efectuată 
expertiza, potrivit art. 2 şi 3 din O.G. nr. 2/2000 privind organizarea activităţii 
de expertiză tehnică judiciară şi extrajudiciară, expertiza tehnică poate fi 
judiciară sau extrajudiciară. 

- Expertiza tehnică judiciară este efectuată din dispoziţia organelor de 
urmărire penală, a instanţelor judecătoreşti sau a altor organe cu atribuții 
jurisdicționale, de către expertul sau specialistul numit de acestea. 

- Expertiza tehnică extrajudiciară este efectuată la cererea persoa- 
nelor fizice sau juridice având calitatea de subiecți procesuali principali sau 
părţi în procesul penal. 

După modul în care legea reglementează necesitatea efectuării 
expertizei, acestea pot fi facultative şi obligatorii. 

Expertizele facultative sunt cele mai frecvente în practica judiciară, ele 
fiind dispuse fie la cererea părţilor interesate, fie când organele judiciare 
socotesc că sunt necesare cunoştinţele unui expert pentru lămurirea 
anumitor aspecte ale cauzei penale“. 


1G. Olănescu, Cu privire la efectuarea în aceeaşi cauză a expertizei contabile şi a 
celei tehnice, în R.R.D. nr. 1/1982, pp. 20-23. 

2 Respingerea cererii inculpatului de a se efectua o expertiză medico-legală psihiatrică 
este legală în condițiile în care atât prima instanţă, cât şi instanța de apel s-au pronunțat 
motivat asupra respingerii probei solicitate, întrucât această probă a fost administrată în 
cursul urmăririi penale, concluziile raportului de expertiză sunt certe, clare şi neechivoce, iar 
între actele medico-legale existente la dosar nu există contradicții (Î.C.C.J., s. pen., dec. 
nr. 1878/2006, disponibilă pe site-ul instanței supreme). 

În ceea ce priveşte obligativitatea efectuării expertizei, potrivit art. 184 
alin. (1), se va efectua întotdeauna expertiza medico-legală psihiatrică. în 
următoarele cazuri: 

- în cazul infracțiunilor comise de minorii cu vârsta între 14 şi 16 ani; 
- în cazul uciderii sau vătămării copilului nou-născut ori a fătului de 
către mamă; | 

- atunci când organul de urmărire penală sau instanța are o îndoială 
asupra discernământului suspectului ori inculpatului în momentul săvârşirii 
infracțiunii ce face obiectul acuzaţiei; această expertiză poate fi dispusă 
numai dacă în dosarul cauzei sunt elemente care să determine o îndoială cu 
privire la starea psihică a suspectului sau inculpatului; asemenea elemente 
pot privi comportarea anterioară a inculpatului, modul de EARRAS a 
inculpatului în cadrul procesului etc.. 

În mod justificat, apreciem noi, în practica judiciară s-a dispus 
efectuarea expertizei medico-legale psihiatrice în cazul în care inculpatul a 
suferit de o boală psihică ori un traumatism cranian, după care a fost 
internat în spital?. 

De asemenea, în practica judiciară s-a stabilit că efectuarea expertizei 
medico-legale psihiatrice nu este obligatorie pentru inculpatul trimis în 
judecată pentru infracţiuni privind traficul de droguri şi deținerea de droguri 
pentru consum propriu, dacă instanța de judecată nu are îndoială asupra 
stării psihice a inculpatului, chiar dacă inculpatul urmează un tratament 
medical de dezintoxicare, consecință a consumului de droguri”. 

Comparativ cu reglementarea anterioară, constatăm renunţarea la 
dispunerea obligatorie a expertizei medico- -legale psihiatrice în cazul 
săvârşirii infracţiunii de omor deosebit de grav”. Apreciem că intenția 
legiuitorului a fost aceea de a include acest caz în categoria mai largă a 
„stării de îndoială asupra discernământului suspectului sau inculpatului”. 

Cazurile în care expertiza medico-legală psihiatrică este obligatorie, 
potrivit art. 184 alin. (1), privesc situaţii legate de rezolvarea unor probleme 
cu incidență directă asupra răspunderii penale a suspectului sau 
inculpatului. 


1 T.S., s. pen., dec. nr. 1960/1973, în R.R.D. nr. 11/1973, p. 170; T. jud. Constanţa, 
dec. pen. nr. 2198/1973, în R.R.D. nr. 10/1974, p. 72; T.S., s. pen., dec. nr. 1920/1.980, în 
R.R.D. nr. 6/1981, p. 87. Când din actele medicale depuse de inculpat rezultă că acesta a 
fost internat în trecut pentru boli care fac să existe îndoială cu privire la starea lui mintală (în 
speţă, pentru „crize comiţiale şi debilitate mintală accentuată, pe fond encefalopat), 
respingerea cererii inculpatului de a se efectua o expertiză medico-psihiatrică este 
nejustifi icată (T.S., s. pen., dec. nr. 1754/1976, în Neagu IlI, p. 152). 

2 C.S.J., s. pen., dec. nr. 7/1992, în Dr. nr. 12/1992, p. 91. 

CC, s. pen., dec. nr. 1915/2006, disponibilă pe site-ul instanţei supreme. 

De altfel, în cuprinsul Codului penal actual nu se mai regăseşte infracţiunea de 
„omor deosebit de grav”, conținutul acesteia fiind preluat în incriminarea „omorului calificat”. 

Expertiza este obligatorie şi în alte situaţii, care, în mod practic, sunt 
adiacente rezolvării propriu-zise a cauzei penale. În toate aceste cazuri, 
legiuitorul a avut în vedere obligativitatea expertizei medico-legale, după 
cum urmează: 

- potrivit art. 246 alin. (2), propunerea de luare -fată de inculpat a 
măsurii obligării provizorii la tratament medical va fi însoțită de expertiza 
medico-legală din care să rezulte necesitatea aplicării măsurii procesuale; 

- potrivit art. 248 alin. (2), propunerea de luare față de inculpat a 
măsurii internării medicale provizorii va fi însoţită de expertiza medico-legală 
din care să rezulte necesitatea aplicării măsurii procesuale”; 

- potrivit art. 312 alin. (1), suspendarea urmăririi penale se poate 
dispune atunci când se constată, printr-o expertiză medico-legală, că 
suspectul sau inculpatul suferă de o boală gravă, care îl împiedică să ia 
parte la procesul penal; 

- potrivit art. 367 alin. (1), suspendarea judecății se poate dispune 
atunci când se constată, pe baza unei expertize medico-legale, că incuipatul 
suferă de o boală gravă, care îl împiedică să ia parte la judecată; 

- potrivit art. 571 alin. (1), judecătoria va dispune menţinerea, 
înlocuirea sau încetarea măsurii internării medicale în condiţiile în care va 
dispune efectuarea unei expertize-medico-legale; 

- potrivit art. 589 alin. (1) şi art. 592 alin. (1), executarea pedepsei 
poate fi amânată sau întreruptă când se constată, pe baza unei expertize 
medico-legale, că persoana condamnată suferă de o boală care nu poate fi 
tratată în rețeaua. sanitară a Administraţiei Naţionale a Penitenciarelor şi 
care face imposibilă executarea imediată a pedepsei, dacă specificul bolii nu 
permite tratarea acesteia cu asigurarea pazei permanente în rețeaua 
sanitară a Ministerului Sănătăţii şi dacă instanța apreciază că amânarea 
executării şi lăsarea în libertate nu prezintă un pericol pentru ordinea 
publică. 

După criteriul modului de desemnare a expertului, în literatura de 
specialitate expertizele au fost împărţite în mai multe categorii:: 

- expertiza simplă sau oficială, în cazul căreia organul penal îl 
numeşte pe expert şi controlează activitatea de expertizare făcută de 
acesta; 


1 Deşi în art. 248 alin. (2) se arată că măsura de siguranţă a internării medicale 
provizorii poate fi luată şi în baza unor acte medicale concludente, apreciem că este totuşi 
necesară efectuarea unei expertize medico-legale. Astfel, în condiţiile în care expertiza 
medico-legală este obligatorie în cazul obligării provizorii la tratament medical, măsură de 
siguranță mai blândă, sub aspectul restricţionării libertăţii individuale, în comparaţie cu 
internarea medicală, cu atât mai mult se impune efectuarea expertizei medico-legale pentru 
luarea măsurii internării. 

2 Volonciu |, p. 183. 

- expertiza contradictorie, în cazul căreia experții sunt aleşi şi numiţi de 
către organele judiciare penale, subiecţii procesuali principali şi părți; în 
legislația noastră [art. 172 alin. (8) şi art. 173 alin. (4)] şi în legislaţiile altor 
state! se permite subiecţilor procesuali şi părților să ceară ca un expert 
recomandat de ele să participe la efectuarea expertizei; de asemenea, în 
cursul fazei de judecată, atunci când expertiza este dispusă de instanţă, 
procurorul poate solicita ca un expert recomandat de acesta să participe la 
efectuarea expertizei?; 

- expertiza supravegheată, în cazul căreia părțile pot desemna un 
specialist care are atribuţii de control asupra modului de efectuare a 
expertizei, specialistul care supraveghează expertiza fi ind denumit şi 
consilier tehnic”. 

După modul de organizare, expertizele se împart în“: 

- expertize simple, efectuate de către un specialist dintr-un anumit 
domeniu de activitate; 

- expertize complexe sau mixte”, în care, pentru lămurirea faptelor sau 
împrejurărilor cauzei, sunt necesare cunoştinţe din mai multe ramuri ale 
Ştiinţei sau tehnicii”. | 


8.3.3. Expertul 


Potrivit art. 1 alin. (2) din O.G. nr. 2/2000 privind organizarea activității 
de expertiză tehnică judiciară şi extrajudiciară, este expert tehnic judiciar 
orice persoană fi fizică ce dobândeşte această calitate în condiţiile legii şi este 
înscrisă în tabelul nominal cuprinzând experții tehnici judiciari, întocmit, pe 
specialități şi pe judete, respectiv pe municipiul Bucureşti”. 


„P. Bouzat, J. Pinatel, op. cit., pp. 1139-1140. 

2 În acest sens, potrivit art. 32 alin. (2) din Regulamentul de aplicare a dispoziţiilor 
O.G. nr. 1/2000 privind organizarea activității şi funcţionarea instituţiilor de medicină legală, la 
efectuarea expertizelor medico-legale realizate de experţii oficiali pot participa experţi numiţi 
de organele judiciare la cererea părţilor, dintre cei înscrişi pe listele întocmite de Ministerul 
Sănătății şi Familiei şi de Ministerul Justiţiei, cu avizul Consiliului superior de medicină legală. 

P. Bouzat, J. Pinatel, op. cit., pp. 1139-1140. 

* C. Suciu, op. cit., p. 571. 
„E. Mihuleac, op. cit., p. 75. 

° Dongoroz |, p. 282. 

7 Potrivit art. 10 alin. (1) din O.G. nr. 2/2000 privind organizarea activității de expertiză 
tehnică judiciară şi extrajudiciară, dobândeşte calitatea de expert tehnic judiciar persoana 
care îndeplineşte următoarele condiţii: a) este cetățean român, cetățean al unui stat membru 
al Uniunii Europene, aparținând Spaţiului Economic European ori cetățean al Confederaţiei 
Elveţiene; a') cunoaşte limba română; b) are capacitate de exercițiu deplină; c) a absolvit 
studii superioare în specialitatea pentru care se prezintă la examenul de expert, dovedite cu 
diplomă; d) are un stagiu de cel puţin 3 ani în specialitatea în care a obținut diploma; e) este 
apt din punct de vedere medical pentru îndeplinirea activității de expert; f) nu are antecedente 
penale şi se bucură de o bună reputaţie profesională şi socială; g) a fost declarat reuşit la 
examenul organizat în acest scop. 

Expertul tehnic judiciar este expert oficial şi poate fi numit de organele 
de urmărire penală, de instanțele judecătoreşti sau de alte organe cu 
atribuţii jurisdicţionale pentru efectuarea de expertize tehnice judiciare. 

In ceea ce priveşte activitatea de medicină legală, în conformitate cu 
dispoziţiile art. 2 din Regulamentul de aplicare a dispoziţiilor O.G. nr. 1/2000 
privind organizarea activităţii şi funcţionarea instituțiilor de medicină legală, 
activitatea de medicină legală se realizează de experţi medico-legali!, care 
pot fi: 

- medici legişti, încadraţi în instituțiile de medicină legală; 
| - alți specialişti cu studii superioare, cum sunt: medici specialişti, far- 

macişti, toxicologi, chimişti, biologi, psihiatri, psihologi şi alte persoane 
atestate ca experţi, în cadrul şi pe durata funcționării lor în instituțiile de 
medicină legală. 

Incompatibilitatea expertului. În mod asemănător incompatibilității 
organelor judiciare, au fost stabilite situații de inadecvare ale expertului, în 
care acesta nu poate participa la efectuarea expertizei din motive care 
decurg din suspiciunea lipsei de imparţialitate. 

În acest sens, potrivit art. 174 alin. (1) raportat la art. 64 şi art. 174 
alin. (2), cazurile de incompatibilitate ale expertului sunt următoarele: 

1) a fost reprezentant sau avocat al unei părţi ori al unui subiect 
procesual principal, chiar şi în altă cauză; 

2) este rudă sau afin, până la gradul al IV-lea inclusiv, ori se află într-o 
altă situaţie dintre cele prevăzute la art. 177 C. pen. cu una dintre părți, cu 
un subiect procesual principal, cu avocatul ori cu reprezentantul acestora; 

3) a fost martor, în cauză; 

4) este tutore sau curator al unei părți sau al unui subiect procesual 
principal; 

5) există o suspiciune rezonabilă că imparţialitatea expertului este 
afectată; 

6) persoana a avut calitatea de expert în aceeaşi cauză, cu excepția 
situaţiei în care aceasta este recomandată de părţi” sau de procuror. 

Acestor cazuri prevăzute în legislația procesual penală li se adaugă 
ipoteza prevăzută în art. 35 alin. (1) din Regulamentul de aplicare a 


1 Potrivit art. 34 alin. (1) din Regulamentul de aplicare a dispoziţiilor O.G. nr. 1/2000 
privind organizarea activităţii şi funcţionarea instituțiilor de medicină legală, poate fi expert 
medico-legal persoana care îndeplineşte următoarele condiții: a) este cetățean român şi 
cunoaşte limba română; b) are capacitate de exercițiu deplină; c) este licenţiat al unei instituții 
de învățământ universitar medical, în condițiile legii; d) a absolvit cursuri postuniversitare de 
specializare în medicină legală; e) practică în mod curent această specialitate; f) nu a suferit 
o condamnare definitivă pentru o infracțiune săvârşită în împrejurări legate de exercitarea 
profesiei; g) este atestat în calitatea de expert medico-legal de către Consiliul superior de 
medicină legală. 

2 De lege ferenda, se impune completarea art. 174 alin. (2), în sensul reglementării 
situației în care expertul este recomandat de subiecţii procesuali principali. 

dispoziţiilor O.G. nr. 1/2000 privind organizarea activităţii şi funcţionarea 
instituțiilor de medicină legală, în conformitate cu care medicul legist care a 
eliberat un certificat medico-legal nu mai poate participa la redactarea unui 
raport de expertiză sau la efectuarea unei noi expertize medico-legale în 
acelaşi caz. 

Persoana aflată în vreunul dintre aceste cazuri de incompatibilitate nu 
poate fi desemnată ca expert. În cazul în care a fost desemnată, hotărârea 
judecătorească nu se poate întemeia pe constatările şi concluziile acesteia. 
Această obligație a instanței de judecată în aprecierea ansamblului 
probatoriu reprezintă, în fapt, o ipoteză specială de excludere a probei 
obținute prin activitatea de expertiză efectuată de un specialist aflat în stare 
de incompatibilitate. 

Persoana aflată în vreunul dintre cazurile de incompatibilitate men- 
ționate mai sus şi care a fost desemnată expert are obligaţia de a se abtine. 
De asemenea, subiecţii procesuali principali, părţile sau procurorul pot 
solicita recuzarea expertului apreciat ca fiind incompatibil. Pentru desfăşu- 
rarea procedurii recuzării expertului, motivul de incompatibilitate trebuie 
dovedit de cel care îl invocă. 

Drepturile şi obligaţiile expertului. În activitatea de efectuare a 
expertizei, expertul desemnat de organele judiciare sau cel desemnat la 
cererea subiecţilor procesuali ori a părţilor are următoarele drepturi, potrivit 
art. 175 şi dispoziţiilor O.G. nr. 2/2000 privind organizarea activității de 
expertiză tehnică judiciară şi extrajudiciară: 

1) dreptul de a refuza efectuarea expertizei pentru aceleaşi motive 
pentru care martorul poate refuza depunerea mărturiei (vor fi incluse în 
această categorie soțul, ascendenții şi descendenţii în linie directă, precum 
şi frații şi surorile suspectului sau inculpatului şi persoanele care au avut 
calitatea de soț al suspectului sau al inculpatului); 

2) dreptul să ia cunoştinţă de materialul dosarului necesar pentru 
efectuarea expertizei; | 

3) dreptul de a solicita lămuriri organului judiciar care a dispus 
efectuarea SxpajiiZei cu privire la anumite fapte ori împrejurări ale cauzei ce 
trebuie evaluate”; 

4) dreptul de a cere lămuriri părților şi subiecţilor procesuali principali, 
cu încuviințarea şi în condiţiile stabilite de organele judiciare; 


* Conform art. 18 din Regulamentul de aplicare a dispozițiilor O.G. nr. 1/2000 privind 
organizarea activităţii şi funcţionarea instituţiilor de medicină legală, instituţiile de medicină 
legală pot să refuze efectuarea unei expertize, examinări, constatări sau a altei lucrări 
medico-legale în cazul în care nu se asigură informaţiile medicale solicitate, accesul la 
materialul dosarului necesar în vederea efectuării acesteia, examinarea nemijlocită a 
persoanei ori dacă nu sunt asigurate condiţiile tehnice pentru efectuarea acesteia. 

5) dreptul la un onorariu pentru activitatea depusă în vederea 
efectuării expertizei, pentru cheltuielile pe care ar trebui să le suporte sau 
le-a suportat pentru efectuarea expertizei". 

Subliniem faptul că onorariile pentru plata expertizelor sunt fixate de 
către organele care au încuviințat efectuarea expertizelor, iar mărimea 
acestor onorarii este stabilită în funcţie de complexitatea expertizei, volumul 
de lucru şi gradul lor profesional şi ştiințifi ic. În cazul expertizelor 
medico-legale, tarifele sunt stabilite prin lege“. 

În ipoteza în care instanța de judecată a încuviințat efectuarea unei 
expertize, apreciind că aceasta este utilă pentru aflarea adevărului, nu se 
poate renunţa la acest mijloc de probă cu motivarea că inculpatul nu a 
avansat onorariul datorat expertului. În această situaţie, plata expertului se 
asigură din fondul Ministerului Justiției”; 

6) dreptul de a beneficia de măsuri de protecție, în cazul în care există 
o suspiciune rezonabilă că viaţa, integritatea corporală, libertatea, bunurile 
sau activitatea profesională a expertului ori a unui membru de familie al 
acestuia ar putea fi puse în pericol ca urmare a activităţii de expertiză; 

7) dreptul expertului tehnic judiciar care are calitatea de salariat la 
concediu fără plată pe timpul necesar pentru efectuarea expertizei tehnice 
judiciare care i-a fost încredinţată (art. 16 din O.G. nr. 2/2000). 

Principalele obligaţii procesuale ale expertului sunt următoarele: 

1) obligaţia de a se prezenta în fața organelor de urmărire penală sau 
a instanţei de judecată ori de câte ori este chemat; 

2) obligaţia întocmirii raportului de expertiză cu respectarea 
termenului-limită stabilit în ordonanța organului de urmărire penală sau în 
încheierea instanţei; termenul-limită din ordonanţă sau încheiere poate fi 
prelungit, la cererea expertului, pentru motive întemeiate, fără ca prelungirea 
totală acordată să fie mai mare de 6 luni; 

3) obligaţia medicului legist de a solicita organelor judiciare modi- 
ficarea sau completarea obiectului expertizei în situația în care constată, pe 
parcursul efectuării expertizei, şi alte aspecte cu implicaţii medico-legale 
deosebite de cele care formează obiectul lucrării [art. 37 alin. (1) din 
Regulamentul de aplicare a dispozițiilor O.G. nr. 1/2000 privind organizarea 
activităţii şi funcţionarea instituţiilor de medicină legală]; 


1 Cuantumul onorariului este stabilit de către organele judiciare în funcţie de natura şi 
complexitatea cauzei şi de cheltuielile suportate sau care urmează a fi suportate de către 
expert. Potrivit art. 33 alin. (2) din O.G. nr. 1/2000 privind organizarea activității şi funcţi- 
onarea instituţiilor de medicină legală, plata experţilor aleşi de subiecții procesuali principali 
ori de părţi se face sub formă de onorariu, care se achită direct acestora de către părțile 
interesate, pe baza documentelor justificative. 

2 A se vedea H.G. nr. 1609/2006 privind aprobarea tarifelor pentru efectuarea 
expertizelor, a constatărilor şi a altor lucrări medico-legale (M. Of. nr. 946 din 23 noiembrie 
2006). 

ba C.S.J., s. pen., dec. nr. 996/2001, în Neagu III, p. 528. 

4) obligaţia medicului legist de a păstra secretul profesional (art. 39 din 
Regulamentul de aplicare a dispozițiilor O.G. nr. 1/2000 privind organizarea 
activității şi funcționarea instituţiilor de medicină legală). 

În vederea respectării acestor obligaţii — în mod special a acelora 
constând în efectuarea la timp a expertizei —, în art. 283 alin. (4) lit. b) şi c) 
au fost prevăzute o serie de abateri judiciare susceptibile a fi săvârşite de 
expert, după cum urmează: i 

a) lipsa nejustificată a expertului; 

b) tergiversarea de către expert a îndeplinirii însărcinărilor primite. 

Aceste abateri se sancţionează cu amendă judiciară de la 500 lei la 
5.000 lei. De asemenea, potrivit art. 175 alin. (8), poate fi antrenată şi 
răspunderea civilă a expertului sau a instituţiei desemnate să efectueze 
expertiza pentru prejudiciile cauzate. 

Inlocuirea expertului. |n anumite situaţii, expres prevăzute în 
art. 176, din motive imputabile expertului ori, dimpotrivă, din motive obiective 
care nu pot fi reproşate acestuia, organul judiciar care a dispus efectuarea 
expertizei poate dispune înlocuirea persoanei desemnate să o efectueze. 
Se disting, în acest sens, următoarele cazuri: 

1) expertul poate fi înlocuit dacă refuză sau, în mod nejustificat, nu 
finalizează raportul de expertiză până la termenul fixat. 

Deşi formularea gramaticală este deficitară, apreciem că se va 
proceda la înlocuirea expertului dacă acesta refuză să efectueze expertiza 
solicitată sau dacă întârzie efectuarea acesteia. 

În lumina dispoziţiilor art. 15 din O.G. nr. 2/2000 privind organizarea 
activității de expertiză tehnică judiciară şi extrajudiciară, efectuarea exper- 
_tizei tehnice judiciare, dispusă de organele judiciare, este obligatorie, ea 
neputând fi refuzată decât pentru motive temeinice; 

2) expertul este înlocuit dacă este admisă declaraţia sa de abţinere 
sau cererea de recuzare; 

3) expertul este înlocuit în cazul în care se află în imposibilitate 
obiectivă de a efectua sau finaliza expertiza. 

Inlocuirea se dispune prin ordonanță de către organul de urmărire 
penală sau prin încheiere de către instanţă, după citarea expertului, şi se 
comunică asociației sau corpului profesional de care aparţine acesta. 

Expertul înlocuit trebuie să pună de îndată la dispoziția organului 
judiciar toate actele sau obiectele încredințate, precum şi observaţiile cu 
privire la activităţile desfăşurate până la momentul înlocuirii sale. În caz 
contrar, potrivit art. 283 alin. (4), expertul înlocuit poate fi sancționat cu 
amendă judiciară între 500 lei şi 5.000 lei. 


8.3.4. Procedura expertizei 
8.3.4.1. Aspecte comune 


Desemnarea expertului. În funcţie de expertiza dispusă, expertul va fi 
desemnat fie de organul judiciar penal, fie de instituţia medico-legală, 
institutul sau laboratorul de specialitate unde va fi efectuată investigația. 

Astfel, când expertiza urmează să fie efectuată de o instituție 
medico-legală!, de un institut? sau laborator de specialitate, desemnarea 
unuia sau a mai multor experţi se face de către acea instituție, potrivit legii. 
În acest caz, organele judiciare penale se adresează serviciului 
medico-legal, institutului sau laboratorului de specialitate. care, la rândul lor, 
vor desemna specialistul competent să efectueze expertiza. Instituția 
medico-legală, institutul sau laboratorul de specialitate comunică organului 
judiciar care a dispus efectuarea expertizei numele experților desemnați. 

Pentru toate celelalte expertize (în special, pentru expertizele tehnice 
judiciare), expertul este numit prin ordonanța organului de urmărire penală 
sau prin încheierea instanţei. De regulă, este desemnat un singur expert, cu 
excepția situațiilor în care, ca urmare a complexității expertizei, sunt 
necesare cunoştinţe specializate din discipline distincte. În acest caz, 
organul judiciar poate desemna doi sau mai mulți experţi. 

Părţile şi subiecţii procesuali principali au dreptul să solicite ca la 
efectuarea expertizei să participe un expert recomandat de acestea. 

În materia expertizei medico-legale, aceşti experţi numiți de organele 
judiciare la cererea subiecților procesuali şi a părţilor fac parte din listele 
comune întocmite de Ministerul Sănătăţii şi Ministerul Justiţiei, cu avizul 
Consiliului superior de medicină legală. Participarea acestor experţi, alături 
de experţii oficiali numiţi de instituția de medicină legală, la efectuarea 
expertizei constă în posibilitatea asistării la lucrări şi la examinarea 
persoanei, posibilitatea solicitării unor investigații suplimentare, efectuarea 
de activităţi de investigare paralele, formularea de obiecții etc. 

În cazul în care expertiza este dispusă de instanță, procurorul poate 
solicita ca un expert recomandat de acesta să participe la efectuarea 
expertizei. 

Efectuarea expertizei. După ce experții sunt numiţi, urmează ca atât 
lor, cât şi subiecților procesuali principali şi părților să li se dea anumite 
lămuriri. În acest sens, organul de urmărire penală sau instanța de judecată 
fixează un termen la care sunt chemate părțile, subiecţi procesuali 
principali, precum şi expertul, dacă acesta a fost desemnat. 

La termenul fixat se aduce la cunoştinţa procurorului, a părţilor, a 
subiecţilor procesuali principali şi a expertului obiectul expertizei şi 
întrebările la care expertul trebuie să răspundă şi li se pune în vedere că au 
dreptul să facă observaţii cu privire la aceste întrebări şi că pot cere 
modificarea sau completarea lor. De asemenea, după caz, sunt indicate 
expertului obiectele pe care urmează să le analizeze. 


1 Institutul Naţional de Medicină Legală „Mina Minovici” Bucureşti, institutele de 
medicină legală din centrele medicale universitare, serviciile de medicină legală judeţene ŞI 
cabinetele de medicină legală din oraşele nereşedinţă de județ. 

2 De exemplu, Institutul Naţional de Expertize Criminalistice — I.N.E.C., Institutul 
Naţional de Criminalistică al |.G.P.R. etc. 


572 TRATAT DE PROCEDURĂ PENALĂ. PARTEA GENERALĂ 


Părţile şi subiecţii procesuali principali sunt încunoştinţaţi că au dreptul 
să ceară numirea şi a câte unui expert recomandat de către fiecare dintre 
ele, care să participe la efectuarea expertizei. 

În practica judiciară s-a arătat, pe bună dreptate, că neîndeplinirea 
obligaţiilor privind lămuririle ce pot fi date experţilor şi părților cu ocazia 
dispunerii expertizei, dacă a avut ca urmare împiedicarea aflării adevărului şi 
netemeinica soluționare a cauzei, poate conduce la casarea hotărârii”. 

Expertul este înștiințat cu privire la faptul că are obligaţia de a analiza 
obiectul expertizei, de a indica cu exactitate orice observaţie sau constatare 
şi de a expune o opinie imparțială cu privire la faptele sau împrejurările 
evaluate, în conformitate cu regulile ştiinţei şi expertizei profesionale. 

În fața instanţei de judecată, când se dau lămuriri expertului, şedinţa 
trebuie să fie publică, iar dezbaterile trebuie să se desfăşoare „cu respec- 
tarea principiului contradictorialității şi cu participarea procurorului’. 

După examinarea obiectțiilor şi cererilor făcute de părți, de subiecții 
procesuali principali şi expert, organul de urmărire penală sau instanţa de 
judecată pune în vedere expertului termenul în care urmează a fi efectuată 
expertiza, încunoştințându-l totodată dacă la efectuarea acesteia urmează 
să participe părţile sau subiecții procesuali principali. 

În vederea realizării obiectivului urmărit prin expertiză, aşa cum rezultă 
din secțiunea rezervată drepturilor şi obligaţiilor, expertul are dreptul să ia 
cunoştinţă de materialul dosarului necesar pentru efectuarea Brppia;zișă a 
expertizei. 

Expertul poate cere lămuriri organului judiciar care a dispus efectuarea 
expertizei cu privire la anumite fapte sau împrejurări ale cauzei. La rândul 
lor, părțile şi subiecţii procesuali principali, cu încuviințarea şi în condiţiile 
stabilite de organul de urmărire penală sau de instanța de judecată, pot da 
expertului explicațiile necesare. 

După ce expertul se informează cu privire la aspectele ce trebuie 
lămurite prin expertiză şi după ce primeşte lămuririle şi explicaţiile necesare 
din partea organelor judiciare şi a părţilor, trece la efectuarea expertizei. 

În vederea efectuării expertizei, pe baza materialelor pe care le are la 
dispoziție, expertul, folosind metodele adecvate cercetării pe care o reclamă 
problemele ce trebuie elucidate, studiază şi pune în lumină concluziile sale. 

Raportul de expertiză. Constatările, clarificările, evaluările şi opinia 
expertului în urma efectuării expertizei sunt expuse într-un raport scris. Când 
sunt mai mulți experţi se întocmeşte un singur raport de expertiză. Dacă 
sunt deosebiri de păreri, opiniile separate sunt consemnate şi motivate în 
cuprinsul raportului sau într-o anexă. Raportul se depune la organul judiciar 
care a dispus efectuarea ii a 


TS. s. pen., dec. nr. 2514/1975, în R.R.D. nr. 9/1976, p. 66. 


? T.S., s. pen., dec. nr. 398/1974, în R.R.D. nr. 9/1974, p. 68; T.S., s. pen., dec. 
nr. 787/1973, în R.R.D. nr. 6/1973, p. 138. 

În vederea expunerii sistematizate a problemelor legate de expertiză, 
legea a prevăzut ca raportul de expertiză să cuprindă trei părţi, şi anume: 

- partea introductivă, în care se arată organul judiciar care a dispus 
efectuarea expertizei, data când s-a dispus efectuarea acesteia, numele şi 
prenumele expertului, obiectivele la care expertul urmează să răspundă, 
data la care a fost efectuată, materialul pe baza căruia expertiza a fost 
efectuată, dovada încunoştințării părților, dacă au participat la aceasta şi au 
dat explicaţii în cursul expertizei, data întocmirii raportului de expertiză; 

- partea expozitivă, în care sunt descrise operaţiile de efectuare a 
expertizei, metodele, programele şi echipamentele utilizate; 

i - concluziile, prin care se răspunde la obiectivele stabilite de organele 
judiciare, precum şi orice alte precizări şi constatări rezultate din efectuarea 
expertizei, în legătură cu obiectivele acesteia. 

Audierea expertului după depunerea raportului de expertiză. 
Dacă din raportul de expertiză nu rezultă cu suficientă claritate concluziile la 
care a ajuns expertul, acesta poate fi chemat pentru a fi audiat, în vederea 
lămuririi constatărilor sau concluziilor expertului. Dacă expertiza a fost 
efectuată de o instituţie medico-legală, institut sau laborator de specialitate, 
instituția va desemna un expert, dintre persoanele care au participat la 
efectuarea expertizei, ce urmează a fi audiat de către organul de urmărire 
penală sau de instanţă. 

Audierea expertului se efectuează potrivit dispoziţiilor privitoare la 
audierea martorilor, ceea ce înseamnă că, după aducerea la cunoştinţă a 
obiectului cauzei, expertul va relata liber, ulterior adresându-i-se întrebări de 
către organul judiciar, subiecţi procesuali şi părţi, personal sau prin avocat. 

Suplimentul de expertiză. Noua expertiză. În practică, se pot ivi 
situaţii în care organele judiciare penale constată, la cerere sau din oficiu, că 
expertiza nu este completă iar această deficiență nu poate fi suplinită prin 
audierea expertului. În asemenea cazuri, legea prevede posibilitatea efec- 
tuării unui supliment de expertiză de către acelaşi expert. Când expertiza a 
fost efectuată în cadrul instituţiei medico-legale, unui institut sau laborator de 
specialitate, organul de urmărire penală sau instanţa se adresează instituției 
respective în vederea efectuării suplimentului de expertiză. 

De asemenea, în cazuri expres prevăzute în lege, se poate dispune 
efectuarea unei noi expertize, după cum urmează: 

1) atunci când organul de urmărire penală sau instanța constată, la 
cerere sau din oficiu, că se impune completarea expertizei prin redactarea 
unui supliment şi nu este posibilă desemnarea aceluiaşi expert, se dispune 
efectuarea unei alte expertize de către un alt expert; 

2) organul de urmărire penală sau instanța dispune efectuarea unei 
noi expertize atunci când concluziile raportului de expertiză sunt neclare sau 
contradictorii ori între conţinutul şi concluziile raportului de expertiză există 
contradicții, iar aceste deficiențe nu pot fi înlăturate prin audierea expertului. 

Când organul de urmărire penală sau instanța de judecată dispune 
efectuarea unei noi expertize de către o instituţie medico-legală, aceasta 
este efectuată de o comisie de experţi, indiferent dacă prima expertiză a fost 
efectuată de un singur medic legist sau de mai mulţi medici legişti ori de o 
comisie. Raportul noii expertize se elaborează pe baza constatărilor directe 
ale comisiei şi pe baza materialului necesar din dosarul cauzei. 

Noua expertiză medico-legală constă în reluarea sau/şi refacerea 
investigaţiilor medico-legale în cazul în care se constată deficienţe, omisiuni 
sau/şi aspecte contradictorii la expertizele precedente. Concluziile unei noi 
expertize se redactează pe baza constatărilor sau  expertizelor 
medico-legale anterioare, .a probelor din dosarul cauzei, a aspectelor 
specifice speței, a probelor noi, incluse în dosarul cauzei, precum şi a 
obiecțiilor formulate de organele judiciare. 

Valoarea probatorie a raportului de expertiză. Deşi este un mijloc 
de probă, în care sunt prezentate opiniile unor specialişti cu privire la 
anumite aspecte de care depinde rezolvarea cauzelor penale, raportul de 
expertiză nu are o forță probantă deosebită față de a celorlalte mijloace de 
probă. In consecinţă, aprecierea probelor obținute prin efectuarea expertizei 
se face prin prisma examinării tuturor probelor administrate în cauză. Pentru 
formarea unei convingeri temeinice, organele judiciare trebuie să dispună de 
toate elementele necesare pentru aprecierea justeţei concluziilor raportului 
de expertiză. Ca atare, concluziile neargumentate ale unor expertize nu pot 
constitui temeiul convingerii instanței şi deci a soluției date în cauză, 
impunându-se completarea acesteia ori, după caz, efectuarea unei noi 
expertize’. In cazul în care, în aceeaşi cauză, au fost efectuate două sau 
mai multe expertize, instanța trebuie să se oprească la aceea dintre 
expertize pe care o consideră mai fundamentată sub aspect ştiinţific, mai 
concordanță cu realitatea şi, bineînţeles, care se coroborează cu probele din 
dosar”. 

In cazul expertizelor medico-legale care ajung la concluzii contra- 
dictorii, acestea pot fi trimise Comisiei superioare medico-legale”, care se va 


1 T.S., c 7, dec. nr. 35/1984, în R.R.D. nr. 4/1985, pp. 68-69. A se vedea şi C. Apel 
București, s. a l-a pen., dec. nr. 495/1996, în R.D.P. nr. 4/1997, pp. 111-112. 
3 C. Apel Bucureşti, s. a Il-a pen., dec. nr. 574/1998, în Neagu II, p. 531. 

Potrivit art. 20 din O.G. nr. 1/2000 privind organizarea activităţii şi funcționarea 
instituțiilor de medicină legală, Comisia superioară medico-legală este compusă din următorii 
membri permanenți: a) directorul general al Institutului Naţional de Medicină Legală „Mina 
Minovici” Bucureşti; b) directorul adjunct medical al Institutului Naţional de Medicină Legală 
„Mina Minovici” Bucureşti; c) directorii institutelor de medicină legală din centrele medicale 
universitare; d) şefii disciplinelor de profil din facultăţile acreditate din cadrul centrelor 
medicale universitare; e) şeful disciplinei de morfopatologie de la Universitatea de Medicină 
„Carol Davila” Bucureşti; f) 4 medici primari legişti, cu experienţă în specialitate, desemnaţi la 
propunerea directorului general al Institutului Naţional de Medicină Legală „Mina Minovici” 
Bucureşti. La lucrările Comisiei superioare medico-legale pot fi cooptați, în funcţie de 
specificul lucrărilor, profesori - şefi de disciplină, din diferite specialități medicale, precum şi 
specialişti din alte domenii ale ştiinţei, care pot contribui la lămurirea problemelor a căror 
rezolvare o cere justiția în diferite expertize medico-legale. 

pronunța asupra acestor concluzii divergente, conform art. 24'alin. (1) din 
O.G. nr. 1/2000 privind organizarea activității şi funcționarea instituţiilor de 
medicină legală. 

Conchizând asupra valorii probatorii a expertizelor, subliniem că, de 
regulă, organele judiciare acordă o deosebită încredere acestor mijloace de 
probă, dar, în cazurile în care informaţiile pe care expertizele le conţin nu se 
coroborează cu celelalte probe, expertizele pot fi înlăturate printr-o motivare 
temeinică. 

Prezentarea scriptelor în comparație. Art. 183 arată că, în cauzele 
privind infracțiunile de fals în înscrisuri, organul de urmărire penală sau 
instanța de judecată poate dispune să fie prezentate scripte de comparaţie. 

În dispoziţiile art. 183 se arată modul în care pot fi procurate scriptele 
de comparaţie. În acest sens, dacă scriptele se găsesc în depozite publice, 
autorităţile în drept sunt obligate să le elibereze. În cazul în care scriptele se 
găsesc la o persoană, organul de urmărire penală sau instanța de judecată 
îi pune în vedere să le prezinte. 

Scriptele de comparație se introduc într-un plic sigilat care se vizează 
de organul de urmărire penală sau de preşedintele completului de judecată 
şi se semnează de acela care le prezintă. 

Organul de urmărire penală ori instanța de judecată poate dispune ca 
suspectul sau inculpatul să prezinte o piesă scrisă cu mâna sa ori să scrie 
după dictarea ce i s-ar face. 

Dacă suspectul sau inculpatul refuză, se face menţiune în 
procesul-verbal. Refuzul de a se conforma solicitării organului de urmărire 
penală sau instanței nu poate fi interpretat în defavoarea suspectului sau 
inculpatului. 

Potrivit art. 182, în cazurile privitoare la infracțiunea de falsificare de 
monedă ori de alte valori, organul de urmărire penală sau instanța de 
judecată poate cere lămuriri institutului de emisiune. 

Având în vedere reglementarea anterioară şi pe cea actuală în 
această materie, unii autori susţin că o verificare directă de scripte de către 
organul judiciar nu mai este posibilă şi că această măsură este instituită, în 
exclusivitate, în vederea efectuării expertizei criminalistice a scrisului în 
cauzele privind infracțiunea de fals în înscrisuri". Un asemenea punct de 
vedere nu este întemeiat, deoarece organele judiciare, putând aprecia 
concluziile raportului de expertiză, cu atât mai mult au dreptul să aprecieze 
materialul supus expertizei”. Neîndoielnic că, atunci când consideră 
necesar, organele judiciare vor putea înainta scriptele de comparație labora- 
toarelor criminalistice în vederea efectuării expertizei. 


1 A. Buş, P. Ionescu, Valorificarea scriptelor de comparație, în expertiza criminalistică 
asupra, scrisului, în R.R.D. nr. 10/1972, pp. 100-101. 
2 |. Neagu, Prezentarea scriptelor de comparație în reglementarea procesual penală, 
în A.U.B., 1978, pp. 65-66. 

În sprijinul opiniei noastre poate fi invocat şi faptul că expertiza 
criminalistică a scrisului nu figurează între expertizele obligatorii prevăzute 
de art. 172 şi, în consecință, ea urmează a fi dispusă numai în cazurile în 
care organele judiciare. nu pot aprecia ele însele scriptele de comparaţie 
prezentate!. 


8.3.4.2. Expertiza medico-legală psihiatrică 


Noţiune. Expertiza medico-legală psihiatrică reprezintă o specie a 
expertizei medico-legale care, potrivit art. 184 alin. (2), se efectuează în 
cadrul instituției medico-legale de către o comisie, constituită potrivit legii. 

Obiectul expertizei medico-legale psihiatrice constă, în principal, în 
stabilirea existenţei  discernământului suspectului sau inculpatului la 
momentul săvârşirii infracţiunii. Cu titlu particular, dar având legătură, de 
asemenea, cu problematica vinovăţiei penale, prin expertiza medico-legală 
psihiatrică se determină existenţa stării de tulburare a mamei pruncucigaşe. 

În lumina dispoziţiilor art. 17 lit. a) din O.G. nr. 1/2000 privind 
organizarea activităţii şi funcţionarea instituţiilor de medicină legală, 
expertiza medico- -legală se efectuează în cadrul serviciilor de medicină 
legală judeţene. În acest sens, conform art. 10 alin. (3) din Regulamentul de 
aplicare a dispoziţiilor O.G. nr. 1/2000 privind organizarea activităţii şi 
funcţionarea instituţiilor de medicină legală, în funcţie de volumul de 
activitate, în structura serviciilor de medicină legală judeţene se pot înființa, 
prin hotărâre a direcţiei judeţene de sănătate publică, cu avizul institutului de 
medicină legală competent, laboratoare de specialitate cum ar fi cele de 
psihiatrie medico-legală. 

Comisia pentru efectuarea expertizei medico-legale psihiatrice este 
stabilită de medicul legist şef al. serviciului de medicină legală judeţean, 
având următoarea compunere, potrivit art. 28 alin. (3) lit. b) din Normele din 
4 aprilie 2000 privind efectuarea expertizelor, a constatărilor şi a altor lucrări 
medico-legale: un medic legist primar şi 2 medici psihiatri din cadrul secţiei 
de psihiatrie a -spitalului județean respectiv sau al unor unităţi 
medico-sanitare prestatoare de servicii, acreditate de Ministerul Sănătăţii, cu 
aprobarea nominală a direcţiei de sănătate publică judeţene, cel puţin unul 
dintre cei 2 psihiatri trebuind să fie medic primar psihiatru. 

Noua expertiză medico-legală psihiatrică, care se dispune atunci când 
rezultatele expertizei inițiale nu sunt relevante, se efectuează de către 
Institutul Naţional de Medicină Legală „Mina Minovici” Bucureşti, precum şi 
celelalte institute de medicină legală, în limitele competenţei lor teritoriale. 

Procedura efectuării expertizei medico-legale psihiatrice. Exper- 
tiza medico-legală psihiatrică se efectuează după obținerea consimţă- 


"1. Stoenescu, S. Zilberstein, Tratat de drept procesual civil, Tipografia Universităţii din 
Bucureşti, 1975, vol. |, p. 329. 

mântului scris al persoanei ce urmează a fi supusă expertizei, exprimat în 
prezența unui avocat ales sau din oficiu, în fața organului judiciar, iar în 
cazul minorului, şi în prezenţa ocrotitorului legal. f 

Efectuarea expertizei presupune, în mod obligatoriu, examinarea 
nemijlocită a suspectului sau inculpatului de către comisia de medicină 
legală, examinare care se poate face la sediul serviciului de medicină legală 
judeţean: 

1) în regim ambulatoriu; 

2) în condiţii de internare medicală a suspectului sau a inculpatului, în 
cazul în care se consideră că este necesară o examinare complexă. 

In situaţia în care suspectul sau inculpatul refuză în cursul urmăririi 
penale efectuarea expertizei medico-legale psihiatrice, organul de cercetare 
penală sesizează procurorul sau judecătorul de drepturi şi libertăţi în 
vederea emiterii unui mandat de aducere în scopul prezentării la comisia 
medico-legală psihiatrică. | 

De asemenea, prezenţa suspectului sau inculpatului în fața comisiei 
de specialitate va fi asigurată prin intermediul mandatului de aducere şi în 
cazul în care suspectul, deşi şi-a manifestat consimțământul în acest sens, 
nu se prezintă în fața comisiei. 

Examinarea suspectului sau inculpatului în condiţii de internare 
medicală se poate realiza în situaţiile în care acesta îşi dă acordul în acest 
sens. În această ipoteză, se poate reţine un caz de internare voluntară, care 
nu presupune nicio altă procedură. 

Internarea  nevoluntară în vederea efectuării expertizei 
medico-legale psihiatrice se va dispune cu îndeplinirea cumulativă a 
următoarelor două condiții: 1) se consideră de către comisia medico-legală 
că este necesară o examinare complexă, care necesită internarea medicală 
a suspectului sau a inculpatului într-o instituție sanitară de specialitate; 
2) suspectul'sau inculpatul refuză internarea. 

Se impune a fi făcută distincţia între internarea nevoluntară, necesară 
pentru efectuarea expertizei medico-legale psihiatrice, şi internarea medi- 


1 Potrivit art. 28 alin. (2) din Normele din 4 aprilie 2000 privind efectuarea expertizelor, 
a constatărilor şi a altor lucrări medico-legale, expertizele medico-legale psihiatrice se 
efectuează, prin excepție, şi în alte locuri decât sediul instituţiilor medico-legale: a) în cazul 
bolnavilor psihici cronici, când transportul şi examinarea acestora nu se pot face în siguranță 
deplină, comisia de expertiză medico-legală psihiatrică efectuează examinarea în cadrul 
spitalelor de psihiatrie sau în cadrul secţiilor de psihiatrie ale spitalelor penitenciare; b) în 
cazul persoanelor aflate în arest preventiv comisia de expertiză medico-legală psihiatrică 
poate efectua examinarea şi în cadrul secţiilor de psihiatrie ale spitalelor penitenciare, putând 
coopta în comisia de expertiză pe medicul şef de secţie, dacă este medic primar; c) în cazul 
bolnavilor netransportabili, cu suferințe evolutiv letale sau aflaţi în stare gravă în condiţii de 
spitalizare comisia se poate deplasa la patul bolnavului pentru efectuarea expertizei numai în 
situaţia în care această lucrare este necesară în vederea încheierii unui act de dispoziţie. 
Asigurarea transportului de la şi la sediul instituției medico-legale se face de către familia sau 
aparţinătorii persoanei respective. 

cală provizorie, ca măsură de siguranţă cu caracter procesual, prevăzută în 
art. 247-248. În ambele ipoteze, se procedează la restricționarea libertății 
individuale a suspectului sau inculpatului, prin internare, dar scopul urmărit 
este diferit. Dacă internarea nevoluntară se dispune în vederea efectuării 
expertizei medico-legale, măsura de siguranță a internării provizorii are 
drept scop înlăturarea unui pericol concret şi actual pentru siguranța publică, 
cauzat de persoana suspectului sau inculpatului care este bolnav mintal ori 
consumator cronic de substanţe psihoactive. 

În anumite cazuri însă, internarea nevoluntară dispusă în vederea 
efectuării expertizei medico-legale psihiatrice poate determina luarea 
măsurii de siguranţă a internării provizorii, în condiţiile art. 247. Astfel, potrivit 
art. 184 alin. (27), dacă în cursul efectuării expertizei medico-legale psihi- 
atrice se constată că sunt îndeplinite condiţiile prevăzute la art. 247, comisia 
de expertiză medico-legală psihiatrică sesizează organele judiciare în 
vederea luării măsurii de siguranţă a internării medicale provizorii. 

Iniţiativa desfăşurării procedurii internării nevoluntare aparţine, aşadar, 
comisiei medico-legale. Aceasta va sesiza organul de urmărire penală sau 
instanța cu privire la necesitatea luării măsurii internării nevoluntare. 

În cursul urmăririi penale, procurorul, dacă apreciază că solicitarea 
comisiei medico-legale este întemeiată, poate cere judecătorului de drepturi 
şi libertăţi de la instanţa căreia i-ar reveni competenţa să judece cauza în 
primă instanță sau de la instanţa corespunzătoare în grad acesteia în a 
cărei circumscripție se află locul de internare ori sediul parchetului din care 
face parte procurorul care a întocmit propunerea luarea măsurii internării 
nevoluntare, pentru maximum 30 de zile, în vederea efectuării expertizei 
medico-legale psihiatrice. 

Propunerea procurorului de luare a măsurii internării nevoluntare, 
împreună cu dosarul cauzei, se înaintează judecătorului de drepturi şi 
libertăți competent, având menţiuni cu privire la: 

- fapta pentru care se efectuează cercetarea penală, încadrarea 
juridică, denumirea infracțiunii; 

- faptele şi împrejurările din care rezultă îndoiala asupra discernă- 
mântului suspectului sau inculpatului; 

- sesizarea comisiei medico-legale psihiatrice cu privire la refuzul 
suspectului sau inculpatului de a se interna; 

- motivarea necesităţii luării măsurii internării şi a proporţionalității 
acesteia cu scopul urmărit. 

De la data sesizării, judecătorul de drepturi şi libertăţi stabileşte ziua şi 
ora de soluţionare a propunerii, în termen de maximum 3 zile. Acest termen 
este comunicat procurorului, precum şi avocatului suspectului sau inculpa- 
tului, căruia i se acordă, la cerere, dreptul de a studia dosarul cauzei şi 
propunerea formulată de procuror. Suspectul sau inculpatul se citează. 

Propunerea de luare a măsurii internării nevoluntare se soluţionează 
numai în prezența suspectului sau inculpatului, în afară de cazul când 
acesta este dispărut, se sustrage sau când din cauza stării sănătăţii sau din 
cauză de forță majoră ori stare de necesitate nu se poate prezenta. 

Şedinţa de judecată este publică, în lipsa unor dispoziţii care să 
prevadă desfăşurarea acesteia în camera de consiliu. 

Participarea procurorului şi a avocatului ales sau numit din oficiu al 
suspectului ori inculpatului este obligatorie. 

Încheierea judecătorului de admitere a propunerii de internare 
nevoluntară, potrivit art. 184 alin. (11), trebuie să cuprindă: 

a) datele de identitate ale suspectului sau inculpatului; 

b) descrierea faptei de care este acuzat suspectul sau inculpatul, 
încadrarea juridică şi denumirea infracţiunii; 

`c) faptele şi împrejurările din care rezultă îndoială asupra stării psihice 
a suspectului sau inculpatului; 

d) motivarea necesității luării măsurii internării nevoluntare în vederea 
efectuării expertizei medico-legale psihiatrice şi a proporţionalității acesteia 
cu scopul urmărit; 

e) durata măsurii internării. 

După luarea măsurii, suspectului sau inculpatului i se aduc la 
cunoştinţă, de îndată, în limba pe care o înțelege, motivele internării, 
încheindu-se în acest sens un proces-verbal. Dacă suspectul sau inculpatul 
se află în stare de deţinere, judecătorul de drepturi şi libertăţi informează 
administraţia locului de deținere despre măsura internării şi dispune 
transferul arestatului într-o secție de psihiatrie a unui penitenciar-spital. 

În cursul judecății, măsura internării nevoluntare se dispune de 
instanţă, în condiţiile şi conform procedurii aplicate în cursul fazei de 
urmărire penală. 

Imediat după luarea măsurii internării nevoluntare sau în cazul 
schimbării ulterioare a locului de internare, judecătorul de drepturi şi libertăţi 
sau, după caz, preşedintele completului de judecată care a dispus măsura, 
în vederea punerii în executare a măsurii, efectuează următoarele activități: 

- încunoştințează despre internarea nevoluntară un membru al familiei 
suspectului sau inculpatului ori o altă persoană desemnată de acesta, 
precum şi instituția medico-legală care efectuează expertiza, încheindu-se 
în acest sens un proces-verbal; instituția de specialitate are obligaţia de a 
informa organele judiciare despre schimbarea locului internării; 

- comunică încheierea procurorului, în vederea punerii în executare 
prin intermediul organelor de poliție; 

- în cazul în care suspectul sau inculpatul se află în stare de deținere, 
informează, de îndată, administraţia locului de deţinere sau arestare despre 


măsura dispusă. 

Contestaţia împotriva încheierii de luare a măsurii internării 
nevoluntare. Încheierea judecătorului de drepturi şi libertăţi poate fi criticată 
prin intermediul contestatiei, în termen de 24 de ore de la pronunțare, la 
instanţa ierarhic superioară celei în cadrul căreia funcţionează [uiagătorul 
de drepturi şi libertăţi. 

Reprezentând o repetiție inutilă, în art. 184 alin. (14) şi (15) se arată că 
această contestaţie nu suspendă executarea internării nevoluntare. 

Prelungirea internării medicale. Măsura  internării medicale în 
vederea efectuării expertizei medico-legale psihiatrice poate fi fi prelungită o 
singură dată, pe o durată de cel mult 30 de zile. Comisia de expertiză 
medico-legală psihiatrică sesizează procurorul sau, după caz, instanța 
asupra necesităţii prelungirii măsurii internării cu cel puţin 7 zile înainte de 
expirarea acesteia. Sesizarea trebuie să conţină descrierea activităţilor 
efectuate, motivele pentru care examinarea nu a fost finalizată pe parcursul 
internării, examinările ce urmează a fi efectuate, precizarea perioadei pentru 
care este necesară prelungirea. 

Revocarea internării medicale. În cazul în care înainte de expirarea 
duratei internării nevoluntare se constată că aceasta nu mai este necesară, 
comisia de expertiză medico-legală psihiatrică sau persoana internată 
sesizează de îndată organul care a dispus măsura, în vederea revocării 
acesteia. Sesizarea se soluţionează de urgenţă, în camera de consiliu, cu 
participarea procurorului, după audierea avocatului ales sau din oficiu al 
persoanei internate. Încheierea pronunţată de judecătorul de drepturi şi 
libertăți sau de instanţă nu este supusă niciunei căi de atac. 

Potrivit art. 184 alin. (28), perioada în care suspectul sau inculpatul a 
fost internat într-o. instituţie de specialitate în vederea efectuării expertizei 
“psihiatrice se deduce din durata pedepsei. 


8.3.4.3. Expertiza toxicologică 


Noţiune. Expertiza toxicologică reprezintă o investigaţie ştiinţifică 
susceptibilă a fi încadrată, dintr-un anumit punct de vedere, în categoria 
expertizelor medico-legale. În acest sens, avem în vedere dispozițiile art. 10 
alin. (3) şi ale art. 15 lit. g) din Regulamentul de aplicare a dispoziţiilor O.G. 
nr. 1/2000 privind organizarea activității şi funcţionarea instituţiilor de 
medicină legală, potrivit cărora expertizele toxicologice se pot efectua în 
cadrul institutelor de medicină legală şi al serviciilor de medicină legală 
județene. 

De asemenea, potrivit art. 33 alin. (3) din Normele din 4 aprilie 2000 
privind efectuarea  expertizelor, a  constatărilor şi a altor lucrări 
medico-legale, “ expertizele medico-legale efectuate în scopul stabilirii 
intoxicației etilice se face în cadrul unităţilor de medicină legală, în timp ce 
calculul retroactiv al alcoolemiei se efectuează numai în institutele de 
medicină legală, de către o comisie formată dintr-un medic legist primar şi 

un farmacist sau toxicolog primar, care lucrează în cadrul laboratorului de 
toxicologie medico-legală al institutului respectiv, ambii având statutul de 
expert. : 
În afară însă de instituțiile medico-legale, în legea procesual penală se 
arată că aceste expertize pot fi efectuate şi în alte instituții specializate, 
altele decât institutele de medicină legală sau serviciile de medicină legală. 
În acest caz, au fost avute în vedere laboratoare de toxicologie abilitate 
conform legii, laboratoare de analize biochimice etc. 

Efectuarea expertizei toxicologice. Premisa necesară pentru 
dispunerea unei asemenea expertize, potrivit art. 188 alin. (1), o reprezintă 
„existenţa unei suspiciuni cu privire la producerea unei intoxicații. În acest 
caz, se va dispune efectuarea expertizei toxicologice, în cursul urmăririi 
penale, de către organele de urmărire penală, prin ordonanţă, iar în cursul 
judecății, de instanţă, prin încheiere. 

În vederea efectuării expertizei, produsele considerate suspecte că ar 
fi determinat intoxicația sunt trimise instituției medico-legale sau unei alte 
instituții specializate. 

Ca urmare a efectuării expertizei toxicologice se redactează un raport, 
care va avea conţinutul oricărui raport de expertiză. Specific acestui mijloc 
de probă este faptul că în cuprinsul său vor fi formulate concluzii care 
cuprind constatări de specialitate cu privire la tipul substanței toxice, 
cantitatea, calea de administrare, precum şi consecințele posibile ale 
substanţei descoperite, precum şi alte elemente care să ajute la siabilirea 
adevărului. 


8.3.4.4. Expertiza genetică judiciară 


xp 


Noţiune. Cunoscută drept „amprentare genetică”, expertiza genetică 
judiciară reprezintă un procedeu probatoriu de dată recentă, nu doar în 
România, ci şi la nivel mondial. Astfel, primele aplicaţii practice de 
determinare a identităţii anumitor persoane, în baza stabilirii profilului ADN, 
au avut loc în Anglia, în anii '80!. 

Expertiza genetică judiciară se efectuează în cadrul instituțiilor 
medico-legale, al unei instituţii ori unui laborator de specialitate sau al 
oricărei alte instituţii de specialitate certificate şi acreditate în acest tip de 
analize. De exemplu, laboratoare de expertiză genetică funcţionează în 
cadrul Institutului Naţional de Medicină Legală, Institutului de Criminalistică 
al IGPR etc. 


1 Astfel, în Leicester (Anglia), în anul 1986, a fost pronunțată prima soluție de achitare 
a unei persoane acuzate de viol şi omor. În acelaşi caz, un an mai târziu, în 1987, a fost 
condamnat adevăratul făptuitor, de asemenea, în baza unei expertize ADN. În Statele Unite 
ale Americii, Florida, prima hotărâre pronunţată în baza unor probe genetice s-a produs în 
anul 1987, într-un dosar de viol. 

Expertiza genetică este utilizată pentru obținerea de probe în special 
cu privire la aflarea adevărului în cauze privind infracțiuni contra vietii, 
infracțiuni contra integrităţii corporale sau sănătăţii, infracțiuni contra libertăţii 
şi integrității sexuale etc. 

Efectuarea expertizei genetice judiciare. Acest tip de expertiză se 
poate dispune de către organul de urmărire penală, prin ordonanţă, în cursul 
urmăririi penale, sau de instanţă, prin încheiere, în cursul judecății. | 

Obiectul expertizei genetice judiciare îl reprezintă stabilirea identității 
unei anumite persoane, prin analiza profilului ADN, înțeles ca fiind totalitatea 
acelor caracteristici structurale ale materialului genetic care permit identi- 
ficarea persoanei!. Pentru aceasta, sunt efectuate investigaţii genetice 
asupra probelor biologice? recoltate de la persoane, de la fața locului ori din 
alte locuri sau de pe anumite obiecte. 

În desfăşurarea expertizei genetice, în literatura de specialitate? au 
fost identificate următoarele etape: 1) prelevarea şi conservarea probelor 
biologice; 2) analiza de laborator; 3) interpretarea rezultatelor şi formularea 
concluziilor şi 4) raportarea profilelor ADN către baza naţională de date“. 

Probele biologice recoltate cu ocazia examinării corporale pot fi 
folosite numai la identificarea profilului genetic judiciar. Profilul genetic 
judiciar obținut cu ocazia examinării corporale poate fi folosit şi în altă cauză 
penală, dacă serveşte la aflarea adevărului. 

Rezultatele activității de expertiză Pai judiciară sunt consemnate 
în cuprinsul unui raport de expertiză. 


8.4. Alte lucrări medico-legale 


8.4.1. Aspecte preliminare 


Conform dispoziţiilor O.G. nr. 1/2000 privind organizarea activității şi 
funcţionarea instituțiilor de medicină legală, activitatea de medicină legală 
constă în efectuarea de expertize, constatări şi alte lucrări medico-legale, 
cum ar fi autopsia medico-legală, examinarea medico-legală, exhumarea. 

De asemenea, în vederea obținerii de probe, au fost prevăzute, alături 
de lucrările medico-legale, şi alte lucrări medicale, care nu se efectuează în 
instituţiile medico-legale, cum ar fi examinarea fizică. 


11. Barbari, Investigația ADN în slujba justiţiei, note de curs, disponibil pe 
http: ZA, legmed.ro/doc/cursuladnpentruinm_sept2009.paf. 

? Constituie asemenea probe biologice țesuturile (sânge, fecale, urină, fire de păr, os, 
lichid amniotic etc.), pete (de sânge, spermă, salivă), urme de contact depuse pe obiecte, pe 
mucuri de țigară, gumă de mestecat etc. (pentru detalii, a se vedea L. Barbarii, op. cit.). 

° L. Barbarii, op. cit. 

* Sistemul Naţional de Date Genetice Judiciare, organizat potrivit Legii nr. 76/2008 
(M. Of. nr. 289 din 14 aprilie 2008). 

In cele ce urmează, vom analiza lucrările medico-legale şi lucrările 
medicale, procedee probatorii prin care se obțin acte medico-legale sau acte 
medicale. 


8.4.2. Autopsia rnedico-lezală 


Noţiune. Autopsia medico-legală reprezintă un procedeu probatoriu 
prin intermediul căruia se facilitează efectuarea expertizei medico-legale sau 
a constatării medico-legale pe cadavre. Practic, autopsia se prezintă ca fiind 
o lucrare medico-legală necesară, în anumite cazuri, desfăşurării activităţii 

„de expertiză sau constatare. 

In acest sens, conform art. 34 alin. (1) din Normele din 4 aprilie 2000 
privind efectuarea  expertizelor, a  constatărilor şi a altor lucrări 
medico-legale, constatarea şi expertiza medico-legală pe cadavru implică, 
pe lângă alte lucrări medico-legale, şi examinarea exterioară a cadavrului şi 
autopsia, inclusiv exhumarea, după caz. 
| Efectuarea autopsiei medico-legale. Autopsia medico-legală se 
dispune de către organul de urmărire penală sau de către instanța de 
judecată, pentru facilitarea efectuării unei expertize sau constatări. Pentru a 
determina utilitatea efectuării acestui procedeu probatoriu, organele judiciare 
pot solicita opinia unui medic legist. Cazurile prevăzute în art. 185 alin. (1) 
care permit efectuarea autopsiei medico-legale sunt următoarele: 

1) în caz de moarte violentă ori când aceasta este suspectă de a fi 
violentă; 

2) când nu se cunoaşte cauza mortii; 

3) când există o suspiciune rezonabilă că decesul a fost cauzat direct 
sau indirect printr-o infracţiune ori în legătură cu comiterea unei infracțiuni”. 

Autopsia are caracter urgent atunci când decesul s-a produs în 
perioada în care persoana se află în custodia poliției, a Administraţiei 
Naţionale a Penitenciarelor, în timpul internării medicale nevoluntare sau în 


1 Conform art. 34 alin. (2) pct. 3 din Normele privind efectuarea expertizelor, a consta- 
tărilor şi a altor lucrări medico-legale, autopsia medico-legală este obligatorie şi în caz de 
moarte suspectă, în următoarele situaţii: a) moarte subită; b) decesul unei persoane a cărei 
sănătate, prin natura serviciului, este verificată periodic din punct de vedere medical; c) deces 
care survine în timpul unei misiuni de serviciu, în incinta unei întreprinderi sau instituții; d) deces 
care survine. în' custodie, precum moartea persoanelor aflate în detenție sau private de 
libertate, decesele în spitalele psihiatrice, decesele în spitale penitenciare, în închisoare sau 
în arestul poliției, moartea asociată cu activitățile poliției sau ale armatei în cazul în care 
decesul survine în cursul manifestaţiilor publice sau orice deces care ridică suspiciunea 
nerespectării drepturilor omului, cum este suspiciunea de tortură sau oricare altă formă 
de tratament violent sau inuman; e) multiple decese repetate în serie sau concomitent; 
f) cadavre neidentificate sau scheletizate; g) decese survenite în locuri publice sau izolate; 
h) moartea este pusă în legătură cu o deficiență în acordarea asistenței medicale sau în 
aplicarea măsurilor de profilaxie ori de protecţie a muncii; i) decesul pacientului a survenit în 
timpul sau la scurt timp după o intervenție diagnostică sau terapeutică medico-chirurgicală. 

cazul oricărui deces care ridică suspiciunea nerespectării drepturilor omului, 
a aplicării torturii sau a oricărui tratament inuman. Pentru acest caz, 
indiferent de stadiul în care se găseşte procesul penal, actul de dispoziție 
aparţine procurorului. 

În cazul în care corpul victimei a fost înhumat, este dispusă exhu- 
marea pentru examinarea cadavrului prin autopsie. 

Potrivit art. 185 alin. (7), organul de urmărire penală trebuie să încu- 
noştințeze un membru de familie despre data autopsiei şi despre dreptul de 
a desemna un expert independent autorizat care să asiste la efectuarea 
autopsiei. Textul de lege se impune a fi interpretat extensiv, obligaţia 
încunoştințării revenind şi instanţei de judecată. 

Ca regulă, autopsia se efectuează în cadrul instituției medico-legale 
(serviciul de medicină legală judeţean). În această privință, legea procesual 
penală se completează cu dispoziţiile art. 35 din Normele privind efectuarea 
expertizelor, a constatărilor şi a altor lucrări medico-legale, în conformitate 
cu care autopsia mai poate fi efectuată de medicul legist: 1) la morga 
spitalului în a cărui rază teritorială s-a produs moartea sau a fost găsit 
cadavrul; 2) în mod excepţional, dacă nu există o astfel de morgă şi nici 
posibilitatea transportării cadavrului la morga cea mai apropiată, cu acordul 
medicului legist, autopsia se poate efectua acolo unde se află cadavrul sau 
într-un loc anume ales pentru aceasta. 

La efectuarea autopsiei medico-legale pot fi cooptati şi specialişti din 
alte domenii medicale, în vederea stabilirii cauzei decesului, la solicitarea 
medicului legist, cu excepția medicului care a tratat persoana decedată. 
| Cu ocazia efectuării autopsiei medico-legale pot fi utilizate orice 
metode legale pentru stabilirea identităţii, inclusiv prelevarea de probe 
biologice în vederea stabilirii profilului genetic judiciar. 

Raportul de expertiză. Rezultatele autopsiei medico-legale se con- 
cretizează în cuprinsul unui raport de expertiză, întocmit s medicul legist, 
care trebuie să cuprindă următoarele mentiuni: 

- identitatea persoanei decedate sau elemente de identificare, dacă 
identitatea nu este cunoscută; 

- felul morții; 

- cauza medicală a morții; 

- existenţa leziunilor traumatice, mecanismul de producere a acestora, 
natura “agentului vulnerant şi legătura de cauzalitate dintre leziunile 
traumatice şi deces; 

- rezultatele investigaţiilor de laborator efectuate asupra probelor 
biologice prelevate de la cadavru şi a substanţelor suspecte descoperite; 

- urmele biologice găsite pe corpul persoanei decedate; 

- data probabilă a mortii; | 

- orice alte elemente care pot contribui la lămurirea împrejurărilor 
producerii morții. 

Autopsia medico-legală a fetusului se poate dispune, de organele 
de urmărire penală sau de instanța de judecată, pentru a se stabili vârsta 
intrauterină, capacitatea de supraviețuire extrauterină, felul şi cauza morții, 
precum şi pentru stabilirea filiaţiei, când este cazul. 

Autopsia medico-legală a unui nou-născut se dispune pentru a se 
stabili dacă copilul a fost născut viu, viabilitatea, durata supraviețuirii 
extrauterine, felul şi cauza medicală a morţii, data morții, dacă i s-au acordat 
îngrijiri medicale după naştere, precum şi pentru stabilirea filiației, când este 
cazul. 


8.4.3. Exhumarea 


Potrivit art. 186 alin. (1), exhumarea poate fi dispusă de către procuror 
sau de către instanţa de judecată în vederea stabilirii felului şi cauzei morții, 
a identificării cadavrului sau pentru stabilirea oricăror elemente necesare 
soluționării cauzei. 

Exhumarea cadavrelor se dispune în vederea efectuării unei expertize 
medico-legale sau, aşa cum am arătat mai sus, pentru facilitarea efectuării 
autopsiei medico-legale. 

În funcţie de obiectul lucrării medicale, în legislaţia specială se face 
distincţia între deshumarea unui cadavru asupra căruia nu s-a făcut 
autopsia şi deshumarea unui cadavru deja autopsiat. 

Prin natura ei, exhumarea se poate face atât în timpul urmăririi penale, 
cât şi în timpul judecății şi chiar după rămânerea definitivă a hotărârii 
judecătoreşti, în cadrul unei revizuiri întemeiate pe dispoziţiile art. 453 
alin. (1) lit. a) (când s-au descoperit fapte sau împrejurări ce nu au fost 
cunoscute la soluționarea cauzei şi care dovedesc netemeinicia hotărârii 
pronunțate în cauză). 

Exhumarea se face în prezenţa organului de urmărire penală. 

Dispoziţiile referitoare la efectuarea autopsiei sunt de aplicare şi în 
cazul exhumării. 


8.4.4. Examinarea medico-legală a persoanei 


Examinarea medico-legală a persoanei are drept scop constatarea 
urmelor şi a consecințelor unei infracţiuni. Procedeul probatoriu se dispune 
de organele de urmărire penală sau instanţa de judecată. 

De regulă, examinarea medico-legală se efectuează de medicul legist, 
prin următoarele modalități: 

- prin examinare. fizică, atunci când este necesară constatarea 
leziunilor traumatice; 

- pe baza documentaţiei medicale puse la dispoziția medicului legist, 
atunci când examinarea fizică nu este posibilă sau nu este necesară. 

Dintre regulile de efectuare a examinării medico-legale arătate în 
Normele privind efectuarea expertizelor, a constatărilor şi a altor lucrări 
medico-legale, amintim: 

- persoanele aflate în stare de reţinere vor fi examinate în prezența 
personalului de pază de acelaşi sex; 

- persoanele minore se examinează în prezența unuia dintre părinți 
sau a reprezentantului lor legal ori, în lipsa acestora, în ma unui 
membru major al familiei, de acelaşi sex cu minorul; | 

- examinările medico-legale se efectuează, de regulă, la sediul 
instituțiilor de medicină legală sau, în caz de urgenţă, la sediul unităților 
sanitare unde persoana implicată se află imobilizată; examinarea la 
domiciliul sau la reşedinţa persoanei examinate se poate aproba, în mod 
excepțional, de conducătorul instituţiei de medicină legală; 

- rezultatele examinării medico-legale, finalizate într-un raport de 
expertiză sau constatare medico-legală, după caz, se expediază organului 
care a dispus examinarea, în termen de 7 zile de la examinarea persoanei 
sau de la depunerea documentelor necesare pentru întocmirea lucrării, cum 
ar fi: acte medicale de la dosar, filme radiologice sau examinări clinice ori 
paraclinice indicate de medicul examinator. 

Raportul de expertiză sau certificatul medico-legal trebuie să cuprindă: 

- descrierea leziunilor traumatice, precum şi opinia expertului cu privire 
la natura şi gravitatea leziunilor; 

- mecanismul şi data producerii acestora; 

- urmările pe care acestea le-au produs. 


8.4.5. Examinarea fizică 


Noţiune. Examinarea fizică a unei persoane presupune examinarea 
externă şi internă a corpului acesteia, precum şi prelevarea de probe 
biologice, dacă această măsură este necesară pentru stabilirea unor fapte 
sau împrejurări care să asigure buna desfăşurare a urmăririi penale ori 
pentru a se determina dacă o anumită urmă sau consecință a infracţiunii 
poate fi găsită pe corpul sau în interiorul corpului persoanei. 

Efectuarea examinării fizice. Procedeul probatoriu se desfăşoară în 
mod diferit, în funcţie de existența consimțământului scris al persoanei care 
urmează să fie examinată sau al altei persoane. 

Astfel, în ipoteza în care există consimțământul scris al persoanei care 
urmează a fi examinată sau, în cazul persoanelor lipsite de capacitate de 
exercițiu, consimțământul reprezentantului legal ori, în cazul celor cu 
capacitate restrânsă de exerciţiu, consimțământul scris exprimat în prezența 
ocrotitorilor legali, organul de urmărire penală procedează la efectuarea 
examinării fizice externe. Rezultatele obținute în urma examinării fizice 
externe, cuprinse în conţinutul unui proces-verbal, se validează de judecă- 


PROBELE, MIJLOACELE DE PROBĂ ŞI PROCEDEELE PROBATORII ÎN PROCESUL PENAL 587 


torul de drepturi şi libertăţi, în camera de consiliu, prin încheiere care nu este 
supusă niciunei căi de atac. 

Dacă este vorba despre o examinare fizică internă sau de recoltare de 
probe biologice, în condiţiile existenței consimțământului, activitatea 
probatorie trebuie efectuată de un medic, asistent medical sau de o 
persoană cu pregătire medicală de specialitate, cu respectarea vieții private 
şi a demnităţii umane. Examinarea fizică internă a minorului care nu a 
împlinit 14 ani se poate face în prezența unuia dintre părinti, la solicitarea 
părintelui. 

Recoltarea prin metode non-invazive! de probe biologice în vederea 
efectuării expertizei genetice judiciare se poate realiza şi de către personalul 
de specialitate al Poliţiei Române. 

În cazul conducerii unui vehicul de către o persoană aflată sub 
influența băuturilor alcoolice sau a altor substanțe, recoltarea de probe 
biologice se efectuează din dispoziţia organelor de constatare şi cu 
consimțământul celui supus examinării, de către un medic, asistent medical 
sau de o persoană cu pregătire medicală de specialitate, în cel mai scurt 
timp, într-o instituție medicală. 

În ipoteza în care nu există consimțământului scris al persoanei care 
urmează a fi examinată, al reprezentantului legal ori încuviințarea din partea 
ocrotitorului legal, examinarea fizică, indiferent că este internă sau externă 
ori constă în prelevarea de probe biologice, presupune obținerea autorizării 
judecătorului de drepturi şi libertăţi. 

În acest sens, organul de urmărire penală va sesiza judecătorul cu o 
cerere, care va cuprinde următoarele menţiuni: 

- numele persoanei a cărei examinare fizică este cerută; 

- motivarea îndeplinirii condiţiilor legale; 

- modalitatea în care examinarea fizică urmează a fi efectuată 
(examinare internă, externă sau recoltare de probe biologice); 

- infracţiunea de care este acuzat suspectul sau inculpatul. 

Judecătorul de drepturi şi libertăţi soluţionează cererea de efectuare a 
examinării fizice în camera de consiliu, prin încheiere ce nu este supusă 
niciunei căi de atac. 

Examinarea fizică se poate dispune de organele de urmărire penală, 
în mod excepţional, şi în lipsa autorizării judecătorului, atunci când obținerea 
autorizării judecătorului ar conduce la o întârziere substanțială a cercetărilor, 
la pierderea, alterarea sau distrugerea probelor. Pentru acest caz, exa- 
minarea fizică se dispune prin ordonanţă. 


1 Potrivit art. 5 alin. (1) din Legea nr. 76/2008 privind organizarea şi funcţionarea 
Sistemului National de Date Genetice Judiciare, prelevarea probelor biologice prin metode 
noninvazive presupune recoltarea celulelor epiteliale prin periaj al mucoasei bucale, iar în 
situaţiile în care nu se poate realiza această modalitate, prin recoltarea unor celule epiteliale 


din regiunea feței. 

Valoare probatorie. Despre efectuarea examinării fizice, organul de 
urmărire penală va întocmi un proces-verbal ce trebuie să cuprindă: numele 
şi prenumele organului de urmărire penală care îl încheie, ordonanța sau 
încheierea prin care s-a dispus măsura, locul unde a fost încheiat, data, ora 
la care a început şi ora la care s-a terminat activitatea, numele şi prenumele 
persoanei examinate, natura examinării fizice, descrierea activităţilor desfă- 
şurate, lista probelor recoltate în urma examinării fizice. 

În toate ipotezele legale, şi anume efectuarea examinării fizice în 
condițiile existenței consimțământului, ale autorizării judecătorului sau ale 
efectuării urgente a examinării ca urmare a ordonanţei organului de urmărire 
penală, procesul-verbal este înaintat de îndată judecătorului de drepturi şi 
libertăți. | 

In cazul în care judecătorul constată că au fost respectate condiţiile 
prevăzute în lege, dispune, prin încheiere motivată, validarea examinării 
fizice efectuate de organele de urmărire penală. Încălcarea de către 
organele de urmărire penală a condiţiilor legale atrage excluderea probelor 
obținute prin examinarea fizică. 

Rezultatele obținute din analiza probelor biologice pot fi folosite şi în 
altă cauză penală, dacă servesc la aflarea adevărului. Probele biologice 
care nu au fost consumate cu ocazia analizelor efectuate sunt conservate şi 
păstrate în instituția unde au fost prelucrate, pe o perioadă de cel puţin 10 ani 
de la epuizarea căilor ordinare de atac ale hotărârii judecătoreşti. 


$ 9. Fotografierea şi luarea amprentelor suspectului, 
inculpatului sau alor altor persoane 


Fotografierea reprezintă un procedeu probatoriu care are drept 
rezultat obținerea fotografiei, mijloc de probă conţinând informaţii vizuale 
statice care pot contribui la aflarea adevărului şi justa soluționare a cauzei. 

Prin fotografiere se fixează imaginea anumitor persoane sau a 
anumitor obiecte pe hârtie fotografică sau în format digital, cu ajutorul unui 
aparat fotografic. 

Organele de urmărire penală vor dispune fotografierea suspectului, 
inculpatului sau a altor persoane cu privire la care există o suspiciune că au 
legătură cu fapta comisă sau că au fost prezente la locul faptei, chiar şi în 
lipsa consimțământului acestora. 

In situația în care urmărirea penală are drept obiectiv imediat identi- 
ficarea făptuitorului, organul de urmărire penală poate autoriza să se dea 
publicității fotografia unei persoane, când această măsură este necesară 
pentru stabilirea identităţii persoanei sau în alte cazuri în care publicarea 
fotografiei prezintă importanţă pentru buna desfăşurare a urmăririi penale. 

In scopul descoperirii făptuitorului, organele de urmărire penală pot 
fotografia persoanele identificate cu ocazia cercetării la faţa locului, care ar 
putea fi puse în legătură cu fapta ori locul comiterii faptei. 

Luarea amprentelor reprezintă un procedeu probatoriu prin care sunt 
prelevate amprentele suspectului, inculpatului sau ale altor persoane cu 
privire la care există o suspiciune că au legătură cu fapta comisă sau că au 
fost prezente la locul faptei, chiar şi în lipsa consimțământului acestora. 

Amprentele sunt urme relevate prin presare sau fotografiere, prin care 
sunt evidenţiate desenele papilare existente în zona digitală, palmară sau 
plantară. Din această perspectivă, amprentele care se iau suspectului, 
inculpatului sau unei alte persoane sunt: 1) amprente digitale (desenele 
papilare ale degetelor); 2) amprente palmare (desenele papilare al mâinii) şi 
3) amprente plantare (desenele papilare ale picioarelor). 

In principiu, se procedează la ridicarea amprentelor suspectului sau 
inculpatului, activitate care se poate desfăşura clasic, prin relevarea 
desenelor papilare pe suport de hârtie, sau prin scanarea acestor amprente. 
De regulă, prin luarea amprentelor sunt vizate desenele papilare digitale şi 
palmare, dar, în anumite situaţii, când organele de urmărire penală au 
procedat la relevarea, fixarea şi ridicarea de desene plantare, se iau de la 
suspect sau inculpat amprentele plantare. 

În măsura în care organele de urmărire penală încă nu au descoperit 
identitatea făptuitorului şi există amprente ridicate de pe anumite obiecte, se 
poate dispune amprentarea persoanelor cu privire la care există presu- 
punerea că au intrat în contact cu obiectele în cauză. 


$ 10. Alte instituţii legate de administrarea probelor în 
procesul penal 


10.1. Noţiuni introductive 


Sunt anumite instituţii care mijlocesc administrarea probelor în procesul 
penal, în ipoteze în care nu există posibilitatea practică de a desfăşura anu- 
mite activităţi procedurale. În acest sens, au fost reglementate comisia roga- 
torie şi delegarea, privite ca procedee speciale de administrare a probelor. 

Comisia rogatorie şi delegarea pot fi folosite atât pentru ascultarea 
martorilor, cât şi pentru cercetarea la fața locului, ridicarea de obiecte sau 
înscrisuri sau orice alte acte procedurale. 


10.2. Comisia rogatorie 
10.2.1. Noţiune şi importanță 


Termenul de comisie rogatorie semnifică, de fapt, o procedură utilizată 
pentru administrarea unor probe sau efectuarea unor acte procedurale de 
către un alt organ decât cel care instrumentează cauza penală!. 


1 Prin „comisie rogatorie” se înțelege procedura utilizată pentru administrarea unor 
dovezi de către altă instanță decât aceea care judecă fondul litigiului (M. Costin, |. Leş, 
M. Minea, D. Radu, Dicţionar de drept procesual civil, Ed. Ştiinţifică şi Enciclopedică, 
Bucureşti, 1983, p. 142). 

Prin folosirea acestei instituţii se renunţă la nemijlocirea administrării 
probelor în favoarea operativităţii în procesul penal şi cu consecinţe directe 
asupra reducerii cheltuielilor judiciare în cauzele penale. | 

Subliniem că recurgerea la serviciile comisiei rogatorii constituie O 
excepţie în activitatea organelor judiciare penale, acestea folosind-o numai 
în situaţiile în care nu au posibilitatea să efectueze personal un anumit act 
procedural. 

Comisia rogatorie se efectuează de către un organ judiciar egal în 
grad cu organul judiciar care instrumentează cauza şi cu aceeaşi compe- 
tență funcţională şi materială! (de exemplu, o judecătorie solicită unei alte 
judecătorii să efectueze, prin comisie rogatorie, ascultarea unui martor). 
Aspectul diferenţial existent între organul care are cauza spre rezolvare şi 
cel care efectuează un act prin comisie rogatorie îl constituie circumscripția 
în care acestea îşi desfăşoară activitatea. 


10.2.2. Condiţiile în care poate fi dispusă o comisie e rogatorie şi actele 
ce pot face obiectul acesteia 


Potrivit art. 200, comisia rogatorie poate fi folosită de către organele 
judiciare penale când acestea nu au posibilitatea să efectueze anumite acte 
procedurale. Deşi legea nu precizează, considerăm că se poate apela la o 
comisie rogatorie când actul procedural trebuie efectuat într-un loc situat la 
distanță mare de sediul organului judiciar care instrumentează cauza penală 
sau când un martor se află la o distanţă mare de sediul organului judiciar 
care trebuie să-i ia declaraţia. 

Pot face obiectul comisiei rogatorii actele procedurale enumerate 
exemplificativ în art. 200 alin. (1): ascultarea unui martor, cercetarea la fața 
locului, ridicarea de obiecte sau înscrisuri, percheziţia etc. 

Nu pot face obiectul comisiei rogatorii actele sau măsurile procesuale 
cum sunt: punerea în mişcare a acțiunii penale; luarea măsurilor preventive; 
încuviințarea de probatorii, precum şi dispunerea celorialte acte procesuale 
sau măsuri procesuale. 

Sunt şi anumite acte procedurale care nu pot face obiectul comisiei 
rogatorii, şi anume ascultarea suspectului sau inculpatului, deoarece 
aceasta constituie şi o modalitate de exercitare a dreptului de apărare?. 


10.2.3. Procedura de efectuare a comisiei rogatorii 


Potrivit art. 200 alin. (3), comisia rogatorie se poate adresa numai unui 
organ sau unei instanțe egale în grad. Actul de dispoziţie în sensul efectuării 
probaţiunii prin comisie rogatorie este ordonanța organului de urmărire 


' Theodoru Ill, p. 152. 
2 Ibidem, p. 151. 

penală sau încheierea instanței de judecată. Pentru ca să fie realizat în 
bune condiții obiectul comisiei rogatorii, organul judiciar care o solicită 
trebuie să trimită celui care urmează să efectueze actul procedural toate 
lămuririle referitoare la îndeplinirea actului care face obiectul comisiei 
rogatorii, iar în cazul când trebuie să fie ascultată o persoană, trebuie să fie 
arătate şi întrebările ce urmează să i se pună. 

Organul de urmărire penală sau instanţa de judecată care efectuează 
comisia rogatorie poate pune şi alte întrebări, dacă necesitatea acestora 
rezultă în cursul ascultării. 

Potrivit legii, părțile au anumite drepturi în cazul comisiei rogatorii. 
Astfel, când comisia rogatorie s-a dispus de către instanța de judecată, 
părțile pot formula în fața. acesteia întrebări care vor fi transmise instanţei 
egale în grad ce urmează a efectua comisia rogatorie. Totodată, oricare 
dintre părți poate cere să fie citată la efectuarea comisiei rogatorii [art. 200 
alin. (7)]. 

În vederea garantării dreptului de apărare, când inculpatul este 
arestat, instanța care urmează a efectua comisia rogatorie dispune desem- 
narea unui avocat din oficiu, care îl va reprezenta, în absența avocatului 
ales!. Ca urmare, în situația în care instanța a efectuat comisia rogatorie în 
lipsa inculpatului arestat şi fără ca acesta să fie reprezentat, hotărârea 
pronunţată este lovită de nulitatea absolută?. 


10.3. Delegarea 


Delegarea, ca şi comisia rogatorie, constituie o procedură folosită 
pentru administrarea unor probe sau efectuarea unor acte procedurale, cu 
distincţia că activitatea ce face obiectul delegării este realizată, potrivit legii 
[art. 201 alin. (1)], de către un organ inferior celui care are cauza penală 
spre rezolvare (spre exemplu, procurorul de la parchetul de pe lângă 
tribunal poate delega procurorul de la un parchet de pe lângă o judecătorie 
să audieze un martor). 

Potrivit art. 59 alin. (1), când anumite acte de urmărire penală trebuie 
să fie efectuate în afara razei teritoriale în care se face urmărirea, procurorul 
poate să le efectueze el însuşi ori poate dispune efectuarea lor prin 
delegare. 

Dispoziţiile care reglementează comisia rogatorie în privința condiţiilor 
pentru dispunerea acesteia, conţinutul comisiei rogatorii, drepturile subiecţilor 
procesuali principali şi ale părților î în cazul acestei instituţii se aplică în mod 
corespunzător şi în caz de delegare. 


1 Aceasta este un caz special de reprezentare legală. 
2 T.S., s. pen., dec. nr. 817/1972, în Neagu III, p. 535. 


CAPITOLUL al VII-lea 
MĂSURILE PROCESUALE 


Secţiunea | 
Consideraţii generale privind măsurile procesuale 


$ 1. Noţiunea şi importanţa măsurilor procesuale . 


Având în vedere specificul obligaţiilor ce decurg din exercitarea acţiunii 
penale şi acțiunii civile în cadrul procesului penal şi ținând seama de 
necesitatea asigurării unei mai bune desfăşurări a activităţilor ce se 
întreprind în rezolvarea cauzelor penale, apare necesară, uneori, luarea 
anumitor măsuri procesuale. 

În literatura de specialitate, măsurile procesuale sunt definite ca 
instituții de drept procesual penal care constau în anumite privaţiuni sau 
constrângeri personale sau reale, determinate de conditiile şi împrejurările în 
care se desfăşoară procesul penal‘. 

Într-o altă definiţie se arată că prin măsura procesuală se înțelege 
mijlocul de constrângere prin care organul judiciar asigură îndeplinirea de 
către părți şi celelalte persoane care participă la proces a obligațiilor lor 
procesuale şi garantează executarea pedepsei şi repararea hagubei 
produse prin infracţiune”. 

Ambele defi initi surprind esența continutului măsurilor procesuale, dar, 
în opinia noastră, ar putea fi formulată o definiție mult mai sintetică, prin care 
să se exprime natura şi funcționalitatea acestor instituţii de drept procesual 
penal. Înainte de a formula această definiţie, foarte sumar, reamintim ce se 
urmăreşte de fapt prin luarea măsurilor procesuale. 

În primul rând, prin aceste instituții se urmăreşte buna desfăşurare a 
procesului penal pentru atingerea scopului acestei activităţi judiciare. Scopul 
imediat al procesului penal îl constituie constatarea la timp şi în mod 
complet a faptelor ce constituie infracţiuni, astfel ca orice persoană care a 
săvârşit o infracţiune să fie pedepsită potrivit vinovăţiei sale şi nicio 
persoană nevinovată să nu fie trasă la răspundere penală. 

Măsurile procesuale se dispun însă numai în cazul în care din probele 
administrate rezultă că s-a comis o anumită infracţiune şi făptuitorul 
urmează să fie tras la răspundere penală. De aceea, considerăm că prin 


1 Dongoroz |, p. 308. 
2 Theodoru II, p. 191. 

măsurile procesuale se urmăreşte realizarea scopului procesului penal, şi 

anume tragerea la răspunderea penală a persoanei care a săvârşit 

infracțiunea. Această latură a scopului procesului penal formează obiectul 
acţiunii penale. 

În al doilea rând, prin măsurile procesuale se urmăreşte garantarea 
acordării de despăgubiri civile persoanelor prejudiciate material sau moral 
prin infracțiune, aceasta constituind obiectul acțiunii civile în procesul penal. 

Şi, în sfârşit, prin măsurile procesuale se urmăreşte asigurarea 
desfăşurării în bune condiţii a activităţii judiciare în vederea atingerii celor 
două deziderate menţionate mai sus. 

Măsurile procesuale sunt însă instituţii care sunt folosite în anumite 
împrejurări, şi anume când organele judiciare consideră că numai prin 
intermediul lor se poate desfăşura o activitate procesuală normală şi se 
poate realiza tragerea la răspundere penală şi civilă a persoanelor 
prevăzute de lege, din aceasta rezultând caracterul lor, de regulă, 
facultativ”. 

"În raport cu cele arătate mai sus, apreciem că măsurile procesuale 
penale sunt instituţii de constrângere ce pot fi dispuse de organele judiciare 
penale pentru buna desfăşurare a procesului penal şi asigurarea realizării 
obiectului acțiunilor exercitate în procesul penal. 

Măsurile procesuale apar, în lumina definiţiei date mai sus, ca 
posibilități, nefiind caracteristice oricărei cauze penale, organele judiciare 
dispunând luarea măsurilor în funcţie de împrejurările concrete ale fiecărei 
cauze penale. Din acest aspect decurge caracterul adiacent al măsurilor 
procesuale faţă de activitatea principală?. 

Măsurile procesuale au şi caracter provizoriu, ele putând fi revocate în 
momentul în care dispar împrejurările care au impus luarea acestora”. 

Caracterul măsurilor procesuale este impus de atitudinea pe care o au 
unii participanți la procesul penal, față de care constrângerea este necesară 
în vederea rezolvării cauzei penale. Elocventă în acest sens, spre exemplu, 
este măsura arestării preventive a inculpatului care se ascunde în vederea 
sustragerii de la urmărirea penală sau de la judecată. Menţionăm, de 
asemenea, faptul că nu toate măsurile procesuale presupun existența 
constrângerii. Astfel, unele dintre acestea (spre exemplu, măsurile 
asigurătorii obligatorii sau măsurile de siguranță cu caracter medical) se 


1 În situații de excepție, luarea măsurilor procesuale este obligatorie. De exemplu, 
potrivit art. 249 alin. (7), măsurile asigurătorii sunt obligatorii în cazul în care persoana 
vătămată este o persoană lipsită de capacitate de exerciţiu sau cu capacitate de exercițiu 
restrânsă. 

2 |. Istrate, Libertatea persoanei şi garanţiile ei procesual penale, Ed. Scrisul 
Românesc, Craiova, 1984, p. 26. 

3 E. Gomez, Orbaneja, V. Herce Quemada, Derecho procesal penal (Dreptul 
procesual penal), Novena edicion (ed. a 9-a), Madrid, 1981, p. 204. 

dispun în scopul de a proteja anumite categorii de persoane ale căror 
interese ar fi lezate prin derularea procesului penal. 

Fără aceste instrumente procesuale ar fi posibil ca, în anumite cauze 
penale, să nu se poată asigura desfăşurarea normală a activităţii judiciare şi 
să nu se poată executa obligaţiile ce decurg din exercitarea acţiunii penale 
şi civile. 


$ 2. Clasificarea măsurilor procesuale 


În literatura de specialitate sunt menţionate mai multe criterii în funcţie 
de care pot fi clasificate măsurile procesuale, şi anume: valoarea socială 
asupra căreia se îndreaptă măsurile procesuale; persoana Împotriva căreia 
se pot lua măsurile procesuale; faza procesului penal în care sunt dispuse 
măsurile procesuale! şi, adăugăm noi, scopul special urmărit prin luarea 
măsurilor procesuale. 

Sub aspectul valorilor asupra cărora se îndreaptă, măsurile 
procesuale sunt personale sau reale. Măsurile cu caracter personal privesc 
anumite persoane (reținerea, arestarea preventivă, internarea medicală 
provizorie etc.), iar cele cu caracter real privesc bunurile anumitor persoane 
(sechestrul, inscripția ipotecară etc.Y. 


În funcție de persoana împotriva căreia se pot lua măsurile, 


procesuale, distingem măsuri care vizează persoana suspectului sau 


inculpatului (reținerea, arestarea preventivă etc.) şi măsuri care pot fi luate . 


cu privire la alte persoane (sechestrul privind despăgubirile civile, care poate 
fi instituit şi asupra bunurilor părții responsabile civilmente etc.). 

Sub aspectul fazei procesului penal în care pot fi luate măsurile 
procesuale, deosebim măsuri care pot fi luate numai în faza de urmărire 
penală (reținerea), măsuri care pot fi luate numai în faza de judecată 
(îndepărtarea unor persoane din sala de şedinţă unde are loc judecata) şi 
măsuri ce pot fi luate atât în cursul urmăririi penale, cât şi în cursul judecății 
(arestarea inculpatului, sechestrul etc.). 

În funcţie de scopul special urmărit prin luarea măsurilor procesuale, 
acestea pot fi măsuri de constrângere (arestarea preventivă, sechestrul) şi 
măsuri prin care se urmăreşte ocrotirea inculpatului nea măsurii ongen 
provizorii la tratament medical). 

În Codul de procedură penală sunt reglementate pe larg: IES 
preventive, măsurile de siguranță cu caracter medical, măsurile asigurătorii, 
restituirea lucrurilor şi restabilirea situaţiei anterioare săvârșirii infracțiunii. 


' Theodoru Il, pp. 192-193; 1. Istrate, op. cit., p. 27. 
2 Volonciu III, p. 401. 

Secțiunea a II-a 
Măsurile preventive 


§ 1. Consideraţii preliminare 


Măsurile preventive sunt instituţii de drept procesual penal cu caracter 
de constrângere, prin care suspectul sau inculpatul este împiedicat să 
întreprindă anumite activități care s-ar răsfrânge negativ asupra desfăşurării 
procesului penal sau asupra atingerii scopului acestuia". 

Subliniind funcţionalitatea măsurilor preventive, legea [art. 202 alin. (1)] 
arată că acestea se iau dacă sunt necesare în scopul asigurării bunei desfă- 
şurări a procesului penal, al împiedicării sustragerii suspectului ori a inculpa- 
tului de la urmărirea penală sau de la judecată ori al prevenirii săvârşirii unei 
alte infracțiuni. 

Având în vedere faptul că libertatea persoanei este una dintre valorile 
umane fundamentale, între modificările legislative ce au survenit după 22 
decembrie 1989 s-au înscris şi cele referitoare la sistemul şi regimul mă- 
surilor de preventie. În acest sens, Codul de procedură penală anterior a fost 
modificat succesiv, în materia măsurilor preventive, prin Legea nr. 32/1990, 
prin dispoziţiile Constituţiei, prin Legea nr. 141/1996, prin Legea nr. 281/2003, 
prin O.U.G. nr. 109/2003, prin Legea nr. 356/2006, prin O.U.G. nr. 60/2006, 
Legea nr. 202/2010 şi Legea nr. 28/2012. De asemenea, dispozițiile legale 
cu privire la măsurile preventive au constituit obiectul a numeroase decizii 
ale Curţii Constituţionale?. Nu în ultimul rând, reglementările legale ale 
măsurilor preventive au condus la cazuri de aplicare neunitară a legii 
procesual penale, determinând pronunţarea de către Înalta Curte de Casaţie 
şi Justiție a numeroase decizii în soluționarea recursurilor în interesul legii 
promovăte î în această materie”. 


1 Theodoru Il, p. 194. 

2 Astfel, numeroase articole ale Codului de procedură penală anterior au fost 
declarate neconstituționale. Pentru exemplificare, invocăm: Decizia Curții Constituționale 
nr. 279 din 1 iulie 1997 (publicată în M. Of. nr. 50 din 4 februarie 1998) referitoare la excepția 
de neconstituționalitate a dispozițiilor art. 149 alin. (3) din Codul de procedură penală anterior; 
Decizia Curții Constituționale nr. 546 din 4 decembrie 1997 (publicată în M. Of. nr. 98 din 
2 martie 1998) referitoare la excepția de neconstituționalitate a dispozițiilor art. 149 alin. (3) şi 
ale art. 300 alin. (3) din Codul de procedură penală anterior; Decizia Curţii Constituţionale 
nr. 22 din 10 februarie 1998 (publicată în M. Of. nr. 161 din 23 aprilie 1998) referitoare la 
excepția de neconstituționalitate a dispoziţiilor art. 159 alin. (7) teza a Ill-a din Codul de 
procedură penală anterior; Decizia Curţii Constituţionale nr. 106 din 14 iulie 1998 (publicată 
în M. Of. nr. 287 din 5 august 1998) referitoare la excepția de neconstituţionalitate a 
dispozițiilor art. 146 şi art. 149 din Codul de procedură penală anterior etc. 

3 Î.C.C.J., s.u., dec. nr. 12/2005 (M. Of. nr. 119 din 8 februarie 2006); Î.C.C.J., S.u., 
dec. nr. 17/2005 (M. of, nr. 119 din 8 februarie 2006); Î.C.C.J., s.u., dec. nr. 7/2006 (M. Of. 
nr. 475 din 1 iunie 2006); Î.C.C.J., s.u., dec. nr. 76/2007 (M. Of. nr. 545 din 18 iulie 2008); 
I.C.C.J., s.u., dec. nr. 11/2008 (M. Of. nr. 840 din 15 decembrie 2008); Î.C.C.J., s.u., dec. 

Introducerea în legislația procesual penal, în anul 1990, a liberării 
provizorii pe cauţiune şi a liberării provizorii sub control judiciar a pus la 
dispoziția organelor judiciare instrumente pentru o mai bună individualizare 
a măsurii arestării preventive şi, în acelaşi timp, s-a creat un echilibru între 
măsurile de prevenție privative de libertate şi măsurile de preventie 
neprivative de libertate. 

Prin dispozițiile actualului Cod de procedură penală, s-a realizat o 
conversie a măsurilor preventive ale liberării provizorii şi obligării de a nu 
părăsi țara sau localitatea în conținutul unei măsuri preventive unice, 
controlul judiciar, prevăzută sub două modalități, controlul judiciar propriu-zis 
şi controlul judiciar pe cauţiune. În acest mod — apreciem noi, justificat — 
legiuitorul a comasat măsuri preventive distincte, care însă prezentau un 
conținut în mare parte similar. 

Având caracter legislativ de noutate, în legislația noastră a fost 
introdusă măsura preventivă a arestului la domiciliu, măsură cu caracter de 
constrângere prin intermediul căreia inculpatul este privat de libertatea de 
deplasare în afara domiciliului său. 

Pentru a conchide asupra aspectelor cu caracter introductiv, subliniem 
că măsurile de preventie îşi găsesc temeiul în nevoile create de interesul 
superior al realizării scopului procesului penal“, iar reglementarea acestora 
în cadrul tuturor codurilor de procedură penală constituie încă un argument 
privind necesitatea acestor instituţii, chiar dacă între principiile fundamentale 
ale procesului penal se înscrie şi prezumția de nevinovăție. 

Potrivit art. 202 alin. (4), măsurile preventive care pot fi dispuse cu 
privire la suspectul sau inculpatul persoană fizică sunt: reținerea, controlul 
judiciar, controlul judiciar pe cauţiune, arestul la domiciliu şi arestarea 
preventivă. 

Dacă există motive temeinice care justifică suspiciunea rezonabilă că 
persoana juridică a săvârşit o faptă prevăzută de legea penală şi numai 
pentru a se asigura buna desfăşurare a procesului penal, se pot dispune 
următoarele măsuri preventive, conform art. 493 alin. (1): 


nr. 13/2008 (M. Of. nr. 853 din 18 decembrie 2008); Î.C.C.J., s.u., dec. nr. 18/2008 (M. Of. 
nr. 334 din 20 mai 2009); Î.C.C.J., s.u., dec. nr. 25/2008 (M. Of. nr. 372 din 3 iunie 2009); 
Î.C.C.J., s.u., dec. nr. 7/2009 (M. Of. nr. 694 din 15 octombrie 2009); Î.C.C.J., complet RIL, 
dec. nr. 1712011 (M. Of. nr. 886 din 14 decembrie 2011); Î.C.C.J., complet RIL, dec. 
nr. 14/2012 (M. Of. nr. 849 din 14 decembrie 2012). 

1 Prin introducerea liberării provizorii s-a făcut o mai bună racordare a măsurilor de 
prevenție la sistemul sancţiunilor penale neprivative de libertate. Din acest punct de vedere, 
arătăm că, înainte de modificarea făcută prin Legea nr. 32/1990, exista o singură măsură de 
prevenţie neprivativă de libertate (obligarea de a nu părăsi localitatea) şi un număr de trei 
sancțiuni penale neprivative de libertate (amenda, suspendarea condiţionată a executării 
pedepsei, închisoarea cu obligarea la muncă corecțională). 


? N. Iliescu, Libertatea persoanei în lumina dispoziţiilor din Codul de procedură penală, 
în S.C.J. nr. 3/1971, p. 428. 

a) interdicţia iniţierii ori, după caz, suspendarea procedurii de dizolvare 
sau lichidare a persoanei juridice; 

b) interdicția iniţierii ori, după caz, suspendarea fuziunii, a divizării sau 
a reducerii capitalului social al persoanei juridice, începută anterior sau în 
cursul urmăririi penale; 

c) interzicerea unor operaţiuni patrimoniale, susceptibile de a antrena 
diminuarea activului patrimonial sau insolventa persoanei juridice; 

d) interzicerea încheierii. anumitor acte juridice, stabilite de organul 
judiciar; 

e) interzicerea desfăşurării activităților de natura celor cu ocazia cărora 
a fost comisă infracţiunea. 


§ 2. Luarea, încetarea de drept, revocarea şi înlocuirea 
măsurilor preventive 


2.1. Luarea măsurilor preventive 
2.1.1. Condiţiile în care se pot lua măsurile preventive 


Având în vedere că prin luarea măsurilor de prevenție se aduce 
atingere dreptului fundamental al inviolabilității persoanei, legiuitorul a 
instituit garanții procesuale temeinice, care impun respectarea strictă a 
dispoziţiilor legale ce permit luarea acestor măsuri procesuale. 

Garanţiile procesuale amintite mai sus constau tocmai în numeroasele 
condiţii ce, trebuie realizate cumulativ pentru a se putea dispune o măsură 
de preventie. 

Alegerea măsurii de preventie care urmează a fi luată se face 
ținându-se seama de scopul acesteia, de gravitatea faptei, de modul şi 
circumstanţele de comitere a faptei şi de persoana față de care se dispune 
măsura. 

Pentru luarea măsurilor preventive trebuie realizate cumulativ o serie 
de condiții generale, analizate în cele ce urmează. 

|. Să existe probe sau indicii temeinice din care rezultă suspiciunea 
rezonabilă că o persoană a săvârşit o infracțiune. 

Apreciem ca fiind superfluă stabilirea acestei prime condiţii în vederea 
luării. unei măsuri preventive, deoarece măsurile preventive, specie a 
măsurilor procesuale, presupun în mod obligatoriu existența unui cadru 
procesual, fie a fazei urmăririi penale, fie a fazei de judecată, care nu pot 
exista fără probe sau indicii temeinice din care rezultă că a fost săvârşită o 
anumită infracțiune. De asemenea, fiind măsuri procesuale personale, 
dispoziția de luare a unei măsuri preventive implică existența calității de 

| 

1 Pentru detalii, a se vedea |. Muraru, Drept constituţional şi instituţii politice, 
adii ariar a Ecologică Bucureşti, Facultatea de Drept București, 1990, pp. 251-255. 

suspect (numai pentru ipoteza măsurii reţinerii) sau de inculpat (pentru 
celelalte măsuri preventive). În aceste circumstanţe, în momentul în care se 
constată oportunitatea luării uneia dintre măsurile preventive prevăzute în 
lege, în dosarul cauzei există în mod necesar probe în baza cărora s-a 
dispus începerea urmăririi penale față de o anumită persoană sau punerea 
în mişcare a acţiunii penale, acte procesuale care au în comun premisa 
existenţei suspiciunii rezonabile că persoana a săvârşit infracțiunea. 

ll. Măsurile preventive să fie necesare în scopul asigurării bunei 
desfăşurări a procesului penal, al împiedicării sustragerii suspectului ori a 
inculpatului de la urmărirea penală sau de la judecată ori al prevenirii 
săvârşirii unei alte infracțiuni. 

Prin reglementarea acestei cerințe, legiuitorul a stabilit scopul 
determinant al luării oricărei măsuri preventive, şi anume asigurarea bunei 
desfăşurări a procesului penal. Apreciem că acest obiectiv este asigurat şi 
prin prevenirea sustragerii suspectului sau inculpatului de la desfăşurarea 
activităţii judiciare. Suplimentar, prin luarea măsurii preventive se poate 
urmări un scop de prevenţie generală, prin preîntâmpinarea săvârșirii de noi 
infracțiuni. 

Actuala reglementare este deficitară, prin comparaţie cu dispozițiile 
Codului de procedură penală anterior, deoarece în ceea ce priveşte scopul 
luării măsurilor preventive nu mai este formulată în mod expres 
împiedicarea sustragerii inculpatului de la executarea pedepsei. În aceste 
condiţii, dacă în dosar apar probe din care rezultă că inculpatul are intenția 
să se sustragă de la executarea pedepsei, luarea unei măsuri preventive va 
putea fi motivată prin necesitatea asigurării unei bune desfăşurări a 
procesului penal, care, în opinia noastră, include şi faza punerii în executare 
a hotărârilor judecătoreşti penale. 

Apreciem că, pentru conturarea exactă a scopului pe care îl au 
măsurile preventive, în art. 202 alin. (1) ar trebui să fie menţionată, de lege 
ferenda, şi împiedicarea sustragerii inculpatului de la executarea pedepsei. 

III. Măsura preventivă trebuie să fie proporțională cu gravitatea 
acuzației aduse persoanei față de care este luată şi necesară pentru 
realizarea scopului urmărit prin dispunerea acesteia. 

În legătură cu această condiţie, în lucrări anterioare! apreciam că între 
măsurile de prevenţie şi sistemul sancţiunilor penale este necesară o 
anumită consonanţă, deoarece, în opinia noastră, regimul stării de libertate 
în cursul procesului penal trebuie să corespundă, într-o anumită măsură, 
celui existent după aplicarea sancțiunii penale şi toate acestea având în 
vedere gravitatea acuzaţiei aduse persoanei față de care represiunea 
penală începe pe parcursul urmăririi sau judecării cauzei. 


' Neagu III, pp. 542-543. 

În acest sens, considerăm că ar fi nepotrivită o sancțiune penală 
neprivativă de libertate ca finalizare a unui proces penal în care inculpatul 
s-a aflat în stare de arest. O asemenea situaţie ar fi de natură să pună în 
lumină o oarecare neconcordanță între duritatea sau asprimea ritualului 
procesual penal şi sancţiunea aplicată ca urmare a desfăşurării acestuia. 

IV. Să nu existe o cauză care împiedică punerea în mişcare sau 
exercitarea acţiunii penale. - 

Această subliniere, cuprinsă în art. 202 alin. (2), este inutilă, deoarece 
existența unei asemenea cauze opreşte întreaga derulare a cadrului 
procesual penal în care ar putea fi dispusă o măsură de preventie. 

V. Suspectul sau inculpatul trebuie audiat, în prezența avocatului ales 
sau desemnat din oficiu. Această condiţie se va realiza în măsura în care 
suspectul sau inculpatul nu se sustrage de la activitatea procesual penală 
sau, exercitând dreptul la tăcere, înțelege să nu dea declaraţii organelor 
judiciare penale. 

Din ansamblul normelor procesual penale rezultă că aceste cinci 
condiții generale trebuie îndeplinite pentru luarea oricăreia dintre măsurile 
preventive prevăzute în lege. În afara condiţiilor generale menționate mai 
sus, pentru luarea anumitor măsuri de preventie (de exemplu, arestarea 
preventivă, controlul judiciar pe cauţiune etc.), se impun a fi îndeplinite şi 
condiții specifice, analizate în detaliu în paragrafele destinate măsurilor 
preventive în special. 


2.1.2. Organele judiciare care pot lua măsurile de prevenţie şi actele 
prin care pot fi luate aceste măsuri 


În vederea garantării libertăţii persoanei, legislaţia noastră prevede că 
măsurile de prevenţie se iau, de regulă, de către judecătorul de drepturi şi 
libertăţi, judecătorul de cameră preliminară sau instanța de judecată (în 
funcţie de faza în care se află procesul penal) şi procuror, singura măsură 
pe care o pot lua organele de cercetare penală fiind reținerea pe cel mult 
24 de ore. 

Astfel, potrivit art. 203 alin. (1), măsura reţinerii poate fi luată față de 
suspect sau inculpat de către organul de cercetare penală sau de către 
procuror, numai în cursul urmăririi penale. Actul procesual prin care se 
dispune luarea măsurii reţinerii este ordonanța. În ceea ce priveşte punerea 
în executare a măsurii reţinerii, organul de urmărire penală va întocmi o 
adresă către administraţia locului de deţinere unde suspectul sau inculpatul 
va executa măsura preventivă. 

Controlul judiciar şi controlul judiciar pe cauţiune se pot dispune față 
de inculpat, de către procuror sau judecătorul de drepturi şi libertăţi, în cursul 
fazei de urmărire penală, de către judecătorul de cameră preliminară, în 
procedura de cameră preliminară, şi de către instanţa de judecată, în cursul 


ASY NOS3NIANI A“ N'Y 


600 | TRATAT DE PROCEDURĂ PENALĂ. PARTEA GENERALĂ 
= II II E RO ala e ea ce a ăn ami a tara 


judecății. Actul procesual prin care procurorul dispune luarea măsurii 
controlului judiciar sau a controlului judiciar pe cauțiune este ordonanța. 
Această măsură preventivă se dispune de judecătorul de drepturi şi libertăţi, 
judecătorul de cameră preliminară sau instanța de judecată prin încheiere 
motivată. 

Pentru punerea în executare a măsurii preventive, organul judiciar va 
sesiza, printr-o adresă, elaborată conform art. 82 din Legea nr. 253/2013 
privind executarea pedepselor, a măsurilor educative şi a altor măsuri 
neprivative de libertate dispuse de organele judiciare în cursul procesului 
penal, instituţiile abilitate : să supravegheze respectarea obligaţiilor impuse 
inculpatului. 

Măsurile preventive ale arestului la domiciliu şi arestării se dispun faţă 
de inculpat de către judecătorul de drepturi şi libertăţi, în cursul fazei de 
urmărire penală, de către judecătorul de cameră preliminară, în procedura 
de cameră preliminară, şi de către instanţa de judecată, în cursul judecății. 
Actul procesual prin care se dispun aceste măsuri preventive este o 
încheiere motivată. În ceea ce priveşte executarea măsurii arestării 
preventive, organul judiciar competent va emite şi un manaat de arestare. 

În ceea ce priveşte conținutul actului prin care se dispune luarea unei 
măsuri preventive, actuala reglementare nu mai conţine prevederi exprese 
din care să rezulte elementele comune care trebuie să se regăsească în 
cuprinsul actului procesual’. În aceste condiţii, cuprinsul actului prin care se 
dispune luarea unei măsuri preventive va fi detaliat în paragraful destinat 
analizei măsurilor preventive în special. 


2.1.3. Aspecte de drept comparat 


În legislaţia procesual penală din Austria (art. 170), arestarea unei 
persoane, care este suspectată de comiterea unei infracţiuni, este 
admisibilă: 1) dacă persoana a fost surprinsă în flagrant delict; 2) dacă 
persoana se sustrage de la desfăşurarea procesului penal sau organele 
judiciare au dovezi că există pericolul ca persoana să fugă sau să se 
ascundă; 3) dacă persoana a încercat să influențeze martori, experţi sau 


' În art. 137 din Codul de procedură penală anterior erau prevăzute dispoziții generale 
- privind cuprinsul actului prin care se ia măsura preventivă. Astfel, în cuprinsul actului prin 
care se dispunea oricare dintre cele patru măsuri preventive prevăzute se indicau: fapta care 
forma obiectul învinuirii sau inculpării, textul de lege în care aceasta se încadra şi pedeapsa 
prevăzută de lege pentru infracţiunea săvârşită. În ipoteza reţinerii şi arestării preventive, 
actul prin care se luau aceste măsuri trebuia să indice, suplimentar, cazul prevăzut în 
art. 148, precum şi temeiurile concrete din care rezulta existența acestuia. În cazul obligării 
de a nu părăsi localitatea sau țara, actul prin care se lua această măsură trebuia să indice 
temeiurile concrete care au determinat luarea măsurii, fără a se face referire la vreunul dintre 
cazurile prevăzute în art. 148 (nu existau prevederi legale care să instituie această condiţie 
pentru luarea măsurii obligării de a nu părăsi localitatea sau ţara). 

coinculpaţi, să înlăture urme de la locul faptei sau să îngreuneze în alt mod 
aflarea adevărului sau, în baza anumitor probe, există pericolul că persoana 
va încerca acest lucru; 5) dacă persoana este suspectată de comiterea unei 
fapte pentru care legea prevede o pedeapsă privativă de libertate mai mare 
de şase luni şi, în baza anumitor fapte, se prezumă că va comite o faptă, 
îndreptată împotriva aceleiaşi valori sociale. 

Arestarea şi reținerea nu sunt admisibile, dacă acestea nu sunt pro- 
porționale cu importanța cauzei penale. 

În Franţa, conform art. 137 C. pr. pen., inculpatul, pentru buna desfă- 
şurare a instrucției penale sau ca măsură de siguranţă, poate fi constrâns la 
anumite obligații prin care se instituie controlul judiciar. În cazul în care însă 
controlul judiciar nu este suficient, în mod excepțional, se poate dispune 
arestarea preventivă. Dispoziţiile cu privire la luarea, prelungirea sau 
revocarea arestării preventive sunt conferite judecătorului special desemnat 
(le juge des libertés et de la détention), conform art. 137!. Acesta, în 
majoritatea situaţiilor, este sesizat cu cererea de arestare preventivă de 
către judecătorul de instrucţie, care, la rândul său, este sesizat de către 
procuror. 

Se poate întâmpla ca judecătorul de instrucţie să nu confirme cererea 
procurorului de arestare. preventivă, caz în care dosarul nu va fi înaintat 
judecătorului de libertăţi şi detenţie, emițându-se o ordonanţă motivată. Cu 
toate acestea, în cazul crimelor sau al delictelor care se pedepsesc cu zece 
ani de închisoare, în situația în care cererile sunt motivate, în întregime sau 
în parte, procurorul poate proceda la sesizarea directă a judecătorului 
pentru libertăţi şi detenţie, prezentându-l, fără întârziere, pe inculpat în fața 
sa (alt, 1374), 7 

În ceea ce priveşte luarea şi prelungirea măsurii arestării preventive, în 
legislaţia procesual penală franceză sunt determinate trei cazuri distincte, 
după cum urmează (art. 1431): 1) inculpatul este cercetat sub aspectul 
săvârşirii unei crime; 2) inculpatul este cercetat pentru săvârşirea unui delict 
pentru care este prevăzută pedeapsa închisorii de minimum trei ani; 
3) inculpatul se sustrage de la respectarea obligațiilor instituite în cadrul 
controlului judiciar. 

În Italia, conform art. 273 C. pr. pen., nimeni nu poate fi supus 
măsurilor preventive dacă împotriva sa nu există indicii grave de vinovăţie. 

Cu privire la situaţiile în care se dispun măsurile preventive, în art. 273 
C. pr. pen. italian sunt menţionate următoarele condiţii: a) când măsurile - 
preventive sunt necesare desfăşurării anchetei penale, pentru preîntâm- 
pinarea unor pericole concrete şi actuale (nu pot fi asimilate acestor ipoteze 
refuzul inculpatului de a face declaraţii ori refuzul de a recunoaşte faptele); 
b) inculpatul a fugit sau există pericolul concret să fugă, doar dacă pentru 
infracţiunea comisă este prevăzută pedeapsa închisorii mai mare de 2 ani, 
c) când, din modalităţile şi împrejurările concrete de comite a infracţiunii şi 
conduita inculpatului, rezultă pericolul concret ca acesta să comită delicte 

grave prin folosirea de arme sau de alte mijloace de violenţă îndreptate 
împotriva persoanei sau ordinii constituționale ori delicte de crimă organi- 
zată; în acest caz, măsurile de prevenţie se dispun numai în măsura în care 
pentru infracțiunea săvârşită este prevăzută pedeapsa închisorii de 
minimum 4 ani. 

De asemenea, în legislaţia procesual penală italiană, sunt regle- 
mentate distinct ipoteze în care luarea măsurilor preventive nu este permisă. 
Astfel, nu se poate dispune arestarea preventivă când persoana vizată este 
o femeie gravidă sau care are un copil mai mic de trei ani pe care îl 
îngrijeşte. De asemenea, nici tatăl care are în îngrijire un copil mai mic de 
trei ani a cărui mamă a decedat nu va putea fi arestat. În aceeaşi situaţie se 
regăseşte şi persoana cu vârsta peste 60 de ani ori a cărei stare de 
sănătate este precară şi fată de care se constată că nu poate suporta 
regimul de detenţie. Nu în ultimul rând, măsura preventivă nu se poate 
dispune față de inculpatul bolnav de SIDA sau de o deficiență gravă 
imunitară ori de o altă boală extrem de gravă. Pentru ultimele cazuri, în mod 
excepţional, se poate dispune măsura arestării la domiciliu într-un loc de 
îngrijire sau de asistenţă ori într-un sanatoriu. 

Pentru toate aceste ipoteze menţionate mai sus, cu caracter excep- 
tional, când interesul cauzei penale o impune, se poate face apel la măsura 
arestării preventive. 

“În Spania, arestarea preventivă se poate dispune de către judecătorul 
de instrucție, judecătorul care efectuează primele cercetări sau instanța 
de judecată numai dacă se constată îndeplinirea următoarelor condiţii 
(art. 503): 1) obiectul cauzei să fie reprezentat de una sau mai multe infrac- 
țiuni pentru care în lege este prevăzută pedeapsa închisorii de 2 ani sau mai 
„mare; maximul special poate fi şi sub 2 ani, dacă inculpatul este recidivist; 
2) să existe motive suficiente pentru a considera că persoana arestată este 
vinovată de săvârşirea infracţiunii; 3) prin arestare să se urmărească unul 
dintre următoarele scopuri: a) să se asigure prezenţa inculpatului la proces, 
în situaţiile în care există pericolul ca acesta să se sustragă; b) să se 
preîntâmpine ascunderea, degradarea sau distrugerea mijloacelor de probă; 
4) să se prevină săvârşirea de către inculpat a altor infracțiuni. 


2.2. Incetarea de drept, revocarea şi înlocuirea măsurilor 
preventive | 


2.2.1. Încetarea de drept a măsurilor preventive 


Încetarea de drept a măsurilor de preventie este un obstacol legal îm- 
potriva menţinerii acestora. Aşadar, ori de câte ori legea prevede că măsura 
preventivă încetează de drept, organul judiciar este obligat să dispună 
desființarea măsurii. 


' El juez o magistrado instructor, el juez que forme las primeras diligencias, asi como 
el juez de lo penal o tribunal que conozca de la causa. 

Cazurile în care măsurile preventive încetează de drept sunt prevă- 
zute în art. 241, fiind clasificate în cazuri de încetare generale, aplicabile 
tuturor măsurilor preventive, şi cazuri specifice numai arestării preventive şi 
arestului la domiciliu. 

Cazuri generale de încetare de drept a măsurilor preventive. În 
primul rând, măsurile preventive încetează de drept !a expirarea termenelor 
prevăzute de lege sau stabilite de organele judiciare. 

Se poate spune că au expirat termenele prevăzute de lege în cazurile 
în care măsurile de prevenţie au fost dispuse pe durata maximă a 
termenelor prevăzute de lege; spre exemplu, măsura arestării preventive a 
"inculpatului încetează de drept când a fost luată pentru 30 de zile şi acest 
termen a expirat. Astfel, durata arestării inculpatului este de cel mult 30 de 
zile şi la expirarea acestui termen, în cursul urmăririi penale, dacă se 
doreşte menţinerea acestei măsuri, judecătorul de drepturi şi libertăţi are 
obligaţia constituţională şi procesual penală să decidă prelungirea arestării”. 

Când organul judiciar dispune luarea măsurii preventive pe un termen 
mai mic decât termenul maxim prevăzut de lege şi acest termen fixat de 
organul judiciar s-a scurs, se poate spune că măsura de preventie a încetat 
de drept, deoarece a expirat termenul stabilit de organul judiciar. De 
exemplu, judecătorul de drepturi şi libertăţi a dispus arestarea inculpatului 
pe o durată de 15 zile şi acest termen a expirat, situație în care măsura 
încetează la expirarea termenului stabilit. 

Măsurile de preventie încetează de drept şi în situațiile în care a fost 
dată o soluţie care îl absolvă de răspundere penală pe suspect sau inculpat. 
În acest sens, în art. 241 alin. (1) lit. b) se arată că măsurile preventive 
încetează de drept în cazurile în care procurorul dispune o soluție de 
netrimitere în judecată ori instanța de judecată pronunţă o hotărâre de 
achitare, de încetare a procesului penal, de renunțare la aplicarea pedepsei, 
de amânare a aplicării pedepsei ori de suspendare a executării pedepsei 
sub supraveghere, chiar nedefinitivă. 

De asemenea, potrivit art. 241 alin. (1) lit. c), măsurile preventive 
încetează de drept la data rămânerii definitive a hotărârii prin care s-a 
dispus condamnarea inculpatului. | 

Nu în ultimul rând, măsurile preventive încetează de drept şi în alte 
cazuri anume prevăzute de lege. Prin această expresie considerăm că sunt 
vizate prevederile: art. 399 alin. (3), potrivit cărora măsura arestării pre- 
ventive încetează de drept când instanţa pronunţă: | 

a) o pedeapsă cu închisoare cel mult egală cu durata reţinerii şi 
arestării preventive; 


| 
1 Decizia Curţii Constituţionale nr. 60/1994, rămasă definitivă ca urmare a Deciziei 
nr. 20/1995, publicată în M. Of. nr. 57 din 28 martie 1995; Decizia Curţii Constituţionale 
nr. 546/1997, publicată în M. Of. nr. 98 din 2 martie 1998; Decizia Curţii Constituţionale 
nr. 10/2000, publicată în M. Of. nr. 213 din 16 mai 2000. 

b) o pedeapsă cu închisoare, cu suspendarea executării sub supra- 
veghere; 

c) o pedeapsă cu amendă, care nu însoţeşte pedeapsa închisorii; 

d) o măsură educativă. 

De asemenea, apreciem ca fiind în continuare relevantă jurisprudenţa 
instanţei supreme în soluționarea recursului în interesul legii, anterioară 
actualului Cod de procedură penală‘, prin care s-a stabilit că neverificarea 
de către instanță, în cursul judecății, a legalităţii şi temeiniciei arestării pre- 
ventive a inculpatului înainte de împlinirea duratei prevăzute de lege atrage 
încetarea de drept a măsurii arestării preventive şi punerea de îndată în 
libertate a inculpatului arestat. Deşi decizia invocată are ca obiect numai 
încetarea de drept a măsurii arestării preventive, considerăm că neînde- 
plinirea obligaţiei de verificare a legalităţii şi temeiniciei oricărei măsuri 
preventive de către judecătorul de cameră preliminară? sau instanța de 
judecată? conduce la constatarea încetării de drept a măsurii preventive. 

Cazuri particulare de încetare de drept a arestării preventive şi a 
arestului la domiciliu. Potrivit art. 241 alin. (11), arestarea preventivă şi 
arestul la domiciliu încetează de drept: | 

a) în cursul urmăririi penale, la împlinirea duratei maxime de 180 de 
zile; 

b) în cursul judecății în primă instanţă, la împlinirea duratei maxime 
prevăzute de lege; potrivit art. 239 alin. (1), durata totală a arestării pre- 
ventive a inculpatului nu poate fi mai mare de jumătatea maximului special 
prevăzut de lege pentru infracțiunea care face obiectul sesizării instanței de 
judecată; în toate cazurile, durata arestării preventive în primă instanţă nu 
„poate depăşi 5 ani; 

c) în apel, dacă durata măsurii a atins durata pedepsei pronunţate în 
hotărârea de condamnare. În ceea ce priveşte încetarea de drept a măsurii 
arestării preventive în apel, menționăm şi dispoziţiile art. 399 alin. (6), în 
conformitate cu care inculpatul condamnat de prima instanţă şi aflat în stare 


1Î.C.C.J., s.u., dec. nr. 7/2006, publicată în M. Of. nr. 475 din 1 iunie 2006). 

? Potrivit art. 207 alin. (2), judecătorul de cameră preliminară este obligat să verifice 
legalitatea şi temeinicia măsurii preventive, în cazul în care procurorul a dispus trimiterea în 
judecată a inculpatului față de care s-a dispus o măsură preventivă, în termen de 3 zile de la 
înregistrarea dosarului. Cu referire specială la măsura arestării preventive şi măsura arestului 
la domiciliu, conform art. 207 alin. (6), în tot cursul procedurii de cameră preliminară, 
judecătorul de cameră preliminară, din oficiu, verifică periodic, dar nu mai târziu de 30 de zile, 
dacă subzistă temeiurile care au determinat luarea măsurii. 

” Potrivit art. 208 alin. (2), instanța de judecată verifică din oficiu dacă subzistă 
temeiurile care au determinat luarea, prelungirea sau menținerea măsurii preventive, înainte 
de expirarea acesteia. Cu referire specială la măsura arestării preventive şi măsura arestului 
la domiciliu, conform art. 208 alin. (4), în tot cursul judecății, instanța, din oficiu, prin încheiere, 
verifică periodic, dar nu mai târziu de 60 de zile, dacă subzistă temeiurile care au determinat 
menţinerea măsurii. 

de arest preventiv este liberat de îndată ce durata reţinerii şi cea a arestării 
devin egale cu durata pedepsei pronunțate, deşi hotărârea nu este 
definitivă. 

În toate aceste cazuri de încetare de drept a măsurilor preventive, 
organul judiciar care a dispus măsura sau, după caz, procurorul, judecătorul 
de drepturi şi libertăţi, judecătorul de cameră preliminară ori instanța de 
judecată în fața căreia se află cauza constată, prin ordonanță sau încheiere, 
din oficiu, la cerere sau la sesizarea administraţiei locului de deţinere, 
încetarea de drept a măsurii preventive. În cazul celui reţinut sau arestat 
preventiv, se va dispune punerea de îndată în libertate, dacă nu este reținut 
ori arestat în altă cauză. 

Judecătorul de drepturi şi libertăţi, judecătorul de cameră preliminară 
sau instanța de judecată se pronunță, prin încheiere motivată, asupra 
încetării de drept a măsurii preventive chiar şi în lipsa inculpatului. Asistenţa 
juridică a inculpatului şi participarea procurorului sunt obligatorii. 

Persoanei față de care s-a dispus măsura preventivă, precum şi 
tuturor instituțiilor cu atribuţii în executarea măsurii li se comunică de îndată 
câte o copie de pe ordonanța sau încheierea prin care organul judiciar 
constată încetarea de drept a măsurii preventive. 


2.2.2. Revocarea măsurilor preventive 


În timp ce încetarea de drept a măsurilor preventive este un obstacol 
legal în calea menţinerii acestora, revocarea măsurilor de preventie este un 
act procesual a cărui oportunitate o apreciază organele judiciare. 

În lumina dispoziţiilor art. 242 alin. (1), revocarea măsurilor de pre- 
ventie se înfăţişează ca un act procesual prin care organele judiciare com- 
petente dispun desființarea măsurii preventive, atunci când au încetat 
temeiurile care au determinat-o ori au apărut î împrejurări noi din care rezultă 
nelegalitatea măsurii. Într-o formulare uşor diferită‘, observăm că revocarea 
măsurilor preventive se dispune în acelaşi regim procesual ca şi în regle- 
mentarea anterioară. 

Revocarea măsurilor de prevenţie se poate face la cerere sau din 
oficiu. În cazul revocării măsurii reţinerii sau a arestării preventive, se va 
dispune, concomitent, punerea în libertate a suspectului sau D aa 
dacă acesta nu este arestat în altă cauză. 

În vederea cunoaşterii în permanenţă a posibilităților menţinerii sau 
revocării măsurii, în cazul în care măsura preventivă a fost luată î în cursul 
urmăririi penale de către procuror sau de către judecătorul de drepturi şi 
libertăţi, organul de cercetare penală are obligaţia să îl informeze de îndată, 

| 


1 Ai A . sei se . = E e 

Potrivit art. 139 alin. (2) din Codul de procedură penală anterior, măsura preventivă 
se revoca atunci când se constata că a fost luată cu încălcarea prevederilor legale sau nu 
mai exista vreun temei care să justifice menținerea măsurii. 

în scris, pe procuror despre orice împrejurare care ar putea conduce la 
revocarea măsurii preventive. Dacă apreciază că informaţiile comunicate 
justifică revocarea măsurii preventive, procurorul dispune aceasta sau, după 
caz, sesizează judecătorul de drepturi şi libertăţi care a luat măsura, în 
termen de 24 de ore de la primirea informării. Procurorul este obligat să 
sesizeze şi din oficiu judecătorul de drepturi şi libertăţi, când constată el 
însuşi existența vreunei împrejurări care justifică revocarea măsurii 
preventive luate de acesta. 

Din economia dispoziţiilor art.:242 rezultă că revocarea măsurilor de 
prevenţie constituie un act prin care fie organul care a dispus măsura, fie un 
alt organ judiciar competent poate reveni asupra luării acesteia, revocând-o 
dacă măsura a fost luată nelegal sau dacă au încetat temeiurile care au 
determinat luarea acesteia. În acest sens, menţionăm reglementarea cu 
caracter de principiu cuprinsă în art. 9 alin. (4), potrivit căreia, atunci când se 
constată că o măsură privativă sau restrictivă de libertate a fost dispusă în 
mod nelegal, organele judiciare competente au obligaţia de a dispune 
revocarea măsurii şi, după caz, punerea în libertate a celui reținut sau 
arestat. 

Din economia normelor procesual penale în vigoare, cu referire la 
titularul dispoziţiei de revocare a măsurii preventive, rezultă concluzii 
contradictorii, care, în opinia noastră, se constituie în obstacole semni- 
ficative în aplicarea eficientă şi unitară a legii. 

Astfel, în materia măsurii preventive a reţinerii, revocarea se va 
dispune întotdeauna de un alt organ judiciar decât cel care a dispus măsura. 
„Potrivit art. 209 alin. (14), în cazul în care măsura reţinerii a fost dispusă 
de organul de cercetare penală, revocarea măsurii se va putea dispune 
de procurorul care supraveghează urmărirea penală. Conform art. 209 
alin. (15), în cazul în care reținerea suspectului sau inculpatului a fost luată 
de procuror, revocarea aparţine prim-procurorului sau, după caz, procu- 
rorului ierarhic superior. 

În ceea ce priveşte măsurile controlului judiciar şi controlului judiciar 
pe cauțiune, din prevederile art. 213 se desprinde concluzia că, în cazul 
luării măsurii de către procuror, revocarea se va putea dispune de 
judecătorul de drepturi şi libertăţi de la instanţa căreia i-ar reveni competența 
să judece cauza în fond. 

Măsurile preventive ale arestului la domiciliu şi arestării preventive vor 
fi revocate, în condiţiile legii, de organul judiciar care a dispus luarea măsurii 
(judecătorul de drepturi şi libertăţi, judecătorul de cameră preliminară şi 
instanţa de judecată). În această materie, dreptul de revocare a măsurilor 
preventive este acordat, prin lege, şi altui organ judiciar decât cel care a 
dispus luarea măsurii. Astfel, conform art. 207 alin. (5), judecătorul de 
cameră preliminară poate dispune, prin încheiere, revocarea măsurii 
arestării preventive dispuse de judecătorul de drepturi şi libertăţi, când 

constată că au încetat temeiurile care au determinat luarea sau prelungirea 
măsurii arestării preventive şi nu există temeiuri noi care să c justifice ori în 
cazul în care au apărut împrejurări noi din care rezultă nelegalitatea măsurii 
preventive. 

Observăm că revocarea măsurilor preventive dispuse de judecătorul 
de drepturi şi libertăţi, judecătorul de cameră preliminară sau instanța de 
judecată se poate dispune şi de organul jurisdicțional superior în grad, prin 
intermediul căii de atac a contestaţiei. 

Conţinutul art. 242 alin. (5), în conformitate cu care cererea de 
revocare sau înlocuire a măsurii preventive formulată de inculpat se 
adresează, în scris, judecătorului de drepturi şi libertăţi, judecătorului de 
cameră preliminară sau instanței de judecată, după caz, ridică, în opinia 
noastră, probleme de interpretare. Astfel, în cazul reţinerii, al controlului 
judiciar şi al controlului judiciar pe cauțiune, măsuri preventive care pot fi 
dispuse de organele de. cercetare penală, cum este cazul reţinerii, sau de 
procuror, în cursul fazei de urmărire penală, revocarea se poate dispune de 
organul judiciar care a luat măsura, fără a fi necesară sesizarea judecă- 
torului de drepturi şi libertăţi. 

În ipoteza în care dosarul penal a fost trimis în camera preliminară, nu 
se mai pune problema revocării reţinerii, deoarece această măsură de 
prevenţie se dispune numai în faza de urmărire penală. Pentru perioada 
procedurii camerei preliminare, potrivit art. 242 alin. (5), cererea scrisă de 
revocare a măsurii controlului judiciar sau a măsurii controlului judiciar pe 
cauțiune se adresează judecătorului de cameră preliminară. 

În cazul arestului la domiciliu şi al arestării preventive, indiferent de 
faza procesuală în care a fost dispusă măsura, inculpatul se va adresa în 
scris judecătorului de drepturi şi libertăți, judecătorului de cameră 
preliminară sau instanței de judecată, după caz. 

În concepția legiuitorului, numai judecătorul de drepturi şi libertăţi, 
judecătorul de cameră preliminară şi instanța de judecată pot dispune 
revocarea arestării preventive, dispoziţiile art. 242 alin. (5)-(9) fiind aplicabile 
în acest sens. 

Deşi în lege nu se precizează în mod expres, cererea de revocare a 
măsurii preventive va fi soluţionată de judecătorul de drepturi şi libertăţi, 
judecătorul de cameră preliminară sau instanța de judecată, după caz, prin 
admitere sau respingere. 

În practica judiciară anterioară actualului Cod de procedură penală, 
s-a făcut, uneori, confuzie între revocarea unei măsuri preventive (arestarea 
preventivă) şi întreruperea executării pedepsei închisorii'. Confuzia a fost 


1 Astfel, s-a motivat că: „Avându-se în vedere expertizele medico-legale din care 
rezultă că inculpații prezintă afecţiuni pentru tratarea cărora este necesar să fie internați în 
rețeaua sanitară a Ministerului Sănătăţii, se admit cererile formulate de inculpaţi şi se dispune 
revocarea măsurii arestării preventive” (T. Vâlcea, încheierea din 29 septembrie 1995, în Dr. 
nr. 2/1996, p. 96). 

menționată în literatura de specialitate”, arătându-se, pe bună dreptate, că 
nu s-a ţinut seama de natura juridică deosebită a privării de libertate în care 
se află inculpaţii în cauză în fiecare dintre cele două ipoteze. Astfel, 
arestarea preventivă a inculpatului nu este o pedeapsă în sensul legii, sub 
aspectul naturii juridice aceasta fiind o măsură procesuală preventivă. Or, 
întreruperea executării pedepsei reprezintă o instituție ce ţine, sub aspectul 
naturii juridice, de instituția executării pedepsei, fiind reglementată de Codul 
de procedură penală. O extindere a acestor din urmă dispoziţii legale, prin 
analogie, şi asupra măsurii arestării preventive, datorită asemănărilor care 
există sub aspectul executării (al regimului, locului şi condiţiilor de 
executare), între arestare şi pedeapsa închisorii este inadmisibilă, deoarece 
normele de procedură penală sunt norme imperative, iar utilizarea analogiei 
în domeniul dreptului penal şi al procedurii penale este interzisă, potrivit 
principiului legalităţii incriminării şi pedepsei (nullum crimen sine lege, nulla 
poena sine lege). Legat de această problemă, în majoritatea soluțiilor 
practicii judiciare, s-a decis constant că întreruperea executării pedepsei în 
ipoteza în care hotărârea de condamnare nu este definitivă, deci în cazurile 
în care inculpatul se află în stare de arest preventiv, este nelegală, cererea 
inculpatului constituind, sub aspectul naturii juridice, o cerere de revocare a 
arestării preventive?. 

Cu referire particulară la măsura preventivă a controlului judiciar (în 
care se poate include obligația de a nu părăsi teritoriul țării), s-a apreciat că | 
revocarea acesteia se examinează şi în raport cu art. 2 din Protocolul nr. 4 
adițional la Convenţia pentru apărarea drepturilor omului şi a libertăților 
fundamentale, care prevede, în paragrafele 2 şi 3, că orice persoană este 
liberă să părăsească orice ţară, inclusiv pe a sa, iar exercitarea acestui 
drept nu poate face obiectul altor restrângeri decât acelea care, prevăzute 
de lege, constituie măsuri necesare, într-o societate democratică, pentru 
securitatea naţională, siguranța publică, menţinerea ordinii publice, preve- 
nirea faptelor penale, protecţia sănătății sau a moralei ori pentru protejarea 
drepturilor şi libertăţilor altora. Instanţa dispune revocarea măsurii preventive 
a obligării de a nu părăsi țara dacă, în urma acestei examinări, constată că 
măsura preventivă nu mai poate fi considerată necesară într-o societate 
democratică şi proporțională cu scopul urmărit prin aplicarea acesteia — cum 
este cazul în care inculpatul a respectat întocmai, pe durata pentru care 
măsura preventivă a fost luată şi menţinută, obligaţiile dispuse de instanța 
de judecată, s-a prezentat la fiecare termen de judecată şi a fost audiat cu 
privire la infracțiunile reţinute prin rechizitoriu”. 


1 Gh. Mateuţ, Notă la T. Vâlcea, încheierea din 29 septembrie 1995, în Dr. nr. 2/1996, 
pp. 96-100. 

2 T, jud. Hunedoara, dec. pen. nr. 129/1981, în R.R.D. nr. 7/1981, p. 64; T. jud. 
Braşov, dec. pen. nr. 771/1974, în R.R.D. nr. 6/1975, p. 68. 

*Î.C.C.J., s. pen., dec. nr. 1102/2008, disponibilă pe site-ul instanței supreme. 

Dispoziţia de revocare a măsurii preventive trebuie să fie motivată în 
baza acestor temeiuri legale. Astfel, referirea la lipsa antecedentelor penale, 
la faptul că arestarea de până în acel moment a avut suficient efect 
preventiv şi la posibilitatea arestării din nou a inculpatului dacă va săvârşi 
alte infracţiuni sunt considerate ca fiind în afara criteriilor prevăzute în lege'. 

Pot fi asimilate revocării măsurii preventive şi anumite cereri ale 
inculpatului privind starea sa de libertate. Astfel, în practica judiciară s-a 
arătat că cererea inculpatului privind întreruperea executării pedepsei, deşi 
hotărârea de condamnare nu era definitivă, trebuie considerată ca o cerere 
de revocare a arestării preventive şi trimisă instanţei de control judiciar pe al 
cărei rol se află dosarul. Într-o asemenea situaţie, instanța de control 
judiciar, pronunțându-se asupra căii de atac, va trebui să decidă şi asupra 
eventualei cereri a inculpatului de revocare a arestării preventive în funcţie 
de admiterea sau respingerea căii de atac”. 


2.2.3. Inlocuirea măsurilor preventive 


Măsurile de preventie, ca măsuri procesuale, au caracter provizoriu şi 
sunt luate în funcţie de anumite împrejurări concrete legate de cauza penală 
şi de persoana făptuitorului. 

Este posibil ca pe parcursul desfăşurării procesului penal să intervină 
elemente care impun înlocuirea măsurii preventive luate inițial cu o altă 
măsură preventivă. În acest sens, în Codul de procedură penală, a fost 
realizată distincţia între înlocuirea măsurii preventive cu o măsură preventivă 
mai uşoară sau cu o măsură preventivă mai grea. 

Astfel, potrivit art. 242 alin. (2), măsura preventivă se înlocuieşte, din 
oficiu sau la cerere, cu o măsură preventivă mai uşoară, dacă sunt 
îndeplinite condiţiile prevăzute de lege pentru luarea acesteia şi, în urma 
evaluării împrejurărilor concrete ale cauzei şi a conduitei procesuale a 
inculpatului, se apreciază că măsura preventivă mai uşoară este suficientă 
pentru realizarea scopului prevăzut la art. 202 alin. (1). 

În această ipoteză pot fi incluse cazurile de înlocuire a măsurii arestării 
preventive cu arestul la domiciliu sau cu măsurile controlului judiciar sau 
controlului judiciar pe cauţiune. De asemenea, măsura arestului la domiciliu 
poate fi înlocuită cu măsura controlului judiciar. 

Măsura preventivă se înlocuieşte, din oficiu sau la cerere, cu o măsură 
preventivă mai grea, dacă sunt îndeplinite condiţiile prevăzute de lege 
pentru luarea acesteia şi, în urma evaluării împrejurărilor concrete ale cauzei 
şi a conduitei procesuale a inculpatului, se apreciază că măsura preventivă 
mai grea este ee pentru realizarea scopului prevăzut la art. 202 


1Î.C.C.J., s. pen., dec. nr. 6102/2003, în Neagu III, p. 556. 
? T, jud. Braşov, dec. pen. nr. 771/1979, în R.R.D. nr. 6/1975, p. 68. 
3 D. Popescu, în Neagu III, p. 570. 

alin. (1). Pentru această situaţie, avem în vedere înlocuirea controlului judi- 
ciar cu arestul la domiciliu sau arestarea preventivă ori înlocuirea arestului la 
domiciliu cu măsura arestării preventive. 

În cazul în care măsura preventivă a fost luată în cursul urmăririi 
penale de către procuror sau de către judecătorul de drepturi şi libertăţi, 
organul de cercetare penală are obligația să îl informeze de îndată, în scris, 
pe procuror despre orice împrejurare care ar putea conduce la înlocuirea 
măsurii preventive. Dacă apreciază că informaţiile comunicate justifică 
înlocuirea măsurii preventive, procurorul dispune aceasta sau, după caz, 
sesizează judecătorul de drepturi şi libertăţi care a luat măsura, în termen de 
24 de ore de la primirea informării. Procurorul este obligat să sesizeze şi din 
oficiu judecătorul de drepturi şi libertăţi, când constată el însuşi existenţa 
vreunei împrejurări care justifică înlocuirea măsurii preventive luate de 
acesta. 

În cursul urmăririi penale, când înlocuirea măsurii preventive este 
solicitată de inculpat, cererea acestuia va fi adresată judecătorului de 
drepturi şi libertăți. | 

Rezultă, aşadar, că înlocuirea măsurii preventive în cursul urmăririi 
penale se va dispune de judecătorul de drepturi şi libertăți, din oficiu, ca 
urmare a sesizării procurorului sau în urma unei cereri a inculpatului. Pentru 
soluţionarea cererii de înlocuire a măsurii preventive, procurorul va înainta 
judecătorului de drepturi şi libertăţi dosarul cauzei sau copie de pe acesta 
certificată de grefa parchetului, în termen de 24 de ore de la solicitarea 
acestuia de către judecător. 

În cursul procedurii de cameră preliminară înlocuirea măsurilor 
preventive se dispune de judecătorul de cameră preliminară, în vreme ce în 
faza de judecată înlocuirea măsurii reprezintă un act de dispoziţie al 
instanţei de judecată. 

În vederea soluționării cererii de înlocuire a măsurii preventive, organul 
judiciar competent fixează data de soluţionare şi dispune citarea 
inculpatului. 

Când inculpatul este prezent, soluţionarea cererii se face numai după 
ascultarea acestuia asupra tuturor motivelor pe care se întemeiază cererea, 
în prezența unui avocat ales sau numit din oficiu. Cererea se soluţionează şi 
în lipsa inculpatului, atunci când acesta nu se prezintă, deşi a fost legal citat, 
sau când, din cauza stării de sănătate, din cauză de forță majoră ori stare 
de necesitate, nu poate fi adus, dar numai în prezenţa avocatului, ales sau 
numit din oficiu, căruia i se dă cuvântul pentru a pune concluzii. Participarea 
procurorului este obligatorie. 

Dispoziţii speciale au fost prevăzute pentru procedura înlocuirii măsurii 
arestării preventive sau a arestului la domiciliu cu măsura controlului judiciar 
pe cauţiune. Pentru acest caz, în măsura în care cererea de înlocuire este 
întemeiată, organul judiciar competent va admite cererea în principiu, prin 

încheiere pronunţată în camera de consiliu, va stabili valoarea cautiunii şi va 
acorda inculpatului un termen pentru depunerea acesteia. 

Având în vedere că această încheiere poate fi contestată, prin dispo- 
zițiile art. 242 alin. (13), s-a arătat că termenul stabilit pentru depunerea 
cautiunii va începe să curgă de la data rămânerii definitive a încheierii. 

În funcţie de depunerea sau nu a cautiunii, organul judiciar competent 
are următoarele posibilităţi: | 

- dacă inculpatul a depus cauţiunea stabilită, va admite cererea de 
înlocuire a măsurii arestării preventive sau arestului la domiciliu cu măsura 
controlului judiciar pe cauţiune, stabilind obligaţiile care îi revin inculpatului 
pe durata controlului judiciar şi dispunând punerea acestuia în libertate, 
dacă nu este arestat în altă cauză; 

- dacă inculpatul nu a depus cauţiunea în termenul fixat, cererea de 
înlocuire va fi respinsă, prin încheiere, ca neîntemeiată. 

În ambele ipoteze, încheierea prin care se soluţionează cererea de 
înlocuire a măsurii arestării preventive sau a arestului la domiciliu cu măsura 
controlului judiciar pe cauţiune se dă în camera de consiliu, în condiţii de 
nepublicitate. 


§ 3. Căile de atac împotriva actelor prin care se dispune 
luarea, încetarea de drept, revocarea şi înlocuirea 
măsurilor preventive 


3.1. Noţiuni introductive 


Din analiza prevederilor legale, se poate constata că împotriva actelor 
de dispoziţie ale organelor judiciare penale competente în materia măsurilor 
de preventie pot fi formulate următoarele căi de atac: 1) plângerea împotriva 
ordonanţei prin care s-a dispus măsura reţinerii, măsura controlului judiciar 
sau măsura controlului judiciar pe cauţiune; 2) contestaţia împotriva 
încheierilor prin care judecătorul de drepturi şi libertăți dispune asupra 
măsurilor preventive în cursul urmăririi penale; 3) contestaţia împotriva 
încheierilor prin care judecătorul de cameră preliminară dispune asupra 
măsurilor preventive în procedura camerei preliminare; 4) contestaţia 
împotriva încheierilor prin care se dispune asupra măsurilor preventive în 
cursul judecății. 


3.2. Plângerea împotriva ordonanţei organului de cercetare 
penală sau a procurorului prin care s-a luat măsura 
reţinerii, măsura controlului judiciar sau măsura 
controlului judiciar pe cauţiune 


Potrivit art. 209 alin. (14), împotriva ordonanţei organului de cercetare 
penală prin care s-a luat măsura reţinerii suspectul sau inculpatul poate face 

plângere la procurorul care supraveghează urmărirea penală, înainte de 
expirarea duratei acesteia. De asemenea, conform art. 209 alin. (15), 
împotriva ordonanţei procurorului prin care s-a luat măsura reţinerii 
suspectul sau inculpatul poate face plângere, înainte de expirarea duratei 
acesteia, la prim-procurorul parchetului sau, după caz, la procurorul ierarhic 
superior. 

În ambele „ipoteze, procurorul competent se va pronunța, de îndată, 
prin ordonanță. În cazul în care se constată că au fost încălcate dispoziţiile 
legale care reglementează condiţiile de luare a măsurii reţinerii, se va 
dispune revocarea reţinerii şi punerea de îndată în libertate a suspectului 
sau inculpatului. 

În ceea ce priveşte calea de atac care poate fi fi formulată împotriva 
ordonanţei procurorului prin care s-a luat măsura controlului judiciar, în 
ambele modalităţi, potrivit art. 213 alin. (1), în termen de 48 de ore de la 
comunicarea măsurii, inculpatul poate face plângere la judecătorul de 
drepturi şi libertăți de la instanța căreia i-ar reveni competența să judece 
cauza în fond. 

În vederea soluționării plângeri, judecătorul de drepturi şi libertăți va 
stabili termenul de soluționare şi va dispune citarea inculpatului. De 
asemenea, deşi nu este prevăzut în mod expres, procurorul va înainta 
judecătorului dosarul cauzei, dosar care va fi restituit procurorului în termen 
de 48 de ore de la pronunţarea încheierii. 

Neprezentarea inculpatului nu împiedică judecătorul de Eeen ŞI | 
libertăţi să dispună asupra măsurii luate de procuror. 

Procedura de soluționare a plângerii este nepublică, desfăşurându-se 
în camera de consiliu. 

Dacă inculpatul este prezent, acesta va fi ascultat. Asistenţa juridică a 
inculpatului şi participarea procurorului sunt obligatorii. 

Soluţionarea plângerii împotriva ordonanţei de luare a controlului 
judiciar se face prin încheiere. Judecătorul de drepturi şi libertăţi poate 
revoca măsura, dacă au fost încălcate dispoziţiile legale care reglementează 
condiţiile de luare a acesteia. Dacă cererea este nefondată, tardiv introdusă 
sau inadmisibilă, va fi respinsă. 

Încheierea prin care judecătorul de drepturi şi libertăți dispune luarea 
măsurii controlului judiciar (prin confirmarea ordonanţei procurorului î în acest 
sens), precum şi încheierea prin care se dispune revocarea măsurii 
controlului judiciar (prin infi rmarea ordonanţei procurorului) pot fi atacate prin 
contestaţie, în condiţiile art. 2041. 


1 În legătură cu acest aspect, poate fi invocată jurisprudenţa obligatorie a instanţei 
supreme, anterioară actualului Cod de procedură penală, care, în soluționarea unui recurs în 
interesul legii, a statuat că încheierile prin care, în cursul urmăririi penale, se admitea 
plângerea împotriva ordonanţei procurorului prin care se dispunea luarea, prelungirea, 
revocarea măsurii preventive a obligării de a nu părăsi localitatea ori a măsurii preventive a 
obligării de a nu părăsi țara erau supuse căii ordinare de atac a recursului IEG J., S.u., dec. 
nr. 18/2008, publicată în M. Of. nr. 334 din 20 mai 2009). 

3.3. Contestaţia împotriva încheierilor prin care judecătorul de 
drepturi şi libertăţi dispune asupra măsurilor preventive în 
cursul urmăririi penale 


Potrivit art. 204 alin. (1), împotriva încheierilor prin care judecătorul de 
drepturi şi libertăți dispune asupra măsurilor preventive, inculpatul şi 
procurorul pot formula contestaţie, în termen de 48 de ore de la pronunțare 
sau, după caz, de la comunicare. 

Prin această formulare, legiuitorul a prevăzut posibilitatea exercitării 
căii de atac a contestatiei împotriva tuturor încheierilor prin care judecătorul 
de drepturi şi libertăţi dispune, în cursul urmăririi penale, admiterea sau 
respingerea luării măsurilor preventive, a revocării, înlocuirii, încetării de 
drept sau prelungirii acestor măsuri. 

În acest mod, s-a realizat o diferenţiere fată de reglementarea 
procesual penală anterioară. Astfel, potrivit tezei finale a art. 140° alin. (1) 
din Codul de procedură penală anterior, încheierea prin care judecătorul 
respingea, în timpul urmăririi penale, revocarea, înlocuirea sau încetarea de 
drept a măsurii preventive nu era supusă niciunei căi de ataci. 

Contestaţia se depune la judecătorul de drepturi şi libertăți care a 
pronunţat încheierea atacată şi se înaintează, împreună cu dosarul cauzei, 
judecătorului de drepturi şi libertăţi de la instanța ierarhic superioară, în 
termen de 48 de ore de la înregistrare. Pentru situația în care măsura 
preventivă a fost dispusă de un judecător de drepturi şi libertăţi de la Înalta 
Curte de Casaţie şi Justiţie, contestaţia se soluţionează de un complet 
compus din 2 judecători de drepturi şi libertăţi de la Înalta Curte de Casaţie 
şi Justiţie. 

Potrivit art. 204 alin. (3), contestaţia formulată împotriva încheierii prin 
care s-a dispus luarea sau prelungirea unei măsuri preventive ori prin care 
s-a constatat încetarea de drept a acesteia nu este suspensivă de 
executare. În aceste condiţii, în ipoteza în care judecătorul de drepturi şi 
libertăți a dispus luarea sau prelungirea unei măsuri preventive, executarea 
acesteia nu va fi suspendată prin efectul contestației formulate de inculpat. 
În acelaşi sens, chiar dacă încheierea prin care se constată încetarea de 
drept a măsurii preventive a fost contestată, judecătorul de drepturi şi 
libertăţi va dispune ridicarea controlului judiciar sau punerea de îndată în 
libertate a inculpatului arestat la domiciliu sau arestat, după caz. 

Din interpretarea per a contrario a dispoziţiilor art. 204 alin. (3) rezultă 
că efectul suspensiv al contestatiei se va manifesta în următoarele situații: 


' Rațiunea pentru care în art. 140° alin. (1) din Codul de procedură penală anterior nu 
era reglementat recursul împotriva încheierilor prin care, în cursul urmăririi penale, era 
respinsă cererea de revocare, înlocuire sau încetare a arestării preventive consta în faptul că 
o nouă cerere de revocare, înlocuire ori încetare a arestării preventive, pentru motive noi, 
putea fi formulată oricând în cursul urmăririi penale. 

- contestaţia împotriva încheierii prin care se respinge cererea de 
prelungire a măsurii preventive; astfel, de exemplu, încheierea prin care 
judecătorul de drepturi şi libertăţi respinge cererea procurorului de prelungire 
a arestării preventive, în condiţiile în care procurorul formulează contestaţie, 
nu va fi pusă în executare, în sensul punerii în libertate a inculpatului arestat, 
pe parcursul soluționării căii de atac; 

- contestaţia împotriva încheierii prin care s-a soluționat cererea de 
revocare a măsurii preventive (fie prin admitere, fie prin respingere); astfel, 
în cazul admiterii cererii inculpatului de revocare a măsurii arestului la 
domiciliu, în condițiile formulării contestaţiei de către procuror, măsura nu se 
va desființa, urmând ca inculpatul să rămână sub imperiul privării de 
libertate până la soluționarea căii de atac; 

- contestaţia împotriva încheierii prin care s-a soluționat cererea de 
înlocuire a măsurii preventive, fie prin admitere, fie prin respingere, indiferent 
de înlocuirea măsurii cu o altă măsură, mai grea sau mai uşoară; astfel, în 
situaţia în care judecătorul de drepturi şi libertăți admite cererea procurorului 
de înlocuire a măsurii controlului judiciar cu măsura arestării preventive, 
contestaţia formulată de inculpat suspendă executarea încheierii de 
înlocuire, ceea ce conduce la posibilitatea privării de libertate a inculpatului 
numai la momentul rămânerii definitive a încheierii contestate. 

În ceea ce priveşte termenul în care se soluţionează contestaţia 
împotriva încheierilor prin care judecătorul de drepturi şi libertăţi dispune 
asupra măsurilor preventive în cursul urmăririi penale, legiuitorul a prevăzut 
trei ipoteze distincte, în funcţie de titularul căii de atac şi de obiectul cererii, 
după cum urmează: 

1) contestaţia formulată de inculpat se soluţionează în termen de 5 zile 
de la înregistrare, indiferent de obiectul căii de atac, | 

2) contestaţia formulată de procuror împotriva încheierii prin care s-a 
dispus respingerea propunerii de prelungire a arestării preventive, revocarea 
unei măsuri preventive sau înlocuirea unei măsuri preventive cu o altă 
măsură preventivă se soluţionează înainte de expirarea duratei măsurii 
preventive dispuse anterior; 

3) în ceea ce priveşte contestaţiile formulate de procuror împotriva 
altor încheieri decât cele prevăzute la punctul 2), acestea vor fi soluționate 
într-un termen lăsat la aprecierea judecătorului de drepturi şi libertăţi; în 
această categorie pot fi incluse contestaţia formulată împotriva încheierii prin 
care s-a dispus respingerea propunerii de luare a arestării preventive, 
contestaţia formulată împotriva încheierii prin care s-a constatat încetarea 
de drept a măsurii preventive etc. 

În toate cazurile, indiferent de titularul contestaţiei, în vederea solu- 
ționării acesteia, inculpatul se citează. 

Ca regulă, soluţionarea contestatiei se face în prezenţa inculpatului. 
Prin excepție, contestaţia poate fi soluționată şi în absenţa inculpatului, în 
următoarele două cazuri: 

1) inculpatul lipseşte nejustificat, este dispărut sau se sustrage; 

2) inculpatul nu poate fi adus în fața judecătorului din cauza stării 
sănătăţii, din cauză de forță majoră sau stare de necesitate. 

Potrivit art. 204 alin. (8), în toate cazurile, este obligatorie acordarea 
asistenței juridice pentru inculpat de către un avocat, ales sau numit din 
oficiu. Apreciem ca fiind inadecvată formularea „în toate cazurile, este 
obligatorie acordarea asistenţei juridice pentru inculpat”, în care poate fi 
inclusă şi ipoteza soluționării contestaţiei în lipsa inculpatului, deoarece 
activitatea procesuală a acordării asistenţei juridice presupune prezența 
inculpatului, parte care este asistată în derularea procedurii jurisdicționale. 
Pentru aceste motive, de lege ferenda, se impune revenirea la formularea 
anterioară, prevăzută în art. 140° alin. (3) din Codul de procedură penală 
anterior, în conformitate cu care, în cazul în care învinuitul sau inculpatul nu 
participa la judecarea căii de atac, recursul era examinat în lipsa acestuia, 
dar numai în prezenţa apărătorului său, căruia i se dădea cuvântul pentru a 
pune concluzii. 

Participarea procurorului la soluționarea contestatiei este obligatorie. 

Şedinţa de judecată este nepublică, aceasta desfăşurându-se în 
camera de consiliu. 

În soluţionarea contestației, sunt prevăzute modalităţi multiple prin 
care judecătorul de drepturi şi libertăți competent poate individualiza 
măsurile de prevenţie, acesta având posibilitatea, după caz, să admită 
contestaţia procurorului, situaţie în care se aplică regulile de la luarea sau 
prelungirea măsurilor preventive sau de a admite contestaţia inculpatului, 
caz în care se pot dispune: 

- respingerea propunerii de luare a măsurii preventive şi lăsarea 
inculpatului în libertate; 

- respingerea propunerii de luare a arestării preventive şi luarea unei 
măsuri preventive mai uşoare; 

- respingerea propunerii de luare a măsurii arestării preventive şi 
menţinerea măsurii controlului judiciar pe cauţiune; în acest caz, legea oferă 
posibilitatea judecătorului de drepturi şi libertăţi sau completului competent 
de la instanţa supremă de a majora, dacă este cazul, cuantumul cauțiunii; 

- respingerea propunerii de prelungire a măsurii preventive şi 
înlocuirea acesteia cu o măsură preventivă mai uşoară etc. 

După cum am arătat mai sus, judecarea contestației împotriva 
încheierilor prin care judecătorul de drepturi şi libertăţi dispune asupra 
măsurilor preventive în cursul urmăririi penale se realizează în baza 
dosarului cauzei, depus la judecător. În ceea ce priveşte restituirea dosarului 

la organele de urmărire penală, în lege sunt prevăzute următoarele două 
ipoteze distincte: 

1) în cazul în care a fost formulată contestaţie, dosarul cauzei se 
restituie procurorului în termen de 48 de ore de la soluţionarea căii de atac; 

2) în cazul în care nu a fost formulată contestaţie împotriva încheierii 
prin care judecătorul de drepturi şi libertăţi de la prima instanţă a dispus 
asupra măsurilor preventive, dosarul va fi restituit procurorului în termen de 
48 de ore de la expirarea termenului de contestaţie. 


3.4. Contestaţia împotriva încheierilor prin care se dispune 
asupra măsurilor preventive în procedura camerei 
preliminare 


În lumina dispoziţiilor art. 348, în cursul procedurii de cameră preli- 
minară se poate dispune, la cerere sau din oficiu, luarea, menţinerea, 
înlocuirea, revocarea sau încetarea de drept a măsurilor preventive. 

Potrivit art. 205 alin. (1), împotriva încheierilor prin care judecătorul de 
cameră preliminară dispune asupra măsurilor preventive. inculpatul şi 
procurorul pot formula contestaţie, în termen de 48 de ore de la pronunțare 
sau, după caz, de la comunicare. 

Contestaţia se depune la judecătorul de cameră preliminară care a 
pronunțat încheierea atacată şi se înaintează, împreună cu dosarul cauzei, 
judecătorului de cameră preliminară de la instanța ierarhic superioară, în 
termen de 48 de ore de la înregistrare. Rezultă, aşadar, că soluţionarea ' 
contestatiei va fi făcută de un complet format dintr-un singur judecător. Prin 
excepție, având în vedere şi prevederile art. 31 alin. (1) lit. d) din Legea 
nr. 304/2004 privind organizarea judiciară, contestaţia împotriva încheierilor 
pronunțate de judecătorul de cameră preliminară de la Înalta Curte de 
Casaţie şi Justiţie se soluţionează de un complet de judecată format din 
2 judecători. 

Similar soluționării contestației formulate împotriva încheierii prin care 
judecătorul de drepturi şi libertăți dispune în cursul urmăririi penale asupra 
măsurilor preventive, în procedura soluționării contestaţiei împotriva 
încheierilor pronunţate în procedura de cameră preliminară în materia 
măsurilor de preventie au fost prevăzute următoarele reguli procedurale: 

- este menținută regula înlăturării efectului suspensiv al contestației 
formulate împotriva încheierii prin care s-a dispus luarea sau menţinerea 
unei măsuri preventive ori prin care s-a constatat încetarea de drept a 
acesteia; 

- soluționarea contestaţiei se va face în termen de 5 zile de la 
înregistrare (în cazul contestatiei inculpatului), înainte de expirarea duratei 
măsurii preventive dispuse anterior (în cazul contestației formulate de 
procuror împotriva încheierii prin care s-a dispus revocarea unei măsuri 
preventive sau înlocuirea unei măsuri preventive cu o altă măsură pre- 

ventivă) sau într-un termen lăsat la aprecierea judecătorului de cameră 
preliminară competent, în celelalte cazuri; 

- soluţionarea contestaţiei presupune citarea inculpatului şi partici- 
parea acestuia la activitatea jurisdicțională, cu excepţiile prevăzute în lege; 

- participarea procurorului şi acordarea asistenţei juridice este obli- 
gatorie; 

- şedinţa de judecată este nepublică, aceasta desfăşurându-se în 
camera de consiliu. 

Soluţiile care pot fi pronunțate în judecarea contestatiei împotriva 
încheierilor prin care judecătorul de cameră preliminară dispune asupra 
măsurilor preventive sunt aceleaşi cu cele care se pot dispune în solu- 
ționarea contestației împotriva încheierilor. prin judecătorul de drepturi şi 
libertăți dispune în cursul urmăririi penale asupra măsurilor preventive. 


3.5. Contestaţia împotriva încheierilor prin care se dispune 
asupra măsurilor preventive în cursul judecății 


în cursul fazei de judecată, instanţa poate dispune, după caz, luarea, 
menţinerea, înlocuirea, revocarea sau încetarea de drept a oricăror măsuri 
preventive, cu excepţia reţinerii, măsură preventivă care este specifică 
numai fazei de urmărire penală. Posibilitatea criticării încheierilor prin care 
instanța de judecată dispune asupra măsurilor preventive este prevăzută 
însă numai pentru judecata în primă instanţă, după cum vom observa în 
continuare. 

Astfel, potrivit art. 206 alin. (1), împotriva încheierilor prin care instanța 
dispune, în primă instanță, asupra măsurilor preventive inculpatul şi 
procurorul pot-formula contestaţie, în termen de 48 de ore de la pronunțare 
sau, după caz, de la comunicare. 

Interpretarea per a contrario a dispoziţiilor art. 206 exclude calea de 
atac a contestatiei împotriva încheierii pronunţate de instanța de apel prin 
care se dispune menţinerea arestării preventive. Admisibilitatea unei 
asemenea căi de atac nu se impune nici având în vedere prevederile art. 5 
par. 4 din Convenţie, care instituie obligativitatea efectuării controlului de 
legalitate asupra arestării preventive şi garantează cel puţin un grad de 
jurisdicție, reprezentat de o instanță independentă, textul, din Convenție 
neprevăzând dreptul la o cale de atac împotriva hotărârii de luare a măsurii 
preventive sau de prelungire a acesteia”. | 

Într-o manieră unitară față de reglementarea contestației împotriva 
încheierilor prin care se dispune asupra măsurilor preventive în cursul 
urmăririi penale sau în cadrul procedurii de cameră preliminară, în faza de 
judecată este prevăzută posibilitatea atacării tuturor încheierilor prin care 
prima instanță dispune admiterea sau respingerea cererilor având ca obiect 
măsurile preventive. 


1Î.C.C.J., s. pen., dec. nr. 5787/2005, în Neagu III, p. 568. 

Contestaţia se depune la instanţa care a pronunţat încheierea atacată 
şi se înaintează, împreună cu dosarul cauzei, instanţei ierarhic superioare, 
în termen de 48 de ore de la înregisirare. 

Potrivit art. 54 alin. (17) din Legea nr. 304/2004 privind organizarea 
judiciară, republicată, contestaţiile împotriva hotărârilor pronunţate în cursul 
judecății în materie penală în primă instanţă de judecătorii şi tribunale se 
soluţionează în complet format dintr-un judecător. De asemenea, conform 
art. 31 alin. (1) lit. e) din Legea nr. 304/2004 privind organizarea judiciară, 
republicată, pentru contestațiile împotriva încheierilor pronunțate în cursul 
judecății în primă instanță de curțile de apel şi Curtea Militară de Apel, 
completul de judecată este format din 3 judecători. Încheierile prin care 
Înalta Curte de Casaţie şi Justiţie dispune în primă instanță asupra măsurilor 
preventive pot fi contestate la completul de 5 judecători de la Înalta Curte de 
Casaţie şi Justitie". 

Un element de diferențiere față de procedura soluționării contestatiei 
împotriva încheierilor prin care se dispune asupra măsurilor preventive în 
cursul urmăririi penale sau în cursul camerei preliminare este faptul că 
procedura de soluționare a contestatiei împotriva încheierilor prin care 
instanta dispune, în primă instanță, asupra măsurilor preventive se 
desfăşoară în şedinţă publică. 

De asemenea, în procedura soluționării contestaţiei se vor aplica 
reguli comune cu cele aplicabile la soluţionarea contestaţiilor împotriva 
încheierilor judecătorului de drepturi şi libertăți sau judecătorului de cameră 
preliminară, după cum urmează: 

- este menținută regula înlăturării efectului suspensiv al contestatiei 
formulate împotriva încheierii prin care s-a dispus luarea sau menţinerea 
unei măsuri preventive ori prin care s-a constatat încetarea de drept a 
acesteia; 

- soluționarea contestaţiei se va face în termen da 5 zile de la 
înregistrare (în cazul contestaţiei inculpatului), înainte de expirarea duratei 
măsurii preventive dispuse anterior (în cazul contestaţiei formulate de 
procuror împotriva încheierii prin care s-a dispus revocarea unei măsuri 
preventive sau înlocuirea unei măsuri preventive cu o altă măsură 
preventivă) sau într-un termen lăsat la aprecierea instanţei de judecată, în 
celelalte cazuri; 

- soluționarea contestației presupune citarea inculpatului şi partici- 
parea obligatorie a procurorului. 

In cuprinsul art. 206 nu se regăsesc însă reguli de procedură în ceea 
ce priveşte posibilitatea soluționării contestației în lipsa inculpatului. De 


1 Potrivit art. 24 din Legea nr. 304/2004 privind organizarea judiciară, republicată, în 
competența completelor de 5 judecători de la instanța supremă se regăseşte şi soluționarea 
contestațiile împotriva încheierilor pronunțate în cursul judecății în primă instanță de Secția 
penală a Înaltei Curti de Casaţie şi Justiției. 

asemenea, prin comparare cu procedurile instituite prin art. 204 şi art. 205, 
legiuitorul omite să menționeze obligativitatea asistentei juridice a 
inculpatului. În acest mod, se poate constata, cu titlu de exemplu, faptul că 
este obligatorie asistența juridică a inculpatului care contestă în cursul 
urmăririi penale sau în procedura camerei preliminare măsura controlului 
judiciar, în vreme ce, în faza de judecată, aceeaşi procedură nu mai implică 
asistența juridică obligatorie. Aceste diferențe de natură procedurală nu sunt 
justificate de stadiile diferite în care se află cauza penală. De lege ferenda, 
se impune reglementarea unei proceduri unitare, în privința acestor aspecte, 
prin completarea art. 206 în acest sens. 


$ 4. Măsurile preventive privite în special 


4.1. Reţinerea 


între măsurile preventive privative de libertate, reținerea se înscrie ca 
măsura cea mai uşoară, aceasta putând fi dispusă de către organul de 
cercetare penală sau de către procuror pe o durată de cel mult 24 de ore. 
De asemenea, reținerea este singura măsură preventivă care poate fi luată 
şi față de suspect. 

Considerăm, în acord cu opiniile exprimate în literatura de specia- 
litate!, că reținerea, ca măsură de prevenție, se deosebeşte de 3 noţiuni 
similare, şi anume: 

- prinderea sau capturarea infractorilor în sensul art. 3102 şi art. 61 
alin. (2); 

- retinerea persoanei de către poliție fie pentru verificarea identităţii, fie 
pentru executarea unui mandat de aducere în sensul art. 266 alin. (1); 

- interdicţia de a se îndepărta din sala de judecată până la terminarea 
cercetării judecătoreşti”. 


1 N. Conea, Consideraţii în legătură cu deosebirea dintre reținere şi unele măsuri 
polițieneşti, în Dr. nr. 4/1995. | 

2 Potrivit art. 310, în cazul infracţiunii flagrante, orice persoană are dreptul să îl prindă 
pe făptuitor. Dacă făptuitorul a fost prins, persoana care l-a reţinut trebuie să îl predea de 
îndată, împreună cu corpurile delicte, precum şi cu obiectele şi înscrisurile ridicate, organelor 
de urmărire penală, care întocmesc un proces-verbal. 

3 Potrivit art. 61 alin. (2), organele de constatare prevăzute de lege au dreptul, în cazul 
- infracţiunilor flagrante, de a-l prinde pe făptuitor şi de a-l prezenta de îndată organelor de 
urmărire penală. 

4 Potrivit art. 266 alin. (1), în cazul în care persoana indicată în mandat refuză să 
însoțească pe cel care execută mandatul sau încearcă să fugă, aceasta va fi adusă prin 
constrângere. 

5 În acest sens, în art. 381 alin. (9) se arată că martorii audiaţi rămân în sală, la 
dispoziţia instanţei, până la terminarea actelor de cercetare judecătorească care se 
efectuează în şedinţa respectivă. Dacă instanța găseşte necesar, poate dispune retragerea 
lor sau a unora dintre ei din sala de şedinţă, în vederea reaudierii ori a confruntării lor. 

Condiţiile ce se cer a fi îndeplinite cumulativ pentru a fi luată această 
măsură sunt, potrivit art. 209 alin. (1) raportat la art. 202, următoarele: 

|. să existe probe sau indicii temeinice din care rezultă suspiciunea 
rezonabilă că o persoană a săvârşit o infracțiune; 

ll. măsura reţinerii să fie necesară în scopul asigurării bunei desfă- 
Şurări a procesului penal, al împiedicării sustragerii suspectului ori a 
inculpatului de la urmărirea penală sau de la judecată ori al prevenirii 
săvârgirii unei alte infracţiuni, | 

III. măsura reţinerii trebuie să fie proporțională cu gravitatea acuzaţiei 
aduse persoanei faţă de care este luată şi necesară pentru realizarea 
“scopului urmărit prin dispunerea acesteia; 

IV. să nu existe o cauză care împiedică punerea în mişcare sau 
exercitarea acţiunii penale; 

V. suspectul sau inculpatul trebuie audiat, în prezența avocatului ales 
sau desemnat din oficiu. | 

Spre deosebire de reglementarea anterioară, legiuitorul a renunţat la 
condiția conform căreia reținerea putea fi dispusă dacă pentru fapta 
săvârşită legea prevedea pedeapsa detenţiunii pe viață ori pedeapsa 
închisorii. De lege lata, reținerea se poate dispune şi în cazul în care 
infracțiunea se pedepseşte doar cu amendă”, în măsura în care se constată 
proporționalitatea măsurii preventive cu gravitatea acuzației aduse suspec- 
tului sau inculpatului. 

Reţinerea poate fi dispusă atât de organul de cercetare penală, cât şi 
de procuror. Dacă reținerea a fost dispusă de organul de cercetare penală, 
acesta are obligaţia de a-l informa pe procuror cu privire la luarea măsurii 
preventive, de îndată şi prin orice mijloace. 

Ca o transpunere a principiului fundamental al dreptului la apărare în 
această materie, organul judiciar care a luat măsura este obligat să aducă la 
cunoştinţa suspectului sau inculpatului, înainte de audiere, că are dreptul de 
a fi asistat de un avocat ales ori numit din oficiu şi dreptul de a nu face nicio 
declaraţie, cu excepţia furnizării de informaţii referitoare la identitatea sa, 
atrăgându-i atenţia că ceea ce declară poate fi folosit împotriva sa. Potrivit 
dispozițiilor art. 209 alin. (2), persoanei reţinute i se aduc la cunoştinţă, de 
îndată, în limba pe care o înțelege, infracțiunea de care este suspectat şi 
motivele reţinerii. 

În cadrul procedurii instituite în vederea dispunerii reţinerii este pre- 
văzută şi obligația organului judiciar de a asigura persoanei reținute posi- : 
bilitatea încunoştințării avocatului. În acest sens, potrivit art. 209 alin. (7), 


' Exemplele în care pentru fapta săvârşită în lege este prevăzută exclusiv pedeapsa 
amenzii penale sunt foarte restrânse şi acestea se reduc la infracțiunea de neexecutare a 
sancţiunilor penale [art. 288 alin. (3) C. pen.], violarea confidențialității votului în formă simplă 
[art. 389 alin. (1) C. pen.] şi sustragerea de la luarea în evidența militară în timp de pace 
(art. 434 alin. (1) C. pen.. 

suspectul sau inculpatul reținut are dreptul de a-şi încunoştința personal 
avocatul ales sau de a solicita organului de cercetare penală ori procurorului 
să îl încunoştințeze pe acesta. Modul de realizare a încunoştințării se 
consemnează într-un proces-verbal. Persoanei reținute nu i se poate refuza 
exercitarea dreptului de a face personal încunoştințarea decât pentru motive 
temeinice, care vor fi consemnate în procesul-verbal. 
Din textul de lege menţionat mai sus se desprinde concluzia că 
avocatul va fi întotdeauna încunoştințat despre reținerea suspectului sau 
inculpatului, fie personal de către acesta, fie de către organul judiciar care a 
dispus măsura. Sub acest aspect, actuala reglementare este superioară 
celei anterioare, potrivit căreia procurorul putea decide cu privire la înştiin- 
tarea solicitată, fie în sensul admiterii, fie în sensul respingerii acesteia. 
încunoştințat despre reținerea suspectului sau inculpatului, avocatul 
ales are obligația de a se prezenta la sediul organului judiciar în termen de 
cel mult două ore de la încunoştințare. În caz de neprezentare a avocatului 
ales, organul de cercetare penală sau procurorul numeşte un avocat din 
oficiu. 
i În opinia noastră, această prevedere este restrictivă, deoarece este 
foarte posibil ca locaţia în care se află avocatul ales al suspectului sau 
inculpatului să îl pună pe acesta în imposibilitatea de a participa la luarea 
măsurii preventive. Cu toate acestea, având în vedere durata măsurii 
preventive şi raţiuni care ţin de eficiența desfăşurării urmăririi penale, 
apreciem că termenul de 2 ore instituit prin lege este rezonabil şi că, în 
acest interval, avocatul ales, dacă nu poate participa, are la dispoziţie 
posibilitatea asigurării substituirii. 

Avocatul suspectului sau inculpatului, ales sau desemnat din oficiu, 
are dreptul de a comunica direct cu acesta, în condiţii care să asigure 
confidenţialitatea. 

Măsura reţinerii poate dura cel mult 24 de ore. 

Conform reglementării anterioare, din această durată se scădea timpul 
cât persoana era privată de libertate ca urmare a măsurii administrative a 
conducerii la sediul poliţiei, prevăzută în art. 31 alin. (1) lit. b) din Legea 
nr. 218/2002 privind organizarea şi funcţionarea Poliţiei Române. 

În actuala reglementare, potrivit art. 209 alin. (3), în durata reţinerii nu 
se include timpul strict necesar conducerii suspectului sau inculpatului la 
sediul organului judiciar. Dacă suspectul sau inculpatul a fost adus în fața 
organului de cercetare penală sau a procurorului pentru a fi audiat, în baza 
unui mandat de aducere legal emis, în termenul reţinerii nu se include 
perioada cât suspectul sau inculpatul s-a aflat sub puterea acelui mandat. 

Potrivit art. 209 alin. (10), măsura reţinerii se dispune prin ordonanţă”, 
care va cuprinde motivele care au determinat luarea măsurii, ziua şi ora la 


1 Potrivit art. 2 alin. (2) din Legea nr. 254/2013 privind executarea pedepselor şi a 
măsurilor privative de libertate dispuse de organele judiciare în cursul procesului penal, 
reținerea se execută numai în temeiul ordonanţei prin care s-a dispus această măsură, 
potrivit dispozițiilor Codului de procedură penală. 

care reținerea începe, precum şi ziua şi ora la care reținerea se sfârşeşte. 
Calculul duratei reţinerii se face potrivit dispoziţiilor art. 271, ora la care 
începe reținerea şi ora la care încetează intrând în durata acestei măsuri . 
procesuale. | 

Suspectului sau inculpatului reţinut i se înmânează un exemplar al 
ordonanţei de reţinere. 

Pe perioada reţinerii suspectului sau inculpatului, organul de cercetare 
penală sau procurorul care a dispus măsura are dreptul de a proceda la 
fotografierea şi luarea amprentelor acestuia. 

Pe perioada reţinerii, organul de urmărire penală poate ajunge la 
concluzia că sunt îndeplinite condiţiile pentru luarea măsurii arestării pre- 
ventive. În acest caz, potrivit art. 209 alin. (16), procurorul va sesiza 
judecătorul de drepturi şi libertăţi de la instanţa competentă, în vederea luării 
măsurii arestării preventive față de inculpatul reținut, cu cel puţin 6 ore 
înainte de expirarea duratei reţinerii acestuia. 

După luarea măsurii reţinerii suspectului sau inculpatului, organului de 
urmărire penală îi revin anumite obligaţii legale cu privire la încunoştințarea 
unor persoane apropiate ale celui reținut despre luarea măsurii preventive. 
Astfel, imediat după reţinere, persoana reţinută are dreptul de a încunoştința 
personal sau de a solicita organului judiciar care a dispus măsura să 
încunoştințeze un membru al familiei sale ori o altă persoană desemnată de 
aceasta despre luarea măsurii reţinerii şi despre locul unde este reținută. 

Dacă persoana reținută nu este cetățean român, aceasta are şi 
dreptul de a încunoştința sau de a solicita încunoştințarea misiunii diplo- 
matice ori oficiului consular al statului al cărui cetățean este sau, după caz, a 
unei organizaţii internaţionale umanitare, dacă nu doreşte să beneficieze de 
asistența autorităţilor din țara sa de origine, ori a reprezentantei organizaţiei 
internaţionale competente, dacă este refugiat sau, din orice alt motiv, se află 
sub protecţia unei astfel de organizaţii. Inspectoratul General pentru Imigrări 
este informat în toate situaţiile cu privire la dispunerea măsurii preventive 
față de această categorie de persoane. 

Pentru situații de excepţie, care vor fi consemnate în procesul-verbal 
care se întocmeşte în acest scop, organele judiciare pot refuza suspectului 
sau inculpatului exercitarea dreptului de a face personal încunoştinţarea. De 
asemenea, în mod excepţional, pentru motive temeinice, încunoştințarea 
poate fi întârziată cel mult 4 ore. 

Drepturile care decurg din luarea măsurii reţinerii, dar şi drepturile 
prevăzute în art. 83, dreptul de acces la asistență medicală de urgentă, 
durata maximă pentru care se poate dispune măsura reţinerii, precum şi 
dreptul de a face plângere împotriva măsurii dispuse vor fi comunicate, sub 
semnătură, în scris, persoanei reținute. 

În ipoteza în care suspectul sau inculpatul reţinut refuză să semneze, 
se va consemna acest aspect în procesul-verbal. 

Dispoziţii speciale privind măsura reţinerii sunt cuprinse'şi în art. 72 
alin. (2) din Constituţia României, unde se arată că deputatul sau senatorul 
nu poate fi reţinut fără încuviințarea Camerei din care face parte, după 
ascultarea sa. Potrivit art. 72 alin. (3), În caz de infracţiune flagrantă, 
deputatul sau senatorul poate fi reținut, iar Ministrul Justiţiei îl va informa 
neîntârziat pe Preşedintele Camerei asupra reţinerii. 

în cazul în care Camera sesizată constată că nu există temei pentru 
reținere, va dispune imediat revocarea acestei măsuri. 

Această dispoziţie este, în opinia noastră, o încălcare a principiului 
separaţiei puterilor în stat, deoarece asupra revocării măsurii trebuie să 
decidă organele justiției. 

În mod practic, această reglementare permite puterii legiuitoare să-şi 
aroge atribuţii ale puterii judecătoreşti, deoarece luarea măsurilor de 
preventie poate fi dispusă numai de către organele judiciare care funcțio- 
nează în cadrul autorității judecătoreşti. 

În reglementarea anterioară anului 2003, posibilitatea procurorului de 
a dispune măsura reţinerii nu era prevăzută expres, ci o deduceam printr-o 
interpretare logică, folosind raționamentul a fortiori". 

Conform art. 107-108 din Legea nr. 254/2013 privind executarea 
pedepselor şi a măsurilor privative de libertate dispuse de organele judiciare 
în cursul procesului penal, reținerea se execută în centrele de reținere ŞI 
arestare preventivă, care sunt organizate şi funcționează în subordinea 
Ministerului Afacerilor Interne. 

În materia reţinerii, vom prezenta, succint, elemente interesante ale 
Codului de procedură penală belgian, multe dintre acestea regăsindu-se şi 
în legislația noastră. Astfel, conform ari. 242, reținerea unei persoane în 
ipoteza unei infracţiuni flagrante este caracterizată prin următoarele reguli: 
1) durata privării de libertate nu poate depăşi 24 de ore; 2) agenţii forței 
publice au obligaţia de a pune de îndată la dispoziţia organelor poliţiei judi- 
ciare persoanele suspecte de săvârşirea de infracţiuni; 3) persoanele 
particulare care procedează la reținerea unei persoane suspecte de 
săvârşirea unei infracțiuni au obligaţia de a denunța imediat faptele agenților 
autorităţii publice (în acest caz, termenul de 24 de ore începe să curgă de la 
reținerea de către cetățean a suspectului); 4) reținerea este plasată sub 
supravegherea procurorului sau a judecătorului de instrucţie, care trebuie 
încunoştințaţi; 5) persoana reținută poate informa o altă persoană, apro- 
piată, despre reţinere, dreptul putând fi restricționat în anumite circumstanțe; 
6) persoana reţinută poate solicita un consult medical; 7) atunci când 


1 Interpretarea a fortiori, modalitatea a majori ad minus (cine poate mai mult poate şi 
mai puțin) conducea la concluzia că, din moment ce procurorul putea priva de libertate o 
persoană pe o durată de 5 zile sau de 30 de zile, putea, bineînțeles, să dispună privarea de 
libertate şi pentru 24 de ore. 

persoana reținută urmează a petrece noaptea în stare de reţinere, poate 
solicita o. întrevedere cu avocatul său ori cu un alt avocat desemnat din 
oficiu, între orele 20.00-21.00 sau a doua zi între orele 7.00-8.00. 


4.2. Controlul judiciar 


4.2. 1. Noţiune. Condiţii specifice de luare a măsurii 


În cazurile în care organele judiciare penale consideră că nu este 
necesară luarea unei măsuri preventive privative de libertate, pot decide ca 
inculpatul să fie supus unor măsuri prin intermediul cărora să fie realizat un 
control judiciar. | 

Într-o manieră judicioasă, în opinia noastră, măsura preventivă a 
controlului judiciar se înfăţişează ca fiind îmbinarea a patru măsuri 
preventive distincte prevăzute în reglementarea anterioară, şi anume: 
obligarea de a nu părăsi localitatea, obligarea de a nu părăsi țara, liberarea 
provizorie sub control judiciar şi liberarea provizorie pe cauţiune. Opţiunea 
legiuitorului este corectă, deoarece măsurile preventive enumerate mai sus 
aveau, în mare măsură, acelaşi conţinut. 

Măsura controlului judiciar este restrictivă de libertate, prin luarea 
acesteia inculpatului revenindu-i o serie de obligaţii care au drept principal 
scop asigurarea prezenței acestuia la desfăşurarea procesului penal. 

Potrivit art. 211 raportat la art. 202 alin. (1), art. 212 alin. (3) şi art. 214 
alin. (2), controlul judiciar poate fi dispus dacă sunt îndeplinite cumulativ ! 
următoarele condiţii: 

|. să existe probe sau indicii temeinice din care rezultă SER alea 
rezonabilă că o persoană a săvârşit o infractiune; 

II. măsura controlului judiciar să fie necesară în scopul asigurării Hid 
desfăşurări a procesului penal, al împiedicării sustragerii inculpatului de la 
urmărirea penală sau de la judecată ori al prevenirii săvârşirii unei alte 
infracțiuni, 

III. inculpatul trebuie audiat, în prezența avocatului ales sau desemnat 
din oficiu. 

Apreciem că reglementarea este deficitară, impunându-se o moda- 
litate extensivă de interpretare a condiţiilor care se impun a fi îndeplinite 
pentru luarea măsurii preventive. În acest sens, pentru dispunerea măsurii 
restrictive de libertate este necesar să se constate îndeplinirea şi a celorlalte 
condiţii care decurg din art. 202 alin. (2) şi (3), din mai multe considerente, 
după cum urmează: | 

a) condiţiile instituite prin dispoziţiile art. 202 sunt de aplicare generală, 
fiind indispensabile pentru luarea oricărei măsuri preventive, implicit şi 
pentru măsura controlului judiciar; 

b) ar fi de neconceput ca într-o cauză penală să se constate probe din 
care să rezulte existența unei cauze ce împiedică punerea în mişcare sau 

exercitarea acţiunii penale şi, în aceste împrejurări, să se dispună măsura 
controlului judiciar; 

c) prin comparare cu măsura reţinerii, apreciată ca fiind cea mai 
uşoară dintre măsurile preventive, măsura controlului judiciar ar putea fi 
dispusă mult mai uşor, ceea ce nu poate fi admis. 

Pentru aceste argumente, se impune să arătăm că wa luarea 
controlului judiciar este necesar a se constata şi îndeplinirea următoarelor 
2 condiţii: 

IV. măsura controlului judiciar trebuie să fie proporțională cu gravitatea 
acuzaţiei aduse persoanei față de care este luată şi necesară pentru 
realizarea scopului urmărit prin dispunerea acesteia; 

V. să nu existe o cauză care împiedică punerea în mişcare sau 
exercitarea actiunii penale’. 

De lege ferenda, art. 211 ar trebui să aibă următorul conținut: (1) În 
cursul urmăririi penale, procurorul şi judecătorul de drepturi şi libertăţi pot 
dispune luarea măsurii controlului judiciar față de inculpat, dacă această 
măsură preventivă este necesară pentru realizarea scopului prevăzut la 
art. 202. Judecătorul de cameră preliminară, în procedura de cameră 
preliminară, sau instanța de judecată, în cursul judecății, poate dispune 
luarea măsurii controlului judiciar fată de inculpat, dacă sunt îndeplinite 
conditiile prevăzute la alin. (1). 


4.2.2. Procedura luării şi executării măsurii controlului judiciar 


Controlul judiciar poate fi luat în cursul urmăririi penale, de procuror, 
prin ordonanţă, sau de judecătorul de drepturi şi libertăţi, prin încheiere, în 
cursul procedurii camerei preliminare, de judecătorul de cameră preliminară, 
sau în cursul judecății, de instanța de judecată, prin încheiere. 

Cu referire la posibilitatea dispunerii controlului judiciar de câtre 
judecătorul de drepturi şi libertăţi, în cursul fazei de urmărire penală, deşi în 
cuprinsul Secţiunii a III-a, „Controlul judiciar”, nu este stabilită competența 
judecătorului de drepturi şi libertăți în acest sens, această prerogativă 
decurge din art. 203 alin. (2). Această concluzie se desprinde din preve- 
derile art. 204 alin. (11), unde se arată că în judecarea contestatiei împotriva 
încheierii prin care se dispune cu privire la măsurile preventive în cursul 
urmăririi penale, judecătorul de drepturi şi libertăți poate dispune, printre 
altele, măsura controlului judiciar. În acelaşi sens, judecătorul de drepturi şi 


1 Prin comparație cu reglementarea anterioară, se constată o deosebire în ceea ce 
priveşte sancţionarea prin lege a infracţiunii care formează obiectul cauzei. Astfel, pentru 
dispunerea măsurii obligării de a nu părăsi localitatea sau țara era necesar ca în lege să se 
prevadă pedeapsa detenţiunii pe viață sau pedeapsa închisorii. Cu referire la dispunerea 
măsurii preventive a liberării provizorii sub control judiciar, în reglementarea anterioară se 
stabilea condiția săvârşirii unei infracţiuni intenționate, pentru care legea să prevadă 
pedeapsa închisorii ce nu depăşeşte 18 ani. 

libertăți care respinge propunerea de luare a măsurii arestului la domiciliu 
sau a arestării preventive, potrivit art. 219 alin. (9) şi art. 227 alin. (2), poate 
dispune, printre altele, măsura controlului judiciar. 

Ca o constantă însă a dispunerii controlului judiciar de către jude- 
cătorul de drepturi şi libertăţi, acesta are posibilitatea instituirii controlului 
judiciar în cadrul unor proceduri de soluţionare a unor contestaţii având ca 
obiect alte măsuri de preventie sau în proceduri de luare a altor măsuri 
preventive. | | 

"Pentru ipoteza luării măsurii controlului judiciar de către procuror, 
acesta va dispune citarea inculpatului aflat în libertate sau aducerea 
inculpatului aflat în stare de reţinere. | 

Inculpatului prezent i se aduc la cunoştinţă, de îndată, în limba pe care 
o înțelege, infracţiunea de care este suspectat şi motivele luării măsurii 
controlului judiciar. 

Măsura controlului judiciar se dispune de procuror prin ordonanţă 
motivată, care se comunică inculpatului. 

Aceeaşi procedură, în principiu, este aplicată pentru luarea controlului 
judiciar şi de către judecătorul de cameră preliminară sau instanța de 
judecată. 

Este imperios a sublinia însă deficiențele evidente de tehnică 
legislativă cuprinse în art. 214. Astfel, textul legal este redactat în întregime 
în mod ilogic şi prin încălcarea normelor elementare ale limbii române. În 
acest sens, potrivit art. 214 alin. (1), judecătorul de cameră preliminară în 
fața căreia se află cauza poate dispune, prin încheiere, luarea măsurii 
controlului judiciar sau instanţa de judecată față de inculpat (...). Formularea 
este neclară, ambiguă şi nu respectă stilul concis care trebuie să carac- 
terizeze o normă juridică. 

De asemenea, potrivit art. 214 alin. (2), judecătorul de cameră preli- 
minară sau instanța de judecată sesizat potrivit alin. (1) dispune citarea 
inculpatului. În mod corect trebuia redactat, în loc de „sesizat”, „sesizați . 

De lege ferenda, se impune modificarea art. 214 în întregul său, în 
sensul celor indicate mai sus. 

Pe durata măsurii controlului judiciar, inculpatul este obligat să 
respecte trei obligaţii. Alte 11 obligaţii pot reveni celui faţă de care se ia 
măsura numai dacă organul judiciar apreciază că sunt necesare. 

Obligaţiile care se dispun față de inculpat sunt, potrivit art. 215 
alin. (1), următoarele: 

a) să se prezinte la organul de urmărire penală, la judecătorul de 
cameră preliminară sau la instanţa de judecată ori de câte ori este chemat; 

b) să informeze de îndată organul judiciar care a dispus măsura sau în 
fața căruia se află cauza cu privire la schimbarea locuinţei; 

c) să se prezinte la organul de poliție desemnat cu supravegherea sa 
de către organul judiciar care a dispus măsura, conform programului de 
supraveghere întocmit de organul de poliţie sau ori de câte ori este chemat. 

Comparativ cu reglementarea anterioară, se constată menţinerea 
obligaţiilor care erau impuse învinuitului sau inculpatului în mod imperativ 
atunci când era dispusă măsura obligării de a nu părăsi localitatea sau țara 
şi, în parte, a obligaţiilor stabilite cu ocazia dispunerii liberării provizorii sub 
control judiciar. 

Obligaţiile care pot fi dispuse, una sau mai multe, față de inculpat 
sunt, potrivit art. art. 215 alin. (2), următoarele: 

a) să nu depăşească o anumită limită teritorială, fixată de organul 
judiciar, decât cu încuviințarea prealabilă a acestuia. 

Dacă a fost dispusă această obligaţie, precizându-se interdicţia de a 
părăsi o anumită localitate sau țara, actul prin care s-a luat măsura se va 
comunica, în copie, în ziua emiterii sau a pronunțării, inculpatului, unității de 
poliție în a cărei circumscripție locuieşte, precum. şi celei în a cărei 
circumscripție are interdicţia de a se afla acesta, serviciului public comunitar 
de evidenţă a persoanelor, Poliţiei de Frontieră Române şi Inspectoratului 
General pentru Imigrări, în situaţia celui care nu este cetățean român, în 
vederea asigurării respectării de către inculpat a obligaţiei care îi revine. 
Organele în drept dispun darea inculpatului în consemn la punctele de 
trecere a frontierei; 

b) să nu se deplaseze în locuri anume stabilite de organul judiciar sau 
să se deplaseze doar în locurile stabilite de acesta; 

c) să poarte permanent un sistem electronic de supraveghere; 

d) să nu revină în locuința familiei, să nu se apropie de persoana 
vătămată sau de membrii familiei acesteia, de alți participanţi la comiterea 
infracțiunii, de martori ori experţi sau de alte persoane anume desemnate de 
organul judiciar şi să nu comunice cu acestea direct sau indirect, pe nicio 
cale; 

e) să nu exercite profesia, meseria sau să nu desfăşoare activitatea în 
exercitarea căreia a săvârşit fapta; 

f) să comunice periodic informaţii relevante despre mijloacele sale de 
existenţă; 

g) să se supună unor măsuri de control, îngrijire sau tratament 
medical, în special în scopul dezintoxicării; 

h) să nu participe la manifestări sportive sau culturale ori la alte 
adunări publice; 
| i) să nu conducă vehicule anume stabilite de organul judiciar; 

j) să nu deţină, să nu folosească şi să nu poarte arme; 

k) să nu emită cecuri. 

În cuprinsul actului prin care se dispune luarea măsurii controlului 
judiciar sunt prevăzute în mod expres obligaţiile pe care inculpatul trebuie să 
le respecte pe durata acestuia şi i se atrage atenția că, în caz de încălcare 
cu rea-credinţă a obligaţiilor care îi revin, măsura controlului judiciar se 
poate înlocui cu măsura arestului la domiciliu sau măsura arestării 
preventive. 

Respectarea obligaţiilor care formează controlul judiciar este suprave- 
gheată, după caz, de către instituția, organul sau autoritatea anume 
desemnate de organul judiciar care a dispus măsura, în condiţiile legii. In 
marea lor majoritate, aceste obligaţii vor fi monitorizate de organele de 
poliţie (interdicţia de a părăsi localitatea sau țara, obligaţia de a purta un 
sistem de supraveghere, comunicarea de informații despre mijloacele de 
existenţă, interdicţia de a deține, de a folosi sau de a purta arme etc.), dar şi 
de alte instituţii. De exemplu, interdicția de a exercita o anumită profesie 
este controlată de organismul în cadrul căruia figurează exercitarea profe- 
siei respective, cum ar fi: Colegiul Medicilor din România, în cazul medicilor, 
Uniunea Naţională a Barourilor din România, în cazul avocaţilor etc. 

| În acest scop, instituţia, organul sau autoritatea cu atribuții în asigu- 
rarea respectării măsurii controlului judiciar verifică periodic respectarea 
obligaţiilor de către inculpat, iar în cazul în care constată încălcări ale 
acestora, sesizează de îndată procurorul, în cursul urmăririi penale, 
judecătorul de cameră preliminară, în procedura de cameră preliminară, sau 
instanţa de judecată, în cursul judecății. 


4.2.3. Înlocuirea sau modificarea măsurii controlului judiciar 


Măsura controlului judiciar, în anumite circumstanțe, poate fi înlocuită 
sau poate fi modificat conţinutul acesteia. 

Astfel, înlocuirea controlului judiciar cu măsura arestului la domiciliu 
sau arestării preventive se poate dispune în cazul în care se constată că, pe 
durata măsurii, inculpatul încalcă, cu rea-credinţă, obligaţiile care îi revin sau 
există suspiciunea rezonabilă că a săvârşit cu intenţie o nouă infracțiune 
pentru care s-a dispus punerea în mişcare a acţiunii penale împotriva sa. 
Pentru aceste ipoteze, înlocuirea controlului judiciar se va dispune de 
organele competente să ia măsura arestului la domiciliu sau arestării 
preventive, şi anume: judecătorul de drepturi şi libertăţi, în cursul fazei de 
urmărire penală, respectiv judecătorul de cameră preliminară sau instanța 
de judecată, în cursul judecății. Înlocuirea controlului judiciar se face din 
oficiu sau la cererea procurorului. 

În ceea ce priveşte modificarea controlului judiciar, organul judiciar 
care a dispus luarea măsurii poate să impună, din oficiu sau la cererea 
motivată a inculpatului, noi obligaţii pentru inculpat sau înlocuirea ori 
încetarea celor dispuse iniţial, dacă apar motive temeinice care să justifice 
această modificare. Rezultă că modificarea controlului judiciar se poate face 
în sensul relaxării controlului judiciar sau, dimpotrivă, prin instituirea unor 
obligaţii suplimentare, care să conducă la o mai severă restrângere a 
libertății inculpatului. 

În cursul urmăririi penale, controlul judiciar poate fi modificat de către 
procuror. În aceste condiţii, urmează să constatăm faptul că modificarea 
conţinutului măsurii preventive se va dispune de procuror atât în situația în 

care acesta a dispus măsura, cât şi atunci când controlul a fost dispus de 
judecătorul de drepturi şi libertăţi, incidental, în cadrul procedurii de luare a 
altei măsuri preventive sau de soluționare a unei contestaţii împotriva 
încheierii prin care s-a luat o măsură de preventie. 

În cursul procedurii de cameră preliminară, modificarea controlului 
judiciar reprezintă un atribut de competența judecătorului de cameră preli- 
minară competent. În cursul judecății, instanța exercită această prerogativă. 

În toate cazurile, indiferent de faza procesuală în care se află cauza, 
modificarea controlului judiciar se face după audierea inculpatului. 


4.2.4. Durata măsurii controlului judiciar 


Ca element de noutate al actualei reglementări procesual penale, în 
varianta inițială nu era stabilită o durată determinată pe parcursul căreia se 
putea institui controlul judiciar, indiferent de faza procesuală în care măsura 
preventivă era dispusă!. 

În aceste condiţii, Curtea Constituţională a constatat că prevederile 
art. 211-217 sunt neconstituţionale, sub aspectul încălcării art. 20, art. 23, 
art. 25, art. 26, art. 39, art. Ai art. 45 şi art. 53 din Constituţie, precum şi 
art. 5 din Conventie’. 

În primul rând, instanța de contencios constituțional a stabilit că 
măsura preventivă a controlului judiciar are ca scop legitim desfăşurarea 
instrucției penale, fiind necesară într-o societate democratică, pentru 
protejarea valorilor statului de drept. 

Totodată, s-a constatat faptul că prin măsura controlului judiciar se 
produce o ingerință în dreptul fundamental al libertății individuale, 
prevăzut în art. 23 din Constituţie. Ca urmare a determinării de către 
organele judiciare penale competente a conținutului concret al controlului 
judiciar, pot fi afectate şi alte drepturi şi libertăți fundamentale cu natură 
constituțională, după cum urmează: 

- dreptul la liberă circulaţie, prin instituirea obligaţiei ca inculpatul să 
nu depăşească o anumită limită teritorială, fixată de organul judiciar, 
decât cu încuviințarea prealabilă a acestuia, precum şi prin obligarea 


1 Spre comparație, în reglementarea anterioară se arăta că, în cursul urmăririi penale, 
durata obligării de a nu părăsi țara sau localitatea nu putea depăşi 30 de zile, măsura putând 
fi prelungită în caz de necesitate şi numai motivat. Fiecare prelungire nu putea să 
depăşească 30 de zile, iar durata maximă a acestei măsuri în cursul urmăririi penale era de 
un an. În mod excepțional, când pedeapsa prevăzută de lege era detenţiunea pe viaţă ori 
închisoarea de 10 ani ori mai mare, durata maximă a măsurilor preventive restrictive de 
libertate era de 2 ani. În ceea ce priveşte faza de judecată, nici în reglementarea anterioară 
nu era instituit un termen maxim pentru luarea măsurilor obligării de a nu părăsi țara sau a 
obligării de a nu părăsi localitatea. 

? Decizia Curţii Constituţionale nr. 712 din 4 decembrie 2014, publicată în M. Of. nr. 33 
din 15 ianuarie 2015. 


630 TRATAT DE PROCEDURĂ PENALĂ. PARTEA GENERALĂ 


acestuia de a nu se deplasa în locuri anume stabilite de organul judiciar 
sau de a se deplasa doar în anumite locuri stabilite de acesta; 

- dreptul la viaţă intimă, familială şi privată, prin obligaţiile de 
informare cu privire la schimbarea locuinţei, de a purta permanent un 
sistem electronic de supraveghere, de a nu reveni în locuința familiei, de 
a nu se apropia de persoana vătămată sau de membrii familiei acesteia, 
de alţi participanţi la comiterea infracțiunii, de martori, experţi etc., de a 
comunica periodic informaţii relevante despre mijloacele sale de exis- 
tență sau de a se supune unor măsuri de control, îngrijire sau tratament 
medical, în special în scopul dezintoxicării; 

- dreptul la libertatea întrunirilor, prin fixarea obligaţiei de a nu 
participa la manifestări sportive sau culturale ori la alte adunări publice; 

- dreptul la muncă şi protecţia socială a muncii, prin interdicţia de a 
exercita profesia, meseria sau activitatea în îndeplinirea căreia a săvârşit 
fapta etc. 

Această ingerință a autorităţilor judiciare ale statului în exercitarea 
drepturilor şi libertăţilor enumerate a fost analizată de către Curtea 
Constituţională din perspectiva dispoziţiilor art. 53 din Constituţia 
României, fiind avute în vedere condiţiile care trebuie îndeplinite peniru 
restrângerea exerciţiilor unor drepturi sau libertăţi, şi anume: domeniul să 
vizeze doar drepturile fundamentale, şi nu orice drept subiectiv de natură 
legală sau convenţională, restrângerea exerciţiului acestor drepturi să 
poată fi înfăptuită numai prin lege, restrângerea să poată opera numai 
dacă se impune şi doar dacă este necesară într-o societate democratică, 
"restrângerea să poată opera numai în una dintre ipotezele limitativ 
enumerate în art. 53 din Constituţie, restrângerea să fie proporțională cu 
cauza, restrângerea să fie nediscriminatorie, restrângerea să nu afecteze 
substanţa dreptului. 

Ca urmare a acestei analize, s-a apreciat că ingerinţa în exercitarea 
drepturilor şi libertăţilor menţionate, produsă prin luarea măsurii contro- 
lului judiciar, nu respecta condiția proporţionalităţii, deoarece putea fi 
dispusă pentru o perioadă nedeterminată de timp. Or, potrivit standar- 
delor de constituționalitate, o asemenea restrângere este neconsti- 
tuțională, întrucât principiul proporţionalității afectează conținutul normativ 
al drepturilor fundamentale vizate, aşadar substanța acestora, nerezu- 
mându-se la restrângerea exerciţiului acestora. 

Suplimentar acestui argument, Curtea Constituţională a subliniat 
necesitatea existenţei în cuprinsul legii procesual penale a termenului 
pentru care poate fi dispusă fiecare măsură preventivă, indiferent de 
natura sa privativă sau neprivativă de libertate ca urmare a interpretării 
dispoziţiilor art. 241 alin. (1) lit. a), unde se precizează că măsurile 
preventive încetează de drept la expirarea termenelor prevăzute de lege 
sau stabilite de organele judiciare. 

Ca urmare a admiterii excepţiei de neconstituționalitate a fost 
adoptată O.U.G. nr. 82/2014!, act normativ prin intermediul căruia s-a 
procedat la modificarea şi completarea Codului de procedură penală în 
sensul Deciziei nr. 712/2014 a Curţii Constituţionale. 

În acest sens, a fost introdus un nou articol, 215!, prin care s-a 
prevăzut durata controlului judiciar în cursul urmăririi penale, procedurii 
de cameră preliminară şi judecății. De asemenea, a fost stabilită durata 
maximă a măsurii şi condiţiile în care acesta poate fi prelungită. 

Durata controlului judiciar în cursul urmăririi penale. Potrivit 
art. 215" alin. (1), în cursul urmăririi penale, măsura controlului judiciar 
poate fi dispusă pe o durată de cel mult 60 de zile. 

Măsura preventivă poate fi prelungită de către procuror, prin 
ordonanță, dacă se menţin temeiurile care au determinat luarea măsurii 
sau au apărut temeiuri noi care să justifice prelungirea acestuia, fiecare 
prelungire neputând să depăşească 60 de zile. 

“Procurorul are posibilitatea de a prelungi durata controlului judiciar 
inclusiv în ipoteza în care măsura preventivă a fost dispusă de către 
judecătorul de drepturi şi libertăți. 

Ordonanţa procurorului prin care s-a dispus prelungirea măsurii 
controlului judiciar se comunică în aceeaşi zi inculpatului, acesta putând 
formula plângere la judecătorul de drepturi şi libertăţi de la instanţa căreia 
i-ar reveni competenţa să judece cauza în fond, în condiţiile art. 213. 

În ceea ce priveşte durata maximă a controlului judiciar, în art. 2151 
alin. (6) se arată că măsura preventivă nu poate depăşi un an, dacă 
pedeapsa prevăzută de lege este amenda sau închisoarea de cel mult 5 
ani, respectiv 2 ani, dacă pedeapsa prevăzută de lege este detențiunea 
pe viață sau închisoarea mai mare de 5 ani. 

În procedura camerei preliminare şi în faza de judecată, similar 
fazei de urmărire penală, măsura controlului judiciar poate fi dispusă pe o 
durată ce nu poate depăşi 60 de zile [art. 215! alin. (7)]. 

În cursul judecății în primă instanţă, durata totală a, controlului 
judiciar nu poate depăşi un termen rezonabil“ şi, în toate cazurile, nu 
poate depăşi 5 ani de la momentul trimiterii în judecată. La expirarea 


1 Publicată în M. Of. nr. 911 din 15 decembrie 2015. 

2 Apreciem că jurisprudența anterioară actualului Cod de procedură penală, în care se 
face referire la necesitatea respectării unui „termen rezonabil” în restrângerea libertății 
inculpatului, este de actualitate. Astfel, în practica instanțelor de judecată s-a stabilit că la 
prelungirea măsurilor preventive restrictive de libertate trebuie să fie avut în vedere şi 
conceptul de „termen rezonabil” necesar a fi respectat pentru verificarea temeiniciei oricărei 
acuzaţii în materie penală. În aceste condiţii, dacă față de inculpat a fost dispusă măsura 
obligării de a nu părăsi localitatea sau țara şi timp de 2 luni organele competente nu au 
efectuat acte de urmărire penală, iar motivele în baza cărora măsura a fost dispusă au 
încetat să mai existe, prelungirea măsurii nu se mai impune (C. Apel Târgu Mureş, s. pen., 
încheierea nr. 71/2005, în Neagu III, p. 576). 

acestor termene, instanța de judecată poate dispune luarea unei. alte 
măsuri preventive, în condiţiile legii. 

Observăm faptul că durata maximă a măsurii controlului judiciar 
este prevăzută numai pentru judecarea cauzei în primă instanță. În ceea 
ce priveşte procedura camerei preliminare, singura menţiune din art. 2151 
are în vedere faptul că durata măsurii nu poate depăşi 60 de zile. Cu 
toate acestea, având în vedere dispoziţiile art. 207 alin. (7), introdus prin 
O.U.G. nr. 82/2014, controlul judiciar poate fi menţinut pe parcursul 
procedurii de cameră preliminară, dacă judecătorul competent constată 
că subzistă temeiurile care au determinat luarea măsurii. sau dacă au 
apărut temeiuri noi care să justifice menţinerea măsurii. În orice caz, 
durata recomandată a camerei preliminare fiind de 60 de zile, potrivit 
art. 343, în mod practic, menţinerea măsurii controlului judiciar va repre- 
zenta o ipoteză de excepție. | 


4.3. Controlul judiciar pe cauţiune 
4.3.1. Noţiune. Condiţii specifice de luare a măsurii 


Controlul judiciar pe cauţiune reprezintă o măsură preventivă distinctă, 
dar care, în acelaşi timp, se înfăţişează ca fiind o varietate a controlului 
judiciar propriu-zis, prin intermediul. acesteia putându-se institui aceleaşi 
obligaţii procesuale, cărora li se adaugă depunerea unei cauţiuni. | 

Cu caracter de noutate, prin intermediul controlului judiciar pe cauţiune 
se asigură nu numai o bună desfăşurare a procesului. penal (aceasta fiind 
Principala rațiune a măsurilor preventive), ci şi posibilitatea reparării preju- 
diciului cauzat prin săvârşirea. infracţiunii ori. plata cheltuielilor de judecată 
sau a amenzii penale, În acest mod, controlul judiciar pe cauţiune dobân- 
deşte valenţe noi, specifice măsurilor asigurătorii, după cum vom observa în 
cele ce urmează. 

Potrivit art. 216, condiţiile care se impun a fi îndeplinite pentru luarea 
acestei măsuri sunt următoarele: constatarea îndeplinirii condiţiilor prevă- 
zute la art. 223 alin. (1) şi (2), respectiv la art. 202 alin. (1) şi, suplimentar, 
depunerea cautiunii. | lg 

Reglementarea condiţiilor luării controlului judiciar pe cauțiune este 
însă criticabilă, din mai multe motive. Astfel, în primul rând, este greşită 
modalitatea de a face trimitere la alin. (1) şi (2) ale art. 223, în condiţiile în 
care art. 223 nu are decât aceste două alineate. De altfel, în art. 218, 
stabilindu-se condiţiile speciale necesar a fi întrunite în vederea luării măsurii 
arestului la domiciliu, se foloseşte următoarea expresie: „condiţiile prevăzute 
la art. 223”, fără a se mai face precizarea celor două alineate care compun 
articolul în discuție. 

În al doilea rând, având în vedere conținutul identic al măsurii con- 
trolului judiciar cu măsura controlului judiciar pe cauţiune, este nejustificată 

trimiterea la dispoziţiile art. 223. Practic, pentru două măsuri preventive 
identice (cu excepția depunerii cauţiunii) sunt stabilite condiţii diferite de 
dispunere a acestora, fără a exista o justificare în acest sens. 

În sfârşit, în al treilea rând, consideraţiile critice făcute cu ocazia ana- 
lizării condiţiilor care trebuie îndeplinite la luarea controlului judiciar, referi- 
toare la aplicarea extensivă a tuturor condițiilor prevăzute în art. 202, îşi 
mențin valabilitatea şi pentru luarea măsurii controlului judiciar pe cauţiune. 

În aceste circumstanţe, de lege ferenda, se impun a fi reglementate 
condiţii similare pentru dispunerea celor două măsuri preventive ale 
controlului judiciar, fireşte, cu exceptarea obligaţiei care defineşte specificul 
măsurii pe care o analizăm, şi anume depunerea cauțiunii. 


4.3.2. Procedura luării şi executării măsurii controlului judiciar pe 
| cauțiune . 


Controlul judiciar pe cauţiune poate fi luat în cursul urmăririi penale, de 
procuror, prin ordonanță, sau de judecătorul de drepturi şi libertăți, prin 
încheiere, în cursul procedurii camerei preliminare de judecătorul de cameră 
preliminară sau în cursul judecății, de instanța de judecată, prin încheiere. 

În procedura luării măsurii preventive sunt aplicabile dispoziţiile legale 
în materia controlului judiciar, referitoare la audierea inculpatului, conţinutul 
măsurii, înlocuirea sau modificarea controlului judiciar, precum şi la căile de 
atac exercitabile. 

Cauţiunea este suma de bani pe care trebuie să.o depună inculpatul 
cu scopul de. a se garanta participarea acestuia la procesul penal, respec- 
tarea obligaţiilor care îi revin în timpul, controlului judiciar şi, eventual, plata 
despăgubirilor băneşti. acordate „pentru repararea pagubelor. cauzate de 
infracţiune, a cheltuielilor judiciare sau a amenzii. 

În acest mod, legiuitorul, pe lângă scopul principal al cauţiunii, şi 
anume asigurarea participării inculpatului la procesul penal, a instituit şi un 
scop mediat, constând în posibilitatea reparării pagubelor, a plăţii cheltu- 
ielilor de judecată sau a executării pedepsei amenzii. 

Astfel, potrivit art. 396 alin. (9), în cazul în care, în cursul urmăririi 
penale, al procedurii de cameră preliminară sau al judecății, față de inculpat 
s-a luat măsura preventivă a controlului judiciar pe cauţiune sau s-a dispus 
înlocuirea unei alte măsuri preventive cu măsura preventivă a controlului 
judiciar pe cauţiune şi inculpatul este condamnat la pedeapsa amenzii, 
instanța va dispune plata acesteia din cauțiune. De asemenea, potrivit 
art. 397 alin. (6), în cazul în care este admisă acţiunea civilă, instanţa va 
dispune plata din cauţiune a despăgubirilor acordate pentru repararea 
pagubelor cauzate de infracţiune. 

Cuantumul cautiunii este de cel puţin 1.000 de lei. Suma ce reprezintă 
cauțiunea se consemnează pe numele inculpatului şi la dispoziţia organului 
judiciar care a stabilit cuantumul acesteia. Consemnarea cautiunii se poate 

face fie prin depunerea sumei de bani stabilite de către organul judiciar, fie 
prin constituirea unei garanţii reale, mobiliare ori imobiliare, în limita unei 
sume de bani determinate, în favoarea aceluiaşi organ judiciar. 

Valoarea cauțiunii se determină în raport cu gravitatea acuzaţiei aduse 
inculpatului, situaţia materială ŞI | obligaţiile legale ale acestuia. 

~ Anterior, cauţiunea se putea depune în procedura liberării provizorii, 
stabilirea acesteia fiind un atribut de competența exclusivă a instanței de 
judecată. De lege lata, cu caracter de noutate, cauțiunea se poate stabili şi 
de către procuror. 

Potrivit art. 217 alin. (3), pe perioada măsurii, inculpatul trebuie să 
respecte obligaţiile prevăzute la art. 215 alin. (1) şi i se poate impune 
respectarea uneia ori mai multora dintre obligaţiile prevăzute la art. 215 
alin. (2). Dispoziţiile art. 215 alin. (3)-(9) se aplică în mod corespunzător. 

În opinia noastră, textul citat mai sus reprezintă un alt exemplu de 
reglementare inutilă, prin care se adaugă informaţie suplimentară legii 
procesual penale. Avem în vedere faptul că, în conformitate cu dispoziţiile 
art. 216 alin. (3), art. 212-215 se aplică corespunzător şi în cazul controlului 
judiciar pe cauţiune. 

Pentru aceste considerente, de lege ferenda, apreciem că alin. (3) se 
impune a fi eliminat din conţinutul art. 217. 

Judecătorul de drepturi şi libertăți, judecătorul de cameră preliminară 
sau instanța de judecată, la cererea motivată a procurorului ori din. oficiu, 
poate dispune înlocuirea controlului judiciar, pe. cauţiune CU măsura arestului 
la domiciliu sau. a arestării preventive, în condiţiile prevăzute în art. 217 
alin. (9), după cum urmează: 

- pe durata măsurii controlului Lenea pe zilei inculpatul încalcă, 
cu rea-credinţă, „obligaţiile. care îi. revin; 

- există suspiciunea, rezonabilă că inculpatul a săvârşit cu intenţie o 
nouă infracțiune pentru. care s-a dispus punerea în mişcare.a acţiunii penale 
împotriva sa. 

Per a contrario, există posibilitatea legală ca organul judiciar să 
constate ipotezele prevăzute în art. 217 alin. (9) şi să nu înlocuiască măsura 
controlului judiciar pe cauţiune. 

Dacă totuşi se dispune. înlocuirea controlului judiciar, cauţiunea 
depusă se confi iscă. 

“în aceste condiţii, confiscarea cauţiunii reprezintă un prim caz de 
nerestituire a cauţiunii. 

Un al doilea caz de nerestituire a cauțiunii îl reprezintă situaţia în care 
au fost plătite din cuantumul cautiunii, în ordinea următoare, despăgubirile 
băneşti acordate pentru repararea pagubelor cauzate de infracțiune, 
cheltuielile judiciare sau amenda. 

Pentru aceste cazuri, cauțiunea se face venit la bugetul statului la 
rămânereă definitivă a hotărârii de condamnare sau, după caz, serveşte la 
repararea prejudiciului. cauzat prin infracţiune părții civile. 

Instanţa de judecată, prin hotărâre, va dispune restituirea cauțiunii, în 
celelalte cazuri, după cum urmează: CO j Sn Vai 

- în caz de renunțare la aplicarea pedepsei, de amânare a aplicării 
pedepsei, de achitare sau de încetare a procesului penal, dacă în cursul 
urmăririi penale sau al judecății față de inculpat s-a luat măsura preventivă a 
controlului judiciar pe cauţiune, dacă acţiunea civilă nua fost admisă; 

- în caz de renunțare la aplicarea pedepsei, de amânare a aplicării 
pedepsei, de achitare sau de încetare a procesului penal, dacă în cursul 
urrnăririi penale. sau al judăcăţii față de inculpat s-a luat măsura preventivă a 
controlului judiciar pe cauțiune, dacă acţiunea civilă a fost admisă, dar plata 
despăgubirilor a fost deja efectuată. | | 

În ipoteza în care măsura controlului judiciar pe cauţiune a fost 
dispusă în cursul urmăririi penale şi s-a dispus netrimiterea în judecată, 
procurorul va dispune şi restituirea cauțiunii. 

Cauţiunea stabilită pentru persoana juridică. Dispoziţii speciale 
sunt prevăzute în ceea ce priveşte posibilitatea instituirii cautiunii în situațiile 
în care se dispun măsuri preventive față de persoana juridică. Astfel, potrivit 
art. 493 alin. (2), în vederea respectării măsurilor preventive care pot fi 
dispuse împotriva persoanei juridice, aceasta poate fi obligată la depunerea 
unei cautiuni constând într-o sumă de bani care nu poate fi mai mică de 
10.000 lei. Cauţiunea se restituie la data rămânaerii definitive a hotărârii de 
condamnare, de amânare a aplicării. pedepsei, de renunțare la aplicarea 
pedepsei sau de încetare a procesului penal, pronunțate în cauză, dacă 
persoana juridică a respectat măsura sau măsurile preventive, precum şi în 
cazul în care, prin hotărâre definitivă, s-a dispus achitarea persoanei 
juridice. 

Cauţiunea nu se restituie în cazul nerespectării de către persoana 
juridică a măsurii sau a măsurilor preventive luate, făcându-se venit la 
bugetul de stat la data rămânerii definitive a hotărârii pronunțate în cauză, 
precum şi dacă s-a dispus plata din cauțiune, în ordinea următoare, a 
despăgubirilor băneşti acordate pentru repararea pagubelor cauzate de 
infracţiune, a cheltuielilor judiciare sau a amenzii. | 


4.3.3. Durata măsurii controlului judiciar pe cauţiune 


Potrivit art. 216 alin. (3), în ceea ce priveşte durata măsurii 
controlului judiciar se aplică regulile prevăzute în art. 215!, analizate în 
paragraful 4.2. Controlul judiciar. 

Astfel, în_cursul urmăririi penale, măsura controlului judiciar pe 
cauţiune poate fi dispusă pe o durată de cel mult 60. de zile, cu 
posibilitatea prelungirii pentru o perioadă maximă de _un an, dacă 
pedeapsa prevăzută de lege este amenda sau închisoarea de cel mult 5 
ani, respectiv 2 ani, dacă pedeapsa prevăzută de lege este detențiunea 
pe viață sau închisoarea mai mare de 5 ani. 

În cursul procedurii de cameră preliminară măsura controlului 
judiciar pe cauţiune poate fi dispusă pe o durată ce nu poate depăşi 60 
de zile. 

În faza de judecată, măsura controlului judiciar pe cauţiune poate fi 
dispusă pe o durată ce nu poate depăşi 60 de zile, cu posibilitatea 
prelungirii pentru o perioadă care este necesar a se circumscrie unui 
termen rezonabil şi care, în toate cazurile, nu poate depăşi 5 ani de la 
momentul trimiterii în judecată. 


4.4. Arestul la domiciliu 
4.4.1. Noţiune. Condiţii specifice de luare a măsurii 


Arestul la domiciliu reprezintă o măsură preventivă introdusă în 
peisajul procesual penal românesc prin dispoziţiile Codului de procedură 
penală intrat în vigoare la 1 februarie 2014. Această măsură preventivă 
presupune o privare de libertate a inculpatului cu caracter special, deoarece 
libertatea individuală este limitată la perimetrul domiciliului inculpatului. Pe 
de altă parte, privarea de libertate realizată prin intermediul arestului la 
domiciliu este mai puţin constrângătoare decât privarea de libertate care se 
realizează prin intermediul arestării preventive, măsură care se execută în 
centre de detenţie şi reținere ori în penitenciare, conform unor criterii stricte, 
prevăzute în legislația specială. 

Potrivit art. 221 alin. (1), măsura arestului la domiciliu constă în 
obligația impusă inculpatului, pe o perioadă determinată, de a nu părăsi 
imobilul unde locuieşte, fără permisiunea organului judiciar care a dispus 
măsura sau în fața căruia se află cauza şi de a se supune unor restricții 
stabilite de acesta. 

Sursa de inspiraţie a legiuitorului român pentru reglementarea acestei 
măsuri preventive a reprezentat-o Codul de procedură penală italian”. 
Astfel, în art. 284 din acest cod se prevede posibilitatea judecătorului de a 
dispune arestul la domiciliu (arresti domiciliari), constând în obligarea 
inculpatului (imputato) de a nu se îndepărta de propria locuință, de o altă 
locuinţă privată sau de o instituţie publică de îngrijire sau asistenţă. 

Arestul la domiciliu se poate dispune, potrivit art. 218, dacă se 
constată îndeplinirea condiţiilor prevăzute la art. 223, necesare pentru 
luarea măsurii arestării preventive, a celorlalte condiţii specifice arestului la 
domiciliu, în vederea realizării scopului prevăzut în art. 202 alin. (1). Similar 
considerentelor formulate în materia controlului judiciar şi a controlului 
judiciar pe cauţiune, apreciem că este necesar a se urmări prin luarea 
arestului la domiciliu îndeplinirea tuturor cerințelor care sunt prevăzute în 
art. 202 alin. (1)-(3), şi nu numai în art. 202 alin. (1). 


' Disponibil, în variantă electronică, la  http:/MWww.normattiva.it/atto/carica 
DettaglioAtto?atto.dataPubblicazioneGazzetta=1988-10-24&atto.codiceRedazionale=088G0 
492. 

În aceste condiţii, măsura arestului la domiciliu se poate dispune dacă 
se întrunesc următoarele condiţii: | | 

I. să existe probe sau indicii temeinice din care rezultă suspiciunea 
rezonabilă că o persoană a săvârşit o infracţiune; 

Il. măsura arestului la domiciliu să fie necesară în scopul asigurării 
bunei desfăşurări a procesului penal, al împiedicării sustragerii inculpatului 
de la urmărirea penală sau de la judecată ori al prevenirii săvârșirii unei alte 
infracțiuni; 

III. măsura arestului la domiciliu trebuie să fie proporțională cu gravi- 
tatea acuzaţiei aduse persoanei față de care este luată şi necesară pentru 
realizarea scopului urmărit prin dispunerea acesteia; 

IV. să nu existe o cauză care împiedică punerea în mişcare sau 
exercitarea acțiunii penale; 

V. să nu existe suspiciunea rezonabilă că. inculpatul a săvârşit o 
infracțiune asupra unui membru de familie; 

VI. inculpatul să nu fi fost anterior condamnat definitiv pentru infracți- 
unea de evadare’; | 

VII. inculpatul trebuie audiat, în prezența avocatului ales sau 
desemnat din oficiu; 

VIII. să se constate îndeplinirea condiţiilor prevăzute în art. 227. 


4.4.2, Procedura luării şi executării măsurii arestului la domiciliu 


Măsura preventivă se dispune de judecătorul de drepturi şi libertăți, în 
cursul urmăririi: penale, de judecătorul de cameră preliminară, în cursul 
procedurii de cameră preliminară, şi de instanța de judecată, în cursul 
judecății. 

Prin măsura arestului la domiciliul poate fi vizată numai persoana 
inculpatului. 

Ca o regulă generală în ceea ce priveşte luarea măsurii, indiferent de 
organul judiciar care emite actul de dispoziție, aprecierea condițiilor 
prevăzute în lege se face ţinându-se seama de gradul de pericol al 
infracţiunii, de scopul măsurii, de sănătatea, vârsta, situaţia familială şi alte 
împrejurări privind persoana faţă de care se ia măsura. 

Luarea măsurii arestului la domiciliu. Măsura se dispune în cursul 
urmăririi penale de către judecătorul de drepturi şi libertăţi de la instanța 
căreia i-ar reveni competenţa să judece cauza în primă instanţă sau de la 
instanța corespunzătoare în grad acesteia în a cărei circumscripție se află 


1 În acest sens, conform art. 284 alin. (5-bis) din Codul de procedură penală italian, 
arestul la domiciliu nu se poate dispune dacă inculpatul a fost condamnat pentru infracțiunea 
de evadare. Momentul condamnării trebuie să fie plasat într-un interval de maximum 5 ani 
înainte de săvârşirea faptei care formează obiectul dosarului. 

2 Aceste condiții vor fi analizate în paragraful 4.5, Arestarea preventivă. 

locul unde s-a constatat săvârşirea infracţiunii ori sediul parchetului din care 
face parte procurorul care efectuează sau supraveghează urmărirea penală. 

După cum se poate observa, în cazul arestului la domiciliu funcționează 
o competenţă alternativă în care sunt implicate trei instanţe de judecată. 

Judecătorul de drepturi şi libertăţi competent poate dispune luarea 
măsurii arestului la domiciliu în următoarele ipoteze: 

- la propunerea motivată a procurorului; 

- în cazul respingerii propunerii procurorului de arestare preventivă 
sau de înlocuire a măsurii arestării preventive; 

- în cazul înlocuirii măsurilor preventive ale controlului judiciar şi 
controlului judiciar cu arestul la domiciliu; 

- în cadrul procedurii de soluţionare a contestaţiei împotriva înche- 
ierilor prin care se dispune asupra măsurilor preventive în cursul urmăririi 
penale. 

În vederea dispunerii măsurii, procurorul va înainta judecătorului de 
drepturi şi libertăți competent propunerea motivată de luare a măsurii, 
Împreună cu dosarul cauzei. 

În termen de 24 de ore de la înregistrarea propunerii, judecătorul de 
drepturi şi libertăţi fixează termen de soluționare în camera de consiliu şi 
dispune citarea inculpatului. 

La soluționarea propunerii de luare a măsurii arestului la domiciliu, 
audierea inculpatului prezent este obligatorie. De asemenea, sunt obligatorii 
asistenţa juridică a inculpatului şi participarea procurorului. 

Judecătorul de drepturi şi libertăţi va soluţiona propunerea de luare a 
măsurii arestului la domiciliu chiar dacă inculpatul nu se prezintă. 

Judecătorul de drepturi şi libertăţi admite sau respinge propunerea 
procurorului prin încheiere motivată. În ipoteza respingerii propunerii 
procurorului privind arestul la domiciliu, judecătorul de drepturi şi libertăți 
poate dispune luarea uneia dintre măsurile controlului judiciar sau controlului 
judiciar pe cauţiune, dacă sunt îndeplinite cerinţele legii. 

În termen de 24 de ore de la expirarea termenului de formulare a 
contestatiei, dosarul cauzei se restituie organului de urmărire penală. 

În cursul procedurii de cameră preliminară sau în faza de judecată, 
măsura arestului la domiciliu se dispune conform procedurii aplicabile în 
faza urmăririi penale. | 

În situaţia în care organul judiciar competent dispune luarea arestului, 
la domiciliu, inculpatului față de care s-a dispus măsura i se comunică, sub 
semnătură, în scris, drepturile prevăzute la art. 83, dreptul prevăzut la art. 210 
alin. (1) şi (2), dreptul de acces la asistență medicală de urgenţă, dreptul de 
a contesta măsura şi dreptul de a solicita revocarea sau înlocuirea acestei 
măsuri cu o altă măsură preventivă. În cazul în care persoana nu poate ori 
refuză să semneze, se va încheia un proces-verbal. 

De asemenea, inculpatului i se atrage atenţia că, în caz de încălcare 
cu rea-credință a măsurii sau a obligaţiilor care îi revin, măsura arestului la 
domiciliu poate fi înlocuită cu măsura arestării preventive. 

Conţinutul măsurii. În esenţă, arestul la domiciliu constă în interdicţia 
impusă inculpatului de a părăsi imobilul unde locuieşte, fără permisiunea 
organului judiciar competent, pe de o parte, şi de a respecta o serie de 
obligaţii, pe de altă parte. 

În legătură cu părăsirea imobilului unde inculpatul locuieşte, notăm 
faptul că legiuitorul a optat pentru executarea măsurii nu numai la domiciliul 
inculpatului, fiind avut în vedere, în principiu, orice imobil unde acesta 
locuieşte cu forme legale. 

Părăsirea imobilului stabilit prin încheiere poate avea loc cu încuviin- 
tarea organului judiciar sau, în ipoteze de excepție, fără această încu- 
viințare. 

Astfel, potrivit art. 221 alin. (5) şi (6), pe durata măsurii, inculpatul 
poate părăsi imobilul: 

a) pentru prezentarea în fața organelor judiciare, la chemarea 
acestora; 
b) la cererea scrisă şi motivată a inculpatului, pentru prezentarea la 

locul de muncă, la cursuri de învățământ sau de pregătire profesională ori la 
alte activităţi similare sau pentru procurarea mijloacelor esenţiale de 
existență, precum şi în alte situații temeinic justificate, pentru o perioadă 
determinată de timp, dacă acest lucru este necesar pentru realizarea unor 
drepturi ori interese legitime ale inculpatului. 

Părăsirea imobilului poate avea loc şi fără permisiunea organului 
judiciar competent, în cazuri urgente, pentru motive întemeiate, pe durata de 
timp strict necesară. În acest caz, inculpatul are obligaţia de a informa 
imediat despre aceasta instituţia, organul sau autoritatea desemnată cu 
supravegherea sa şi organul judiciar care a luat măsura arestului la 
domiciliu ori în fața căruia se află cauza. 

În legătură cu obligaţiile pe care inculpatul trebuie să le respecte pe 
durata arestului la domiciliu, acestea sunt prevăzute în încheierea de luare a 
măsurii. Astfel, potrivit art. 221 alin. (2), inculpatului îi revin următoarele 
obligații: 

a) să se prezinte în fața organului de urmărire penală, a judecătorului 
de drepturi şi libertăţi, a judecătorului de cameră preliminară sau a instanței 
de judecată ori de câte ori este chemat; 

b) să nu comunice cu persoana vătămată sau membrii de familie ai 
acesteia, cu alți participanţi la comiterea infracţiunii, cu martorii ori experții, 
precum şi cu alte persoane stabilite de organul judiciar. 

Cu caracter de. obligaţie alternativă, lăsată la aprecierea organului 
judiciar, organul judiciar competent poate dispune ca pe durata arestului la 
domiciliu inculpatul să poarte permanent un sistem electronic de supra- 
:veghere. 

Supravegherea măsurii. Executarea arestului la domiciliu este 
supravegheată de instituții specializate, desemnate de organul judiciar care 
a dispus măsura. În acest sens, copia încheierii prin care s-a luat măsura 
arestului la domiciliu se comunică, de îndată, inculpatului şi instituției, 
organului sau autorităţii desemnate cu supravegherea sa, organului de 
poliţie în a cărui circumscripție locuieşte acesta, serviciului public comunitar 
de evidenţă a persoanelor şi organelor de frontieră. 

Atribuţiile principale ale instituției, organului sau autorităţii desemnate 
să supravegheze aplicarea măsurii sunt următoarele: 

a) verificarea periodică a respectării măsurii şi a obligaţiilor de către 
inculpat; | 

b) sesizarea de îndată a procurorului, în cursul urmăririi penale, a 
judecătorului de cameră preliminară, în procedura de cameră preliminară, 
sau a instanţei de judecată, în cursul judecății, în cazul în care se constată 
încălcări ale acestor obligații; 

c) posibilitatea organului de poliție de a pătrunde în imobilul unde se 
execută măsura, fără învoirea inculpatului sau a persoanelor care locuiesc 
împreună cu acesta. 

Măsura arestului la domiciliu poate fi înlocuită cu măsura arestării 
preventive în cazul în care se constată că inculpatul a încălcat cu 
rea-credință măsura arestului la domiciliu sau obligaţiile care îi revin ori 
există suspiciunea rezonabilă că a săvârşit cu intenţie o nouă infracțiune 
pentru care s-a dispus punerea în mişcare a acţiunii penale împotriva sa. 


4.4.3. Durata măsurii arestului la dorniciliu 


În cursul urmăririi penale, arestul la domiciliu poate fi luat pe o durată 
de cel mult 30 de zile. Arestul la domiciliu poate fi prelungit, în cursul 
urmăririi penale, numai în caz de necesitate, dacă se menţin temeiurile care 
au determinat luarea măsurii sau au apărut temeiuri noi, fiecare prelungire 
neputând să depăşească 30 de zile. În aceste condiţii, durata maximă a 
măsurii arestului la domiciliu, în cursul urmăririi penale, nu poate depăşi 180 
de zile. 

Această durată maximă de 180 de zile nu se ia în considerare pentru 
calculul duratei maxime a măsurii arestării preventive a inculpatului în cursul 
urmăririi penale. 

În ceea ce priveşte prelungirea măsurii arestului la domiciliu în curșul 
urmăririi penale, în lege sunt arătate următoarele reguli procedurale: 

- organul competent care poate dispune prelungirea este judecătorul 
de drepturi şi libertăţi de la instanţa căreia i-ar reveni competenţa să judece 
cauza în primă instanţă sau de la instanța corespunzătoare în grad acesteia 
în a cărei circumscripție se află locul unde s-a constatat săvârşirea infrac- 
țiunii ori sediul parchetului din care face parte procurorul care efectuează 
sau supraveghează urmărirea penală; 

- judecătorul de drepturi şi libertăţi este sesizat în vederea prelungirii 
măsurii de către procuror, prin propunere motivată, însoțită de dosarul 
cauzei, cu cel puţin 5 zile înainte de expirarea duratei acesteia; 

- termenul de soluționare a propunerii procurorului este fixat în camera 
de consiliu, mai înainte de expirarea duratei arestului la domiciliu; 

- citarea inculpatului este obligatorie; 

- participarea procurorului, audierea inculpatului şi asistența juridică a 
acestuia sunt obligatorii. 

În ipoteza admiterii propunerii de prelungire a măsurii formulată de 
procuror, arestul la domiciliu va continua. Pentru cazul respingerii propunerii 
de prelungire a arestului la domiciliu, măsura preventivă va înceta sau va 
putea fi înlocuită cu controlul judiciar sau controlul judiciar pe cauțiune. 

= Dosarul cauzei se restituie organului de urmărire penală, în termen de 
24 de ore de la expirarea termenului de formulare a contestației. 

În cursul fazei de judecată, din interpretarea per a contrario a dispo- 
ziţiilor art. 222, rezultă că nu este stabilită o durată maximă a măsurii pre- 
ventive, ceea ce înseamnă că privarea de libertate realizată în acest mod, 
coroborată cu stabilirea obligaţiilor specifice, poate fi dispusă până la solu- 
ționarea cauzei. 

În condiţiile în care legiuitorul a procedat la stabilirea duratei maxime 
în cursul judecății î în primă instanţă pentru măsurile preventive ale controlului 
judiciar şi controlului judiciar pe cauţiune, ca urmare a aplicării jurisprudenţei 
Curţii Constituţionale şi având în vedere că există dispoziţii similare şi în 
ceea ce priveşte măsura arestării preventive în cursul judecății în primă 
instanță, opinăm că se impune completarea art. 222, în sensul stabilirii unui 
termen maxim pentru care.se poate menţine arestul la domiciliu în cursul 
judecății în primă instanţă. Numai în acest mod se asigură conformarea legii 
procesual penale cu dispozițiile legii fundamentale, avute în vedere de 
Curtea Constituţională prin pronunţarea Deciziei nr. 712/2014. 

În tot cursul judecății, instanța, din oficiu, prin încheiere, verifică 
periodic, dar nu mai târziu de 60 de zile, dacă subzistă temeiurile care au 
determinat menţinerea măsurii arestului la domiciliu dispuse față de inculpat. 

Potrivit art. 399 alin. (9), durata măsurii arestului la domiciliu se 
deduce din pedeapsa aplicată prin echivalarea unei zile de arest preventiv la 
domiciliu cu o zi din pedeapsă. 


4.5. Arestarea preventivă 
4.5.1. Noţiune. Condiţii specifice de luare a măsurii 


Potrivit legii (art. 82), persoana împotriva căreia s-a pus în mişcare 
acțiunea penală devine parte în procesul penal şi se numeşte inculpat. 

Măsura arestării inculpatului, prin durata ei, este cea mai aspră dintre 
măsurile de preventie privative de libertate. 

Reglementarea acestei măsuri procesuale se realizează în cuprinsul 
art. 223-240. Din economia dispoziţiilor legale rezultă că arestarea pre- 
ventivă a inculpatului are caracter de exceptie". 

Constituie un element de diferentiere fată de reglementarea anterioară 
faptul că arestarea preventivă se poate dispune numai împotriva inculpa- 
tului, în condițiile în care şi învinuitul putea fi arestat, conform Codului de 
procedură penală anterior. | | | 

În ceea ce priveşte condiţiile care se impun a fi întrunite pentru luarea 
măsurii arestării preventive, acestea se desprind din analiza coroborată a 
dispoziţiilor art. 202 alin. (1)-(3) şi art. 223. Astfel, în art. 202 sunt prevăzute 
condiţiile generale pentru luarea oricărei măsuri de prevenție, iar în art. 223 
sunt arătate condiţiile specifice arestării preventive. 

Pentru claritatea legii procesual penale, ar fi fost util ca cele două 
categorii de condiţii, generale şi specifice, să fie distincte. Cu toate acestea, 
constatăm, în foarte multe privințe, o suprapunere a condiţiilor generale cu 
cele specifice, aspect care conduce la o suprareglementare, ale cărei 
principale efecte sunt reprezentate de încărcarea nejustificată a Codului, pe 
de o parte, şi de posibilitatea invocării pentru aceeaşi premisă a unor texte 
de lege diferite, pe de altă parte. 

Din analiza art. 202 alin. (1)-(3) şi a art. 223 rezultă că măsura arestării 
preventive a inculpatului poate fi luată cu îndeplinirea cumulativă a 
următoarelor condiţii: 

I. să existe probe sau indicii temeinice din care rezultă suspi- 
ciunea rezonabilă că o persoană a săvârşit o infracţiune; 

Il. măsura arestării preventive să fie necesară în scopul: 

IÍ’. asigurării bunei desfăşurări a procesului penal, 

IP. împiedicării sustragerii inculpatului de la urmărirea penală sau de la 
judecată; 

IF. prevenirii săvârșirii unei alte infracțiuni; 

III să se constate îndeplinirea alternativă a vreuneia dintre 
situaţiile prevăzute în art. 223, după cum urmează: 

II. situaţiile prevăzute în art. 223 alin. (1): 

a) inculpatul a fugit ori s-a ascuns, în scopul de a se sustrage de la 
urmărirea penală sau de la judecată, ori a făcut pregătiri de orice natură 
pentru astfel de acte; 

b) inculpatul încearcă să influențeze un alt participant la comiterea 
infracţiunii, un martor ori un expert sau să distrugă, să altereze, să ascundă 
ori să sustragă mijloace materiale de probă sau să determine o altă 
persoană să aibă un astfel de comportament; 

c) inculpatul exercită presiuni asupra persoanei vătămate sau 
încearcă să realizeze o înțelegere frauduloasă cu aceasta; 


' Dongoroz III, p. 95. 

d) există suspiciunea rezonabilă că, după punerea în mişcare a 
acțiunii penale împotriva sa, inculpatul a săvârşit cu intenţie o nouă 
infracţiune sau pregăteşte săvârşirea unei noi infracțiuni; | 

IP. situatiile cumulative prevăzute în art. 223 alin. (2): 

a) rezultă din probe suspiciunea rezonabilă că inculpatul a săvârşit o 
infracțiune intenţionată contra vieţii, o infracțiune prin care s-a cauzat 
vătămarea corporală sau moartea unei persoane, o infracțiune contra 
securităţii naţionale prevăzută de Codul penal şi alte legi speciale, o 
infracțiune de trafic de stupefiante, trafic de arme, trafic de persoane, acte 
de terorism, spălare a banilor, falsificare de monede ori alte valori, şantaj, 
viol, lipsire de libertate, evaziune fiscală, ultraj, ultraj judiciar, o infracţiune de 
corupție, o infracţiune săvârşită prin mijloace de comunicare electronică sau 
o altă infracțiune pentru care legea prevede pedeapsa aiir de 5 ani ori 
mai mare; 

b) privarea de libertate este necesară pentru înlăturarea radă stări de 
pericol pentru ordinea publică; această ipoteză va fi reținută pe baza 
evaluării gravităţii faptei, a modului şi a circumstanțelor de comitere a 
acesteia, a anturajului şi a mediului din care inculpatul provine, a ante- 
cedentelor penale şi a altor împrejurări privitoare la persoana acestuia; 

IV. măsura arestării preventive trebuie să fie proporțională cu 
gravitatea acuzaţiei aduse persoanei față de care este luată şi 
necesară pentru realizarea scopului urmărit prin dispunerea acesteia; 

V. să nu existe o cauză care împiedică punerea în mişcare sau 
exercitarea acţiunii penale; 

VI. inculpatul trebuie audiat, în prezenţa avocatului ales sau 
desemnat din oficiu. 

În ceea ce priveşte prima condiţie instituită, se constată, comparativ 
cu cerințele generale pentru dispunerea măsurilor preventive prevăzute în 
art. 202 alin. (1), că măsura arestării preventive se poate dispune numai în 
măsura în care există probe din care rezultă suspiciunea rezonabilă a 
săvârşirii unei infracțiuni, simplele indicii nefiind suficiente. 

Acest specific al măsurii preventive este justificat, având în vederea că 
arestarea preventivă este cea mai gravă măsură procesuală 'care poate fi 
dispusă pe parcursul procesului penal, fiind necesar ca dispoziţia de luare a 
acesteia să fie fundamentată pe probe, şi nu pe simple indicii. 

Prin' cea de a doua condiţie se impune necesitatea măsurii arestării 
preventive pentru realizarea unuia dintre obiectivele alternative prevăzute în 
lege. Astfel, inculpatul poate fi arestat preventiv pentru asigurarea bunei 
desfăşurări a activităţii procesuale. În acest scop apreciem că poate fi inclus 
şi imperativul împiedicării sustragerii inculpatului de la urmărirea penală sau 
de la judecată, aşa cum am arătat şi anterior!. 


1 A se vedea Secţiunea a II-a, Măsurile preventive, § 2, Luarea, încetarea de drept, 
revocarea şi înlocuirea măsurilor preventive, din prezentul capitol. 

Cu referire la necesitatea împiedicării săvârşirii de către inculpat a 
unor noi infracţiuni, legiuitorul extinde, în mod justificat, natura juridică a 
arestării preventive, prin care se urmăreşte, în acest caz, nu asigurarea 
desfăşurării procesului penal, ci un scop mai larg, de interes public, 
constând în prevenirea săvârșirii unei alte infracțiuni. Prin luarea măsurii 
arestării preventive sub acest motiv se realizează o prevenţie generală, de 
ordine publică, care depăşeşte cadrul strict procesual al dosarului în care se 
dispune măsura, dar care este necesară societăţii, în ansamblul acesteia. 

A treia condiție necesară pentru luarea măsurii arestării preventive 
presupune îndeplinirea alternativă fie a cerinţelor arătate în alin. (1), fie a 
celor prevăzute în alin. (2). La această concluzie ne conduce formularea din 
debutul alin. (2) al art. 223, în conformitate cu care arestarea preventivă 
poate fi luată şi dacă din probe rezultă suspiciunea săvârșirii unor infracțiuni. 

Trecerea în revistă a situaţiilor reglementate în art. 223 alin. (1) ne 
determină să apreciem că acestea pot fi clasificate în două mari categorii, şi 
anume: situații subsumate imperativului asigurării bunei desfăşurări a 
procesului penal, respectiv situația prevăzută în art. 223 alin. (1) lit. d), care 
are în vedere aplicarea legii penale î în cazul săvârşirii unei noi infracțiuni sau 
realizarea unei prevenţii generale, prin. împiedicarea săvârșirii de noi 
infracţiuni de către inculpat. 

Astfel, asigurarea unei bune desfăşurări a procesului penal, prevăzută, 
de altfel, drept condiţie generală, aplicabilă oricărei măsuri preventive, se va 
putea realiza prin privarea de libertate a inculpatului care a fugit ori s-a! 
ascuns sau a intenţionat să facă aceste demersuri, în vederea sustragerii de 
la derularea procesului penal. În acelaşi sens, va fi necesară privarea de 
libertate dacă există probe în dosar din care rezultă intenţia inculpatului de a 
influenţa alți subiecți procesuali sau de a îngreuna activitatea judiciară prin 
activităţi de distrugere, alterare, ascundere sau sustragere a mijloacelor 
materiale de probă. În opinia noastră, prin interpretare extensivă, condiţia va 
fi îndeplinită şi atunci când există probe din care rezultă intenţia distrugerii, 
alterării etc. şi a înscrisurilor din care poate rezulta vinovăția penală. 

Toate cele 4 cazuri prevăzute în art. 223 alin. (1) pot fi înglobate în 
conținutul celei de-a doua condiţii, fiind necesare fie pentru buna 
desfăşurare a procesului penal, fie pentru prevenirea săvârşirii unei alte 
infracțiuni. 

Prin dispozițiile art. 223 alin. (2), legiuitorul a reglementat o ipoteză 
alternativă care permite luarea măsurii arestării preventive indiferent de 
îndeplinirea cerințelor prevăzute în art. 223 alin. (1). Astfel, în condiţiile în 
care în dosar nu există probe din care să rezulte împiedicarea bunei 
desfăşurări a procesului penal, în sensul art. 223 alin. (1), se va putea 
dispune luarea măsurii preventive dacă inculpatul este acuzat de săvârşirea 
uneia dintre infracțiunile indicate în art. 223 alin. (2), pe de o parte, şi se 
constată necesitatea înlăturării prin intermediul privării de libertate a unei 
stări de pericol pentru ordinea publică. 

Cu toate acestea, deşi din conţinutul celor două alineate ale art. 223 
se desprinde caracterul alternativ al celor două categorii de condiţii, suntem 
de părere că în procedura luării măsurii arestării preventive nu pot fi fi ignorate 
prevederile art. 202, prin care se instituie principalul scop al luării oricărei 
măsuri preventive, şi anume asigurarea bunei desfăşurări a procesului 
penal. 

Starea de pericol pentru ordinea publică va fi reținută ca urmare a 
evaluării gravităţii faptei, a modului şi a circumstanțelor de comitere a 
acesteia, a anturajului şi a mediului din care inculpatul provine, a antece- 
dentelor penale şi a altor împrejurări privitoare la persoana acestuia. 

Arestarea preventivă se poate dispune de către judecătorul de drepturi 
şi libertăţi, în cursul urmăririi penale, de către judecătorul de cameră 
preliminară, în procedura de cameră preliminară, sau de către instanța de 
judecată în fața căreia se află cauza, în cursul judecății. 

îndeplinirea condițiilor privind arestarea inculpatului nu atrage obligația 
organelor judiciare de a dispune luarea acestei măsuri. În legislația din 
România anterioară anului 2003, arestarea inculpatului era obligatorie 
într-un singur caz [astfel, conform art. 470 alin. (2) din Codul de procedură 
penală anterior, în cadrul procedurii speciale de urmărire şi judecare a unor 
infracțiuni flagrante, când procurorul dispunea trimiterea în judecată, 
întocmea. rechizitoriu şi înainta de îndată instanţei de judecată dosarul 
cauzei, cu propunerea de arestare preventivă a inculpatului]. În „legislația 
altor state sunt numeroase cazuri în care arestarea este obligatorie". 

În cele ce urmează vom analiza măsura arestării preventive în funcție 
de faza procesuală în care se constată oportunitatea luării acestei măsuri. 


4.5.2. Arestarea preventivă a inculpatului în cursul urmăririi penale 


Organul judiciar competent. În cursul urmăririi penale, măsura 
arestării preventive se poate dispune de judecătorul de drepturi şi libertăţi de 
la instanţa căreia i-ar reveni competența să judece cauza în primă instanţă 
sau de la instanța corespunzătoare în grad acesteia în a cărei circumscripție 
se află locul de reţinere, locul unde s-a constatat săvârşirea infracțiunii ori 
sediul parchetului din care face parte procurorul care întocmeşte propu- 
nerea de arestare preventivă. 

Procedura de soluţionare. Potrivit art. 224 alin. (1), procurorul, dacă 
apreciază că sunt întrunite condiţiile prevăzute de lege, întocmeşte o 
propunere motivată de luare a măsurii arestării preventive față de inculpat, 
cu indicarea temeiului de drept. Această propunere, împreună cu dosarul 
cauzei, se prezintă judecătorului de drepturi şi libertăți competent. 


1 În dreptul iranian, în anumite cazuri, arestarea este obligatorie (a se vedea, în acest 
sens, M. Aschouri, Câteva reflecții privind reforma Codului de procedură penală iranian, în 
Revue de science criminelle et de droit compare nr. 3/1976, p. 693). 

Propunerea poate fi făcută de procuror din oficiu sau la sesizarea 
organului de cercetare penală. 

Judecătorul de drepturi şi libertăţi stabileşte termenul de soluționare a 
propunerii de arestare preventivă, fixând data şi ora la care soluționarea va 
avea loc. 

În procedura de stabilire şi de comunicare a termenului de soluționare 
a propunerii de luare a măsurii arestării preventive, legea distinge 
următoarele două situaţii, menţionate mai jos. 

1) În cazul în care inculpatul se află în stare de reţinere, termenul de 
soluționare a propunerii de arestare preventivă trebuie fixat înainte de 
expirarea duratei reţinerii. Ziua şi ora se comunică procurorului, care are 
obligația de a asigura prezenţa inculpatului în fața judecătorului de drepturi 
şi libertăți. De asemenea, ziua şi ora se aduc la cunoştinţa avocatului 
inculpatului, căruia, la cerere, i se pune la dispoziție dosarul cauzei pentru 
studiu. i 

2) În cazul inculpatului aflat în stare de libertate, fixarea termenului de 
soluţionare a propunerii procurorului nu este condiționată de un interval de 
timp determinat. După stabilirea termenului, inculpatul este citat, iar data 
soluționării propunerii de arestare preventivă este adusă la cunoştinţa 
procurorului şi avocatului inculpatului. Acesta din urmă are dreptul, la cerere, 
să studieze dosarul cauzei. 

Soluţionarea. propunerii de arestare preventivă se face în camera de 
consiliu, potrivit dispoziţiilor generale prevăzute în art. 203 alin. (5). 

Similar luării celorlalte măsuri preventive, în procedura soluționării 
propunerii de luare a măsurii arestării preventive este obligatorie prezența 
inculpatului şi audierea acestuia în condiţii de asistenţă juridică, participarea 
procurorului fiind obligatorie. 

Înainte de a proceda la ascultarea inculpatului, judecătorul de drepturi 
şi libertăţi îi aduce la cunoştinţă infracțiunea de care este acuzat şi dreptul 
de a nu face nicio declarație, atrăgându-i atenţia că ceea ce declară poate fi 
folosit împotriva sa. Inculpatul va fi ascultat în legătură cu fapta de care este 
acuzat şi motivele pe care se întemeiază propunerea de arestare iu ue 
formulată de procuror. 

Din această formulare se desprinde, încă o dată, concluzia că în 
procedura de luare a măsurilor preventive sunt analizate aspecte de fond 
ale cauzei, constând în aprecierea unor probe din care rezultă existența 
faptei de care este acuzat inculpatul. 

Prin instituirea obligaţiei ascultării inculpatului împotriva căruia s-a 
formulat propunerea de arestare preventivă s-a instituit o veritabilă garanţie 
a dreptului de apărare, oferindu-i-se acestuia posibilitatea de a da explicaţii 
în legătură cu faptele reţinute în sarcina sa şi de a indica eventualele probe 
cu care înțelege să se apere. Nerespectarea dispoziţiilor privind ascultarea 

inculpatului cu ocazia arestării sale produce o vătămare a dreptului său de 
apărare, care poate să atragă anularea dispoziției de arestare preventivă . 

Solutionarea propunerii de arestare poate fi făcută şi în lipsa 
inculpatului, în situaţia în care acesta nu se prezintă sau nu poate fi adus în 
fața judecătorului deoarece este dispărut, se sustrage, din cauza stării 
sănătăţii, din cauze de forță majoră sau stare de necesitate. Pentru aceste 
ipoteze, inculpatul va fi reprezentat de un avocat ales sau desemnat din 
oficiu“. 

Asupra propunerii procurorului, judecătorul de drepturi şi libertăți se 
pronunţă prin încheiere motivată, în camera de consiliu. 

Admiterea propunerii de arestare preventivă. Punerea în exe- 
cutare a măsurii arestării preventive. În ipoteza admiterii propunerii, 
măsura arestării preventive va fi pusă în executare prin parcurgerea urmă- 
toarelor etape: comunicarea drepturilor inculpatului; încunoştințarea despre 
arestarea preventivă; emiterea mandatului de arestare; introducerea în 
arest; încunoştințarea despre locul deţinerii, consemnarea solicitării 
persoanei vătămate de a fi înştiințată cu privire la eliberarea în orice mod a 
persoanei arestate. 

Astfel, în procedura comunicării drepturilor, inculpatului i se aduc la 
cunoştinţă, de îndată, în limba pe care o înțelege, motivele pentru care s-a 
dispus arestarea preventivă. Această obligaţie de încunoştințare se regă- 
seşte, cu acelaşi conținut, atât în art. 226 alin. (3), cât şi în art. 228 alin. (1 d 
fapt care reprezintă un nou exemplu de repetiție inutilă, care are ca finalitate 
o reglementare confuză, cu un volum nejustificat de informaţie şi care poate 
ridica probleme în aplicarea practică. Pentru aceste motive, de lege ferenda, 
se impune instituirea obligaţiei de încunoştințare a inculpatului despre 
motivele luării măsurii preventive în cadrul unui singur text de lege. 

Procedura de comunicare a drepturilor inculpatului față de care s-a 
dispus luarea măsurii arestării preventive presupune, de asemenea, comu- 
nicarea către acesta, în scris, a drepturilor prevăzute în art. 83, a dreptului 
prevăzut în art. 210 alin. (1) şi (2), a dreptului de a contesta măsura, precum 
şi a dreptului de a solicita revocarea sau înlocuirea arestării cu o altă 
măsură preventivă. Deşi în lege nu se precizează, judecătorul de drepturi şi 
libertăți va întocmi pentru toate aceste ipoteze procese-verbale*. 


1 Î.C.C.J;, s. pen., dec. nr. 3849/2004, în Neagu III, p. 582; în acelaşi sens, a se 
vedea: T.S., s. pen., dec. nr. 695/1971, în R.R.D. nr. 11/1971, p. 119; T. jud. Timiş, dec. pen. 
nr. 485/1978, în R.R.D. nr. 11/1979, p. 69. 

2 Semnalăm, încă o dată, terminologia inadecvată care se desprinde din conținutul 
art. 225 alin. (5), în conformitate cu care în toate cazurile (deci, şi în cazul în care lipseşte) 
este obligatorie asistenţa juridică a inculpatului. 

3 Potrivit acestor două texte de lege, „După luarea măsurii, inculpatului i se aduc la 
cunoştinţă, de îndată, în limba pe care o înțelege, motivele pentru care s-a dispus arestarea 
preventivă”. 

4 Avem în vedere următoarele procese-verbale: procesul-verbal de comunicare a 
drepturilor; procesul-verbal de consemnare a refuzului sau imposibilității inculpatului de a 

Imediat după luarea măsurii arestării preventive, judecătorul de 
drepturi şi libertăţi de la prima instanţă sau de la instanţa ierarhic superioară, 
care a dispus măsura, încunoştințează despre aceasta un membru al! 
familiei inculpatului ori o altă persoană desemnată de acesta. Efectuarea 
încunoştințării se consemnează în conținutul unui proces-verbal. 

Măsura arestării preventive se execută, în cursul urmăririi penale, în 
centrele de reţinere şi arestare preventivă care sunt organizate şi funcțio- 
nează în subordinea Ministerului Afacerilor Interne, conform art. 107-108 din 
Legea nr. 254/2013 privind executarea pedepselor şi a măsurilor privative 
de libertate dispuse de organele judiciare în cursul procesului penal’. 

Mandatul de arestare. Actul procedural prin care se aduce la înde- 
plinire dispoziția de arestare preventivă este mandatul de arestare, care se 
emite în baza încheierii de arestare preventivă, de îndată. 

În cazul în care prin încheiere s-a dispus luarea măsurii arestării pre- 
ventive față de mai mulți inculpați, se emite câte un mandat pentru îi fiecare 
dintre aceştia. 

Mandatul de arestare EG potrivit art. 230 alin. (3), trebuie să 
cuprindă următoarele menţiuni: 

a) instanţa din care face parte judecătorul de drepturi şi libertăți care a 
dispus luarea măsurii arestării preventive; 

b) data emiterii mandatului; 

c) numele, prenumele şi calitatea judecătorului de drepturi şi libertăţi 
care a emis mandatul; 

d) datele de identitate ale inculpatului, 

e) durata pentru care s-a dispus arestarea preventivă a inculpatului, cu 
menționarea datei la care încetează; 

f) arătarea faptei de care este acuzat inculpatul, cu indicarea datei şi 
locului comiterii acesteia, încadrarea juridică, infracţiunea şi pedeapsa 
prevăzută de lege; 

g) temeiurile concrete care au determinat arestarea preventivă; 

h) ordinul de a fi arestat inculpatul; 

i) indicarea locului unde va fi deţinut inculpatul arestat preventiv; 


semna; procesul-verbal de încunoştințare a misiunii diplomatice ori oficiului consular al 
statului al cărui cetățean este inculpatul sau, după caz, a unei organizaţii internaţionale 
umanitare, dacă nu doreşte să beneficieze de asistența autorităţilor din țara sa de origine, ori 
a reprezentantei organizației internaționale competente, dacă este refugiat. 

1 Cu privire la statutul persoanei arestate, în Codul de procedură penală olandez se 
regăsesc reglementări interesante, care merită a fi menţionate. Astfel, conform art. 61°, 
împotriva persoanei arestate pot fi dispuse anumite măsuri, în interesul desfăşurării cerce- 
tărilor, după cum urmează: a) realizarea de fotografii sau înregistrări video şi consemnarea 
dimensiunilor corporale; b) luarea amprentelor; c) comparații; d) aplicarea unui test de 
identificare a mirosurilor; e) raderea, tăierea sau lăsarea creşterii mustății, bărbii sau părului; 
f) îmbrăcarea anumitor haine în vederea efectuării unor comparații; g) plasarea într-o cameră 
de observaţie; h) observarea prezenţei urmelor de împuşcături pe corp. 

j) semnătura judecătorului de drepturi şi libertăți; 

k) semnătura inculpatului prezent. În cazul în care acesta refuză să 
semneze, se va face menţiune corespunzătoare în mandat. 

Când mandatul de arestare a fost emis după ascultarea inculpatului, 
judecătorul care a emis mandatul înmânează un exemplar persoanei 
arestate. f 

| În vederea punerii în executare a mandatului de arestare, acesta 
poate fi înmânat sau transmis organului de poliție. Transmiterea se poate 
face prin procedura clasică de comunicare a înscrisurilor judiciare sau prin 
fax, poştă electronică ori alt mijloc în măsură să producă un document scris, 
în condiţii care să permită autorităţilor destinatare să îi stabilească auten- 
ticitatea. | 

Organul de poliţie predă exemplarul original al mandatului de arestare 
preventivă administraţiei locului de deţinere. 

„În situaţia în care persoana vătămată, în aplicarea dispoziţiilor art. 230 
alin. (5), a solicitat înştiințarea sa cu privire la eliberarea în orice mod a 
persoanei arestate, judecătorul de drepturi şi libertăţi va întocmi un 
proces-verbal care va fi comunicat administraţiei locului de deţinere de către 
organul de poliție, odată cu predarea mandatului de arestare. 

Mandatul de arestare poate fi emis şi în lipsa inculpatului, în urmă- 
toarele două situaţii: 1) inculpatul a fost prezent în stare de libertate la pro- 
cedura soluționării propunerii de arestare preventivă şi, anterior pronunțării, 
a părăsit localul instanței de judecată; 2) inculpatul nu a fost prezent la 
soluţionarea propunerii de arestare preventivă, în condiţiile legii. 

Pentru aceste situaţii, în vederea arestării inculpatului, două exem- 
plare originale ale mandatului de arestare se înaintează organului de poliţie. 

În lege se arată că organul de poliție competent este acela de la 
domiciliul sau reşedinţa inculpatului sau organul de poliţie în raza teritorială 
a căruia se află instanța de judecată, în cazul în care inculpatul nu are 
domiciliul sau reşedinţa în România. 

Modalitatea de transmitere a mandatului de arestare preventivă este 
identică cu aceea prin care mandatul este remis organului de poliție atunci 
când inculpatul a fost prezent. 

Conform art. 231 alin. (3), identificarea în conţinutul mandatului de 
arestare a unor erori materiale nu împiedică organul de poliţie să procedeze 
la executarea acestuia, în măsura în care este posibilă identificarea 
inculpatului şi stabilirea măsurii dispuse. Pentru această ipoteză, mandatul 
de arestare va fi pus în executare, în acelaşi timp organul de poliţie fiind 
obligat să solicite judecătorului de drepturi şi libertăţi îndreptarea erorii 
materiale sesizate. 

Dacă inculpatul împotriva căruia a fost emis mandatul de arestare este 
găsit, organul de poliție îi predă un exemplar al mandatului şi îl conduce, în 
cel mult 24 de ore, la judecătorul de drepturi şi libertăţi, dacă dosarul se află 

încă în faza de urmărire penală, la judecătorul de cameră preliminară, dacă 
dosarul se află în procedura camerei preliminare, sau în faţa instanței de 
judecată, dacă respectiva cauză se găseşte în faza judecății. 

În cazul în care arestarea preventivă a inculpatului a fost dispusă în 
lipsă din cauza stării sănătăţii, din cauză de forță majoră sau stare de 
necesitate, inculpatul este prezentat, la încetarea acestor motive, judecă- 
torului de drepturi şi libertăți care a luat măsura ori, după caz, judecătorului 
de cameră preliminară sau completului la care se află spre soluţionare 
dosarul cauzei. 

Indiferent de motivul judecării în lipsă a propunerii de arestare 
preventivă, atunci când inculpatul este găsit, va fi audiat, în mod obligatoriu, 
de organul judiciar competent, în prezenţa avocatului. În acest nou context, 
prin completarea ansamblului probatoriu existent cu declaraţia inculpatului şi 
având în vedere concluziile procurorului, judecătorul de drepturi şi libertăţi, 
judecătorul de cameră preliminară sau instanța de judecată poate dispune 
una dintre următoarele soluții: 

a) confirmarea arestării preventive şi menţinerea mandatului emis în 
lipsă; 

b) revocarea arestării preventivă şi punerea în libertate a inculpatului, 
dacă acesta nu este arestat în altă cauză; 

c) înlocuirea arestării preventive cu una dintre măsurile controlului 
judiciar, controlului judiciar pe cauţiune sau arestului la domiciliu, dacă 
inculpatul nu este arestat în altă cauză. 

Reprezentând o formă legală de pătrundere în domiciliu, în vederea 
executării mandatului, în art. 231 alin. (5) este prevăzut dreptul organului de 
poliție de a intra în domiciliul sau reşedinţa oricărei persoane fizice, fără 
învoirea acesteia, precum şi în sediul oricărei persoane juridice, fără 
învoirea reprezentantului legal al acesteia, dacă există indicii temeinice din 
care să rezulte bănuiala rezonabilă că persoana din mandat se află în 
domiciliul sau reşedinţa respectivă. 

Ulterior comunicării drepturilor, încunoştințării despre luarea măsurii şi 
introducerii inculpatului într-un loc de deţinere, are loc procedura 
încunoştințării despre locul de deţinere. Astfel potrivit art. 228 alin. (4), 
inculpatul are dreptul de a încunoştința personal sau de a solicita 
administrației locului respectiv să încunoştințeze un membru de familie sau 
o altă persoană desemnată despre locul unde este deţinut. Această obli- 
gație se menține şi în ipoteza schimbării locului de deţinere, imediat după 
producerea schimbării. Încunoştințarea de către inculpat, personal, despre 
locul de deţinere poate fi refuzată pentru motive temeinice. În acest caz, 
încunoştințarea se va face de către administraţia locului de deţinere. 

Procedura încunoştințării despre locul de deţinere se aduce la 
îndeplinire de către administraţia locului de deţinere. Despre îndeplinirea 
procedurii se întocmeşte proces-verbal. 


MĂSURILE PROCESUALE cis „651 


Durata măsurii arestării preventive. Pentru a armoniza dispoziţiile 
constituţionale cu cele ale art. 233, legiuitorul a prevăzut că durata arestării 
inculpatului, dispusă în cursul urmăririi penale, nu poate depăşi 30 de zile, în 
afară de cazul când este prelungită în condiţiile legii. Termenul pentru care 
se dispune arestarea preventivă curge de la data punerii în executare a 
măsurii faţă de inculpatul arestat preventiv. 

În raport:cu complexitatea activităţii de urmărire penală ce trebuie 
efectuată, judecătorul poate stabili o durată mai scurtă a arestării. Astfel, în 
cazul în care infracţiunea a fost constatată în condiţiile flagrantului delict, iar 
cercetarea nu prezintă complexitate, arestarea preventivă poate fi limitată la 
o durată inferioară celor 30 de zile legale!. 

Potrivit art. 226 alin. (2) teza a II-a, durata reţinerii nu se deduce din 
durata arestării preventive. 

În afara duratei de 30 de zile pentru care se poate dispune arestarea 
inculpatului şi care poate fi prelungită în condiţiile legii, legiuitorul a instituit şi 
o durată maximă pentru care arestarea preventivă poate fi dispusă în cursul 
urmăririi penale. | 

Astfel, potrivit art. 236 alin. (4), durata totală a măsurii arestării 
preventive în cursul urmăririi penale, prin adiționarea tuturor perioadelor de 
prelungire a măsurii, nu poate depăşi un termen rezonabil şi nu poate fi mai 
mare de 180 de zile. 

Când o cauză este trecută pentru continuarea urmăririi penale de la 
un organ de urmărire la altul, arestarea preventivă dispusă sau prelungită 
anterior rămâne valabilă. În aceste condiţii, împrejurarea că, iniţial, propu- 
nerea de arestare preventivă nu a fost făcută de un procuror din cadrul 
Direcţiei Naţionale Anticorupţie, deşi cauza era de competența acestui 
parchet, nu afectează valabilitatea mandatului de arestare, emis de jude- 
cătorul de la instanța competentă”. 

Respingerea propunerii de arestare preventivă. Judecătorul de 
drepturi şi libertăţi, dacă apreciază că nu sunt întrunite condițiile prevăzute 
de lege pentru arestarea preventivă a inculpatului, respinge, prin încheiere 
motivată, propunerea procurorului. Dacă inculpatul este reținut, se va 
dispune şi punerea acestuia în libertate. 

Soluţia respingerii propunerii de arestare preventivă poate fi comple- 
tată, potrivit art. 227 alin. (2), prin luarea uneia dintre măsurile controlului 
judiciar, controlului judiciar pe cauțiune sau arestului la domiciliu. 


4.5.3. Prelungirea arestării preventive a inculpatului în cursul urmăririi 
penale 


“În lumina reglementărilor procesual penale, prelungirea duratei ares- 
tării se dispune numai în faza de urmărire penală. In faza de judecată, 


11.C.C.J., s. pen., dec. nr. 5990/2005, în Neagu II, p. 589. 
2 Î.C.C.J., s. pen., dec. nr. 3969/2004, în Neagu II, p. 589. 

măsura. arestării preventive, luată atât în cursul urmăririi penale, cât şi în 
cursul judecății, poate fi menţinută. 

Potrivit art. 234 alin. (1), în cursul urmăririi penale, arestarea pre- 
ventivă a inculpatului poate fi prelungită dacă temeiurile care au determinat 
arestarea iniţială impun în continuare privarea de libertate a inculpatului sau 
există temeiuri noi care justifică prelungirea măsurii. 

Competența de a dispune prelungirea duratei arestării inculpatului 
este una alternativă şi aparţine judecătorului de drepturi şi libertăţi de la 
instanţa căreia i-ar reveni competenţa să judece cauza în primă instanţă sau 
de la instanţa corespunzătoare în grad acesteia în a cărei circumscripție se 
află locul de deţinere, locul unde s-a constatat săvârşirea infracțiunii ori 
sediul parchetului din care face parte procurorul care a întocmit propunerea. 

Dacă arestarea preventivă a fost dispusă iniţial de către un judecător 
de drepturi şi libertăţi de la o instanţă inferioară celei căreia i-ar reveni 
competenţa să judece cauza în primă instanţă, prelungirea acestei măsuri 
se poate dispune numai de un judecător de drepturi şi libertăţi de la instanța 
competentă în momentul soluționării propunerii de prelungire sau de la 
instanța corespunzătoare în grad acesteia în a cărei circumscripție se află 
locul de deținere, locul unde s-a constatat săvârşirea infracțiunii ori sediul 
parchetului din care face parte procurorul care a întocmit propunerea. 

Conform art. 234 alin. (2), prelungirea duratei arestării se poate 
dispune numai pe baza propunerii motivate a procurorului care, după caz, 
efectuează sau supraveghează urmărirea penală. Când, în aceeaşi cauză, 
se găsesc mai mulţi inculpaţi arestaţi pentru care durata arestării preventive 
expiră la date diferite, procurorul poate sesiza judecătorul de drepturi şi 
libertăți cu propunerea de prelungire a arestării preventive pentru toți 
inculpaţii, la aceeaşi dată. 

Propunerea de prelungire a arestării preventive împreună cu dosarul 
cauzei se depun la judecătorul de drepturi şi libertăţi cu cel puţin 5 zile 
înainte de expirarea duratei arestării preventive, indiferent dacă urmărirea 
penală este efectuată de procuror sau organele de cercetare penală”. 

În ceea ce priveşte natura juridică a termenului de 5 zile, în literatura 
de specialitate au fost exprimate opinii contradictorii cu privire la natura 
acestui termen: de recomandare sau de decădere. 

Într-o primă opinie?, termenul în discuţie a fost considerat ca fiind de 
recomandare, nesocotirea lui neputând determina decăderea din dreptul de 


' Pentru ipoteza în care urmărirea penală se efectua de organul de cercetare penală, 
conform art. 156 din Codul de procedură penală anterior, procurorul trebuia să fie sesizat de 
către acesta, în vederea formulării propunerii de prelungire, cu cel puţin 8 zile înainte de 
expirarea duratei arestării preventive. 

? T. Manea, Sinteză a jurisprudenţei instanțelor din județul Vrancea în materie penală, 
în Dr. nr. 7/1998, p. 79; |. Dumitru, Natura juridică a termenelor de 5 zile şi de 8 zile prevăzute 
în art. 156 din Codul de procedură penală, în Dr. nr. 3/1996, p. 50. 

a dispune prelungirea măsurii arestării preventive şi, pe cale de consecinţă, 
neconducând la punerea în libertate a inculpatului”. | 
Intr-o altă opinie?, pe care o considerăm ca fiind fondată, se apreciază 
că acest termen, de 5 zile, priveşte, în primul rând, libertatea persoanei, or, 
toate termenele privind garantarea libertăţii acesteia nu pot fi decât 
peremptorii. În opinia noastră, faptul că legiuitorul a înțeles să prevadă acest 
termen, de 5 zile, a avut drept justificare crearea posibilității judecătorului de 
drepturi şi libertăți să cunoască dosarul cauzei, pentru a putea delibera ŞI 
dispune în cunoştinţă de cauză cu privire la cererea de prelungire, astfel 
încât să fie înlăturat arbitrarul din soluţia sa. Intenţia legiuitorului a fost să 
facă din principiul garantării libertăţii persoanei o regulă efectivă, iar nu una 
declarativă. Judecătorul competent, în lipsa unui termen îndestulător în care 
să studieze cererea (însoţită întotdeauna şi de dosarul de urmărire penală), 
poate pronunţa o soluţie care nu se bazează pe cunoaşterea amănunțită a 
cauzei. Aceste argumente, anterior intrării în vigoare a actualului Cod de 
procedură penală, erau susținute de sancţiunea nulităţii absolute incidentă 
în cazul încălcării normelor relative la sesizarea instanței de judecată. Chiar 
dacă actualul legiuitor, prin dispoziţiile art. 281, a eliminat din categoria 
nulităţilor absolute viciile de procedură decurgând din nelegala sesizare a 
instanței de judecată, considerăm că nerespectarea termenului de 5 zile 
înainte de expirarea duratei arestării preventive poate reprezenta un 
argument suplimentar în aprecierea acestui termen ca fiind peremptoriu. 


1 În argumentarea acestui punct de vedere, se afirmă: „Termenul peremptoriu este 
intervalul de timp înlăuntrul căruia trebuie îndeplinit sau efectuat un act, iar neobservarea 
acestui termen este sancţionată cu decăderea din exerciţiul dreptului procesual respectiv şi 
nulitatea absolută a actului. Întrucât legiuitorul nu a prevăzut expres că termenul de 5 zile 
este un termen de decădere ori că nesocotirea acestuia ar avea drept consecinţă sancţiunea 
decăderii sau o altă sancţiune cu efect similar (aşa cum s-a procedat în cazul termenelor de 
declarare a căilor de atac), pentru a aprecia totuşi dacă termenul de 5 zile este peremptoriu 
trebuie observat dacă nesocotirea lui se sancţionează cu nulitatea absolută. Încălcările care 
atrag nulitate absolută sunt prevăzute expres în lege, în art. 197 (din Codul de procedură 
penal anterior — n.a.), nefiind făcut niciun fel de referiri la termenele procedurale sau 
procesuale. În consecință, neputându-se invoca nici nulitatea absolută, termenul de 5 zile nu 
poate fi calificat drept termen peremptoriu. (...) În realitate, nu termenul de 5 zile de sesizare 
a instanței pentru prelungirea arestării preventive ar garanta libertatea persoanei, ci cele 
legate de reținerea sau arestarea preventivă, precum şi de prelungirea arestării preventive. 
Faptul că instanței de judecată i se cere să prelungească arestarea preventivă a unui inculpat 
nu înseamnă nicidecum că se aduce atingere principiului garantării libertății persoanei, atât 
timp cât arestarea s-a făcut legal în cazurile şi cu procedura prevăzute de lege. Pe de altă 
parte, inculpatul se află arestat preventiv, sub puterea ordonanţei procurorului emisă în acest 
scop, până la expirarea duratei acesteia, şi nu până la data sesizării instanței” (|. Dumitru, 
Natura juridică a termenelor de 5 zile şi de 8 zile prevăzute în art. 156 din Codul de 
procedură penală, în Dr. nr. 3/1996, p. 50). 

2 Gh. Mateuţ, A. Titu, Notă la încheierea nr. 74/1993 a Judecătoriei Cluj-Napoca, în 
Dr. nr. 12/1993, pp. 82-83. 

Propunerea de prelungire a arestării preventive se soluţionează în 
camera de consiliu. Încălcarea acestei dispoziţii prin soluționarea propunerii 
în şedinţă publică reprezintă un caz de nulitate relativă, care atrage anularea 
actului numai dacă s-a adus părții o vătămare care nu porian fi înlăturată 
decât prin desființarea acelui acti. 

În vederea soluționării propunerii de prelungire a arestării preventive, 
judecătorul de drepturi şi libertăţi fixează termen înainte de expirarea 
măsurii. Ziua şi ora stabilite se comunică procurorului, care are obligaţia de 
a asigura prezenţa în faţa judecătorului de drepturi şi libertăți a inculpatului 
arestat preventiv. Avocatul inculpatului este încunoştințat şi i se acordă, la 
cerere, posibilitatea de a studia dosarul cauzei. Inculpatul este ascultat de 
judecătorul de drepturi şi libertăţi asupra tuturor motivelor pe care se 
întemeiază propunerea de prelungire a arestării preventive, în prezența unui 
avocat, ales sau numit din oficiu. 

În cazul în care inculpatul arestat preventiv se află internat în spital şi 
din cauza stării sănătăţii nu poate fi adus în faţa judecătorului de drepturi şi 
libertăți sau când, din cauză de forță majoră ori stare de necesitate, 
deplasarea sa nu este posibilă, propunerea va fi examinată în lipsa inculpa- 
tului, dar numai în prezenţa avocatului acestuia, căruia i se dă cuvântul 
pentru a pune concluzii. Dacă prelungirea arestării preventive se face fără 
ca vreun apărător ales sau numit din „oficiu să fie prezent, încheierea 
pronunțată este lovită de nulitate absolută?. 

Participarea procurorului la procedura prelungirii măsurii arestării : 
preventive este obligatorie. 

Solutionarea propunerii de prelungire a arestării preventive are loc, în 
mod obligatoriu, înainte de expirarea duratei măsurii preventive. 

Judecătorul de drepturi şi libertăţi, soluționând cererea de prelungire, o 
poate admite sau respinge, în funcţie de temeinicia motivelor arătate în 
propunerea făcută de procuror şi ţinând seama de apărarea făcută în 
contradictoriu de inculpatul arestat şi apărătorul său. 

Astfel, dacă apreciază că sunt întrunite condiţiile prevăzute de lege, 
judecătorul de drepturi şi libertăţi poate admite propunerea procurorului, 
dispunând prelungirea arestării preventive a inculpatului, prin încheiere 
motivată. Prelungirea arestării preventive a inculpatului se poate dispune 
pentru o durată de cel mult 30 de zile. În cursul urmăririi penale pot fi 
acordate şi alte prelungiri, în interiorul unui termen rezonabil, fără a se putea 
depăşi 180 de zile. 


1 Astfel, nulitatea absolută derivând din încălcarea dispozițiilor privitoare la publicitatea 
şedinţei de judecată ce nu poate fi înlăturată în niciun mod se referă la situația în care 
judecata se desfăşoară nepublic (în camera de consiliu), deşi legea prevede judecata în 
şedinţă publică, iar nu la cazurile când, dimpotrivă, legea prevede soluționarea cauzei fără 
publicitate şi se judecă în şedinţă publică (Î.C.C.J., s. pen., dec. nr. 5025/2003, disponibilă pe 
site-ul instanței supreme). 

2 C. Apel Bucureşti, s. a Il-a pen., dec. nr. 1461/1998, în Neagu II, p. 589. 

În sens contrar, dacă judecătorul apreciază că nu sunt întrunite con- 
diţiile prevăzute de lege pentru prelungirea arestării preventive a inculpa- 
tului, respinge, prin încheiere motivată, propunerea procurorului, dispunând 
punerea în libertate a inculpatului la expirarea duratei acesteia, dacă nu este 
arestat în altă cauză. 

În circumstanţele respingerii propunerii de prelungire a arestării pre- 
ventive, judecătorul de drepturi şi libertăţi poate dispune înlocuirea măsurii 
arestării preventive cu una dintre măsurile controlului judiciar, controlului 
judiciar pe cauţiune sau arestului la domiciliu. 


4.5.4. Arestarea preventivă a inculpatului în procedura camerei 
preliminare 


Arestarea preventivă a inculpatului în procedura camerei preliminare 
se poate dispune în trei ipoteze distincte: 

1) arestarea preventivă a inculpatului trimis în judecată de procuror în 
stare de privare de libertate; în acest caz, are loc o verificare a măsurii 
preventive, în condiţiile art. 207; | 

2) arestarea preventivă a inculpatului trimis în judecată în stare de 
libertate, din oficiu sau la propunerea procurorului, dacă se constată 
necesitatea privării de libertate pe parcursul procedurii camerei preliminare; 

3) arestarea preventivă a inculpatului trimis în judecată în stare de 
libertate şi care a mai fost arestat anterior, pe parcursul fazei de urmărire 
penală. 

Pentru primul caz, arestarea preventivă se dispune ca urmare a 
verificării măsurii luate în cursul urmăririi penale de către judecătorul de 
drepturi şi libertăţi. Pentru desfăşurarea activității de verificare, procurorul va 
înainta judecătorului de. cameră preliminară rechizitoriul, împreună cu 
dosarul cauzei, cu cel puţin 5 zile înainte de expirarea duratei acesteia. 
Judecătorul de cameră preliminară verifică din oficiu, în termen de 3 zile de 
la înregistrarea dosarului, legalitatea şi temeinicia măsurii preventive, cu 
citarea inculpatului, conform procedurii de luare a măsurii în cursul fazei de 
urmărire penală. 

Ca urmare a verificării măsurii arestării preventive, aceasta poate fi 
menţinută, când judecătorul constată că temeiurile care au determinat 
luarea măsurii se menţin sau există temeiuri noi care justifică arestarea. În 
ipoteza constatării încetării temeiurilor care au determinat luarea sau 
prelungirea măsurii arestării preventive, respectiv dacă nu există temeiuri 
noi, judecătorul de cameră preliminară dispune prin încheiere revocarea 
arestării preventive şi punerea în libertate a inculpatului, dacă nu este 
arestat în altă cauză. 

în al doilea rând, dacă se constată necesitatea luării măsurii arestării 
preventive a inculpatului aflat în stare de libertate în cursul procedurii de 


7 

cameră preliminară, se aplică regulile de la luarea măsurii în faza de 
urmărire penală. 

Dispoziţiile aplicabile în cursul fazei de urmărire penală privind proce- 
dura de luare a măsurii arestării preventive, comunicarea drepturilor 
inculpatului, încunoştințarea despre arestarea preventivă, emiterea manda- 
tului de arestare, introducerea în arest, încunoştințarea despre locul deţinerii 
şi consemnarea solicitării persoanei vătămate de a fi înştiințată cu privire la 
eliberarea în orice mod a persoanei arestate sunt valabile şi pentru pro- 
cedura desfăşurată în camera preliminară. 

În situaţia arestării preventive a unui inculpat care, anterior, pe 
parcursul urmăririi penale a mai fost arestat preventiv, dispoziţia de arestare 
se poate dispune numai dacă au intervenit temeiuri noi care fac necesară 
privarea sa de libertate. 

Temeiurile care au determinat menţinerea măsurii arestării preventive 
sunt verificate periodic în cursul procedurii de cameră preliminară, dar nu 
mai târziu de 30 de zile. 

Durata totală a măsurii arestării preventive în procedura de cameră 
preliminară se circumscrie perioadei maxime de 60 de zile în care, conform 
art. 343, se desfăşoară această procedură. 


4.5.5. Arestarea preventivă a inculpatului în cursul judecății 


Arestarea preventivă a inculpatului poate fi dispusă în cursul judecății, 
de către instanța de judecată în fața căreia se află cauza, din oficiu ori la 
propunerea motivată a procurorului. 

Măsura preventivă se dispune de instanţa de judecată în compunerea 
prevăzută de lege pentru soluţionarea fondului cauzei. Mandatul de arestare 
preventivă este emis de către preşedintele completului. 

Similar dispunerii arestării preventive a inculpatului în camera preli- 
minară, în cursul fazei de judecată se pot distinge următoarele situații: 

1) arestarea preventivă a inculpatului trimis în judecată în stare de 
privare de libertate; în acest caz, are loc o verificare a măsurii preventive, în 
condiţiile art. 208; 

2) arestarea preventivă a inculpatului trimis în judecată în stare de 
libertate, din oficiu sau la propunerea procurorului, dacă se constată nece- 
sitatea privării de libertate pe parcursul judecării cauzei; 

3) arestarea preventivă a inculpatului trimis în judecată în stare de 
libertate şi care a mai fost arestat anterior. 

Măsura preventivă se poate dispune pentru o perioadă de cel mult 
30 de zile, pentru aceleaşi temeiuri şi în aceleaşi condiţii ca şi arestarea pre- 
ventivă dispusă de către judecătorul de drepturi şi libertăţi în cursul urmăririi 
penale. 

În tot cursul judecății, instanţa, din oficiu, prin încheiere, verifică 
periodic, dar nu mai târziu de 60 de zile, dacă subzistă temeiurile care au 
determinat menţinerea măsurii arestării preventive. 

În cursul judecății în primă instanță, durata totală a arestării preventive 
a inculpatului nu poate depăşi un termen rezonabil şi nu poate fi mai mare 
de jumătatea maximului special prevăzut de lege pentru infracțiunea care 
face obiectul sesizării instanţei de judecată. În toate cazurile însă, indiferent 
de maximul special al pedepsei prevăzute în lege, durata arestării pre- 
ventive în primă instanţă nu poate depăşi 5 ani. 

Conform art. 120 alin. (1) din Legea nr. 254/2013 privind executarea 
pedepselor şi a măsurilor privative de libertate dispuse de organele judiciare 
în cursul procesului penal, în cursul judecății, arestarea preventivă se 
execută în secţiile speciale de arestare preventivă din penitenciare sau în 
centrele de arestare preventivă de pe lângă penitenciare, care se organi- 
zează şi funcţionează în subordinea Administraţiei Naţionale a Peni- 
tenciarelor. 


4.5.6. Aspecte conexe arestării preventive a inculpatului 


4.5.6.1. Luarea măsurilor de ocrotire 


În cadrul procesului penal, în situaţia privării de libertate a inculpatului 
prin luarea măsurii arestării preventive, pot fi luate anumite măsuri de 
ocrotire faţă de terțe persoane, aflate în grija şi ocrotirea acestuia. Luarea 
măsurilor de ocrotire constituie o expresie a umanismului legislației noastre, 
care înţelege să apere peroanele care ar avea de suferit în urma arestării 
preventive a inculpatului. 

Precizăm că măsurile de ocrotire se iau cu privire la alte persoane 
decât inculpatul. 

Potrivit art. 229 alin. (1), în cazul în care măsura arestării preventive a 
fost luată faţă de un inculpat în a cărui ocrotire se află un minor, o persoană 
pusă sub interdicţie, o persoană căreia i s-a instituit tutela sau curatela ori o 
persoană care, datorită vârstei, bolii sau altei cauze, are nevoie de ajutor, 
autoritatea competentă este încunoştințată, de îndată, în vederea luării 
măsurilor legale de ocrotire pentru persoana respectivă. Obligaţia de 
încunoştințare revine judecătorului de drepturi şi libertăți de la prima instanță 
sau de la instanţa ierarhic superioară, care a luat măsura arestării pre- 
ventive, modul de îndeplinire a acestei obligații fiind consemnat într-un 
proces-verbal. 


1N. Iliescu, Libertatea persoanei în lumina dispoziţiilor din Codul de procedură penală, 
în S.C.J. nr. 3/1971, p. 417. 

Luarea măsurilor de ocrotire presupune îndeplinirea cumulativă a 
două condiţii, şi anume!: în îngrijirea inculpatului se află persoane care au 
nevoie de ocrotire şi, în lipsa inculpatului care urmează să fie privat de 
libertate, aceste persoane rămân fără nicio ocrotire. 

Deşi în lege nu este indicat expres, este evident că măsura de ocrotire 
se ia pe perioada cât durează măsura de prevenție care a determinat-o”. 

Măsurile de ocrotire menţionate în art. 229 nu trebuie confundate cu 
măsurile de protecţie specială ce pot fi luate, potrivit Legii nr. 2721/2004, față 
de unele categorii de minori, şi anume faţă de aceia care au săvârşit fapte 
prevăzute de legea penală, dar care nu răspund penal, precum şi faţă de cei 
care sunt expuşi să comită asemenea fapte, aceste măsuri având menirea 
de a educa minorii respectivi şi de a preveni săvârşirea de către aceştia a 
unor fapte prevăzute de legea penală. 


4.5.6.2. Tratamentul medical sub pază permanentă 


Pe parcursul executării măsurii arestării preventive, indiferent de faza 
procesuală în care se află cauza penală, se poate constata faptul că 
inculpatul arestat preventiv suferă de o boală care nu poate fi tratată în 
rețeaua medicală a Administraţiei Naţionale a Penitenciarelor. 

În acest caz, pe baza unor acte medicale, administraţia locului de 
deţinere va dispune efectuarea tratamentului sub pază permanentă în 
rețeaua medicală a Ministerului Sănătăţii. | 

Motivele care au determinat luarea acestei măsuri sunt comunicate de 
îndată procurorului, în cursul urmăririi penale, judecătorului de cameră 
preliminară, în cursul acestei proceduri, sau instanţei de judecată, în cursul 
judecății. 

Pe perioada tratamentului medical, inculpatul este considerat, în 
continuare, în stare de arest preventiv. Pentru aceste considerente, potrivit 
art. 240 alin. (2), timpul în care inculpatul este internat sub pază permanentă 
intră în durata arestării preventive. În aceste condiţii, regulile prevăzute 
pentru stabilirea duratei măsurii arestării preventive în cursul urmăririi 
penale, al procedurii de cameră preliminară sau în cursul fazei de judecată 
se vor aplica şi pentru durata maximă a tratamentului medical sub pază. 


$ 5. Măsurile preventive aplicabile minorilor 


Pentru a răspunde cerințelor psihofizice ale minorilor şi a spori 
garanţiile procesuale ce eficientizează îmbinarea laturii represive cu latura 


1 Dongoroz |, p. 334 

2 Volonciu III, p. 140. 

3 Legea nr. 272/2004 privind protecţia şi promovarea drepturilor copilului, republicată 
în M. Of. nr. 159 din 53 martie 2014. 

educativă a procesului penal, în Codul de procedură penală au fost prevă- 
zute dispoziţii speciale pentru minori cu privire la măsurile preventive. 

Astfel, potrivit art. 243, în cadrul procesului penal pot fi dispuse față de 
suspectul sau inculpatul minor măsurile preventive prevăzute în art. 202 
alin. (4) lit. a)-e). 

Măsurile preventive ale controlului judiciar, controlului judiciar pe 
cauțiune şi arestului la domiciliu se pot dispune faţă de inculpatul minor în 
aceleaşi condiţii ca şi în cazul în care inculpatul este major. 

În ceea ce priveşte măsura reţinerii şi măsura arestării preventive, 
stabilindu-se principiul că acestea sunt măsuri excepţionale, au fost instituite 
următoarele reguli derogatorii, care completează procedura aplicabilă 
inculpatului major: 

a) este necesar să se constate, la momentul luării măsurii, că privarea 
de libertate nu are efecte disproportionate asupra personalității şi dezvoltării 
minorului față de scopul urmărit prin luarea măsurii; 

b) având caracter de maximă generalitate, în art. 243 alin. (3) se 
instituie regula conform căreia la stabilirea duratei pentru care se ia măsura 
arestării preventive se are în vedere vârsta inculpatului de la data când se 
dispune asupra luării, prelungirii sau menţinerii acestei măsuri; 

c) încunoştințarea despre luarea măsurii reţinerii sau a arestării 
preventive se face obligatoriu şi către reprezentantul legal al minorului sau, 
după caz, către persoana în îngrijirea ori supravegherea căreia se află 
acesta. 

Reţinerea şi arestarea preventivă a inculpatului minor se execută 
într-un regim special de detenţie, având în vedere particularităţile vârstei, 
astfel încât privarea de libertate să nu prejudicieze dezvoltarea fizică, 
psihică sau morală a acestor persoane. 

În acest sens, potrivit art. 117 din Legea nr. 254/2013 privind 
executarea pedepselor şi a măsurilor privative de libertate dispuse de 
organele judiciare în cursul procesului penal, persoanele minore reținute sau 
arestate preventiv sunt cazate, de regulă, în comun, separat de persoanele 
adulte. Pe timpul executării arestării preventive, minorului i se acordă 
asistenţă psihologică, în vederea diminuării efectelor negative ale privării de 
libertate asupra dezvoltării sale fizice, psihice sau morale. În măsura în care 
nu se împiedică buna desfăşurare a procesului penal, minorului i se asigură 
posibilitatea menţinerii legăturii cu persoanele cu care are relații familiale 
sau puternice legături afective, prin suplimentarea dreptului la vizite, 
convorbiri telefonice sau on-line. 

Secţiunea a Ill-a 
Măsurile de siguranţă cu caracter medical 


$ 1. Considerații preliminare 


În literatura de specialitate! măsurile de siguranță au fost definite ca 
fiind „sancţiuni de drept penal constând din măsuri de constrângere cu 
caracter preventiv care au drept scop înlăturarea unei stări de pericol 
generatoare de fapte prevăzute de legea penală”. Deşi sunt considerate 
sancţiuni de drept penal, măsurile de siguranță se dispun şi pe parcursul 
procesului penal, fără ca aplicarea lor să fie condiționată de existența 
răspunderii penale a făptuitorului”. 

Potrivit art. 108 C. pen., măsurile de siguranță sunt: obligarea la 
tratament medical; internarea medicală; interzicerea ocupării unei funcţii sau 
a exercitării unei profesii; confiscarea specială; confiscarea extinsă”. 

Dintre aceste măsuri de siguranţă, obligarea la tratament medical şi 
internarea medicală pot fi dispuse, cu caracter provizoriu, în cursul 
procesului penal. 

Astfel, ori de câte ori judecătorul de drepturi şi libertăţi, pe durata 
urmăririi penale, judecătorul de cameră preliminară, în cursul procedurii de 
cameră preliminară, sau instanța, în cursul judecății, constată că suspectul 
sau inculpatul se află în vreuna dintre situaţiile arătate în art. 109 C. pen. 
sau art. 110 C. pen., dispune luarea, în mod provizoriu, a măsurii de 
siguranţă corespunzătoare. 

Se poate observa că, în lumina dispozitiei: legale menţionate, unele 
sancţiuni de drept penal sunt convertite în măsuri procesuale penale. Acest 
lucru este posibil şi se explică prin natura celor două măsuri de siguranţă, 
care, în opinia noastră, au un pronunțat caracter de proteguire a 
făptuitorului” şi un redus caracter de constrângere, aceste măsuri luându-se 
şi în interesul celor care au intrat în conflict cu legea penală, nu numai în 
interesul apărării sociale. 

În concluzie, două dintre măsurile de siguranță devin, potrivit legii, 
măsuri procesuale, şi anume: obligarea la tratament medical şi internarea 
medicală. OGAE 


1 ©. Bulai, B. Bulai, Manual de drept penal. Partea generală, Ed. Universul Juridic, 

Bucureşti, 2007, p. 614. ' 

Potrivit art. 107 alin. (3) C. pen., măsurile de siguranță se pot lua şi în situația în care 
făptuitorului nu i se aplică o pedeapsă. 

3 Legiuitorul a calificat drept pedepse complementare o parte a sancţiunilor prevăzute 
ca măsuri de siguranță în Codul penal anterior. Avem în vedere: interzicerea de a se afla în 
anumite localități, expulzarea străinilor şi interdicția de a reveni în locuința familiei pe o 
perioadă determinată. 

+ 1. Neagu, Notă, în R.R.D. nr. 1/1979, pp. 44-4,6; în acelaşi sens, a se vedea: 
V. Pătulea, Notă, în R.R.D. nr. 1/1979, pp. 46-47; Comentariu |, p. 579. 

§ 2. Obligarea provizorie la tratament medical 


Potrivit art. 245 alin. (1) raportat la art. 109 alin. (1) C. pen., măsura de 
siguranță a obligării provizorii la tratament medical poate fi luată dacă 
suspectul sau inculpatul, din cauza unei boli, inclusiv cea provocată de 
consumul cronic de alcool sau de alte substanțe psihoactive!, prezintă 
pericol pentru societate. 

Rezultă că, pentru luarea acestei măsuri de siguranţă, se cer a fi înde- 
plinite cumulativ două condiții, şi anume: 1) starea de boală a suspectului 
sau inculpatului şi 2) existenţa pericolului pentru societate. 

Obligarea provizorie la tratament medical se poate dispune de câtre 
judecătorul de drepturi şi libertăţi, pe durata urmăririi penale, judecătorul de 
cameră preliminară, în cursul procedurii de cameră preliminară, sau 
instanță, în cursul judecății. 

Luarea măsurii obligării la tratament medical în cursul urmăririi 
penale sau al procedurii de cameră preliminară. Potrivit art. 246 alin. (1), 
în cursul urmăririi penale sau al procedurii de cameră preliminară, 
procurorul, dacă apreciază că sunt întrunite condiţiile prevăzute de lege, 
înaintează judecătorului de drepturi şi libertăţi sau judecătorului de cameră 
preliminară de la instanţa căreia i-ar reveni competenţa să judece cauza în 
primă instanță o propunere motivată de luare față de inculpat (sau suspect — 
n.a.) a măsurii obligării provizorii la tratament medical. 

Din acest text de lege se desprinde concluzia că măsura obligării la 
tratament medical nu se poate dispune din oficiu, de către judecătorul 
competent. În ceea ce priveşte judecătorul de drepturi şi libertăţi, care nu 
are în lucru efectiv dosarul cauzei, reglementarea este justificată, pro- 
punerea fiind necesar a fi făcută de procuror sau, prin intermediul acestuia, 
la solicitarea organului de cercetare penală. In ceea ce priveşte judecătorul 
de cameră preliminară, în condiţiile în care dosarul cauzei este la acesta, 
opinăm că luarea măsurii de siguranță ar putea fi pusă în discuţie şi din 
oficiu. 

Luarea măsurii de siguranță de către judecătorul de cameră preli- 
minară este mai degrabă posibilă prin aplicarea art. 331, în conformitate cu 
care procurorul, în ipoteza rezolvării cauzei prin trimiterea în judecată, dacă 
apreciază că față de inculpat este necesară luarea unei măsuri de siguranță 
cu caracter medical, propune luarea acesteia prin rechizitoriu. | 

În vederea soluționării propunerii de luare a măsurii de siguranţă, 
procurorul va pune la dispoziția judecătorului o expertiză medico-legală, din 


1 în această categorie sunt incluse substanțe ilegale (canabis, cocaină, LSD etc.), 
substanţe legale, cum ar fi alcoolul sau etnobotanicele (substanțe obținute prin amestecuri de 
plante uscate sau prafuri, în diferite compoziţii chimice). Consumul substanțelor psihoactive 
poate determina apariția dependenţei, cu influenţe directe asupra sistemului nervos, în 
special. 

care să rezulte necesitatea aplicării măsurii procesuale. De asemenea, 
potrivit art. 287 alin. (2), procurorul va înainta judecătorului competent copii 
numerotate şi certificate de grefa parchetului de pe actele dosarului ori 
numai de pe cele care au legătură cu propunerea formulată. 

În legătură cu depunerea expertizei medico-legale, din prevederile 
art. 246 alin. (8) se desprinde concluzia că propunerea procurorului poate fi 
admisă şi în lipsa unei asemenea expertize-medico-legale. Astfel, ulterior 
admiterii obligării la tratament medical, se va dispune efectuarea unei 
expertize medico-legale, în cazul în care aceasta nu a fost depusă. 
| În aceste condiţii, ne punem următoarea întrebare: în baza căror acte 
medicale va fi redactată propunerea procurorului şi care pot fi probele care 
să fundamenteze luarea măsurii de către judecătorul drepturi şi libertăţi sau 
judecătorul de cameră preliminară? Având în vedere specificul măsurii, care 
constă în existența unei anumite boli a suspectului sau inculpatului, atât 
propunerea procurorului, cât şi actul de dispoziţie al judecătorului competeni 
nu pot fi emise decât în condiţiile existenței unor acte medicale în dosar. In 
acest sens, facem trimitere la procedura luării măsurii în faza de judecată 
[art. 246 alin. (11)] sau la procedura internării medicale provizorii [art. 248 
alin. (2)], unde se arată că propunerea procurorului trebuie să fie însoţită de 
acte medicale concludente sau de expertiza medico-legală psihiatrică. 

Sesizat în vederea soluționării propunerii procurorului, judecătorul 
competent fixează termen de soluţionare a propunerii în cel mult 5 zile de la 
data înregistrării acesteia şi dispune citarea suspectului sau inculpatului. 

Solutionarea propunerii de luare a măsurii obligării la tratament 
medical se face în camera de consiliu, în aplicarea regulii generale 
prevăzute în art. 203 alin. (5). 

Dacă suspectul sau inculpatul este prezent, soluționarea propunerii se 
face numai după audierea acestuia, în prezenţa unui avocat, ales sau numit 
din oficiu. Propunerea se soluţionează şi în lipsa suspectului sau 
inculpatului, atunci când acesta nu se prezintă, deşi a fost legal citat, dar 
numai în prezența avocatului, ales sau numit din oficiu, căruia i se dă 
cuvântul pentru a pune concluzii. 

Participarea procurorului este obligatorie. 

Pe lângă dreptul de a fi audiat şi asigurarea asistenţei juridice obli- 
gatorii, suspectul sau inculpatul are şi dreptul ca la soluționarea propunerii 
de luare a măsurii obligării provizorii la tratament medical să fie asistat şi de 
către un medic desemnat de acesta, care poate prezenta concluzii 
judecătorului de drepturi şi libertăți (sau judecătorului de cameră preliminară 
—n.a.). | 

Judecătorul de drepturi şi libertăţi şi judecătorul de cameră preliminară 
se pronunţă asupra măsurii de siguranță în camera de consiliu, prin 
încheiere motivată. Împotriva acestei încheieri se poate formula contestaţie 
în 5 zile de la pronunțare. Contestaţia nu suspendă punerea în aplicare a 
măsurii de siguranță. 

În ipoteza luării măsurii de siguranță, suspectul sau inculpatul va fi 
obligat să urmeze în mod regulat tratamentul medical prescris de un medic 
de specialitate, până la însănătoşire sau până la obținerea unei ameliorări 
care să înlăture starea de pericol. 

Din modul de formulare a art. 245 alin. (2) ;ezultă un aspect de 
noutate față de reglementarea anterioară, şi anume faptul că în lege nu este 
prevăzută o anumită durată a obligării la tratament medical, momentul limită 
al măsurii fiind nedeterminat şi constând în însănătoşirea suspectului sau 
inculpatului ori ameliorarea stării de sănătate a acestuia. În acest sens, 
potrivit art. 162 alin. (1) din Codul de procedură penală anterior, în cursul 
urmăririi penale, măsura de siguranță putea fi dispusă pe o durată maximă 
de 180 de zile. 

Actuala reglementare, din acest punct de vedere, este corectă şi 
răspunde mai bine obiectivelor urmărite prin luarea măsurii de siguranță cu 
caracter medical. Astfel, stabilirea unui termen maxim de 180 de zile, în 
cursul urmăririi penale, era justificată, primordial, prin dispoziţiile art. 23 din 
Constituţia României, în conformitate cu care durata maximă a privării de 
libertate realizată prin luarea arestării preventive nu putea depăşi un termen 
rezonabil, şi nu mai mult de 180 de zile. Asimilarea de către legiuitor a 
arestării preventive cu obligarea la tratament medical nu era însă de natură 
să satisfacă principalul scop al luării măsurii medicale, şi anume înlăturarea 
unei stări de pericol care să determine săvârşirea de noi infracțiuni, 
deoarece tratamentul unei boli nu poate fi finalizat într-un termen determinat. 

În altă ordine de idei, nu se impunea respectarea standardelor 
constituţionale în materia măsurilor de siguranţă, art. 23 având ca obiect 
stabilirea unor principii aplicabile în cazul privării de libertate realizate prin 
dispunerea arestării preventive. Per a contrario, nu formează obiect al 
reglementării privarea de libertate realizată prin alte modalități (de exemplu, 
măsura preventivă a reţinerii, măsura de siguranţă a internării medicale sau 
măsura administrativă a conducerii la unitatea de poliţie). Prevederile 
constituţionale invocate nu au nicio legătură cu scopul măsurilor de 
siguranță, sens în care s-a pronunţat şi Curtea Constituţională”. 

De asemenea, ca ultim argument, prin luarea măsurii obligării la 
tratament medical nici nu se pune în discuţie o eventuală privare de libertate 
a suspectului sau inculpatului, ci, eventual, o restrângere a libertăţii acestuia 
de a dispune asupra sănătății proprii. 


1 Sesizată cu privire la neconstituţionalitatea dispoziţiilor art. 162 alin. (3) din Codul de 
procedură penală anterior, invocată în raport de art. 23 alin. (1) şi (8) din Constituţie, Curtea 
Constituţională a statuat că „atât critica dispoziţiilor legale menţionate, cât şi considerarea lor 
ca neconstituționale se întemeiază pe neînțelegerea naturii juridice, a temeiului şi a finalității 
măsurii de siguranţă a internării medicale” (Decizia Curţii Constituționale nr. 76 din 20 mai 
1999, definitivă, publicată în M. Of. nr. 323 din 6 iulie 1999). 

Executarea măsurii poate presupune şi alcătuirea unui plan terapeutic. 
La desfăşurarea acestei activităţi, suspectul sau inculpatul va participa şi are 
dreptul de a fi asistat de medicul specialist desemnat de acesta. 

Luarea măsurii obligării provizorii la tratament medical în cursul 
judecării cauzei. În cursul judecății în primă instanță şi în apel, conform 
procedurii prevăzute pentru urmărirea penală sau camera preliminară, la 
propunerea procurorului ori din oficiu, inculpatul poate fi obligat provizoriu la 
tratament medical de către instanţa de judecată în faţa căreia se află cauza, 
care solicită acte medicale concludente sau dispune efectuarea unei 
expertize medico-legale. | 

Ridicarea măsurii de siguranță. Măsura obligării provizorii la 
tratament medical va fi ridicată dacă s-a produs însănătoşirea suspectului 
sau inculpatului ori a intervenit o ameliorare a stării sale de sănătate care 
înlătură starea de pericol pentru siguranța publică. Ridicarea măsurii se va 
pune în discuţie ca urmare a propunerii (sesizării) procurorului ori a 
medicului de specialitate sau la cererea suspectului ori inculpatului sau a 
unui membru de familie al acestuia. Ridicarea măsurii de siguranță se va 
face în baza unui raport de expertiză medico-legală prin care să se constate 
însănătoşirea suspectului sau inculpatului ori ameliorarea stării de sănătate 
a acestuia. 

În ceea ce priveşte organul judiciar competent să dispună ridicarea 
măsurii, acesta este judecătorul de drepturi şi libertăţi, în cursul urmăririi 
penale, judecătorul de cameră preliminară, în procedura camerei preli- ' 
minare, sau instanța de judecată pe rolul căreia se află cauza. 

Înlocuirea obligării provizorii la tratament medical cu internarea 
medicală provizorie se poate dispune de către judecătorul de drepturi şi 
libertăţi, judecătorul de cameră preliminară sau instanța care a luat măsura 
ori în faţa căreia se află cauza, la sesizarea procurorului sau a medicului de 
specialitate ori din oficiu, dacă suspectul sau inculpatul încalcă cu 
rea-credință măsura obligării provizorii la tratament medical. 


$ 3. Internarea medicală provizorie 


Potrivit art. 247 alin. (1), măsura de siguranță a internării medicale 
provizorii poate fi luată dacă suspectul sau inculpatul este bolnav mintal ori 
consumator cronic de substanțe psihoactive şi luarea măsurii este necesară 
pentru înlăturarea unui pericol concret şi actual pentru siguranța publică. 

Potrivit art. 110 C. pen., măsura internării medicale se dispune când 
făptuitorul este bolnav psihic, consumator cronic de substanțe psihoactive 
sau suferă de o boală infectocontagioasă şi prezintă pericol pentru 
societate. 

Prin comparare cu luarea măsurii obligării provizorii la tratament 
medical, se observă absenţa trimiterii la dispoziţiile Codului penal, condițiile 
necesare fiind circumstanțiate. ini 

Apreciem ca fiind deficitară redactarea legii procesual penale, art. 110 
C. pen. răspunzând mai bine finalității urmărite prin luarea măsurii de 
siguranță. În acest sens, având în vederea conținutul art. 247 alin. (1), 
măsura provizorie a internării medicale nu va putea fi dispusă dacă 
suspectul sau inculpatul suferă de o boală infectocontagioasă!, chiar dacă 
prezintă pericol pentru societate. Această interpretare nu poate fi primită, în 
categoria bolilor infectocontagioase fiind incluse boli grave, care pot afecta 
sănătatea publică. Pentru aceste considerente, în opinia noastră, de lege 
ferenda, se impune reglementarea posibilităţii luării măsurii internării 
medicale provizorii şi în ipoteza constatării stării de boală infectocontagioasă 
a suspectului sau inculpatului. 

În ceea ce priveşte diferența față de legea penală constând în aceea 
că pericolul trebuie să fie actual, exprimarea este justificată, având în vedere 
specificul măsurii, care, fiind, în esenţă, o sancțiune de drept penal, poate fi 
dispusă, cu caracter provizoriu, pe parcursul procesului penal. 

Notăm şi inconsecvența de natură terminologică în ceea ce priveşte 
instituirea condiţiei pericolului pe care îl generează boala suspectului sau 
inculpatului. Astfel, în vreme ce obligarea la tratament medical trebuie să fie 
aptă să înlăture starea de pericol pentru „societate”, internarea medicală 
provizorie are drept scop înlăturarea pericolului pentru „siguranța publică”. 

Pentru luarea acestei măsuri de siguranță, se cer a fi îndeplinite 
cumulativ două condiţii, şi anume: 1) starea de boală mintală a suspectului 
sau inculpatului ori altă boală, cauzată de consumul cronic de substanțe 
psihoactive şi 2) existenţa pericolului concret şi actual pentru siguranța 
publică. 

Internarea medicală provizorie poate fi dispusă de către judecătorul de 
drepturi şi libertăți, pe durata urmăririi penale, judecătorul de cameră 
preliminară,, în cursul procedurii de cameră preliminară, sau instanţă, în 
cursul judecății. 

Luarea măsurii internării medicale provizorii în cursul urmăririi 
penale sau al procedurii de cameră preliminară. Potrivit art. 248 alin. (1), 
în cursul urmăririi penale sau al procedurii de cameră preliminară, 
procurorul, dacă apreciază că sunt întrunite condiţiile prevăzute de lege, 
înaintează judecătorului de drepturi şi libertăți sau judecătorului de cameră 
preliminară de la instanţa căreia i-ar reveni competența să judece cauza în 
primă instanță? o propunere motivată de luare față de suspect sau inculpat a 
măsurii internării medicale provizorii. 


1 În această categorie sunt incluse boli relativ comune, fără un potențial ridicat de 
pericol public (cum ar fi, de exemplu, bolile copilăriei, varicela etc.), dar şi boli grave, cu un 
potenţial contagios ridicat (avem în vedere bolile venerice, SIDA, hepatita virală etc.). 

2 în cazul unui făptuitor care a comis un omor, dar nu răspunde pentru fapta săvârşită, 
din cauza bolii psihice de care suferă, competent a lua măsura de siguranţă a internării 
medicale este tribunalul, iar nu judecătoria. Această soluție este legală, deoarece infracțiunea 

În cazul sesizării judecătorului de cameră preliminară, „propunerea' la 
care face referire art. 248 se va face prin intermediul rechizitoriului, în 
ipoteza trimiterii inculpatului în judecată. 

Procurorul va sesiza judecătorul competent din oficiu sau la sesizarea 
organului de cercetare penală. 

În vederea luării măsurii, propunerea procurorului va fi însoțită de acte 
medicale concludente sau de expertiza medico-legală psihiatrică. De 
asemenea, potrivit art. 287 alin. (2), procurorul va înainta judecătorului 
competent copii numerotate şi certificate de grefa parchetului de pe actele 
dosarului ori numai de pe cele care au legătură cu propunerea formulată. 

Actele medicale au menirea de a furniza informaţii concludente în 
legătură cu boala suspectului sau inculpatului cauzată de consumul cronic 
de substanțe psihoactive şi cu existența pericolului pentru siguranța publică. 
Rolul expertizei medico-legale psihiatrice este acela de a furniza elemente 
informative cu privire la boala psihică a suspectului sau inculpatului şi la 
efectele acesteia asupra siguranţei publice. 

În cazul în care propunerea de luare a măsurii internării medicale 
provizorii vizează suspectul sau inculpatul bolnav psihic şi nu este însoțită 
de expertiza medico-legală, instanța sesizată (în înțelesul de judecător 
drepturi şi libertăți sau judecător de cameră preliminară) dispune efectuarea 
acesteia, luând, dacă este cazul, şi măsura internării necesare peniru 
efectuarea expertizei. 

Sesizat în vederea soluționării propunerii procurorului, judecătorul 
competent fixează de îndată termen de soluţionare a propunerii şi dispune 
aducerea cu mandat a suspectului sau inculpatului. 

Soluţionarea propunerii de luare a măsurii obligării la tratament 
medical se face în camera de consiliu, în aplicarea regulii generale 
prevăzute în art. 203 alin. (5). 

Solutionarea propunerii se face numai după audierea suspectului sau 
inculpatului, dacă starea sa de sănătate o permite, în prezenţa unui avocat, 
ales sau numit din oficiu. Când suspectul sau inculpatul se află deja internat 
într-o unitate de asistenţă medicală şi deplasarea sa nu este posibilă, 
judecătorul de drepturi şi libertăţi (sau judecătorul de cameră preliminară — 
n.a.) procedează la audierea acestuia, în prezența avocatului, în locul unde 
se află. | | 

Exprimăm rezerve cu privire la eficiența audierii suspectului sau 
inculpatului bolnav psihic. Imperativul asigurării dreptului la apărare, prin” 
posibilitatea suspectului sau inculpatului de a formula propria versiune 
asupra situaţiei de fapt, nu se realizează prin ascultarea unui suspect sau 
inculpat care suferă de schizofrenie sau o altă boală psihică. 


Æ DD EI ATE aaa anal gari 


de omor se judecă, în primă instanță, de tribunal, care este competent să ia măsurile de sigu- 
ranță față de persoanele care au comis astfel de infracțiuni (T.S., s. pen., dec. nr. 925/1982, 
în R.R.D. nr. 3/1983, pp. 71-72). 

Participarea procurorului este obligatorie. 

Suspectul sau inculpatul are dreptul ca la soluţionarea propunerii de 
luare a măsurii internării provizorii să fie asistat şi de către un medic 
desemnat de acesta, care poate prezenta concluzii judecătorului de drepturi 
şi libertăţi (sau judecătorului de cameră preliminară — n.a.). 

Judecătorul de drepturi şi libertăţi şi judecătorui de cameră preliminară 
se pronunță asupra măsurii de siguranță în camera de consiliu, de îndată, 
prin încheiere motivată. Împotriva acestei încheieri se poate formula con- 
testaţie în 5 zile de la pronunțare. Contestaţia nu suspendă punerea în 
aplicare a măsurii de siguranţă. 

În ipoteza luării măsurii de siguranță, suspectul sau inculpatul va fi 
internat, indiferent de faptul dacă acceptă sau nu măsura, într-o unitate 
specializată de asistență medicală, până la însănătoşire sau până la 
ameliorarea sănătăţii care înlătură starea de pericol ce a determinat luarea 
măsurii. 

Similar măsurii obligării provizorii la tratament medical, în mod justi- 
ficat, nu a fost menţionată o durată maximă a acestei măsuri de siguranţă. 

Dispunând internarea medicală provizorie a suspectului sau inculpa- 
tului în a cărui ocrotire se află un minor, o persoană pusă sub interdicție, o 
persoană căreia i s-a instituit tutela sau curatela ori o persoană care, 
datorită vârstei, bolii sau altei cauze, are nevoie de ajutor, judecătorul are 
obligaţia de a încunoştința, de îndată, autoritatea competentă, în vederea 
luării măsurilor legale de ocrotire pentru persoana respectivă. 

Executarea măsurii poate presupune şi alcătuirea unui plan terapeutic. 
La desfăşurarea acestei activităţi, suspectul sau inculpatul va participa şi are 
dreptul de a fi asistat de medicul specialist desemnat de acesta. 

Luarea măsurii internării medicale provizorii în cursul judecării 
cauzei. În cursul judecății în primă instanţă şi în apel, conform procedurii 
prevăzute pentru urmărirea penală sau camera preliminară, la propunerea 
procurorului ori din oficiu, se poate dispune internarea medicală provizorie, 
de către instanța în fața căreia se află cauza, pe baza expertizei 
medico-legale psihiatrice. 

Ridicarea măsurii de siguranță. Măsura internării medicale provizorii 

va fi ridicată dacă s-a produs însănătoşirea suspectului sau inculpatului ori a 
intervenit o. ameliorare a stării sale de sănătate care înlătură starea de 
pericol pentru siguranța publică, constatată printr-o expertiză medico-legală 
psihiatrică. Ridicarea măsurii se va pune în discuţie ca urmare a propunerii 
(sesizării) procurorului ori a medicului curant sau la cererea suspectului ori 
inculpatului sau a unui membru de familie al acestuia. 
În ceea ce priveşte organul judiciar competent să dispună ridicarea 
măsurii, acesta este judecătorul de drepturi şi libertăți, în cursul urmăririi 
penale, judecătorul de cameră preliminară, în procedura camerei preli- 
minare, sau instanţa de judecată pe rolul căreia se află cauza. 

Reamintim că măsura de siguranţă a internării medicale, ca măsură 
procesuală, este privativă de libertate şi, în consecinţă, în lumina dispozițiilor 
constituționale şi procesual penale (art. 539), persoana care, în cursul 
procesului penal, a fost privată nelegal de libertate are dreptul la repararea 
pagubei suferite. 


Secțiunea a IV-a 


Măsurile asigurătorii, restituirea lucrurilor şi restabilirea 
situaţiei anterioare săvârşirii infracţiunii 


$ 1. Măsurile asigurătorii 


1.1. Noţiuni introductive 


Măsurile asigurătorii sunt măsuri procesuale cu caracter real care au 
ca efect indisponibilizarea bunurilor mobile şi imobile care aparțin suspec- 
tului, inculpatului sau părţii responsabile civilmente în vederea confiscării 
speciale, a confiscării extinse, executării pedepsei amenzii sau a cheltuielilor 
judiciare ori acoperirii despăgubirilor civile. Aceste instituții îşi justifică 
prezenţa în cadrul măsurilor procesuale, deoarece, până la soluționarea, 
definitivă a cauzelor penale şi rămânerea definitivă a hotărârii prin care a 
fost admisă acţiunea civilă, reparatorie sau prin care s-a pronunţat 
pedeapsa amenzii ori a fost dispusă confiscarea specială sau confiscarea 
extinsă, inculpatul sau partea responsabilă civilmente ar putea să înstrăi- 
neze bunurile pe care le au şi să devină insolvabili. 

Măsurile asigurătorii constau în indisponibilizarea unor bunuri mobile 
sau imobile, prin instituirea unui sechestru asupra acestora. 

Din ansamblul reglementării procesual penale (art. 252-254) rezultă că 
sunt prevăzute 3 categorii distincte de măsuri asigurătorii, după cum 
urmează: sechestrul propriu-zis, notarea ipotecară şi măsura popririi, cu 
precizarea că notarea ipotecară şi poprirea sunt considerate forme speciale 
ale sechestrului. 

Prin efectul lor, măsurile asigurătorii garantează executarea obligaţiilor 
de ordin patrimonial ce decurg din rezolvarea acțiunii penale şi acțiunii civile 
în cadrul procesului penal. 

Bunurile asupra cărora sunt instituite măsuri asigurătorii sunt indis- 
ponibilizate, în sensul că cel care le are în proprietate pierde dreptul de a le 
înstrăina sau greva cu sarcini. Uneori, aceste măsuri procesuale anihilează 
şi dreptul de folosință când bunurile sechestrate trebuie ridicate în mod 
obligatoriu [art. 252 alin. (2)] sau când sunt sigilate [art. 252 alin. (9)]. 

Pentru a sublinia importanța măsurilor asigurătorii, legea (art. 261. 
C. pen.) incriminează fapta de sustragere a bunurilor legal sechestrate!. De 
asemenea, legea (art. 260 C. pen.) sancţionează ruperea de sigilii legal 
aplicate?. 

Aşa cum rezultă din conținutul art. 249 alin. (1), scopul măsurilor asi- 
gurătorii este acela de a garanta posibilitatea executării confiscării speciale 
sau a confiscării extinse, a pedepsei amenzii şi a cheltuielilor judiciare şi 
acordarea despăgubirilor civile. 

Comparativ cu reglementarea anterioară, se constată amplificarea 
situaţiilor premisă care reclamă luarea măsurilor asigurătorii. Astfel, sem- 
nalăm posibilitatea luării unor măsuri asigurătorii şi în vederea executării 
confiscării extinse, respectiv pentru garantarea executării cheltuielilor 
judiciare. 

Cum rezultă din însăşi natura acestor măsuri procesuale, funcționa- 
litatea lor este numai asigurătorie, şi nu reparatorie. 

În consecință, aplicarea măsurii asigurătorii nu reprezintă acoperirea 
pagubei, instanța trebuind să oblige, prin hotărâre judecătorească, pe 
inculpat sau partea responsabilă civilmente la acoperirea prejudiciului 
cauzat prin infracțiune”. 


1.2. Bunurile asupra cărora se pot lua măsuri asigurătorii 


Având în vedere scopul măsurilor asigurătorii în procesul penal, legea 
[art. 249 alin. (3)-(5)] reglementează diferențiat luarea măsurilor asigurătorii 
în vederea garantării executării pedepsei, a confiscării speciale sau con- 
fiscării extinse, a reparării pagubei ori pentru garantarea executării cheltu- 
ielilor judiciare. 

Astfel, măsurile asigurătorii pentru garantarea executării pedepsei 
amenzii se pot lua numai asupra bunurilor suspectului sau inculpatului, 
deoarece răspunderea penală este personală şi, în vederea executării 
pedepsei mai sus amintite, nu pot fi indisponibilizate decât bunurile celui ce 
urmează să fie tras la răspundere penală. 

Măsurile asigurătorii în vederea confiscării speciale sau confiscării 
extinse se pot lua asupra bunurilor suspectului sau inculpatului ori alor altor 


. Potrivit art. 261 C. pen., sustragerea unui bun care este legal sechestrat se 
pedepseşte cu închisoare de la 3 luni la un an sau cu amendă. Dacă fapta a fost săvârşită de 
custode, pedeapsa este închisoarea de la 6 luni la 2 ani sau amenda. 

2 Potrivit art. 260 C. pen., înlăturarea ori distrugerea unui sigiliu legal aplicat se 
pedepseşte cu închisoare de la 3 luni la un an sau cu amendă. Dacă fapta a fost săvârşită de 
custode, pedeapsa este închisoarea de la 6 luni la 2 ani sau amenda. 

3 C.S.J., s. pen., dec. nr. 2743/1991 (nepublicată); T. jud. Constanţa, dec. pen. 
nr. 128/1986, în R.R.D. nr. 7/1986, p. 79; în acest sens, s-a arătat că procesul-verbal de 
sechestru nu constituie un titlu pe baza căruia inculpatul ar putea fi urmărit pentru plata 
despăgubirilor civile (T.S., col. pen., dec. nr. 30/1962, în J.N. nr. 10/1962, p. 165). 

persoane în proprietatea sau posesia cărora se află bunurile ce urmează a fi 
confiscate. | 

Măsurile asigurătorii în vederea reparării pagubei produse prin 
infracţiune şi pentru garantarea executării cheltuielilor judiciare se pot lua 
asupra bunurilor suspectului sau inculpatului” şi ale persoanei responsabile 
civilmente, până la concurenţa valorii probabile a prejudiciului cauzat şi a 
cheltuielilor ocazionate de desfăşurarea procesului penal. Dacă valoarea 
bunurilor inculpatului asupra cărora s-au luat măsuri asigurătorii depăşeşte 
valoarea pagubei — a cărei acoperire este, astfel, certă —, nu există temei 
pentru a se lua măsuri asigurătorii şi asupra bunurilor părții civilmente 
responsabile“. 

În vederea reparării pagubei, măsura asigurătorie a sechestrului poate 
fi dispusă asupra bunurilor comune ale inculpatului şi soției acestuia, până 
la concurența valorii probabile a pagubei, bunurile aflate în proprietatea 
codevălmașă a soţilor nefiind exceptate prin lege de la luarea măsurilor 
asigurătorii”. 

Măsurile asigurătorii necesare pentru evitarea ascunderii, distrugerii, 
înstrăinării sau sustragerii de la urmărire a bunurilor care pot face obiectul 
confiscării speciale sau al confiscării extinse ori care pot servi la garantarea 
executării pedepsei amenzii sau a cheltuielilor judiciare pot fi luate de 
procuror, în cursul urmăririi penale, de judecătorul de cameră preliminară 
sau instanţa de judecată, din oficiu sau la cererea procurorului, în procedura 
de cameră preliminară ori în cursul judecății. 

Măsurile asigurătorii necesare garantării reparării pagubei produse 
prin infracţiune sau executării cheltuielilor judiciare se pot dispune, de 
asemenea, şi ca urmare a cererii părţii civile, interesată în repararea 
prejudiciului cauzat prin săvârşirea infracțiunii. Reprezentând o abatere de la 
principiul disponibilităţii, în art. 249 alin. (6) teza finală se arată că măsurile 
asigurătorii luate din oficiu de către organele judiciare pot folosi şi părții 
civile. 

Potrivit art. 494, măsurile asigurătorii pot fi luate şi fată de persoana 
juridică, cu referire la situaţia în care inculpatul este persoană juridică. În 
acelaşi sens, în vederea confiscării speciale sau confiscării extinse, se pot 
lua măsuri asigurătorii asupra bunurilor unor persoane juridice în proprie- 
tatea sau posesia cărora se află bunurile ce urmează a fi confiscate, fără ca 
acestea să aibă calitate procesuală. 


1 În mod corect, în practica judiciară s-a arătat că instituirea şi menţinerea sechestrului 
asupra bunurilor proprii ale soției inculpatului nu are temei legal câtă vreme aceasta nu a 
figurat în proces ca parte responsabilă civilmente şi nici nu a fost obligată solidar cu inculpatul 
la plata, vreunei despăgubiri (T.S., s. pen., dec. nr. 5/1974, în R.R.D. nr. 5/1974, p. 70). 

? T.S., s. pen., dec. nr. 1839/1974, în Neagu IIl, p. 629. 
“kG. C.J., s. pen., dec. nr. 2616/2012, disponibilă pe site-ul instanței supreme. 

1.3. Bunurile asupra cărora nu se pot lua măsuri asigurătorii 


Consideraţii de ordin umanitar sau, uneori, de ordin economic au 
determinat legiuitorul să limiteze sfera bunurilor care pot fi indisponibilizate”. 

Într-o formulare sintetică, în art. 249 alin. (8) se arată că nu pot fi 
sechestrate bunuri care aparţin unei autorităţi sau instituţii publice ori unei 
alte persoane de drept public şi nici bunurile exceptate de lege. 

Celelalte categorii de bunuri care nu pot fi sechestrate sunt arătate în 
dispozițiile art. 726-728 C. pr. civ.2. Spre exemplu, nu sunt supuse urmăririi 
silite următoarele bunuri mobile: a) bunurile de uz personal sau casnic 


o... os 


A 


1.4. Procedura de luare a măsurilor asigurătorii în general 


Din modul de redactare a textului legii (art. 249) rezultă că, în principiu, 
luarea măsurilor asigurătorii este facultativă, acestea putând fi luate din 
oficiu de către organele judiciare sau cerute de către partea civilă. 

În reglementarea procesual penală anterioară anului 1996 se stabilea 
că luarea măsurilor asigurătorii este obligatorie în următoarele două cazuri: 
1) atunci când prin infracțiune era cauzată o pagubă avutului uneia dintre 
unitătile la care se referea art. 145 C. pen., fără deosebire dacă era sau nu 


parte civilă constituită [art. 160 alin. (6) lit. a) din Codul de procedură penală 


' Menţionând, în acelaşi timp, categoriile de bunuri care nu pot fi indisponibilizate. 

2 Noul Cod de procedură civilă, adoptat prin Legea nr. 134/2010 (republicată în M. Of. 
nr. 545 din 3 august 2012), a intrat în vigoare la data de 15 februarie 2013. 

3 S. Zilberstein, V.M. Ciobanu, Drept procesual civil. Executarea silită, Ed. Lumina 
Lex, Bucureşti, 1996, vol. I-II; G. Boroi et alii, Noul Cod de procedură civilă — comentariu pe 
articole, Ed. Hamangiu, Bucureşti, 2013; G. Boroi et alii, Drept procesual civil, Ed. Hamangiu, 
Bucureşti, 2014. Spre exemplificare, dacă debitorul se ocupă cu agricultura, nu vor fi 
urmărite, în măsura necesară continuării lucrărilor în agricultură, inventarul agricol, inclusiv 
animalele de muncă, furajele pentru aceste animale şi semințele pentru cultura pământului, 
în afară de cazul în care asupra acestor bunuri există un drept real de garanție sau un 
privilegiu pentru garantarea creanței [art 727 alin. (2) C. pr. civ.]. 

anterior], şi 2) atunci când cel vătămat era o persoană lipsită de capacitate 
de exerciţiu sau cu capacitate de exerciţiu restrânsă [art. 163 alin. (6) lit. b) 
din Codul de procedură penală anterior]. Ca urmare a jurisprudenţei Curtii 
Constituționale a României‘, a fost eliminată obligativitatea luării măsurilor 
asigurătorii în cazul în care se cauza o pagubă proprietății publice. 

De lege lata, conform art. 249 alin. (7), măsurile asigurătorii sunt 
obligatorii în cazul în care persoana vătămată este o persoană lipsită de 
capacitate de exercițiu sau cu capacitate de exercițiu restrânsă. 

De asemenea, luarea măsurilor asigurătorii este obligatorie, potrivit 
art. 20 din Legea nr. 78/2000 privind prevenirea, descoperirea şi sancțio- 
narea faptelor de corupție, atunci când s-a săvârşit o infracţiune dintre cele 
prevăzute în această lege. 

În cursul urmăririi penale, măsurile asigurătorii se dispun de procuror 
prin ordonanță. În procedura camerei preliminare şi în cursul fazei de 
judecată, măsurile asigurătorii se dispun de judecătorul de cameră preli- 
minară sau instanţa de judecată prin încheiere motivată. 

Pentru ipoteza în care măsurile asigurătorii nu au fost luate pe 
parcursul procesului penal, anterior soluționării cauzei în primă instanţă, 
instanţa de judecată poate dispune luarea acestora prin sentinţă. | 


1.5. Contestarea măsurii asigurătorii 


Persoanele ale căror bunuri au fost indisponibilizate prin luarea unei 
măsuri asigurătorii, precum şi orice altă persoană interesată pot face 
contestaţie atât contra acestor măsuri, cât şi împotriva modului de aducere 
la îndeplinire a acestora”. i 

În funcţie de organul judiciar care a dispus luarea măsurii asigurătorii, 
în lege (art. 250) sunt instituite două proceduri de contestare distincte, după 
cum urmează: 1) contestaţia împotriva măsurii asigurătorii luate de procuror 
sau a modului de aducere la îndeplinire a acesteia şi 2) contestaţia împo- 
triva modului de aducere la îndeplinire a măsurii asigurătorii luate de către 
judecătorul de cameră preliminară ori de către instanța de judecată. 


1 Curtea Constituţională, prin Decizia nr. 191 din 2 octombrie 2000, publicată în M. Of. 
nr. 665 din 16 decembrie 2000, a admis excepția de neconstituţionalitate a dispoziţiilor 
art. 163 alin. (6) lit. a) din Codul de procedură penală anterior, textul fiind declarat neconsti- 
tuțional, cu motivarea că luarea diferențiată a măsurii asigurătorii, în vederea reparării - 
pagubei cauzate prin infracțiune unei persoane fizice sau juridice în funcție de persoana 
păgubită prin infracţiune, în mod obligatoriu şi din oficiu sau doar la cererea părţii civile, aşa 
cum dispunea art. 163 alin. (6) lit. a) din Codul de procedură penală anterior, reprezintă o 
ocrotire diferențiată, discriminatorie a proprietăţii private, contrar prevederilor art. 41 alin. (2) 
teza întâi din Constituţie. În consecință, ele au fost înlăturate din cuprinsul art. 163 din Codul 
de procedură penală anterior prin Legea nr. 281/2003. 

2 A se vedea V. Stoica, Măsurile asigurătorii în procesul penal. Căi de atac, în S.C.J. 
nr. 3/1995, p. 214. 

Este de observat faptul că legea prevede calea de atac a contestaţiei 
împotriva modului de aducere la îndeplinire a măsurii asigurătorii luate de 
către judecătorul de cameră preliminară ori de către instanța de judecată. 
Aşadar, legiuitorul nu a prevăzut o cale de atac împotriva măsurii asigurătorii 
dispuse de judecător, ci a prevăzut numai contestaţia cu privire la modul de 
aducere la îndeplinire a măsurii asigurătorii. 

Apreciem ca fiind criticabilă legea procesual penală sub acest aspect, 
nefiind justificat regresul față de prevederile Codului de procedură penală 
anterior, unde se arăta că actele de dispoziţie ale instanței de judecată prin 
care se luau măsuri asigurătorii, precum şi modul de aducere la îndeplinire a 
măsurii puteau fi atacate separat cu recurs. 

De lege ferenda, se impune revenirea la dispozițiile anterioare ale 
Codului de procedură penală, în sensul reglementării dreptului de a contesta 
măsurile asigurătorii luate de către judecătorul de cameră preliminară ori de 
către instanţa de judecată. 

Contestaţia împotriva măsurii asigurătorii luate de procuror sau a 
modului de aducere la îndeplinire poate fi formulată de suspect ori 
inculpat sau orice altă persoană interesată”, în termen de 3 zile de la data 
comunicării ordonanţei de luare a măsurii sau de la data aducerii la 
îndeplinire a acesteia, la judecătorul de drepturi şi libertăţi de la instanța 
căreia i-ar reveni competenţa să judece cauza în fond. 

Contestaţia nu este suspensivă de executare, ceea ce înseamnă că 
bunurile rămân indisponibilizate pe parcursul procedurii de contestare. 

În vederea soluționării contestaţiei, judecătorul de cameră preliminară 
va solicita dosarul cauzei, procurorul având obligaţia de a înainta dosarul în 
termen de 24 de ore de la solicitarea judecătorului. 

Solutionarea contestației se face în camera de consiliu, cu citarea 
celui care a făcut contestaţia şi a persoanelor interesate, prin încheiere 
motivată, care este definitivă. Participarea procurorului este obligatorie. 

Dosarul se restituie procurorului în termen de 48 de ore de la solu- 
ționarea contestatiei. 

Contestaţia împotriva modului de aducere la îndeplinire a măsurii 
asigurătorii luate de către judecătorul de cameră preliminară ori de 
către instanța de judecată poate fi formulată de suspect ori inculpat sau 
orice altă persoană interesată, în termen de 3 zile de la data punerii în 
executare a măsurii. Contestaţia, vizând activitatea de aducere la îndeplinire 
a hotărârii judecătoreşti, desfăşurată de un alt organ decât judecătorul de 
cameră preliminară sau instanța de judecată, va fi soluționată de organul 
judiciar care a dispus măsura asigurătorie. 


1'De exemplu, poate contesta măsura asigurătorie o persoană care nu figurează în 
actele şi lucrările dosarului penal. Spre exemplu, persoana care locuieşte în baza unui 
contract de sublocaţiune la inculpatul ale cărui bunuri au fost sechestrate contestă măsura 
asigurătorie în privința unor bunuri care îi aparţin şi care au fost prinse în masa bunurilor 
indisponibilizate prin măsura asigurătorie luată. 

Astfel, poate fi contestat, bunăoară, modul în care a fost evaluat bunul 
sechestrat, persoana ale cărei bunuri au fost indisponibilizate arătând că, 
din cauza evaluării greşite a bunurilor care au fost sechestrate, în masa 
acestora au fost cuprinse mai multe bunuri decât erau necesare peniru 
garantarea acoperirii prejudiciului cauzat prin infracțiune. | 

Contestaţia nu suspendă executarea şi se soluţionează, în şedinţă 
publică, prin încheiere motivată, cu citarea părților, în termen de 5 zile de la 
înregistrarea acesteia. Participarea procurorului este obligatorie. 

Potrivit art. 250 alin. (8), după rămânerea definitivă a hotărârii, se 
poate face contestaţie potrivit legii civile numai asupra modului de aducere 
la îndeplinire a măsurii asigurătorii”. De altfel, în favoarea acestei soluții, 
ne-am pronunţat anterior intrării în vigoare a actualului Cod de procedură 
penală, în lucrări de specialitate”. 

În toate cazurile de soluţionare a contestaţiei formulate, întocmirea 
minutei este obligatorie, potrivit art. 250 alin. (9). | 


1.6. Organele care duc la îndeplinire măsurile asigurătorii 


Din economia dispoziţiilor care reglementează măsurile asigurătorii 
rezultă că acestea pot fi aduse la îndeplinire de către alți subiecţi decât cei 
care dispun luarea acestor măsuri. 

Astfel, potrivit dispoziţiilor art. 251, măsurile asigurătorii dispuse de 
procuror se aduc la îndeplinire de către organele de cercetare penală”. 

În ceea ce priveşte măsurile asigurătorii dispuse de judecătorul de 
cameră preliminară sau de instanţa de judecată, acestea vor fi aduse la înde- 
plinire de executorul judecătoresc, potrivit art. 7 lit. e) din Legea nr. 188/2000%. 


1.7. Procedurile de luare a măsurilor asigurătorii, privite în 
special 
1.7.1. Sechestrul penal propriu-zis 


Sechestrul penal este măsura asigurătorie cea mai frecvent întâlnită în 
practica organelor judiciare penale, având ca obiect indisponibilizarea 
bunurilor mobile”. 


1 Într-o asemenea ipoteză, nu se mai poate face contestaţie la titlu (actul procesual 
prin care a fost dispusă măsura), ci numai cu privire la modul de aducere la îndeplinire a 
măsurii dispuse. Sub acest aspect, apreciem că există simetrie între această reglementare şi 
reglementarea. privind contestaţia împotriva actelor prin care se procedează la executarea 
silită şi, de aceea, pentru dezvoltări, trimitem a se consulta |. Stoenescu, S. Zilberstein, 
op. cit., p. 104. 

2 A se vedea, Neagu III, p. 640. 

3 Conform reglementării anterioare, în cauzele penale în care urmărirea penală se 
efectua de procuror, acesta putea dispune ca măsura asigurătorie luată să fie adusă la 
îndeplinire de către secretarul parchetului. 

Legea nr. 188/2000 privind executorii judecătoreşti a fost republicată în M. Of. 
nr. 738 din 20 octombrie 2011. 
|. Ivănescu, N. Conea, Luarea măsurii asigurătorii a sechestrului penal, în Dr. 
nr. 5/1995. : 

În vederea indisponibilizării bunurilor, organul care procedează la 
aplicarea sechestrului este obligat să identifice şi să evalueze bunurile 
sechestrate, putând recurge, în caz de necesitate, la evaluatori sau experți. 

În mod obişnuit, bunurile sechestrate rămân în posesia celui căruia îi 
aparțin, cu obligaţia ca acesta să nu le greveze sau înstrăineze. Aceste 
bunuri sechestrate vor fi puse sub sigiliu! sau ridicate, putându-se numi un 
custode. 

Sunt anumite categorii de bunuri care, în cazul în care sunt 
sechestrate, vor fi ridicate în mod obligatoriu. Astfel, potrivit art. 252 alin. (2), 
vor fi ridicate, dacă sunt sechestrate, bunurile perisabile, obiectele din 
metale sau pietre preţioase, mijloacele de plată străine, titlurile de valoare 
interne, obiectele de artă şi de muzeu, colecţiile de valoare, precum şi 
sumele de bani care fac obiectul sechestrului, după cum urmează: 

- bunurile perisabile”, care se predau autorităților competente, potrivit 
profilului de activitate, care sunt obligate să le primească şi să le valorifice 
de îndată; 

- metalele sau pietrele preţioase ori obiectele confecționate cu acestea 
şi mijloacele de plată străine se depun la cea mai apropiată instituție 
bancară; dacă obiectele sunt strict necesare urmăririi penale, procedurii de 
cameră preliminară sau judecății, depunerea acestora se face ulterior, dar 
nu mai târziu de 48 de ore de la pronunţarea în cauză a unei soluţii 
definitive; | 

- titlurile de valoare interne, obiectele de artă sau de muzeu şi 
colecţiile de valoare se predau spre păstrare instituțiilor de specialitate, în 
termen de cel mult 48 de ore; de asemenea, dacă obiectele sunt strict 
necesare urmăririi penale, procedurii de cameră preliminară sau judecății, 
depunerea se face ulterior, dar nu mai târziu de 48 de ore de la pronunțarea 
în cauză a unei soluții definitive. 

Toate aceste obiecte sechestrate se păstrează până la ridicarea 
sechestrului. 

Sumele de bani care fac obiectul sechestrului, precum şi cele prove- 
nite din valorificarea bunurilor perisabile, se consemnează, după caz, pe 
numele suspectului sau inculpatului ori al părții responsabile civilmente, la 
dispoziţia organului judiciar care a dispus instituirea sechestrului, căruia i se 
predă recipisa de consemnare a sumei în termen de cel mult 3 zile de la 
ridicarea banilor ori de la valorificarea bunurilor. 

Cu privire la procedura sechestrului, menţionăm că, după ce organul 
care aduce la îndeplinire măsura a identificat şi evaluat bunurile sechestrate, 
încheie procesul-verbal în care arată activităţile efectuate, descriind 


1 Considerăm că sigiliul ar putea fi definit ca „o măsură a autorității prin care se 
urmărește conservarea unei anumite situaţii de fapt . 


a 


În cazul bunurilor perisabile, ridicarea lor este justificată de pericolul degradării sau 
distrugerii lor. 


Lă 

amănunțit bunurile sechestrate, cu indicarea valorii lor. În procesul-verbal se 
arată bunurile exceptate de lege de la urmărire, găsite la persoana căreia i 
s-a aplicat sechestrul. De asemenea, se consemnează obiecțiile suspectului 
sau ale inculpatului ori ale părții responsabile civilmente, precum şi cele ale 
altor persoane interesate. 

În procesul-verbal se menţionează şi faptul că părțile au fost 
încunoştințate că: 

a) pot solicita valorificarea bunului sau bunurilor sechestrate; 

b) în cursul procesului penal, înainte de pronunţarea unei “hotărâri 
definitive, bunurile mobile asupra cărora s-a instituit sechestrul asigurător 
pot fi valorificate de către organul judiciar, chiar şi fără consimțământul 
proprietarului, dacă sunt îndeplinite condiţiile pentru valorificarea acestora. 

Potrivit art. 253 alin. (3), un exemplar al procesului-verbal se lasă 
persoanei asupra bunurilor căreia s-a aplicat sechestrul, iar în lipsa 
acesteia, celor cu care locuieşte, administratorului, portarului sau celui care 
în mod obişnuit îl înlocuieşte ori unui vecin. În cazul când o parte din bunuri 
sau totalitatea lor au fost predate unui custode, se lasă acestuia o copie de 
pe procesul-verbal. Un exemplar se înaintează şi organului judiciar care a 
dispus luarea măsurii asigurătorii, în termen de 24 de ore de la încheierea 
procesului-verbal. Var! 

Cazuri speciale de valorificare a bunurilor mobile sechestrate 

Conform art. 2521, se poate dispune valorificarea bunurilor mobile 
asupra cărora s-a instituit sechestrul asigurător, fie la cererea proprietarului, 
fie în absenţa consimțământului. proprietarului, în mod excepțional, în 
ipotezele expres prevăzute. | 

Astfel, în cursul procesului penal, înainte de pronunţarea unei hotărâri 
definitive, la cererea proprietarului sau doar cu acordul acestuia, organul de 
urmărire penală sau instanța de judecată poate dispune de îndată valori- 
ficarea bunurilor mobile sechestrate. 

Bunurile mobile asupra cărora s-a instituit măsura asigurătorie pot fi 
valorificate şi în absenţa consimțământului proprietarului, în mod excep- 
tional, în următoarele situaţii [art. 252' alin. (2)]: 

a) atunci când, în termen de un an de la data instituirii sechestrului, 
valoarea bunurilor sechestrate s-a diminuat în mod semnificativ, respectiv 
cu cel puţin 40% în raport cu valoarea din momentul dispunerii măsurii 
asigurătorii; acest caz presupune existenţa unei evaluări făcute de organul 
care aplică sechestrul sau, în caz de nevoie, de evaluatori sau experti; 

b) atunci când există riscul expirării termenului de garanţie sau când; 
sechestrul asigurător s-a aplicat asupra unor animale sau păsări vii; 

c) atunci când sechestrul asigurător s-a aplicat asupra produselor 
inflamabile sau petroliere; 

d) atunci când sechestrul asigurător s-a aplicat asupra unor bunuri a 
căror depozitare sau întreţinere necesită cheltuieli disproportionate în raport 
cu valoarea bunului. 

Sumele de bani rezultate din valorificarea bunurilor mobile se consem- 
nează pe numele suspectului, inculpatului sau al persoanei responsabile 
civilmente, la dispoziția organului judiciar care a dispus sechestrul. 

Cu privire la autovehiculele asupra cărora s-a instituit sechestrul 
asigurător, s-a prevăzut că acestea, înainte de pronunțarea unei hotărâri 
definitive, pot fi valorificate dacă au fost folosite, în orice mod, la săvârşirea 
unei infracţiuni şi dacă de la data instituirii măsurii asigurătorii asupra 
acestor bunuri a trecut o perioadă de un an sau mai mare, în următoarele 
condiții cumulative: 

a) proprietarul nu a putut fi identificat; 

b) valorificarea nu se poate face potrivit art. 252! alin. (2). 

Sumele de bani rezultate din valorificarea autovehiculelor asupra 
cărora s-a instituit sechestrul asigurător se consemnează pe numele făptui- 
torului, suspectului, inculpatului sau al persoanei responsabile civilmente ori, 
după caz, într-un cont special constituit în acest sens, potrivit dispozițiilor 
legale în vigoare, la dispoziţia organului judiciar care a dispus sechestrul. 

Procedura valorificării bunurilor mobile sechestrate în cursul 
urmăririi penale. În cursul urmăririi penale, atunci când nu există acordul 
proprietarului, dacă procurorul care a instituit sechestrul apreciază că se 
impune valorificarea bunurilor mobile. sechestrate, îl sesizează cu o 
propunere motivată de valorificare a bunurilor sechestrate pe judecătorul de 
drepturi şi libertăți. 

Judecătorul competent fixează un termen, care nu poate fi mai scurt 
de 10 zile, la care sunt chemate părţile, precum şi custodele bunurilor, 
atunci când acesta a fost desemnat. Participarea procurorului este obli- 
gatorie. 

La termenul fixat, în cameră de consiliu, se aduce la cunoştinţa părților 
şi a custodelui faptul că se intenționează valorificarea bunurilor mobile 
sechestrate şi li se pune în vedere că au dreptul de a face observații sau 
cereri legate de bunurile ce urmează a fi valorificate. După examinarea 
obiecţiilor şi cererilor făcute de părți sau custode, judecătorul de drepturi şi 
libertăți dispune prin încheiere motivată asupra valorificării bunurilor mobile, 
în absența consimțământului proprietarului. 

Lipsa părților legal citate nu împiedică desfăşurarea procedurii. 

Împotriva încheierii judecătorului de drepturi şi libertăți prin care s-a 
dispus valorificarea bunurilor mobile sechestrate părțile, custodele, 
procurorul precum şi orice altă persoană interesată pot face contestaţie la 
judecătorul de drepturi şi libertăţi de la instanța ierarhic superioară, în 
termen de 10 zile. Termenul curge de la comunicare pentru procuror, părţi 
sau custode sau de la data când au luat la cunoştinţă de încheiere în cazul 
altor persoane interesate. 

Părțile sau custodele pot face contestaţie numai împotriva încheierii 
prin care judecătorul de drepturi şi libertăţi a dispus valorificarea bunurilor 

mobile sechestrate. Procurorul poate face contestaţie numai împotriva 
încheierii prin care judecătorul de drepturi şi libertăți a respins propunerea 
de valorificare a bunurilor mobile sechestrate. | 

Contestaţia împotriva încheierii suspendă executarea. Judecarea 
cauzei se face de urgență şi cu precădere, iar hotărârea prin care s-a 
soluționat contestaţia este definitivă. | 

Procedura valorificării bunurilor mobile sechestrate în cursul 
judecății. Instanța de judecată, din oficiu sau la cererea procurorului, a 
uneia dintre părți sau a custodelui, poate dispune asupra valorificării 
bunurilor mobile sechestrate. În acest scop, instanţa de judecată fixează un 
termen, care nu poate fi mai scurt de 10 zile, la care sunt citate părţile, 
precum şi custodele bunurilor, atunci când acesta a fost desemnat. Parti- 
ciparea procurorului este obligatorie. 

Procedura prin care se dispune valorificarea bunurilor mobile 
sechestrate în cursul judecății se desfăşoară în camera de consiliu. 

La termenul fixat se pune în discuţia părţilor valorificarea bunurilor 
mobile sechestrate şi li se pune în vedere faptul că au dreptul de a face 
observaţii sau cereri legate de acestea. Lipsa părţilor legal citate nu 
împiedică desfăşurarea procedurii. | | 

Asupra valorificării bunurilor mobile sechestrate, precum şi cu privire la 
cererile formulate, instanța de judecată dispune prin încheiere motivată. 
incheierea instanţei este definitivă. i! 


1.7.2. Poprirea 


Poprirea reprezintă o măsură asigurătorie şi este una dintre formele 
speciale ale sechestrului penal fiind, în acelaşi timp, o procedură larg 
folosită pentru urmărirea sumelor de bani!. O asemenea măsură este 
justificată prin frecvenţa cazurilor privind statutul de creditor al suspectului, 
inculpatului sau părţii responsabile civilmente. 

Potrivit art. 254, sumele de bani datorate cu orice titlu suspectului, 
inculpatului sau părţii responsabile civilmente de către o a treia persoană ori 
de către cel păgubit sunt poprite în mâinile acestora şi în limitele prevăzute 
de lege, de la data primirii ordonanţei sau încheierii prin care se înființează 
sechestrul. Aceste sume vor fi consemnate de către debitori, după caz, la 
dispoziția organului care a dispus poprirea sau a organului de executare, în 
termen de 5 zile de la scadenţă, recipisele urmând a fi predate procurorului, 
judecătorului de cameră preliminară ori instanţei de judecată în termen de 
24 de ore de la consemnare. 

Observând subiecţii implicaţi la luarea popririi ca măsură asigurătorie, 
constatăm că aceştia sunt: 

- procurorul, judecătorul de cameră preliminară sau instanța de 
judecată, respectiv organele de executare; 


' |. Stoenescu, S. Zilberstein, op. cit., p. 63. 

- suspectul, inculpatul sau partea responsabilă civilmente; 

- tertii creditori. 

Notăm că specificul popririi ca măsură asigurătorie îl constituie carac- 
terul triunghiular al acestei operaţii juridice procesuale, care, în principiu, 
presupune participarea indispensabilă a trei subiecți procesuali: creditor 
popritor, debitor poprit şi terțul poprit!. 


1.7.3. Notarea ipotecară 


Notarea ipotecară constituie o formă specială a sechestrului aplicabilă 
în cazul bunurilor imobile. Determinarea sferei bunurilor imobile care fac 
obiectul acestei măsuri asigurătorii o putem face având în vedere 
reglementările din Codul de procedură civilă” şi Codul civil. 

Potrivit art. 253. alin. (4), organul judiciar care a dispus sechestrarea 
bunurilor imobile cere organului competent” notarea ipotecară asupra 
bunurilor sechestrate, anexând copii de pe ordonanța sau încheierea prin 
care s-a dispus sechestrul şi un exemplar al procesului-verbal de sechestru. 

Ca şi în cazul celorlalte măsuri asigurătorii cu caracter real, notarea 
ipotecară are ca efect indisponibilizarea bunului imobil cu privire la care a 
fost dispusă măsura. Învederăm că întreaga procedură a notării ipotecare 
se subsumează Legii nr. 7/1996 a cadastrului şi a publicității imobiliare. 

În raport cu această dispoziție legală, apreciem ca fiind corectă opinia 
exprimată în literatura de specialitate în sensul că în cazul notării ipotecare 
nu se poate săvârşi infracțiunea de sustragere de sub sechestru, deoarece 
bunurile imobile nu pot fi „sustrase” de cineva, acestea neputând constitui 
obiectul material al infracțiunii prevăzute de art. 261 C. pen.. 


1 Ibidem, p. 65. Cu privire la raporturile juridice ce se nasc în cadrul popririi 
asigurătorii, se arată că; „Această operaţie presupune existența a două raporturi juridice de la 
creditor la debitor, distincte, şi anume: un raport între creditorul popritor şi debitorul poprit şi 
între debitorul poprit şi terțul poprit. Ambele raporturi preced înființarea unei popriri executorii. 
În temeiul popririi executorii (ca, de altfel, şi al popririi asigurătorii) se naşte un al treilea raport 
juridic, între creditorul popritor şi terțul poprit, în conţinutul căruia intră obligaţiile terțului de a 
nu face nicio plată din suma poprită până la definitivarea popririi, precum şi obligația de a 
face, la această dată, plata direct către creditorul popritor” (ibidem, pp. 65-66). Pentru analiza 
popririi asigurătorii, cu reglementări predominant comune cu cele ale popririi executorii, a se 
vedea G. Boroi et alii, Noul Cod de procedură civilă — comentariu pe articole, Ed. Hamangiu, 
Bucureşti, 2013. 

2 Cartea a V-a, Despre executarea silită, Titlul al II-lea, Urmărirea silită asupra 
bunurilor debitorului, Capitolul al II-lea, Urmărirea imobiliară, art. 812 şi urm. 

3 Potrivit art. 3 din Legea nr. 7/1996 a cadastrului şi a publicității imobiliare (republicată 
în M. Of. nr. 83 din 7 februarie 2013), acest organ competent este Agenţia Naţională de 
Cadastru şi Publicitate Imobiliară, prin oficiile județene de cadastru şi publicitate imobiliară, 
respectiv birourile județene de cadastru şi publicitate imobiliară. 

4 A se vedea Neagu III, p. 639. 


/ 

Dacă un imobil, asupra căruia a fost instituit sechestru asigurător, a 
fost valorificat prin vânzare la licitație publică, iar o parte din prețul obținut a 
fost distribuit creditorilor, menţinerea măsurii asigurătorii instituite asupra 
imobilului nu se mai justifică, ci sechestrul asigurător va fi menținut numai 
asupra sumei nedistribuite creditorilor şi asupra altor bunuri ale inculpatului, 
până la concurenţa valorii prejudiciului cauzat!. 

Potrivit art. 253 alin. (5), procedura aplicabilă î în cazul sechestrării unor 
bunuri imobile este valabilă şi în ipoteza dispunerii înscrierii unei ipoteci 
asupra anumitor bunuri mobile“. 


$ 2. Restituirea lucrurilor şi restabilirea situaţiei anterioare 


Considerate măsuri de reparație imediată”, restituirea lucrurilor. şi 
restabilirea situaţiei anterioare săvârgirii infracţiunii pot fi folosite ca măsuri 
procesuale penale. Aceste măsuri de reparaţie imediată sunt modalități de 
reparare în natură a prejudiciului material cauzat prin infracțiune. 

În vederea aprecierii momentului reparării prejudiciului cauzat prin 
infracțiune, legiuitorul a trecut în rândul măsurilor procesuale şi aceste 
modalităţi de reparare în natură a prejudiciului cauzat părții civile”. 


2.1. Restituirea lucrurilor 


Pentru a preîntâmpina înstrăinarea de către suspect sau inculpat a 
lucrurilor sustrase de la persoana vătămată, legea prevede posibilitatea 
restituirii lor acesteia din urmă. 

Restituirea lucrurilor este privită ca o modalitate de reparare în natură 
a pagubelor produse prin infracțiune, cu prioritate înaintea celorlalte 
modalități de reparare a pagube’, dar ea poate fi anticipată prin restituirea 
lucrurilor înainte de rezolvarea definitivă a acțiunii civile în cadrul procesului 
penal. 

Din modul în care art. 255 reglementează această instituție reiese că 
pot fi restituite Jucrurile numai dacă sunt realizate, cumulativ, următoarele 
conditii 

- lucrurile ridicate de la suspect ori inculpat sau de la orice persoană 
care le-a primit spre a le păstra sunt proprietatea persoanei vătămate sau a 


1Î.C.C.J., s. pen., dec. nr. 3507/2006, disponibilă pe site-ul instanței supreme. 

? În acest sens, conform art. 2.389 C. civ., pot fi ipotecate anumite bunuri mobile, după 
cum urmează: creanţe constatate prin titluri nominative, la ordin sau la purtător, conturi 
bancare; acțiuni şi părti sociale, valori mobiliare şi alte instrumente financiare; petrolul, gazul 
natural şi celelalte resurse minerale care urmează a fi extrase; efectivele de animale; 
recoltele care urmează a fi culese; pădurile care urmează a fi tăiate etc. 

° Dongoroz |, p. 342. 

+ Volonciu |, p. 207. 

5 T. jud. Braşov, dec. pen. nr. 1072/1972, în R.R.D. nr. 5/1973, p. 143; T. bă Timiş, 
dec. pen. nr. 1346/1972, în R.R.D. nr. 3/1973, p. 100. 

altei persoane ori au fost luate pe nedrept din posesia sau deținerea 
acestora”; | 

- restituirea lucrurilor să nu îngreuneze stabilirea situației de fapt şi 
justa soluţionare a cauzei. 

Restituirea lucrurilor se poate dispune de către procuror sau jude- 
cătorul de drepturi şi libertăţi, în cursul urmăririi penale, judecătorul de 
cameră preliminară sau instanța de judecată, în procedura de cameră 
preliminară ori în cursul judecății, prin ordonanţă sau încheiere”, la cerere 
sau din oficiu. 

Persoana căreia i-au fost restituite lucrurile are obligația, potrivit 
art. 255 alin. (2), de a le păstra până la pronunţarea unei soluții definitive în 
procesul penal. 

Actele de dispoziţie prin care a fost dispusă restituirea lucrurilor pot fi 
contestate, potrivit procedurii prevăzute în art. 250. 


ded Restabilirea situaţiei anterioare 


Ca şi restituirea lucrurilor, restabilirea -situației anterioare figurează 
între modurile de reparare în natură a pagubelor provocate prin infracțiune. 

În vederea reparării vremelnice a prejudiciului cauzat persoanei 
vătămate, legea a prevăzut între măsurile procesuale şi restabilirea situației 
anterioare săvârșirii infracţiunii. În acest sens, în art. 256 se arată că 
instanța de judecată, în cursul judecății, poate lua măsuri de restabilire a 
situației anterioare săvârşirii infracţiunii, când schimbarea acelei situaţii a 
rezultat din comiterea infracţiunii, iar restabilirea este posibilă. 

Faţă de dispoziţiile Codului de procedură penală anterior, notăm elimi- 
narea prerogativei procurorului de a dispune restabilirea situației anterioare, 
de lege lata, acesta constituind un atribut de competența exclusivă a 
instanței de judecată. Rezultă, de asemenea, că repararea vremelnică a 
prejudiciului, prin intermediul acestei măsuri procesuale nu poate fi realizată 
nici în cursul procedurii camerei preliminare. 

Această măsură procesuală trebuie luată de instanța de judecată în 
timp util, şi nu numai după soluţionarea definitivă a cauzei penale. 

Apreciem că luarea acestei măsuri procesuale este posibilă numai în 
cazul anumitor infracţiuni, care, prin natura urmărilor lor, permit sau impun 
restabilirea situaţiei anterioare săvârşirii acestora. 


1 În 'cazul în care metalele prețioase care au fost cumpărate de la inculpaţi au 
aparţinut unei unități economice, care le-a obținut în mod legal şi a rămas păgubită în urma 
sustragerii lor, ele nu pot fi confiscate, ci urmează a fi restituite unității prejudiciate (T.S., 
s. mil., dec. nr. 72/1978); în acelaşi sens, a se vedea T.S., s. mil., dec. nr. 84/1977, în Neagu ll, 

„641. 
2 în cazurile în care bunurile sustrase au fost restituite în natură, instanța avea 
obligația legală să dispună ridicarea sechestrului asigurător aplicat asupra unor bunuri ale 
inculpatului (T. jud. Sibiu, dec. pen. nr. 323/1978, în Neagu II, p. 641). 

3 C. Crişu, Restabilirea situaţiei de fapt anterioare săvârșirii infracţiunii, în R.R.D. 
nr. 5/1968, pp. 92-99. 

Poate face obiectul unei reparații a prejudiciului prin restabilirea 
situaţiei anterioare restituirea unei sume de bani plătite în plus de către 
inculpat, cu titlul de despăgubiri. Într-o asemenea situație, instanţa, chiar 
dacă nu există constituire de parte civilă, se pronunță asupra reparării 
pagubei, fiind vorba de restabilirea situației anterioare săvârșirii infracţiunii, 
când acţiunea civilă se exercită din oficiu [art. 397 alin. (3). 

De asemenea, în cazul infracţiunilor de bigamie, în cadrul soluționării 
cauzei, instanța se pronunță, între altele, şi cu privire la desființarea totală 
sau parțială a unui înscris şi restabilirea situatiei anterioare săvârşirii 
infracţiunii. În acest sens, instanţa trebuie să constate nulitatea căsătoriilor 
încheiate şi să restabilească situaţia anterioară, privind valabilitatea primei 
căsătorii, prin comunicarea dispozitivului hotărârii în vederea operării în 
registrul stării civile?. 

În mod frecvent, în practica judiciară s-a arătat că trebuie dispusă 
restabilirea situaţiei anterioare în cazul infracţiunii de nerespectare a hotă- 
rârilor judecătoreşti, prevăzute în art. 287 alin. (1) lit. g) C. pen., constând în 
„împiedicarea unei persoane de a folosi, în tot sau în parte, un imobil deținut 
în baza unei hotărâri judecătoreşti, de către cel căruia îi este opozabilă 
hotărârea”. Când se poate dispune reintegrarea în locuinţa a cărei posesie a 
fost pierdută ca urmare a nerespectării hotărârii judecătoreşti, instanța 
trebuie să dispună restabilirea situaţiei anterioare săvârșirii infracțiunii prin 
îndepărtarea din locuință a inculpatului care a ocupat abuziv spaţiul res- 
pectiv, indiferent de împrejurarea că există o hotărâre civilă prin care s-a 
dispus anterior evacuarea inculpatului din acea locuință. 

De asemenea, se „poate restabili situația anterioară în cazul infracțiunii 
de tulburare de posesie” sau în cazul abandonului de familie“. 

Considerăm că nu se poate vorbi de restabilirea situaţiei anterioare în 
cazul în care bunul sustras de către unul dintre soți a fost restituit celuilalt 
soț de la care a fost sustras, cum greşit, după părerea noastră, au apreciat 
unele instanțe”; într-o asemenea ipoteză ar putea fi pusă în discuţie o 
restituire a lucrului. 


N jud. Timiş, dec. pen. nr. 485/1982, în R.R.D. nr. 10/1985, p. 73. | 
? T:$,, s. pen., dec. nr. 431/1982, în R.R.D. nr. 2/1983, pp. 64-65; T. mun. Bucureşti, 
s. a Il-a pen., dec. nr. 676/1976, în R.R.D. nr. 11/1976, p. 62; T.S., s. pen., dec. pen. 
nr. 156/1981, în R.R.D. nr. 10/1981, p. 73. 
3? T.S., s. pen., dec. nr. 2744/1974, în R.R.D. nr. 9/1975, p. 75. 

4 Fostul Tribunal Suprem a decis că organul judiciar, la cererea celui interesat, poate 
lua în tot cursul procesului penal măsura provizorie a reinstalării soției sau copiilor minori în 
domiciliul comun, dacă au fost alungaţi sau lăsaţi fără ajutor, prin abandon familial, de către 
celălalt sol (T.S., dec. îndrumare nr. 5/1967, în Neagu III, p. 644). 

5 T.S., dec. îndrumare nr. 7/1974, în baia ill, p. 644. 

ACTELE PROCESUALE ŞI PROCEDURALE COMUNE 


Secţiunea | 
Actele procesuale şi actele procedurale 


$ 1. Noţiunile de „act procesual” şi de „act procedural” 


În desfăşurarea procesului penal, principalii participanți (organele 
judiciare, subiecţii procesuali principali şi părțile) îşi exercită drepturile şi îşi 
aduc la îndeplinire obligaţiile pe care le au prin efectuarea unor acte cerute 
de specificul fiecărei cauze penale. 

Actele prin intermediul cărora sunt realizate activități din cadrul 
procesului penal se numesc acte procesuale şi acte procedurale. 

În literatura juridică, pentru ambele categorii de acte poate fi întâlnită 
denumirea de „acte procedurale” sau „acte procesuale”?. 

În concepţia unor autori, actele procesuale, în general, sunt acte 
juridice, deoarece ele sunt producătoare de consecințe juridice”. Codul de 
procedură penală, prin însăşi formularea Titlului VI, face deosebirea între 
actele procedurale şi actele procesuale. Actele procesuale sunt definite, în 
literatura de specialitate, ca manifestări de voinţă prin care organele 
judiciare, subiecţii procesuali principali şi părţile din proces dispun, în limitele 
drepturilor pe care le au, cu privire la desfăşurarea procesului penal“. În 
acest sens, sunt acte procesuale: punerea în mişcare a acţiunii penale, 
luarea măsurilor preventive, trimiterea în judecată, hotărârea prin care se 
soluţionează cauza penală etc”. 

Actele procedurale sunt mijloacele prin intermediul cărora se aduc la 
îndeplinire sarcinile ce decurg din actele şi măsurile procesuale“. Actul 
procedural relevă modul în care trebuie să se îndeplinească dispoziția 
cuprinsă în actul procesual”. Sunt acte procedurale, în sensul definit mai 


1 E. Glasson, A. Tissier, Traité théorique et pratique d'organisation judiciaire, de 
compétence et de procédure civile, Sirey, Paris, 1936, t. II, p. 292. 

2V, Manzini, Trattato di diritto procesuale penale, Torino, 1931-1932, vol. III, p. 292. 

3E. Florian, Diritto procesuale penale, Torino, 1935, vol. |, p. 117. 

4 Theodoru IV, pp. 479-480. 

5 în art. 200 alin. (2) se arată că punerea în mişcare a acţiunii penale, luarea măsurilor 
preventive, încuviințarea de probatorii sunt acte procesuale. 

ê Dongoroz |, p. 346. 

7 Pop III, p. 3. 

sus: ascultarea unui martor, ridicarea unor obiecte sau înscrisuri, execu- 
tarea mandatului de arestare preventivă, efectuarea unei percheziții etc.. 

În cadrul procesului penal, de regulă, actele procesuale se realizează 
prin intermediul unor acte procedurale. Spre exemplu, actul procesual 
constând în începerea urmăririi penale este realizat prin actul procedural al 
redactării ordonanţei de începere a urmăririi penale. Sau dispoziția de 
trimitere în judecată se concretizează prin emiterea rechizitoriului. 

Există situaţii în care pentru aducerea la îndeplinire a dispoziției 
cuprinse într-un act procesual sunt necesare mai multe acte procedurale, 
diferite ca formă. Astfel, încheierea judecătorului de drepturi şi libertăți prin 
care se dispune luarea măsurii arestării preventive este pusă în executare 
prin intermediul unui ac ct procedural scris, constând în mandatul de arestare, 
şi un act procedural material?, şi anume aducerea la îndeplinire a man- 
datului de arestare, prin cânducerea celui fată de care a fost luată măsura la 
locul de arest. În acelaşi sens, încheierea judecătorului de drepturi şi libertăţi 
prin care se încuviințează efectuarea percheziției domiciliare reprezintă actul 
procesual, care va fi pus în realizare prin emiterea mandatului de perche- 
zitie, act procedural scris, şi efectuarea percheziției somigliare, ca act 
procedural material (faptic). 

În alte situatii, această relaţie de intercondiţionare se ie pu între 
mai multe acte procesuale, pe de o parte, şi mai multe acte procedurale, pe 
de altă parte. În acest sens, de exemplu, în cursul cercetării judecătoreşti, 
inculpatul solicită administrarea probei testimoniale, constând în audierea 
unui anumit martor, şi în acest mod îndeplineşte un act procesual. În cazul 
admiterii cererii de către instanța de judecată, aceasta va îndeplini, la rândul 
său, un alt act procesual, şi anume dispoziţia de citare a martorului. Cele 
două acte procesuale vor fi aduse la îndeplinire prin acte procedurale 
distincte, diferite ca modalitate de realizare, şi anume: emiterea citației, act 
procedural scris, şi îndeplinirea procedurii de citare, act procedural faptic. 

Uneori, atât actul procesual, cât şi cel procedural poartă aceeaşi 
denumire, astfel: actul procesual prin care instanța soluţionează cauza 
penală este o hotărâre şi tot hotărâre se cheamă şi înscrisul în care este 
consemnată soluția dată de către completul de judecată”. 

Dosarele penale sunt constituite din înscrisuri judiciare în care se 
constată existența actelor procesuale ca manifestări de voință ale organelor 
judiciare, ale subiecţilor procesuali principali şi ale părţilor legate de rezol- 


' Din conţinutul art. 200 alin. (1) rezultă că sunt acte procedurale, între altele, 
ascultarea unui martor, cercetarea la fața locului şi ridicarea de obiecte. 

2 În literatura de specialitate se arată că, după modul de efectuare sau de constatare, 
se disting acte procedurale scrise, orale şi materiale (Pop III, p. 3); în acelaşi sens, a se 
vedea Theodoru Il, p. 234 (autorul arată că, sub aspectul formei, actele procedurale pot fi 
scrise, orale şi materiale sau faptice). 

3 Volonciu |, p. 210. 

varea cauzelor penale şi actelor procedurale prin care sunt aduse la înde- 
plinire actele procesuale. | 

Astfel, în cazul încuviintțării probelor de către instanță, în dosar va fi 
consemnat acest fapt în încheierea de şedinţă, iar actul procedural va 
consta în ascultarea martorilor încuviințati, înscrisurile judiciare fiind decla- 
rațiile martorilor. 


§ 2. Acte procedurale comune 


2.1. Procedura citării 
2.1.1. Noţiune şi importanță 


Aşa cum am observat, procesul penal este o activitate complexă la 
care participă organele judiciare, subiecţii procesuali principali, părțile şi alte 
persoane. Pentru atingerea scopului său, procesul penal presupune un 
complex de acte procesuale şi procedurale care implică prezența subiecților 
procesuali principali, a părţilor sau, după caz, a martorilor, experţilor, inter- 
preţilor etc. 

Instituţia prin intermediul căreia organele judiciare asigură prezența 
subiecţilor procesuali principali, a părţilor sau a altor persoane la activitatea 
procesuală este citarea. În cazul citării, actul procesual îl constituie dispoziția 
de citare, actul procedural scris este citaţia, iar actul procedural material este 
reprezentat de întreaga procedură prin care se realizează înştiințarea 
subiectului care urmează să fie prezent la activitatea ce se desfăşoară în 
fața organelor judiciare. 

Prezența subiecţilor procesuali principali, a părţilor sau a altor persoane 
la desfăşurarea activităților procesuale se mai poate realiza şi prin alte moda- 
lități, cum sunt: 

- încunoştinţarea; potrivit art. 73 alin. (2), preşedintele instanţei ierarhic 
superioare celei la care se află cauza ia măsuri pentru încunoştințarea 
părților despre introducerea unei cereri de strămutare; potrivit art. 92 
alin. (2), avocatul suspectului sau inculpatului va fi încunoştințat de data şi 
ora efectuării actului de urmărire penală prin notificare telefonică, fax, e-mail 
etc.: conform art. 111 alin. (2) lit. d), partea vătămată are dreptul de a fi 
încunoştințată cu privire la desfăşurarea procedurii; în cazul reţinerii 
suspectului sau inculpatului, acesta are dreptul de a-şi încunoştința personal 
avocatul ales, acesta fiind obligat să se prezinte la sediul organului judiciar 
în termen de cel mult două ore de la încunoştințare etc.; 

- înştiințarea; potrivit art. 259 alin. (5), în cazul în care nu se cunosc 
nici adresa unde locuieşte suspectul sau inculpatul şi nici locul său de 
muncă, la sediul organului judiciar se va afişa o înştiinţare; potrivit art. 260 
alin. (2), dacă persoana citată refuză să primească citația, persoana 
însărcinată să comunice citaţia va afişa pe uşa destinatarului o înştiinţare; 

potrivit art. 492 alin. (1), dacă sediul persoanei juridice este fictiv ori 
persoana juridică nu mai funcţionează la sediul declarat, iar noul sediu nu 
este cunoscut, la sediul organului judiciar se afişează o înştiinţare; 

- chemarea; potrivit art. 175 alin. (7), expertul are obligația de a se 
prezenta în fața organelor de urmărire penală sau a instanței de judecată ori 
de câte ori este chemat; potrivit art. 177 alin. (1), organul de urmărire penală 
sau instanța de judecată, când dispune efectuarea unei expertize, fixează 
un termen la care sunt chemate părţile, subiecţii procesuali ' principali, 
precum şi expertul, dacă acesta a fost desemnat; potrivit art. 215 alin. (1) 
lit. a), pe timpul cât se află sub control judiciar, inculpatul trebuie să se pre- 
zinte la organul de urmărire penală, la judecătorul de cameră preliminară 
sau la instanţa de judecată ori de câte ori este chemat etc. 

Deosebirea între citare, pe de o parte, şi încunoştințare, pe de altă 
parte, constă în faptul că, în cazul nerespectării dispozițiilor privind citarea, 
persoana poate fi adusă în fața organului judiciar pe baza unui mandat de 
aducere, potrivit art. 265 alin. (1), în timp ce, în cazul neprezentării ca 
urmare a încunoştințării, chemării sau înştiințării, legea fie nu prevede nicio 
măsură, fie prevede măsuri specifice (cum ar fi, de exemplu, posibilitatea 
luării măsurii arestării preventive a inculpatului care nu respectă obligația de 
a se prezenta la chemarea organelor judiciare). 

Citarea, ca modalitate de asigurare a prezenței subiecţilor procesuali 
principali, a părţilor sau a altor persoane la activitatea procesuală, se face, 
de regulă, din oficiu. Citarea poate fi însă şi facultativă, fiind lăsată la apre- 
cierea organelor judiciare. Astfel, potrivit art. 505 alin. (2), când suspectul 
sau inculpatul este un minor care a împlinit 16 ani, citarea părinților acestuia 
ori, după caz, a tutorelui, curatorului sau persoanei în îngrijirea ori suprave- 
gherea căreia se află temporar minorul, precum şi a direcției generale de 
asistență socială şi protecţie a copilului din localitatea unde se desfăşoară 
audierea se dispune numai dacă organul de urmărire penală consideră 
necesar. În acelaşi sens, potrivit art. 531, în procedura reabilitării judecă- 
toreşti, instanța de judecată competentă va dispune citarea persoanelor a 
căror ascultare o consideră necesară. 

De asemenea, sunt reglementate ipoteze în care activitatea jurisdic- 
țională se desfăşoară fără citarea părţilor. Astfel, potrivit art. 405 alin. (2), la 
pronuntarea hotărârii părțile nu se citează. Cele mai numeroase exemple în 
acest sens însă pot fi întâlnite în desfăşurarea procedurii probatorii în 
materia supravegherii tehnice sau a altor procedee probatorii, după cum 
urmează: potrivit art. 140 alin. (3), cererea prin care se solicită încuviințarea 
supravegherii tehnice se soluţionează în camera de consiliu, fără citarea 
părților; potrivit art. 141 alin. (4), judecătorul de drepturi şi libertăţi confirmă 
ordonanța provizorie prin care procurorul a dispus supravegherea tehnică 
prin încheiere, pronunţată în camera de consiliu, fără citarea părților; potrivit 
art. 158 alin. (5), cererea prin care se solicită încuviințarea efectuării 

percheziției domiciliare se soluţionează în camera de consiliu, fără citarea 
părților; potrivit art. 168 alin. (4), cererea prin care se solicită încuviințarea 
efectuării percheziţiei informatice se soluţionează în camera de consiliu, fără 
citarea părților etc. 


2.1.2. Modul de citare şi conţinutul citaţiei 


Ca act procedural scris!, citaţia cuprinde anumite elemente cu ajutorul 
şi prin intermediul cărora sunt instituite garanţiile că persoana chemată ia 
cunoştinţă de toate datele necesare pentru a se putea prezenta şi participa 
efectiv la activitatea judiciară. 

Regula în materie este aceea potrivit căreia citaţia este scrisă. Citarea 
se poate face şi prin notă telefonică sau telegrafică?, încheindu-se în acest 
sens un proces-verbal. 

Pentru ipoteza în care citarea se realizează prin emiterea unei citații 
scrise, comunicarea acesteia se va realiza, din oficiu, prin agenții proce- 
durali ai organelor judiciare sau prin orice alt salariat al acestora, prin inter- 
mediul poliţiei locale ori prin serviciul poştal sau de curierat. 

Persoanele prin intermediul cărora se realizează procedura de citare 
au obligaţia de a îndeplini procedura de citare şi de a comunica dovezile de 
îndeplinire a procedurii înainte de termenul de citare stabilit de organul 
judiciar. 

În situația în care în cauză există un număr mare de persoane 
vătămate sau părţi civile care nu au interese contrarii, iar aceste persoane 
şi-au desemnat un reprezentant sau a fost desemnat un avocat din oficiu de 
către organele judiciare, citarea se poate realiza prin această persoană. De 
asemenea, în acest caz, citarea se mai poate realiza şi prin intermediul unei 
publicaţii de circulaţie naţională. 

Citarea se face în plic închis, care va purta mențiunea „Pentru justiţie. 
A se înmâna cu prioritate”. 

În măsura în care persoana citată îşi dă acordul în acest sens, citarea 
se poate realiza şi prin intermediul poştei electronice sau prin orice alt 
sistem de mesagerie electronică. În acest caz, citarea se va face la adresa 
electronică ori la coordonatele care au fost indicate în acest scop organului 
judiciar de către persoana citată sau de către reprezentantul acesteia. 

Cu caracter de noutate, minorul cu o vârstă mai mică de 16 ani va fi 
citat, prin intermediul părinților sau al tutorelui, cu excepția cazului în care 
acest lucru nu este posibil. 
kE n a bd iad 

1 După forma în care sunt realizate, actele procedurale pot fi scrise, orale şi materiale 
(sau faptice). Citaţia şi mandatul de aducere sunt acte procedurale scrise (a se vedea, în 


acest sens, Theodoru Il, p. 234). | 
2 În practică s-a considerat legal îndeplinită şi citarea făcută prin fax (C. Apel 


Bucureşti, s. | pen., dec. nr. 193/1998, în Neagu V, p. 266). 

În anumite situaţii, citarea persoanei pentru activități procesuale 
viitoare nu se mai impune, datorită prezenței acesteia sau a unui repre- 
zentant în fața organului judiciar ori din motive care țin de îndeplinirea 
procedurii de citare. Astfel, potrivit art. 257 alin. (7), organul judiciar poate 
comunica şi oral persoanei prezente termenul următor, aducându-i la 
cunoştinţă consecinţele neprezentării. 

În cursul urmăririi penale, aducerea la cunoştinţă a termenului la care 
se efectuează o anumită activitate se menţionează într-un proces-verbal, 
care se semnează de către persoana astfel citată. | 

În cursul fazei de judecată, potrivit art. 353 alin. (2), partea sau alt 
subiect procesual principal prezent personal, prin reprezentani sau prin 
apărător ales la un termen, precum şi acela căruia, personal, prin repre- 
zentant sau apărător ales ori prin funcţionarul sau persoana însărcinată cu 
primirea corespondenței, i s-a înmânat în mod legal citația pentru un termen 
de judecată nu mai sunt citați pentru termenele ulterioare, chiar dacă ar lipsi 
la vreunul dintre aceste termene, cu excepţia situaţiilor în care prezența 
acestora este obligatorie. Această regulă nu este valabilă pentru militari şi 
deţinuţi, aceştia fiind citați din oficiu la fiecare termen. pi 

Potrivit art. 258, citaţia este individuală şi trebuie sa cuprindă urmă- 
toarele mențiuni: | HO | 

a) denumirea organului de urmărire penală sau a instanţei de judecată 
care emite citația, sediul său‘, data emiterii şi numărul dosarului; | 

b) numele şi prenumele celui citat?, calitatea în care este citat” şi 
indicarea obiectului cauzei; i | | 

c) adresa celui citat“; în citaţie vor fi menţionate orice date necesare 
pentru stabilirea adresei celui citat”; i JE 


' În cazul în care judecata a avut loc, în lipsa inculpatului, în altă localitate decât aceea 
în care se află sediul instanţei, iar din procesul-verbal de afişare a citaţiei aflat la dosar rezultă 
că pentru termenul respectiv inculpatul a fost citat la sediul instanței, hotărârea pronunțată 
este lovită de nulitate (T.S., s. pen., dec. nr. 2336/1974, în R.R.D. nr. 3/1975, p. 61). 

? Când inculpatul, judecat în lipsă, a fost citat sub un nume şi un prenume greşite, 
chiar dacă locul de citare este corect indicat, hotărârea judecătorească pronunţată în aceste 
condiții este lovită de nulitate, aceasta neputând fi îndreptată prin procedura de îndreptare a 
erorilor materiale (T.S., s. pen., dec. nr. 727/1980, în R.R.D. nr. 12; 1980, p. 60). În acelaşi 
sens, a se vedea şi T. Braşov, dec. pen. 704/1992, în Dr. nr. 4/1994, p. 91. Este legal 
îndeplinită procedura de citare când persoana a fost citată doar cu unul dintre cele două 
prenume (C. Apel Bucureşti, s. | pen., dec. nr. 346/1997, în Neagu V, p. 267). 

% A se vedea C. Apel Piteşti, dec. pen. nr. 203/1995, în R.D.P. nr. 2/1996. 

+ Omisiunea de a se trece în procesul-verbal de afişare a citaţiei etajul nu constituie un 
viciu de procedură, atâta vreme cât s-a indicat strada, numărul, blocul şi apartamentul, 
întrucât pe aceeaşi scară a unui bloc nu pot exista apartamente cu acelaşi număr, la etaje 
diferite (T. București, s. a l-a pen., dec. nr. 429/1997, în Neagu V, p. 267). 

5 S-a decis că indicarea greşită a sectorului din municipiul Bucureşti este lipsită de 
relevanță atâta vreme cât există o singură stradă cu respectiva denumire, iar agentul a 
confirmat afişarea la adresa indicată (T.S., s. pen., dec. nr. 2862/1985). 

d) ora, ziua, luna şi anul, locul de înfățişare', precum şi invitarea celui 
citat să se prezinte la data şi locul indicate; 

e) mențiunea că partea citată are dreptul la un avocat cu care să se 
prezinte la termenul fixat; 

f) dacă este cazul, menţiunea că, potrivit art. 90 sau art. 93 alin. (4), 
apărarea este obligatorie, iar în cazul în care partea (sau subiectul 
procesual principal — n.a.) nu îşi alege un avocat, care să se prezinte la 
termenul fixat, i se va desemna un avocat din oficiu“; 

g) menţiunea că partea citată poate, în vederea exercitării dreptului la 
apărare, să consulte dosarul aflat la arhiva instanței sau a parchetului; 

h) consecinţele neprezentării în fața organului judiciar; 

i) semnătura emitentului. 

În cazul în care se realizează citarea suspectului sau inculpatului, 
citaţia trebuie să cuprindă, suplimentar, încadrarea juridică şi denumirea 
infracţiunii de care este acuzat acesta şi atenţionarea că, în caz de 
neprezentare, poate fi adus cu mandat de aducere. 


2.1.3. Locul de citare 


În vederea asigurării înştiințării persoanelor care trebuie să participe la 
activitatea procesuală, legea (art. 259) face o reglementare amănunțită a 
locului de citare. 

Potrivit art. 259 alin. (1), suspectul, inculpatul, părțile în proces, 
precum şi alte persoane se citează la adresa unde locuiesc . 

Notăm că în categoria „altor persoane” este necesar să includem ŞI 
persoana vătămată, legiuitorul omițând să prevadă în mod expres această 
calitate procesuală între cele enumerate. 

În vederea asigurării participării suspectului sau inculpatului la 
procesul penal, prin dispoziţiile art. 259 alin. (2) a fost instituită obligația 


1 A se vedea Gh. Petrescu, Cu privire la indicarea locului de înfăţişare în cuprinsul 
citaţiei, în R.R.D. nr. 4/1969, pp. 135-136. 

2 Din modul de formulare a reglementării procesual penale anterioare se putea 
desprinde concluzia că legiuitorul a avut în vedere doar procedura citării învinuitului sau 
inculpatului. Această concluzie se desprindea ca urmare a faptului că textele de lege 
menţionate în cuprinsul citației, şi anume art. 171 alin. (2) şi (3) din Codul de procedură 
penală anterior, aveau în vedere doar asistența juridică obligatorie a învinuitului sau 
inculpatului. În aceste condiţii, constatăm că legiuitorul a avut în vedere la redactarea 
actualului Cod de procedură penală observațiile făcute în legătură cu aceste aspecte, în 
lucrări anterioare (a se vedea Neagu ll, p. 649). 

3 Citarea inculpatului la o altă adresă decât aceea la care locuieşte pentru termenul la 
care a fost judecat în lipsă atrage după sine sancţiunea nulităţii relative (C.S.J., s. pen., dec. 
nr. 1857/1993, în Buletinul Jurisprudenței. Culegere de decizii pe anul 1993, Ed. Continent 
XXI & Universul, Bucureşti, 1994, pp. 201-202); în acelaşi sens, a se vedea C. Apel Piteşti, 
s. pen., dec. nr. 628/1998, în Culegere de practică judiciară penală pe anul 1998, Ed. All Beck, 


Bucureşti, 1999, pp. 124-125. 

acestuia de a comunica în termen de cel mult 3 zile organului judiciar 
schimbarea adresei unde locuieşte”. Această obligaţie procesuală se 
regăseşte, de altfel, şi în conţinutul art. 108 alin. (2) lit. b). 

În legătură cu acest aspect, deşi în actualul cod nu mai este prevăzut 
în mod expres principiul rolului activ, organul judiciar are, la rândul său, 
obligaţia de a-l informa pe suspect sau inculpat despre cerința comunicării 
oricărei schimbări de adresă. Totodată, suspectul sau inculpatul va fi 
încunoştințat şi cu privire la consecințele nerespectării acestei obligaţii, care 
pot fi sintetizate după cum urmează: 

- în cazul încălcării obligaţiei de comunicare, citaţiile şi orice alte acte 
comunicate la prima adresă rămân valabile şi se consideră că le-a luat la 
cunoştinţă; | 

- potrivit art. 283 alin. (4) lit. k), nerespectarea de către suspect sau 
inculpat a obligaţiei de a încunoştința în scris, în termen de cel mult 3 zile, 
organele judiciare despre orice schimbare a locuinței pe parcursul proce- 
sului penal se sancţionează cu amendă judiciară de la 500 lei la 5.000 lei. 

Suspectul sau inculpatul care a indicat”, printr-o declaraţie dată în 
cursul procesului penal, un alt loc pentru a fi citat este citat la locul indicat”. 

Dacă adresa unde locuieşte suspectul sau inculpatul nu este cunos- 
cută, acesta poate fi citat la adresa locului de muncă, prin serviciul de 
personal al unităţii la care lucrează”. | 


1 În legătură cu schimbarea adresei, în practica judiciară s-a arătat că procedura de 
citare nu este legal îndeplinită dacă citarea s-a făcut la altă adresă decât cea indicată, atât 
timp cât partea nu a încunoştințat organele de urmărire sau instanța despre vreo schimbare a 
acestei adrese (T.S., s. pen., dec. nr. 846/1975, în R.R.D. nr. 11/1976, p. 63). În cazul în care 
inculpatul a indicat o anumită adresă în cursul procesului penal, el urmează a fi citat la acea 
adresă, chiar dacă între timp a părăsit localitatea, fără a se şti unde se află la data emiterii 
citației (T.S., s. pen., dec. nr. 764/1971, în R.R.D. nr. 7/1971, p. 134). Dacă, între timp, 
inculpatul a plecat din țară, fără a indica noua adresă — deşi ştia că este implicat într-un 
proces penal — şi fără a se şti unde se află la data soluționării cauzei, citarea se va face la 
ultima adresă cunoscută, declarată de el în faza urmăririi penale (C. Apel Bucureşti, s. a Il-a 
pen., dec. nr. 282/1997, în Culegere de practică judiciară penală pe anul 1997, Ed. Holding 
Reporter, Bucureşti, 1998, p. 294). 

2 În practica judiciară s-a arătat că procedura de citare nu este legal îndeplinită în 
cazul în care inculpatul — judecat în lipsă — a fost citat numai la adresa indicată de partea 
vătămată, iar nu şi la adresa indicată de el cu ocazia cercetărilor (T.S., s. pen., dec. 
nr. 2962/1976, în C.D. 1976, p. 380); în acelaşi sens, a se vedea T. mun. Bucureşti, s. | pen., 
dec. nr. 592/1996, în Culegere de practică judiciară penală pe anii 1994-1997, Ed. All Beck, 
București, 1998, p. 219. 

A se vedea, în acest sens, şi C. Apel Bucureşti, s. | pen., dec. nr. 258/1997, în 
Culegere de practică judiciară penală pe anul 1997, Ed. Holding Reporter, Bucureşti, 1998, 
pp. 57-58; în acelaşi sens, a se vedea C. Apel Bucureşti, s. | pen., dec. nr. 546/1994, în 
Culegere de practică judiciară penală pe anul 1994, Ed. Continent XXI, Bucureşti, 1995, 
p. 47. 

4 În cazul citării inculpatului la locul de muncă, procedura nu poate fi considerată 
regulat îndeplinită dacă citaţia s-a afişat la sediul persoanei juridice; în asemenea caz, citația 
trebuie înmânată — sub sancţiunea nulităţii — celui citat, prin serviciul de personal al acesteia 
(T. jud. Timiş, dec. pen. nr. 906/1973, în R.R.D. nr. 1211973, p. 157; T.S., s. pen., dec. 
nr. 968/1971, în C.D. 1971, p. 458). 

În practică pot apărea situaţii în care nu se cunoaşte adresa unde 
locuieşte suspectul sau inculpatul şi nici locul său de muncă. Pentru această 
ipoteză, potrivit art. 259 alin. (5), la sediul organului judiciar se va afişa o 
înştiinţare, care trebuie să cuprindă următoarele menţiuni: 

a) anul, luna, ziua şi ora când a fost făcută; 

b) numele şi prenumele celui care a făcut afişarea şi funcţia acestuia; 

c) numele, prenumele şi domiciliul sau, după caz, reşedinţa, respectiv 
sediul celui citat; 

d) numărul dosarului în legătură cu care se face înştiințarea şi denu- 
mirea organului judiciar pe rolul căruia se află dosarul; 

e) menţiunea că înştiințarea se referă la actul procedural al citației, 

f) menţiunea termenului stabilit de organul judiciar care a emis citația 
în care destinatarul este în drept să se prezinte la organul judiciar pentru a i 
se comunica citația; 

g) menţiunea că, în cazul în care destinatarul nu se prezintă pentru 
comunicarea citației în interiorul termenului prevăzut la lit. f), citaţia se 
consideră comunicată la împlinirea acestui termen; 

h) semnătura celui care a afişat înştiințarea. 

Reglementarea este diferită de aceea conținută în art. 177 alin. (4) din 
Codul de procedură penală anterior, în conformitate cu care, în situația 
premisă a necunoaşterii adresei unde locuieşte suspectul sau inculpatul şi 
nici a locului de muncă, citaţia se afişa la sediul consiliului local în a cărui 
rază teritorială s-a săvârşit infracțiunea. 

Bolnavii sau persoanele aflate, după caz, în spitale, aşezăminte medi- 
cale ori de asistență socială se citează prin administraţia acestora [art. 259 
alin. (6)]. 

Persoanele private de libertate se citează la locul de deţinere, prin 
administraţia acestuia, potrivit art. 259 alin. (7). De asemenea, militarii se 
citează la unitatea din care fac parte, prin comandantul acesteia” [art. 259 
alin. (71)]. Trebuie precizat că, potrivit art. 353 alin. (2) teza finală, militarii şi 
deținuții sunt citați din oficiu la fiecare termen. 

Cu caracter de noutate, în art. 259 alin. (8) se arată că persoanele 
care alcătuiesc echipajul unei nave maritime sau fluviale, aflate în cursă, vor 
fi citate la căpitănia portului unde este înregistrată nava. 


1 în cazul în care inculpatul, militar, a lipsit la judecată şi din actele dosarului nu rezultă 
că el a avut permisiunea comandantului de a se prezenta la judecarea recursului, procedura 
de citare trebuie considerată ca neîndeplinită, chiar dacă în locul său s-a prezentat un 
apărător (T.S., s. pen., dec. nr. 396/1971, în R.R.D. nr. 1/1972, p. 154). Militarul încazarmat 
se consideră legal citat dacă unitatea militară în care acesta îşi satisface serviciul militar a 
trimis instanței dovada de îndeplinire a procedurii, semnată de el, şi, totodată, se stabileşte 
că a fost învoit să se prezinte la termenul de judecată (T. mun. Bucureşti, s. | pen., dec. 
nr. 308/1992, în Culegere de practică judiciară penală pe anul 1992, cu note de V. Papadopol, 
Casa de Editură şi Presă „Şansa” SRL, Bucureşti, 1993, p. 46). 

Potrivit art. 259 alin. (9), dacă suspectul sau inculpatul locuieşte în 
străinătate, citarea se face, pentru primul termen, potrivit normelor de drepi 
internaţional penal aplicabile în relaţia cu statul solicitat, în condiţiile legii!. În 
absența unei asemenea norme sau în cazul în care instrumentul juridic 
internaţional aplicabil o permite, citarea se face prin scrisoare recomandată. 
în acest caz, avizul de primire a scrisorii recomandate, semnat de 
destinatar, sau refuzul de primire a acesteia ţine loc de dovadă a îndeplinirii 
procedurii de citare. i 

Pentru primul termen de judecată, suspectul sau inculpatul va fi 
înștiințat prin citație că are obligația de a indica o adresă pe teritoriul 
României, o adresă de poştă electronică sau mesagerie electronică, unde 
urmează să i se facă toate comunicările privind procesul. În cazul în care nu 
se conformează, comunicările i se vor face prin scrisoare recomandată, 
recipisa de predare la poşta română a scrisorii, în cuprinsul căreia vor fi 
menţionate actele care se expediază, ținând loc de dovadă de îndeplinire a 
procedurii. | 

De asemenea, personalul misiunilor diplomatice, al oficiilor consulare 
şi cetăţenii români trimişi să lucreze în cadrul organizațiilor internaţionale, 
membrii de familie care locuiesc cu ei, cât timp se află în străinătate, precum 
şi cetățenii români aflaţi în străinătate în interes de serviciu, inclusiv membrii 
de familie care îi însoțesc, se citează prin intermediul unităţilor care i-au 
trimis în străinătate. | 

La stabilirea termenului pentru înfăţişarea suspectului sau inculpatului 
aflat în străinătate se tine seama de normele internaţionale. aplicabile în 
relaţia cu statul pe teritoriul căruia se află suspectul sau inculpatul, iar în 
lipsa unor asemenea norme, de necesitatea ca citaţia în vederea înfăţişării 
să fie primită cel mai târziu cu 30 de zile înainte de ziua stabilită pentru 
înfăţişare. | 

Pentru toate aceste ipoteze în care prin lege este determinat locul 
citării suspectului sau inculpatului, a fost prevăzută şi o variantă comple- 
mentară, constând în posibilitatea citării suspectului sau inculpatului la 
sediul avocatului ales, dacă nu s-a prezentat după prima citare legal 
îndeplinită. 

În ceea ce priveşte instituţiile, autoritățile publice şi alte persoane 
juridice, acestea vor fi citate, ca regulă, la sediul acestora. Cu referire 
expresă numai la persoana juridică, potrivit art. 492 alin. (1), dacă sediul 
este fictiv ori persoana juridică nu mai funcţionează la sediul declarat, jar 
noul sediu nu este cunoscut, la sediul organului judiciar se va afişa o 
înştiinţare, similar procedurii aplicabile pentru citarea suspectului sau 
inculpatului persoană fizică. De asemenea, dacă persoana juridică este 


1 Este vorba despre Legea nr. 302/2004 privind cooperarea judiciară internațională în 
materie penală, republicată în M. Of. nr. 377 din 31 mai 2011. | 

reprezentată prin mandatar, citarea se va face la locuința mandatarului ori la 
sediul practicianului în insolvenţă desemnat în calitatea de mandatar. 

După cum am menţionat deja, deşi reglementarea este incompletă din 
acest punct de vedere, apreciem că citarea altor persoane decât suspectul 
sau inculpatul se face potrivit dispozițiilor analizate. 


2.1.4, Înmânarea citaţiei 


În privința înmânării citaţiei, legea a avut în vedere două ipoteze 
distincte, şi anume: înmânarea citaţiei persoanei care urmează să se 
prezinte în fața organelor judiciare şi înmânarea citaţiei altor persoane. 

1) Inmânarea citaţiei persoanei care urmează să se prezinte în fața 
organelor judiciare 

Cum era şi firesc, legea [art. 260 alin. (1)] arată că citația se înmâ- 
nează personal celui citat, indiferent de locul în care acesta este găsit. Sub 
acest aspect, al locului unde citația va fi înmânată, actuala reglementare 
devine mult mai flexibilă, fiind, practic, posibil ca remiterea citaţiei să se facă 
nu numai la unul dintre locurile citări, ci şi în alte locaţii (pe stradă, în localuri 
publice etc.). Persoana citată căreia i se înmânează citația va semna 
dovada de primire. 

În cazul în care persoana citată este găsită, dar refuză să primească 
citaţia, persoana însărcinată să comunice citaţia va afişa pe uşa destina- 
tarului o înştiinţare, cu următoarele menţiuni: 

a) anul, luna, ziua şi ora când afişarea a fost făcută; 

b) numele şi prenumele celui care a făcut afişarea şi funcţia acestuia; 

c) numele, prenumele şi domiciliul sau, după caz, reşedinţa, respectiv 
sediul celui înștiințat; 

d) numărul dosarului în legătură cu care se face înştiințarea şi denu- 
mirea organului judiciar pe rolul căruia se află dosarul, cu indicarea sediului 
acestuia; 

e) menţiunea că înştiințarea se referă la actul procedural al citaţiei; 

f) menţiunea termenului stabilit de organul judiciar care a emis citația 
în care destinatarul este în drept să se prezinte la organul judiciar pentru a i 
se comunica citația; 

g) menţiunea că, în cazul în care destinatarul nu se prezintă pentru 
comunicarea citaţiei în interiorul termenului prevăzut la lit. f), citaţia se 
consideră comunicată la împlinirea acestui termen; 
| h) semnătura celui care a afişat înştiințarea. 

Despre afişarea înştiințării, persoana însărcinată să comunice citația 
întocmeşte un proces-verbal. 

În cazul în care persoana citată este găsită, primeşte citaţia dar nu 
poate sau refuză să semneze dovada de primire, persoana însărcinată să 
comunice citaţia va întocmi, de asemenea, un proces-verbal, în care va 
consemna împrejurările constatate. 

Când citarea se referă la persoane bolnave sau aflate, după caz, în 
spitale, aşezăminte medicale ori de asistență socială, persoane private de 
libertate, militari sau persoane care alcătuiesc echipajul unei nave maritime 
sau fluviale, aflate în cursă, organele care primesc citația (administrația 
spitalului sau a casei de sănătate, administrația locului de deţinere, 
comandantul unităţii militare, căpitănia portului unde este înregistrată nava) 
sunt obligate a înmâna de îndată citația persoanei citate sub luare de 
dovadă, certificându-i semnătura sau arătând motivul pentru care nu s-a 
putut obține semnătura acesteia. Dovada este predată agentului procedural, 
iar acesta o înaintează organului de urmărire penală sau instanței de 
judecată care a emis citația. | 

Apreciem că reprezintă o scăpare a legii faptul că procedura descrisă 
mai sus nu se aplică şi pentru ipoteza citării persoanei la locul de muncă, 
prin serviciul de personal, în condiţiile art. 259 alin. (1) teza finală. De lege 
ferenda, se impune completarea art. 260 alin. (5) în acest sens. 

În cazul în care scrisoarea recomandată prin care se citează un 
suspect sau inculpat care locuieşte în străinătate nu poate fi înmânată, 
precum şi în cazul în care statul destinatarului nu permite citarea prin poştă, 
citaţia se va afişa la sediul parchetului sau al instanței, după caz.. 

Citarea se poate realiza şi prin intermediul autorităților competente ale 
statului străin dacă: să 

a) adresa celui citat este necunoscută sau inexactă; 

b) nu a fost posibilă trimiterea citaţiei prin intermediul poştei; 

c) citarea prin poştă a fost ineficientă sau necorespunzătoare. 

În ipoteza citării unei instituţii sau autorităţi publice ori a altei persoane 
juridice, citația se predă la registratură sau funcţionarului însărcinat cu 
primirea corespondenței. 

2) Inmânarea citaţiei altor persoane 

Pentru ipoteza în care locul de citare este adresa la care cel citat 
locuieşte, în situaţia în care persoana citată nu se află acasă, potrivit art. 261 
alin. (1), agentul va înmâna citaţia la patru categorii de persoane, şi anume: 
soțului, rudei, oricărei persoane care locuieşte cu cel citat şi oricărei 
persoane care, în mod obişnuit, primeşte corespondenţa celui citat!. Dintre 
persoanele menţionate mai sus, legea exceptează minorii sub 14 ani şi 
persoanele lipsite de discernământ. | 

Apreciem că, în cazul persoanelor lipsite de discernământ, îndepli- 
nirea procedurii de citare nu poate fi realizată conform legii în toate cazurile, 
deoarece pot fi persoane cărora li se înmânează citaţia şi care, deşi prezintă 
afecţiuni psihice, au momente pasagere de luciditate şi un comportament 
normal. În aceste posibile ipoteze, agentul procedural nu poate să ştie că 
aceste persoane nu au discernământ. 


1 Dacă citația a fost înmânată unei persoane care nu face parte din categoriile 
menţionate mai sus, procedura nu este legal îndeplinită (T. jud. Vrancea, dec. pen. 
nr. 152/1979, în R.R.D. nr. 6/1969, p. 178). 

În cazul în care persoana citată locuieşte într-un imobil cu mai multe 
apartamente sau într-un hotel şi nu este găsită, nici ea şi nici vreuna dintre 
persoanele cărora le poate fi înmânată citaţia, legea [art. 261 alin. (2)] arată 
„că citația se predă administratorului, portarului ori celui care în mod obişnuit 
îl înlocuieşte. Administratorul imobilului, portarul sau persoana care în mod 
obişnuit îl înlocuieşte pe portar, primind citaţia, trebuie să semneze dovada 
de primire, iar agentul care îndeplineşte procedura de citare, certificând 
identitatea şi semnătura, încheie proces-verbal. Dacă persoanele mențio- 
nate (portar, administrator de imobil etc.) nu vor sau nu pot semna dovada 
de primire, agentul afişează citația pe uşa locuinţei persoanei citate, 
încheind proces-verbal. 

În cazul în care persoana citată sau persoanele cărora, potrivit legii, le 
poate fi înmânată citaţia lipsesc de la locuinţa celui citat, agentul este obligat 
să se intereseze când poate găsi persoana citată pentru a-i înmâna citația. 
Când nici pe această cale nu se poate ajunge la înmânarea citației, agentul 
afişează pe uşa locuinței persoanei citate o înştiinţare care trebuie să 
cuprindă: | 

a) anul, luna, ziua şi ora când depunerea sau, după caz, afişarea a 
fost făcută; 

b) numele şi prenumele celui care a făcut afişarea şi funcţia acestuia; 

c) numele, prenumele şi domiciliul sau, după caz, reşedinţa, respectiv 
sediul celui înştiinţat; 

d) numărul dosarului în legătură cu care se face înştiințarea şi 
denumirea organului judiciar pe rolul căruia se află dosarul, cu indicarea 
sediului acestuia; 

e) menţiunea că înştiințarea se referă la actul procedural al citației; 

f) menţiunea termenului stabilit de organul judiciar care a emis citația 
în care destinatarul este în drept să se prezinte la organul judiciar pentru a i 
se comunica citaţia; 

g) menţiunea că, în cazul în care destinatarul nu se prezintă pentru 
comunicarea citației în interiorul termenului prevăzut la lit. f), citația se 
consideră comunicată la împlinirea acestui termen; 

h) semnătura celui care a afişat înştiințarea. 

În literatura de specialitate! şi în practica judiciară“ s-a arătat în mod 
justificat că, în situaţia în care agentul procedural nu găseşte pe nimeni la 
locuința celui citat, ar fi mai eficient ca citarea să se facă la locul de muncă, 
prin serviciul resurse umane, decât prin afişarea citaţiei la locul unde cel citat 
locuieşte. 

Potrivit art. 261 alin. (5), în cazul când persoana citată locuieşte într-un 
imobil cu mai multe apartamente sau într-un hotel, dacă în citaţie nu s-a 
indicat apartamentul ori camera în care locuieşte, agentul este obligat să 


PI N N a 


1 Theodoru Il, p. 241. 
2 T.S., s. pen., dec. nr. 973/1970, în R.R.D. nr. 11/1970, p. 134. 

facă investigaţii pentru a afla aceasta. Dacă investigațiile au rămas fără 
rezultat, agentul afişează _citația pe uşa principală a clădirii, încheind 
proces-verbal şi făcând menţiune despre împrejurările care au făcut ippo: 
sibilă înmânarea citaţiei!. 

Realitatea practică a demonstrat că, în anumite ipoteze, procedura 
înmânării citaţiei nu se poate realiza, fie din cauza faptului că imobilul indicat 
în citație nu există sau este nelocuit, fie pentru că persoana citată nu mai 
locuieşte în respectivul imobil sau din alte motive. Pentru toate aceste 
situaţii, de imposibilitate a comunicării, agentul întocmeşte un proces-verbal 
în care menţionează situațiile constatate, pe care îl trimite organului judiciar 
care a dispus citarea. 

3) Dovada de primire şi preia rar de predare a citaţiei 

În vederea verificării îndeplinirii procedurii de citare, legea (art. 262) 
arată datele pe care trebuie să le cuprindă înscrisurile procedurale (dovada 
sau procesul-verbal) în care se consemnează modul de. realizare a 
procedurii de citare. 

Dovada de primire a citaţiei, care constituie, de fapt, partea a doua a 
formularului tipizat? pe care se află şi citaţia, trebuie să cuprindă o serie de 
mențiuni cu ajutorul cărora organele judiciare verifică dacă a fost îndeplinită 
procedura de citare, conform legii. Sul E 

Potrivit art. 262 alin. (1), dovada de primire a citaţiei trebuie să 
cuprindă numărul dosarului, denumirea organului de urmărire penală sau a 
instanţei care a emis citaţia, numele, prenumele şi calitatea persoanei citate, 
precum şi data pentru care este citată. De asemenea, această dovadă 
trebuie să cuprindă data înmânării citației, numele, prenumele, calitatea şi 
semnătura celui care înmânează citaţia, certificarea de către acesta a 
identităţii şi semnăturii. persoanei căreia i s-a. înmânat citaţia, precum şi 
menţionarea calităţii acesteia. 

Fiecare dintre mențţiunile pe care trebuie să le cuprindă dovada de 
îndeplinire a procedurii de citare are rolul ei în verificarea modului de 
predare a citaţiei. Astfel, data înmânării citaţiei permite organului judiciar să 
constate dacă au fost respectate dispoziţiile art. 259 alin. (11), în care se 
arată că suspectul sau inculpatul aflat în străinătate trebuie să primească 
citaţia în vederea înfăţişării cel mai târziu cu 30 de zile înainte de ziua 
stabilită pentru înfăţişare. Menţiunea privind certificarea identităţii şi 


1 În practica judiciară s-a arătat că, în cazul în care citația a fost afişată pe uşa 
principală a clădirii în care locuieşte inculpatul, judecat în lipsă, dar în procesul-verbal 
întocmit cu acest prilej nu s-a menţionat dacă s-au făcut investigaţii pentru identificarea 
apartamentului, procedura de citare nu este legal îndeplinită, iar hotărârea pronunțată în 
asemenea condiţii este lovită de nulitate (T.S., s. pen., dec. nr. 3173/1971, în R.R.D. 
nr. 9/1972, p. 170). 

Formularul actului procedural scris prin care se realizează citarea are anexată 
dovada de predare a citaţiei tocmai pentru a nu se omite întocmirea acestei dovezi care, în 
final, ajunge la organul judiciar care a dispus citarea. 

semnăturii persoanei căreia i s-a înmânat citaţia şi arătarea calității acesteia 
ajută organul judiciar să controleze dacă au fost respectate prevederile 
art. 261, privind persoanele cărora le poate fi înmânată citația. 

Procesul-verbal care se întocmeşte, în cazurile prevăzute de lege, cu 
ocazia îndeplinirii procedurii de citare, prin predare, afişare sau transmitere 
electronică, trebuie să cuprindă, pe lângă menţiunile specifice situaţiei 
concrete [de pildă, procesul-verbal, în ipoteza prevăzută de art. 261 alin. (5), 
cuprinde menţiunea despre împrejurările care au făcut imposibilă înmânarea 
citaţiei], şi menţiunile pe care le cuprinde dovada de primire a citaţiei. In 
situaţia în care citarea se realizează prin intermediul poştei electronice sau 
prin orice alt sistem de mesagerie electronică, la procesul-verbal se 
ataşează, dacă este posibil, dovada transmiterii acesteia. 

Când din dovada de primire a citaţiei sau din procesul-verbal întocmit 
cu ocazia efectuării procedurii de citare rezultă că au fost respectate 
dispoziţiile legale privind citarea atunci se consideră că procedura de citare 
este completă!. 

În situația încălcării dispoziţiilor legale care disciplinează citarea, 
sancţiunea ce poate interveni este nulitatea relativă, potrivit art. 282, cu 
elementele specifice prevăzute în art. 263. 

Astfel, în cursul judecății, neregularitatea cu privire la citarea unei 
persoane poate fi invocată în următoarele trei ipoteze distincte, în funcţie de 
cel care invocă viciul de procedură şi de calitatea procesuală a persoanei 
față de care s-a încălcat procedura citării: 

- partea lipsă la termenul la care s-a produs neregularitatea poate 
invoca acest viciu de procedură cel mai târziu la termenul următor la care 
este prezentă sau legal citată; dispoziţiile menționate se aplică şi persoanei 
vătămate, omisă de legiuitor; 

- neregularitatea privind procedura de citare a unei părți (sau a 
persoanei vătămate — n.a.) poate fi invocată de către procuror, de către 
celelalte părţi sau persoana vătămată ori din oficiu numai la termenul la care 
aceasta s-a produs; 

- neregularitatea privind procedura de citare a inculpatului, în cazul în 
care prezenţa acestuia era obligatorie, poate fi invocată de inculpat, de către 
persoana vătămată, celelalte părţi, procuror sau din oficiu, cel mai târziu la 
următorul termen de judecată cu procedura completă. 


2.2, Comunicarea altor acte procedurale 


Atât în vederea exercitării drepturilor pe care le au, cât şi pentru 
îndeplinirea obligaţiilor ce le revin, persoanele care participă la rezolvarea 


PP. —— FE... 

1 În cazul persoanelor juridice, legea procesual penală nu impune şi aplicarea 
ştampilei pe dovada de citare, astfel încât şi în acest caz procedura de citare este legal 
îndeplinită. În acest sens, a se vedea C. Apel Bucureşti, s. | pen., dec. nr. 22111996, în 
Culegere de practică judiciară penală pe anul 1996, cu note de V. Papadopol, Ed. Holding 
Reporter, Bucureşti, 1998. 

cauzelor penale trebuie să ia cunoştinţă de actele procedurale pe care 
organele judiciare le efectuează pe parcursul procesului penal. 

Mijlocul prin intermediul căruia organele judiciare înştiințează persoa- 
nele care participă la desfăşurarea procesului penal despre actele proce- 
durale efectuate este comunicarea. De asemenea, prin intermediul comu- 
nicării, în cazuri expres prevăzute în lege, organele judiciare se înştiințează 
reciproc cu privire la anumite acte de dispoziţie. 

Potrivit dispozițiilor legale în vigoare, comunicarea actelor proce- 
durale se poate face prin transmiterea actului procedural constatator sau 
prin înştiințarea despre îndeplinirea unui act procedural în cadrul pro- 
cesului penal‘. 

Codul de procedură penală foloseşte o terminologie diferențiată în 
ceea ce priveşte comunicarea actelor procedurale. Astfel, în cazul în care se 
transmite actul procedural constatator (înscrisul), Codul foloseşte termenul 
„comunică”. Pentru exemplificarea comunicării dintre organele judiciare şi 
subiecţii procesuali principali sau părţile din proces, invocăm următoarele 
prevederi: 

- potrivit art. 20 alin. (6), ordonanța prin care procurorul a desemnat un 
avocat din oficiu pentru a reprezenta interesele părţilor civile va fi 
comunicată acestora; 

- în art. 95 alin. (2) se arată că procurorul ierarhic superior este obligat 
să comunice avocatului soluţia la plângerea formulată, precum şi motivarea 
acesteia, în cel mult 48 de ore; 

- potrivit art. 212 alin. (4), procurorul dispune luarea măsurii controlului 
judiciar prin ordonanță motivată, care se comunică inculpatului, de 
asemenea, potrivit art. '215! alin. (4), ordonanța procurorului prin care s-a 
prelungit măsura controlului judiciar se comunică în aceeaşi zi inculpatului. 

În alte cazuri, este prevăzută comunicarea anumitor acte între 
organele judiciare sau non-judiciare implicate în soluționarea cauzei. Astfel: 

- potrivit art. 159 alin. (1), mandatul de percheziţie emis de judecătorul 
de drepturi şi libertăţi se comunică procurorului, care ia măsuri peniru 
executarea acestuia; 

- potrivit art. 168 alin. (16), mandatul de percheziţie informatică emis 
de instanță se comunică procurorului, care ia măsuri pentru executarea 
acestuia; 

- potrivit art. 171 alin. (1), în cursul judecății dispoziţia instanţei de 
ridicare silită a obiectelor sau înscrisurilor se comunică procurorului, care ia 
măsuri de aducere la îndeplinire, prin organul de cercetare penală; 

- în art. 215 alin. (5) se arată că ordonanța procurorului de luare a 
măsurii controlului judiciar, însoțită de interdicţia de a părăsi țara sau 
localitatea, se comunică, în copie, unităţii de poliție în a cărei circumscripție 


1 Dongoroz |, p. 373. 

locuieşte inculpatul, precum şi celei în a cărei circumscripție are interdicția 
de a se afla acesta, serviciului public comunitar de evidență a persoanelor, 
Poliţiei de Frontieră Române şi Inspectoratului General pentru Imigrări, în 
situaţia celui care nu este cetățean român, în vederea asigurării respectării 
de către inculpat a obligaţiei care îi revine. 

În sfârşit, în anumite ipoteze, prin comunicare instanţa de judecată 
realizează încunoştinţarea părților, dar şi a procurorului, în legătură cu 
dispunerea anumitor acte procesuale. De exemplu, potrivit art. 203 alin. (7), 
încheierile pronunțate de judecătorul de drepturi şi libertăți, de judecătorul 
de cameră preliminară sau de instanţa de judecată în materia măsurilor 
preventive se comunică inculpatului şi procurorului care au lipsit de la 
pronunțare. 

În cazul celui de-al doilea mod de comunicare, legiuitorul foloseşte 
termenii: „înştiințează”, „încunoştințează” şi „aduce la cunoştinţă”. 

Astfel, în cadrul reglementării instituției strămutării, în art. 73 alin. (2) 
se arată că preşedintele instanței ierarhic superioare celei la care se află 
cauza ia măsuri pentru încunoştințarea părţilor despre introducerea cererii 
de strămutare, despre termenul fixat pentru soluționarea acesteia, cu 
menţiunea că părţile pot trimite memorii şi se pot prezenta la termenul fixat 
pentru soluționarea cererii. De asemenea, conform art. 111 alin. (5), 
persoanei vătămate i se aduce la cunoştinţă cu ocazia primei audieri faptul 
că, în cazul în care inculpatul va fi privat de libertate, respectiv condamnat la 
o pedeapsă privativă de libertate, aceasta poate să fie informată cu privire la 
punerea acestuia în libertate în orice mod. 

În legătură cu comunicarea actelor procedurale, legea arată că 
aceasta se face potrivit dispoziţiilor aplicabile în cazul comunicării citației. 
Aşadar, în cazul comunicării altor acte procedurale decât citația, locul' de 
comunicare a actului şi persoanele“ cărora le poate fi înmânat actul sunt 
cele prevăzute în cazul citației. 

În cazul persoanelor private de libertate, comunicarea celorlalte acte 
de procedură se face prin fax sau prin orice alt mijloc de comunicare 
electronică disponibil la locul de detenție. | 


1 Procedura nu este viciată prin omisiunea de menționare, în procesul verbal de 
afişare a comunicării dispozitivului hotărârii, a scării imobilului, în condiţiile în care acesta are 
o singură scară (C. Apel Bucureşti, s. | pen., dec. nr. 110/1994, în Culegere de practică 
judiciară penală pe anul 1994, cu note de V. Papadopol, Ed. Continent XXI, Bucureşti, 1995, 

. 56). 

N 2 Procedura este viciată dacă din dovezile de primire a comunicării copiei după 
hotărârea de condamnare aflată la dosar rezultă că inculpatii ar fi primit comunicarea, 
semnând de primire, trecând seria şi numărul actului de identitate, iar din compararea 
acestor serii cu datele înscrise în actele de identitate comunicate de organele de poliţie de 
domiciliu se constată că seriile nu corespund (T. mun. Bucureşti, s. a Il-a pen., dec. 
nr. 235/1992, în Culegere de practică judiciară penală pe anul 1992, cu note de 
V. Papadopol, Casa de Editură şi Presă „Şansa” SRL, Bucureşti, 1993, p. 284.) 

2.3. Mandatul de aducere! 


Potrivit art. 265 alin. (1) şi (2), o persoană poate fi adusă în fața 
organului de urmărire penală sau a instanței de judecată pe baza unui 
mandat de aducere în următoarele trei ipoteze: 

a) dacă, fiind anterior citată, nu s-a prezentat, în mod nejustificat, iar 
ascultarea ori prezenţa ei este necesară; 

b) dacă nu a fost posibilă comunicarea corespunzătoare a citației şi 
împrejurările indică fără echivoc că persoana se sustrage de la primirea 
citaţiei; 

c) suspectul sau inculpatul poate fi adus cu mandat de aducere, chiar 
înainte de a fi fost chemat prin citaţie, dacă această măsură se impune în 
interesul rezolvării cauzei. 

Rezultă că aducerea unei persoane în fața organului judiciar este 
necesară fie pentru ascultarea acesteia, fie deoarece prezenţa persoanei 
este necesară pentru efectuarea altor activităţi probatorii. De exemplu, prin 
intermediul mandatului de aducere poate. fi asigurată prezența în fața 
organelor judiciare a persoanei care nu a răspuns chemării în vederea 
identificării unei alte persoane sau a unui obiect, în condiţiile art. 132-137. 

Mandatul de aducere, de regulă, este emis de organul judiciar în fața 
căruia se află dosarul penal. Astfel în cursul urmăririi penale, mandatul de 
aducere poate fi emis de procuror sau de către organul de cercetare penală, 
iar în cursul judecății de către instanţă. Considerăm că mandatul de aducere 
poate fi emis şi de către judecătorul de drepturi şi libertăţi sau judecătorul de 
cameră preliminară, în special în vederea asigurării participării suspectului 
sau inculpatului la procedurile desfăşurate în materia măsurilor preventive. 

Prin excepție de la regula că organul judiciar care instrumentează 
cauza este competent să emită mandatul de aducere, în art. 265 alin. (4)-(9) 
se arată că, atunci când pentru executarea mandatului de aducere esie 
necesară pătrunderea fără consimțământ: într-un domiciliu sau sediu, în 
cursul urmăririi penale mandatul de aducere poate fi dispus, la cererea 
motivată a procurorului, de judecătorul de drepturi şi libertăţi de la instanţa 
căreia i-ar reveni competenţa să judece cauza în primă instanţă sau de la 
instanța corespunzătoare în grad acesteia în a cărei grcuruseriplie se află 
sediul parchetului din care face parte procurorul. 

Rațiunea acestei reglementări o reprezintă imposibilitatea violării 
domiciliului ca urmare a ordonanţei procurorului, chiar şi în accepțiunea de 
procedeu complementar executării mandatului de aducere. 


1 Pentru detalii, a se vedea: Gh. Neacşu, V. Pătulea, Consideraţii privitoare la 
emiterea şi executarea mandatelor de aducere, în Dr. nr. 9/2003, pp. 163-178; |. Rusu, 
Executarea mandatului de aducere. Opinii critice. Propuneri de lege ferenda, în Dr. 
nr. 6/2004, pp. 188-196; G. Potrivitu, Discuţii în legătură cu mandatul de aducere, în Dr. 
nr. 2/2006, pp. 209-212. 

În vederea emiterii mandatului de aducere, procurorul va înainta jude- 
cătorului de drepturi şi libertăţi o cerere, conţinând următoarele mențiuni: 

a) motivarea îndeplinirii condițiilor necesare pentru emiterea man- 
datului de aducere; 

b) indicarea infracţiunii care constituie obiectul urmăririi penale şi 
numele suspectului sau al inculpatului; 

c) indicarea adresei unde se află persoana pentru care se solicită 
emiterea mandatului de aducere. 

De asemenea, potrivit art. 287 alin. (2), procurorul va înainta judecă- 
torului competent copii numerotate şi certificate de grefa parchetului de pe 
actele dosarului ori numai de pe cele care au legătură cu propunerea 
formulată. 

Cererea se soluţionează în camera de consiliu, fără citarea părților. În 
cazul în care apreciază că cererea este întemeiată, judecătorul de drepturi 
şi libertăţi dispune motivat, prin încheiere definitivă, admiterea solicitării 
parchetului şi încuviințarea aducerii persoanei solicitate, emițând de îndată 
mandatul de aducere. 

Potrivit art. 265 alin. (8), mandatul de aducere emis de judecătorul de 
drepturi şi libertăți trebuie să cuprindă: 

a) denumirea instanţei; 

b) data, ora şi locul emiterii; 

c) numele, prenumele şi calitatea persoanei care a emis mandatul de 
aducere; 

d) scopul pentru care a fost emis; 

e) numele persoanei care urmează a fi adusă cu mandat şi adresa 
unde locuieşte; în cazul suspectului sau inculpatului, mandatul de aducere 
trebuie să menţioneze infracțiunea care constituie obiectul urmăririi penale; 

f) indicarea temeiului şi motivarea necesității emiterii mandatului de 
aducere; 

g) menţiunea că mandatul de aducere poate fi folosit o singură dată; 

h) semnătura judecătorului şi ştampila instanței. 

De asemenea, cererea procurorul poate fi şi respinsă, în măsura în 
care judecătorul apreciază că judecătorul de drepturi li libertăţi apreciază că 
nu se impune emiterea mandatului de aducere sau că violarea domiciliului 
persoanei nu este proporţională cu măsura solicitată de procuror. Pentru 
aceste situaţii, cererea va fi respinsă ca fiind neîntemeiată. 

În ipoteza emiterii mandatului de aducere de către organele de 
urmărire penală, în cursul urmăriri penale, sau de către instanță, în cursul 
judecății, actul procedural va conţine aceleaşi mențiuni ca şi mandatul emis 
de judecătorul de drepturi şi libertăți. 

Organul judiciar ascultă, de îndată, persoana adusă cu mandat de 
aducere sau, după caz, efectuează de îndată actul care a necesitat pre- 

zența acesteia. Persoanele aduse cu mandat rămân la dispoziția organului 
judiciar numai pe durata impusă de audiere sau de îndeplinirea actului 
procesual care a făcut necesară prezenţa lor, dar nu mai mult de 
8 ore, în afară de cazul SAAN s-a dispus reținerea ori arestarea preventivă a 
acestora. 

În vederea asigurării eficientei acestui mod de chemare a persoanelor 
în fata organelor judiciare, legea a prevăzut ca executarea mandatului de 
aducere să se facă, după caz, de către organele de cercetare penală ale 
poliţiei judiciare şi organele de ordine publică?. Potrivit art. 283 alin. (1) lit. b), 
neexecutarea mandatelor de aducere se sancţionează cu amendă judiciară 
de la 100 lei la 1.000 lei. | 

Persoana căreia i se încredințează executarea mandatului transmite 
mandatul persoanei pentru care acesta a fost emis şi îi solicită să o 
însoțească. În cazul în care persoana indicată în mandat refuză să 
însoțească persoana care execută mandatul sau încearcă să fugă, aceasta 
va fi adusă prin constrângere. 

Aşa cum rezultă din dispoziţiile art. 266 alin. (2), organele însărcinate 
cu executarea mandatului de aducere emis de judecătorul de drepturi şi 
libertăţi pot pătrunde în locuința sau sediul oricărei persoane, în care există 
indicii că se află cel căutat, în cazul în care acesta refuză să coopereze, 
împiedică executarea mandatului sau pentru orice alt motiv temeinic 
justificat şi proporţional cu scopul urmărit. 

În cazul în care persoana arătată în mandat nu poate fi adusă din 
motive de boală, cel însărcinat cu executarea mandatului constată aceasta 
printr-un proces-verbal, care se înaintează de îndată organului sală care 
a emis mandatul. 

Dacă cel însărcinat cu executarea mandatului de aducere nu găseşte 
persoana prevăzută în mandat la adresa indicată, face cercetări şi, dacă 
acestea au rămas fără rezultat, încheie un proces-verbal care va cuprinde 
menţiuni despre cercetările făcute. Procesul-verbal se înaintează, de îndată, 
organului de urmărire penală sau, după caz, instanţei de judecată. 

În cazul militarilor, executarea mandatelor se face prin comandantul 
unității militare sau prin poliţia militară. 

Activitățile desfăşurate cu ocazia executării Medati de aducere 
sunt consemnate într-un proces-verbal, care trebuie să cuprindă: 

a) numele, prenumele şi calitatea celui care îl încheie; 

b) locul unde este încheiat; 

c) mentiuni despre activităţile desfăşurate. 


1 În categoria organelor de ordine publică sunt incluse organele de poliţie (altele decât 
cele de cercetare ale poliţiei judiciare), organele poliţiei locale, ofițerii şi subofițerii 
Jandarmeriei Române etc. 

2.4. Accesul la bazele electronice de date 


Prin Legea nr. 202/2010, legislația procesual penală a fost completată 
cu prevederi prin care a fost reglementată procedura prin care organele 
judiciare pot avea acces la informaţiile stocate în bazele electronice de date, 
prevederi care se regăsesc şi în actualul Cod de procedură penală. 

Astfel, potrivit art. 267 alin. (1), în vederea realizării procedurii de 
citare, a comunicării actelor de procedură sau a aducerii cu mandat la 
desfăşurarea procedurilor, procurorul sau instanța are drept de acces direct 
la bazele electronice de date deținute de organele administraţiei de stat. 

Organele administraţiei de stat care deţin baze electronice de date 
sunt obligate să colaboreze cu procurorul sau cu instanța de judecată în 
vederea asigurării accesului direct al acestora la informaţiile existente în 
bazele electronice de date, în condiţiile legii. 

Evidenţiem intenția legiuitorului de a consacra accesul direct al 
procurorului şi instanţei de judecată la informaţiile necesare comunicării cu 
participanţii în procesul penal, reglementarea presupunând obţinerea datelor 
respective în mod nemijlocit, prin accesarea directă a bazei electronice de 
date, şi nu în mod mijlocit, prin formularea unei cereri. 


$ 3. Modificarea actelor procedurale, îndreptarea erorilor 
materiale şi înlăturarea unor omisiuni vădite 


Actele procedurale sunt, în mod obişnuit, consemnate într-un docu- 
ment scris. În literatura de specialitate, documentele în care se consem- 
nează modul de efectuare a unor acte şi măsuri procesuale sunt denumite 
acte procedurale de constatare". 

Forma scrisă a actelor procedurale de constatare exclude contestarea 
ulterioară a existenței sau continutului acestora, permite realizarea unui 
control asupra modului de aducere la îndeplinire a actelor procesuale şi 
obligă organele judiciare să respecte dispoziţiile legii în privința desfăşurării 
activităţilor cerute de rezolvarea cauzelor penale“. 

Pentru a feri actele procedurale constatatoare de intervenţii de natură 
să le altereze conținutul, legea procesual penală prevede expres cum pot fi 
modificate aceste acte, cum pot fi îndreptate erorile materiale şi cum pot fi 
înlăturate unele omisiuni vădite. 


3.1. Modificarea actelor procedurale 


Potrivit art. 277 alin. (1), orice adăugare, corectură ori suprimare 
făcută în cuprinsul unui act procedural este luată în considerare numai dacă 


1 Theodoru Il, p. 234. pA | 
2 S, Kahane, Drept procesual penal, Ed. Didactică şi Pedagogică, Bucureşti, 1963, 


p. 176; Volonciu |, p. 210. 

aceste modificări sunt confirmate în scris, în cuprinsul sau la sfârşitul actului, 
de către cei care l-au semnat. Aşadar, reiese că, în general, actul pro- 
cedural constatator trebuie să-şi păstreze conţinutul corespunzător redac- 
tării sale iniţiale, orice intervenție ulterioară prin care actul este modifi cat 
putându-se face numai în conditiile legii. 

Pentru a se evita adăugările ce ar putea fi fi făcute în cadrul actelor 
procedurale constatatoare, legea prevede, uneori, obligaţia ca fiecare pagină 
a actului întocmit să fie semnată. În acest sens, potrivit art. 199 alin. (2), 
procesul-verbal trebuie semnat pe fiecare pagină şi la sfârşit de cel care îl 
încheie, precum şi de persoanele care au fost prezente la întocmirea 
procesului-verbal, respectiv persoanele la care se referă procesul-verbal. 

În cazul în care în actul procedural scris se fac anumite modificări 
neconfirmate, dar care nu schimbă înțelesul frazei, acestea rămân valabile. 

Locurile nescrise în cuprinsul unei declaraţii trebuie barate, astfel încât 
să nu se poată face adăugiri. 

În practica judiciară s-a arătat că, în cazul în care instanţa de judecată 
a fost sesizată de mai mulţi petenti printr-o plângere unică împotriva 
dispozitiei procurorului de netrimitere în judecată şi, în soluţionarea plângeri, 
instanța a omis să menționeze în minută numele unuia dintre petenti, omi- 
siunea va fi înlăturată prin procedura de modificare a actelor procedurale". 


3.2. Îndreptarea erorilor materiale 


Uneori, cu ocazia redactărilor actelor procedurale, se pot strecura 
unele erori materiale. 

Pot fi considerate erori materiale greşelile privind scrierea numelor”, 
trecerea greşită în actele procedurale a unor calităţi procesuale, dactilo- 
grafierea greşită a unei cifre etc. 

Eroarea materială este evidentă când suită din compararea a ceea 
ce a fost consemnat greşit cu datele din conținutul dosarului sau al însuşi 
actului în care s-a strecurat eroarea materială. 

În practica judiciară, s-a arătat că anul naşterii indicat greşit în 
mandatul de executare a pedepsei închisorii constituie o eroare materială 
susceptibilă de îndreptare; de asemenea, constituie eroare materială 
menţionarea greşită, făcută în cuprinsul dispozitivului, că inculpatul este 
recidivist, neînsoțită şi de indicarea textului de lege din Codul penal“. 


1.C.C.J., s. pen., dec. nr. 2664/2006, disponibilă pe site-ul instanței supreme. 

De exemplu, în considerentele unei hotărâri judecătoreşti se fac numeroase. 
precizări privind persoana inculpatului, subliniindu-se numele pe care acesta îl poartă şi care, 
în dispozitivul hotărârii este trecut greşit („Ionescu” în loc de „lonaşcu” sau „Popa” în loc de 
„Pop”). 

° T. jud. Hunedoara, dec. pen. nr. 543/1987, în R.R.D. nr. 3/1979, p. 63. 

4 În speță, în minută s-a arătat, de altfel, că inculpatul nu are antecedente penale 
(T. jud. Timiş, dec. pen. nr. 255/1979, în V. Papadopol, M. Popovici, Repertoriu alfabetic de 
practică judiciară în materie penală pe anii 1976-1980, Ed. ar ică şi a ere luă 
Bucureşti, 1982, p. 221). 

Procedura prevăzută de art. 278 nu se poate folosi în cazul în care 
greşelile pe care le conțin anumite acte procedurale scrise au avut sau pot 
avea consecințe asupra desfăşurării procesului penal sau asupra răspun- 
derii penale a inculpatului. Astfel, s-a arătat în mod corect în practica 
judiciară că citarea sub un nume şi un prenume areşite, care a avut ca 
urmare desfăşurarea judecății în lipsa celui greşit citat, nu constituie eroare 
materială!. De asemenea, nu poate fi considerată eroare materială necon- 
cordanța dintre minută şi dispozitivul hotărârii, în ceea ce priveşte sporul de 
pedeapsă aplicat inculpatului, sau omisiunea instanței de a se pronunța 
asupra unei chestiuni de fond legate de rezolvarea laturii civile”, cum ar fi 
data de la care inculpatul datorează părții civile despăgubirile sub formă de 
rentă lunară, ori înlăturarea menţiunilor cuprinse în dispozitivul hotărârii cu 
privire la constatarea stării de arest a inculpatului“. Asemenea greşeli pot fi 
îndreptate numai prin folosirea căilor de atac prevăzute de lege”. 

Legea instituie o procedură simplă şi operativă de îndreptare a erorilor 
materiale. Astfel, potrivit art. 278 alin. (1), erorile materiale evidente din 
cuprinsul unui act procedural se îndreaptă de însuşi organul de urmărire 
penală, de judecătorul de drepturi şi libertăţi sau de cameră preliminară ori 
de instanţa care a întocmit actul, la cererea celui interesat sau din oficiu. In 
vederea îndreptării erorii, părțile pot fi chemate spre a da lămuriri. 

Reiterăm observaţia formulată în paginile acestei lucrări cu privire la 
necesitatea interpretării extensive a textului de lege invocat, în sensul că 
lămuririle pot fi solicitate şi subiecților procesuali principali. 

Organul de urmărire penală întocmeşte un proces-verbal despre 
intervenţia făcută 'prin corectarea erorii materiale, iar instanța de judecată 
întocmeşte o încheiere, făcându-se mențiune şi la sfârşitul actului corectat. 


3.3. Înlăturarea unor omisiuni vădite 


În timp ce în cazul erorii materiale este vorba de consemnarea greşită 
a unor date. în conţinutul actului procedural, omisiunea vădită presupune 
absenţa unor menţiuni pe care trebuie să le cuprindă actul procedural, 
mențiuni care privesc soluționarea de către organul de urmărire penală sau 
instanța de judecată a unor aspecte legate de rezolvarea cauzei penale. 

Potrivit art. 279, sunt considerate omisiuni vădite situaţiile în care 
organul de urmărire penală sau instanța nu s-a pronunțat asupra sumelor 
pretinse de martori, experți, interpreți, avocaţi, cu titlu de cheltuieli judiciare, 
precum şi cu privire la restituirea lucrurilor sau la ridicarea măsurilor 
asigurătorii. 
1 4 Asia ae 

1 T.S., s. pen., dec. nr. 737/1980, în R.R.D. nr. 12/1980, p. 60. 

2 T.S., s. pen., dec. nr. 2098/1970, în R.R.D. nr. 2/1971, p. 170; T.S., s. pen., dec. 
nr. 243/1975, în R.R.D. nr. 12/1975, p. 49. 

3 T.S., s. pen., dec. nr. 2941/1973, în R.R.D. nr. 3/1974, p. 149. 

4 C. Apel Alba lulia, s. pen., dec. nr. 548/2004, în Neagu V, p. 284. 

5 T.S., s. pen., dec. nr. 1660/1988, în R.R.D. nr. 8/1989, p. 77. 

În practica judiciară s-a arătat că nepronunțarea asupra unui capăt de 
cerere sau asupra confiscării speciale, când aceasta esie obligatorie, nu 
poate fi considerată urmarea unei omisiuni vădite!. 

Procedura de înlăturare a omisiunilor vădite este aceeaşi ca şi în cazul 
îndreptării erorilor materiale. 


Secțiunea a ll-a 


Instituţii legate de actele procesuale şi procedurale 


$ 1. Consideraţii preliminare 


În capitolele II, III, V şi VI din Titlul VI, intitulat „Acte procesuale şi 
procedurale comune”, sunt reglementate instituţii care nu sunt acte 
procesuale sau procedurale în sine, dar care sunt strâns legate de acestea. 
În capitolul II sunt reglementate termenele în procesul penal, în capitolul IIl 
sunt reglementate cheltuielile judiciare, în capitolul V sunt reglementate 
nulitățile şi în ultimul capitol (VI) este reglementată amenda judiciară. 

În cele ce urmează vom învedera succint legăturile existente între 
actele procesuale şi procedurale, pe de o parte, şi instituţiile menționate mai 
sus. | 

Termenele sunt intervale de timp în care sau după trecerea cărora 
organele judiciare sau părțile pot să exercite un drept procesual. Cu alte 
cuvinte, organele judiciare, subiecţii procesuali principali sau părțile trebuie 
să-şi manifeste voinţa de a exercita un anumit drept în intervalul prevăzut de 
lege; or, manifestarea voinţei prin care organele judiciare, subiecții 
procesuali principali sau părţile dispun în limitele drepturilor lor constituie 
tocmai acte procesuale cu privire la desfăşurarea procesului penal. 

De asemenea, în cadrul procesului penal, prin manifestarea lor de 
voință, organele judiciare pot dispune luarea unei măsuri procesuale pe un 
anumit termen. În acest fel, termenele apar strâns legate atât de actele 
procesuale, cât şi de măsurile procesuale. | 

Legătura termenelor cu actele procesuale şi procedurale este relevată 
şi prin dispoziţiile art. 270 privind actele considerate ca făcute în termen. 
Actele vizate prin acest text de lege nu sunt altceva decât acte procesuale 
sau procedurale materializate într-un act procedural constatator. Astfel, 
potrivit art. 270 alin. (1) combinat cu art. 410 alin. (1), cererea de apel, ca act; 
procesual, poate fi depusă la administraţia locului de deținere în termenul 


1 T. jud. Botoşani, dec. pen. nr. 408/1974, în R.R.D. nr. 3/1975, p. 63; ES., 's. pen., 
dec. nr. 365/1982, în R.R.D. nr. 3/1983, p. 74. În această din urmă decizie menţionată se 
arată că omisiunea de a se dispune confiscarea lucrului dobândit prin săvârşirea infracțiunii 
nu poate fi înlăturată prin încheierea ulterioară, ci constituie o nelegalitate ce poate fi 
îndreptată numai prin exercitarea căilor de atac prevăzute de lege. 

fixat de lege, apelul astfel declarat producându-şi efectele prevăzute 
de lege. 

Cheltuielile judiciare sunt sume de bani necesare desfăşurării activității 
judiciare penale. 

In art. 272 alin. (1) se arată că cheltuielile judiciare sunt sume de bani 
necesare pentru efectuarea actelor de procedură, administrarea probelor, 
conservarea mijloacelor materiale de probă, onorariile avocaţilor etc. 

Din însăşi formularea textului de lege menționat mai sus rezultă 
legătura cheltuielilor judiciare cu actele procesuale, această legătură 
implicând-o însă şi pe aceea cu actele procedurale, deoarece acestea sunt 
mijloacele prin intermediul cărora se aduc la îndeplinire sarcinile ce decurg 
din actele procesuale. Spre exemplu, în cadrul administrării probelor, 
dispoziția de a cita un martor constituie actul procesual, iar ascultarea 
martorului este actul procedural. Dar, potrivit art. 273 alin. (1), martorii au 
dreptul la restituirea cheltuielilor de transport, întreținere, locuinţă şi a altor 
cheltuieli necesare prilejuite de chemarea lor în fața organelor judiciare; 
aceste sume de bani constituie cheltuieli judiciare care sunt consecința 
actului procesual, şi anume a chemării acestor persoane pentru a fi 
ascultate de către organele judiciare. 

Nulităţile sunt sancţiuni ale actelor procesuale şi procedurale efectuate 
cu încălcarea legii. Aşadar, aceste instituții sunt strâns legate de actele 
procesuale şi procedurale deoarece au menirea de a le invalida pe acestea 
din urmă în condițiile prevăzute de lege. 

Amenda judiciară este o sancţiune administrativă, atipică, imperfectă, 
care se aplică anumitor persoane în cazul în care acestea săvârşesc unele 
abateri judiciare legate de actele procedurale şi, implicit, de actele 
procesuale. Astfel, potrivit art. 283 alin. (1) lit. a), constituie abatere judiciară 
şi se sancţionează cu amendă judiciară de la 100 lei la 1.000 lei 
neîndeplinirea în mod nejustificat sau îndeplinirea greşită ori cu întârziere a 
lucrărilor de citare sau de comunicare a actelor procedurale. Or, aşa cum 
am văzut!, procedura de citare implică existența unui act procesual 
(dispoziţia de citare) şi actul procedural al transmiterii citaţiei. 
| lată câteva consideraţii care justifică, în opinia noastră, introducerea 

instituţiilor termenelor, cheltuielilor judiciare, nulităților şi amenzii judiciare în 
titlul privind actele procesuale şi procedurale comune. 


$ 2. Termenele în procesul penal 


2.1. Noţiune 


Între modurile prin care legea disciplinează activitatea procesual 
penală se află şi stabilirea unor intervale de timp în care organele judiciare 


1 A se vedea § 2. Acte procedurale comune, 2.1. Procedura citării din acest capitol. 

sau persoanele interesate pot să-şi exercite drepturile sau să-şi îndepli- 
nească obligaţiile în cadrul procesului penal. | 

Termenele sunt intervale de timp înăuntrul cărora sau după epuizarea 
cărora pot fi îndeplinite acte şi măsuri procesuale sau procedurale!. 

Instituția termenului în procesul penal prefigurează un principiu 
fundamental al acestei activităţi judiciare, şi anume operativitatea, denumită 
şi rapiditate sau celeritate. 

Fixarea unor termene în cadrul procesului penal, pe de o parte, are ca 
scop limitarea în timp a duratei unor măsuri procesuale (fără aceste 
termene, măsurile privative sau restrictive de drepturi ar deveni arbitrare?) şi, 
pe de altă parte, împiedică tergiversarea desfăşurării procesului penal’, 
asigurând operativitatea acțiunilor cerute de justa soluționare a cauzei 
penale. i 

Pentru efectuarea anumitor activități, legea nu fixează intervale de 
timp limitate, menționând însă că organele judiciare au obligația să dispună 
operativ realizarea acestora. Această obligație a organelor judiciare este 
prefigurată prin expresii ca „imediat 4, „de îndată” * ori „de urgență”. Actele 
cu privire la care nu sunt fixate sau prefigurate intervale de timp pot fi 
efectuate oricând, în funcţie de aspectele concrete ale cauzei penale. 


2.2. Clasificarea termenelor - 


Termenele pot fi clasificate după mai multe criterii, şi anume: în rapori 
cu natura drepturilor şi intereselor pe care le ocrotesc; în raport cu 
caracterul” sau efectele pe care le produc? în raport cu durata lor; în funcţie 


1 Volonciu |, p. 218; Theodoru II, p. 247. 

2 Pop II, p. 32. 

° S. Kahane. op. cit., p. 187. 

+ Potrivit art. 58 alin. (1), organul de urmărire penală este dator să îşi verifice 
competența imediat după sesizare; de asemenea, potrivit art. 142 alin. (4), procurorul are 
obligația de a înceta imediat supravegherea tehnică înainte de expirarea duratei mandatului 
dacă nu mai există temeiurile care au justificat măsura, informând de îndată despre aceasta 
judecătorul care a emis mandatul; în art. 210 alin. (1) se arată că, imediat după reținere, 
persoana reţinută are dreptul de a încunoştința personal sau de a solicita organului judiciar 
care a dispus măsura să încunoştințeze un membru al familiei sale ori o altă persoană 
desemnată de aceasta despre luarea măsurii reţinerii şi despre locul unde este reținută etc. 

5 Potrivit art. 10 alin. (3), suspectul are dreptul de a fi informat de îndată şi înainte de a 
fi ascultat despre fapta pentru care se efectuează urmărirea penală şi încadrarea juridică a 
acesteia; inculpatul are dreptul de a fi informat de îndată despre fapta pentru care s-a pus în 
mişcare acțiunea penală împotriva lui şi încadrarea juridică a acesteia; în art. 594 alin. (1) se 
prevede că instanța care a dispus întreruperea executării pedepsei comunică de îndată 
această măsură instanţei de executare, locului de deţinere şi organului de poliţie etc. 

ê Potrivit art. 509 alin. (1), cauzele cu inculpaţi minori se judecă de urgență şi cu 
precădere; de asemenea, potrivit art. 328 alin. (1), în cauzele cu inculpați arestați, verificarea 
rechizitoriului de către procurorul ierarhic superior se face de urgență şi înainte de expirarea 
duratei arestării preventive. 

7 Volonciu |, p. 219. 

è Dongoroz |, p. 387. 

de factorul care stabileşte durata termenelor, în raport cu conținutul timp"; 
după modul de calcuf . 

A. In raport cu natura drepturilor şi intereselor pe care le ocrotesc, 
deosebim: termene substanţiale şi termene procedurale. 

a) Termenele substanţiale sunt intervale de timp determinate de lege 
pentru ocrotirea unor drepturi sau interese extraprocesuale, acestea 
stabilind sau disciplinând în timp măsurile pe care organele judiciare le pot 
lua în ceea ce priveşte privarea sau restrângerea drepturilor persoanei, 
drepturi conferite în afara procesului penal”. Sunt termene substanţiale cele 
care privesc durata măsurilor de preventie, cele aplicabile în domeniul 
liberării condiționate, termenele de prescripţie a răspunderii penale etc. 

b) Termenele procedurale privesc intervale de timp fixate pentru a ocroti 
drepturi şi interese ale persoanei, conferite în cadrul procesului penal. Sunt 
termene procedurale: termenul de apel şi de recurs în casaţie, termenul de 
introducere a plângerii prealabile; termenul de rezolvare de către procuror a 
plângerilor îndreptate împotriva actelor de urmărire penală etc. 

B. În raport cu caracterul lor sau cu efectele pe care le produc, 
termenele pot fi peremptorii şi dilatorii. 

a) Termenele peremptorii sunt intervale de timp în interiorul cărora 
trebuie îndeplinite anumite acte. Neîndeplinirea actului înainte de expirarea 
termenului prevăzut de lege conduce la decăderea din exercițiul dreptului 
respectivî. Potrivit art. 268 alin. (1), când pentru exercitarea unui drept 
procesual legea prevede un anumit termen, nerespectarea acestuia atrage 
decăderea din exercițiul dreptului şi nulitatea actului făcut peste termen. 

Sunt termene peremptorii: termenul de 3 zile în care, potrivit art. 250 
alin. (1), se poate face contestaţie împotriva ordonanţei de luare a unei 
măsuri asigurătorii; termenul de 10 zile în care se poate face cerere de 
anulare sau de reducere a amenzii judiciare, potrivit art. 284 alin. (2); 
termenul de 20 de zile în care suspectul sau inculpatul poate solicita, potrivit 
art. 319 alin. (1), continuarea urmăririi penale în caz de clasare ca urmare a 
constatării intervenției amnistiei, prescripţiei, retragerii plângerii prealabile 
sau a existenţei unei cauze de nepedepsire; termenul de 20 de zile în care 
se poate face plângere, potrivit art. 339 alin. (4), împotriva actului prin care 
s-a dispus clasarea ori renunţarea la urmărire etc. 


Li 


1 Ibidem. 

2 Volonciu |, p. 220. 

? Pop III, p. 32. aul 

4 Noţiunea de termen „peremptoriu” provine din limba latină, de la peremptus = 
distrus, modificat în franceză péremptoire = decisiv, tranşant, ferm, fără replică. 

5 Noţiunea de termen „dilatoriu” provine din limba latină, de la dilatorius = care amână, 
prelungeşte, tărăgănează. 

6 A se vedea V. Manzini, Trattato di diritto procesuale penale, Torino, 1935, vol. III, 


p. 62. 

b) Termenele dilatorii sunt intervale de timp după expirarea cărora pot 
fi îndeplinite anumite acte. Sunt termene dilatorii, bunăoară: intervalul de 
timp care desparte momentul pronunțării hotărârii judecătoreşti de 
momentul rămânerii definitive a hotărârii, deoarece numai după trecerea 
acestui termen hotărârea poate fi pusă în executare. 

C. În raport cu durata lor, termenele pot fi fi: pe ore, pe zile, vand luni, pe 
ani sau nedeterminate. | 

a) Termenele pe ore sunt, spre exemplu: termenul de 2 ore în care 
poate fi amânată începerea percheziției domiciliare, potrivit art. 159 alin. (9), 
în vederea sosirii avocatului persoanei percheziţionate; termenul de 24 de 
ore în care, potrivit art. 184 alin. (14), se poate face contestaţie împotriva 
încheierii judecătorului de drepturi şi libertăţi prin care se dispune 1 A 
nevoluntară; termenul de 48 de ore în care, potrivit art. 204 alin. (1), s 
poate face contestaţie împotriva încheierilor prin care judecătorul de SA 
şi libertăţi dispune asupra măsurilor preventive; termenul de 72 de ore în 
care, potrivit art. 370 alin. (5), grefierul este obligat să întocmească 
încheierea de şedinţă etc. 

b) Termenele pe zile sunt, spre exemplu: termenul de 3 zile care este 
acordat avocatului din oficiu pentru pregătirea apărării, în cazul înlocuirii de 
către instanță a avocatului ales, conform art. 91 alin. (2); termenul de cel 
mult 30 de zile în care se soluţionează cererea de strămutare, potrivit art. 73 
alin. (1); termenul de 10 zile în care, potrivit art. 535, se poate face contes- 
tație împotriva sentinței prin care instanţa a rezolvat cererea de reabilitare; 
termenul de 15 zile de la motivare în care, potrivit art. 474 alin. (3), se 
publică în Monitorul Oficial al României, Partea |, decizia prin care se solu- 
ționează cererea de recurs în interesul legii etc. 

c) Termenele pe luni sunt, spre exemplu: termenul de 3 luni în care 
persoana vătămată poate introduce plângere prealabilă; termenul de 3 luni 
în care, potrivit art. 559 alin. (1), persoana condamnată este obligată se 
depună recipisa de plată integrală a amenzii la judecătorul delegat cu 
executarea; termenul de 6 luni în care poate fi introdusă acţiunea peniru 
repararea pagubei materiale sau a daunei morale în caz de eroare judiciară 
sau în caz de privare nelegală de libertate ori în alte cazuri etc. 

d) Termenele pe ani sunt, spre exemplu: termenul de un an de la 
soluţionarea definitivă cauzei în care, potrivit art. 142 alin. (6), procurorul 
este obligat să distrugă datele rezultate din măsurile de supraveghere care 
nu privesc fapta ce formează obiectul cercetării sau care nu contribuie la 
identificarea ori localizarea persoanelor; termenul de un an de la data 
publicării deciziei Curţii Constituţionale în Monitorul Oficial al României, 
Partea |, în care, potrivit art. 457 alin. (1), poate fi formulată cererea de 
revizuire atunci când hotărârea s-a întemeiat pe o prevedere legală ce a fost 
declarată neconstituţională după ce hotărârea a devenit definitivă, în situația 
în care consecințele încălcării dispoziţiei constituționale continuă să se 


ACTELE PROCESUALE ŞI PROCEDURALE COMUNE 711 


producă şi nu pot fi remediate decât prin revizuirea hotărârii pronunțate; 
termenul de 2 ani pe care poate fi eşalonată plata amenzii, potrivit art. 497 
alin. (2), când persoana juridică condamnată se găseşte în imposibilitatea 
de a achita integral amenda în termenul de 3 luni; termenul de 3 ani în care, 
potrivit art. 528 alin. (1), intervine reabilitarea de drept etc. 

e) Termenele nedeterminate; potrivit art. 428 alin. (2), contestaţia în 
anulare pentru cazul în care inculpatul a fost condamnat, deşi existau probe 
cu privire la o cauză de încetare a procesului penal, poate fi introdusă 
oricând; de asemenea, potrivit art. 457 alin. (1), cererea de revizuire în 
favoarea condamnatului se poate face oricând, chiar după ce pedeapsa a 
fost executată sau considerată executată ori după moartea condamnatului, 
cu anumite excepții etc. 

D. În funcţie de factorul care stabileşte durata termenelor, acestea pot 
fi: legale sau judiciare. | 

a) Termenele legale sunt stabilite de lege. 

b) Termenele judiciare sunt stabilite de organele de urmărire penală 
sau de instanța de judecată în funcție de nevoile impuse, pentru buna 
rezolvare a cauzei penale. 

E. În raport cu conţinutul timp, termenele sunt: fixe, maxime şi minime. 

a) În cazul termenelor fixe, durata de timp pentru efectuarea actului 
este invariabilă. Spre exemplu, în cazul sechestrului, metalele sau pietrele 
preţioase ori obiectele confecționate din acestea şi mijloacele de plată 
străine se predau în termen de 48 de ore de la ridicare [art. 252 alin. (6)] etc. 

b) Prin termenele maxime este indicat intervalul cel mai mare de timp 
în care poate fi efectuat actul. Astfel, potrivit art. 24 alin. (1), acţiunea civilă 
rămâne în competența instanţei penale în caz de deces, reorganizare, 
desființare sau dizolvare a părții civile, dacă moştenitorii sau, după caz, 
succesorii în drepturi ori. lichidatorii acesteia îşi exprimă opţiunea de a 
continua exercitarea acţiunii civile, în termen de cel mult două luni de la data 
decesului sau a reorganizării, desființării ori dizolvării, conform art. 68 
alin. (5), soluționarea abținerii sau recuzării se face, în cel mult 24 de ore, în 
camera de consiliu; potrivit art. 94 alin. (4), în cursul urmăririi penale, după 
punerea în mişcare a acţiunii penale, procurorul poate restricționa motivat 
consultarea dosarului, pentru cel mult 10 zile; reținerea se poate dispune, 
conform art. 209 alin. (3), pentru cel mult 24 de ore; conform art. 222 
alin. (9), durata maximă a măsurii arestului la domiciliu, în cursul urmăririi 
penale, este de 180 de zile etc. 

c) În cazul termenelor minime este indicată durata de timp cea mai 
mică după trecerea căreia se poate proceda la efectuarea unei activități. 
Astfel, potrivit art. 190 alin. (11), probele biologice care au fost prelevate şi 
nu au fost consumate cu ocazia analizelor efectuate sunt conservate ŞI 
păstrate în instituția unde au fost prelucrate, pe o perioadă de cel puţin 10 ani 
de la epuizarea căilor ordinare de atac ale hotărârii judecătoreşti; de ase- 

menea, potrivit art. 207 alin. (1), când procurorul dispune trimiterea în jude- 
cată a inculpatului fată de care s-a dispus o măsură preventivă, rechizitoriul, 
împreună cu dosarul cauzei, se înaintează judecătorului de cameră preli- 
minară de la instanța competentă, cu cel puţin 5 zile înainte de expirarea 
duratei acesteia. 

F. După modul de calcul, termenele paia fi: de succesiune şi de 
regresiune. 

a) Termenele de succesiune se calculează în sensul curgerii normale 
a timpului; spre exemplu, după ziua de luni urmează marţi etc. 

b) Termenele de regresiune se calculează în sensul invers curgerii 
timpului; astfel, pentru verificarea îndeplinirii procedurii de prelungire a 
arestării preventive în cursul urmăririi penale, prevăzută în art. 235, în care 
se arată că propunerea de prelungire a arestării preventive împreună cu 
dosarul cauzei se depun la judecătorul de drepturi şi libertăţi cu cel puţin 
5 zile înainte de expirarea duratei arestării preventive, calculul termenului se 
face în sensul invers scurgerii timpului; astfel, dacă măsura arestării 
preventive expiră într-o zi de vineri, termenul de 5 zile se calculează înapoi, 
adică după vineri urmează joi, urmează miercuri, urmează marţi etc. 


2.3. Modul de calcul al termenelor 


În privința calculului termenelor, legea distinge un anumit mod de 
calcul al termenelor substanţiale şi un mod specific de calcul al termenelor 
procedurale. 


2.3.1. Calculul termenelor substanţiale ` 


Calculul termenelor substanțiale pe ore şi zile se face, pna art. 271, 
pe unități pline de timp, în sensul că ora sau ziua la care începe şi la care se 
sfârşeşte termenul intră în durata acestuia. Acest sistem de calcul se 
foloseşte în cazul termenelor privind luarea, menţinerea ori revocarea 
măsurilor preventive privative sau restrictive de drepturi. 

Apreciem că se impune ca dispoziţiile art. 271 să fie interpretate 
extensiv. Astfel, în categoria „măsurilor privative sau restrictive de libertate” 
legiuitorul a: avut în vedere nu numai măsurile preventive propriu-zise, 
prevăzute în art. 202 alin. (4) lit. a)-e) (reținerea, controlul judiciar, controlul 
judiciar pe cauţiune, arestul la domiciliu şi arestarea preventivă), ci şi orice 
alte instituţii procesual penale prin instituirea cărora se aduce o atingere 
drepturilor persoanei. Avem în vedere, în acest sens, în mod deosebit, des- 
făşurarea procedeelor probatorii cu caracter special, restrictive de drepturi, 
în reglementarea cărora termenele prevăzute sunt substanțiale, după cum 
urmează: a) termenul maxim de 30 de zile pe durata căruia poate fi efec- 
tuată supravegherea tehnică a persoanei, procedeu probatoriu prin care se 
restricționează, în principal, viața privată a persoanei sau inviolabilitatea 

corespondenţei; b) termenul maxim de 15 zile pentru care se poate emite 
mandatul de percheziție domiciliară, potrivit art. 158 alin. (7) lit. d); c) ter- 
menul maxim de 30 de zile pentru care se poate dispune măsura internării 
nevoluntare a suspectului sau inculpatului, în vederea efectuării expertizei 
medico-legale psihiatrice, conform art. 184 alin. (6) etc. 

Astfel, în cazul reţinerii, termenul de 24 de ore care a început să 
curgă, spre exemplu, pe 7 octombrie 2013, la ora 9, a expirat la 8 octombrie 
2013 la aceeaşi oră; în cazul unei arestări a inculpatului dispuse pe o durată 
de 15 zile, de exemplu, dacă măsura a fost luată pe data de 5 a lunii, 
aceasta expiră în ziua de 19 a aceleiaşi luni (pentru calculul perioadei totale 
au fost numărate atât prima zi a termenului, cât şi ultima zi a acestuia). 

în acest sens, în practica instanțelor de judecată s-a stabilit că în 
determinarea duratei măsurii preventive privind obligarea de a nu părăsi 
localitatea (5 zile), dispusă conform Legii nr. 302/2004 privind cooperarea 
judiciară internaţională în materie penală, se ia în calcul atât ziua de la care 
începe, cât şi cea la care se sfârşeşte măsura restrictivă de drepturi. 

În privința modului de calcul al termenelor substanțiale pe luni şi ani 
sunt incidente dispoziţiile art. 186 alin. (1) teza finală C. pen., în care se 
arată că luna şi anul se socotesc împlinite cu o zi înainte de ziua 
corespunzătoare datei de la care au început să curgă. 


2,3.2. Calculul termenelor procedurale 


Potrivit art. 269 alin. (1), la calcularea termenelor procedurale se 
porneşte de la ora, ziua, luna sau anul prevăzute în actul care a provocat 
curgerea termenului, în afară de cazul când legea dispune altfel. 
| În cazul termenelor procedurale, potrivit art. 269 alin. (2)-(4), au fost 
instituite două sisteme de calcul diferite, şi anume: un sistem pentru 
termenele pe ore sau pe zile şi un alt sistem pentru termenele socotite pe 
luni sau pe ani. 

Termenele pe ore şi pe zile se calculează pe unităţi libere de timp, 
potrivit art. 269 alin. (2), în sensul că ora sau ziua de la care începe să curgă 
termenul şi ora sau ziua în care termenul se împlineşte nu intră în durata 
termenului. Astfel, un termen de trei zile care începe să curgă de luni se 
împlineşte vineri; în exemplul nostru, termenul are trei zile libere, şi anume: 
marţi, miercuri şi joi. După cum se poate observa, în cazul termenelor 
procedurale pe ore sau pe zile, durata timpului material este mai mare cu 
două unităţi de timp decât termenul procedural în sine. 

în cazul unui termen de 24 de ore care începe la ora 11.09, acesta va 
expira la ora 13 a doua zi, fiindcă nici ora 11, când termenul începe să 
curgă, şi nici ora 12 de a doua zi nu se includ în cele 24 de ore. 

Termenele socotite pe luni sau pe ani se calculează calendaristic şi, 
potrivit art. 269 alin. (3), expiră la sfârşitul zilei corespunzătoare a ultimei luni 

ori la sfârşitul zilei şi lunii corespunzătoare din ultimul an. Se poate observa 
că, în:cazul termenelor pe luni sau pe ani, intră în durata termenului ziua de 
la care termenul începe să curgă, dar nu intră în durata termenului ziua în 
care se împlineşte termenul (ziua ce urmează epuizării termenului). Astfel, 
un termen de o lună care începe să curgă la 10 octombrie expiră la sfârşitul 
zilei de 10 noiembrie. 

În cazul termenelor socotite pe luni sau pe ani, dacă ultima zi cade 
într-o lună ce nu are zi corespunzătoare, termenul expiră în ultima zi a acelei 
luni: spre exemplu, un termen de o lună care începe la 31 martie expiră la 
30 aprilie. 

Se poate observa că, în asemenea situații, termenele pe luni ar putea 
să nu aibă o durată de timp egală, fiindcă nici lunile calendarului nu au, 
toate, acelaşi număr de zile. 

În art. 269 alin. (4) se arată că, în cazul în care ultima zi a unui termen 
cade într-o zi nelucrătoare, termenul expiră la sfârşitul primei zile lucrătoare 
care urmează. Această dispoziție, având în vedere locul unde este aşezată, 
vizează calculul termenelor pe zile, luni sau ani. În cazul unui termen de trei 
zile care începe să curgă miercuri, momentul final al termenului este luni la 
orele 24, deoarece zilele libere sunt joi, vineri, sâmbătă; duminică termenul 
expiră, dar această zi este nelucrătoare, termenul prorogându-se până la 
sfârşitul zilei de luni. 


2.4. Acte considerate ca făcute în termen 


Având în vedere situaţia în care s-ar putea afla persoana care trebuie 
să exercite un drept într-un anumit termen, legea (art. 270) prevede unele 
situaţii speciale când actele sunt considerate ca făcute în termen. Astfel, 
actul depus înăuntrul termenului prevăzut de lege la administraţia locului de 
deţinere ori la unitatea militară sau la oficiul poştal prin scrisoare 
recomandată este considerat în termen. În aceste situații, dovada depunerii 
actului este efectuată prin înregistrarea sau atestarea înscrisă de către 
administraţia locului de deţinere pe actul depus sau recipisa oficiului poştal. 

Dacă un act care trebuia făcut într-un anumit termen a fost comunicat 
sau transmis, din necunoaştere ori dintr-o greşeală vădită a expeditorului, 
înainte de expirarea termenului, unui organ judiciar care nu are competenţă, 
se consideră că a fost depus în termen, chiar dacă actul ajunge la organul 
judiciar competent după expirarea termenului fixat. | 

În privința actelor făcute de procuror, există o prevedere legală 
distinctă, în care se arată că actul efectuat de procuror (cu excepția căilor de 
atac) este considerat ca făcut în termen dacă data la care a fost trecut în 
registrul de ieşire al parchetului este înăuntrul termenului cerut de lege 
pentru efectuarea actului. 

$ 3. Sancţiunile procedurale penale 


3.1. Noţiunea de „sancţiune procedurală penală” 


În întreaga desfăşurare a procesului penal, principiul legalităţii se 
înscrie ca o cerință obiectivă în conformitate cu care trebuie să acționeze toți 
participanții chemaţi să contribuie la buna soluţionare a cauzei penale. 

Încălcarea dispoziţiilor legale care privesc desfăşurarea procesului 
penal poate avea ca rezultat aplicarea de sancţiuni de natură administrativă, 
civilă sau penală. În acest sens, diferite norme ale dreptului procesual penal 
şi ale dreptului penal prevăd sancţionarea celor vinovaţi de nerespectarea 
legalităţii actelor procesuale şi procedurale. Astfel, în art. 283 se arată că 
poate fi aplicată amenda judiciară de la 100 lei la 1.000 lei celor care nu 
îndeplinesc sau îndeplinesc în mod greşit ori cu întârziere lucrările de citare 
sau de comunicare a actelor procedurale. De asemenea, martorului care 
lipseşte nejustificat la termenele la care este chemat în fața organelor 
judiciare i se poate aplica o amendă judiciară de la 250 lei la 5.000 lei. 

În anumite situaţii poate fi angajată răspunderea civilă a celor care au 
încălcat dispoziţiile legale în desfăşurarea procesului penal. În acest sens, în 
cadrul procedurii reparării pagubei materiale sau a daunei morale în caz de 
eroare judiciară sau în caz de privare nelegală de libertate ori în alte cazuri, 
se arată că, în cazul în care repararea pagubei a fost acordată potrivit 
art. 541, precum şi în situaţia în care statul român a fost condamnat de către 
o instanţă internaţională în vreuna dintre situaţiile prevăzute la art. 538 şi 
539, acţiunea în regres pentru recuperarea sumei achitate poate fi îndrep- 
tată împotriva persoanei care, cu rea-credință sau din culpă gravă, a pro- 
vocat situaţia generatoare de daune sau împotriva instituţiei la care aceasta 
este asigurată pentru despăgubiri în caz de prejudicii provocate în exercițiul 
profesiunii. 

Când nerespectarea dispoziţiilor legale privind desfăşurarea proce- 
sului penal îmbracă forma unei infracțiuni, cei vinovaţi sunt traşi la 
răspundere penală. în acest sens, în art. 283 C. pen. se arată că fapta de a 
pune în mişcare acțiunea penală, de a lua o măsură preventivă neprivativă 
de libertate ori de a trimite în judecată o persoană, ştiind că este nevinovată, 
se pedepseşte cu închisoarea de la 3 luni la 3 ani şi interzicerea exercitării 
dreptului de a ocupa o funcție publică. 

în lumina celor arătate mai sus, reiese că persoanele care au 
nesocotit legalitatea în care trebuie să se desfăşoare procesul penal pot fi 
trase la răspundere administrativă, civilă sau penală. 

Se pune, în mod firesc, întrebarea: care este soarta actelor procesuale 
sau procedurale efectuate prin încălcarea legii în procesul penal? In mod 
normal, asemenea acte nu pot produce consecințele juridice pe care le-ar 
putea genera în condițiile respectării deplinei legalități. 

Mijloacele. prin intermediul cărora actele procesuale şi procedurale 
îndeplinite în mod nelegal devin lipsite de valabilitate sunt sancțiunile proce- 
- durale. Aşadar, spre deosebire de sancțiunile juridice de natură adminis- 
trativă, civilă sau penală, care se îndreaptă împotriva persoanelor care au 
încălcat legea cu ocazia rezolvării cauzelor penale, sancțiunile procedurale 
privesc actele încheiate prin nerespectarea legii. 

Sancţiunile procedurale sunt, cum pe bună dreptate se arată în 
literatura de specialitate, remedii procedurale care au menirea de a înlătura 
sau zădărnici producerea de consecinţe juridice în cazul î în care legea a fost 
încălcată cu ocazia îndeplinirii activităţii procedurale". 

În sfera notiunii de „sancţiuni procedurale”, în sens larg, sunt cuprinse: 
inexistența, decăderea, inadmisibilitatea, excluderea şi nulitatea , iar în sens 
restrâns, numai nulitatea”. 


` 3.2. Inexistența 


Deşi nu este reglementată de normele procesual penale, inexistența 
este considerată totuşi o sanctiune procedurală penală. | 

În cazul inexistenței, actul procesual sau procedural este, cum în mod 
just se apreciază în literatura de specialitate, o realitate de fapt, şi nu o 
realitate juridică”. Actele inexistente sunt socotite simple realități de fapt, ele 
având numai aparența unei existențe juridice”. În acest sens, poate fi 
socotită ca inexistentă o hotărâre judecătorească întocmită de un student 
aflat în practică sau de un procuror. De asemenea, pot fi considerate ca 
inexistente actele procedurale realizate de subiecţi care, în mod legal, nu au 
o asemenea competență; de pildă, sunt simple realități de fapt citatțiile 
întocmite de către părțile din proces. 

Între inexistentă şi nulitate, ca sancțiuni procedurale, pot fi subliniate 
câteva aspecte diferenţiale esențiale, şi anume: în timp ce nulitatea este o 
sancţiune de invalidare a unor acte care există din punct de vedere juridic, 
inexistența priveşte acte care au numai aparenţa unei existente juridice; în 
cazul nulităţii, trebuie să se facă dovada unei vătămări procesuale, acest 
lucru nefiind necesar în cazul inexistenţei; în cazul nulităţii, actul va trebui 
refăcut, pe când în cazul inexistenţei nu se pune o asemenea problemă. 


3.3. Decăderea 


Ca sancțiune procedurală, decăderea constă în pierderea unui drept 
procesual care nu a fost exercitat în termenul peremptoriu prevăzut de lege. 


1 Dongoroz IV, p. 167. 

2 N. Giurgiu, Cauzele de nulitate în procesul penal, Ed. Ştiinţifică, Bucureşti, 1974, 
p. 28. 

* Volonciu |, p. 223. 

4 E. Florian, op. cit., pp. 125-126. 

5 N. Giurgiu, op. cit., p. 31. 

În Codul de procedură penală, decăderea este reglementată expres în 
art. 268 alin. (1), unde se arată că, în situația în care pentru exercitarea unui 
drept procesual legea prevede un anumit termen, nerespectarea acestuia 
atrage decăderea din exercițiul dreptului şi nulitatea actului făcut peste 
termen. 

Operează decăderea, ca sancțiune procedurală, spre exemplu, când 
persoana căreia i s-a cauzat un prejudiciu material prin infracțiune nu s-a 
constituit parte civilă până la începerea cercetării judecătoreşti. Subliniem 
că, în acest caz, persoana vătămată pierde exercițiul dreptului în cadrul 
procesual penal declanşat, dar are dreptul subiectiv şi se poate adresa cu 
acţiune civilă în faţa instanţei civile. De asemenea, operează decăderea în 
cazul în care introducerea în procesul penal a părții responsabile civilmente 
s-a făcut după începerea cercetării judecătoreşti: în ipoteza în care au fost 
formulate obiecțiuni privind acest mod de constituire a părţii responsabile 
civilmente, pretenţiile părţii civile față de partea responsabilă civilmente nu 
mai pot fi valorificate în procesul penal, ci, eventual, pe calea unei acţiuni 
civile separate introduse la instanța civilă”. 

Poate fi decăzut din exerciţiul dreptului procesual şi acela care nu a 
declarat contestaţie, apel sau orice altă cale de atac în termenul prevăzut de 
lege. 

Decăderea se deosebeşte de nulitate prin aceea că nulitatea se referă 
la acte procesuale, pe când decăderea se referă la drepturi procesuale; 
nulitatea se referă'la un act efectuat, în timp ce decăderea are în vedere un 
act care nu mai poate lua ființă deoarece a expirat termenul prevăzut de 
lege?. 

Spre deosebire de nulitate, care impune refacerea actului sau a 
activității anulate, în cazul decăderii legea permite exercitarea dreptului 
peste termenul prevăzut de lege; pot fi date ca exemple în acest sens 
instituția repunerii în termenul de apel” sau calea extraordinară de atac a 
redeschiderii procesului penal în cazul judecării în lipsa persoanei 
condamnate. 


puroi eat vata ai aa e 

'T$.,s. pen., dec. nr. 2715/1975, în R.R.D. nr. 9/1976, p. 67. 

2 D. Pavel, Constatarea nulității actelor efectuate cu încălcarea dispozițiilor legale în 
procesul penal, în R.R.D. nr. 9/1971, pp. 28-29. 

3 Potrivit art. 411, apelul declarat după expirarea termenului prevăzut de lege este 
considerat ca fiind făcut în termen dacă instanța de apel constată că întârzierea a fost 
determinată de o cauză temeinică de împiedicare, iar cererea de apel a fost făcută în cel mult 
10 zile de la încetarea acesteia. 

4 Potrivit art. 466 alin. (1), persoana condamnată definitiv care a fost judecată în lipsă 
poate solicita redeschiderea procesului penal în termen de o lună din ziua în care a luat 
cunoştinţă, prin orice notificare oficială, că s-a desfăşurat un proces penal împotriva sa. 

3.4. inadmisibilitatea 


În reglementarea procesual penală pot fi întâlnite dispoziţii în care se 
face referire la sancţiunea inadmisibilității. Astfel: 

- potrivit art. 67 alin. (2) teza finală, este inadmisibilă recuzarea jude- 
cătorului sau a procurorului chemat să decidă asupra recuzării; de 
asemenea, în aceea şi materie, în art. 67 alin. (5) se arată că nerespectarea 
condițiilor prevăzute la alin. (2)-(4) sau formularea unei cereri de retuzare 
împotriva aceleiaşi persoane pentru acelaşi caz de incompatibilitate cu 
aceleaşi temeiuri de fapt invocate într-o cerere anterioară de recuzare, care 
a fost respinsă, atrage inadmisibilitatea cererii de recuzare; 

- potrivit art. 341 alin. (9) teza finală, contestaţia formulată împotriva 
încheierii prin care judecătorul de cameră preliminară a admis plângerea 
Împotriva soluţiei de clasare sau renunțare la urmărirea penală se va 
respinge ca inadmisibilă dacă nu este motivată; | 

- în art. 459 alin. (5) se arată că cererea de revizuire va fi respinsă ca 
inadmisibilă pentru mai multe considerente, cum ar fi cel că faptele şi 
mijloacele de probă în baza cărora este formulată cererea au mai fost 
prezentate într-o cerere anterioară de revizuire etc. 

Inadmisibilitatea, ca sancțiune procedurală, intervine în cazul în care 
subiecţii procesuali principali sau părţile în proces efectuează acte pe care 
legea nu le îngăduie, exercită drepturi procesuale epuizate prin alte căi 
procesuale sau neprocesuale! sau nu Molveaza diferite cereri formulate pe 
parcursul procesului penal. 

Ca. regulă, sancţiunea gfircisibiităţii Poate privi numai actele 
subiecţilor procesuali principali sau ale părţilor din proces, şi nu pe cele ale 
organelor judiciare, deoarece acestea din urmă îşi respectă limitele com- 
petenței stabilite prin lege, iar în cazul când le depăşesc, poate interveni 
sancţiunea nulității relative sau absolute. 

Este considerat inadmisibil, spre exemplu, apelul declarat de per- 
soana vătămată cu privire la latura civilă a cauzei. Intervine sancţiunea 
inadmisibilității în exemplul redat mai sus deoarece din prevederile art. 409 

alin. (1) lit. d) se desprinde concluzia, per a contrario, că pereoaj)e vătămată 
nu poate face apel în ceea ce priveşte latura civilă. 

Cu caracter de excepție însă, actualul Cod de procedură penală 
prevede sancţiunea inadmisibilității care poate viza şi acte ale organelor 
judiciare. Astfel, potrivit art. 471 alin. (3), cererea de recurs în interesul legii? 
trebuie să fie însoțită, sub sancţiunea respingerii ca inadmisibilă, de copii ale 


1 D. Pavel, Constatarea nulităţii actelor efectuate cu încălcarea dispoziţiilor legale în 
procesul penal, în R.R.D. nr. 9/1971, pp. 2-29. 

2 Potrivit art. 471 alin. (1), recursul în interesul legii poate fi promovat de procurorul 
general al Parchetului de pe lângă Înalta Curte de Casaţie şi Justiţie, din oficiu sau la cererea 
ministrului justiţiei, de colegiul de conducere al Înaltei Curți de Casaţie şi Fa sau colegiile 
de conducere ale curților de apel, precum şi de Avocatul Poporului. 

hotărârilor judecătoreşti definitive din care rezultă că problemele de drept 
care formează obiectul judecății au fost soluționate în mod diferit de 
instanțele judecătoreşti. 

Inadmisibilitatea interzice şi efectuarea unui act pe care legea nu îl 
îngăduie. Astfel, potrivit art. 50 alin. (4), hotărârea de declinare a compe- 
tenţei nu este supusă căilor de atac. 


3.5. Excluderea probelor 


| Legiuitorul a prevăzut excluderea probelor obținute nelegal ca o 
sancţiune procedurală distinctă, care intervine în materia probațiunii în 
ipoteza încălcării principiilor legalităţii şi loialității administrării probelor. 
Astfel, sancţiunea excluderii probelor presupune administrarea 
acestora în condiţii de nelegalitate, fiind avute în vedere: 1) probele obținute 
prin tortură, precum şi probele derivate din acestea [art. 102 alin. (1)] şi 2) 
orice alte probe obținute în mod nelegal, precum şi probele derivate din 
acestea [art. 102 alin. (2) şi (4)]. 


3.6. Nulităţile 
3.6.1. Noţiune 


Considerate ca fiind cele mai importante sancțiuni procedurale, 
nulităţile intervin ori de câte ori un act procesual sau procedural ori o 
activitate procesuală s-a realizat fără stricta respectare a legii. 

Actele îndeplinite în afara condiţiilor stabilite de lege sunt lipsite de 
valoare, ele fiind caracterizate ca ineficace din punct de vedere juridic”. 

Nulităţile, ca sancţiuni procedurale, lovesc actele procedurale exis- 
tente, care au luat ființă prin nerespectarea dispoziţiilor legale, prin omisi- 
unea sau violarea formelor prescrise de lege“. 

Trebuie subliniat faptul că în dreptul procesual penal român existența 
nulităţilor ca sancţiuni. procedurale este strâns legată de existența unei 
vătămări procesuale, vătămare care trebuie să se fi produs prin efectuarea 
unui act în condiții nelegale. În acest sens, în art. 282 alin. (1) se arată că 
încălcarea oricăror dispoziții legale în afara celor prevăzute la art. 281 
determină nulitatea actului atunci când prin nerespectarea cerinței legale s-a 
adus o vătămare drepturilor părților ori alor subiecţilor procesuali principali, 
care nu poate fi înlăturată altfel decât prin desființarea actului. De ase- 


Ea AA A a i e 
1 Pentru detalii, a se vedea Capitolul VI, Probele, mijloacele de probă şi procedeele 
probatorii, Secţiunea |, Probele, § 5. Excluderea probelor, din prezenta lucrare. 


2 Volonciu |, p. 266. n 
3 R. Garraud, Traité théorique et pratique d'instruction criminelle et de procédure 


pénale, Paris, 1912, t. Il, pp. 421-423. ` 
4 |. lonescu-Dolj, Curs de procedură penală română, Ed. SOCEC, Bucureşti, 1937, 


p. 190. 

menea, cu referire la încălcările prevăzute în art. 281, importanţa procesuală 
a dispozițiilor încălcate conduce la instituirea premisei existenței vătămării 
drepturilor subiecţilor procesuali principali sau alor părţilor. 

Aşadar, nu orice încălcare a legii poate conduce la anularea actului 
astfel îndeplinit. În acest sens, în practica judiciară s-a apreciat, în mod 
corect, că nu este lovită de nulitate citarea, deşi în citaţia emisă s-au inserat 
mențiuni greşite referitoare la identificarea adresei inculpatului, în ie 
în care agentul procedural a identifi cat domiciliul celui citat şi, în fi nal, 
reuşit să realizeze procedura de citare. În exemplul dat, deşi legea a fost 
încălcată în ceea ce priveşte datele pe care trebuie să le cuprindă citația, 
citarea rămâne valabilă, deoarece nu s-a produs nicio vătămare în drepturile 
celui citat, acesta din urmă având posibilitatea să ia cunoştinţă de termenul 
la care avea loc judecata şi având posibilitatea de a-şi organiza apărarea. 

Nulitatea, ca sancțiune procedurală, poate fi îndreptată atât împotriva 

actelor procesuale, cât şi împotriva actelor procedurale. Practica instanţelor 
noastre judecătoreşti oferă numeroase exemple în ceea ce priveşte 
sancţionarea cu nulitate a celor două categorii de acte care intră în conți- 
nutul activităţii judiciare penale. 

Astfel, au fost declarate nule, deoarece au fost realizate fără respec- 
tarea legii, acte procesuale ca: încheierea care nu cuprindea unele dintre 
datele prevăzute în lege?; minuta când nu a fost semnată de unul dintre 
judecători”; hotărârea judecătorească pronunţată într-o cauză penală în care 
procurorul a lipsit de la judecată, deşi anas prevede participarea sa obli- 
gatorie* etc. 

Nulitatea unor acte procedurale a fost pronunțată. în legătură cu 
încălcarea dispoziţiilor legale privind citarea”, în cazul încălcării dispozițiilor 
legii privind neexecutarea mandatului de aducere a inculpatului” etc. 


3.6.2. Clasificarea nulităţilor 


În lumina reglementărilor procesuale în vigoare, nulităţile pot fi 
clasificate având în vedere, în principal, două criterii, şi anume: modul de 
exprimare în norma juridică şi modul de aplicare şi efectele Be care le pot 
produce. 


1 T.S., s. pen., dec. nr. 4831/1969, în V. Papadopol, M. Popovici, Repertoriu alfabetic 
de practică judiciară în materie penală pe anii 1969-1975, Ed. Științifică şi Enciclopedică, 
București, 1977, p. 68. 

C. Apel Bucureşti, s. | pen., dec. nr. 426/1998, în Culegere de practică judiciară 
penală pe anul 1998, cu note de V. Papadopol, Ed. All Beck, Bucureşti, 1999. 

C.S.J., s. pen., dec. nr. 27/1995, în Dr. nr. 1/1996, p. 127. 

T jud. Bihor, dec. pen. nr. 750/1973, în R.R.D. nr. 3/1974, p. 177. 

5 T.S., s. pen., dec. nr. 2385/1986, în R.R.D. nr. 4/1987, p. 77; în acelaşi sens, a se 
vedea: T. jud. Neamt, dec. pen. nr. 557/1982, în R.R.D. nr. 4/1983, p. 73; T. jud. Ilfov, dec. 
pen. nr. 152/1979, în R.R.D. nr. 3/1980, p. 70; T.S., s. pen., dec. nr. 2859/1971, în R.R.D. 
nr. 3/1972, p. 163; T.S., s. pen., dec. nr. 1235/1971, în R.R.D. nr. 11/1971, p. 147. 

ê T, jud. Timiş, dec. pen. nr. 498/1969, în R.R.D. nr. 6/1969, p. 178. 

Având în vedere modul de exprimare în norma juridică, .nulitățile pot fi 
exprese şi virtuale. | 

Nulităţile exprese sunt acelea care se aplică în cazul nerespectării 
unor norme procesuale individualizate în lege. 

Sunt nulităţi exprese sancțiunile care sunt apiicate în cazul încălcării 
normelor prevăzute în art. 281 alin. (1). În lege se arată expres că sunt 
prevăzute sub sancţiunea nulităţii, între altele, dispozițiile referitoare la 
competența după materie sau după calitatea persoanei, la compunerea 
completului de judecată, la publicitatea şedinţei de judecată etc. 

Spre deosebire de nulităţile exprese, nulitățile virtuale rezultă din 
reglementarea generală privind respectarea legii în desfăşurarea procesului 
penal. Baza legală a nulităţilor virtuale o constituie art. 2 şi art. 282. 

După modul de aplicare şi efectele pe care le produc, nulitățile pot fi 
absolute şi relative. 

„Nulităţile absolute intervin în cazurile expres prevăzute de lege. 
Acestea se constată din oficiu sau la cerere, putând fi invocate, în principiu, 
în orice stare a procesului penal, cu excepţiile prevăzute în lege. 

Nulităţile relative sunt, de regulă, cele virtuale şi sunt incidente în cazul 
încălcării oricărei alte dispoziţii legale decât cele prevăzute în art. 281. 


3.6.3. Nulităţile absolute 


3.6.3.1. Trăsături specifice 


În reglementarea Codului de procedură penală, nulităţile absolute 
sunt, în acelaşi timp, şi nulități exprese, prevăzute în art. 281 alin. (1), şi 
intervin în cazul încălcării unor dispoziţii legale care au o importanță 
deosebită în desfăşurarea procesului penal. 

Nulităţile absolute se caracterizează prin anumite trăsături specifice, 
diferite în raport cu nulităţile relative, după cum urmează: 

a) în cazul nulităţilor absolute, vătămarea procesuală este prezumată 
iuris et de iure: cel care invocă nulitatea nu trebuie să facă dovada existenței 
vătămării, fiind suficientă dovada încălcării normei juridice prevăzute sub 
sancţiunea nulităţii absolute; 

b) nulităţile absolute pot fi invocate în condiții de timp diferite față de 


nulitățile relative, în majoritatea lor acestea putând fi aduse în discuţie în 


orice stare a procesului, 

c) nulităţile absolute pot fi invocate de procuror, subiecții procesuali 
principali şi orice parte din proces, indiferent de existența sau inexistența 
unui interes procesual propriu, şi se iau în considerare chiar din oficiu. 

Faţă de reglementarea anterioară, observăm o reducere a ipotezelor 
în care se poate invoca sancţiunea nulităţii absolute. Astfel, unele cazuri de 
nulitate absolută au, în prezent, o sferă mai restrânsă de incidenţă, în vreme 


ce alte vicii de procedură nu mai sunt calificate drept ipoteze care atrag 

nulitatea absolută. Avem în vedere, în acest sens, încălcarea dispozițiilor 
relative la sesizarea instanţei de judecată şi a dispoziţiilor privind efectuarea 
referatului de evaluare în cauzele cu infractori minori, norme a căror 
încălcare nu mai poate reprezenta temeiul invocării nulității absolute. 

Potrivit art. 281 alin. (1), determină întotdeauna aplicarea nulității 
încălcarea dispoziţiilor privind: | | | T 

a) compunerea completului de judecată; 

b) competența materială şi competența personală a instanțelor 
judecătoreşti, atunci când judecata a fost efectuată de o instanţă inferioară 
celei legal competente; 

c) publicitatea şedinţei de judecată; l 

d) participarea procurorului, atunci. când participarea sa este 
obligatorie potrivit legii; i | 

e) prezența suspectului sau a inculpatului, atunci când participarea sa 
este obligatorie potrivit legii; ils | | | 

f) asistarea de către avocat a suspectului sau a inculpatului, precum şi 
a celorlalte părti, atunci când asistenţa este obligatorie. 


3.6.3.2. Încălcarea dispoziţiilor privind compunerea completului de 
judecată. Nulitatea absolută va interveni întotdeauna, în acest caz, fie în 
ipoteza în care judecarea cauzei a fost efectuată de un complet de judecată 
având o compunere greşită, față de dispoziţiile legii, fie, în cele mai multe 
cazuri, atunci când nu se poate verifica respectarea dispozițiilor legale în 
materia alcătuirii completului de judecată. | 

Astfel, în practica instanţelor de judecată s-a apreciat că nesemnarea 
minutei de către unul dintre judecătorii primei instanţe, chiar şi în condițiile în 
care sentința a fost semnată de către aceştia, atrage sancţiunea nulității 
absolute a hotărârii, neexistând garanţia soluționării cauzei în conformitate 
cu dispoziţiile legale privitoare la compunerea completului de judecată”. 
Aceeaşi concluzie se desprinde şi cu privire la cazurile în care se constată 
lipsa minutei din dosar” sau neconcordanţa dintre conţinutul minutei şi cel al 
dispozitivului hotărârii judecătoreşti”. 

Încălcarea dispoziţiilor privind compunerea completului de judecată se 
poate invoca în orice stare a procesului. | 


1 T. jud. Timiş, dec. pen. nr. 949/1969, în R.R.D. nr. 2/1970, p. 161; în acelaşi sens, 
se vedea: T. jud. Hunedoara, sent. pen. nr. 158/1969, în R.R.D. nr. 6/1969, p. 168; T. jud.: 
Bistrița-Năsăud, dec. pen. nr. 332/1969, în R.R.D. nr. 7/14970, p. 187; T.S., s. pen., dec; 
nr. 4419/1971, în R.R.D. nr. 11/1972, p. 1714; T. mun. Bucureşti, s. a'll-a pen., dec. 
nr. 955/1972, în R.R.D. nr. 12/1972, p. 163; T.S., s. pen., dec. nr. 167/1981, în Neagu V, p.417. 

2 C. Apel Bucureşti, s. a Il-a pen., dec. nr. 118/1997; C. Apel Bucureşti, s. a Il-a pen., 
dec. nr. 84/A/1997; C. Apel București, s. a Il-a pen., dec. nr. 222/1997; C. Apel Bucureşti, s. | 
pen., dec. nr. 176/1998; T. Bucureşti, s. | pen., dec. nr. 609/A/1998; C.S.J., s. pen., dec. 
nr. 395/1999; C. Apel Bucureşti, s. a Il-a pen., dec. nr. 1495/1999, toate în Neagu V, p. 417. 

3 C. Apel București, s. a Il-a pen., dec. nr. 78/1997, în Neagu V, p. 418. j 

3.6.3.3. Încălcarea dispoziţiilor privind competența materială şi com- 
petența personală a instanţelor judecătoreşti, atunci când judecata a fost 
efectuată de o instanţă inferioară celei legal competente. În ceea ce priveşte 
dispoziţiile privitoare la competența după materie şi calitatea persoanei, 
subliniem că acestea sunt atât cele care reglementează competenţa instan- 
telor de judecată, cât şi cele care reglementează competenţa organelor de 
urmărire penală. 

Pentru invocarea nulității absolute, în condiţiile actualului Cod de 
procedură penală, este necesar a se constata încălcări ale normelor relative 
la competența materială sau personală a instanțelor de judecată. Din 
această perspectivă, notăm prima diferență față de reglementarea ante- 
rioară, prin consacrarea regulii că numai necompetența materială sau per- 
sonală a instanțelor de judecată este aptă să determine nulitatea absolută, 
în vreme ce necompetența organelor de urmărire penală nu are această 
însuşire. 

În al doilea rând, nu toate încălcările competenţei materiale sau 
personale a instanţei de judecată fac posibilă invocarea nulităţii absolute, 
fiind exceptate, prin voința legii, cazurile în care se încalcă competența 
materială şi competența personală a instanțelor judecătoreşti, atunci când 
judecata a fost efectuată de o instanță superioară celei legal competente. 

Spre aceeaşi concluzie conduc, de altfel, şi prevederile art. 47, 
excepţiile de necompetenţă materială sau după calitatea persoanei având 
regim diferit în privința invocării. Astfel, excepţia de necompetenţă materială 
sau după calitatea persoanei a instanţei inferioare celei competente potrivit 
legii poate fi invocată în tot cursul judecății, până la pronunțarea hotărârii 
definitive, în timp ce excepția de necompetenţă materială sau după calitatea 
persoanei a instanței superioare celei competente potrivit legii poate fi 
invocată până la începerea cercetării judecătoreşti. 

Nulitatea absolută intervine şi în cazul încălcării competenţei funcțio- 
nale a instanţei superioare, deoarece aceasta, fiind o modalitate de organi- 
zare a competenţei după materie sau după calitatea persoanei, se include, 
după caz, în una dintre cele două forme de competență, urmând regimul 
juridic corespunzător acestora’. 

încălcarea. dispoziţiilor privind competența materială şi competența 
personală a instanţelor judecătoreşti, atunci când judecata a fost efectuată 
de o instanţă inferioară celei legal competente, se poate invoca în orice 
stare a procesului. 


3.6.3.4. Încălcarea dispoziţiilor privind publicitatea şedinţei de jude- 
cată. Publicitatea şedinţei de judecată, alături de oralitate, nemijlocire Şi 
contradictorialitate, reprezintă unul dintre principiile specifice fazei de 


PN 


1 N. Giurgiu, op. cit., p. 195; Volonciu |, p. 128. 

judecată. Prin publicitatea şedinţei de judecată se înţelege faptul că orice 
persoană care nu are calitate procesuală în cauza respectivă are asigurat 
accesul liber în sala de judecată. Nu are relevanță dacă la locul de judecată 
nu se afla nicio persoană, în condiţiile în care accesul era neîngrădit. . 

în acest fel, publicitatea şedinţei de judecată reprezintă o importantă 
garanţie privind obiectivitatea şi imparțialitatea judecății. 

În practica instanțelor de judecată s-a stabilit că, în ipoteza în care din 
încheierea de şedinţă nu rezultă cu certitudine că judecata a avut loc în 
condiții de publicitate (spre această concluzie conducând modificările şi 
ştersăturile prezente atât în încheiere, cât şi în cuprinsul minutei), se con- 
sideră că principiul publicității a fost încălcat. În aceste condiții, sancţiunea 
care intervine este nulitatea absolută‘. 

încălcarea dispoziţiilor privind publicitatea şedinţei de judecată se 
poate invoca în orice stare a procesului. 


3.6.3.5. Încălcarea dispoziţiilor privind participarea procurorului, atunci 
când aceasta este obligatorie potrivit legii. Potrivit art. 363 alin. (1), 
participarea procurorului la judecată este obligatorie, indiferent că judecata 
se desfăşoară în primă instanţă, în apel sau în cadrul căilor de atac 
extraordinare. De asemenea, din dispoziţiile Părţii generale a Codului de 
procedură penală rezultă că procurorul participă obligatoriu la toate 
activităţile prin care, în cursul urmăririi penale, judecătorul de drepturi şi 
libertăţi soluţionează cererile, propunerile, plângerile, contestaţiile sau orice 
alte sesizări privind măsurile preventive, măsurile asigurătorii, măsurile de 
siguranță cu caracter provizoriu etc. | | 

În practica instanțelor de judecată s-a arătat că, în cazul în care 
participarea procurorului este obligatorie la şedinţa de judecată, orice act de 
cercetare judecătorească, indiferent de locul de desfăşurare, trebuie 
efectuat în prezența acestuia. Astfel, în aceste condiții, participarea pro- 
curorului la efectuarea unei cercetări la fața locului dispusă de instanța de 
judecată este obligatorie, în caz contrar intervenind sancţiunea nulității 
absolute?. 

încălcarea dispoziţiilor privind participarea procurorului, atunci când 
aceasta este obligatorie potrivit legii, se poate invoca în orice stare a 
procesului. | 


3.6.3.6. Încălcarea dispoziţiilor privind prezența suspectului sau a 
inculpatului, atunci când participarea sa este obligatorie potrivit legii. In 
vederea garantării dreptului de apărare al suspectului sau inculpatului, sunt 
prevăzute sub sancţiunea nulităţii absolute dispoziţiile privind prezenta 
învinuitului sau a inculpatului atunci când participarea să este obligatorie. 


1 C. Apel Cluj, dec. pen. nr. 27/1999, în Neagu V, p. 399. 
2 C. Apel Galaţi, dec. pen. nr. 41/R/1999, în R.D.P. nr. 3/2000, pp. 137-138. 

Din economia dispoziţiilor procesual penale se desprinde concluzia 
obligativităţii asigurării participării suspectului sau inculpatului la desfă- 
şurarea anumitor activităţi probatorii sau la luarea unor măsuri procesuale. 
De asemenea, sunt reglementate ipoteze legale în care inculpatul participă 
în mod obligatoriu la judecata în primă instanţă ori în apel, la rejudecarea 
cauzei după admiterea în principiu a cererii de revizuire etc. 

Astfel, potrivit art. 159 alin. (11), inculpatul arestat va participa la 
efectuarea percheziției domiciliare în mod obligatoriu, exceptând cazurile în 
care nu poate fi adus. În acelaşi sens, cu excepția unor situații expres 
prevăzute în lege, inculpatul participă obligatoriu la soluționarea propunerii 
de luare a măsurii internării nevoluntare, în condiţiile art. 184 alin. (9), la 
soluţionarea propunerii de arestare preventivă, potrivit art. 225 alin. (4), la 
soluţionarea contestaţiilor împotriva încheierilor prin care se dispune asupra 
măsurilor preventive în cursul urmăririi penale, potrivit art. 204 alin. (7), la 
soluționarea contestaţiilor împotriva încheierilor prin care se dispune asupra 
măsurilor preventive în cursul procedurii de cameră preliminară, potrivit 
art. 205 alin. (7) etc. De asemenea, potrivit art. 364 alin. (1) teza finală, 
aducerea inculpatului aflat în stare de deţinere la judecarea cauzei în primă 
instanță este obligatorie, regula fiind de aplicare şi pentru desfăşurarea 
judecății în apel, în calea de atac extraordinară a contestației în anulare sau 
a revizuirii. 

Încălcarea dispoziţiilor privind prezența suspectului sau a inculpatului, 
atunci când participarea sa este obligatorie potrivit legii, trebuie invocată, 
potrivit art. 281 alin. (4): 

a) până la încheierea procedurii în camera preliminară, dacă încăl- 
carea a intervenit în cursul urmăririi penale sau în procedura camerei 
preliminare; 

b) în orice stare a procesului, dacă încălcarea a intervenit în cursul 
judecății 

c) în orice stare a procesului, indiferent de momentul la care a 
intervenit încălcarea, când instanța a fost sesizată cu un acord de 
recunoaştere a vinovăției. 


3.6.3.7. Încălcarea dispoziţiilor privind asistarea de către avocat a 
suspectului sau a inculpatului, precum şi a celorlalte părţi, atunci când 
asistența este obligatorie. Asistenţa juridică asigurată de avocat subiecților 
procesuali principali sau părților pe parcursul procesului penal reprezintă 
cea mai importantă modalitate de exercitare a dreptului la apărare. 

Constituind un aspect de noutate față de reglementarea anterioară şi, 
în acelaşi timp, fiind un exemplu de evoluţie pozitivă a dreptului la apărare, 
în actualul cod au fost puse pe acelaşi plan, în mod firesc, încălcarea 
dispoziţiilor privind asistenţa juridică a suspectului sau inculpatului şi viciile 
de procedură decurgând din nerespectarea normelor relative la asistența 
juridică a celorlalte părţi. 

Elementul criticabil însă pentru actuala reglementare îl reprezintă 
faptul că legiuitorul omite a avea în vedere şi ipoteza încălcării normelor 
relative la asistența juridică a persoanei vătămate. De lege ferenda, se 
impune completarea cadrului legal instituit în materia sancțiunii nulității 
absolute, în ceea ce priveşte persoana vătămată. | 

încălcarea dispoziţiilor privind asistarea de către avocat a suspectului 
sau a inculpatului, precum şi a celorlalte părţi, atunci când asistența este 
obligatorie, trebuie invocată, potrivit art. 281 alin. (4): 

a) până la încheierea procedurii în camera preliminară, dacă 
încălcarea a intervenit în cursul urmăririi penale sau în procedura camerei 
preliminare; | | 

b) în orice stare a procesului, dacă încălcarea a intervenit în cursul 
judecății; 

c) în orice stare a procesului, indiferent de momentul la care a inter- 
venit încălcarea, când instanța a fost sesizată cu un acord de recunoaştere 
a vinovăției. | | | 


3.6.4. Nulităţile relative 


Regimul nulităților relative îşi are cadrul legal general conturat prin 
dispoziţiile art. 2 şi art. 282. Trăsăturile specifice care fixează autonomia 
nulităților relative sunt prefigurate în art. 282 alin. (1), în care se arată că 
încălcarea oricăror dispoziţii legale în afara celor prevăzute la art. 281 
determină nulitatea actului atunci când prin nerespectarea cerinței legale s-a 
adus o vătămare drepturilor părților ori alor subiecţilor procesuali principali, 
care nu poate fi înlăturată altfel decât prin desființarea actului. 

După cum se poate observa, din analiza dispozițiilor art. 282 alin. (1), 
pentru incidenţa nulităţii relative şi, pe cale de consecință, pentru anularea 
unui act procesual sau procedural se cer a fi îndeplinite cumulativ urmă- 
toarele condiții: 

a) să se constate o încălcare a dispoziţiilor legale care reglementează 
desfăşurarea procesului penal, în afara celor prevăzute în art. 281. 
Apreciem că această condiţie este îndeplinită atât în cazul nerespectării 
normelor înscrise în Codul de procedură penală, cât şi în cazul nerespectării 
normelor înscrise în legile care cuprind norme de organizare şi competență”, 
precum şi în cazul încălcării unor dispoziții legale de drept penal substanţial 
care sunt, în acelaşi timp, norme de reglementare a desfăşurării procesului 
penal“; | 


1 Avem în vederea Legea nr. 304/2004 privind organizarea judiciară, republicată, 
precum şi o serie de acte normative care cuprind norme de organizare judiciară (O.U.G. 
nr. 43/2002 privind Direcţia Naţională Anticorupţie, republicată, Legea nr. 508/2004 privind 
înființarea, organizarea şi funcţionarea în cadrul Ministerului Public a Direcţiei de Investigare 
a infractiunilor de Criminalitate Organizată şi Terorism etc.). 

Spre exemplu, dispoziţiile art. 157 alin. (1) C. pen. (în cazul infracțiunilor pentru care 
punerea în mişcare a acţiunii penale este condiţionată de. introducerea unei plângeri 
prealabile de către persoana vătămată, lipsa acestei plângeri înlătură răspunderea penală). 

b) încălcarea dispoziţiilor legale care  disciplinează desfăşurarea 
procesului penal să aibă ca urmare producerea unei vătămări procesuale. 
Deşi legea nu precizează în ce poate consta vătămarea procesuală, 
considerăm că aceasta poate constitui încălcarea drepturilor pe care le au 
părţile în procesul penal’ sau o vătămare care vizează modul de admi- 
nistrare a justiţiei penale?; l 

c) vătămarea produsă să nu poată fi înlăturată decât-prin. anularea 
actului îndeplinit prin încălcarea legii. 

Nulitatea relativă poate fi invocată de procuror, suspect, inculpat, de 
celelalte părți sau persoana vătămată, atunci când există un interes 
procesual propriu în respectarea dispozitiei legale încălcate. Per a contrario, 
în absenta unui interes procesual propriu, nulitatea relativă nu poate fi 
invocată, cererea formulată urmând a fi respinsă ca fiind inadmisibilă. 

În ceea ce priveşte regimul de invocare, în art. 282 alin. (3) şi (4) se 
arată că nulitatea relativă se invocă în cursul sau imediat după efectuarea 
actului ori cel mai târziu: 

a) până la închiderea procedurii de cameră preliminară, dacă încăl- 
carea a intervenit în cursul urmăririi penale sau în această procedură; 

b) până la primul termen de judecată cu procedura legal îndeplinită, 
dacă încălcarea a intervenit în cursul urmăririi penale, când instanța a fost 
sesizată cu un acord de recunoaştere a vinovăţiei; 

c) până la următorul termen de judecată cu procedura completă, dacă 
încălcarea a intervenit în cursul judecății. 

În situaţiile în care persoana interesată nu a invocat încălcarea legii 
sau a renunțat în mod expres la invocarea viciului de procedură, nulitatea 
relativă se acoperă. 

Din economia dispoziţiilor art. 282 rezultă că nulitățile relative se 
caracterizează prin următoarele trăsături specifice: 

a) vătămarea produsă prin nerespectarea legii poate fi acoperită prin 
voința subiecţilor procesuali sau a părților, având drept consecință vala- 
bilitatea actelor procesuale sau procedurale care au fost efectuate cu 
încălcarea legii. De exemplu, introducerea în procesul penal a unor 
persoane, ca părţi responsabile civilmente, după momentul limită stabilit prin 
lege, este legală dacă aceste persoane nu au formulat nicio opunere, iar 
ulterior au solicitat şi li s-au admis probe în apărare”; 


= M- i 

1 De exemplu, încălcarea dispozițiilor legale privind citarea inculpatului, coroborată cu 
împiedicarea participării acestuia la şedinţa de judecată, poate produce o vătămare localizată 
în dreptul de apărare al inculpatului, dar şi în ceea ce priveşte aflarea adevărului în 
respectiva cauză. , 

2 încălcarea dispoziţiilor legale privind competența teritorială produce o vătămare a 
modului de organizare a administrării justiţiei penale. 

3 T.S., s. pen., dec. nr. 1825/1979, în C.D. 1979, p. 362; în acelaşi sens, a se vedea 
T.S., s. pen., dec. nr. 360/1976, în C.D. 1976, p. 424. 

b) nulităţile relative pot fi invocate în cursul sau imediat după 
efectuarea actului ori cel mai târziu până la un moment expres prevăzut în 
art. 282 alin. (4); partea responsabilă civilmente neinvocând neregularitatea 
introducerii sale în proces, hotărârea pronunțată este legală”; în ipoteza 
dată, neinvocarea nulităţii în termenul prevăzut de lege conduce la concluzia 
că nulitatea a fost acoperită şi nu mai poate fi ridicată de partea interesată 
prin alt mijloc procesual sau în altă etapă a procesului penal“; | 

c) nulităţile relative sunt luate în considerare numai dacă au fost 
invocate de către cel căruia i s-a produs o vătămare în drepturile sale 
procesuale; cel ce invocă nulitatea are obligația să dovedească existența 
vătămării produse prin încălcarea legii cu ocazia efectuării actului procesual 
sau procedural. | 


3.6.5. Efectele nulităţilor 


După ce nulitatea a fost constatată şi declarată potrivit dispozițiilor 
legii, ea produce două efecte principale, consecutive“: | 

- atrage ineficienţa juridică a actelor întocmite cu încălcarea legii; actul 
este considerat ca fiind lipsit de efecte juridice din momentul efectuării lui 
(ex tunc), şi nu din momentul constatării nulității (ex nunc); acest efect se 
produce atât în cazul nulității relative, cât şi în cazul nulității absolute“; 

- actele anulate se refac de către organul judiciar care le-a întocmit 
iniţial şi rareori de către un alt organ judiciar”; astfel, potrivit art. 280 alin. (3), 
atunci când constată nulitatea unui act, organul judiciar dispune, când este 
necesar şi dacă este posibil, refacerea acelui act cu respectarea dispoziţiilor 
legale. 

În literatura de specialitate se discută despre efectul extensiv al 
nulității, punându-se problema dacă nulitatea unui act atrage şi nulitatea 
actelor anterioare, concomitente sau posterioare față de care nulitatea 
actului declarat se impune prin legătura cauzală?. 

Codul de procedură penală român adoptat în anul 1936 consacra 
expres efectul de iradiere al nulităţii în art. 104 alin. (1), în vreme ce în Codul 
de procedură penală intrat în vigoare la 1 ianuarie 1969 nu existau dispoziții 
exprese în acest sens. 


1T.$., s. pen., dec. nr. 2580/1979, în R.R.D. nr. 7/1980, p. 55. 

2 Theodoru Iil, p. 185. 

3 N. Giurgiu, op. cit., p. 147. 

4 Dongoroz |, p. 412. 

5 Poate fi dat ca exemplu în acest sens cazul în care, potrivit art. 421 pct. 2 lit. b), 
instanța de apel admite apelul, desființează sentința primei instanțe şi dispune rejudecarea 
de către o altă instanță de judecată decât aceea a cărei hotărâre a fost desființată. 

8 V. Dongoroz, |. Tanoviceanu, Tratat de drept şi procedură penală, Ed. Curierul 
Judiciar, Bucureşti, vol. IV, p. 486. 

De lege lata, potrivit art. 280 alin. (2), actele îndeplinite ulterior actului 
care a fost declarat nul sunt la rândul lor lovite de nulitate, atunci când există 
o legătură directă între acestea şi actul declarat nul. 

Acest efect extensiv este reglementat în mod diferențiat în legislaţiile 
altor state. Astfel, Codul italian consacră efectul extensiv de plin drept 
asupra actelor întocmite ulterior actului viciat, iar actele respective sunt sau 
nu lovite de nulitate în funcţie de legătura lor cu actul viciat’. În legislaţia 
franceză este consacrat numai efectul extensiv al nulităţii actelor ulterioare 
actului viciat?. 


Secţiunea a lll-a 
Cheltuielile judiciare şi amenda judiciară 


| § 1. Cheltuieli judiciare 


1.1. Noţiune 


Desfăşurarea procesului penal ocazionează efectuarea unor cheltuieli 
necesare pentru îndeplinirea actelor de procedură, administrarea probelor, 
conservarea mijloacelor materiale de probă, onorariile apărătorilor etc. 
Toate cheltuielile făcute, potrivit legii, pentru buna desfăşurare a procesului 
penal se numesc cheltuieli judiciare. Considerăm necesar să subliniem 
faptul că cheltuielile judiciare nu se pot confunda cu despăgubirile civile, 
acestea din urmă putându-se acorda numai în măsura în care infracțiunea a 
produs prejudicii materiale sau morale”. 

Cheltuielile judiciare pot fi de două feluri: cheltuieli de procedură şi 
cheltuieli de judecată. Cheltuielile avansate de stat în vederea desfăşurării 
activităţii procesuale se numesc cheltuieli de procedură, iar cheltuielile 
avansate de părțile din proces se numesc cheltuieli de judecată“. 
Cheltuielile judiciare avansate de stat sunt cuprinse distinct, după caz, în 
bugetul de venituri şi cheltuieli al Ministerului Justiţiei, Ministerului Public, 
precum şi al altor ministere de resort. 


PEENES Y p S ETE pie t ! 
1R. Pannain, Le senzioni degli atti processuali penali I, Dottrina, Napoli, Nicola Ivone, 
C. Editore, 1933, p. 416. 

2 în art. 170 din Codul de procedură penală francez se arată că trebuie supuse 
sancţiunilor nulității atât actele întocmite cu încălcarea legii, cât şi procedura ulterioară 
acestora. 

3 Cheltuielile judiciare pot exista în orice proces penal, în timp ce despăgubiri civile pot 
fi acordate numai dacă în procesul penal a fost exercitată o acţiune civilă. 

+ Volonciu |, p. 231. 

1.2. Sumele cuvenite martorului, expertului şi interpretului 


În privinţa cheltuielilor judiciare, în lege se fac precizări în ceea ce 
priveşte sumele cuvenite martorului, expertului şi interpretului. Potrivit 
art. 273 alin. (1), martorul, expertul şi interpretul chemați de organul de 
urmărire penală ori de instanța de judecată au dreptul la restituirea chel- 
tuielilor de transport, întreţinere, locuinţă şi alte cheltuieli necesare, prilejuite 
de chemarea lor. | 

Martorul, expertul şi interpretul care sunt salariați (la orice angajator) 
au dreptul şi la venitul de la locul de muncă, pe durata lipsei de la serviciu 
pricinuite de chemarea la organul de urmărire penală sau la instanța de 
judecată. În acest sens, vor fi incluse în cheltuielile judiciare, spre exemplu, 
valoarea zilelor de lucru cu care cei menţionaţi mai sus au fost normaţi, la 
data când s-au prezentat la instanţă pentru a fi audiati". 

Potrivit art. 273 alin. (3), martorul care nu este salariat, dar are venit 
din muncă, este îndreptățit să primească şi o compensare. 

Suma care reprezintă venit de la locul de muncă cuvenit martorului, 
expertului şi interpretului chemaţi de către organul judiciar se plăteşte de cel 
la care lucrează martorul, expertul sau interpretul. 

Expertul şi interpretul au dreptul şi la o retribuție pentru îndeplinirea 
însărcinării date în cazurile şi în condiţiile prevăzute prin dispoziţii legale”. 

Potrivit art. 273 alin. (5), sumele acordate martorului, expertului sau 
interpretului, cu excepția sumelor reprezentând venitul din muncă, se 
plătesc pe baza dispozițiilor luate de organul care a dispus chemarea, din 
fondul cheltuielilor judiciare special alocat. a 


1 T.S., s. pen., dec. nr. 3371/1971, în V. Papadopol, M. Popovici, Repertoriu alfabetic 
de practică judiciară în materie penală pe anii 1969-1975, Ed. Ştiinţifică şi Enciclopedică, 
Bucureşti, 1977, p. 60. 

2 A se vedea Legea nr. 178/1997 pentru autorizarea şi plata interpreţilor şi 
traducătorilor folosiţi de Consiliul Superior al Magistraturii, de Ministerul Justiţiei, Parchetul de 
pe lângă Înalta Curte de Casaţie şi Justiţie, Parchetul Naţional Anticorupţie (în prezent 
Direcţia Naţională Anticorupție — n.n.), de organele de urmărire penală, de instanţele 
judecătoreşti, de birourile notarilor publici, de avocaţi şi de executori judecătoreşti, cu 
modificările şi completările ulterioare (M. Of. nr. 305 din 10 noiembrie 1997), Regulamentul 
de aplicare a Legii nr. 178/1997, aprobat prin Ordinul ministrului justiţiei nr. 1054/C din 
27 iulie 2005 (M. Of. nr. 745 din 16 august 2005), O.G. nr. 1/2000 privind organizarea activi- 
tăţii şi funcţionarea instituţiilor de medicină-legală (republicată în M. Of. nr. 996 din 10 noiembrie 
2005) şi O.G. nr. 2/2000 privind organizarea activității de expertiză tehnică judiciară şi 
extrajudiciară (publicată în M. Of. nr. 26 din 25 ianuarie 2000). În practica judiciară s-a arătat 
că omisiunea instanţei de a se pronunţa prin hotărâre asupra remuneraţiei pretinse de expert 
poate fi remediată printr-o încheiere dată în baza art. 196 din Codul de procedură penală 
anterior privitor la înlăturarea unor omisiuni vădite (T.S., s. pen., dec. nr. 2091/1977, în 
V. Papadopol, M. Popovici, Repertoriu alfabetic de practică judiciară în materie penală pe anii 
1976-1980, Ed. Ştiinţifică şi Enciclopedică, Bucureşti, 1982, p. 45). i 

Subliniem faptul că intră în cuantumul cheltuielilor judiciare sumele 
care au fost cheltuite atât în faza de urmărire penală, cât şi în faza de 
judecată . 


1.3. Plata cheltuielilor avansate de stat în caz de renunțare la 
urmărirea penală, condamnare, amânarea aplicării 
pedepsei sau renunţarea la aplicarea pedepsei 


În baza dispoziţiilor art. 274 alin. (1), în caz de renunțare la urmărirea 
penală, condamnare, amânare a aplicării pedepsei sau renunțare la apli- 
GIA pedepsei, inculpatul este obligat la plata cheltuielilor avansate de 
stat”. | 

Sunt exceptate de la această regulă, rămânând în sarcina statului, 
cheltuielile privind avocaţii din oficiu şi interpreții desemnați de organele 
judiciare. | 

Potrivit art. 274 alin. (2), când sunt mai mulţi inculpați, procurorul sau, 
după caz, instanța hotărăşte partea din cheltuielile judiciare datorate de 
fiecare?. La stabilirea acestei părţi se ține seama, pentru fiecare dintre 
inculpaţi, de măsura în care a provocat cheltuielile judiciare. 

în toate aceste cazuri prevăzute în art. 274, cheltuielile judiciare 
avansate de stat pot fi suportate şi de către partea responsabilă civilmente“, 
în măsura în care aceasta este obligată solidar cu inculpatul la repararea 
pagubei [art. 274 alin. (3). 

În practica instanţelor de judecată s-a statuat că obligarea inculpatului 
la plata cheltuielilor judiciare avansate de stat cu ocazia examinării legalităţii 
şi temeiniciei arestării preventive în cursul fazei de judecată se dispune, în 


PI N N a 


1 T.S., dec. îndrumare nr. 8/1972, în C.D. 1972, pp. 47-54. Pentru comentariul acestui 
aspect din decizia de îndrumare menţionată, a se vedea |. Neagu, L. Moldovan, Drept 
procesual penal. Îndreptar de practică judiciară, Ed. Didactică şi Pedagogică, Bucureşti, 
1982. 

2 Retinerea circumstanţei atenuante a provocării produce efecte numai cu privire la 
individualizarea pedepsei şi cuantumul despăgubirilor civile, nu şi a cheltuielilor avansate de 
stat (C.S.J., s. pen., dec. pen. nr. 1173/1990, în Dr. nr. 3/1992, p. 71). 

3 C. Apel Bucureşti, s. | pen., dec. nr. 112/AJ/1994, în Culegere de practică judiciară 
penală pe anul 1994, Ed. Continent XXI, Bucureşti, 1995, p. 41. 

4 Părţile responsabile civilmente vor fi obligate la plata acestor cheltuieli în măsura în 
care vor fi obligate la repararea pagubei (Plenul T.S., dec. îndrumare nr. 6/1973, în C.D. 
1973, p. 37). Părţile responsabile civilmente pot fi obligate la plata cheltuielilor numai cu 
ocazia soluționării acţiunii civile (C. Apel Bucureşti, s. | pen., dec. nr. 122/1998, în Culegere 
de practică judiciară penală pe anul 1998, Ed. All Beck, Bucureşti, 1999, p. 70), chiar 
disjunsă de cea penală (C. Apel Bucureşti, s. a Il-a pen., dec. nr. 94/1998, în Culegere de 
practică judiciară penală pe anul 1 998, op. cit., p. 69). ră 

5 Inculpatul condamnat este obligat să suporte atât cheltuielile pe care statul le-a 
avansat, cât şi cheltuielile pe care statul nu le-a achitat (T.S., s. pen., dec. nr. 2091/1977, în 
V. Papadopol, M. Popovici, Repertoriu alfabetic de practică judiciară în materie penală pe anii 


1976-1980, op. cit., p. 45). 

conformitate cu dispozițiile care reglementează plata cheltuielilor avansate 
de stat, prin hotărârea prin care instanța soluţionează fondul cauzei, în 
funcţie de soluţia pronunţată asupra fondului cauzei, iar nu prin încheierea 
prin care instanța dispune asupra arestării preventive”. 


1.4. Plata cheltuielilor avansate de stat în caz de achitare sau 
de încetare a procesului penal 


1.4.1. Plata cheltuielilor avansate de stat în caz de achitare 


Potrivit art. 275 alin. (1) pct. 1, în caz de achitare, cheltuielile judiciare 
avansate de stat sunt suportate, după caz, de către persoana vătămată, 
partea civilă sau de inculpat, după cum urmează: 

a) persoana vătămată, în măsura în care i se reţine o culpă 
procesuală; în cazul în care persoana vătămată este minor, cheltuielile 
judiciare ocazionate de judecarea cauzei vor fi suportate de minor, prin 
reprezentant legal; | 

b) partea civilă căreia i s-au respins în totul pretențiile civile, în măsura 
în care i se reţine o culpă procesuală; 

c) c) inculpatul care a fost obligat la repararea prejudiciului. 


1.42. Plata cheltuielilor avansate de stat în caz de încetare a 
procesului penal 


În cazul pronunțării soluţiei de încetare a procesului penal, cheltuielile 
judiciare avansate de stat sunt suportate, după caz, de către inculpat, de 
către persoana vătămată, singură sau împreună cu inculpatul, ori de către 
stat. Astfel, potrivit art. 275 alin. (1) pct. 2, cheltuielile judiciare avansate de 
către stat sunt suportate de către: 

a) inculpat, dacă există o cauză de nepedepsire; 

b) persoana vătămată, în caz de retragere a plângerii prealabile sau în 
cazul în care plângerea prealabilă a fost tardiv introdusă; temeiul obligaţiei 
de a suporta cheltuielile judiciare, în acest caz, îl constituie culpa procesuală 
a persoanei vătămate; 

c) partea prevăzută în acordul de mediere, în cazul î în care a intervenit 
medierea penală. 

Acordul de mediere care poate interveni în cursul fazei de judecată nu . 
se poate încheia decât între o parte a procesului, inculpatul, şi persoana 
vătămată, în calitate de subiect procesual principal. În aceste condiţii, 
cheltuielile judiciare avansate de stat vor fi suportate, în concret, de inculpat 
şi persoana vătămată; 

d) inculpatul şi persoana vătămată, în caz de împăcare. 


11.C.C.J., s. pen., dec. nr. 698/2007, disponibilă pe site-ul instanței supreme. 
210.6. BUN „dec. nr. 58/2007, publicată î în M. Of. nr. Sp din 30 iulie 2008. 

În cazul în care persoana vătămată este minor, cheltuielile judiciare 
ocazionate de judecarea cauzei vor fi suportate de minor, prin reprezentant 
legal’. Suportarea cheltuielilor judiciare de către inculpat are ca temei culpa 
sa infracțională, iar suportarea cheltuielilor de către partea vătămată are ca 
temei culpa sa procesuală. În acest caz, instanța hotărăşte partea din 
cheltuielile judiciare datorate de fiecare. În cazul în care sunt două persoane 
vătămate, chiar dacă ambele au reclamat aceeaşi faptă, instanța nu poate 
dispune obligarea lor în solidar? la plata acestor cheltuieli, fiecare dintre ele 
trebuind să plătească partea datorată din cheltuielile judiciare. În acelaşi 
mod se va proceda şi în cazul în care sunt două părți responsabile 
civilmente obligate la plata cheltuielilor judiciare avansate de stat, obligarea 
în solidar fiind nelegală“; 

e) stat, în celelalte cazuri de încetare a procesului penal. 

Statul suportă cheltuielile judiciare, spre exemplu, în cazul încetării 
procesului penal pentru amnistie şi când în cauză a fost desemnat un 
avocat din oficiu: într-o astfel de situaţie, onorariul cuvenit avocatului va fi 
plătit din fondul Ministerului Justiţiei“. 


1.5. Plata cheltuielilor avansate de stat în alte cazuri 


1.5.1. Suportarea cheltuielilor judiciare avansate de stat în cazul 
cererii de continuare a procesului penal 


Potrivit art. 18, în caz de amnistie, de prescripţie, de retragere a 
plângerii prealabile, de existență a unei cauze de nepedepsire sau de 
neimputabilitate ori în cazul renunțării la urmărirea penală, suspectul sau 
inculpatul poate cere continuarea procesului penal. 

Această dispoziţie a legii creează posibilitatea suspectului sau inculpa- 
tului să-şi dovedească, eventual, nevinovăția şi să poată beneficia de soluția 
achitării sau clasării, soluţii care au rezonanţe şi asupra despăgubirilor civile 
şi, implicit, asupra suportării cheltuielilor judiciare. 

Într-o asemenea ipoteză, cheltuielile judiciare avansate de stat vor fi 
suportate de către persoana vătămată sau de către suspect ori inculpat în 
funcţie de soluția care se pronunţă în procesul penal a cărui continuare a 
fost cerută de către inculpat. 

Astfel, potrivit art. 275 alin. (1) pct. 3, dacă inculpatul cere continuarea 
procesului penal, cheltuielile judiciare sunt suportate de către: 

a) persoana vătămată, atunci când aceasta şi-a retras plângerea 
prealabilă ori s-a dispus clasarea în temeiul dispoziţiilor art. 16 alin. (1) 
lit. a)-c) sau achitarea inculpatului; 


Po n e 
1 Î.C.C.J., S.u., dec. nr. 58/2007 (M. Of. nr. 547 din 30 iulie 2008). 
2 T, mun. Bucureşti, s. | pen., dec. nr. 132/1993, în Dr. nr. 7/1994 p. 98. 
3 T. mun. Bucureşti, s. | pen., dec. nr. 831/1991, în Culegere de practică judiciară 
penală pe anul 1991, Casa de Editură şi Presă „Şansa” SRL, Bucureşti, 1992, p. 139. 
T.S., s. pen., dec. nr. 1568/1988, în R.R.D. nr. 7/1989, p. 77. 

b) inculpat, atunci când se dispune clasarea peniru alte situații decât 
cele prevăzute în dispoziţiile art. 16 alin. (1) lit. a)-c) ori încetarea procesului 
penal. În acest caz, inculpatul suportă cheltuielile judiciare deoarece are 
culpa procesuală în ceea ce priveşte cererea de continuare a procesului 
penal. 

Prima observatie care se impune a fi făcută este aceea că legiuitorul a 
omis să-l includă în categoria persoanelor care vor fi obligate să suporte 
cheltuielile judiciare făcute de stat şi pe suspect, în condiţiile în care 
continuarea procesului penal se poate desfăşura şi ca urmare a cererii 
acestuia. 

În al doilea rând, din ansamblul dispoziţiilor legale menţionate rezultă 
posibilitatea ca, pentru aceeaşi situaţie premisă, cheltuielile judiciare să fie 
suportate fie de inculpat, fie de persoana vătămată. Astfel, dacă inculpatul 
solicită, în cursul urmăririi penale, continuarea procesului penal şi se 
constată incidența cazului prevăzut în art. 16 alin. (1) lit. d), constând în 
existența unei cauze justificative sau de neimputabilitate, cheltuielile judi- 
ciare avansate de stat vor fi i suportate de inculpat. Dacă, în urma cererii 
inculpatului, procesul penal continuă în faza de judecată şi se constată, de 
asemenea, existenţa unei cauze de justificative sau de neimputabilitate, 
instanța va dispune achitarea inculpatului şi suportarea de către pae 
vătămată a aceloraşi cheltuieli de judecată. 

În aceste circumstanțe, opțiunea incorectă a legiuitorului a fost aceea 
de a obliga la plata sumelor de bani avansate de stat, în mod diferit, pe 
inculpat sau persoana vătămată, pentru cazul constatării unei cauze justi- 
ficative sau de neimputabilitate, în funcţie de faza procesuală în care a avut 
loc constatarea impedimentului. 

De lege ferenda, se impune uniformizarea cadrului legal instituit astfel 
încât soluţionarea aspectelor care decurg din plata cheltuielilor judiciare 
făcute în procesul penal să fie unitară. 


1.5.2. Suportarea cheltuielilor judiciare avansate de stat în cazul 
declarării apelului, recursului în casaţie ori al introducerii unei 
contestaţii sau oricărei alte cereri 


Potrivit art. 275 alin. (2), în cazul declarării apelului, recursului în 
casaţie ori al introducerii unei contestaţii sau oricărei alte cereri, cheltuielile 
judiciare sunt suportate de către persoana căreia i s-a respins ori care şi-a 
retras apelul, recursul în casație, contestaţia sau cererea. În temeiul acestei 
dispoziţii legale, cheltuielile judiciare pot fi suportate de către oricare subiect 
procesual principal sau parte din proces, precum şi de către orice altă 


1 T. mun. Bucureşti, s. | pen., dec. nr. 1057/1991, în Culegere de practică judiciară 
penală pe anul 1991, op. cit., p. 40. 

persoană‘, în condițiile în care unor asemenea subiecți li s-a respins apelul, 
recursul în casatie, contestaţia ori cererea formulată sau aceştia şi-au retras 
apelul, recursul în casaţie etc. 

| În raport cu această reglementare, în cazul în care inculpatul a 
declarat apel în legătură cu condamnarea şi apelul a fost admis, acesta nu 
poate fi obligat la plata cheltuielilor avansate de către stat, indiferent de 
temeiul sau limitele admiterii apelului”. Într-o asemenea situație, inculpatului 
nu i se poate reţine o culpă procesuală, deoarece inițiativa sa procesuală se 
dovedeşte utilă, atât timp cât hotărârea primei instanţe este nelegală şi 
netemeinică şi, în consecință, nu s-ar justifica obligarea acestuia la plata 
cheltuielilor judiciare”. 

În toate celelalte cazuri, cheltuielile judiciare avansate de stat rămân în 
sarcina acestuia. De asemenea, cheltuielile judiciare vor fi suportate de stat 
şi în cazul restituirii cauzei la parchet, în procedura camerei preliminare. 

În actualul context legislativ, constatăm lipsa de aplicabilitate a unei 
soluţii a instanței supreme, în soluţionarea recursului în interesul legii“, prin 
care s-a statuat că, în cazul respingerii cererii de înlocuire a măsurii 
internării medicale cu obligarea la tratament medical, formulată de persoana 
internată, cheltuielile judiciare ocazionate de judecarea acesteia rămân în 
sarcina statului. De lege lata, pentru acest caz, cheltuielile judiciare 
avansate de stat vor reveni persoanei căreia i s-a respins cererea. 

Dispoziţiile privind suportarea cheltuielilor judiciare avansate de stat se 
aplică în mod corespunzător şi în caz de clasare şi în situaţia respingerii 
unei plângeri formulate împotriva actelor şi măsurilor dispuse de organele 
de urmărire penală. 

În lumina art. 275 alin. (6), cheltuielile pentru plata interpreților de- 
semnaţi de organele judiciare, potrivit legii, rămân în toate cazurile în 
sarcina statului. 


1.6. Suportarea cheltuielilor judiciare făcute de părţi şi de 
subiecţii procesuali principali 


Plata cheltuielilor judiciare făcute de subiecţii procesuali principali şi de 
părţi este suportată de către cel în sarcina căruia a fost reținută culpa 


1 Potrivit art. 409 alin. (1) lit. e) şi f), pot face apel, în afara persoanei vătămate şi a 
părţilor, martorul, expertul, interpretul şi avocatul, în ceea ce priveşte cheltuielile judiciare, 
indemnizaţiile cuvenite acestora şi amenzile judiciare aplicate, precum şi orice persoană 
fizică ori juridică ale cărei drepturi legitime au fost vătămate nemijlocit printr-o măsură sau 
printr-un act al instanței, în ceea ce priveşte dispoziţiile care au provocat asemenea 
vătămare. 

2 C. Apel Bucureşti, s. | pen., dec. nr. 386/1998, în Culegere de practică judiciară 
penală pe anul 1998, Ed. All Beck, Bucureşti, 1999, p. 70. 

|. Neagu, L. Moldovan, op. cit., p. 110. 
41.C.C.J., s.u., dec. nr. 29/2007 (M. Of. nr. 772 din 14 noiembrie 2007). 

infracțională sau culpa procesuală!, obligaţia de plată a acestor cheltuieli 
făcându-se în funcţie de soluţia dată în rezolvarea laturii civile a cauzei. 

În cazul condamnării, renunţării la urmărirea penală, renunțării la 
aplicarea pedepsei sau de amânare a aplicării pedepsei, potrivit art. 276 
alin. (1), inculpatul este obligat, să plătească persoanei vătămate, precum şi 
părții civile căreia i s-a admis acţiunea civilă cheltuielile judiciare făcute de 
acestea”. | 

În privința cuantumului cheltuielilor judiciare făcute de părți, instanța 
poate aprecia dacă îl obligă pe inculpatul condamnat la plata integrală sau 
parțială a acestora”. 

Când acţiunea civilă este admisă numai în să instanța îl poate 
obliga pe inculpat la plata totală sau parţială a cheltuielilor judiciare. 

În situația în care persoana vătămată s-a împăcat cu unii dintre 
inculpaţi, faţă de care s-a încetat procesul penal, inculpatul cu care partea 
vătămată nu s-a împăcat şi care, în consecință, a fost condamnat nu poate fi 
obligat | la plata tuturor cheltuielilor judiciare făcute de persoana vătămată în 
proces“. 

În situaţia în care în cauza penală sunt mai mulţi inculpaţi condamnați 
ori dacă există şi parte responsabilă civilmente, instanța hotărăşte partea din 
cheltuielile judiciare datorate de fiecare, în funcţie de contribuția fiecăruia la 
naşterea cheltuielilor judiciare. Partea responsabilă civilmente va fi obligată 


să suporte cheltuielile judiciare făcute de inculpat în măsura în care este 


obligată solidar cu acesta la repararea sp ile [art. 276 alin. (4) raportat la 
art. 274 alin. (3). 


1 Partea vătămată nu poate fi obligată la cheltuielile judiciare atâta timp cât plângerea 
fusese formulată de sora ei, neavând cunoştinţă astfel despre plângerea formulată, în 
această situație neexistând în sarcina ei niciun fel de culpă procesuală Gh Majănuresi dec. 
pen. nr, 238/1998, în Dr. nr. 3/2000, pp. 122-123.). 

? Împrejurarea că prin sentința de condamnare s-a reținut existența circumstanței 
atenuante a provocării, deci şi e) culpă a victimei, nu poate justifi ica pretenția inculpatului de a 
fi obligat — ca urmare a respingerii căii sale de atac — numai în parte la plata cheltuielilor 
judiciare ocazionate părții civile în recurs. Această concluzie se impune pentru motivul că — 
față de netemeinicia recursului pe care l-a declarat — inculpatul are o culpă procesuală 
exclusivă, aşa încât trebuie să suporte consecințele legale ale actului său procesual, plătind 
părții vătămate, în întregime, cheltuielile judiciare ocazionate de prezentarea ei în fața 
instanței de control judiciar (T.S., c 7, dec. nr. 30/1976, în Repertoriu alfabetic de practică 
judiciară în materie penală pe anii 1976-1980, op. cit., p. 44). 

În cazul cheltuielilor judiciare exagerate sau făcute din şicană, instanța va putea 
reduce suma la plata căreia va fi obligat cel condamnat (T.S., s. pen., dec. nr. 1186/1976, în 
Repertoriu alfabetic de practică judiciară în materie penală pe anii 1976-1980, op. cit., p. 45). 

4T, jud. Botoşani, dec. pen. nr. 296/1980, în R.R.D. nr. 2/1981, p. 67. 

5 În situatia în care părinții inculpatului minor nu au figurat ca părţi responsabile 
civilmente, deoarece persoanele păgubite nu au solicitat despăgubiri, ei nu pot fi obligaţi să 
plătească, în solidar cu acesta, cheltuielile judiciare; o asemenea soluţie ar fi posibilă numai 
dacă ei ar fi îndatoraţi a repara — în solidar cu inculpatul — paguba suferită de persoanele 
vătămate (T. jud. Timiş, dec. pen. nr. 221/1979, în Repertoriu alfabetic de practică judiciară în 
materie penală pe anii 1976-1980, op. cit., p. 46). 

Potrivit art. 276 alin. (3), în caz de renunțare la pretenţiile civile, 
precum şi în caz de tranzacţie, mediere ori recunoaştere a pretențiilor civile, 
instanța dispune asupra cheltuielilor conform înțelegerii părților. 

“În cazul soluției achitării, suportarea cheltuielilor judiciare făcute de 
inculpat şi de către partea responsabilă civilmente revine persoanei vătă- 
mate sau părții civile’, în măsura în care cheltuielile au fost provocate de 
această parte. Prevederile art. 276 alin. (5) se aplică şi în gazul când 
achitarea a fost pronunţată ca urmare a admiterii cererii de revizuire?. 

În celelalte cazuri (în afara cazurilor de condamnare, renunțare la 
urmărirea penală, renunțare la aplicarea pedepsei sau de amânare a 
aplicării pedepsei şi achitare pronunţate în condiţiile menţionate mai sus), 
potrivit art. 276 alin. (6), instanţa stabileşte obligaţia de restituire potrivit legii 
civile. Astfel, în cazul încetării procesului penal ca urmare a împăcării 
părţilor, inculpatul nu poate fi obligat să plătească părți vătămate cheltuielile 
judiciare atât timp cât acesta nu a consimţit la plata lor”. 

În temeiul art. 276 alin. (6), raportat la dispoziţiile Codului de 
procedură civilă“, judecătorii au dreptul să mărească sau să micşoreze 
onorariile avocaților, potrivit cu cele prevăzute în tabloul onorariilor minimale, 
ori de câte ori constată motivat că sunt nepotrivit de mici sau de mari, față 
de valoarea pricinii sau munca îndeplinită de avocat. Prin urmare, dacă 
instanța constată că onorariile avocaților sunt exagerat de mari în raport cu 
obiectul cauzei şi cu asistența asigurată — cererea petentului fiind solu- 
ționată la primul termen de judecată, prin respingere —, instanța poate 
dispune obligarea petentului la plata, cu titlul de cheltuieli judiciare repre- 
zentând onorariile avocaţilor către intimat, a unei sume inferioare celei 
solicitate de acesta, care corespunde cheltuielilor efective necesare cauzei”. 


1G.S.J., s. pen,, dec. nr. 1111/1991, în Probleme de drept din deciziile Curţii Supreme 
de Justiţie (1990-1992), Ed. Orizonturi, Bucureşti, 1993, p. 450. 

2 T.S., s. pen., dec. nr. 202/1984 (nepublicată). 

3 În practica judiciară s-a arătat că nu se poate susține că obligarea inculpatului la 
plata cheltuielilor judiciare către partea vătămată ar rezulta implicit din împăcarea intervenită, 
deoarece această înțelegere de stingere a procesului penal precedă elucidarea problemei 
dacă inculpatul este sau nu vinovat de săvârşirea infracțiunii şi, ca atare, nu există temeiuri 
pentru ca în sarcina lui să se stabilească vreo obligație referitoare la plata cheltuielilor 
judiciare făcute de partea vătămată (T.S., s. pen., dec. nr. 1039/1979, în Repertoriu alfabetic 
de practică judiciară în materie penală pe anii 1976-1980, op. cit., p. 45). 

4 Conform art. 451 alin. (2) C. pr. civ., „instanța poate, chiar şi din oficiu, să reducă 
motivat partea din cheltuielile de judecată reprezentând onorariul avocaților, atunci când 
acesta este vădit disproporționat în raport cu valoarea sau complexitatea cauzei ori cu 
activitatea desfăşurată de avocat, ţinând seama şi de circumstanțele cauzei. Măsura luată de 
instanţă nu va avea niciun efect asupra raporturilor dintre avocat şi clientul său”. 

sÎ.C.C.J., s. pen., dec. nr. 1437/2008, disponibilă pe site-ul instanţei supreme. 

$ 2. Amenda judiciară 


În cadrul procesului penal, anumite abateri care pot fi săvârşite de 
sunt sancţionate cu amendă judiciară. 

În literatura de specialitate se arată că amenda judiciară este o 
sancțiune cu caracter procesual‘, care poate fi privită şi ca o amendă 
administrativă tipică, imperfectă?. | 

în lumina art. 283 alin. (1) sunt sancţionate cu amendă judiciară de la 
100 lei la 1.000 lei următoarele abateri judiciare: | 

a) neîndeplinirea în mod nejustificat sau îndeplinirea greşită ori cu 
întârziere a lucrărilor de citare sau de comunicare a actelor procedurale, de 
transmitere a dosarelor, precum şi a oricăror alte lucrări, dacă prin aceasta 
s-au provocat întârzieri în desfăşurarea procesului penal; 

b) neîndeplinirea ori îndeplinirea greşită a îndatoririlor de înmânare a 
citaţiilor sau a celorlalte acte procedurale, precum şi neexecutarea manda- 
telor de aducere. 

Lipsa nejustificată a martorului, precum şi a persoanei vătămate, părții 
civile sau părții civilmente responsabile, chemate să dea declarații, sau 
părăsirea, fără permisiune ori fără un motiv întemeiat, a locului unde 
urmează a fi audiate se sancţionează cu amendă judiciară de la 250 lei la 
5.000 lei. 

Potrivit art. 283 alin. (3), lipsa nejustificată a avocatului ales sau 
desemnat din oficiu, fără a asigura substituirea, în condiţiile legii, sau refuzul 
nejustificat al acestuia de a asigura apărarea, în condiţiile în care s-a 
asigurat exercitarea deplină a tuturor drepturilor procesuale, se sanctio- 
nează cu amendă judiciară de la 500 lei la 5.000 lei. Baroul de avocați este 
informat cu privire la amendarea unui membru al baroului. 

De asemenea, se sancţionează cu amendă judiciară de la 500 lei la 
5.000 lei următoarele abateri săvârşite în cursul procesului penal: 

a) împiedicarea în orice mod a exercitării, în legătură cu procesul, a 
atribuţiilor care revin organelor judiciare, personalului auxiliar de specialitate 
al instanțelor judecătoreşti şi al parchetelor, experților desemnaţi de organul 
judiciar în condiţiile legii, agenţilor procedurali, precum şi altor salariaţi ai 
instanțelor şi parchetelor; 

b) lipsa nejustificată a expertului sau interpretului legal citat; 

c) tergiversarea de către expert sau interpret a îndeplinirii însărcinărilor. 
primite; 

d) neîndeplinirea de către orice persoană a obligaţiei de prezentare, la 
cererea organului de urmărire penală sau a instanței de judecată, a 


1 Dongoroz |, p. 414. 
2 y, Gilescu, A. lorgovan, Drept administrativ şi ştiinţa administrației, Tipografia 
Universităţii Bucureşti, 1983, vol. II, p. 106. 

obiectelor ori înscrisurilor cerute de acestea, precum şi neîndeplinirea 
aceleiaşi obligaţii de către reprezentantul legal al persoanei juridice sau de 
cel însărcinat cu aducerea la îndeplinire a acestei obligații; 

e) nerespectarea obligaţiei de păstrare a obiectelor identificate cu 
ocazia percheziției domiciliare şi care nu pot fi ridicate; 

f) neluarea de către reprezentantul legal al persoanei juridice în cadrul 
căreia urmează a se efectua o expertiză a măsurilor necesare pentru 
efectuarea acesteia sau pentru efectuarea la timp a expertizei, precum şi 
împiedicarea de către orice persoană a efectuării expertizei în condiţiile legii; 

g) nerespectarea de către părţi (sau de către persoana vătămată — 
n.a.), avocaţii acestora, martori, experți, interpreți sau orice alte persoane a 
măsurilor luate de către preşedintele completului de judecată în vederea 
desfăşurării nepublice a şedinţei de judecată sau pentru asigurarea ordinii şi 
solemnității; | | 

h) nerespectarea de către avocaţii părților a măsurilor luate de către 
preşedintele completului de judecată pentru asigurarea ordinii şi solemnității 
şedinţei de judecată, cu excepția situațiilor când aceştia susțin cereri, 
excepţii, concluzii pe fondul cauzei, precum şi atunci când procedează la 
audierea părţilor, martorilor şi experților; 

i) manifestările ireverențioase ale părţilor, martorilor, experţilor, 
interpreţilor sau ale oricăror alte persoane față de judecător sau procuror; 

j) nerespectarea de către suspect sau inculpat a obligaţiei de a 
încunoştinţa în scris, în termen de cel mult 3 zile, organele judiciare despre 
orice schimbare a locuinței pe parcursul procesului penal; 

k) neîndeplinirea de către martor a obligaţiei de a încunoştința 
organele judiciare, în termen de cel mult 5 zile, despre schimbarea locuinţei 
pe parcursul procesului penal; 

I) neîndeplinirea în mod nejustificat de către organul de cercetare 
penală a dispoziţiilor scrise ale procurorului, în termenul stabilit de acesta; 

m) abuzul de drept constând în exercitarea cu rea-credință a 
drepturilor procesuale şi procedurale de către părţi, reprezentanţii legali ai 
acestora ori consilierii juridici; 

n) neîndeplinirea obligaţiei prevăzute la art. 142 alin. (2) sau a obli- 
gaţiei prevăzute la art. 152 alin. (5) de către furnizorii de servicii de teleco- 
municaţii informatice sau financiare; 

o) neîndeplinirea obligaţiei prevăzute la ari. 147 alin. (5) de către 
unitățile poştale ori de transport sau orice alte persoane fizice ori juridice 
care efectuează activităţi de transport sau transfer de informații; 

p) neîndeplinirea obligaţiei prevăzute la art. 153 alin. (4) de către 
furnizorul de servicii sau de persoana în posesia căreia sunt sau care are 
sub control datele prevăzute la art. 153 alin. (1). 

Potrivit art. 283 alin. (5), amenzile judiciare aplicate constituie venituri 
la bugetul de stat, cuprinzându-se distinct în bugetul Ministerului Public sau 

al Ministerului Administraţiei şi kisimaor; al Ministerului Justiției, după caz, 
potrivit legii. 

Aplicarea amenzii judiciare nu înlătură răspunderea penală, în cazul î în 
care fapta constituie infracțiune. Spre exemplu, în cazul neîndeplinirii 
obligaţiei de prezentare, la cererea organului de urmărire penală sau 
instanței de judecată, a obiectelor ori a înscrisurilor cerute de acestea, poate 
fi aplicată amenda judiciară şi se poate proceda la declanşarea procesului 
penal pentru infracțiunea prevăzută în art. 275 C. pen... 

Amenda se aplică de organul de urmărire penală prin ordonanţă, iar 
de judecătorul de drepturi şi libertăţi, de judecătorul de cameră preliminară şi 
de instanța de judecată prin încheiere [art. 284 alin. (1)]. 

Persoana amendată poate cere scutirea de amendă ori reducerea 
amenzii. Cererea de scutire sau de reducere se poate face în termen de 
10 zile de la comunicarea ordonanţei ori a încheierii de amendare. 

În practica judiciară s-a arătat că prin posibilitatea recunoscută celui 
interesat de a solicita scutirea sau reducerea de amendă, nu este înlăturat 
dreptul acestuia de a face apel împotriva hotărârii instanței în baza 
actualului art. 409 alin. (1) lit. f), în conformitate cu care poate face apel 
împotriva hotărârii instanţei (în acest caz, împotriva încheierii prin care 
instanța a aplicat amenda), printre alţii, orice persoană ale cărei drepturi 
legitime au fost vătămate, printr-o măsură sau printr-un act al instanței. In 
consecință, încheierea prin care s-a aplicat, de către instanță, o amendă 
judiciară poate fi atacată cu apel de către cel interesat?. 

Cererea de anulare sau de reducere a amenzii aplicate prin ordonanţă 
va fi soluţionată de judecătorul de drepturi şi libertăți, prin încheiere. 

Cererea de anulare sau de reducere a amenzii aplicate prin încheiere 
va fi soluționată de un alt judecător de drepturi şi libertăți, respectiv de un alt 
judecător de cameră preliminară ori de un alt complet, prin încheiere. 

Dacă persoana amendată justifică de ce nu şi-a putut îndeplini 
obligația, judecătorul de drepturi şi libertăţi, judecătorul de cameră preli- 
minară sau instanța de judecată poate dispune anularea ori reducerea 
amenzii. 


1 În elementul material al infracţiunii de sustragere sau distrugere de probe ori de 
înscrisuri se arată, între altele, că se pedepseşte reținerea de mijloace materiale de probă 
sau de înscrisuri, în scopul de a împiedica aflarea adevărului într-o procedură judiciară. 

2 T.S., s. mil., dec. nr. 54/1975, în Repertoriu alfabetic de practică judiciară în materie 
penală pe anii 1976-1980, op. cit., p. 351. 

